
MESEČNIK  ZA 
KNJIŽEVNOST, 
UMETNOST  IN 
PROSVETO 

UREDIL 

FRAN  GOVEKAR 

LETO  I. 
1902-3 


LASTNINA  IN  TISEK 
DRAGOTINA  HRIBARJA 
V  LJUBLJANI. 


Uo  I 


KAZALO. 


PESMI. 

Balada  o  obleganem  Dunaju,  A.  Aškerc  76 

Čardaš,  M.  P.  Nataša 16 

Grofu  Karlu  Snoilskemu,  A.  .A,  š  k  e  r  c  240 

Homerjeva  smrt,  A.  Aškerc 142 

Hrizanteme,  Al.  Gradnik 108 

Jutro,  IvanProsekar       .390 

Kakor  poljana,  VekoslavSpindler.     .     .  212 

Karnevalska  balada,  A.  Aškerc 182 

Ko  tihi  majski  večer,  Vekoslav  Spindler      .     .     .  313 

Kraljevič  Marko,  A.  Aškerc 115 

.Lama  sabaktani"?!  Simon  Gregorčič            .     .  177 

Ljubav,  IvanProsekar 40 

Ljubezen,  C.  Gola  r ,     .     .     .     .  169 

Majski  večeri,  M.  P.  Nataša 220 

Marat,  A.  Aškerc 259 

Mati,  M.  P.  Nataša 228 

Mladi  dnovi,  B.  Julij  an       .56 

Moj  Bog,  VekoslavSpindler        367 

Mrak,  VekoslavSpindler 344 

Nageljček,  R.  M.  Vojanov 51 

Narodna  pesem,  C.  G.  Tabor 335 

Na  maskaradi.  Al.  Gradnik 107 

Na  plesu,  R.  M.  Bojan 119 

Noč,  Al.  Gradnik       94 

Novinci,  Al.  Gradnik 192 

Ob  morju.  Al.  Gradnik       192 

O  polnoči,  U  t  v  a -     .     .     .     .  374 

Oj,  pridi  .  .  .  !  Fr.  Valenčič 212 

Oni  dan  ...  Vekoslav  Spindler 228 

Orfej  Guridiki,  SimonGregorčič       248 

Polna  njiva  je  pšenice,  Demeter 280 

Poslednji  Obrenovič,  A.  Aškerc 301 

Pust,  C.  Gola  r 147 

Romanca  o  plesu,  R.  M.  Bojan 87 

Roženkra\'t,  R.  M.  Vojanov 51 

Rožmarin,  R.  M.  Vojanov 51 

Slovo,  IvanProsekar 40 

Soseda,  IvanProsekar 367 

Sv.  Barbara,  OtonZupančič 61 

Sumi!  Simon  Gregorčič 190 

Tam  spodaj  ...VekoslavSpindler 344 

Tamara  in  Kaspij,  A.  Aškerc   .    .     .    ' 10 

Ti  siješ  kot  cvetka.  Tabor 275 

Ugasni  mi,  zvezda  ..  .M.  P.  Nataša 144 

V  aleji,  .Al.  Gradnik       44 

V  kavarni.  Al.  Gradnik      .     : 3 

V  ognju  rdečem.  Tabor 280 


V  otožnem  trenutku,  Zb.  Rusin        126 

Vihar,  OtonZupančič 4 

Vrani,  Ivan  Prose kar 83 

Zapihal  je  jug  .  .  .  Vekoslav  Spindler    ....  212 

POVESTI. 

Bajka  o  vin.skih  duhovih,  Marica  II 161 

Gorjančeva  Marijanica,  Fran  Govekar    225,  2.56,  290,  318 

3.52,  379. 
Hic  Rhodus!  Ivo  Šorli   ...      11,  45,  88,  110,  149,  178 

Izpoved,  Ivan  Cankar 169 

Jesenski  večer,  Jos.  Regali 120,  143 

Ko  se  mu  je  vrnila  duša,  Feodor 215 

Krst,  F  r.  Z.  D  o  I  j  a  n 242 

Lahkožive!,  Jos.  Kostanjevec  221,  253,  287,  322,  346.  370 

Lea,  Fr.  Dolinčan 205 

Ljubezen,  Marica  II 61 

Nada,  Zofka  K veder-Jelo všek  2-50,282,303,  336,387, 

Pozdrav  iz  domovine,  IvanCankar 37 

Romanca  o  beli  cesti,  KsaverMeško 6 

Vsakdanja  tragedija,  ZofkaKvedrova 17 

V  temi,  Ivan  Cankar 269 

Žrtve  zlata,  Jos.  Brina  r     .     .      20,  52,  78,  122,  154,  185 


POUČNI  SPISI. 

Arbes  Jakob,  AntonDi  vazal 277 

Aškerc  in  Mum,  Dr.  Jos.  Tomi  nš  e  k       .     .     .      145,  175 

Ažbe  Anton,  RikardJakopič 105 

Baron  Jurij  Vega,  P.  p  1.  R  a  d  i  c  s      .     .     .     .     ,    .     .  333 

Berneker  Fran,  RikardJakopič 191 

Cankar  in  njegova  dramatika.  Dr.  Josip  T — k    .    311,  341 

Jan  Hus,  A.  Zl 295 

Jedi-kule  in  Podrum-kale,  A.  Bezenšek.     .     .      137,  182 
Krvavo  klanje  na  .avstrijski  rivieri"  priOpatiji  1.  799. 

P.  pl.  Radics 246 

Mlada  slovenska  lirika,  JosipRegali 1 

Moderna  črtica  pri  nas,  OtonZupančič      .     .     .     .  24 

Narodno  slovstvo.  Dr.  K.  Glaser 350 

Papež    Pavel  II.  iz   kranjskega   rodu   grofov  Barbov, 

P.   pl.   Radics 315 

Parma  Viktor,  F  r.  Govekar 159 

Pozabljena  knjiga  Valvazorjeva,  P.  pl.  Radics       .     .  .58 

,Quo  vadiš"  in  .Križarji",  P.  Miklavec 42 

Razvoj  maloruske  modeme,  Andrej  Hajek      .     .     .  85 
Romantik    vagabundstva,  Maksim  Gorkij,  Fr.    Kra- 

š  o  v  e  C 261 


Ruska  modema,  M.  \' 

Simon  Rutar,  Fr.  Govekar      .     . 
Slovenska  umetnost,  Iv.  Franke  . 
Spomini  na  Prešerna,  Fr.  Govekar 
Spominski  list,  VatroslavHolz     . 
Zaje  Ivan,  Fr.  Krašovec,  Fr.  Goveka  r 


.  365 
,  .  .  213 
73,  115,  153 
.  .  .  375 
.  .  .  218 
.  .  .  237 


KNJIŽEVNOST. 

A.  Aškerc:  Balade  in  romance,  F.  G 127 

A.  ZiserI  in  Šarkevič :  Lehrbuch  der  russischen  Sprache 

nach  der  Sprechmethode.  Etymologie,  Fr.  G.    .  327 

Adela  in  Andrija  .Milčinovič:  Pod  branom    .     .     .     327,  393 

.Aleksandrov  Josip  Mum ;  Pesmi  in  romance,    Fr.  G.  127 

Andrejev  Leonid,  Mi  n  ka  Va  si  če  va 163 

Archiv  fiir  slavische  Philologie,  Dr.  Jos.  To  m. i  nšek  96 

B.  Kaminsky  :  Rozliarane  kapitoly,  Z 328 

Bogomil  Vošnjak :   Zapiski  mladega  potnika,  J.  Šorli.  325 

Človek  in  pol:  Ivo  Šorli,  F  r.  Govekar 195 

Deledda  Grazia,  MG 98 

.Delo-, 231 

Dimitrijevna  Valentina,  M.  G 197 

Djevojački  sviet.  S  českoga  preveo  i  uvodom  o  kulturnom 

radu  češke  obrazovane  žene    popratio  St.  Radič, 

Minka  Vasičeva      196 

Dr.  Fr.  Detela:  Učenjak,  Dr.  Jos.  Oblak 325 

Dr.  Dragotin  Lončar:  Profesor  Simon  Rutar,  F.  G.         .  297 

Dr.  Jan  Karlovicz,  P.  M 328 

Dr.  Jos.  Tominšek:  Narečje  v  Bočni  in  njega  skla- 
njatev, F.  G 297 

Dr.  K.    Hinterlechner:    O    nekaterih    tujih    hribinah    iz 
nefelinovega  tefrita  kunetiški  gore  pri  Pardubicali  na 

Češkem,  F.  G 196 

Dr.  K.  Ostaszewski-Baranski ;    Z  nad  Drawy,  Sawy  in 

Soczy,  F  r.  Govekar 265 

Dr.  Niko  Zupančič:  Macedonija  i  turški  problem,  F.  G.     .  327 

f  Dr.  Simon  Šubic,  F.  G.           330 

t  Dr.  Stjepan  llijaševič 98 

Dr.  Iv.  Tavčarjeve  povesti,  F.  G 62 

Dr.  Tavčarjeve  novele  v  češkem  prevodu,  F.  G.  .     .     .  26 

Dr.  V.  najšhaus:  Mistr  Jan  Hus,  A.  Z— 1 231 

Dr.  Vladimir  Ravnihar:   Sokolska  ideja  in  Slovenci,  G.  297 

Em.  šl.  2  Lešehradu :  Ideje  a  profily 393 

Ferdo  Šišič  :  Vojvoda  Hrvoje  Vukčič  Hrvatinič  i  njega 

doba.  Dr.  Jos.   Tomi  nšek 264 

Fr.  Drenik:  Izvestje  narodne  čitalnice  v  Spodnji   Šiški 

ob  201etnici 327 

Ivan  Folnegovič 329 

Gabriela  Preissova  :  Maky  v  žite,  A.  Z.      ...      126,  265 
Gabriel    Louis   Saroy:    Les   nationalites   en   Anstriche- 

Hongrie 393 

Galicsko-ruskaja  Matica,  Dr.  Fr.  Ilešič 231 

v  Grof  Karel  Snoilsky,  A.  Aškerc 266 

Henryk  Mierzbach,  P.  M 328 

Holeček  Josip,  Fr.  Govekar 163 

J.  E.  Tomič  ;  Udovica,  Dr.  T— k 360 

Ilustrovani  narodni  koledar  za  I.  1903 62 

Ivan  Cankar:  Na  klancu.  Dr.  Jos.  Tominšek   ...  193 

Ivan  Cankar:  Ob  zori,  Dr.  F.  K 195,  230 

T  Ivan  Škrjanec,  F.  G 298 

Ivan  Sbrizaj:  Ljubljansko  barje 391 

IvoVojnovič:  Dubrovačka  trilogija.  Dr.  Jos.  Tominšek  231 
Izvestija  obščestva  arheologiji,  istoriji   i   etnografiji    pri 
imperatorskom    kazanskom    univerzitetž.    Dr.     Fr. 

Ilešič                                    232 


Jan  Fr.  Magiera :  Slowianie,  VI    Jelovšek    .     .     .     .  96 

Janeza  Trdine  zbrani  spisi,  G 262,  298 

Jandrija  Širovič 393 

Janka  Kersnika  zbrani  spisi 230 

Jaroslav  Vrhlickv,  Fran  Kr  —  ovec 330 

Jazikov  Nikolaj  Mihajlovič,  M.  G. 197 

Jos.  D.  Konrad:  Bludna  srdce,  Z 329 

Julij  Caesar 392 

Karel  V.  Rais  :  Pant.ita  Bezoušek,  Z.  A 328 

Knjige  Slovenske  Šolske  Matice,    — ar —    .     .     .    262,  358 

Knjige  družbe  sv.  Mohorja  za  I.  1904 391 

Koledar  družbe  sv.  Mohorja  za  1.  1903.  G 26 

Koledar  pravnikov  za  1.  1904.  G 327 

.Kolo",  srbski  književni  list 265 

Kralj  Lear 392 

Kwartalnik  historyczny.  Dr.  Fr.  Ilešič 231 

,La  Vedette".  Ivette  Guilbert,  M.  G 28 

Leonid  Andrejev  in  grofica  Z.  A.  Tolstoj,   Minka  Va- 
sičeva       232 

Leo  Nikolajevič  Tolstoj 360 

Lettres  a  Franfoise:  M.  Prevost,  M 129 

Ljudska  knjižnica       392 

Maksim  Gorkij                        232 

Mali  vitez:  H.  Sienkiewicz,  F.  O.    (i— a)     .     .     .    162,  326 
Malorus    o    slovenskem    slovstvu    in    Prešernu,    Jos. 

VVester 64 

Maloruska  moderna 329 

Manasejna  M.  M.,  M.  G 197 

Markov  Evgenij  Lvovič,  Mi  nka  Vasi  če  va  .     .     .     .  197 

Matica  Srpska,  F.  G 162 

■;■  Matija  Mrače,  K.  M 329 

Minka  Vasic:  Dobra  kuharica,  B  —  e 327 

Muka  Ernest  dr.  — Wjela  Jan  Radvserb,    Dr.  Fr.  Ilešič  162 

Nada,  ilustrovan  polmesečnik,  F.  G 97 

Napoleon  iv.  Špun-Strižič:  Ignes  fatui,  V.   Jelovšek  62 

Naš  pravopis,  D  r.  T 357 

Nekrasov  N.  A.,  Mi  n  ka  Vas  iče  va 98 

Nestrašnoe:  Korolenko,  F.  M 328 

Nov  roman  L.  Tolstega 163 

Nov  zgodovinski  roman  Sienkiewicza 64 

.Ormoški  spomini",    G 62 

Ottiiv  ,Maly  slovnik  naučny",  Z 263 

Pavel  Mihalek :  Iz  nižin  življenja,  K 358 

Peskovskij  Alatvjej  Leontovič,  Minka  Vasičeva.     .  164 

Po  desetih  letih 391 

Podučevanje  slovenščine  na  avstr.  gimnazijah,  M.  T.  393,  359 

Pohteo  Dinko 162 

P.  T.  Porfirov,  M.   P 328 

R.  Perušek :  Ivan  Vrhovec 297 

Romeo  in  Julija 392 

Salias  Evgenij,  M.  V 232 

Sami  med  seboj:  F.  J.  Doljan,  Dr.  Jos.  Oblak     .     .  326 

Skitalec  Stepan  Petrov,  Minka  Vasičeva     .     .     .     .  232 

Slovanska  knjižnica 162,  359 

Slovenska  šol.  Matica,  Fr.  Marolt 195 

Slovenska  zemlja,  K 23o 

.Sokol-  v  Ljubljani       392 

Spomini  dr.  Jos.  Vošnjaka 392 

Stanko-Dušič:  Myrrha,  Dr.  J  o  s.  Tom  inšek      .     .     .  97 
Stara  Kranjska  :  Konrad  Grefe,  P.  pl.  Radisc,  Dr.  Jos. 

Tominšek 28 

Talija,  zbirka  gled.  iger,  F.  K 95,  359,  391 

Tetmajer  Kazimir- Przerwa,  Minka  Vasičeva    .     .     .  197 
Tugomir  Alaupovič  :  Probrane  pjesme,  Dr.  Jos.  To- 
minšek      1 96 


v.  Schreiner  in  dr.  J.  Bczjak:  Slovenska  jezikovna  vad- 

nica,  Dr.  J.  Tomi  n  še  k 357 

Vaclav  Vladivoj  Tomek,  Z.  A 329 

Vatroslav  Holz,  G 97 

Veliki  trgovec:  Gangl  Engelbert,  Dr.  J  o  s.  To  m  i  n  še  k 

.Viienac'  o  Jos.  Murnu  in  Ivu  Sorliju 26 

Učna  knjiga  za  babice  :  Dr.  .Alfred  Valenta  pl.  March- 

turn,  Dr.  Dem  e  te  r  vi  t.  Blei  \ve  i  s 263 

Zabavna  knjižnica  XIV.  in  XV.  Zv.,  Fr.  G.  .     .     .      194,  195 
Zbornik  za  narodni  život  i  običaje  južnih  Slavena, 

Dr.  Jos.  Tomi nšek 230 

Zbornik  znanstvenih  in  poučnih  spisov,  F.  G.      ...  195 

Zbrani  spisi  A.  Čehova  in  N.  S.  Leskova,  P.  M.       .     .  64 

Zimski  večeri:  Jos.  Stritar,  Dr.  J  os.  Tom  inšek    .     .  27 

Zofka  Kveder  :  Iz  naših  krajev.  F.  G  , 298 

Zur  Pflege  der  slovenischen  Schriftsprache  an  osterr. 

Gymnasien  :FranzŽnideršič 297 

GLEDALIŠČE  IN  GLASBA. 

Amaconke  carice  :  V.  Parma,  M.  0 66 

Ban  Matija,  L.  D  ragu  t  i  novic 199 

Češka  opera  v  Belgiji 361 

Češke  izvirne  drame,  G 267 

Drama  ,Maksim  Gorkij' 165 

Dramske  predstave.  Dr.  P.  .     .     .    29,  64,  98,  129,  164,  394 

Drugi  koncert    , Glasbene  Matice",  J.  Foerster      .     .  130 

Dva  ruska  koncerta,  J.  Foerster 166 

Dvajset  let  poljske  književnosti.  V.  Feldman,  A.  Hajek  128 

Falkenštein :  Jaroslav  Hilbert,  A.  Z 394 

Figurantka  :  Fran(;ois  de  Curel,  \'.  Jelovšek     .     .     .  67 

T  František  Ruth 362 

Fr.  Sokol-Tuma:  Soucit,  Čonsky       361 

Glasbena  zapuščina  Frid.  Smetane,  A.  Z — 1     ....  234 

Gorenjski  slavček:  Ant.  Foerster,  L.  Pahor  .     .       65,  130 

Izdanja  družbe  sv.  Cirila  in  Metoda,  F.  G 127 

Izvirne  drame  na  slovanskih  odrih,  Fr.  Govekar       .  165 

Jan  Žižka  :  Jirasek,  A.  Z 361 

Jubilej   , Prodane  neveste",  A.  Z — I 100 

Knjige  .Matice  hrvatske",  F.  G 127 

Koncerti   .Glasbene  Matice"    .          198 

Legionarji:  Fr.  G  o  v  e  k  ar  in  V.  Pa  r  m  a       .     .     .     .  298 

Legouve  Ernest,  M.  G 199 

Lujiza :  Gustav  Charpentier,  Fr.  Krašovec.     .     .     .  200 

Maksima  Gorkega  drama  .Na  dnu",  k.  Z 362 

Malomeščani :  M.  Gorkij,  V.  Jelovšek 30 

Maloruske  novele,  M.  G 128 

Malorusko  gledališče  v  Lvovu 298 

Maria  v.  Magdala :  P.  Heyse,  Fr.  Govekar      .     .     .  165 

Materinstvo:  R.  Bracco,  Antonija  K.  .     .     ..    .     .  166 

Mati:  Stanislav  Przybysze\vsky,  M.  G 101 

Meinrad  Sadil:  Cvetka  mirti,  F  r.  Krašovec      .     .     .  233 

Melšin  L.,  Minka  V  asi  če  va       128 

Monna  Vana :  M.  Maeterlinck,  F  r.  Govekar      .     .     .  30 

Moser  G 395 

Na  dnu:  M.  Gorkij,  MinkaVasičeva 102 

Nova  drama  Jaroslava  Vrhlickega 361 

Novi  Akordi,  L.  Pahor      .     .     66,  200,  234,  267,  331,  360 

Operne  predstave,  Jar.  Forster      29,  65,  99,  129,  164,  394 

Opojnost:  Avgust  Strindberg,  F  r.  Govekar       .     .     .  3(i 

Orjak  in  pritlikavci:  E.  A.  Butti,  Antonija  K.      .     .  166 

Otylie  Sklenafova-Mala,  A.  Z— 1 233 

Petdesetletnica  Jaroslava  Vrchlickega,  F.  G 128 

Petindvajestletnica  sloven.  igralca  Danila,  Fr.  G.     .     .  99 


Pikova  dama.  Uglasbil  Čajkovski,  Fr.  Krašovec       .  130 

Pod  jabloni:  Zeyer-Suk,  A.  Z    1 101 

Poljaki  za  svojo  dramatiko 362 

Przybysze\vski :  Zlatno  runo.  Dr.  Jos.  Tom  inšek  66 

.Razkolnikov"   dramatiziran 165 

Ročni  kažipot  po  Goriškem,   Trstu  in  Ljubljani  in  ko- 
ledar za  1.  1902.,  A.  Gabršček 127 

Ruska  opera 362 

Ruskaja  biblioteka,  Marica  B  a  rt  ol 129 

Salome:  O.  VVilde.  M  i  nka  Va  s  i  č  e  v  a 165 

Seoske  dangube:  I.  Majstrovič,  M.  V 233 

Sienkie\vicz  in  Tolstoj  na  odru,  M.  G 101 

Skladatelj  in  kapelnik  Karel  Šebor,  A.  Z— 1     ....  234 

Slovensko  gledališče 231 

Sneg:  St.  Przybyszewski,  M  i  nka  Vasice  va     .     .     .  199 

Spomenik  Kotljarevskemu       362 

Sudermannov  .Johannes",  MaricaBartol.     .     .     .  130 

Suhovo-Kobilin  A.  V.,  P.  Mi  kla  vec 199 

Svetnik:  P.  Heyse,  F  r.  Govekar 199 

Tri  češke  dramske  novitete 102 

Truplo  L.:  Tolstoj,  Marica  H 31 

Vela  Nigrinova,  F  r.  Govekar 198 

Višnjev  vrt :  A.  Čehov 362 

Viktor  Parma :  Uvertura 298 

Viktor  Parma :  Zdravice 331 

Vij:  K.  Moor  in  Fr.  Khol,  A.  Z 395 

.Vstajanje"    dramatizirano,  Ma  rica  Ba  rtol   .     .      130,  165 

Za  tugju  sreču  :  Milan  Begovič,  M.  V 233 

Zimsko  sunce  :  V.  C.  Emin,  M.  V 66 

Z  ognjem  in  mečem  (drama  l 395 

Žid  :  Drama  M.  Gorkega 130 

UPODABUAJOČA  UMETNOST 

Akademično  društvo  .Vesna"  na  Dunaju 299 

Aleš  Nikolaj,  A.  Z— 1 31 

Berneker  Fr.,  sloven.  kipar  na  Dunaju,  Fr.  Krašovec  234 

Cesarjev  spomenik 396 

Jubilej  11.  J.  Repina  in  Vas.  D.  Polenova 267 

Kipci  slovenskih  literatov,  F.  G 120 

Kovalevskij  Pavel  Osipovič,  M.  G 201 

Liška  Emanuel  Krescencij,  K.  Hašler 133 

.Ljubljana"  Ivane  Kobilčeve,  F.  K 131 

Nove  izvirne  slike,  M.  G— ik 396 

Prešernova  slika   Al.  Šubica 31 

Razstava  .Manesa"  v  Pragi,  Z— 1 234,  267 

Razstava  ženskih  ročnih  del  v  .Mestnem  domu"   v 

Ljubljani 298 

Ries  Terezija  Feodorovna,  F  r.  Krašovec 201 

.Salon"  poljskih  umetnikov 67 

Slike  Srečka  Magoliča,  F.  K 201 

Valvazor  in  Prešeren,  F.  G 200 

Valvazorjev  spomenik 396 

\'ilharjev  spomenik,  1.  Repič  F.  G 31 

Vlaho  Bukovac  na  Dunaju,  F. G. : 201 

Whistler  A.  M.  James 331 


TEHNIKA. 

Artemijev    način   izoliranja   proti    elektriškemu  toku, 

HANS  MAKART: 
RAFAEL. 


MLADA  SLOVENSKA  LIRIKA. 


onec  devetnajstega  stoletja  je  izgubila 
slovenska  književnost  mahoma  in 
čisto  nenadoma  tri  lirike  skoro  ob 
istem  času:  Kette  in  Murn-Alexan- 
drov  sta  umrla,  Cankar  pa  se  je 
ločil  od  harpe  ter  se  napotil  v  deželo  novelistov, 
kakor  sam  pravi  v  epilogu  knjige  „ Erotika",  tedaj, 
ko  so  napravili  v  Ljubljani  velik  ogenj  in  zažgali 
vse  njegove  pesmi,  napisane  in  še  nenapisane  .  .  . 
Lepi  dnevi  so  se  obetali  in  že  je  plamtela  škr- 
latna zarja  nove  dobe  našega  pesništva  za  go- 
rami, ki  pa  je  ugasnila  kakor  bi  jo  bil  upihnil 
črn  demon. 

Razvoj,  ki  se  je  vršil  v  tujih,  velikih  knji- 
ževnostih desetletje  in  še  več,  izvršil  se  je  pri  nas 
v  nekaterih  mesecih,  namreč  prevrat  iz  natura- 
lizma v  novodobno  romantiko,  ki  prevladuje  sedaj. 
Nekaj  mladih,  sanjavih  ljudi  se  je  našlo  in  zavili 
so  na  svoja  pota;  sanjali  so  z  odprtimi  očmi,  po 
pustih  skalah  jim  je  cvetela  pomlad  in  menili  so 
videti  na  njih  zlate  gradove.  Čudno  lepo  so  se 
glasile  njihove  pesmi  in  čudno  hitro  so  utihnile, 
kajti  edinole  Zupančič  je  ostal  še  izmed  čvetorice. 

Prototip  te  dobe  je  Kette,  ki  je  našel 
samega  sebe  v  „Sonetih".  Šel  je  naprej,  kakor 
bi  bil  imel  pot  začrtano  in  že  davno  odmerjeno, 
nekam,  kamor  sam  ni  vedel,  a  kar  je  slutil  glo- 


boko v  sebi.  Bil  je  v  „ Pesmih"  in  „ Gazelah" 
ljubek,  naiven  mladenič,  ki  se  izprehaja  po  lokah 
ter  gleda  s  pijanimi  očmi  pomladansko  cvetje  in 
posluša  zadivljen  himno  prerojenja.  Lice  pa  mu 
je  korak  za  korakom  postajalo  resnejše  in  ko  je 
zasnul  ciklus  „lzprehod",  tedaj  se  je  oddaljil  od 
lepih  trat  in  kipečega  veselja  ter  se  zagledal  v 
višave.  Na  svet  in  vsakdanjost  je  resigniral,  pa 
je  začel  misliti  in  razglabljati  in  zatopil  se  je  v 
nekak  mističen  panteizem,  ki  je  dosegel  v  sonetih 
„Moj  Bog"  vrhunec.  Takrat  je  Kette  čital  Maeter- 
lincka.  dasi  je  bil  sprva  proti  novi  francoski  struji, 
namreč  v  času,  ko  je  spisal  nedosežno  idilo 
„Jagnjet",  ki  ima  le  par  vrstic,  v  kateri  se  pa 
zrcali  dolenjska  pokrajina  tako,  kakor  je  še  ni 
naslikalo  slovensko  pero,  in  v  kateri  je  dosegel 
v  risanju  narave  Maupassanta  in  njegove  črtice 
iz  Proven^e.  Ketteju  so  plavali  pred  očmi  vedno 
klasični  vzori  in  narodna  pesem,  ali  vendar  je 
zašel  v  nadzemsko  mistiko  in  vsled  tega  bi  ga 
imenoval  primerno  filozofa  čustva.  Pač  ima  nekaj 
klasičnega  na  sebi  in  to  je  umerjenost.  Kdor  ne 
bi  poznal  njegovega  životopisa,  ne  bi  mogel  ver- 
jeti, da  je  bil  Kette  mladenič  triindvajsetih  let, 
kajti  ne  le  obliko  ima  opiljeno,  nego  predvsem 
mu  je  notranjost  ustaljena  in  mirna.  Kette  je  iz- 
reden pojav  v  umetnosti  sploh,   ker  ni  šel  skozi 


,Sturm  und  Drang",  in  ker  je  konec  tiste  burne 
dobe  šele  začetek  njegovega  pesnikovanja. 

V  Cankarju  je  duh  večnega  zanikanja. 
Čudno  ni,  da  je  stopal  v  liriki  po  poti  za  Hei- 
nejem,  ker  mu  je  pač  slična  negativna  natura. 
Tolikega  pomena  Cankar  nima  v  liriki,  kot  ga 
imajo  Zupančič,  Kette  in  Aleksandrov,  kajti  ti  trije 
so  liriki  po  bistvu,  Cankar  pa  je  novelist.  Razno- 
bar\'nosti  zaman  iščemo  pri  njem  in  sicer  radi 
tega,  ker  vsak  pripovedovalec  nekako  izbira,  prav 
kakor  dramatik  in  ker  vplivajo  le  na  čisto  lirične 
duše  vsi  in  tudi  najmanjši  pojavi.  Cankarjevo 
„Erotiko"  bi  imenoval  povest  ljubezni,  čeprav 
ima  v  nji  nekaj  romanc,  kajti  edino  ljubezenski 
motiv  zveni  pri  njem  osnovno,  vse  drugo  je  le 
pritiklina.  Načelo  Cankarjevo  je  egoizem,  geslo 
pa  brezmejno  in  brezmiselno  uživanje  in  v  lahko- 
miselnosti vidi  estetični  užitek.  Po  porazu  se  ga 
prime  sentimentalnost,  da  toži  o  izgubljeni  mla- 
dosti, o  uničenih  sanjah  in  lepih  zvezdnatih  nočeh, 
polnih  srebrnega  luninega  svita;  sentimentalen  pa 
Cankar  ni  iz  slabotnosti,  nego,  rekel  bi,  iz  prin- 
cipa, ker  hoče  skrajnosti  tudi  v  pesniških  čustvih. 
Gladek  in  lasciven  je,  ker  se  mu  zdi,  da  to  za- 
hteva aristokratska  narava,  in  uporen  ni  iz  notranje 
potrebe,  pač  pa  radi  tega,  ker  ima  negativnost  v 
sebi ;  taki  značaji,  kot  je  Cankar,  so  ali  diktatorji, 
ali  pa  uporniki,  nikdar  pa  niso  asketi.  Cankar  se 
v  verzih  ni  pospel  do  tiste  višine  kot  njegovi  dru- 
govi,  ali  bil  je  pravzaprav  začetnik  nove  slo- 
venske romantike,  ki  jo  je  zanesel  tudi  v  novelo, 
kjer  stoji  na  višini. 

Patos,  ki  ga  je  prinesel  Cankar  še  iz  sta- 
rejše šole  seboj  in  ki  ga  ima  nekoliko  tudi  še 
Kette,  je  čisto  neznan  Murnu-Aleksandrovu." 
Do  leta  1899.  se  je  Aleksandrov  pravzaprav  le 
pripravljal  za  „Kmečke  pesmi",  ravno  tako  kot 
Kette  za  „Sonete''.  Bil  je  silno  priprost  —  nikakor 
ne  rafiniran  —  in  gnala  ga  je  nemirna  duša  po 
slovenski  zemlji,  da  je  romal  med  kmeti  semintja; 
prav  v  tem  se  razlikuje  od  Ketteja,  ki  je  miren  in 
globok.  Aleksandrov  je  glasnik  tiste  stare  poezije, 
ki  jo  živi  kmet  že  tisočletja  in  ki  je  ne  razodeva 
nikomur,  prav  kakor  bi  mu  bila  predragocena. 
Aleksandrov  se  naivno  veseli  kmečkih  praznikov 
in  poje  o  sv.  Telesu,  o  sv.  Mihu  in  sv.  Martinu, 
pa  hodi  po  božjih  potih  ter  kliče  na  pomoč  pri- 
prošnjike  za  hudo  uro  in  obvarovanje  nadlog  in 
peklenskih  muk.  Pa  zasnuje  pesem  o  ajdi,  kakršne 
še  niso  slišala  naša  polja  in  blagruje  klasje,  zlato 
in  težko  o  vročem  poletju.  In  pride  jesen,  ko  po- 
rdeči gora  in  ajda   začrni   in   takrat   zaživi   kmet 


*  Murna -Aleksandrova    .Pesmi    in    romance"    izidejo 
vkratkem  pri  Schwenlnerju. 


pravo  življenje;  tam  zunaj  med  bukvami  se  zgosti 
polhu  dlaka,  mladeniči  pa  se  začno  ženiti  in  ne 
naženijo  se  ves  dolgi  zimski  čas:  o  takih  stvareh 
pripoveduje  Aleksandrov.  Neizrekljivo  intimno  čuti 
vsako  izpremembo  v  naravi:  spomladi,  pravi,  gre 
zefir  ves  plašan  preko  golega  drevja,  ker  čuti  v 
njem  spečo  bujno  rast,  in  v  tihih  nočeh,  ko  še 
ni  pognalo  zelenje,  sliši,  kako  šume  slapovi  v 
dolini  glasneje  kot  sicer.  Navadna  je  pri  Aleksan- 
drovu  trpka  refleksija,  tisti  starodavni  način,  ki 
ga  nahajamo  že  v  latinskih  pesnikih,  in  ki  se 
vselej  krasno  strinja  s  sliko  v  prvih  kiticah.  Naiven 
je  bil  Aleksandrov  in  lahkoveren  kakor  prebivalci 
gorenjskih  dolin,  med  katerimi  se  je  zamislil  tako 
globoko  v  svoj  svet,  v  katerem  je  gledal  z  rožami 
porisane  skrinje  in  hišice  z  modrimi  pasovi  in 
videl  tisto  nedolžno  ljubezen  kmečkih  deklet,  da 
je  pesnil  povsem  instinktivno.  Ko  je  trkala  smrt 
na  njegova  vrata,  zdelo  se  mu  je  potrebno,  da 
napravi  oporoko,  kakor  je  običajno  in  si  da  zvo- 
niti pri  pogrebu  z  velikim  zvonom,  pa  poskrbi  za 
maše  zadušnice,  kakor  trden  kmet. 

Tam  ob  Kolpi,  na  meji  hrvaški  in  kranjski, 
je  svet,  ki  je  čisto  zase  majhna  deželica,  in  odtod, 
izza  Gorjancev  še  ni  do  današnjih  časov  priromal 
nihče,  ki  bi  govoril  po  svoje  v  naši  književnosti. 
Vendar  je  belokranjski  narod,  ki  je  še  nemešan 
in  pristno  slovenski,  pesniško  navdahnjen  kot 
malokateri.  Tam  zdolaj  tisto  ljudstvo,  ki  ga  ime- 
nujejo Dolenjci  že  Hrvate,  živi  poezijo  in  je  ne 
sanja  samo:  ljudje  so  tam  doma,  ki  so  danes 
mogotci  z  ogromnim  premoženjem,  ki  začno  jutri 
veseljačiti  samo  iz  tistega  veselja  nad  življenjem, 
ki  pa  gredo  tretji  dan  po  svetu  s  palico  v  roki. 
Ta  narod  ni  realen  in  spekulativen,  nego  čisto 
odvisen  od  trenotka,  pa  nosi  na  sebi  poteze  slo- 
vanstva  v  veliko  večji  meri  kakor  drugi  Slovenci. 

Človek  iz  Bele  krajine,  vesel  in  vedrega 
čela  je  Zupančič.  Cankar  je  pesimist,  Zupančič 
pa  optimist  in  zato  je  videl  pot  v  svet  vso  svetlo 
in  radostno.  V  veliko  mesto  je  šel  in  ko  je  plaval 
v  močni  reki  življenja,  ki  dere  preko  velikih  mest 
evropskih,  videl  je  greh,  šel  je  mimo  njega  ter 
se  ga  dotaknil,  pa  ga  je  stresnilo.  Takrat  je  začel 
misliti,  ko  je  začutil  v  sebi  kes  —  potezo  Slo- 
vanstva  —  ki  zveni  v  „Čaši  opojnosti"  med  ble- 
stečimi  verzi,  polnimi  otroške  najivnosti.  Megla 
okolu  njega  se  mu  je  začela  studiti  in  začel  se 
je  ozirati  po  solncu.  Velik  prevrat  se  je  vršil  v 
njem  potem,  ko  je  izšla  „Čaša  opojnosti"  in  začel 
je  stremiti  po  resnici  in  jasnosti  v  filozofiji  in  po 
krepkoči  v  umetnosti. 

Podoben  duševen  proces  se  pri  Ketteju  in 
Aleksandrovu  ni  vršil,  kajti  ta  dva  sta  se  v  prvi 


dobi  pripravljala  za  drugo,  Zupančič  pa  je  postal 
po  letu  1899.  čisto  drugačen  in  nekatere  poznejše 
pesmi,  predvsem  „ Pesem  mladine",  so  kakor  iz- 
klesane, odločne  in  zanosne.  Če  je  Kette  filozof 
čustva,  je  postal  Zupančič  filozof  življenja  in  če 
imenujemo  Ketteja  pesnika  7.ax'  ščo/j;/,  nazvali 
bi  Zupančiča  predvsem  človeka. 

Včasih   se   pokaže  v  kulturi    majhnega    na- 
roda kak  čudež,  ki  ga  narod  sam   niti  ne  opazi, 


ker  ga  ni  pričakoval;  pri  nas  je  bilo  tako  s  Pre- 
šernom, ki  ga  je  moral  šele  Stritar  odkriti  Slo- 
vencem. Obetalo  se  nam  je  zopet  nekaj  v  dvaj- 
setem stoletju  in  ne  vem,  koliko  Ijudij  je  razumelo 
znamenja  na  nebu,  ki  so  se  pa  skrila  in  izginila 
v  noč  nazaj.  Trije  pesniki  so  šli  in  ne  bo  jih  več 
nazaj,  le  en  sam  še  hodi  po  domači  zemlji. 


V  KAVARNI. 

I. 

Naj  te  ne  moti,  Marta, 
moj  žalostni  obraz, 
to  je  samo  spomin  še 
na  prejšnji  lepi  čas! 


Na  čas,  ko  dol  na  jugu 
cvetela  je  pomlad 
in  v  moji  duši  vstalo 
nebroj  je  rož  in  nad. 


Glej,  vse  so  šle 
uboge  umrle  so: 
prav  take  bele  roke 
ko  tvoje  jih  strle  so. 


s  pomladjo 


Srce  zdaj  ko  razdjana 
in  pusta  je  ravan, 
nad  njo  pa  tema  .  .  .  tema, 
ko  kadar  umrje  dan. 

Naj  te  ne  moti,  Marta, 
moj  žalostni  obraz, 
to  je  samo  spomin  še, 
na  prejšnji  lepi  čas! 


II. 

Imel  sem  ljubico  .  .  .  prav  kakor  ti 
mi  vedno  je  molčala, 
ko  ti  je  s  strahom  tihim  zrla  v  me 
in  divje  me  potem  poljubovala. 

Ah,  s  svojimi  poljubi  mi  srce 
je  mlado,  upov  polno  zastrupila  ; 
zdaj  prišel  k  tebi  sem,  da  mi  umoriš 
še  to,  kar  ona  je  pustila. 


III. 

Vesela,  poskočna  godba 
in  divji,  pohotni  smeh 
in  starci  in  mlada  dekleta : 
tako  slavi  orgije  greh  .  .  . 

Ej,  Marta,  na  tvoje  zdravje, 
to  čašo  kipečo  zlata, 
in  na  izgubljeno  zdravje 
mojega  srca  ! 


IV. 


A  v  duši  se  nekaj  oglaša 
in  tiho  prosi,  svari  .  .  . 
Pijmo,  pijmo,  fantje, 
da  nam  duša  zaspi ! 

Potem  lahko  v  miru  grešimo, 
in  v  grehu  ko  prej 
bogovi  v  Olimpu  živimo, 
življenje  razkošja  .  .  .  brez  mej 

Al.  Gradnik. 

VIHAR. 

Pogledal  ji  je  v  oči  „Živ  ogenj  so  moje  oči, 

in  ona  se  ga  je  zbala,  ker  je  zunaj  vihar  nocoj  .  .  . 

kot  bilka  je  vztrepetala:  Sem  k  oknu  stopi  z  menoj, 

„Živ  ogenj  so  tvoje  oči!"  poglej  jih,  demone  noči!" 

Pred  njima  kostanji  ječijo, 
vijo  se  nad  vodo, 
nad  njima  oblaki  gredo 
čez  mesto,  temno  melodijo 
pojo  .  .  . 

Čuj  —  tresk!  —  „Zdaj  poglej 

skozi  mrežo  vej: 

teh  stolpov  ponos  —  kot  smeh 

kljubujoč 
kipe,  izzivaje  viharja  moč, 
O,  vidiš,  o,  čutiš ta  divji 

upor 
kipeč  navzgor? 
O  devojka  —  zdaj, 
zdaj  veš,  zakaj 
živ  ogenj  so  moje  oči?!" 

„Živ  ogenj  so  tvoje  oči, 
ker  je  v  tebi  vihar  nocoj  — 
in  —  ker  sem  jaz  tvoja  nocoj 
in  ker  si  ti  moj  nocoj, 
živ  ogenj  so  tvoje  oči  ..." 

Ta  hip 

vzplamenel  je  kres  od  strmih 

nebes, 
obsinil  je  ostro  dvoje  teles, 
kot  kip  .  .  . 

Oton  Zupančič. 


ROMANCA  O  BELI  CESTI. 

Spisal  Ksaver  Meško. 


li  ste  že  kdaj  hodili  v  tihi  noči  po 
široki  beh  cesti  —  samotni  in 
brezkončni,  kakor  bi  se  vila  v 
večnost?  Ali  ste?  In  morda  se 
spominjate:  nad  vami  se  je  raz- 
penjalo nočno  nebo  —  mirno  in  nemo.  Okoli 
vas  je  spala  utrujena  priroda  —  zamišljena  sama 
vase,  brezčutna  za  vse  drugo:  ni  vas  videla,  ni 
se  menila  za  vas.  Mogoče,  da  je  sanjala  lepe  in 
svetle  sanje:  o  bledi  luni  tam  v  ažurnih  višavah, 
o  zaspanih  zvezdicah,  o  mladem  parčku,  ki  ga 
je  videla  ob  oknu  tam  kje  v  vasi . . .  Mogoče  tudi, 
da  je  bil  njen  sen  težek  in  mračen:  o  materi,  ki 
jo  je  videla  v  obupu  klečati  ob  postelji  umirajočega 
otroka,  o  devi,  ki  jo  je  videla  v  selu  —  mlado 
glavico  je  naslanjala  na  okno  ter  zadušeno  in 
bolestno  plakala.  In  noč  je  umevala  —  ah,  marsi- 
kaj vidi  in  ve  noč  in  o  marsičem  misli  in  san- 
jari .  .  . 

A  vi  ste  šli  svoj  pot  po  beli  cesti,  ki  se  je 
vila  pred  vami,  kakor  bi  se  stegala  v  večnost. 
Šli  ste,  in  z  vami,  so  šle  vaše  misli:  včasih  morda 
lepe  in  radostne,  včasih  težke  in  mračne.  A  vsaki- 
krat  ste  čutili,  da  je  nekaj  čudovitega  v  tem,  če 
stopa  človek  tako  v  tihi  noči  po  široki  beli  cesti, 
ki  se  vije  venomer  pred  njim,  kakor  bi  šla  v 
neskončnost  .  .  . 

Po  taki  široki  beli  cesti  je  v  neki  lunojasni 
noči  stopal  mlad  mož  .  .  Kdo  in  kaj  je  bil?  Člo- 
vek. —  Odkod  je  prihajal?  Iz  sveta  prevar.  — 
Kdo  je  bil  njegov  drug  in  spremljevalec  na  beli 
cesti?  Trpke  misli  in  težka  bol.  —  Kam  je  šel? 
Proti  domu  —  a  šel  je  k  domu  s  hrepenenjem, 
da  bi  ta  pot  bil  pot  k  njegovemu  zadnjemu  cilju. 
In  ta  cilj?  Pozabnost  in  mir  .  .  . 

Tako  je  v  tihi  noči  šel  svoj  pot  po  beli 
cesti  ...  Do  tega  večera  mu  je  bila  ta  cesta 
ljuba  in  draga.  Znanka  in  prijateljica  mu  je  bila: 
cesto  in  čestokrat  je  hodil  po  nji  —  ob  solnčnih 
dnevih  in  v  tihih,  lunojasnih  nočeh.  Stopal  je 
po  nji  z  veliko  radostjo  v  duši  in  z  vznesenim 
zanosom  v  očeh  —  saj  ga  je  vodila  k  beli,  z 
divjo  trto  porasli  hišici  v  vasi  pred  mestom.  Z 
vročim  hrepenenjem  in  s  sladkim  nemirom  je 
vedno  hodil  ta  pot.  In  ves  čas  je  razmišljal: 
vstopil  bo,  in  dvoje  žametastih  oči  se  bo  z  drh- 
tečo  radostjo   vprlo   vanj  ter   se  zamišljeno  in  z 


nežno  udanostjo  potopilo  v  njegove.  Dvoje  belih 
rok  se  mu  ljubeče  dvigne  naproti  ter  se  mehko 
oklene  njegovih.  Kipeča  rdeča  usteca  mu  bodo 
srečno  in  osrečujoče  smehljala  pozdrav  in  nežne, 
sladke  besede  mu  bodo  govorila. 

Vse  to  je  gledal  v  duhu,  in  dušo  mu  je 
polnilo  veliko  in  radostno  hrepenenje.  Njegov 
korak  je  bil  čil,  mladosten  in  vesel,  in  oči  so 
mu  z  žarkim  zanosom  in  drhtečim  pričakovanjem 
zrle  tja  po  beli  cesti,  družici  njegovih  lepih  po- 
tov .  .  . 

Draga  mu  je  bila  nekdaj  ta  bela  cesta,  ker 
je  poznala  veliko  skrivnost  njegove  duše:  njegovo 
ljubezen. 

Ljuba  mu  je  bila,  ker  je  na  tej  cesti  prvikrat 
videl  njo!  — 

Pomlad  je  bila.  Bujno  življenje  je  kipelo 
iz  zemlje;  in  z  neba,  od  vse  rodečega,  vse  oživ- 
Ijajočega  in  vse  oplodujočega  solnca  je  prihajalo 
življenje.  In  z  življenjem  se  je  po  vsem  stvarstvu 
razlivalo  mladostno  veselje,  kipeča  radost:  iz  spe- 
vov tic  je  trepetala,  iz  čaš  cvetlic  je  dehtela,  po 
zelenečih  logih  se  je  izprehajala  in  z  mladim  ze- 
lenjem govorila  v  skrivnostnem  šepetu,  nad  trav- 
niki, vzbujenimi  v  novo  življenje,  je  plavala  — 
kakor  lep  sen  nad  deviško  mladenko  —  in  ob 
srca  človeška  je  trkala  ter  prosila,  naj  jih  ji  odpro 
ter  ji  dajo  prostora  v  njih. 

In  s  pomladanskim  veseljem  in  vesoljno  ra- 
dostjo je  natihem  in  skrivnem  prihajala  ljubezen. 
Vsemir  je  nemirno  drhtel,  ker  je  čutil  ljubezen 
ob  sebi.  Oči  mladih  dev  so  sevale  čudovitejše 
in  mehkejše;  in  njihove  duše  so  trepetale  v  tes- 
nobnem pričakovanju,  ker  so  slutile  njeno  bližino 
in  pričakovale  njen  prihod  ...  In  srca  mla- 
deničev  so  nekaj  iskala,  po  nečem  hrepenela, 
hitela  nečemu  lepemu  naproti  .  .  . 

Taka  čudovita  pomlad  je  bila,  ko  je  stopal 
po  tej  beli  cesti,  vijoči  se  nad  širnim  poljem,  pi- 
sanim kakor  najumetnejši  in  najpestrejši  perzijski 
čilim.  Sam  samcat  je  šel  po  belem  potu,  ne,  hre- 
penenje od  pomladne  krasote  vzvalovanega  srca 
je  hodilo  z  njim,  in  nejasna  slutnja,  da  mu  ta 
pomlad  prinese  nekaj  lepega  in  krasnega,  ga  je 
spremljala. 

In  ta  slutnja  ga  ni  varala:  na  beli  cesti  sredi 
pisanega  polja  je  srečal  njo. 


Prišla  mu  je  naproti  —  lepša  kakor  pomlad 
ob  njem.  Prišla  mu  je  naproti  —  pogledal 
jo  je  ter  se  spomnil  zlatih  kraljičin  iz  iztočnih  bajk, 
ki  je  v  mladosti  čital  in  razmišljal  o  njih. 

Sama  je  stopala  po  beli  cesti  —  nad  njo 
pa  je  sijalo  solnce,  vir  vse  lepote  in  princip  osre- 
čujoče ljubezni.  V  veliki  krasoti  je  gorelo  nad 
njo  —  a  glej,  ali  ne  gleda  vse  zavzeto  sem  doli 
na  to  čudežno  devo  in  ali  ne  občuduje  njene 
lepote?  .  .  .  Okoli  nje  se  je  smejala  mladostna 
priroda,  vesela  in  lepa  kakor  nevesta  ob  poroč- 
nem dnevu.  Toda,  ali  ni  tako  vesela  in  krasna 
le,  ker  hodi  ona  po  nji?  ...  V  mlačnem  zraku 
je  žgolel  škrjanček  —  aj,  ali  je  tudi  tebe  pre- 
vzela in  opijanila  njena  lepota,  da  drobiš  svoje 
najnežnejše  melodije?  .  .  . 

Ona  pa  je  šla  po  beli  cesti  —  učlovečena 
pomlad,  krasnejša  kakor  vse  cvetje  vesnino,  meh- 
kejša in  nežnejša  kakor  pesem  škrjančkova,  obla- 
godarjena  in  blagoslovljena  hčerka  solnca,  čegar 
dragocene  zaklade  nosi  s  seboj:  njegove  kresoče 
se  bisere  v  očeh  in  njegove  v  zlatih  laseh  plam- 
teče  žarke.  — 

Gledal  jo  je  zavzet  in  vzradoščen.  V  duši 
mu  je  postalo  tiho  in  mirno.  Vse  misli  so  se 
umaknile  tej  eni:  „Glej,  ali  nisi  sanjal  o  tej  vse 
dni  in  vse  noči  svojega  življenja?" 

Šla  je  mimo  njega,  in  dasi  je  ni  poznal,  jo 
je  pozdravil.  Odzdravila  mu  je  ter  se  komaj 
vidno  nasmehljala  —  le  toliko,  da  so  izza  rož- 
natih ustec  zablesteli  snežni  zobje  ...  In  šla 
je  mimo.  On  pa  se  je  ustavil  ter  zrl  za  njo.  In 
zaželel  si  je,  da  bele  ceste  nikdar  ne  bi  bilo 
konec,  in  da  mu  pomlad,  ki  je  stopala  po  nji, 
nikoli  ne  bi  izginila  izpred  oči. 

Odsev  njene  lepote  mu  je  posijal  v  dušo, 
in  bujna  pomlad  mu  je  vzcvetela  v  nji.  A  vedel 
je:  solnce  te  pomladi  je  ona,  ona  ji  daje  življenje 
in  toploto  in  cvetje  in  radost  .  .  . 

In  zopet  jo  je  pričakoval  na  beli  cesti.  Prišla 
je,  in  pridružil  se  ji  je  ter  šel  z  njo  .  .  .  In  od- 
tedaj  jo  je  spremljal  dostikrat  po  belem  potu  med 
zelenim  poljem  —  ob  jutrih  jo  je  spremljal  v 
mesto  in  ob  solnčnih  zahodih  na  dom.  In  bela 
cesta  je  slišala  njuno  skrivnost:  slišala  je  tihe 
besede,  govorjene  naglo  in  z  nemirom,  videla  je 
njune  dolge,  globoke  poglede  in  videla,  kako  se 
je  oklepala  roka  roke  .  .  . 

Kolikokrat  sta  tako  hodila  po  beli  cesti! 
In  vsakikrat  mu  je  ob  teh  potih  srce  hrepenelo: 
da  bi  bele  ceste  nikdar  ne  bil  konec  in  nikoli 
ne  konec  njunega  pota. 

Ah,  lepi  so  bili  ti  poti  po  široki  beli  cesti!  — 


Potem  pa  je  prišel  dan,  ko  jo  je  prvič  videl 
po  isti  beli  cesti  iti  z  drugim.  Ni  vedela  in  ne 
slutila,  da  pride  isti  dan  tudi  on,  —  slučajno  je 
prišel. 

Vznemiril  se  je,  ko  jo  je  oddaleč  zagledal 
v  spremstvu  mladega  meščanskega  sina.  A  šiloma 
se  je  branil  temnih  slutenj  in  domnevanj  .  .  . 
„ Slučajno  jo  je  srečal  ter  se  ji  pridružil  proti  njeni 
volji  ..." 

Ni  šel  za  njima;  daleč  okoli  po  polju  se 
jima  je  izognil.  Ko  je  po  ovinku  zopet  prišel 
na  cesto  ter  sam  stopal  po  nji,  mu  je  bilo  težko 
in  otožno  pri  srcu,  in  bela  steza  pred  njim  se 
mu  je  dozdevala  mračna.  Senčile  so  jo  temne 
misli.  A  šiloma  se  jih  je  branil,  ves  nevoljen 
jih  odganjal  .  .  . 

„Ni  mogoče.  Ona  je  tako  dobra,  tako 
plemenita!" 

Potem  pa  je  slišal  govorice.  Ali  so  nalašč 
pred  njim  govorili  o  njej,  da  ga  zadenejo  v  srce, 
da  ga  ranijo?  Ali  vedoma  lažejo,  ali  se  motijo 
ali  pa  morda  vendarle  govore  resnico? 

Nemir,  ki  se  je  vselil  v  njegovo  dušo  ter 
mu  spremljal  vse  misli,  ga  je  moril  .  .  . 

„Ne,  tega  mora  biti  konec:  jasno  mora  biti 
med  nama!" 

Dolgo  je  omahoval,  preden  je  storil  ta  trdni, 
neoporečni  sklep,  a  čutil  je,  da  je  življenje  v  teh 
dvomih  hujše  kakor  stotera  smrt. 

In  tako  je  danes  v  pr\'em  mraku  šel  po 
beli  cesti  k  znani,  z  divjo  trto  obraščeni  hišici 
konec  vasi,  male  pol  urice  pred  mestom.  Šel  je 
z  dvomi  k  nji,  vrniti  se  je  hotel  z  mirno  dušo. 

„Pozno  prihajate,  gospod  Zarnik!"  Vzne- 
mirila se  je,  ko  je  vstopil,  in  zazdelo  se  mu  je, 
da  je  obledela  .  .  . 

„A  to  je  pač  le  od  luči  ..."  In  glas  ji  je 
trepetal,  ko  mu  je  odzdravila  ter  menila: 

„  Pozno  prihajate  ..." 

Takoj  je  spoznal,  da  ni  več  ista  kot  nekdaj. 
Njene  besede  niso  bile  govorjene  z  isto  radostjo 
in  iskrenostjo,  ki  ga  je  poprej  vedno  pozdravljala 
z  njo.  Ni  mu  vsa  vzradoščena  pohitela  naproti 
kakor  nekdaj,  ni  ga  obsula  z  neštetimi  vprašanji, 
polnimi  nežne  ljubezni  in  kipečimi  od  sreče,  ker 
je  zopet  pri  nji  .  .  .  Vstala  je  ter  obstala  ob  mizi 
v  vidni  zadregi,  kakor  bi  se  ne  mogla  domisliti, 
kaj  naj  stori,  kaj  mu  naj  poreče. 

Hotel  ji  je  pogledati  naravnost  v  krasne  oči, 
ki  jih  je  tako  ljubil.  Iz  njih  bi  bral  njeno  nedolž- 
nost in  njeno  zvestobo.  A  izogibale  so  se  mu  . . 

„ Torej  vendarie  res!" 

In  v  srcu  ga  je  speklo,  kakor  bi  ga  kdo 
ranil  z  zastrupljenim  bodalom. 

Do  tega  trenutka  se  je  z  nekakim  obupom 
oklepal  misli,  da  je  vse,  kar  je  slišal,  le  prazna 
govorica,  obrekovanje.  A  sedaj  jo  zre  pred  seboj 
in  vidi  njeno  krivdo:  iz  njenega  nemira  se  javlja, 
zapisana  ji  je  na  čelo,  ki  se  poveša  pred  njim, 
iz  od,  ki  begajo  pred  njegovimi,  ji  odseva,  iz 
hladnih,  a  obenem  vznemirjenih  besed  mu  go- 
vori .  .  . 

„  Kriva ! " 

In  s  pekočo  boljo  si  je  priznal:  „Za  mene 
je  na  veke  izgubljena".  .  .  In  čutil  je,  da  je  z  njo 
izgubljeno  vse  življenje,  brez  nje  nima  zanj  ne 
cene   ne  pomena  ...    „ Ali  je   mogoč  topel  dan 


brez   solnca?" 


A  glej,    ona  je   nemirno  pri- 


čakovala, kaj  ji  poreče. 

^Oprostite,  gospodična,  res  nekoliko  pozno 
prihajam."  —  A  v  srcu  si  je  priznal:  „Prezgodaj. 
Čemu  sem  vobče  prišel  in  čemu  stojim  tukaj?" 

Nič  ni  odgovorila  .  .  .  Luč  na  mizi  je  gorela 
svetlo  ter  jasno  obsevala  njeno  vitko  telo  in  njen 
krasni  obraz,  ki  mu  sličnega  ni  srečal  še  nikjer 
na  vseh  svojih  potih.  Na  steni  je  enozvočno  in 
skoro  otožno  tikala  ura.  Sicer  vse  tiho  —  le  iz 
sobe  onstran  veže  seje  slišalo  zamolklo  govorjenje. 

Obema  je  bil  molk  mučen.  In  bodril  se  je: 
„Čemu  stojim  tu  in  molčim?  Bodi  jasno  med 
nama,  in  če  treba  —  vsega  konec!" 

Stopil  je  bliže  k  nji. 

„Dolgo  niste  pisali,  gospodična,  in  vaše 
zadnje  pismo  je  bilo  zelo  hladno." 

»Hladno?"  —  Še  bolj  se  je  vznemirila,  in 
oči  so  ji  mimo  njega  zrie  k  vratom,  kakor  bi 
nekoga  pričakovala  .  .  .  „Kakor  prejšnja  je  bilo." 

„Ne,  ne!  —  TajH"  —  je  pomislil  —  „ve- 
doma  govori  neresnico".  —  To  ga  je  še  bolj 
žalilo,  a  ga  obenem  tudi  srdilo  .  .  .  „Da  bi  bila 
odkritosrčna  ter  mi  naravnost  povedala,  da  se  je 
varala,  ko  je  menila,  da  me  ljubi  ...  A  da  taji 
in  laže!" 

Začutil  je,  da  mu  jo  je  to  hipoma  odtujilo  .  . 
„  Kakor  k  svetnici  sem  zri  dosedaj  k  nji,  a  sedaj 
vidim,  da  je  kakor  vse  druge:  bitje,  rojeno  iz 
zemlje,  s  človeškimi  slabostmi  in  napakami." 

Ko  jo  je  zrl  pred  seboj  brez  one  gloriole, 
ki  jo  je  dosedaj  njegova  domišljija  in  ljubezen 
pletla  ob  nji,  je  začutil  v  sebi  veliko  in  neusmi- 
ljeno moč.  „Čemu  naj  igrava  komedijo?"  —  Sto- 
pil je  še  bliže  k  nji  ter  ji  govoril  tiho,  kakor  bi 
se  bal,  da  ga  še  kdo  drug  sliši: 

„ Gospodična,  ljudje  govore  čudne  reči,  in 
prišel  sem,  da  izvem,  ali  je  kaj  resnice  na  teh 
govoricah." 


Molčala  je. 

„Ne  odgovarjate?"  —  Stal  je  blizu  nje,  da 
je  čutil  njen  topli  dih.  Za  hip  ga  je  njena  bližina 
prevzela  in  omamila,  da  mu  je  pri  srcu  postalo 
mehko  in  nežno.  Bilo  mu  je,  da  mora  dvigniti 
roke  k  nji  ter  jo  prositi  kakor  se  prosi  Boga, 
naj  reče,  da  je  vse  izmišljeno,  laž  ...  „Pa  saj 
bi  tudi  tak  odgovor  bil  laž  .  .  ."  A  vendar:  tako 
težko  in  hudo  bo  zanj,  če  izgovori  besedo,  ki  ju 
loči  za  vedno  .  .  . 

Stresel  je  z  glavo,  za  korak  odstopil  —  in 
zopet  je  začutil  v  sebi  veliko  in  neusmiljeno 
moč  .  .  .  „Kar  mora  biti,  bodi!" 

„ Molčite,  gospodična?  Niti  ne  vprašate,  kaj 
se  govori?" 

Obrnila  se  je  v  stran. 

„Vi  veste  in  ne  oporekate?" 

Nalehko  je  skomizgnila  z  ramami. 

„Čemu?" 

Gledal  ji  je  v  obraz,  nekoliko  okrenjen  v 
stran,  ter  se  čudil:  trd,  malone  zloben  izraz  je 
bil  razlit  črezenj. 

„Ah,  te  strani  njene  duše  do  danes  nisem 
poznal.  Dosedaj  sem  videl  le  one  lepe  strani, 
popisane  z  nežnostjo  in  ljubeznijo.  A  da  so 
drugi  listi  popisani  s  trdimi  besedami ,  z  ne- 
zvestobo in  brezsrčnostjo  —  kdo  bi  pri  nji  kaj 
takega  pričakoval!  Vedno  je  bila  tako  nežna." 

Obrnila  se  je  povsem  v  stran  ter  stopila  za 
mizo.  On  pa  je  sklonil  glavo:  čutil  je,  kako  ga 
je  ponižala.  In  naravnost  v  srce  ga  je  zadela  s 
svojo  trdo  besedo  in  s  svojo  brezsrčnostjo  in  ne- 
zvestobo. Rana,  ki  mu  jo  je  vsekala,  je  smrto- 
nosna. 

Bilo  mu  je,  da  mora  dvigniti  roke  ter  iz 
nebes  poklicati  nanjo  grozno  prekletstvo,  ker  se 
je  brezsrčno  igrala  z  njim  ter  mu  lehkomiseljno 
porušila  vse  lepe  zgradbe  njegovega  življenja. 
A  zazdelo  se  mu  je,  da  bi  se  s  tem  še  bolj  ponižal. 

„Ni  vredna!" 

In  nenavadno  mirno  je  dejal: 

„ Hvala,  gospodična:  odkritosrčni  ste.  Kakor 
se  vidi,  svoje  obljube  naglo  in  lehko  pozabite. 
A  jaz  vam  ne  očitam  ničesar.  Idite  mirni  novi 
svoj  pot,  —  prost  je  pred  vami,  jaz  vam  ga  ne 
zastavljam  .  .  .  Lehko  noč!" 

„ Lehko  noč!" 

Tudi  ona  njemu  ni  zastavljala  pota,  ko  je 
odhajal  .  .  .  Odzdravila  mu  je  kakor  tujcu,  za- 
zdelo se  mu  je,  da  celo  z  nekakim  zadovoljstvom 
in  veseljem.  Njegova  bližina  ji  je  bila  gotovo 
mučna.  Kakor  pekoče  očitanje  ji  je  bil,  tožeča 
vest  in  obsojajoč  sodnik.  Ko  je  odhajal,  se  je 
pač   oddehnila  —  in  pred   seboj  je  zazria  cesto, 

ki    sedaj  hodi   z  drugim  po  nji,  prosto  in  veselo 
in  lepo  .  .  . 


On  pa  gre  sedaj  svoj  pot  po  široki  beli  cesti 
proti  samotnemu  donni  .  .  . 

Ob  njem  dremlje  in  sanja  noč,  čudežna 
kakor  v  jutrovskih  pravljicah.  Luna  visi  nizko 
nad  gorami:  dozdeva  se  zaspana  in  kakor  bi  si 
želela  k  pokopu.  Na  kupoli  vsemirskega  doma, 
ki  se  v  veličastni  t:iogočnosti  razpenja  nad  spečo 
zemljo,  oko  komaj  komaj  razločuje  zvezde  —  vse 
se  nekam  izgubljajo  v  mlečnobarvnem  vzduhu  .  . 
Zemlja  počiva  in  molči.  Utrujena  je:  ves  dan  se 
je  gibalo  na  njenih  maternih  prsih  stotero  otrok, 
ki  so  ji  odjemavali  dozoreli  sad,  deloma  pa  jej 
izročevali  novo  seme,  da  ga  oplodi,  razmnoži  in 
izredi  .  .  .  Polje  se  v  mesečini  dozdeva  rjavo  in 
pepelnato,  zelena  trava  ob  koncih  njiv  in  na 
travnikih  pa  malone  povsem  črna.  Vmes  pa  se 
daleč  tja  po  polju  vije  bela  cesta  —  kakor  lepa 
čista  misel  med  mračnimi  in  temnimi  dušnimi 
skrivnostmi  .  .  . 

hi  po  tej  beli  cesti  stopa  mladi  mož  —  iz 
sveta  prevar  se  vrača  s  prevarjeno  in  smrtno 
ranjeno  dušo. 

Samoten  stopa  po  beli  cesti.  In  spominja 
se  prejšnjih  potov,  ko  je  hodil  po  isti  beli  cesti 
poln  mladostnega  veselja  in  kipeče  radosti,  s  ti- 
sočerimi lepimi  mislimi  in  jasnimi  nadami  v  duši. 


ves  prešinjen  in  proniknjen  od  koprnenja  po  nji, 
ki  ga  čaka  v  beli,  z  divjo  trto  obraščeni  hišici  v 

selu  pred  mestom. 

Spominja  se  onega  pomladanskega  dne,  ko 
jo  je  videl  prvikrat  na  tej  beli  cesti:  cvetočo  ka- 
kor najlepši  cvet  nove  pomladi,  krasno  dete  solnca 
nebeškega,  nežno  kakor  najnežnejša  pesem  lju- 
bezenska. 

\n  spominja  se  onih  solnčnih  dni  in  onih 
sanjavih  večerov,  ko  je  hodil  z  njo  po  isti  beli 
cesti  ter  ji  govoril  sladke  besede  in  ves  srečen 
poslušal  tiho  in  lepo  izpoved  njene  duše. 

In  misli  na  današnji  pot  po  tej  beli  cesti, 
ko  je  šel  na  njen  dom  z  dušo,  ranjeno  in  raz- 
jedeno  od  dvomov  in  s  trdo  voljo,  da  se  hoče 
vrniti  z  mirnim  srcem. 

In  res,  v  tihi,  lunojasni  noči  se  vrača  po 
beli  cesti  z  .mirom  v  srcu.  A  to  je  mir,  kakršnega 
čutijo  oni,  ki  se  vračajo  od  pogreba  najzadnjega 
svojih  dragih  ter  vedo,  da  ne  morejo  izgubiti 
nikogar  več  in  ničesar  več,  ki  bi  še  plakali  za 
njim  ... 

Pred  njim  se  vije  bela  cesta  —  in  mladi 
mož  stopa  po  nji  s  sklonjeno  glavo  in  s  počas- 
nimi, utrujenimi  koraki.  In  iz  njegove  duše  se 
k  nočnemu  nebu  kakor  obupna  molitev  dviga 
vroča  želja,  da  bi  se  ta  cesta  vila  k  edinemu  cilju, 
ki  njegova  duša  še  hrepeni  po  njem:  k  miru  in 
pozabnosti  .  .  . 


BELA  CIKOS: 

BRUTO  NAD  CEZARJEVIM  TRUPLOM. 


TAMARA  IN  KASPIJ. 

Gruzinska  legenda.* 


„Jaz  sem  silna  carica  Tamara ! 

Na  gruzinskem  prestolu  sedim, 
na  prestolu  prastarem  in  slavnem, 

in  nikogar  se  jaz  ne  bojim  ! 

„0d  snežnikov  kavkaških  visokih 
do  damaških  pekočih  poljan, 

od  Derbenta  do  Črnega  morja 
ves  ta  svet  je  zdaj  meni  udan ! 

„Kje  obsevaš,  o  solnce  vsevidno, 
na  vsej  zemlji  krasnejši  ti  kraj  ? 

Kje  pač  carstvo  si  videlo  lepše, 
nego  Gruzije  moje  je  raj ! 

»Kamorkoli  se  ozrem  —  vse  moje, 
žezla  mojega  to  je  vse  last ! 

Domačini  in  tujci  sosedi 

vsi  spoštujejo  mojo  oblast!  ..." 

„„A  jaz  ne,  o  carica  Tamara! 

Ne  priznavam  jaz  tvoje  moči 
in  pred  kronoj  ne  klanjam  se  tvojoj!  . 

Ne,  ne!  Kaspij  se  te  ne  boji!"" 

„Kdo si,  smelec,  ti  Kaspij  neznani  ? . . ." 
„„Kdo  sem  jaz?.  Ne  poznaš  me?  . 
Haha! 

Jaz  sem  Kaspij,  tvoj  sosed  svobodni! 
Car  pomorskega  jaz  sem  sveta ! 

„„Lepa  si,  o  carica  Tamara? 

Ti  lepote,  pre,  ženske  si  cvet ; 
tak  opeva  te  v  odah  umetnik 

Rus  ta  vel  i*'--',  tvoj  dvorni  poet  .  .  . 

„„Lepa  si,  ali  jaz  sem  še  lepši! 

Ah,  da  vidiš,  soseda,  moj  čar, 
kadar  solnce  večerno  razliva 

po  obličju  mi  zlati  svoj  žar! 

„„Ne  nagledaš  se  me,  ne  nagledaš ! 

Ti  zaljubiš  se  vame  takoj, 
ko  prikazal  v  vsej  svoji  krasoti 

jaz  bi  prvič  se  kdaj  pred  teboj ! 


„„In  bogata  si,  praviš,  bogata? 

Bogatejši  pa  jaz  sem,  o  da  ! 
Če  želiš,  kar  na  breg  ti  namečem 

cele  kupe  zakladov  iz  dna ! 

„„Hočeš  rib  najokusnejših?  Reci! 

Brez  števila  ti  jaz  jih  imam. 
Hočeš  biserov  svetlih,  draguljev? 

Tudi  zlatega  peska  ti  dam  ! 

„„ln  mogočna  si?  Kaj  je  moč  tvoja! 

Večja  moč  je  še  mojih  valov, 
ko  borim  se  z  viharjem,  z  nevihtoj 

in  divjam  od  bregov  do  bregov. 

„„Ne  priznavam  jaz  tebe,  Tamara! 

Ne  udam,  ne  udam  se  nikdar! 
Neodvisen,  svoboden  ostanem, 

v   svojem   carstvu   sam   svoj 

gospodar!"" 

To  povedal  Tamari  je  Kaspij. 

Vest  po  vetru  ji  poslal  je  to. 
In  razljutila  se  je  carica 

in  razkačila  se  je  zelo : 

„Ta  predrznež,  ta  Kaspij  ošabni ! 

Hej,  junaki  gruzinski,  naprej  ! 
Kaznovat,  pokorit  mi  ga  spejte  ! 

Moj  podložnik  bo  prej  ali  slej!" 

In  zabliskali  so  se  kinžali 
in  prikazal  se  sulic  je  les  ; 

in  zahrskali  konji  so  iskri, 
in  odplesali  v  bojni  so  ples  .  .  . 

Od  Tiflisa  do  Kaspija  morja 

oborožencev  vse  mrgoli; 
bojevite  odmevajo  pesmi, 

pod  armadami  zemlja  bobni. 

In  prestraši  se  Kaspij  ponosni, 
ko  zagleda  vojakov  nebroj ; 

do  globin  se  vznemiri,  razburi 
in  ne  upa  se  planiti  v  boj. 


Carica  Tamara  je  vladala  od  I.  1179— 121.'5.  in  je  najslavnejša  vladarica  griizinskega  naroda,  ki  jo  časti  še 
danes  ko  svetnico,  najmodrejšo  ženo  in  junakinjo.  Ta  carica  Tamara  pa  nima  ničesar  opraviti  s  tisto  Tamaro,  ki  jo  opeva 
Lermontov  in  o  kateri  pravi,  da  je  bila  sicer  .krasna  ko  angelj  nebeški,  pa  ko  demon  kovarna  in  zla".  Pravljico,  na 
kateri  je  osnovana  moja  legenda,  sem  slišal  praviti  letos  (1902.)  na  Kavkazu.  Docela  podobno  pripoveduje  to  snov  pa 
tudi  gruzinski  zgodovinar  M.  G.  Džanašvili  v  svoji  monografiji:  .Carica  Tamara".  Tiflis.  1900.  —(V  ruskem  jeziku.) 
~'"  Rustaveli  je  največji  gruzinski  pesnik.  Živel  je  za  dobe  carice  Tamare.  Najvažnejše  delo  njegovo  je  epos 
.Barsova  (pardova)  koža". 

Premetava  se,  valja  iii  ziblje 
od  bregov  do  bregov  se  peneč 

in  pa  milosti  prosi  Tamaro 
velikan  vzdihujoč  in  bučeč: 

„„ Hočeš  rib,  o  carica   mogočna? 

Najokusnejšili  jaz  jih  imam. 
Hočeš  biserov  svetlih,  draguljev? 

Tudi  zlatega  peska  ti  dam  ! 

„„Vse  ti  dam,  o  carica  prekrasna, 

česarkoli  želi  ti  srce ! 
Samo  pusti  svobodo  mi  zlato ! 

Kak  bi  mogel  živeti  brez  nje ! 

„„Brez  svobode  umrjem,  usahnem, 
posušim  se,  do  tal   izhlapim  ! 

O,  ne  jemlji  svobode  mi  moje ! 
Vse,  kar  hočeš,  zato  ti  storim!"" 

Prosi  milosti  Kaspij  Tamaro, 
v  črno  noč  vzdihujoč  in  tuleč; 

premetava  se,  valja  in  ziblje 
od  bregov  do  bregov  se  peneč  .  . 

„ Dobro!"  —  reče  carica  Tamara  — 
„Zlato  svojo  svobodo  imej! 

A  za  milost  razsveti  temino, 
noč  razsveti  pri  priči  mi  tej ! 


„In  jaz  hočem,  da  z  vodoj  gorečoj 
ti  razsvetiš  nocojšnjo  mi  noč! 

To  pogoj  je  moj,  Kaspij  ponosni ! 
Čudotvorno  pokaži  zdaj  moč!" 

Premetava  se  Kaspij  in  peni. 

Hud  mu  daje  carica  pogoj. 
Od  bregov  do  bregov  se  zaganja, 

in  najrajši  bi  planil  ž  njoj  v  boj  . 

A  Tamara  se  Kaspiju  smeje, 

na  obali  njegovi  stoji; 
veselijo  jo  muke  velike, 

ki  jih  morje  zbok  nje  zdaj  trpi. 

In  hrumijo  valovi  peneči 
butajoč  ob  rtove  pečin  .  . 

Zabuči  od  veselja  zdaj  Kaspij 
ko  zaukal  bi  bil  iz  globin. 

Kaj  je  to  ?  Sred  ostroga  na  bregu 
brizgnil  vode  je  curek  iz  tal 

švignil  više  in  više  —  in  čudo !  — 
ob  kurišču  se  stražniškem  vžgal ! 

Kakor  dan  razsvetljuje  noč  temno, 
ves  obseva  Tamarin  ostrog 

krasno  Kaspija  čudo  goreče, 
plameneči  njegov  vodoskok ! 

A.  Aškerc. 


HIC  RHODUS! 

Spisal  Fran  Novic. 


vsem  širnem  nebu  niti  pegice,  — 
samo  edino  božje  solnce,  brutalno- 
veličastno  in  veselo.  Ono  solnce, 
ki  je  bilo  vzbudilo  vse  to  bujno 
življenje  tam  doli  pod  seboj,  je 
plavalo  nad  njim  strašno,  težko,  kakor  smrt. 

Leno  se  je  vlekla  Drava  pod  črnimi  sencami 
nemih  borov.  Toliko  da  je  še  lezla;  beli  kamni 
so  gledali  iz  nje  in  počasi  so  se  vrteli  okrog  njih 
mali,  izgubljeni  valčki.  Vrbe  na  zapuščenem, 
izsušenem  produ  so  dremale. 

Hiše  šentpeterskega  trga  so  se  stiskale  pod 
vejevje  košatih  dreves,  kakor  bi  se  hotele  skriti 
razbeljenim  žarkom,  da  so  gledale  izmed  polu- 
velega  zelenja  samo  črnikaste  strehe  in  se  je 
bleščal  izza  njega  le  tupatam  kak  bel  zid. 


Tudi  na  grajščini  Holni  nad  trgom  je  za- 
mrlo vse,  kar  je  bilo  živega,  zaklopnice  so  bile 
vse  tesno  zatvorjene,  obširno  dvorišče  prazno,  — 
nikjer  nobenega  glasu.  Samo  temno,  mogočno 
zidovje  je  kipelo  v  zrak,  ošabno  kakor  vedno,  in 
strelovod  na  stolpu  je  žarel  daleč  tja  po  prostrani 
dolini  .  .  . 

Evgen  Jekše  se  je  pravkar  prebudil.  Dvig- 
nil se  je  leno  z  divana,  pahnil  zaklopnice  nara- 
zen in  pogledal  na  uro. 

„Že  štiri,  pa  še  taka  vročina!"  je  zamrmral 
ter  pozvonil. 

„Kavo!"  je  ukazal  dekli  kratko. 

„Ali  si  se  vendar  že  zbudil!"  ga  je  ogovo- 
rila že  bolj  postarna  gospa,  ki  mu  je  prinesla 
skodelico  bele  kave  ter  jo  postavila  na  mizo. 
„Moj  Bog,  sama  lenoba  te  je!" 

„Zaspan  sem  bil,  mama!"  je  zazdehal. 


11 


„Zaspan!  Seveda  moraš  biti  zaspan,  ko  se 
privlečeš  šele  ob  petih  zjutraj  domov!"  se  je 
hudovala  ter  brisala  prah  z  divana.  „Glej  ga,  že 
zopet  mi  je  vse  onesnažil.  Vsaj  sezul  bi  se  bil! 
Prav  tak  si,  kakor  rajni  oče!" 

Evgen  je  mirno  srebal  svojo  kavo. 
„Ti  spiš,  delavci  pa  delajo,  kar  hočejo!"  se 
je  jezila  dalje.     „Ti    moj    križani  Jezus,   petnajst 
Ijudij  na  polju,   ti   se  pa  valjaš  po  divanu.    Lep 
gospodar,  res  lep  gospodar!" 

Evgen  se  ni  zmenil  za  materino  karanje.  Bil 
ga  je  tako  vajen,  da  bi  ga  bil  pogrešal,  ako  bi  bila 
molčala. 

„In  kako  ti  visi  zopet  kravata!  Čakaj  no, 
da  ne  boš  kakor  strašilo!" 

Stopila  je  k  njemu  in  mu  skrbno  poravnala 
vsako  gubico  na  obleki.  Njene  še  vedno  žive, 
lepe  svetlomodre  oči  so  bile  tako  polne  neizmerne 
ljubezni  .  .  . 

„Pridkani,  mamica,  pridkani!"  jo  je  potrkal 
Evgen  dobrodušno  po  ramenu,  ko  ga  je  končno 
vredila. 

„Ne  zaslužiš  ne,  saj  vem.  Še  v  grob  me 
spraviš,  ko  nimaš  nobene  pameti!  Jaz  ne  vem, 
kaj  bi  bilo  iz  tebe,  ako  bi  Bog  mene  vzel.  Stara 
sem  in  bolehna!  Saj  pravim,  pod  kuratelo  te  bo 
treba  deti." 

„Moško  ali  žensko?" 

„Pojdi  se  solit!"  se  je  naredila,  kakor  da  je 
silno  nevoljna  ter  vzela  naglo  prazno  skodelico 
zopet  z  mize.  „Zdaj  mi  greš  pa  k  delavcem! 
Kar  hitro  se  odpravi!" 

Mati  je  odšla,  in  Evgen  je  stopil  k  oknu. 
K  delavcem?  pol  ure  hoda!  Eh,  pa  še  v  taki 
vročini!  Kozarec  piva,  ne  pa  delavci! 

Nasmehnil  se  je,  vzel  daljnogled  s  police 
ter  odšel  iz  sobe. 

Zunaj  je  zakašljal,  da  bi  ga  slišala  mati. 
Počakal  je;  ko  je  pa  čul,  da  odpira  vrata  iz 
kuhinje,  je  stopil  naglo  na  prvo  stopnico  proti 
stolpu. 

Mati  se  je  ustavila. 

„Kam  pa  greš?    Ali    so  gori  delavci?" 
„Saj  jih  grem  gledat,"    je  dejal   in  pokazal 
naivno  svoj  daljnogled.    „S  stolpa  spoznam  vsa- 
kega po  obrazu.  To  jim  pokažem,  ako  lenuhajo!" 
Stara  gospa  je  nemo  strmela  vanj. 
„0  ti  rogovila  ti!"  je  vskliknila,  ko  je  prišla 
zopet  nekoliko  k  sebi.    „Ali  se  mi  spraviš!" 
In  vzdignila  je  pest  proti  njemu. 
„Pa  nič!    Človek  vam    res    ne   more    nikdar 
ustreči!" 

HAKS  iVUKART; 
JULIJA  KAPULETI. 

In  z  obupanim  obrazom  se  je  vrnil  v  svojo 
sobo,  prepričan,  da  se  je  s  tem  dovtipom  rešil 
za  danes  materinega  opominjanja. 

Navihal  si  je  preii  zrcalom  male  črne  brke, 
vzel  palico  ter  odšel  žvižgaje  po  stopnicah. 

Gospa  Jekšetova  pa  je  zaklala  lastoročno 
piščanca  ter  ga  nataknila  na  raženj.  V  kožici 
pripravljenih  Evgen  že  tri  tedne  ni  več  maral  .  .  . 

In  še  štirikrat  je  povedala  deklam,  kakšno 
si  je  danes  njen  Evgen  zopet  izmislil,  in  smeh- 
ljaj, poln  sreče  in  ponosa,  ji  je  igral  okrog  usten. 

Jeziti  se  je  morala  vedno  in  vedno  radi  tega 
lahkomiselneža  in  vendar  ji  je  bil  največja  sreča 
na  svetu.  Koliko  grenkih  ur  ji  je  že  napravil, 
ko  je  bil  še  v  mestu,  koliko  prečutih  in  prejo- 
kanih  noči,  ko  so  ga  v  četrti  šoli  izključili,  ko- 
liko težav  od  takrat,  ko  je  prevzel  gospodarstvo! 
Pet  belih,  malih  krst  so  ji  že  odnesli  iz  hiše  in 
jih  zasuli  pred  njenimi  očmi  v  ozke  grobe,  —  ob 
svojem  najmlajšem,  ob  Evgenu  se  je  zopet  poto- 
lažila. Nič.  ni  pomagalo,  da  je  hotel  pokojni  njen 
mož  skrbnega  Ivana  na  dom,  —  vodja  vseh  trških 
rogoviležev,  kvartač,  ponočnjak  Evgen  je  postal 
gospodar  zadolžene  grajščine  na  Holmu.  Srce 
se  ji  je  krčilo,  ko  je  Ivan  vsled  tega  vžaljen  od- 
šel daleč  proč  na  Dunaj,  trpela  je,  da  ga  ni  bilo 
že  pet  let  več,  od  očetove  smrti,  domov,  —  a  samo 
da  je  bil  Evgen  pri  njej!  Jokala  je  veselja,  ko  je 
Ivan  pisal,  da  ga  je  sprejel  šef  cvetoče  tvrdke 
za  družabnika,  ponosna  je  bila  neizrečeno,  ko  so 
ga  lani  v  domačem  okraju  izvolili  skoraj  enoglasno 
državnim  poslancem,  s  tisočerimi  molitvami  je 
spremljala  njegovo  delovanje  v  javnosti,  —  tu, 
pri  njej,  ob  njenem  srcu  pa  je  moral  biti  Evgen. 
Njega  si  je  bilo  za  vse  čase  izbralo  njeno  srce, 
a  sama  ni  videla,  zakaj. 

Dobra  duša  je  kljub  vsemu!  se  je  tolažila 
vedno.  Če  me  le  malo  glava  boli,  pa  se  že  ne 
odmakne  od  mene.  Sčasoma  že  postane  pamet- 
nejši, saj  je  šele  otrok. 

Niti  opazila  ni,  da  ima  ta  otrok  že  sedemin- 
dvajset let  .  .  . 


Jurij  Plaveč  je  sopihal  v  hrib  proti  holmski 
grajščini.  Bil  je  debel,  da  je  komaj  še  hodil. 
Z  veliko  ruto  si  je  brisal  neprestano  pot  z  obraza. 

„Ako  bi  bil  človek  še  debel,  ne  bi  prenesel 
take  vročine,"  je  bil  njegov  stalni  poletni  dovtip. 

Ljudje  so  pravili,  da  je  silno  bogat.  Imel 
je  spodaj  v  trgu  najlepšo  hišo,  sloveč  hotel,  ob- 
širna polja,  dvajset  goved,  pet  konj,  —  vse  sad 
lastnega  truda.  Otrok  ni  imel,  žena  mu  je  bila 
umda,  zato  je  bilo  gotovo,  da  bo  Alma,  njegova 


nečakinja,  ki  nui  je  vodila  gospodinjstvo,  nekdaj 
še  jako  bogato  dekle.  In  Plaveč  je  delal  še  ne- 
prestano, trgoval,  špekuliral,  izposojal  denar,  da 
mu  je  zapadala  kmetija  za  kmetijo. 

Bogme,  ni  bil  hudoben!  Samo  malo  ne- 
srečice  je  bilo  treba,  pa  so  mu  privrele  solze,  pri 
pogrebu  skoraj  vsakega  znanca  je  imel  rosne 
oči.  No,  srce  kakor  vosek,  a  kakor  si  se  mu 
dotaknil  mošnjička,  pa  se  mu  je  vosek  izpremenil 
v  trd  kamen.  Kadar  je  sočutje  stalo  le  deset 
vinarjev,  pa  gospod  Plaveč  že  ni  bil  več  senti- 
malen.  Solze  sploh  niso,  da  bi  jih  človek  sprav- 
ljal v  zvezo  z  umazanim  denarjem! 

Že  blizu  grajščine  sta  se  srečala  z  Evgenom. 

„Prokleta  vzpenjača,  že  zopet  mi  zastavlja 
pot!"  je  zaklel  pri  sebi  Evgen  ter  Plavcu  ljubez- 
nivo odzdravil. 

„Vroče,  vroče!"  je  vzdihnil  Plaveč.  „Ako 
bi  bil  človek  še  debel,  bi  ne  prestal!"  In  pri  tem 
se  je  pogledal  po  svojem  mogočnem  trebuhu. 

Evgen  se  je  zasmejal.  Plaveč  je  znal  dati 
svojemu  dovtipu  vedno  neko  novo  barvo. 

„Aii  ste  hoteli  k  nam,  gospod  Evgen?" 

„Da.    Ali  je  gospoda  že  zbrana?" 

„Vsi!  Keglji  padajo,  ko  Turki  pred  Belim- 
gradom.  To  naj  bo  v  tej  vročini  zabava!  Bog  se 
usmili!  No,  pa  pojdiva  skupaj!"  je  pristavil  ter 
začel  počasi  korakati  po  nekoliko  zanemarjeni 
poti,  ki  se  je  vila  med  akacijami  okrog  hribčka 
navzdol. 

„Veste  kaj!"  je  nadaljeval.  „Da  se  ne  bova 
lovila,  naj  vam  povem  takoj,  da  sem  hotel  k  vam. 
V  gostilni  ni  mogoče  govoriti  o  poslih.  Torej, — 
denarja  rabim!  Inženerji  so  domerili  in  prihodnje 
leto  se  prične  gradnja  železnice  same.  Prevzeti 
mislim  vsaj  naš  del  proge.  Pri  vas  mi  leži  ka- 
pital takorekoč  mrtev,  kajti  onih  obrestij  z  dobič- 
kom pri  takem  podjetju  niti  primerjati  ni.  No, 
kako  mislite?" 

Pogledal  je  prežeče  Evgena.  „To  sem  vam 
sicer  že  vse  povedal,  a  zdi  se  mi,  kakor  da  ste 
pozabili!"  je  pristavil  s  trdim,  poslovnim  glasom. 

Evgenu  je  bil  razgovor  do  skrajnosti  mučen 
Vedno  iznova  ga  je  ta  debeluh  spominjal,  da 
življenje  ni  tako  pisano,  kakor  ga  živi  on.  Sicer 
bi  se  bil  kmalo  potolažil,  ako  bi  mu  bil  Plaveč 
vzel  tudi  zadnji  kotiček,  a  to  tirjanje  mu  je  bilo 
neznosno.  Kaj  vraga!  mati  ima  ugotovljena  svojo 
doto  na  poslopju,  —  živel  bo  pri  nji,  pa  še  kako 
službo  si  dobi.  Naj  stori  Plaveč,  kar  že  hoče, 
samo  pri  miru  naj  ga  pusti!  Pri  tej  misli  je  za- 
mahnil nehote  z  roko  malomarno  po  zraku. 

Plaveč  je  to  zapazil  in  vzkipel.' 

„01io!  tako  pa  ne  i;rc,  moj  draoi!  Toda 
z  vami  tako  ni  nič!"  je  pristavi!  mirneje  in  po- 
časneje. „\'este  kaj,  vaš  brat  je  bogat  človek. 
Gotovo  ne  bo  hotel,  da  pride  taka  stara  hiša, 
kakor  je  vaša,  na  boben;  zato  stori  vse,  kar  bo 
mogel,  saj  je  pameten  in  dober  mož.  Najboljše 
je,  da  pišete  kar  njemn!" 

„ Dobro!  To  lahko  storim!"  je  pritrdil  Evgen 
naglo.  Oddahnil  se  je.  Vsaj  nekaj  časa  bo  imel 
mir,  naj  naredi  brat,  kar  hoče. 

„Eh,  vi  storite,  da!"  je  zmajal  Plaviec  smeh- 
ljaje z  glavo.  „Kdo  bo  vas  čakal!  Ne  smete 
mi  zameriti,  če  rečem,  da  bi  vas  moral  še  pet- 
krat spomniti  na  to.  Kar  v  mojo  sobo  pojdete 
zdajle,  pa  spišete  tistih  par  besed.  Potem  greste 
pa  lahko  v  družbo.  Samo  četrt  ure  zamudite!" 

Evgena  je  jezilo,  da  mu  ta  človek  kar  za- 
poveduje, a  rekel  ni  nobene.  Prikimal  je  nemo, 
in  prešla  sta  na  drug  pogovor. 

„Zatrdite  bratu,  da  se  ne  šalim!"  je  pou- 
daril Plaveč  še  enkrat,  ko  je  postavil  v  svoji 
sobi  pred  Evgenom  pisalno  pripravo. 

Evgen  je  pisal  naglo,  -  -  zunaj  na  vrtu  je 
slišal  glasno  govorjenje  in  smeh. 

„  Poglej  sam  enkrat  domov,  če  ti  je  mogoče. 
Jaz  si  v  teh  homatijah  res  ne  znam  pomagati!" 
je  sklenil  pismo  na  brata,  ga  pomolil  Plavcu,  ki 
je  ravno  zopet  vstopil,  ter  odhitel  ven.  „Naj  se 
prepriča  sam,  skopuh,  da  sem  dovršil  vestno  nje- 
gov diktando!"  si  je  mislil. 

Na  kegljišču  je  bilo  polno  družbe,  domači- 
nov in  letoviščarjev,  gospodov  in  dam.  Od  vseh 
strani  so  molili  Evgenu  roke.  Imeli  so  radi  v 
svoji  sredi  živahnega,  vedno  veselega  in  šaljivega 
družabnika. 

„Gospica  Alma!  He,  gostilna!  Pivo!"  je  kli- 
cal. „Kaj  si  še  vedno  jezen,  Jarec?"  se  je  obrnil 
do  plešastega,  trebušastega  gospoda,  ki  se  je  na- 
redil, kakor  da  njegovega  prihoda   ni  zapazil. 

Gospod  Jarec  je  bil  namreč  užaljen.  Kadar 
je  bil  nekoliko  vinjen,  postal  je  neizrečeno  vljuden. 
Odkrival  in  priklanjal  se  je  vsakomur,  ki  mu  je 
prišel  v  bližino,  da,  v  najhujšem  stadiju  je  celo 
luno  pozdravljal.  To  njegovo  šibko  stran  je  po- 
rabil Evgen  ter  obesil,  ko  se  je  gospod  Jarec 
odpravljal  oni  dan  domov,  v  veži  razsvetljen 
lampijonček,  kateremu  se  je  vljudni  gospod  Jarec 
spoštljivo  odkril.  Drugi  dan  se  mu  je  smejal  ves 
trg,  a  gospod  Jarec  ni  pogledal  Evgena  več  in 
šele  po  sedmi  četrtinki  se  mu  je  odkrival. 

„Pivo,  hej,  pivo!"  je  vpil  zopet  Evgen,  ko 
mu  ni  ničesar  odgovoril. 

„Kaj  toliko  vpijete,  saj  nismo  gluhi!"  se  je 
prismejalo    z   vrčkom  piva    v    roki  iz  hiše  dekle, 


zdravo,  krepko,  živo,  z  očmi  veselimi  in  jasnimi, 
ko  pomladnje  nebo. 

„Sinoči  ste  napravili  že  zopet  junaško  delo! 
Da  se  vam  le  ljubi!"  je  pristavila  tiho. 

„Jaz?  Kaj  pa?" 

„Ne  tajite  no!  Kdo  pa  bo  drugi?  Kaj  ne, 
da  ste  bili  vi?    Saj  vas  ne  izdam!"  je  silila. 

„Kaj  pa  je?"  je  vprašal  davčni  pristav  Jaklič, 
Evgenov  najboljši  prijatelj,    ki  je  ravno  pristopil. 

„Opoldne  je  bil  sodnik  tu  in  je  pravil,  da 
je  slišal  spodaj  v  pritličju  okrog  štirih  popolnoči 
neki  šum.  Šel  je  pogledat  in  dobil  ravno  staro 
kontrolorko,  ko  je  motala  popolnoma  pijanega 
kontrolorja  iz  nekih  vajet,  ki  jih  je  bil  privlekel 
seboj!"  je  pripovedovala  Alma  pretrgano  vsled 
smeha.  „To  ste  napravili  gotovo  vi,  gospod  Ev- 
gen?" 

„Pst!  naj  ostane  med  nami!"  je  zapretil 
Evgen.  „Ko  sem  se  vračal  domov,  sem  dobil  na 
trgu  starega  kontrolorja,  ki  se  je  ravno  prigugal  iz 
Breznikove  beznice.  Ko  je  pijan,  itak  nikogar  ne 
pozna,  zato  sem  snel  z  vrat  Orehkovega  hleva 
vajeti,  ga  lepo  upregel  in  ga  gnal  na  vodo.  Mo- 
ral je  piti  iz  konjskega  korita,  čeprav  me  je  na 
kolenih  prosil  usmiljenja.  Zatrdil  sem  mu,  da 
sem  španski  ropar.  Ko  se  je  pa  dobro  pokrep- 
čal,  sem  ga  tiral  nazaj  do  doma,  mu  pomagal 
odpreti  in  ga  potisnil  z  vajetmi  vred  v  hišo. 
Moral  se  je  kje  zaplesti,  ker  sem  kmalo  zaslišal 
njegovo  staro,  ki  ga  je  prišla  reševat.  Par  jih 
je  že  dobil  pod  rebra,  haha!" 

Družba  je  postala  radovedna,  zakaj  se  tro- 
jica tako  iz  srca  smeje,  in  Evgen  je  sam  pripo- 
vedoval, v  kakem  položaju  je  našel  sodnik  sta- 
rega kontrolorja.  Pristavil  je  še,  da  se  govori, 
da  ga  je  nekdo  peljal  na  vodo  ter  nedolžno 
vprašal,  kdo  je  prišel  na  to  krasno  misel. 

„A  med  nami!"  je  zabičil  Almi  pozneje  še 
enkrat,  „če  izve  mama,  ne  bo  konca  pridigam, 
in  jaz  ne  napravim  nobene  več!" 

Družba  je  imela  za  nocoj  dovolj  snovi.  Mno- 
go jih  je  obedovalo  pri  Plavcu,  in  tudi  Evgenu 
se  ni  ljubilo  domov.  Ko  ga  je  prišla  dekla  kli- 
cat, da  ga  mati  čaka  z  večerjo,  jo  je  odslovil. 

„Medved,  ti  si  soHden  človek  in  greš  opol- 
noči, ko  nas  vržejo  tu  ven,  naravnost  domov. 
Dobro!  Reši  me  kavarne  in  vzemi  me  s  seboj, 
makar  s  silo.    Veš!" 

Opolnoči  se  je  družba  dvignila.  Plaveč  je 
bil  natančen. 

„Mi  gremo  v  kavarno,  kaj  ne?"  je  vprašal 
nekdo  in  skoro  vsi  so  pritrdili. 

„A  midva  domov!"  je  opomnil  Medved 
Evgenu. 

„Da!  takoj!"  je  odgovoril  Evgen  malodušno. 

Nato  pa  se  je  splazil  v  vežo  ter  se  skril  za 
vrata.  Videl  je  dobro,  kako  je  odhajal  Medved, 
počakal  zunaj  še  nekoliko,  zamrmral  nevoljno: 
,Eh.  kdo  te  bo  čakal!"  ter  odšel. 

Evgen  se  je  previdno  izplazil  iz  svojega 
skrivališča  ter  stopil  na  prosto. 

„Medved,  Medved!"  je  zaklical  previdno,  da 
bi  ga  pač  ne  slišal.  „Kje  je  Medved?"  je  vprašal 
družbo  gospodov,  ki  so  prišli  ravno  iz  veže. 


„Medved  je  šel.    Saj  te  je  iskal!" 

„Šel  je?  Na!  potem  je  sam  kriv,  da  grem 
še  v  kavarno!" 

Družba  se  je  zasmejala  in  krenila  proti  ka- 
varni. 

Ob  petih  zjutraj  je  dospel  Evgen  v  svojo 
sobo.    Izgubi!  je  bil  pri  igri  dvajset  kron. 

(Dalje  prihodnjič.') 


ČARDAŠ. 


Jek  gosli,  cimbal,  viole 
v  tihotno  noč  se  glasi, 
pod  lipo  plešejo  čardaš 
pod  lipo  sredi  vasi  .  .  . 

In  kodrolasi  cigani 
tam  strune  ubirajo 
ti  živi  strastni  akordi 
v  dnu  srca  prodirajo  .  .  . 

Te  pesmi  divje,  proseče 
prelivajo  v  mlado  se  kri, 
in  strast  v  ogorelih  obrazih 
in  ogenj  plamti  iz  oči. 

Glasneje  zapojejo  strune  — 
urneje  se  pari  vrte  .  .  . 
Ah,  čardaš,  čardaš  razkošni 
prešel  si  jim  v  kri  in  v  srce. 

Nekoč  pod  lipo  zeleno 
Slovani  tu  rajali  so 
in  v  plesu  slovanskem  si  bratsko 
desnice  podajali  so  .  .  . 

Noč  legla  je  na  planjavo 
na  lepo  prekmursko  polje 
pozabljene  naše  so  pesmi  — 
pozabljeno  naše  ime  .  .  . 

Zdaj  tuje  pesmi  akordi 
čez  prekmursko  plavajo  plan  .  .  . 
Pod  lipami  plešejo  čardaš 
na  cimbale  vdarja  cigan  .  .  . 

M.  P.  Nataša. 


ROB.  AUER: 
SVEČAN  DAN. 

IVANA  KOBILCEVA: 
NA  VRTU. 


Saj  se  ne  upa  domov! 

Žena  se  ga  bo  prestrašila  in  otrokom  bo 
še  tisto  malo  odjedel  od  ust,  kar  jim  mati  s  te- 
žavo prisluži  in  izprosi.  Kaj  naj  gre  beračit? 
Kmetje  so  ga  že  tako  pikali,  odkar  je  bolan: 
.No,  koliko  zaslužiš?  Kako  živite,  ti,  žena  in 
otroci?  Tako  pride,  če  se  ljudje  ženijo  samo  na 
roke!"  —  O,  siromak  nima  sreče,  nikoli  je  nima! 
Usojeno  mu  je  tako  že  od  rojstva! 

Stisnil  se  je  v  kot  za  mizo,  kakor  da  se 
hoče  skriti  in  najraje  bi  bil  kar  takoj  na  mestu 
umri.  Na  vse  bolnike  se  je  spomnil,  kolikor  jih 
je  kdaj  poznal  v  vasi.  In  vsem  je  bilo  težko. 
Tudi  premožnejšim  se  je  godilo  slabo  in  mnogo 
so  trpeli,  —  ne  le  od  bolezni.  Kratka  bolezen, 
ta  je  še  za  kmeta.  Ljudje  so  ljubeznivi  z  bolni- 
kom in  postrežejo  mu,  če  morejo;  —  dolge  bo- 
lezni so  pa  pekel  za  vsakogar.  Ako  ni  več  upanja 
na  zdravje,  potem  ljudje  samo  še  čakajo,  kdaj 
bo  tak  nesrečnež  izdihnil.  In  vselej  jim  traja  pre- 
dolgo. Kolikokrat  je  slišal,  kako  so  tarnali  ljudje: 
—  „To  se  vleče  in  vleče,  —  ko  bi  bil  vsaj  že 
konec!"  —  Žene  so  govorile  tako  za  svoje  može, 
starši  za  otroke,  —  vsi!  In  ni  bilo  samo  usmi- 
ljenje z  bolnikom,  ki  trpi  in  se  muči  po  nepo- 
trebnem, —  to  je  bil  skoraj  le  izraz  njihove  lastne 
nepotrpežljivosti,  s  katero  so  čakali  odrešitve  sit- 
nosti in  dela,  ki  so  ga  imeli  zaradi  bolnika.  Bol- 
nik jim  ni  mogel  njihovega  truda  nič  več  popla- 
čati, niti  s  tem,  da  bi  ozdravel.  In  vsak  bolnik 
je  sam  težko  čakal  smrti;  —  bal  se  je  umreti, 
ali  tudi  živeti  se  ni  dalo  več.  In  kolikor  bolj  so 
mu  domači  kazali,  da  se  predolgo  obotavlja,  da 
je  njegov  čas  že  potekel  in  da  bi  moral  končno 
že  oditi,  —  tembolj  si  je  tudi  sam  želel  konca. 
Oh,  in  kako  dolgo  se  ga  je  še  ogibala  smrt! 

Na  primer  on!  Če  bi  bil  že  pred  par  me- 
seci umri  —  ali  pa  vsaj  zdaj  v  bolniščnici,  to  bi 
bilo  najbolje.  Laglje  bi  živeli  brez  njega,  zdaj, 
ko  jim  je  le  ovira  in  v  nadlogo.  A  zdaj  bodo 
čakali  in  čakali,  kdaj  bo  izdihnil,  od  tedna  do 
tedna.  Saj  ve  kako  je  bilo  z  njegovo  materjo. 
Bolna  in  bolna,  a  umreti  ne  in  ne.  In  on  je  bil 
dober  sin  in  dosti  je  storil  zanjo  ali  tudi  on  je 
čakal  nestrpljivo  konca,  s  trepetajočim  srcem  in 
z  zavestjo,  da  je  grdo  in  greh,  ker  tako  preži  na 
materino  smrt.  Kolikokrat  si  je  to  sam  očital  in 
se  trudil,  da  bi  se  osvobodil  nestrpnih  mislij!  — 
Pri  kraju  je  ž  njo,  samo  še  muči  se  in  meni  je 
v  težavo  in  pokoro.  Kaj  bi  ne  bilo  lepše,  da 
umrje?!  —  In;  ko  ji  je  bilo  pozlilo,  je  vselej  čutil 
neko  zadovoljstvo:  »Zdaj  je  konec,  hvala  Bogu!" 
in  razočaran  je  bil,  če  ji  je  zopet  malo  odleglo. 
In   on  je  bil  dober  sin,  iz  srca  rad  je  imel  svojo 


mater.  Vedel  je,  kako  je  to,  če  človek  za  svoje 
že  odmrje,  ko  se  sprijazni  z  mislijo,  da  je  izgub- 
ljen zanje,  —  a  on  umira  in  umira  brez  konca, 
brez  kraja. 

Bolela  ga  je  misel,  da  je  zdaj  sam  na  vrsti, 
da  čaka  zdaj  njegova  žena  z  otroci  na  njegov 
konec;  —  ali  tega  ni  zamerjal  ženi,  saj  je  vedel, 
da  ga  ima  rada,  da  trpi  zaradi  njega  in  njegove 
izgube.  Ali  to  je  prav  tako  kakor  gnil  prst:  prej 
kakor  odpade,  bolje  je. 

Saj  se  ne  upa  domov ! 

Prestrašili  se  ga  bodo  bolj ,  kakor  če  bi 
prišel  iz  groba.  Zdaj  na  zimo !  In  morda  bode 
trajalo  še  mesece ! 

In  prositi  bo  niural!  Na  občino  bo  moral, 
da  mu  bodo  kaj  dali  in  k  šolskemu  svetovalcu, 
da  dobe  otroci  nekaj  obleke  v  šoli.  Pa  ga  bodo 
pikali:  „To  je  od  tega,  če  se  ljudje  na  roko 
ženijo !" 

Kar  sliši  jih.  Oh,  takrat,  ko  se  je  ženil, 
kako  je  prosil,  koliko  je  imel  potov,  preden  so 
nni  dali  ženitvanski  list! 

„Saj  nimaš  ničesar.  Tistih  par  goldinarjev 
bo  komaj  za  poroko!  Mi  ne  pustimo,  da  bi  se 
ljudje  ženili  na  roko.  To  bi  vsakdo,  a  otroke  naj 
redi  občina." 

In  niso  mu  dali  dovoljenja  tisto  leto.  Drugo 
leto  ga  je  dobil,  ko  je  bilo  njegovo  dekle  že  v 
sramoti.  In  kako  so  ju  zmerjali  povsod!  Župan 
je_^bil  .strašno  jezen  in  grde  reči  je  govoril,  ko 
mu  je  podpisoval  tisti  nesrečni  ženitvanski  list. 
Kakor  da  revež  ne  sme  biti  človek!  Njegovi  vrst- 
niki so  se  vsi  že  davno  poženili  in  nihče  jih 
ni  grdil  --  ali,  seveda  taki  siromaki  niso  bili, 
kakor  on. 

Čudna  pravica  je  na  svetu.  Kaj  ni  imel  rad 
žene  in  otrok,  kaj  ni  bil  pošten  in  dober,  kaj  ni 
delal,  kakor  nihče  v  vasi?!  Pa  kaj  ima  od  vsega 
tega?  Najraje  bi  poginil,  kakor  garjev  pes  sredi 
ceste.  Ali  niti  smrt  ne  pride,  kadar  bi  človek  želel. 

Saj  se  ne  upa  domov,  ne  upa  se  ženi  pred 
oči,  ne  upa  se  iti  krast  svojim  otrokom  še  tisto 
boro  trdo  skorjo,  ki  so  jo  dobili  kje  iz  usmiljenja! 

Obesil  bi  se  ali  karkoli. 

In  spomnil  se  je,  kako  so  pripovedovali  v 
bolniščnici,  da  se  je  neki  bolnik  v  gozdiču  nad 
domačo  vasjo  obesil,  ko  so  ga  poslali  domov. 
In  ženi  je  pisal,  da  ji  ne  mara  delati  nadlege, 
ker  ima  njo  in  otroke  preveč  rad.  In  vsak,  kdor  je 
govoril  o  tem,  je  dejal,  da  je  mož  napravil  prav. 

In  če  bi  ne  bilo  sramota  in  greh  .  .  . 

Zdrznil  se  je  .  .  .  Ura  je  bila  enajst,  počasi 
se  je  odpravil  iz  krčme.  Strašna  pot  se  mu  je 
zdela ;  pri  vsakem  koraku  je  omahoval.  Po  ušesih 

mu  je  vedno  zvenilo :  Najbolje  bi  bilo,  da  se 
človek  obesi,  najbolje,  najbolje!  —  Mehanično  je 
potipal  za  ozki  pas,  ki  mu  je  držal  hlače.  Kakor 
da  je  prijel  za  žareče  železo,  tako  ga  je  zapeklo 
v  prstih.  In  vendar  ga  je  izpreletelo  nekaj,  kakor 
zadovoljstvo,  da  je  pripravljen.  Dreves  je  dosti 
ob  Ipotu  in  veje  so  nizke.  Nehote  je  pogledal 
vsako  drevo,  mimo  katerega  je  prišel.  —  To  bi 
bilo  dobro  in  to.  Tukaj  so  veje  preslabe,  tam  bi 
bilo  previsoko! 

Kmalu  ni  čutil  nič  več  bolečin  in  utrujenosti. 
Opotekal  se  je  in  omahoval,  kakor  pijanec,  ali 
zavedal  se  ni.  Prišel  je  do  malega  gozda  in  tu 
je  primerjal  in  izbiral  ves  goreč  in  vnet.  —  To 
bi  bilo  pravo  drevo  —  je  dejal  večkrat  ravno  s 
tistim  dopadajenjem,  kakor  da  bi  si  izbiral  debla 
za  hišo.  In  pod  smreko  se  je  ustavil.  Lepa  smreka, 
vitka,  visoka.  Široke  veje  so  segale  prav  do 
tal  in  se  plazile  po  zemlji,  kakor  da  odpočivajo 
v  travi.  Človek  bi  šel  kakor  po  lestvi  navzgor, 
stisnil  bi  se  v  tiste  goste  veje,  da  bi  ga  nihče  ne 
videl,  niti  zdaj,  niti  po  smrti.  Stopil  je  črez  jarek 
in  se  postavil  pod  drevesom;  čisto  se  je  skril  med 
veje  in  zadovoljno  je  gledal  proti  vrhu.  Prav  nič 
ni  bil  nemiren  ali  žalosten.  Dolgo  je  stal  tako, 
topo  in  nekako  veselo.  Odrešen  bo  —  konec  bo. 
—  In  takrat  je  hotel  seči  za  pas  —  ali  čudno, 
roke  mu  niso  ubogale,  ni  jih  mogel  upogniti.  Še 
parkrat  je  poskusil  v  strahu.  In  spomnil  se  je 
besed  iz  krščanskega  nauka:  Duh  je  voljan,  a 
meso  je  slabo !  —  Prestrašeno  je  strmel  v  veje, 
topo  in  brez  misli,  kakor  otrok  in  potem  ga  je 
prevzela  groza.  Videl  se  je  viseti  gnilega  in  pre- 
kletega med  vejami  in  v  ušesih  mu  je  zadonelo 
tisočero  glasov  :  —  Greh  !  greh  !  pekel !  —  večna 
kazen  božja!  —  V  strahu  je  odskočil  nazaj  na  cesto. 

Strašno  se  je  zasmilil  sam  sebi.  Zakaj  ravno 
on,  zakaj  ravno  on  nima  miru,  da  bi  legel  in  v 
miru  čakal  na  smrt!  Vsaj  to  bi  mu  privoščili.  In 
v  svoji  kratkovidnosti  je  proklinjal  zdravnike.  Ti 
so  ga  izgnali  iz  bolniščnice,  ti!  Ne  privoščijo 
miru  siromaku,  ne  privoščijo!  Če  bi  bil  bogat, 
bi  ga  nihče  ne  podil  od  tam,  ali  siromakov  ne 
trpe,  pobili  bi  jih,  pobili !  Stiskal  je  pesti.  Nimajo 
srca,  nimajo !  Da  ni  prostora,  pravijo,  ali  zanj  bi 
se  že  našel  prostor,  drugi  bi  se  lahko  malo  stis- 
nili, —  on  bi  potrpel,  na  slami  bi  spal  na  tleh. 
Kako  pa  doma?  Na  eni  postelji  ležita  z  ženo  in 
še  najmanjšega  otroka  imata  pri  nogah  —  a  kak 
je  ta  počitek  zanj,  ko  je  tako  bolan  in  slab ! 

Zakaj  so  ga  spodili  iz  bolniščnice?!  Oh,  ti, 
ti  gadje !    Kakor  paradiž  se  mu  je  zdela  bolnišč- 


nica,  ko  je  omahoval  po  ti  slabi  cesti,  po  mrzli 
snežni  brozgi  proti  domu  v  skrbi,  v  siromaštvo, 
v  glad. 

Ali  Bog  je  pravičen,  Bog  je  pravičen !  Ne 
bo  dopustil,  da  bi  se  vlačil  tako  okrog,  kakor 
pobito  pse. 

Ali  pot  je  težka,  strašna:  —  leden  mraz  mu 
je  legel  od  nog  gori  proti  srcu;  saj  bo  umrl  prej, 
kakor  pride  domov !  Bog  se  ga  usmili  in  potem 
bo  žel  plačilo,  večno  zveličanje,  nebesa.  O,  na 
drugem  svetu  bo  boljše,  lepše ! 

Kakor  senca  se  je  vlekel  po  cesti  dalje.  In 
vedno  je  čakal :  zdaj,  zdaj  padem,  zdaj  umrjem. 
In  ne  bo  greha,  ne  bo  sramote.  Njegovi  otročički 
bodo  brez  strahu,  brez  groze  mislili  nanj. 

Večno  se  je  vlekla  pot,  večno.  In  še  vedno 
ga  je  držalo  nekaj  kvišku,  še  vedno  ga  je  nekaj 
porivalo  naprej.  Samotna  in  zapuščena  je  bila 
pot,  žalostna  in  obupna.  Joj,  kako  žalostno  je 
ležalo  solnce  na  ledenih  mlakah  ! 

Počasi,  počasi  se  je  odmikala  pot  in  vendar 
je  bil  skoraj  prestrašen,  ko  je  stopil  iz  gozda. 
Doli  v  dolini  je  zagledal  vas.  Torej  jo  vendar  še 
enkrat  vidi,  torej  vendar  še  ni  pal !  Težko  se 
umira,  joj ! 

In  nakrat  mu  je  bilo,  da  ne  bo  še  umrl,  o 
ne!  Ne  bo  mogel  umreti,  ne  bo  mogel!  Spomnil 
se  je  mačke,  katero  je  hotel  enkrat  ubiti.  Zlomil 
ji  je  iirbtišče  in  jo  pustil  za  plotom,  da  segnije. 
Ali  drugi  dan  jo  je  videl,  kako  se  je  vlačila  okrog. 
Od  daleč  jo  je  videl,  kako  se  je  vlačila.  Ni  je 
mogel  ubiti  do  kraja,  čeravno  mu  je  bilo  vselej 
neznosno,  kadarkoli  jo  je  zagledal.  In  še  tedne 
se  je  vlačila  okrog  —  tako  že  polpoginjena. 

Tako  bo  z  njim!  Vlačil  se  bo  okrog  in  ljudje 
ga  bodo  gledali  težko,  kakor  on  nekdaj  tisto  mačko, 
in  žena  se  bo  mučila  vsak  dan  ž  njim  in  težko 
bo  čakala,  da  pogine.  Oh,  saj  vsi  ti  ubogi  bol- 
niki okrog  po  vaseh,  reveži,  siromaki  —  ne  umi- 
rajo človeško.  Lačni  so,  niti  tiste  slabe  hrane  niso 
siti,  lepih  besed  ne  slišijo,  nimajo  kota,  kamor 
bi  se  stisnili  in  mirno  čakali  na  smrt. 

O,  siromaki  ne  umirajo  človeško!  Kakor 
živina,  kakor  živina  in  še  slabše. 

In  vlekel  se  je  dalje  proti  vasi,  kjer  se  ga 
prestraši  žena  bolj,  kakor  bi  bil  prišel  iz  groba, 
kjer  bo  odjedal  svojim  otrokom  kruh,  kjer  ni 
mesta  zanj  in  ni  zavetja. 

Zimsko  solnce  se  je  bledo  in  mrzlo  nagibalo 
za  hribe  .  .  . 

HANS  MAKART: 
ALBREHT  DURER. 


VSAKDANJA  TRAGEDIJA. 


Spisala  Zofka  Kvcdrova. 


Z  bolniščnice  so  ga  poslali  domov.  Da  ni- 
majo prostora  zanj,  in  potem  je  tudi  že 
šest  tednov  v  bolniščnici,  a  njegova  bole- 
zen se  lahko  vleče  še  vse  leto. 

Da  bi  mu  vsaj  umreti  pustili  tam  —  je 
dejal  —  ozdravel  tako  ne  bo  nikoli  več. 

Kam  bi  prišli,  če  bi  hodili  ljudje  v  bolnišč- 
nico  čakat  na  smrt  —  so  mu  odgovorili.  —  Žal  jim 
je,  ali  ni  prostora  in  drugi  že  čakajo  na  njegovo 
mesto.  Drugi,  katerim  bi  zdravila  in  zdravniki  kaj 
koristili,  a  pri  njem,  —  pri  njem  je  pač  vse  zastonj ! 

Pa  je  odšel.  Z  železnico  se  je  odpeljal  iz 
mesta,  a  zdaj  ima  od  tu,  od  postaje,  še  kake  tri 
ure  hoda.  In  slaba  pot,  sneg,  močevina.  Nikakor 
se  mu  ni  dalo  iz  gorke  krčme,  kjer  se  je  ustavil, 
da  se  malo  okrepča. 

Kako  pojde  tako  daleč,  ko  je  ves  slab,  me- 
del in  bolan!  —  V  bolniščnici  so  mu  naročili  zad- 
nje dni,  naj  piše  ženi,  da  pride  domov  in 
da  naj  ga  pride  ona  z  vozom  čakat  na  postajo. 
Pisal  ji  je  pač,  a  o  tem,  da  pride,  ji  ni  pisal  ni- 
česar. Kako  naj  pride  z  vozom  ponj,  revica,  ko  nima 
niti  za  jed  in  kurjavo?  Z  otroci  zmrzuje,  sirota;  — 
kaj  je  to,  kar  ženska  zasluži  na  dnini?!  Za  sol  ko- 
maj, a  ne  da  bi  družina  živela  od  tega.  In  on  ni 
že  vse  leto  ničesar  zaslužil.  Lansko  zimo  se  je 
bil  prehladil,  a  potem  je  bilo  konec  z  zdravjem. 


Oh,  bolezen!  Bogat  jo  že  prenaša,  ali  be- 
račem je  hudo;  vsem  tistim  je  hudo,  ki  žive  od 
svojih  žuljev!  Saj  izpočetka  se  še  živi;  ko  človek 
misli,  da  bo  kmalu  bolje  in  potrpi  in  drugi  po- 
trpe  ž  njim.  Ali  tako,  če  nič  ne  pomaga,  ko  je 
vse  zaman,  vsa  zdravila,  ves  trud,  ko  se  vleče 
bolezen  po  tedne,  mesece,  —  in  tedni  postanejo 
tako  dolgi  in  neznosni,  —  o  takrat  je  težko!  Vse 
gleda  takega  bolnika  po  strani,  tuji  ljudje  in  do- 
mači. In  po  vasi  pravijo,  če  se  pogovarjajo  o  njem : 
„Da  bi  se  vsaj  že  prekrenilo  na  to  ali  na  drugo 
stran!"  In  človeka  gledajo  s  takimi  očmi,  kakor  da 
nima  več  pravice,  hoditi  po  tem  božjem  svetu. 

Oh,  izkusil  je  vse  to,  izkusil!  Njegova  žena  je 
bila  dobra  in  rada  ga  je  imela,  a  vendar  je  dejala 
enkrat:  „AIi  ozdravi,  ali  umri;  tako  ne  gre  več!" 

In  prav  je  imela.  Zdravila,  vedno  zdravila, 
vino,  boljša  hrana,  —  a  samo  beraštvo!  Vse  je 
šlo  zanj,  za  bolezen,  —  drugi  so  jedli  nezabeljen 
krompir.  In  to  je  bilo  pomladi  in  poleti,  ko  je 
žena  hodila  na  poljsko  dnino,  ko  ni  bilo  treba 
drv  in  tople  obleke  in  ko  se  je  tudi  vedno  kje 
kaj  dobilo,  —  sadje  in  na  polju  kaj,  —  ali  zdaj! 
Kaj  bo  zdaj  po  zimi?!  Zaslužka  nič,  on  bolan, 
otroka  majhna,  a  drv  ni,  ni  obleke,  ni  hrane.  Ko 
bi  bila  vsaj  bajta  njihova,  ali  tudi  za  to  treba 
plačevati  najemščino! 

ŽRTVE  ZLATA. 


Spisal  Jos.  Jeranov. 


1. 

Qiii  non  habet  in  nuniinis, 
dem  hilft  ni.\,  dalJ  er  friimm  is. 
Liitlior. 

kscentrična  gospa  Burja  je  uganjala 
po  brezmejnih  podnebesnih  dvo- 
ranah svoje  orgije  :  grozne  čadasto- 
zamolkle  pošasti,  priklenjene  po 
temnih,  zaduhlovlažnih  globelih  med  nebotičnimi 
gorskimi  orjaki  so  se  iztrgale  s  svojih  verig,  .  .  . 
nevidni,  sikajod  in  piskajoči  zračni  duhovi  so  se 
zvijali  po  vzduhu,  .  .  .  eterične  silfide  so  vzhi- 
čene  stokale  in  ječale  v  razkošnih  objemih  svojih 
ljubimcev,  lancev  rešenih  elementov  .  . 

In  vsa  ta  pisana  družba  je  bila  pri  Burji  v 
gosteh ! 

Stari,  krmežljavi  Eol  pa  je  zadovoljno  opa- 
zoval svojo  razposajeno  deco,  sedeč  v  mračni 
špilji  in  gladeč  svojo  sivo  brado.  Naposled,  ko 
mu  je  bilo  hrupa  in  divjega  vrvenja  dovolj,  je 
otvoril  vrata  svojemu  čemernemu  sinu  Gornjaku 
ter  ga  izpustil  med  divjo,  razkošnega  veselja  pi- 
jano družbo. 

Hej,  to  je  bil  polom  in  grom,  beg  in  tek! . . . 

Nežnopolte  silfide  je  obletel  čam  do  naj- 
tanjše žilice,  —  zadrhtele  so  od  silnega  mrazu, 
zavile  se  v  mehke  tančice  in  odhitele  na  jug, 
svojim  materam  v  gorko  naročje. 

Stoglavi  zmaj  Ogršček  in  pa  kosmati  teleban 
Zdolec  sta  se  skrajema  postavila  urnebesnemu 
Gornjaku  po  robu;  pa  nedolgotega,  in  bežala  sta 
raztrgana  v  nedogled  tja  po  širnih  poljanah,  pu- 
ščajoč za  sabo  po  tleh  sledove  in  ostanke  svoje 
svatovske  obleke. 

Dvonožna  bitja,  plazeča  se  globoko  doli  na 
tleh  sveta,  pa  so  vzkliknila : 

„Eh,  eh !  Imeli  bomo  letos  še  hude  na- 
zimke  .  .  .  Lejte  si  no,  kaj  nam  je  zopet  snega 
nabrkalo!" 

Okrog  plešastih  glav  sivih  skalnatih  orjakov 
so  se  še  nekaj  časa  vlačili  razpršeni  strahovi,  po- 
tuhnjeno se  plazeč  po  trebuhu  in  iskajoč  varnega 
zavetja  pred  svojim  silnim  neprijateljem,  —  na- 
posled so  se  polagoma  izmuzali  vsi,  tja  nekam 
za  nebosklon,  vsi  zapored,  drug  za  drugim  .  .  . 

Na  pometenem  in  izlikanem  ažurnem  ne- 
besnem obloku  pa  so  začeli  prižigati  luči  .    . 


Med  rubinaste,  zlate  in  srebrne  lučice  je 
priplaval  mesec  v  spremstvu  svojega  dvora.  Lice 
mu  je  bilo  zabuhlo  in  zabreklo,  nos  se  je  zdel 
daljši  ko  drugikrat,  iz  oči  mu  je  odsevala  motno- 
bleda  svetloba.  Malomarno  je  plul  po  nebesnem 
svodu,  mehanski  sipajoč  srebrne  svoje  snope,  po 
mehkem  volnenem  snegu,  po  začrnelih  svislih 
zabrežnih  kolib,  po  poskakujočih  valčkih  motne 
Save  in  nad  ponosnim  gradom  na  strmem  obrežju. 
A  tu  se  je  vršilo  danes  nekaj  posebnega:  zvonek 
smeh  je  udarjal  skozi  okna  in  mogočni  akordi  so 
brneli  po  zraku. 

Dremotni  mesec  se  je  malce  izčajmal  iz 
svoje  omotice,  in,  kakor  je  že  zvedav  ta  stari 
brle,  je  skrbno  oblete!  poslopje  sredi  vrta,  od- 
koder so  zveneli  mehki  glasovi.  Toda  težka  vrata 
so  bila  povsod  skrbno  zatvorjena,  na  vseh  vi- 
sokih oknih  so  bili  gosti  težki  zastori,  ki  ni  bilo 
v  njih  opaziti  nikake  luknjice  in  vrhutega  si  še 
nihče  ni  upal  odtrzniti  okna,  boječ  se,  da  bi  ga 
burja  ne  zbodla  v  nos. 

Že  je  priplaval  mehek  oblaček  užaljenemu 
mesecu  naproti,  da  mu  zastre  s  tančico  ble- 
ščeče lice. 

Tedaj  pa  so  se  nenadoma  odprla  visoko  ob 
vitkem  stolpu  vrata  —  in  na  balkon  je  stopil 
mlad  mož. 

Zvedavi  mesec  ga  je  brzo  ošinil  z  jasnim 
žarkom.  Srebrnobledičasti  žarek  je  nervozno  pre- 
letel po  njegovem  vitkem  stasu,  ogrnjenem  v  črno 
salonsko  opravo,  ki  je  dišala  še  po  novem  su- 
kancu in  krojaškem  vosku,  —  nato  je  poskočil 
na  plave,  nekoliko  trde  lase,  —  zatrepetal  v  modrih 
očeh,  mrkih  in  globokih,  neizmerno  globokih,  — 
odtod  je  švignil  na  povsem  vsakdanji  nos,  ki  se 
je  videl  le  vsled  tega  nekam  odločen,  energičen, 
ker  ga  je  stiskal  zbočki,  na  njem  čepeči  nanosnik, 
—  nervozni  žarek  je  spolzel  zatem  z  nosa  na 
skrbno  poščetkane  brke,  šinil  na  belo  čelo,  kjer 
se  je  skril  za  majčkeno  gubico,  —  pa  le  za  nekaj 
hipov,  zakaj  suhljata  roka  se  je  dvignila  ob  črnem 
fraku  ter  pogladila  visoko  čelo  .  .  .  Preplašeni 
žarek  pa  je  poskočil  izza  gubice  in  se  hitel  gledat 
in  zrcalit  na  prstanec,  kjer  se  je  bleščal  zlat  ob- 
roček —  poročni  prstan. 

Bela  ovčica  pa  je  tedaj  priplavala  po  ob- 
zorju in  ovila  mesec  v  moten  mrak  .  .  . 

IVAN  REPIC: 
„ADAM,  KJE  SI?" 

.\\ož  na  balkonu  je  segel  v  žep  po  svoj 
smolkovnik.  na  katerem  je  bilo  vvezeno  ime: 
,Dr.  Gojmir  Orel",  s  svilo  v  secesionistovskem 
slogu  —  ter  si  prižgal  dišečo  havansko-viržinko. 

Potegnil  je  globoko,  razdraženo,  pa  puhnil 
gost  oblaček  dima  v  mrzlo  noč,  kakor  da  bi  se 
hotel  s  tem  iznebiti  nečesa  sitnega,  zoprnega  .  .  . 

Dr.  Orel  se  je  naslonil  na  ograjo  balkona 
ter  se  \'topil  v  temne,   črmožljive  misli 

Ob  svatovskih  dneh  kipi  navadno  poročen- 
cem  srce  v  neodoljivem  hrepenenju ;  razburkano 
jestvo  pričakuje  nečesa  prekrasnega,  povzdigujo- 
čega,  in  najsi  tudi  trepeče  prenežno  srce  v  temnem 
strahu,  v  negotovi  slutnji,  vendar  je  to  čustvo  v 
svojem  bist\u  pričakovanje,  plaho  pričakovanje 
novega  življenja,  ki  mu  je  bilo  vse  dosedanje  le 
malopomemben  \'^'od. 

Prav  nasprotno  čustvo  pa  se  je  porajalo  v 
duši  dr.  Orla:  zdelo  se  mu  je,  da  je  pravkar 
doigral  pretresujočo  tragikomedijo  svojega  živ- 
ljenja, da  je  že  prekoračil  vse  čeri  in  preskočil 
vse  kopinje  in  trnje,  ki  mu  je  vrezalo  v  dušo 
globoke  rane.  Pričakoval  je  sedaj  le  mirnega, 
udobnega  življenja,  in  skelelo  ga  je  samo  to,  da 
si  je  novo  življenje  kupil  tako  drago. 

Pred  očmi  mu  je  vstajala  rakev,  golobjesivo 
pobar\ana,  z  zlatim  križem  na  pokrovu,  z  venci 
in  šopki  cvetlic  naokoli. 

In  dvignil  se  je  zlati  križ,  dvignil  pokrov, 
in  bleda  devica  v  beli  tančici  se  je  vzpela  kvišku, 
pogledala  nanj  milo,  turobno,  pa  zadrhtela  s  si- 
njimi ustnicami : 

,Gojko  .  .  .  kako  sem  te  ljubila !  .  .  A  še 
sem  tvoja  .  .  .  tvoja  Anica.  —  Stisni  me  k  sebi  .  .  . 
Ijubček!  .  .  .  Ah,  kako  me  mrazi !  .  .  ." 


Dr.  Orel  je  vztrepetal.  Nagloma  se  je  vzklonil, 
vrgel  smotko  preko  balustrade,  pa  se  hlastno 
oprijel  odtrznjenih  duri. 

Dr.  Orel  je  nosil  pezo  treh  križev  svojega 
življenja  in  še  nekaj  let  povrhu  na  svojih  plečih. 
Vkljub  temu  še  ni  imel  samostojne  službe,  temveč 
je  bil  še  zmeraj  koncipient  v  S.,  zakotnem  mestecu 
na  Slovenskem. 

Bil  je  tiste  vrste  človek,  ki  se  spričo  svojega 
pičlega  samostojnega  mišljenja  najraje  naslanja 
na  druge,  a  se  tega  ne  zaveda  niti  sam,  niti  nje- 
gova družba.  Navzlic  tej  nesamostojnosti  se  je 
dr.  Orel  tudi  še  posvečal  , socialnemu  delu"  in  je 
.probujal  svoj  borni  narod". 

Nastopal  je  kot  govornik  pri  raznih  politič- 
nih, bralp'*^  in  bogsivešekakih  društvih,  in  beseda 
mu  je  tekla  kakor  slap  iznad  pečine. 


A  poslušalci  so  hiteli  pritrjevat:  „Ta  pa,  ta! 
Ta  zna  prave  strune  ubirati !  .  .  .  Je  pač  istina  : 
kar  iz  srca  prikipi,  se  v  srce  lovi!" 

Zavedali  se,  seve,  niso,  da  jim  je  govornik 
polagal  v  duše  le  tiste  misli,  ki  so  v  njih  samih 
že  dremale  izdavna,  da  je  izražal  le  tiste  nazore, 
ki  so  jih  že  čitali  v  tej  knjigi  ali  onem  časniku : 
govornik  je  popihal  le  prah  z  zaprašenih  duš  po- 
slušalcev, ki  so  se  potem  naslajali  ob  pogledu 
na  svojo  lastno  notranjost,  veseleč  se,  da  niso 
osamljeni  v  svojem  prepričanju,  v  svojem  na- 
ziranju. 

Da  dr.  Orel  še  ni  pogodil  trdne  točke,  ki 
bi  se  na  nji  vzdržal  v  življenju,  je  razodevala 
tudi  njegova  razdvojenost  in  vihravost.  V  svojem 
govorniškem  zanosu  se  je  navduševal  za  visoke 
ideale,  slikal  je  svete  cilje  v  oblake,  a  iz  njego- 
vega dejanja,  njegovega  vsakdanjega  življenja  je 
dihala  nezakrita  sebičnost  .  .  . 

Bilo  je  neke  otožne  nedelje  popoldne.  Orlu 
se  ni  hotelo  več  posedati  v  krčmi  in  ubral  je  pot 
iz  mesta  ter  krenil  po  stezi  med  žitnimi  polji. 
Sivo  nebo  je  kakor  odrevenela  svinčena  polobla 
nepremično  slonelo  na  brdih  in  zdelo  se  je,  da 
se  spušča  niže  in  niže,  stiskajoč  in  moreč  kar 
je  pod  njim. 

Težko  kakor  mora  je  ležalo  na  zemlji;  le 
sempatja  je  popihal  vetrec,  da  je  završalo  v 
zlatem  žitnem  morju  in  je  uveli  mak  priklonil 
rdečo  svojo  čepico. 

Dr.  Odu  je  bilo  puščobno  v  glavi  in  prazno 
v  srcu.  Zdajci  pa  ga  je  zdramilo  iz  pustih  misli 
vitko  dekle,  ki  se  je  bilo  pojavilo  izza  ogona. 

„Kaj  pa  vi  tu  sredi  polja,  gospodična?"  jo 
je  ogovoril. 

„Tako  pusto  je  ob  nedeljah  doma;  pa  sem 
šla  majciko  na  piano.  Oh,  kakšna  soparica  je 
danes !" 

„Pa  cvetk  ste  si  nabrali,  in  kako  krasnih  !" 

„Eh,  nič  posebnega  ni  najti ;  sam  plevel,  le 
glejte :  mačje  oči  .  .  .  kokalj  .  .  .  slak  .  .  .  mak  .  .  . 
Še  glava  bi  vas  bolela,  če  bi  jih  duhali!" 

„Prav  govorite,  omotiti  bi  me  utegnile  in 
zmešati  glavo;  pa  ne  vaše  cvetke,  pa^  pa  takele 
oči,  če  bi  večkrat  zri  vanje,"  je  smehljaje  pri- 
stavil dr.  Orel,  zroč  ji  v  zardelo  obličje. 

^Hudomušni  ste,  gospod  doktor,"  je  dejala 
z  očitajočim  naglasom,  ki  je  razodeval,  da  ni  va- 
jena pretirano  laskavih  besed. 

Delničarjeva  Anica  je  namreč  živela  samo- 
tarsko s  svojo  materjo,  vdovo  orožniškega  nad- 
stražnika.  Vdova  je  dobivala  neznatno  pokojnino, 
a  vendar  sta  živeli  s  hčerjo  še  precej  dobro,  saj 
je  imela  Anica  zmerom   polne  roke  dela,  ker  je 

bila  spretna  šivilja,  a  poleg  tega  delavna  kakor 
mravlja.  Tudi  njena  zunanjost  je  bila  nenavadno 
prikupljiva,  a  Anica  fl?  bila  navzlic  temu  pohlevna 
in  ponižna. 

Občevanja  z  moškimi  je  bila  prav  malo  va- 
jena ;  zato  ji  je  pa  sestanek  z  dr.  Orlom  napravi! 
globok  vtis.  Ko  sta  tako  šetala  med  razori,  in  ji 
je  govoril  o  naravi,  o  lepih  veselicah  in  širnem 
svetu,  ji  je  postajalo  nekako  mehko,  in  poželela 
si  je  za  hipec,  da  bi  mogla  ž  njim  še  večkrat 
hojevati,  še  večkrat  poslušati  njegovo  prisrčno 
govorico. 

In  odsihdob  sta  se  z  Anico  videvala  večkrat. 
Ljubki  Aničen  obraz,  njeni  zlati  lasje,  njena  ala- 
bastrska  polt  in  prekrasno  oblikovani  stas^ —  vse 
ga  je  neizrečeno  mikalo,  in  zarekel  se  je  in  zaklel, 
da  mora  biti  njegova,  pa  naj  jo  pride  stražit  sam 
kerub  z  ognjenim  mečem. 

Njegova  ljubezniva  govorica  in  prijazno  ve- 
denje nista  ostala  brez  vpliva :  njeni  dobri  sklepi 
in  materini  opomini  so  se  tajali  kakor  sneg  v  ža- 
rečih  solnčnih  žarkih,  in  udajala  se  je  bolj  in  bolj 
razkošnim  čustvom,  a  naposled  se  je  udala  vsa  .  .  . 
Srečna  je  bila  pri  tem,  saj  je  verovala  vanj  in 
mu  zaupala  s.vojo  usodo  .  .  . 

Zopet  so  žitna  polja  nadela  svojo  zlato 
obleko,  mak  je  stresal  svojo  rdečo  čepico,  a  med 
ogoni  je  bojevala  Anica  sama  samcata  in  glava 
ji  je  klonila  nizdoli.  Videla  ni  ničesar  več  okoli 
sebe;  mrtvo  se  ji  je  zdelo  vse,  mrtvo  v  njeni  duši. 

Dr.  Orel  se  ni  več  zmenil  za  njo  .  .  .  Za- 
man so  bile  vse  prošnje,  zaman  ga  je  rotila,  naj 
se  spomni  svojih  obljub  .  .  Pustil  jo  je  na  cesti 
kot  obrano  češuljo. 

A,  ko  je  prepelica  odpedpedikala  na  jug,  je 
tarnala  in  zdihovala  stara  Dolničarica : 

„Jemnasta,  jemnasta,  kaj  vse  doleti  človeka 
na  stare  dni !" 

In  lezla  je  na  podstrešje  prebrskavat  staro 
kložje  in  iskat  zibeli  .  .  . 

Iz  dr.  Orlovega  »praktičnega  svetovnega  na- 
ziranja"  pa  je  dozorela  misel:  „Treba  je,  da  si 
postavim  trden  temelj  obiteljskemu  življenju  in 
si  zagotovim  brezskrbno  bodočnost!" 

In  krenil  je  k  veletržcu  Strgarju,  pa  ga  po- 
prosil za  roko  njegove  najstarejše  hčerke,    Olge. 

Dosegel  je  vse :  roko  hčerke  in  —  lepo 
doto  .  .  . 

Ko  so  ju  prvikrat  oklicali,  je  bila. tudi  Anica 
v  cerkvi,  kamor  je  zopet  pogostokrat  hodila, 
posebno    odkar   so    ji    zagrebli    še   ono,    kar   jo 


je  vezalo  na  zemljo  -  njeno  drobno  dete.  Šele 
pred  nekaterimi  tedni  je  navček  zapel  tužno  svojo 
pesem  .  .  . 

Župnik  je  monotonski  čital  iz  oklicne  knjige 
par  za  parom  ...  Ko  pa  je  zaslišala  Anica  Orlovo 
ime,  zadrhtela  je  ob  cerkvenem  stebru  pod  koroni 
in  spolzela  na  mrzli  tlak. 

Nepremično,  topo  je  zrla  v  levi  stranski 
oltar,  misleč  da  gleda  vsa  cerkev  le  njo  ...  za- 
puščeno .  .  .  osramočeno  .  .  . 

Strmela  je  v  svetnika  Florijana,  ki  je  ne- 
utrudno izlival  vodo  iz  vedrice  na  gorečo  hišo  .  .  . 
ah,  ne  !  ...  po  njenem  vratu,  po  njenih  plečih  je 
šinil  mrzel  curek  —  in  zazeblo  jo  je  v  dnu  duše, 
da  je  zadrgetala  ko  resje  v  vrtincu. 

Krenila  je  oči  na  sv.  Roka  ...  na  njegovo 
rano  nad  kolenom.  Iz  rane  je  tekla  kri,  črna,  po 
mečih  že  strjena  v  žmuklje  —  obličje  pa  ji  je 
bledelo  in  bledelo  .  .  .  postajalo  je  voščeno- 
rumeno  .  .  .  Vzkolebala  se  je  drgetajoča  in  hitela 
na  piano. 

Zunaj  je  bilo  mrzlo  in  okrog  voglov  je  za- 
vijal ostri  garbin. 

Toda  Anici  tega  ni  bilo  niari,  omahovala  je 
dalje  in  dalje,  ven  iz  mesta,  kamor  so  jo  nesle  noge. 

Nič  več  je  ni  priklepalo  na  pusti  svet.  Po- 
kopali so  njeno  upanje,  njeno  srečo,  njeno  lju- 
bezen in  pa  njeno  vero,  da  je  na  svetu  še  kak 
poštenjak,  da  je  še  kak  značajnež  .  .  . 

Škripajoči  sneg  pod  nogami  ji  je  žvrčal 
mrtvaško  pesem.  In  sramovala  se  je  sebe  same 
in  ob  spominih  na  nekdanje  dni  razkošne  blaže- 
nosti, njen  najlepši  zaklad,  se  je  zastudila  sama 
sebi  .  .  .  Stemnilo  se  ji  je  pred  očmi  in  zgrudila 
se  je  ob  gazi  .  .  . 

Ljudje,  vračajoči  se  iz  ceikve,  so  jo  bili  našli 
onesveščeno.  Razbuiljivi  dogodki  zadnjih  dni  so 
jo  vrgli  na  postelj;  venela  je  in  hirala,  ugašala 
in  —  ugasnila  .  .  . 

In  dr.  Orel?  —  Če  ga  je  kaj  pretreslo?.  .  . 
Ah,  seve !  Bolelo  in  skelelo  ga  je  silno,  posebno 
prve  čase.  Očital  si  je,  sramoval  se,  skrival  se 
nekaj  tednov  in  dušil  svoje  spomine  z  izgovori 
in  opravičevanji.  In  končno  si  je  bil  ukrotil  vest, 
in  vse  bi  bilo  dobro,  da  ga  niso  vznemirjali  še 
tupatam  povračujoči  se  spomini 

In  prav  na  dan  poroke,  ko  je  miril  razbur- 
kane živce  na  balkonu,  je  priplula  po  zraku  njena 
podoba,  bleda,  očitajoča. 

Zbodlo  ga  je  kakor  sršenovo  želo,  in  od- 
hitel  je  zopet  k  družbi,  k  svoji  nevesti. 

(Dalje  prihodnjič.) 

aglo  hiti  naša  doba  in  jedva  ima 
človek  časa,  pomuditi  se  pri  pri- 
kaznih, stoječih  stran  od  obiigatne 
ceste.  „Vi  vsi,  ki  tod  mimo  greste  ..." 
klic  vpijočega  v  puščavi;  opravki  branijo,  da  bi 
postali  in  pomislili.  Vse  se  vrši  v  znamenju  hi- 
trice,  vse  ima  posloven  značaj;  niti  naši  prazniki, 
niti  naše  veselice  niso  več  svečanosti,  polne  sijaja 
in  čud,  obhodov  in  razkošja.  Delavka  skoči  v  ju- 
tranjem mraku  mimogrede  po  košček  božjega  bla- 
goslova, ki  ga  da  tiha  maša  z  dvema  svečama 
in  zaspanim  ministrantom  —  ako  sploh  skoči. 

Ne  častimo  več  bogov  z  veselimi  obrazi, 
radujoči  se  polnega  solnca  nad  drhtečim  zemlje- 
krogom,  in  ponosni  na  krepkost  lastnega  telesa 
in  čilost  duha  svobodnega,  in  ne  posvečamo  praz- 
nikov bogu  v  slavo  z  miroljubjem  in  odpuščanjem. 
Vse  to  vršimo  sedaj  še  mimogrede,  skokoma.  In 
naše  oči  ne  vidijo  jasne  harmonije,  ki  kroži  z 
mirnim  zvenenjem  od  vekov  nad  nami,  preutru- 
jene so  od  premnogih  in  presilno  se  vrstečih 
vtiskov  —  dogodek  podi  dogodek,  in  nič  jasnega, 
ostro  obrisanega,  krepko  začrtanega  ne  ostane  za 
njim.  Visokih  poletov  in  dolgih  ekstaz  ne  pre- 
nesemo več,  ganemo  in  dvignemo  se  v  trenotku 
in  za  trenotek. 

Tako  nekako  se  je  formulirala  geneza  mo- 
derne črtice,  poleg  novele  baje  edine  pesniške 
oblike  bodočnosti. 

Faktično  je  črtica  produkt  nove  dobe. 

Mogoče  res  nedostaje  modernemu  človeku 
onega  velikega  razmaha,  one  silne  žile,  ki  je  na- 
plavila dela,  kakor  „Divina  Comedia"  ali  „Faust", 
kakor  jih  ustvari  od  velike  dobe  visoko  dvignjena 
individualnost.  Ali  pa  ne  živi  moderna  duša  in- 
tenzivneje in  globlje,  ali  se  ni  krog  njenih  čuv- 
stev  znatno  razširil  ?  Okoli  izvira  luči  je  spoznala 
še  velik  kolobar  sijaja,  ki  ga  oko  prejšnjih  dob 
ni  videlo  niti  ni  imelo  čuta  zanj.  Modernemu  člo- 
veku ni  treba  več  mogočnih  impulzov,  ki  so  njemu, 
rahločuten,  prebrutalni;  ni  treba,  da  se  zmajo  vse 
moči  neba  in  zemlje,  da  bi  premaknile  v  njem 
oni  prag,  ki  loči  njega  vsakdanje  materialno  za- 
znavanje od  sveta  tajinstvenega  in  neodvisnega, 
da  obrnejo  njegove  misli  preko  navadne,  gole  res- 
ničnosti do  velike,  mistične  resnice,  kjer  je  vse 
simbol,   kjer  gleda  duh  v  stvareh  sebe  in  .•^luti 


moč,  ki  giblje  vesoljstvo.  In  skrivnost  je  in  simbol 
v  trepetanju  bilk  na  poljani,  in  v  belem  oblaku 
na  globokem  lazurju,  in  v  šepetu  večera  nad  va- 
lujočo ravnino  ...  In  skrivnost  in  simbol  je  v 
tebi,  ti  rosno  oko,  ki  si  tako  mrtvo,  in  imaš  ven- 
dar blisk,  ki  si  tako  trudno  pod  težkimi  trepal- 
nicami, in  vendar  hrepeniš  in  obetaš  .  .  .  Teh  mo- 
tivov stari  mojstri  niso  poznali,  ker  so  bile  njih 
oči  uprte  v  daljavo  in  so  izgubile  vsled  tega 
občutnost  za  najbližjo  okolico  in  za  veličino  tre- 
notka.  Demokratski  duh  naše  dobe  je  privel  te 
motive  v  književnost.  V  novi  umetnosti  so  prišle 
do  veljave  uboge,  neznatne  trave  brez  bujno- 
cvetne  krone  in  brez  imena.  Brezskrbna  noga  jih 
pohodi  in  ne  zapazi,  da  umira  pod  njo  življenje. 
In  brezkončna  poljana,  skrivajoča  v  sebi  čredo  in 
pastirja  in  daljno  kolibico,  in  kmet  korakajoč  po 
nji  za  izguranim  kljusetom,  in  kljuse  in  plug,  in 
gruda,  ki  jo  reže  plug  —  vsi  ti  neznatni,  prej 
pozabljeni  in  neopaženi,  so  prišli  do  besede,  in 
govore  tajinstven  jezik,  zaupen  in  domač.  In  ve- 
ličasten, ker  je  tako  dolgo  molčal. 

To  so  junaki  moderne  pesmi,  kakor  si  je 
poiskal  moderni  ep  figur,  dotlej  preziranih,  iz 
fabrik  in  iz  temnih,  zadimljenih  predmesti,  kjer 
te  srečavajo  korak  za  korakom  beda  in  bolezen, 
in  skrb  in  greh,  in  obup  in  upor,  aristokratske 
palače  sanjajo  kakor  začarani  gradovi  za  mirnim 
obzidjem   tihotnih   parkov  —  izžite   in   izpete.    A 

—  demokratska  po  snovi,  je  moderna  umetnost 
po  obliki  aristokratsko  rafinirana  —  in  to  tudi  v 
v  svoji  priprostosti.  Tako  dalek  in  samosvoj  je 
ton  Dunajčana  Altenberga,  poeta  velikomestnih 
živcev;  vsak  pogled  je  zavešen,  kretnje  in  geste 

—  črez  vse  se  plete  zlatoprašna  megla,  ki  tempe- 
rira  kontraste  do  nians  in  omota  kričavost  zvokov, 
da  prihajajo  zabrisani  do  ušes. 

Direktni  potomci  Altenbergovi  med  Hrvati 
so  se  oglašali  v  dunajski  „ Mladosti"  in  pozneje 
v  zagrebškem  „Životu".  Pred  leti  je  izdal  senzi- 
tivni  Andrija  Milčinovič  svoje  „Zapiske",  polne 
divinatorskih  pobleskov,  eminenten  dokument  mo- 
derne psihe.  Njegov  slog  ni  tako  bujen  in  raz- 
košen, kakor  je  slog  Cankarjevih  „Vinjet",  ne 
teče,  ne  šumi  —  kakor  cizeliran  je.  Kakor  polnoč 
od  poldneva,  tako  oddaljen  je  njegov  ton  od  na- 
silnega   pompa    Jelovškovih    „Sinifoni".     Ra- 

njena,  iz  globin  krvaveča,  moderna  duša  se  nam 
odkriva  diskretno  in  ponosno;  vsaki  stavek  — 
kakor  izklesan,  in  vsaki  te  opominja  :  „Postoj  in 
premisli[!"  Ta  duša  ti  ne  kriči  svoje  nesreče  v 
uiio;  da  je  zadeta  do  korena,  čutiš  iz  nje  distin- 
guiranega  govora  in  zamolkle  ironije.  To  so  slike 
gledane  in  doživljene  in  postanejo  v  telM  samem 
doživljaj.  Velika  umetnost  je  v  teh  kratkorečnih 
stavkih,  globok  vrtinec  pod  to  mirno  gladino. 
Poleg  rahločutnega  Ivanova  in  kremenjaka  Tu- 
čiča  je  v  Hrvatih  menda  edini  Milčinovič  repre- 
zentant  te  vrste  umetnosti. 

Vnanje  se  pridružuje  Milčinoviču  Katalinič- 
Jeretov.  A  on  nam  nima  toliko  povedati.  Ne 
toliko  novega,  ne  toliko  vseobčega,  niti  toliko 
tajinstveno-lastnega,  niti  s  tako  eleganco  v  slogu. 
Snovno  bi  vzporedil  njegovo  „lvje"  „Iskricam" 
Dalmatinca  Tomasea,  samo  da  niso  njegovi 
dobri  nauki  tako  samoumevni,  kakor  njegovega 
prednika,  starca  dobe  minole.  Na  mnogih  straneh 
fabula  za  šolsko  berilo  s  tako  jasnim  naukom, 
kakor  v  „dragocenem  zelišču".  Ta  ton  je  tako 
suhoparen  in  plitek  in  —  bob  ob  steno.  Navadni 
literarni  motivi  starega  kalibra  se  nam  ponujajo, 
ki  dobe  le  tupatam  kolorit  in  svojo  barvo  v  par 
idilah  s  hrvaškega  primorja.  Nikjer  pa  ne  najdeš 
pravega,  kondenziranega  soka,  kakor  ga  pričakuješ 
od  pesniške  oblike,  ki  zahteva  poleg  globokih  misli 
in  čuvstev  tudi  posebno  spretne  tehnike.  Za  mo- 
derno misel  ta  knjiga  ni  nikaka  pridobitev. 

A  mi  imamo  Cankarja,  ki  mirno  jezdi,  kakor 
Murnov  vitez  sv.  Jurij.  On  je  bojevnik  novih  idej, 
on  sovraži  vso  malenkostno  konvencionalnost, 
vladajočo  med  našimi  domoljubnimi  krogi,  njega 
vznemirja  „ strašno  duševno  uboštvo,  ki  je  raz- 
lito kot  umazano  morje  po  vsi  naši  mili  do- 
movini". 

V  dnu  duše  fantastičen  sanjač,  je  bil  pre- 
nemilo  vzdramljen  iz  opojnih  sanj,  prevečkrat  buti 
vanj  njegov  sosed  —  ali  ga  dregne  z  bogsigavedi 
—  kakšnim  nožem  v  prsi,  ali  ga  trešči  z  idejo- 
kopitom  po  čelu.  In  zato  so  mu  njegovi  sodržav- 
ljani, s  katerimi  je  prisiljen  deliti  življenja  po- 
trebe, čudovito  smešni  ali  pa  zoprni  do  gadnosti. 
In  njegov  smeh  krut  in  njegova  antipatija  ostra. 
Iz  dionizijskega  sanjača  je  postal  upornik.    A  on 


ve,  da  je  ves  ta  boj  proti  „večnemu  filistru"  večen 
in  brezuspešen.  Ti  imaš  ideje  in  sanje  in  svobodo 
in  luč  a  večni  filister  ima  moč  in  oblast: 
„dvorni  svetnik  z  dostojanstvenim,  resnim  obra- 
zom; a  oblečen  v  popovsko  haljo". 

V  „Vinjetah"  je  Cankarjeva  satira  še  sub- 
jektivnejša,  bolj  literarna  nego  življenjska  in  so- 
cialna, v  kakoršno  se  razvije  v  „Knjigi  za 
lahkomiselne  ljudi",  kjer  je  oblika  črtice  sicer 
prekoračena,  ki  se  pa  snovno  ne  da  ločiti  od 
„Vinjet",  ker  je  „Knjiga  za  lahkomiselne  ljudi" 
samo  korak  dalje  na  istem  potu,  in  se  začno  že 
v  „Vinjetah"  razpletati  niti,  vodeče  v  hram  Can- 
karjevega mišljenja,  v  kakoršnem  stadiju  se  na- 
haja zdaj.  V  „lahkomiselnih  ljudeh"  poje  Cankar 
turobno  nagrobnico  narodom,  ki  se  v  svoji  hlap- 
čevski ponižnosti  ne  morejo  otresti  tujega  go- 
spodstva  in  iz  katerih  tesno  omejene  srede  ne 
more  vznikniti  nič  velikega  in  osvobodujočega. 
Voditelji  narodov  so  hladni,  brez  velikega  obzorja. 
In  masa  je  čreda,  ki  gre  slepo  za  lepšimi  frazami 
ali  za  silo.  Borniranost  in  zloba  vladata  svet, 
dušna   plemenitost  in  odkrito  oko  nima  veljave 

—  boj  proti  podlosti  —  brezuspešen  je  in  —  ah 

—  uniči  te. 

To  je  globoki  akord,  ki  zveni  iz  vseh  Can- 
karjevih spisov.  Velikim  ljudem,  stvarnikom  idej 
ni  prostora  na  cesti  življenja  —  oni  stoje  izven 
nje,  gledajo  to  žalostno  in  smešno  vrvenje  in 
zadnje  zadoščenje  tem  izgnancem  je  —  smeh 
namesto  solz. 

Zofke  Kvedrove  „Misterij  ženske"  ne 
spada  pravzaprav  v  literaturo,  ampak  v  kulturno- 
socialno  zgodovino.  Tisti  sestavki  so  literarno 
neokusni,  nje  vizionarne  slike  pretirane,  nje  sim- 
bolizem plitek;  „misterij  žene"  je  del  takozvane 
„Vera-literature",  s  tendencami,  ki  preveč  diše  po 
demagoštvu  in  nimajo  z  literaturo  ničesar  opraviti. 

Črtica  je  pognala  v  Jugoslovanih  lepe  cve- 
tove, a  kakor  je  videti,  je  njen  čas  za  zdaj  minil. 
V  nas  se  je  obrnil  nje  prvi  reprezentant  na  širša 
pota,  podal  nam  je  že  celo  vrsto  novel,  naskočil 
je  dramo  in  roman  in  v  drami  in  romanu  ča- 
kamo, da  nam  pove  svojo  zadnjo  besedo,  da  nam 
čita  svoj  „veliki  tekst". 

LISTEK. 


KNJIŽEVNOST. 

Dr.  Tavčarjeve  novele  v  češkem  prevodu.  V  Pragi 
je  v  založništvu  E.  Blauforta  izšla  o42  strani  obsežna  knjiga 
.Mezi  horami  a  lidmi".  Vybor  novel  dra.  Ivana  Tav- 
čara.  Prevod  je  s  pisateljevim  dovoljenjem  oskrbel  Josef 
Paul  i  k.  Vsebina  knjige  je  sledeča:  Ku/ovci.  —  Kdvž  tetfevi 
lokali  (V  Zali).  —  Mlada  leta.  —  Muj  syn.  —  Kalan.  —  Dite 
z  Terstu.  —  Jak  se  ženi  naš  lid.  —  Gričarjuv  Blažej,  —  Ša- 
revčeva  Meta.  —  Posavcova  ti^ešne.  Prevajalec  je  zbral  torej 
najznačilnejše  Tavčarjeve  črtice  in  po\esti  iz  slovenskega 
kmetskega  življenja.  V  teh  mojstrskih,  z  rahlo  romantiko 
predahnjenih  in  v  prav  posebnem,  originalnem  slogu  pisanih 
deUh  je  naslikal  dr.  Tavčar  dušo  in  telo,  misel,  čustvo  in  delo 
našega  kmeta  tako,  kakor  sta  ga  doslej  le  še  Jurčič  in  Kersnik, 
ki  pa  se  od  Tavčarja  razločujeta  jasno  in  odločno.  Dr.  Tavčar 
je  poleg  svojih  pokojnih  kolegov  pisatelj,  pri  katerem  zveni 
poetska  struna  najglasnejše.  Dr.  Tavčar  je  znal  opisati  kra- 
soto pomladi,  poezijo  jutra  in  mračni  gozdni  čar  s  toli  in- 
timnimi bar\'nimi  toni,  kakor  jih  vidi  in  uživa  le  poet  naj- 
nežnejših  čustev.  Kersnik  je  večji  kot  stilist,  Jurčič  ostrejši 
v  karakterizaciji ,  a  dr.  Tavčar  stoji  nad  njima  v  risanju  mi- 
lieua  in  v  duhovitosti  zapletanja  in  razpletanja  sujeta.  Snovi 
dr.  Tavčarjeve  so  realistične,  a  pisatelj  jih  zna  zaviti  v  lahno, 
tanko  romantičnost,  ki  vpliva  na  dušo  čitatelja  z  neodoljivo 
poetičnostjo.  Ti  grčavi  kmečki  značaji  bi  bili  surovi  brez  Tav- 
čarjeve pristne,  nepokvarjene  romantike,  ki  jih  pokriva,  kakor 
pokriva  biserna  rosa  oprašeno  perje  ob  našem  potu.  Čehi 
spoznajo  s  to  knjigo  nekaj  najlepših  slovenskih  povesti  in 
beletrista  blestečega  talenta.  Spoznajo  pa  tudi  življenje  na- 
šega naroda,  trdega  v  besedah,  okornega  v  kretnjah,  a  mehko- 
nežnega  po  svoji  duši.  Dr.  Tavčar  izdaja  pravkar  svoje 
.Zbrane  povesti".  Zdi  se  nam,  da  se  Slovenci  ne  zave- 
dajo dovelj,  koliko  krasote  in  umetnosti  je  v  teh  delih.  Ko  izide 
vsa  zbirka,  prinese  tudi  .Slovan"  o  njih  in  o  pisateljski'ostro- 
občrtani  individualnosti  dr.  Tavčarja  temeljito  študijo.      O. 

Koledar  družbe  sv. Mohorja  za  1.  1903.  Pri  knjiž- 
nih koledarjih  je  postala  koledarska  vsebina  nameček ;  hitrih 
.podatkov  v  raznih  vsakdanjih  potrebah  iščemo  tu.  Zato  je 
koledar  modema  knjiga,  ki  si  jo  preskrbi  vsak,  ki  od  nje  pa 
tudi  pričakuje,  da  je  praktična  v  vsakem  oziru.  Pri  večjih  na- 
rodih se  željam  lahko  ustreže  z  raznimi  strokovnimi  koledarji. 


Slovenci  pa  smo  prišli  1.  1902.  srečno  tako  daleč,  da  imamo 
le  en  koledar,  zato  je  ta  —  večji  kakor  jih  imajo  drugi 
narodi.  —  Ker  ga  imamo  vsi  v  rokah,  pričakujemo  od  njega 
mnogo  —  vsak  po  svoje.  Največ  članov  družbe  brska  po 
.Imeniku";  —  bognedaj,  da  bi  se  ta  izpustil,  kvečjemu  bi 
se  lahko  vezal  kot  posebna  knjiga  —  za  uporabo  koledarske 
vsebine  pa  je  naš  .Koledar"  preneroden.  Zato  si  kupi  kmet 
še  vedno  svojo  pratiko,  .gospod"  pa  si  preskrbi  žepni,  stenski, 
skladni  .  .  .  koledar,  tako  da  pride  do  veljave  le  še  zabavno- 
poučni  del  našega  .Koledarja",  t.  j.  poglavitno:  povestice  in 
krajepisi  s  slikami.  —  Stalna  navad.n  pri  nas  je,  da  se  jemlje 
snov  za  leposlovne,  kmetu  namenjene  spise  tudi  le  iz  kmet- 
skega življenja,  češ,  to  je  kmetu  znano,  torej  ga  zanima!  A  to 
ni  vseskozi  res.  Kakor  človeka  zanimajo  bolj  tuji  kraji  in 
domači  le  po  spoznavanju  tujih ,  tako  bi  tudi  bilo  umestno, 
prikazovati  i  v  povesticah  tisočerim  Muhorjanom  včasih  ne- 
kaj življenja  ali  iz  drugih,  tudi  višjih  krogov  ali  iz  tujih  na- 
rodov. Z  veliko  slastjo  se  bo  čitalo,  kar  pripoveduje  to  pot 
P.  Bohinjec  v  svoji  povesti  o  dijaškem  življenju;  žal,  da 
je  povest  le  skica.  —  Ostali  prispevki  so  slike  iz  kmetskega 
življenja,  vendar  rešujejo  zanimive  duševne  probleme;  tako 
t  Pavlina  Pajkova  (Jos.  Rozman  je  pridejal  kratek  njen 
životopis)  in  F.  S.  Pavletov.  Da  zna  F.  Ks.  Meško  ubirati 
duševne  strune,  je  pokazal  tudi  tukaj.  Žalost,  neizprosna  min- 
ljivost, noč,  smrt  —  to  so  štiri  strune  na  Meškovih  goslih; 
res  done  lepo,  ali  zakaj  bi  se  ne  nadomestile  enkrat  tudi  z 
drugimi,  ali  bolj  nategnile?  Žalost,  tragika  sveta  res  pretresa 
človeško  srce,  ali  če  ga  pretresamo  vedno,  srce  ali  poči,  ali 
se  —  navadi.  V  obeh  slučajih  pa  se  konča  —  subjektivno 
in  objektivno  —  poezija.  —  Profesor  Fr.  Orožen  je  spretno 
opisal  Sveti  Kum.  Dr.  Rado  Kušej  pa  nas  vodi  po  najlepših 
mestih  gorenje  Italije,  nam  pove  mnogo  lepega  in  nas  tu- 
patam  poučuje  po  nepotrebnem.  —  Pesmi,  kar  jih  je,  niso 
slabše  kakor  druga  leta ;  isto  velja  o  ostalih  prispevkih  razun 
piškavega,  vsiljivo  tendenčnega  .Razgleda  po  svetu". 

Prihodnje  leto  dobi  Koledar  drugo  obleko.  Da  bi  dobil 
tudi  drugo  obliko! 

Gangl  Engelbert:  Veliki  trgovec.  Povest.  (.Slo- 
venske Večernice"  .54.  zvezek.) 

Iz  ubožnega  dečka ,  ki  ga  je  oče  skoraj  spodil  od 
doma,  iz  Janeza  Zalokarja  iz  Metlike  je  postal  .veliki  trgovec" 
—  veletržec.    Izšolal  in  v  trgovini   izuril   ga   je   njegov   stric 

Drganec  v  Karlovcii,  veletržec  Benuzzi  v  Trstu  pa  iiiii  ji-  tlal 
svojo  hčer  Marijo  za  ženo  in  mu  prepustil  trgovino.  Ali  l<o 
je  mlademu  trgovcu  umrl  edini  otrok,  nežna  Ivanka,  ko  je 
sledila  otroku  tugujoča  mati,  je  izgubil  osameli  mož  vse  ve- 
selje do  dela;  prodavši  svoje  imetje,  se  je  naselil  stalno  pri 
rojstni  Metliki.  —  To  je  jedro  povesti. 

Pri  povesti,  namenjeni  bralcem,  ki  iščejo  v  njej  le 
netiva  za  svojo  domišljijo,  ne  stavimo  posebnih  zahtev  niti 
pri  zasnovi  niti  pri  značajih;  da  se  v  njej  le  gladko,  spretno 
pripoveduje,  da  ne  postane  nikdar  dolgočasna.  Nikjer  bi 
se  ne  smelo  abstraktno  premotrivati,  ampak  vse  le  kazati  na- 
zorno, vse,  kar  miruje  —  torej  vse  opise  -  oživotvoriti  z  de- 
janji. Skratka :  ako  so  naše  zahteve  do  notranje  tehnike  manjše, 
so  tem  večje  do  zunanje  tehnike.  —  Ali  jim  ustreza  Oangl? 
Da  in  ne!  Našega  Malograjskega-Dolinčana,  ki  zna  najbolje 
kramljati,  si  je  pač  izbral  v  posnemo,  ali  ne  doseza  ga  .  .  . 
Posamezni  pripovedni  prizori  so  se  mu  posrečili  (jako  dobro 
je  n.  pr.  modrovanje  mlinarja  Vuka).  Sploh  pa  se  nam  zdi 
GangI  bolj  čuten  človek  kakor  neprisiljen  pripovedovalec; 
zato  so  tudi  ona  mesta,  kjer  govori  le  čut,  kjer  se  slika  du- 
ševni položaj,  najboljša  v  povesti:  mati  na  smrtni  postelji, 
umirajoč  otrok,  polblazen  požigalec  —  tu  je  gospod  pisatelj 
v  svojem  elementu,  tu  oživi.  —  Prva  polovica  knjige  je  utrud- 
ljiva; pozna  se,  kako  se  je  pisatelj  mučil,  da  bi  nabral  mnogo 
snovi:  piše  se  preveč  pisem  —  nekam  nedelikatno  je  pismo 


učitelja  Palčiča  —  navajajo  se  doslovno  razni  nagovori,  do 
pičice  natančno  se  opisujejo  poroke,  pogrebi,  rodbinsko  živ- 
ljenje v  imovitih  hišah  (preveč  patriarhalsko),  vse  to  bralca 
skoraj  oziovolji.  Ali  srce  se  mu  mora  ogreti,  ko  dospe  do 
tja,  kjer  je  pisal  gospod  pisatelj  s  polnim  srcem.  Ko  se  raz- 
vije ljubezen  med  Janezom  in  nežno,  prenežno  Marijo,  ožive 
v  nas  zamrle  strune,  kojih  glasovi  so  nas  zibali  v  mladostnih 
sanjah  .  .  .  Slovenska  mati  pa  se  bo  jokala  ob  grobu  solnč- 
nega  otroka,  Ivanke,  in  njene  matere.  Za  te  idealne  slike  — 
osameli  Janez  je  slikan  z  nepretiranim  realizmom  —  smo 
avtorju  hvaležni,  pozabivši  na  vse  prejšnje.  -  Tako  smo  po- 
ložili knjigo  z  zadovoljstvom 'iz  rok. 

Povest  bi  bila  prav  dobra  i  v  celoti,  ko  bi  se  izpustilo 
vse,  karjpovečuje  le  obseg;  potem  bi  se  nam  tudi  ne  zdelo, 
da  dejanje  proti  koncu  pada  prehitro.  Poglavitno  pa  je:  Slo- 
venci imamo  zopet  povest ,  ki  jo  bo  ljudstvo  rado  in  z  do- 
bičkom čitalo;  in  povest  je  spisal  pisatelj,  ki  jih  bo,  upamo, 
spisal  še  mnogo! 

Da  piše  GangI  lep  jezik,  vemo  vsi. 

Stritar  Jožef:  Zimski  večeri.  Knjiga  za  odraslo 
mladino.  (Izdala  Družba  sv.  Mohorja.) 

Lično  knjigo  —  slika  na  naslovnem  listu  je  pusta  — 
je  spisal  eden  izmed  naših  klasikov  in  jo  je  namenil  mla- 
dini; to  dvoje  mika  ocenjevalca.  Stritarja -klasika  iščemo 
v   njegovih   ..Zbranih  spisih'    Je   li  zdaj,   v   svoji   poklasiški 

(šeklasiški?)  ali  v  nadkbsiški  dobi?  Sama  naša  knjižica  bi 
ne  smela  odločati  tega  vprašanja;  eno  je  gotovo:  po  presoji 
vsakega  Stritarjevega  dela  imamo  pred  očmi  onega  Stritarja, 
ki  je  pred  30  leti  jasno  in  glasno  zazvonil  v  dramilo  rojakom ; 
gotovo  je  tudi,  da  si  je  ostal  Stritar  v  bistvu  isti.  seni  od 
.Mladike*  (1868)  do  letošnjih  .Zimskih  večerov":  gorel  je  in 
gori  v  njem  isti  ogenj,  mimo  navdušenje  za  harmonijo  ali  v 
lepoti,  ali  v  življenju  .  .  .  Prej  bolj  v  lepoti,  zdaj  bolj  v  živ- 
ljenju —  s  tem  je  povedano  nekako  vse;  prej  je  bil  bolj 
umetnik,  zdaj  je  bolj  učitelj;  prej  se  je  bojeval  za  mir,  zdaj 
miruje  z  bojem!  —  Poučevati  pa  je  najvspešnejše  mladino, 
bodisi  v  telesnem  pomenu,  mladež,  bodisi  v  duševnem,  pri- 
prosto  ljudstvo.  Zato  nemara  piše  Stritar  za  Mohorjevo  družbo 
in  zato  piše  za  mladino.  Kdo  naj  piše  za  mladino?  Le  oni, 
ki  pozna  in  zna  posnemati  naivnost.  Zato  trdim  naravnost, 
da  bo  prave  mladinske  spise  podajal  pisatelj  tem 
težje,  čim  starejši  je;  starost  je  tam  refleksivna,  kjer  je 
mladina  naivna,  starost  pač  lahko  postane  otročja,  a  mladina 
je  otroška! 

Ah  je  s  tem  že  izrečena  sodba  o  najnovejšem  Stritar- 
jevem  spisu?    Ne!    Stritar  je  res   rojen  tam  v  prvi  polovici 
19.  stoletja,  ali  srce  mu  je  še  dovolj  mlado;    zato  imamo  v 
knjigi  čudno  združene  krasne  mladeniške  cvetke  z  ovenelim 
bičevjem.  —  Prvi  dar  v  knjigi,    100   .Drobnic"  —  zlatih 
resnic  —  je  podaril  izkušen  mož;  ali  drobnice  uživa  mladina 
le,  če  nima  kaj  boljšega  in  če  so  mehke;  izmed  onih  100  pa 
jih  je  precej  trdih  in  neokusnih.  —  Sto  je  tudi  zbranih  ugank. 
Uganke  so  zabavne,  ako  so  —  ne  najdtm  boljšega  izraza  — 
duhovite,  ali  pa  vsaj  smešne,  na  vsak  način  pa  spoznavalne 
po  markjntnih  lastnostih.  Izmtd  enih  ICO  jih  je  dobrih  kaka 
tretjina.  —  Poučnim  in  žaba  vnim  svrham  služi  50  dobro  pre- 
vedenih  znanih   Ezopovih  basni.  —  V  knjigi  so  nadalje 
3  povestice  v  prozi  in  3  v  verzih.  Najboljša  izmed  njih  je 
.Cestar";  le  konec  je  bagatelizovan :  bralec  si  ga  naj   izslika 
sam,   povrhu  naj  povžije  —  s  smehom?  —  neko   čudežno 
kislo  grozdje.   .Sestra"  je  ponesrečena  po  zasnovi  in  tendenci 
—  sram  bodi   onega  nemoškega   brata ,    ki  ga  sestra  preriva 
do  dobrega  kruha!  —  v  njej  se  kaže  najbolj  nedostatek  teh 
povestic,    da    so  preveč  oratorske  in  opisovalne.  —   Igro- 
kazni  prizori,   pet  jih  je,    so  dovolj  živahni;   ljudstvo  jih 
bo  rado  čitalo;  ali  bojim  se,  da  bo  tudi  prostak  zapazil  veliki 
nedostatek:  glavne  osebe  in  gonilna  moč  so  vedno —  otroci. 
In  ti  otroci  so  strašno  pridni  in  grozno  pametni,  bolj  kakor 
starši!  Že  v  prvem  igrokazu  persifiira  (in  sicer  vedoma!)  mal 
hlačen  kakega  javnega  govornika  rabeč  (.smehljaje")  izraz 
.častiti  poslušalci".  Vdiugtm  igrokazu,  ki  mi  ugaja  najmanj, 
govori   trileten  (!)   deček   gladko   in   modro  —  celo  o   mo- 
drosti —  kakor  star  filozof.    V  .Županovem  sinu"  razpravlja 
zopet  deček  —  o  alkoholizmu;   kljub  temu   ,ga"   pije    rad. 
Pripominjam  še,  da  je  v  tej  igrici  tudi  poučni  namen  nesrečno 
zavožen.  —  Zakaj  ni  porabil  gospod  pisatelj  za  svoje  ideje 
primernejših  oseb?  —    Bolj  všeč  so  mi   .Živalski  pogo- 
vori" (vedno  po  2  živali);   nekaj  humorja,   spretno   namiga- 
vanje  z  raznimi  nauki,  to  je  prav.  —  Najboljši  prispevek  so 
pesni,  sicer  pod  netočnim  naslovom  .Leto";  to  so  res  pesni! 
Iz  njih  diha  mnogo  one  mehke  sanjavosti  in  zopet  realnosti, 
ki  smo  jo  uživali  s  slastjo  v  Boris  Miranovih  .Pesnih".  Poleg 
tega  je  izvrstno  posrečen  otroški  ton.    Že  edina  .Koklja"  s 
klasiškim  verzom  .Koklja  biti,  težek  stan"  je  vredna,   da  se 
je   knjiga  natisnila.  --  Pisatelju  pa  iz  srca  privoščimo  tisoče 
i  n  tisoče  bralcev!  Dr.  Jos.  Tominšek. 

Stara   Kranjska.    Izdal    in    založil  Konrad    Grefe, 
akad.  slikar.  Besedilo  F>.  pl.  Radicsa. 

Kranjska  ima  staro  zgodovino,   stare  pomnike.    Novi 
čas  pa  ima  nagon,  da  pušča  vse  staro  v  razvalinah,  ali  pa  je 


prevleče  z  moderno  rjuho.  Sicer  skrbe  vlada  in  posebna  dru- 
štva, kolikor  mogoče,  da  se  ohranijo  stare  zgodovinske  stavbe, 
ali  mnogo  starinskega  le  izgine  in  nič  nam  ne  priča  več  o 
njem  kakor  govorica,  zlasti  pa  opisi  v  besedi  in  seveda  naj- 
bolj v  sliki.  —  Na  zadnja  dva  načina  deluje  omenjena  Gre- 
fejeva  publikacija.  Do  50  slik  v  veliki  folio-obliki  in  v  svetlo- 
tisku  po  Grefejevih  originalih  je  izšlo  tekom  dveh  let;  k 
vsaki  sliki  spada  zgodovinsko-krajepisno  besedilo.  Pred  seboj 
imamo  naše  stare  gradove,  cerkve,  samostane  itd.,  tudi  zgo- 
dovinsko ali  umetniško  zanimivi  deli  stavb  so  posneti,  n.  pr. 
notranjščina  cerkve  v  Crngrobu,  portal  hiše  dr.  Ahačiča  v 
Ljubljani  i.  dr.  Ideja  podjetja  je  lepa;  s  čim  pa  se  oživotvorijo 
lepe  ideje  ?  Dr.  J.  T. 

„La  Vedette"  se  imenuje  roman,  ki  ga  je  spisala,  ali 
kakor  nekateri  trdijo,  zanj  podala  snov  slavna  francoska 
šansoneta  Vvette  Guilbert.  Roman,  ki  je  izšel  tudi 
že  v  nemškem  prevodu  v  zalogi  Alberta  Langena  v  Mona- 
kovem  pod  imenom  .Der  Brettikonig",  je  vzbudil  tako  na 
Francoskem,  kakor  tudi  drugod  takoj  največje  zanimanje. 
Pisateljica  slika  naravnost  mojstrski  pravzaprav  le  golo,  res- 
nično življenje  onih  najnižjih  glumcev,  katerih  osoda  je,  za- 
bavati s  svojo  umetnostjo  in  spretnostjo  vse  svoje  življenje 
—  druge.  Tu  ni  nič  izmišljenega,  nič  narejenega.  Guilbert 
sama  pravi :  .Ljudje  bodo  občutili  več  simpatij  za  osebe, 
katerih  poklic  je  zabavati  druge,  ako  spoznajo  častihlepne 
nade  in  razočaranja  njihovega  pravega  življenja,  ako  izvedo, 
da  uniči  lahko  delo  vsega  življenja  ena  sama  zlobna  kri- 
tika, ter  da  je  ves  trud  dolgih  let  brezuspešen,  ko  se  po- 
kažejo na  obrazu  prve  gube.  Nič  ni  tako  žalostno,  kakor  če 
moraš  razveseljevati  —  druge."  Junakinja  romana  je  šanso- 
neta Blanche  Mesange,  plemenito,  srčno  naobraženo  in  v 
nekem  oziru  tudi  povsem  čednostno  dekle,  ker  se  uda  vselej 
samo  onemu,  ki  ga  ljubi.  Nekega  dne  se  seznani  s  krojaškim 
pomočnikom  Ferdinandom,  zaljubi  se  vanj,  in  ko  je  Ferdi- 
dinand  pri  nekem  tepežu  ranjen,  ga  vzame  Blanche  na  svoj 
dom,  kjer  ga  živi  in  mu  streže  z  vso  žensko  požrtvovalnostjo. 
Ko  Ferdinand  ozdravi ,  postane  tudi  pevec.  Odslej  nastopata 
skupno  z  Blanche  in  se  povzpneta  kmalu  do  tolike  priljub- 
ljenosti, da  živita  v  izobilju.  Toda  med  srečno  dvojico  stop 
nakrat  rafinirana  razuzdanka,  ki  trenutno  zamami  Ferdinanda. 
A  Blanche  premosti  to  zapreko  svoje  sreče  s  par  zdravimi 
dovtipi,  s  čimer  priklene  svojega  ljubimca  iznova  nase,  in  to 
tembolj,  ker  se  čuti  kmalu  nato  mater.  Ferdinand  se  poroči 
ž  njo.  Odslej  živita  še  srečnejša  v  bogastvu  in  razkošju,  ki 
jima  ga  nudi  njuna  nestalna,  vedno  novih  senzacij  iščoča 
umetnost.  Ferdinand  se  izdaja  namreč  tudi  za  avtorja  duhovito- 
pikantnih  kupletov,  ki  jih  pojeta  vsak  večer  mnogoštevilnemu 
občinstvu;  v  resnici  pa  jih  dobiva  Ferdinand  od  nekega  poe- 
tastra,  kateremu  seveda  plačuje  njegovo  molčečnost.  Toda 
nekoč  izda  Ferdinandov  .prijatelj"  v  pijanosti  v  nočni  kavarni 
to  laž,  v  kratkem  času  se  razve  vest  po  vsem  Parizu;  občin- 
stvo postane  nezaupno.  Ferdinandova  zvezda  začne  ugašati. 
In  tako  morata  okusiti  Blanche  in  njen  nož  vse  neprijetne 
ter  zoprne  strani ,  vso  bedo  gledališkega  življenja.  Prodati 
morata  počasi  vse,  poskušati  različno,  a  nič  se  jima  ne  po- 
sreči več.  Tako  stopata  počasi,  a  vidno  navzdol.  Naposled 
postaneta  ubožna  komedijanta,  ki  potujeta  s  svojim  slabotnim 
sinom  od  vasi  do  vasi ,  kjer  zabavata  večer  na  večer  rado- 
vedne gledalce,  da  si  zaslužita  vsaj  nekoliko  trdega  kruha. 
S  smrtjo  sina  se  završuje  ta  roman  komedijantskega  življenja. 
Vvette  Guilbert  je  gotovo  iz\anreden  pojav  v  francoskem 
slovstvu,  ki  dosega  že  v  svojem  prvencu,  ali  včasih  celo 
presega  originalno,  duhovito  in  veletemperamentno,  esprita 
bogato  rojakinjo  Jeanne  Mami.  Njen  humor  je  zdrav,  ne- 
prisiljen ,    njena    satira    ostra    in    pereča ,    njena    psihološka 

razmotrivanja  jasna  in  zanimiva,  a  dejanje  živahno,  dramatično. 
Šansoneta  -  pisateljica ,  ki  razgrinja  umetniško  vse  lepe  in 
tragične  strani  lastnega  stanu:  gotovo  pikantna  pojava  v 
moderni  literaturi !  M. 

GLEDALIŠČE  IN  GLASBA. 

Sloveska  drama.  Doslej  imajo  poročevalci  o  sloven- 
skih dramatičnih  predstavah  lahek  posel.  Ensemble  je  v  te- 
koči sezoni  tako  mnogoštevilen,  kakor  menda  še  ni  bil  nikdar, 
in  ako  bi  imeli  še  dobro  subreto  ki  bi  v  sedanjih  raz- 
merah pač  morala  biti  le  gospa  Irma  Polakova!  —  rekli  bi,  da 
je  slovenski  dramski  ensemble  letos  popoln.  Nekatere  —  zlasti 
komične  —  uloge  je  možno  zastaviti  celo  dva-  trikratno:  go- 
spodje Verovšek,  Boleška  in  Lier  so  trio  komikov,  ki  bi  ga 
radi  videli  kmalu  skupno  na  odru;  —  gospa  Danilova  je 
izvrstna  igralka  heroiskih  ulog,  resolutnih  kmetic,  mater  in 
spričo  svojega  humorja  tudi  komičnih  stark;  gospodična 
Riickova  je  simpatična  ljubimka ,  gospa  Dobrovolna  fina  sa- 
lonska dama,  gospod  Dobrovolnv  eleganten  igralec  serioznih 
značajev  in  vesten  režiser,  gospod  Hašler  nadarjen,  agilen 
ljubimec,  gospod  Dragutinovič  in  gospod  Danilo  mnogostran- 
skoporabna  rutinerja,  gospodje  Nučič,  Lovšin,  Molek  in  Roje 
prav  dobri  izvrševalci  šarž  in  epizod,  končno  najmlajši  član 
naše  drame:  naivka  gospodična  Kreisova,  velik,  še  nerazvit 
talent  z  vsemi  sredstvi  bodoče  umetnice.  Tako  moremo  biti 
z  letošnjim  dramskim  osobjem  prav  zadovoljni ,  in  že  danes 
jih  zagotavljamo  svojih  simpatij  ter  nezadrževanega  priznanja, 
ako  bodo  vršili  svojo  dolžnost  v  tisti  meri,  ki  jo  naša,  vse 
okoliščine  uvažujoča  kritika  mora  in  naše  občinstvo  more 
zahtevati.  Sicer  pa  si  pridržujemo  popolno  svobodo  in  brez- 
obzirnost v  izražanju  svojih  mislij  bodisi  glede  repertoirja, 
igranja  ali  režije. 

Doslej  je  igralo  dramsko  osobje  sledeče  igre:  Morre- 
jevega  »Gospoda  župnika',  Sordoujevo  .Madame  Sans 
Gene",  Finžgarjevega  , Divjega  lovca",  Ernstovega  ,Lg- 
novca",  Brieuxov  .Rdeči  talar",  Bjornsonov  ,Bankcrot" 
Gomerjevo  .Pepelko",  Raupachovega  .Mlinarja  in  nje- 
govo hčer"  in  Krenna -Lindaua  burko  s  petjem  .Brez 
denarja". 

\'  Finžgarjevi  drami  g.  Hašler  (Janez)  lanskega  predstav- 
Ijalca  daleko  ne  doseza.  Glavna  vrlina  Finžgarjeve  drame  je 
njegov  krepki,  pristnokmetski  jezik,  živahni  dialog,  spretnost 
v  uporabljanju  efektov  ter  v  risanju  domačega  milieuja.  Ne- 
dostaja  pa  mu  izvirnosti  in  scenične  tehnike.  Vendar  je  do- 
kazal Finžgar  že  s  tem  prvencem ,  da  ima  obilo  daru  za  to, 
da  nam  spiše  zares  dobro,  izvirno  narodno  dramo.  Najboljši 
tip  v  drami ,  ki  je  v  predelani  obliki  igre  pravo  središče 
vsega  dejanja,  je  župan,  ki  ga  je  predstavljal  g.  Dragutinovič 
virtuozno,  v  III.  dejanju  celo  umetniško.  Majda,  ki  jo  igra  z 
dojmljivo  simpatičnostjo  gdč.  Riickova,  je  prav  kakor  Janez 
s  sentimentalnostjo  pokvarjen  slovenski  značaj,  ki  mu,  žal, 
še  vedno  manjka  verjetnosti.  Tonček,  ki  ga  predstavlja  g.  Ve- 
rovšek z  naravno,  ljubeznivo  komiko,  je  neobdelan  in  slabotno- 
porabljen,  a  tudi  neoriginalen  tip  Krjavelj-Martinkovega  po- 
kolenja.  \zlic  vsemu  pa  smatramo  .Divjega  lovca"  za  lepo 
pridobitev    na  puščobnem  polju  slovenske   izvirne  dramatike. 

Za  .Madame  Sans  Gene"  nedostaje  slovenski  drami 
predstavljalcev  dveh  najvažnejših  ulog:  Katarine  in  Napo- 
leona. Vendar  se  je  igra  v  splošnem ,  uvažuje  naše  razmere, 
prav  častno  uprizorila.  G.  Hašler  v  ulogi  Wertherja  je  bil 
priznanja  vreden. 

V  .Pepelki"  se  je  odlikovala  pred  vsemi  gdč.  Krei- 
sova s  svojo  naravno,  živahno,  prisrčno  igro  in  mimiko  ter 
z  lepim    izgovorom.    Gdč.  Ruckova    se  je   za  ulogo  princa  s 


pridom  trudila,  prav  dober  tip  komičnega,  parodističnega 
kralja  pa  je  ustvaril  g.  Verovšek.  V  ensemblu  so  se  odliko- 
vali gg.  Boleška,  Lier  in  Dragutinovič.  Takih  bajk  se  ne 
branimo. 

Bjornsonov  .Bankerot"  je  literarno  najboljša  drama, 
kar  smo  jih  videli  v  letošnji  sezoni.  Umetniški  duh  in  roka 
pesnika  se  kažeta  v  vsakem  prizoru  in  v  vsej  mojstrski  arhitek- 
toniki  drame.  To  je  psihološka  tragedija,  domalega  brez 
zunanjih  efektov  in  še  danes  moderna  vzlic  zastarelim  mono- 
logom. G.  Dobrovolny  je  bil  v  III.  dejanju  v  prizoru  z  Bern- 
tom  in  Nano  prav  dober,  vobče  pa  mu  manjka  -  kakor  /^ 
Napoleona  -  pristnega  ognja  in  temperamenta,  ki  prepričuje. 
Pohvalno  sta  igrala  tudi  gospa  Dobrovolna  in  g.  Lier,  za  ka- 
terima je  končno  omeniti  še  marljivo  in  vestno  gdč.  Riickovo 
in  gosp.  Hašlerja,  ki  igra  naravno,  brez  pretiravanja.  Žal,  da 
je  njegov  izgovor  včasih  nerazločen. 

Burka  .Brez  denarja"  (.Armes  Madel")  je  spretno  to- 
varniško skrpucalo,  ki  ima  namen  ie  zabavati.  Etiško  zrnce 
v  tej  burki  je  uprav  gorčično  majhno  in  skoraj  nevidno  med 
kupi  banalne  navlake.  Gdč.  Kočevarjeva  postane  prav  dobra 
pevka,  ako  pride  v  pravo  šolo.  Deželni  odbor  naj  bi  jo  po- 
slal v  pevsko  in  igralsko  šolo  na  Dunaj.  Žrtvovani  denar 
donese  pri  njej  gotovo  lepše  sadove,  kakor  če  se  pošiljajo 
starejši  igralci  in  starejše  igralke  gledat  —  Salvinija  in  Duše! 

Dr.  P. 

Slovenska  opera.  Odbor  .Dramatičnega  društva"  je 
sestavil  za  sezono  1902  3  lep,  umetniški  repertoire,  ki  ga  bo 
mogel  tudi  izvršiti,  ako  najde  dovolj  podpore  pri  občinstvu. 
Ker  se  je  ugodno  rešilo  tenorsko  vprašanje,  ki  dela  težave  tudi 
v  Pragi  in  Plzni,  smo  dobili  operno  osobje,  ki  bo  kos  naj- 
težjim nalogam.  Vendar  se  nam  zdi,  da  pri  izberi  pr\'e  opere 
odbor  ni  imel  srečne  roke.  Wagner  kot  začetek  je  tudi  inteli- 
genci pretežak;  masi,  ki  tvori  tudi  pri  nas  važen  faktor,  pa 
naravnost  neužiten.  Globočine  morja  ne  poznajo  plavači  po 
plitvih  rekah  in  ribnjakih,  —  prebivalci  puste  ne  znajo  ceniti 
krasot  Alp!  In  Wagner  je  globok  kot  morje  in  vzvišen  kakor 
alpski  giganti!  Pri  občinstvu,  ki  ceni  najvišje  Verdijevega 
.Troubadourja",  seveda  .Večni  mornar"  ne  najde  dovolj 
zanimanja !  Kralov  Holandec  je  bil  v  pevskem  oziru  večinoma 
neoporečen,  v  igralskem  pa  nekoliko  premrtev.  Glas  g.  Krala 
je  bogat,  obsežen,  v  višini  mil  in  prijeten,  v  nižini  nekam 
grčav,  a  izdaten  in  zmagovit.  Gospa  Hanuš-Svobodova  ni 
\Vagnerijanka,  a  dobra,  rutinirana  igralka  najprijetnejšega 
mezzavoce.  Višina  je  bila  v  ulogi  Sente  še  nekoliko  prisi- 
ljena. Gospod  Aschenbrenner  je  ljubezniv  glumec  sicer  ne 
mogočnega,  a  velesimpatičnega  basa.  Gospod  Hajek  je  za- 
četnik mehkega  tenorja,  ki  se  bržčas  še  lepo  razvije.  Lep 
del  zasluge  ima  pri  tej  operi  ženski  zbor,  ki  je  v  prvem  de- 
janju briljiral.  Orkester  ima  nekaj  nespretnih  novincev,  ki  so 
potrebni  še  ostre  šole  in  neizprosnega  kapelnika,  kakoršen 
g.  Benišek  pri  vsej  svoji  rutini  pač  —  ni! 

.Prodana  nevesta"  z  gdč.  Prochazkovo  je  zapustila 
v  nas  vobče  najzadovoljnejši  vtisk.  Pevka  naslovne  vloge 
nima  sicer  v  svojem  petju  tiste  milobne  mehkobe  in  do  srca 
sezajoče  izrazitosti  kakor  njena  prednica ,  a  daleko  jo  nad- 
kriljuje  s  svojo  prirodno  igro,  z  izdatnostjo  glasu  in  —  česar 
ni  zametati  —  s  svojo  prikupljivo  zunanjostjo.  Gdč.  Prochaz- 
kova  je  inteligentna  pevka,  dobra  igralka.  Žal,  da  včasih  tre- 
mulira!  Kecal,  gospod  Aschenbrenner,  je  bil  v  muzikalnem 
oziru  nekam  površen,  glasovno  bolj  skromen,  a  zato  zanes- 
ljiv in  z  igralskega  stališča  elegantnodiskreten ,  torej  vzlic 
vsemu  prav  simpatičen.  Gdč.  Glivarec,  ki  se  je  odlikovala  v 
majhni  ulogi  že  v  .Večnem  mornarju",  je  tudi  v  tej  operi 
zbujala  v  nas  željo,  da  jo  vidimo  čimprej  v  veliki  ulogi,  kjer 
pride  njen  mehki,  sonorni  alt  do  polne  veljave.  Vašek  g.  Ha- 

šlerja  je  docela  zadoščal.  Gosp.  Stepanek  je  prijeten  pevec 
lepega  kretanja  in  v  srednji  legi  glasu  neoporečne  miline.  Žal, 
da  njegova  višina  nikakor  ne  zadošča.  Zbori  so  peli  z  veno, 
pa  tudi  zadostno  igrali.  Orkester  pa  je  bil  ponekod  narav- 
nost brutalen  ! 

Opera  .Maričon",  ki  jo  je  zložil  kapelnik  deželnega 
gledališča  v  Zagrebu ,  Srečko  Albini,  je  dosegla  v  tekoči 
sezoni  največji  blagajniški  uspeh.  Pela  se  je  štirikrat  zapored. 
Opera  je  bogata  manje-  ali  boljeznanih  melodij,  ima  spretno 
sestavljen  libretto  in  .hvaležne"  uloge.  Več  prihodnjič.  Od- 
likovali so  se  zlasti  ga.  Hanušova-Svobodova,  gdč.  Glivarčeva 
in  gosp.  Kral.  Poslednja  opera  v  mesecu  je  bil  Smetanov 
.Dalibor",  v  kateri  sta  imela  g.  VIček  in  ga.  Hanušova- 
Svobodova  sijajen  uspeh.  B. 

Malomeščani.  V  moderni  drami  zahtevamo  predvsem 
življenja,  zahtevamo  velikih  duševnih  konfliktov  in  velikih  inter- 
pretov  teh  strani  našega  življenja.  Preveč  nas  mučijo  brezštevilni 
problemi,  da  bi  se  mogli  navduševati  za  prazne  in  nepotrebne 
karikature.  Da,  mučijo  nas  brezštevilni  problemi.  O  tem  nam 
pripoveduje  krvavo  pripovedko  Maksim  Gorki  v  svoji  .dra- 
matični etudi"  .Malomeščani':  borba  dveh  generacij,  stare 
in  mlade.  To  pripovedko  pripovedoval  je  že  tudi  Turgenjev 
v  svojih  .Očetje  in  sinovi".  .Mi  tam  se  završuje  vse  mir- 
nejše; Bazarov  veruje  vase.  Tu  pa  nihče  ne  veruje  ničesar. 
Samo  morda  močni  in  brezobzirni  Nil.  Ali  pa  je  ta  njegova 
.sreča"  res  sreča?  Sreča  v  delu,  v  kr\'avem,  težkem,  eno- 
ličnem delu,  v  službi  za  druge,  daleč  od  domačega  ognjišča, 
v  večni  razburjenosti?  Brez  svobodnega  diha,  brez  trenotka 
za  užitek,  brez  miru,  brez  minute,  ko  je  človek  svoj?  .  .  . 
Daleka  pustinja  —  brez  nade,  brez  upa.  Vsi  ostali  se  grizejo 
med  seboj,  izjedajo  se,  tuji  so  si,  prevelika  skrb  jih  ubija, 
preveliko  dolgočasje,  ljubezen,  nesreča,  slabost  .  .  .  Stari  in 
mladi  —  dva  svetova,  enako  kriva ,  enako  slaba !  Moderna 
Rusija?  Kakor  da  preko  nepregledne  stepe  zavije  sever  — 
tak  je  odgovor.  A  nad  tem  mrtvaškim  krajem  krokar  —  ne, 
to  je  glas  Tetjereva,  koralista,  bankerotnega  glasbenika.  In 
zakaj  je  bankerotiral  ?  Ker  je  v  njem  preveč  sile  —  a  to  je  v 
Rusiji  slabo.  Ne  more  namreč  svoje  sile  uporabiti,  lahko  bi 
s  pestjo  razbil  mizo  —  ali  nima  sposobnosti,  zvijati  se,  pri- 
lagoditi se.  In  Tjetjerev  pije  —  pije,  ker  se  takrat  pozablja 
na  vse  —  in  ker  rusko  ljudstvo  ljubi  pijance  .  .  .  Tako  se 
hudo  zdravi  s  hudim.  Talenti  se  morajo  ubiti  s  pijančevanjem, 
ker  ne  morejo  uporabiti  svoje  eneržije  in  je  izrabiti  koristno  .  .  . 
In  tako  smo  prišli  po  ostrih  satirah  Gribojedovega  .Gorje 
pametnemu"  in  Gogol je vega  .Revizorja"  h  Gorkemu,  do 
grenke  elegije,  ki  prehaja  že  v  slab  sarkastičen  smehljaj.  Tudi 
severnjak,  pesimistični  starec  Ibsen  je  pripovedoval  podobno 
pripovedko  o  boju  raznih  generacij  v  svojem  .Borkmannu". 
Tudi  njegov  sin  odhaja  lahkomiselno  v  svet  z  mlado  vdovo, 
kakor  Peter  Vasiljevič  Bezsjemenov  od  svojega  očeta :  oba 
sta  slaba  in  za  oba  vemo,  da  se  bodeta  vrnila  bedna  ...  Ali 
vendar:  tam  po  severni,  hladni,  toda  veličastni  pokrajini  zven- 
kečejo  zvonci  sank  skladno  in  pomirijivo  ...  a  tukaj  v  hiši 
poštenega  in  uglednega  meščana  V.  V.  Bezsjemenovega  ostaja 
v  pusti  sobi  samo  hčerka  Tatjana,  izstradana  ob  grenkem 
kruhu  ruske  nesrečne  emancipistke  in  uničena  od  breznadejne 
ljubezni  —  brez  upanja  in  eneržije  pada  strta  na  klavir,  ki 
zakriči  v  najbridkejši  disharmoniji  .  .  . 

Gorki  ni  napisal  dovršene  drame  —  ali  to,  kar  je  pri- 
kazal, deluje  z  nepremagljivo  silo.  Tu  drhti  srce,  diha  živ- 
ljenje, čujejo  se  vzdihi,  jočejo  solze.  A  nad  vsem  ruski  milieu, 
neposredni,  odkriti  vonj  domačih  tal.  Nad  narodom,  ki  mu 
sme  in  more  sin  vreči  s  tako  nebrzdano  silo  v  obraz  naj- 
grenkejšo  resnico,  nad  takim  narodom  morda  vendar  ni  treba 
obupavati.   To  je  edina  uteha,  ki  se  mi  je  rodila  v  duši,  ko 


sem  potrt  odhajal  iz  .Narodnega  divadla"  \w  poslednjem  de- 
janju domov. 

Kakor  navadno  pri  realističnih  igrali  so  se  praški 
češki  igralci  izkazali  tudi  to  pot,  Nad  vse  odlikuje  predstavo 
oni  dovršeni  tempo,  skladna  soigra,  ki  vsem  našim  jugo- 
slovanskim pozornicam  jako  primanjkuje.  V  tem  bi  se  mnogo 
lahko  naučili  od   .Narodnega  divadla".  V.  Z. 

Opojnost.  Berolinsko  .Malo  gledališče"  je  uprizorilo 
dramo  .Opojnost",  ki  jo  je  spisal  Avgust  Strindberg. 
Pesnik  Maurice  Gerard  je  po  mnogih  razočaranjih  in  ne- 
uspehih dosegel  s  svojo  dramo  izreden  uspeh,  ki  ga  docela 
omami  in  upijani.  V  svoji  domišljavosti  ostavi  svojo  neza- 
konsko ženo  in  otroke,  s  katerimi  je  trpel  doslej  bedo  in  po- 
niževanja, ter  se  združi  z  ljubico  prijatelja  Adolfa,  s  Henrijeto. 
.A  tudi  ta  ima  nezakonsko  dete.  Da  bi  bila  docela  svobodna 
ter  da  bi  se  mogla  zvezali  z  Gerardom,  si  želi  Henrijeta,  naj 
bi  ji  otrok  umrl.  In  glej  čudež!  Vsled  nesrečnega  slučaja 
umre  ta  otrok  že  naslednjega  dne.  Sodišče  pa  sumi,  da  ga 
je  šiloma  odstranil  Gerard.  Njegova  slava  mahoma  otemni, 
a  pred  sodiščem  se  vendarle  izkaže  njegova  nedolžnost.  Dasi 
so  se  mu  povrnile  vse  časti,  se  je  Gerard  prebudil  iz  svoje 
opojnosti  ter  se  vrnil  resigniran  in  skesan  v  naročje  cerkve. 
.Opojnost"  je  konglomerat  psihološke  drame  in  dramatizirane 
kriminalne  novele,  polne  neverjetnosti  in  odurne  groze.  Teh- 
nika je  pomanjkljiva.  Vendar  je  tudi  ta  drama  pisana  s  silnim 
temperamentom,  duhovito  in  ognjevito.  Kakor  v  vseh  svojih 
spisih,  izraža  tudi  v  tej  drami  Strindberg  svojo  divjo  sovraž- 
nost napram  ženstvu,  ki  po  njegovem  mnenju  moštvo  le 
ugonablja,  trpinči  in  uničuje.  Tudi  v  tej  drami  si  stojita  mož 
in  žena  nasproti  kot  dva  sovražna  pola,  ki  se  privlačujeta,  da 
se  nato  le  tem  besnejše  odbijata.  Bivši  brezbožnež  in  bogo- 
hulnik  Strindberg  je  postal  končno  glasnik  vere  in  pobožnosti; 
a  vzlic  temu  je  njegova  drama  .Oče",  mojstrsko  arhitektonsko 
delo,  literarno  večje  vrednosti  kakor  .Opojnost",  ki  je  v  Be- 
rolinu  popolnoma  propala.  V  Bogu  in  veri  išče  Strindberg 
miru  svoji  duši  in  največje  sreče,  zato  pa  je  že  v  svojem 
delu  .Inferno"  izrekel  svoj  namen,  da  pojde  v  samostan.  Do- 
slej tega  še  ni  storil.  K. 

„Monna  Vanna"  se  zove  najnovejša  drama  Maurica 
Maeterlincka.  Kritiki,  ki  so  videli  dramo  na  odru  .Nem- 
škega gledališča'  v  Berolinu.  trdijo,  da  je  .Monna  Vanna' 
najzanimivejše  in  najdragocenejše  delo  gledališke 
literature  zadnjih  let.  Maeterlinck  je  ostavil  s  to  dramo 
transcendentalno,  mistično  polje  skrivnosti  in  stopil  v  resnično, 
dasi  romantično  srednjeveško  življenje.  Pri  vseh  dosedanjih 
Maeterlinckovih  dramah  se  je  dokazala  iznova  resnica,  da  je 
dramatično  le  resnično  življenje,  ne  pa  svet  slutenj  in  taj- 
nostij.  Maeterlinckove  drame  niso  imele  doslej  vzlic  svoji  vi- 
soki poetičnosti,  globočini  mislij  in  vzlic  vsej  krasoti  njegovega 
sloga ,  predvsem  nedosežnega  dialoga ,  ki  občana  vsakega 
čitatelja,  v  gledališčih  na  gledalce  in  poslušalce  nobenega 
trajnega  učinka.  Drugače  .Monna  Vanna".  Dejanje  drame  se 
godi  pred  mestom  in  v  mestu  Pisa.  Floreniinec  Prinzivalli  je 
izstradal  dolgo  oblegano  in  malone  že  porušeno  Piso,  ki  je 
že  brez  živeža,  brez  vode  in  skoraj  brez  streljiva.  Obup  in 
trepet  vladata  med  stradajočimi  obleganci.  Le  še  par  dni,  in 
divja  armada  najemnikov  Florence  vdere  v  mesto  ter  požge, 
pomori  in  oskruni  vse.  Voditelj  braniteljev  mesta ,  Gvidon 
Colonna  je  poslal  k  Prinzivalliju  svojega  sivolasega  očeta, 
da  bi  se  pogajal  za  mir.  Starec  Marco  pa  se  vrne  v  mesto  z 
novico:  Prinzivalli  pošlje  mestu  trideset  vozov  streljiva  in 
živil,  ako  pride  poštena  in  zvesta  Monna  Vanna,  Gvidonova 
krasna  soproga,  —  samo  v  plašč  zavita  —  le  za  eno  noč  v 
njegov  šotor.  In  Monna  Vanna  je  pripravljena  žrtvovati  za 
rešitev    svojega    rodnega   mesta    in   tridesettisoč    someščanov 

najsvetejše  kar  premore:  svojo  časi.  l^aC  besni  Gvidon  in 
linče  svojo  ženo  umoriti,  toda  oče  starec  ga  pregovori:  .Ver- 
jemi, sin,  nič  nima  tolike  vrednosti,  kakor  rešitev  življenja,  in 
vse  čednosti,  vsi  ideali  človeštva,  vse,  čast,  zvestoba  ali  kar- 
koli je  le  igrača  v  primeri  z  življenjem.  Najbolj  junaško  delo 
je  ono,  katero  storiti  nam  je  najmučnejše,  in  smrt  je  cesto 
manj  trda,  kakor  življenje"  ...  Na  stolpu  v  Piši  zaplanite 
baklje  —  Monna  Vanna  ostavi  mesto  sama,  odeta  le  s  pla- 
ščem. Cednostna ,  \zorna ,  zvesta  soproga  stopi  v  šotor  svo- 
jega najgroznejšega  sovražnika.  A  ta  ji  ne  stori  nič  zalega. 
Le  pove  ji,  da  jo  ljubi  še  od  tistih  časov,  ko  sta  živela  kot 
otroka  v  Benetkah.  In  Monna  Vanna  mu  odpusti  blazno  za- 
htevo. A  Prinzivallijeva  izdaja  se  razkrije.  Pisanom  je  poslal 
trideset  obloženih  vozov,  in  radostno  mesto  se  blišči  v  tiso- 
čerih lučih  in  kresovih.  Prinzivalli  mora  bežati  z  Monno  Vanno 
v  Piso,  sicer  bi  ga  umorili  krvniki  florentinske  republike. 
.Čista  se  vračam!"  pravi  Monna  Vanna  svojemu  soprogu,  ki 
pa  ji  ne  verjame.  .Lažeš!"  kriči  Gvidon  na  vsa  njena  zatrje- 
vanja. .Lažeš!"  Tedaj  pa  se  dvigne  užaljeni  mučeniški  ponos 
rodoljubke,  da  izreče  neresnične  besede:  ,Da,  oskrunil  me 
je!"  Monna  Vanna  vidi,  da  je  rešila  domovino  a  izgubila 
soproga.  Nje  ljubezen  do  moža  se  je  izpremenila  v  sovraštvo, 
a  v  srcu  ji  raste  nova.  Prinzivallija  je  vrgel  Gvidon  v  ječo; 
njega  reši  in  njegova  bode  poslej.  Tako  se  završi  dejanje. 
Najlepša  oseba  v  drami  je  stari  Marco,  modrijan  globokega 
poznanja  življenja ,  klasičen  tip  harmoničnega  mišljenja  in 
delovanja.  Maeterlinck  je  ustvaril  z  , Monno  Vanno'  svojo  naj- 
boljšo dramo,  ki  se  igra  povsod  z  vspehom  in  zasluženim 
spoštovanjem.  K — c. 

Nova  drama  grofa  L.  Tolstega.  Tolstoj  piše  novo 
dramo  „Truplo"  iz  življenja  ruskega  naroda,  in  že  danes  se 
bavi  z  njo  literarno  evropsko  časopisje.  »Vjestnik  prava"  je 
poročal  nedavno  o  posameznostih  sodne  zadeve,  katera  se  je 
razpravljala  v  Moskvi  1897.  leta  in  ki  je  dala  L.  N.  Tolstemu 
sujet  za  njegovo  novo  dramatično  delo  .Truplo".  Plemenitaša 
—  zakonski  mož  in  njegova  žena  —  E.  in  N.  G.  sta  stala 
decembra  meseca  1896.  1.  pred  moskovskim  sodiščem,  ker  se 
je  žena ,  dasi  pravoslavnega  veroizpovedanja  in  omožena  s 
plemenitašem  E.  G.,  21.  januarja  1896.  I.  nanovo  poročila 
s  kmetom  Č.  Proglasila  se  je  namreč  lažnjivo  za  vdovo  in 
njen  mož  jej  je  iz  sebičnih  namenov  obljubil  pomagati,  kar 
je  v  resnici  tudi  storil.  Pisal  je  svoji  ženi  iz  tujine  pismo,  da 
je  sklenil  usmrtiti  se,  pustil  je  tudi  svojo  obleko  in  svoje  do- 
kumente blizu  reke  Moskve  in  izginil.  Radi  tega  ga  je  pro- 
glasila njegova  žena  mrtvim  in  se  zopet  omožila.  Prvi  mož 
je  torej  pomagal  svoji  ženi,  da  se  je  poročila  z  drugim.  A 
sleparstvo  se  je  kmalu  razglasilo.  E.  G.  je  pred  sodiščem 
priznal,  da  je  delal  v  soglasju  s  svojo  ženo  N.  G.  ter  da  je 
za  nagrado,  ki  mu  jo  je  ona  obečala,  izvršil  celo  vrsto  dej- 
stev, katera  so  razširila  in  utrdila  vest  o  njegovi  smrti.  N.  G. 
pa  je  trdovratno  zanikala  kako  soglašanje  s  svojim  prvim 
možem;  tudi  njen  zagovornik  je  trdil,  da  je  žena  smatrala 
svojega  moža  v  resnici  mrtvim,  zlasti,  ker  so  kmalu  potem, 
ko  jej  je  sporočil  mož,  da  hoče  umreti,  potegnili  iz  reke  ne- 
znanega utopljenca.  Pomotoma  je  mislila  žena,  da  je  to  truplo 
njenega  moža,  zato  ga  je  dala  lepo  pokopati  in  se  poročila 
z  drugim,  kar  jej  je  tudi  oblast  dovolila.  A  sodišče  je  vkljub 
temu  vendarle  dognalo,  da  so  trditve  N.  G.  in  njenega  za- 
govornika lažnjive.  Izkazalo  se  je  tudi,  da  ni  proglasila  svo- 
jega moža  .pomotoma"  mrtvim,  kakor  se  je  opravičevala  pred 
sodiščem,  mar\eč  da  je  storila  to  vedoma,  dasi  je  dobro 
vedela,  da  živi  njen  pr\'i  soprog  v  Petrogradu.  Izdala  je  torej 
tudi  vedoma  truplo  neznanega  moškega  za  svojega  moža. 
N.  G.  tudi  ni  pustila  k  mrtvecu  nikogar  izmed  onih,  ki  so 
bili  kdaj  v  ožji  dotiki  z  možem ,    mar\'eč   samo  neko  opeto- 


vano  kaznovano  žensko,  ki  ji  ni  bilo  možno  verjeli.  A  celo 
ta  ni  spoznala  utopljenca  za  E.  G.,  češ,  da  je  imel  drugačno 
obleko.  N.  G.  je  vendarle  pokopala  truplo  neznanca  na  po- 
kopališču pod  inienq^  E.  G.  in  se  že  tri  tedne  po  pogrebu 
omožila  s  C.  Sodišče  je  N.  G.  in  njenega  pr\'ega  moža  ob- 
sodilo v  12Ietno  izgnanstvo  v  Jenisejsko  gubemijo.  Ta  sujet 
hoče  Tolstoj  svobodno  obdelati  v  svoji  novi  drami.         C. 

UMETNOST. 

Prešern.  Stoletnica  Prešernovega  rojstva  je  Slovence 
nekako  presenetila.  Pripravljeni  niso  bili  nanjo  z  ničimer. 
Po  slovenskih  salonih  in  po  društvenih  sobah  naših  čitalnic 
pač  vise  slike  Blei\veisa,  Vodnika  in  Slomšeka,  tudi  nekaj  do- 
prsnih kipov  ali  sobic  pesnikov  in  pisateljev  polpretekle  dobe 
je  najti  tupatam,  toda  dobre  Prešernove  slike  ali  celo  Pre- 
šernovega kipa  ni  najti  nikjer.  Ganglov  krasni  doprsni  kip 
Prešerna  je  ostal  nerazmnožen  v  umetnikovem  atelijeju  in 
Zaje  izvršuje  šele  model  za  veliki  spomenik,  ki  pa  do  danes 
še  nima  niti  zagotovljenega  prostora.  .Matica  Slovenska"  je 
nameravala  izdati  Prešernov  album,  a  namere  ni  izvršila,  ker 
je  izšla  po  Aškrčevi  zaslugi  12.  štev.  .Ljublj.  Zvona"  1901 
z  vsebino  o  Prešernu,  njegovi  dobi  in  njegovih  delih,  pre- 
vajalcih i.  dr.  ter  s  primernimi  ilustracijami.  Tu  je  bila  tudi 
Prešernova  slika  po  originalu  Kurza  pl.  Goldenstein- 
skega.  Potem  je  izšla  brošura  dr.  Ilešiča  in  — druzega  nič. 
Pač!  Izšlo  je  še  par  lepih  Vavpotičevih,  umetniško  izvršenih 
razglednic!  Sicer  .nad  vsemi  vrhovi  je  mir".  Skoraj  leto  pre- 
kasno,  a  vendar  dobrodošlo  sta  izdala  sedaj  dr.  Dečko  in 
Kolenc  v  Celju  po  Al.  Šubičevi  reprodukciji  slike  Kurza 
pl.  Goldensteinskega  Prešernov  portret  v  oljnatem  barvotisku 
(85  :  60).  Ta  portret  naj  bi  visel  po  vseh  slovenskih  salonih 
in  društvih  ter  kazal,  da  svojega  Prešerna  cenimo  in  da  smo 
ga  vredni !  Reprodukcija  se  najtesnejše  naslanja  na  Golden- 
steinov  original ;  Subic  mu  je  kot  oddaljeno  ozadje  prikom- 
poniral  le  še  Prešernovo  rojstveno  hišo  na  Vrbi.  Oprsje  pesnika 
je  sicer  površno  risano  in  obraz  ima  premarkantne  poteze. 
Ali  Goldenstein  edini  je  slikal  Prešerna  —  sicer  le  po  spo- 
minu —  živega,  zato  smo  se  Subičeve  povečane  reprodukcije 
vendarle  razveselili.  Po  101  letu  imamo  vsaj  eno,  primeroma 
dostojno  sliko  Prešerna :  bolje  nekaj  kakor  da  bi  nas  še  dalje 
pekla  zavest,  da  smo  brez  njegove  podobe !  J. 

Vilharjev  spomenik.  Ivan  Repič,  akademični  kipar 
na  Dunaju,  je  dovršil  doprsno  sobo  slovenskega  pesnika  Mi- 
roslava Vilharja.  Odliv  iz  mavca  je  bil  razstavljen  na  II.  slo- 
venski umetniški  razstavi.  Spomenik  se  postavi  na  podstavku 
iz  kraškega  apnenca  na  trgu  v  Postojni   prihodnje  poletje. 

Nikolaj  Aleš.  V  prvi  polovici  listopada  je  priredilo 
društvo  čeških  obraznikov  .Manes"  v  razstavišču  pod  vrtom 
grofa  Kinskega  skupno  razstavo  umotvorov  Nikolaja  Aleša. 
Dne  18.  listopada  je  praznoval  sloviti  mojster  svojo  petdeset- 
letnico in  ob  tej  priliki  je  ponudilo  društvo  .Manes"  češkemu 
narodu  v  občudovanje  celotno  podobo  pristne,  čiste  in  slo- 
vanske umetnikove  individualitete.  Razven  najnovejših  del 
genialnega  Čeha  so  bila  razstavljena  tudi  tista,  ki  so  v  za- 
sebni posesti.  Sodobno  z  Aleševo  je  bila  tudi  razstava  slik 
S  t.  Hudečka,  ki  ga  prištevamo  k  najnadarjenejšim  češkim 
slikarjem  krajin. 

Jubilant  Aleš  se  vvršča  k  najčistejšim  in  najpristnejšim 
slovanskim  značajem;  na  njem  je  vse  domače,  slovansko,  nič 
naučenega,  tujega,  izposojenega,  in  zato  ga  Čehi  toli  cenijo. 
Kakih  3000  risarij  je  izšlo  iz  njegove  delavnice  in  njegova 
neumorna  delavna  roka  nikakor  še  ne  peša.  Od  umetniško 
premišljenega  cikla  .Pet  smyslu"  (Pet  čutov)  in  .Vlast"  (do- 
movina) v  foverju  ,Nar.  divadla",  ki  se    danes  prištevata  k 

najboljšim  in  najznačilnejšim  umotvorom  češkim,  iii  ga  bilo 
malodane  češltega  iliistrovanega  časnika  ali  večje  umetniške 
publikacije,  ki  bi  v  nji  ns  bila  kaka  Aleševa  risarija.  Prav 
mične  in  vzlic  svoji  navidezni  skromnosti  so  umetniške  nje- 
gove kompozicije  k  narodnim  pesmim,  predvsem  k  .Osi- 
felo  dlte",  potem  h  Quisovemu  ,Hloupy  Honza",  k 
Čelakovskega  .Ohlas  pisni  ruskych"  ter  k  .Tirol- 
skim elegijam"  idealnega  patriota  Havlička.  V  zad- 
njem času  se  je  udomačila  na  Češkem  takoimenovana  .češka 
renaissanca"  in  tu  je  bil  zopet  duhoviti  Aleš,  ki  je,  umevajoč 
češki  duh.  okrasil  pročelja  in  notranjščine  več  odličnih  pra- 
ških zgradb  s  poetičnimi  ornamenti  in  dekoracijami.  V  obče 
pa  sodijo  njegove  freske'-  in  sgrafita^'^  k  najboljšim,  kar  je 
bilo  izvršeno  v  tej  stroki. 

Aleš  je  torej  osobito  s  tem,  kakor  že  omenjeno,  za- 
slul  po  krasni  češki  kraljevini  in  celo  zunaj  nje,  ker  je  toli 
spretno  ilustroval  mile  in  otožne  narodne  pesmi,  ki  tudi  ne 
ljubijo  bogsivedikakih,  šiloma  narejenih  okraskov.  Aleš  ne 
pozna  akademičnega  kroja.  Pustite  le,  da  vpliva  na  vas  kaka 
Aleševa  ilustracija  narodne  pesmi,  kakor  sama  hoče,  in  nehote 
priznate,  da  vam  tudi  ta  risarija  prav  tako  milo  poje  kakor 
draga  narodna  pesem.  In  kakor  najde  v  narodni  pesmi  ta  in 
oni  filistrski  .slovožok"  napake  proti  pravilom  jezika,  isto- 
tako  se  je  našlo  tudi  na  Češkem  sitnih  prenatančnežev,  ki 
kratijo  Alešu  pravico  umetnika,  ki  ne  čutijo,  da  je  ravno  ta 
priprostost,  ta  neiskanost  in  naravnost  risarlje  pravi  in  neob- 
hodno potrebni  pogoj  Aleša.  Kakor  narodne  pesmi  žare  tudi 
Aleševe  rl.sarije  toploto  češkega  življenja,  izpuhtevajo  pri- 
prosto,  elegično  nežnost  slovanskega   srca. 

Aleš  riše  ljudi  večinoma  starejše  dobe,  ki  je  v  nji  še 
cvela  narodna  pesem  —  torej  pred  dobrimi  50  leti.  Tu  vi- 
dimo češke  okroglolične  kmečke  gospodinjice;  gospodarje  v 
kratkih  kožuščkih  s  kosmato  čepico  na  glavi;  fante,  ki  gredo 
še  za  14  let  med  vojake  —  kratkomalo  češko  ljudstvo  Iz  dobe 
narodnega  prebujenja.  V  teh  risarijah  je  toliko  mične,  naivne  In 
prikupljive  priprostosti ,  da  se  ne  moreš  nasititi  s  pogledom 
nanje,  v  njih  je  shranjena  naslikana,  dejal  bi,  psihologija 
češkega  ljudstva.  Koliko  toplega,  neprisiljenega  humorja  je 
vdahnil  Aleš  tem  nedosežnlm  tipom  čeških  godcev,  kantorjev, 
mlinarjev,  svečenikov,  voznikov,  pastirjev,  vojakov — !  In  vse 
to  nam  v  hipu  predočuje  z  najpriprostejšiml  sredstvi.  Zateg- 
njena  poteza  obnebja ,  nekoliko  streh ,  čebulast  stolpič  vaške 
cerkvice,  nekaj  topol  —  le  par  potez  vse  vkup,  a  Iz  njih 
odseva  ves,  toli  prijetni  kras  češkega  domačega  življenja,  diši 
iz  njih  ves  blagodišeči  vonj  kmečkih  krajev.  Koliko  barv  po- 
trebuje kak  drugi  slikar,  da  na  platnu  izrazi  vse  to,  kar  ob- 
daja njegovo  dušo!  Aleš  pa  izvršuje  to  s  tremi  štirimi  po- 
tezami! In  za  vse  to  ima  češko  ljudstvo  toli  rado  svojega 
Aleša,  ki  ga  nI  obrzdala  nobena  šolska  šablona,  ki  zna 
s  svojimi  risarljami  tako  močno  in  ganljivo  ubirati  strune 
čeških  src.  Z. 

■*  Freska  je  na  mokrem  ometu  slikana  podoba. 
**  Sgraffito   je  zdrapano  slikanje  na   mokrem  ometu,    naprav- 
ljenem iz  apna,  peska  in  ogelnega  prahu. 

TEHNIKA. 

Jan  Szczepanik,  Poljak,  ki  je  bil  prej  učitelj  in  je 
sedaj  šele  29  let  star,  si  je  vsied  mnogih  iznajdb  pridobil 
tako  ime,  da  se  je  osnovala  posebna  družba  ,Soclete  de  s 
inventlons  Jan  Szczepanik  et  Cie."  Ta  družba  je  dala 
na  Dunaju  Szczepaniku  tri  hiše  na  razpolago,  ki  mu  služijo 
kot  laboratorij.  Ni  dolgo  temu,  kar  je  Szczepanik  izumil  način, 
delati  strojnim  potom  patrone,  katere  rabijo  v  tekstilni  Indu- 
striji tkalci  za  izdelavanje  barvastih,  slikanih  tkanin.  Prej  je 

bilo  treba  vzorec  vsake  tkanine  narisati  v  večjent  merilu  na 
kvadriran  papir  in  IzrezavatI  z  roko  neštete  majhne  kvadrate, 
da  se  označi,  kako  naj  se  posamezne  niti  tko.  Szczepanik  pa 
napravlja  te  patrone  potom  fotografije  In  je  izume!  poseben 
elektriški  stroj ,  kateri  prebije  po  patroni  v  eni  minuti 
40  kart,  ki  služijo  potem  za  tkalne  stroje.  Dosedaj  je  za- 
niogel  Izurjen  delavec  napraviti  le  20  takih  kart  v  eni  url. 
Po  Szczepanikovi  metodi  se  tedaj  to,  prej  dolgotrajno  delo 
skrajša  znatno.  Ta  Iznajdba  je  pa  navedla  Szczepanika  do 
druge.  [Porabil  je  sistem  tiskanja  kolorlranih  slik  s  pomočjo 
le  treh  barv  (rumene,  rudeče  In  modre),  s  katerimi  je  mogoče 
napraviti  vse  možne  nuance  vsakovrstnih  barv,  tudi  za  tka- 
nine. Ker  izdelava  svoje  patrone  s  pomočjo  stroja ,  doseza 
seveda  veliko  eksaktnost  In  mu  je  omogočeno  najkrasnejše 
tkanine,  za  katere  se  je  rabilo  preje  več  mesecev,  napraviti  s 
pomočjo  rumene,  rudeče  in  modre  niti  v  malih   urah. 

Marconi  in  Korn.  Ko  je  I.  1896  Italijan  Mar  con  i 
prvič  seznanil  s\et  s  svojo  Iznajdbo  brezžičnega  brzojava,  je 
vse  strmelo  nad  tem  Izuiuom.  Danes  smo  se  temu  že  tako 
privadili,  da  se  nam  kar  čudno  zdi,  zakaj  se  ta  iznajdba  v 
praktiškem  življenju  ni  že  bolj  razširila.  Kakor  pri  vsakem 
velikem  Izumu,  je  tudi  tu  potrpeti,  da  se  ta,  v  principu  eno- 
stavna stvar  izdela  v  toliko,  da  jo  bo  mogoče  z  malimi  troški 
vpeljati  povsod.  Po  Marconlju  je  nastopilo  več  znamenitih 
fizikov,  ki  so  vsi  na  delu,  da  izpopolnijo  njega  Iznajdbo.  Tako 
bodo  sčasoma  vse  bakrene  žice,  ki  vežejo  danes  zemljo,  po- 
stale brezpomembne.  A  že  nastopajo  zopet  drugi  veščaki,  ki 
nam  podarjajo  nove  Iznajdbe,  da  izkoiistimo  z  velikim  tru- 
dom že  napete  žice.  Tako  je  v  Monakovem  dr.  Artur  Korn 
napravil  aparat,  s  katerim  bo  mogoče  elektrišklm  potom 
na  velike  daljave  fotografirati.  Dr.  Korn  porablja  za 
to  kemični  element  selen  (Se),  katerega  je  1.  1817  iznašel 
švedski  kemik  Jons  Berzelius  (1779-1848). 

Selen  ima  lastnost,  da  vodi  elektriški  tok  boljše  ali 
slabše,  če  ga  razpostaviš  večji  ah  manjši  razsvetljavi.  Če  po- 
šilja tedaj  kdo  z  Dunaja  telegrafišklm  potom  fotografijo  v 
Ljubljano,  mora  dotičnik  na  Dunaju  svojo  fotografijo  pre- 
glbati  med  kako  lučjo  In  med  kosom  selena,  ki  je  v  zvezi  z 
elektrlškim  tokom,  tako,  kakor  bi  čital  posamezne  vrstice  kake 
knjige.  Če  stoji  temni  del  fotografije  pred  selenoiu,  je  selen 
malo  razsvetljen.  In  selen  se  upira  elektrlškemu  toku.  Če  pa 
je  nasprotno  svetli  del  fotografije  pred  selenom,  ne  najde 
elektriški  tok  nobenega  upora ,  ker  je  dobro  razsvetljeni 
selen  dober  vodič.  V  Ljubljano  bo  tedaj  zaporedoma  pri- 
hajal močan  ali  slab  elektriški  tok,  kar  je  odvisno  od  po- 
sameznih delov  fotografije.  TI,  ki  si  v  Ljubljani,  pa  dobiš 
aparat,  ki  prejema  z  Dunaja  prihajajoči  tok  in  ki  ti  ga  tako- 
rekoč  slika  v  njegovih  posameznih  nuancah.  Ta  »dunajski  tok" 
upllva  namreč  na  nepretrgano  vrsto  elektrlških  Isker,  katere 
razsvetljujejo  zrakoprazno  stekleno  cev.  Ta  cev  je  prelepljena 
s  stanlolom  In  črnim  papirjem  in  Ima  le  majhno  odprtino, 
skozi  katero  uhaja  svetloba  omenjenih  isker.  Tvoj  aparat  ti 
giblje  pred  to  odprtino  fotografski  občutljivi  papir  ravno  tako, 
kakor  tvoj  dunajski  prijatelj  svojo  fotografijo  pred  selenom. 
Tako  dobiš  torej  Isto  sliko  telegraflčnlm  potom. 

John  Meiggs  Ewen  v  Chicago  si  je  patentiral  po- 
sebno vrsto  steklenih  šip,  katere  so  na  eni  strani  ploske,  na 
drugI  pa  sestavljene  Iz  trikotnih  prizem.  Ime  tem  šipam  je 
luxfer-prizme.  V  naših  navadnih  šipah ,  ki  so  obojestransko 
paralelno  ploske,  se  svetlobni  žarek  vsled  večje  jedrčnosti 
stekla  le  nekoliko  odmakne  od  svoje  smeri  In  zavzame,  ko 
pride  Iz  stekla  zopet  v  zrak,  svojo  prvotno  smer.  Vsled  tega 
tudi  opazuješ,  da  je  vsaka  soba  le  v  okolici  okna  prav  dobro 
razsvetljena,  v  večji  oddaljenosti  od  okna  pa  pride  le  tako 
malo  svetlobe  v  sobo,  da  je  včasih  že  težko  pisati  ali  citati. 

Pri  Ettvnovih  šipah  pa  Sf  zlomi  žarek  tako  močno  na  no- 
tranjih strani,  kjer  so  omenjene  prizme,  da  razsvetljujejo  sobo 
v  ceh  globočini.  Po  raznovrstni  sestavi  teh  prizem  je  omo- 
gočeno na  ta  način  vsako  sobo  popolnoma  enakomerno  raz- 
svetliti. Zastopstvo  Ewena  na  Nemškem,  ,,luxfer-prismen  sin- 
dikat" v  Berolinu,  ima  lokal,  ki  meri  17  metrov  v  globočini 
od  okna.  .Ako  je  okno,  ki  razsvetljuje  ta  prostor,  opremljeno 
z  navadnimi  šipami,  vlada  na  nasprotnem  koncu  od  okna 
popolna  tema.  Ako  pa  opremiš  isto  okno  z  E\venovimi  šipami, 
je  na  istem  koncu  tako  dobro  razsvetljeno,  da  zamoreš  z 
lahkoto  citati  in  pisati.  Ta  iznajdba  je  za  izkoriščanje  temnih, 
tudi  podzemeljskih  prostorov,  kleti,  skladišč  itd.  velikega  po- 
mena in  so  Evvenove  šipe  že  silno  razširjene  po  velikih  mestih, 
čeravno  so  danes  vsied  patenta  še  dosti  drage. 

Camille  Flammarion,  znani  francoski  astronom  (rojen 
I.  1842),  je  proslavil  v  Parizu  dne  22.  oktobra  t.  I.  z  veliko 
slavnostjo  slavnega  fizika,  sorojaka  Jeana  Foucaulta 
{1819--1868).  Foucault  je  1.  1851  v  pariškem  Pantheonu  na- 
pravil svoj  svetovnoznani  eksperiment  z  nihalom  v  dokaz, 
da  se  vrti  zemlja  krog  svoje  osi.  Na  67  metrov  dolgo  žico 
je  Foucault  pripel  težko  kroglo,  ki  je  imela  na  spodnjem 
koncu  šilo,  s  kojim  je  zarisavala  pri  nihanju  svojo  pot  v  pe- 
ščeno plast  na  široki  mizi.  —  Nihalo  ima  namreč  lastnost, 
da  niha  vsled  lastne  teže  le  v  eni  ploskvi,  ako  ga  ne  spravi 
tuja  sila  v  drugo  smer.  Ker  se  pa  zemlja  suče  krog  svoje 
osi,  se  suče  ž  njo  tudi  miza,  na  katero  zarisava  nihalo  svoja 
pota.  Če  si  tedaj  misliš  tako  nihalo  na  severnem  tečaju  ni- 
hati 24  ur,  se  je  zemlja  zasukala  ravno  enkrat  krog  sebe  in 
nihalo,  ki  je  vedno  v  absolutno  isti  smeri  nihalo,  ti  je  za- 
risalo na  mizi  radialne  črte  v  celem  krogu.  V  Parizu,  kakor 
v  vsakem  drugem  kraju,  ki  ni  na  tečaju  naše  zemlje,  zariše 
nihalo  radialne  črte  le  enega  dela  celega  kroga.  —  Ta  poskus 
je  tedaj  Flammarion  letos  ponovil  v  navzočnosti  dostojan- 
stvenikov in  mnogega  občinstva  in  ž  njim,  kakor  tudi  s  hi- 
storičnim govorom  proslavil  petdesetletnico  epohalnega  Fou- 
caultovega  eksperimenta.  J.  F. 

RAZNOTEROSTI. 

Jan  Hus  —  vseučiliški  rektor.  V  jeseni  leta  1902 
je  poteklo  500  let,  odkar  je  bil  veliki  kostniški  mnčenik  iz- 
voljen rektorjem  staroslavnega  praškega  vseučilišča.  V  to 
svrho  je  češko  vseučilišče  priredilo  tiho,  a  dostojno  slavnost. 
Dne  21.  oktobra  je  bila  v  Klementinu  v  sijajno  okrašeni  avli 
ob  nebrojni  udeležbi  češkega  razumništva  slavnostna  seja. 
Slavnost  se  je  začela  s  koralom,  ki  ga  je  zapelo  akademično 
pevsko  društvo.  Nato  je  udeležence  pozdravil  vseučiliški 
rektor,  dr.  Horbacze\vski ,  za  njim  pa  je  govoril  dvomi 
svetnik,  prof.  dr.  Gebauer  slavnostni  govor,  ki  je  v  njem  z 
izbranimi  besedami  opisal  neprecenljivo  važnost  Husa  za 
češko  slovstvo.  „Najimenitnejših  zaslug",  tako  je  dejal,  „si 
je  Hus  pridobil  s  tem,  da  je  utrdil  češko  pravopisje.^  Nje- 
govi spisi  so  vzor  jezikovne  pravilnosti.  Husovi  spisi  so  pred- 
vsem vzgojevalno-verskega  značaja  ter  so  velepomemben  člen 
v  zgodovini  češkega  slovstva.  Hus  se  ni  nikdar  oddaljil  od 
temeljev  krščanske  vere,  kakor  mu  drzno  očitajo  njegovi 
črtilci.  Hus  je  bil  čist  značaj  brez  najmanjšega  madeža,  ki 
je  opravičeno  bičal  in  žigosal  mehkužno  in  nasladno  življenje 
tedanjih  duhovnikov.  S  to  svojo  brezobzirnostjo  si  je  pač 
nakopal  najhujšo  mržnjo  napadenih,  radi  česar  je  tudi  izdahnil 
svojo  blago,  čisto  dušo  na  grmadi.  A  vzlic  temu  je  moralna 
zmaga  na  Husovi    strani.    V  teoriji  se  ni  nihče  izmed  kardi- 


*  Pri  Slovencih,  žalibog,   se  še  doslej  ni  porodil  Hus,  da  končno 
utrdi  in  uveljavi  enotno  pravopisje. 


nalov  in  bogoslovcev,  zbranih  na  kostniškem  cerkvenem  zboru, 
drznil  izpodbiti  njegovih  plemenitih,  na  Kristusovih  naukih 
temelječih  nazorov,  v  praksi  pa  se  je  itak  takoj  po  njegovi 
smrti  izvršilo  vsaj  deloma  izboljšanje  cerkvene  discipline,  ki 
jo  je  zahteval  in  nameraval."  Tako  dr.  Gebauer.  Po  slav- 
nostnem govoru  je  še  zapel  pevski  zbor  „koral  češkega  na- 
roda", in  s  tem  je  končala  velepomembna  petstoletnica.  Hus 
dobi  kmalu  svoj  spomenik.  Z. 

Jan  Lier.  Pred  kakimi  30  leti  so  se  pojavili  po  čeških 
listih  prvi  Lierovi  spisi  in  takoj  so  vzbudili  vsled  svoje  mične 
izvirnosti,  opiljene,  dovršene  oblike,  vsled  bistrega  opazovanja 
sočasnega  življenja,  iz  katerega  je  zajemal  dotlej  neznani 
pisatelj,  literarno  pozornost  češkega  čitateljstva,  kateremu  so 
se  tudi  takoj  omilili.  V  začetku  svojega  slovstvenega  delo- 
vanja je  bil  Lier  član  takoimenovanega  lumirovskega  ozvezdja, 
v  katerem  so  najznačilnejše  fiziognomije  Vrchlicky,  Zeyer, 
Herites,  Arbes  in  Mokry.  Lierova  posebnost  so  povesti  iz 
železniškega  ozračja,  ki  so  Lierovo  ime  vvrstile  med  imena 
najbolj  iskanih  in  najbolj  čitanih  čeških  pisateljev.  Lier  je  bil 
jako  plodovit  pisatelj  in  nekatere  izmed  njegovih  romanov, 
n.  pr.  ,Vojtecha  Ryvy  nastupce",  .Narcis",  potem  noveli 
,Vyvoleny  a  povolanv"  ter  .Pisen  miru"  je  odlikovala 
s  častno  nagrado  akademija  znanosti  cesarja  Franca  Jožefa. 
.Lumir"  je  znan  leposloven  list  zlasti  za  mlade  pisatelje. 
Ali  Lier  je  sodeloval  tudi  v  drugih  smereh  ter  slovi  osobito 
radi  svojih  znanstvenih  ocen;  njegove  sodbe  o  čeških  raz- 
stavah, ki  jih  je  pisal  v  razne  dnevnike,  so  bile  merodajne 
in  uvaževane.  A  tudi  dramatična  književnost  češka  zahvaljuje 
ga  za  nekaj  dobrih  iger,  vsled  česar  je  postal  dramaturg 
,Nar.  divadla".  V  polni  moški  moči  je  praznoval  Lier  dne 
27.  oktobra  petdesetletnico  svojega  rojstva,  a  češko  slovstvo 
se  nadeja,  da  iz  zrele  in  obile  letine  čvrstega  duha  prinese 
Lier  v  drugem  petdesetletju  svojega  življenja  še  mnogo 
dobrega  v  čast  toli  mu  dragega ,  a  tudi  hvaležnega  češkega 
naroda. 

„Dilo",  novi  ilustrovani  češki  list,  ki  ga  od  1.  no- 
vembra t.  I.  izdaja  .Jednota  vytvamych  uraelcu  v  Praze",  Je 
bilo  sprejeto  z  živim  zanimanjem  pri  češkem  občinstvu.  Glavni 
sodelavci  novega  podjetja  so  Klusaček,  Rašek  in  Klenka. 
Ti  vedo  prav  dobro,  da  so  se  po  večletnem  uspešnem  delo- 
vanju znanstveno-umetniških  listov  .Mane s*,  »Volne  Smerv" 
in  drugih  velikih  umetniških  publikacij  zvišale  zahteve  češkega 
občinstva.  List  izhaja  vsak  mesec  in  sicer  v  poljubnih  štirih 
mesecih  na  šestih,  v  ostalih  pa  na  eni  poli.  Upravništvo  .Dila" 
je  poverjeno  znanemu  založništvu  umetnin  B.  Kočija  v  Pragi, 
Františkovo  nabreži.  Plodoviti  češki  narod  je  obogatel  za  nov 
krasen  list,  ki  bo  tem  lepši,  ker  imajo  Čehi  dovelj  lastnih 
spretnih  ilustratorjev  in  slikarjev-umetnikov  evropskega  ugleda, 
kakoršni  so  n.  pr.  Joža  Uprka,  Schvvaiger,  Slaviček,  Kupka, 
M.  Aleš,  Hudeček,  Alucha,  Svabinskv,  Jan  Preisler,  K.  Spillar, 
Šaloun,  Bilek,  M.  Jiranek  i.  dr. 

„Dramaticka  Matice."  Češko  namestništvo  je  dovolilo 
društvo,  ki  bo  glasom  s\ojih  pravil  pospeševalo  dramsko  knji- 
ževnost češko  ter  delalo  v  obče  za  povzdigo  gledališča.  Svoj 
smoter  hoče  društvo  doseči:  1.  z  izdajanjem,  naročanjem  in 
razširjanjem  dramskih  spisov;  2.  delilo  bo  nagrade  ter  usta- 
nove za  proučevanje  dramske  umetnosti  izven  Češkega ;  3.  z 
javnimi  predavanji  iz  stroke  dramske  umetnosti  in  knji- 
ževnosti. Z. 

„Hadži  Murat."  Poslednji  roman  grofa  L.  N.  Tolstega 
ima  naslov  .Hadži  .Murat".  Dejanje  se  vrši  v  Kavkazu.  V 
tisku  pa  izide  baje  šele  po  smrti  pisatelja. 

Grofica  Praskovija  Sergejevna  Uvarova.  Ime  te 
Slovanke  ni  znano  le  v  Rusiji,  marveč  se  sliši  tudi  preko 
meje  v  prvih  učenjaških  krogih.    Rojena  je  bila  leta  1840  in 

je  hei  kneza  Ščerbatova.  Z  devetnajstimi  leti  se  je  omožila 
z  grofom  Uvarovom,  ki  je  bil  takrat  deželni  šolski  nadzornik, 
a  bil  znan  tudi  kot  izvrsten  arheolog.  iMlada  žena  se  je  lotila 
takoj  z  največjim  zanimanjem  arheologije,  prebila  sta  s  so- 
progom dve  leti  v  Italiji,  kjer  sta  tudi  skupno  delala.  V  do- 
movino prišedši,  sta  ustanovila  na  svojih  posestvih  šole,  ka- 
terim je  bila  grofica-  va  ov  nadzornica.  L.  1864  je  ustanovila 
neumorno  delavna  zakonska  dvojica  arheološko  družbo  v 
Moskvi  in  grof  Uvarov  je  bil  izvoljen  predsednikom.  Vsega 
znanstvenega  delovanja  in  vseh  potovanj  grofa  Uvarova  se 
je  udeleževala  vedno  tudi  njegova  žena ;  za  časov  kongresov 
je  vodila  vsa  dopisovanja  ter  je  prirejala  razstave.  Njena  za- 
sluga je  bila  tudi,  da  je  prepovedala  ruska  vlada  leta  186(5 
iz\'ažati  zbirke  domačih  starinskih  umotvorov  v  inozemstvo. 
Po  smrti  svojega  moža  je  bila  izvoljena  grofica  enoglasno  na 
njegovo  mesto.  Raziskavanju  Kavkaza  Je  posvetila  grofica 
Uvarova  mnogo  časa  in  študij.  Prepotovala  je  dvakrat,  de- 
loma na  konju,  deloma  peš,  tudi  najzapuščenejše  in  najnepri- 
stopnejše  špilje,  in  obelodanila  potem  mnogo  svojih  strokov- 
njaških  znanstvenih  spisov,  tičočih  se  Kavkaza  in  starino- 
slovstva  sploh.  Peterburška  akademija  znanosti  jej  je  izrazila 
svoje  priznanje  s  tem,  da  jo  je  imenovala  leta  1895  svojim 
častnim  članom.  Tudi  kongresu  arheologov,  ki  se  je  vršil  ne- 
davno v  Harkovu,  je  predsedovala  grofica  Uvarova,  ki  je  pač 
najznamenitejša  učenjakinja  moderne  dobe.  M. 

Nemški  pesnik  o  bodočnosti  Slovanov.  Med  naj- 
boljše pripovedne  pesmi  nemškega  slovstva  prištevajo  Nemci 
v  novejšem  času  objavljeni  ep  .Die  Verbannten"  Maksa 
Haushoferja.  Leta  189  v  Lipsiji  tiskani  spev  je  delo  resnega 
moža  —  pesnik  je  profesor  statistike  v  Monakovem  — 
polno  velikih  idej,  prekrasnega,  plastičnega  sloga  in  jezika,  ki 
kaže  iz  realne  sedanjosti  v  daljnjo  preteklost  in  neznano  pri- 
hodnost kulturnih  narodov.  Zastopnice  bajeslovja  posameznih 
plemen  vodijo  junaka  pesmi,  zdravnika  Walterja  Branda,  v 
fantastičnih  izpremenjavah  in  ponočnih  izletih  skozi  svetovno 
zgodovino  in  kulturo  ter  jo  opisujejo  v  krasnih  slikah. 

Za  nas  Slovane  je  posebno  zanimiv  oddelek  epa  pod 
zaglavjem  ,Rusalka",  ki  s  to  zastopnico  slovanskega  baje- 
slovja pelje  junaka,  izpremenjenega  v  netopirja,  ponoči  v  slo- 
vanska ozemlja. 

V  tem  poletu  privede  ga  najprej  nad  .Češki  les"  in 
v  mesečini  kazoč  nanj,  govori  Rusalka: 

.Horst  du?  Da  drunten  rauscht  der  Bohmervvald. 
Noch  liegt  in  stillverschiaffner  Ruh' 
Die  Welt  des  Slavenvolks!  Wenn  sie  ervvacht, 
Dann,  alterndes  Europa,  gute  Nacht!" 

In  dalje  poletita  na  stolp  stolice  sv.  Vida  v  Pragi, 
kjer  se  razgrne  ,v  stari  kraljevski  krasoti  pred  Walterjevimi 
očmi  stostolpa  Praga'.  Tu  pripoveduje  Rusalka  pet  krasnih 
bajk  o  tem  zgodovinskoimenitnem  stolpu  in  nato  nadaljujeta 
svojo  pot  preko  ....  getreideschweren,  gewellten  Ebenen  von 
Mahren". 

Šele  v  Belemgradu  se  ustavita  in  tu  opisuje  Ru- 
salka obsežnost  slovanskih  zemelj  tako-le: 

.Es  reicht  vom  Weissen  Meer  nach  Samarkand, 

Vom  Behmerwald  bis  zum  Amurstrand; 

Und  weiter,  immer  weiter  soli  es  reichen! 

Die  Včlker  sollen  vor  dem  meinen  weichen, 

Bis  das  attantische  Meer  zuletzt 

Den  Uns'ren  eine  Grenze  setzt! 

Doch  vorher  iibersteigen  wir 

Des  Hindukuschgebirgs  vereisten  Dom 

Und  rasten  nicht,  bis  sein  getreues  Thier 

Der  Steppenreiter  trankt  im.Gangessfrom!" 


■     Nemec  \Valter  Brand  se  tem  besedam  posmehuje,  toda 
Rusalka  ga  zavrne: 

,Du  liichelst?  Lachle  Du  nur!  Deine  (deutsche) 

Rasse 

Zerfliegt  \vie     preu  noch  vor  dem  Hasse 

Des  grossen  Slavenvolks!  Meinst  Du,  nur 

Europa  sel  die  Zukunft  der  Kultur? 

Wie  alt  seid  ihr!  Wie  alt  und  \vie  gebrechlich! 

Von  lauter  Bildung  und  Gesittung  sch\vachlich! 

Ihr  seid  verwest,  seid  mtirb  und  morsch 

ge\vorden, 

Wenn  fern  im  Osten  und  im  Norden 

Ein  Boden,  reich  und  unentweiht, 

Milllonen  tapfrer  Krieger  speit, 

Die,  eine  Weltersturmerschar 

ln's  Feuer  gehn  fiir  Gott  und  fiir  den  Car!  — " 

Pot  ju  vodi  dalje  proti  jugu  in  prideta  nad  .Kosovo 
polje",  napojeno  s  krvjo  srbskih  borcev,  padlih  za  krst 
častni  in  svobodo  zlato. 

„Das  ist  auch  so  ein  Stiick  Vergangenheit, 
Das  in  die  Zukunft  laut  um  Rache  schreit. 
Was  dort  noch  schlaft  als  schwarze  Saaten, 
Ist  nichts  als  Rache  fiir  vergang'ne  Thaten; 
Nur  vvann  und  \vo  die  Saat  zur  Ernte  reift : 
Das  ist  das  Rathsel.  das  man  nie  begreift." 

Daleč  proč  odletita  in  v  temni  daljavi  se  jima  prikaže 
,ein  Riesengrenzstein  slavischer  Nation,  das  Rilo-Dagh-Ge- 
birge"  in  v  globokem  kotiu  zazreta  črno,  nepremakljivo  vo- 
dovje. In  ob  teh  mrtvih  vodah  se  začno  zbirati  pošastne  pri- 
kazni, napolnage  in  na  mršavih  konjih,  z  vdrtimi  očmi  in  z 
suhljatimi  lici,  slabo  odete  s  surovimi  živalskimi  kožami,  držeč 
v  rokah  sulice  in  pušice.    Rusalka  razlaga: 

.  .  .   .Diese  sind  die  Ahnen 

Des  Slavenvolkes,  die  mit  ihren  Fahnen, 

Mit  ihren  Gotzen  und  mit  Weib  und  Kind 

Einst  von  der  Wolga  hergekommen  sind, 

Und  noch  viel  weiter,  wo  der  Steppenwind 

Vom  Irtisch  und  vom  Aralsee  herfegt, 

Und  auf  den  Fliigeln  kalten  Schneetod  tragt." 

V  maščeva  nosti  se  zbi  jo  te  duše  starih  Slovanov, 
ki  so  nekdaj  padli  ali  v  bojih  ali  pred  oltarji  bogov  ali  v 
tropih  pod  zatiralčevo  roko.  —  Vrsti  se  truma  za  trumo: 

.Da  siehst  Du  Skythenschwarme  und  Sarmaten, 
Alanen,  Serben,  Wenden  und  Croaten 
Das  sind  die  vielen  Tausende  von  Todten, 
Die  einst  gekampft  mit  Hunnen  und  mit 

Gothen." 

Tudi  krdelo  lepih  mladih  žensk  se  prikaže.  Vse  so 
nališpane  z  zlatom,  toda  njihova  telesa  so  razparana,  krvava. 
To  so  žene  mogočnega  kneza  iz  slovanskih  step,  ka- 
teremu so  ob  njegovi  smrti  žrtvovali  žene  na  grozovit  način 
in  njihova  trupla  pahnili  za  mrtvim  knezom  v  grob.  —  Na 
pozlačenem  vozu  se  pripelje  nato  kraljica  Sarmatov,  iskri 
belci  vlečejo  voz  in  Rusalka  pripoveduje  njeno  tragično  usodo. 
V  blazni  zaljubljenosti  izdala  je  svoj  rod,  ki  pa  se  je  kruto 
maščeval  nad  nesrečno  kraljico.  —  In  ni  še  konec  neizštetih 
trum  in  krdel,  na  tisoče  jih  prihaja,  vsi  ti  so  bili  bojevniki 
proti  mogočnim  Mongolom;  dalje  Srbi  in  Bulgari,  .die 
Sultan  Murad's  kiihnste  Gegner  waren".  Junak  za  junakom 
se  vrsti,  junaki,  o  katerih  pojo  neštevilne  slovanske  narodne 
pesmi,    stopajo   ponosno   kot  nekdaj  iz  prostih  lesov  v  boj 

za  zlato  svobodo.  —  A  tudi  carja  Ivana  Groznega  ne 
manjka  v  tej  množici,  zasledovan  in  mučen  od  osvetoželjnili 
duš  njegovih  krvavih  žrtev,  katerih  število  se  vsako  leto  po- 
množuje. 

Nemo  ogleduje  Walter  Brand  te  prikazni,  te  nniožice 
s  krvavimi  in  oližganimi  obrazi,  ter  poprašuje  po  bodoči  osodi 
teh  ljudi.  Rusalka  mu  odgovarja: 

.Ich  denke  sie  dereinst  zu  brauchen, 

Wenn  sich  an  einem  grossen  Tag 

Des  S  laven  vol  ks  Geschick  erfiillen  mag! 

Dann  soUen  sie  gleich  Ge!Ster\volfen 

Mir  und  den  Meinen  kiimpfen  helfen!" 

Prekrasno  završuje  te  vizije  Rusalka  s  preroškimi  besedami 
na  vprašanje  Branda,  kakšen  konec  bo  temu  boju.  — 
l^vigneta  se  visoko  v  zrak  ter  se  ustavita  šele  nad  Bosporom 
in  nad  morjem  hiš  Stambula. 

,.!a!"  fuhr  sie  fort  und  lachte  stolz  hiniiber  — 
.Dem  Slavenvolk  gehoren  jene  Kiisten! 
Dort  \vinkt  ein  heilig  Ziel!  Und  wenn  \vir  iiber 
Den  Leichnam  von  Europa  schreiten  miissten, 
Wenn  eher  Blut  und  Brand  das  Meer  verfiirben: 
Wir  werden  dennoch  dies  Bvzanz  ererben! 
Und   wenn   es   zitternd   uns   zu  Fiissen 

liegt, 
Dann   i  s  t   mit   i  h  m   d  e  r  W  e  s  t  e  ii   a  u  c  h 

b  e  s  i  e  g  t ! " 

Hugon  T. 
Heinejeva  bolezen  in  smrt.  Gotovo  bo  mnoge  Hei- 
ntljeve  ljubitelje  zanimal  rezultat  najnovejših  preiskavanj  pesni- 
kove bolezni,  ki  se  je  tako  cesto,  hote  in  nehote,  tolmačila 
krivo.  Navadno  so  sodili,  da  je  bila  Heinejeva  bolezen  po- 
sledica nenravnega  življenja ,  in  hoteli  so  s  tem  zmanjšati 
celo  vrednost  njegovih  del.  Četudi  je  to  slabo  orožje,  vendar 
so  se  ga  oprijeli  mnogi  pesnikovih  neprijateljev  že  za  nje- 
govega življenja,  da  tako  zmanjšajo  spoštovanje  in  ljubezen, 
ki  si  jo  je  Heine  pridobil  pri  mnogih. 

Vkljub  temu  pa  so  se  našli  ljudje,  ki  niso  verjeli  tega 
tolmačenja  njegove  bolezni.  Med  temi  je  v  prvi  vrsti  dr.  S. 
Rahmer,  ki  je  izdal  kritično  študijo,  v  kateri  pobija  to 
nmenje.  A  ne  samo,  da  pobije  take  trditve,  temveč  da  tudi 
kaže,  v  kako  ozki  zvezi  so  njegova  dela  in  bolezen,  ki  ga 
je  mučila  neprestano  nad  polovico  življenja. 

Sledovi  Heinejeve  bolezni  se  nahajajo  že  v  najzgod- 
nejši dobi.  Bil  je  še  dete,  ko  se  je  pri  njem  pokazala  velika 
nervoznost.  Prenašati  ni  mogel  hrupa,  malo  glasnejšega  raz- 
govora in  niti  igranja  na  klavirju.  Petje  ga  je  dražilo.  Poleg 
tega  se  je  pojavilo  v  njem  že  zgodaj  nagnjenje  za  težko, 
mračno  sanjarjenje.  Tako  je  čutil,  kakor  da  ga  nekaj  mag- 
netskega  vleče  k  nečakinji  nekega  krvnika,  ki  mu  je  v  svoji 
neprijazni  in  strašni  hiši  pripovedovala  čudne  pravljice  o  du- 
hovih in  pela  mrtvaške  pesmi.  V  dvanajstem  letu  se  je 
strastno  zaljubil  v  mramornat  kip  Venerin,  ki  se  je  nahajal 
na  zapuščenem  vrtu.  Neke  noči  se  ni  mogel  premagati  in 
pritihotapil  se  je  h  kameniti  boginji,  kjer  je,  obvladan  od 
deške  strasti,  začel  poljubljati  hladne  ustnice  s  tako  strastjo 
kakor  nikdar  pozneje. 

Glavobolje,  ki  ga  je  napadalo  v  devetnajstem  letu,  je 
postajalo  vedno  močnejše  ter  ga  ni  včasih  zapuščalo  po  cele 
tedne,  a  popolnoma  se  ga  ni  iznebil  do  zadnjega  diha.  Ko 
je  bil  še  dijak,  so  ga  mnogi  smatrali  vsled  njegovih  večnih 
tožb  o  bolezni  za  hipohondra,  a  kmalu  so  se  prepričali,  da 
ni  pretiraval.  V  dvaintridesetem  letu  mu  je  začela  umirati 
leva    roka,    najprej    prsti,    a    potem    polagoma    vedno    dalje. 


Heine  piše:  .Leva  roka  mi  mršavi  od  dne  do  dne  vedno 
hujše,  umira  mi  kar  vidoma."  Potem  se  je  pokazala  bolezen 
na  očeh  kot  posledica  kratkovidnosti,  radi  katere  je  že  nekdaj 
trpel;  bal  se  je,  da  oslepi  popolnoma.  To  pot  je  srečno 
ozdravel,  a  črez  dve  leti  se  mu  je  bolezen  ponovila.  Nekaj 
časa  ni  skoro  nič  videl,  punčica  desnega  očesa  mu  je  po- 
stala tako  velika  kot  cela  širenica. 

V  petinštiridesetem  letu  so  mu  začele  umirati  vejice; 
a  nekaj  pozneje  piše  iz  Mont  Morencija:  .Že  štirinajst  dni  so 
mi  tudi  noge  paraliziranj,  ter  se  ne  morem  nikamor  ganiti, 
tudi  po  sobi  hodim  komaj  par  korakov." 

Skoro  v  isti  dobi  je  bolnika  napadla  zlatenica,  sušil 
se  je  po  vsem  telesu,  in  krč  se  je  pojavljal  v  vedno  moč- 
nejši obliki.  Bolezen,  ki  ga  je  v  začetku  mučila  samo  po  udih, 
se  je  začela  pomikati  tudi  k  srednjemu  in  gorenjemu  delu 
telesa  in  h  glavi.  A  vendar  je  bil  Heine  ves  ta  čas  duševno 
popolnoma  zdrav  in  je  točno  opazoval  razvoj  bolezni.  Samo 
divja  fantazija  novelista  Poea  je  bila  zmožna  izmisliti  si 
takšne  muke,  kakor  jih  je  pretrpel  veliki  bolnik. 

,Ze  deset  dni  živim  tukaj  v  selu  beden  in  nesrečen 
bolj  kakor  kdaj.  Moja  bolezen  se  je  poslabšala  na  strašen 
način.  Že  osem  dni  sem  tako  pohabljen,  da  morem  samo  še 
sedeti  v  postelji  ali  na  naslonjaču,  (pozneje  ni  mogel  več 
niti  s  postelje,  ter  so  se  mu  rane  od  osemletnega  ležanja 
odprle  po  vsem  telesu).  Moje  noge  so  kot  iz  volne  ter  me 
morajo  prenašati  kot  otroka.  Najstrašnejši  krči!  Tudi  desna 
roka  mi  začenja  umirati,  in  sam  Bog  ve,  kako  bom  pisal. 
Diktiranje  mi  povzroča  muke,  ker  so  mi  zgnjile  čeljusti. 
Bolezen  v  očeh  se  mi  zdaj  dozdeva  neznatna  napram  osta- 
lim bolečinam.  Jaz  sem  beden,  umirajoč  človek." 

Tako  je  pisal  v  pismu  svojemu  prijatelju.  Postajalo 
mu  je  vedno  hujše.  Krči,  bolečine  v  glavi,  v  hrbtenici  so  ga 
primorale,  da  je  jemal  morfij.  Toda  kmalu  se  je  to  sredstvo 
pokazalo  brezuspešnim,  dasi  ga  je  jemal  nad  navadno  mero. 
Ali  vkljub  tem  mukam  je  v  tej  dobi  mnogo  delal.  V  dolgih 
nočeh  brez  spanja  je  zložil  mnogo  svojih  najlepših  pesmi; 
le  pisanje  mu  je  povzročalo  mnogo  truda.     Kentberneyu  je 

pisal:  , Da  moja  naklonjenost  napram  Vam  ni  oslabela, 

naj  Vam  bo  dokaz  to,  ker  Vam  pišem,  dasi  mi  to  dela  ne- 
izrekljive muke,  ker  moram  pri  pisavi  primakniti  nos  tik 
zraven  papirja,  a  istočasno  z  levo  roko  odpirati  vejice  edi- 
nega, še  napol  rabljivega  očesa." 

Kakih  štirinajst  dni  pred  smrtjo  ga  je  posetila  gospa 
Joubert.  Skozi  odprta  vrata  je  opazila,  da  leži  Heine  na  na- 
slonjaču ,  medtem  ko  mu  služabnica  rahlja  posteljo.  Nato 
ga  je  vzela  na  roke  in  prenesla  v  posteljo.  .Njegovo  telo"  — 
pravi  ona  —  .je  bilo  slično  telesu  desetletnega  dečka;  noge 
so  mu  visele  brez  inoči  navzdol,  obračajoč  se  na  vse  strani, 
tako  da  je  peta  bila  obrnjena  naprej,  a  prsti  nazaj.  Bil  je 
to  grozen  pogled." 

Pred  smrtjo  ga  je  začel  še  silovito  napadati  kašelj, 
ter  je  moral  izmetati  iz  sebe  vse,  kar  je  povžil.  Morfij  mu 
je  pokvaril  že  tako  slabi  želodec.  Med  takim  napadom  je 
tudi  umrl.   (17.  febr.  1856.) 

Rahmer  pravi  v  svoji  študiji,  da  je  Heine  svojo  bole- 
zen ali  podedoval  od  očeta ,  ki  je  tudi  umrl  vsled  živčne 
bolezni,  ali  kakor  nekateri  pravijo,  v  blaznosti,  ali  da  se  je 
rodil,  obtežen  z  vsemi  kalmi,  brez  katerih  bi  se  bolezen  ne 
bila  pojavila. 

Da  se  Heinejeva  bolezen  ne  more  smatrati  dokazom 
za  njegovo  razuzdano  življenje,  more  služiti  tudi  to,  da  kot 
mladenič  ni  ljubil  pijače.  Nikdo  ga  ni  videl  pijanega,  ker 
piva  in  raznih  likerjev  ni  mogel  prenašati;  tudi  vino  je  pil  v 
mali  meri  iz  strahu,  da  bi  ga  ne  bolela  glava. 

Ne  mislim  reči,  da  ]•-■  bil  Heine  svetnik,  in  da  so  vsa 
njegova  dela  plodovi  same  fantazije,  ali  po  svojem  življenju 
ne  zasluži,  da  ga  smatrajo  strašilom,  ker  je  gotovo  mnogo 
resnice  v  besedah,  ki  jih  je  izrekel  pred  smrtjo:  .Verujte 
mi,  da  sem  živel  moralnejše  od  mnogih  drugih,  ki  mi  ne- 
prestano očitajo  nemoralnost.  Nikdar  nisem  zapeljal  devojke, 
niti  pregovoril  žene  k  nezvestobi.  Ali  jih  more  to  mnogo 
reči  o  sebi?  Da,  a  vendar  je  tako.  Jaz  se  na  koncu  nimam 
radi  ničesar  grajati.  Nikdar  nisem  devojke  zapeljal  in  je  potem 
zapustil,  nikdar  nisem  bil  prvi  ljubimec,  niti  poslednji." 

Četudi  zveni  to  na  pr\i  hip  malo  farizejski,  vendar 
je  resnica,  da  more  le  malokdo  o  sebi  reči  tako,  ne  da  bi 
se  lagal .  C.  Golar 

NAŠE  SLIKE, 

Ivana  Kobilčeva:  Na  vrtu  (mnetniška  priloga  v 
barvotisku).  Naša  slikarica ,  gdč.  Ivana  Kobilčeva  živi  že 
več  let  v  Sarajevu  ter  dovrši  vkratkem  veliko  alegorično 
sliko  za  mestno  dvorano.  Za  „Sloyana"  je  dala  na  razpolago 
več  svojih  najboljših  del.  „Na  vrtu",  sredi  cvetja  in  zelenja 
sedi  mlada  dama  in  spleta  venec.  Sosedovi  otroci  so  ji  na- 
nosih cvetlic  in  ji  pomagajo  pri  delu. —  H.  Vosberg:  Za- 
puščena (umetniška  priloga  v  bar\otisku).  V  čolnu  na  jezeru 
pričakuje  zapuščeno  dekle  svojega  nevernega  ljubimca,  ob 
čolnu  šumljajo  valovi,  nad  njo  pa  plava  mirni  ščip.  —  Hans 
Maka  rt:    Rafael   in    Albreht  Dijrer.    Obe   sliki   velikega 


avstrijskega  mojstra  sta  v  stolbišču  dvornega  umetniško- 
zgodovinskega  muzeja  na  Dunaju  ter  označujeta  umetnost 
slikarjev  Rafaela  in  Diirerja.  Slika  Julija  Kapuleti  kaže 
motiv  iz  Shakespearove  žaloigre  „Romeo  in  Julija".  —  Kle- 
ment  Crnčič:  V  nedeljo  jutro.  Najodličnejši  hrvatski  po- 
krajinski slikar  je  Crnčič.  Naša  slika,  ki  kaže  prizor  pred  cer- 
kvijo v  Kraljeviči,  je  bila  odlikovana  z  zlato  kohijno  in  že  več- 
krat razstavljena. —  Bela  Čikoš:  Antonij  nad  Cezarjevim 
truplom.  Profesor  ČikoŠ,  Osečan,  večkrat  odlikovani  hrvatski 
umetnik,  živi  sedaj  v  Zagrebu.  Naslikal  je  mnogo  del  myto- 
loške  in  religiozne  vsebine  ter  pokrajine  iz  Like  in  Primerja. 
Naša  slika  kaže  zarotnika  Antonija  ob  truplu  umorjenega 
tekmeca  imperatorja  Cezarja.  (Naslov  pod  sliko  je  napačen.) 
—  Robert  Auer:  Svečan  dan.  Slikar,  Zagrebčan,  se  je 
nedavno  izselil  s  svojo  družino  v  .Ameriko.  „Svečan  dan"  je 
bil  razstavljen  v  Kodanju,  Pesti  in  Zagrebu.  Slika  kaže  devo, 
ki  venca  soho  slavnega  pradeda  ob  stoletnici  njegovega  roj- 
stva. —  Ivan  Repič:  „Adam ,  kje  si ?"  (Skupina  kipov.) 
Motiv  iz  sv.  pisma.  Original  skupine  je  bil  razstavljen  na 
I.  slovenski  umetniški  razstavi  v  Ljubljani.  —  Marija  Ko- 
nopnicka.  Petindvajsetletnico  literarnega  delovanja  največje 
slovanske  pesnikinje  in  pisateljice,  Poljakinje,  so  proslavljali 
te  dni  vsi  slovanski  narodi.  Slovenci  in  Slovenke  jo  proslave 
dne  7.  decembra  t.  1.  v  ..Narodnem  domu"  v  Ljubljani.  — 
Pavel  Thumann:  Umetnost  in  ljubezen.  Grški  slikar 
poslikava  lep  ilnat  vrč.  kramljaje  s  svojim  dekletom. 


PAVEL  THUMANN: 
UMETMOST  IN  LJUBEZEN. 

B.  WOLTZE: 
SINU  ZA  BOŽIČ. 


POZDRAV  IZ  DOMOVINE. 


Spisal  Ivan  Cankar. 


olan  sem  bil,  domovine  željan.  Morda 
sem  bil  zagledal  sredi  pustega  ka- 
menja zeleneče  drevo,  zadišalo  je 
bilo  morda  v  zraku  po  Latermanovih 
kostanjih,  morda  je  bilo  zazvonilo 
odkod,  od  bele  cerkve  svete  Trojice  na  holmu .  . 
Nagibalo  se  je  na  večer.  Skozi  tisto  silno, 
dimasto  senco,  ki  pada  od  mesta  na  nebeški  zrak, 
je  sijalo  oranžasto  večerno  nebo.  In  vstal  sem  in 
sem   hodil   po   širokih   cestah,   tako   živih   in  ah. 


tako  praznih,  tako  šumečih  in  tako  tihih;  vstal 
sem  in  sem  hodil  in  sem  iskal  domovine .  .  . 
samo  da  bi  še  malo  zazelenelo  sredi  pustega 
kamenja,  da  bi  zadišalo  od  daleč  po  Latermanovih 
kostanjih,  da  bi  še  enkrat  zazvonili  sladki  zvonovi 
od  bele  cerkve  svete  Trojice  na  holmu .  .  . 

Dol  po  široki,  dolgi  cesti,  v  gnječi  ljudi, 
mimo  novih  palač.  Bele  svetilke  žarijo  na  obrazih, 
na  pisanih  ženskih  oblekah .  .  .  tam  se  je  bilo 
zalesketalo  zlato  plavih  las  in  moje  ubogo  senti- 

mentalno  srce  je  vztrepetalo ...  Že  ni  več  neba, 
že  so  ugasnile  zvezde  za  silno  dimasto  senco; 
samo  še  bela  plinovi  luč,  samo  še  šum  ženskih 
oblek  na  trotoarju,  na  ulici  drdranje  voz,  kričanje 
pijanih  izvoščkov.  Tudi  na  moj  obraz  je  bila 
pala  svetloba,  potopil  sem  se  bil  v  gnečo,  objeli 
so  me  bili  parfumi  ženskih  teles,  gibkih  dunajskih 
teles,  in  tudi  jaz  sam  sem  bil  del  tega  življenja, 
tega  nerazločnega  in  nerazločljivega  šuma,  vse- 
naokoli    —  val  v  potoku .  .  . 

Ali  glej,  zazelenelo  je,  zazvonilo  od  daleč .  . 
In  hipoma  so  se  spet  odprle  moje  oči  in  prestra- 
šene so  ugledale  strahoto,  tuje  obraze,  tuje  živ- 
ljenje. Vsenaokoli  ni  bilo  tiste  roke,  ki  bi  se  bila 
doteknila  strune  v  moji  duši,  tiste  strune,  ki  poje 
edino  mojo  čisto,  pravo  pesem  in  ki  ni  zazvenela 
že  tako  dolgo.  Pijan  sem  bil  sredi  trezne  družbe  .  . 

Potok  me  je  nosil  na  krepkih  plečih,  ali  jaz 
nisem  bil  val  v  potoku.  Košček  lesa,  trhla  veja, 
ki  se  je  bila  odlomila  tam  daleč  gori  v  lepem 
gozdu  in  plava  bog\'e  kam.  Potok  se  igra  ž  njo, 
vzdigajo  jo  valovi,  mečejo  jo  ob  breg  —  in  zmirom 
dalje,  bogvekam  .  .  . 

Tuji  ljudje,  tuja  zemlja,  in  nikjer  več  do- 
movine, komaj  se  v  spominu.  „N'ekad  bilo,  sad 
se  spominjalo."  In  zazdelo  se  mi  je,  da  je  nikoli 
ni  bilo,  da  so  bile  samo  sanje,  ki  kljujejo  zdaj 
neprestano  v  mojem  srcu  in  mi  ne  dajo,  da  bi 
poljubaval  tuje  obraze .  .  . 

Odprla  so  se  velika  vrata  in  lepo  mesto  se 
je  odprlo,  kjer  je  bilo  samo  veselje.  Od  desne, 
od  leve  razposajena  godba;  pisano  barvani,  v 
orientalskih  slogih  stavljeni  paviljoni;  tisoč  luči 
—  ves  zrak  je  bil  poln  luči  in  vsi  obrazi  in  vse 
svetle  toalete;  ves  zrak  je  bil  poln  parfuma  in 
čudovit  vonj  je  dihal  iz  teles,  komaj  prikritih  s 
pohotno  obleko.  Neba  ni  bilo  nikjer,  ne  zvezd 
nič  in  ne  pobožne  lune;  tudi  ni  bilo  dreves,  ne 
trave,  ne  cvetic,  celo  kamenja  ni  bilo  in  prsti; 
lepa  ženska  z  gosposko  našminkanim  veselim 
obrazom  se  je  bila  zasmcjala  naturi  v  obraz, 
vzdignila  je  pisano  krilo  do  kolona  in  je  zaplesala 
kankan .  .  . 

Tako  sem  zaplesal  tudi  jaz,  in  sem  zapel 
razposajeno  pesem  po  taktih  razposajene  godbe 
in  celo  moj  obraz  je  bil  pisan  od  pisanih  luči .  . 

Napol  že  pijan  svetle  lepote  in  svojih  misli 
>em  sedel  in  prijazna  ženska,  „nilada  pol,  pol 
lepa",  v  belem  predpasniku  in  črnem  krilu,  mi 
je  prinesla  vina.  Pobožal  sem  ji  mimogrede  že 
malo  ohlapni  podbradck  ter  sem  se  zamislil. 

Izbica  je  bila  prijetna,  sedel  sem  v  varnem 
zatišju.  Poltiha  izbica  z  zapeljivimi  sencami  tam 
zadaj,   polodprta   veranda  z  beložarečo  svetlobo, 


beložarečimi  ženskimi  obrazi  in  šuiniio  godbo  tam 
zunaj  za  slokimi  stebriči .  .  . 

Utihnila  je  godba  za  trenotck  in  o,  moje 
sanje  so  se  mi  bile  vsesale  s  trdimi,  od  bolečine 
in  poželenja  krvavečimi  ustnicami  v  srce  in  tudi 
moje  srce  je  krvavelo  .  .  Senca  jo  iuišknila  preko 
beložarečega  veselja  tam  zunaj  in  zazvonilo  je  — 
zvonilo  je  neprestano,  tako  tiho  in  stokajoče,  oči- 
tajoče, kakor  da  bi  umirala  domovina  tam  daleč, 
daleč .  .  .  Vina,  dekle,  vina  za  pogrebščino !  .  .  Po- 
božal sem  ji  mimogrede  že  malo  ohlapni  podbra- 
dck in  takoj  so  odnehale  ustnice,  vsesane  globoko 
v  moje  srce  in  kanila  je  samo  še  rdeča  kaplja.  .  . 
Ozrl  sem  se  z  modrim  očesom  tja  dol,  kjer  je  bilo 
veselje  naprodaj,  da  bi  si  poiskal  prijetno  tovarišico, 
ki  bi  ji  deklamiral  svojo  žalost  in  ki  bi  imela  tako 
ozke,  nežne  in  pregrešne  roke,  kakor  jih  imam  rad. 

In  komaj  je  zaklicalo  mojo  srce,  že  so  za- 
škripalo lesene  stopnjice  na  verandi  in  prišla  jo 
devica,  nagelj  v  levici,  v  desnici  pa  košarico  rdečih 
rož;  tudi  kratko,  pisano  krilce  je  imela  in  kratke 
bele  rokave  in  pisano  jopico  —  čisto  kakor  ne- 
dolžna ovčarica  na  starih  francoskih  slikah. 

Pridi,  ovčarica,  sladka  Dorilis ! 

Kupil  sem  ji  nagelj  rdeč  in  sem  ji  ga  vtaknil 
v  nedrije;  samo  belo,  izrezano,  čipkasto  srajco  je 
imela  pod  jopico  in  spodaj  je  bila  gorka  koža, 
bela  polt.  O  Dorilis!  Sedla  je  poleg  mene  in  pila 
sva  in  kramljala,  da  je  bilo  lepo  in  prijetno. 

„Odkod  si,  Dorilis?  Kje  stoji  tista  bela  bajtica, 
ki  misliš  nanjo,  kadar  spiš  sama  in  se  vzbudiš 
nenadoma,  ker  te  je  bil  poklical  nekdo  iz  groba?" 

In  ko  mi  je  odgovorila,  jo  zaškropilo  iz 
domovino,  kaplja  blata  jo  padla  na  mizo  predme. 
Ali  moje  srce  je  bilo  veselo  zaradi  te  kapljo 
domačega  blata  —  zadišalo  je  po  domovini  vse- 
naokoli. Utihnilo  je  zvonjenje  od  cerkve  svete 
Trojice,  veter  jo  zapihal  od  severne  strani  in  jo 
odnesel  sabo  vonj  Latermanovih  kostanjev .  .  . 
Ozrl  sem  se  in  sem  ugledal  zakajeno  bcznico  s 
tistimi  blatinmi  obrazi,  s  tistim  blatiniii  smolioni 
in  blatnim  srcem  .  .  .  tisto  domovnio  som  ugledal, 
ki  me  je  jo  bilo  tako  strah  in  ki  me  je  zdaj  tako 
ljubeznivo  potolažila.  Velikokrat  sem  jo  bil  že 
ugledal,  vselej,  kadar  sem  bežal  pred  njo  in  sem 
iskal  one  drugo  domovino,  ki  sem  se  spominjal 
nanjo  v  nerazločnih  sanjah  .  .  . 

O  Dorilis,  kako  se  je  izpromenil  tvoj  obraz ! 
—  Ugledal  sem  nenadoma  dvoje  surovih  potez 
ob  ustnicah;  v  očeh  je  bil  isti  izraz,  kakor  v  očeh 
nekega  slovenskega  rodoljuba,  ki  sem  ga  bil  srečal 
zadnjič  na  cesti.  Če  bi  se  mi  vtelesila  domovina, 
bi  imela  v  očeh  pač  tisti  izraz:  zloben,  potuhnjen 
in  neizmerno  hlapčevski  obenem  .  .  . 

Tudi  ona  se  je  vzradostila,  zažarela  so  ji 
lica,  položila  mi  je  roko  okoli  vratii .  .  .  Zasmejala 
se  je  zvonko,  zažvrgolela  je  lepo  slovensko  klet- 
vico, dolgo  in  prisrčno  kletvico  .  .  in  zasmejala 
se  je  in  je  ponovila  kletvico;  s  čudno,  trepetajočo 
slastjo;  ležala  ji  je  na  srcu  tako  dolgo,  dolgo  in 
izgovorila  jo  je  morda  komaj  v  tihi  sobi,  v  tihi 
noči,  ko  so  poslušale  samo  dolgočasne  stene .  .  . 

O  slovenska  kletev!  Ti  pravi,  neošeniljeni 
izraz  narodove  duše!  Kako  maloobsežen,  kako 
siromašen  je  tvoj  register  v  primeri  z  bogastvom 
naših  jugoslovanskih  bratov !  Kako  ponižna  si 
in  sramežljiva  v  primeri  z  nebogrmečo  surovostjo 
lutersko-nemške  kletve!  Kako  si  enostavna  in 
plitka  v  primeri  z  globokopremišljeno  duhovi- 
tostjo romanske  renesanse!  .  .  .  Vzcvetela  si, 
cvetka  uboga,  pohlevno  dišeča,  iz  nerodovitne, 
peščene  prsti,  in  kakor  ginevajo  sokovi  iz  naročja, 
ki  te  je  bilo  porodilo,  tako  gineš  in  veneš  sama 
in  komaj  še  te  goji  pobožni  pastirček  na  gorenjski 
planjavi !  .  .  O  slovenska  kletev,  ti  grb  na  ščitu 
propalega  plemenitaša:  zazvonili  bodo  mrtvaški 
zvonovi,    zapeli  bodo  miserere:  ,, Danes  in  nikoli 


vec! 

in  razbili  bodo  ščit. 


Izpraznjena  sta  bila  kozarca  in  natočila  sva 
in  vesela  sva  bila.  Zunaj,  da  bi  ga  dosegel  z 
roko,  je  soplo  sunkoma,  razposajeno,  poželjivo, 
od  slasti  in  nadživljenske  radosti  do  nezavesti 
razbičano  življenje  in  žareča  luč  njegova  je  padala 
na  njen  obraz  ter  odsevala  od  njenega  obraza  na 
moje   motne   oči,    na   mojo   žalostnoveselo   dušo. 

Pripovedovala  mi  je  svojo  pot,  tisto  raz- 
hojeno  in  dolgočasno  pot  —  podobna  neposuti 
okrajni  cesti  ob  deževnem  času  —  po  kateri 
romajo  neprestano  dolge  procesije,  dokler  ne  pri- 
roma  trudna  duša  do  pisane  jopice,  kratkih  belih 
rokavov  in  kratkega  krilca .  .  .  Tako  je  pač  na 
svetu;  kdor  si  ne  more  najeti  voza,  mora  po 
blatni  cesti  in  zelo  naravno  je,  da  se  oškropi  do 
vratu  in  do  srca .  .  . 

Tam  nekje  blizu  Trsta  je  bila  nastopila  svojo 
pot,  govorica  jo  je  izdajala,  tista  sladka  tržaška 
govorica,  ki  spominja  na  rdeče  dišeče  pomaranče 
in  na  črno  grozdje.  Ali  njen  glas  je  bil  že  raskav 
—  vse  tiste  uboge  romarice  imajo  raskav  glas  — 
in  ne  samo  na  ustnicah,  tudi  na  besedah,  v  očeh, 
na  licih  so  se  poznali  ostudni  poljubi,  poljubi 
debelih,  pijanih,  penečih  se  ustnic.  Težko  mi  je 
bilo,  poslušal  sem  natančno,  mukoma,  da  bi  začul 
sredi  gnusa  in  strahote  lahen,  tih,  nenaden  zvok, 
ki  bi  me  spominjal  na  pesem    zvonov  od  cerkve 


svete  Trojice,  na  zelene  doline  tam  daleč  doli,  na 
šumeče  kostanje,  ki  sem  hodil  nekoč  v  njih  senci, 
srce  polno  ljubezni .  .  .  Šumelo  je  zunaj  pod 
verando,  in  njen  razposajeni,  predrzni  glas  se  je 
spajal  s  tem  tujim  šumom,  s  pijanim  dihanjem 
veselega  tujega  življenja  .  .  .  Najina  kozarca  sta 
zvenela,  vinska  kri  je  gorela  v  najinih  licih,  ali 
pri  srcu  mi  je  bilo  kakor  pijanemu  razbojniku,  — 
da  bi  se  razjokal  najprej  in  potem  obesil. 

O  sladka  Dorilis,  kaj  ti  ni  ostalo  prav  ni- 
česar od  tistega  skromnega  brašna,  ki  si  ga  bila 
vzela  sabo  na  svojo  strahovito  pot?  Saj  ni  bilo 
treba  zapraviti  vsega  —  ej,  vsaj  v  smehljaju, 
kadar  se  nasmeješ  tiho  in  prijazno,  bi  bil  lahko 
še  ostal  spomin  —  ej,  vsaj  spomin  na  velikonočne 
pomaranče,  na  prvo  zidano  ruto,  vsaj  spomin  na 
fanta,  ki  te  je  prvi  osleparil,  ko  si  nosila  še  kratko 
krilo  in  lase  gladko  počesane ...  O  Dorilis,  kaj 
je  bila  tako  siromašna  tvoja  culica,  da  se  je  iz- 
praznila tako  hitro?  .  .  .  Potolaži  se,  Dorilis,  tudi 
meni  ni  ostalo  veliko!  —  Vina  gor,  vina  za 
pogrebščino ! 

Zagrebiva  spomine  in  bodiva  vesela  —  veselo 
šumi  potok  in  veselo  se  igrajo  odkrhle  veje  na 
razposajenih  valovih ...  Na  tvoje  zdravje,  roma- 
nca pobožna!  Domovine  sem  iskal,  tiste  sladke, 
sentimentalne  domovine,  ki  jo  ljubim  v  dnu  svo- 
jega srca  in  ki  mi  ne  da  miru  v  neumnih  sanjah. 
In  našel  sem  tebe  in  pozdravila  me  je  tista 
domovina,  ki  sem  bežal  pred  njo  in  ki  me  sre- 
čava zdaj  neprestano,  v  tvojih  blatnih  očeh  sem 
jo  našel  in  v  tvojem  blatnem  smehu  in  v  tvoji 
hladni  besedi.  Zatorej  zaplešiva,  o  Dorilis,  ma- 
zurko  ljubezni  in  pojdiva  vsak  po  svoji  poti .  .  . 

Smejala  se  je  devica  in  je  vzdigala  poln 
kozarec.  .  .  Ali  takrat  sem  se  sklonil,  moje  oči 
so  se  razširile  od  začudenja  in  radosti,  od  srca 
se  mi  je  razlila  sladka  toplota  v  lica  in  po  vsem 
telesu ...  Na  beli  koži,  pod  njenim  vratom,  se 
je  mahoma  zasvetilo  —  na  pohlevnem  rožastem 
traku  je  visela  srebrna  svetinjica  Matere  Božje  na 
Brezju  .  .  . 

Tudi  ona  se  je  sklonila  in  je  utihnila  in  je 
položila  kozarec  na  mizo.  Njene  oči  so  bile  vlažne 
in  plahe  in  so  se  umaknile  mojim  .  .  . 

Vse  tuje  življenje  zunaj  je  umolknilo,  izginilo. 
Sedela  sva  v  tihi  domači  bajtici,  oba  mlada  in 
čista  in  vesela;  v  moji  roki  je  ležala  njena  nežna, 
bela,  uboga  roka,  tako  še  drobna  in  že  tako 
trudna .  .  . 

In  zunaj  so  zvonili  zvonovi  od  cerkve  svete 
Trojice  na  holmu  .  .   . 

LJUBA  v. 

Moje  srce  je  morje. 
Ob  bregove  tesne  bije  noč  in  dan ; 
noč  in  dan  gubi  se  v  njem  in  drami 
želj  in  strasti  Kaos  nerazbran.  — 

Moja  Ijubav  je  čolnič. 
Samo  ona  ve  za  pot  v  pristan, 
prapor  bel  blesti  njen  nad  vodami, 
ki  ga  ne  doseže  val  teman. 


SLOVO. 

Nocoj  ostavljam  te,  o  šumni  svet, 
v  srca  svobodne  vračam  se  domove! 
Ne  vabi  več  me  usten  tvojih  med, 
tvoj  srd  me  več,  smehljaj  tvoj  ne  izzove. 

Strupen  v  sladkosti,  v  urah  zlih  gorjup 
rodil  le  kes  in  smrt  si  duši  voljni  — 
in  vendar  mi  ostaneš  drag  in  ljub 
in,  ko  se  ločim,  žal  srce  mi  polni. 

Samoten  idem  svojo  pot,  spasen, 
po  tirih,  kamor  žarek  tvoj  ne  šine: 
le  igra  boš  poslej  mi,  bajen  sen, 
prečaran  od  srebrne  mesečine.  — 

V  ognjeni  zarji  mrje  nad  menoj 
nebo.  To  je  blestenje,  prelijanje, 
obupna  orgija  razkošnih  boj, 
pogrezajočih  v  tmine  se  brezdanje .  .  .  ! 

Ivan  Prosekar. 

„QUO  VADI  S"  IN  ..KRIŽARJI". 


i^jred  našimi  očmi  se  godi  nekaj  v  res- 
'  niči  nenavadnega:  ponosni  evropski 
zapad,  ki  se  tako  ponaša  s  svojimi 
veleumi  in  ki  dolgo  ni  hotel  verjeti, 
da  bi  sredi  slovanskih  narodov  mogli 
živeti  tudi  veliki  pisatelji,  zapad,  ki  je  do  nedavna 
še  prezirljivo  zrl  na  slovansko  književnost,  je 
nakrat  —  v  teku  kakih  petih  ali  šestih  let,  — 
popolnoma  izpremenil  svoje  nazore. 

Doslej  ušesom  tujcev  tuja  imena  Dosto- 
jevskega, Turgeneva,  Tolstega,  Nemiro- 
viča-Dančenka,  Korolenka,  Potapenka, 
Gorkega,  Čehova,Nekrasova,  Orzeszke, 
Konopnicke,  Asnyka,  Sienkievvicza,  Tet- 
majerja,  Prusa  so  postala  evropskemu  zapadu 
bližnja,  skoraj  domača.  Umotvore,  spisane  v 
barbarskih  jezikih  in  prišedši  iz  narodov,  katere 
so  še  predkratkim  smatrali  za  „pol-kulturne",  so 
začeli  prevajati  in  izdajati  v  neštevilnih  izdajah, 
razpravljajo  o  njih  in  jih  posnemajo.  To  je  dejstvo, 
ki  zasluži  našo  splošno  pozornost. 

V  novejšem  času  je  obrnila  Evropa  svojo 
pozornost  zlasti  Henriku  Sienkiewiczu.  Zanimanje, 
ki  ga  je  vzbudil  za  mejo  njegov  roman  „Brez 
dogme",  sme  se  smatrati  za  nekaj  nenavadnega. 
To  zanimanje  je  vzrastlo  pred  očmi  v  teku  dveh, 
treh  let. 

Sienkiewicz  se  pojavlja  na  literarnem  poprišču 
šele  nekoliko  nad  četrt  stoletja.  Poljsko  občinstvo 
in  poljska  kritika  se  je  začela  zanimati  zanj,  ko 
je  pisal  svoja  pisma  iz  Amerike,  „  Črtice  z 
ogljem"  in  druge  drobne  pripovedke.  Zaslutila 
je  v  njem  kmalu  nenavaden  talent.  Ko  pa  je 
obelodanil  obširni  roman  „Z  ognjem  in  mečem", 
se  je  poljska  kritika  uverila,  da  Sienkiewicz  ni 
zgolj  nenavaden  talent,  marveč  tudi  velik  pisatelj. 
Sloves,  dohajajoč  na  ušesa  zapadnih  kritikov  o 
Sienkievviczu,  je  izzval  pri  samoljubnih  Nemcih 
samo  skeptičen  nasmeh.  Ruska  kritika  in  rusko 
čitajoče  razumništvo  pa  se  je  vedlo  nekoliko 
drugače:  priznavalo  je  v  avtorju  romana  „Z  ognjem 
in  mečem"  umetnika,  skoraj  sočasno  s  poljsko 
kritiko  in  s  poljskim  razumništvom.  Da,  še  več: 
ako  omenjamo  ogromni  uspeh  umotvorov  Sien- 
kiewicza  v  Rusiji,  obilico  prevodov  njegovih  spisov 
na  ruski  jezik,  množico  kritičnih  člankov  o  njem, 
pa  se  nam  nehote  vsiljuje  vprašanje:  Kje  je 
pravzaprav  Sienkie\vicz  popularnejši,  na  Poljskem 


ali  v  Rusiji?  To  je  isto  vprašanje,  katero  je  iz- 
razil neki  ruski  kritik  glede  Tolstega  in  njegove 
popularnosti  na  zahodu. 

Slava  H.  Sienkievvicza  je  prodrla  na  zapad 
črez  Rusijo.  Šele  potem,  ko  sta  ruska  kritika  in 
rusko  razumništvo  z  izrednim  zanimanjem  začela 
govoriti  o  njem,  sta  se  začela  zanimati  za  polj- 
skega pisatelja  tudi  Evropa  in  Amerika. 

Vendar  njegovi  romani  „Z  ognjem  in  mečem", 
„Potop",  „Pan  Volodijevski",  ki  so  tako  bližnji 
duhu  ruskega  čitatelja,  ne  glede  na  njih  poljski 
značaj,  niso  mogli  v  zadostni  meri  zanimati  ev- 
ropskega čitatelja.  Celo  romana  „Brez  dogme" 
in  ,, Rodbina  Polaneških"  s  svojimi  univerzalnimi 
tipi  nista  bila  mogla   vzbuditi   dovolj   zanimanja. 

Povsem  drugače  pa  je  bilo,  ko  je  bila  za- 
mejnemu  občinstvu  dana  prilika,  seznaniti  se  z 
novejšim,  obširnejšim  delom  Sienkiewicza,  z  ro- 
manom „Quo  vadiš".  Tu  je  uspeh  prekosil  vse 
pričakovanje. 

Človeku  bi  se  zdelo,  da  roman,  čegar  snov 
je  zajeta  iz  davne  preteklosti  ter  prešinjena  skozi 
in  skozi  z  idealizmom,  ne  more  imeti  velikega 
uspeha.  A  vendar  si  je  roman  ,,Quo  vadiš"  pri- 
dobil toliko  priljubljenost,  kakoršne  si  ni  pridobil 
skoraj  noben  roman  v  novejši  književnosti,  ne 
izvzemši  niti  „Vstajenja"  L.  N.  Tolstega.  Samo 
v  Franciji  se  ga  je  v  teku  nekoliko  mesecev 
razprodalo  120.000  izvodov!  V  Nemčiji  ga  skoraj 
ne  utegnejo  dovolj  urno  tiskati,  a  tudi  v  Italiji 
se  ponašajo  s  tem  umotvorom  poljskega  pisatelja. 
Odlomki  ter  posamezni  prizori  prihajajo  pogostoma 
celo  na  pozornico.  Znani  sta  francoska  drama- 
tizacija „V  znamenju  križa"  in  angleška  ,,Quo 
vadiš?",  ki  pride  tudi  na  slovenski  oder.  Enako 
strastno  čitajo  ta  roman  tudi  v  Angliji;  predela- 
vajo  ga  za  berilo  mladine  in  za  preprosti  narod  ; 
odlomki  iz  njega  se  vvrščajo  v  krestomatijah.  V 
Ameriki  ga  tiskajo  v  deseterih  različnih  prevodih. 
Dalje  je  bil  roman  „Quo  vadiš"  preveden  na 
švedski,  čudski,  norveški,  španski,  češki,  mažarski, 
litevski,  hrvaški  in  slovenski'-'  jezik,  da,  celo 
na  —  volapiik ! 

Sujet  romana  „Quo  vadiš"  je  kaj  priprost, 
lahko  bi  ga  bilo  izraziti  v  kratki  povestici. 

■■■•■  ..Svetovna  knjižica",  zvezek  3.  Izdal  in  založil  And. 
Gabršček  v  Gorici. 

Mladi  patricij  Viiiicij,  ki  so  ga  med  boleznijo 
oskrbovali  njegovi  znanci,  je  zagledal  pri  njih 
Ligijo,  ki  je  bila  še  kot  otrok  vzeta  načelniku  bar- 
barskega ljudstva  za  poroštvo  ter  dana  Plaucijevi 
rodbini  v  odgojo.  Strastno  se  je  zaljubil  vanjo. 
Sorodnik  in  prijatelj.  Petronij,  zaupnik  Neronov, 
mu  hoče  pomagati,  da  jo  dobi  v  svojo  hišo.  Zato 
povzroči  s  svojim  vplivom,  da  se  začne  Neron 
brigati  za  deklico  ter  da  naroči,  naj  jo  pripeljejo 
na  cesarski  dvor.  Odondot  jo  dobi  zaljubljeni  Vi- 
nicij  dokaj  lažje,  nego  iz  hiše  njenih  vzgojiteljev. 
Ko  pa  hoče  izvršiti  svoj  načrt,  mu  Ligija  izgine 
na  poti.  Odneso  mu  jo  njeni  istoverci- kristjani 
ter  jo  dobro  skrijejo.  Dolgo  jo  išče  in  končno 
zopet  najde;  ko  se  pa  pripravlja,  polastiti  se  je 
iznova,  naleti  na  silen  odpor.  Bolnega  oskrbujejo 
sedaj  kristijani  ter  ljubljena  deklica  sama.  Njegova 
ljubezen  raste,  a  na  Vinicijevo  ljubeče  srce  pade 
prvo  seme  nauka  Kristusa. 

Upati  je  že,  da  se  ta  ljubezen  sčasoma  završi 
srečno.  Tedaj  se  uname  v  Neronu  želja,  radovati 
se  pri  pogledu  na  goreči  Rim.  In  Rim  gori!  Tega 
požarja  so  bili  potem  obdolženi  kristijani  in  za- 
čeli so  jih  preganjati.  Ligija  je  zaprta  skupno 
z  drugimi  spoznavalci  Kristusovimi  ter  obsojena, 
da  umre  na  rogovih  razkačenega  bika  v  cirku. 
Toda  rešena  na  čuden  način  z  nadčloveško  močjo 
služabnika  Urša,  postane  srečna  žena  mladega 
patricija,  kateri,  sprejemši  krst,  pobegne  iz  pa- 
ganskega  sveta,  da  živi  ž  njo  mirno  daleč  proč 
od  Rima,  v  topli  Siciliji. 

Rafiniranih  spletk  in  osupljajočih  intrig  v 
romanu  ni.  Toda  situvacije  v  njem  so  druga  za 
drugo  veledramatične  in  popisane  z  največjo 
umetnostjo.  Prizori  neizmerne  krasote  in  moči  se 
vrste  drug  za  drugim,  vse  osebe  so  naslikane 
tako  plastično,  da  čitatelj  ne  neha  misliti  nanje 
in  da  se  mu  vtisnejo  v  dušo  kot  stari  znanci,  s 
katerimi  je  preživel  več  let. 

V  romanu  „Quo  vadiš"  slika  Sienkiewicz  veliki 
duševni  prelom,  ki  je  nastal  v  starorimskem  svetu, 
ko  je  prodirala  med  narod  Kristusova  vera.  Opisati 
boj  paganstva  in  kristijanstva  ter  usodni  kulturni 
pomen  te  viharne  dobe,  je  bila  pač  težavna  naloga; 
toda  Sienkiewicz  jo  je  rešil  znamenito  ter  podal 
orjaško  kulturno -socialno  sliko  s  popisom  silnih 
kontrastov,  čednosti  in  zločinov,  velikosti  uživanja 
in  trpljenja,  sreče  in  revščine. 

Poljski  kritik  Oleski  piše  o  tem  umotvoru 
takole: 

„Sienkiewicz  se  je  naučil  zreti  na  Rim  z 
očmi  Rimljana,  govoriti  kakor  Rimljan.  Mirno, 
prelepo  slika  tipe  iz  časov  Nerona.  Ne  opisuje 
ter  ne  pojasnjuje  razmer;  lastnosti  oseb  pa,  katere 


slika,  osvetljujejo  z  najrezkejšimi  žarki  družbo,  v 
kateri  žive.  Čitatelj  zasleduje  prizore  ogromne 
drame,  katere  navaja  pisatelj,  kot  gledalec,  pred 
čegar  očmi  se  razgrinja  vse  življenje  starodavnega 
Rima." 

Nihče  pred  Sienkievviczem  ni  razkošnejše  in 
vernejše  opisal  Rima  za  časa  Nerona;  nihče  ni 
znamenitejše  naslikal  velike  borbe  med  propada- 
jočim svetom  najbolj  samogoltnega  poltenega  uži- 
vanja ter  med  težnjo  kristijanov,  posnemati  v 
dobroti  in  človekoljubju  Jezusa  Nazarenca.  V 
romanu  „Quo  vadiš"  se  je  Sienkiewicz  povspel 
do  opisa  največjega  boja  in  zmage  modernega 
kulturnega  duha  nad  moralno  propalim  ljudstvom, 
boja  dveh  svetov,  dveh  Rimov,  paganskega  in  kri- 
stijanskega. 

„Letimo  in  nikdar  ne  znižujmo  svojega 
poleta!"  si  je  rekel  Sienkievvicz. 

V  duhu,  v  katerem  je  napisal  roman  „Quo 
vadiš",  je  napisal  Sienkiewicz  nekoliko  pozneje 
obširni  roman  „Kri zarji". 

Dejanje  tega  odličnega  romana  je  istotako 
preprosto  in  vendar  umetniško  predahnjeno,  kakor 
pri  vseh  drugih  delih  slavnega  mojstra.  Tu  ni 
nikakih  prisiljenih  spletk,  nikakih  umetnih  sredstev, 
uporabljenih  le  v  ta  namen,  da  bi  ž  njimi  ganil 
čitatelje. 

A  osnova  romana? 

Vitez  Matija  iz  Bogdanca  se  vrača  iz  Litve 
s  svojim  bratrancem  v  Krakov.  Šla  sta  iz  litevske 
vojne,  poklonit  se  kralju  Jagielu.  Dospela  sta  tja 
uprav  ob  času  velikih  slavnosti.  Kralj  je  prirejal 
sijajno  botrinjo.  V  krčmi  pri  Krakovem  se  usta- 
vita črez  noč  ter  dočakata,  da  se  nastani  ondi  s 
svojim  dvorom  tudi  kneginja  Ana  Danuta  Kiejstu- 
tovna,  žena  kneza  Januša  Mazoveškega.  Prišla 
je  ter  prinesla  seboj  veselje.  Ugledna  viteza  sta  ji 
povedala  svoji  imeni  ter  bila  pri  kneginji  in  dvoru 
prijazno  sprejeta ;  saj  sta  prihajala  od  kneginjinega 
brata  in  njene  sestre.  V  proslavo  tega  srečnega 
sestanka  zapoje  kneginjina  dvorska  gospodična 
Danuška  pesmico,  a  skoraj  bi  bila  padla  s  klopi, 
na  kateri  je  stala  med  petjem,  da  je  ni  ujel  v 
svoje  naročje  mladi,  zali  Zbišek.  S  tem  se  pri- 
čenja roman. 

Zbišek  ter  Danuška,  hči  slavnega  in  Nemcem 
groznega  viteza  Juranda  iz  Spihova,  sta  se  spo- 
gledala in  v  njunih  srcih  se  je  vnela  najpleme- 
nitejša  ljubezen.  Danuška,  še  napol  dete,  napol 
ženska,  ima  sedaj  svojega  viteza;  Zbišek  pa  je 
našel  gospo  svojega  srca. 

Z  Zbiškom  čutimo  razkošje  mlade  ljubezni, 
razumemo  njegovo  mladostno  vznetljivost,  radi 
katere    zaide    končno    celo   v    smrtno   nevarnost. 

Neradovoljen  prepir  s  poslancem  križarskega  reda, 
z  Lichtensteinom,  ga  privede  na  inorišče,  toda 
Daniiška  ga  reši.  Zbišek  spremlja  odslej  Danuško. 
Po  lovu,  na  katerem  je  bil  v  prisotnosti  kneginje 
Ane  Danute  od  razkačenega  tura  ranjen,  se  zaroči 
in  potem  tudi  poroči  z  izvoljenko  svojega  srca. 
Njen  oče,  vitez  Jurand  iz  Spihova,  jo  je  zahteval 
k  sebi  ter  v  ta  namen  poslal  poslance  po  njo. 
Radi  tega  je  Ana  Danuta  privolila  v  poroko  brez 
očetovega  dovoljenja. 

Toda  križarji  v  Ščitnem  so  si  izmislili  zvijačo. 
Poslali  so  svoje  ljudi,  češ  —  da  jih  pošilja  po 
Danuško  Jurand.  Polastivši  se  deklice  na  ta  način, 
so  jo  zaprli  v  svojem  gradu. 

Izginila  je,  kakor  bi  se  bila  pogreznila.  Zbišek, 
Matija  in  Jurand  jo  iščejo  neprestano,  izpostav- 
ljajo svoje  življenje  v  nevarnosti,  hoteči  najti  njeno 
sled  ter  jo  rešiti.  Toda  prepozno.  Dolga  ječa  in 
surovo  ravnanje  sta  ugrabila  Danuški  pamet  ter 
ji  povsem  izpodkopala  zdravje.  Danuška  umre. 
Njenega  očeta  pa  so  zvijačni  križarji  grozno  raz- 
mesarili,  ko  je  dospel  na  ščitenski  grad  po  svoje 
dete,  hoteč  ga  odkupiti  z  lastno  svobodo. 

Toda  jedro  romana  ni  ljubezen  Zbiška  in 
Danuške,  mar\'eč  bitka  pod  Grunvvaldom,  v  ka- 
teri sta  poljska  in  litevska  vojska  pod  poveljni- 
štvom  _kralja  Ladislava  Jagielonca  in  velikega 
kneza  Vitolda  15.  julija  1410  popolnoma  ugono- 
bila nemško  križarsko  vojsko.  Na  bojišču  je  po- 
ginil veliki  mojster  križarskega  reda,  Ulrich 
pl.  Juningen ;  tu  so  vzeli  Poljaki  križarjem  52 
praporjev.  Po  tem  porazu  se  križarji  niso  več 
povzpeli  do  nekdanje  moči;  bitka  grunvvaldska 
je  naredila  celih  400  let  trajajoč  jez  zoper  pro- 
diranje Nemcev  na  vshod. 


Tudi  roman  ..Križarji"  je  danes  že  tako 
razširjen,  kakor  malokatera  druga  slovanska  knjiga 
ter  preveden  na  različne  evropejske  jezike."  Pre- 
veli  so  ga  na  svoj  jezik  celo  Nemci,  ki  gledajo 
v  njem,  kakor  v  zrcalu  zgodovinska  zločinstva 
križarjev. 

Nedavno  je  zašumelo  po  svetu  o  postanku 
novega,  križarjem  podobnega  reda,  čegar  naloga 
je,  širiti  nemštvo  na  vshod  in  proti  jugu.  Radi 
tega  iiTia  ta  Sienkiewiczev  roman  za  Slovane 
danes  posebno  aktuvalnost.  Vsebina  romana  ,, Kri- 
žarjev" je  obtožnica  nasilstva  nekdanjih  križarjev 
zoper  takratne  Slovane. 

O  priliki  proslave  petindvajsetletnega  svojega 
književnega  delovanja  je  sprejel  Sienkiewicz  od- 
likovanje celo  od  našega  cesarja.  Ob  času  znanih 
vrešenskih  dogodkov  pa  je  Sienkievvicza  pruska 
vlada  in  absentia  obsodila  v  ječo,  ker  je  prvi 
dvignil  svoj  glas  zoper  prusko  barbarstvo  ter  začel 
z  zbirko  milodarov  za  vrešenske  mučenike.  Dokler 
ostane  Sienkiewicz  na  Ruskem,  je  varen;  če  pa 
stopi  na  pruska  tla,  ga  čaka  ječa. 

Slovensko  slovstvo  se  ponaša  s  prevodi  že  treh 
velikih  Sienkiewiczevih  romanov:  ,,Z  ognjem 
in  mečem",  ,,Quo  vadiš"  in  „Križarji". 

Četrti,  ,,Pan  Vol odij e vski"  pa  je  začel 
pravkar  izhajati  v  založbi  Fed.  Bamberga  v 
Ljubljani. 

Prvega  je  prevel  za  „Slovensko  Matico" 
M.  M.,  zadnje  tri  romane  pa  najmarijivejši  slo- 
venski prevajalec  iz  poljske  in  ruske  literature, 
Peter  Miki  a  ve  C.  M. 

"  Slovanska  knjižnica",  izdaja  .Andrej  Gabršček 
v  Gorici.   1902. 


V  ALEJI. 

.Alojzij  Gradnik. 

Tu  je  temno,  tak  temno 
in  midva  sva  sama; 
le  drevje  šumljaje 
z  nočjo  šepeta. 


I. 

Šepeta  tiho  .  .  .  tajno 
o  vzdihih,  ki  mro 
in  o  solzah  pekočih, 
ki  brez  konca  teko. 


O  solzah  in  o  sreči 
divjestrastnih  naslad 
in  o  naši  ljubezni, 
tak  brez  ciljev,  brez  nad 


A  ne  boj  se,  ne  boj  se  . 
roko  svojo  mi  daj 
in  jaz  peljem  te  iz  teme 
v  ljubezni  raj. 


11. 


Kaj,  če  zvezd  ni  na  nebu? 
Tvoje  svetle  oči 
v  dušo  mojo  žarijo 
in  na  moje  potf  ... 

HIC  RHODUS! 


Spis.il  Ivan  Šorli. 


(Dalje.) 


van  Jekše  je  gledal  temnega  obraza  na  ulico, 
obračajoč  pri  tem  brezobzirno  hrbet  svo- 
jemu posetniku  dr.  Kralju. 

Odkar  je  bil  stopil  lani  v  javno  živ- 
ljenje, tlačilo  ga  je  neprestano  težko  čuvstvo. 
Zdelo  se  mu  je,  kakor  da  prav  čuti  na  sebi 
neke  vezi,  ki  ga  ovirajo  pri  vsakem  koraku.  Ako 
je  hotel  na  desno,  potegnili  so  ga  na  vajetih 
„ solidarnosti"  zopet  na  sredo  izvožene  ceste,  ako 
je  hotel  na  levo,  zažvižgal  mu  je  bič  „ discipline" 
okrog  ušes.  Večkrat  že  bi  bil  šel  rad  tja  dol  med 
svoje  volilce,  toda  neka  sramežljivost,  da  bi  jim 
moral  le  lagati  o  kakih  uspehih,  ga  je  ustavilo 
vsakrat  doma. 

Pri  tem  pa  je  postajal  bolj  in  bolj  nemiren 
in  nestrpen  in  čutil  je  dobro,  da  mora  priti  končno 
do  resnega  spora  med  njim  in  tovariši. 

Posebno  z  dr.  Kraljem,  načelnikom  kluba, 
ki  je  bil  ž  njim  vred  zastopnik  svoje  ožje  do- 
movine. Ivan  si  je  bil  dobro  v  svesti,  kako  za- 
sleduje dr.  Kralj  vsako  njegovo  stopinjo,  ljubo- 
sumno in  malenkostno,  da  bi  se  mu  ne  povspel 
nad  glavo,  da  bi  pač  tam  doli  doma  ne  bilo  o 
njem  več  govora,  kakor  o  dr.  Kralju.  No,  in  zdaj 
si  je  dovolil  ustanoviti  Ivan  brez  načelnikove  ved- 
nosti v  svojem  domačem,  rojstnem  kraju  posojil- 
nico in  takoj  je  bil  nad  njim  dr.  Kralj  z  očitanjem, 
da  ruši  disciplino,  da  slabi  ugled  in  moč  njihove 
zveze. 

Ivan  je  odgovarjal  razdraženo,  težko  pre- 
magujoč svoj  srd,  konečno  pa  je  skomizgnil  z  ra- 
meni in  stopil  k  oknu. 

Dr.  Kralj  ga  je  opazoval,  ne  da  bi  se  zganil, 
in  roke  so  se  mu  na  rahlo  tresle.  Potem  pa  je 
vstal  in  se  postavil  poleg  Ivana. 

„Delaj  nazadnje,  kar  hočeš,"  je  rekel  malo- 
marno, ,, opravil  sem  svojo  dolžnost,  da  sem  te 
opozoril,  kako  sodimo  tvoje  počenjanje  jaz  in 
drugi.  Ali  hočeš  hoditi  po  vsem  tem  z  nami  ali 
brez  nas,  to  je  nazadnje  tvoja  stvar.  Naš  pro- 
gram —  — ." 

„Kakšen  program?"  je  vzkipel  Ivan.  Kaj  ob- 
sega pa  ta  vaš  program?  Razloži  mi  ga  enkrat! 
Zelo  sem  radoveden." 

„Hm,  Bog  vedi,  kaj  razumeš  ti  pod  besedo 
program,"  je  odgovoril  dr.  Kralj  mirno.  „Menda 
hočeš,   naj  gremo  vedno  lepo  za  nosom  v  ravni 

črti  dalje,  ne  meneč  se  za  vse,  kar  se  godi  ob 
nas,  brez  ozira  na  —  —  — ." 

..Ne,  tega  nočem !"  mu  je  posegel  Ivan  zopet 
v  besedo  in  udaril  z  nogo  ob  tla.  „Prav  je,  da 
se  skusimo  vsakrat  prilagoditi  položaju,  prav  je 
tudi,  da  postopamo  pri  glavnem  delu  celokupno; 
jezi  me  samo  to,  da  se  ne  sme  nihče  niti  zga- 
niti, ako  mu  tega  vsi  ne  dovolijo.  Samo  tako  na 
debelo  prav  en  gros  sme  vsakdo  reševati  domo- 
vino. Kakor  kmet  smo,  ki  bi  imel  obširna  polja 
in  bi  si  nakupoval  še  vedno  novih,  ne  da  bi  jih 
mogel  obdelati,  ne  da  bi  dobil  le  toliko  časa,  da 
bi  iztrebil  plevel  vsaj  na  vrtu  tik  pred  hišnimi 
vratmi.  Sicer  sem  pa  vsega  sit,"  je  pristavil  mir- 
neje. ..Prav  danes  sem  dobil  od  brata  list,  naj 
pridem  malo  pogledat  domov.  Jutri  ,se  odpeljem; 
naredite  z  mojim  mandatom,  kar  hočete!" 

..Fantast  si  bil  in  fantast  ostaneš!"  se  je 
nasmehnil  Kralj,  očividno  zadovoljen  z  Ivanovim 
sklepom.  Upam.  da  si  izrekel  te  besede  le  tako," 
je  pristavil  radi  lepšega,  a  poznal  je  Ivana  do- 
volj, da  se  ga  je  vsaj  za  sedaj  otresel. 

..Popolnoma  premišljeno  sem  jih  izgovoril! 
Jaz  grem  in  ostanem  najbrže  dlje  časa  doma.  Od- 
počil bi  se  rad  od  tega  napornega  dela."  se  je 
nasmehnil  ironično. 

..Kakor  hočeš,"  je  rekel  dr.  Kralj  in  vzel 
klobuk.  ..Prigovarjal  bi  ti,  da  ostani,  toda  čemu? 
Vsak  po  svoje!" 

Stisnil  je  Ivanu  roku  pu^ebno  prijateljsko 
in  odšel, 

.v. 

Proti  večeru  drugega  dneva  je  zavila  kočija, 
v  kateri  je  sedel  Ivan,  okrog  zadnjega  brda  in 
odprla  se  je  širna  dolina  z  domačim  trgom  pred 
njim,  preprežena  z  bajnim,  zlatim  pajčolanom 
zadnjih  žarkov. 

Kočijaž.  s  katerim*  sta  se  pomenkovala  vso 
pot,  je  izprevidel  kmalu,  da  se  gospodu  ne  da 
več  govoriti.  Zgrabil  je  vajeti,  švignil  z  bičem,  in 
vprega  je  zdrčala  po  beli  ravni  cesti. 

Skozi  trg  je  šlo  nekoliko  počasneje.  Ivanu 
se  je  zdelo,  da  ga  malokdo  še  pozna.  Samo 
Plaveč  je  mahal  s  svojo  čepico  za  njim. 

Počasi  so  stopali  konji  navkreber  proti  holm- 
ski  grajščini.  Ivanu  je  bilo  mehko  pri  srcu,  kakor 
še  nikdar,  ko  se  je  vračal  domov.  Pet  dolgih 
let,  odkar  je  ostavil  s  trpkimi  čuvstvi  v  srcu  ta 
krasni  kraj. 

4. 

Ivan  se  je  ozrl  v  oči  svoje  matere.  Iz  teh 
milobepolnih  oči  je  odsevala  vsa  brezmejna  nežna 
materinska  ljubezen,  a  obenem  neko  skoro  boječe 
spoštovanje  in  občudovanje.    Kadar  ga  je  pogle- 


dala in  se  ozrla  potem  okrog  sebe,  bilo  imi  jo 
vedno,  kakor  bi  hotela  reči :  ,, Glejte,  to  je  bogati 
trgovec  z  Dunaja,  to  je  državni  poslanec,  to  je 
tisti,  ki  občuje  z  najvišjo  gospodo,  ki  ima  toliko 
moči  v  svojih  rokah,  —  in  vendar  je  to  moj  sin, 
vendar  se  je  spomnil  svoje  uboge,  stare  matere, 
vendar  dokazuje  osiveli  revici  toliko  ljubezni.  Kako 
je  dober!" 

Ivanu  je  bilo  nekam  tesno,  neprijetno  pri 
srcu.  \'siljeval  se  mu  je  neprestano  trpek  občutek 
proti  bratu,  ki  je  materi  edinole  malopriden,  ljub 
nebodigatreba.  Videl  je  dobi  o,  da  je  visela  na 
njem,  kakor  nekdaj  z  vso  svojo  slepo  ljubeznijo, 
ne  da  bi  se  mogla  ustavljati  njegovemu  lahko- 
miselnemu življenju.  Tožila  ga  je  pač  Ivanu,  kak 
nepoboljšljiv  nemarnež  je,  a  vsa  ta  obtožba  je 
bila  vendar  le  zagovor,  kakor  da  se  boji,  da  bi 
mu  utegnil  izreči  kdo  drugi  neugodno  sodbo  o 
njenem  Evgenu,  pa  da  to  raje  stori  ona  sama,  ki 
pozna  tudi  blago  njegovo  srce. 

,,Ako  bi  nastopil  jaz  odločno  proti  njemu," 
si  je  mislil  Ivan,  „dobim  v  njej  gotovo  prvega 
nasprotnika".  In  ta  zavest  mu  je  bila  neprijetna, 
čutil  se  je  tujega  med  temi  zidovi,  dasi  nui  je 
klical  vsak  kotiček  tisoč  pozdravov. 

Tudi  pri  Evgenu  je  imel  občutek,  kakor  da 
se  ga  boji,  da  čuti  njegovo  premoč  nad  seboj,  a 
pri  njem  mu  je  bilo  to  prijetno.  „Jaz  ga  sklonim, 
če  nihče  drugi,"  si  je  obetal.  In  skloniti  ga  je 
hotel,  privesti  ga  na  pravo  pot,  ker  mu  je  bil  ta 
veliki  otrok  vendar  drag,  ker  je  ljubil,  kakor  nikdar 
prej,  to  ponosno  zgradbo  na  Holmu,  s  katero  pa 
se  je  igral  ta  otrok,  ne  da  bi  vedel,  kaj  počenja. 

,,Ti  pa  vedno  dobre  volje,  kaj,  Evgen?"ga 
je  vprašal  včeraj,  ko  sta  si  segla  v  roke. 

,,Kaj  hočeš,  ko  je  življenje  tako  težko!"  mu 
je  odgovoril  brat  z  onim  nedolžnim  nasmehom, 
ki  mu  je  pridobil  vsakogar.  In  Ivan  je  vedel  po 
teh  samih  besedah,  kaj  naj  si  misli  o  bratu.  „Tebe 
je  treba  ozdraviti,"  je  sklenil  in  ga  pogledal  skoro 
trdo,  da  je  Evgen  nehote  povesil  plašno  svoje 
velike  rujave  oči. 

Takoj  popoldne  je  prišel  Plaveč.  Razložil  je 
Ivanu  natančno,  kako  daleč  je  že  zavozil  Evgen 
ter  ga  prosil,  naj  zgrabi  sam  za  vajeti,  ako  noče, 
da  telebne  vse  skupaj  v  prepad. 

Ivan  se  je  ustrašil.  Da  so  vsa  ta  krasna, 
širna  polja  že  takorekoč  tuja  last,  tega  vendar  ni 
pričakoval.  Molče  je  stopal  po  sobi  in  drhtel  od 
jeze  in  žalosti. 

..Nekoliko  časa,  da  vse  premislim,  moram 
imeti,"  se  je  ustavil  končno  pred  Plavcem,  ki  ga 
je  motril  s  prežečim  izrazom.  „Črez  par  dni  pridem 
k  vam  in  vam  sporočim,  za  kar  se  odločim." 

In  Plaveč  je  odšel.  Želel  je  vendar,  da  bi 
Ivan  rešil  dedno  premoženje.  Dasi  ga  je  mikala 
misel,  kako  bi  bilo,  ako  bi  kraljeval  s  holmskega 
griča  dol  vsej  dolini,  se  vendar  ni  mogel  popol- 
noma otresti  misli,  da  bi  moral  biti  neznosno  ne- 
roden, kakor  če  bi  ga  posadili  mahoma  na  prestol. 
„Berači  so,"  je  siknil  jezno  in  udaril  s  svojo  pa- 
lico ob  tla,  ,,in  vendar  je  človeku,  kakor  bi  šel 
h  kaki  avdijenci,  ko  potrka  pri  njih.  Celo  ta 
potep  Evgen  ima  nekaj,  kar  človeku  imponira. 
Moj  denar  naj  mi  dajo,  pa  jih  pustim  pri  miru." 

Ivan  pa  je  hodil  razburjen  po  svoji  sobi. 
Res,  da  se  je  njegov  delež,  ki  ga  je  bil  dobil  po 
očetovi  smrti,  že  desetero  pomnožil,  toda  ali  naj 
žrtvuje  svoj  zadnji  vinar  za  brata?  Da  bi  pa  on 
sam  ostal  tu,  da  bi  prevzel  to  podrtijo,  on,  ki 
ima  v  prestolnici  cvetočo  trgovino,  on,  ki  se  je 
že  docela  privadil  velikomestnemu  življenju,  da 
bi  se  zakopal  za  vse  življenje  v  filistrske  razmere 
v  trgu  na  deželi,  —  ne,  niti  misliti  ne!  Hm,  je 
premišljal,  nekaj  bi  Plavcu  lahko  dal,  da  bi  ga 
odpravil  za  prvo  silo,  toda  kaj  pomaga  privezati 
za  trsje  potapljajočo  se  ladijo?  Da  bi  bil  vsaj 
Evgen  drugačen!  Eh,  drugačen,  se  je  zjezil,  ako 
bi  bil  drugačen,  bi  do  tega  sploh  ne  bilo  prišlo. 

Stal  je  sredi  sobe  in  strmel  v  tla.  Nakrat 
pa  je  stopil  k  zvoncu  in  pozvonil. 

„Reci  mami  in  Evgenu,  da  bi  rad  govoril 
ž  njima,  z  obema!"  je  naročil  dekli. 

Kmalu  sta  vstopila.  Ivan  ju  je  pogledal  in 
zopet  mu  je  preplavila  dušo  neka  otožnost.  Kakor 
da  stojita  pred  sodnikom,  ki  se  ga  bojita,  a  ki 
sta  proti  njemu  trdno  zvezana  .  .  .  Celo  se  mu  je 
stemnilo. 

,, Plaveč  je  bil  pri  meni,"  je  pričel  resno. 
,,Prav  popolnoma  si  jo  zavozil,  kakor  vidim.  Kaj 
pa  misliš  zdaj?" 

„Hm,  jaz  sem  mislil,  da  boš  ti  mislil  !"  je 
odgovoril  Evgen  s  tisto  poredno  naivnostjo,  ki 
mu  je  pristojala  tako  dobro.  In  Ivanu  se  je  zdelo, 
kakor  da  si  je  Evgen  tega  v  svesti  in  da  rad 
koketuje  s  tem  otroško  nedolžnim,  nekam  ne- 
rodnim nasmehom,  kakor  bi  hotel  reči:  „Pusti 
me,  saj  vidiš,  da  si  ne  znam  pomagati !  Skrbi  ti 
zame!"  Skoro  da  se  je  moral  premagovati,  ako 
je  hotel  ostati  resen  in  trd.  In  to  je  moral  ostati ! 

„Dovtipe  si  prihrani  za  priličnejši  čas!"  ga 
je  zavrnil.  ,,Jaz  se  namreč  ne  šalim.  Plaveč  misli, 
da  dam  jaz  vse,  kar  imam,  kar  tako.  Ej ,  to  bi 
tudi  tebi  ugajalo,  kaj  ne?  Gospod  Ivan  naj  bi 
plačeval  dolgove  in  mislil,  gospod  Evgen  pa  bi 
veselo  in  brezskrbno  živel  in  mislil,  da  Ivan  misli. 
Dragi  moj,  tako  seveda  ne  pojde.  Gotovo  sem 
pripravljen,   da  ti  pomagam,   ali  to  le  v  slučaju. 


da  si  pomagaš  tudi  sam.  Ali  ti  je  še  mogoče  po- 
stati vsaj  za  silo  resen  in  skrben?  Vsaj  toliko 
delaj  in  skrbi,  da  dolgovi  ne  bodo  naraščali  več!" 

Evgen  je  molčal.  Ustavljalo  se  mu  je,  da  bi 
bratu  kaj  obljuboval,  česar  vendar  ne  more  iz- 
vršiti. Kako  le  more  kdo  od  njega  kaj  pričakovati! 
Zdaj,  ko  je  že  upal,  da  ga  reši  Ivan  vseh  skrbi, 
zdaj  naj  šele  začne  delati  in  se  truditi !  In  vendar 
ni  imel  poguma  kar  prostodušno  povedati,  da  ne 
more  in  noče. 

Ivan  je  pogledoval  zdaj  njega,  zdaj  mater. 
Oba  sta  bila  očividno  v  silni  zadregi.  Posebno 
njej  se  je  videlo,  kako  nestrpno  pričakuje,  da  bi 
Evgen  obljubil  drugačno  življenje,  da  bi  pridobil 
vsaj  z  eno  besedo  Ivanovo  pomoč.  Zdaj  pa  zdaj 
se  je  ustavilo  njeno  oko  plaho  na  njem. 

Ivan  je  zmajal  z  glavo. 

„Mama,  dobro  vem,  da  vam  nimam  pravice 
ničesar  očitati,  a  zdi  se  mi  vendar,  da  ste  pre- 
mehki,"  se  je  obrnil  Ivan  do  nje. 

,,Saj  se  trudim  in  ubijam  noč  in  dan,  da  .  .  ." 

Jok  ji  je  zaprl  besedo. 

,,Vem,  vem!"  je  pritrdil  Ivan  in  se  sklonil 
Ijubeznipolno  nad  njo.  „Še  vse  preveč  se  trudite. 
Zaslužili  ste  pač  nekoliko  počitka,  nekoliko  brez- 
skrbnih let,  ubožica.  Evgen,  saj  imaš  dobro  srce, 
bodi  vendar  pameten!  Videl  boš,  da  boš  veliko 
bolj  zadovoljen,  kakor  moreš  biti  zdaj.  Vse  še 
lahko  lepo  uredimo,  a  treba  je,  da  se  potrudimo 
vsi.  Sicer  pa  bomo  že  še  o  tem  govorili;  zdaj 
pojdiva  k  Plavcu  !" 

Materin  jok  ga  je  pretresel.  Postalo  mu  je 
mučno,  da  bi  še  nadalje  karal  in  učil.  Poskusil 
je  mater  potolažiti. 

,, Toliko  že  imamo,  da  bomo  živeli !"  je  pri- 
pomnil in  vzel  klobuk.  „A  če  bo  Evgen  pameten, 
bo  naša  hiša  zopet  to,  kar  je  bila  nekdaj.  Mama, 
pridite  še  vi  drevi  k  Plavcu,  saj  vam  je  potreba 
razvedrila!  Kaj  ne,  da  pridete?"  je  prosil  prisrčno. 

„Ne,  ne!"  se  je  nasmehljala,  oči  še  vedno 
polne  solz.  „Kdo  bo  pa  zame  delal?  Rajše  pri- 
dita  vidva  domov!  Večerja  vaju  bo  čakala." 

Brata  sta  molčala  vso  pot.  Mučno  je  bilo 
obema,  da  sta  sama.  Vsak  pogovor  je  postal  pri- 
siljen. Čutila  sta  pač  oba,  da  ju  veže  močna  vez, 
da  sta  brata,  a  bilo  jima  je  vendar,  kakor  da  ju 
loči  globok  in  širok  prepad. 

Ivan  je  premišljeval,  ali  bi  razglasil  javno, 
da  je  odložil  poslansko  čast,  ali  bi  si  še  premislil. 
Kar  je  rekel  dr.  Kralju,  to  je  bilo  govorjeno  v 
razburjenju,  pot  nazaj  mu  še  vedno  ni  bila  zaprta. 

„Proučiti  moram  prej  vse  razmere,  potem 
bom  šele  vedel,  kako  in  kaj,"  si  je  mislil,  ko  sta 
vstopila  pri  Plavcu. 

b. 

Sedeli  so  sami  pri  mizici  pod  i<ošatim  ko- 
stanjem na  vrtu,  Ivan,  Evgen  in  Plaveč.  Pogovor 
se  je  sukal  skoraj  edino  o  novi  železnici  in  o 
njenem  pomenu  za  te  kraje. 

Včasi  je  prisedla  tudi  Alma.  Donašala  je 
sama  pivo,  kar  je  storila  le  redkokdaj  in  le  po- 
sebno odličnim  gostom. 

Ivan  jo  je  opazoval  neprestano.  Ugajala  mu 
je  njena  zdrava  živahnost,  njen  veseli,  prostodušni 
smeh  in  njene  o  bistrem  duhu  pričajoče  opazke. 
To  je  bilo  vse  naravno,  odkritosrčno,  nič  one 
raiinirane  ljubeznivosti,  one  bolehne  strastnosti 
velikomestnih  dam. 

Nekaj  toplega  je  začutil  v  sebi,  kakor  da 
se  mu  taja  star  led  v  duši.  Vse  se  mu  je  zdelo 
do  tega  trenutka  nekam  malenkostno  tu  doma, 
skoro  da  so  ga  motile  te  nizke  koče,  ta  priprosta 
govorica,  neumno  se  mu  je  zdelo  to  strmenje  za 
njim,  tujega  se  je  čutil  v  tem  miru,  kakor  da  po- 
greša velikomestnega  hrušča,  velikanskih  hiš,  ele- 
gantnih ljudi,  uglajenih  poklonov.  Pač  mu  je 
vstrepetalo  srce,  ko  se  mu  je  razlil  pogled  po  to- 
likem času  zopet  črez  te  ljube,  znane  ravnine,  a 
obenem  mu  je  bilo,  kakor  da  se  mora  čuditi  tem 
davno  pozabljenim  čustvom,  kakor  da  mu  jih 
duša  še  ne  more  umeti,  kakor  da  ga  gleda  ta 
krasni  svet  nezaupljivo,  češ:  kaj  hočeš  ti  tu,  ki 
te  toliko  časa  ni  bilo?  Šele  zdaj  se  mu  je  zazdelo, 
kakor  da  mu  odpirajo  vsa  drevesa  svoje  zelene 
roke  v  prisrčen  objem,  kakor  da  mu  nudijo  vse 
te  sveže  gore  svoje  krasote,  kakor  da  mu  slave 
vse  te  borne,  nizke  koče  svoj  tihi  mir.  Začutil  je 
šele  sedaj  popolnoma,  da  je  doma.  Z  neko  zo- 
prnostjo se  je  spomnil  onih  polmrtvih  ljudi  in 
polmrtvih  dreves  daleč  tam  za  gorami. 

Postajal  je  bolj  in  bolj  zgovoren  in  živahen. 
Kakor  da  je  zdrknila  z  njega  hipoma  prisiljenost, 
ceremonialnost,  ki  jo  je  prinesel  s  seboj  iz  tujine. 

Evgen,  ki  je  sedel  ves  čas  molčeč  poleg 
njega,  kakor  da  se  ne  upa  govoriti  vpričo  res- 
nega, strogega  brata,  je  bil  kmalu  zopet  stari 
človek.  Veselilo  ga  je,  ko  je  videl,  da  zna  tudi 
Ivan  ceniti  njegove  dovtipe.  Nekaj  gorkega,  pri- 
srčnega se  je  ovijalo  duš  obeh  bratov,  postajala 
sta  bolj  in  bolj  intimna. 

„Saj  si  na  vse  zadnje  čisto  imeniten  dečko; 
samo  to  je  škoda,  da  nisi  Rothschildov  sin,"  se 
je  smejal  Ivan. 

„Kaj  ti  je  pa  storil  revež,  da  mu  želiš  kaj 
takega?"  je  vzdihnil  Evgen  in  obrnil  svoje  oči 
nedolžno  proti  nebu. 

Plaveč  je  prinesel  zaprašeno  steklenico  na 
mizo  in  jo  odprl  s  skrivnostnim  smehljajem. 


Kozarci  so  žvenketali,  vesel  smeh  se  je  -raz- 
legal daleč  v  mehki  mrak. 

Prihajalo  je  več  in  več  družbe,  domačinov 
in  ietoviščarjev.  Vsi  so  bili  radovedni,  kak  je  novo- 
došlec.  Ivanu  so  se  zdeli  vsi  ljubeznivi  ljudje,  a 
zanimal  ga  ni  nobeden  posebno. 

Šele  na  zadnjem  gostu  mu  je  obviselo  oko 
z  začudenjem. 

Bil  je  majhen  možiček  v  dopetni,  sivi,  pri- 
prosti  halji,  z  dolgimi  lasmi  brez  pokrivala  in 
krasno,  rjavo  brado,  ki  mu  je  sezala  skoro  do 
pasu.  Izza  naočnikov  je  gledalo  dvoje  velikih,  pa- 
metnih očij. 

Predstavil  se  je  kot  slikar  znanega  imena  in 
sedel  poleg  Ivana.  Plaveč  mu  je  prinesel  sam 
kozarec  svežega  mleka. 

Pogovor  poln  bolj  ali  manj  pogojenih  dov- 
tipov  je  za  hip  obstal.  Slikarjev  resni  obraz  ni 
soglašal  s  tako  zabavo.  Bil  je  eden  izmed  onih 
ljudi,  ki  znajo  vtisniti  vsakemu  trenutku  znak 
svoje  individualnosti,  ki  znajo  potegniti  cele  družbe 
tja,  kamor  hočejo  oni. 

In  zato  so  se  morale  skriti  vse  one  ljubez- 
nive, male  šale,  ki  so  prej  švigale  po  zraku  med 
smehom  in  veselimi  očmi,  in  bilo  je,  kakor  da 
se  je  spustil  resen  duh  nad  obširno  omizje.  Ivan 
je  opazoval  obraze.  Tu  pritajena  nevolja,  da  je 
konec  veselega  večera,  tam  decentna  resigniranost, 
tam  razumno  zanimanje.  Almine  oči  so  govorile 
neprestano,  zdaj  pritrjajoče,  zdaj  dvomeče,  zdaj 
odklanjajoče. 

Slikar  je  imel  glavno  besedo.  Govoril  je 
sonorno,  tekoče,  da  ga  ni  maral  nihče  motiti. 
Obrnjen  je  bil  proti  Ivanu,  a  dano  mu  je  bilo, 
da  ni  bilo  v  tem  za  druge  ničesar  žaljivega.  S 
finim  taktom  je  imel  uprt  svoj  pogled  večinoma 
v  onega,  ki  ga  je  nocoj  očividno  najbolje  raz- 
umel, a  obenem  mu  je  potovalo  oko  od  drugega 
do  drugega,  naglo  odmikajoče  se  od  onih,  kjer 
je  dobil  mrtve  oči  in  govoreče  z  onimi,  ki  so  ga 
poslušali  in  slišali. 

V  slikarjevih  besedah  je  drhtela  večja  in 
večja  strast.  Bilo  mu  je  dobro,  da  vro  njegove 
misli  brez  ovir  skozi  odprte  oči  v  dušo  človeka, 
ki  bi  mu  jih  takoj  zaprl,  ako  bi  mu  bile  tuje. 
Bil  je  izmed  onih  čudnih  dialogov,  ki  so  možni 
v  krogu  globokih  ljudi,  kjer  se  sliši  morda  glas 
samo  enega,  a  govore  hkratu  vsi. 

Ivanu  je  bilo,  kakor  da  daje  ta  čudni  mož 
izraza  idejam,  ki  počivajo  že  davno  neme  v  nje- 
govi duši,  pričakujoč  samo,  da  jih  nauči  kdo 
govoriti.  Ista  ljubezen  do  človeka  in  ista  mržnja 
do  ljudi,  ista  nevera,  da  bi  mogel  kdo  pomagati 
človeštvu,    kakor   mu    hočejo    pomagati    današnji 

proroki  in  ista  vera,  da  mora  biti  nekje  nekaj,  kar 
bi  ga  osrečilo,  isto  sovraštvo  do  besede  in  isto 
zaupanje  v  dejanje. 

A  slikar  je  šel  dalje  in  dalje.  Učil  je  sov- 
raštvo do  ljubezni  in  ljubezen  do  sovraštva; 
sovraštvo  do  ljubezni,  ki  leči  umirajočega,  da 
trpi  dalje,  kakor  bi  trpel  brez  te  ljubezni,  ljubezen 
do  sovraštva,  ki  sune  opotekajočega,  da  pade  in 
se  zopet  vzdigne. 

„Tako  uči  veliki  Nietsche!"  je  vskliknil  slikar 
strastno.  „Ako  se  spotakne  tvoj  brat,  pahni  ga 
da  pade  in  spozna,  da  je  padel.  Vi  dajete  milo- 
dare  beračem,  ki  vas  ustavljajo  na  poti,  in  kaj 
izvira  iz  tega?  Mesto,  da  bi  jih  danes  poginilo 
deset  in  bi  to  vrglo  družbo  iz  letargije,  da  bi  se 
dvignila  in  pomagala,  pride  čas,  ko  jih  pogine 
na  tisoče,  ne  da  bi  jim  mogel  kdo  priskočiti.  Vi 
rohnite  proti  onim,  ki  zahtevajo  ogromnih  svot 
za  nove  topove.  Blagoslavljajte  jih,  kajti  oni  nas 
tirajo  do  tja,  ko  onemogoči  orožje  samo,  izpopol- 
njenje  do  popolnosti,  vsako  klanje.  Vi  se  borite 
z  obupom  proti  mračnjakom,  ki  nas  vlečejo  nazaj 
v  temne  čase.  Hvaležni  jim  bodite,  da  pride  vsled 
njih  prej  čas,  ko  bode  stopala  svoboda  mogočno 
proti  zarji  novega  velikega  dneva,  ki  nima  več 
večera!  Pomagajte,  zastrite  vsa  okna,  da  vstane 
prej  nepremagljivo  kričanje  po  luči!  Hrepenite  po 
trinogih,  kajti  iz  njih  gnilih  trupel  poganja  silno 
drevo  svobode!" 

Utrujeno  se  je  naslonilo  slikarjevo  šibko 
telesce  nazaj,  kakor  da  ga  je  uničila  silna  strast, 
postal  je  molčeč  in  kmalu  je  vstal  in  odšel. 

Nekaj  težkega  je  ležalo  še  vedno  na  vsej 
družbi.  Tedaj  pa  se  je  oglasil  na  dolenjem  koncu 
mize  nekdo  s  prezirljivim:  „Neumnosti,  kolobocija!" 

Ivan  se  je  ozrl  vanj.  Neprijetno  ga  je  dirnila 
ta  opazka  korektnega  nemškega  profesorja.  Čutil 
je  neko  antipatijo  do  tega  človeka  že  ves  večer. 
Sam  s  sabo  zadovoljen,  prepričan  o  svoji  modrosti, 
je  poslušal  slikarja  z  zaničljivim  nasmehom,  ki  je 
pa  takoj  izginil,  kadar  je  obviselo  govornikovo 
oko  na  njem.  Šele  zdaj  si  je  upal  s  svojo  kratko 
sodbo  na  dan. 

Ivanu  so  bile  zadnje  slikarjeve  ideje  tako 
nove,  da  še  sam  ni  vedel,  kako  jih  sodi,  toda 
take  prezirljive  obsodbe  vendar  niso  zaslužile. 
Zato  je  zavrnil  profesorja  hladno. 

„Take  neumnosti  to  gotovo  niso.  Sicer  pa  bi 
bili  gospod  profesor  povedali  lahko  prej  njemu 
samemu  svoje  mnenje,  in  razvilo  bi  se  bilo  lahko 
zelo  zanimivo  razmotrivanje." 

„Eh,  kaj  pa  naj  človek  na  to  odgovarja? 
Ta  mož  nas  itak  smatra  vse  za  tepce   in   bi  za- 


služil pravzaprav,  da  bi  ga  vrgli  iz  svoje  srede. 
Značilno  je  zelo,  da  ga  poslušamo  in  strmimo 
vanj,  kakor  v  kakega  proroka.  Sicer  pa  naj  le 
molči  o  beračih!  Sam  je  tisti,  ki  da  zadnji  vinar 
revežem,  ki  je  raztrosil  samo  tu  že  črez  petsto 
kron  med  potrebne  ljudi." 

Vse  mu  je  pritrdilo.  Profesor  je  bil  s  svojimi 
zadnjimi  besedami  zopet  v  sedlu. 

Ivan  je  molčal.  Nikakor  še  ni  čutil  moči, 
da  bi  šel  v  boj  za  slikarjeve  nazore,  a  to  je  čutil 
že  zdaj,  da  so  naredili  nanj  velik  vtis. 

Ko  sta  se  vračala  domov,  je  bil  Evgen  že 
prav  dobre  volje.  Govoril  je  neprestano,  a  Ivan 
ga  je  le  raztreseno  poslušal. 

„Veš  kaj  sem  doživel  na  sv.  Telo  v  Žabnici?" 
je  žlobudral.  „Veš,  procesija  je  prišla  že  na  trg, 
fantje  so  pa  še  mlaj  postavljali.  Ravno  ko  se 
vrag  nekoliko  zamaje  na  desno,  zapoje  župnik: 
„Dominus  vobiscum",  eden  izmed  fantov  pa  z 
basom  kot  odgovor:  „Tu  primi,  hudič,  tu!"  Ali  ni 
imenitno?  Da,  če  se  pa  niti  temu  ne  smeješ, 
potem  pa  s  tabo  sploh  ni  govoriti!"  se  je  razjezil 
Evgen  in  obmolknil. 

„Kaj  si  pravil?"  je  vprašal  Ivan. 

„Nič!"  je  odgovoril  Evgen  užaljeno  in  stopal 
molče  dalje. 

Mati  je  bila  šla  že  spat.  Ivan  se  je  odpravil 
takoj  v  svojo  sobo  ter  stopal   dolgo   gor  in  dol. 

Nekam  zmedeno  mu  je  bilo  v  glavi.  Čutil 
je,  da  imajo  te  slikarjeve  ideje  same  nekaj  ne- 
jasnega, neskladnega  v  sebi,  toda  mikala  ga  je 
neizrečeno  neka  brutalna  romantika  v  njih.  To  je 
bilo  nekaj  novega,  nekaj  nevsakdanjega!  Ali  so 
pač  izvršljive?  Saj  jih  niti  slikar  sam  ne  vrši, 
kakor  pravijo.  Vojno  pridiga  proti  beračem,  a  sam 
jim  razdaja  vsak  vinar.  —  In  vendar  bi  bilo  tako 
mikavno  poskusiti! 

Fantasta  ga  je  nazval  dr.  Kralj,  ko  sta  se 
poslavljala,  spominjal  se  je  še  dobro.  Da,  gotovo 
je  v  njem  nekaj,  kar  more  tak  filister  imeno- 
vati fantastično,  a  morda  je  baš  to  znak,  da  je 
on  sam  drugačen,  da  je  v  njem  nekaj  višjega, 
česar  ni  v  teh  korektnih  ljudeh.  Fej,  tako  bitje, 
kakor  je  ta  nemški  profesor! 

„Ako  se  spotakne  tvoj  brat,  pahni  ga,  da 
pade,  in  spozna  da  je  padel!"  Da,  ali  ni  to  kar 
naravnost  nasvet,  kako  naj  se  ravna  proti  bratu  ? 
Kaj  pomaga  takega  človeka  podpirati !  Ne,  dol 
ž  njim  v  propad  bede  in  ponižanja,  da  se  že 
vendar  končno  iztrezne,  da  spozna,  kam  je  padel, 
da  zahrepeni  že  enkrat  po  tem,  da  bi  vstal.  Ali  bo 
pa  imel  toliko  moči?  Ali  ga  ne  obide  prej  usmi- 
ljenje? (Dalje  prihodnjič.) 

v  soboto  v  mestu  je  semenj, 
nabil  bom  dva  mošnjička, 
po  beli  cesti  tjekaj  šel 
in  kupil  si  konjička. 

Sto  zlatih  kronic  zanj  bom  dal 
in  grivico  mu  črno 
povezal  v  kitic  tenkih  sto 
z  vrvico  bon'  srebrno. 


ROŽENKRAVT. 

Gredo  mi  fantje  skozi  vas 
pa  v  jasno  noč  pojo  naglas. 

In  v  mesec  preko  vse  vasi 
zalajajo  hripavi  psi. 

A  fantje  mi  naprej  gredo, 
veselo  vriskajo,  pojo. 

Le  jeden  ni  šel  vasovat, 
le  jeden  ne  na  slamo  spat. 


Pa  dirjal  bom  skoz  tri  vasi, 
skoz  tri  vasice  bele 
in  ukal  bom  in  vriskal  bom 
in  podkve  bodo  pele. 

Pa  marsiktera  bo  dekle 
za  mano  govorila : 
„Ta  mora  biti  fantič  moj, 
le  jaz  ga  bom  ljubila." 

In  jaz  bom  dirjal  v  tri  vasi, 
črez  tri  zelene  griče, 
pa  z  nageljčkom  se  bahal  bom 
in  dražil  z  njim  deklice. 


Pri  ljubici  je  kraj  vasi, 
kjer  žalosten  ji  govori: 

„Ko  jutri  mašo  odzvoni, 
njegova  boš,  njegova  ti. 

In  njega  le  ljubila  boš 
in  name  pozabila  boš. 

Bogata  ti,  a  reven  jaz 
in  tuj  bo  zate  moj  obraz. 


Jaz  pa  b -rn  dirjal  v  našo  vas; 
tam  konjič  bo  zahrkal ; 
pri  hiši  beli  sred  vasi 
na  okno  bom  potrkal. 

Skoz  okence  se  bo  dekle 
sklonila  in  zardela, 
utrgala  bo  nageijček 
za  trak  mi  ga  pripela. 


Pa  roženkravta  ne  boš  več 
pripela  mi  za  trak  rudeč." 

„„0j,  tiho  bodi,  fantič  moj, 
moj  roženkravt  je  vedno  tvoj. 

Zalila  bom  ga  vsaki  dan 
in  skrbno  bom  pazila  nanj. 

Če  sama  bom,  pa  pridi  ponj, 
o,  saj  ne  prideš  mi  zastonj!"" 


ROŽMARIN. 

Cvete  dekletu  rožmarin, 

oj,  rožmarin  zelen. 

Ne  našel  bi  v  deželah  treh 

fant  goršega  noben. 

Oj,  cveti,  cveti  rožmarin 
in  duh  ti  skozi  vas! 


Pod  okno  pride  fantič  zal. 

„Zdaj  moram  v  boj  krvav. 

Daj  rožmarina  lepega 

še  šopek  mi  v  pozdrav. 
Ko  puške  bodo  pokale, 
nate  mi  bo  spomin." 


In  dekle  v  oknu  skloni  se, 

vršič  utrga  mlad, 

pa  solzna  vsa  ga  fantiču 

pripne  za  gumbič  zlat. 

„Na,  rožmarinček,  fantič  moj, 
ker  ljubim  te  srčno  .  .  ." 


Pa  slanca  mrzla  pala  je 
na  širno,  širno  plan 
in  v  jutru  bil  je  rožmarin 
na  oknu  ves  požgan. 
Oj,  jokaj,  jokaj,  dekle  ti, 
oj,  z  Bogom  rožmarini 


Ko  bil  je  rožmarin  požgan, 
zadele  kroglje  tri 
v  srce  so  fanta  in  vršič 
mu  pal  je  v  črno  kri. 

Oj,  sijaj,  zlato  soince  ti 

na  mrtvi  rožmarin! 

R.  M.  Nojanov. 


^m 

ŽRTVE  ZLATA. 


Spisal  Jos.  Jem  nov 


(Dalje.) 


am  si  se  izgubil?"  je  šepnila  Olga 
dr.  Orlu,  prišedšemu  v  sobo.  „Bled 
si,  —  ali  si  bolan?" 

Orlu  se  je  zdelo,  da  se  je  poro- 
dilo to  vprašanje  nekje  na  površju  njene  duše: 
nekaj  priučenega,  mrzlega  je  dihalo  iz  njenih 
besed. 

„Šel  sem  si  nekoliko  hladit  glavo;  —  zunaj 
je  prekrasna  noč." 

„Ali  sta  že  ponehala  burja  in  metež  ?" 

, Jasno  je  kot  riblje  oko,  in  luna  je  prav- 
kar vzšla  na  obzorju." 

„Bo  vsaj  prijetnejša  vožnja.  Kdaj  prihaja 
najin  vlak?" 

,Črez  dobro  uro  se  posloviva." 

„0h,  Gojmir!  .  .  ."  je  dehnila  in  nežno  stis- 
nila ženinu  roko. 

Vznemirjen  se  je  ozrl  nanjo.  Bilo  mu  je, 
kakor  da  gleda  danes  prvič  na  to  suhljato,  v  šu- 
mečo svilo  zavito  telesce. 

Njene  oči  so  na  široko  utripale :  bile  so 
sivoprižaste  bar\'e,  kakor  plitva  krnica,  ki  sije 
skozi  njo  ponekod  že  dno.  —  Radi  globokih 
očesnih  duplin  se  je  videl  nos  nekoliko  presamo- 
stojen  sredi  drobnega  lica.  Ustnice  so  bile  nagu- 
bane, vendar  črešnjevordeče,  —  a  suhe,  mrzle  .  .  . 
Nad  nizkim  čelom  je  bila  navrhovatena  kopa 
bujnih,  izvanredno  bujnih  las,  žarečerdečih  in 
valovito  zakrivajočih  gornjo  polovico  majhnih 
ušesc,  ki  sta  se  v  njih  iskrila  dva  briljanta  čaro- 
vitega  bleska. 

In  v  ta  briljanta  je  uprla  poštarica,  sedeča 
blizu  neveste,  svoje  oči  ter  pošepetala  svoji 
sosedi : 

„Kaj  ne,  prekrasne  uhane  ima!  .  .  .  Kakšen 
ogenj  krešeta  kamena!  ...  Pa  da  se  je  stari  škrt- 
Ijavec  osokolil  za  tolik  izdatek!" 

„Kaj,  ali  ne  poznate  Strgarja?  Stavim,  še  v 
doto  ji  bo  zaračunil  teh  par  stotakov  ..." 

„Stotakov,  stotakov  —  bežita  no!"  je  po- 
segla v  šepet  črez  mizo  se  nagnivša  notarka;  „ali 
res  verjameta,  da  sta  briljanta  prava?  Sama  ba- 
harija  to,  pa  nič  drugega,  vam  rečem.  Strgarjevi 
—  pa  briljanti,  ah,  kaj  še!" 

„Pa  zakaj  ne?  ...  V  tako  važnem  trenutku 
kakor  je  poroka,  se  je  pač  tudi  Strgar  toliko 
omehčal,  da  je  posegel  globlje  v  mošnjiček!"  je 


pripomnila  poštarica  ter  si  popravila  lasni  koder, 
ob  katerem  se  ji  je  iskril  uhan  z  drobnim  bi- 
serom. 

„Morebiti  so  uhani  darilo  ženinovo",  je  pri- 
stavila poštaričina  soseda. 

„ Pojdite,  pojdite,  saj  še  svojih  dolgov  ni 
plačeval !" 

„Ah,  kaj  dolgovi !  Da  bi  bil  plačal  vsaj  po- 
greb za  Delničarjevo!" 

„Niti  tega!?  ...  Pa  je  res  grdo  napravil! 
Revico  kar  tako  pustiti  ..." 

„Boste  videli,  bo  se  mu  še  utepalo,  bo  .  .  ." 

Na  skrajnjem  koncu  mize  je  tedaj  nekdo  po- 
trkal ob  kozarec;  a  to  znamenje  ni  imelo  poseb- 
nega uspeha :  le  nekateri  razgovarjajoči  se  so 
utihnili. 

Izza  mize  pa  se  je  vzpel  dolgočasni  pristav 
Megla. 

„ Dovolite  tudi  meni,  gospoda  slavna",  je 
pričel  zanosno,  „da  izgovorim  s  svojega  stališča 
nocoj  nekatere  besede  v  čast  srečni  obitelji,  ki 
utripljejo  danes  ž  njo  srca  vseh  nas  v  neizmerni 
radosti,  ki  utripljejo  ž  njo  srca  vseh  navdušenih 
sinov  naroda  našega  ..." 

„Pika!  .  .  .  Črta  nastranska  !"  je  siknil  njemu 
zbočki  sedeči  notar  Srtina  in  ga  dregnil  v  nogo. 
Slavnostnih  govorov  ni  mogel  trpeti. 

»Gospoda  slavna!  Jaz  govorim  s  svojega 
stališča,  in  moje  stališče  je  široko,  obširno,  kakor 
je  obširen  narod,  ki  sem  iz  njega  vzrasel  ..." 
—  tu  je  pomencal  s  svojo  nogo,  podobno  lo- 
parju, ki  vsajajo  ž  njim  poprtnik  —  „s  tega  sta- 
lišča torej  naglašam,  da  sta  se  danes  naposled 
združila  telo  in  duša  našega  naroda  ..." 

Ko  je  zaslišal  dekan,  sedeč  blizu  srede  mize, 
izmed  šundra  besede  „telo  in  duša",  je  menil, 
da  razpravlja  govornik  teološko  vprašanje;  pozorno 
je  uprl  torej  svoj  dobrodušni  pogled  v  govornika 
Meglo,  sklenil  roki  in  se  naslonil  v  svojem  stolu. 
Megla  pa  je  navdušeno  nadaljeval : 

„Telo  in  duša  našega  naroda  sta  se  danes 
poročila,  pravim!  Ni  li  slavnoznani  Strgarjev  dom 
tisti  vir,  ki  daje  življenje  našemu  mestu,  našemu 
narodu?  ...  Z  njegovim  denarjem  uspevajo  naše 
posojilnice,  njegovi  novci  so  oživljajoča  kri  našim 
društvom,  njegova  z  zlatom  in  srebrom  okovana 
pest  podira  naše  potitične  nasprotnike  v  prah  in 

pepel  ...  In  z  drugega  stališča:  —  gospod  doktor 
Orel !  Ni  li  on  duša  našega  naroda  ? !  Kdo  je 
prvi  govornik  v  naši  čitalnici  ?  —  Dr.  Orel !  .  .  . 
Kdo  povzdiguje  svoj  glas  na  političnih  shodih?  — 
Dr.  Orel!  .  .  .  Kdo  bi  nam  pisal  v  časnike  vvodne 
članke,  oklice  itd.,  da  nimamo  dr.  Orla?!  .  .  .  Da, 
da,  on  je  duša  našega  naroda,  našega  uma  svetli 
meč!  .  .  .  Gospoda,  tudi  jaz  orjem  na  polju  pro- 
svete,  toda  našemu  slavljencu  ne  segam  niti  do 
gležnja !  .  ." 

„Preklja  rogovilasta !  Saj  si  trikrat  daljši, 
nego  on!"  je  bleknil  notar  in  prasnil  v  hudoben 
smeh. 

„ Gospoda  slavna !  Postavimo  se  na  višje 
stališče!  .  .  .  Čast,  komur  čast!  —  Kako  se  je  zbralo 
toliko  krvi  v  osrčju  našega  naroda?  ...  Na  kakšen 
način  se  je  tako  lepo  izredilo  njegovo  telo?.  .  ." 


„Nehaj  že  vendar  metljati,  gobezdalo!"  je 
zagodrnjal  Srtina  in  uščenil  Meglo  v  suho  stegno. 
Megla  se  je  bolestno  ozrl  s  svojega  višjega 
staHšča  na  nadležnega  tovariša,  položil  je  roko 
na  tisto  mesto,  kjer  ga  je  skelelo,  in  nadaljeval: 
„ Gospod  Strgar  je  imel  nekdaj  prazno  dlan, 
pa  bil  je  maren  kot  čebelica,  in  do  svojega  bo- 
gastva se  je  prebil  le  z  jekleno  delavnostjo,  mrav- 
Ijino   vztrajnostjo.  —  Prav   kakor   pravi    pesnik : 

Lani  je  slepar " 

Megla  je  tiho  jeknil  in  pogoltnil  drugo  po- 
lovico stiha.  Toda  hipoma  se  je  izčajmal  in  citiral 
dalje  : 

..Lani  je  sodar  starino 
še  prodajal,  nosil  škatle, 
meril  platno,  trak  na  vatle, 
letos  kupi  si  graščino  ..." 

Razjarjen  ga  je  v  teni  hipu  ustavil  sosed 
in  potegnil  s  tako  silo  na  stol,  da  je  zaječal  v 
svojih  sklepih,  hkratu  pa  je  zaklical  notar: 

„  Dobro  I  Slava  poročencema !" 

Bila  je  Meglina  sreča,  da  niso  gostje  po- 
slušali z  večjo  pazljivostjo  njegovega  govora. 
Hrupno   so  se  pridružili  notarju,    trkali   in  vpili: 

„Živela!  Na  mnoga  leta!" 

Oče  nevestin,  veletržec  Strgar,  pa  je  moral 
nekaj  malega  ujeti  v  svoja  ušesa :  v  njegovih 
jastrebjesivih  očeh  se  je  zaiskrila  jezica,  da  sta 
se  izbočili  ustni  v  mrčavo  šobo.  —  A  le  za  hip. 
V  prihodnjem  trenutku  se  mu  je  srce  že  zopet 
širilo  v  objestnosrečni  zavesti,  "da  ima  zeta,  ki 
mu  ga  daleč  okoli  ni  enakega. 

In  važno  se  je  dvignil  s  stola  ter  dostojan- 
stveno trčil  celo  z  Meglo  .  .  . 

Kmalu  nato  sta  se  ženin  in  nevesta  poslo- 
vila ;  odhajala  sta  na  ženitvansko  potovanje,  ki 
sta  se  ga  namenila  uživati  vsaj  dva,   tri  mesece. 

Svatje  so  ostali  še  dolgo  skupaj ;  saj  niso 
bili  vajeni,  da  bi  stari  žulec  Strgar  večkrat  skrbel 
tako  potratno  za  želodec  »celokupnega  naroda". 

Že  je  lezel  mesec  za  pogorske  gredlje  in 
na  izhodu  se  je  že  breckalo,  pri  Strgarjevih  pa 
se  je  še  vedno  napivalo  „dražestni  dvojici",  „za- 
slombi  slovanske  lipe",  „svetli  zarji  slovenskega 
dneva"  .  .  . 

V  kupeju  II.  razreda  pa  je  dremala  nevesta 
na  blazini,  a  dr.  Orel  je  strmel  skozi  okno  na 
sive  kraške  pečine. 

II. 

.  .  .  Časi  so  minoli, 
ko  sem  ljubil  bledo  smrt, 
sedaj  pa  ljubim  tebe, 
o  juga  solnčni  vrt! 

Kette. 

Dr.  Orel  in  njegova  nevesta  sta  si  bila  iz- 
brala najkrajšo  pot  preko  Lombardije.  Pomudivši 
se  le  nekaj  dni  v  znamenitejših  krajih,  sta  brzela 
naravnost  k  svojemu  cilju       na  francosko  Riviero. 

Po  laških  mestih  sta  se  bila  namenila  ostati 
dalje  časa,  vračaje  se  domov,  a  prve  tedne  sta 
hotela  preživeti  na  obalih  Sredozemskega  morja, 
predvsem  v  Niči. 

Misel,  da  bi  presanjala  prvi  čas  svojega  za- 
konskega življenja  na  divni  Rivieri,  se  je  bila  po- 
rodila pravzaprav  v  glavi  Orlovi,  ki  ga  je  že  itak 
dalje  časa  vleklo  v  te  kraje,  toda  tudi  Strgar- 
jevim  je  bilo  to  prav  po  volji,  zakaj  Olga  je  že 
nekaj  let  sem  bolehala  in  zdravniki  so  ji  morske 
kopeli  najtopleje  priporočali  .  .  . 

In  tako  je  to  potovanje  na  Riviero  združe- 
valo za  Olgo  prijetnosti  s  koristjo  .  .  . 


Vendar,  kar  je  bilo  prijetnega  za  mlado 
ženo,  je  bilo  kmalu  vse  pri  kraju  .  .  .  vsaj  medenih 
tednov  je  bilo  kmalu  konec. 

Ne  da  bi  se  morda  s  soprogom  že  kaj  spo- 
rekla!  Toda  tiste  sanje,  ki  so  ji  rojile  po  glavi, 
dokler  je  še  samevala  v  očetovem  domu,  vse  tiste 
slike,  ki  jih  je  pričarala  njena  bujna  domišljija, 
ko  je  čitala  ali  pa  slišala  o  prvih  rajskih  mesecih 
zakonskega  življenja:  vse  to  se  ji  je  kar  prve  dni 
razpršilo  —  v  prazen  nič  ...  . 

V  njeni  glavi  so  se  vkorenili  o  zakonskem 
življenju  prav  isti  nazori,  kakršnih  nahajamo  pri 
nevestah,  ki  so  se  do  svoje  poroke  držale  iz- 
večine  le  očetovske  hiše  in  ki  so  jim  malen- 
kostne zabave  in  sentimentalno -romantiški  nav- 
dahnjeni romani  edini  vir  njih  omejenega  živ- 
ljenjskega naziranja  .  .  . 

Opojno  veselje,  ki  se  bo  v  njem  topila  prve 
mesece  po  poroki,  razkošna  ljubezen,  ki  napolni 
vse  njeno  jestvo,  dokler  se  ne  poprime  resno 
gospodinjstva,  —  po  teh  opojnih  mesecih  pa 
umna  briga  za  dom,  prepletena  z  rajskosladkimi 
urami  prvih  mesecev:  to  bi  bila  površna  slika, 
kakršno  si  je  ustvarila  Olga  v  svoji  domišljavi 
glavi.  — 

Toda  že  prve  dni,  ki  jih  je  preživela  s  svojim 
soprogom  v  Niči,  je  uvidela,  kako  silno,  silno  se 
je  bila  varala. 

Dokler  sta  se  še  vozila  po  železnici  in  sedela 
v  kupeju,  se  je  tolažila  vedno,  češ,  kadar  prideva 
iz  tega  dima,  kadar  se  odpočijeva  v  mirnem  hotelu, 
bo  vse  drugače. 

Pa  nikakor  ni  hotelo  biti  drugače,  kljub 
temu,  da  sta  že  nekaj  dni  stanovala  v  elegantni 
sobi,  urejeni  z  vsem  modernim  komfortom,  ki  ga 
je  nudil  elegantni  „Hotel  de  France",  impozantno 
se  dvigajoč  v  bližini  svežo  sapo  dihajočega  „jardin- 
publica"  ob  avenue  Massena. 

Med  dušo  Olgino  in  Gojmirovo  se  je  od- 
pirala zevajoča  globel,  ki  ni  dopuščala,  da  bi  se 
te  dve  bitji  združili  v  mogočen  akord  prave 
ljubezni. 

On  je  bil  navajen  z  vso  slastjo  sprejemati 
nove  vtiske,  ki  mu  jih  je  nudila  izpremenjena 
okolica,  njegova  duša  je  bila  suha  goba,  ki  je 
hlastno  vsrkavala  vse  novo  dojme  .  .  . 

Njeno  duševno  obzorje  pa,  že  itak  ne  preveč 
obširno,  je  bilo  ovito  v  nekako  opolzlo  kopreno 
tesnosrčnosti,  skozi  katero  je  le  iztežka  prodrlo, 
zanimanje  za  kak  predmet,  če  se  ni  tikal  naravnost 
njene  osebe  same. 

A  posebno  je  nedostajalo  njej  tega,  kar 
moške  v  največji  meri  oduševljuje  ob  strani 
ženskih,  kar  daje  ženi  isto  omamljivo,  neprodirno 

atmosfero,  ki  z  neodoljivo  silo  priklepa  moške 
na    nekaj,    kar    njili    duša    pogreša :  Olga    iii 

iimeia,  z  globokim  čuvstvom  se  ugiabljati  v  situ- 
acijo, —  njeno  oko  ni  bilo  navajeno,  razbrati  fino 
niansiranih  tint  očarujočih  predmetov,  mimo  katerih 
uiiaja  navadno  pogled  moškiii  v  daljavo,  njena 
duša  je  bila  sploti  plitva,  da  se  je  videlo  z  lahkočo 
na  dno  ...  a  moški  ljubijo  globoke  vode  —  če 
tudi  omejene,  skromne  površine  oni  ljubijo 
tolmune  .  .  . 

Prav  kakor  je  med  njunima  dušama  zevala 
nepremostljiva  globel,  prav  tako  sta  si  bila  po 
svoji  zunanjosti  živo  nasprotje:  on  zdrav  in  svež, 
očarujočega  lica,  elegantnega  stasa  in  prikupljivega 
kretanja,  —  ona  velega,  slabotnega  telesa,  na- 
čičkana  in  pobarvana,  a  vrhutega  še  bolehna  .  .  . 

Ako  se  ozremo  poleg  tega  še  na  nagibe,  ki 
se  je  vsled  njih  uklonil  dr.  Orel  v  zakonski  jarem  : 
tedaj  je  bilo  pač  povsem  naravno,  da  so  prinesli 
medeni  tedni  Olgi  veliko  razočaranje. 

Prve  dni  svojega  prebivanja  v  Niči  sta  prežila 
novoporočenca  —  kakor  je  že  to  sploh  navada  — 
s  stopicanjem  od  zanimivosti  do  zanimivosti,  od 
cerkve  do  cerkve,  od  spomenika  do  spomenika, 
z  rdečo  knjižico  „Guide  de  Joanne"  v  roki. 

V«Nico  sta  bila  prišla  začetkom  sečna,  torej 
prav  ob  času,  ko  je  zimska  sezona  najživahnejša. 
Življenja  in  drvenja  je  bilo  na  vseh  koncih  in 
krajih:  Olgi  se  je  kar  motilo  po  glavi  v  tej  pi- 
sani družbi.  Orlu  pa  je  poskakovalo  srce  in  lice 
mu  je  gorelo  od  prijetnega  iznenadenja. 

Jutranja  pot  jima  je  navadno  bila  na  „Pro- 
menade  des  Anglais",  kjer  se  je  zbirala  dopoldne 
v  dolgi  aleji  vitkih  palm  vsa  haute-volee  nfške 
kolonije  tujcev,  naslajajočih  se  ob  pogledu  na 
smaragdno  morje  in  srkajočih  mehki ,  balzamski 
vzduh  v  šireče  se  prsi. 

Popoldne  sta  hodila  poslušat  koncerte  v 
„Jardin  d'  hiver",  v  velikanski  ,,Casino  municipal", 
ali  pa  zopet  na  prošet  v  „Jardin  public",  kjer  sta 
sede  ob  viru,  v  skalo  vsekanem,  iz  hladne,  umetno 
prirejene  skalnate  špilje  motrila  zibajoče  se  valčke 
ribnika   in   gledala   po   gladini  se  vozeče   labode. 

Na  večer  pa  sta  zahajala  v  ,,Theatre  du 
Casino",  —  v  cafe-bar  na  „Jetee-Promenade", 
smelo  železno  stavbo,  stoječo  na  pilotih  povsem 
nad  morsko  gladino,  ali  pa  poslušat  chansonnette 
v  „Eldorado". 

Ko  sta  pa  parkrat  ubrala  pot  na  visoko,  na 
skali  čepečo  „Terasse  du  Chateau",  odkoder  so 
nekdaj  pokali  laški  topovi  po  neprijateljih,  bliža- 
jočih se  sem  po  morji,  —  ko  sta  priredila  celo 
izlet  do  zvezdarne  na  Mont  Gros,  vračaje  se  črez 
„Quatre  Chemius"  in  Villefranche:   tedaj   je   bilo 


Olgi  zadosti;  oslabela  je  tako,  da  seji  je  že  zdel 
skrajni  čas,  da  začne  počivati  in  se  zdraviti  z 
morskimi  kopelmi. 

Odsihdob  je  Orel  navadno  sam  hodil  okrog, 
posebno  če  se  je  bil  namenil  na  daljše  izlete. 

Nekega  dne  se  je  bil  odpravil  že  zarano 
na  pot  v  skalnato  gnezdo  Eza,  oddaljeno  le  dve 
železniški  postaji  od  Niče,  kjer  se  je  bilo  nadejati 
najlepšega  razgleda,  kakor  je  obetal  „Guide  de 
Joanne".  —  Pot  se  mu  je  curkoma  vlival  po 
razbeljenem  čelu,  ko  je  lezel  po  strmem  potu 
med  sivim  pečevjem  .  .  .  Prav  pogostokrat  je  ob- 
stajal, gledajoč  globoko  pod  seboj  „La  Petite- 
Afrique",  ki  napravljajo  zares  vtisk,  kakor  da  je 
čarobna  moč  izrezala  oazo  v  srednji  Afriki  in  jo 
prilepila  tu  sem  ob  sivo  skalovje  .  .  . 

Zamišljal  se  je  v  davne  čase,  ko  so  še  drzo- 
viti  morski  gusarji  izletavali  iz  tega  orlovega  gnezda 

—  stare  Eze  —  po  svoj  plen  .  .  .  uglobljal  se  je 
v  ono  dobo,  ko  so  Saraceni  gospodovali  na  po- 
nosnem gradu,  ki  je  že  davno  razpadel  v  razvaline 

—  in  kdove,  če  niso  nekdaj  celo  Feničanje  daro- 
vali na  onem  nebotičnem  mestu  svoji  boginji 
Isidi  —  utapljal  se  je  v  trenotke,  ko  so  Rdeče- 
bradčevi  „Landsknechti"  drzovito  plezali  po  teh 
čereh,  ne  brigaje  se  za  smrt,  ki  je  drvila  napado- 
valce  kupoma  v  nedogledno  globočino,  in  kako 
je  naposled  razpadla  „nepristopna"  Eza  v  prah 
in  pepel     .  . 

Ko  je  bil  dr.  Orel  dospel  naposled,  v  misli 
zatopljen,  v  skalnato  vasico  Ezo,  je  zavel  sem  od 
hribovja  Esterel  silen  hlid;  izza  hrbtancev  bližnjih 
gora  so  se  prikradle  sive  megle,  in  „Tete-de-Chien" 
je  bil  videti,  kakor  da  je  odprla  pasja  glava  svoje 
žrelo  ter  da  puha  iz  svojega  golta  svinčenosive 
oblake. 

Ker  je  Orel  slutil,  da  se  zbira  nevihta,  je 
krenil  nemudoma  nazaj. 

In  ni  se  motil:  preden  je  še  dospel  do  po- 
staje, je  že  bil  moker. 

Za  tisti  dan  so  se  mu  načrti  povsem  izjalovili; 
izpod  neba  je  vlivalo  ves  dan,  da  se  človeku  ni 
ljubilo  prestopiti  praga  .  .  . 

Orel  je  ostal  vsled  tega  doma  do  večera 
in  mračne,  otožne  misli  so  se  mu  podile  po  glavi. 

Ker  mu  je  bilo  naposled  že  postalo  v  sobi 
prepuščobno,  jo  je  krenil  iz  drugega  nadstropja 
v  salon  de  conversation,  ki  se  je  nahajal  au  rez- 
de-chaussee. 

Pravkar  je  bil  stopil  na  mehki  kovez  v 
hodniku  prvega  nadstropja,  ko  se  mu  je  ujelo  v 
ušesa  nekaj  rezkih,  ostro  naglaševanih  besed,  ki 
so  prihajale  od  nekod  .  .  . 

Postal  je  nehote  in  prisluškaval  .  .  . 

Tretje  dveri  po  hodniku  na  desno  so  bile 
malce  odtrznjene,  in  od  tam  se  mu  je  zdelo,  da 
je  prihajal  šunder. 

„Vi  nama  zrasete  črez  glavo!  .  ."  je  zazvenel 
metaličen  ženski  glas  vnovič. 

„ Lepo  vas  prosim  Pierre!  .  .  ne  povzročajte 
škandalov!  .  ."  je  zavibriral  drug,  nežnejši,  mečji 
glas;  —  prihajal  je  očividno  iz  mlajšega,  blažje 
ubranega  ženskega  organa. 

„Outre!  .  .  coume  aves  di?  —  des  escut!" 
—  des  escut!  .  .  ."  je  zahreščal  v  provensalskem 
žargonu  neopiljen  moški  glas. 

,Ah,  saj  jih  dobite,  vaših  „ecu"  .  .  .  polno 
grmučo  jih  dobite  —  ma  foi  .  .-.  če  Bog  da!  .  ." 
je  tolažil  mlajši  ženski  glas,  vzbibano  se  tresoč .  .  . 

„Mai,  ounte  anarai  quere  des  escut!?.  .  ." 
je  povdaril  moški  bas,  v  nekako  bolj  melodično 
ubranem  decrescendu. 

„Ne  skrbite  zato,  Pierre!  ...  To  je  najina 
brigal  .  .  .    Polne  žepe  vam   jih  namašimo!  .  ." 

„Des  escut?  ..." 

„  Seveda,  des  ecus  .  .  .  des  ecus!  .  ." 

Brzi  koraki  so  se  zaslišali  od  znotraj  proti 
vratom  .  .  . 

Pomenkujoča  se  trojica  je  bila  menda  pri- 
pravljena za  odhod,  in  je  tudi  bašti  vsled  tega 
pustil  kdo  vrata  napol  odtrznjena. 

Prisluškujoči  dr.  Orel  se  je  bil  zdrznil  in 
nato  naglo  odkorakal  nizdolu. 

V  pritličju,  poleg  bureauja,  pa  je  obstal  ter 
si  začel  počasi  prižigati  smotko. 

Hotel  si  je  ogledati  neznance,  ki  so  stopicali 
po  stopnicah  njemu  v  sled. 

Prva  je  prišumela  elegantna  dama,  precej 
obilnega  telesa,  vendar  vkljub  temu  še  vedno 
očarujoče  zunanjosti.  Umela  je  gotovo  prav  dobro 
tisto  umetnost  v  oblačevanju,  lepotičenju  in  sploh 
„podpiranju  narave",  ki  dela  tudi  že  bolj  priletne 
žene   prikupljive,   in   katero   je   uporabljala   svoje 

*  Escu  (frc.  „ecii")  je  novec  za  5  franl<()\-. 


dni  Madame  de  Maintenon,   ki  je  navzlic  svojim 
43  letom  znala  očarati  Ludovika  XIV. 

Za  njo  je  stopala  prožnih  korakov  gospica 
v  najlepšem  cvetu  svojih  let.  Bila  je  očividno  hči 
starejše  dame;  vsaj  njene  slične  poteze  v  obrazu 
so  razodevale  to  .  .  .  Oblečena  je  bila  bolj  temno, 
gotovo  radi  dežja,  ki  je  lil  zunaj.  Izza  priprosto 
prikrojene  obleke  so  se  črtale  divne  forme  njenega 
vitkega  telesa. 

Po  stopnicah  grede,  si  je  popravljala  pajčolan 
na  licu. 

Neko  temno  vznemirjajoče  čustvo  je  za- 
drhtelo  v  Orlovem  srcu.  Kar  prvi  hip  je  sicer 
zaznal,  da  je  gospica  krasna  brunetka,  očarujočega 
lica,  a  za  posameznosti  se  vzlic  temu  ni  utegnil 
zanimati:  njegov  pogled  se  je  vsesal  le  v  njene 
temne  oči,  ki  je  bilo  skrito  nekje  globoko  v  njih 
nekaj    nepojmljivega,   neka   velika  zagonetka  — . 

Orel  je  vedel,  da  nikdar  ne  razreši  temne 
skrivnosti  na  dnu  globokih  oči  prelestne  tujke,  a 
čutil  je  vendarle,  da  se  dviguje  v  njem  živo  za- 
nimanje za  te  očarujoče,  skrivnostne  oči  .  .  .  slutil 
je,   da  mu  te  oči  ne  izginejo   nikdar  iz  spomina. 

Čokat  Provensalec,  sajastih,  tuintam  že  s 
srebrom  pretkanih  las  in  kakor  smola  črnih,  lisičje 
pogledujočih  oči  je  spremljal  dami. 

Napravil  je  vtisk,  kakor  da  je  njun  cicisbeo .  . 

Vsi  trije  so  vstopili  v  zaprto  kočijo:  komaj 
slišno  je  zabrnel  kavčuk  na  kolesih  po  opolzlem, 
mokrem  tlaku  ...  in  izginili  so  ob  ovinku  na 
„Quai  Massena". 

Dr.  Orel  je  bil  vznemirjen  .  .  .  njegova 
radovednost  je  bila  napeta  .  .  . 

Ker  je  bil  prav  poleg  bureau  hotela,  je  vstopil 
in  povprašal  po  pravkar  odhajajočih  tujcih. 

Izvedel  je,  da  je  zabeleženo  v  knjigi  tujcev: 
„Evčline  baronica  deVillabianca  s  svojo  hčerjo  Vio- 
lette,'in  pa  njih  spremljevalec,  Pierre  Torchboeuf. "' 

Dr.  Orel  je  pustil  „salon  de  conversation"  in 
se  vrnil  v  svojo  sobo. 

(Dalje  prihodnjič.) 


MLADI  DNOVI. 


Počasi,  s  solnčno-jasnimi  očmi 

so  vstajali 

so  rajali 

krog  mene  mladi  dnovi. 

In  smehi  žametastih  rož 

so  zazveneli, 

in  za  gorami  tam  nekje  zvonovi 

so  radostno  zapeli  .  .  . 


Ti  moja  duša,  kaj  se  še  spominjaš, 
kje  včasih  si  prebivala, 
ko  si  z  ljubezni  sveto  čašo 
prijateljem  napivala  ? 

Nič  več  in  nikdar  več: 

kerub  je  svoj  strašeči  meč 

zamahnil 

in  vrata  v  sveti  paradiž 

za  vekomaj  zapahnil. 

POZABLJENA  KNJIGA  VALVAZORJEVA. 


SpiSii!  P.  pi.  Radics. 

alvazor  je  napisal  poleg  svojega 
ogromnega  dela  „Ehre  des  Herzog- 
tums  Krain"  tudi  še  mnogo  drugih 
zanimivih  knjig,  ki  pa  so  se  tekom 
let  večinoma  pozabile  in  poizgubile.  Le  marlji- 
vemu in  vztrajnemu  raziskovanju  se  posreči  včasi, 
najti  kako  tako  dragocenost  ter  jo  oteti  pozabnosti. 

Naj  mi  je  dovoljeno  opisati  tako  knjigo,  ki 
je  bila  doslej  pozabljena  -     izgubljena. 

To  krasno  delo  so  „0  vi  do  ve  metamor- 
foze".  Baron  Valvazor  je  dal  zanje  napraviti  na 
svojem  gradu  Bogenšperku  bakroreze.  Ivzršili  so 
jih  umetniki,  ki  so  sodelovali  tudi  pri  njegovem 
največjem  in  najznamenitejšem  delu. 

Snov  „Ovidovih  metamorfoz",  tega  nepre- 
cenljivega in  neizčrpnega  zaklada  starodavnih  pri- 
povedk od  stvarjenja  sveta  pa  do  dobe  živahnega 
pesnika,  ta  snov  je  s  preporodom  humanizma 
iznova  začela  živo  zanimati  pisatelje  in  umetnike. 

Francozi,  Nemci  in  Italijani  so  si,  tekmovaje 
med  seboj,  prizadevali,  da  seznanijo  svoje  narode 
s  tem  krasnim  delom  velikega  Rimljana.  Biblio- 
grafija od  16.  stoletja  naprej  navaja  že  precejšnje 
število  ilustracij  k  „Ovidovim  nietamorfozam" . 

Ta  ilustracijska  dela  pa  se  ločijo  med  seboj 
na  dve  vrsti.  Nekateri  slikarji  so  ilustrirali  tekst 
pesni,  drugi  pa  se  omejili  samo  na  ilustracijo 
posameznih,  izbranih  basni,  pod  podobo  pa  so 
zapisali  pojasnilo  v  vezani    ali    nevezani   besedi. 

K  zadnjim  pripada  tudi  umetniška  publika- 
cija Valvazorjeva  ;  ž  njo  je  hotel  seznaniti  svoje 
rojake  z  malodane  najboljšim  proizvodom  rimske 
literature. 


MIKJE  ELEMENTI. 


Valvazorjeva  knjiga  „Ovidovih  metamorfoz" 
—  nekdaj  last  knjižnice  barona  Erberga  na 
Dolu,  sedaj  v  deželnem  muzeju  kranjskem  — 
je  iz  leta  1680.  Vezana  je  v  rjavo  usnje  (mala 
četrt)  in  ima  96  bakrorezov  v  velikosti  13:8  cm. 
Pod  vsakim  bakrorezom  je  v  eni  vrsti  latinsko 
označenje  basni,  v  drugi  vrsti  pa  nemško  pojas- 
nilo v  Valvazorjevih  verzih. 

Naslovni  list  ima  kot  obrobek  ilustracijo  Ari- 
stotelovih štirih  elementov:  vode,  ognja,  zraka  in 
zemlje.  Glej  sliko.  Posvetilo  v  latinskem  jeziku 
se  glasi  v  prevodu :  Volku  Engelbertu,  državnemu 
grofu  turjaškemu,  vojvodi  kočevskemu,  gospodu 
schon-  in  žužemperškemu,  najvišjemu  dednemu 
deželnemu  maršalu  Vojvodine  Kranjske  in  Slo- 
venske marke  itd.  poklanja  „Ovidove  metamor- 
foze"  v  znak  svoje  najponižnejše  vdanosti,  svo- 
jemu milostivemu  zaščitniku  Ivan  Vajkard  (baron) 
Valvazor  1.  1680.  Tik  pod  tem  je  grb  Turjačanov. 
Naslovni  list  nosi  tudi  pripombo,  da  je  umetnik 
Andrej  Trost  izvršil  bakroreze  na  Bogenšperku. 
Razun  njega,  ki  je  bil  glavni  umetniški  sotrudnik 
Valvazorjevih  del,  je  sodeloval  tudi  Matija  Graj- 
žar  —  umetnik,  ki  je  izvršil  zgodovinarjev  por- 
tret za  „Ehre  des  Herzogtums  Krain"  —  in  še  dva 
druga,  ki  pa  sta  označena  le  s  svojimi  začetnicami: 
M.  S.  in  A.  S.  E. 

Na  str.  2.,  ki  sledi  neposredno  naslovnemu 
listu,  se  začno  metamorfoze.  Začetek  tvori  basen 
o  stvarjenju  sveta  iz  prve  knjige:  „Rerum  di- 
stinctio" ...  Tu  so  stihi :  „Difi  gantze  Rund  hat  Gott 
gemacht,  aus  einem  Klumpen  aufgebracht".  Ilustra- 
cija kaže  sledeče:  Jupiter  stoji  na  krogli,  predstav- 
ljajoči kaos,  ter  razločuje  štiri  elemente.  Sledeči  dve 
strani  nam  predočujeta:  „ srebrno",  „ bakreno 
in  „železno"  dobo.  („Zlate  dobe",  ki  jo 
v  drugih  ilustracijah  predstavlja  raj,  v  tej 
knjigi  ni.)  Srebrna  doba  nam  kaže  polje- 
delca, ki  rahlja  z  lopato  zemljo.  V  bakreni 
in  železni  dobi  se  nam  kažejo  prizori  pre- 
ganjanja in  moritve:  „Krieg  und  Streit  und 
alles  Herzeleid". 

Na  5.  strani  poskušajo  velikani  osvojiti 
si  nebesa,  toda  Jupiter  jih  sprejme  s  svojimi 
gorečimi  bliski,  iz  njih  krvi  vstaja  nov  člo- 
veški rod. 

i  S  to    podobo    smo   sredi   metamorfoz, 

ki  jih  je  Goethe  tako  goreče  zagovarjal  proti 
Herderju,  češ    „da    ni    nič    veselejšega    za 

mladostno  fantazijo,  kakor  če  more  biti  v 
družbi  bogov  in  poiubogov  kot  priča  njih 
dejanja  in  nehanja." 

Naslednja  podoba  nam  kaže,  kako  je 
požgal  Jupiter  hišo  Lvkaonovo  ter  izpre- 
menil  njega  samega  v  volka. 

Svojo  ljubljeno  Jo  izpremeni  isti  bog  v 
kravo  ter  ji  določi  Arga  za  pastirja.  Merkur 
pa  zaziblje  Arga  v  sladko  spanje,  ga  ubije 
in  reši  Jo.  \'eč  nadaljnjih  listov  napolnjuje 
Phaetonova  vožnja  v  solnčnem  vozu  in  nje- 
gov padec  iz  zračnih  višav. 

Nadaljnje  ilustracije  metamorfoz  imajo 
sledeče  sujete:  Calisto  postane  ozvezdje  med- 
veda; Jupiter  v  podobi  bika  ugrablja  Europo; 
pogin  Pvrama  in  Thisbe;  Juno  hujska  lurije 
proti  Ini;  Atlas  postane  gora;  Plutonova  ljubezen 
do  Proserpine;  Ceredina  hči  kot  martinček;  Ceres 
izpremeni  Lynca  v  risa;  Jazon  ugrabi  zlato  runo; 
Medea  pričara  Aesonu  novih  moči;  Herkules  ubije 
triglavega  Cerbera;  Ikarov  polet  v  višave;  Ortej 
s  svojo  čudatvorno  harpo  itd.  itd.  do  prizorov 
pred  Trojo  in  do  Romula.  Vrsta  podob  se  kon- 
čuje z  umorom  Julija  Cezarja,  „der  nach  dem 
Tode  ward  ein  Comet!" 

Izmed  teh  96  bakrorezov  so  nekateri  polni 
idealnega  zanosa  in  fine  izpeljave ;  nekateri  pa 
čisto  priproste  in  prozaične  sestave,  kakršen  je 
bil  ravno  dotični  umetnik. 

Razun  naslovnega  lista,  ki  je  izdelan  v  pra- 
vilnem renesanškem  slogu,  bodi  nam  dovoljeno 
natisniti  še  dve  umetniški  podobi  Valvazorjevi  za 
poskušnjo  in  kot  nasprotje  njima  v  bistvu  in 
izpeljavi  naj  pridamo  še  lesorezno  ilustracijo  iz 
začetka  16.  stoletja."^ 

*  Goethe:  Aus  meinemLeben  VVahrheit  und  Dichtung. 
'--  Po  fotografiji  J.  Kotarja. 


^.AuUnu  a  HippoBOio  aafa   uiuak«     . 

VALVAZOR;  NARCISSUS  PRI  STUDENCU. 

Ena  teh  poizkušenj  —  20.  stran  pri  Valva- 
zorju  —  ilustruje  basen  o  Narcissu,  izpremenje- 
nem  v  cvetico.  (Ovidovih  metamorfoz  III.  knjiga, 
VI.  basen,  stih  402.— 510.).  Pripovedka  o  Nar- 
cissu, ki  je  dala  snov  tej  pesnitvi,  je  obkratkem 
ta-le:  Narcissus,  sin  vodne  boginje  Leiriope,  je 
slovel  radi  svoje  nenavadne  telesne  lepote.  Vila 
Echo  in  ž  njo  tudi  druge  device  so  si  zaman  pri- 
zadevale, da  bi  pridobile  njegovo  ljubezen.  Tedaj 
pa  je  prišla  maščevalka  vsake  ošabnosti,  Nemesis, 
ki  mu  je  vdahnila  neskončno  samoljubje.  K  nesreči 
je  zagledal  v  čistem  studencu  svoje  lepo  obličje 
in  se  zaljubil  sam  vase,  da  se  ni  mogel  več  lo- 
čiti od  tega  pogleda.  Polagoma  je  nagnil  glavo, 
zgrudil  se  in  smrt  mu  je  zatisnila  oči,  ki  so 
videle  le  lastno  lepoto.  Ko  so  iskali  njegovo 
truplo,  našli  so  na  trati  ob  studencu  rumeno 
cvetko  z  belimi  lističi  ... 

Jedro  bajke  pa  ni  nič  drugega  —  tako 
trdi  Wieseler  v  svoji  duhoviti  in  učeni  razpravi 
o  Narcissu"  —  kakor  zgodovina  cvetke  istega 
imena,  cvetke  s  prijetnim  in  močnim,  opojnim 
vonjem.  Ta  lepa  cvetka  ljubi  vodo  in  poveša 
svojo  čašico.  Zato  stoji  ali  sedi  lepi  mladenič 
Narcissus  ob  vodi  ter  se  ogleduje  v  njej  prav 
tako  kakor  cvetica.  Ogleduje  se  in  ogleduje 
polagoma  venec,  dokler  ne  izdahne  kakor 
cvetka.  O  mladeniču  Narcissu  pravijo,  da  je 
prišel  ob  veliki  vročini  k  vodi.  S  tem  hočejo 
povedati,  zakaj  si  je  zaželel  hladila.  Da  pa 
je  Narcissus  lovec  (kot  tu)  ali  pastir,  za  to 
govori  dejstvo,  da  navadno  pohajajo  lovci 
in  pastirji  največ  po  logih  in  poljanah. 

Na  Valvazorjevi  podobi  stoji  Narcissus 
ob  studencu,  medtem  ko  pripoveduje  Ovid, 


\AL\AZOR:  ATALAXTA"I\  HiPPOMENES. 


'*  Narkissos.  Eine  kunstmjthologische  Ab- 
handlung  nebst  einem  .Anhang  iiber  die  Narcisse .  .  . 
Gottingen  1856. 

da  je  sedel  poleg  vode  v  smislu  starih  podob, 
ki  so  jih  smatrali  učenjaki  za  vzorce  „Ovidovim 
metamorfozam".  (Primerjaj  med  drugim  velezani- 
mivi  članek  Wundorerjev:  Acta  Semenarii  Philo- 
logici  Erlangensis,  Leipzig  1891.,  V.  p.  158 — 225.) 

Narcissus  sedi  ob  vodi  —  kolikor  mi  je 
znano  —  v  dunajskih  ilustradjah  Ivana  Viljema 
Baura  k  Ovidovim  metamorfozam  iz  1.  1(341.  ;■• 
dalje  v  krasni  francoski  izdaji :  „Les  Metamorphoses 
d'Ovide  en  Latin  et  en  francois.  MDCCXXXIl"r' 
ter  v  istotako  krasni  izdaji  metamorfoz  „ družbe 
na  Dunaju"  iz  1.  1791.  (Rodbinska  knjižnica  grofa 
Barbota,    ki  mi  je  prijazno  .dovolil  uporabiti  jo.) 

Poleg  vode  klečečega  Narcissa  pa  na- 
hajamo v  prej  omenjeni  benečanski  izdaji  meta- 
morfoz Rafaela  Regiusa  iz  1.  152 1.,*''^--  katero  po- 
dobo prinašamo  v  reprodukciji.  Na  mali  podobici 
(8'5  6  cm)  se  vidijo  tri  faze  Narcissove  pripovedke; 
na  levi  je  zaljubljena  vila  Echo,  v  sredi  klečeči 
lovec  Narcissus,  spenjajoč  se  nad  vodo  —  njegov 
tul  in  lok  ležita  v  ospredju  na  tleh  —  ne  desni 
pa  tri  vile  poleg  trupla  Narcissovega,  izpod  kate- 
rega mu  je  prirastla  cvetka  narcissa. 

Vila  Echo  na  tej  podobi  se  razlikuje  od 
starodavnih  v  toliko,  da  je  tukaj  v  objemu 
Narcissovem,  medtem  ko  gleda  sicer  izmed  vej 
in  se  hoče  skriti,  ko  je  pobegnil  Narcissus  iz 
njenega  obližja. 

Druga  podoba  iz  Valvazorja  —  67.  stran  — 
nam  kaže  arkadsko  lovico  Atalanto,  kosajočo  se  v 

<„  kr.  učna  knjižnica  v  Ljiiblljani. 
"*  C.  kr.  vseučiliščna  knjižnica  na  Dunaju. 
***  C.  kr.  lična  l(njižnica  v  Ljubljani. 

brzoteku   s    Hippomenesom    (Ovidove    metamor- 
foze,  X.  knjiga,  XI.  basen).' 

Atalanta,  hči  kralja  Ichoeneusa,  je  imela  mnogo 
ženinov,  toda  obljubila  se  je  le  onemu,  ki  jo 
premaga  v  brzoteku;  premagancu  pa  je  zagrozila 
s  smrtjo.  Več  predrznežev  je  premagala  za  vrstjo. 
Končno  se  je  oglasil  Hippomenes,  sin  Megareusov, 
ter  jo  zaprosil  roke,  hoteč  se  kosati  ž  njo  v  brzo- 
teku. Hippomenesu  je  bila  naklonjena  Venera. 
Zato  rnu  ja  dala  tri  zlata  jabolka  ter  ga  poučila, 
kako  naj  ravna,  da  premaga  brzonogo  Atalanto. 
Sredi  med  tekom  je  spusti!  Hippomenes  jabolka 
na  tla,  Atalanta  jih  je  pobrala  in  pri  tem  se  je 
zamudila,  da  jo  je  snubec  premagal! 

Telo  arkadske  lovice  je  popisal  Ovid  obširno 
na  drugem  mestu  svojih  metamorfoz  (Vili.  knjiga, 
IV.  basen;  verz  318.)  Spona  ji  drži  obleko  na 
rami  skupaj,  lasje  so  ji  priprosto  zviti  v  naraven 
vozel,  na  rami  nosi  tul,  v  levici  lok;  obraz  ji  je 
nekako  moški.  Na  drugem  mestu  govori  Ovid  o 
nogah  Atalantinih  in  jih  ima  za  primero  posebne, 
nenavadne  lepote. 

Že  prej  omenjeni  učenjak  Wunderer  pripo- 
minja, da  je  Atalanta  na  starodavnih  podobah 
(posebno  pogosto  na  sarkofagih)  vedno  izpod- 
recana,  da  se  ji  vidijo  do  kolen  lepo  obliko- 
vane noge. 

Na  naši  podobi  iz  Valvazorjevih  metamorfoz 
nosi  Atalanta  do  členkov  segajočo  obleko  z  golim 
poprsjem   in   golimi   rokami   do    komolcev ;   lasje 
pa  so  ji  tradicionalno  zviti  v  takozvan  grški  vozel. 
Dolgo   obleko   nosi    tudi  v  lesorezu    bene- 
čanske  izdaje  iz  1.  1521.  in  v  am- 
sterdamski iz  1.  1732.  Po  starem 
vzorcu  pa  ima  na  levi  nogi  visoko 
dvignjeno  obleko  v  dunajski  izdaji 
iz  1.  1791. 

Baron  Valvazor  je  pet  let  kas- 
neje te  bakroreze  prepustil  solno- 
graškemu  in  ljubljanskemu  knjigo- 
tržcu  Ivanu  Krstniku  M  a  y  e  r  j  u 
v  uporabo  za  njegovo,  leta  1685. 
izšlo  izdajo  Ovidovih  metamorfoz. 
Ta  izdaja  je  imela  113  podob. 

Pri  tem  so  uporabili  vseh  96 
bakrorezov  iz  bogenšperškega  ate- 
lijeja,  samo  s  to  premeno,  da  so 
odbili  latinsko  oznanilo  basni  in 
pa  nemške  verze.  Vzlic  temu  pa 
so  ostali  na  ploščah  ostanki  ne- 
katerih daljših  črk. 


LIrtope 

LJUBEZEN. 

Spisalii  Marica  II. 


voje  dni  .  .  .  Stojte!  ...  To  je  l:)ilo 
vendarle  malce  ranjše,  hm  .  .  .  takrat 
namreč .  .  .  takoj  v  začetku,  ko  je  Bog 
ustvaril  človeka  in  ga  postavil  kra- 
ljem stvarstva.  Priroda  je  klila  v 
svojih  prasilah,  vse  je  bilo  sveže  in  mlado,  ko- 
paje  se  v  kristalni  rosi  in  trepetaje  od  samega 
življenja  v  solnčnih  žarkih  .  .  . 

Niti  eno  življenje  se  ni  izgubilo,  ne  da  bi 
rodilo  drugega  .  .  . 

Prvi  dan  po  stvarjenju,  ko  je  Vsevišji  po- 
čival, poslal  je  Svojega  angela  gledat  novi  svet . . . 

,, Prekrasno,  prekrasno!  Toda  izvor  mojega 
bitja,  moj  Stvarnik,  oprosti,  ali  meni  se  zdi  ta 
svet  mnogo  boljši  kot  vsi  drugi,  ki  so  prišli  iz 
Tvoje  premodre  roke.  Le  človek  je  nekako  mrtev. 
Čeprav  si  mu  dal  tovarišico  ...  in  kakšna  je!  Cel 
angel  .  .  .  Okolo  njega  vse  klije  in  dije,  a  on  ne 
ve,  čemu  živi  ..." 

Bog  se  je  globoko  zamislil.  Nagnil  je  glavo 
na  Svoje  prsi  in  mrmral  v  svojo  srebrno   brado : 

,, Torej  vendar  ne  pojde  brez  nje  .  .  !  Ah, 
koliko  zla  bode  provzročala!"  In  nagnil  se  je 
preko  sveta,  kakor  oče  nad  svojim  sinkom  v 
zibeli.  Lice  Mu  je  pokrila  tuga  in  skrb  je  gledala 
iz  Njega  oči. 


Drugi  dan  pa  je  zopet  poslal  Svojega  angela 
gledat  na  zemljo.  Božji  sel  se  je  vrnil  izmučenega 
obraza,  kajti  videl  je,  da  še  vedno  nečesa  manjka. 
No,  on  —  zgolj  duh  —  ni  mogel  določiti,  česa 
pogreša. 

Tretji  dan  pa  je  stopil  Bog  sam  na  zemljo. 

„Solnce,  življenje  vseh  mojih  svetov!  Tvoji 
žarki  morajo  pronikniti  tudi  v  človeško  srce  .  .  ." 

In  vzel  je  Bog  solnčni  žarek,  izpremenil  ga 
v  ljubezen  in  solnčnim  žarkom  je  bil  odkrit  pot 
v  človeško  srce ! 

,,ldi  in  poglej",  je  poslal  Bog  Svojega  angela 
črez  nekaj  dni  na  zemljo. 

„Gospod!"  je  govoril  angel  —  zgolj  duh  — 
ko  se  je  vračal  z  zemlje!  „Solnce  je  vir  življenja  ! 
In  dokler  ga  Ti  ne  ugasneš,  pričalo  bo  le  Tvojo 
modrost!  Ustvaril  si  najlepše,  najslajše  —  lju- 
bezen !" 

Ah,  zakaj  se  nam  srce  razgreva  in  gori,  ko 
ga  prošine  ljubezen?.  .  .  In  zakaj  je  takrat  tako 
svetlo  v  naši  duši?  .  .  .  Odkod  nedolžni  blesk  iz 
vijoličastih  očesec  deteta?  .  .  .  Odkod  omamlja- 
joči svit  v  čarobnem  pogledu  ljubice?  .  .  .  Odkod 
grozni  plamen  iz  očesa  jeze?  .  .  . 

Ljubezen !  Kaj  bi  bila  zemlja  brez  tebe,  brez 
tvoje  ogrevajoče  luči?  — 


SV.  BARBARA. 


Oton  Zupančič. 


(Legenda.) 


Tako  pod  solncem,  kot  so  tu  grobovi, 
kjer  Silvin  spiš  —  tako  bi  ležal  rad. 
Tam  izza  črešenj  mahoviti  krovi, 
črez  Kulpo  grad  se  je  zazrl  v  prepad. 

Ne  žvenk  zamolkli  ure  polunočne, 
ne  mirni  mesec,  črez  polje  razlit  — 
poldneva  so  fanfare  svetlo  zvočne 
budile  iz  gomile  te  na  svit. 

Na  glavi  slamnik,  paličico  v  roki, 
tako  si  šetal  z  grička  se  na  breg, 
na  travi  žametni,  na  jasni  loki 
sedel  si,  zrl  valov  srebrni  beg. 

Bolj  spod  te  je  predrožil  Spahič  stari 
na  Kranjsko  stran  —  in  gledal  je  zavzet: 
„Saj  je  umrl,  hm  —  kaj  še  tod  slepari?" 
No,  starec  vidi  in  pozabi  spet. 


Kot  račke  so  devojke  perušale, 
konoplje  so  namakale  pojoč, 
kot  račke  so  se  bele  razbežale  — 
kaj  takega  si  kliknil  jim  gredoč? 

Le  stara  Manda,  ta  se  ti  približa. 
„Kaj  niste  Silvin  to,  gospod?  .  .  .  Moj  Bog!" 
In  trikrat  se  po  vlaški  brž  prekriža: 
„Kaj  tira  vas  po  svetu  tem  okrog?" 

„Na  Žežlju  pri  Mariji  maše  črne, 
tri  maše  črne"  ...  Še  končala  ni, 
on  scepeta  z  nogo  in  se  obrne, 
in  od  takrat  zlovoljen  večno  spi  .   .  . 

Ah,  Silvin,  vem,  teh  krajev  ne  pozabi, 
kdor  se  svetlobe  njih  je  nasesal  .  .  . 
A  jaz  —  se  ne  prikažem  stari  babi, 
z  devojkami  bom  rajši  kramoljal! 


61 


LISTEK. 


KNJIŽEVNOST. 

„llustrovani  narodni  koledar  za  leto  1903."  Uredil 
in  izdal  Dragotin  Hribar  v  Celju.  Leto  XIV'.  Ta  edini 
samostojni,  veleelegantni  slovenski  koledar  ima  tudi  letos 
poleg  obširnega  koledarskega  dela  poseben  zabavni  del  z  živo- 
topisi,  s  povesticami,  pesmimi,  z  zanimivo  razpravo  in  mnogo- 
vrstnimi ilustracijami.  Životopisi  so  sledeči:  dr.  G.  Ipavic  (s 
sliko),  dr.  Fr.  Lampe  (s  sliko),  Iv.  Nabergoj  (s  sliko)  in  Lovro 
Serajnik  (s  sliko).  Pesniški  del  so  napisali  E.  Gangl  („Asta"), 
G.  De  me  ter  („Na  Silvestrov  večer")  in  Borut  („Čebelica"), 
pripovedni  pa  so  oskrbeli  E.  Gangl  („Moč  molitve  in 
trpljenja"),  J  o  s.  Homec  („Koncem  sezone")  in  Iv.  Skrjanec 
(,,Njen  ponos").  P.  p  I.  Radics  je  spisal  članek  „Novi  dežel. 
dvorec  v  Ljubljani".  Slik  ima  koledar  več,  med  temi  so  po- 
sebno lepe  „0  trgatvi"  (v  treh  bar\ah),  ..Bohinjsko  jezero" 
Goldensteinov-Subičev  ..Prešern"  in  ..Deželni  dvorec  v  Ljub- 
ljani". Ta  lepi  koledar  toplo  priporočamo! 

Dr.  Iv.  Tavčarjeve  povesti.  V.  zvezek.  V  Ljubljani. 
Založil  pisatelj.  Tiskala  Ig.  pl.  KIeinmayr  &  Fed.  Bamberg. 
1902.  Vsebina:  Mrtva  srca.  Povest.  —  4000.  Času  pri- 
merna povest  iz  prihodnjih  dob.  Cena  broš.  zvezku  2  K  40  h, 
v  platno  vezanemu  3  K.  v  polfrancoski  vezbi  4  K  20  h.  V 
tem  zvezku  sta  združena  dva  najobširnejša  leposlovna  spisa 
dr.  Tavčarjeva.  V  njima  je  pisatelj  najjasnejše  opisal  svoje 
naziranje  o  svetu,  slovenstvu  in  o  naših  socialnopolitičnih. 
prežalostnih  razmerah.  Obe  povesti  sta  polni  sarkazma,  iro- 
nije in  duhovitosti.  Odlikujeta  se  tudi  s  sijajnim  slogom, 
umetniškim  dialogom  in  krasnimi  opisi  narave.  S  pisateljem 
dr.  Tavčarjem  in  njegovimi  spisi  se  pobavimo  obširno,  ko 
izide  še  poslednji  zvezek. 

..Ormoški  spomini".  Ob  petindvajsetletnici  ormoške 
posojilnice  in  ob  tridesetletnici  svojega  beležništva  v  Ormožu 
izdal  dr.  Ivan  Geršak.  Ljubljana  1902.  Založila  ormoška 
posojilnica.  Tiskala  Katoliška  tiskarna.  -  Čudna,  originalna 
knjiga!  Pisatelj  podaja  ob  svojem  notarskem  jubileju  nekak 
obračun  o  svojem  socialnopolitičnem  in  narodnogospodarskem 
stremljenju  od  maturitetnih  časov  do  sedanje  dobe.  Poroča  o 
svojem  obširnem  in  dokaj  uspešnem  delovanju  pri  ormoški 
posojilnici,  pri  vinorejskem  in  kletarskem  društvu  ter  o  .Slogi". 
S  tem  podaja  hkratu  velik  kos  spodnještajerske  politične  in 
gospodarske  zgodovine.  Vpletel  je  tudi  precej  polemike  ter 


hkratu  poizkušal  pojasniti  namene  svojega  polilikovanja  in 
organizovanja.  Kot  vesten  zgodovinar  priznava  opetovano  sam, 
da  se  je  varal  in  bil  varan  .  .  .  Nas  zanima  predvsem  knji- 
ževni del  te  knjige :  .Naše  šolstvo",  spis  nadučitelja  F.  Va- 
bi č  a  ,  ki  dokazuje,  da  je  šolstvo  v  ormoškem  okraju  zadnjih 
petindvajset  let  izdatno  napredovalo  ter  se  je  število  šol  in 
učiteljev  povsod  podvojilo  in  potrojilo.  Zanimiv  in  točno  je  se- 
stavljen IV.  oddelek  :  .Književniki".  Spisal  ga  je  izvečine 
B.  Flegerič.  Tu  je  opisano  plodovito  delovanje  pisateljev, 
rojenih  ob  Dravi:  SteL  Modrinjaka.  dr.  St.  Kočevarja.  Stanka 
Vraza.  Jakoba  Meška.  Bož.  Raiča,  Mat.  Goršiča.  Lovrenca 
Herga.  Bož.  Flegeriča.  Iv.  Skuhale,  dr.  Fr.  Simoniča,  Davorina 
Trstenjaka,  dr.  Iv.  Dečkota,  Fr.  Nedeljka,  Fr  Rakuše,  Valentina 
Canjka,  Ant.  Trstenjaka.  Fr.  S.  Meška  in  R.  Vrabla.  Vesten 
literaren  zgodovinar  najde  tu  marsikaj  novega  in  zanimivega. 
Vsi  ti,  včasih  pretemeljiti  životopisi  so  pisani  s  simpatično 
živahnostjo.  V  nekaterih,  n.  pr.  v  obširnem  životopisu  Antona 
Trstenjaka.  je  pa  nekaj  neumestnih  osebnih  napadov,  ki 
knjigi  škodujejo !  Poslednji  oddelek  je  odmenjen  ljubeznivi 
črtici  Frana  S.  Meška:  .Mladost"  ter  pesmim  Stanka 
Vraza  in  Božidara  Flegeriča.  Knjigo  krasi  15  por- 
tretnih  slik.  skupin  in  fotografskih  posnetkov  zanimivih  stavb. 
Skupiček  je  namenjen  družbi  sv.  (sirila  in  Metoda. 

Napoleon  Iv.  Špun-Strižič :  Ignes  fatui.  Zagreb.  Po 
.Moderni  legendi",  ki  je  z  dovelj  srečnimi  potezami  označila 
profil  mladega  pisatelja  v  hr\'atski  literaturi,  javil  se  je  zdaj 
z  drugo  knjigo,  katero  je  tiskal  v  malem  številu,  kakor  rokopis, 
za  svoje  prijatelje  in  znance. 

Ko  je  izšla  .Moderna  legenda",  se  je  našlo  mnogo  pi- 
sateljevih prijateljev,  ki  so  hvalili  njegov  talent,  njegovo  aristo- 
kratično  umetnost  —  našlo  se  je  tudi  mnogo  škodoželjnih 
neprijateljev,  ki  so  prav  na  temelju  aristokratične  ležernosti 
in  površnosti  prorokovali  pisatelju  skorejšen  padec.  Ne  spa- 
dam niti  med  prve  .  niti  med  druge  —  ne  poznam  avtorja, 
sodim  samo  njegova  dela.  In  kakor  je  mnogokrat,  mislim,  da 
je  tudi  tu  avtor  moral  bolj  pozorno  poslušati  neprijateljska 
prerokovanja,  kakor  pa  prijateljsko  zažiganje  kadila.  .Ignes 
fatui"  je  vsekakor  nazadovanje  —  nazadovanje  v  umetniškem 
smislu,  čeravno  se  ne  da  tajiti,  da  so  sama  fabula,  konflikt 
in  razplet  —  zelo  zanimivi  in  moderni.  Nu.  ravno  ta  stvarica 
je  zahtevala  tudi  močne  umetniške  roke.  ki  bi  jo  uklenila  v 
čvrste,  individualne,   ostro  omejene    in    umetniške   forme.    A 

tu  je  avtorjeva  sila  omagala.  Ali  vobče  ni  bil  sposoben, 
da  bi  dal  fini  stvari  odgovarjajočo  obliko,  ali  je  bil  preveč 
ležeren,  preveč  nezavesten  diletant,  s  premajhno  artistično 
resnobo.  Poznam  njegovo  .Moderno  legendo"  (prvo  črtico 
enakoimenovane  knjige)  in  zato  verujem  v  to  drugo  eventu- 
alnost.  Delo  .Ignes  fatui"  v  taki  formi  je  res  samo  .rokopis" 
ali  ne  rokopis  za  prijatelje  in  znance,  ampak  za  pisateljevo 
miznico,  —  prvi  načrt,  iz  katerega  bi  mogla  vznikniti  s  časom 
zelo  delikatna  novela.  Tako,  kakor  je  zdaj,  uničuje  neurejena, 
neizdelana  .  skozi  in  skozi  slučajna  in  nihilistična  forma  vso 
lepoto.  Konture  se  prikazujejo,  zopet  izgubljajo,  zdaj  so  ne- 
spretno grobe,  potem  zopet  preveč  fine  in  manirirane  —  ab- 
solutno nima  niti  zunanje  harmonije,  a  kaj  šele  sklada  med 
vsebino  in  formo.  Če  pravi  avtor:  .Imajte  milost,  grofinjo,  pri- 
kazati me  onoj  divnoj  dami,  čija  me  krasota  iritira"  —  potem 
to  diši,  kakor  odstavek  iz  budimpeštanskih   funtnih  romanov 

—  ali  aristokratičnega  parfuma  res  ni.  Ali  dalje;  .On  s  tihim 
uzdahom  premjesti  jedno  koljeno  preko  drugoga,  pak  se  opet 
podupre  štapom  od  tamno-crljena  višnjevog  drva  pod  pa- 
zuho."  To  bi  bil  morda  biser  za  nadaljevanje  .Kletve  ne- 
zvestobe" —  ali  v  fini  seksualno-psihološki  črtici?!  Dunaj- 
skemu šmoku  bi  oprostili  ta  stavek:  .  -  Tiberije,  ti  moraš, 
da  me  neizrecivo  mrziš,  kad  si  kadar  tako  strašno  vriedjati." 

—  .Tebe  Silvijo?"  —  zapita  Tiberij  Onsky  nekako  naglo  i  pre- 
glasno, kano  da  ga  je  nešto  neugodna  i  posve  nenadana  za- 
pitala ;  onda  podiže  svoj  štap  od  crljene  višnjevine  i  podigavši 
ga  k  obrazu,  omjeri  okom,  kano  da  pomno  ispituje,  da  li  se 
svinuo;  napokon  ga  tobože  priravna  objeručke  i  opet  se  pod- 
upre." Niti  zadnjemu  našemu  .narodnemu"  pisatelju  bi  ne 
mogli  odpustiti,  da  je  njegov  junak  tako  zaljubljen  v  svojo 
višnjevo  palico,  tem  manj  pisatelju,  ki  hoče,  da  doseže  vrhu- 
nec aristokratične  umetnosti. 

Ne  —  to  je  ponesrečeno  delo.  Ali  človek  se  mora  je- 
zili tembolj,  ker  ve,  da  ni  moralo  biti  tako.  Sam  avtor 
je  dobro  formuliral  svojo  tezo:  .Čovjek  je  kadar  tek  izvjesnu 
količinu  i  izvjestan  intensitet  dojmova  podnijeti  i  iztrošiti  fi- 
zički.  Iza  preobilnih  i  odveč  potresnih  dojmova  dolazi  nužno 
reakcija",  —  da  jo  je  dobro  izvel,  ne  bi  se  mogli  neprijatelji 
smejati,  ne  bi  moral  objektiven  kritik  obžalovati  ...     V.  J. 

Malorus  o  slovenskem  slovstvu  in  Prešernu.  \'  iz- 
vestjih  naših  srednjih  šol  pogrešamo  razprav,  ki  bi  se  pečale 
z  domačim  slovstvom,  dasi  bi  taki  spisi  zbudili  gotovo  več 
zanimanja  tudi  med  širšim  občinstvom,  ko  suhoparne  starinsko- 
filološke  študije.  Hvaležnejšo  nalogo  je  prevzel  in  lepih  zaslug 
si  je  stekel  prof.  Silvester  Jaričevskij,  ki  je  objavil  v 
letošnjem  izvestju  c.  kr.  II.  drž.  gimnazije  v  Peremišli  (Prze- 
myšl)  kaj  simpatično  pisano  razpravo  o  našem  Prešernu.  Naslov 
seji  glasi:  Franc  Prešeren  ,  najbil  j  ši  j  slo  v  i  n  j  sk  i  j 
poet.    Jogo  žitje  i  tvori.  —  31  strani. 

V  prvem  odstavku  pove  pisatelj  nekaj  splošnega  o  slo- 
venskem narodu  in  njega  posvetnem  in  slovstvenem  položenju, 
hvali  Slovence,  da  oni  edini  nimajo  borbe  z  narodom  bratom 
in  da  so  „pidnesli  svij  Ijud  do  veršini  nacionaljnogo  samo- 
piznanja  i  podarili  sjvitovi  neoden  mogutan  talant"  n.  pr.  Ko- 
pitarja, Miklošiča,  Oblaka  i.  dr.  —  Nato  sledi  kratek  pregled 
slovstvene  zgodovine,  katero  deli  v  šest  dob:  l.Doba  refor- 
macije (protestantska)  15.50— 1595.  —  Če  že  omenja  prvi  slo- 
venski koledar  (1582),  bi  ne  smel  prezreti  važne  letnice  1584  , 
ko  je  izšlo  Dalmatinovo  celo  sv.  pismo  in  Bohoričeva  slov- 
nica. —  2.  Doba  katoliške  pismenosti  (1595—1765).  —  3.  Pred- 
romantična  doba  (1765—1830).  Tu  je  posvečenih  več  vrstic 
Vodnikovemu  delovanju.  —  4.  Romantično- narodna  doba 
(1830—1870).  Jaričevskij  ocenjuje  precej  natanko  delovanje 
Čopa,  Čebeličarjev  in  pomen  Čebelice;  Koseškega,  Levstika, 
Jurčiča  pa  omenja  le  mimogrede.  —  5.  Novejša  doba  (1870 


do  1896),  kateri  je  utisnil  Stritar  pečat  svoje  samobitnosti. 
Prej  da  je  vladala  večna  filologija  in  pretirano  občudovanje 
narodne  naivnosti  in  originalnosti,  predvsem  pa  da  je  ne- 
dostajalo  jake,  a  modre  kritike.  Treba  je  bilo  reformatorja: 
pojavil  se  je  Stritar,  mož  evropskega  svetogleda  in  slovan- 
skega srca.  Pisec  omenja  nadalje  .učencev"  Stritarjevih:  Gre- 
gorčiča, pesnika  elegične  in  idilične  lirike,  in  Aškerca.  .Kon- 
trastom Gregorčiča  jest  vojovničij,  palkij  Anton  Aškerc",  on 
da  je  prvi  realist  velikoruskega  tipa  v  slovenski  poeziji.  Tavčar, 
Kersnik,  Murnik,  Govekar  vsakega  označi  v  kratkih  po- 
tezah. -  6.  Doba  moderne  in  koncentracije  (od  1896  naprej). 
Zupančič  da  je  sijajen  lirik  novejše  francoske  čutnosti  in  vjem- 
nosti,  a  i  rodne  dovtipnosti  in  zadovoljstva  z  življenjem,  Cankar 
da  je  feljtonist  par  e.xcellence  s  čudovito  ritmiko  jezika.  O 
avtodafe-ju  ("ankarjeve  Hrotike  izvedo  zdaj  tudi  Malorusi. 
Tudi  Jaričevskij  pravi  o  Ketteju,  da  je  v  svojih  motivih  naj- 
bližji Prešernu  in  da  je  speval  najkrasnejše  sonete  slovenske. 
Aleksandrov  (Jos.  Murn)  da  znači  povratek  slovenskega  duha 
s  svetovnega  pozorišča  v  domače  okolišče.  Ta  najnovejša 
doba  je  doba  koncentracije:  deluje  se  veliko  na  polju  po- 
znavanja vseh  slovanskih  slovstev. 

V  drugem  odstavku  se  bavi  pisec  s  Prešernom  in  po- 
daje o  njem  najnovejše  in  najzanimivejše  podatke,  tako  na  pr.  da 
Prešeren  na  Dunaju  ni  osebno  občeval  s  Čelakovskim,  da  se 
je  živo  zanimal  za  tedanji  nemški  slovstveni  pokret,  kar  se 
kaže  tudi  v  tem,  da  so  prve  balade  spesnjene  v  Uhlandovem 
slogu;  da  nam  .Slovo  od  mladosti"  ne  kaže  Prešerna  toliko 
melanholika  ko  pravega  romantičnega  sanjača.  Obširnejše  riše 
Jaričevskij  odpor  sodobnikov  proti  Prešernu,  posebno  splet- 
karstvo  Pavškovo.  Tudi  o  Primičevi  Juliji  nam  ve  povedati 
več,  kakor  beremo  v  domačih  biografijah ,  seveda  ne  toliko, 
ko  Korš  v  svojem  obsežnem  in  temeljitem  .predislovju".  Sploh 
je  izbral  iz  množice  dejstev  Jaričevskij  to,  kar  je  najvažnejše 
in  najznačilnejše,  in  je  vse  to  sklopil  v  jasno  sliko,  tako  da 
razume  naše  slovstveno  gibanje  v  Prešernovi  dobi  lahko  tudi 
tisti,  ki  sicer  ne  pozna  tedanjih  socialnih  in  literarnih  od- 
nošajev. 

In  tretji  odstavek,  t.  j.  glavni  del  razprave,  obsega 
oceno  Prešernovih  poezij,  in  sicer  poedine  pesmi  po  skupinah, 
kakor  so  razdeljene  v  Jurčič-Stritarjevi  izdaji.  Čudno  je,  da 
je  pisec  uporabljal  to  izdajo,  saj  imamo  zdaj  novejše,  točnejše, 
ki  se  v  njih  ne  pozna  Levstikove  jezikoslovne  pile  in  o  ka- 
terih ne  moremo  reči,  da  imajo  obilno  hib,  kar  trdi  Jaričevskij 
o  Pintarjevi  izdaji  (1900).  Izmed  .pesmi"  je  prevedel  v  malo- 
ruščino  Strunam  (Do  strun).  Pod  oknom  (Pid  viknom),  Kam  ? 
(Kuda?),  potem  Nezakonska  mati  (Nezakonna  mati)  in  Pevcu 
(Poetovi).  Vmes  pa  ocenjuje  ostale  pesmi,  izmed  kojih  mu 
posebno  ugajata  Nezakonska  mati  in  Zapuščena,  češ,  da  sta 
spesnjeni  v  pristnem  narodnem  duhu  in  da  jim  je  snov  vzeta 
iz  narodovega  dušnega  življenja.  In  res  se  je  v  prevodu  Ne- 
zakonske matere  tako  živo  vglobil  v  krasno  slovensko  dik- 
cijo, da  se  maloruski  prevod  glasi  dokaj  lahkotnejše  ko  Koršev 
ruski ;  saj  se  Jaričevskij  drži  veliko  vestneje  slovenskega  be- 
sedila, pridržal  je  celo  taisto  pesniško  mero.  Na  pr.  pni  dve 
kitici : 

Na  ščo  bulo  minji  treba  tebe, 
ljube  ditjatko,  ditja  doroge  — 
ta  molodesenjkij  djivčinji, 
šče  j  neobručenij  materi? 

Batenjko  kljali  i  bili  mene, 
nenja  nad  mnoju  liš  plakali  vse: 
i  svoji  mene  vstidali  sja, 
čuži  na  mene  zgljadali  sja. 

Tudi  balado  in  romanco  razlaga  Jaričovskij  po  njih 
vsobini  in  idejah ;  Hčere  svet  (Porada  donjki),  Judovsko  dekle 
(Židivsjke  divča)  In  Dohtarja  (Doktor)  objavlja  tudi  v  dobe- 
sednih točnih  prevodih.  .Moravski  trg  Lesce"  pač  niso  Lesce 
na  Gorenjskem,  kakor  razlaga  —  menda  posneto  po  Koršu  — 
Jaričevskij  pod  črto,  kajti  te  Lesce,  sosednja  vas  Prešernovemu 
rojstnemu  kraju,  niso  trg;  tudi  judovskih  deklet  ni  v  naših 
vaseh.  Sicer  pa  Prešeren  sam  misli  na  druge  Lesce,  najsi  že 
ime  kraja  glasi  tako  ali  pa  slično;  saj  jih  imenuje  .Moravski 
trg*.  —  Nato  razpravlja  o  .različnih  poezijah",  .zabavljivih 
napisih"  in  .gazelah".  O  .novi  pisariji"  bi  se  dalo  več  po- 
vedati, saj  je  snov  te  satire  tako  zanimiva  in  ideja  še  dan- 
danes tako  aktuvalna  ko  pred  70  leti.  Prevod  epigrama  .Pri- 
čujoče poezije"  (Pravdivi  poeziji)  ne  izraža  točno  prave  misli; 
sploh  je  pa  besedne  dovtipe  težko,  včasih  celo  nemogoče 
prevajati.  Prevod  se  glasi: 

Nam,  jak  Prešimovim,  ličilo  —  b  ta  roz\emutj 

sja  širokoj 
Vže  odnak  vidno  z  pisenj,  ščo  za  tihonjkij  otecj. 

Tudi  v  1.  gazeli  si  je  moral  prevajalec  izbrati  dru- 
gačno rimo. 

Z  iskreno  vnemo  in  bistrim  razumom  ocenjuje  Jari- 
čevskij cvet  Prešernove  poezije  —  sonete:  Prešeren  da  je 
mojster  soneta  kakor  Petrarka,  izumitelj  te  pesniške  oblike, 
da  je  .sonetni  venec"  med  najkrasnejšimi  umotvori  te  vrste 
v  vsesvetni  literaturi.  Zaključuje  pa:  .Ko  primerjamo  Prešer- 
nove sonete  s  Petrarkovimi,  moramo  priznati  slovenskemu 
pesniku  večjo  globino  čuvstva  .  .  .  Petrarkovi  soneti  se  od- 
likujejo pred  Prešernovimi  le  po  prenežni.  blagoglasni  mu- 
ziki  uglajenega,  učenega  laškega  pesnika.  Eden  ko  drugi  — 
sta  nesmrtna."  Za  primer  navaja  prevod  sonetov  .Zgodi  se 
včasih  — ",  in  ,0  Vrba!"  Ta  globoki  vzdih  po  mirni  sreči  se 
glasi  maloruski: 

0  Verbo,  doroga  moja  rodino ! 
De  šče  stojitj  vitcja  mojogo  hata. 
Koli  b  bula  ne  vignala  trikljata 
žažda  znanja  u  svit  malu  ditinu  — 

Ne  buvbi  ja  spiznav  girku  godinu, 
koli  za  dobre  vse  —  liha  vidplata, 
koli  i  vira  v  seb&  z  sercja  vzjata 
i  serce  Ijuti  vihri  r\'utj  bez  vpinu. 

1  čiste  serce  j  ruku  robotjašču 
menji  prineslab  žinočka  pid  paru  — 
i  dolju  vznav  bi  z  grošikami  krašču, 

sudjba  že  vidvemulab  svoju  karu  — 
majno  bi  ne  zvelo  sja  na  njinaščo, 
sjvjatij  Marko  zberig  bi  \'id  požaru. 

Ruski  prevod  Koršev  se  tu  sicer  tesneje  naslanja  na  slovensko 
besedilo,  posebno  v  obeh  tercetih  je  Jaričevskij  misli  čisto 
po  svoje  izrazil,  kar  pa  le  priča,  da  je  prevajal  neodvisen  od 
velikoruskega  Prešerna. 

Nato  omenja  le  na  kratko  vsebino  in  glavno  misel 
Krsta  pri  Savici  in  zaključuje  z  oceno  posmrtnih  in  nemških 
poezij  Prešernovih.  Tu  opravičeno  trdi,  da  nemške  Prešernove 
pesni,  prevedene  iz  slovenskih,  pričajo,  da  je  bil  Prešeren 
pravi  pesnik  predvsem  v  slovenski  besedi,  da  se  nemške  nje- 
gove poezije  glase  ko  nepristne,  tuje. 

Končno  dodajo  nekaj  splošnih  besed  o  odločilnem  po- 
menu Prešerna  v  našem  slovstvu,  da  je  dal  svojemu  narodu 
pravo   poezijo,   opremivši  jo  s  prekrasnim   jezikom   in   lepo 


obliko.  ,Po  Vodnjiku  —  Prešeren,  se  po  zori  -  sonce", 
izrek,  ki  spominja  znanega  Levstikovega  granesa  .Noč  mine, 
stal  na  jutri  si  —  Preširen!"  Taka  da  je  usoda  malih  na- 
rodov, da  jih  malo  poznajo,  taka  pa  je  tudi  usoda  njih  naj- 
boljših sinov,  herojev,  pesnikov.  Če  bi  bil  Prešeren  sin  dru- 
gega, močnejšega  naroda,  tedaj  bi  vedel  zanj  širni  svet,  a  taku 
zaide  kdorkoliže  nehote  v  gaj  slovenske  poezije,  tu  pa  za- 
čuje  gostolenje  slavčevo.  Bolj  ko  vsak  drugi  je  Prešeren 
vreden  zavzemati  mesto  poleg  velikih  slovanskih  pesnikov 
sodobnikov:  Puškina,  Lermontova,  Mickieuicza,  Sto\vackega. 
.Nespravedlivo  zabutij  (—  pozabljeni)  sjpivecj  voskresne  v 
Vinku  (=  vencu)  bezsmrtnoj  slavi." 

To  naj  je  kratek  referat  o  jedrnati  razpravi  maloruskega 
profesorja.  Žal,  da  sestavki  v  srednješolskih  izvestjih  najdejo 
običajno  le  malo  bralcev;  k  večjemu  če  izidejo  v  posebnih 
odtiskih,  utegnejo  priti  med  širše  občinstvo.  Tej  razpravi  pač 
želimo ,  da  bi  se  razznanila  med  maloruskimi  inteligentnimi 
krogi.  Sicer  pa  hoče  prof.  Jaričevskij  sam  za  to  poskrbeti,  da 
dobe  i  Malorusi  našega  Prešerna  v  svojem  jeziku,  kajti  pod 
črto  zagotavlja,  da  izda  sam  v  kratkem  .izbor  poezij"  Pre- 
šernovih. J.  VVester. 

Nov  zgodovinski  roman  H.  Sienkiewicza.  Varšavska 
„Biesiada  Literacka",  czosopismo  dla  rodzin  naszvch,  kfore 
czcza  i  kochaja,  c6  swiete,  prawe  i  czyste",  oglaša,  da  pri- 
nese v  1.  1903.  najnovejšo  zgodovinsko  povest  H.  Sienkie\vicza 
iz  časov  Jana  Sobieskega  z  naslovom  :  „Na  polu  chwa}y". 
(Na  polju  slave.)  Ta  novica  \zbudi  gotovo  živo  zanimanje 
tudi  med  Slovenci.  Želeti  je,  da  bi  naši  založniki  prevodov 
ne  bili  zadnji  pri  izdaji  tega  romana ! 

Zbrani  spisi  A.  P.  Čehova  in  N.  S.  Leskova.  Ilustri- 
rana ruska  .Xiva"  prinese  v  bodočem  letu  v  prilogah  v 
16  zvezkih  .Zbrane  spise  A  nt.  P.  Čehova",  ki  vzbujajo 
živo  zanimanje  ne  le  zgolj  v  Rusiji,  marveč  tudi  v  tujini ;  v 
nadaljnjih  24  zvezkih  pa  „Zbrane  spise  N.  S.  Leskova". 
Onih  12  zvezkov  „Zbranih  spisov"  N.  S.  Leskova,  ki  so  iz- 
šli letos,  morejo  si  nabaviti  novi  naročniki  „Nive"  za  dopla- 
čilo 2  rubljev.  Tako  ugodne  prilike,  pridobiti  dela  dveh  naj- 
odličnejših  ruskih  literatov,  kakor  je  sedanja,  zlasti  Slovenci 
nismo  imeli.  Naročnina  na  tednik  „Niva"  znaša  za  tujino 
12  rubljev. 

GLEDALIŠČE  IN  GLASBA. 

Slovenska  drama.  Pr\a  umetnica,  ki  je  v  tekoči  sezoni 
gostovala  na  slovenskem  odru  v  Ljubljani,  je  bila  bivša  naša 
in  bivša  zagrebška  heroina,  ga.  Z.  Borštnikova.  Nastopila 
je  v  Brieuxovi  drami  .Rdeči  talar"  in  sicer  v  ulogi  Jeanette. 
Lani  je  igrala  isto  ulogo  ga.  Danilova.  Imeli  smo  torej  priliko, 
primerjati  dve  domači  igralki  v  isti  ulogi.  Ga.  Danilova  je 
predstavljala  Jeanetto  naravno,  neprisiljeno,  s  preprostimi 
gestami,  prirodno  mimiko ;  hotela  je  pokazati  skromno  Bas- 
kinjo,  v  kateri  nadvladuje  bolj  instinkt  kot  duh,  izraziti  jo 
je  hotela  bolj  animallčno  kot  virtuozno.  Ga.  Borštnikova  pa 
jo  je  igrala  bolj  z  rafinirano  virtuoznostjo,  iz\itimi  finesami 
ter  malone  vsak  hip  zaostreno  na  efekt.  Dejstvo,  da  ima  tudi 
najpriprostejša  ženska  v  sebi  izdaten  talent  komedijantke,  je 
izrabila  ga.  Borštnikova  do  skrajnosti  v  prilog  svojega  učin- 
kovanja. Zato  pa  je  glumila  vseskozi  umetelno  in  umetno, 
resnice  pa  ni  dosegla  in  nas  tudi  ni  mogla  prepričati.  Ker  jej 
je  v  afektu  primanjkovalo  še  glasu,  ki  je  veliko  bogastvo 
ge.  Danilove,  sodimo,  da  je  bila  lanska  Jeanetta  intencijam 
Brieuxa  bližja,  dasi  jih  dosegla  tudi  ni.  Etchepare  Dobro- 
vo Ine  ga  je  bil  psihološko  dobro  preštudiran  in  tudi  ruti- 
nirano  igran.    Mouzon   g.  D  ragu  t  inoviča    pa    je    dokazal 

iznovn,  dii  ima  igralec  za  scriozne  značaje  mnogo  daru  in 
da  je  v  konverzaciji  spreten.  V  epizodni  ulogl  se  je  odlikoval 
g.  Boleška. 

,  Z  a  z  a  " ,  slika  iz  življenja,  ki  sta  jo  spisala  Berton 
in  Simon,  ima  paradno  naslovno  ulogo,  v  kateri  je  gospodična 
R  lic  k  o  v  a  pokazala  vse  vrline  svojega  igralskega  tempera- 
menta. Gdč.  Riickova  je  predvsem  sentimentalna  ljubimka 
skromnega  glasovnega  obsega ;  zato  je  z  Zazo  občinstvo  pre- 
senetila. Odlikovala  se  je  s  pravo  šansonetsko  agilnostjo  ter 
našla  pristnih  tonov  in  izrazov  strasti,  ljubosumja  in  resigna- 
cije.  Zazina  oseba  je  središče  in  steber  vse  te  psihološke 
študije,  in  gdč.  Riickova  se  je  vzdržala  na  površju  napetega 
zanimanja  vseskozi.  Dufresna  je  igral  z  elegantno  nonchalanco 
in  z  gorkim  občutjem  g.  Hašler.  Ensemble  je  sodeloval  točno 
in  harmonično.  Tako  je  bila  predstava  ,Zaze"  vsestransko 
popolnoma  zadovoljiva,  kar  je  nemala  zasluga  režiserja  gospoda 
I.  iera,  čegar  Cascart  zasluži  priznanja. 

.Madame  Bonivard",  burka  Bissona  in  Marsa,  ima 
namen  le  zabavati.  To  je  tovarniško  delo  akriditirane  pariške 
firme,  ki  producira  vsako  leto  par  drastičnih  glum  brez  lite- 
rarne ambicije.  Zafrkovanje  tašč,  ki  se  slikajo  v  potencirano- 
slrašnih  barvah,  je  danes  že  zastarelo  in  po  Vseh  humori- 
stičnih  listih  dosita  obrabljeno.  Ulogo  tašče  je  igrala  prav 
decentno  ga.  G.  D  an  i  lova  ,  ki  je  hkratu  zopet' pokazala 
mnogo  svoje  naravne  komike  ;  g.  V  e  r  o  v  š  e  k  je  izražal  značaj 
Bourganeffa  sicernekoliko  karikirano  —  za  galerijo  —,a  vendarle 
ne  brez  realistike.  Duval  g.  Dobro  vol  nega  je  bil  prisiljen; 
take  uloge  se  serioznemu  igralcu  nikakor  ne  prilegajo.] 

Cavalottijeva  veseloigra  ,Jeftejeva  hči"  je  fino, 
duhovito  in  elegantno  delce;  zato  nas  tem  bolj  veseli,  daje 
ugajalo  tudi  našemu  občinstvu,  ki  je  z  bedastimi  francoskimi 
burkami  in  dunajskimi  plitkimi  skrpucali  že  sila  demoralizirano. 
Zaslugo,  da  je  uspela  ta  veseloigra  najresnobnejše  pointe, 
ima  v  prvi  vrsti  gdč.  K  re  i  sova,  ki  je  igrala  Beatrico  živo, 
prepričevalno,  s  čutom,  in  z  nepričakovano  spretnostjo.  Prav 
dobra  baronica  Arsenija  je  bila  tudi  gdč.  Riickova.  Njena 
nema  igra  in  mimika  je  bila  izborna. 

Lud.  Thome  .Medajla"  je  jedka  satira  na  višje 
uradništvo.  Delo  ni  dramatično,  nego  le  duhovito  dialogizirana 
novela  z  markantnorisanimi  tipi  kmetov,  uradnikov,  sluge  in 
napuhnjene  dame.  Občinstvo  je  to,  precej  debelo  satiro  od- 
klonilo, dasi  se  je  vobče  igralo  dobro.  Zlasti  g.  Verovšek, 
g.  Roje    in  g.  Perdan    so  ustvarili  zanimive  kmetske  tipe. 

Bajka  .Rdeča  kapica'  je,  zlasti  brez  razkošne 
opreme  in  petja,  skrajnje  naivna  in  ponekod  tudi  surova 
otroška  igrica.  Delce  je  brez  duha  in  dovtipa,  pa  tudi  brez 
—  ulog.  .Si  desint  vires,  tamen  est  laudanda  —  voluntas" 
za  deželno  gledišče  nima  veljave. 

Zadnja  noviteta  je  bila  dramatizacija  Sienkiewiczevega 
romana   .Quo  vadiš?".  Dr.  P. 

Slovenska  opera.  .Maričon",  lirično  opero  v  treh 
dejanjih,  je  uglasbil  Srečko  Albini.  Besedilo  je  dobro.  Opera 
je  širšemu  občinstvu  izredno  ugajala  in  se  je  uprizorila  štiri- 
krat. Zlasti  II.  dejanje  s  slavnostjo  žanjic  in  žanjcev  ima  pri- 
vlačno silo.  Opera  je  melodijozna.  Zbor  nastopa  pogostoma 
z  znanimi  hrvatskimi  in  slovenskimi  popevkami.  Orkestracija 
je  pač  lepa  in  dobra,  ne  vedno  primerna  in  preveč  vsiljiva, 
vobče  premočna  in  predebelo  barvana,  in  nas  včasih  ravno 
v  orkestralnem  delu  spominja  na  različne  druge  opere.  Upri- 
zorila se  je  lepo.  Sopran,  gospa  Hanušova  in  alt,  gospica  Glivarec. 
mezzosopran,  gospica  Prochazka,  ki  pa  malo  preveč  tremulira, 
bariton,  gospod  Kral,  tenor,  gospod  Vlček  so  prav  dobri  solisti 
toliko  glede  glasu  kakor  šole. 

.Dali  bor",  velika  Smetanova  opera,  je  dosegla  spričo 
umetniške  kvalifikacije  tenorista,  g.  Vlčka  in  gospe  Hanušove- 


S\ohodove,  a  tudi  g,  Aschenbrennerja  in  g.  Krala  najlepši 
umetniški  uspeh.  O.  Vlček  ni  sicer  živahen  igralec,  a  tem 
sijajnejši  pevec  mogočnega,  pa  tudi  prijetnozvonkega  glasu. 
Njegov  Dalibor  je  resničen  junak  v  petju  in  zunanjosti.  Gospa 
Hanušova-Svobodova  je  kot  primadona  na  čast  slovenske 
opere.  Njena  igra  je  naravnost  krasna,  njeno  petje  simpatično 
in  prisrčno.  Uprizoritev  je  bila  vseskoz  dostojna.  Orkester 
ni  bil  povsem  kos  svoji  nalogi. 

„C  a  v  a  1 1  e  r  i  a  r  u  s  t  i  c  a  n  a"  Mascagnija  je  uspela  po 
zaslugi  g.  Vlčka  in  gospe  Hanušove-Svobodove  ter  zbora  do- 
cela, dasi  Lola  gdč.  Prochazkove  ni  povsem  zadoščala. 

,,Psohlavci"  K.  Kovafoviča  so  najsijajnejša  točka 
letošnjega  opernega  repertoirja.  O  tej  operi  sporočimo  v  pri- 
hodnjem zvezku  obširnejše.  B. 

..Gorenjski  slavček."  ,, Glasbena  matica"  podala  je 
društvenikom  za  leti  1901  in  1902  klavirski  „izvleček"  s 
tekstom  opere  ,, Gorenjski  slavček"  Ant.  Foersterja. 
Opero  je  založila  ,, Glasbena  matica"  sama,  tiskali  so  jo 
Jos.  Eberle  &  Co.  na  Dunaju  na  velikem  formatu.  Tisk  je 
lep,  razločen,  na  finem ,  trpežnem  papirju.  Naslovni  ovitek 
krasi  slika  J.  Groharja,  ki  predstavlja  prizor  iz  tretjega  de- 
janja. (Vaščanje  pojo  ,,Ave  Maria").  O  skladatelju  Antonu 
Foersterju  je  pač  znano,  da  je  med  Slovenci  najboljši  glas- 
benik in  da  je  obdaril  našo  glasbeno  literaturo  z  mnogimi 
krasnimi  skladbami  in  da  je  še  posebej  kot  glasbeni  pedagog 
že  mnogo  storil  za  Slovence.  Omenjam  le  njegovo  izborno 
,, klavirsko  šolo"  in  ,,pouk  o  harmoniji  in  kontrapunktu"  ;  s 
tema  deloma  nam  je  obenem  preskrbe!  slovensko  glasbeno 
terminologijo.  Kot  cerkven  skladatelj  je  pa  tudi  pri  Nemcih 
na  najboljšem  glasu  in  merodajen.  A.  Foerster  ima  za  Slo- 
vence, posebej  še  pa  za  „Glasbeno  matico",  katere  častni  član 
je,  največjih  zaslug.  Naš  prvi  glasbeni  zavod  je  storil  torej 
z  izdajo  te  opere  gotovo  ne  le  skladatelju  častno  vslugo, 
ampak  rekel  bi,  svojo  častno  dolžnost.  Dejstvo  že,  da  je 
naša  „Glasbena  matica"  sama  izdala  opero,  je  porok,  da  je 
,, Gorenjski  slavček"  prav  dobro  glasbeno  delo.  „Slavček"  je 
že  30  let  star,  a  med  svet  je  izletel  šele  letos !  Obširnejši 
referat  prinesemo  prihodnjič.  P. 

„Amaconke  carice".  Splošno  priljubljeni  in  povsod 
priznani  naš  skladatelj,  g.  V.  Parma  je  dovršil  opereto 
,,Amaconke  carice"  in  je  tudi  že  izročil  ves  glasbeni 
materijal  gledališki  agenturi  na  Dunaju.  Dejanje  se  vrši  za 
časa  ruske  carice  Katarine  11.  v  južnem  delu  Besarabije  in  na 
polutoku  Krimu.  Ruski  knez  Potemkin,  ki  je  imel  oskrbovati 
te  dežele,  je  hotel  pomnožiti  svoje  zasluge  v  očeh  carice, 
zato  je  opisaval  te  kraje  s  tako  pestrimi  in  svitlimi  barvami, 
da  se  je  odločila  Katarina,  sniti  se  tu  z  avstrijskim  cesarjem 
Jožefom  II.,  kar  se  je  tudi  res  zgodilo  1.  1786.  V  resnici  pa 
so  bile  dežele  skrajno  zanemarjene  in  ubožne ;  zato  je  na- 
ročil Potemkin  že  I.  1785.  veliko  število  delavcev  in  inže- 
nirjev, ki  so  napravili  krasno  cesto,  a  samo  tam,  kjer  se  je 
imela  voziti  cesarica.  Tudi  je  dal  sestaviti  s  pomočjo  posli- 
kanih desk  takoimenovane  ,,Potemkinove  vasi"  ;  prebivalci  pa 
so  morali  hiteti  pražnje  oblečeni  in  vedno  drugače  maskirani 
pred  carico  po  postranskih  potih  od  postaje  do  postaje  ter 
so  jo  povsod  prijazno  sprejemali.  Preslepljena  Katarina  je  bila 
očarana  in  je  imenovala  rafiniranca  Potemkina  knezom  Krima. 
To  je  zgodovinsko  ozadje  operete,  katere  glavna  oseba  je 
tudi  zgodovinska.  To  je  lepa  in  mlada  udova  Helena  Zu- 
randov.  smrtna  sovražnica  moštva,  ki  je  sestavila  četo  ,,ama- 
conk",  ki  se  ne  smejo  in  baje  tudi  nočejo  omožiti.  Toda 
knez  Židanski  se  zakolne,  da  se  mora  vanj  zaljubiti  amaconka 
Helena.  Kot  kmetica  preoblečen  vstopi  v  četo  amaconk,  a 
tudi  on  se  zaljubi  v  Heleno.  Četa  se  kočno  razkropi,  ker  se 
hočejo  vse  omožiti,  kakor  se  omože  Helena  in  njeni    poboč- 

niči.  Anastazija  in  Olga.  Dejanje  je  živahno,  decentnopikantno 
in  vseskoz  veselo.  Ne  manjka  se  komičnih  tipov  (Moško, 
židovski  gostilničar)  in  zanimivih  zapletk.  Petju  je  odločen 
velik  del  operete.  Želeti  je.  da  pride  opereta  kmalu  na  jugo- 
slovanske odre  I  " 

„Novi  akordi",  zbornik  za  vokalno  in  instrumentalno 
glasbo,  urejuje  dr.  G.  Krek,  izdaja  L.  Schwentner. 

.Barcarola*  za  klavir  od  R.  Savina  je  lepa,  pri- 
jetna, lahka  skladba.  Pisana  je  v  lahkem  klavirskem  slogu  in 
tako  dostopna  širšim  krogom.  Ali  je  skladba  še  iz  prejšnjih 
let,  ali  pa  se  skladatelj  odvrača  od  novostrujarske  manire. 

.Himna"  za  40 letnico  hrvatskega  pevskega  društva 
.Kola*,  uglasbil  Vilko  Novak,  je  pripravna,  mogočnodoneča 
skladba  za  moški  zbor.  A  v  njej  nahajamo  prav  malo  novega , 
pa  več  znanega.  N.  pr. :  „veseo  svagdje  čuje  se  glas"  —  enaka 
takta  kakor  v  .sto  čutiš"  —  „protrljaj  oči!"  „Slava  te  zove"  — 
in  dalje  .pjesma  je  andjel  .  .  ."  in  .Slovan  brate  'ma"  —  iz 
znanega  zbora. 

Romanca  iz  operete  „Tičnik"  dr.  Benjamin  Ipavica 
je  krasna  pesem,  polna  milote ;  klavirsko  spremljevanje  je 
sicer  priprosto,  a  ljubko  in  besedilu  prikladno.  Pesem  bode 
vsak  rad  pel,  saj  je  tudi  za  vsak  glas  prikladna. 

„Spominski  list",  E.  Adamiča  klavirska  točka, 
najde  pri  vsej  priprostosti  odobravanje.  Vsa  skladba  sloni  na 
kratkem  motivu.  Lahko  bi  mu  podstavili  besede  „jaz  ljubim 
te",  a  gosp.  skladatelj  je  znal  iz  tega  samega  motiva  zgra- 
diti prav  mično  skladbo;  igra  se  ž  njim,  modulirajoč  prav 
zanimivo  z  lepim,  naravnim  in  krepkim  stopnjevanjem. 

„Pater  n  oster"  (Oče  naš)  Ivana  N.  pl.  Zajca  za  glas, 
gosli  in  klavir  ne  najde  preveč  pobožnih  izvajateljev  pevcev, 
ne  v  cerkvi,  ne  v  koncertni  dvorani,  dasi  skladba  ni  brez  lepih 
muzikaličnih  idej.  in  od  ,,poco  piu  grandioso"  naprej  drama- 
tično izrazita,  modulatorično  zanimiva  in  prijetna. 

„Imel  sem  ljubi  dve",  čveterospev,  uglasbil  Josip 
Ipavic,  je  dobra,  melodičnoprijetna  skladba.  Postopanju  po- 
sameznih glasov  v  čistem  čveteroglasnem  slogu  bi  se  na  ne- 
katerih mestih  moglo  oporekati. 

„Zaprta  so  njena  okenca",  besede  Drag.  Ketteja, 
uglasbil  dr.  Gojmir  Krek  za  glas  in  klavir,  se  je  pela  pri 
II.  rednem  koncertu  „Glasbene  matice"  1901.  Že  tedaj  je 
marsikdo,  ki  tudi  glasbo  razume,  majal  glavo,  kaj  šele  masa, 
ki  išče  le  razvedrila  ali  užitka  za  uho!  Da,  originalen  glasben 
umetnik  je  skladatelj,  pa  tudi  tako  težko  razumljiv,  kot  malo- 
kateri  drugi  naših  in  tudi  drugorodnih  skladateljev.  Novostru- 
jar  „par  excellence".  Dokler  ne  prodre  ta  manira  bolj  tudi  v 
glasbenonaobraženo  občinstvo,  in  se  mu  prej  seveda  ne  ugladi 
pot  z  novejšimi  glasbenimi  pravili  harmonije,  modulacije  itd., 
do  tedaj  bode  imel  skladatelj  malo  izvajalcev  takih,  sicer 
jako  duhovitih  skladb. 

„Mazurka"  Jul.  .luneka  je  pač  dobra,  da  se  po  njej 
pleše,  a  drugih  prednosti  nima.  Novega  ne  najdemo  v  njej 
ničesar,  k  večjemu  par  harmoničnih  hib.  Antonovič. 

»Zimsko  sunce".  Med  Hrvati  se  je  pojavil  nov  dra- 
matski  talent,  ki  je  stopil  takoj  s  svojim  prvencem  popol- 
noma v  ospredje  hrvatske  dramatske  umetnosti.  Društvena 
drama  Viktorja  Čara  Emina  je  dosegla  v  hrvatskem 
gledališču  v  Zagrebu  prav  sijajen  vspeh.  To  tembolj,  ker  je 
vzeta  iz  življenja,  ker  so  vsi  značaji  krepko  in  realistično 
očrtani.  V  igri  nastopajo  Hrvatje,  iredentovci  in  nemškutarji, 
kakoršne  nahajamo  v  resnici  v  Istri,  kjer  se  vrši  drama. 
Vsebino  ima  sledečo :  Hrvat,  kapetan  Mikula  Andrič  je  odgojil 
svojega  sina  Kamila  v  italijanskem  duhu.  Storil  je  to  v  nadi, 
da  bo  sinu  s  pomočjo  kulturno  in  gmotno  krepkega  naroda 
italijanskega  lažje  doseči  v  človeški  družbi  visoko  stopnjo, 
nego   med   malim   in   ubožnim   hrvatskim    narodičem.    Tako 


postane  Kamilo  iredentovec.  A  ko  se  vrne  v  svojo  domovino, 
se  zaljubi  v  ognjevito  in  plemenito  Hrvatico  Jelko,  s  katero 
se  tudi  poroči.  Mlada  žena  obljubi  svojim  trem  bratom 
Borovičem,  da  ostane  i  nadalje  zvesta  svojemu  narodu  ter 
se  ne  strinja  z  italijansko  vzgojeno  prijateljico  Marijo,  ne- 
vesto Jelkinega  brata  Mira.  V  volilnem  boju  med  Hrvati  in 
iredentovci  spletkari  renegat  Berto ,  ki  spravi  nedolžnega 
Kamila  v  ječo.  Kamilo  spozna  zavratnost  iredentovcev  in  se 
\Tne  v  vrste  Hrvatov.  Vojevati  se  hoče  v  bodoče  za  hrvatsko 
stvar  proti  iredenti.  Berto  pa  se  izseli,  proklet  od  hrvatskega 
naroda,  v  Ameriko.  Viktor  Car  Emin,  ki  ga  poznamo  že  po  nje- 
govih živahnih  črticah,  novelah  In  romanih,  je  pokazal  s  to 
prvo  svojo  dramo,  da  bo  tudi  tu  kmalu  popolnoma  doma.  Se- 
veda se  kaže  tupatam  še  začetnika  ;  dejanje  drame  je  nekoliko 
preraztegnjeno  In  tehnika  včasih  nedostatna.  Vendar  je  do- 
segel pisatelj  docela  svoj  smoter :  Razkril  je  na  odru  razmere, 
kakoršne  vladajo  dandanes  v  Istri.  „Zimsko  sunce"  je 
politlčnotendenčna  drama,  kateri  pa  tudi  z  umetniškega  sta- 
lišča ni  možno  mnogo  očitati.  PrIporočaH  bi  jo  za  slovensko 
pozomico  v  Ljubljani  M. 

Przybyszewski.  Zlatno  runo.  {=-  11.  In  111.  zvezek 
.Zbornika  pouke  in  zabave",  urejuje  in  Izdaja  Vladimir 
Jelovšek.  Praga   1902.)"-: 

Glavna  vsebina  knjige  je  Przybyszewskega  navedena 
drama  (poljski  .Zlote  runo");  nekak  uvod  k  njej  pa  je 
Sloriskega  razprava  »Poljski  moderniste",  oboje  v 
hrvaškem  prevodu.  Slovenci  izmed  slovanskih  del  čitamo  v 
izvirniku  pač  najmanj  poljske.  Ker  pa  ima  moderno  poljsko 
slovstvo  svoje  markantne  znamenitosti,  zato  ustreza  knjiga 
tudi  Slovencem,  ki  se  hočejo  poučiti  pregledno  o  .mladi 
Poljski"  in  spoznati  večje  delo,  ki  je  iz  nje  vzniklo.  Snov 
Sloriskega  razprave  je  našim  bralcem  po  članku  Mazanowskega 
(v  lanskem  letniku  .Ljubljanskega  Zvona")  v  glavnih  potezah 
znana.  SloriskI  se  je  postavil  na  širše  stališče,  vendar  se  ne 
krši  preveč  edinstvenost  knjige,  ker  so  modernisti  nanizani 
okrog  .osnivača  poljskoga  modernista",  Przybyszewskega.  V 
lapldarnih  potezah  je  naslikan  razvoj  modernizma  in  so  na- 
vedene njega  vodilne  Ideje:  .Umjetnost  nema  programa". 
Vsako  omejevanje  (konvencionalizem  v  najširšem  pomenu) 
je  pogubno  itd.  Dobro  zaključuje  SloriskI  svojo  razpravo  z 
,nado"  :  ,ako  je  dosele  ,gola  duša'  modernista  obuhvatala 
samo  pakao,  možda  če  se  naroditi  druga,  koja  če  obuh\atiti 
nebo!" 

Drama  .Zlatno  runo"  je  na  repertoarju  gledišč  v 
Krakovu,  Lvovu  in  Varšavi.  Misleče  občinstvo  mora  biti  tam! 
Težka  igra  je  to  in  čudna :  pet  oseb  nastopa,  ne  osebe, 
ampak  Ideje.  .Dejanja"  ni  domalega  nič;  ali  v  duševnem 
ozračju  je  borba,  buči  vihar,  da  nam  jemlje  sapo.  V  težkem, 
soparnem  vzduhu  se  pričenja  Igra,  bliska  se  in  bliska,  pa 
nikoli  ne  trešči !  —  Prvotna  pregreha  je  izzvala  neizprosen 
fatum,  ki  podi  vse  v  greh :  sin  greha  rodi  greh  sam  in  goni 
nevede  druge  v  greh  —  .proklet  je  ta  dom!"  .Vse  je  tako 
strašno,  tako  bolno."  Kakor  sta  Jazon  in  Medea  —  tako 
umevam  jaz  jedro  drame  —  hoteča  si  prilastiti  zlato  runo 
ter  hrepeneča  po  združenju,  nakopala  nase  strašno  krivdo, 
tako  greše  tukaj  osebe  v  borbi  za  „zlatno  runo  —  Ijubav  — 
zlatno  runo  —  uže  djavla"  (hudičeva  vez!)  (Str.  71.)  „Greše", 
pravim !  „To  nI  greh",  pravi  pesnikov  zastopnik  v  drami, 
ampak    „imade   tako   strašnih  stvari,    da   u  njima   ved  nema 


*  .Praga,  25.  listopada  1901"  (recte  1902)  je  izšel  5.  zvezek  .Zbor- 
iiika".  ki  prinaša  Stanko  Dušice  v  o  .dramo  v  tri  čina",  z  naslovom 
.Mirrha".  Zajedno  javlja  urednik  in  izdajatelj,  g.  V.  J  el  ovšek  v  Pragi, 
.da  daljnje  izdavanje  .Zbornika'  odgodja  na  neizvjesno  Mrijeme."  Razlogi 
so  materialni  in  moralni. 

grijoha,    da  postaja  vuč  svcU-"  (str.  93)  .  .  .    Dovolj !    Mislili 
se  da  mnogo  o  duhoviti  igri ;  ali  pa  se  ji  sme  tudi  —  verjeti? 

Dr.  ,Ios.  Tominšck. 

Nova  ruska  drama.  Začetkom  novembra  so  igrali  v 
Peterbiirgii  novinko  ,.Sen  Ušla  de"  kneza  D.  P.  Gol  i  čina, 
znanega  odliCnega  ruskega  pisatelja  in  prijatelja  Jugoslovanov. 
Vsebina  je  sledeča :  Grajska  gospodična  ima  tri  ženine : 
starca  Mošnjo,  Ljubosiava  in  Udala.  Notnen  —  omen  .  .  . 
Mošnja  —  star  skopuh,  gnusen  spak  s  praktično  moralo. 
Ldal  —  gizdalin,  ki  je  bival  v  tujih  krajih,  nakičen,  plitvega 
duha,  zaljubljen  v  tuje  običaje.  Ljuboslav  —  kodrolasij  junak 
bajke-drame,  je  samostalen  in  strasten  zagovornik  vsega 
ruskega,  domačega.  V  njegova  usta  je  avtor  položil  svojo 
gorečo  vero  v  matuško  Rusijo.  Svoji  k  s\ojim  ! 

Ti  trije  snubci  mamijo  lepo  Uslado  vsak  po  svoje. 
Mošnja  ji  propoveduje  dolge  in  suhe  besede  o  svojih  nazorih, 
o  velikih  dolžnostih  žene.  Udal  privablja  lepotico  z  opiso- 
vanjem tujih  krajev,  daljne  prekrasne  Italije,  kjer  žive  črno- 
oke  lepotice,  obkrožane  od  čestilcev,  svobodno  in  veselo.  On 
res  vpliva  s  svojim  pripovedovanjem  na  Uslado.  Ona  sanja 
o  tujih  krajih,  o  novem  in  svobodnem  načinu  življenja.  V 
sladkem  snu  vidi  Toskano,  tuje  ljudi,  tuje  šege.  Toda  sen  iz- 
gine, Uslada  se  prebudi.  Ljubezen  se  ji  vrne  zopet  k  domo- 
vini in  Rusija  ji  je  najdražja.  Uslada  zavrne  Udala,  ki  se 
sramuje  domačih  običajev  in  hvalisa  do  nebes  vse,  kar  je 
tujega,  ter  se  uda  ruskemu  junaku  Ljuboslavu. 

Tendenca    simbolistične    drame    je    jasna :    Uslada 
Rusija,    Ljuboslav,    modri    ženin,   —    nositelj    ruskega    duha, 
ruske  ideje. 

Drama,  pisana  v  stihih,  je  imela  velik  uspeh.  Z  vse- 
slovanskega  stališča  pa  je  želeti,  da  bi  ta  uspeh  postal  tudi 
konkreten,  da  bi  vzbudil  v  Rusih  vsaj  polovico 
toliko  narodnega  ponosa  in  za\esti,  kolikor  ju 
i  m  a  j  o  n.  p  r.  N  emci.  Potem  se  bo  20.  stoletje  po 
p  r  a  \'  i  C  i  n  a  z  i  \'  a  1  o  s  1  o  \'  a  n  s  k  i  m  stoletjem! 

M.  C-1. 

„Figurantka".  Praško  „Narodno  divadlo"  je  uprizorilo 
Curelovo  „Figurantko".  Fran^ois  de  Curel  je  vsekakor 
seriozen  in  globok  francoski  avtor.  Prav  zato  si  ne  more 
niti  njegova  ,,Fi  gu  ra  n  t  ka"  osvojiti  simpatij  publike,  ki  je 
pokvarjena  s  pikanterijami  aristokracije  in  plutokracije.  Curel 
je  zanimiv  pojav  med  francoskimi  avtorji.  On  in  Hervieu  sta 
si  zelo  podobna.  Stojita  na  strani  in  se  dosti  srečno  odliku- 
jeta od  ostalih  ,, modernih"  francoskih  ,,maherjev".  Pri  njima 
je,  kakor  da  je  galski  temperament  pozebel  v  hladnem  skan- 
dinavskem severu,  tista  brezobzirna  analitična  in  idejna  ostrost, 
ki  nas  zadivljuje  v  delih  Ibsena,  Strindberga,  Bjornsona, 
Garborga,  Hamsuna,  Jagra,  Haussona  i.  dr.  Ali  niti  Curel  ni 
mogel  čisto  zatajiti  svojega  galskega  temperamenta.  Duhovit 
je  in  oster,  mnogo  pazi  na  dovršeno  konverzacijo,  izrazi,  dia- 
logi so  brušeni  iu  proračunjeni  do  skrajnosti.  In  tu  sem  pri 
nesrečnem  vplivu  severnih  avtorjev ;  Francoz  je  pod  njihovim 
vplivom  sicer  opustil  lascivnost  in  postal  resnejši,  ali  dosegel 
tudi  ni  njihove  ogromne  idejne  višine  in  psihološkega  obzorja. 
Postal  je  samo  hladen  kombinator,  miren  šahist,  ki  pazno 
namešča  svoje  figure,  da  doseže  spletko  in  rešitev.  Skratka : 
postaja  ono,  kar  je  Francozu  najbolj  usodno:  precej  dolgo- 
časen. A  tega  mu  praška  publika  ni  mogla  odpustiti,  razume 
se,  ona  publika,  ki  se  zvija  v  smehu  pri  mastnih  dovtipih 
Blum-Tocheja,  \'alabrequea  ali  Fevdeaua. 

Vsebina  je  obkratkem  ta:  Helena  de  Monneville  ljubi 
Henrija  de  Reunevala,  ali  kakor  žena  učenjaka  Theodora, 
torej  soproga  druzega,  misli,  da  škodi  Henrijevi  karijeri. 
Zato  mu  ponudi  svojo  sorodnico  Francoise  za  „Figurantko", 
t.  j.  da  jo  vzame  Henri  za  svojo   ženo,    a  da    ljubkuje    dalje 


ž  njo,  s  Heleno.  Francoise  takoj  privoli,  -  ker  ljubi  skrivaj 
Henrija.  Ali  ve  tudi  za  njegovo  razmerje  s  Heleno.  Zdaj  na- 
stane med  obema  ženama  duhovit  in  odločen  boj  za  Henrija. 
Vsa  afera  se  seveda  reši  po  vseh  paragrafih  finega,  poštenega 
društva,  ki  se  v  tem  slučaju  —  čudno!  —  strinja  tudi  s 
prirodo  (zrela  Helena  -  mlada,  sveža  Francoise!),  —  z  zmago 
,,Figurantke".  Henriju  se  po  pravi  moški  morali  godi  naj- 
bolje :  ljubkoval  se  je  z  zrelo  ženo,  ko  mu  je  bilo  te  ljubezni 
dovolj,  osvaja  ga  energično  nedotaknjen  cvet,  ki  mu  vrhu- 
tega  še  pomaga  v  karijeri  do  ministrskega  fotelja.  Strog 
modem  kritičar  bi  moral  Curelu  s  tako  njegovo  moralo  po- 
kazati vrata  iz  hrama  napredne  in  prave  umetnosti,  ako  .  .  . 
ako  bi  ne  bilo  sijajne,  razkošne  figure :  Theodora,  Heleninega 
moža.  Ta  mirni  učenjak  vidi  vse,  razume  vse,  a  ~  neče 
ničesar  videti,  vse  ravna,  ali  nikoli  se  ne  sili  v  ospredje, 
drugim  snuje  srečo,  medtem  ko  mu  samemu  poka  srce. 
Radi  te  figure  oproščamo  Curelu  marsikaj.  V.  J. 

UMETNOST. 

,, Salon"  poljskih  umetnikov.  V  Krakovem  so  imeli 
poljski  umetniki,  ki  tvorijo  .Salon",  društvo  poljskih  obrazo- 
valnih  umetnikov,  svojo  prvo  razstavo.  Tudi  v  Galiciji  ne 
vlada  med  umetniki  popolna  sloga,  saj  so  razcepljeni  v  razne 
struje,  ki  se  med  sabo  pobijajo.  Vendar  je  v  ,, Salonu"  zbran 
večinoma  ves  cvet  poljske  umetnosti.  Razstavljenih  je  bilo 
blizu  200  del,  toda  med  njimi  nobenega  takozvanega  ,clou". 
Najzanimivejše  delo  je  slika  S.  Ma  la  cho  wskega  , Na  obali". 
Delala  bi  čast  vsaki  izložbi.  St.  Lentz  je  razstavil  moški  por- 
tret v  najmodernejši  tehniki  brez  vsakršne  šablone.  .Al.  Avgu- 
styno\vicz  je  prispeval  dvoje  finih  otroških  portretov,  Adal- 
bert  Kossak  veliko  zgodovinsko  sliko  .Bliicher  se  umika 
po  bitki  pri  Montmirailu  1.  1814".  Slika  je  last  cesarja  Viljema  11. 
Kossak  ljubi  na  svojih  slikah  burno  gibanje,  mnogo  pisanih 
uniform,  besne  konje,  a  medel  kolorit  in  površno  izvršitev. 
Med  najnadarjenejšimi  mlajšimi  slikarji  je  Ferd.  Ruszcyc, 
odličen  krajinar.  Izborni  so  njegovi  .Izseljenci",  v  katerih 
se  kažeta  zlasti  slikarjeva  originalnost  v  opazovanju  narave 
in  energija  njegovega  risanja.  Dalje  so  razstavili  lepe  slike 
Feliks  Wygrzywalski  („Memento  vivere'!),  simbolist Jacek 
Malczevvski  (.Skrjanec"),  Michael  Wywiorski  („0  Go- 
spod"!), Jos.  Krzesz  („Angel  usmiljenja").  Sam.  Hirszen- 
berg  („Zvečer  v  sinagogi").  Roman  Kochalovvski  („Pred 
vzhodom  solnca").  Stan.  J  a  novvsk  i  (,,Zima"),  Lad.Jasienski 
(„Krave")  in  Sig.  A  n  d  r  y  c  h  i  e  w  i  c  z  („Mrak").  Izmed  kiparjev 
so  poslali  svoja  dela  Tad.  Blotnicki  (spominsko  ploščo 
Juliju  Kossaku),  Anton  Madeyski  (doprsje  Aleks.  Gierym- 
skega),  H.  Glicensztein  (13  soh),  T.  Rvgier,  H.  Kos- 
s  o  \v  s  k  i  in  Ivan  R  a  s  z  k  a.  Glicensztein  je  najmodernejši  poljski 
kipar  na  tej  razstavi,  umetnik  velikega  talenta.  Splošno  se 
naglasa,  da  so  krenili  poljski  slikarji  na  narodno  polje  ter  so 
vsa  njih  dela  odločno  domačega  značaja.  Domača  zgodovina, 
domača  narava  in  domače  življenje  v  koči  in  v  salonu  ji 
podaja  vedno  dovolj  snovi.  Zato  pa  se  tudi  širši  narod  živo 
zanima  za  svoje  umetnike  in  njih  dela. 

TEHNIKA. 

Govoreče  obločnice  in  fotografije.  Presenečenja,  ki 
jih  nam  prinaša  elektrika,  se  množe  od  dne  do  dne.  V  fizika- 
ličnih  laboratorijih  na  vsi  zemlji  se  marljivo  poizkuša,  da  se  pred- 
kratkim  napravljene  iznajdbe  popolnijo.  Pri  tem  se  pa  pripeti 
dostikrat,  da  se  rodi  eksperimentatorju  nova  misel ,  ki  nam 
podari  novo  iznajdbo. 

Ni  dolgo  teimi,  kar  je  profesor  dr.  Simon  v  Gottingu 
izumil  elektriCno  obločnico,  ki  more  govoriti  in 
peti.  Zvok  in  svetloba  sta  si  namreč  v  toliko  sorodna,  da 
sta  oba  pojava  istega  vira,  t.  j.  stalnega  stresanja  etra.  Le 
od  dolžine  posameznih  valov  je  odvisno,  ali  se  pojavi  eter 
kot  zvok,  ali  kot  luč.  V  istem  sorodstvu  z  zvokom  in  s  svet- 
lobo je  pa  tudi  elektrika. 

Pri  Simonovi  obločnici  si  misli  tedaj  telefon,  v  katerega 
govoriš,  zvezan  z  navadno  električno  obločnico.  Ta  obločnica 
izpremeni  zvoke  tvojega  glasu  v  svetlobo,  t.  j.  obločnica  iz- 
premeni  potom  elektrike  zvočne  vale  v  svetlobne 
vale.  Te  svetlobne  vale  moreš  sedaj  reflektirati  na  večje  da- 
ljave, recimo  kakemu  oddaljenemu  sosedu,  kateri  jih  ujame 
na  ploščo  iz  selena.  Selen  ima  lastnost,  kakor  smo  imeli  pri- 
liko že  omeniti  —  glej  v  pnem  zvezku  notico  o  Komu  — , 
da  v  menjajoči  se  razsvetljavi  tudi  menja  svojo  zmožnost, 
voditi  elektriški  tok.  Selenska  plošča  je  v  zvezi  s  tele- 
foničnim  aparatom,  oziroma  z  mikrofonom,  ki  podaja  sosedu 
potom  selena  izpremenjene  svetlobne  vale  v  obliki  zvočnih 
valov.  Sosed  te  torej  sliši  govoriti  docela  razločno. 

Fizik  Ernst  Ruhmer  v  Berolinu  pa  je  ta,  pravkar 
opisani  način  razširil  v  toliko,  da  je  napravil  fotografije, 
ki  govore.  Misli  si,  kakor  v  prejšnjem  slučaju,  obločnico  v 
zvezi  z  mikrofonom,  v  katerega  govoriš.  Obločnica  nuancira 
v  svoji  svetlobi  tvoj  govor  in  te  svetlobne  nuance  fotografiraš 
z  aparatom,  v  katerem  se  odvija  brezkončni  pas  fotografskega 
papirja  (filma).  Če  potem  odviješ  to  fotografijo  pred  obloč- 
nico. ki  reflektira  svoje  žarke  na  ploščo  selena,  ki  je  zopet  v 
zvezi  s  telefonom,  kakor  v  prejšnjem  slučaju,  potem  slišiš  v 
mikrofonu  v  resnici  govoriti  fotografijo. 

Pošta  bodočnosti.  Italijanski  inženir  Piscelli  je  pred- 
kratkim  izumil  sistem,  o  katerem  se  pač  lahko  reče,  da  ima 
bodočnost.  Vlada  se  je  hitro  poprijela  tega  projekta  in  sedaj 
se  delajo  pod  vladnim  pokroviteljstvom  v  Neapolju  poizkusi, 
da  se  izkaže,  kako  bi  se  dal  izvršiti  najceneje  projekt,  ki 
naj  pospeši  hitrost  pošte.  Projekt  se  uporabi  za  pošiljatev 
pisem  in  manjših  zavitkov.  Ker  naj  se  pisma  kolikor  mogoče 
hitro  dostavljajo,  treba  je  one  moči,  ki  nam  služi  skoraj  pri 
vseh  modemih  napravah,  to  je  —  elektrike.  Piscelli  si 
misli  mesta  onega  dela  zemlje,  ki  bi  bil  opremljen  z  novo- 
dobno pošto,  razdeljena  v  tri  vrste.  V  prvi  vrsti  bi  bila  glavna 
mesta  velikih  držav,  kakor  so  Dunaj,  Peterburg,  Pariz,  Berolin 
i.  dr.  Ta  mesta  naj  bi  bila  zvezana  v  sistem  jeklenih  žic,  ki 
bi  bile  napeljane  po  drogovih  v  višini  13  m  na  planem.  V 
mestih  bi  se  pa  stekale  žice  na  23  m  visoke  železne  stolpe. 
Drogovi  na  planem  bi  stali  v  oddaljenosti  90  m.  Od  tega 
glavnega  sistema  se  odcepljajo  žice  v  mesta  druge  vrste.  Naj- 
manjša mesta  naj  bi  se  končno  združila  v  tretji  sistem.  Je- 
klene žice  bodo  vodile  električni  tok  in  ga  oddajale  malim 
vozem  —  elektromotorjem,  vsled  česar  se  bodo  ti  vozički  vo- 
zili po  žicah.  Žice  pa  bodo  tako  močne,  da  bodo  lahko  nosile 
2(X)f)  kg.»  Motorni  voz  sam  bo  tehtal  35  kg  in  bo  tako  velik, 
da  more  sprejeti  2000  pisem,  oziroma  tiskovin  in  časopisov. 
Ti  motorni  vozovi  bodo  prevozili  v  eni  uri  400  kilometrov. 
Odpošlje  se  pa  vsake  tričetrt  minute  en  voz.  Radi  velikanske 
hitrosti  pa  bodo  vendar  posamezni  vozovi  oddaljeni  5  kilo- 
metrov drug  od  druzega,  da  se  torej  ni  bati,  da  bi  trčila 
dva  skupaj. 

S  to  hitrostjo  400  km  v  uri  bi  rabilo  pismo  z  Dunaja 
v  Berolin  1'  2  ure,  v  Rim  2*  2  ure,  v  Pariz  3  ure,  v  London 
3'  2  ure,  v  Peterburg  4,  Moskvo  4'  ■>  ure,  Madrid  4i  2  ur. 

V  mestu  bi  bile  sprejemne  centrale  na  23  m  visokih 
stolpih,  odkoder  se  pisma  takoj  pošljejo  na  filialke  dotičnega 
mesta.  Iz  filialke  raznašajo  pismonoše  na  kolesih  pisma  v 
posamezne  hiše.  Da  pa  ne  izgube  pismonoše  s  hojo  po  stop- 


nicah v  posamezna  nadstropja  preveč  časa,   so  v  vsaki   hiši 
pri  vhodu  za  pisma  omarice. 

Pisma  se  električnim  tokom  po  vzpenjači  dirigirajo  v 
dotična  nadstropja.  Vsaka  omarica  izprazni  svojo  vsebino  v 
drugo  omarico  svojega  nadstropja  in  istočasno  zazvoni  elek- 
trični zvonec,  da  je  stranka  opozorjena  na  došlo  pošto. 

Tudi  oddajanje  pisem  si  misli  Piscelli  kolikor  mogoče 
enostavno  in  hitro.  Pismo  vržeš  v  avtomat,  v  katerega  vržeš 
istočasno  denar  za  znamko.  Znamke  si  misli  Piscelli  sploh 
odpraviti.  Avtomat,  v  katerega  vržeš  pismo,  pritisne  sam  na 
pismo  pečat,  s  čimer  je  dokazano,  da  je  odpošiljatelj  plačal 
dotični  znesek.  Iz  avtomata  pride  pismo  potom  vzpenjače  v 
poštno  centralo,  odkoder  se  odpravi  takoj. 

Bati  bi  se  bilo,  da  bi  na  planem  kak  hudobnež  kako 
žico  prerezal  in  s  tem  oviral  poštni  promet.  Tudi  temu  se 
odpomore !  Na  drogovih ,  na  katerih  so  napete  posamezne 
žice,  je  pod  žico  pritrjen  , smrtonosen  pas"  iz  bakra.  Ta  pas 
vodi  električen  tok  200  voltov  napetosti.  Kdor  se  ga  dotakne, 
priplezavši  do  njega,  pade  vsled  hudega  električnega  udarca 
navzdol. 

1  kilometer  dolžine  Piscellijeve  .pošte'  je  proračunjen 
na  3000  K. 

Na  ta  način  si  misli  Piscelli  ureditev  novodobne  pošte. 
Seveda  treba  tu  še  mnogo  preizkušenj,  da  se  določijo  vsi 
detajli.  Kdaj  in  kje  dobimo  tako  pošto?  To  je  vprašanje,  na 
katero  danes  ni  možno  dati  odgovora.  A  toliko  pač  smelo 
trdimo,  da  se  Piscellijev  sistem,  če  tudi  v  posameznostih 
izpremenjen,  v  principu  končno  vpelje.  „Cas  je  zlato",  in 
Piscellijeva  pošta  ima  namen,  da  prihranimo  mnogo  časa. 
Kako  velikega  pomena  bi  bilo  n.  pr.  za  trgovca,  če  bi  dobival 
iz  Peterburga  namesto  šele  po  preteku  več  dni,  pismene 
odgovore  še  isti  dan ! 

PInojev  potapljajoči  se  čoln.  Italijanski  inženir 
Giuseppo  Pino  je  sestavil  železen  čoln,  ki  ima  baje 
lastnost,  potapljati  se  do  globočine  —  200  metrov!  Statistično 
je  dognal,  da  se  potopi  na  zemlji  vsak  mesec  poprečno 
180  ladij.  Koliko  blaga  velike  vrednosti  pada  v  vodo,  si  je 
lahko  misliti.  Pino  namerava  svoj  čoln,  ki  je  toliko  prostoren, 
da  sta  v  njem  lahko  dva  moža,  uporabljati  za  dviganje  potop- 
ljenih stvari.  Električen  motor  provzroči,  da  se  čoln  pomika 
v  vodi  navzdol  ali  navzgor,  kakor  je  komu  ljubo.  Pino  more 
baje  svoj  čoln  tudi  ustaviti  sredi  vode,  kjerkoli  hoče.  Ako 
pride  do  dna  morja,  se  pomika  čoln,  ki  je  okrogel  in  ima 
3  metre  v  premeru,  kot  automobil.  Stene  čolna  so  iz  jekla 
in  so  napravljena  v  njih  okna,  skozi  katera  je  mogoče  s 
pomočjo  posebnega  razsvetljevalnega  aparata,  takozvanega 
hvdroskopa,  vodo  na  veliko  daljavo  jako  intenzivno  razsvet- 
liti. Zraka  je  v  čolnu  za  dva  moža  preskrbljenega  za  12  ur. 
S  pomorskim  površjem  je  čoln  potom  telefona  v  direktni 
zvezi.  To  je  s  plavajočo  ladjo  tudi  edina  zveza ;  sicer  se 
giblje  čoln  v  vodi  docela  prosto.  Skozi  okna  si  tedaj  raz- 
svetljuje Pino  okolico  in  vidi  natančno  vse,  kar  se  godi  v 
vodi.  Hydroskop  mu  razsvetljuje  tako  dobro  podmorsko  živ- 
ljenje, da  je  možno  napravljati  celo  fotografije. 

Posamezne  predmete  pa  prijemlje  Pino  z  vodili,  ki  so 
konstruirani  tako,  da  se  gibljejo  kakor  človeške  rame  z  roko 
vred.  S  temi  vodili  sega  lahko  daleč  ali  bližje  in  more  dvi- 
gati velike,  kakor  majhne  stvari.  Z  nabranimi  stvarmi  se 
vrne  čoln  na  površje,  kjer  odda  svoj  plen  po  gladini  morja 
plavajoči  ladji. 

S  tem  čolnom  napravljeni  poizkusi  so  se  baje  obnesli 
prav  dobro.  Grška  vlada  je  že  naprosila  Pinoja,  naj  poizkusi 
vzdigniti  kipe  in  druge  dragocenosti  mesta  Atene,  ki  so  bili 
za  časa  pompejanske  vojske  vržene  \'  morje. 

Inženir  J.  F. 

KRONIKA. 


IVAN 
NABEROOJ. 


V  potekajočem  letu  je  umrlo  zopet  več  kulturnih  prvo- 
boriteljev,  veljakov  in  marljivih  delavcev  na  polju  prosvete, 
zaslužnih  mož,  ki  se  jih  naj  spominja  tudi  .Slovan"  pred  za- 
četkom novega  leta.  Bodisi  da  so  delovali  za  svoj  veliki  ali 
mali  narod,  vredni  so  enakega  spoštovanja,  četudi  se  morda 
ne  strinjamo  z  vsemi  njihovimi  deli.  Med  temi  možmi  naj 
navedemo  vsaj  nekatere  in  najznanejše! 

Ivan  Nabergoj.  Visoko  tam  gori  nad  morjem  med 
velikanskimi  sivimi  skalami ,  zroč  na  Trst  in  okolico,  na  Mi- 
ramar  in  Jadransko  morje,  stoji  mala  vas  Kontovelj.  Kakih 
osem  minut  oddaljeno  od  tega  čarobnega  razgleda  stoji  večja 
vas  Prosek. 

Tu  se  je  v  priprosti  hiši  rodil  21.  maja  1835.  mnogo- 
letni  voditelj   tržaških   Slovencev,    Ivan   Nabergoj. 

Izvršil  je  samo  ljudsko  šolo  in  potem  takoj  prevzel 
malo,  neznatno  posestvo  svojega  očeta.  Čital  je  jako  rad  in 
prav  s  to  ljubeznijo  do  čitanja  je  obrnil  nase  pozornost  nad- 
vojvode Maksimilijana,  poznejšega  nesrečnega  mehikanskega 
cesarja.  Nabergoj  je  namreč  dobavljal  material  za  zgradbo 
grada  Miramara  in  si  s  svojo  točnostjo,  prirojeno  uglajenostjo 
in  pridnostjo  takoj  pridobil  zaupanje  nadvojvode. 

Dosegel  je  šele  mladeniška  leta,  ko  se  je  začela  tržaška 
okolica  probujati.  Nabergoj  je  posegel  takoj  dejanjski  v  borbo 
za  pravice  svojega  naroda  ter  si  že  pri  prvih  svojih  srečnih 
nastopih  pridobil  ugled  Slovencev  Trsta  in  okolice.  Ko  je 
dosegel  zakonito  starost,  bil  je  1.  1865.  voljen  v  deželni  zbor 
in  v  mestni  svet  tržaški,  kjer  je  ostal  nepretrgoma  do  leta 
1897.  Od  1.  1873.  do  1.  1897.  je  bil  tudi  poslanec  IV.  trža- 
škega volilnega  razreda  v  državnem  zboru.  Leta  1897.  pa  je 
progresova  stranka  napela  vse  svoje  moči,  da  izpodrine  Na- 
bergoja,  ki  ji  je  delal  že  leta  in  leta  neljubo  napotje.  Kapita- 
listično mogočni  stranki  se  je  to  posrečilo,  dasi  se  je  prav 
tedaj  vedla  tržaška  okolica  tako  junaško  kakor  nikdar  poprej. 

Nabergoj  se  je  umaknil  iz  javnega  življenja;  pač  je 
prišel  še  enkrat  v  mestni  svet,  ker  je  bil  postavno  izvoljen, 
toda  italijanska  večina  se  je  za  ta  slučaj  že  pripravila.  V'sled 
krikov  in  psovk  je  moral  Nabergoj  iz  zbornice  oditi  in  se  ni 


potem  nikdar  več  vrnil  v  dvorano,  kamor  je  bil  zahajal  nad 
trideset  let.  Umrl  je  10.  septembra  1902. 

Nabergoj  je  bil  po  značaju  trd  in  neoniajljiv  kakor 
kraške  skale,  ki  obdajajo  njegov  rojstni  kraj  in  med  katerimi 
je  vzrastel.  Tudi  njegov  največji  nasprotnik  je  moral  priznati, 
da  je  bil  priprosti  sin  iz  priproste  okoličanske  hiše  nenavadna 
prikazen  in  izreden  talent,  saj  drugače  bi  ne  mogel  vztrajat 
več  desetletij  na  krmilu  tržaških  Slovencev. 

Treba  je  bilo  izrednega  poguma,  da  je  ob  tistem  času 
visoko  dvignil  narodno  zastavo,  s  katero  je  šel  z  vso  odloč- 
nostjo v  boj  s  sovražnikom,  ki  je  bil  neprimerno  močnejši  in 
nu)gočnejši,  nego  so  bile  njegove  čete. 

Njegovo  ime  je  postalo  za  vse  tržaške  in  okoličanske 
Slovence  nekako  geslo,  nekaj  oduševljujočega ;  za  nasprotnike 
pa  izzivajoče,  napolnjujoče  jih  z  gnjevom. 

Tudi  Nabergojeva  zunanjost  in  uprav  diplomatsko  ve- 
denje  je   mnogo  pripomoglo   k   njegovim   velikim   uspehom. 

Boril  se  je  Nabergoj  za  moralne  in  gmotne  koristi 
tržaških  in  okoličanskih  Slovencev,  boril  se  celo  vrsto  let  za 
narodno  šolstvo  v  okolici,  sodeloval  pri  ustanovitvi  ,Delal- 
skega  podpornega  društva",  „Tržaške  posojilnice 
in  hranilnice"  ter  .Slovenske  kmetijske  družbe  za 
tržaško  okolico".  Njegove  zasluge  so  priznali  tudi  na  naj- 
višjem mestu  in  mu  podelili  viteštvo  Franc  Jožefovega  reda. 
Te  ljubezni  do  svojega  naroda  in  tega  moškega  nastopa  za 
pravice  tržaških  Slovencev  mu  njegovi  nasprotniki  niso  od- 
pustili niti  ob  mrtvaškem  odru,  dasi  je  bil  z  vsakim  človekom 
poosebljena  ljubeznivost.  Uradna  „Triester  Zeitung"  pa  je  na- 
pisala resnične  besede:  ,Naj  že  kakorkoli  sodimo  o  strankar- 
skem možu  Nabergoju,  to  eno  pa  moramo  priznati,  da  je 
imel  nenavadne  zmožnosti  in  da  je  z  bistrim,  praktičnim  raz- 
umom neprennčno  stal  za  tiste  interese,  katerih  izvojevanje 
si  je  postavil  kot  življenja  cilj.  Osebno  je  bil  Nabergoj  lju- 
bezniv človek,  istotako  spreten  ir  previden  poljedelec  kakor 
skrben  oče."  M.  B. 

Lovro  Serajnik.  28.  junija  t.  1.  je  umrl  v  Tinjah  na 
Koroškem  infulirani  prost,  vitez  reda  železne  krone,  starosta 
koroških  Slovencev,  Serajnik.  Dosegel  je  94  let.  Rojen  je  bil 
I.  1808.  pri  Sv.  Petru  pri 'Sv.  Jakobu  v  Rožni  dolini  kot  sin 
slovenskegu  uglednega  kmeta.  Gimnazijske  nauke  je  dovršil 

v  Celovcu,  šel  1.  1830.  v  Gradec  na  vseuCilišče  študirat  Ini- 
manistiko  in  bogoslovje,  posta!  I.  1835.  mašnik,  kmalu  župnik, 
dekan  in  s  70.  letom  prost  v  Tinjali.  kjer  je  ostal  25  let.  Blagi 
pokojnik  je  bil  vedno  ognjevit  in  ponosen  rodoljub  in  je  rad 
podpiral  narodna  podjetja.  Kot  ljubezniv,  tudi  v  pozni  sta- 
rosti vesel  starček,  je  gojil  slovensko  gostoljubje  ter  prepeval 
narodne  pesmi  z  mladeniškim  zanosom.  Ako  bi  štela  tužna 
Koroška  še  več  takih  kremenjakov,  bi  danes  pač  ne  doneli 
preko  Karavank  obupni  klici:  Morituri  vos  salutant! 

Nolli  Josip,  operni  pevec  in  časnikar,  ki  je  umrl  vsled 
kapi  v  Ljubljani,  je  svoj  čas  študiral  pravoslovje  na  dun.  vse- 
učilišču. Ljubezen  do  gledališča  ga  je  iztrgala  študijam,  da 
se  je  posvetil  ves  in  z  največjimi  uspehi  operi.  Bil  je  so- 
ustanovnik  .Dramatičnega  društva"  in  učitelj  v  dramatični 
šoli;  pel  je  pri  zagrebški  operi,  prišel  1.  1879.  v  Italijo  in  žel 
kol  izboren  baritonist  v  milanskem  gledališču  Scal.i  prave 
triumfe.  Potem  je  pel  v  Livornu,  Benetkah,  herraru.  Veroni, 
Bologni  in  drugih  italskih  mestih,  pel  v  Barceloni  in  v  Odesi 
ter  se  koncem  svojega  opernega  ahasverjevanja  \Tnil  v  Ljub- 
ljano, kjer  je  kot  režiser  ustvaril  in  na  visoko  stopinjo  dvignil 
slovensko  opero.  Njegov  mehki,  nežni  in  vendar  izdatni  ba- 
riton ga  ni  ostavil  malone  do  smrti.  V  operah  .Troubadour" 
in  .Faust"  je  stal  na  vrhuncu  popolnosti;  s  svojim  .Valen- 
tinom" je  mogel  tekmovati  s  pmmi  opernimi  pevci  svoje  dobe. 
Gledališče  je  bil  njegov  ideal,  za  katerega  se  je  žrtvoval  ves 
do  zadnjega  diha ;  sebičnosti  in  koristoiovstva  pa  ni  poznal 
nikdar.  Iz  tujine  je  pridno  dopisoval  v  .Slov.  Narod"  ter  na- 
pisal veliko  serijo  podlistkov  s  svojih  potovanj  po  Italiji, 
Španiji  in  Rusiji.  Zadnja  leta  je  bil  sourednik  .Slov.  Naroda", 
agilen  član  in  odbornik  premnogih  narodnih  društev  ter  eden 
glavnih  činiteljev  pri  .Ljublj.  Sokolu".  Bil  je  rojen  umetnik, 
goreč,  iniciativen  rodoljub  in  blag,  pošten  mož.  Umrl  je  jedva 
60  let  star. 

Jesenko  Dragotin  (Doksov).  Par  dni  za  NoUijem  je 
umrl  v  Ljubljani  nenadoma  pesnik  in  časnikar  Jesenko  — 
Doksov.  Pokojnik  je  študiral  v  Ljubljani  in  Trstu  ter  postal 
uradnik  banke  .Slavije".  V  svojih  mlajših  letih  je  bil  pod 
veščim  uredništvom  Antona  Trstenjaka  marljiv  sodelavec 
„Slovana",  napisal  je  za  ,, Ljubljanski  Zvon"  mnogo  dobrih 
pesmi  ter  bil  stalni  dopisnik,  zlasti  feljtonist  ,,Slov.  Naroda". 
Pisal  je  tudi  satirične  pesmi  za  ., Brusa"  in  sodeloval  pri  raznih 
drugih  listih.  Odlikoval  se  je  v  svojih  pesmih  predvsem  s  pe- 
rečim sarkazmom,  pa  tudi  z  rahlo  satiro  in  ironijo, 
pisal  gladke,  čustvapolne  stihe  ter  opetovano  dokazal, 
da  ima  mnogo  talenta ,  ki  ga  spričo  svojih  razmer  ni 
mogel  razviti  docela.  Engelbert  GangI  je  uredil  in 
izbral  njegove  pesmi,  ki  izidejo  baje  že  vkratkem  v 
posebni  knjigi. 

P.  Ladislav  Hrovat,  gim.  profesor  v  Novem 
mestu,  je  umrl  14.  aprila  t.  1.  Porodil  se  je  10.  marca 
I.  1825.  v  Gor.  Tuhinju,  dovršil  v  Ljubljani  šest  gimna- 
zijskih razredov  in  vstopil  v  frančiškanski  red.  L.  1849. 
je  bil  posvečen  v  mašnika ,  se  vpisal  na  dunajskem 
vseučilišču  ter  1.  1859.  napravil  izpit  iz  klasične  filo- 
logije.  Potem  je  nastopil  službo  na  gimnaziji  v  Novem 
mestu,  kjer  je  podučeval  do  1.  1890.,  ko  je  bil  upokojen 
ter  odlikovan  z  zlatim  zaslužnim  križem  s  krono. 
Prva  leta  svojega  učiteljevanja  je  spisal  več  jeziko- 
slovnih razprav  v  nemškem  jeziku,  pozneje  pa  je  pisal 
za  gimnazijska  letna  poročila  ter  za  razne  liste  samo 
v  slovenščini.  Izdal  je  tudi  nekaj  jezikoslovnih  bro- 
šuric.  Njegovo  glavno  delo  je  „Slovensko-Iatinska  slov- 
nica" (1874),  s  katero  se  je  omogočil  pouk  latinščine 
s  slovenskim  jezikom.  Bil  je  blag,  odkrit  in  vedno 
naraven  mož. 

Vrhovec  Ivan,  gimnazijski  profesor  v  Ljubljani  • 
in  zgodovinski  pisatelj,  je  umrl  19.  sept.  t.  1.  v  50.  letu 
po  dolgem  trpljenju.  Bil  je  v  svoji  mladosti  živahen, , 
duhovit  in  vesel  družabnik,  režiser  diletantovskih  gle- 
daliških predstav  novomeške  čitalnice,  a  bolezen  ga 
je  končno  zastrupila  in  pohabila,  da  je  bil  velik  mu- 
čenik.  Porojen  je  bil  v  Ljubljani  in  dovršil  vseučiliške 
študije  na  Dunaju.  Pisati  je  začel  zgodaj  in  napisal 
mnogo  za  Stritarjev  ,,Zvon",  ,,Slov.  Matico",  ,, Družbo 

sv.  Moliorja",  za  ..Ljubljan- 
ski Zvon",  ..Muzejsko  dru- 
štvo", izdal  nemško  mono- 
grafijo ..Die  Hauptstadt  Lai- 
bacli".  spisal  knjigo  , .Zgodo- 
vina Novuga  nifsta".  ..Ljub- 
ljanski meščani  v  preteklih 
stoletjih"  ter  ..Germanstvo 
in  njega  vpliv  na  Slovan- 
stvo".  Napisal  je  mnogo  te- 
meljitih člankov  in  razprav 
v  jasnem,  živahnem  in  s 
humorjem  osoljenem  slogu. 
iMesti  Ljubljana  in  Novo 
mesto  sta  izgubila  najbolj- 
šega svojega  zgodovinarja. 


Dr.  Josip  Pavlica  je  bil  rojen  1.  1861.  v  Rifenberku. 
Pokojnik  je  napisal  za  ..Katoliški  Obzornik"  več  razprav  o  so- 
cijalizmu.  o  pravoslavni  cerkvi,  slovstvu,  o  vzgoji,  ženstvu, 
liberalizmu,  jezuitizmu  itd.  ter  bil  eden  glavnih  propagatorjev 
idej  dr.  Mahniča.  kateremu  je  bil  desna  roka.  Zastopal  je 
načela ,  s  katerimi  se  ..Slovan"  ne  strinja.  Toda  pokojnik  je 
pokazal  opetovano,  da  je  rodoljuben  Slovenec  in  da  ga  vodi 
pri  vsem  delovanju  pošten  namen.  Bil  je  marljiv,  nadarjen 
in  naobražen  mož. 

Oljeb  J.  Uspenskij.  24.  marca  t.  1.  je  umrl  znameniti 
in  plodoviti  ruski  pisatelj  Uspenskij.  Spisal  je  \eliko  število 
povesti  in  študij  iz  ruskega  narodnega  življenja.  Bil  je  vodi- 
telj takozvanih  „narodnikov",  ki  so  proučavali  preprosto  in 
naravno  mišljenje  in  čustvovanje  ruskega  užitka,  skromnega, 
poštenega,  plahega  in  lokavega  kmeta  in  rokodelca,  primer- 
jajoč ju  z  neiskrenim,  hinavskim  in  komedijantskim  meščanom. 

Mašič  Nikola.  5.  junija  t.  1.  je  umrl  v  Zagrebu  pro- 
fesor na  umetno-obrtni  šoli  N.  Mašič,  slikar,  ravnatelj  Stross- 
majerjeve  galerije  in  učitelj  risanja' na  vseučilišču.  Rodil  se 
je  1.  1852.  v  Otočcu  v  Liki,  dovršil  gimnazijo,  se  učil  slikar- 
stva na  Dunaju  in  v  Monakovem,  kjer  je  bil  za  svoje  študije 
odlikovan  s  svetinjo.  Potem  je  potoval  po  Italiji  in  južni 
Franciji.  Nikola  Mašič  je  bil  plodovit  slikar,  čegar  dela  so 
znana  in  čislana  malone  po  vsej  Evropi.  Marsikatera  velika 
galerija  se  ponaša  z  njegovimi  umotvori.  Dasi  evropsko  na- 
obražen, je  ostal  v  svojih  slikah  vedno  zvest  svoji  hr\'atski 
domovini.  Sujeti  njegovih  del  je  hrvatski  narod  in  hrvatska 
narava.  Ker  je  bil  tudi  osebno  ljubezniv  in  fin  mož,  ostane 
spomin  nanj  ne  le  Hrvatom,  nego  vsakomur,  kdor  ga  je  po- 
znal ter  je  užival  njegove  umotvore,  neizbrisen. 

Antokolskij  Mark  Matvjejevič,  najgenialnejši  ruski 
kipar,  sovrstnik  Francoza  Rodina,  je  bil  18.  julija  t.  1.  po- 
kopan v  Peterburgu.  Porojen  v  Vilni,  je  bil  najprej  učenec 
peterburške  umetniške  akademije,  na  kateri  so  profesorji  kmalu 
spoznali  v  židovskem  akademiku  nenavaden  talent.  Tedaj  pa 
je  vladala  še  struja  klasičnosti.  Antokolskij  pa  je  krenil  k  na- 
ravi ter  postal  mojster  realist.  Ustvaril  je  celo  vrsto  krasnih 
del:  Sokrat,  Janez  Krstnik,  Kristus,  Mefisto,  Ivan  Grozni, 
Jermak,  Jaroslav,  portrete  (Turgenjeva ,  Spinoze  i.  dr.)  ter 
končno  .Inkvizicijo",  na  kateri  je  delal  že  od  1.  1869,  a  je  ni 
dovršil.  Antokolskij  je  bil  eden  največjih  umetnikov  XIX.  sto- 
letja. Nikogar  ni  posnemal,  nego  bil  sam  svoj.  Dasiravno  Žid, 
je  bil  Rus  z  dušo  in  srcem.  Njegovo  ime  ostane  večno  v 
zgodovini  ruske  umetnosti. 

Siemiradski  Ippolitovič  Henrik.  V  Strzalkovu  na 
Ruskem  Poljskem  je  23.  avg.  t.  1.  umrl  poljski  slikar  Siemi- 
radski. Porojen  1.  1843.  v  Pečevjegah  blizo  Harkova.  je  do- 
vršil gimnazijo  in  vseučiliške  prirodoznanstvene  študije  ter 
prestopil  na  umetniško  akademijo  v  Peterburgu.  Kmalu  so 
priznavali  njegov  talent  ter  ga  odlikovali  opetovano.  L.  1872. 
je  prišel  v  Monakovo  ter  postal  učenec  mojstra  Pilotjja.  Slika 
»Rimska  orgija'  ga  je  mahoma  napravila  slavnim.  PreKlivši 
se  v  Rim,  se  je  posvetil  malone  izključno  antiknim  snovem ; 
iz  življenja  starih  Grkov  in  Rimljanov  je  zajemal  najrajši 
sujete  svojih  del.  .Baklje  Neronove'  so  svetovnoslavna  slika. 
Slikal  pa  je  tudi  prizore  iz  sv.  pisma.  Tudi  za  ruske  cerkve 
je  naslikal  mnogo  krasnih  del.  Siemiradski  je  ostavil  poleg 
nebroja  mojstrskih  slik  posebno  slikarsko  šolo.  ki  nadaljuje 
slikarstvo  v  njegovem  duhu. 

Mehmed  beg  Kapetanovič-Ljubušak,  potomec  pra- 
stare in  slovite  bosenske  rodovine.  župan  Sarajeva  in  pisatelj, 
je' umrl  koncem  julija  1. 1.  Dovršil  je  muslimanske  šole  v  Mo- 

staru  in  v  Ljubuškem  ter  znal  turški,  perzijski,  arabski  in 
srbo-hr\"atski  jezik.  Napisal  je  več  brošur,  prevajal  iz  orijen- 
talskih  jezikov  .Iztočno  blago"  ter  izdal  zbirko  narodnih  bo- 
sanskih in  hercegovskih  pesmi,  pravljic  in  pripovedk  pod  na- 
slovom .Narodno  blago".  Bil  je  po  veri  musliman,  a  po  srcu 
in  delih  ognjevit  Slovan. 

Bret  Harte.  Dne  5.  maja  t.  1.  je  umrl  v  Londonu  slo- 
veči američanski  novelist  in  pesnik  Bret  Harte  v  63.  letu 
svojega  življenja.  Porojen  v  Albanvju  v  Severni  Ameriki,  je 
bil  pristen  zastopnik  američanskega  selfmademan-naturalizma, 
brezobzimorevolucionamega  duha,  demokratičnih  kulturnih  in 
svetovnih  načel,  izvirnega,  realističnostvarnega  izražanja,  kras- 
nega sloga  in  humorja.  Njegovo  življenje  je  bilo  burno, 
izpremen  bogato:  bil  je  učitelj,  rudokop  v  zlatih  jamah, 
stavec,  tiskar,  časnikar  ter  končno  poet  in  novelist.  Nekaj 
njegovrh  črtic  iz  traperskega  in  kaliforniškega,  poezije  polnega 
življenja  zlatokopov  so  prinesli  tudi  slovenski  dnevniki. 

E.  Zola.  29.  septembra  t.  1.  se  je  v  Parizu  zadušil 
svetovnoslavni  romanopisec  in  časnikar  Emil  Zola.  Bil  je 
jedva  62  let  star.  Pravkar  je  dovršil  svoj  roman  .Resnica", 
III.  del  .Evangelijev",  ko  ga  je  umoril  nesrečen  slučaj.  Ded 
mu  je  bil  Benečan,  babica  Grkinja  z  otoka  Korfu.  Oče 
Franfois  je  bil  že  pofrancožen  inženir,  mati  pa  Francozinja. 
V  Zolovih  žilah  je  torej  tekla  italijansko-grška-francoska  kn. 
Odtod  njegov  živi,  burni,  bojeviti  temperament,  njegova 
brezdanja  domišljivost,  njegova  strastnost  v  zagovarjanju 
svojih  načel  in  neumorna,  sila  plodovita  delavnost.  Rojen  je 
bil  v  Parizu  1.  1840.  Oče  mu  je  zgodaj  umri.  Emil  je  postal 
pisar,  bil  komptoirist,  nato  časnikar,  kritik  in  končno  pisatelj- 
romanopisec.  Napisal  je  troje  velikih  ciklov  romanov: 
.Rougon-Macquartovi-  —  .Tri  mesta'  (Lurd,  Rim, 
Pariz)  in  .Štiri  evangeliji"  (.Plodnost",  .Delo"  in 
.Resnica"),  več  teoretičnih,  kritičnih  in  polemičnih  spisov, 
nekaj  novel  in  mnogo  političnih  člankov.  Zola  je  bil  naslednik 
Balzacov  in  Flaubertov  ter  je  razvil   dotedanji   kompromisni 


realizem  do  konsekventnega  in  najbrezohzirnejšega  natura- 
lizma. Preganjal  in  pobijal  je  konvencijonalizem  in  romantiko 
in  podajal  gigantske  slike  iz  modernega  življenja.  S  Zolo  je 
umrl  eden  največjih  in  najpopularnejših  pisateljev  XIX.  veka, 
prvoboritelj  modernega  slovstva  in  neukrotljiv  zagovornik 
pravice  in  resnice.  Bil  je  goreč  prijatelj  delavstva  in  vseh 
trpinov  ter  kot  človek  mož  najblažjega  srca. 


NAŠE  SLIKE. 

Fran  Tratnik:  Zima  v  zimi.  (Umetniška  priloga.) 
V  iMonakovem  živi  slovenski  umetnik ,  ki  ga  .Slovan'  pr\i 
predstavlja  njegovi  domovini.  Mlad  je  še,  a  izvrsten  risar, 
spreten  v  tehniki  in  močan,  samosvoj  v  karakteristiki.  Njegova 
dela,  ki  jih  prinese  naš  list  polagoma,  so  polna  poezije  in 
simbolizma,  ki  ne  potrebuje  nikake  razlage.  Smrtonosna  zima 
korači  s  svojo  neusmiljeno  koso  preko  mrtve,  zasnežene  na- 
rave. Izbrala  si  je  zrelo  žrtev,  bedno  starko,  simbol  narave. 
Srečko  Magolič:  Na  ljubljanskem  barji.  (Umetniška 
priloga.)  Magolič  je  znan  risar  in  slikar.  Spreten  in  uren  je 
pri  delu,  njegov  čopič  pa  oster  in  izrazit  tudi  v  najnežnejšlh 
finesah.  Ob  ledeni  Ižci  stopa  lovec  s  svojim  zvestim  psom  po 
snegu.  Golo  drevje  se  zrcali  v  vodi,  skupine  brez  pa  se  iz- 
gubljajo v  lahni  megli.  Daleč  tam  zadaj  se  dviga  Krim  nad 
melanholsko  planjavo.  .Slovan"  prinese  še  več  Magoličevih 
krajin  iz  naše  domovine.  —  B.  Wolze:  Sinu  za  Božič.  S 
trepetajočo  roko  pečati  belolasa  starka  denarno  pismo,  ki  pri- 
nese daleč  v  tujini  živečemu  sinu  za  Božič  nov  dokaz,  kako 
ga  ljubi  skrbna  mamica.  —  L,  Maks  Erler:  Slava  Bogu 
na  višavi!  .Duhovi  nebeški  se  iz  raja  vrste,  prepevajo  slavo, 
na  zemljo  hite."  —  Robert  Frangeš:  Rimljan.  Najodlič- 
nejši  modemi  hrvatski  kipar  je  R.  Frangeš,  rojen  1,  1872.  v 
Mitrovici.  Absolviral  je  realko,  dovršil  dunajsko  akademijo  in 
študiral  nadalje  v  Florenci,  Benetkah  in  na  Kapriju.  Sedaj  je 
profesor  na  zagrebški  obrtni  šoli.  Njegova  dela  so  bila  raz- 
stavljena in  odlikovana  v  Kodanju,  Draždanih,  Pesti  in  v  Za- 
grebu. Profesor  Frangeš  je  plodovit  in  duhovit  modern  kipar 
izredne  mojstrske  tehnike.  —  Bogdan  Kleczvnski:  Me- 
šetarjenje  za  konja.  Poljski  plemenitaš  mešetari  na  svojem 
zimskem  vzletu  z  Židom  za  iskrega  vranca.  —  Ferdo  Vesel: 
Študija.  Risba  kaže  našega  odličnega  umetnika  kot  izbornega 
risarja  in  karakterizatorja.  Veselovih  del  prinese  .Slovan"  še  več. 

—  Hans  Tager:  V  gozdu.  Zopet  je  ušel  svoji  usodi  zviti 
lisjak!  Lovec  in  njegov  pes  se  že  izgubljata  v  zaraslem 
gozdu,    lisjak  pa    nastopa  iznova   pot   svojih    krvavih   ropov! 

—  Sličice :  „Štirje  elementi",  „Narcissus  pri  studencu",  in 
„Atalanta  in  Hippomenes"  so  posnete  iz  Valvazorjeve 
knjige  .Ovidove  metamorfoze."  Rafael  Regius:  Narcissus. 
Posnetek  iz  benečanske  izdaje  metainorfoz  iz  1.  1521.  — 
Kronika  prinaša  k  tekstu  slike :  Ivan  Nabergoj,  Lovro 
Serajnik,  Dragotin  Jesenko,  Ivan  Vrhovec,  Josip  Nolli, 
dr.  Josip  Pavlica,  H.  Siemiradski  in  Emil  Zola. 

LEONARDO  DA  VINCI. 


PISMA. 

SLOVENSKA  UMETNOST. 


Ces.  svet.  prof.  Iv.  Franke. 


I. 


lovenski  upodabljajoči  umetniki  so  si 
pred  štirimi  leti  ustanovili  društvo, 
ki  je  tekom  svoje  dobe  priredilo 
troje  razstav:  dve  v  Ljubljani  in 
na  povabilo  hrvatskega  umetniškega 
društva  eno  tudi  v  Zagrebu. 

Naši  umetniki  so  imeli  torej  že  opetovano 
priliko,  predstaviti  se,  izraziti  v  svojih  delih  svoje 
smotre  in  pokazati  svoje  cilje. 

Slovensko  obonstvo  in  časopisje  je  vselej 
odkrito  povedalo  svoje  mnenje  o  teh  razstavah 
ter  se  zlasti  ob  poslednji  razstavi  oglasilo  s  kri- 
tikami, ki  so  bile  jasne,  dasi  ne  vedno  soglasne 
in  složne. 

„ Slovan"  kot  mesečnik,  ki  se  bavi  izrecno 
tudi  z  umetnostjo,  naj  poda  sedaj  nekako  bilanco 
o  teh  časopisih  in  drugih  javnih  kritikah,  po- 
rabivši  to  priliko,  da  pove  objektivno  tudi  svojo 
sodbo  o  sedanji  slovenski  upodabljajoči  umet- 
nosti in  o  naših  umetnikih  ter  izrazi  končno  tudi 
svoje  mnenje  o  ciljih,  ki  so  našim  umetnikom  v 
slovenskih  razmerah  dosegljivi. 

Morda  poreče  kdo:  čemu  se  oglaša  post 
festum?  Toda  oglašam  se,  ker  me  je  bivši  urednik 
„Lj.  Zvona"  zavezal  pisati  o  tej  razstavi.  Spod- 
budil, spodžgal  pa  me  je  najbolj  članek  „ Tujci" 
v  št.  40  „Novic"  (3.  okt.  1902),  ki  je  bil  v  resnici 
senzacionalen. 


„Lj.  Zvon"  se  je  oglasil  prvi  (št.  10.  1902). 
Poročevalec  je  izrazil  dobre  misli  in  želje  za  bo- 
dočnost, za  III.  in  nadaljnje  razstave.  Zahteval  in 
upal  je  „širjega  umetniškega  obzorja"  in  v  do- 
slednem soglasju  „kako  veliko  platno  iz  naše  slo- 
venske zgodovine  .  .  .  zanimivo  snov,  združeno 
z  umetniško  koncepcijo"  ter  navajal  v  vzgled 
slavne  slikarje  iz  Rusije  in  Češke. 

Rusija!  Moje  mnenje  je:  Kar  pustimo  Ru- 
sijo iz  vsake  primere,  ne  sklicujmo  se  na  tega 
velikana  tudi  na  umetniškem  polju,  ki  se  zaveda 
svoje  moči  in  raste  bujno  iz  svoje  svetovno  ob- 
širne življenske  podlage. 

Pa  Češka  in  Slovenija?  Slovenija  živi  v 
resnici  le  literarno.  Pojem  „Slovenci"  uživa  poleg 
ljudskega  štetja  res  tudi  že  nekako  parlamentarno 
pripoznanje  in  upoštevanje;  saj  imamo  slovenski 
glasbeni  zavod,  slovenske  dramske  in  operne 
predstave  in,  izimši  malenkosti,  je  s  tem  imovi- 
tost  Slovenije  že  našteta.  Praga!  Kako  ponosno, 
veliko  mesto,  koliko  moči  in  raznovrstnih  sil, 
ekonomskih  in  inteligenčnih  se  skuplja  tam,  ko- 
liko talentov  in  kolike  priložnosti  za  razvitek! 
Kako  majhna,  ponižna  je  Ljubljana  v  primeri  s 
Prago !  Tam  akademija  upodabljajočih  umetnosti, 
državna  obrtna  šola,  ki  ni  edina  med  Čehi,  poleg 
vsega  zgodovinska  tradicija  in  obilo  slavnih  umet- 
niško-zgodovinskih  spominkov,  v  Ljubljani  edino 


73 


obrtno-strokovna  šola!  Češka,  Praga  so  temeljito 
dmgačna  tla,  drug  milieu,  kakor  Ljubljana  in  Slo- 
venija. Umetnost  pa  je  rasla  in  se  razvijala  do 
sedaj  vedno  popolnoma  vzporedno  in  soglasno 
milieu-u,  skupnim  krajevnim  okolnostim. 

.Veliko  platno,  zanimivo  zgodovinsko  snov." 
Ali  si  že  kdaj  gledal  početek  in  izvršetek  takih 
umotvorov?  Pomislimo  malo  stvarno,  materialno 
snov,  potrebno  za  veliko  zgodovinsko  sliko :  velik 
atelier,  zgodovinski  kostumi,  orožje,  modeli  in  ma- 
terialni zgodovinski  predmeti  ali  vsaj  dobre  po- 
dobe takih,  tedaj  ogromno  gradivo,  ki  je  potrebno"; 
da  predočuje  slikar  prizor  verjetno  v  sedanjem 
smislu,  ki  zahteva  tudi  v  takih  stvareh  realistike 
in  se  ne  zadovoljuje  s  površnim,  meglenim  sim- 
bolizovanjem  in  s  približno  resničnostjo.  Kje  je 
n.  pr.  tako  gradivo  za  „ Staro  pravdo"  in  slovensko 
reformacijo?  L.  1883.,  ob  prihodu  cesarjevem,  je 
bila  zgodovinska  razstava  Kranjske  v  poslopju 
ljubljanske  realke.  Za  to  razstavo  sem  nabira!  pred- 
mete po  gorenjskih  cerkvah  in  gradovih,  imel  sem 
pa  tudi  priliko  ogledati  si  dolenjske  in  notranjske. 
—  Kdor  se  je  spominja,  me  bo  docela  razumel, 
če  rečem,  da  tudi  iz  te  zbirke  ni  bilo  nabrati  gra- 
diva za  zgodovinsko  sliko,  ki  bi  segala  nazaj  v 
17.  stoletje.  Če  bi  se  tudi  našla  moč  z  dobro 
voljo  za  tako  umetniško  podjetje  in  bi  imela  na 
razpolago  tudi  nervus  rerum  za  modele  in  druge 
stvarne  potrebščine,  poleg  onih  za  eksistenco  vsaj 
za  dobo  študij  in  izvrševanja  umotvora,  bi  našla 
vendarle  nepremagljivih  zaprek  v  nedostatku  zgo- 
dovinskega gradiva. 

„Želimo  narodnih  snovi."  Spomnimo  se  malo, 
kaj  so  predstavljale  slike,  študije,  slikice  in  skice 
naše  poslednje  razstave!  Krajine,  koče,  „izrezke" 
prirode  iz  slovenske  zemlje.  Kar  je  bilo  figural- 
nega, to  je  predstavljalo  domača,  slovenska  bitja, 
izimši  prav  malo  predmetov,  ki  se  smejo  nazivati 
mednarodne,  za  Slovenijo  nevtralne,  kakor  je  Ber- 
nekerjeva  plastična  skupina  „Beda",  Žmitkova 
podoba  „Za  kulisami",  Sternenov  „ Starec"  in  nekaj 
malo  drugih.  Vse  ostale  študije  in  skice  so  vzrasle 
na  slovenskih  tleh,  ob  Sotli,  na  bohinjskem  Ko- 
privniku,  v  okolici  Ljubljane  in  tudi  pri  Devinu 
ter  ob  ,naši  morski  obali". 

, Želimo,  da  bi  se  v  bodoče  umetniške  raz- 
stave prirejale  redovito  vsako  leto."  Ne  vsako 
leto,  ampak  takrat,  kadar  se  bo  nabralo,  izgoto- 
vilo  dovolj  dostojnih  umetnij,  če  bi  jih  bilo  tudi 
samo  tretjino  dosedanjih  razstav.  Študije,  sličice, 
skice  in  vmes  kak  portret  velja  za  enkrat;  take 
reči  vnovič  večkrat  podajati  občinstvu,  bi  imelo  še 
manj  uspeha  ko  zdaj.  Da  bi  pa  naši  umetniki  v 
teku  slehernega  leta  mogli  nastopati  z  večjimi  deli 


in  v  taki  množini,  da  bi  nosili,  povzdignili  raz- 
stavo, ni  mogoče.  Položaj  naših  umetnikov  je 
označil  „Siniplicissimus"  v  ..Slovenskem  Narodu" 
kratko  in  drastično  z  besedami,  da  se  žive  „od 
bogloneja  in  v  ugodnem  slučaju  od  priznanja". 
Izmed  onih,  ki  so  sedaj  izložili,  je  samo  en  slikar 
v  trdnem,  četudi  le  skromnem  gmotnem  položaju, 
ker  je  profesor  in  —  pomemben  slučaj  resnične 
ravnopravnosti!  —  ena  slikarica,  ker  je  dosegla 
umetniško  dovršenost  in  že  več  let  marljivo  de- 
luje v  —  tujini.  Drugi  pa  vise  takorekoč  v  zraku 
in  srečnega  se  čuti  oni,  ki  si  s  praktičnim  delom 
prihrani  toliko,  da  more  iti  zopet  v  velika  mesto 
za  nekaj  mesecev,  kakor  mora  furlanski  zidar  za- 
služiti poleti,  da  more  živeti  pozimi.  Večina  naših 
umetnikov  je  še  v  razvitku.  Četudi  stoje  strokovno 
že  visoko,  imeli  bi  splezati  še  par  stopinj  po  lestvi 
k  vrhuncu  umetniške  izobrazbe  in  znanosti.  To 
dejstvo  uvidevajo  in  čutijo  dobro  sami,  in  nji- 
hova ..želja"  je  najti  priložnost,  da  se  popol- 
nijo.  Ako  poznamo  prošlost  naših  razstavljateljev, 
vemo,  da  je  med  njimi  en  sam,  ki  se  je  mogel 
posvečati  študijam  zdržema,  brez  pretrgavanja.  Vsi 
drugi  pa  so  si  morali  z  raznimi  deli  šele  sproti 
služiti  potrebna  sredstva  za  nadaljevanje  študij. 
Ob  takem  pretrgavanju  pa  gineva  čas  in  mine- 
vajo leta,  porablja,  konsumira  se  življenjska  moč. 

Vsi  naši  umetniki  streme  po  dovršenju  in 
po  popolnosti  in  dosežejo  jo,  ako  jim  bo  usoda 
toliko  mila,  da  jim  dovoli  nadaljevati  izobrazbo, 
temu  nekaj  mesecev,  onemu  eno,  drugemu  dve 
leti  brez  tistih  težav  in  ovir,  znanih  vsem  onim, 
ki  so  hodili  težko  pot  do  višje  izobrazbe  brez 
zados-tne  kapitalske  podlage.  Upam,  da  se  po- 
sreči to  stremlenje  vsaj  nekaterim  in  da  nastopijo 
na  prihodnji  razstavi,  morda  v  dveh,  treh  letih, 
z  večjimi  deli,  z  dovršenimi  umotvori  širjega  ob- 
zorja, lastne,  individualne  iznajdbe.  Ne  pričakujem 
pa  velikih  del  po  metričnem  naziranju  ali  velikega 
platna. 

Velika  slika,  velik  kip  nalaga  tvoritelju,  ako 
nima  naročila,  troškov  in  žrtev  v  primeri  velikosti, 
teže  in  označene  cene.  Kam  pa  naj  gredo  našinci 
s  takim  blagom?  Razstavijo  ga  v  Ljubljani;  v 
Zagrebu,  tudi  v  Pragi  jih  bo  poleg  umetniške 
vrednosti  podpirala  še  narodna  simpatija,  v  na- 
daljnjem svetu,  v  sedanjih  središčih  umetniškega 
prometa  pa  bo  morda  priznavala  kritika  umet- 
niško vrednost  nepristranski,  ako  pa  ni  sujet 
(predmet)  obče  razumljiv,  mednaroden,  ne  bo  žel 
umetnik  več,  ko  priznanje  vestne  kritike.  Po  dalj- 
šem potovanju  križem  kulturnih  središč  mu  pride 
umotvor  zopet  nazaj  v  lastno  oskrbovanje.  Se- 
danji razvoj  privatnega   življenja  ne  potrebuje  in 

nima  prostora  za  umotvore  večjega  merila.  Kdo 
si  pa  danes  zida  obširne  palače?  Za  take  pro- 
izvode ostajajo  edino  javna  poslopja,  umetniške 
galerije,  gledališča,  palače  javnih  uradov  in  cerkve. 

Ozrimo  se  po  Slovenskem  na  to  stran.  Kaj 
je  storila  naša  javnost  za  upodabljajočo  umetnost 
v  zadnjih  letih?  Mesto  Ljubljana  je  kupilo  Strne- 
novo  delo:  cesarjevo  podobo  za  dvorano  v  Mest- 
nem domu,  tu  je  tudi  velika  slika  biskupa  Stross- 
majerja,  delo  Ivane  Kobilčeve,  darilo  slikanega, 
in  v  mestni  posvetovalnici  je  Germova  slika  v 
spomin  cesarjevega  poseta  Ljubljane  ob  času  po- 
tresa, darilo  Gorupa.  To  je  vse.  V  novem  dežel- 
nem dvorcu  ni  prostora  niti  za  slikarsko,  niti  za 
kiparsko  umetnost.  Za  zunanjo  okrasbo  in  repre- 
zentacijo  stavbe  z  njenim  vrhovanjem,  z  ogrom- 
nim pokrivalom  in  z  njegovo  garnituro  številnih 
tabernakljev  pa  se  je  žrtvovalo  toliko,  da  ne  pre- 
ostaja za  umetniško  opravo  notranjih  sten  prav  nič 
druzega,  kakor  dekoracijska  slikarija  modernega 
stavbinskega  podjetništva  brez  domačih  umetnikov. 

S  tem  je  pojasnjen  položaj,  v  katerem  so 
nastali  objekti  1.  in  II.  umetniške  razstave,  in  da 
razstavljalcem  ni  bilo  mogoče  ali  jim  ni  kazalo 
(Kobilca)  nastopiti  z  večjimi  deli. 

Učinek  vsake  razstave  tvorijo  trije  momenti 
t.  j.  izleženo  gradivo,  vpliv  umetnin  na  obisko- 
valce in  javne  kritike.  Umetniki  stopijo  v  nepo- 
sredni duševni  kontakt  z  občinstvom,  ki  jih  ali 
razume  ali  ne,  odobrava  dela  ali  jih  odklanja. 
Občinstvo  umetnine  ali  vživa  z  zadoščenjem 
in  se  jih  raduje,  ali  pa  ima  neprijetne  čute  ter 
zategadelj  umetnine  graja,  zametuje  ter  se  ga  po- 
lasti  ..inučno  razočaranje". 

II.  razstava  je  zbudila  na  eni  strani  priznanje 
in  odločno  odklonitev  na  drugi  strani  tako  pri  ob- 
činstvu kakor  pri  kritikih.  Neki  tednik  je  vrgel  vso 
razstavo  med  smeti,  neki  dnevnik  se  ni  upal  prav 
v  umetniško  jedro  in  je  naglašal  svoje  strogo  versko 
stališče,  ugajala  mu  je  pa  razstava  poprečno  prav 
malo.  Tu  se  je  zastopalo  odločno  negativno  sta- 
lišče. „Laibacher  Zeitung"  in  ^Slovenski  Narod", 
posebno  poslednji,  pa  sta  se  lotila  podrobne 
ocene  izloženih  stvari  na  podlagi  natančnega  pre- 
gledovanja in  primerjanja,  in  ta  kritika,  ne  pre- 
ostra, pa  tudi  ne  prizanesljiva,  je  našla  obilo  vrlin 
in  zmožnosti,  poleg  talenta  tudi  umetniških  do- 
vršenosti, izvežbanosti  in  znanja.  Izrazila  se  je  pa 
tudi  o  pomanjkljivosti  in  nedovršenosti  posameznih 
del  „Laibacher  Zeitung"  bolj  reservirano,  recimo 
diplomatično,  kakor  se  spodobi  uradnemu  listu, 
„S1.  Narod"  z  jasnimi  izrazi.  Tu  se  je  zastopalo 
torej  pozitivno  stališče  s  pridržki. 


Kdo  ima  prav?  Če  se  spominjam  umetni- 
škega domačega  položaja  pred  dobrimi  30  leti, 
kaka  razlika  med  položajem  danes!  Takrat  so  bili 
Slovenci,  osobito  Ljubljančanje,  tako  željni  in  po- 
trebni domačih  umetnij  in  svojih  umetnikov,  da 
so  celo  proizvode  začetnikov  in  tudi  diletantov 
sprejemali  radostno.  Tedaj  se  je  upošteval  pred- 
vsem narodnostni  moment  in  ne  umetniška  vred- 
nost. Razstava,  kakoršna  je  bila  naša  II.  slovenska, 
bi  bila  takrat  vzbudila  vrhunec  zadovoljstva,  nav- 
dušenosti in  ponosa  na  svojce.  Zdaj  se  je  podalo 
občinstvu  neprimerno  več  na  vse  strani  —  pa 
vendar  je  bilo  toliko  nezadovoljstva! 

Iz  tega  dejstva  sklepam  najprej:  Umetniško 
merilo  se  je  izdatno  povišalo,  zahteve  postale  so 
večje,  „Slovenec  domačin"  nima  več  nekdanje 
cene.  To  pa  je  neovrgljivo  velik  napredek  glede 
obsega  in  zadoščenje  vsem,  ki  delujejo  za  slo- 
venstvo ter  se  resno  zanimajo  zanje.  Tedaj  vsaj 
ena  pridobitev,  četudi  relativna.  Druzega  vspeha 
razstava  ni  imela. 

Problem  te  v  skupnem  vendarle  neutajljive 
negativne  bilance  celega  podjetja  naj  skušajo  po- 
jasniti sledeča  razmotrivanja.  Za  študije,  „izrezke" 
prirode,  za  skice,  vobče  za  dela,  izvršena  v  na- 
glosti  koncepcije  —  za  vso  secesijo,  kakor  pra- 
vijo, občinstvo  ne  mara,  ker  mu  je  stvar  nena- 
vadna in  nova,  tedaj  tuja.  Študije  in  skice  spa- 
dajo že  v  umetniško  gurmandizo;  s  tako  se  na- 
slajajo le  poedinci,  katere  zanima  v  prvi  vrsti 
postanek  embrija  in  razvitek  duševnega  dela  za 
umotvor,  in  ki  so  prodrli  do  poznanja  umetniških 
težkoč  in  tajnosti.  Onih,  ki  žele  vživati  prirodo, 
radovati  se  nad  lepimi  razgledi,  pohajati  lepe,  za- 
nimive kraje,  takih  šteje  naše  občinstvo  obilo,  — 
spominjam  le  na  beg  meščanov  v  letovišča,  na  mo- 
derno turistiko  —  iščejo  pa  velike,  obširne  raz- 
glede, mogočne  gorske  pokrajine,  rekel  bi  he- 
roizem  prirode.  Takih  stvari  pa  razstava  ni  nudila. 
Taki  veliki  motivi  alpinski  in  enaki,  katere  naleti 
meščansko  izobraženstvo  le  izjemoma,  so  danes 
v  umetniji  že  tako  izrabljeni,  da  se  tudi  v  velikih 
razstavah  vidijo  izjemoma.  Takih  motivov  pola- 
stila se  je  ilustracija,  fotografija  in  panorama  foto- 
gramov  v  najširši  meri.  Zapustivši  take  motive 
iščejo  zdaj  krajeslikarji  manjše  in  male,  ti  pa  stre- 
mijo predočiti  v  celotnem  učinku  prirode  na  svoje 
oko,  svoje  živčevje,  na  svojo  dušo,  na  razpoloženje 
onega,  ki  se  vtopi  z  očesom  v  „izrezek"  prirode; 
ta  učinek  se  na  enem  in  istem  predmetu  izpreminja 
soglasno  z  menjavo  svetlobe  in  zračnih  prememb  in 
ki  vdarja  na  čuvstvo  zdaj  razvedrivo,  veselo,  zdaj 
mračno,  otožno.  (Dalje  prihodnjič.) 

BALADA 

O  OBLEGANEM  DUNAJU. 

(1683) 

„Gorje  nam,  devetkrat  gorje! 
Že  se  bliža  strah  sodnega  dne! 
Obkoljen  okrog  in  okrog  je  naš  Dunaj 
od  nevarnih  razbojnikov  Turkov  od  zunaj! 

„Ne  slišite?  Ves  čas  ta  grom, 
grom  topov,  ta  peklenski  polom! 
Že  padajo  mestni  visoki  zidovi 
in  prešteti  življenja  so  našega-  dnovi ! 

„Požar  in  dim  .  .  .  Strel,  tresk  in  pok  .  .  . 

In  po  ulicah  jok  in  pa  stok  .  .  . 

Odbila  zdaj  ura  poslednja  je  naša! 

Joj,  in  v  mesto  pridere  sam  Mustafa  paša! 

„Oči  ima  svetle  ko  blisk, 
gleda  vam  kakor  sam  bazilisk! 
Široke  in  pisane  nosi  vam  hlače, 
velikanske  vise  mu  pod  nosom  mustače! 

„Kdo  reši,  kdo  reši  zdaj  nas? 

In  v  usodni,  opasni  ta  čas 

ustrašil  se  cesar  naš  Turkov  je  zunaj 

pa  pobegnil  je,  zvesti  zapustil  svoj  Dunaj!" 

„„Pobegnil  je  Leopold  naš? 

Kaj?  Molčite!  To  grda  je  laž! 

Na  skrivnem  le  šel  nabirat  vojakov, 

da  odreši  nas  ž  njimi  sovražnih  divjakov!"" 

„Ne  slišite?  Grom  tam  na  grom, 

da  se  trese  sam  Štefanov  dom !  .  .  . 

A  kaj  tam  po  ulicah  ljudstvo  tak  vriska? 

Glej,  armada  nebrojna  že  v  mesto  pritiska!" 

„„Braniteljev  naših  je  roj! 
Slava !  Srečno  končan  je  naš  boj ! 
Na  čelu  junakom  rešitelj  tam  jaha, 
in  ves  Dunaj  pozdravlja  ga,  z  robci  mu 

maha!"" 

„„„Sobieski,  ti  hrabri  Poljak! 
Bog  te  živi,  spasitelj,  junak! 
Ti  rešil  propasti  si  Beč  starodavni ! 
Jan  Sobieski,  zdravstvuj  nam,  o  kralj 

zmagoslavni! 

„„„Ko  lev  si  se  ti  bojeval, 

Kare  Mustafe  nisi  se  bal, 

čeprav  ima  strašne  pod  nosom  mustače, 

a  na  nogah  široke  in  pisane  hlače!""" 

A.  Aškerc. 


'ikf^jimŠJMHAi!  - 

BENEŠ  KNUPFER:  OB  ZATONU  SOLNCA. 

ŽRTVE  ZLATA. 


Spisal  Jos.  Jeranov. 


III. 


(Dalje.) 


II  est  trois  portes  a  cet  antre : 
L'  espoir,  1'  infamie  et  la  mort; 
C  est  par  la  premiere  qu'  on  entre, 
Et  par  les  deux  autres  qu'  on  sort. 
Mme.  Deshoulieres. 

essieurs  .  .  .  faites  vos  jeux!  ..." 
je  zazvenelo  na  uho  dr.  Orlu,  ko- 
rakajočemu  skozi  atrij  kazina  v 
Monte-Carlo.  Med  te  monotonske 
besede,  prihajajoče  iz  velikega  salona,  pa  se  je 
vmešaval  cvenk  suhega  zlata  in  srebra. 

Orlu  je  bila  legla  drugega  dne  po  ponesre- 
čenem izletu  na  Ezo  klavrnost  na  dušo.  Povsod 
so  ga  spremljale  temne  oči  prekrasne  tujke. 

Svoji  soprogi  je  bil  dejal,  da  gre  samo  v 
Villefranche  —  ni  je  hotel  po  nepotrebnem  vzne- 
mirjati —  toda  krenil  jo  je  naravnost  v  Monte- 
Carlo,  kamor  ga  je  že  dalje  časa  vleklo. 

Ko  je  stopil  precej  zarana  popoldne  v  igralno 
dvorano,  je  bilo  ondi  pičlo  število  igralcev.  Naj- 
večji naval  bilo  je  namreč  pričakovati  šele  proti 
večeru,  ko  dospo  tujci  z  vlaki  iz  Niče  in  Mentona. 

Dr.  Orlu  pa  je  bilo  prav  to  pogodu. 

Igra  „trente-et-quarante"  ga  ni  posebno  za- 
nimala: sedelo  je  ob  njej  le  nekaj  zavaljenih 
bankirjev,  skrbno  pišočih  na  podolgaste  listke;  a 
razun  tega  se  je  tudi  stavilo  previsoko  —  od 
20  do  12.000  frankov  —  in  igra  se  je  vršila  na 
kvarte,  do  katerih  je  že  od  nekdaj  čutil  posebno 
mržnjo  .  .  . 

Pridružil  se  je  igralcem  ob  dolgih  zelenih 
mizah,  kjer  se  je  igrala  „roulette". 

Opazoval  je  način  igranja.-  kako  stavijo  na 
liha  in  soda  števila,  na  črna  in  rdeča,  —  kako  si 
izbirajo  skupine  izmed  šestintrideseterih  številk, 
kako  stavijo  tudi  posamezne  „en  plein"  .  .  . 

S  tresočimi  rokami  so  nasipali  igralci  kupčke 
žoltakov  in  postavljali  stebričke  srebrnjakov  na 
kvadrate,  začrtane  na  zelenem  suknu  .  .  . 

Croupier  je  vsake  tri,  štiri  minute  mehansko 
zavrtel  z  levico  ploščato  žvrkljo  sredi  mize,  z 
desnico  pa  zatrkljal  drobno  kroglico  na  obratno 
stran  —  in  pri  tem  je  opozarjal  igralce  vedno  z 
istimi  suhimi,  neprestano  se  ponavljajočimi  be- 
sedami : 

»Gospodje,  igrajte!  .  .  igra  je  pripravljena!  .  . 
nič  več  se  ne  stavi !  .  ." 


In  kroglica  je  zdrknila  v  svoj  predalček  z 
določeno  številko,  igralcem  pa  marsikak  zlat  iz 
mošnjička  .  .  . 

Igralci  so  hlastno  in  razburljivo  polagali 
večje  in  manjše  vsote  po  številkah,  začrtanih  na 
zelenem  suknu  na  mizi ;  šestero  croupierjev  pa  je 
sedelo  okrog  mize  mirno  in  dostojno  v  svojih 
atlasto  se  lesketajočih  črnih  suknjah,  ne  brigaje 
se  zato,  če  so  se  skladnice  tisočakov  višale  ali 
zniževale,  če  so  se  dolge  kolone  rumenjakov  in 
tolarjev  večale  ali  krajšale  .  .  .  Ah,  saj  monsieur 
Blanc  jim  daje  mastne  plače,  mastno  zalaga  tudi 
kneza  monakovskega,  in  če  potegne  komu  sreča, 
da  jim  posuši  banko  enega  dneva,  je  to  le  kap- 
ljica iz  neizčrpnih  zakladov .  .  . 

Kakor  olimpski  bogovi,  tako  mirno  so  oprav- 
ljali croupierji  svoj  posel :  ta  enakomerno  vzkli- 
kajoč in  vrteč  „marjanko",  oni  pomagajoč  raz- 
stavljati denar  po  mizi,  drugi  zopet  izplačujoč 
denar  ali  pa  grabeč  ga  k  sebi  z  lično  grebljico, 
prav  kakor  z  grabljami  suho  seno  .  .  .  Nad  vsem 
tem  pa  ste  čuvali  dve  resni  lici  strogih  nad- 
zornikov, sedečih  na  vzvišenih  stolih  ob  strani 
mize. 

Jasni  žvenket  zlata  in  opazovanje  igre  je 
Orlu  že  precej  razburilo  živce  .  .  . 

Segel  je  bil  že  v  žep  po  novec  za  5  frankov 
—  kar  je  najmanjša  stava  —  toda  premislil  se 
je:  hotel  je  poprej  še  vsaj  površno  ogledati  vse 
zanimivosti   in  potem  šele  poskusiti   svojo  srečo. 

Preletel  je  nagloma  prekrasni  „salle  de 
concerts",  ki  ga  je  sezidal  slavni  Garnier;  izvedel 
je,  da  je  ta  dvorana  obenem  tudi  gledališče  in 
prizorišče  briljantnih  plesov  ter  da  ni  stala  nič 
manj  kot  okroglo  dva  milijona  .  .  .  Pogledal  je 
še  v  „salle  de  conversation"  in  v  „salle  de  lecture", 
kjer  je  našel  kope  časnikov  vseh  jezikov,  vseh 
delov  sveta,  nato  pa  je  hitel  ven,  mimo  „bureau 
du  commissariat",  kjer  je  bil  poprej  dobil  dnevno 
vstopnico,  ter  skozi  velikanski  portal  pod  senčnato 
marquiso  na  piano  .  .  . 

V  kiosku,  visoko  na  terasi  nad  morjem,  je 
svirala  elitna  godba  .  .  . 

Tudi  njemu  je  srce  zaigralo  v  opojnem  ve- 
selju, ko  je  poslušal  te  zvoke,  gledajoč  po  širnem 
morskem  površju,  živo  se  gibajočem  ter  z  zlatom 
in  smaragdi  pretkanem  ...  In  šetal  se  je  po  vrtu, 
ki  so  zbrana  po  njem  drevesa,  grmičje  in  cvetice 

menda  iz  vseh  koncev  sveta,  dihajoče  iz  svojiii 
nedrij  tako  nenavaden  oniamljiv  vonj. 

Iz  prijetnih  sanj  ga  je  šele  zbudihi  tropa 
ljudi,  prihajajočih  gor  od  železniške  postaje  po 
strmini  sopihaje  in  pa  po  vzpenjači  se  dvigaje  na 
teraso  do   kazina. 

Dospel  je  bil  vlak  iz  Niče  in  pripeljal  sabo 
obilico   tujcev. 

Orel  se  je  hkratu  zdiznil:  zagledal  je  bil  med 
pestro  množico  znan  obraz,  ki  ga  je  bil  videl  prejšnji 
dan  v  „ Hotel  de  France".  Pogledal  je  natančneje: 
brez  dvombe,  to  je  bila  včerajšnja  starejša  dama, 
baronica  Villabianca.  Poleg  nje  je  korakal  njen 
cicisbeo  Pierre,  lokavo  poglednjoč  po  tujcih  na 
levi  in  na  desni  .  .  . 

Orlu  se  je  za  hip  stemnilo  lice:  čarovitih  oči 
hčerke  Violette  ni  bilo  uzreti  nikjer  .  .  . 

Toda  vkljub  temu  je  stopal  mehanski  za 
svojo  znanko  iz  hotela. 

Gospa  je  krenila  s  svojim  spremljevalcem 
naravnost  v  kazino. 

„Aha,  tule  sem  si  gresta  iskat  „des  ecus"", 
je  šinilo  Orlu  v  glavo  .  .  . 

Prisedel  je  k  isti  igralni  mizi  kakor  ona,  in 
sicer  tako,  da  je  sedel  nasproti  njej.  Naložila  je 
stolpič  srebrnjakov  in  nekaj  žoltakov  predse  na 
mizo,  pa  se  vtopila  povsem  v  igro  .  .  . 

Tudi  Orel  je  položil  predse  skromno  vsotico, 
ki  jo  je  bil  namenil  za  igro  in  pričel  je  poskušati 
svojo  srečo. 

Spočetka  je  stavil  le  prav  pičle  zneske  in  upo- 
rabljal je  način,  ki  je  obetal  najpogostejših  dobitkov 
četudi  neznatnih.  Stavil  je  na  „rouge"  --  in  dobil .  . 
poskusil  na  „noir"  —  pa  mu  je  zopet  izpodletelo  . . . 
poskusil  je  srečo  s  „pair"  in  „impair",  in  obneslo 
se  mu  je  imenitno. 

Kupček   pred  njim  je  rasel  in  rasel  .  .  . 

Igra  ga  je  zabavala  bolj  in  bolj.  Dobival  je  z 
neko  gotovostjo  . .  .  šalil  se  je  takorekoč  s  svojo 
srečo!  .  .  .  Kadar  je  zavrtel  židovski  croupier  vr- 
tavko,  je  stavil  „impair"  -  in  zadel  je  zanes- 
ljivo .  .  .  Kadar  je  zatrkljal  krogljico  croupier  z  mo- 
dernim visokim  ovratnikom,  ki  mu  je  stal  kakor 
manšeta  pod  brado,  takrat  je  položil  stavo  na 
„passe"  —  pogodil  jo  je  vselej  .  .  .  Ako  pa  je  pre- 
vzel igro  pritlikavi  croupier  zariplordečega  nosu, 
s  čopasto  bradavico  na  leverii  licu,  je  vedel  za 
gotovo,  da  bo  krogljica  zdrknila  v  „rouge"  ali 
pa   „manque". 

Drugi  igralci  so  stavili  po  posebnih  „ me- 
todah", a  izgubljali  so  zapored.  On  pa  je  svojo 
„metodo"  kar  tako  iz  rokava  iztresel,  in  obnesla 
se  mu  je  izvrstno  .  .  . 


Srebrne  kolone  pred  njim  na  mizi  so  po- 
stajale gostejše  in  gostejše  .  .  .  Navrhovatilo  se 
mu  je  naposled  že  toliko  srebra,  da  mu  ga  je 
moral  croupier  zamenjati  z  zlatniki  .  .  . 

Oddehniti  se  mu  je  hotelo  za  nekoliko  tre- 
nutkov, in  vstal  je  izza  mize. 

Stopil  je  iz  dvorane  v  atrij  ter  se  zleknil 
izviška  v  mehko  „chaiseIongue". 

Ubrani  mehki  akordi  so  mu  zdaj  pa  zdaj 
pribrneli  izza  voglov  semkaj  od  terase  na  uho  .  .  . 
Na  srce  mu  je  leglo  nekaj  toplega,  oživljajočega, 
in  kri  mu  je  po  žilah  plula  burneje  in  hitreje, 
kakor  da  bi  jo  drevil   pred  sabo   moren  zefir  .  .  . 

„  Sezidam  si  v  svojem  rojstnem  kraju  pre- 
krasno vilo",  mu  je  začelo  bloditi  po  glavi,  „in 
opremim  jo  z  najdražjo  moderno  opravo.  Pa 
zbirko  znamenitih  umetnin  si  nakupim  in  jo  pre- 
pustim na  razpolago  za  narodno  prosveto  .  .  .  Or- 
ganiziram si  veliko  politično  stranko,  in  volili  me 
bodo  v  parlament.  Vpredem  se  s  koneksijami  v 
najvišje  kroge,  —  in  postanem  ...  ah,  čemu  bi 
si  vbijal  toliko  svojo  glavo!  .  .  .  vozil  se  bom  po 
svetu  .  .  .  kjer  je  več  krasote  in  radosti,  tja  jo  bom 
hodil  srkat  ...  Pa  pravijo,  da  denar  ubija  člo- 
veka ...  kaj  še !  .  .  .  Živel  bom  brezskrbno,  ne  bo 
se  mi  treba  pehati  za  ljubi  kruhek  ...  in  svoje 
moči  posvetim  samo  višjim  ciljem  .  .  .  vse  moje 
delovanje  bo  težilo  po  svetlih  idealih!  ...  In 
Olga?  .  .  .  eh !  zakopljem  jo  v  lepotičje  in  komfort, 
da  ne  bo  videla  črez  domače  ognjišče  ...  pa  de- 
klet si  izberem,  kar  jih  najlepših  premore  svet  .  .  . 
ah!  .  .  ." 

Orel  se  je  v  svojih  sanjah  spomnil  Vio- 
lette in  njenih  čarobnih  oči  .  .  . 

Nervozno  je  stresel  z  glavo,  ko  se  je  zasačil 
v  takih  sanjavih  mislih,  kakor  bi  bil  še  domiš- 
ljav dijak. 

Začel  je  premotrivati  igralce,  ki  so  prihajali 
iz  dvorane,  da  popušijo  smotko,  ali  da  si  ohlade 
razbeljeno  glavo  .  .  . 

Bili  so  to  živi  kontrasti.  Iz  kazine  je  pri- 
tavala  sušičava  aristokratska  postava  bledega  lica, 
z  roso  na  čelu  in  povešenimi  rokami.  Za  njim  je 
pripihal  rdeč  trgovski  obraz  s  sevajočimi  očmi  in 
s  smehljajem  okrog  usten  ...  Tu  je  hitel  zabuhel 
debeluh  kakor  v  omotici,  z  izbuljenimi  očmi,  po 
svojo  palico  in  površnik  v  vestiaire  .  .  .  tam  je 
zopet  izginil  slok  gigerl  s  ščipalnikom  za  nekaj 
hipov  ven  v  „Cafe  de  Pariš",  da  si  ohladi  svojo 
razburjenost  ... 

Orel  je  gledal  vse  to,  in  grenkosladko  čuv- 
stvo  se  mu  je  porodilo  v  duši  .  .  . 

„Glej,  kako  si  ti  srečen  v  primeri  s  temile 
nesrečneži !  .  .  .  Kolikerim  bi  se  poželelo,  da  so  na 

tvojem  mestu!  ...  In  vendar!  .  .  .  Nimaš  li  morda 
tudi  tistih  zlatnikov  v  žepu,  ki  so  bili  prej  last 
onegale  nesrečneža  ?  .  .  .  Kdo  ve !  .  .  .  Ah,  prav  rad 
bi  jim  pomagal ...  pa  sedaj  imam  še  premalo 
dobička!  ..." 

Zagledal  se  je  v  živopisano  levo  steno;  na- 
slikano je  bilo  na  njej,  kako  obirajo  olive,  kakor 
je  navada  na  rtiču  Martinovem. 

„Kako  se  pehajo  za  svojim  kruhom  ogoreli 
možje  .  .  .  kako  se  trudijo  otroci,  da  si  prislužijo 
kak  „sous''  .  .  .  kako  se  pečejo  na  soincu  žene, 
da  pripravijo  nekaj  dote  ali  vsaj  „bale"  svojim 
hčeram !  A  tukajle,  s  koliko  lahkočo  pri- 
igraš v  nekaterih  trenotkih  več,  nego  zaslužijo 
leto  in  dan  vsi  prebivalci,  kar  se  jih  trudi  in  peha 
na  rtiču  Martinovem!  ..." 

Orlu  se  je  hotelo  zopet  igrati. 

Sedel  je  za  igralno  mizo  prav  blizu  znanke 
iz  Niče,  ker  je  bil  prav  tam  še  prazen  sedež. 
Med  baronico  Villabianco  in  med  njim  je  sedel 
samo  en  igralec:  s  povešeno  glavo  je  topo  strmel 
na  „tapis  vert"  in  dihal  je  poredkoma  .  .  .  Zdelo 
se  je,  da  ga  dolgi  šilasti  nos  vleče  nekam  niz- 
doli  ...  a  oči  so  se  mu  potapljale  v  temnih,  sivo- 
obrobljenih  duplinah  .  .  .  Glupo  je  gledal  na  ne- 
katere srebrnjake,  ki  so  še  ležali  pred  njim  — 
očividno  zadnji  ostanek  njegovega  premoženja 
—  in  brezizrazno  je  oprezal,  kdaj  bi  stavil  na 
zeleno  mizo  zadnji  ostanek  svojega  upanja  .  .  . 

Tudi  izpred  madame  Villabiance  so  že  iz- 
ginili vsi  žoltaki  in  ostal  je  še  samo  skromen 
stolpič  ecujev. 

Orlu  se  je  bila  porodila  misel:  „ZdajIe 
utegne  obrniti  tudi  ona  zanimanje  nate  .  .  .  stavi 
visoko !  .  .  . " 

Na  križišče  številnih  kvadratov  sedem,  osem, 
enajst  in  dvanajst  je  navrhovatil  precejšnji  kupček 
zlatnikov  in  povrh  še  položil  „plaque".-' 

Croupier  s  čopasto  bradavico  na  licu  je  za- 
klical  igralcem  svoj  hladni : 

„Messieurs  .  .  .  faites  ...  vos  jeux  ..." 

Orel  je  venomer  gledal  v  bradavico  s  čopom 
na  croupierjevem  licu:  strmel  je  nepremično  na 
isto  točko,  kakor  da  bi  se  morala  vsa  njegova 
osoda  odločiti  na  famozni  bradavici  .  .  .  Toda  čim 
dalje  je  gledal,  bolj  se  mu  je  zdelo,  da  to  ni  ne 
bradavica,  ne  navaden  mozol,  marveč  da  je  spretna 
roka  brivčeva  priredila  umeten  čopič  sredi  lica  ter 
ga  napravila  interesantnega  .  .  . 

„Le  jeu  .  .  ,  est .  .  .  fait!" 

Vrtavka  se  je  zavrtela  na  desno  .  .  .  krogljica 
je  zabrnela  na  levo  .  .  . 


.Plaque"  jo  zlat  denar  za   100  frankov. 


Igralci  so  hiteli  stavit  .  .  .  hlastneje  so  raz- 
metavali denar  po  mizi  .  .  .  croupierji  pa  so  jim 
pomagali  s  svojimi  grebljicami  in  porivali  denar 
na  zahtevana  števila  .  .  . 

Vsak  je  hitel  s  stavo,  kakor  da  bi  prav  v 
zadnjem  hipu  najlažje  zgrabil  srečo  za  repek    .  . 

Krogljica  je  začela  potrkavati  ob  predalčke 
poedinih  števil  .  .  . 

Igralci  so  pridržavali  sapo  ...  oči  so  nehale 
utripati  za  nekaj  trenotkov  . . .  vsi  pogledi  so  sprem- 
ljali krogljico,  ki  se  je  trkljala  počasneje  in  po- 
časneje .  .  . 

„Rien  ne  va  plus!..."  je  kriknil  croupier 
naglo  in  rezko,  kakor  da  bi  se  pravkar  zbudil 
iz  neprijetnih  sanj  .  .  . 

Še  dvakrat,  trikrat  se  je  obrnila  krogljica  — 
in  zatrkljala  se  je  glasno  v  mimo  krožeči  pre- 
dalček .  .  . 

„Sept  .  .  .  rouge  .  .  .  impaire  .  .  .  manque!  .  ." 
je  naznanjal  croupier. 

Težka  mora  se  je  zvalila  Orlu  s  prs. 

„Sept!..." 

Njegova  stava  je  zadela ! 

Croupierji  so  hiteli  grabit  s  svojim  „rateau" 
stavljene  kupčke  po  mizi  k  sebi  .  .  . 

Samo  Orlov  kupček  je  še  ostal  na  mizi,  in 
pa  nekaj  novcev  na  „rouge",  „impaire"  in  „man- 
que",  ki  so  tudi  zadeli. 

Croupier  je  prevrnil  naposled  s  svojo  greb- 
Ijico  stolpič  zlatnikov  na  številu  sedem,  jih  pre- 
štel  oddaleč,  naložil  na  to  na  grebljico  večjo  plast 
tisočakov  —  prav  kakor  bi  obešal  rjuhe  —  ter 
pomolil  Orlu. 

Dobil  je  devetkratno  stavo! 

Papirnati  denar  je  hlastno  spravil  v  prsni 
notranji  žep,  da  bi  odpiral  listnico,  ni  imel  časa, 
pa  tudi  razburjen  je  bil  preveč  —  kar  je  bilo  pa 
zlata,  pustil  ga  je  bil  vsega  na  mizi  in  ga  stavil 
sedaj  samo  na  eno  število. 

Zopet  se  je  zatrkljala  krogljica  in  njegovo 
število  je  zadelo  vnovič!  .  .  . 

Potegnil  je  šestintridesetkratni  znesek! 

Igralci  okrog  mize  so  postali  pozorni  .  .  .  po- 
gledovali so  ga  z  velikimi,  otožnimi  očmi  .  .  . 

Izmed  croupierjev  pa  se  ni  niti  eden  na- 
mrgodil:  kakor  da  bi  moralo  tako  biti,  da  je 
zadel  prav  on  .  .  .  kakor  da  bi  vedeli  oni  to  že 
poprej  .  .  . 

Tudi  dama  iz  hotela  se  je  bistro  ozrla  vanj. 

„Quelle  chance! . . ."  je  hušknila  komaj  slišno 
in  dostavila: 

„Monsieur,  dovolite,  da  stavim  tudi  jaz  na 
vaša  števila?" 

„Sreča  bo  tem  večja,  madame!..."  seje 
galantno  poklonil  Orel. 

Stavil  je  pri  prihodnji  igri  samo  malo  vsoto 
v  srebru,  da  bi  se  baronica  ne  čutila  ponižane. 
Ona  pa  je  stavila  ves  svoj  kupček  .  .  . 

Croupier  je  zaklical  število  .  .  . 

Stava  je  bila  izgubljena! 

Igralec  s  povešenim  šilastim  nosom  poleg 
Orla  je  zaškrtal  z  zobmi  ...  V  zadnjem  hipu  je 
tudi  on  položil  svoje  poslednje  srebrnjake  na 
polje,  kamor  sta  stavila  Orel  in  dama. 

Njegovo  poslednje  upanje  je  šlo  po  vodi .  .  . 

Pobledel  je  bil  kakor  rjuha,  a  v  očeh  se 
mu  je  ukresal  divji  plamen  .  .  .  Nato  je  skočil  po- 
koncu  in  urno  odkorakal  iz  dvorane  .  .  . 

„Temu  bankirju  zlomi  igra  vrat,  če  mu  ga 
niže  danes!"  je  dejala  baronica,  otožno  pogledo- 
vaje  za  odhajajočim. 

„Torej  poznate,  madame,  tega  nesrečneža?" 

„0  da,  to  je  bankir  Chardon  iz  Pariza  .  .  . 
Igra  v  kazini  že  nekaj  dni,  a  izgubil  je  velikanske 
vsote ! " 

„Sedaj  sem  pravzaprav  jaz  kriv,  da  je  iz- 
gubil . . .  Tudi  vaše  nesreče  sem  kriv,  madame  ! . . . 
Treba  je,  da  to  popravim.  Dovolite,  madame,  da 
stavim  enkrat  tudi  za  vas!?  ..." 

„0  nikar!  Danes  imam  posebno  smolo;  za- 
vela bi  še  vas  v  nesrečo !  .  .  ." 

„Treba  je  srečo  prisiliti,  da  nam  sledi!"  je 
odvrnil  Orel  in  položil  na  isto  število  dve  enako 
veliki  vsoti. 

Kroglja  je  zabrnela  —  in  izgubil  je  vnovič. 

„Kaj  nisem  dejala?  —  Danes  imam  izvan- 
redno  smolo!  .  .  .  Včasi  je,  kakor  bi  šla  sreča  v 
kujalnik!  ..." 

Baronica  je  presedla  s  svojega  sedeža  na 
stol,  kjer  je  bil  sedel  bankir  Chardon. 

„Ah,  meni  je  največja  zabava,  če  morem 
opazovati  od  blizu,  kako  meša  sreča  svoje  kvarte ! 
Saj  dovolite,  da  pri  vas  nekoliko  pokomarim? — " 

„Užival  bom  dvojno  srečo,  madame!"  je 
veselo  pokimal  Orel. 

Spomnil  se  je  bil  divnih  oči,  ki  jih  je  zrl 
sinoči  in  po  žilah  mu  je  zaplala  razkošna  to- 
plota .  .  . 

„Sedaj  se  ti  nudi  najlepša  prilika,  da  začneš 
svoje  znanje!"   mu  je  šumelo  po  glavi. 

In  razplela  se  je  med  presledki  igre  govorica 
o  tem  in  o  onem.  Povedal  ji  je  mimo  drugega 
tudi,  da  stanuje  v  Niči  v  „H6tel  de  France". 

„Torej  prav  tam,  kakor  jaz!"  je  veselo  iz- 
nenadena  vzkliknila  ona,  „ah,  saj  sem  si  mislila, 
da  sem  vas  že  bila  videla  nekje!  To  je  pre- 
krasno! .  .  ." 


Orel  je  še  nekaj  časa  nadaljeval  svojo  igro: 
dobival  je  zopet  stavo  za  stavo  —  kar  po  vrsti. 

Naposled  je  imel  že  vse  žepe  prenapolnjene 
papirja  in  zlata  .  .  . 

Vstal  je  torej  in  se  poklonil  baronici. 

Prijazno  se  smehljaje  mu  je  segla  v  roko 
ter  mu  hitela  zabičevat: 

„Torej  na  svidenje  v  Niči!  ...  Pa  zanes- 
ljivo! ..." 

„Zanesljivo,  madame!  .  .  .  Meni  bo  velika 
sreča!  .  .  .  Au  revoir,  madame!  .  .  ." 

In  Orel  je  odhitel  v  bližnji  „Cafe  de  Pariš", 
da  si  s  čašo  sorbeta  ohladi  razbeljeno  glavo. 

V. 

Wenn  du  .  .  .  gar  nichts  hast, 
Ach,  so  lasse  dich  begraben  — 
Denn  ein  Recht  zum  Leben, 

Lump, 
Haben  nur,  die  et\vas  haben. 
H.  Heine. 

Spočetka  je  bil  Orel  namenjen,  da  bi  ostal 
še  ves  večer  v  Monte-Carlu,  hotel  je  slišati  ne- 
katere imenitne  pevce  pri  gledališki  predstavi. 
Gledališče  ga  je  zanimalo  še  tembolj,  ker  so  iz- 
borne  umetniške  moči  priklepali  nase  s  kontrakti, 
ki  so  se  ohranili  še  od  davne,  stare  dobe  in  ki 
so  bili  v  tem  hipermodernem  kraju  že  skrajno 
smešni  .  .  .  Tako  se  je  bila  nedavno  tega  sklenila 
pogodba  s  slavnim  laškim  pevcem  Tamagnom, 
kateremu  so  za  večer  morali  plačati  nič  manj  nego 
6000  frankov,  a  vrhtega  je  smel  zahtevati  še  tri 
sveče,  do  katerih  je  imel  vsled  kontrakta  neopo- 
rekljivo  pravico  .  .  . 

Toda  Orla  se  je  bila  polotila  tolika  utruje- 
nost, njegovega  živčevja  energija  se  je  po  raz- 
burljivih trenotkih  tako  porazgubila,  da  ni  bil  spo- 
soben za  nikakšen  umetniški  užitek,  pa  najsi  bi 
prižgali  še  toliko  kontraktnih  sveč! 

Dospevši  pod  večer  domov,  se  je  čudil,  da 
ni  Itazala  njegova  soproga  za  nenavadno  srečo, 
ki  ga  je  doletela,  niti  približno  tistega  zanimanja, 
kakor  ga  je  bil  pričakoval. 

Ob  pogledu  na  kupe  žoltakov  in  zvezke 
bankovcev  ji  je  pač  za  trenotek  vzkipelo  iznena- 
denje,  in  oči  so  se  ji  zalesketale  v  posebnem, 
strastnem  blesku,  toda  le  za  trenotek:  takoj  ji  je 
legla  temna  otožnost  na  uvelo  lice. 

„ Varuj  se  igre,  Gojko!  Mogla  bi  te  po- 
gubiti  .  .  .  Igra  je  slepa  strast.  Ne  zadostuje  li 
nama  najino  premoženje?  ..." 

Tako  je  dejala  Olga  svojemu  soprogu  s  tre- 
sočim glasom,  kateremu  je  bilo  poznati,  da  prihaja 
daleč  od  nekod,  kjer  se  je  vzbudila  razburjenost. 

In  res,  globoko  v  njeni  duši,  v  skritem  ko- 
tičku se  je  zdramilo  njeno  samoljubje,  malenkostno 
in  nališpano,  kakor  njena  zunanjost  .  .  . 

In  to  malenkostno  samoljubje  je  hitelo  člen- 
kat,  prav  potihoma  členkat  in  lepetat:  „Nagrmadil 
si  je  denarja  .  .  .  sedaj  mu  bo  moje  premoženje 
prav  mala  briga  ...  in  še  manjša  briga  mu  bom 
jaz  .  .  .  Postala  mu  bom  nepotrebna,  nadležna  .  .  . 
Saj  se  je  poročil  le  z  mojim  denarjem,  ne  p  z 
menoj...  Ah,  saj  to  sem  čutila  že  dosedaj,  ko 
so  ga  oklepali  še  moji  tisočaki  .  .  .  Moj  Bog,  iz- 
muznil se  mi  bo  .  . .  preziral,  zaničeval  me  bo  .  .  ." 
Orel  pa  se  je  čudil,  da  se  mu  žena  ne  ve- 
seli tolike  sreče,  ki  odpira  ttidi  njej  krasno  per- 
spektivo za  bodoče  dni. 

Videl  je  oblaček,  ki  ji  je  priplaval  na  čelo, 
toda  odkod  je  prijadral  in  kje  se  porodil,  to  mu 
je  ostalo  prikrito  .  .  .  neznano  .  .  . 

Noč  je  bila  dolga  ;  nemirno  se  je  premetaval 
po  postelji  .... 

Stavil  si  je  za  prihodnost  gradove,  snoval  si 
načrte  .  .  .  Kadar  mu  je  dremotec  legel  na  oči,  je 
bil  mahoma  zopet  v  kazini:  bledi,  potni  obrazi 
so  vršeli  mimo  .  .  .  kroglica  se  je  hrupno  zatrk- 
Ijavala  .  .  .  rezki  „Messieurs,  faites  vos  jeux!"  mu 
je  brnel  po  ušesih  —  in  izmučen  se  je  obrnil  v 
postelji  na  drugo  plat. 

Že  se  je  svitalo,  ko  ga  je  premagal  spanec. 
Ko  se  je  zgodaj  dopoldne  prebudil,  je  bilo 
prvo,  da  je  šel  gledat  kupe  svojih  žoltakov  in 
prebirat  zvezke  tisočakov.  Kakor  da  bi  se  hotel 
prepričati,  ali  ni  le  sanjal  ...  ali  je  res,  kar  je 
doživel  včerajšnjega  dne  .  .  . 

Izprehajajoč  se  po  mestu,  je  stopal  trdno, 
samosvcstno,  in  zdelo  se  mu  je,  da  ga  pogledu- 
jejo z  občudovanjem,  s  posebnim  respektom  .  .  . 
Iz  mesta  ni  hotel  ta  dan  nikamor,  priča- 
koval je  z  razigranim  srcem  sestanka  s  svojo  vče- 
rajšnjo soigralko.  Ko  je  bil  stopil  pod  večer  v 
„salon  de  conversation",  je  našel  tam  že  Evelino 
baronico  Villabianco  in  njeno  hčer  Violetto.  Se- 
deli sta  nekam  redkobesedni  in  vtopljeni  v  svoje 
misli  .  .  . 

Ko  je  zagledala  baronica  Orla,  ji  je  šinilo 
veselje  preko  usten  in  vzkriknila  je  hlastno: 

„Torej  vendar  niste  v  svoji  sreči  pozabili 
svoje  znanke,  ki  bi  vam  bila  kmalu  povzročila 
nesrečo  v  igri!  ..." 

„Ni  mogoče,  madame  ...  vi  ste  vendar  ku- 
movali  ob  rojstvu  moje  sreče!  .  .  ." 

Nato  so  se  predstavili  drug  drugemu  in  me- 
njali nekaj  vsakdanjih  fraz. 

„Ste  li  že  slišali,  kaj  se  je  zgodilo  v  Monte- 
Carlu?"  je  hlastno  vprašala  mati. 


„V  Monte-Carlu?  —  Ne  vem  ničesar!  .  .  ." 
„Saj   se   še   spominjate   bankirja   Charodna, 

ki  je  sedel  včeraj  poleg  vas  pri  igralni  mizi?.  .  . 

Skočil  je  v  morje!  ..." 

„Mogoče?!  .  .  .  Živo  mi  je  še  pred  očmi  .  .  . 

Sila   razburjen   je   bil   vstal    izza    „table   de  jeu", 

pa   z    zobmi    je    škrtal  .  .  .  Torej   tak    konec!  .  .  . 

Mon  Dieu!  ..." 

„Meni  je  vedno  nekaj  reklo,  da  se  bo  vrato- 
lomna njegova  drznost  končala  s  katastrofo  .  .  . 
Sicer  pa,  evo  vam  vira,  iz  katerega  sem  pravkar 
povzela  to  novico!"  je  dejala  baronica  in  mu  po- 
nudila novo,  še  po  tisku  dišečo  številko  časnika 
„Le  Petit  Ni^ois". 

Orel  je  čital  s  tresočim  glasom  napol  glasno: 
„Zopet  je  zahteval  žrtev  zlati  moloh,  ki  ima  svoj 
žrtvenik  v  Monte-Carlu.  Znani  pariški  bankir 
Chardon  je  zaigral  v  nekaterih  dneh  vse  svoje 
premoženje  .  .  .  Včeraj  v  mraku  so  ga  ribiči  pod 
skalo  monakovskega  gradu  potegnili  mrtvega  iz 
hladnih  valov  .  .  .  Videli  so  ga,  ko  se  je  strmo- 
glavil s  , Promenade  Saint-Martin'  v  globočino  .  .  ." 

„Strašno!  .  .  .  Ako  bi  ne  bil  stavil  na  mojo 
nesrečno  številko,  bi  si  morebiti  še  opomogel  s 
svojim  poslednjim  kupčkom!"  je  vzdihnil  Orel  in 
se  zamislil. 

„Kaj  morete  vi  ali  jaz  za  to!  .  .  .  Bila  je 
pač  njegova  usoda!...  Tako  je  bilo  pisano  v 
zvezdah!" 

„In  njegove  zvezde  so  bile  žolte  ,plaque'. . . 
auri  sacra  fames!..."  je  razburjena  vzkliknila 
Violette  ter  pomenljivo  pogledala  svoji  materi 
v  oči. 

Ta  pa  se  je  delala,  kakor  da  ni  občutila 
ostro  poentiranih  besed,  ter  je  dejala: 

„Ne  bilo  bi  prav,  če  bi  nesrečniku  kaj  oči- 
tali! .  .    Igra  tako  prijetno  razburja  naše  živčevje! 

—  Kaj  ne,  gospod  doktor?  Človek  pozabi  na  vso 
brigo  in  skrb,  ki  ga  spremljata  od  zibeli  pa  do 
groba  ..." 

„Prav  res,  madame!  .  .  .  Človeku  včasi  kaj 
dobro  de,  ako  razburka  svojo  dušo  ...  Saj  bi 
tudi  morje  smrdelo,  če  bi  ga  vihar  včasi  ne 
razburil  .  .  ." 

„A  viharji  ne  smejo  biti  prepogosti  .  .  .  vsak- 
danji ..."  je  pripomnila  Violette. 

Zdelo  se  je,  kakor  da  cika  s  temi  besedami 
na  svojo  mater,  ki  je  najbrž  zahajala  prepogosto- 
krat  v  kazino. 

V  Violettinih   globokih  očeh   se  je  zaiskrilo 

—  utrinek  je  švignil  skozi  črno  noč. 

„Samo  kadar  prikoraka  velika  sreča  in  po- 
trka na  vrata,   ali  kadar  nanagloma  odide:    tedaj 

se  vzklonijo  cincajoče  glave  okoliinokoli  ter  za- 
ženo  krik  iii  viki"  je  dejal  Orel. 

„Prav  kadar  vzhaja  ali  pa  zahaja  solnce 
sreče,  najlažje  zapazimo  njega  dolgorepo  senco", 
je  pritrdila  Violette  ter  se  ozrla  na  Orla,  lahno 
se  nasmehnivši,  kakor  bi  hotela  reči:  „Glcj,  tudi 
ti  si  tako  vzhajajoče  solnce!" 

Orel  je  izvedel,  da  je  soprog  Eveline,  baron 
de  Villabianca,  colonel  v  francoski  armadi,  a  ona 
da  je  iz  bogate  meščanske  hiše  v  Marzilju,  kjer 
ima  njen  brat  več  hiš  in  tovaren. 

„A  vsako  leto  poletiva  s  hčerjo  kam  na 
jug  ..."  je  dejala  baronica. 

„Kakor  ptice  selivke!  Lani  sva  bili  v  Neapolju, 
predlanskim  sva  preživeli  zimo  v  Opatiji  in  Trstu." 

„V  Trstu?  —  Tako!  ..."  je  segel  v  besedo 
Orel.  „Tedaj  sta  pa  bili  že  prav  blizu  moje  do- 
movine! .  .  .  Saj  poznate  menda  potemtakem  tudi 
Ljubljano  .  .  .  Celje?  .  .  .  Tam  na  Slovenskem  sem 
doma  ..." 

„Spominjam  se  imen;  toda  ostali  sva  le  ob 
morju,"  je  odvrnila  mati  in  pogledala  svojo  hčer 
nekako  očitajoče,  kakor  da  bi  ji  ne  bilo  po  volji, 
ker  je  imenovala  imena  njih  letovišč. 

„Življenje  v  pomorskih  zabaviščih  je  pre- 
krasno posebno  pozimi.  Prav  zato  sva  si  tudi  iz- 
brala s  soprogo  divno  francosko  Riviero  za  cilj 
ženitvanskega  potovanja  ..." 

„Ah?!  Na  ženitvanskem  potovanju  ste?! 
Tega  bi  pač  ne  bila  slutila!  Pa  da  hodite  vedno 
le  sami?  ...  Ali  ni  vaše  soproge  v  Niči?  ..."  je 
nekako  neprijetno  presenečena  izpraševala  ba- 
ronica. 

„Pač,  madame;  soproga  je  z  menoj  v  ho- 
telu ...  Pa  ker  je  bolehna,  se  zdravi  z  morsko 
kopeljo  in  ostaja  izvečine  doma  ..." 


„Ej,  jaz  sem  se  pa  že  veselila  na  vašo 
družbo  sedajle  v  pustu  .  .  .  Carneval  se  je  že  na- 
povedal .  .  .  Kako  bi  bilo  prijetno!  Morda  se  pa 
vendarle  udeležite  pustnih  zabav?  .  .  ." 

»Kolikor  mi  bo  mogoče,  gotovo!  Izkušal 
bom  pregovoriti  tudi  soprogo,  da  pojde  večkrat 
z  doma." 

„Na  vsak  način  se  morate  udeležiti  teh  ve- 
selic! Carneval!  .  .  .  Niti  v  Rimu  ga  ne  praznujejo 
tako  velikansko  kakor  tu  v  Niči." 

„Ali  ste  že  čitali  v  „Le  Petit  Ni^ois"?  Za 
danes  je  napovedan  prihod  Carnevala,  pripelje  se 
na  ladji  semkaj  po  širnem  morju  .  .  .  Medve  po- 
hitiva  takoj  po  dineju  na  , Promenade  des  Anglais'. 
Priprave  za  triumfalni  sprejem  Carnevala  so  si- 
jajne: cela  flotilja  prijadra  kot  njegovo  sprem- 
stvo .  .  .  vse  bo  v  zastavah  in  v  lučicah!  .  .  ." 

„Slišal  sem  že  praviti  o  teh  čarobnih  pust- 
nih zabavah." 

„Vsekakor  pa  se  udeležite,  ko  bo  ,Le  Grand 
Corso  deGala'!  Kaj  ne?  —  Najamemo  si  skupaj 
handsoma,  in  vi,  seveda,  privedite  svojo  soprogo. 
Medve  vzameva  na  voz  še  najinega  spremljevalca : 
Pierre  je  kaj  šaljiv  ...  in  poleg  tega,  več  ko  nas 
bo,  večje  bo  veselje!  ...  D'  accord?  Ne  li,  gospod 
doktor?" 

„lzvrstno,  madame!  .  .  .  Nadejam  se  najkras- 
nejšega  dne!"  je  pritrdil  Orel  in  se  vsesal  s  svo- 
jimi očmi  v  vilinski  stas  očarujoče  Violette.  Ko 
mu  je  stisnila  ob  slovesu  roko  in  uprla  vanj  svoje 
temne,  globoke  oči  —  v  katerih  je  spavala  neka 
velika  zagonetka:  tedaj  mu  je  zadrhtelo  nekako 
mrzlo  in  obenem  vroče  po  žilah  noter  do  srca,  a 
v  možganih  mu  je  vzrojilo:  „Za  Boga,  to  le  uganko 
v  tvojih  očeh,  prelestna  Sfinga,  hočem  rešiti,  pa 
naj  mi  prete  nevarnosti  kakor  Edipu!" 

(Dalje  prihodnjič.) 


VRANI. 


Ivan  Prosekar. 


Srce  moje  gladni 
so  posedli  vrani, 
v  duše  dno  mi  reže 
krik  njih  neubrani. 

Črna  so  brezupnost 
njihove  peruti, 
kljun  ko  kesanje 
ostri  jim  in  kruti. 


Puško  bi  nabasal 
in  ustrelil  mednje: 
saj  ne  plaši  groza 
ure  me  poslednje. 

Pa  drhti  srce  mi, 
pa  se  brani  roka: 
ne  boje  ti  vrani 
svinca  se,  ni  poka. 

Hej,  in  trdovratno 
vsi  bi  obsedeli, 
v  tihi,  večni  noči 
še  glasneje  peli.  — 


Nič  ne  bodem  streljal  .  . 
Naj  se  le  gostijo, 
mirno  izpojo  naj 
svojo  melodijo. 

Jaz  jih  bom  zastrupil 
tiho  in  lokavo 
s  čudotvornim  strupom, 
s  krvjo  svojo  —  zdravo 

F.  DOUBEK:   PRVA  POROZNOST. 


H.  MAKART; 
REMBRANT. 


RAZVOJ  MALORUSKE  MODERNE. 


Spisal  Andrej  Hajek. 


reba  je  bilo  nekaj  stoletij,   da  je  živa 
govorica  maloruskega  naroda,  ki  pre- 
biva   do    danes    v    južni    Rusiji,    v 
vzhodni   Galiciji    in   severni    Ogrski, 
strla  lupino  mrtve  staroslovenščine. 

Tako  globoko  je  bila  proniknjena  z  njo  vsa 
duševna  atmosfera  onih  časov. 

Prvi,  ki  je  ostavil  ostarelo  literarno  tradicijo, 
pseudoklasicizem,  je  bil  Ivan  Kotlarevskij 
(1769 — 1838).  V  živem  pismenem  jeziku  opisuje 
Kotlarevskij  že  v  svojem  prvencu,  „Eneidi",  pri- 
godke  in  osebe  klasične  starine  in  podaja  hkratu 
veliko  slik  iz  življenja  maloruskega  naroda,  ki 
ga  je  dobro  poznal  in  gorko  ljubil.  S  svojo  „Na- 
talko  Poltavko"  in  z  „Moskalom  čarodejem"  je 
ustvaril  malorusko  dramo,  v  kateri  nastopajoči 
kmetje  niso  več  postranski,  komičen  ali  celo  smešen 
element,  kakor  je  bilo  običajno  dotlej,  nego  so  v 
njegovih  igrah  Malorusi  glavne  osebe,  okrog  ka- 
terih se  suče  vse  dramatično  dejanje.  Kotlarevskij 
je  izgojil  celo  šolo  pisateljev,  ki  so  hodili  v  tisti 
hu  m  oristično -satir  ični  smeri,  ki  jo  jim  je 
pokazala  njegova  „Eneida".  Toda  mnogo  izmed 
njih  je  napačno  razumelo  vodilno  misel  in  svoj- 
stvo  poezije  Kotlarevskega.  Samo  Peter  Hulak 
(1790 — 1866)  je  podal  v  svoji  bajki  „Gospod  in 
pes"  socialno  satiro,  ki  bode  še  z  ostrejšim  sar- 
kazmom kakor  „Eneida"   Kotlarevskega. 


Humoristično-satirično  predstavljanje  življenja 
maloruskega  naroda,  ki  je  imelo  svoj  začetek  pri 
Kotlarevskem,  pa  ne  traja  dalje,  kakor  30  let.  Teh 
trideset  let  minolega  stoletja,  s  katerimi  se  je  za- 
čela nova  doba  razvoja  maloruskega  slovstva,  je 
čas  živega  literarnega  fermenta,  iz  katerega  je  na- 
posled prišla  do  zmage  romantična  smer. 

Najbogatejšo  snov  romantični  poeziji  je  po- 
dajala zgodovinska  prošlost  maloruskega  naroda 
in  njegova  bogata  narodna  poezija.  Zato  se  vzbuja 
prav  tedaj  tudi  zanimanje  za  etnografske  in  zgo- 
dovinske študije.  V  Malorusijo  je  prihajal  roman- 
tizem  neposredno  iz  zapadne  Evrope,  ali  posredno 
iz  poljskega  ali  ruskega  slovstva  in  to  tembolj, 
ker  so  v  obeh  slovstvih  izhajala  dela,  ki  jim  je 
dajala  sujete  Malorusija,  njeno  sočasno  življenje 
in  zgodovina.  Maloruska  prošlost  je  rodila  nekaj 
znamenitih  del,  pisanih  v  ruskem  in  poljskem  je- 
ziku; toda  izvzemši  Gogola,  ki  je  rodom  Malorus, 
je  zvenela  pri  drugih  pisateljih  maloruska  lira 
čestokrat  z  lažnjivim  zvokom.  Samo  Ambrozij 
Metlinski  (1814 — 1870)  je  znal  iz  zgodovinske 
tradicije  in  iz  narodne  poezije  izvabiti  novo,  zve- 
nečo pesem.  Metlinski  je  bil  pravi  vzor  roman- 
tika, pevec  gomil  in  pogina  slave  kozakov,  poet, 
ki  je  pel  v  duhu  narodnih  pevcev.  Bil  je  nepo- 
sredni prednik  najboljšega  maloruskega  pesnika, 
popularnega  Tarasa  Ševčenka  (1814 — 1861). 

Taras  Ševčenko  pa  je  bil  rojen  tlačan.  Ta 
maloruski  umetnik  ne  obsega  s  svojim  duhom  le 
prošlosti  in  sedanjosti  svojega  naroda,  marveč  zre 
tudi  v  prihodnost.  V  njegovih  pesmih  teče  cela 
skala  občutkov,  počenši  od  lastnih  bolečin  do  trp- 
ljenja vsega  svojega  naroda.  Zdaj  odpira  najčistejše 
zvoke  svojega  bolestnega  srca,  zdaj  posluša  govo- 
rico grobov  in  šumenje  stepe,  ki  mu  šepeče  o 
nekdanji  slavi  kozakov;  zdaj  poje  o  usodi  svojega 
naroda,  žvrgoli  z  ukrainskimi  devami  o  Ijubavi  in 
bolestni  izdaji.  Včasi  govori  o  nezavidni  usodi 
hlapca,  včasih  pa  joče  tiho  z  ubogim  dekletom,  žrtvo 
brezvestne  prevare  ali  toži  z  materami  nad  tisoče- 
rimi mrtveci,  ki  so  padli  v  boju  za  sebične  namene 
»belega  carja".  Ševčenko  je  zanetil  v  svojih  pesmih 
tako  jasno  luč  svobode,  bratske  ljubezni,  demo- 
kratizma,  sočutja  z  vsemi  zatiranimi,  da  bo  sledilo 
tej  luči  še  mnogo  pokolenj  maioruskega  naroda. 
Njegova  poezija  vzdržuje  v  sedanjem  rodu  vero, 
da  duh  naroda  ne  more  umreti,  nego  da  jarem  in 
grozodejstva  samo  dramijo  speče  moči,  ki  tie 
kakor  živa  iskra  pod  mrtvim  pepelom. 

Najimenitnejši  vrstniki  Ševčenka  so  Kosto- 
mariv  in  Kulis.  Oba  delujeta  ne  le  na  polju 
slovstva,  ampak  tudi  na  polju  narodne  prosvete. 
Univerzalnejši  je  Kulis,  ki  deluje  z  velikim  uspe- 
hom kot  historik,  kritik  in  etnograf.  Težek  udarec 
za  malorusko  slovstvo  je  bilo  razkritje  tajne  po- 
litične stranke  „Ciril-Metodijevcev",  ki  so  jo  usta- 
novili Kostomariv,  Ševčenko  in  Kulis. 

Mladi  rodoljubi  so  morali  v  prognanstvo. 
Celih  10  let,  t.  j.  do  povratka  obsojencev,  traja 
premor  v  vsem  maloruskem  slovstvu.  Šele  v  pet- 
desetih letih  so  se  vrnili  izgnanci  v  svobodo,  in 
začelo  se  je  nanovo  delovanje.  Misel  osvobojenja 
kmetov  se  je  splošno  razširila  in  odmevala  lepo 
zlasti  v  krasnih  povestih  M.  Vovčka,*  ki  so  ga  ne- 
kateri stavili  celo  nad  Turgenjeva.  V  začetku  60  let 
se  je  razvilo  še  bolj  malorusko  slovstvo.  Kulis 
je  ustanovil  list  »Osnova"  in  zbral  okoli  sebe  naj- 
važnejše beletriste  in  učenjake.  V  tem  času  na- 
stopijo basnik  Hlibiv  (1827—1896),  lirik  Ru- 
danskij  in  beletrista  Mordovec  in  Storo- 
ženko.  Pri  slednjih  dveh  opažamo  prevladanje 
etnografskega  značaja,  ki  umetniško  kompozicijo 
nekoliko  omejuje. 

L.  1863.  pa  se  je  zrušilo  tlačanstvo.  In  zopet 
so  se  pojavile  napake  socialnega  reda,  nove  rane 
</  narodovem  organizmu.  Te  okolnosti  so  zanesle 
tudi  v  slovstvo  nove  socialne  probleme,  katere  je 
vrlo  dobro  obdelal  Svidnickij  v  svojem  romanu 
»Luboradski". 

♦Marija  Evgenija  Marko  vič.  Glej:  .Slavenska  knjiž- 
nica", knjiga  VII.  1899.  Izdanje  .Matice  HrvaUkeV 


Toda  Maloruse  je  zadel  nov  udarec  ruske 
vlade:  maloruski  jezik  se  je  odpravil  za  vedno  iz 
ljudskih  šol.  A  niti  ta  udarec  še  ni  bil  najhujši. 
Leta  1876.  je  izšel  namreč  „ukaz"  brez  primere, 
edini  v  zgodovini  slovanske  civilizacije,  '„ukaz", 
ki  sploh  prepoveduje  tiskati  dela,  pisana  v  malo- 
ruskem jeziku.  Znamenitnejši  pisatelji,  kakor 
Nečuj,  Koniskij,  Kulis,  Mirni  j  in  cela 
vrsta  mlajših  je  bila  prisiljena,  poslej  tiskati  svoja 
dela  v  galicijskih  ali  inozemskih  tiskarnah.  Ne- 
kateri izmed  njih,  ki  niso  mogli  prenašati  tega 
udarca,  pa  so  zapustili  svojo  domovino  za  vedno. 
K  tem  spada  Drahomaniv  (1841  — 1895),  eden 
izmed  največjih  duševnih  velikanov  Malorusije.  S 
svojimi  zgodovinskimi,  folklorističnimi  in  publi- 
cističnimi deli,  ki  so  bili  prevedeni  v  malone  vse 
evropske  jezike,  je  seznanjal  Evropo  z  Malo- 
rusijo. 

Vkljub  temu  pa  ni  ubil  ta  težki  udarec  duha 
naroda,  nasprotno,  vzbudil  je  take  talente,  ka- 
koršni  so  Nečuj-Levickij,  Koniskij  in  Mirnij,  ki  so 
dvignili  s  svojimi  deli  živ  protest  proti  brutalni 
sili  ruske  vlade.  Največjo  umetniško  vrednost  imajo 
dela  Panasa  Mirnega.  Vsebina  njegovih  del  je 
revolucionarna:  odpor  zdravega,  svobodoljubnega 
človeškega  duha  proti  okuženi  atmosferi  reakcio- 
narnega carstva.  Barva  njegovih  spisov  je  jasna 
v  dekoracijah ,  motna  pa  v  slikah  pojavov  živ- 
ljenja. Njegovo  pripovedovanje  blišči  z  brezpri- 
mernim  čarom  čistega  jezika  in  beletristične  pla- 
stike. Mirnij  je  dosedaj  v  prekomejni  Malorusiji 
prvi  beletrist.  Veliko  bogastvo  v  izberi  sujetov 
vidimo  tudi  pri  Čajčenku  in  Levenku,  žal, 
da  diše  njuni  spisi,  ki  slikajo  življenje  malo- 
ruske  inteligence,  po  publicistični  propagandi  in 
izgubljajo  zato  vkljub  prelepemu  jeziku  vtisk  in 
življenje. 

V  prekomejni  Malorusiji  je  ostalo  samo  še 
gledališče  edino  zavetje  maioruske  besede.  Gle- 
dališče je  vplivalo  silno  na  razvoj  maioruske 
drame,  ki  se  v  njej  odlikujeta  zlasti  Kropi v- 
nickij  in  Tobilevič. 

Zadnja  desetletja  so  prinesla  velik  razvoj 
beletristike  in  drame.  Lirična  poezija  pa  ni  našla 
po  smrti  Ševčenka  nobenega  posebno  odličnega 
zastopnika.  Samo  lirika  Samijlenka  in  Lese 
Ukrainke  ima  še  moč  in  popularnost. 

Poglejmo  si  zdaj  še  literarne  razmere  v 
maloruskem  delu  Galicije.  Pod  vplivom  narod- 
nega preporoda  drugih  Slovanov  je  hrepenela  vrsta 
mladih  entuziastov,  ki  jim  je  bil  glava  Marcian 
Šaškevič,  po  tem,  da  bi  tudi  svoj  narod  osvo- 
bodila iz  materialne  in  duševne  bede.  Zaneteni 
ogenj  ni  ugasnil  popolnoma,  a  treba  mu  je  bilo 

svežega  vzdulia,  ki  sta  ga  dala  predvsem  Šev- 
čenko  in  Dralioiiianiv. 

Pod  vplivom  poslednjega  se  je  seznanila 
mlada  maloruska  generacija  z  literarnimi  smermi 
zahodne  Evrope,  in  z  njihovimi  umetniškimi  in 
socijalnimi  problemi,  ki  se  skladajo  z  maloruskim 
življenjem.  In  kmalu  se  prestvari  naslanjanje  na 
moderne  tuje  struje  v  originalno  in  samostalno 
slovstveno  delovanje. 

Najznamenitejši  zastopnik  moderne  smeri 
beletristov  in  najodličnejši  maloruski  pisatelj  mo- 
derne dobe  je  Ivan  Franko  (1856).  Njegovo 
delovanje  je  tako  vsestransko,  da  ni  niti  enega 
polja,    ki  bi  ne  imelo   sledove   njegovega  peresa. 

Čudovit  je  pri  njem  pojav,  da  hladni  znan- 
stveni skepticizem  in  publicistično  nagnjenje  ni 
zamorilo  v  njem  belestrista  in  pesnika.  P'ranko 
ne  pripada  gotovi  smeri  ene  šole.  Njegova  lite- 
rarna metoda  in  izbiranje  snovi  je  zavisno  le  od 
hipnega  razpoloženja.  Tudi  Nemcem  so  priljub- 
ljene njegove  socialne  črtice   satiričnega   značaja. 

Poleg  Franka,  deloma  pod  njegovim  vplivom, 
se  je  razvila  precejšnja  vrsta  modernejših  pisateljev. 
To  so  pesnikinja  Šnajder,  pisatelji  Mak  o  vej, 
Čajkovski  j,  Jaroslav  Okunevskij,  in  naj- 
mlajši beletristi:  Stefanik,  Aleks.  Marto vič, 
Lepkij  in  Lukjanovič  predstavljajo  najmo- 
dernejše   literarno  slovstvo  galicijskih  Malorusov. 

Središče  teh  mladih  pisateljev  je  mesečnik 
„  L  i  t  e  r  a  t  u  r  n  o  -  n  a  u  k  o  v  i  j  v  i  s  t  n  y  k" . 


Neodvisno  od  Franka  se  je  pojavila  v  Bu- 
kovini  odlična  beletristinja  Olga  Kobylanska. 
Psihološka  analiza  najtanših  nians  v  čuvstvih 
ženskega  srca  je  razvita  pri  njej  do  mikroskopske 
natančnosti.  Sujeti  njenih  romanov  so  zajeti  iz 
življenja  inteligentne  ženske,  njenega  boja  s  ples- 
nivirni  nazori  njene  okolice;  pisateljica  zahteva 
za  ženstvo  več  svobode,  življenja  in  več  luči. 

Poleg  teh  treba  omenjati  še  izbornega  pre- 
lagatelja  B.  Ščurata,  ki  je  poleg  lastnih  origi- 
nalnih stvari  dvignil  poetično  tehniko  do  višine 
popolnosti.  Končno  daje  okrepljenje  in  blesteči 
razvoj  literarno  naučnega  društva  „Ševčenka"  naj- 
boljše upanje  za  bodočnost. 

Tako  se  predstavljajo  glavni  momenti  razvoja 
maloruskega  slovstva  in  delovanja  njegovih  ime- 
nitnejših  zastopnikov. 

Malorusko  moderno  slovstvo  je  narodno,  so- 
cialno in  demokratično.  Maloruski  narod  nima  tako 
razvitih  stanov,  višjih  in  srednjih,  kakor  drugi  na- 
rodi. Aristokratski  in  kapitalistovski  stan  in  velik  del 
inteligence  je  prešel  v  tabor  polski  ali  ruski.  Zato 
maloruski  pisatelji  opazujejo  samo  življenje  pri- 
prostega  naroda.  Takega  zagovornika  narodnih 
mas  kakoršen  je  bi!  Ševčenko,  nima  danes  nobeno 
evropejsko  slovstvo.  Večji  del  pesniških  in  pro- 
zaičnih del  je  soroden  narodni  poeziji;  zato  pa 
ima  malorusko  slovstvo  odprta  vrata  k  širokim 
narodnim  masam  in  k  prihodnosti. 


ROMANCA  O  PLESU. 


Med  prašnimi  sem  našel  akti, 
ki  spisal  jih  je  pater  star, 
kako  zastrupil  z  greha  strupom 
Zemljane  je  pekla  vladar. 

Že  sto  let  bil  pekel  je  prazen, 
že  sto  let  nihče  več  proklet. 
Preverno  je  pobožno  ljudstvo, 
prezvest  bil  Bogu  skromni  svet. 

Pa  satan  se  napil  je  vinca 
in  vzel  je  gosli,  vzel  je  lok 
ter  stopil  na  zeleno  zemljo 
kot  goslar  strgan  in  ubog. 

In  kamor  je  priromal  satan, 
povsodi  zlo  je  le  sejal, 
ogrinjal  svet  v  baržun  in  svilo, 
zlata  mu  in  srebra  je  stlal. 


Preplula  svet  je  nepoštenost, 
prevara,  laž,  zavist  in  greh  .  .  . 
In  satanu  iz  duše  črne 
v  oko  je  vražji  šinil  smeh. 

A  vendar  mu  je  še  premalo 
na  zemlji  bilo  lepi  zla. 
Še  več,  še  več  je  trebal  greha, 
da  se  pokrije  dno  pekla. 

Pa  gosli  je  prijel  peklenske, 
peklenski  vzel  v  desnico  lok 
in  himno  zaigral  peklensko, 
da  vse  drhtelo  je  okrog. 

In  žene  mlade,  polne  vonja, 
s  sladko  blestečimi  očmi, 
mladenke  nežne  v  popjem  cvetu, 
vse  je  prišlo,  da  se  vrti. 

Pa  drag  baržun  in  svila  teška, 
zlato  in  biseri,  srebro, 
in  (^emanti  plamena  polni 
krasili  stasno  so  telo. 

In  dika  stvarstva  —  mladež  moška, 
življenja  polna,  polna  nad, 
vrtela  se  je  hrepeneče 
srkaje  v  dušo  ženske  slad. 


V  objemu  so  se  elementi 

v  celoto  tesno  spajali 

pa  s  strupom  grešne  so  ljubezni 

srce  in  duh  napajali. 

In  satan  svira!  je  in  svirai, 
smejal  se  zadovoljno  vmes, 
a  v  jutru  zginil,  ko  bil  vstvaril 
človeku  je  pohotni  ples. 


Tako  je  stalo  v  prašnih  aktih, 
tako  star  pater  govori  .  .  . 
Oj,  pater  ta,  poštena  duša. 
Gotovo  nikdar  plesal  ni. 


Bojan. 


HIC  RHODUS! 


Spisal  Ivan  Šorli. 


6. 


roti  večeru  je  zahajal  Ivan  vsaki  dan 
k  Plavcu,  dasi  ga  je  družba  mikala 
manj  in  manj.  Preveč  ga  je  bil  pre- 
vzel kontrast  med  tem,  kar  je  gledal 
črez  dan,  in  temi  veselimi,  zadovoljnimi  ljudmi. 
Kaj  je  vedel  nekdaj,  kako  živi  ljudstvo!  Kot  sin 
sicer  obubožane,  a  vendarle  gosposke  hiše,  ni 
prišel  nikdar  v  ožjo  dotiko  z  narodom.  Govoril 
je  sicer  rad  z  vsakim  in  se  pošalil  ž  njim,  a  šalo 
je  dal  in  še  boljšo  šalo  je  dobil.  Čudil  se  je  cesto 
njihovi  odrezavosti,  toda  nikdar  ni  zbudilo  nji- 
hovo trpljenje  in  njihova  beda  njegove  pozornosti. 
Kdo  bi  se  pa  tudi  tako  izborno  šalil,  ako  se  mu 
godi  hudo!  In  one  tožbe  o  visokih  davkih  so 
pač  kmečke  fraze,  ker  človek  ne  more  živeti 
brez  fraz. 

Zdaj  šele,  ko  je  odpiral  počasi  in  trezno 
stran  za  stranjo  tega  bednega  življenja,  ko  so 
ljudje  prihajali  sami,  da  bi  naslikali  z  okornimi, 
a  zato  le  tembolj  pretresljivimi  besedami  svoje 
skrbi  in  svoje  težave,  zdaj  mu  je  bilo  naenkrat 
jasno,  da  ni  res,  kar  je  čital  po  šolskih  in  drugih 
knjigah,  da  je  kmet  najsrečnejši  stan,  pač  pa,  da 
se  bori  med  vsemi  najtežje  za  svoj  borni  ob- 
stanek. 

In  to  novo  spoznanje  preplavilo  mu  je  dušo 
črez  in  črez.  Zdelo  se  mu  je,  kakor  da  sliši  med 
brezskrbnim  smehom  gospode  neprestano  ječanje 
nesrečnega  naroda  naokrog.  „Fantast"  se  je  na- 
zval  pogostoma  jezno  samega  sebe,  a  otresti  se  te 
misli  vendar  ni  mogel  ...  In  zato  je  sedel,  kadar 
je  prišel  k  Plavcu,   navadno  sam  pri  mizici  pod 


(Dalje.) 

košatim  kostanjem  poleg  kegljišča  ter  mirno  gle- 
dal hrupno  igro.  Včasi  pa  je  prisedla  k  njemu 
tudi  .Alma. 

Zanimala  ga  je  vsak  dan  bolj.  Take  ženske 
doslej  še  ni  poznal.  V  koliko  oči  je  do  danes  že 
gledal!  In  v  vseh  je  sanjalo  nekaj  tajinstvenega, 
v  vseh  je  drhtelo  nekaj  opojnega,  za  vso  iskre- 
nostjo se  je  skrivalo  nekaj  pritajenega,  —  to  so 
bile  prve  oči,  jasne,  poštene,  dobre,  oči  odkrito- 
srčnega prijatelja. 

In  povedal  ji  je  to. 

Zasmejala  se  je  veselo. 

„Vem,  vem,  to  mi  je  povedal  že  naš  slikar. 
V  prvem  hipu  me  je  presenetilo,  a  zdaj  vem, 
da  je  res  tako.  Jaz  sem  odkrit,  pošten  fant!"  — 
in  udarila  je  veselo  se  smeje  po  mizi  —  „a  to 
mi  bo  morda  škodovalo  še  tako,  da  obsedim. 
Kajti  možki  ljubijo  oni  misterij,  ki  se  zavije  vanj 
skoro  vsaka  ženska,  kakor  se  zavije  v  pajčolan, 
da  je  videti  njen  obraz  še  bolj  mičen!"  Obmolk- 
nila je  za  hip  in  povesila  glavo.  Potem  pa  na- 
enkrat jezno,  burno:  „Možki  jt  nekaj  grozno 
bedastega  pod  božjim  solncem!  Neumnost  ime- 
nuje dražestnost,  nevednost  naivnost,  ah,  an- 
geljsko  naivnost",  —  se  je  spačila,  —  „v  čisto 
navadnem  glumaštvu  vidi  demonično  silo.  Naravno 
potem,  da  taka  puhla  gos  našemi  svojo  duševno 
nagoto  instinktivno,  —  kajti  instinkte  imamo, 
pravite  celo  vi,  —  pa  da  zvabi  te  tepce  v  svoje 
mreže !" 

Ivan  se  je  glasno  zasmejal.  Zabaval  se  je 
izborno  ob  vedno  bolj  živahnih  gestah  in  krepkih 

izrazili.  In  kai\0  dobro  so  pristojali  temu  narav- 
nemu, odkritosrčnemu  dekletu!  Bila  je  res  lepa 
s  svojimi  jeznimi  očmi  in  zardelimi,  zdravimi 
lici.  Dekle  čuti  svojo  vrednost  in  jezi  jo,  da  j^redo 
celo  pametni  možki  mimo  nje  h  kaki  taki  „ne- 
umni  goski",  samo  iz  hrepenenja  po  „misterijih", 
si  je  mislil  Ivan. 

„Vi  se  smejete,  a  res  je  tako!"  se  je  na- 
smehnila tudi  ona,  dobročuteč,  da  je  Ivanu  ravno- 
kar ugajala.  „Kaj  neki!"  je  nadaljevala.  „Tudi 
ženska,  ako  je  zdrava  in  naravna,  pride  lahko 
do  iste  jasnosti  in  zrelosti,  kakor  zrel  in  misleč 
moški.  Pa  ni  treba  biti  radi  tega  še  nikaka  kratko- 
ostrižena  emancipiranka!  Jaz  sem  odkritosrčen 
fant,  kakor  sein  že  rekla,  a  bi  znala  tudi  ljubiti 
in ." 

Pri  zadnjih  besedah  ji  je  glas  rahlo  stre- 
petal.  Povesila  je  glavo  in  temno  zardela. 

Ivan  jo  je  gledal  molče.  Mehko  mu  je  bilo 
pri  srcu. 

Vstala  je  naglo  in  pretrgala  nit  njegovih 
misli. 

„Vi  me  ne  boste  sodili  krivo,  kaj  ne  da  ne? 
Z  vsakim  bi  ne  govorila  tako.  Ne  maram,  da 
bi  kdo  rekel,  kakor  da  se  delam  bogvekako!" 

„Ne,  ne,  nasprotno!"  ji  je  zagotovil  Ivan 
gorko  in  ji  stisnil  roko.  „ Bodite  uverjeni,  da  vas 
popolnoma  razumem!" 

Stopal  je  počasi  proti  domu  in  premišljeval 
njene  besede.  In  spominjal  se  je,  kakor  že  dolgo 
ne  tako  jasno,  svojih  dosedanjih  ljubic,  ki  so  se 
mu  zdele  takrat  tako  dražestne.  In  kaj  je  bilo 
pač  na  njih?  Kaj  ga  je  neki  vezalo  na  te  puhle 
stvarice,  na  eno  dve,  na  drugo  tri,  na  tretjo  eno 
leto?  Same  take  male,  ljubke  navadice,  male  ni- 
čeve  lastnosti!  Ida  mu  je  znala  pokazati  tako  ne- 
izrečeno srčkano  svoj  mali  jeziček,  kadar  je  šel 
mimo  njenega  okna,  tako  da  ni  nihče  drugi  za- 
pazil. Zarica  je  spletla  svoje  fine  prstke  v  tako 
komičnega  zajčka,  da  se  ji  je  moral  vsakrat  iz 
srca  smejati.  In  Eline  oči  so  se  mu  zdele  tako 
tajinstvene,  tako  globoke.  „Oči  kake  inteligentne 
ovce!"  mu  je  rekel  nekoč  brutalni  prijatelj  Viktor, 
in  res  so  se  mu  zdele  te  globoke  oči  pozneje 
oči  inteligentne  ovce  ...  In  Idin  jeziček  je  bil 
tako  neumnostrupen,  ko  ji  je  branil  oni  večer 
pred  šestimi  leti  v  neprimerno  družbo.  In  Zarični 
prstki  so  metali  tako  spretno  poljubčke  bedastemu 
kavalirju  vis-a-vis,  ko  se  je  takrat  ozrl  mimogrede 
na  njeno  okno.  In  s  kakimi  vezmi  so  ga  vezale 
nase  one  ženske  na  Dunaju,  za  katere  je  izdal 
s  sladkokislim  obrazom  toliko  denarja!  „Tepec!" 
je  zamrmral  in  se  udaril  po  čelu. 


Sklenil  je  bil  že  lani,  da  se  poroči,  ako  se 
mu  ponudi  primerna  prilika.  Sit  je  bil  že  takega 
brezsmotrnega  samstva.  Tako  nekoliko  denarja  in 
ženska  za  silo  simpatična.  Veliko  ni  več  pri- 
čakoval. Prevelika  ljubezen  itak  ne  velja  nič,  si 
je  mislil. 

A  glej,  zdaj  kar  naenkrat  tako  dekle!  — 
Tudi  če  bi  ne  imela  zlata,  saj  je  sama  na  sebi 
zlata  vredna !  A  poleg  tega  dobi  od  strica  še  tako 
doto!   „ln  nič  misterijev!"  se  je  nasmehnil. 

Nehote  se  je  ustavil.  Da,  nič  misterijev ...  In 
vendar  je  to  tudi  nekaj !  Tiste  čudne  sive  oči,  ki 
sanja  v  njih  mesečina  .  .  . 

In  kakor  slučajno  se  je  razlila  črez  tihi  večer 
mehka  luč  velike  lunine  oble,  ki  je  vstajala  ravno 
izza  gora.  Drava  se  je  zableščala  daleč  dol  do 
mračnih,  resnih  borov  na  vzhodu.  Pritajeno  so 
šumeli  valovi,  in  listje  nad  njim  je  drhtelo  skoro 
brezšumno. 

Naslonil  se  je  na  belo  brezino  deblo  in 
gledal  v  to  blestečo  tišino. 

Take  oči,  da  bi  imela  kakor  Ida!  .  .  .  Nikdar 
jih  ne  bo  mogel  več  pozabiti  njenih  velikih  za- 
gonetnih oči.  Vse  drugo  mu  je  izginilo  iz  spo- 
mina, ni  se  mogel  več  domisliti  njenega  obraza, 
samo  še  oči,  velike,  plašne,  zaupajoče,  kakor  so 
ga  gledale  prve  dni  one  lepe  ljubezni,  so  strmele 
še  tako  pogosto  vanj,  včasi  pri  belem  dnevu, 
včasi  iz  teme,  vedno  iz  takih  svetlih  noči  .  .  . 

Vzravnal  se  je  naglo  in  stopal  dalje.  Otresti 
se  je  hotel  takih  spominov,  a  otresel  se  jih  ni. 
„Kaj  pomaga  vsa  pamet,  ko  nosimo  to  neumno 
srce  in  take  oči  v  njem  s  seboj!"  si  je  mislil. 

Ne,  v  Alminih  očeh  ni  nobenih  misterijev! 
Iz  teh  oči  gleda  brez  vsake  bajne  megle  dobrota, 
poštenost,  zdrav,  jasen  razum.  Ali  jo  že  ljubi? 
—  Da,  kolikor  je  mogoče  ljubiti  dobrega  prija- 
telja, sorodno  dušo.  Tako  jo  ljubi  zdaj  in  tako 
jo  bo  ljubil  vedno.  Taka  bo  njegova  ljubezen 
prvi  dan,  taka  zadnji  dan.  Bo  li  to  njej  zado- 
ščalo? Gotovo!  Saj  je  pametno  dekle,  ki  sovraži 
misterije,    ki  hrepeni  po  solncu,    a  ne  po  ognju. 

Prikimal  je  odločno  z  glavo,  iz  mesečine  pa 
so  priplule  zopet  predenj  velike  sive  oči. 


Po  vsej  deželi  je  vzbudila  novica,  da  je 
Ivan  Jekše  odložil  poslansko  čast,  največje  pre- 
senečenje. Ugibali  so  na  vse  strani. 

„Mož  —  poštenjak  je,  ki  se  mu  gabi  po- 
čenjanje  njegovih  tovarišev,"  je  pisal  nasproten 
list,  in  zopet  druge  vzroke  je  navajalo  glasilo 
njegove  stranke,   češ,   da  izvira  ta  korak  edino  iz 

privatnih    razmer,    iz   boiehnosti   in   iz   bogvekaj 
še  vsega. 

Ivan  se  ni  zmenil  za  ta  razlaganja.  Sklenil 
je  bil,  da  ostane  stalno  doma.  Peljal  se  je  še 
enkrat  na  Dunaj,  da  se  dogovorita  z  zadružnikom. 
Mož  je  sicer  zatrjeval,  da  bo  težko  pogrešal  vest- 
nega druga  in  dobrega  prijatelja,  a  izprevidel  je 
takoj,  da  se  Ivan  ne  da  več  pregovoriti.  Izplačal 
mu  je  tri  četrtinke  imetja,  z  eno  pa  je  ostal  Ivan 
še  nadalje  deležnik  trgovine. 

Črez  tri  dni  se  je  vrnil  domov.  Čim  dalje  se 
je  vtapljal  v  bedo  in  trpljenje  okrog  sebe,  tem 
večjo  slast  mu  je  nudila  mi-sel,  kako  bi  mogel 
pomagati.  S  holmske  grajščine  dol  naj  se  razlije 
blagoslov  njegovega  dela  črez  vso  to  lepo  dolino, 
dalje  in  dalje  črez  vso  deželo  in  morda  še  na- 
prej črez  domovino.  In  pride  dan,  ko  morebiti  za- 
služi biti  zaupnik  srečnega  ljudstva,  ko  se  vrne 
zopet  na  Dunaj,  za  seboj  tisoče  udanega  mu,  hva- 
ležnega naroda. 

Sanjal  je  cele  ure  ta  lepi  sen.  „Fantast!" 
mu  je  švignilo  zdaj  pa  zdaj  skozi  možgane,  a 
otrese!  se  je  vsakrat  te  misli.  Zakaj  bi  enkrat  ne 
poskusil,  kakor  ni  še  nihče?  Kaj  pa  more  izgubiti? 
Na  Dunaju  ima  še  vedno  lepo  imetje,  ki  se  ga 
noče  dotakniti  in  ki  se  bo  množilo  pod  spretnimi 
rokami  bivšega  zadružnika  od  dne  do  dne.  Ako 
bi  izgubil  tudi  zadnji  vinar  tu  doma,  ostane  mu 
še  vedno  dovolj,  da  bo  živel.  A  čemu  bi  izgubljal? 
Treznosti  je  treba,  da  izvrši  svoj,  morda  res  ne- 
koliko fantastični  načrt! 

In  prišla  je  k  njemu  cela  vrsta  ljudi,  ki  so 
želeli  pomoči  in  on  je  posojal  precejšnje  svote. 
Hodil  je  že  skoro  slednji  dan  na  zemljiško  knjigo, 
pregledoval  premoženjsko  stanje  tega  in  onega 
in  se  sam  vknjiževal. 

Plaveč  in  notar  sta  se  čudila,  ko  je  prihajalo 
k  njima  vedno  več  in  več  njunih  dolžnikov,  ki 
so  jima  vračali  cele  stotake.  Posojilnični  uradnik 
je  imel  kmalu  cele  šope  bankovcev  v  svoji  bla- 
gajni. Tako  je  zahteval  Ivan  od  vsakega,  ki  je 
bil  komu  dolžan  in  ga  je  prosil  denarja. 

»Koliko  želite?"  je  vprašal. 

»Petsto  kron." 

„In  koliko  ste  že  dolžni?" 

»Tisoč  kron." 

„In  premoženje  je  vredno?" 

»Dva  tisoč  kron." 

»Dobro.  Tu  imate  šestnajststo  kron.  Vrnite 
jih  vseh  tisoč!  Petsto,  ki  jih  želite,  potrebujete 
gotovo  za  največjo  silo,  zato  vam  dam  sto  kron 
več,  da  si  privoščite  kaj  boljšega.  Na  vse  to  se 
vknjižim  jaz.    Obresti   mi  boste  plačevali  po  pet 


od  sto,  toda  točno  ob  novem  letu !  Zapomnite  si 
to,  kajti  v  tem  ne  poznam  šal.  Z  Bogom!" 

In  kakor  da  so  se  ljudje  zbudili  iz  težkih 
sanj,  v  katerih  jih  je  tlačila  že  leta  neprestano 
dušeča  mora. 

Odrešenik  je  prišel  med  nje  daleč  sem  s 
cesarskega  Dunaja  in  na  holmski  grajščini  je 
njegov  sedež.  Denarja,  kolikor  le  hočejo  in  skoraj 
nič  obresti.  Zdaj  je  dobil  Plaveč,  ki  jih  je  odiral, 
da  so  kar  hropli !  Res,  da  bo  treba  tudi  gospodu 
Ivanu  vrniti  že  črez  eno,  dve  leti,  a  to  je  dober 
človek,  ki  gotovo  tudi  potrpi.  Te  kratke  roke  si 
je  pogodil  le  tako  zaradi  lepšega.  Hej,  zopet  je 
človek  lahko  vesel,  zopet  lahko  z  mirno  vestjo 
izpije  četrt  vinca,  —  že  dve  leti  se  je  močilo  grlo 
s  samo  vodo ! 

„To  ne  bo  dobro!  Iz  tega  ne  bo  nič!"  so 
zmajevali  stari  previdni  možakarji,  a  kdo  jih  je 
poslušal!  In  končno  so  jo  zavili  še  sami  v  go- 
stilno, iz  katere  se  je  razlegalo  glasno,  že  pol- 
pozabljeno  petje. 

Kar  črez  noč  sta  vzrastli  iz  tal  poleg  petih 
še  dve  novi  krčmi.  A  to  Plavcu  ni  škodovalo. 
Vedno  je  bilo  polno  tudi  v  njegovi  gostilni.  Iz- 
početka,  ko  je  bilo,  kakor  da  noče  nikdo  več  nje- 
govega denarja,  mu  je  bilo  pač  neprijetno.  Pre- 
moženje za  premoženjem,  vredno  trikrat  več,  kakor 
borih  par  stotakov,  za  katere  ga  je  hotel  črez  kratek 
čas  pograbiti,  mu  je  ušlo  naenkrat  iz  rok.  Ljudje, 
ki  so  se  plazili  doslej  okrog  njega  kakor  ponižni 
kužki,  so  rohneli  sedaj  oblastno  po  njegovi  go- 
stilni, ako  ni  bilo  v  hipu  pred  njimi  zahtevane 
pijače.  Nalagati  je  moral  zdaj  svoj  denar  za  komaj 
polovične  obresti.  Vse  to  mu  je  bilo  izpočetka 
nenavadno,  neprijetno.  Toda,  ko  so  se  polnili 
njegovi  prostori  bolj  in  bolj,  mel  si  je  zadovoljno 
svoje  tolste  roke.  Bognie,  kako  je  bilo  prej !  Ves 
teden  skoro  ni  bilo  človeka  več  pri  njem.  Tistih 
par  škricev  od  sodnije  in  dva  meseca  nekaj  leto- 
viščarjev,  ki  so  prišli  iz  mesta,  da  nekaj  manj  iz- 
dajo, ni  da  bi  jih  človek  štel.  S  temi  ljudmi  je 
skoraj  več  izgube,  kakor  dobička.  Za  deset  vinarjev 
je  treba  znositi  že  celo  omaro  porcelana  na  mizo. 
No,  in  kaj  je  bilo  ob  nedeljah?  Ce  je  prišel  kdo, 
je  v  hitrici  posrebal  svojo  juho,  izpil  četrt  vina, 
pa  že  z  Bogom!- Včasi  se  je  zbrala  pač  večja 
družba  pevcev,  a  nobeno  veselje  ni  hotelo  med 
nje.  Še  sam  je  moral  dati  za  kak  liter  in  polovica 
fantov  mu  je  ostajalo  dolžnih. 

Zdaj,  —  to  je  bilo  veselje!  Pelo  in  vrelo  je 
na  vseh  koncih  in  krajih,  vino  je  teklo  kar  z  mize. 
Ta  Ivan  je  sicer  norec!  Naj  le  posoja,  še  polovice 
ne  dobi  nazaj,  a  kaj  mene  to  briga!  Če  traja  to 

le  eno  leto,   potem  še  železnica  —  gre,   gre!   je 
pokimal  zadovoljno  z  glavo. 

Do  štirih  zjutraj  so  pili  ob  nedeljah  pri 
njem.  Sami  veseli  fantje!  Ob  ponedeljkih  po- 
poldne so  prilezli  zopet  z  vseh  strani  skupaj.  „Za 
nobeno  delo  ni  človek!"  so  tožili,  zadovoljni,  da 
jim  ni  treba  delati.  Kako  naj  dela  bolan  človek ! 
Zaspan  je,  glava  ga  boli,  pa  naj  gre  na  to  vročino! 

V  kotu  prve  sobe  je  sedela  vsak  dan  družba 
gospodarjev,  danes  ti,  jutri  drugi.  Ves  božji  dan 
se  človek  ubija  na  solncu,  pa  bi  ne  zaslužil  požirka 
piva!  Nekateri  so  kvartali.  Potokar  in  Zamejec  sta 
že  pozabila,  a  Kranjec  je  znal  še  dobro.  Kako 
dobro  glavo  ima  Medved  —  enkrat  pogleda,  pa 
že  zna!  Vsako  igro  dobi  ta  zgaga! 

Pri  Potočniku  imajo  še  boljše  vino,  kakor 
Plaveč!  Kaj  še,  —  ali  niši  še  pil  onega  pri  Pod- 
orehu?  Padar  je  dobil  včeraj  pivo  naravnost  iz 
Gradca!  Kakor  led  je!  Eh,  kaj  še,  saj  nima  le- 
denice! Mrak  je  zabil  štiristo  v  njo! 

Ivanu  je  bilo,  kakor  da  je  koga  ubil,  kadar 
je  stopal  skozi  trg.  To  je  tvoje  delo,  si  je  očital. 
Glej,  glej,  kako  je  vse  veselo  na  svetu,  odkar  si 
prišel  ti  sem.  Kako  so  te  vesele  zakonske  žene ! 
Toda  kaj  zakonske  žene!  Zdaj  pa  zdaj  je  pri- 
teklo desetletno  dekletce  mimo  njega,  skrivajoče 
liter  vina  pod  predpasnik,  tudi  doma  je  vse  ve- 
selo .  .  . 

A  to  mora  biti!  je  stresnil  odločno  z  glavo. 
Ubogi  župnik!  se  je  nasmehnil.  Kako  je  svaril 
danes  ljudi.  „Ako  je  vam  Bog  poslal  dobrotnika, 
bodite  mu  hvaležni!  Ali  mislite,  da  ga  to  pijan- 
čevanje in  ponočevanje  veseli?  Ali  mislite,  da 
vam  zato  pomaga,  da  zapravljate  dušo  in  telo?" 
Dobri,  naivni  župnik!  Kaj  koristi  tem  ljudem  pri- 
digovati !  Le  naprej,  le  prepevajte  in  razgrajajte ! 
Dol  z  vami  do  prepada,  potem  šele  bo  mogoče 
reševati  vas  in  rešiti ! 

In  s  trdimi,  odločnimi  koraki  je  stopal  proti 
Plavcu.  Iz  zgornje  sobe  se  je  razlegalo  ubrano  petje. 

Pozdravili  so  ga  vsi,  ko  je  vstopil.  Nad- 
učitelj,  ki  je  vodil  zbor,  mu  je  ponudil  vljudno 
stol  poleg  sebe  na  gorenjem  koncu  mize.  Sedelo 
je  ob  njej  blizu  trideset  pevcev  in  pevk,  raz- 
vrščenih po  glasovih,  a  vendar  ne  tako  strogo, 
da  bi  ne  imela  vsaka  pevka  poleg  sebe  enega 
izmed  fantov.  S  kraja  je  bilo  Ivanu,  kakor  da  se 
ne  čutijo  popolnoma  prosti,  odkar  je  prišel  on  v 
družbo,  toda  kmalo  se  mu  je  posrečilo,  še  po- 
množiti prejšnjo  veselost. 

Zapeli  so  še  zbor,  potem  pa  je  vstal  nad- 
učitelj  in  slavil  v  vznesenih  besedah  Ivana,  ka- 
teremu edinemu  se  je  zahvaliti,  da  je  zavela  nova. 


sveža  sapa  skozi  dolino,  da  se  je  zbudilo  iznova 
narodno  življenje. 

Ivan  se  je  zahvalil.  Zatrdil  je,  da  privošči 
vsakemu  nekaj  veselja,  da  ima  tudi  kmet  pravico 
do  življenja;  kdor  mu  ne  privošči  hipca  zabave, 
ta  ne  pozna  njegovega  trpljenja. 

Zazvenele  so  čase  in  natakarica  je  prinašala 
vedno  novih  litrov  na  Ivanovo  povelje. 

Bogve  odkod  je  došel  šepav  godec  z  ogromno 
harmoniko. 

„Bravo,  dečko!  Kakor  da  smo  te  klicali!" 
je  vzkliknil  Ivan.     „Kar  stole  v  stran,   pa  okoli!" 

„Jezus!  kaj  poreče  gospod  župnik!  Že  tri 
leta  nismo  več  plesali!"  je  opomnil  eden  izmed 
fantov  porednoprestrašeno. 

„Eh,  kaj  župnik!  Ko  pride  železnica,  se  bo 
moral  privaditi  še  marsičemu.  Pojdi,  Tončka,  za- 
čneva  pa  midva!"  je  odgovoril  Ivan  in  ovil  roko 
okrog  pasu  lepemu,  kodrastemu  dekletu. 

Vsaka  je  bila  prekratka.  Godec  je  vlekel 
svoj  meh,  da  mu  je'  lil  pot  z  obraza,  in  pod  je 
grmel. 

Ivan  je  sedel  z  nadučiteljem  v  kotu  in  gledal 
zamišljeno  to  vr\'enje. 

„Vse  je  zaljubljeno,"  se  je  nasmehnil. 

„Ali  tudi  le  v  zadnjem  času",  je  pripomnil 
nadučitelj.  „Tudi  to  je  vaše  delo.  Prej  je  bilo  z 
eno  besedo  vse  mrtvo.  Fant  je  delal  ves  dan  in 
niti  na  um  mu  ni  prišlo  zvečer,  da  bi  šel  kam 
trkat.  Poroke  ni  bilo  skoro  nobene  več.  Tuintam 
kak  nezakonski  otrok,  malo  opravljanja  pa  zopet 
mir.  Glejte  Tončko  tam!  Še  kot  pol  otroka  sta 
se  imela  rada,  potem  jo  je  pa  Mirnikov  kar  pustil. 
Poročiti  se  je  že  hotel  z  neko  kozavo  deklino  iz 
Smlednic,  njo  pa  je  silil  oče  k  Logarju.  Zdaj  sta 
pa  naenkrat  zopet  skupaj." 

Pristopil  je  Plaveč. 

„Z  župnikom  se  bosta  pa  kar  vidva  pobo- 
tala!" se  je  zasmejal. 

„Prava  reč!"  je  odgovoril  Ivan  malomarno 
in  odšel  ven.  Čudno  se  mu  je  zdelo,  da  se  Alma 
prav  nič  ne  prikaže. 

Hotel  je  na  verando,  a  ko  je  stopal  črez 
mostovž,  jo  je  zagledal  skozi  odprta  vrata  v 
njeni  sobi. 

„No,  kaj  pa  je,  da  vas  ni  prav  nič  k  nam?" 
jo  je  vprašal. 

.,Saj  nimam  časa.  Vse  vre  po  hiši.  Vsem  ste 
zmešali   glave:   Da  bi  vas  Bog  že  enkrat  vzel!" 

„Pa  me  ne  bo!"  se  je  zasmejal.  „Vi  bi  radi, 
kaj  ne?" 

Obrnila  se  je  naglo  in  ga  pogledala. 

Sunil  je  z  nogo  vrata,  da  so  se  zaprla, 
potem  pa  ji  je  ovil  roko  okrog  pasu  in  jo  stisnil 


91 


I 


H.  MAKART:  TRIUMF  ARIJADNE. 


k  sebi.  Čutil  je,  l<ako  mu  je  vztrepetala  v  na- 
ročju. 

Naltrat  se  mi:  je  izvila  in  vzkliknila  :  „Za- 
kaj?".  kakor  bi  hotela  vprašati  nekaj  drugega. 

.Zato,  ker  te  imam  rad",  je  odgovoril  mehko. 
.In  ti,  Alma?" 

Naslonila  mu  je  molče  glavo  na  prsi,  potem 
pa  je  hipoma  odhitela. 

Rahlo  drhteč  se  je  vrnil  k  pevcem. 

.Ali  greva?"  je  vprašal  nadučitelja,  ki  je  bil 
že  pripravljen  za  odhod. 

V  veži  je  stala  Alma.  Stisnila  sta  si  gorko 
roke  in  se  pogledala. 


„Pridi  jutri  predpoldnem !"  mu  je  zašepetala. 

Ivan  ji  je  pokimal  in  stopil  za  naduči- 
teljem. 

Na  vratih  ju  je  ustavila  opita  ženska.  Bila  je 
gospodinja  precej  dobre  hiše  kraj  trga.  Ivanu  se 
je  zagabilo  in  pospeši!  je  urno  korake. 

„To  je  gnusno!"  je  vzkliknil. 

„0  nič  nenavadnega,"  je  odgovoril  nad- 
učitelj.  .Pijančevanje  med  ženskami  se  širi  kakor 
kuga.  Vse  je  že  umrlo  v  teh  revah,  samo  še  po 
pijači  jih  žeja.  Hujše  so,  kakor  možje." 

Nadučitelj  je  stanoval  sredi  trga.  Zahvalil 
se  je  Ivanu  še  enkrat  in  se  poslovil. 

(Dalje  prihodnjič.) 


NOG. 

Alojzij  Gradnik. 


Vse  okrog  tiha  noč, 
le  iz  daljnih  koč 
luč  bleda  žari; 
Trop  tihih  želja 
sredi  srca 
žalostnega  se  rodi. 


Črez  polje  temno 
tihe  sanje  gredo, 
ko  lahke  megle: 
na  vrhe  gora, 
na  valove  morja, 
in  na  trudno  srce 


V  dalji  reka  šumi, 
skozi  noč  to  drhti 
njenih  valov  šepet, 
kot  bi  plula  s  seboj 
vzdihe  vse,  ki  nocoj 
jin  izplakal  je  svet. 


R.  VALDEC: 

1S^,   MAGDALENA 
SPOKORNICA. 


^^^^H^ 

LISTEK. 


KNJIŽEVNOST. 

Talija.  Zbirka  gledaliških  iger.  Ureja  Fran  Govekar. 
Tiska  In  zalaga  .Goriška  tiskarna'  A.  Gabršček.  V  Gorici  1902. 
I.  zvezek  prinaša  sledeče  veseloigre  v  enem  dejanju:  Pri  p  u- 
ščavniku.  Spisal  Benno  Jacobsen.  Bratranec.  Češki 
spisal  .losip  Štolba.  Starinarica.  Češki  spisala  B.  Vikova- 
Kuneticka.  Medved  snubač.  Ruski  spisal  Viktor  Krylov 
(Aleksandrov).  Vsako  teh  igric  je  dobiti  tudi  zase.  Cena  40  h. 
Odkar  je  prenehalo  .Dramatično  društvo"  izdajati  .Slovensko 
Talijo',  se  je  pokazalo  veliko  pomanjkanje  lažjih  gledaliških 
igric,  ki  bi  jih  mogli  igrati  diletantje  po  deželi.  Temu  pomanj- 
kanju hoče  odpomoči  nova  Gabrščkova  .Talija',  izhajajoča  v 
nedoločenih  rokih.  Prinašala  bo  slovenske,  slovanske  in  tuje- 
jezične  igre  v  enem,  dveh  in  tudi  več  dejanjih,  v  katerih  so- 
deluje malo  oseb,  in  ki  so  tehnično  brez  težav  uprizorljive. 
Pri  izberanju  iger  .Talije'  je  uredniku  glavno  vodilo  praktič- 
nost, uporabnost.  Tega  načela  se  je  držal  že  pri  I.  zvezku. 
.Pri  puščavniku"  je  graciozno  delce,  polno  ljubeznive  šale  in 
poetskega  občutja;  .Bratranec'  je  pristna  burka  satirične  osti; 
.Starinarica"  je  zakonska  komedija  istinite  komike;  .Medved 
snubač'  pa  je  med  najboljšimi  ruskimi  veseloigrami :  tipa 
bratov  Semena  in  Ivana  sta  klasična.  Vse  štiri  igrice  so  se 
igrale  na  slovenskem  odru  v  Ljubljani  z  največjim  uspehom; 
vse  imajo  malo  oseb,  a  .hvaležne"  uloge.  Prepričani  smo,  da 
jih  bodo  igrali  z  veseljem  slovenski  diletantje.  V  kratkem  izi- 
deta  poljska  enodejanka  .Dr.  Hribar"  (grof  I.  A.  Fredra) 
in  veseloigrica  .Dobrodošli!  Kdaj  pojdete  domu?"  .Talija' 
se  naroča  pri  Andr.  Gabrščku  v  Gorici  ali  pri  L.  Schvventnerju 
v  Ljubljani. 

Archiv  fiir  slavische  Philologie.  24  Bd.  Berlin  1902. 
—  Iz  vsebine  24.  zvezka  tega  najboljšega  časopisa  za  slovansko 
filologijo  posnemamo  na  kratko  sledeče  sestavke:  F.  Lorentz, 
Das  gegenseitige  Verhaltnis  der  sogenannten 
lechischen  Sprachen.  Po  obširnem  dokazovanju  navaja 
L.  te  rezultate  (str.  72):  Severna  zapadnoslovanščina  (češko- 
slovaščina  spada  k  južni)  se  razdeljuje  v  3  jezike :  sorbščino, 
poljščino  in  oni  jezik,  čegar  narečja  so  polabščina,  .slovinščina" 
(Slovinci!  Prim.  pa  str.  71  in  Briickner  str.  619)  in  kašubščina. 
Lorentz  predlaga  za  ta  jezik  izraz  ,Ostseewendisch"  *  (recimo 

■=■  Drugi  so  predlagali  izraz  ,.pomorščina". 


.baltiškovendsko"  v  razliko  od  Litvancev  in  Letov)  s  pripom- 
njo,  da  je  izraz  Wenden  (Winden,  pri  Pliniju  Venedae,  pri 
Tacitu  Veneti)  morebiti  slovanske  korenine  s  pomenom  Ve- 
neti ^=-  Veliki.  Sorbščina  tvarja  prehod  od  poljščine  k  baltiško- 
vendskemu,  to  od  sorbščine  k  poljščini,  in  zadnja  prehod  od 
baltiškovendščine  k  sorbščini.  —  Baltiškovendsko  razpada  (po 
Nestorju)  po  reki  Odri  v  Ijutiščino  in  pomorščino  (Pommern) 
v  ožjem  pomenu.  O  Ijutišketn  narečju  na  zapadni  strani  Odre 
vemo  prav  malo ;  izmed  pomorskih  narečij  vzhodno  od  Odre 
živita  še  .slovinščina'  in  kašubščina.  .Slovinščina'  se  govori 
v  okraju  mesta  Stolpa;  meja  med  njo  in  med  kašubščmo  je 
potok  Pustinke  (v  Andreejem  atlasu  tega  imena  ni)  in  Le- 
bajsko  jezero.  Kašubščina  se  loči  v  severno  in  južno,  meja 
med  njima  ni  natančno  določena.  Na  pomorščino  je  vplivala 
poljščina  že  zgodaj ;  zato  je  ohranila  tembolj  svoj  pristni 
značaj,  čimbolj  j;  oddaljena  od  poljščine.  —  Dr.  Fr.  Vidic 
je  dovršil  vtem  zvezku  svojo  razpravo  .Valentin  Vodnik, 
Der  erste  slovenische  Dichter".  V  prejšnjem  (23.) 
zvezku  str.  386  idd.  je  govoril  obširno  o  Vodnikovem  življenju 
in  njegovih  delih  ;  ta  najpopolnejša  razprava  o  \'odniku,  kar 
jih  poznamo,  bi  zanimala  izobraženo  slov.  občinstvo  sploh. 
V  tem  zvezku  pa  je  obdelan  Vodnikov  jezik;  ta  del  se  nam 
zdi  naknaden  pendant  k  prejšnjemu  glavnemu  delu:  govori 
se  namreč  o  Vodnikovem  jeziku  izključno  z  jezikoslovnega 
stališča  —  saj  so  njegove  poezije  celo  izobčene  iz  tukaj- 
šnjega opazovanja.  Jezik  —  kot  tak  —  je  prav  vestno  ka- 
rakleriziran,  ne  moremo  pa  odobravati,  da  je  posnel  g.  pi- 
satelj Vodnikov  jezik  le  iz  njegove  .Pismenosti'  in  iz  .Kerš. 
navuka."  (1812.)  Vodnikov  jezik  dobi  pač  s  tem  znak  jednot- 
nosti  in  pravilnosti,  ali  zaprta  je  razpravi  pot  do  znanih  vrat 
zanimivosti:  do  opazovanja  razvoja.  Pri  vsem  tem  je  ce- 
lotno delo  seveda  zelo  zaslužno,  zlasti  ker  seznanja  —  v 
tem  oziru  je  Vidic  že  mnogo  storil  —  široki,  da,  tudi  znan- 
stveni svet  z  našim  prvim  pesnikom  in  s  tedanjimi  razmerami. 
Erich  Berneker  je  oskrbel  ponatis  doslej  še  neznanega 
spisa  Trubarjevega  katekizma  iz  1.  1567.  Knjižica,  ob- 
segajoča 32  strani  v  12",  je  shranjena  v  kraljevi  knjižnici  v 
Berolinu  in  je  vezana  skupno  z  drugo  redko  Trubarjevo  knjigo 
(namreč :  Catehismos  sdveima  islagama" ).  Novonajdeni  kate- 


=■-  Ta  katekizem  je  bil  dcslej  znan  le  v  3  izvodih;  1  je  v  Britiškem 
muzeju.  1  v  vseučiliški  knjižnici  v  Gradcu.  1  je  last  prof.  iV\ilčetica  v  Va- 
raždinu. 

kizem  je  4.  izdaja  Trubaijevega  katekizma  in  je  nemško-slo- 
venski;  ali  kar  je  posebno:  nemščina  je  prikrojena  natančno 
po  slovenščini,  dasi  je  vsled  tega  polna  napak;  n.  pr.  .kadar 
je  sahualil,  ga  je  rtslomil  —  als  er  hat  danket,  ihn  (=^  ga! 
govori  se  o  kruhu  —  das  Brot)  hat  zerbrochen^  ;  ali:  ,muie 
tellu,  kateru  --=  mein  Leib,  \v6lches  (!)."  -  Naslov  knjigi 
je:  .Ta  celi  katehismos,  skratko  sastopno  islago  vzheter- 
tyzh,  skuti  Primofha  Truberia,  iftolmazhen  inu  fdai  Slovenski 
inu  Nemshki  vkupe  drukan.  Is  tiga  fe  ty  Mladi  vfe  sh'iiko  te 
praue   ftare   Kerfzhanske  Vere  inu  ta  Nemshki   Jefvk  mogo 

nauuzhvti.  —  Catechismus in  VVindischer  vnd  Teutscher 

Sprach  zusamen  getruckt . . .  Drukan  v  Tibingi  MDLXV11."  — 
Najpomembnejši  in  najzanimivejši  del  .Archiva"  tvorijo  že  od 
nekdaj  ocene  novejših  pojavov  z  vseh  polj  sla vistike;  tukaj 
razvija  baš  urednik,  dvorni  svetnik  Jagič,  neverjetno  delavnost 
ter  imponira  s  svojim  obsežnim  znanjem,  strogo  akribijo  in 
vendar  —  rekel  bi  —  odprtim  srcem.  V  tem  zvezku  ocenjuje 
Strekljeve  Slovenske  narodne  pesmi.  (str.  623  id.) 
Iz  laskave  ocene  posnemam  sledeče  stavke:  ,lch  wiederhole 
(obširno  je  bil  ocenil  že  1.  sešitek,  v  18.  zvezku  ,.4rchiva") 
nach  meiner  Pflicht,  dass  die  Štrekeij'sche  Ausgabe  der  slo- 
venischen  Volkslieder  zum  Besten  gehort,  was  auf  diesem 
nicht  wenig  bearbeiteten  Felde  die  slavische  Ethnologie  bisher 
geleistet  hat."  — Tako  sodi  slavni  učenjak,  ki  je  seveda,  preden 
je  izrekel  sodbo,  zbirko  tudi  čital,  dočim  so  jo  obsodili  naši 
razumniki  —  celo  profesorji  — ,  ne  da  bi  jo  bili,  kakor  so 
sami  naglašali  z  zaničevalno  pozo,  razrezali!  Tako  je  umljivo, 
zakaj  so  šele  po  preteku  6  let  pogodili,  da  je  zbirka  nepo- 
trebna itd.;  o  njihovih  drugih  razlogih  je  težko  govoriti.  — 
Z  izrazi  .unaufrichtige  Priiderie'  in  .ungerechtfertigte  Ent- 
riistung'  meri  Jagič  na  druge  nasprotnike  ,Nar.  pesmi",  pač 
one,  ki  pravi  o  njih,  ,daB  man  das  grol3e  Verdienst  des  Ver- 
fassers  .  .  .  zu  wiirdigen  nichi  versteht",  dočim  velja  o 
pr\'ih  njegov  izraz  ,zu  svurdigen  nicht  vtinscht". 

Dr.  Jos.  Tominšek. 
Jan  Fr.  Magiera:  Slowlanie.  Narodv  a  ich  pismien- 
nictwo.  Krak6\v.  1902.  Biblioteka  ,Pra\vdy."  Ks  1.  Cena  20  h. 
O  slovanski  vzajemnosti  se  je  začelo  v  najnovejši  dobi  mnogo 
govoriti.  Celo  med  Poljaki,  ki  so  bili  doslej  v  ti  stvari  naj- 
večji nevedneži.  Bilo  je  slučajev,  da  so  se  Poljaki  rogali 
onemu,  ki  se  je  zanimal  tudi  za  ostale  Slovane.  No,  zdi  se, 
kakor  da  se  tudi  med  njimi  dani,  kakor  da  tudi  Poljaki  slede 
svetlemu  primeru  Cehov.  V  enem  letu  svojega  obstanka  je 
storil  .Slovanski  klub"  v  Krakovu  mnogo.  Omejil  se  je  zlasti 
na  to,  da  poda  poljski  publiki  temeljne  informacije  o  ostalih 
Slovanih.  Iz  tega  kluba  —  a  iz  peresa  enega  najmlajših  čla- 
nov —  vzniknila  je  tudi  ta  popularna  in  kratka  informativna 
brošura.  Slovanska  vzajemnost  se  razumeva  zelo  različno. 
Večinoma  se  misli  danes  samo  na  čim  ožji  duševni  stik, 
na  čim  intenzivnejše  spoznavanje  (Oh,  kako  so  si  Slovani  še 
tuji!)  in  izmenjavanje  kulturnih  pridobitev.  Z  ozirom  na  znane 
konflikte  in  antagoniznie  se  razume,  da  je  to  delo  težko, 
zlasti  ker  vladajo  danes  v  Slovanstvu  zelo  različne  struje,  ki 
bi  vse  hotele,  da  napeljejo  .slovansko  vzajemnost"  na  svoj 
mlin.  Ne  oziram  se  na  politične  aspiracije,  —  to  velja  tudi 
za  socialne  in  kulturne  težnje,  —  v  prvi  vrsti  mislim  na  verske. 
In  tu  smo  pri  bolni  točki:  prav  tako,  kakor  Rusi  zaradi  pra- 
voslavja,  tako  tudi  Poljaki  zaradi  katolicizma  ne  morejo  z  viš- 
jega in  čisto  objektivnega  stališča  soditi  in  delati  za  slovansko 
vzajemnost.  Tudi  njihove  najučenejše  glave  je  preveč  prevzel 
klerikalizem.  Tako  je  prišlo  do  podobnega  pojava,  kakor  pri 
nas  na  jugu:  da  se  nasilno  in  proračunjeno  amalgamirajo 
verski,  pravzaprav  klerikalni,  interesi  z  narodnimi  in  narobe. 
Kdor  zasleduje  delovanje  .Slovanskega  kluba"  v  Krakovem, 
opazi  te  elemente  tudi  v  njegovih  prizadevanjih,  in  tako  kaže 


tudi  ta  brošura  enake  sledove.  Gospod  Magiera  se  torej  ni 
mogel  dvigniti  na  višje  in  objektivno  stališče.  Čeravno  je 
zelo  kratek  in  lapidaren  v  svojih  opisih  slovanskih  narodov, 
vendar  kaže,  kjer  more,  svojo  antipatijo  pravoslavnim  Slo- 
vanom. V  prvem  delu  govori  o  poedinih  narodih  sploh,  v 
drugem  o  njihovi  literaturi.  Takoj  na  5.  strani  kaže  svoje 
strankarstvo  proti  Rusom.  Za  katolike  pravi,  da  so  podložni 
svetovni  vladi  samo  s  svojimi  minljivimi  telesi,  a  za  pra- 
voslavne, —  ker  je  že  car  tudi  njihova  duhovna  glava,  —  da 
pripadajo  tudi  z  dušo  vladarju  (tukaj  je  očividno  čisto  pozabil 
na  rimski  centralizem.)  Ruski  jezik,  pravi  porogljivo,  je  Po- 
ljakom manj  razumljiv,  kakor  maloruski,  češ  da  so  Rusi  vzeli 
v  svoj  jezik  .bardzo  wiele"  izrazov  od  svojili  .divjih  so- 
sedov" (str.  5.)  Kdo  bi  ne  čutil  te  pušice?  Rusi  so  bili  sluge 
divjih  poganskih  Tatarov,  medtem,  ko  so  bili  Poljaki  že  jako 
civilizirani  ...  A  potem  so  moskovski  vladarji  razbijali,  pu- 
stošili, s  silo  širili  meje  proti  zapadu.  Razume  se,  da  niso 
Poljaki  nikdar  delali  kaj  enakega  ...  V  češko-poljski  zgo- 
dovini ga  posebno  veseli,  da  je  sveti  Vojtech,  praški  škof, 
donesel  Poljakom  sveto  vero  in  pozneje  stanoval  v  Krakovem. 
O  Malorusih  govori  vedno  s  simpatijo,  zakaj  —  se  odkrije  na 
str.  5,  kjer  se  pisatelj  veseli,  da  so  grški  katoliki,  da  torej 
vendar  priznavajo  papeža  za  svojo  najvišjo  cerkveno  glavo . . . 
Za  Bolgare  nima  prav  nič  toplote.  Sam  pravi,  da  se  imajo 
Poljaki  zanje  najmanj  zanimati  in  da  jih  najmanj  privlačujejo. 
A  zakaj?  Krive  so  tega  simpatije  Bolgarov  do  Rusov  .  .  . 
Takisto  se  nič  ne  oduševljuje  za  Srbe.  Na  str,  24.  so  mu  trikrat 
številnejši,  negoli  Hrvatje,  a  na  str.  25.  piše,  da  je  med  Srbo- 
Hrvati  dve  tretjini  Srbov,  a  ena  Hrvatov.  Politično  da  je 
njihovo  kraljestvo  čisto  brez  pomena  in  da  se  naslanjajo  sedaj 
na  Dunaj,  sedaj  na  Peterburg,  kakoršne  so  trenotne  potrebe. 
Kakor  vlada,  tako  tudi  srbski  narod  med  drugimi  slovan- 
skimi narodi  ne  zavzema  znamenitejšega  stališča.  Ali  zato 
vidi  pisatelj  vse  v  rožasti  luči  pri  katoliških  Slovanih!  Med 
Slovenci  je  težko  najti  pijanca,  zločinov  je  mnogo  manj, 
kakor  drugje,  še  celo  v  manjših  vasicah  so  .ljudske  čitalnice" 
(pozabil  je  opomniti,  kaj  se  tam  čita!)  Jako  so  gostoljubni 
in  nikjer  ne  gledajo  na  svoj  dobiček.  Jako  mnogo  Slovenk 
piše  in  igra  veliko  vlogo  v  književnosti.  A  zakaj  vse  to?  O, 
Slovenci  so  zelo  —  pobožni;  kjer  morejo,  stavijo  cerkve  in 
župne  podružnice  .  .  .  Škofu  Slomšeku  zahvaljujejo  polovico 
svojega  obstanka.  —  Hrvatska  je  najlepša  vseh  slovanskih 
krajev.  Z  navdušenjem  govori  o  nji.  Razume  se,  da  zav- 
zema velik  del  tega  poglavja  .nadbiskup"  Strossmayer.  Tam 
slišimo  tudi  novost,  da  se  ima  zahvaliti  njemu  za  obstanek 
poleg  jugoslovanske  akademije  tudi  — zagrebška  medicin- 
ska fakulteta.  Cehi  bi  se  jako  čudili  svoji  slabi  ekonomiji, 
ako  bi  čitali  na  str.  12.,  da  plačajo  raje  svojcem  slabe  stvari 
dražje,  kakor  cenejše  in  boljše  tujcem  .  .  .  Kdor  pozna  Cehe, 
ve,  da  jih  je  tak  sentimentalen  patriotiotizem  že  minil,  da 
kupujejo  pri  domačinih  le  tedaj,  ako  je  blago  dobro  in  ceno. 
Razume  se,  da  skušajo  to  trgovci  Cehi  v  resnici  doseči.  A 
kdor  ve,  kako  radi  Cehi  potujejo,  —  ta  se  bo  tudi  čudil  av- 
torju, ko  trdi  o  njih,  da  niti  groša  ne  potrošijo  v  tujini.  — 
Enak  duh  diletantizma  in  tendencijoznosti  vlada  tudi  v  drugem 
delu,  kjer  govori  avtor  o  raznih  slovanskih  literaturah.  Kar 
se  tiče  naše  slovenske  literature,  je  še  najbolj  objektiven,  če- 
ravno zelo  kratek.  Zato  pa  je  hrvatska  literatura  obdelana 
prav  žalostno.  Poleg  Gunduliča  in  Preradoviča  najde  mesto 
tudi  Mažuranič,  o  katerem  trdi  čisto  neresnično,  da  je  bil  kakor 
ban  vroče  ljubljen  od  svojega  naroda.  O  tej  ljubezni  je  vedel 
malokdo,  osobito  o  priliki  njegovega  odstopa  ...  A  potem 
pridejo  imena:  Trnski,  Tresič,  Gjalski  in  Milakovič.  In  to  je 
vse.  Človek  bi  se  smejal  taki  temeljitosti,  ako  bi  ne  poznal 
virov:  o  teh  pisateljih  se  je   morda   edino   pisalo   v   poljskih 

listili  ...  Še  slabše  se  godi  Srbom.  Rusom  in  Bolgarom.  Ali 
dovolj  je  teh  primerov.  Magiera  je  imel  gotovo  dobro  voljo,  - 
mi  pa  smo  danes,  hvala  Bogu,  že  tako  daleč,  da  nam  to  ne  za- 
došča. Radi  tega  bi  si  želeli  poleg  dobre  volje  tudi  objektiv- 
nega pogleda  in  več  kritičnosti!  V.  J. 

Stanko  Dušic:  „Myrrha".  Drama  u  tri  čina.  (Zbornik 
pouke  i  zabave.  Uredjuje  i  izdaje  V.  Jelovšek.  V.  sv.-  Prag 
1902).  Myrrha?  Je  li  le  ime  vzeto  iz  starogrškega  bajeslovja, 
snov  pa  morda  moderna?  Kakor  kažejo  osebe  .Kinvras. 
kralj  Cipra  in  svečenik  .•\phrodite;  Cenkreida  (sle!  Prini.  Ki- 
nyras!),  njegova  sopruga,  Mvrrha,  njihova  kči  .  .  . ,  zadnja  se 
zbiva  na  otoku  Cipru  .  .  .  mitsko  dobo"  —  je  to  v  istini  sta- 
roklasiško  ozračje!  V  njem  se  giblje  nekdo,  ki  se  prišteva  go- 
tovo k  modernim  med  modernimi?  .  .  .  Vsak  dan  se  ne  zgodi 
kaj  takega  in  vsakdanji  duhovi  se  tudi  običajno  ne  spuščajo 
v  ono  ozračje;  božanstveni  geniji  —  Shakespeare,  Goethe  — 
so  uprav  tu  iskali  sebi  narodnih  duhov  in  baš  tu  našli  samega 
sebe  ...  A  naša  ,Myrrha"  in  Dušic? 

Slavni  rimski  pesnik  Ovidij  pripoveduje  v  svojih  ,me- 
tamortozah'  (v  X.  knjigi)  dovolj  obširno  zgodbo,  kako  se  je 
prelepa  Myrrha,  odklonivši  vse  snubce,  pregrešno  zaljubila  v 
svojega  očeta ;  svojo  povest  je  Ovidij  završil  prav  dramatiško 
z  njemu  lastno  lahkotnostjo  in  baš  tu  nenavedeno  psihološko 
finočo.  Da  je  Ovidij  Dušičev  izvirnik,  se  spozna  že  tekom 
prvega  dejanja;  kar  je  dialogov  v  Ovidiju,  so  ti  cesto  v  do- 
slovnem  prevodu  prevzeti  v  Dušičevo  dramo,  glavne  osebe  so 
seveda  iste,  namišljeni  položaj  pred  igro  je  tak,  kakor  ga  slika 
Ovidij,  konča  se  drama  tam  in  tako,  kakor  se  vrši  katastrofa 
pri  Ovidiju  itd.  Ali  bodi  to  očitanje?  Samo  ob  sebi  ne,  dasi 
so  najbrže  malokateri  dramatiki  obdelavah  snov,  ki  bi  bila  v 
blizu  200  šestomerih  napol  dramatski  že  obdelana;  [menda 
niso  znali  prav  izbirati  .  .  .  Ostalo  je  sicer  za  Dušica  še  dovolj 
posla;  kraljevič  z  jutrovega  in  njegov  spremljevalec  sta  n.  pr. 
utelešena  ideja,  v  Ovidiju  le  prikrita;  v  dramatske  svrhe  je 
bilo  nadalje  treba  najti  ovirajočo  stranko,  pastirja  Tityra  i.  dr. 
Poglavitno  pa  je,  da  je  avtor  po  svoje  zasukal  gonilno  in  vo- 
dilno moč  v  drami.  In  tu  postojmo! 

Cesto  se  namreč  kaka  snov  upira  dramatski  obdelavi 
in  zlasti  uprizoritvi,  vendar  je  mogoče,  da  jo  našemu  srcu 
pribhžuje  vsaj  ideja,  ki  jo  zastopa.  Kaj  pa  v  naši  drami? 
Ovidij  nanizuje  v  navedenem  delu  različne  pretvorbe  (iz  člo- 
veka v  živali,  v  rasthne  ter  nasprotno  i.  dr.),  opremljajoč  jih 
z  raznim  lišpom  v  obliki  pogovorov  in  orisov;  kakih  vodilnih 
višjih  idej  pa  v  njegovih  sličicah  ne  pričakujemo.  Prav  v  na- 
šem slučaju  stopa  pa  tudi  s  tako  na  dan ;  Ovidij  hoče  pri- 
povedovati, da  se  je  bila  Myrrha  izpremenila  v  drevo,  rodivši 
Adonisa,  pregrešen  sad  ljubezni  do  očeta,  označuje  pa  že  od 
početka  dovolj  jasno  svoje  stališče,  stališče  človeštva,  nasproti 
takemu  oskrunstvu :  ,Pel  bom  o  odurnem  činu ;  bežite  hčerke, 
bežite  očetje!'  tako  svari  spočetkoma.  Pesnik  priznava  grešno 
(bajno) ljubezen,  ali  obsoja  jo;  ona  mu  ni  prava  ljubezen  , 
ampak  zbesnelost,  ki  so  jo  rodile  —  furije;  da  bi  svet 
ne  videl  več  grešnice,  pretvorila  se  je  v  mrtvo  drevo.  Tako 
je  zadoščeno  večnim  zakonom  in  odurna  snov  je  do- 
stopna pripovedovanju. In  Dušic?  V  njegovi  drami  je 

boginja  Afrodita  —  ne  furije!  —  gonilna  moč,  ona  je  Mvrrhi 
v  sanjah  vdihnila  ono  strašno  hrepenenje,  vsled  njene  do- 
zdevne želje  postane  dojilja  brezstidna  dovodnica.  Mislili  bi, 
da  je  s  tem  —  dea  ex  machina  —  Dušic  sicer  ne  ublažil,  pa 
vsaj  razjasnil  načloviško  pregraio;  ali  to  nase  pričakovanja 
in  vso  tragično  razpoloženost  uniči  samocitat,  ki  stoji  kot 
geslo  v  začetku  igre:  ,Sve  za  Ijubav  i  Ijepotu,  Myrrho.  Neka 
te  ne  smetu  zakoni  ljudski:  oni  su  nepravedni,  tasti  i  sebični, 


oni  su  prolazni.  Ljepota  i  Ijubav  su  vječne;  samo  je  onogrieh, 
što  njima  ne  služi."  -  Ne  verjamemo  radi  svojim  očem!  Je 
U  mogoče?  Autor  priseza  na  te  svoje  besede?  Priseza  ob  zve- 
rinskem čustvu,  ki  pride  v  tem  spisu  do  učinka?!  Ako  je  to 
res  in  ako  oni  rnotto  ni  le  izraz  otročjega  veselja  nad  lastnimi 
dozdevno  originalnimi  besedami,  potem  moramo  odločno  reči: 
.S  svojim  čarobnim  di  hom  oblažuje  Muza  vse,  kar 
je  človeško,  privajajoč  njega  slabosti  k  poboljšanju,  nikdar 
in  nikoli  pa  se  ne  približa  z  dopadenjem  žival- 
skem u  kot  ta  kemu".  -  Ali  avtor  ne  čuti  grozovite  samo- 
ironije,  ki  je  v  njo  zabredel  z  onim  geslom  in  svojim  delom? 
Ta  ironija  stare  neizogibno  vse  delo  v  prah!  Da, , ljepota  i  Ijubav 
su  vječne",  ali  le  kot  pojm,  kot  ideja,  ne  pa  kot  akt. 

Dr.  Jos.  Tominšek. 
Nada.  Pouči,  zabavi  i  umjetnosti.  Izdaje  zemaljska 
vlada  za  Bosnu  i  Hercegovinu.  Uredjuje  Kosta  Horman.  Izlazi 
dvaput  u  mjesecu.  —  V  Sarajevu  izhaja  že  9.  leto  najkras- 
nejši  jugoslovanski  ilustrovani  polmesečnik,  .Nada",  ki  uživa 
tudi  med  Slovenci  največje  zanimanje  in  vseobče  priznanje. 
,Nada"  prinaša  izvirne  beletristične  in  poučne  spise  prvih 
hr\atskih  književnikov  ter  ilustracije  po  delih  prvih  hn-atskih, 
sploh  slovanskih  in  tujih  umetnikov.  V  svojem  ilustrativnem 
delu  priobčuje  zlasti  prizore  in  tipe  iz  slovanskih,  v  prvi  vrsti 
jugoslovanskih  krajev  ter  ima  stalne  slikarje  (oba  Arndta,  Lie- 
benueina,  Kobilčevo  i.  dr).  V  .listku"  prinaša  temeljite  kritike, 
literarna  in  umetniška  pisma,  poročila  in  različen  drobiž  iz 
svetovne  prosvete.  Krasni  list  priporočamo  najtoplejše  ! 

Vatroslav  Holz,  naš  potopisec  in  umetniški  kritik,  je 
praznoval  15.  jan.  petindvajsetletnico  svojega  službovanja 
pri  banki  .Slaviji'  in  hkratu  petindvajsetletnico  svojega  pi- 
sateljevanja. Leta  1844.  se  je  porodil  pri  Sv.  Trojici  v  Slo- 
venskih Goricah,  postal  učenec  cerkvenega  sobarja  in  slikarja 
ter  začel  sam  slikati  portrete.  Že  tedaj  je  tudi  pesnil.  A  moral 
je  k  mornarici  in  se  je  udeležil  bitke  pri  Visu.  Potem  je  bil 
uradnik  .Narodne  tiskarne"  v  Ljubljani  ter  postal  registra- 
tumi  uradnik  mariborskega  magistrata.  Končno  pa  se  je  po- 
svetil banki  .Slaviji"  in  pisateljevanju.  Napisal  je  več  erotskih 


*  Prim.  2.  štev.  .Slovana'  str.  66. 

in  patriotskih  pesmi  in  novel  za  .Zoro*  ter  opisal  v  dnev- 
nikih svoje  doživljaje  na  potovanjih  po  vsej  Kranjski,  Sta- 
jarski.  Koroški,  Primorski,  Istri,  Dalmaciji,  Banatu  in  Sremu. 
Nepregledna  \TSta  dovtipnih  in  s  poetskim  zanosom  sestav- 
ljenih feljtonov!  Opisal  pa  je  tudi  Budimpešto,  Bečkerek, 
Zemun,  Beligrad,  Novi  Sad,  Benetke  i.  dr.  zgodovinsko  in 
umetniško  znamenita  mesta,  narodne  slovanske  in  inorodne 
običaje,  podal  celo  galerijo  životopisov  raznih  slavnili  umet- 
nikov in  pisateljev  ter  domačih  zaslužnih  mož.  Usoda  mu  je 
izbila  iz  rok  paleto,  čopič  in  dleto,  ko  jih  je  jedva  začel  ra- 
biti; zato  pa  se  je  posvetil  umetniški  kritiki  in  umetniškim 
poročilom  o  slovanskih  slikarjih,  kiparjih  in  razstavah.  (.Ljub- 
ljanski Zvon.-)  Vedno  in  povsod  je  Holz  bodril  in  navduševal 
mlade  talente,  opozarjal  nanje  svoje  rojake  ter  zastopal  sta- 
lišče zdrave,  resne  in  narodne  umetnosti.  .Slovensko  umet- 
niško društvo"  ga  je  izvolilo  v  priznanje  njegovih  zaslug  za 
populariziranje  domačih  umetnikov  svojim  prvim  častnim  čla- 
nom. V  politiko  se  Holz  dejanski  ni  vtikal  nikdar,  a  se  kot 
odličen  govornik  na  raznih  narodnih  slavnostih  in  shodih  do- 
kumentiral moža  širokega  obzorja,  čistega  slovanskega  srca 
in  najplemenitejših  teženj.  Prijateljev  in  znancev  ima  med 
Hrvati  in  Čehi,  med  svojimi  rojaki  pa  uživa  najsplošnejše 
simpatije. 

N.  A.  Nekrasov.  \'  Rusiji  so  se  minole  dni  spominjali 
pesnika  Nekrasova,  ki  so  ga  včasi  stavili  celo  nad  Puškina  in 
Lermontova,  ki  ju  pa  vzlic  krasoti  svojih  stihov  in  velikemu 
bogastvu  oblik  ter  izobilni  pestrosti  svojih  idej  ne  doseza. 
Pač  pa  je  bil  Nekrasov  najboljši,  najvestnejši  tolmač  svojega 
veka.  V  njegovih  pesmih  je  jasno  izražen  duh  tedanjega  časa, 
njegova  stremljenja,  zasluge  in  nedostatki.  Njegove  pesmi  so 
nekaka  ruska  kulturna  zgodovina ;  Nekrasov  je  stopil  zlasti  v 
drugi  perijodi  svojega  slovstvenega  delovanja  popolnoma  med 
narod,  njegova  usta  so  izražala  misli  in  čustva  ljudstva,  opo- 
zarjala so  na  solze  svojih  sočasnikov  in  bližnjih  sploh.  Njegove 
pesmi  imajo  zato  tudi  značaj  narodnih  pesmi,  katerih  jezik 
je  bogat  in  plastičen  .  .  .  Popularni  Nekrasov  je  bil  v  svoji 
mladosti  pesimist,  njegove  pesmi,  ki  jih  je  speva!  takrat,  kažejo 
mračen  kolorit;  toda  tekom  časa  se  je  osvobodil  temačnih 
refleksij  in  pesimističnega  naziranja,  začel  je  opažati  tudi 
svetlo  stran  življenja,  in  tako  je  nastalo  veliko  število  prelepih, 
včasih  naravnost  klasičnih  liričnih  pesmi.  Ako  bi  se  moglo 
temu  popularnemu  pesniku,  kije  umrl  pred  25  leti,  kaj  očiitati, 
bi  bilo  to,  da  ni  najti  v  njegovih  delih  dovolj  individualnosti, 
doslednosti,  niti  v  obliki,  niti  v  izražanju,  niti  v  naziranju  sveta. 
Toda  poet  je  govoril  v  imenu  drugih,  zato  kažejo  tudi  njegovi 
proizvodi  pisano  raznoličnost.  M. 

t  Dr.  Stjepan  Ilijaševič.  Iz  vrste  hrvatskih  književ- 
nikov je  iztrgala  smrt  njihovega  Nestorja,  jednega  izmed 
poslednjih,  ki  so  ob  zori  književnega  preporoda  stali  na 
poprišču  kot  nadebudni  mladeniči  ter  se  potem  postavili 
v  kolo  najmarljivejših  kulturnih  delavcev.  V  Varaždinu  je 
2.  jan.  umrl  kanonik  dr.  Ilijaševič,  profesor  bogoslovja,  kralj, 
šolski  svetnik  in  bivši  nadzornik  realnih  in  ljudskih  šol  v 
Zagrebu.  Za  hrvatsko  šolstvo  si  je  pridobil  velikih  zaslug  ter 
je  napisal  več  učnih  knjig.  Tudi  poet  je  bil  pokojnik.  Prve 
njegove  pesmi  so  izšle  v  latinščini,  z  osvitom  Gajevega  ili- 
rizma  pa  je  tudi  Ilijaševič  začel  peti  v  materinščini.  Napisal 
je  tri  zvezke:  .Izbrane  pjesme"  (1876),  .Nove  pjesme"  (1884) 
in  .Šala  i  satira"  (1892).  V  svojih  pesmih  je  posnemal  kla- 
sično latinsko  poezijo  v  dikciji  in  v  meri  ter  jim  dajal  veči- 
noma didaktično  in  patriotsko  tendenco.  Poslednja  knjiga 
Ilijaševičeva  je  izšla  lani  z  naslovom  .Zimzelenke".  Umri  je 
89  let  star.  Njegov  pogreb  dne  5.  t.  m.  je  bil  v  Zagrebu. 
Udeležili  so  se  ga  najodličnejši  hrvatski  književniki  ter  za- 
stopniki društev,  oblasti  in  mnogo  hvaležnega  naroda. 


Grazia  Deledda.  To  nadarjeno  italijansko  pisateljico 
stavi  kritika  prav  v  prve  vrste  živečih  italijanskih  pisateljev. 
Deledda  je  baje  individualna,  samostojna  pisateljica  zrelih  na- 
zorov, ki  zna  ostro  očrtati  značaje  nastopajočih  oseb,  vzetih 
vedno  naravnost  iz  življenja,  ter  uprav  umetniško  slikati  na- 
ravo. Prvi  njen  roman  .Fiordi  Sardegna"  je  izšel  1.  1892; 
temu  je  sledilo  še  več  drugih  in  tudi  zvezek  pesmi.  Največje 
zanimanje  pa  je  vzbudila  zadnja  njena  povest  ,Dopo  il 
Divorzzio",  katere  dejanje  se  vrši  leta  1904.  Mnogi  so 
mnenja,  da  ga  ni  v  najnovejši  italijanski  literaturi  dela,  ki  bi 
se  tako  odlikovalo  z  izvirnostjo  in  pristno  karakteristiko,  kot 
roman  .Dopo  il  Divorzio".  Mnogo  Deleddinih  romanov  in 
novel  je  izšlo  v  francoskem  in  nekaj  tudi  v  nemškem  prevodu. 

GLEDALIŠČE  IN  GLASBA. 

Slovenska  drama.  Sienkievviczev  roman  „Quo  va- 
diš?" so  dramatizirali  Angleži,  Francozi,  Italijani  in  Nemci. 
Vsak  dramatizator  je  vzel  iz  romana  najvažnejše  prizore  ter 
jih  zvaril  v  bolj  ali  manj  enotno  sliko.  Francoz  je  dal  svoji 
dramatizaciji  čim  najbolj  sladostrasten  značaj  ter  se  suče  ko- 
likor možno  okoli  razuzdanih  rimskih  favoritinj,  Neronovega 
dvora  in  različnih  lahkoživcev.  Nemška  dramatizacija  (,V  zna- 
menju križa")  je  najsvobodnejša  ter  je  predvsem  zaostrena 
na  brutalne  efekte.  Tu  se  čuje  kričanje  križancev  in  nate- 
zancev,  na  odru  se  mori  in  davi,  Neron  se  zabava  z  orgijami 
mesarjenja  kristijanov.  Italijanska  dramatizacija  je  baje  naj- 
boljša, najvestnejše  se  naslanjajoča  na  roman.  Angleško  dra- 
matizacijo pa  smo  videli  na  slovenskem  odru.  Izvrstna  in 
dovršena  pač  ni  nobena  dosedanjih  dramatizacij,  ker  so  vse 
razkosane  v  preveč  slik  ter  je  psihološko  poglobljenje  zna- 
čajev spričo  naglo  menjajočih  se  prizorov  onemogočeno.  An- 
gleška dramatizacija  malone  nima  nikake  literarne  vrednosti. 
Izimši  idilskega  prizora  z  malim  Aulom  (I.  dej.),  prizora  med 
Petronijem  in  Eunico  (II.  dej.),  pojedine  pri  Neronu  z  nasto- 
pom Krispa  (ki  ga  pa  grmenje  in  bliskanje  dela  preteatralnim) 
ter  zaključni  prizor  s  smrtjo  Eunice  in  Petronija  so  vsi  ostali 
le  skicirani  in  večinoma  pripovedni.  Toda  pestrost  dogodkov, 
scenerije  in  kostumov  ima  privlačno  silo  na  občinstvo.  Ob- 
žalovati je,  da  igrajo  tudi  v  drami  kristijani  le  zgolj  pasivno 
ulogo,  ter  da  do  pravega  boja  med  poganstvom  in  krščan- 
stvom ne  pride  niti  med  masami,  niti  med  posamezniki ;  da, 
niti  v  duši  poedincev.  Vse  se  vrši  za  kulisami.  Vendar  te 
drame  ne  odklanjamo,  ker  ima  zdravo,  etično  zrno  ter  tudi 
nekaj  prav  slikovitih ,  celo  poetičnih  prizov.  Uprizoritev  je 
bila  dostojna.  Igranje  pa  le  deloma  zadovoljivo.  Docela  vztre- 
zali  so  le  gosp.  Lier  (Nero),  gdč.  Riickova  (Ligija)  in  gdč. 
Kreisova  (Eunice),  ga.  Danilova  (Popeja)  in  g.  Boleška 
(Kilon).  Tudi  g.  Hašler  se  je  potrudil  za  svojo  ulogo,  nič 
manje  ga.  Dobrovolna,    g.  Danilo  in    g.  Dobro volny. 

Hennequin-Duvalova  francoska  burka  .Anatolov 
dvojnik"  je  direkten  potomec  .Kontrolorja  spalnih  vagonov" 
in  ,Coralie  &  Comp."  Značaji  in  prizori  so  si  podobni  kot 
stari  krajcarji  helerjem.  A  izborna  tehnika,  živahnost  dejanja, 
komika  situvacije  pomagajo  preko  vse  šablone  ter  se  gle- 
dalec pri  igri  vendarle  izvrstno  zabava.  Samo  zabava  pa  je 
končno  tendenca  te  vrste  del.  Prav  dobri  so  bili  g.  Lier, 
g.  Boleška,  gdč.  Kreisova,  gdč.  Riickova  in  gd.  D  r  a  - 
gu  t  i  no  vi  č. 

.Snubač",  komedija  A.  A.  Čehova,  se  igra  na  raz- 
nih nemških  odrih  in  tudi  v  Nar.  divadlu  se  je  vzdržala  na 
repertoirju.  V  Ljubljani  je  mogla  priti  le  na  odrič  v  Sokolovi 
dvorani.  Vzlic  sceničnim  nedostatkom  se  je  igrala  dvakrat  za- 
pored z  lepim  uspehom.  Komedijo  so  igrali  gdč,  Kreisova 
(Natalija),  g.  Lier  (snubač)  in  g.  Verovšek(oče). — G.  Lier  je 

igral  paralitika  z  vso  svojo  komiko  ter  ga  opremil  s  celo  vrsto 
finih  detajlov.  Žal,  da  je  rabil  vzdržema  visok,  stisnjen  glas, 
s  čimer  je  postalo  njegovo  govorjenje  nenaravno  in  mono- 
tonsko.  Gosp.  Verovšek  je  zadoščal;  mogel  bi  storiti  več. 
(Idč.  Kreisova ,  ki  je  že  v  gledališču  igrala  nepričakovano 
dobro  razne  starejše  in  stare  značaje,  šarže,  (n.  pr.  zašnofano 
klepetuljo  v  .Hanici",  italijansko  zarjavelo  devico  v  ,Lum- 
paciju  Vagabundu")  in  komplicirane  značaje  (.Jeftejeva  hči", 
.Bankerot',  .Madame  Bonivard",  .Eunice"),  je  v  .Snubaču" 
pokazala  iznova,  da  se  nismo  zmotili  v  svoji  sodbi,  da  je  res- 
.  ničen  talent  mnogostranske  porabnosti.  Natalijo,  ulogo  zre- 
lejše, kolerične  ženske,  je  igrala  izborno  ter  največ  pripo- 
mogla, da  je  satirična  ruska  komedija  tako  častno  uspela.' 

Dr.  P. 

Slovenska  opera.  „Psoglavci",  opera  v  treh  de- 
janjih Karola  Kovafovica,  so  bili  20.  decembra  t.  1. 
prvič  proizvajani  v  Ljubljani.  Besedilo  je  napisal  gledališki 
kritik  Karel  Sipek,  ki  je  Kovafovicu  že  1.  1892  spisal  libretto 
za  opero  ,Noc  Simona  a  Judy".  Sipka  smo  v  ,Psoglavcih" 
spoznali  kot  izvrstnega  poznavatelja..  drgmaturgije.  Spisal  je 
besedilo  po  Alojzija  Jiraska  romanu  iste^^ naslova.  Jiniskov 
obširni  roman  nain  opisuje  zadnje  boje  čeških  Chodov  v 
plzenskem  okraju.  Chodi  so  bili  na  zapadu  češkega  ozemlja 
ču\aji  slovanskega  življa  in  so  imeli  v  grbu  svoje  zastave 
naslikano  pasjo  glavo,  kot  simbol,  da  so  pazni  na  svoj  rod, 
kakor  pes  ob  hiši  svojega  gospoda.  Odtod  ime  Psoglavci. 
Chodi  so  imeli  od  čeških  kraljev  zajamčene  pravice,  majestate, 
ki  so  jim  zagotovile  svobodo  v  velikem  obsegu.  Chodi  vsled 
teh  majestatov  niso  bili  tlačani,  urejali  so  si  povsem  svobodno 
upravo  svojega  ožjega  bivališča.  Ti  , zlati  časi'  so  se  jim  ne- 
hali po  bitki  na  Beli  gori  (1620).  Vsled  novih  odredb  so  iz- 
gubih  stari  majestati  svojo  veljavo  in  ž  njimi  Chodi  svojo 
svobodo.  Chodski  rod  se  je  do  zadnjega  moža  branil  na- 
silnemu krajšanju  pravic,  katere  so  imeli  na  pergamenih  po- 
trjene s  podpisi  čeških  kraljev.  Šipkovo  besedilo  k  ,Pso- 
glavcem"  opeva  poslednji  boj  Chodov  za  stare  pravice  leta 
1695.  V  librettu  ni  nikjer  nepotrebnih  dolžin,  ki  bi  drama- 
tični razvoj  zadržale.  Ves  libretto,  kakor  tudi  vsako  dejanje 
zase,  zlasti  prvo,  se  odlikuje  po  izvrstni  ekspoziciji. 

To  vseskozi  veledramatično  sliko  iz  narodnega  češkega 
življenja  je  uglasbil  znameniti  kapelnik  praškega  narodnega 
divadla  Karol  Kovafovic  (rojen  v  Pragi  1.  1862.).  , Psoglavci" 
so  Kovafovica  četrta  opera.  Tri  prejšnje  opere  so  ,Zenichy" 
(1884),  ,Cestu  oknem'  (1886),  ter  že  omenjena  .Noe  Simona 
a  Judy"  (1892).  Vsa  ta  tri  dela  so  komičnega  značaja  ter 
komponirane  v  lahkem,  francoskem  genru.  .Psoglavci",  ka- 
terih premiera  na  praški  operi  se  je  vršila  24.  aprila  1.  1898., 
je  pa  že  po  besedilu  vseskozi  resno  delo  in  tako  tudi  v 
glasbi.  Francoski  način  kompozicije  je  Kovairovic  tu  opustil 
in  prešel  na  povsem  moderno  polje  operne  glasbe.  Simpatič- 
nost  njega  francoske  glasbe  se  nam  tudi  v  tej  operi  pojavlja 
na  dveh  mestih,  in  sicer  v  ljubki  francoski  romanci,  katero 
poje  Lamingerjeva  žena  začetkom  drugega  dejanja  za  sceno 
ob  spremljevanju  klavicembala ,  in  v  menuettu,  začetkom 
tretje  slike  zadnjega  dejanja.  Vsa  druga  glasba  te  opere  je 
pa  realistično-moderna.  Pravimo  realistično,  ker  moderni  kom- 
ponist stremi  vedno  za  tem,  da  izraža  glasba  v  tonih  to,  kar 
poje  pevec  v  besedah.  Glasba  moderne  opere  izraža  čustva 
delujočih  oseb,  pospešuje  dramatični  razvoj  in  upliv  besedila 
samega,  ki  deluje  še  z  večjo  mogočnostjo  na  poslušalce.  Glas- 
benik, ki  ustvarja  v  modernem  duhu,  mora  tedaj  rabiti  ka- 
rakteristiko. Karakteristična  pa  je  godba  v  Kovafovicevih  .Pso- 
glavcih"  od  prvega  takta  do  zadnjega.  Kmeta  Kozino  po- 
znamo kot  človeka  blagega  srca,  ki  čuti  ljubezen  do  svoje 
rodbine,  prijateljev,  kakor  tudi  do  domovine.  A  postane  tudi 


junaškega  značaja,  ako  se  gre  za  najsvetejše,  za  pravice  svo- 
jega naroda.  Tu  nastopa  nevstrašeno  in  stopa  s  ponosno  glavo 
celo  v  smrt.  Taka  je  tudi  glasba,  kjer  spremlja  Kozinovo 
petje,  ali  se  njega  spom.inja.  V  dvospevu  z  dudakom  Jiskro 
slišimo  v  godbi  vse  to,  kar  preveva  dušo  Kozine,  v  dvospevu 
z  ženo  izdaja  fino  nuancirana  godba  veliko  ljubezen  te  za- 
konske dvojice.  Pri  nastopu  z  Lamingerjem,  kakor  tudi  pred 
sodiščem  slišimo  glasbo  ravnotako  energično  kot  nastopa 
Kozina  sam.  Šaljivca  Jiskro  slika  komponist  kot  tempera- 
mentnega, veselega  muzikanta  in  v  orkestru  že  slišiš  oživeti 
vse  inštrumente  v  veselih  motivih  pri  nastopu  te  srečno  na- 
slikane osebe.  Laminger  pa  nastopa  kot  aristokrat,  ki  čuti 
svojo  moč  nad  podaniki,  in  brezsrčno  deluje  na  svoji  stav- 
ljeni si  nalogi,  podjarmiti  ves  Chodski  rod  in  mu  odvzeti  po- 
nosnost  čuta  svobodnosti.  Tu  ni  prostora,  da  bi  opisali,  kako 
detajlirano  karakterizira  komponist  vsako  osebo  posebej.  Vsaka 
oseba  pa  ima  svoj  motiv ,  ki  izraža  značaj  dotične  osebe  in 
ta  motiv  se  ponavlja  povsodi  tam,  kjer  se  v  besedi  govori 
o  njej  ali  kjer  nastopa  sama.  Kovai'ovic  gre  v  svojem  ka- 
rakteriziranju  tako  daleč,  da  se,  akoravno  mu  ne  primanjkuje 
melodike,  namenoma  izogiba  daljših  arij,  sledi  docela  z  glasbo 
libretistu,  nikdar  pa  ne  postane  pri  tem  nezanimiv.  Nasprotno ! 
Posamezne  motive  spleta  in  izpreminja  v  orkestru  tako  spretno, 
da  moraš  opero  večkrat  slišati  in  si  jo  po  .izvlečku'  na  kla- 
virju preštudirati,  če  hočeš  vse  lepote  tega  dela  prav  teme- 
ljito uživati.  Mojster  prve  vrste  pa  je  Kovafovic  v  ensemblih ! 
V  .Psoglavcih'  imamo  priliko,  občudovati  to  zlasti  v  prvem 
dejanju  in  v  drugi  sliki  druzega  dejanja.  Tu  nastopa  narod, 
prepevaje  pesmi.  Ti  ensembli  so  komponirani  docela  v  na- 
rodnem duhu  in  vplivajo  vsled  svoje  prisrčnosti  in  narodnega 
značaja,  tembolj  pa  še,  ker  kontrastirajo,  kar  se  tiče  glasbe- 
nega značaja,  z  drugimi  točkami  opere.  Prav  dobro  se  je  po- 
srečila Kovafovicu  tudi  karakteristika  vsega  Ciodskega  roda 
v  ensemblu  prvega  dejanja. 

Kmeta  Ecl  in  Pfibek  vzpodbujata  pri  .voračkah"  Chode, 
naj  ne  pozabijo  braniti  in  varovati  svoje  pravice.  Vsled  tega 
preneha  zbrano  ljudstvo  v  svojem  plesu  in  daje  duška  svoji 
jezi  nad  .Lomikarjem".  Takoj  nato  pa  začno  nadaljevati  zopet 
svoj  ples,  s  čimer  dokažejo,  da  niso  hudoben  rod,  ki  želi 
drugemu  kako  zlo,  marveč,  da  le  ščitijo  svoje  pravice.  Ljudje 
zlega  srca  ne  bi  mogli  nadaljevati  svojega  plesu.  Če  ome- 
nimo še  ljubke  pesmi  v  narodnem  duhu,  ki  jo  poje  deklica 
za  sceno  začetkom  opere  in  krasnega,  človeško  dušo  pretre- 
sujočega  seksteta  v  drugi  sliki  druzega  dejanja,  smo  opisali 
v  vehkih  potezah  to  velepomembno  slovansko  opero. 

Kar  se  tiče  izvršitve  opere  na  našem  odru,  rečemo,  da 
je  bila,  za  naše  razmere,  zelo  dobra.  V  glavnih  treh  ulogah 
so  se  odlikovali  gg. :  Vlček  (Kozina),  Kral  (Laminger)  in 
H  a  š  1  e  r  (Jiskra)  tako  kot  pevci,  kakor  igralci.  Vsak  teh  treh 
pevcev  se  je  vživel  v  svojo  ulogo  in  jo  predočil  v  intencijah 
komponista.  V  manjših  ulogah  sta  nastopila  gg. :  Aschen- 
brenner  (Pfibek),  Hajek  (Ecl).  Dame  imajo  v  tej  operi  le 
manjše  uloge  in  so  pele  ga.  Hanuš-Svobodova  (žena 
Kozine),  gdč.  Prohazkova  (žena  Lamingerja)  in  gdč.  Gli- 
varčeva  (mati  Kozine)  vsekakor  v  zadovoljnost  občinstva. 
Gospod  kapelnik  Benišek  je  s  priznano  spretnostjo  vodil 
ves  glasbeni  aparat. 

Z  velikim  veseljem  smo  pozdravili  to  veliko  slovansko 
delo  na  našem  odru  in  izrekamo  dotičnim  merodajnim  faktor- 
jem, ki  so  preskrbeli,  da  so  se  peli  .Psoglavci"  v  Ljubljani, 
svojo  zalivalo  I  v.  r. 

Petindvajsetletnica  slovenskega  igralca  Danila.  Dne 
10.  decembra  1876  je  nastapil  v  Birsch-Pfeiferičini  drami  ,Lo- 
woodska  sirota'  mlad,  jedva  17  let  star  začetnik  Anton 
Cerar,  ki  je  takoj  pokazal,  da  ima  naraven  dar  za  igralca. 

DANILO  (ANTON  CEKAR). 

Odvažnost  in  okretnost  sta  bila  že  takrat  njegova  znaka.  A  že 
naslednjega  leta  so  se  diletantje  razšli,  nekaj  jih  je  celo  umrlo, 
in  slovenske  predstave  so  se  v  deželnem  gledališču  prekinile. 
Danilo  Cerar  pa  ni  miroval.  V  .Katoliškem  rokodelskem  domu' 
je  igral  pridno  dalje  1.   1877—78.,  prirejal  predstave  ter  zbral 
okoli  sebe  številce  diletantov,  ki  so  pod  vodstvom  dr.  Josipa 
Stareta  kmalu  nanovo  pričeli  igrati  v  starem  deželnem  gle- 
dališču. Prvi  učitelj  in  režiser  Danila  je  bil  slovenski  igralec 
Schmidt,  drugi  Peter  Grasselli,  pozneje  A.  Kocelj,  Ig.  Borštnik, 
R.  Inemann  in  končno  Ad.  Dobrovolny.   Ti  možje  so   razvili 
v  Danilu  igralski  talent  do  sedanje  višine,  ko  je  eden  najmoč- 
nejših stebrov  slovenske  drame  v  Ljubljani.  Iz  nekdanjega 
obrtnika -diletanta  je  postal  Danilo  končno  igralec  po  poklicu, 
ki  je  že  v  neštevilnih  ulogah  najrazličnejših  strok  z  uspehom 
sodeloval  pri  vztrajnem  napredovanju  slovenske  dramske  umet- 
nosti. Samouka  Danila  je  pač  nekaj  tednov  podučeval  (1889) 
slavni  češki  umetnik^in  režiser  Narod,  divadla,  Smaha  vPragi; 
tudi  na  Dunaju  je  bil  s  podporo  dež.  odbora  dvakrat  za  kratko 
dobo,  vendar  si  je  Danilo  pravzaprav  le  sam,  z  lastnim  trudom 
in  marljivostjo  pridobil  sedanjo  svojo  gledališko  rutino  in  mno- 
gostranost.    Danilo  je  igral  izpočetka   ljubimce  in   mladostne 
junake;  kasneje  je  prestopil  na  polje  bonvivantov  in  se  končno 
z  vnemo  in  s  srečo  oprijel  resnih  značajev.  Dasi  je  Danilo  s 
svojo  agilnostjo,   uglajenostjo  vedenja  in  zunanjo  eleganco 
prav  dober  bonvivant,   vendar  je  glavno  njegovo   torišče  pri 
značajih.  Njegov  Osvald  (.Strahovi"),  stari  Moor  (.Razboj- 
niki"), dr.  Rank  (.Nora"),  Dolef  (.Deseti  brat")  in  Obloški 
Tonček  (.Rokovnjači")  so  glavni  dokumenti  njegovega  igral- 
skega darii.  V  teh  ulogah  je  najlepše  dokazal,  da  je  misleč 
artist,  ki  zna    ustvarjati  originalne  tipe  ter  jih  opremiti  s  ka- 
rakterističnimi detajli.  Nadaljnje  uloge,  v  katerih  se  je  odlikoval, 
so  predvsemi:  Egmont,  grof  Leicester,  Ferdinand  (.Kovarstvo 
in  ljubezen"),  Jonel  (.Valenska  svatba"),  Boris  Menski  (.Ki- 
nematograf") in  Jurež  (.Bisernica").  Vrhunec  svoje  umetnosti 
pa  je  dosegel  v  karakterizaciji   originala  Dolfa,  ki  si  ga  je 
izbral  tudi  za  svoj  jubilej.  Danilo  je  danes  najstarejši  slovenski 
igcalec;  njegove  zasluge  za  našo  dramo  so  neoporečne.  Dolgih 


25  let  je  zvesto  vztrajal  pri  slovenskem  gledališču.  Ostavil 
ga  ni  vzlic  opetovanim  krizam  in  večkrat  neznosnim  razmeram 
doslej,  ko  slavi  prvi  251etnico  nepretrganega  delovanja  pri 
slovenski  drami. 

Jubilej  „Prodane  neveste".  Najbolj  priljubljena  češka 
Smetanova  opera   .Prodana  nevesta",  ki  si  je  tudi  izven  mej 
češke  kraljevine  pridobila  nevenljive  lovore  priznanja,  je  ob- 
hajala na  Novo  leto   redki  jubilej,  ko  se  je  400tič  pela  na 
odru  češkega  deželnega  gledališča.  Prvič  se  je  pela  dne  30. 
majnika   1866.  Malodane  40  let  je   poteklo  od   premijere  po- 
pularnega Smetanovega  dela.  Zanimanje  za  .Prodano  nevesto' 
ni  opešalo,  nego  se  je  še  povečalo,  odkar  je  ta  narodna  opera 
dosegla  toli  sijajnih  uspehov  1.   1892  na  Dunaju.  400.  repriza 
je  privabila  toliko  občinstva  v  zlati  tempelj  ob  Vltavi,  da  je 
bilo  prostorno  gledališče  docela  polno.  Zanimivo  je,  da  Sme- 
tana, ko  je  komponiral  svojo  opero,  niti  slutil  ni,  da  si  kdaj 
njegovo  delo  pridobi  tako  sijajnih  zmag  ter  da  postane  v  pri- 
hodnosti najbolj  popularna  češka  opera.  Mojster  sam  je  pri- 
povedoval   ob   priliki   stote   vprizoritve,  da  je  želja,   napisati 
narodno  opero,  dozorela  v  njem  med  čudnimi  razmerami.  .Pro- 
dana nevesta",  je  dejal  Smetana,  .je  pravzaprav  igrača.  Kom- 
poniral sem  jo  ne  iz  častiželjnosti,   temveč  kljubovaje,    kajti 
po  moji  operi 
.Branibori'  se 
mi  je   očitalo, 
da  sem  Wag- 
nerijanec     ter 
da    menda 
ne   morem 
ustvariti  opere 
v  lažjem,   na- 
rodnem slogu. 
Takoj  sem  te- 
kel  k  Sabini, 
naj  mi  napiše 
libretto,  in  jaz 
sem     uglasbil 
igraje     opero. 
—     .Prodano 
nevesto"    je 
rodila  u  ž  a- 
1  jenos  t      in 
kljubovalnost 
slovanska,  to- 
da  ustvaril  jo 
je  slovanski 
umetnik,  ki  je 
velik  med  naj- 
večjimi     sve- 
tovnimi   glas- 
beniki. Zato  je 
bilo    videti    v 
Pragi  pri  jubi- 
leju  te   opere 
zgolj    le    po- 
nosnovesele 
obraze.   Od 
premijere    sta 
ostala  samo  še 
dva  člana  pra- 
ške  opere  za 
400.jubilejsko 

predstavo: 
ljubljenec   če- 
škega    občin- 

stva  —  M  o  š  n  a  ,  kije  tudi  govoril  prolog  B.  Kaminskega 
ter  kapelnik  Anger.  V  globočino  svojih  src  so  bili  ginjeni 
posetniki  gledališča,  ko  so  se  ob  koncu  opere  vsi  pevci  po- 
klonili Smetanovem  kipu  na  odru  ter  ovenčali  z  lovorom 
genialno  glavo  velikega  Slovana  .  .  .  Slučaj  je  hotel,  da  se 
je  pela  prav  istega  dne  .Prodana  nevesta"  tudi  na  slo- 
venski pozornici  v  Ljubljani  z  izvenrednini  uspehom,  ki  ga 
je  pripela  naša  odlična  primadona,  češka  umetnica  ga.  H  a  n  u- 
šo  va-S  vobodo  va  !  Tako  je  rodila  navdušenje  ista  opera  na 
isti  večer  v  dveh  slovanskih  kulturnih  središčih,  in  duše  Čehov 
so  se  strinjale  s  srci  Slovencev  v  klicu:  Slava  nesmrtnemu 
Smetani !  A.  Z  —  1. 

„Podjabloni"  (Pod  jablano).  Legenda  v  šesterih  slikah. 
Napisal  Julij  Zeyer.  Uglasbil  Jožef  Suk.  Igrala  se  je  prvi- 
krat 28.  dec.  1902  v  Narodnem  divadhi  v  Pragi.  Labodnica, 
ki  je  ž  njo  dovršil  češki  najodličnejši  pesnik  blagodatno  svoje 
življenje,  je  sedaj  dramatizirana  in  uglasbena.  Začenja  — 
kakor  .Faust"  —  s  prizorom  v  nebesih.  Vsebina  je  sledeča: 
Angelski  kori  poveličujejo  Boga,  ki  daje  angelu  Raguilu  moč, 
da  obdaruje  tri,  tam  daleč  v  jugoslovanskem  kraju,  ob 
obalih  Drave  živeče  brate :  Svetimirja,  Krunoslava  in  Živana. 
jitevni  so  bili  in  ničesar  niso  imeli  razven  stare  jablane.  Ne- 
kega dne  jih  je  posetil  sivolas  berač,  ki  so  ga  bratje  pri- 
srčno sprejeli  in  pogostili.  In  to  dobro  delo  ni  ostalo  brez 
plačila.  Z  božjim  privoljenjem  je  smel  berač,  ki  je  bil  sam 
Ijudiljubeči  angel  Raguil ,  brate  osrečiti  ter  vsakomur  bratov 
izpolniti,  česar  si  poželi.  In  tako  je  dal  Svetimirju  bogastvo, 
Krunoslavu  slavo  in  najmlajšemu  Živanu,  ki  si  je  zaželel  za 
ženo  ideal  krščanskega  dekleta,  je  dal  plemenito  in  lepo 
Danico,  hčer  mogočnega  carja  Vatroslava.  Zaljubila  se  je 
vanj  pri  prvem  pogledu,  odbila  odlična  snubača,  carja  Sveto- 
zarja  in  Dragana,  in  končno  ostavila  bliščečo  palačo  svojega 
trdovratnega  očeta,  ki  se  je  upiral  zakonu  s  siromakom.  Da- 
nica se  je  odpovedala  sijajnemu  življenju  in  bogastvu  ter 
odšla  s  svojim  izvoljencem  revna  iz  očetove  palače.  —  Tri 
leta  so  potekla,  odkar  je  dobri  angel  Raguil  obdaroval  brate 
po  njih  lastnih  željah,  in  Bog  ga  je  pozval,  naj  gre  pogledat 
posledice  svoje  človekoljubnosti.  Plemeniti  angel  se  je  vrnil 
na  zemljo,  a  takoj  spoznal,  da  se  je  varal.  Oba  starejša  brata, 
pijana  slave  in  bogastva,  sta  kmalu  pozabila  svoj  nizki  rod, 
pestila  podložnike,  in  ko  je  prišel  k  njima  Raguil,  preoblečen 
v  revnega  puščavnika,  ter  ju  prosil  miloščine,  sta  ga  odpodila 
kakor  psa.  Britko  varani  angel  se  je  razodel  bratoma  in  jima 
v  pravični  jezi  vzel  bogastvo  in  slavo  ter  ju  zopet  ubožca 
odpeljal  nazaj  pod  jablano.  Tu  sta  po  preteklih  dnevih  do- 
brega življenja  tembolj  občutila  vso  svojo  revščino  in  ničev- 
nost.  Končno  je  Raguil  poiskal  še  najmlajšega  brata,  Živana, 
ki  je  živel  srečno  v  samotni  kočici  s  svojo  žcnko  Danico. 
Dva  otroka  sta  le  pomnoževala  njuno  zakonsko  srečo.  Ko 
se  je  angel  Raguil  prepričal,  da  je  ostal  Živan  tudi  v  rev- 
ščini kreposten,  je  blagoslovil  srečna  zakonska  in  njuna  otroka, 
ter  jima  obljubil,  da  ju  bo  tudi  zanaprej  varoval. 

To  je  kratka  vsebina  slovanske  legende  brez  drama- 
tičnega dejanja.  Zeyerjevo  delce  ni  drama  v  navadnem  po- 
menu te  besede,  ampak  nekak  misterij,  čegar  moč  tiči  v  gan- 
ljivi priprostosti.  Pesem  je  predvsem  izraz  socialne  filozofije 
Zeyerjeve.  Po  Kristusovem  izgledu  zaničuje  bogastvo  ter  pro- 
slavlja srečo  revščine  in  zadovoljnosti.  Iz  Zeyerjevega  dela 
hlidi  čista,  vznesena  in  krasna  poezija,  polna  globokih  misli, 
ki  nas  očarja  s  svojo  odkritosrčnostjo  ter  povzdiguje  duše  v 
drug,  čist,  nepokvarjen  svet.  Spreten  tolmač  vznesenih  pesni- 
kovih misli  je  angel  Raguil,  ki  ljubi  ljudstvo  z  najčistejšo 
ljubeznijo,  s  katero  obdaja  Živana  in  Danico,  ki  ne  poznata 
ne  zavisti,  ne  goljufije,  ki  živita  le  ljubezni  in  veri,  ki  ne 
marata  posvetnega  premoženja  ter  poznata  le  eno  željo:  lju- 


biti se  in  pomagati  ljudstvu.  Plemenita  načela  velikega  Tol- 
stega !  Zeyerjevo  delo  vršiči  v  zanosni  zaključni  sliki,  ko  angel 
Raguil  blagoslavlja  v  gozdni  samoti  Živana,  Danico  in  njuna 
otročiča.  Taka  poezija  kliče  po  uglasbitvi.  To  je  spoznal 
tudi  skladatelj  Jožef  Suk,  svetovnoznani  drugi  goslar  .Če- 
škega kvarteta".  Prvi  goslar  je  O.  Nedbal,  čegar  pantomina 
.Hloupv  H  on  z  a"  je  učakala  toli  lepih  uspehov  na  češkem 
odru  v  Pragi.  Čehi  niso  šovinistični ;  češka  inteligenca  je  iz- 
birčna, sila  kritična,  zato  lahko  brez  rezerve  sprejmemo  umo- 
tvore, ki  jih  je  odobrila  češka  javna  kritika. 

Komponist  Suk  je  napravil  iz  pesnikove  legende  krasno 
melodramo.  V  operi  nastopa  Bog  dvakrat,  dasi  je  prepovedano 
v  protestantskih  in  pravoslavnih  državah  predstavljati  Boga  v 
gledališču.  Bog  se  prikazuje  kakor  častivreden  sUirček  v  beli, 
dolgi  halji.  In  skladatelj  jo  je  pogodil  prav !  Zeyerjevo  le- 
gendo ne  preveva  duh  gospodstvaželjnega,  ošabnega  dog- 
matičnega  hlinstva,  temveč  duh  ponižnosti  in  krščanske  lju- 
bezni do  bližnjega.  Sukova  glasba  je  v  svoji  fakturi  deli- 
katna  in  potična,  ki  fino  pogodi  vsako  situvacijo.  Suk  je  iz- 
vrsten tehnik  v  izrabljanju  orkestra  ter  izbira  vedno  le  ono 
glasbilo,  ki  naj  tolmači  pesnikovo  razpoloženje  in  dejanje. 
Ne  dvomim,  da  pride  to  delo  kmalu  tudi  na  slovenski  oder. 

A.  Z— 1. 

„Mati".  Nedavno  so  predstavljali  v  Krakovcm  najno- 
vejšo dramo  Stanislava  Przy by szevvskega  .Mati',  o 
kateri  so  razni  priznani  kritiki  tudi  različnega  mnenja.  Gotovo 
je,  da  deluje  Przybyszewski  v  svojih  dramah  z  neko  nepre- 
magljivo silo,  ki  se  ji  gledalci  ne  morejo  odtegniti.  .Mati" 
je  nekako  nadaljevanje  Przybyszewskega  prejšnje  drame 
.Zlato  runo";  tu  pada  greh  očeta  —  zapeljivca  na  njegovo 
hčer.  Okonjski  se  usmrti,  ker  ima  njegova  žena,  Vanda,  Iju- 
bavno  razmerje  z  Borowskim.  Črez  deset  let  se  vrne  Vandin 
sin  Konrad  iz  tujine,  kjer  je  študiral,  a  v  hiši  svojega  očeta 
najde  Borouskega,  ki  je  postal  upravitelj  Konradovega  pre- 
moženja. Konrad  se  zaljubi  v  Hanko,  hčer  Borovvskega,  ki 
mu  pove,  da  je  videla  dan  pred  smrtjo  njegovega  očeta  bridko 
jokati.  Sin  sumi  vso  resnico  in  jo  končno  tudi  izve.  Zato  neče 
več  poznati  svoje  matere,  a  se  tudi  neče  poročili  s  Hanko, 
ka:ere  oče  je  ubil  njegovega  očeta.  Hanka  skoči  v  plamen 
tovarne,  ki  jo  je  zažgal  Konradov  tajinstven  prijatelj,  nekak 
duh,  ki  vse  ve  in  se  pojavi  vedno,  kadar  ga  Konrad  potrebuje. 
In  ta  prijatelj  noče,  da  bi  Konrad  nadaljeval  to,  kar  je  pridobil 
večinoma  njegov  upravitelj,  morilec  njegovega  očeta.  Konrad' 
se  onesvesti,  a  prijatelj  ga  dvigne  in  ga  poživlja  na  novo 
življenje  .  .  .  Przybyczewski  predstavlja  v  tej  svoji  velezanimivi 
drami  simbolično  zlo  usodo,  ki  se  maščuje  za  pregrehe  starišev 
nad  otroci,  kar  je  pravzaprav  tudi  snov  .Zlatega  runa",  radi 
česar  očitajo  nekateri  poljski  kritiki  pisatelju,  da  se  ponavlja. 
Resnica  je  pa  le,  da  tvarjajo  vse  prejšnje  drame  duhovitega 
Poljaka  Przybyszewskega  .Za  srečo",  .Gostje'  in  .Zlato 
runo"  ciklus,  ki  ga  završuje  .Mati ".  Zato  je  naravno,  da  so 
vse  te  drame  v  nekaki  organski  zvezi.  M. 

Sienkiewicz  in  Tolstoj  na  odru.  Slovanska  dela 
dobivajo  tudi  pri  tujcih  čim  dalje  večjo  veljavo.  Nekatere 
ruske  in  poljske  romane  so  postavili  deloma  domačini,  deloma 
tujci  celo  na  oder.  .Quo  vadiš",  slavni  roman  Sienkiewicza, 
je  doživel  opetovano  dramatizacijo,  .Križarje"  je  drama- 
tiziral režiser  varšavskega  gledališča,  a  v  Parizu  so  predstav- 
Ijah  nedavno  Tolstega  .Vstajenje",  ki  ga  je  dramatiziral 
Francoz  B  a  t  a  i  1 1  e.  Drama  je  imela  jako  lep  uspeh,  dasi  po- 
daja le  šestero  slik  iz  romana  in  dasi  ji  nedostaja  na  za- 
ključku dramatičnosti.  V  Italiji  igrajo  dramatizacijo  Sienkie- 
wiczevega  romana   .Z  ognjem  in  mečem".  M. 

„Na  dnu".  V  Moskvi  so  uprizorili  nedavno  z  velikim 
uspehom    najnovejšo    dramo  M.  Gorkega    ,Na   dnu".  Ne- 

kateri  ruski  listi  so  pisali,  da  ga  ni  v  vsem  ruskem  slovstvu 
dela,  ki  bi  bil  sličen  temu.  .Na  dnu"  razkriva  baje  nov  svet, 
neznan,  zoprn  in "^retresujoč.  .Majgi  kritiki  so  mnenja,  daje 
to  delo  Gorkega  nekaj  docela  izvirnega  in  izvanrednega.  List 
.Novoe  Vremje"  pa  sodi,  da  je  drama  res  lepe  vrednosti,  a 
da  ima  tudi  svoje  nedostatke.  Vsekakor  ni  docela  nova  in 
originalna.  Gorki  pozna  življenje  propilic  popolnima  in  ga  tedaj 
slika  verno,  realistično,  celo  veristično,  Živo  očrtuje  , bivše 
ljudi*  in  podaja  ostro  fotografijo  življenja  tam  na  dnu,  kjer 
se  je  združilo  vse  slabo,  izvržki  človeštva,  prosti  narod,  srednji 
človek  inaristokrat.  Ljubosumje  dveh  sester  radi  istega  moškega 
tata  Vaška  Pepla,  in  zločini,  ki  izvirajo  iz  tega  tekmovanja, 
tvorijo  jedro  te  drame.  Toda  ali  nista  pisala  iz  teh  krogov  že 
Dostojevski  in  Tolstoj?  Ali  je  to  pri  Gorkem  samem  kaj  novega? 
Ali  niso  to  .junaki'  vseh  njegovih  dosedanjih  povesti  in  črtic? 
In  dobri  starček  Luka,  ki  spravi,  končno  le  z  ljubeznivimi 
besedami  vse  propahce  na  pravo  pot,  ali  ne  spominja  na 
Tolstega  Akima  v  drami  .Moč  teme'?  M. 

Tri  češke  dramske  novitete.  V  narodnem  divadlu 
igrajo  izvirno  noviteto  F.  Svobode  .Olga  Rubešova",  v 
.Uraniji"  L.  Stropežnickega  dramo  .Vojtjech  Žak,  vy- 
tečnik'  in  Karla  Želenskega  burko  .Teta  z  Ruska'. 

TEHNIKA. 

Secesija  na  Dunaju  in  arhitektura.  .Secesija"  je 
zmagonosno  prepregla  ves  umetniški  svet.  Prinesla  je  mnogo 
življenja,  osvežila  in  pomnožila  dosedanje  oblike  umetniškega 
ustvarjanja  in  donesla  mnogo  krasnih  umotvorov.  Popolnoma 
novim  slogom  pa  secesije  ne  inoremo  imenovati,  saj  uporablja 
motive,  ki  so  bili  v  rabi  že  pred  stoletji. 

Pred  štirimi  leti  je  sklenilo  mestno  dunajsko  starešin- 
stvo, da  se  sezida  na  mestne  stroške  nov,  .Cesarja  Franca 
Jožefa  I.  jubilejni  muzej",  kamirnaj  bi  se  soravile 
vse  zanimivosti  Dunaja,  ki  so  se  doslej  shranjevale  v  mestni 
hiši,  kjer  pa  primanjkuje  prostora.  Letos  je  mestno  starešin- 
stvo volilo  ,jury"  14  razsojevalcev.  Prvi  nagradi  sta  dobila 
načrta  Wagnerja  in  Schachnerja.  Izmed  omenjenih 
dveh  načrtov  je  jury  s  13  izmed  14  glasov  nagradila  Schach- 
nerjev  model.  Proti  Schachnerju  pa  so  zagnali  secesionisti, 
zlasti  pa  časopisje  velikanski  vrišč.  Načrt  monumentalne  stavbe, 
ki  ga  je  odobrila  jurvjina  majoriteta  s  prvim  darom,  se  zato 
za  sedaj  ne  izvrši.  Prej  se  mora  doigrati  dvoboj  med  vodi- 
teljema dunajskih  arhitektov,  med  Wagnerjem  in  Schach- 
nerjem. 

Ako  se  sprejme  Wagnerjev  načrt,  pridobi  secesija  novo 
zmago.  Na  Dunaju  bi  bil  mestni  muzej  prva  monumentalna 
stavba  secesionistovskega  sloga.  Sicer  imajo  sedaj  Dunajčani 
novo  podzemeljsko  mestno  železnico  z  nad  50  kolodvori.  Ti 
kolodvori  so  zidani  z  veliko  razkošnostjo  v  secesijoni- 
stovskem  slogu. 

Poštami  dunajski  umetniki,  katerih  nazori  so  dokaj 
antikvirani,  so  seveda  naravnost  mnenja,  da  spadajo  babi- 
lonske, asirske,  feniške,  egiptovske  in  astartično-molohovske 
zmesi  v  orient,  a  na  Dunaju  da  jih  je  odpraviti.  Dunajski 
občinski  svet  vendar  ni  protiven  zmerni  secesiji.  Misa  du- 
najskega prebivalstva  pa  ni  naklonjena  tej  struji,  saj  .profanum 
volgus"  je  vselej  nasprotnik  novega.  Krščanski  socialisti  se- 
cesiji celo  očitajo,  da  je  — -  nemoralna ! 

Muzej  bo  stal  na  Karlovem  trgu,  med  IV.  in  I.  okrajem. 
Še  pred  par  leti  je  tod  drvila  Dunajščica  svoje  kalne  valove 
v  globoko  razorani  strugi.  Danes  vozi  poleg  Dunajščice  mestna 
železnica,  vsa  struga  je  prezidana  in  tod  so  sedaj  krasni  parki. 
Tu  stoji  prekrasna  cerkev  sv.  Karola ;  stavba  je  imitacija  cer- 
kve sv.  Petra  v  Rimu.    Wagner  in  Schachner  postavita  veli- 


kanska modela  iz  lesa,  bakra  in  železa,  stekla  i.  dr.  in  trg  s 
cerkvijo.  Antisecesijonisti  pa  so  izdali  oklic,  v  katerem  po- 
življajo Dunajčane,  naj  se  ne  izneverijo  nositeljem  Ferstlovih, 
Schmidtovih  in  Hausenovih  tradicij,  idejam  mož,  ki  so  zgra- 
dili parlament,  rotovž,  vseučilišče,  votivno  cerkev  i.  dr.  Vobče 
je  baje  Schachnerjev  načrt  monumentalnejši,  prilega  se  bolje 
odkazanemu  prostoru  ter  bi  vsled  novega  muzeja  ne  trpel 
vtisk  Karlove  cerkve.  Wagner  pa  bi  uporabljal  pri  svoji  docela 
moderni  stavbi  samo  železo  in  steklo.  Fasada  bi  naj  bila  po- 
krita z  2  cm  debelimi  mramornatimi  ploščami,  na  kateri  naj  bi 
bili  bakreni  ornamenti.  Slavnostne  stopnice  naj  bi  bile  iz  že- 
leza. Schachner  pa  bi  za  baročno  stavbo  uporabljal  le  marmor 
in  bron.  —  Na  Dunaju  se  vrši  torej  danes  med  arhitekti  naj- 
besnejši  boj,  ki  se  odloči  šele  na  spomlad.  Tedaj  bomo  po- 
ročali o  izidu.  —  Nova  smer  v  arhitekturi  se  pojavlja  tudi  na 
novih  stavbah  v  Ljubljani.  Zato  bo  imela  borba  na  Dunaju 
posledice  tudi  za  slovenske  arhitekte.  K— vic. 

Zakaj  se  je  porušil  Markov  stolp  v  Benetkah? 
14.  julija  preteklega  leta  je  razburila  ves  izobraženi  svet  vest , 
da  se  je  znameniti  stolp  sv.  Mirka  v  Benetkah  porušil.  Po- 
sameznosti katastrofe  so  vsem  našim  bralcem  gotovo  še  v  do- 
brem spominu.  Po  katastrofi  se  je  na  vsakovrstne  načine  raz- 
lagal vzrok  nezgodi. 

Najprej  se  je  mislilo,  da  je  fundament  zakrivil  nesrečo. 
Mislili  so,  da  piloti,  na  katerih  temelje  vse  Benetke,  postajajo 
slabi.  Začeli  so  namreč  pred  leti  iztrebljati  lagune,  ker  so  se 
zapeščenile  in  vsled  tega  se  je  mislilo,  da  se  je  talna  voda 
Benetk  znižala.  Glave  pilotov  bi  bile  radi  tega  znižanja  talne 
vode  prišle  na  zrak  in  začele  trohneti.  Ker  pa  stoje  vse  Be- 
netke na  pilotih,  so  se  začeli  bati,  da  izgine  polagoma  vse  to 
historično  mesto.  To  domnevanje  je  pa  bilo  neopravičeno. 
Dokaz  temu  je,  da  se  je  stolp  porušil  centralno  sam  vase. 
Kakor  hitro  bi  bil  temelj  slab,  bi  se  bil  stolp  nagnil  na  eno 
ali  drugo  stran  ter  omihnil.  Od  stolpa,  ki  je  bil  986  m  visok, 
je  ostalo  20  m  neporušenega.  Najboljši  dokaz,  da  ni  temelj 
slab,  marveč  da  je  iskati  vzroka  drugod.  Kratko  pred  kata- 
strofo so  bili  potresi  v  Dalmaciji,  in  povdarjalo  se  je  tudi,  da 
so  ti  potresi  provzročili  porušenje  stolpa.  A  ti  potresi  so  bili 
le  slabi  in  je  težko  mogoče,  da  bi  bili  edini  vzrok.  Mogoče 
pa  je,  da  so  nastalo  nesrečo  res  pospešili.  Danes  je  dognano, 
da  je  imel  stolp  s.im  v  sebi  kal  katastrofe.  V  romanski  dobi 
so  imeli  stavitelji  navado,  devati  v  zidove  stolpov  lesene  tra- 
move, ki  so  bili  ali  vezi  ah  pa  so  bili  vzidani,  da  razdele 
pritisk  zgornjega  zidovja  enakomerno  na  spodnje  plasti  zi- 
dovja.  Tako  so  našli  pri  rekonstrukcijah  starih  stolpov  iz  ro- 
manske dobe  v  StraBburgu,  Wormsu,  Wimofenu,  Fritzlaru, 
St.  Denisu  in  predkratkim  na  Lipskem  v  zidovju  lesene  tra- 
move, ki  so  pa  bili  sedaj  že  popolnoma  strohneli.  Obliko  so 
imeli  še  prvotno,  a  bivši  les  je  bila  danes  le  mehka  tvarina, 
ki  se  da  z  roko  zmečkati.  Vsled  teh  vzidanih  tramov  se,  kakor 
hitro  ti  tramovi  strohne,  reducira  nosilni  prerez  zidu  na  do- 
tičnem  mestu  za  debelost  vzidanega  lesa.  V  nekaterih  stolpih 
je  bila  v  dotičnih  prerezih  polovica  debelosti  zidu  sam  les. 
Če  tedaj  strohni  ta  les,  mora  v  tem  prerezu  za  polovico  tanjši 
zid  nositi  isto  težo,  kakor  prej.  Zidovje  je  tedaj  tu  zelo  napeto. 
Ta  nedostatek,  če  se  ne  popravi  takoj,  se  pod  uplivom  mraza, 
toplote,  mokrote  in  zraka  le  pohujša,  in  je  končno  povod  velikih 
defektov  ali  celo  katastrof.  Profesor  Boni  v  Benetkah,  ki  je 
vodil  odstranjanje  sipe  porušenega  Markovega  stolpa,  je  pa 
med  tem  delom  našel  nekoliko  kosov  strohnelega  kostanje- 
vega lesa,  ki  je  bil  vzidan  v  zidovje.  Te  kose  je  shranil  v 
Palazzo  ducale.  Brezdvomno  je  tedaj,  da  je  bil  pri  Markovem 
stolpu  tudi  vzidan  les,  ki  je  provzročil,  ko  je  strohnel,  da  je 
zidovje  na  nekaterih  mestih  oslabelo.  Dalmatinski  potresi  pa 
so  mogoče  provzročili,  da  se  je  porušenje  pospešilo.     Ing.  J.  F. 

RAZNOTEROSTI. 

Cenzura.  V  dubi  napredka  smo.  Radi  si'  oziramo  v  pre- 
teklost z  zaničevanjem,  govoreči  o  temnili,  neprobujenih  časih. 
-  Na  literarnem  polju  je  tvarjala  temo  predvsem  zloglasna 
cenzura,  inkvizicija  duševnih  proizvodov.  Vsi  tedanji  pisatelji 
so  jo  izkusili,  vsi  so  se,  kolikor  so  smeli,  borili  proti  njej; 
tako  se  je  izlilo  nanjo  in  se  vsled  sodobnih  poročil  še  izliva 
toliko  žolča,  kakor  na  maloktero  drugo  državno  n.iredbo  .  .  . 
Po  pravici! 

Pa  danes?  Cenzura  še  obstoja  in  deluje  vztrajno  in 
uspešno  —  posebno  na  gledališkem  polju  —  le  s  to  razliko, 
da  je  prej  ovirala  sebi  neljube  pojave  s  , coklo",  zdaj  pa  to 
doseza  —  s  svileno  vrvico.  Je  H  bila  torej  stara  cenzura 
boljša?  Odgovora  ne  bom  dajal,  ker  bi  se  tu  šlo  že  samo 
ob  sebi  kvečjemu  za  to,  katera  je  slabša;  aH  zanimiv  slu- 
čaj naj  tu  navedem,  ki  nam  dokaže,  da  je  bila  stara  cenzura 
v  zelo  kočljivem  položaju  vsaj  dosledna  in  zato  subjektivno 
pravična. 

Znana  je  Grillparzerjeva  žaloigra  ,Konig  Ottokars 
Gliick  und  Ende",  v  kateri  je  pesnik  naslikal  srečo  in  padec 
Otokarja  II.,  kjer  pa  je  Otokar  samo  stafaža  za  proslavljanje 
Rudolfa  I.  in  Nemcev  sploh.  To  je  Izrekel  izrecno  tudi  znani 
Henrik  Laube  v  svojem  pristavku  k  prvi  veliki  izdaji  Grill- 
parzerja,  govoreč  o  ,wohlthiiende  Verherrlichung  Rudolfs 
von  Habsburg". 

Pričakovali  bi,  da  je  cenzura  tako  delo  priporočila  z 
\eseljem  —  ali  nasprotno  se  je  zgodilo:  celi  dve  leti  je  ležal 
rokopis  pokopan  in  bi  bil  ostal  pokopan,  ko  bi  ga  ne  bil  spravil 
na  dan  —  slučaj.  Le  po  zunanjem  pritisku  je  pripustila  cen- 
zura predstavo  19.  svečana  1.  1825.;  imela  je  velikanski  vspeh. 
Ali  vlada  le  ni  odobravala  igre,  ki  je  zato  spet  izginila  s 
površja.  Laube  se  je  temu  čudil,  Nemci  se  čudijo,  i  mi  se 
čudimo;  ali  mi  iz  drugih  vzrokov,  mi  zaradi  svojih  slabih 
izkušenj,  Nemci  zaradi  dobrih:  v  igri  se  namreč  govori  o 
Cehih  prav  zaničevalno,  kaže  se  sploh  namen,  pokazati  Čehe 
v  nesimpatični  luči ,  dočim  je  pri  nasprotnih  strankah  n.  pr. 
izdajalskih  štajerskih  plemenilnikih  vse  lepo  in  v  redu. 

Naj  navedem  le  glavno  mesto,  ki  se  tiče  Cehov.  V 
prvim  dejanju  govori  Otokar  Cehom: 

,Pač  vem,  kaj  hočete,  vi  stari  Cehi: 
sedeti  sključeni  v  nesnagi  stari, 
za  slepim  oknom  skriti  solnčni  luči ; 
vživati  to,  kar  dal  je  prejšnji  dan, 
in  žeti,  kar  naj  drugi  dan  zavžije; 
v  nedeljo  pir,  ob  svetkih  ples  surov, 
za  drugo  vse  ste  nemi,  gluhi,  slepi: 
tako  bi  radi  vi,  tako  pa  nočem  jaz! 
za  lase  kakor  primes  utopljenca 
prijel  bom  vas,  kjer  najbolj  vas  boli; 
nastavim  Nemce  vam  v  kožo, 
da   ščipljejo  vas,  dokler  bol  in  srd 
vas  ne  zbudita  iz  toposti  vaše, 
da  bijete  ko  izpodboden  konj." 

Mari  ne  zasluži  vlada  priznanja,  da  ni  dovoljevala  ta- 
kega zasmehovanja  zvestega  naroda?  Dunajčani  seveda  niso 
razumeli  njenega  postopanja;  razumel  pa  ga  je  Laube,  dasi 
se  mu  je  čudil.  Zato  pravi  grajalno  na  omenjenem  mestu: 
.To  se  razlaga  iz  menjave  v  sistemu,  ki  je  nastopila  po 
Mariji  Tereziji  in  Jožefu  11.  Ta  dva  ustvarjajoča  vladarja 
sta  državo  podpirala  v  soglasju  z  njenim  nastankom  in  raz- 
vojem na  nemško  žitje  in  nemško  omiko  .  .  .  zdaj  pa  so 
se  opirali  radi  na  posamezne  raznolike  narode  v 
državi;  temu  sistemu  pa  ni  bilo  prikladno,  da  bi  se  slavilo 


podjarmljenje  Češke  pod  nemško  moč  in  prosveto".  —  Mi 
moramo  še  pristaviti:  prikladno  ni  bilo  slavljenje  na  tak 
način.  — 

Oni  nagon  vlade  se  je  tedaj  smatral  kot  nazadnjaški! 
In  danes?  Nemška  čitanka  za  8.  razred  (Kummer-Stejskal) 
piše  v  Grillparzerjevem  životopisu  .geargert  durch  die  Cen- 
surverhilltnisse  Oesterreichs,  die  einem  so  patriotischen 
Stiick  wie  ,Konig  Ottokar"  Hindernisse  in  den  Weg  legten, 
woIUe  Grillparzer  in  Deutschland  sich  umsehen  .'•."  Je  11  to 
nevednost  ali  hudobija?  Oboje  je  tako  vredno  zaničevanja 
kakor  spoštovanja  tedanja  vlada,  ki  je  bila  dovolj  objektivna, 
da  ni  marala  tendencioznega  hvalisanja  starega  Habsburžana, 
čegar  slava  je  res  dovolj  velika,  da  je  ni  treba  povekševati 
s  takimi  sredstvi! 

Prav  pravi  Scherer  v  svoji  znani  nemški  slovstveni 
zgodovini;,(str.  697  sL,  kjer  tudi  graja  risanje  značaja  Oto- 
karja in  Rudolfa):  ,Konig  Ottokar  ist  als  Tscheche  genom- 
men  und  mit  der  Abneigung  des  Wieners  gegen  den  Bohmen 
gezeichnet!" 

In  to  se  zdi  učni  knjigi  .patriotično" !  Tako  si  lahko 
marsikaj  razlagamo  .  .  . 

L.  1825  je  zažarela  zora.  Ali  je  črez  75  let  vzšlo  solnce? 

Zasmehovalni  pamflet  na  Čehe  .Ein  Bohm  in  Ame- 
rika" se  je  smel  igrati  celo  vrsto  let,  —  da,  tudi  v  Ljubljani 
se  je  uprizoril;  zato  pa  je  cenzura  prepovedala  Jurčičevo  zgo- 
dovinsko tragedijo  .Tugomer",  in  ministrstvo  prepovedi  še 
do  danes  ni  dvignilo.  Halbejevo  .ljubezensko  dramo",  .Mla- 
dost" igrajo  križem  avstro-ogrske  države,  v  Ljubljuni  pa  je 
doslej  še  prepovedana.  Dovoljene  so  seveda  razne  francoske 
kokotterije,  zato  pa  se  o  —  Napoleonu  na  odru  ne  sme  reči, 
da  je  bil  ženin  suženj!  Ime  avstrijskega  cesarja  Franca  se  ne 
sme  ziniti  v  igri  niti  z  največjo  spoštljivostjo,  zato  pa  so 
Nemcem  tipi  Slovakov  in  Čehov  stalni  .Hansvvursti"!  Kako 
nedosledna  je  moderna  avstrijska  cenzura,  kaže  dejstvo,  da 
se  Ibsenovi  .Strahovi"  več  let  niso  smeli  igrati  v  Pragi; 
za  majhno  praško  predmestno  gledališče  v  Libnu  pa  je  ista 
cenzura  isto  dramo  istočasno  dovolila!  Hauptmannovi  .Tkalci' 
so  na  Dunaju  prepovedani,  v  okolici  pa  dovoljeni.  Takih  slu- 
čajev cenzurne  nedoslednosti  bi  mogli  navesti  še  dolgo  vrsto. 
Tolažiti  se  morejo  pisatelji  samo  s  tem,  da  tudi  drugod  ni 
mnogo  boljše.  Na  Angleškem  je  cenzura  sila  reakcionarna. 
Predkiatkim  je  bila  ondi  prepovedana  Maeterlinckova  drama 
.Monna  Vanna".  Istočasno  pa  so  jo  igrali  v  Berolinu.  Stroga 
cenzura  je  tudi  na  Ruskem,  kjer  se  kaznujejo  pisatelji  in  dra- 
matiki celo  z  izgonom.  Na  Danskem  je  za  danske  drame 
cenzor  pravosodni  minister,  za  inozemske  pa  naučni  minister 
Norveške  in  švedske  drame  pa  so  svcbcdne  vsake  cenzure! 
V  Belgiji  imajo  najsvobodomiselnejšo  cenzuro.  Prepovedu- 
jejo se  le  drame,  ki  bi  mogle  izzvati  javne  izgrede.  Vsaka 
mestna  občina  ima  svojega  cenzorja,  ki  odloča  samovoljno, 
opiraje  se  le  na  splošne  določbe  državnega  zakonika.  V  Ita- 
liji je  vsak  pokrajinski  prefekt  samostojen  cenzor,  ki  more  — 
kakor  v  Ljubljani  —  katerekoli  igro  ,iz  lokalnih  ozirov"  pre- 
povedati. Prepovedanih  iger  pa  ni  dovoljeno  niti  citati  v  za- 
ključeni družbi  pred  povabljenci.  Na  Portugalskem  sploh 
ni  preventivne  cenzure.  Tcda  ravnatelj  se  izpostavlja  nevar- 
nosti, da  mu  vlada  reprizo  prepove  in  ga  kaznuje.  V  takem 
slučaju  razsoja  kolegij  štirih  uradnikov,  proti  razsodbi  katerih 
ni  priziva.  V  Zjedinjenih  državah  je  cenzura  svobodo- 
miselna, vendar  so  v  vsaki  državi  drugačne  cenzurne  določbe. 
Zanimivo  je,  da  sme  vsakdo  zahtevati  pred  sodiščem,  da  se 
ta  ali  ona  drama  iz  kateregakoli  vzroka  prepove.  V  Franciji 
vlada  glede  moralnih  pomislekov  največja  svoboda,  a  tudi  v 
političnem  oziru  ni  nobene  tesnosrčnosti.  Vendar  ima  tudi 
Francija  cenzuro.  Boj  proti  cenzurnim  brutalnostim  traja  že 

stoletja,  a  izvojuje  se  šele  tedaj,  ko  bodo  državne  uprave  rešene 
pritiska  reakcionarnih,  zakulisno  delavnih  teroristov,  ki  so  sov- 
ražniki vsiiki  svobodi.  Ekscesov  v  literaturi  in  upodabljajoči 
umetnosti  pa  ne  zagovarja  nihče,  ki  mu  je  mar  telesno  in 
duševno  zdravje  človeštva,  toda  sedanja  avstrijska  cenzura 
je  potrebna  reforme.  Cenzorji  ne  morejo  biti  le  hladni  prav- 
niki, nego  morajo  imeti  dovolj  duha  in  srca  tudi  za  umet- 
nost. Nedostajati  pa  jim  končno  še  posebno  ne  sme  objektiv- 
nosti do  vseh  narodnosti.  T.  G. 

NAŠE  SLIKE. 

Ferdo  Vesel:  Slepe  miši.  (Umetniška  priloga.)  Na 
I.  slovenski  umetniški  razstavi  je  zbujal  med  razstavljalci  naj- 
večjo pozornost  naš  umetnik,  Ferd.  Vesel.  .Slepe  miši"  kažejo 
ljubezniv  prizor  v  slovenski  družini.  Pri  babici  v  starinski  slo- 
venski noši  se  igrajo  vnuke  in  vnuki  .slepe  miši'.  Mojstrska 
slika  je  bila  razstavljena  že  v  Monakovem  in  na  Dunaju. 
(Original  je  na  prodaj.  Posreduje  tiskarna  Drag.  Hribarja.)  — 
L.  Lehmann:  Jutro  ob  Jadranskem  morju.  Ljubljanski 
umetnik  Lehmann  je  znan  spreten  slikar,  ki  je  svoječasno  v 
našem  mestu  mnogo  razstavljal  Prizore  iz  narave,  zlasti  slike 
z  avstrijskega  obmorja,  je  izvrševal  s  poetskim  občutjem  za 
luč  in  vodne  reflekse.  (Original  je  na  prodaj.)  —  F.  D  oubek: 
Prva  pobožnost.  Odlični  češki  slikar  je  naslikal  nežen  prizor 
v  cerkvi:  dekletce  poljublja  noge  Križanega.  —  H.  Ma- 
kart:  Leonardo  da  Vinci,  Van  Rembrandt,  Triumf  Ari- 
jadne.  Genij 'Ini  Solnograjčan,  ki  je  umrl  na  Dunaju  1.  1884, 
je  bil  najpopularnejši  dunajski  slikar  in  njegove  krasne  slike 
v  dvornem  umetniškem  muzeju  se  še  danes  občudujejo.  Nje- 


gova bujna  domišljivost,  bohotnost  barv  ter  prelestnost  mo- 
ških in  ženskili  idealnih  teles  očarja  vsakogar.  Mojster  Tilgner 
mu  je  izklesal  spominski  kip  za  dunajski  mestni  park.  Tudi 
Makart  je  ovekovečil  najslavnejše  svetovne  slikarje  ter  je  njih 
umetniški  značaj  izrazil  s  karakterističnimi  figurami,  ki  so  ob 
njih  portretih.  Danes  prinašamo  portret  nesmrtnega  italijan- 
skega mojstra  Leonardo  da  Vincija,  čegar  slavna  .Zadnja 
večerja"  je  v  Milanu,  in  Holandca  Van  Rembrandta.  .Triumf 
Arijadne"  je  gigantska  slika  mitološkega  sujeta.  Kraljična 
Arijadna,  hči  krečanskega  kralja  Minosa,  je  rešila  Tezeja  s 
svojim  klopčičem  iz  labirinta  ter  mu  pomagala  ubiti  Minotavra. 
Postala  je  kasneje  ljubimka  Dioniza  ter  se  poročila  z  njim  na 
otoku  Naksu.  Naša  slika  kaže  triumfalno  vožnjo  poročene 
Arijadne  in  Dioniza,  ki  ju  spremljajo  gozdni  in  vodni  bogovi 
in  boginje.  —  Beneš  Kniipfer:  Ob  zatonu  solnca.  Med 
najslavnejšimi  modernimi  češkimi  slikarji  je  Beneš  Kniipfer. 
Njegova  poetična  slika  kaže  dva  meniha,  ozirajoča  se  za 
solncem,  ki  tone  v  morje.  —  R.  Valdec:  Magdalena  spo- 
komica.  Poleg  Frangeša  je  sedaj  najodličnejši  hrvatski  kipar 
R.  Valdec,  rojen  1.  1872  v  Krapini.  Študiral  je  na  Dunaju  in 
v  Monakovem  ter  razstavil  svoja  prelepa  dela  v  Kodanju, 
Pesti,  na  Dunaju  in  v  Zagrebu.  —  Portreta:  Vatroslav  Holz 
in  Anton  Danilo.  —  Dolef  (uloga  A.  Danila).  —  Via  ho 
Bukovac:  Nedolžnost.  Najslavnejši  in  najgenialnejši  mo- 
derni hrvatski  slikar  je  mojster  Vlaho  Bukovac.  Njegovi  umo- 
tvori imajo  svetoven  renome  in  njegovo  ime  je  znano  po  vsej 
Evropi.  Kot  portretist  ima  med  umetniki  malo  tekmecev.  Nje- 
gove slike  se  odlikujejo  z  mojstrsko  risbo  in  krasnim  kolo- 
ritom.  Slika  .Nedolžnost"  kaže  prelestno  dekliško  cvetko 
angelsko  čistega  pogleda  in  deviškega  telesca. 


VLAHO 

BUKOVAC : 

NEDOLŽNOST. 

ANTON  AŽBE. 


Monakovem  živi  slovenski  umetnik, 
ki  je  bil  učitelj  princev  F.  K.  H.  in 
E.  S.  M.,  „knjazov"  Š.  in  K.,  kne- 
ginje  W.,  grofov  F.  itd.  in  končno 
učitelj  skoraj  vseh  mlajših  sloven- 
skih slikarjev.  Tam  živi  že  skoraj  20  let  in  vodi 
šolo,  ki  je  največja  in  najslavnejša  v  Monakovem. 
Ne  bom  podajal  kritike  produktov  njegove 
umetnosti,  popisati  hočem  tu  le  značaj  njegovega 
človeštva  in  zlasti  njegove  umetnosti. 

Rodil  se  je  pred  41  leti  v  Poljanski  dolini, 
v  tisti  prelepi  dragi,  kjer  rastejo  naši  talenti. 
Rodil  se  je  in  živel,  pil,  jedel  in  molil,  kakor 
je  to  že  običajno,  dokler  ni  prišel  v  mesto.  Naj- 
prej so  ga  dali  v  Celovec  v  neko  prodajalno.  Na- 
menjen je  bil  sicer  za  duhovski  stan;  toda  oče 
mu  je  umrl  rano,  varihu  pa  se  je  zljubilo,  vtak- 
niti ga  v  prodajalno,  da  se  tam  izuči  delati  „škr- 
nicelne"  in  sploh  vse,  kar  zahteva  ta  resni  stan. 


V  Celovcu  je  Ažbe  več  let  točil  špirit  in  petrolej 
in  opravljal  vse  v  to  stroko  spadajoče  posle.  Nato 
se  je  preselil  v  Ljubljano.  To  pa  se  je  zgodilo 
takrat,  ko  je  pokojni  Wolf  slikal  „presveto  rešnje 
telo"  na  fagadi  frančiškanske  cerkve.  Tedaj  se  je 
Ažbetu  izjasnilo,  in  spomnil  se  je,  da  tudi  on  ni 
ustvarjen  za  prodajalca  špecerijskega  blaga,  in  za- 
čutil je  v  sebi  —  sveti  ogenj  umetnosti,  začutil 
je,  da  je  tudi  poklican  in  izvoljen,  lavorjev  venec 
oviti  si  okrog  glave.  Šel  je  k  Wolfu  v  šolo  in 
od  tedaj  si  ni  več  strigel  las:  postal  je  namreč 
umetnik.  Smel  je  gledati,  kako  slika  njegov  moj- 
ster „fresco'',  mešal  mu  je  bar\'e  in  mu  prinašal 
vino  od  „Belega  volka".  Ne  vem,  koliko  časa  je 
to  trajalo.  Gotovi  ljudje  pa  so  zapazili,  da  ima 
mladi  Ažbe  mnogo  talenta  in  zgodilo  se  je  končno, 
da  je  prišel  na  dunajsko  akademijo.  Gotovo 
ga  je  njegova  umetnostljubeča  in  pospešujoča 
domovina    znatno   podpirala   in   mu   tako    omo- 

gočila.  nadaljevati  študije.  Dolgo  pa  ga  ni  trpelo 
na  Dunaju,  vleklo  ga  je  tja,  kjer  je  zbirališče 
vseh  mednarodnih  umetnikov  —  v  Monakovo. 
Sprejet  je  bil  na  tamošnji  akademiji  in  dovršivši 
splošne  slikarske  šole,  je  dobil  svoj  atelier  v  speci- 
alni šoli  profesorja  \Vagnerja. 

Tu  se  začne  njegovo  samostojno  umetniško 
delovanje.  Slikal  je  mnogo  in  v  teh  njegovih 
pnotnih  delih  se  že  kaže  jasno  značaj  njegove 
umetnosti.  V  tistem  času,  ko  sem  prišel  jaz  na 
monakovsko  akademijo,  je  bil  Ažbe  že  dovršen 
umetnik.  In  prav  v  tem  času  je  otvoril  svojo  sli- 
karsko šolo,  ki  je  štela  takrat  približno  20  učencev. 
Bil  je  to  skromen  začetek;  tesni  atelier  je  imel 
komaj  prostora  za  vse  učence.  Danes  pa  šteje  nje- 
gova šola  nad   100  učencev  in  učenk. 

Ažbe  je  majhne  koščene  postave,  glavo  ima 
precej  veliko  in  okroglo,  lica  upadena;  široke 
brke  mu  štrle  \kvišku  —  opomniti  pa  moram 
resnici  na  ljubo,  da  je  Ažbe  svoje  brke  tako  vihal 
še  pred  tistim  važnim  dogodkom,  ko  je  sedanjemu 
nemškemu  cesarju  Viljemu  11.  „lepoličnemu"  zrastlo 
dovelj  brk,  da  je  mogel  izumiti  veleznani  „Es  ist 
erreicht".  Ažbe  nosi  torej  brke  vkvišku,  in  v  po- 
sebno važnih  trenutkih  zna  ž  njimi  gibati.  Na 
grškem  nosu  mu  sedi  zlatoobrobljen  nanosnik, 
skozi  katerega  gledajo  divje  —  ob  straneh  na- 
vzdol potegnjene  —  oči.  Lase  nosi  nekoliko  zmršene 

—  tako  slučajno.  Besed  je  kratkih  in  trdih.  Srce 
pa  —  ah!  —  je  tako  mehko  in  dobro,  kakoršno  je 
dano  le  pristnemu  Slovencu,  zlasti  če  se  je  rodil 
v  Poljanski  dolini. 

A  zdaj  k  njegovi  umetnosti.  „Visoka  umet- 
nost" se  imenuje,  ker  nas  povzdiguje.  Ne  pred- 
očuje  vsakdanje  lepote  stvarjenja,  ne  draži  z  vsak- 
danjim trpljenjem,  ne  sili  v  realno  življenje,  ki  se 
izraža  v  bučanju  viharja,  v  tičjeni  petju,  v  truda- 
polnem  delu,  v  tihi  noči  človeškega  trpljenja,  v 
divjem  veselju    poletne   sreče,    v  smrtnem  strahu 

—  ne!  Ne  cvetja,  ne  blata,  ne  trpljenja,  ne  ve- 
selja, ne  luči  —  ne  noči.  Majestetično  naj  se  vzdi- 
guje  umetnost  nad  zemljo  —  nad  stvarjenjem. 
To  je  tista  umetnost,  ki  se  imenuje  „višja  ali 
visoka  umetnost"  in  katere  si  tudi  Vi  želite.  Vedno 
je  kraljevala,  za  časa  Grkov,  v  poznejši  renaisanci 
in  kraljuje  tudi  zdaj.  Njeni  sužnji  so  bili  poleg 
večine  grških  umetnikov  Rafael,  Canova,  Thor- 
\valdsen,  Kaulbachi,  Piloty,  Begaš,  Siemiradzki  in 
mnogo  drugih.  Vedno  se  je  nekoliko  pokorila  mi- 
šljenju časa,  a  vedno  je  šla  ista  pota,  pota  lepote! 
In  ta  pota,  „pota  lepote"  hodi  tudi  mojster  Ažbe 
in  uči  o  lepoti;  njegova  šola  je  šola  lepote  in 
njegova  umetnost  je  „princip  lepote,  aristokracija 
v  umetnosti".  Historičnih  podob  ne  slika  —  pač, 
eno  sem  videl  še  nedovršeno  v  njegovem  ate- 
lieru,   to  je  spomin  na  njegovega  mojstra  Wolfa. 

Skromna  slika  skromne  slovenske  zgodovine. 
Sicer  mu  je  pa  vsebina  umotvora  le  postran- 
ska stvar.  Ažbe  slika  vse,  kjer  mu  je  prilika 
dana,  z  lepo  obliko  doseči  harmoničen  efekt. 
Naj  slika  karkolisibodi,  povsod  se  kaže  ne- 
kaka eleganca  —  tudi  če  je  predmet  umo- 
tvora slučajno  —  kmečki  genre.  Najboljše 
mu  pa  ugajajo  taki  motivi,  kjer  mu  je  možno 
s  človeškim  truplom,  zlasti  z  nagim  ženskim 
telesom,  in  s  kombinirano  razsvetljavo  do- 
seči efekt.  Ažbe  si  svoje  predmete  izmisli  in 
jim  daje  lepo  obliko,  da  napravi  slika  har- 
moničen vtisk  v  linijah,  formah  in  barvah. 
Vse  pa  se  godi  v  zaprtih  prostorih.  Nisem 
še  videl  od  njega  slikane  krajine  ali  figur  v 
plein-airu. 

Nekoliko  sličnosti  ima  s  Fr.  Avgustom 
Kaulbachom,  toda  Ažbe  je  finejši  ter  ima 
več  okusa  in  morebiti  tudi  več  zna. 

Zdaj  slika  malo;  le  včasih  ga  prime 
prejšnje  hrepenenje  in  takrat  postane  za- 
mišljen in  išče  si  vesele  zabave.  Večkrat  je 
v  takih  slučajih  —  ako  ni  imel  boljše  družbe 
—  vlekel  mene  v  kako  ..bottego".  Dolgo 
sva  sedela  —  molče.  Le  včasih  me  je  po- 
gledal smehljaje  —  od  strani  in  pomigal  z 


106 


brkami,  potem  je  natočil  meni  in  sebi  črnega  vina. 
S  svojimi  dolgimi  prsti  je  grabil  po  zraku 
kakor  da  bi  risal  valovite  črte,  nato  je  vzel  svinčnik 
v  roke  in  začel  po  belcni  prtu  risati,  in  če  sem 
ga  prijazno  prašal,  kaj  počne,  zamrniral  je:  „Pusti 
me,  komponiram  !" 

Nato  se  je  obrnil  s  strašnim  pogledom  v 
natakarico,  da  jo  je  oblila  zona  in  zagodrnjal: 
„Zenzi  —  noch  z\vei  Cognac  bringst  her!"  In 
dolgo  sva  zopet  sedela  —  molče. 

Šele,  ko  sva  se  v  pozni  noči  počasi  zibala 
proti  domu,  postal  je  malo  bolj  zgovoren  in  pri- 


povedoval mi  je,  kake  svet  pretresajoče  misli  mu 
roje  po  glavi  .  .  . 

Naslikal  bo  nekaj  tako  lepega,  da  kaj  po- 
dobnega svet  še  ni  videl  -  toda  zdaj  še  ne!  — 
pozneje,  ko  pride  poletje  -  zdaj  nima  časa,  preveč 
je  opravila  s  šolo  .  .  . 

In  zibala  sva  se,  kakor  v  sanjah,  polna  idej 
in  načrtov,  počasi  proti  domu. 

Glejte,  tak  je  naš  Ažbe,  učitelj  princev, 
knezov,  grofov  in  še  mnogo  drugih  odličnjakov 
iz  najvišjih  rodbin.  r.  Jakopič. 


NA  maskarad: 


Alojzij  Gradnil<. 


1. 

Ej,  ti  lepa  mascheretta, 
kaj  zakrivaš  oči, 
saj  se  to  že  tebi  sami 
smešno  zdi. 

Proč  te  roke,  nič  ne  boj  se, 
jaz  sam  te  poznam, 
in  jaz  sam  vem  na  vsem  svetu, 
da  te  rad  imam. 


2. 


In  pari  hitijo 
po  svetlem  parketu, 
in  v  strastnem  trepetu 
telesa  drhtijo. 


In  greh,  poželenje 
v  obrazih  gori  jim 
in  v  dušah  kriči  jim: 
življenje  .  .  .  življenje ! 


Življenje  .  .  .  življenje, 
ah,  prazen  le  san, 
sanjajmo,  kaj  mar  nam 
za  jutrajšnji  dan ! 

3. 

A  daleč  tam,  kjer  zeleno 

morje  šumi, 
zdaj  sanja  moja  ljubica 

prelepe  sni  .  .  . 

Ah,  ljubica,  ko  videla 

bi  me  nocoj, 
bi  žalosten  in  ves  solzan 

bil  obraz  tvoj. 

tjesen,  jesen  ...  le  hri: 
še  žarijo, 


zanteme 


a   kakor  tiste   rdeče  rože    ^ 
ne  duhtijo.  a 

Ko  tiste  rože,   ki  v  ljubezni 

si  jih   dala,  | 

ko   moja  duša  tvojo  dušo 

jeC^ala.  0 

Ljubezen  šla  je  ...  le  strasti   mi 

še  plamtijo, 
R  wialu  snegi   hrizanteme 

zamorijo. 


V  dan   poročni  spet  ti  vrnenu 
ono  cvetje  ovenelo, 

da  okrasiš  ž  njim   nezvesta, 
svoje  jasno,  vedro  čelo. 


V  dan^bročni,   k©mr!vaški 
duh   iz   rož  teh   ti  zaveje 

spomniš  se  ...  in  v   meni  zloba 
inaščevanja  se^smeje.   M 


f^rizanteme  v  tihih  vrtih 

same  so  ostale, 
druge  bratce  in  sestrice 

slane  so   pobrale. 

^me,  same  ...  k  tl(||  s  šepetom 

klanjajo  glavice: 
Z   Bogom,   rože,   mrtve   nade, 

z  Bogom,   bratci   in  sestrice!  . 


Alojzij   Grad 


dmk. 


i 

BENEŠ  KNOPFER:  RUSALKA. 

HIC  RHODUS! 


Spisal  Ivo  Šorli. 


8. 


/J^&!l  ^  Holmu  je  postajalo  bolj  iii  bolj  ne- 
/m//^^%\  prijetno.  Mračni  so  hodili  drug  mimo 
(■H^Slt  ti''"S<-'g'i'  govoreč  jedva  še  najpo- 
mL      ^=^    trebnejše  reči. 

'=^  Pretekel  je  bil  že  teden,  ki  si  ga  je  bil  iz- 
govoril Ivan,  preden  pove  bratu,  ali  mu  pomaga 
ali  ne,  toda  Evgen  je  čakal  še  vedno  zaman. 

„ Čakaj,  da  pridem  z  Dunaja!"  ga  je  enkrat 
zavrnil  osorno.  In  vrnil  se  je  z  Dunaja,  a  rekel 
ni  nobene,  kako  misli. 

„Ali  mi  ne  misliš  res  ničesar  dati?"  ga  je 
vprašal  slednjič  Evgen. 

„Nimam!"  se  je  odrezal  Ivan. 

„A  za  vse  druge  imaš!  Cele  tisočake  trosiš 
tujim  ljudem,  za  svoje  ljudi  pa  nimaš!" 

„To  tebi  nič  mar'.  Drugim  ljudem  kaj  zaleže, 
pri  tebi  bi  bilo  vse  zaman!" 

Evgen  ga  je  gledal,  kakor  bi  ga  hotel 
prebosti. 

„Tako!  Tem  zaleže!  Da  pijančujejo  — ." 

„To  je  popolnoma  njihova  stvar!"  ga  je 
ustavil  Ivan  hladno.  „Ti  skrbi  zase!  Kakor  moreš, 
to  je  namreč  zopet  tvoja  stvar.  Od  mene  ne  pri- 
čakuj niti  beliča !  Sto  kron  na  mesec  dobiš  za 
stanovanje  in  hrano,  to  je  menda  dovolj,  sicer  pa 
nimava  ničesar  skupaj.  Ko  bo  pa  enkrat  dozidana 
moja  hiša  v  trgu,  lahko  odidem  tudi  dol,  ako  sem 
ti  na  potu." 

„Novo  hišo  v  trgu  zidaš  zase?"  je  vprašal 
Evgen  začudeno. 

„Da,  zase,  če  jo  bom  rabil." 

Evgen  ni  rekel  nobene  več. 

Tudi  mati  se  je  izogibala  Ivana.  Resno  je 
prihajala  in  resno  je  odhajala  iz  njegove  sobe. 
Evgen  jo  je  zarotil,  naj  ga  pusti  popolnoma  pri 
miru.  Vendar  pa  ga  je  prosila  še  enkrat  pomoči 
za  Evgena,  a  dobila  je  isti  odgovor. 

„Pa  meni  daj  kaj,  pa  meni  posodi,"  je 
prosila. 

„ Posodim  vam  niti  krone  ne!"  je  zmajal 
Ivan  odločno  z  glavo.  „Ako  potrebujete  vi  sami 
česarkoli,  vsega  vam  dam,  a  ne  posodim ;  namreč 
vam  dam,  če  potrebujete,  za  Evgena  pa  ne  iz- 
gubljajte niti  besedice  več!"  je  pristavil  trdo. 

In  ni  je  izgubljala  več  niti  zanj,  niti  zase. 
Zazdel  se  ji  je  še  stokrat  bolj  tuj  kakor  kdaj  prej 
in  še  bolj  se  je  oklenila  Evgena. 


(Dnlje.) 

Ivanu  pa  je  bilo  tesno  med  temi  zidovi,  da  je 
hodil  domov  skoraj  samo  še  spat.  Kadar  je  zagledal 
mater  tako,  stisnilo  se  mu  je  srce.  In  če  je  videl 
kdaj  brata  v  krčmi,  kako  je  bil  videti  vesel  in 
kako  je  pel,  da  pregluši  svoje  skrbi,  ustavila 
se  mu  je  nehote  beseda.  Kajti  opazil  je  dobro, 
da  se  je  izvršila  v  Evgenu  velika  izprememba. 
To  ni  bil  več  oni  naravnoveseli ,  srečni  lahko- 
miselnež,  to  je  bil  človek,  ki  je  doživel  bridko 
razočaranje,  ki  je  moral  uganjati  burke  in  šale, 
ker  so  jih  vsi  od  njega  pričakovali,  ki  je  pil  zato, 
da  pozabi  za  hip,  kar  ga  tare. 

In  vendar  je  čutil  Ivan  pri  vsem  tem  neko 
zadovoljnost.  Dokazal  je  samemu  sebi,  da  je  do- 
volj močan,  vkloniti  za  nekaj  časa  svoje  srce 
razumu,  da  ima  dovolj  poguma,  tvegati  na  svojcih 
in  rojakih  nevarno  operacijo,  ne  da  bi  se  mu 
tresla  roka,  ne  da  bi  vzel  nož  iz  rane,  preden 
ni  iztekla  vsa  gniloba  iz  nje.  Ko  bo  čas,  že  ustavi 
kri,  zašije  zev  in  jo  zaceli.  A  zdaj  dalje  po 
ti  poti ! 

Čakal  je  težko,  da  bi  bila  njegova  hiša  kmalu 
dovršena.  Sredi  trga  si  je  kupil  polpodrto  kočo 
in  zidal  na  tem  prostoru  ponosno,  ne  preveliko, 
a  elegantno  zgradbo.  Na  Holmu  mu  že  ni  bilo 
več  prestajati.  V  zadnjem  času  ga  nista  ogovorila 
več  ne  brat,  ne  mati. 

A  nastal  je  boj  tudi  med  njim  in  župnikom. 
Ivan  je  opazil,  da  ga  je  stari  gospod  gledal  takoj 
izpočetka  nezaupljivo,  kakor  bi  se  bal  že  takrat, 
da  mu  ne  donese  nič  dobrega  med  župljane.  Uga- 
jala je  starcu  pač  ona  mrtvaška  tišina,  ki  je  bila 
legla  nad  dolino.  Njegovi  dohodki  so  se  sicer 
manjšali  od  leta  do  leta  in  še  sam  je  moral  dati 
tuintam  kako  krono,  toda  njemu  je  bilo  itak  kmalu 
dovolj,  svoje  skromno  kosilce  bo  že  imel,  za  drugo 
pa  skrbi  Bog.  Kam  privede  ljudi  končno  to  silno 
propadanja  v  dolgove,  kaj  pomeni  to  ginevanje 
vsakega  življenjskega  pojava,  kako  strašno  hitro 
se  bliža  katastrofa,  o  vsem  tem  dobri  starec  ni 
razmišljal.  Da  se  kmetu  godi  slaba,  to  je  bila 
tudi  njemu  že  stara,  sila  izpeta  pesem,  sicer  pa 
se  mu  je  zdelo,  da  žive,  kakor  so  živeli  doslej, 
in  on  je  imel  tudi  svoj  ljubi  mir. 

A  zdaj,  kar  črez  noč  tam  zunaj  to  popevanje, 
popivanje,  ponočevanje,  vasovanje  in  zdaj  še  — 
harmonika! 

Bil  je  nekdaj  —  že  davno  je  tega!  —  tudi 
on  strasten  plesalec.  Kolikokrat  so  ga  vrteli  v 
davnih  časih  sirovi  zvoki  harmonike !  Pozneje  pa, 
ko  je  bil  že  duhovnik,  ga  je  ta  instrument  vedno 
iznova  spominjal  lepih  časov,  ki  jih  ne  bo  nikdar 
več.  Zato  mu  je  bila  harmonika  brezmejno  zo- 
prna. In  sovražil  jo  je  od  leta  do  leta  bolj,  da 
ga  je  sinoči  kar  vrglo  iz  starega  naslonjača,  ko 
je  prinesla  večerna  sapica  skozi  okno  prve  njene 
glasove. 

Niti  spati  potem  ni  mogel  več. 

Danes  zjutraj  pa  je  srečal  Ivana,  ko  se  je 
vračal  z  nekega  previdenja.  Vedel  je  že  vse,  kdo 
je  ukazal  godcu  zagosti,  kdo  je  prvi  zaplesal. 

In  prijel   je   Ivana   radi  tega   precej   osorno. 

Ivan  mu  je  izpočetka  odgovarjal  vljudno, 
češ,  da  morajo  imeti  ljudje  včasi  tudi  kako  za- 
bavo, da  sicer  omrtve,  da  se  itak  ni  zgodilo 
nič  slabega  ter  da  so  fantje  in  dekleta  pošteni. 
Toda  župnik  je  govoril  jeznejše  in  jeznejše.  Očital 
je  Ivanu,  da  je  on  kriv  vsega  tega  zapravljanja, 
vsega  greha  in  pohujšanja  zadnjega  časa,  da  bo 
on  kriv,  ako  pride  vsa  dolina  na  beraško  palico. 

„0  tem  pa  le  počasi,  gospod  župnik!"  je 
odgovoril  Ivan  mrzlo.  „Ako  vam  je  toliko  za 
ljudski  blagor,  zavzeli  bi  se  bili  zanj  lani,  ko  so 
merili  za  železnico.  Izvedel  sem,  da  ni  sprejel 
nemški  podjetnik,  oni,  ki  je  bil  slednji  dan  pri 
vas  na  kosilu,  niti  enega  domačina  v  svojo  službo, 
dasi  so  se  ljudje  kar  gnetli  k  njemu.  Tudi  vas 
je  nekdo  opozoril  na  to.  Kako  lahko  vam  je  bilo 
posredovati  med  podjetnikom  in  inženirji  pa  med 
ubogimi  župljani,  ki  si  niso  znali  pomagati.  No, 
vi  sovražite  železnico,  najbrže  edino  rešitev  za  te 
nesrečne  kraje,  sovražite  zato,  ker  vam  skali  to 
žalostno  idilo." 

Župnik  se  je  branil,  a  pri  tem  sta  se  spo- 
rekla  huje  in  huje,  da  sta  se  končno  jezna  razšla. 

Naslednjo  nedeljo  pa  je  govoril  župnik  z 
leče  o  volkovih  v  ovčjih  oblekah  tako  prozorno, 
da  je  vedel  skoro  vsak  otrok,  kam  da  meri. 

No,  stari  gospod  ni  dosegel  drugega,  kakor 
smeh. 

„Kaj  bo  starec",  je  vzkliknil  popoldne  ne- 
kdo pri  Plavcu  vpričo  Ivana. 

On  pa  ga  je  radi  tega  izraza  ostro  zavrnil 
in  opomnil  ljudi,  naj  ne  izgube  spoštovanja  do 
starega  gospoda.  Store  naj,  kar  se  jim  zdi  pravo. 

In  ljudje  so  že  vedeli,  kaj  je  pravo  .  .  . 

Ivan  pa  je  živel  ves  ta  čas  v  neprestanem 
razburjenju.  Moreč  molk  doma,  tiho  ruvanje  z 
župnikom,  ki  je  imel  tudi  že  nekaj  pristašev  in 
lahkomiselno  zapravljanje  po  krčmah,  ki  je  bilo 
njegovo  delo.    Oživel,  vsesal  se  je  popolnoma  v 


načrt  rešitve  zaslepljenega  ljudstva,  da  ni  mogel 
in  ni  hotel  več  nazaj,  toda  želel  si  je  vendar  že 
čimprej  konca. 

Niti  Alme  ni  imel  več  popolnoma  za  seboj. 
Dasi  ji  ni  razkril  svojih  namer,  videl  je  vendar, 
da  mu  je  izpočetka  docela  zaupala. 

„ Predober  si!  Koliko  denarja  si  razdal  med 
ljudi!"  mu  je  očitala,  a  dobro  ji  je  vendar  delo, 
da  je  on  tisti,  ki  je  pregnal  strupeni  mrak  iz  tega 
ljubega  kraja,  da  je  on  bog  cele  doline,  ki  mu 
vse  brezpogojno  zaupa. 

Toda  razširila  se  je  govorica,  kako  je  živ- 
ljenje na  Holmu,  kako  ravna  njen  zaročenec  s 
svojim  bratom,  koliko  trpi  njegova  mati.  Ali  je 
mogoče,  da  bi  bil  plemeniti  Ivan  zmožen  takega 
vedenja?  Nikdar!  In  nekega  dne  ga  je  prosila, 
naj  poskrbi  zato,   da  zatre  to  neumno  govorico. 

„To  ni  neumna  govorica!"  ji  je  odgovoril 
resno.  „Brat  ne  dobi  od  mene  ničesar  in  zato  se 
kuja  še  mati." 

In  razložil  ji  je,  zakaj  ne  dobi  Evgen  ni- 
česar več  od  njega:  ker  bi  bilo  itak  vse  zaman, 
ker  je  potreba,  da  si  poizkusi  sam  pomagati. 

Z  razumom  je  morala  njegovim  razlogom 
pač  pritrditi,  a  srce  se  jim  je  ustavljalo.  Ona  bi 
ne  mogla  nikdar  ravnati  tako  proti  svojemu  bratu, 
ako  bi  ga  imela,  na  tak  način  in  naj  bi  bil  še 
tak  lahkomiselnež. 

In  to  jo  je  dovedlo  do  nove  misli.  Ali  je 
pričalo  to  o  bogvekaki  plemenitosti,  da  je  Ivan 
razposodil  toliko  imetje?  Ali  niso  pravili  vsi,  da 
se  je  povsod  do  dobra  zavaroval  za  svoj  denar? 
Tam  pa,  kjer  je  res  tvegal  izgubo,  pri  lastnem 
bratu,  tam  ni  izpustil  niti  beliča  izpod  palca. 

In  potem  še  oni  pogovor  z  Evgenom. 

Nekega  dne  dobila  je  samega,  zamišlje- 
nega v  lopi. 

„0d  kdaj  se  pečate  pa  vi  s  filozofijo?"  ga 
je  vprašala  smeje  se. 

„0d  svojega  plemenitega,  globokega  brata 
sem  se  je  nalezel!"  je  odgovoril  z  neko  pikrostjo, 
ki  je  ni  še  nikdar  zapazila  pri  njem.  „Da,  da, 
ljuba  svakinja,  ta  mož  je  naš  Mesija,  in  njegova 
sveta  misija  je  vknjižena  na  skoraj  vse  parcele 
šempeterske  Galileje!  Pozabil  je  mater  in  brata  in 
hodil  gnan  od  svetega  duha  na  zemljiško  knjigo", 
se  je  zasmejal  hudobno. 

Ona  pa  ga  je  molče  poslušala  in  premišlje- 
vala njegove  besede  in  dvomila  nad  svojim  za- 
ročencem. 

Ivan  je  zapazil  kmalu  na  nji  veliko  izpre- 
membo,  videl  je,  da  je  izgubil  tudi  v  njenih  očeh 
zaupanje.  Ni  ji  mogel  tega  očitati.  Alma  bi  ne  bila 
Alma,    ako  bi  bila   odobravala   njegovo   početje. 

ko  vendar  ni  poznala  vseh  njegovih  naJcIepov. 
Vpraševal  se  je  pač  pogostoma,  zal<aj  bi  neki 
njej,  ki  bi  ga  gotovo  umela,  ne  razkril  vsega, 
kar  nosi  v  svoji  duši,  a  bolj  in  bolj  se  mu  je  to 
ustavljalo.  Čutil  je  temno,  da  je  njegov  načrt 
čuden,  fantastičen,  zmeden,  da  bi  ga  njen  ostri, 
zdravi  razum  le  težko  odobril.  A  njemu  je  bil  ta 
načrt  prav  zbog  njegove  brezozirnosti  ljub,  vmislil 
se  je  vanj  že  tako  globoko,  da  bi  ga  ne  mogel 
opustiti  več.  In  obenem  je  slutil,  da  bi  mu  po- 
stal še  samemu  tuj,  da  bi  se  zanj  ohladil,  ako 
bi  mu  ga  ovrgla  ona.  In  vendar  je  bilo  treba, 
ako  že  ne  navdušenja,  ki  ga  je  včasi  zapuščalo 
bolj  in  bolj,  vsaj  vztrajnosti  do  konca,  ako  ni 
hotel,  da  se  mu  vsa  ta  barokna  zgradba  podere 
v  smešno  karikaturo  tega,  kar  je  hotel  izprva.  Niti 
o  tem,  kaj  hoče  z  Evgenom,  kako  mu  hoče  pri- 
skočiti po  katastrofi  na  pomoč,  ji  ni  smel  ničesar 
povedati,  sicer  bi  ga  utegnila  pregovoriti,  da  se 
ga  usmili  že  pred  polomom,  in'  vse  delo  bi 
bilo  zaman! 

Molčal  je  torej  in  trpel.  Resnično  težko  mu 
je  bilo,  ko  je  videl,  kako  se  mu  Aimina  lepa,  zdrava, 
krepka  duša  odtujuje,  in  hudo  mu  je  bilo,  ko  je 
čutil,  da  se  ji  oddaljuje  tudi  njegova.  Da  bi  imel 
sedaj  ob  strani  eno  onih  deklet  z  velikimi,  otroškimi 
očmi,  oklepala  bi  se  ga  zaupno,  verovala  bi  nje- 
govim besedam,  ne  da  bi  vsako  posebej  pretehta- 
vala,  in  on  bi  pil  iz  neizmernega  zaklada  ljubezni,  ki 
leži  v  takih  očeh,  moč  in  navdušenje,  ki  mu  ga  je 
tako  treba,  ako  hoče,  da  ne  opeša  ...  A  poleg  Alme 
je  osamljen,  čisto  osamljen,  še  bolj  osamljen,  kakor 
da  bi  bil  sam  .  .  . 

9. 

Nagibalo  se  je  na  zimo. 

Zemlja  je  oddala  vse  kar  je  imela  in  čakala, 
uboga,  opustošena,  zmrzujoča  snežne  odeje.  Tolpa 
vran  je  zakričala  včasi  nad  golimi  ravninami,  kakor 
da  jih  je  strah  mrtvaškega  miru,  a  ostri  veter  zadnjih 
dni  je  udušil  tudi  ta  poslednji  znak  življenja. 

Ivan  je  slonel  že  nekaj  dni  v  svoji  novi  hiši 
v  trgu. 

Mati  je  jokala,  ko  je  odhajal.  Evgena  ni  bilo 
videti  nikjer. 

To  je  bila  težka  pot  po  griču  navzdol ! 
Spodaj  pa  je  zopet  odločno  vzravnal  svojo  glavo 
in  stopal  s  trdimi  koraki  proti  trgu. 

Stara  Močnikarica  je  gledala, "dolgo  s  praga 
svoje  hišice  za  njim.  Vedeli  so  vsi,  zakaj  se  je 
danes  preselil  s  Holma. 

„Hud  človek  je  videti  ta  Ivan.  Ne  vem,  kako 
bo,  kadar  bo  začel  ta  tirjati!"  je  zmajala  z  glavo. 


In  bilo  jih  je  mnogo,  ki  so  mislili  z  vedno  ra- 
stočo grozo  nanj. 

Zvečer  istega  dne  pa  je  sedel  Ivan  sam  z 
Almo  v  zadnji  mali  sobi. 

„Na  Holm  torej  ne  greš  nič  več?"  ga  je 
vprašala,  ko  je  bil  sedel  poleg  nje,  in  sta  že 
precej  časa  molčala. 

„Ne!  Po  kaj?" 

„Mislila  sem,  da  imaš  mater  gori!"  je  opom- 
nila pikro  in  se  sklonila  niže  nad  svoje  delo. 

Nekoliko  časa  je  molčal,  potem  pa  izpre- 
govoril  mrzlo  in  mirno. 

..Pričakovati  bi  smel,  da  ima  moja  nevesta 
nekaj  zaupanja  do  mene.  Preden  sem  storil  ta 
težki  korak,  sem  moral  imeti  gotovo  svoje  vzroke." 

„ln  teh  vzrokov  tvoja  nevesta  ne  sme  ve- 
deti?" Pogledala  mu  je  naravnost  v  obraz.  ■ 

„Ne!  Ako  nevesta  svojega  ženina  resnično 
ljubi,  si  tega  niti  želeti  ne  sme,  če  se  njemu  zdi 
potrebno  ^molčati.  Iz  njenih  oči  ne  sme  gledati 
inkvizitor,  ampak  ..." 

Obmolknil  je.  Trpko  čustvo  mu  je  napol- 
nilo vso  dušo.  Obrnila  je  bila  svoje  oči  tako  pre- 
sunljivo vanj,  te  oči  tako  razumne,  jasne,  pre- 
iskajoče.  In  zahotelo  se  mu  je  z  nenavadno  silo 
po  velikih,  zagonetnih  očeh,  ki  ne  vprašujejo, 
ampak  zaupajo,  ki  ne  preiskujejo,  ampak  veru- 
jejo, po  očeh,  ki  slepo  ljubijo. 

,Tz  njenih  oči  ne  sme  gledati  inkvizitor,  am- 
pak .  .  .?"  je  ponovila  hladno  njegove  besede. 
„ Ampak  misterij,  kaj  ne?" 

Zasmejala  se  je  prisiljeno  in  nadaljevala 
ironično: 

„Saj  sem  čutila  že  davno,  da  hrepeniš  tudi 
po  —  misterijih.  Čudno  je  to  pri  tebi,  a  resnično. 
Veš  kaj,  —  tvoja  čustva  do  mene  so  bila  prav 
navadna  kramarska  čustva!" 

Izgovorila  je  zadnje  besede  strupeno  in 
hlastno.  Zavrelo  je  v  njej  naenkrat,  nepričakovano, 
z  vso  močjo,  kar  je  nosila  že  dolgo  v  sebi.  Torej 
niti  temu  mrzlemu  človeku,  temu  suhoparnežu 
nima  dovolj  čustev,  celo  njemu  se  zde  njene  oči 
prepametne,  predolgočasne! 

Stisnilo  ji  je  prša  in  solze  so  ji  privrele  ši- 
loma iz  oči.  Krčevit  jok  ji  je  stresal  vse  telo. 

Preplašen  se  je  ozri  nanjo.  Gotovo  je  bil  pre- 
trd, prebrezobziren  v  svojih  besedah.  Ali  je  imel 
on  pravico  do  takega  žaljenja?  To  razumno  dekle 
je  moralo  obsojati  počenjanje,  ki  ga  ni  moglo 
umeti,  ker  ni  bil  odkritosrčen  proti  njej.  Ali  naj 
se  kar  tako  zaveže  za  vse  življenje  s  človekom, 
ki  se  ji  je  moral  zdeti  trd?  In  ali  ni  iznova  po- 
kazala, da  ni  navadno  punce,  da  hoče  sama  so- 
diti,  zakaj    naj  koga   spoštuje  in  ljubi.    Njegova 

dolžnost  je,  da  ji  njene  dvome  vsaj  pomiri,  ko 
jih  že  ne  sme  razgnati,   ne  pa  da  jo  še  žali. 

Stopil  je  k  njej  in  ji  položil  roko  na  rame, 
a  jezno  mu  jo  je  vrgla  s  sebe. 

„No,  no,  .Alma,  .Alniica,  ne  bodi  huda!  Tako 
nisem  mislil  .  .  ." 

Zakipelo  je  v  njej  iznova.  Zdaj  pa  misli  še, 
da  se  jokam  zaradi  njega!  Potolažil  bi  me  rad 
kakor  kako  mestno  koketo!  Treba  ji  je  bilo  vse 
moči,  da  se  je  ukrotila. 

„Ne  trudite  se  več,  gospod  Jekše!"  je  izpre- 
govorila  mirno  in  si  otrla  solze.  „Vi  niste  zame 
in  jaz  ne  za  vas;  to  mi  je  zdaj  jasno.  Ostaniva 
si  prijatelja,  tu  imate  mojo  roko,  a  o  ljubezni 
med  nama  ne  more  biti  več  govora!" 

Ivan  jo  je  gledal  prestrašeno. 

„Aima!  Zaradi  tega  vendar  —  —  — !" 

„Ne  zaradi  tega!  Poznate  me  dovolj,  da 
veste,  kakšna  sem.  Kar  sem  rekla,  sem  rekla  go- 
tovo iz  tehtnih  vzrokov.  Pri  meni  pač  ne  boste 
pričakovali  onih  prizorčkov  iz  romanov?  V  to 
sem  mnogo  preprozaična!"  seje  nasmehnila  po- 
nosno. 

Ivan  je  molče  strmel  v  njo.  Nič  ni  mogel 
razumeti,  kaj  da  se  je  zgodilo.  Ali  se  Alma  šali? 
Kaj  jo  je  prijelo  tako  nenadoma? 

„Še  enkrat,  —  tu  moja  roka!"  je  pristavila 
prijazno  in  mu  ponudila  desnico.  „Ostaniva  si 
prijatelja !  Cenim  vas  radi  mnogih  vaših  lastnosti, 
a  kakor  rečeno  —  z  Bogom!"  je  dostavila  naglo 
in  odšla. 

Ivan  je  prijel  mehanično  njeno  desnico,  a 
vzdramil  se  še  vedno  ni.  Šele,  ko  je  bilo  dolgo 
vse  tiho  okrog  njega,  je  vstal  počasi,  vzdihnil 
globoko  in  ostavil  sobo. 

Zunaj  pa  se  je  razlivala  hladna  mesečina 
črez  tihi  večer.  Iz  krčme  v  zakotni  ulici  za  trgom 
so  se  opotekali  glasovi  hreščeče,  pijane  pesmi  v 
nočno  tišino. 

Ivan  se  je  za  hip  ustavil.  Prehitro  mu  je 
prišlo  vse  to.  V  srcu  in  glavi  je  čutil  še  vedno 
nekaj  zmedenega.  A  skoraj,  da  mu  je  hotelo  biti 
bolj  prijetno  kakor  težko.  Kakor  da  je  zdrknilo  z 
njega  sladko  breme,  ki  ga  je  pa  vendar  oviralo 
na  njegovem  potu.  Skomizgnil  je  z  rameni  in  se 
obrnil  počasi  proti  gostilni  na  nasprotnem  koncu 
trga,  kjer  je  vedel,  da  dobi  trško  elito.  Nič  več 
ni  hotel  misliti  na  to,  kar  se  je  zgodilo. 

Alma  pa  je  hitela  od  njega  v  svojo  sobo. 
Na  mostovžu  je  srečala  strica. 

„Zgospodom  Jekšetom  sva  pravkar  končala", 
mu  je  povedala  mirno. 

Plaveč  se  je  presenečen  ustavil. 

„S  kakim  Jekšetom?" 


„Z  Ivanom  vendar,  z  Evgenom  itak  nisem 
imela  ničesar  opraviti." 

„.Ali  si  neumna?"  je  vskliknil.  „Kaj  ti  je 
prišlo  na  um?  Ali  si  ti "  je  hitel. 

„Da,  jaz!"  je  odgovorila  odločno,  ne  da  bi 
čakala,  kaj  jo  hoče  vprašati. 

„Pa  zakaj,  za  božjo  voljo?" 

„Zato,  ker  ni  zame!  Nič  hudega,  a  zame  ni 
in  --    amen  !" 

Plaveč  se  je  zavedel  šele  zdaj. 

„Pesmi  ti  ne  bo  nosil  ne,  kakor  kak  škric!" 
je  vzrohnel.  „Pameten  trgovec  je,  kakor  smo  vsi. 
Kaj  vraga,  o  tem  bomo  še  govorili!" 

„Nič  ne  bomo  govorili.  Jaz  sem  že  govorila 
in  svojo  besedo  imam  tudi." 

Preden  je  mogel  Plaveč  odgovoriti,  je  bila 
že  v  svoji  sobi.  Stal  je  kakor  pribit.  Poznal 
je  nečakinjo,  da  je  ne  zgane  nihče  več,  ako  se 
je  enkrat  odločila,  kar  mu  je  na  njej  tudi  po- 
sebno ugajalo.  To  je  Alma  tudi  dobro  vedela  in 
nastopala  proti  njemu  vedno  energično,  skoraj 
zapovedujoče.  Dosegla  je  tudi  danes,  kar  je  ho- 
tela. Že  črez  kratek  čas  je  prikimal  z  glavo.  — 
„Vražje  dekle!"  je  zamrmral.  „Ivan  je  sicer  človek, 
da  malo  takih,  toda  Plavčevi  dedinji  ne  bo  manj- 
kalo snubačev.  Ako  bi  prišel  kak  adjunkt  ali  sodnik, 
bi  bil  Plaveč  itak  še  bolj  ponosen  nanj.  Takega 
zeta  si  je  prav  za  prav  vedno  želel.  To  da  pravi 
ugled!  Vražje  dekle!"  je  zagodrnjal  še  enkrat  in 
odsopihal  po  stopnicah  navzdol. 

Alma  pa  se  je  spustila  v  svoj  naslonjač  in 
strmela  dolgo  predse.  In  zopet  so  ji  privrele  solze 
črez  lice.  Saj  ga  ni  bogvekako  ljubila,  samo  izpo- 
četka,  ko  ga  še  ni  poznala,  je  videla  v  njem  ne- 
kaj popolnoma  drugačnega,  kakor  v  vseh  znanih 
ji  možkih,  a  bolj  in  bolj  jo  je  nekaj  v  njegovi 
naravi  odbijalo.  Toda  to  jo  je  peklo,  da  je  celo 
ta  človek,  ki  je  sam  tako  hladen,  sam  tako  ubog 
na  srcu,  pogrešal  na  njej  nečesa,  kar  morajo  imeti 
druge !  Pr\'ič  v  svojem  življenju  si  je  priznala, 
da  zavida  one  puhle,  prazne  ženske,  ki  si  znajo 
osvojiti  cele  zaklade  globoke  ljubezni  z  enim  sa- 
mim pogledom,  da  bi  bila  rada,  kakor  so  te 
„goske",  ki  jih  je  tako  zaničevala. 

Toda,  ali  ni  ravnala  vendar  prenaglo?  Morda 
pa  Ivan  res  ni  tak,  kakršnega  se  kaže,  morda  ima 
res  svoje  vzroke,  da  postopa  tako  proti  svojcem, 
morda  je  res  za  vsem  tem  neki  misterij? 

Nasmehnila  se  je  in  zmajala  z  glavo.  Ne, 
ne,  tu  ni  misterijev!  Kramar,  Kramar! 

Sploh  pa,  čemu  naj  o  tem  toliko  premišljuje? 
Ne  ugaja  ji  več  in  —  konec. 

Skočila  je  odločno  na  noge,  otrnila  si  solze 
in  odhitela  v  dolenje  prostore. 

10. 

Plaveč  je  začel  zopet  misliti  iia  Evgena.  Doslej 
ga  ni  več  nadle5[0val,  odkar  je  bil  došci  Ivan  v 
domači  kraj. 

Izprva  ni  niti  dvomil,  da  prevzame  brat  vse 
Evgenove  dolgove,  posebno  ko  je  storil  i\aii  to 
celo  tujim  ljudem.  In  tudi  pozneje,  ko  se  je  pre- 
pričal o  sporu  med  bratoma,  ga  to  ni  vznemirjalo. 
Saj  bo  itak  nekdaj  združeno  vse  v  Ivanovi   roki! 

Zdaj  pa,  ko  je  bila  vez  med  .lekšetovo  in 
njegovo  hišo  pretrgana,  ni  bilo  Plavca  več  volja, 
da  bi  čakal  še  nadalje.  Posebno  odkar  je  bil  za- 
pazil, da  sedita  Evgen  in  Alma  že  prepogosto 
skupaj  .  .  .  Nečakinja  je  imela  sicer  navado,  da  mu 
ni  skrivala  ničesar,  toda  nazadnje  sluti  zdaj  tudi 
ona,  da  bi  bil  odločno  proti  Evgenu,  in  se  zato  ne 
upa  govoriti  ž  njim  o  tem. 

Tega  pa  ne!  Evgen  je  ne  debi  nikdar!  Zato 
se  on  ni  trudil  vse  svoje  življenje,  da  bo  užival  tak 
lahkomiselnež  sad  njegovega  trpljenja. 

Opazoval  ju  je  neprestano  in  se  končno  pre- 
pričal, da  mora  biti  nekaj  med  njima.  Stopil  je 
nekega  dne  nenadoma  v  zadnjo  pivno  sobo  in  videl 
še,  kako  je  Evgen  odmaknil  naglo  svojo  roko,  ki 
jo  je  imel  okrog  Alminega  pasu. 

Reke!  ni  nobene,  a  drugi  dan  se  je  odpravil 
po  dolgem  času  zopet  enkrat  na  Holm  in  potrkal 
na  Evgenova  vrata. 

Brez  uvoda  mu  je  razložil,  po  kaj  je  prišel. 

Evgen  je  stal  bled  poleg  okna.  Vsa  brezbriž- 
nost, s  katero  je  sprejemal  nekdaj  Plavčeve  opomine 
in  grožnje,  je  bila  izginila.  Zapredel  se  je  bil  že 
popolnoma  v  lep  sen.  Bilo  mu  je,  kakor  da  stoji 
sredi  prostrane  gošče,  a  daleč  tam  ob  njenem  kraju 
Alma,  ki  ga  čaka,  da  pride  do  nje.  Njegovih  nog 
se  je  ovijalo  bodeče  robidovje  in  vlačno  srobotje, 
da  se  je  le  težko  pregibal  korak  za  korakom  dalje, 
toda  on  je  bil  odločen  in  krepak  in  končno  se 
mu  mora  posrečiti,  da  se  reši  iz  zagate,  da  se 
prebori  do  nje,  ki  je  bila  vredna,  da  mu  lije  znoj 
z  obraza  in  mu  krvave  trudne  noge.  A  zdaj  je  bil 
zopet  pred  njim  ta  človek!  .  .  . 

„ Pustite  me  še  nekaj  časa,  gospod  Plaveč, 
saj  vidite,  da  sem  postal  drugačen  človek!"  je  prosil. 

„To  je  že  mogoče!"  se  je  nasmehnil  Plaveč 
neumnohudobno.  „Toda  časa  ste  imeli  prej  dovolj, 
da  bi  se  bili  lahko  prej  izpreobrnili.  No  in  potem 
je  pa  tudi  bolje,  ako  se  vaš  brat  prepriča,  da  se 
ne  šalim.  Verjeti  pač  ni,  da  bi  vam  ne  pomagal, 
ako  izprevidi,  da  - 

Jaz  ne  rabim  brata!"  ga  je  prekinil  Evgen 
nestrpno.  „Sam  si  hočem  pomagati!" 

Plaveč  je  zmajal  z  glavo. 


„Kako  si  boste  pomagali,  revež?  Jaz  bi  se 
na  vašem  mestu  ne  ustavljal.  Videli  boste  vsaj,  pri 
čem  da  ste  pravzaprav.  Zdaj  je  pri  vas  itak  vse 
zmedeno.  Tako  sem  vas  torej  opozoril,  kaj  da 
mislim  začeti,"  -  pri  tem  je  vzel  klobuk,  --  „pri- 
pravite  se,  da  ne  boste  presenečeni.  Hiša  ostane 
za  enkrat  itak  materi  in  če  postanete,  oziroma  osta- 
nete res  drug  človek,  si  boste  že  kako  pomagali 
dalje.  Kar  prislužite  bo  vsaj  vaše.  Z  Bogom!" 

In  izginil  je  naglo  skozi  vrata. 

Evgen  je  gledal  nekaj  časa  srdito  za  njim, 
potem  pa  je  odšel  s  sklonjeno  glavo  k  materi  v 
malo  sobico  poleg  kuhinje. 

Sedel  je  k  njej  in  ji  povedal,  kaj  je  hotel 
Plaveč.  Povesila  je  molče  že  močno  osivelo  glavo, 
in  težke  solze  so  ji  privrele  črez  razorano  lice. 

Veliko  je  prejokala  reva  v  zadnjem  času.  Kakor 
da  so  ji  odnesli  zopet  enega,  ji  je  bilo,  odkar  je 
zapustil  Ivan  rojstni  dom.  Saj  je  bil  vendar  njen 
otrok!  A  kako  je  mogel  biti  njen  otrok  tako  brez 
srca!  Kakor  njegov  oče  je!  O,  rajnik  je  bil  tudi  trd 
in  neusmiljen,  kakor  s  sužnico  je  ravnal  ž  njo. 
Samo  zapravljiv  ni  Ivan  in  sirov  ni,  a  ta  vljudna, 
navidezno  ljubezniva  hladnost  se  ji  je  zdela  še 
strašnejša.  A  morda  vendar  ni  tak?  Kako  sočutno 
jo  je  gledal,  kako  mehko  jo  je  tolažil,  ko  je  stal 
zadnjič  pred  njo!  A  zakaj  je  odšel,  zakaj  je  pustil 
vse  v  taki  žalosti  in  revščini ;  zakaj  pomaga  vsem 
ljudem,  samo  svojim  ne?  In  vsakrat,  kadar  so  jo 
napadli  ti  težki  dvomi,  so  ji  tekle  grenke,  pekoče 
solze  iz  polugaslih  oči,  kajti  njih  čudovite  modrine 
se  je  ovijalo  v  zadnjem  času  več  in  več  bledih, 
žalostnih,  jesenskih  megel.  A  vedno  še  je  sijalo 
žarko  solnce  ljubezni  in  upanja  globoko  izza  njih. 
Evgen,  njen  dobri  Evgen  je  odhajal  le  za  kratek 
čas  še  z  doma  in  ves  dan  se  je  trudil  in  ubijal, 
da  je  skoraj  dvomila,  ali  je  to  prejšnji  lahkoživec. 
Vse  bo  še  dobro!  Bog  blagoslovi  gotovo  delo  otroka, 
ki  ljubi  in  spoštuje  svojo  staro  mater,  in  Ivan  se 
vrne  spravljen  in  vesel  k  njej.  Toda  zdaj!  .  .  . 

Jasnilo  se  je  že,  črni,  preteči  oblaki  so  hoteli 
baš  za  gore,  kar  naenkrat  trešči  nepričakovano  strela 
iz  njih,  in  vse  upanje  je  strto  na  mah.  Naslonila 
je  glavo  na  mizo  in  glasno  zaihtela.  Čutila  je  na 
svojem  ramenu  Evgenovo  drhtečo  roko,  in  še  hujše 
jo  je  stresal  jok.  Končno  se  je  nekoliko  pomirila. 

„K  Ivanu  grem,  sama!  Ni  mogoče,  da  bi  se 
nas  tudi  zdaj  ne  usmilil." 

Evgen  se  je  hotel  upirati,  a  premislil  se  je 
takoj.  On  bi  ne  šel  za  vse  na  svetu,  ne,  a  mama 
naj  le  gre.  Videla  bode  vsaj,  ali  zasluži  oni  človek 
tam  spodaj,  da  nosi  človeško  podobo. 

(Dalje  prihodnjič.) 

KRALJEVIČ  MARKO. 


Kdo  me  kliče  iz  gomile  temne, 
iz  gomilo  moje  petstoletne? 

„Jaz  sem,  Marko,  majka  tvoja  stara ! 
Toži  se  mi,  sinko  moj,  po  tebi. 
Vstani,  pridi  zopet  k  meni,  Marko, 
pojdeva  na  Prilip,  grad  domači! 
Tam  živela  bova  srečno  skupaj ; 
stregla  bom  ti,  kakor  prejšnje  čase." 

Mrtev  sem!  Ne  morem  vstati,  majka! 
Pusti  me,  naj  spavam  in  počivam, 
naj  počivam  v  sveti  zemlji  srbski, 
sanje  sanjam  naj  junaške  svoje  ! 
Ako  pak  še  ljubiš  me,  o  majka, 
pa  poklekni  na  gomili  moji, 
moli  zame  in  za  dušo  mojo!  .  .  . 

Kdo  me  kliče  iz  gomile  temne, 
iz  gomile  moje  petstoletne? 

„Jaz  sem.  Marko,  ljubica  sem  tvoja ! 
Jelica  te  zove  k  sebi  zvesta. 
Vstani,  vstani,  da  te  spet  objamem, 
da  objamem  te  in  te  poljubim ! 
Moč  ljubezni  spet  me  vleče  k  tebi, 
moč  ljubezni  vroče,  hrepeneče ; 
pozabiti  te  ne  morem,  Marko!" 


Srce  moje,  ljubica,  je  mrtvo, 

hladno  je  in  trdo  kakor  kamen; 

ah,  ljubezni  več  ne  čuti  ženske! 

Ako  pak  je,  Jelica  prekrasna, 

srce  tvoje  zopet  oživelo, 

od  ljubezni  silne  se  ti  vnelo, 

da  živeti  več  brez  nje  ne  moreš, 

ljubi  rajša  živega  junaka, 

a  ne  drami  mene  v  grobu  tihem !  .  .  . 

Kdo  me  kliče  zopet  iz  gomile, 
iz  gomile  temne  petstoletne? 

„Jaz  sem,  Marko,  jaz,  tvoj  verni  Šareč! 
Vstani  hitro  mi  iz  groba,  vstani ! 
Ko  vihar  te,  gospodar,  ponesem 
na  bojišče  Kosovo  nesrečno! 
Turek  divji  tam,  sovražnik  najin, 
kri  preliva  bratov  tvojih  zopet!" 

Ti  si,  Šareč,  ti  si!?  Gromska  strela! 
Dobrodošel,  moj  konjiček  bojni ! 
Kopiji,  kopiji  na  gomili  moji 
pa  s  kopiti  me  čimbrž  izkoplji, 
da  ti  vstanem  in  iz  jame  planem, 
da  popnem  se  nate,  moj  tovariš, 
in  odjašem  na  mejdan  junaški 
na  Turčine,  stare  dušmanine! 

A.  Aškerc. 


PISMA. 

SLOVENSKA  UMETNOST 


Ces.  svet.  prof.  Iv.  Franke. 


II. 


a  krajepisnimi  problemi  stremi  sedanja 
moderna  struja  vobče,  kakor  doka- 
zujejo vse  izložbe  v  modernih  ve- 
likih središčih,  in  prav  razumevno 
potegnil  ta  moderni  tok  tudi  naše 
umetnike  seboj.  Zanimanja  za  tako  umetniško 
intimnost,  za  skromne  predmete,  kakor  je  n.  pr. 
stara  kmetiška  bajta,  nekaj  vode  med  grmovjem 
in  drevjem  i.  dr.  pa  pri  Slovencih  še  ni,  ali 
pa  prav  malo.  Naše  občinstvo  želi  in  zahteva 
jasnih,  na  prvi  pogled  razumljivih,  čedno  izvršenih, 
lično  izdelanih  stvari  in  takih  motivov,  ki  se  mu 
dozdevajo  vredni  umetniškega  napora,  n.  pr.  slikane 
historije  ali  vsaj  pravcate  „genre".   Tak  predmet. 


raztegnjen  po  velikem  platnu,  gotovo  iniponira 
ogromni  večini.  Hitro  nametano  skupino  bar\', 
četudi  v  genialnih  potezah  in  s  smelim  roko- 
pisom in  pravilne,  resnične  zračne  perspektive  — 
taki  proizvodi  se  pri  nas  ne  cenijo.  Velik  del  naše 
inteligence  pozna  tudi  velike  umetniške  zbirke, 
galerije  in  izložbe  Dunaja  in  Monakovega,  Benetk 
in  drugod  in  nehote  se  ji  mora  vriniti  v  spomin 
primera  na  kvar  naši  razstavi. 

Le  iz  takega  razpoloženja  nekaterih  obisko- 
valcev zadnje  slovenske  umetniške  razstave  je  mo- 
goče razumeti  neko  oceno  izloženih  del  vobče  in  po 
sebej  onih  R.  Jakopiča,  moderno  naziranje  naj- 
bolj dosledno  in  izključno  naglašajočega  slikarja. 

,0n  je  pred  drugimi  eden  tistih,  „ki  so  se  udaii 
umetniškim  strujam,  ki  so  sicer  moderne,  a  vendar 
ne  uživajo  nikjer  simpatij  občinstva,  ker  naspro- 
tujejo estetičnim  njegovim  čustvom,  odtujil  se  je 
narodu  popolnoma,  in  nima  na  sebi  nič  sloven- 
skega. Da  bi  odprl  oči  in  bi  imel  razum  za  zdravo 
reakcijo,  ki  naj  potisne  naše  kulturno  prizade- 
vanje v  naravno  strugo,  zdi  se  nam,  ta  nada  je 
prazna.  Je  li  on  mojster  prve  vrste,  pravi  virtuoz 
v  secesionistovski  tehniki,  nekak  Segantini,  kakor 
mora  biti  gotovo  vsak  slikar  secesionist,  take 
mojstrije  iščemo  v  njegovih  delih  zaman.  Ta  iz- 
rodek  mode,  efemeren  pojav,  ki  je  že  tod  in  tam 
opuščen,  secesija  namreč,  ni  občinstva  nikjer 
ogrela."  Tako  so  pisale  o  Jakopiču  „Novice" 
(članek  „Tujci"  štev.  40.) 

Kaj  ne,  mogočno,  neovrgljivo,  apodiktično 
doni  ta  kritika  doli  z  neke  nedosegljive  višine! 
Da  stavimo  jednako  merilo  na  druge  težnje  in 
napore  Slovenstva,  potisnemo  do  malega  vse 
skupaj  v  isto  ničnost.  Občudovati  se  mora  tudi 
trditev,  da  hiše,  bajte  in  koče,  livade  in  prizori  ob 
Sotli,  zadobrovske  delavke  nimajo  nič  slovenskega! 

Toda  pomislimo,  se  li  res  „potisne  naše 
kulturno  prizadevanje  v  naravno  strugo"  s  tako 
kritiko,  ki  pomeče  z  oblastnimi  besedami  vse 
naše  slikarje  brez  razločka,  brez  vsake  strokovne 
motivacije  v  koš  ničnosti.  Pomudimo  se  tedaj 
malo  pri  slikarju  Jakopiču  in  iščimo,  s  čim  je  ta 
slikar  živce  toliko  razdražil.  Obličnost  ali  forme, 
risbo  in  konture  detaljov  zanemarja  v  resnici 
neodpustljivo.  (»Slovenski  Narod"  ga  je  zaradi 
tega  nedostatka  piknil  z  „anarhistom").  V  svojem 
strastnem  stremljenju  za  ubranje  barv,  vrednost 
in  zlaganje  tonov,  za  stopnjevanje  svetlobnih 
pojavov  pregleda  na  prirodi,  kar  druge  oči  dobro 
občutijo  in  kar  pri  njegovem  slikanju  nevoljno 
pogrešajo.  Skoraj  vse  slike,  kar  jih  je  pokazal, 
delajo  vtisk  skiciranja  zdaj  v  malem,  zdaj  v 
večjem  merilu.  Impastiranje,  debelo  in  tudi  surovo 
nadevanje  barv  črez  celo  pločevino  slike,  ne  da 
jo  zahteva  predmet,  kakor  nebo,  oblaki  i.  dr.  in 
ki  je  umestno  in  efektno  za  ospredje  materijalnih 
težkih  stvari,  kakor  prsten,  kamenit  teren,  tudi  ni 
motivirano  in  razumno. 

V  resnici  je  torej  zastopal  Jakopič  na  raz- 
stavi ekstremno  negativno  stran,  ki  je,  kolikor 
je  bilo  spoznati,  zbadala  oči  marsikaterega  obisko- 
valca, vajenega  „gladke"  risarije. 

Priroda  ne  nudi  očesu  le  harmonično  ubranih 
barv,  svetlobnih  stopnjevanj  in  zračnih  čarov, 
ampak  zdravo  oko  občuti  nehote  istočasno  obliko 
stvari  in  po  tej  hipoma  razločuje,  li  vidi  skale, 
prst,  drevje,  mirno  ali  stoječo  vodo,  oblake,  meglo ; 


prav  tako  še  tudi  površino  tvarine,  četudi  iste 
barve,  n.  pr.  baršun  od  platna  in  svile,  nežno 
kožno  površino  otroka  in  mladine  od  one  starca, 
zdravo  od  bolehne  (prstene  kože,  pravi  narod). 
Vsa  ta  hipoma  občutena  zunanjost  tvori  karakteri- 
zacijo  ali  značilnost  stvari,  ki  smo  je  popolnoma 
vajeni  in  upliva  na  naš  vid  hipoma  in  neposredno. 
Če  je  ta  stran  prirode  slikarsko  zanemarjena  v 
toliki  meri,  da  se  opazi  takoj,  izziva  pozor  in 
provzroča  neprijeten  čut,  tako  pri  sliki  kakor  v 
realnosti. 

To  značilnost  stvari  zanemarja  R.  Jakopič 
brez  dvoma  v  toliki  meri,  da  jo  neslikar  zapazi 
prav  lahko  in  ga  potem  sploh  ni  volja,  priznavati 
ali  celo  iskati  vrlin,  zlasti  ker  je  smer  še  nova, 
ljudem  manj  privajena.  Vkljub  tej  nedostatnosti 
imajo  pa  dela  R.  Jakopiča  tehtne  umetniške  vrline: 
harmonizacijo  barv  in  svetlotemnega  sinja  ima  v 
oblasti  vsled  svojega  naravnega  razpoloženja  ter  zna 
izpeljati  delo  dosledno  v  nadvladnem  tonu,  kate- 
remu se  skladajo  barve  ali  toni  posameznih  stvari 
slike  neprisiljeno  in  mehko.  To  dokumentira  jako 
nadarjenega  kolorista.  V  tem  smislu  zna  tudi 
komponirati,  z  lisami  barv  zložiti  prav  zanimiv 
ensemble,  da  meni  gledalec  v  primerni  daljavi  od 
slike  videti  veliko  več  detaljov,  kakor  jih  je  v 
resnici,  in  se  čudi,  da  jih  od  blizu  ne  najde.  — 
Vsaka  Jakopičeva  slika  obetaš  celotnim  skupnim  vti- 
som več,  kakor  od  blizu  vzdržuje  ter  vzbuja  fantazijo, 
da  nadomešča  pomanjkljivo  izvršitev  v  karakteri- 
ziranju,  dokler  vpliva  skupni  vtisk  iz  daljave.  Ne 
le  na  drugi,  tudi  na  pr\'i  razstavi  je  pokazal 
Jakopič  največ  zmožnosti  za  „invencijo",  iznajdbo, 
ker  njegovi  poskusi  so  prav  raznovrstni  in  sve- 
dočijo  o  živahni  fantaziji.  V  dokaz  navajam 
iz  seznama  poslednje  razstave  slike :  noč,  po- 
letje, večer,  zima,  solnce,  pri  šivanji,  pod  dre- 
vesom, ne  da  bi  našteval  vseh. 

Tajiti  ni:  mož  ni  dozorel,  toda,  če  mu  bo 
mogoče  s  strogimi  študiji  premagati  sedanjo  ne- 
dostatnost  oblikovanja  in  neobhodno  potrebnega 
detajliranja  ter  dovesti  svoje  ideje  do  občerazum- 
Ijive  oblike,  potem  ga  bomo  lahko  imenovali 
poetom  slovenskih  krajin. 

Tudi  Matija  Jama  je  razstavil  nekaj  sličic  in 
skic,  ki  so  zbadale  marsikoga  radi  pičle  izvršitve 
detaljov,  ter  nastopil  kot  „secesionist".  Razen 
nekaterih  malih  sličic,  „secesije"  v  lokalnem  ljub- 
ljanskem smislu,  je  pa  izložil  Jama  obilo  drugih, 
del,  po  prirodi  dovršenih  študij,  poleg  krajinskih 
tudi  dve  figuralni,  ki  svedočijo  vse,  da  ima  Jama 
v  oblasti  slikarski  instrument,  bodisi  za  krajine 
ali  za  predstavo  človeškega  bitja.  Tedaj  je  le 
počakati,    na  katero    stran   obrne   svojo   dozorelo 


unictniško  zmožnost.  Ko  bi  oživil  svoje  izleženo 
krajevne  študije  z  ljudmi,  z  živalmi,  ki  res  pre- 
bivajo ali  so  primerni  predstavljenemu  kraju,  bi 
podal  poln  „izrezek"  kraja,  ki  bi  zanimal  naivno 
in  inteligentno  občinstvo  in  mu  zadoščal  s  polno 
sliko,  kakor  si  jo  mislijo  našinci.  Da  je  Jama 
srečen  genrist,  svedočijo  nekatere,  prej  posamezno 
\    Ljubljani  izložene  slike. 

Grohar.  Ali  je  tudi  „secesionist"?  Iskati  sem 
moral,  s  čini  je  zagrešil  sebi  ta  naslov;  gotovo 
s  „Sv.  Jakobom",  s  sličico,  vzeto  iz  Trnovskega 
nabrežja,  s  prizorom,  ki  obsega  cerkev  sv.  Jakoba 
s  hribom  ljubljanskega  gradu  v  ozadji  —  ker  je 
debelo,  ne  gladko  slikana  in  nima  ostrih  kontur. 
Druge  „secesije"  nisem  opazil  pri  njem.  Izvršil 
je  prej  več  figuralnih  slik  večjega  merila  po  na- 
ročilu za  cerkvene  namene,  ko  so  mu  pa  taka 
dela  pošla  in  ni  hotel  in  smel  odložiti  čopiča,  jel 
je  ustvarjati  podobe,  za  katere  ni  treba  plačevati 
modelov,  t.  j.  krajinske.  Da  je  delal  z  umetniškim 


uspehom,  dokler  je  slikal  neposredno  po  prirodi, 
svedoči  njegov  „  motiv  iz  Koprivnika".  Vide!  sem 
to  sliko,  kakoršno  je  prinesel  z  Gorenjskega; 
dovršeno  je  bilo  ozadje  z  gorskimi  senožeti,  gozdiči 
in  njivami,  raztresenimi  med  trdimi  robovi  nero- 
dovitih  tal,  tudi  vas  na  ravnici  v  znožji  hriba  z 
njivami,  s  cerkvico,  vse  postavljeno  resnično  in 
značilno,  jasno  in  razumljivo;  sprednji  teren  in 
figuralno  je  pa  označil  samo  s  širokimi  lisami 
barv.  Pozneje  je  izkušal  ospredje  dovršiti,  toda  ne 
v  korist  podobi.  Sliko  „ob  savskem  bregu" 
hladnega,  pa  skozi  harmonično  doslednega  tona, 
širokega,  vendar  stvari  jasno  označujočega  pred- 
našanja,  moram  vvrstiti  med  najbolje  cele  razstave. 
Poznejše  Groharjeve  večje  slike,  „stari  Devinski 
grad",  „Devin"  in  „Delo",  niso  več  na  prejšnji 
umetniški  višini,  ker  je  karakteristika  bolj  površna 
in  tudi  prezirana,  vzlasti  v  „Delu"  se  čuti  nedo- 
statnost  figuralnega  dela. 

(Konoc  priliodnjič.) 


NA  PLESU. 


v  blesteči  dvorani  parketni 

z  lestencev  je  luč  migljala 

in  ti  si  med  plesom   „golobček  moj' 

z  drhtečimi  prsi  me  zvala. 

Potem  si  z  ročico  tresočo 
krepkeje  se  me  ovila 
in  dahnila  v  lice  sladko  si  mi, 
da  vedno  me  bodeš  ljubila. 


Pa  dalje  drvila  sva  v  gnječi. 
Vse  gledalo  je  le  naju. 
Pogled  tvoj  na  mojih  je  spal  očeh, 
ko  rosa  na  lističih  v  maju. 

Tvoj  mož  pa  slonel  je  ob  steni 

in  gledal  za  nama  veselo  .  .  . 

Ker  sam  bil  za  ples  je  s  teboj  prestar, 

je  mlajšim  prepustil  to  delo  .  .  . 


Bojan. 


OTON 

IVEKOVIČ : 

MILENA. 

JESENSKI  VEČER. 

Spisal  A.  Sever. 

Absorpta  est  iiiors  in  victoria. 
Osee  13,  14. 

,0  Širokem,  pobeljenem  hodniku,  ki  je 
slonel  proti  dvorišču  na  močnih 
obokih,  je  prišel  Peter  Kralj.  Bil  je 
zamišljen  in  zrl  je  v  tla,  pa  je  krenil  po  udobnih 
stopnicah  doli  in  stopil  naglo  po  prostorni  veži 
pred  hišo. 

Dan  se  je  nagibal.  Daleč  tam  za  ormenelimi 
gozdovi  so  se  vzdigali  veliki,  kopičasti  oblaki,  san- 
javo  in  leno  in  oblivala  jih  je  večerna  zarja,  da 
so  bili  videti  kakor  zlati;  po  ravnini  se  je  že  vlegal 
mrak  in  zategli  travniki  so  se  potapljali  vanj.  Bilo 
je  mirno,  kakor  bi  vse  spalo  in  se  pogrezalo  v 
pozabnost. 

Okoli  velike,  starinske  hiše  z  omreženimi 
spodnjimi  okni,  kakor  jih  nahajamo  po  deželi,  in 
ki  niso  graščine,  ki  pa  so  še  najbolj  podobne  fa- 
rovžem  po  bogatih  župnijah,  se  ni  nič  ganilo,  le 
tihi  jesenski  veter  je  potegnil  včasih  visoko  pod 
nebom  in  tedaj  je  zašumel  boječe,  umirajoče  vrh 
velike  lipe,  ki  je  rastla  za  oglom,  in  padel  je  na 
tla  kak  zapoznel  list.  Nad  gozdovi  v  daljavi  je  letela 
jata  tic  selilk,  ki  se  je  videla  kakor  črna  pega  v 
bledozlati  zarji  ter  se  gibala,  zibajoč  se,  v  smeri 
proti  jugu. 

Peter  Kralj  se  je  ozrl  doli  na  desno  stran, 
kamor  se  je  vila  cesta,  ki  se  je  izgubljala  v  vas, 
že  komaj  vidna.  Nekaj  streh,  čisto  začrnelih  in 
napol  razpalih,  se  je  stiskalo  skupaj  med  drevjem 
tam,  kjer  se  je  nagnila  ravnina.  Ta  samotna  vas 
je  bil  Stari  Log.  Gledal  je  nekaj  časa  po  pokrajini 
in  potem  je  krenil  okoli  hiše  ter  poklical  hlapca, 
da  mu  je  naročil,  naj  konja  osnaži  ter  hlev  skrbno 
zaklene,  nato  pa  je  odšel  na  nasprotni  strani  preko 
prostranega,  obzidanega  dvorišča  mimo  vodnjaka 
nazaj  v  hišo,  v  spodnjo  sobo,  kjer  je  imel  obednico. 
Pripeljal  se  je  bil  Kralj  popoldne  od  pogreba.  Na 
Selu  umrl  mu  je  ramreč  daljen  sorodnik  po  očetu 
in  zato  so  ga  prišli  kmetje  vabit,  naj  pride  na 
pokop.  Oddirjal  je  zarana  z  dvema  rjavcenia,  s 
katerima  se  je  vozil  včasih  po  več  dni  okoli,  kadar 
ni  mogel  več  strpeti  doma,  ne  da  bi  komu  povedal, 
kod  in  čemu.  Sicer  pa  je  hodil  po  polju  s  pre- 
križanima  rokama,  za  ljudi  pa  se  je  menil  malo; 
obširno  posestvo,  ki  ga  je  dobil  po  stariših,  mu  je 
obdelovala  družina. 

Ko  je  bil  dospel  v  hišo  sorodnikov,  bilo  je  po 
veži  že  vse  polno  ljudi,  katerim  so  dajali  žganja, 
in  na  ognjišču  je  ležal  hleb  sveže  pečenega  kruha. 


ki  so  ga  vzeli  pravkar  iz  peči.  Stopil  je  skozi  nizka 
vrata  v  zakajeno  vežo,  da  ga  sprva  skoro  opazili 
niso,  potem  pa  je  prišla  družina  rajnega  Andreja. 
Bili  so  vsi  objokani  in  zdeli  so  se  mu  nekako 
preplašeni,  zlasti  žena  pokojnikova,  postarna  kme- 
tica, ki  je  imela  vso  glavo  zavito  v  črno  ruto. 
Pogledala  ga  ni  v  lice,  samo,  ko  jo  je  vprašal,  če 
bodo  kmalu  odšli  v  cerkev,  je  prikimala  molče  in 
potem  se  je  ognila  mrtvaške  izbe  ter  izginila  nekam. 
Na  Kralja  je  naredilo  to  mučen  vtis,  in  zdelo  se 
mu  je,  da  v  izrazu  gospodinjineni  ne  leži  žalost 
in  bolest,  nego  nekak  živalski  strah,  ki  ga  je  čisto 
iznenadil.  Za  materjo  sta  se  splazili  iz  veže  tudi 
dve  hčeri  Andrejevi  in  sin,   ki  je  bil  še  dečak. 

Osupnjen  je  stopil  v  izbo.  Tudi  tu  ga  ni  nihče 
opazil.  Na  dveh  klopeh,  ki  sta  bili  pregrnjeni  z 
belimi  rjuhami,  je  stala  krsta  in  nad  glavo  mrličevo 
je  visela  na  steni  svetniška  podoba;  okna  niso 
bila  zagrnjena  in  skozi  nje  se  je  videlo  na  dvorišče 
pred  hlev.  Za  pečjo,  od  katere  je  puhtela  vročina, 
je  čepel  starec  ter  molil  ravnodušno  in  monotonsko 
rožni  venec,  nekaj  kmetov  in  nekaj  žensk  pa,  ki 
so  stali  okoli  mrliča,  mu  je  odgovarjalo.  Neki  fant 
se  je  zadel,  ko  se  je  hotel  Kralju  ogniti,  po  na- 
ključju v  leščerbo,  ki  je  gorela  radi  vročine  v  izbi 
prav  slabo  ob  nogah  Andrejevih,  pa  je  odskočil, 
kakor  da  se  je  prestrašil,  ter  se  obrnil  proti  vratom. 
Mrliča  ni  gledal  nihče  izmed  kmetov,  in  Kralju  se 
je  zdelo,  kakor  da  so  v  nekakšni  zadregi,  ker  so 
v  izbi. 

Stopil  je  h  krsti  ter  pokropil  mrliča.  Andrej 
je  bil  oblečen  v  pražnjo  kmečko  obleko;  kamižolo 
je  imel  zapeto  do  vratu.  Oči  je  imel  čisto  zaprte, 
ali  po  ostarelem  licu  ni  bilo  videti  nikakošnih  glo- 
bokih, nelepih  potez;  napol  sivi  lasje  so  mu  nekako 
obkrožali  močno  čelo,  ki  je  bilo  jasno,  čeprav  bledo 
in  voščeno.  Okoli  ust,  se  je  zdelo  Petru,  kakor  da 
bi  mu  plaval  lahen  smeh,  prav  kakor  bi  hotel  po- 
vedati nekaj  veselega  in  prijaznega ;  le  roke,  v  katerih 
je  držal  lesen  molek,  je  imel  l-Tčevito  sklenjene. 

Kralj  je  dolgo  gledal  mrtvega  sorodnika  in 
prišlo  mu  je  na  misel,  kako  mu  je  pripovedoval 
včasih  Andrej  z  ravno  tistim  izrazom  na  licu  o 
setvi,  o  letini  in  o  čredi,  ki  so  mu  jo  pasli  otroci 
po  ledinah.  Začutil  je  v  sebi  nekaj,  kakor  v  kali, 
nekaj  nenavadnega,  kar  ga  je  vznevoljilo  in  vzra- 
dostilo  obenem;  stopil  je  ven  na  dvorišče. 

Bilo  je  še  megleno,  kajti  ura  ni  bila  niti  devet. 
Med  tem  pa  so  odmolili  v  hiši,  in  sosedje  so  začeli 
zabijati  pokrov  na  krsto.  Sem  proti  Andrejevemu 


I 


120 


SREČKO  MAGOLIC: 

RAZVALINE  GRADU  CEUSKIH  GROFOV. 


stanovanju  so  začeli  gostejše  prihajati  vaščani  in 
nabralo  se  jih  je  vkratkem  precej  okoli  vrat, 
drugi  pa  so  postavali  okoli  hleva  in  po  dvorišču. 

Kmalu  se  je  izpred  nizke,  kmečke  hiše  Andre- 
jeve, z  zelenimi  okni  in  slamnato  streho,  koje  stene 
so  bile  že  vse  posivele,  da  se  je  zdelo,  kakor  bi  ta 
dom  izrastel  iz  zemlje,  vil  izprevod  po  blatni  vaški 
cesti.  Spredaj  je  nesel  deček  v  roki  nerodno  sve- 
tiinico  s  prižgano  svečo,  da  se  je  skoraj  zadeval 
ž  njo  ob  tla,  za  njim  pa  so  nosili  kmetje  krsto  in 
za  to  so  se  zvrstili  pogrebci;  tisti  starec,  ki  je  molil 
v  izbi,  je  začel  zopet  molitev  z  visokim  glasom, 
ko  se  je  začel  izprevod  premikati,  —  Kralj  je  stoprav 
opazil,  da  je  revež  kruljav  in  da  ima  na  hrbtu  tolikšno 
grbo,  da  mu  sega  skoro  do  polovice  temena.  Žena 
pokojnikova  je  peljala  seboj  otroke,  roke  pa  je  imela 
sklenjene  pred  seboj  in  v  njih  je  držala  modro  ruto. 

Konec  vasi  je  prišel  duhovnik  ter  je  krsto 
blagoslovil;  Kralj  je  izstopil  iz  izprevoda  ter  šel 
naprej  proti  cerkvi,  ki  je  stala  zunaj  vasi  na 
griču.  Ko  je  dospel  pogreb  tja  gori,  je  šel  mašnik 
pred  altar  in  pričel  daritev.  Zaškripale  so  orgije, 
in  organist  je  pel  hripavo  nekaj  vmes.  Kralj  je 
slonel  ob  okroglem,  močnem  stebru,  ki  je  nosil 
kor  in  dolgo  mu  ni  hotelo  biti  konca.  Motril  je 
narod,  ki  je  klečal  po  potnem  kamenitem  tlaku 
in  gledal  krsto,  ki  je  stala  na  tleh  sredi  cerkve. 
Premišljeval  je,  ali  ti  ljudje,  ti  priprosti  ljudje, 
kaj  mislijo  o  tem,  kaj  da  je  smrt,  ali  bi  si  sploh 
upali  premišljevati  o  nji;  morebiti  bi  se  jim  sploh 
ne  zdelo  potrebno.  Mržnjo  imajo  do  nje  gotovo, 
pač,  nekateri  se  je  boje,  —  da,  prav  to  jim  je 
stalo  napisano  na  licih,  ko  so  bili  zbrani  na  domu 
Andrejevem;  boje  se  kakor  se  boje  otroci.  Videti 
jim  je  bilo,  da  jim  je  bil  mrlič,  s  katerim  so  se 
prej  čutili  brate,  tuj  in  neznan;  morda  le  zato, 
ker  je  bil  Andrej  sedaj  drugačen  kakor  oni,  ker 
je  bil  brez  življenja,  ker  ni  več  govoril  ž  njimi. 
Mogoče,  da  so  se  zato  čutili  nekako  tuje  ž  njim, 
kajti  ti  priprosti  ljudje  delajo  vse  le  iz  instinkta. 
Ali  pa  je  morda  vzrok  preplašenosti  okoliščina, 
ker  jim  je  smrt  nerazumljiva  in  ker  imajo  strah 
pred  vsem  nerazumljivim  in  ker  slutijo  v  vsaki 
stvari,  katere  si  ne  morejo  pojasniti,  nekaj  hudega. 

Kralj  je  čutil  tisti  strah,  ki  ga  ima  ljudstvo 
pred  mrliči  in  pred  smrtjo,  toda  vedel  si  ga  ni 
čisto  natančno  razlagati;  ugibal  je,  ali  tiči  v 
njem  kaj ,  kar  bi  bilo  kakorkoli  utemeljeno  v 
ljudskem  razumu  ali  pa  je  kriv  temu  le  edino 
nezavedni  instinkt. 

Ko  so  vzdignili  krsto  ter  jo  nesli  v  jamo, 
se  je  predramil  in  šel  za  njimi  iz  cerkve.  Mašnik 
je   začel   opravljati   obred  in  narod   mu  je  odgo- 


varjal, ko  je  molil  za  dušo  Andrejevo.  Na  Kralja 
je  napravilo  to  turoben  vtis;  vladal  je  med 
ljudmi  globok  mir,  ki  so  ga  motili  le  zamolkli 
glasovi  v  presledkih.  Tam  za  nizkim  zidom,  ki 
je  mejil  pokopališče,  je  stalo  nekaj  požoltelih 
divjih  kostanjev,  tako  žalostno  v  medlih  jesenskih 
barvah  in  solnceje  zdajpazdaj  posijalo  komaj  vidno. 

Po  pogrebu  je  šel  Kralj  v  vaško  krčmo, 
kjer  so  se  zbrali  kmetje  k  pogrebščini.  Izpočetka 
so  bili  vsi  potlačeni,  —  bila  je  tudi  Andrejeva 
družina  vmes  — ,  in  skoraj  nič  niso  govorili,  le 
pili  so  temnordeče  vino;  na  vsaki  mizi  je  stala 
v  sredi  velika  steklenica,  vse  omizje  pa  je  imelo 
le  en  sam  kozarec.  Nekateri  premožnejši  kmetje 
so  pili  strastno  in  hitro,  kakor  iz  obupa.  Iz  kota, 
kjer  je  viselo  razpelo,  pa  so  se  začeli  kmalu 
oglašati  nekateri,  kot  bi  se  prepirali  in  zabuhel 
človek  je  začel  tolči  ob  mizo  s  pestjo.  Vstal  je 
hrušč  in  vpitje,  in  ko  so  se  hoteli  zgrabiti  ter  se 
je  nekdo  bil  po  prsih  in  kričal,  tedaj  je  skoraj 
priplesal  človek  srednje  rasti  in  obritega  obraza 
s  harmoniko  v  roki  skozi  vrata.  Bil  je  videti 
pijan  in  vlekel  je  mehove  na  vse  pretege.  Pivci 
so  kar  onemeli,  naenkrat  pa  so  začeli  nekateri 
ukati,  drugi  peti  in  tisti,  ki  je  mislil  razgrajati, 
je  sedel  nazaj  na  klop.  Hrušč  je  vedno  naraščal, 
od  miz  pa  se  je  cedilo  vino. 

Kralju  ni  bilo  več  ostati  v  krčmi;  hitel  je 
ven  ter  zapregel  in  se  hitro  odpeljal.  Studil  se 
mu  je  ta  prizor  in  poganjal  je  rjavca,  da  je  voz 
kar  frčal  skozi  vas.  Za  seboj  je  slišal  še  nekaj 
časa  harmoniko  in  vpitje,  a  v  duši  mu  je  bilo 
tesno.  Kolikor  bolj  sta  divjala  konja,  toliko  lepše 
se  mu  je  zdelo;  želel  je  pozabiti  mrtvega  sorod- 
nika, pogreb  in  pijane,  razgrajajoče  kmete,  ki  so 
se  mu  zdeli  prej  kakor  potuhnjeni.  Vedel  ni,  ali 
so  vredni  ti  ljudje  zaničevanja  ali  usmiljenja; 
med  kopo  misli,  ki  so  se  mu  vrivale,  pa  se  mu 
je  vedno  prikazoval  mirni,  veseli  obraz  Andrejev, 
ko  je  ležal  v  krsti,  kakor  bi  bil  storil  nekaj 
lepega,  dobrega.  Oni  blaženi  nasmeh  okoli  po- 
sinjelih  ustnic  mu  je  vstajal  v  spomin  in  ni  se 
ga  mogel  otresti;  čimdalje  je  mislil,  tem  bolj  je 
čutil  nekak  odpor  v  sebi  proti  vsem  ljudem  na 
Selu  in  proti  njihovim  navadam  in  običajem. 
Nekaj  je  v  njih,  proti  čemur  se  upira  vsa  njegova 
notranjost,  nekaj  brutalnega,  nizkega  in  nerazsod- 
nega, ki  ga  odbija  z  vso  silo,  a  zakaj  in  čemu, 
o  tem  si  ni  bil  še  docela  na  čistem,  toda  to 
vprašanje  ga  je  mikalo  neznansko,  da  bi  si  ga 
razložil  in  čutil  je  v  sebi  kakor  dolžnost,  ki  je 
velikega  pomena,  da  si  odgovori  nanje  ter  pride 
do  jasnega  odgovora.  ^^^^^^  prihodnjič.) 

ŽRTVE  ZLATA. 


Spisal  Jos.  Jeranov. 


(Daljf.) 


VI. 


e  Grand  Corso  de  Gala!"  Že  ob  osmih 
zjutraj  je  oznanil  stre!  iz  topa,  da 
se  prične  šetanje  mask  po  mestu. 
Po  vseh  ulicah  in  trgih  so  le- 
tali od  ranega  jutra  počenši  neutrudni  prodajalci, 
ponujajoč  krinke,  skafandre,  rdeče  čepice  in 
confetti  ter  kličoč  na  vse  pretege: 

„Bonbons!  .  .  bonbons!  .  ." 

Okoli  poldneva  se  je  pričela  „bataille  de 
confetti". 

Toda  ti  confetti  v  Niči  niso  tako  pristni, 
kakor  so  bili  v  Rimu  in  Neapolju  še  v  tistih  časih, 
ko  se  je  izprehajala  po  ulicah  gospa  Poezija  — , 
v  tistih  časih,  ko  so  iz  brezštevilnih  vozov  sipali 
galantni  Jupiterji  na  svoje  oboževane  Danaje 
goste  plohe  pravih  pravcatih  slaščic  in  sladkor- 
čkov  .  .  .  Sčasoma  so  postali  galantni  Jupiterji 
skopi  in  so  začeli  nadomeščati  svoje  sladke  pro- 
jektiie  s  posušeno  ilovico  .  .  . 

Prav  tako  frči  tudi  po  ulicah  niških  poleg 
pravih  konfettijev  dokaj  drugih,  prozaičnih  stvari: 
grah,  fižol,  moka,  da,  celo  žagovina!  .  . 

Zato  pa  se  tudi  marsikateri  nališpani  „snob" 
izpočetka  prav  hudo  jezi  na  ta  nepričakovani 
bombardement,  ki  mu  maže  novo  suknjo  .  .  . 
elegantno  kravato  in  frči  v  žepe  pa  za  ovratnik  .  .  . 
In  to  se  mu  ne  godi  morda  le  od  nekaterih 
mimoidočih;   vse  je   tako   razposajeno:    najvišja 


„high-life"  in  najelegantnejši  gospodje  mečejo 
confetti  prav  tako  kakor  priproste  grizetke  in  drugi 
člani  izmed  nižjih  stanov.  Naposled  tudi  takemu 
ozkosrčnežu  ne  ostane  drugega  kakor  da  si  kupi 
krinko  ter  zavojček  confettijev  ter  vrača  srečajočim 
milo  za  drago. 

Tudi  Orel  je  šel  nekoliko  na  ulice,  da  si 
ogleda  to  pestro  drvenje.  Zdelo  se  mu  je,  kakor 
da  obhaja  vsa  ta  pisana  družba  velik  praznik 
vesoljnega  bratstva:  burno  veselje  je  za  nekaj 
časa  izbrisalo  vse  meje  bogastva,  vse  razlike 
slojev  .  .  . 

Niti  zastopniki  nedotakljive  Hermandade  niso 
bili  izvzeti  to  pot;  kar  kupoma  so  jih  bombar- 
dirali,  a  redarji   so   molčali  —  in  se  smejali  .  .  . 

Največji  hrup  je  bil  v  ulicah  Saint-Francois- 
de-Paule;  hiše  so  bile  v  cvetlicah,  vse  je  bilo 
okrašeno  z  zastavami,  oriflamami  ter  guirlandami 
rož  in  zelenja.  Balkone,  okna  in  estrade  so  izpre- 
menili  v  lože  ter  jih  prodajali  po  štirideset,  pet- 
deset frankov  radovednim  gledalcem,  ki  so  se 
hoteli  naslajati  ob  pogledu  na  veliki  korso. 

Ko  si  je  bil  Orel  ogledal  živopisani  svet, 
je  krenil  zopet  domov,  da  se  pripravi  z  Olgo  na 
popoldanski  odhod.  Prav  ko  je  dospel  do  svojega 
hotela  ter  zavil  okrog  ogla,  mu  je  bušila  nežna 
roka  polno  prgišče  confettijev  naravnost  v  obraz. 

„Cher ! . .  Zasačila  sem  vas ! . . . "  Dvoje  temnih 
očesc  se  je  zabliskalo  izza  koketne   maske;   Orel 

je  ročno  spoznal  dražestno  napadalko:  bila  je 
Violette. 

„Oho,  mademoiselle,  varali  ste  se!  Svojega 
protivnika  niste  našli  neoboroženega!  .  ." 

To  izrekši,  je  zalučil  vso  zalogo  streljiva, 
kar  mu  ga  je  bilo  še  ostalo,  Violetti  v  bujne  lase 
in  razbeljeno  lice,  da  se  je  raznovrstni  drobiž  trkljal 
in  vsipal  po  prhutajočih  prelestnih  grudih. 

„Preokreten  sovražnik  ste!  Skleniva  pre- 
mirje! .  ." 

Segla  sta  si  v  roke  .  .  . 

„Midve  sva  že  pripravljeni  za  odhod  .  .  . 
In  vi?" 

»Pravkar  sem  naročil  „char  a  bancs";  iztaknil 
sem  ga  že  komaj  in  komaj,  zakaj  vsi  vozovi  so 
že  skoraj  oddani." 

„Obkorej  torej  odidemo?  .  ." 

„Voz  pride  ob  poldveh ;  obhod  pa  se  prične 
ob  dveh.  Menim,  da  pridemo  prav  k  otvoritvi  ..." 

„Torej  hitimo!  .  .  V  prsih  mi  kujejo  kovači 
nestrpljivega  pričakovanja  — ". 

Kmalu  nato  je  sedela  vsa  družba  maskiranih 
lic  na  okrašenem  „char  a  bancs".  Olga  se  je 
nervozno  oklepala  z  levico  ob  soprogovo  roko, 
Violette  je  sedla  njemu  nasproti,  a  Pierre  je  sedel 
poleg  grofice  V^illabiance  kakor  kozlobradi  Pan 
poleg  Junone. 

Pripeljali  so  se  na  obširni  prostor  pred 
prefekturo.  Tu  je  bil  postavljen  v  podobi  podkve 
ogromen  oder  in  na  njem  so  sedeli  prefekt,  mestni 
veljaki  in  odbor  Carnevala,  katerim  vsem  je  bila 
naloga,  da  prisodijo  najboljšim  jahačem  in  naj- 
ličnejšim  vozovom  častna  darila. 

Ko  se  je  bilo  dalo  znamenje  s  topom,  so 
oživele  nepregledne  množice,  kakor  da  jih  je 
ošinil  elektriški  tok,  in  završele  so  v  pester  pele- 
mele:  slikovito  okrašeni  vozovi  so  zadrdrali, 
drzovite  maske  so  začele  uganjati  svoje  burke, 
cavalcade  so  se  razvile  v  dolge  vrste. 

Korso  se  je  pričel! 

Tudi  voz  z  Orlom  in  njegovo  druščino  se 
je  pridružil  .  .  .  drugim  v  sled.  Sprevod  se  je 
premikal  —  kakor  hudournik  skozi  globeli  in 
soteske  —  po  ulici  „Saint-Francois-de-Paule", 
črez  trg  „Charles-Albert",  odtod  ob  „Quais  du 
Paillon"  proti  »Promenade  des  Anglais". 

Šale  in  zabave  je  bilo  na  vseh  koncih  in 
krajih  .  .  . 

Pa  ne  da  bi  se  uganjale  burke  sirove  in 
nedostojne,  kakor  se  dogaja  drugod,  kadar  obhaja 
Carneval  svoje  orgije  po  ulicah.  Izpod  krink  ni 
slišati  nebrzdanega  kričanja,  ki  razodeva  neote- 
sanega maskiranca,  objestni  dečaki  ne  zbijajo 
svojih  frivolnih  lazzijev.  Tu  je  vse  dostojno,  dasi 


tudi  hrupno  in  vrtoglavo  ...  Pa  tudi  ni  čuda, 
ker  „Corso  de  Gala"  je  zbirališče  najvišjih  slojev 
in  najuglednejših  rodbin  niških,  kakor  tudi  pre- 
možnejših slojev  izToulona  in  Marseilla,  iz  Turina 
in  Milana.  Da  se  ob  tej  priliki  tudi  priprosti 
narod  izborno  zabava,  to  je  gotovo! 

„To  je  mravljišče!  .  .  Glejte  ga  škrata  z 
rdečo  čepico!  .  .  pa  onegale  krokarja,  kako  vam 
smešno  kljuje  in  kavka!  .  .  Ali  vidite  tamle  voz 
s  kraljico  rož?!  .  .  ."  je  vzkliknila  Violette,  bistro 
pogledujoč  zdaj  na  to,  zdaj  na  drugo  plat. 

„Pa  ona  cavalcade! . .  Kaj,  prelestni  jezdeci!? . . 
Tam  zopet  gromovnik  Mart  na  grškem  bojnem 
vozu  .  .  .  naravnost  v  nebo  bo  zdrčal  ta  moderni 
Elija!  .  ."  je  opozarjal  Orel  ter  se  pripogibal 
z  gornjim  telesom  močno  naprej  tako,  da  so  ga 
zdajpazdaj  zaščegetali  Violettini  mehki  kodri  ob 
očesih,  posebno  če  je  zavela  sapa  izza  voglov. 

„Da  bi  se  le  ne  pripetila  kaka  nesreča!"  je 
vzdihovala  Olga  ter  se  še  krepkeje  stisnila  k  so- 
progu; „oh,  tako  se  bojim  .  ,  .  zdajinzdaj  bomo 
zadeli  ob  kak  vogel  ali  voz!  .  ." 

„Ne  boj  se!..  To  je  vendar  krasno:  vse 
polno  jezdecev  in  raznovrstnih  vozov,  pa  vsi  se 
vijejo  skozi  gnečo  kakor  kače  ..." 

„Saj  ni  nobenega  človeka  okroginkrog,  kamor 
se  ozrete!"  je  smehljaje  se  dejala  baronica  Villa- 
bianca,   „sami    duhovi  in   boginje,   sove  in  škrati, 
kamele  in  opice  .  .  .  naposled  že  res  ne  vem,   če  , 
smo  še  mi  ljudje!  .  ." 

„0  seveda  nismo,  madame!"  je  brž  podrezal 
Pierre  v  govorico;  „jaz  zagotovo  vem,  da  sem 
opica  .  .  .  čisto  prava  opica  sem !  .  .  Po  licu  sem 
že  poraščen"  —  potipal  je  žametasto  svojo  krinko  — 
„po  udih  mi  pa  nekaj  gomezi  .  .  .  vleče  me  nekam 
visoko:  najrajši  bi  splezal  na  onole  palmo  .  .  . 
ah,  kako  bi  se  gostil  s  sladkimi  orehi  v  kroni 
sedeč  ..." 

„Pa  kadar  bi  zmanjkalo  orehov?  .  "  je  vpra- 
šala madame  Villabianca. 

„Šel  bi  popravljat  ure  in  metat  skozi  okno 
cekine!  .  ." 

..Nadejala  sem  se  od  vas  kaj  takega,  brbljež ! . . 
Naš  Pierre  je  pač  še  vedno  isti  hudomušni  ne- 
markaj  .  .  .  Kdaj  boste  neki  slekli  svojo  proven- 
^alsko  kožo?  — " 

„Ej  naše  prove(;alske  kože  so  trde,  žvaraste  . . . 
nikdar  se  ne  oglodajo  ...  pa  še  pod  rušo  ne 
gredo  v  slast  čr\om  in  drugi  golazni,  ker  so  pre- 
zategle!  .  .  Bog  vari,  madame,  me  ugrizniti!  — 
Polomili  bi  si  zobe!  .  ." 

Pierre  Torchboef  se  je  namuznil  kakor  bi 
hotel  reči :  „ ...  če  bi  imela  v  ustih  še  katero 
svojo  škrbino  ..." 

„Jezik  imate  pač  vedno  nabrušen  kot  iglo!" 
je  opomnila  madame  Villabianca;  nato  se  je  obr- 
nila k  Orlu  in  dejala: 

„Monsieur  Pierre  Torchboef  govori  angleški, 
nemški  in  bogve  kaj  še,  a  vzlic  temu  je  ostal 
trd  Provengalec,  z  dušo  in  telesom  ..." 

„Aj  tisto  pa  vsikdar,  madame!  .  . 

,Noutre  en  plen  jour 

Voulen  parla  toujour 

La  lengo  dou  Miejour!  .  .'"*) 

V  šumnem  veselju  se  je  pomikal  živopisani 
kortež  dalje  po  „Promenade  des  Anglais". 

Po  dolgi  aleji  palm  je  zašuštel  mornik  .  .  , 
poigral  se  je  z  mesnatimi  lepenastimi  listi  muz 
in  visokih  aloj,  nato  pa  oblil  z  mehkim  hladilom 
razgreta  lica,  ki  so  vršela  dalje  in  dalje  .  .  . 

„Ah,  kako  prijeten  hlad!  .  ."  je  dahnila  Olga 
ter  potegnila  sapo  vase,  da  so  se  nategnile  goste 
gube  na  ohlapni  jopici. 

„In  kako  se  je  razburilo  morje!"  je  dostavila 
Violette.  „Valčki  se  pode  drug  za  drugim  in 
pljuskajo  ob  breg,  kakor  bi  hoteli  pogledati,  kaj 
se  godi  danes  posebnega  za  barierami,  .  .  .  odkod 
ta  gomet  in  trušč  .  .  ," 

Sprevod  jo  je  zavil  po  »Jardin  public"  in 
črez  „Pont  des  Phoceens".  Solnce  je  že  prilezlo 
daleč  na  zaton;  pravkar  je  jelo  polzeti  nad  „Em- 
bouchure  du  Var"  ter  se  potapljati  v  smaragdne 
dvore  »Angelskega  zaliva". 

Naša  petorica  pa  je  krenila  proti  „H6tel  de 
France",  odpočit  se  od  silnih,  očarujočih  vtiskov 
in  se  krepčat  za  večer  .  .  . 

Olgo  je  bil  burni  popoldan  silno  prevzel: 
tožila  je,  da  ji  kuje  po  glavi  ter  da  se  ne  počuti 
nič  kaj  posebno  dobro. 

Ko  so  bili  opravili  svoj  dine,  se  je  odpravila 
takoj  v  svojo  sobo. 

Ostala  družba  pa  je  šla  nadaljevat  svojo 
zabavo. 

Ob  kakih  osmih  zvečer  je  veselje  otvorilo 
šele  vse  svoje  zatvornice.  Po  hišah  so  zažarele 
gruče  svetilk  ...  ob  fasadah  in  alejah  so  se  vile 
nepregledne  guirlande  benečanskih  lampijonov . . . 
vse  je  bilo  v  ognju  .  .  . 

Po  ulicah  so  se  gnetle  nepregledne  trume  .  . . 
Vozovi,  okrašeni  po  kolesih  in  ob  sedežih  s  cvetjem, 
so  drdrali  gor  in  dol  .  .  .  tolpe  najraznovrstnejših 
mask  so  se  šetale  vse  vprek,  pa  živahno  gestiku- 
lirale  in  veselo  vzkrikale  .  .  . 


*)  .Mi,  ki  prebivamo  na  jasnem  dnevu,  liočcmo  go- 
voriti vedno  jezilt  poldanski".  —  Poldan  (Mini,  Miejour)  t,  j. 
južno  Francosko.  —  Pis. 


Kakor  da  je  noč  vlila  novega  ognja  v  žile, 
tako  je  vse  rajalo  in  vzdrhtevalo  v  blaženi  omotici . . . 

Šele  okoli  enajste  ure  je  bilo  postalo  po 
ulicah  nekoliko  tišje  in  mirneje. 

Vse,  kar  je  še  čutilo  v  sebi  slasti  do  novega 
veselja  in  kar  je  imelo  še  nekaj  drobiža  v  žepu, 

—  vse  je  hitelo  v  gledališča,  kjer  se  je  bil  pričel 
„Le  Grand  Veglione". 

V  Niči  običajni  „Veglione"  je  nekaj  sličnega 
maskaradnim  veselicam  drugih  krajev;  samo  da 
se  vrše  tu  v  gledaliških  prostorih,  prav  kakor 
znani  pariški   „Bals  de  1'  Opera". 

Orel  je  bil  krenil  s  svojo  družbo  v  „Grand- 
Theatre".  Že  ob  vhodu  jih  je  presenetila  godba, 
svirajoča  zunaj  na  estradi,  radovednežem  v  nas- 
lado in  v  gledališče  prihajajočim  za  nekak  „avant- 
gout"  tega,  kar  jih  pričakuje  v  notranjih  prostorih. 

Parterre  so  bili  izpremenili  v  plesno  dvorano, 
razsvetljeno  „a  giorno". 

Družba  z  Orlom  si  je  najela  eno  izmed  od- 
ličnejših lož,  ki  so  bile  za  ta  večer  prestvarjene 
v  elegantne  male  salone.  V  sosednjih  ložah  so 
bili  zastopani  vsi  najvišji  krogi  niške  „haute-vo- 
lee"  ...  in  bili  so  tudi  vsi  maskirani  .  .  .  Soupe 
se  je  serviral  kar  v  ložah;  maske  izmed  „demi- 
monde"  pa  so  večerjale  in  si  hladile  razsušena 
grla  v  dvorani  ali  ob  buffetu. 

Za  plesalce  je  že  nedostajalo  prostora  .  .  . 
pa  to  jim  ni  kalilo  zabave!  .  .  Stiskali  so  se  tem 
tesneje  ...  in  stopali  so  si  tembolj  prijateljski 
na  prste!  .  . 

Po  ložah  so  vzletavali  zatiči  buteljk  proti 
stropu  .  .  .  njih  zamolklo  pokanje  se  je  prijetno 
vmešavalo  v  poskočne  melodije  orkestra  .  .  . 

Violette  se  je  okrenila  k  Orlu  ter  dejala: 
„Ej,  kako  se  vrste  pari  po  taktu  šampanjca!  .  . 
To  je  danes  vse  naravno,  neprisiljeno  .  .  ." 

„Odložili  so  za  nekaj  ur  težke  oklepe  nerodne 
etikete.  Danes  rajajo  vsaj  ljudje,  z  mesom  in  krvjo, 

—  ne  pa  naslikani  mannequini  ..." 

„Ah,  kako  je  postalo  tesno,  zaduhlo  v  tem 
malem  kurniku!  .  ." 

„Izvolite,  mademoiselle,  nekoliko  oddihniti 
se?"  je  uslužno  vprašal  Orel  ter  jo  spremil  nato 
v  {oyer. 

Tam  ji  je  bil  ponudil  roko,  in  ona  se  je 
je  oklenila  tesno,  da  je  čutil  mehko  valovanje 
njenih  grudi. 

Prisrčno  sta  kramljala  o  tem  in  onem,  izpre- 
hajaje  se  gori  in  doli 

Naenkrat  se  je  zdrznila  Violette  ob  njegovi 
desnici  .  .  .  njene  oči  so  za  nekaj  hipov  ostrmele 
na  dveh  novih  prišlecih,  ki  sta  počasi  prikorakala 
po  stopnicah  navzgor. 

Prvi  je  bil  postaren  gospod,  srebrnih  las, 
drugi  pa,  v  častniški  uniformi  avstrijske  mornarice, 
je  bi!  vitkega  telesa  in  onih  značilnih  potez  v  licu, 
ki  razodevajo  krepke  sinove  skalovite  Dalmacije. 

Orel  si  je  bil  komaj  površno  pogledal  pri- 
šleca,  ko  mu  je  Violette  že  hlastno  zašepetala  s 
tresočim  glasom,  urno  krenivši  proti  vhodu : 

„Mama  se  bo  dolgočasila  .  .  .  predolgo  sva 
že  zunaj !  .  ." 

Ko  sta  stopila  v  ložo,  je  Violette  brzo  šep- 
nila materi  nekaj  prav  potihoma. 

Orlu  sta  se  iz  šepeta  ujeli  v  uho  le  besedi: 
„.  .  .  kapitan  .  .  .  Barčič  ..." 

Baronica  Villabianca  je  pobledela  nalahno 
in  dejala: 

„Treba  bo  odriniti  .  .  .  pozno  na  jutro  že 
gre  .  .  ." 

Nanagloma  so  se  odpravili  domov  v  svoj 
hotel.  Medpotoma  so  največ  molčali :  obe  dami 
sta  bili  nekako  razmišljeni,  —  Pierre  je  zaspano 
zehal  in  se  jezil  na  rože  po  tlaku,  na  katerih  mu 
je  nekaterikrat  izpodrsnilo,  da  bi  mu  bilo  kmalu 
izpodrsnilo  na  tla,  —  Orlu  pa  se  je  drvila  po 
glavi  slika  za  sliko  ...  V  ospredju  je  zrl  povsod 
le  Violette,  a  od  strani  je  pogledoval  zarjaveli 
obraz  častnika  v  mornarski  uniformi. 

VII. 

,Za  denar  domovino  bi  svojo  prodal  — 
žalibog,  da  je  nimam  nobene !  — 
Za  denar  vse !  Ljubezen  je  moja  denar, 
denar  strast,  ki  po  svetu  me  žene  ..." 
.4.  Aškerc. 

Vedno  hitreje  je  dr\-ilo  Orla  po  vrtincu, 
v  katerega  je  bil  zašel,  oklenivši  se  baronice 
Villabiance  in  nje  hčere. 

Včasih  mu  je  sicer  šinila  v  glavo  misel,  da 
ne  ravna  prav,  ker  pušča  svojo  soprogo  docela 
iznemar,  dočim  se  udaja  tujki  z  vso  svojo  dušo. 
Hotelo  se  mu  je  v  takih  trenotkih  skočiti  iz  tega 
motnega  toka,  kamor  ga  je  bila  zanesla  nevidna 
sila;  —  toda  taki  trenotki  so  bili  sila  kratki,  in 
so  našli  vselej  slabotnega,  brez  kremenite  volje  .  .  . 
Motovililo  se  mu  je  po  glavi:  „Ta  Violette  je 
posebno,  nevsakdanje  bitje  .  .  .  Kako  priprosto 
je  njeno  vedenje  ...  pa  kake  kretnje:  Venera 
je  stopila  na  zemljo !  .  .  .  Ne  vem  še,  da  bi  katera 
znala  tako  duhovito  razpletati  govor  ...  pa  brez 
puhlega  besedičenja !  ...  In  ta  miloba  na  njenem 
obrazu !  —  Pa  kaj  neki  zakriva  mistično  razmerje 
do  pomorskega  častnika  ?  .  .  .    Čemu  sta  se   mu 


izognili  v  gledališču?...  Sicer  pa  obdaja  to 
Violette  sploh  temna,  neprodirna  atmosfera  .  .  . 
Ah,  to  je  atmosfera  globoke  duše!  —  Pa  jaz 
hočem  podreti  vse  ovire,  vzdigniti  hočem  zaklad, 
ki  leži  v  njeni  duši !  —  Kako  neznatna  revica  pa  je 
Olga!  Njeno  obzorje  sega  jedva  od  žličnjaka  do 
ognjišča  ...  Da  sem  se  pač  moral  prikleniti  za 
vse  življenje  na  to  slabotno  bilko!  In  sedaj  naj 
bi  se  izognil  priliki,  ki  mi  je  pred  nosom?  Čemu 
bi  mi  bili  kupi  zlata,  čemu  smeli  roji  čustev  in 
vzvišenih  misli!  .-.  ." 

In  Orla  je  vleklo  po  takih  razmotrivanjih 
s  podvojeno  silo  v  bližino  Violettino. 

Vse  raznovrstne  divertissimente,  ki  so  se 
prirejali  v  Niči  po  velikem  korsu,  je  preživel  in 
presanjal  ob  njeni  strani. 

Na  „Bataille  de  fleurs",  ki  se  je  vršila  črez 
nekaj  dni  na  „Promenade  des  Anglais",  sta  ob- 
sipala drug  drugega  z  vrtnicami,  kamelijami,  jas- 
minom, geranijem  .  .  . 

Na  pustni  torek  sta  se  udeležila  igre  z 
„moccoletti",  kjer  se  je  tisoč  in  tisoč  prs  napenjalo, 
da  ugasnejo  mimoidočim  majhne  goreče  svečice  . . . 

„Haha,  upihnila  sem  vam  luč  življenja!"  je 
poredno  se  smeje  vzklikala  Violette,  napenjajoč 
ustni  v  ljubko  sobico. 

„Au  contraire!  ...  Vi  ste  šele  užgali  v  meni 
novo  življenje!"  se  je  branil  Orel,  nanovo 
prižigajoč  ugaslo  svečico. 

In  res,  ogenj,  ki  mu  ga  je  Violette  užgala 
v  prsih,  je  švigal  vedno  više  in  više,  hlastno 
objemajoč  vse  njegovo  jestvo. 

Ob  enajstih  ponoči  so  zažigali  na  grmadi 
ogromnega  mannequina  —  pusta. 

„Kako  sikajo  ognjeni  jeziki  proti  nebu!  .  ." 
je  vzkliknil  Orel.  „Prav  kakor  v  moji  duši!  .  . 
Zakaj  ste  podnetili  požar  v  duši  moji,  made- 
moiselle  Violette?  ..." 

„Kako  ste  poetski  navdahnjeni,  gospod 
doktor!  .  .  Ako  bi  bila  pompier,  brizgnila  bi  na 
vas  curek  mrzlega  studenca!  .  ." 

„Da,  da,  curek  mrzlega  studenca  ...  iz  dna 
vaše  duše ! .  ." 

Silno  čuvstvo,  ki  je  vezalo  Orla  na  Vio- 
letto,  je  rastlo  od  dne  do  dne  v  njegovih  prsih  .  .  . 

Toda  Violette  mu  še  ni  pokazala  v  ničemer, 
da  bi  tudi  on  njo  zanimal  bolj  kakor  ljub  znanec 
in  prijeten  družabnik  .  .  . 

In  prav  to  je  razpaljevalo  njegovo  dušo,  da 
je  še  s  tem  večjo  strastjo  tlel  in  mrl  za  njo. 

(Dalje  prihodnjič.) 

v  TOŽNEM  TRENUTKU. 


Zazibal  vrt  se  je 
v  jesenski  sen 
in  veter  je  zavel 
po  njem  studen. 

Kaj  hočeš,  listič,  še 
na  veji  zdaj? 
Aj,  zbežal,  zbežal  je 
cvetoči  maj  .  .  . 


Pač   sanjal   si   enkrat 
še  sen  sladak, 
in  tebi  jaz   tedaj 
sem  bil  enak. 

Zdaj  si  porumenel 
in  ovenel 
in  tudi  meni  maj 
je  odcvetel. 


Ko  strte  nade  so 
in  up  odvzet, 
čemu  pred  smrtjo  nam 
še  strah,  trepet? 

Aj,  listič,   skoraj   boš 
trohnel  na  tleh  .  .  . 
Da  spaval  tudi  jaz 
bi  že  v  grobeh! 

Zb.  Riisin. 


MARK  MATVEJEVIČ  ANTOKOLSKIJ: 

MEFISTO. 

LISTEK. 


H.  MAKART: 
P.  P.  RUBENS. 


KNJIŽEVNOST. 

A.  Aškerc:  Balade  in  romance.  Drugi  natisk.  Izdala 
in  založila  Ign.  pl.  Kleinmavr  &  Fed.  Bjmberg  v  Ljubljani. 
1903.  Znamenite  in  splošnopriljubljene  Aškerčeve  balade  in 
romance,  ta  biser  naše  poetske  književnosti,  so  izšle  po  pre- 
teku 12  let  v  11.  natiska.  Jedva  1200  iztisov  je  potrebovalo 
cel  ducat  let,  da  je  mogel  pesnik  prirediti  novo  izdajo!  To  je 
pač  signatura  časa,  ki  razvoju  slovstva  nikakor  ni  ugoden. 
Slovenska  javnost  je  prvo  izdajo  Aškerčeve  knjige  pozdravila 
z  izrednim  veseljem  in  kritika  jo  je  sprejela  z  neomejeno  po- 
hvalo. Aškerc  je  sedaj  nekatere  pesmi  nekoliko  opilil  ter 
izpustil  nekatera  odvečna  mesta,  tako  da  je  danes  njegovo  delo 
tudi  v  formalnem  ozira  popolno.  Cena  2  K.  O  klasični  knjigi 
prinesemo  prihodnjič  obširnejše  poročilo. 

t  Aleksandrov  Josip  Murn :  Pesmi  in  romance. 
Uredil  dr.  Ivan  Prijatelj.  Izdal  in  založil  L.  Scinventner  v 
Ljubljani.  1903.  G.  dr.  Prijatelj  je  zbral  najboljše  pesmi  pokoj- 
nega poeta  Jos.  Murna  (glej  članek  »Mlada  slovenska  lirika" 
zv.  i.  .Slovana")  ter  jih  z  lepim  vvodom  izdal  pri  Schvvent- 
nerju.  Pesmi  so  bile  deloma  že  natisnjene,  deloma  pa  so  iz 
pesnikove  rokopisne  ostaline.  Krasno  knjižico  sprejme  pač 
vsakdo  z  radostjo.  Knjiga  ima  obliko  Kettejevih  poezij,  a  je 
za  3  pole  obširnejša.  Str.  136.  Cena  broširanemu  zvezku  3  K 
50  h,  vezanemu  v  platneno  originalno  vez  5  K ;  po  pošti  20  h 
več.  Izredno  elegantno  knjigo  najtoplejše  priporočamo.  Ob- 
širnejšo oceno  prinesemo  prihodnjič. 

Izdanja  družbe  sv.  Cirila  in  Metoda.  Pravkar  je  iz- 
šel družbeni  .Vestni  k',  ki  poroča  o  dosedanjih  velikih  skup- 
ščinah in  prinaša  mnogo  podatkov  o  podružnicah  na  Kranjskem, 
Štajerskem,  Koroškem  in  Primorskem,  o  društvenih  zavodih, 
o  društvenem  gospodarstvu  sploh  itd.  S  to  publikacijo  je 
ustreženo  čestokrat  izraženim  željam  družbenikov.  Obenem 
je  izšla  knjižica  družbe  sv.  Cirila  in  Metoda 
(14.  zvezek),  ki  prinaša  nabožne  in  slovstvene  liste,  katere  je 
vprid  šolske  družbe  zbral  trnovski  župnik  Ivan  Vrh  ovni  k. 
Tu  so  podani  životopisi  nekaterih  starejših  slovenskih  pisa- 
teljev v  lepi,  poučni  obliki.  Cena  80  vinarjev.  —  Maloprej 
izšla  je  tudi  pripovedna  pesem :  ,T  a  r  b  u  1  a" ,  devica-mučenica. 


speval  Janez  Bile.  —  Cena  80  vinarjev. ,—  Končno  je  izšla 
ljubka  črtica  pokojne  pisateljice  Lujize  Pesjakove:  .Smrt 
pravičnega",  pismo ,  ki  fga  je  pisala  soproga  Poncija 
Pilata,  Klavdija  Prokla,  svoji  prijateljici  Fulviji  Rešili.  Cena 
20  vinarjev.  Te  tri  knjižice  z  .Vestnikom"  vred  se  bodo  po- 
šiljale raznim  društvom,  kakor  tudi  posameznim  rodoljubom 
po  deželi.  Ciril-Metodova  družba  potrebuje  podpore,  ako 
hoče  svojo  težavno  nalogo  uspešno  vršiti,  zato  naj  sloven- 
sko občinstvo  vseh  slojev  v  polni  meri  stori  svojo  narodno 
dolžnost. 

Ročni  kažipot  po  Goriškem,  Trstu  in  Ljubljani  in 
koledar  za  navadno  leto  1903.  Sestavil  And.  Gabršček 
IX.  letnik.  (Cena  K  1  60.  S  pošto  10  h  več.)  V  Gorici  tiskala 
in  založila  .Goriška  tiskarna'  A.  Gabršček.  1903.  Obseg: 
L  Poknežena  grofovina  Goriško-Gradičanska. 
Deželno  glavno  mesto  Gorica  (str.  23-^8).  Politični  okraj 
goriške  okolice  (59 — 88).  Politični  okraj  tolminski  (88 — 107). 
Politični  okraj  sežanski  (108—127).  Politični  okraj  gradiščanski 
(117— 137).  — II.  Trst  z  okolico  (138— 158).  —  IIL  Ljub- 
ljana (163—271.)  —  Ta  .ročni  kažipot'  podaja  najnatanč- 
nejše informacije  o  mestnih,  deželnih,  državnih  in  cerkvenih 
uradih  in  uradništvih,  o  šolstvu,  društvih,  zavodih,  trgovcih, 
obrtnikih,  zavarovalnicah,  zbirkah,  zdravnikih,  časopisih,  po- 
slancih ter  sploh  o  vsem,  kar  ima  za  javnost  količkaj  večjo 
važnost.  Knjiga  je  torej  velike  vrednosti  za  vsakogar. 

Knjige  „Matice  Hrvatske"  za  I.  1902.  DobUi  smo 
sledeče  knjige:  1.  Hrvatski  kraljevi.  Pentalogija.  (924—1102). 
Prvi  dio:  To  m  i  slav.  Histerija  u  pet  čina.  Napisao  Stjepan 
M  i  le  t  i  č.  —  2.  Črtice  iz  hrvatske  književnosti  111.  Povjest 
hrvatske  književnosti  u  Dalmaciji  iDubrovniku. 
Piše  Milorad  Medini.  Knjiga  L  —  3.  Zabavna  knjižnica 
.Matice  Hn^atske":  Ženski  ude  si.  Tri  pripoviesti.  Paras- 
kina  sreča.  —  Sirota.  —  Udala  se.  Spisal  Živko  Bertič. 
—  4.  Zabavna  knjižnica.  Probrane  pjesme  Tugomira 
Alaupoviča.  —  5.  Zabavna  knjižnica.  U  do  vi  ca.  Pri- 
poviest  iz  XVIL  vieka.  Napisao  J.  E.  Tomič.  —6.  Dubro- 
vačka  trilogija.  Spisal  Ivo  Vojnovič.  —  7.  Slavenska 
knjižnica.  Djevojački  sviet.  Izabrane  pripoviesti  čeških 
spisateljica.   S  češkega  preveo  i  uvodom  o   kultumom   radu 


127 


Češke,  obrazovane  žene  popratio  Stjepan  Radič.  —  8.  Ferdo 
Šišič:  Vojvoda  Hrvoje  Vukčič  Hrvatinič  i  njegovo 
doba.  9.  Poučna  knjižnica.  Izabrana  poglavja  iz  narodnoga 
gospodarstva  (poiitičke  ekonomije).  Napisao  Fran  Milo  bar. 
—  10.  Knjižnica  za  klasičnu  starinu.  Knjiga  VI.  Život  starih 
Grka.  Sastavio  Ko  lom  a  n  Rac.  Sa  66  slika  u  slogu. 

O  teh  prelepih  knjigah  prinesemo  ocene  in  poročila  v  pri- 
hodnjih štev.  .Slovana".  Najplodovitejše  in  najodličnejše  ju- 
goslovansko književno  društvo,  .Hrvatska  Matica"  naj  bi 
imela  vedno  več  članov  tudi  med  Slovenci!  Želeti  pa  je  tudi, 
da  najde  med  Hrvati  naša  .Slovenska  Matica"  več  zanimanja 
in  več  članov  kakor  doslej.  Vzlic  vsemu  ostane  namreč  doslej 
še  neoporečna  istina,  da  razumevajo  Slovenci  slovansko  vza- 
jemnost —  bodisi  kulturno  ali  politično  —  še  najboljše,  ne 
le  ob  banketih  in  v  slavnostnih  člankih,  nego  tudi  v  dejanju! 
Slovenska  in  hrvatska  .Matica" '  sta  poklicani  v  prvi  vrsti, 
da  književno  vzajemnost  čim  bolj  in  bolj  realizirata.  S  sa- 
mimi resolucijami  na  žurnalistovskih  shodih  ni  prav  nič  po- 
magano!  Spoznavajmo  in  podpirajmo  se! 

iVlaky  v  žitč:  Gabriela  Preisova.  V  založbi  društva 
.Maj"  v  Pragi  so  izšle  pod  tem  naslovom  štiri  .koroške  po- 
vesti". Gabrijela  Preisova  je  med  slovenskim  čitateljstvom 
dobro  znana  in  priljubljena  češka  pisateljica,  katere  razne 
povesti  so  izšle  tudi  v  slovenskem  prevodu.  Preisova  prihaja 
rada  med  koroške  Slovence,  zato  imajo  njene  povesti  duh  ko- 
roških tal,  ki  ga  ni  možno  nadomestiti  umetnim  potom.  No- 
tranja resničnost  je  glavni  čar  teh  slik  iz  življenja  Korošcev. 
Pisateljica  zna  zanimivo  pripovedovati,  je  dobra  psihologinja 
ter  umeje  s  karakterističnimi  dialogi  povečati  pristnost  kolorita. 
Želeti  je.  da  bi  izšle  tudi  te  povesti  kmalu  v  dobrem  slovenskem 
prevodu.  K.  H — r. 

Petdesetletnico  Jaroslava  Vrchlickega,  češkega  pes- 
nika, prozaista  in  dramatika,  so  praznovali  Čehi  dne  16.  t.  m. 
Njegovo  ime  je  Emil  Frida.  Rojen  je  bil  v  Lounu.  Vrchlicky 
je  med  najplodovitejšimi  literati  svetovne  literature.  Izdal  je 
mnogo  zvezkov  pesnij  (lirskih  in  epskih),  povesti  in  dram 
veseloiger  in  tragedij)  ter  prevel  dela  prvih  klasikov  nemške, 
italijanske,  angleške,  francoske,  španske,  poljske  in  nordijske 
literature.  Sedaj  deluje  kot  profesor  slovstva  na  češkem  vse- 
učilišču v  Pragi  ter  je  član  gospodske  zbornice.  Obširnejšo 
študijo  s  pesnikovo  sliko  prinese  .Slovan"  prihodnjič. 

Dvajset  let  poljske  književnosti.  Spisal  Viljem 
Feldman.  2  dela.  Z  ljubeznijo  in  s  temperamentom  se  je 
lotil  V.  Feldman  velike  naloge,  opisati  in  označiti  literarne 
struje  in  delavce  na  polju  poljske  književnosti  v  razdobju 
poslednjih  20  let.  Delo  se  začenja  z  1.  1880,  ko  je  bil  pozi- 
tivizem vladar  tako  v  politiki  kakor  v  slovstvu.  V  Varšavi 
je  ustanovil  Swi^tochowski  svoj  tednik  za  znanstvo  in 
leposlovje  .Pravda".  Tedaj  so  se  pojavljali  pesnik  Asnyk, 
Gomulicki  in  M.Konopnicka  ter  pisatelja  prozaista 
Boleslav  Prus  in  E.  Orszeszkowa,  ki  združuje  v  sebi 
moško  energičen,  skoraj  hladen  razum  z  globokim,  pristno 
ženskim  sočutjem.  Asnyka  imenuje  Feldman  največjega  poeta 
filozofa  in  mojstra  oblike;  Konopnicka  pa  je  pesnikinja  ljudstva, 
demokratka,  narodna  v  oblikah  in  sujetih.  Orszeszkowa  obde- 
luje snovi  iz  plemiških  in  narodnih,  kmetskih  in  židovskih 
slojev,  Prus  pa  je  realen  pozitivist,  fin  stilist  in  globok  psiholog, 
ki  je  doma  v  vseh  sferah  poljskega  pestrega  življenja.  Pisatelj 
tipičnega  plemištva  je  Henryk  Sienkiewicz,  slikar  besede, 
a  brez  vpliva  na  razvoj  idej  novega  zaroda.  Naturalizem 
zastopajo  Dygasinski,  ZapolskainOstoja.  Ti  tvorijo 
most  med  staro  in  novo  umetnostjo,  predigro  k  najnovejšim 
literarnim  strujam.  Najmlajši  poljski  književnosti  je  posvetil 
Feldman  ves  II.  del  svoje  knjige.  Začenja  se  z  1.  1890.  Rodila 
se  je  poljska   dekadenca,  ki   sta  ji   bila   očeta  M  i  r  i  a  m   in 


Lange.  .Bolna  misel,  skeptična  in  osvobojena  vsakega 
ponosa,  je  povesila  svoja  krila  in  se  povrnila  k  svojemu 
globočjemu  bistvu,  k  veliki,  neznani,  z  brutalno  samozavestjo 
s  prestola  pahnjeni  kraljici  —  duši".  Apoteoza  .nage  duše" 
je  smoter  najnovejšim  literarnim  strujam.  Globoka  revolucija 
vlada  v  duhovih  in  v  slovstvu  zapada.  Pod  vplivom  Škandi- 
navcev,  Ibsena,  Strindberga,  Garborga  in  Hamsuma  stoje 
Belmont,  Mankowski  in  Dombrowski.  Simbolizem 
in  misticizem  sta  osvojila  poljske  pisatelje  brez  dogem.  Toda 
ta  kaos  je  trajal  kratko  dobo.  Kazimir  Tetmajer  je  kon- 
kretnejši ter  izraža  že  jasnejše  hrepenenje  modernega  človeka 
po  sreči.  Ivan  Kasprowicz  udarja  na  nove  strune,  v  ka- 
terih glasovih  pa  se  vpleta  zopet  odmev  narodne  poezije. 
Na  dramatsko  slovstvo  vplivata  Sudermann  in  Hauptmann. 
Zastopniki  poljske  realistične  drame  so  Vojcicka  in  Ki- 
si elews  ki,  poetične  bajke  v  obliki  drame  pa  Rydel  in 
Sinkievvicz.  Doba  najmlajše  poljske  moderne  se  začenja 
s  tednikom  .Žycie".  Na  čelu  ji  stoji  St.  Przybyszewski, 
za  njim  pa  stopajo  St.  V  y  s  p  i  a  n  s  k  i  in  Štefan  Ž  e  r  o  m  s  k  i , 
predstavitelja  poljske  narodne  melanliolije,  izvirajoče  v  žalosti 
nad  minolostjo  in  sedanjostjo,  VI.  Orkan,  Danilovvski, 
Wolska,  Staff  in  Micinski.  Feldman  je  somišljenik 
dekadence  in  njegov  entuziazem  ga  zavaja  cesto  do  nekri- 
tičnosti.  Vendar  je  njegovo  delo  za  spoznanje  najnovejših 
literarnih  stremljenj  med  Poljaki  velike  vrednosti.  Ker  je 
pisatelj  duhovit ,  temperamenten  in  spreten  stilist ,  ljubeč 
plastične  slike  in  živ,  bujen  kolorit,  je  njegovo  veliko  delo 
vrhu  tega  tudi  prijetno  in  vseskoz  zanimivo  čtivo.     A.  Hajek. 

Maloruske  novele.  Občudovanja  vredno  je,  kako  se 
bore  Malurusi,  ki  žive  pač  v  malenkostnih  in  težkih  razmerah 
ter  v  neprestanem  boju  za  najprimitivnejše  narodnopolitične 
pravice,  tudi  za  vedno  višji  kulturen  razvoj.  Ta  nadarjeni  narod 
ima  lepo  vrsto  pisateljev  in  pisateljic,  ki  vzbujajo  pozornost 
tudi  drugod.  Nedavno  je  izšla  zopet  zbirka  novel  odlične 
maloruske  pisateljice  Olge  Kobyianske  pod  naslovom 
.Maloruske  novele",  ki  kažejo  lep  pripovedniški  dar  in  so 
zanimive  zlasti  zato,  ker  so  tipične  slike  maloruskega  naro- 
dovega življenja.  Nekatere  teh  novel  so  izšle  tudi  v  nemškem 
jeziku  v  založbi  J.  C.  C.  Brunsa  v  Mindenu  na  Westfalskem 
s  študijo  Georga  Adama :  .Zadnje  stoletje  maloruskega 
slovstva".  —  M. 

L.  Melšin.  V  letih  70 — 80  preteklega  stoletja  se  je 
pojavil  med  Rusi  mlad,  nadarjen  lirik,  Melšin,  katerega  pesni 
je  prevevala  spočetka  morda  nekoliko  pretirana  romantika. 
Pozneje  pa  je  krenil  na  pot  Nekrasova,  na  pot  socialnega 
pesništva.  Kakor  vsa  tedanja  mladina,  ki  je  imela  le  kaj  in- 
teligence in  naobrazbe,  se  je  združil  tudi  Melšin  z  revolucio- 
narci,  potezal  se  je  za  pravice  ljudstva  ter  se  strastno  boril, 
da  osvobodi  svojo  domovino  spon  absolutizma.  V  borbi  za 
osvobojo  naroda  pa  je  malodane  zamrla  pesniška  struna  Mel- 
šina.  Kot  .nevaren  revolucionarec"  je  bil  prognan  v  Sibirijo; 
in  od  istega  časa  se  je  pojavila  v  Rusiji  zdaj  pa  zdaj  kaka 
globoka,  socialna  pesem  sila  temačnega,  uprav  sibirskega 
kolorita.  Se  večje  zanimanje  pa  so  vzbudile  Melšinove  črtice, 
ki  so  začele  izhajati  1.  1896  v  časniku  .Ruskoje  Bogatstvo" 
pod  skupnim  naslovom  ,lz  sveta  zavrženih"  in  katerih 
je  sedaj  že  dva  debela  zvezka.  Tu  šele  je  stopil  Melšin  na 
pravo  polje,  tu  je  razkril  veliko  moč  svojega  pesniškega  daru, 
polnega  fine  karakteristike  in  individualnosti.  Delo  .Iz  sveta 
zavrženih"  je  nekak  dnevnik  kaznjenca,  ki  opisuje  živo,  rea- 
listično ter  z  najfinejšimi  nuansami  življenje  v  prisilnih  delav- 
nicah tam  v  severni  Sibiriji.  Pisatelj  pripoveduje  edinole  to, 
kar  je  videl  in  slišal  sam,  vsega  druzega  se  ogiblje  Uprav 
mojstrsko  razkriva  Melšin  golo  dušo  zločinca  v  vsej  svoji  po- 
divjanosti, v  kateri  pa  se  vendar  zabliska  včasih  plemenito, 

človeško  čustvo.  Dl'1o  ,Iz  sveta  zavrženili"  jo  visoke  pesniške 
vrednosti,  plastična  slika  življenja  in  čustvovanja  prognancev 
v  Sibiriji  M. 

Ruskaja  biblioteka.  Sedaj,  ko  se  po  raznih  slovenskih 
krajih  otvarjajo  ruski  kružki,  ko  je  slednjič  zanimanje  za  ruski 
jezik  prodrlo  tudi  med  Slovence,  ne  bo  morebiti  odveč,  ako 
napišem  par  besed  o  ruski  biblioteki,  ki  izhaja  v  Lvovu  od 
1.  1887.  Znano  je,  da  vsa  slovnica  in  teorija  ne  pomagata 
mnogo,  da  se  s  samo  slovnico  ni  možno  naučiti  nikakega  jezika. 
Citanje  šele,  kjer  se  kaže  vse  bogastvo  besed,  je  najboljši 
pripomoček  k  poznanju  jezika.  Sprva  dela  čitanje  v  vsaktereni 
tujem  jeziku  težkoče,  a  ko  s  slovarjem  prečitaš  par  knjig,  gre 
prav  lahko  tudi  brez  slovarja.  —  Kje  naj  dobim  ruskih  knjig? 
Tako  sem  slišala  povpraševati  učence  ruskega  kružka.  Direktno 
iz  Rusije  je  res  malo  težavno  in  predrago  naročanje  knjig, 
zato  omenjam  rus.  biblioteke,  ki  izhaja  v  Lvovu,  ki  je  prvič 
Jako  cena  in  ki  se  drugič  dobiva  vedno  brez  vsakih  težkoč. 
Imenovana  knjižnica,  ki  izhaja  mesečno,  stane  za  vse  leto  le 
5  K.  ter  prinaša  dela  najboljših  in  najbolj  znanih  ruskih  pisa- 
teljev. Kdor/je  tako  srečen,  da  je  na  biblioteko  naročen  že 
več  let,  ima  lepo  zbirko  ruskih  umotvorov,  n.  pr.  svetovno- 
znani,  nedosežni  roman  Tolstega:  .Vojna  in  mir",  Dostojev- 
skega; .Hudodelstvo  in  kazen",  .Vstajenje"  Tolstega,  ,Foma 
Gordjejev'  Gorkega,  .Revizor"  Gogolja,  .Večna  istina"  Po- 
tapenka  itd.  Razven  tega  izšlo  je  v  imenovani  biblioteki  še 
mnogo  manjših  del,  kakor:  novel  in  črtic,  ki  so  res  pravi  biseri 
in  ob  katerih  se  človek  čitaje  uprav  naslaja.  Kdor  se  pridno 
uči  ruščine  leto  dni,  prav  lahko  seže  po  teh  knjigah.  Prepri- 
čana sem,  da  se  mu  bo  jezik  v  njih  zdel  po  nekolikih  zvezkih 
uprav  domač.  Kakor  rečeno,  biblioteka  je  cena  in  izhaja  me- 
sečno, kar  je  prav  primerno  za  čitatelje  —  začetnike.  Naročati 
je:  Rus.  biblioteka,  Lvov,  Russkaja  ulica,  N.  3.        Marica. 

„Lettres  a  Fran^oise",  I.  zvezek  serije  romanov  .Mo- 
dema žena".  Znani  francoski  pisatelj  Marcel  Prevost, 
avtor  del  .Sestrična  Lavra",  .Polovična  nedolžnost",  .Julkina 
možitev"  i.  dr.,  je  krenil  že  v  zadnjih  svojih  delih  .Frederique' 
in^.Lea'  na  drugo  pot,  ki  jo  je  zlasti  jasno  začrtal  v  najno- 
vejšem svojem  proizvodu:  .Lettres  a  Francoise".  Nekdanji 
raziskovalec  duševno  bolehavih,  nenormalnih,  pokvarjenih  žen- 
skih bitij  zahteva  v  svojih  .Pismih  nečakinji  Francki",  naj 
bi  se  nauk,  ki  ga  je  moral  človek  dobiti  iz  prejšnjih  njegovih 
del,  uporabil  praktično.  Ženski  je  treba  prave,  resne 
vzgoje,  kajti  od  inteligentne,  dušno  in  srčno  naobražene  žene 
je  tudi  odvisen  kulturni  razvoj  vsega  naroda.  Prevost  se  do- 
tika v  tej  knjigi  vseh  perečih  točk  ženskega  vprašanja  ter 
zlasti  ženske  vzgoje.  Knjiga  je  namenjena  v  prvi  vrsti  mladim 
dekletom  in  materam.  M. 


GLEDALIŠČE  IN  GLASBA. 

Slovenska  drama.  Dve  noviteti  sta  se  igrali  v  prete- 
čenem  mesecu:  veseloigra  dr.  Jos.  Štolbe  .Morska  deklica" 
in  drama  Maksa  Dreyerja  .Poskusni  kandidat".  Češka 
veseloigra  je  francoskega  duha  in  značaja.  Ideja  ni  docela  iz- 
virna in  nova,  a  srečno  obdelana.  Dejanje  je  živahno  in  za- 
nimivo, zapletek  in  razpletek  prav  dober.  Glavno  ulogo  ima 
Fajdiga,  filister  donjuanskih  nakan,  a  malomestne  naivnosti. 
Igral  ga  je  g.  Lier  z  bravouro.  Izvrsten  tip  nevoščljivega  in 
škodoželjnega,  hkratu  pa  dobrodušnega  prijatelja  je  ustvaril  tudi 
g.  Ve  rov  še  k.  Naslovno  subretno  ulogo  .Milene"  je  igrala 
prav  uspešno  gdč.  Riickova.  V  ensemblu  so  se  odlikovali 
ga.  Danilova,  g.  Dobrovolny  in  g.  Boleška. 

Naslovno  ulogo  v  Dre\'erjevem  .Poskusnem  kan- 
didatu" je  igral  g.  Hašler  s  polnim  razumevanjem,  s  tem- 


peramentom in  s  pristno  gorkoto.  Dokazal  je,  da  je  misleč 
igralec,  ki  ima  rutino  ter  dovolj  daru,  da  postane  vrla  moč 
našega  gledališča.  Sttirmerja  je  karakteriziral  s  finimi  detajli 
gosp.  Lier,  ki  je  ustvaril  najmarkantnejši  tip  v  vsej  drami. 
Prav7dober  je  bil  tudi  Benefeldt  g.  Dobro  vol  nega  .  ki  je 
igral  mirno  in  premišljeno.  Ulogo  učiteljice  je  diskretno  pred- 
stavljala gdč.  R  ii  C  k  o  v  a  ter  našla  v  poslednjem  dejanju 
pristno  tragičnih  tonov.  Temperamentno  in  prisrčno  je  igrala 
gdč.  Kreisova  Gerto  ter  v  poslednjih  svojih  prizorih  vnovič 
dokumentirala  svojo  sposobnost  za  najresnejše  uloge.  Njen  jok 
ob  slovesu  s  Fricem  je  bil  dojinljiv  ter  ves  prizor  igran  s 
lino  realistiko.  G.  Dragutinovič  je  pokazal  s  starim  Heit- 
mannom  svojo  veliko  porabnost  za  karakterje ;  igral  je  de- 
tajlirano  in  iskreno.  V  ensemblu  so  storili  docela  svojo  dolž- 
nost agilni  g.  Boleška,  g.  Lovšin  in  g.  Verovšek. 

V  tej  dobi  sta  se  igrali  tudi  Govekarjevi  priljubljeni 
dramatizaciji  .Rokovnjači"  in  .Deseti  brat".  Žal,  da 
se  narodnim  dramam  posveča  premalo  skrbnosti  v  uprizar- 
janju !  Ako  bi  se  količkaj  žrtvovalo  za  izvirne  naše  drame, 
bi  se  koristilo  le  stvari. 

V  Anzengruberjevi  drami  .Kri  voprisežni  k*  je 
gostoval  gosp.  Ign.  Borštnik  ter  dosegel  v  naslovni  ulogi 
velik  uspeh.  Izbora  igre  za  gostovanje  tega  modernega  umet- 
nika pa  ne  moremo  imenovati  srečnim.  Dr.  P. 

Slovenska  opera.  Gounodov  .Faust'  in  noviteta 
.Hoffmannove  pripovesti"  Jacquesa  Offenbacha  sta  pol- 
nila operni  repertoire  minolega  meseca.  Ulogo  .Fausta'  je  v 
pevskem  oziru  znamenito  izvrševal  g.  Vlček,  tenor  velikega, 
velesimpatičnega  glasu.  G.  Aschenbrenner ja  .Mefisto"  je 
izvrsten  pač  z  igralskega  stališča,  vendar  mu  tudi  v  pevskem 
oziru  ne  gre  preveč  negativno  upoštevati  nasalnosti  petja,  ker 
je  sicer  pevec  okusa  in  preciznosti.  Gosp.  Kral  je  bil  prav 
dober  Valentin,  dasi  je  njegov  glas  nekam  pretrd.  Gdč.  Pro- 
c  h  a  z  k  o  v  a  je  kot  igralka  docela  vztrezala  in  bila  poleg 
.Fausta"  ljubezniva  pojava.  Prav  zal  Siebel  prisrčnega  petja 
je  bila  ga.  Svobodo  v  a-Hanuševa.  Zbor  je  popolnoma 
zadoščal,  dasi  si  želimo  več  igre  poleg  petja. 

.Hoffmannove  pripovesti"  so  prav  lepa  točka 
slovenskega  opernega  repertoirja. 

Izvršitev  te  romantične  opere  je  bila  dobra.  Gdčna. 
Prochazkova  je  svoji  dve  ulogi  kot  Ohmpija  v  L  in  kot 
Giulietta  v  II.  dejanju  izvršila  kot  pevka,  še  bolje  pa  kot 
igralka  zadovoljivo.  Melodijozno  arijo,  katero  ponavlja  kot 
Olimpija  večkrat,  je  prepevala  s  finim  povdarjanjem.  V  drugi 
ulogi,  kot  Giulietta  nam  je  gdč.  Prochazkova  s  premiš- 
ljenim kretanjem  predočila  strastno  življenje  v  polni  meri 
uživajoče  Benečanko.  Krasno  beneško  barkarolo  pa  je  pela  z 
občutkom.  V  glavni  ulogi  III.  dejanja,  v  dramatični  ulogi 
Antonije  je  nastopila  ga.  Svoboda-Hanuševa  in  je  vlo- 
žila vanjo  vso  svojo  umetniško  nadarjenost.  S  svojim  zvonkim 
glasom  je  pela  izvrstno  melodijozne  arije  in  se  je  tudi  v  igri, 
kakor  vedno,  prav  lepo  odlikovala.  Hoffmanna  je  pel  gospod 
Vlček.  Žal,  da  je  bil  nekoliko  indisponiran.  Semtertja  je  bilo 
opaziti  tudi  nekoliko  disoniranja.  Nikolaja  je  krasno  pela 
gdč.  Glivarčeva  ter  s  svojim  simpatičnim  glasom  in  na- 
stopom dobro  predočila  dobrosrčnega  prijatelja.  Ista  gospo- 
dična je  izvrstno  pela  tudi  glas  matere  Antonije  v  III.  de- 
janju. V  vsej  operi  aktivna  vloga  Hoffmannovega  demona,  ki 
nastopa  v  ulogah  Coppelija,  Daperttuta  in  dr.  Mirakla,  je  bila 
dodeljena  g.  režiserju  Aschenbrenner  ju,  ki  je  vse  tri 
uloge  rešil  povsem  srečno.  Pač  pa  naj  bi  položil  v  svoje 
uloge  še  nekohko  več  demoničnosti  in  skrivnosti.  G.  Hašler 
ter  g.  Lier  sta  svoje  manjše  uloge  izvršila  prav  dobro.  — 
Glede  uprizoritve  omenjamo,  da  je  bilo  dejanje  v  Benetkah 
spričo  nedostatnosti  dekoracij  in  mobilij   preubožno.    Krivda 

tiči  pač  v  štedljivosti  deželnega  odbora.  Tudi  oder  jo  za  take 
prilike  premajhen  in  zlasti  premalo  globok.  B. 

„Pikova  daTia".  Opera  v  treh  dejanjih.  Uglasbil  P.  Čaj- 
kovski.  Rusi  prodirajo  vedno  bolj  s  svojo  kulturo.  Ruski  ro- 
mani se  prevajajo  v  vse  jezike,  najrazličnejši  listi  in  zborniki 
prinašajo  prevode  ruskih  črtic  in  novel,  po  največjih  svetovnih 
odrih  se  igrajo  moderne  ruske  drame  ter  se  prepevajo  ruske 
opere.  Na  odru  dunajskega  opernega  gledališča  je  nedavno 
dosegla  opera  P.Čajkovskega  epohalne  uspehe.  Aleksander 
Sergejevič  Puškin  je  spisal  novelo  ,Pi  kova  dama',  ki 
pa  je  bila  zahodnemu  svetu  precej  neznana.  Čajkovski  je  po- 
rabil tekst  Puškinove  novele  ter  ga  uglasbil.  O  krasoti  te  opere 
so  na  razpolago  ne  le  slovanske,  nego  tudi  angleške,  fran- 
coske ter  nemške  recenzije.  Vsi  prištevajo  Čajkovskega  naj- 
večjim skladateljem  sedanje  dobe..  Groze  in  viharnih  strasti 
bogato  besedilo  je  nudilo  glasbeniku  v  izobilju  prilik,  da  raz- 
plete \se  svoje  genialno  muzikalno  znanje  bodisi  v  ensemble- 
stavkih  ali  posameznih  pevskih  točkah.  Ljubko  in  nežno  je 
prvo  dejanje.  Vpoletnem  vrtu  petrograjskem  nastopajo  šetalci, 
igrajoči  se  otroci  in  pevajoče  dojilke.  Medenosladko  se  zibljejo 
njih  glasovi  v  ozračji;  v  drugem  dejanju  nastopita  Liza  in  njena 
prijateljica  Pavlina.  Dejanje  je  poetično.  Zamakne  nas  v  sla- 
dožitje  prve  ljubezni.  Značilen  je  motiv  pique-dame:  milo  in 
nežno  se  oglaša  iz  fagota.  Divna  je  medigra  na  maskaradi: 
uprav  kot  bi  bil  umetnik  prisluškoval  pri  Mozartu,  a  vendar 
je  vse  tako  samoniklo.  Najkrasnejši  pa  je  trenutek,  ko  se  od- 
igrava usoda  grofice.  To  dušeče  ozračje  v  spalnici,  označeno 
v  sordiniranih  goslinih  zvokih  ter  v  nemirnih  šestnajstinkali 
hreščečih  vijol!  Kot  bi  v  teh  glasih  odmevali  maščevalni  kriki 
zamrle  grofice.  Višek  operne  umetnosti  je  podal  Čajkovski  v 
čisto  priprosti  ariji  .Greta".  Grofica  jo  poje  v  zadnjih  trenotkih 
svojega  življenja.  V  ganljivili  zvokih  se  spominja  svoje  mla- 
dosti v  Versaillesu  na  kraljičnem  dvoru  in  peva  romanco, 
ki  jo  moremo  zvati  angelsko.  Niti  zagrizena  židovska  zavist  ni 
mogla  odrekati  pokojnemu  ruskemu  skladatelju,  da  ima  danes 
prav  redkokaterega  vrstnika.  Žal,  da  niti  letos  ta  opera  ni 
prišla  na  slovenski  oder!  F.  K — c. 

Maksim  Gorkij,  čegar  drama  ,Na  dnu"  se  sedaj  po- 
navlja v  Moskvi  s  tolikim  uspehom,  piše  novo  dramo  z  nas- 
lovom:  .Žid". 

Vstajenje  Leva  N.  Tolstega,  katero  je  že  dramatiziral 
Francoz  Bataile  in  ki  seje  že  predstavljalo  v  Parizu,  dra- 
matizira v  italijanskem  jeziku  znani  dramatik  Camillo  Antonio 
Traversi.  M.  B. 

Sudermannov  „Johannes".  Spominjam  se  še,  s  ka- 
kimi občutki  sem  šla  iz  gledališča,  ko  sem  slišala  Sudermannov 
.Dom".  Kaj  tako  krasnega,  zdelo  se  mi  je  vsaj  tisti  večer, 
nisem  še  videla  na  odru.  Moj  Bog,  kakšna  je  ta  drama,  in  če 
bi  je  tudi  ne  bila  igrala  sama  Duše,  kakor  jo  je  tistega  večera! 
In  prav  tako  .Čast"!  Tisti  pretresljivi  Zacconijev  jok  mi  je  še 
dolgo  šumel  po  ušesih,  tisti  kontrast  med  idejami  iz  tujine 
došlega  sina  in  filistrsko  naivno  družino  je  še  dolgo  zavzemal 
moje  misli. 

.K  onec  Sodome",  sem  čitala  pred  več  leti  na  plakatih 
po  tržaških  ulicah  kmalu  potem,  ko  sem  videla  omenjeni  drami. 

Seveda,  iti  treba,  videti  jo  moraš,  sem  si  prigovarjala. 
A  kakšno  razočaranje!  Občinstvo  je  sprejelo  dramo  s  sikanjem 
in  žvižganjem.  Drama  v  Trstu  ni  uspela.  Sedaj  pa  čitam  v  ita- 
lijanskem listu,  da  tudi  njegov  Janez",  drama  v  petih  de- 
janjih s  predgovorom,  ni  prodria.  Dasi  je  drama  stara  že  štiri 
leta,  vendar  se  je  prvič  igrala  šele  sedaj,  decembra  meseca  v 
jubilejskem  gledališču  na  Dunaji.  Italijanski  kritik  piše  o  njej : 
.Anatole  France  je  spisal  enkrat  kratek  pogovor  med  starim 
Poncijem  Pilatom,  exguvernerjem  v  .leruzalemu,  in  njegovim  pri- 
jateljem. Pogovarjala  sta  se  o  lepih  časih,  ko  je  bil  še  Poncij 


Pilat  guverner.  Prijatelja  sta  govorila  o  šegah  v  Palestini  ter 
se  posmehovala  Judom,  ki  si  ustvarjajo  vsak  hip  novo  vero, 
ki  niso  nikdar  mirni  ter  se  vrhu  vsega  še  pritožujejo  v  Rim, 
kako  strogo  se  ž  njimi  postopa. 

Prijatelj,  ki  je  bil  tudi  enkrat  v  Jeruzalemu  gost  Pilata, 
vpraša  mahoma: 

,Kaj  pa  je  s  tisto  prekrasno  Magdaleno,  ki  je  tekala  za 
prerokom?" 

.Magdalena!  Prerok!"   vpraša  začuden  Pilat. 

.No,  da,  neki  Jezus,  katerega  si  dal  križati." 

.Jezus!  Križati!"  ponavlja  začuden  ex-guverner  —  .nič 
se  ne  spominjam  onega,  o  katerem  mi  govoriš." 

V  tem  priprostem  dialogu  Anatola  Franca  —  piše  ita- 
lijanski kritik  —  je  več  dramatičnosti  in  več  življenja,  nego 
v  vseh  petih  dejanjih  Sudermannove  tragedije. 

Vsa  historija,  ki  je  vendar  tako  imponujoča  in  tako  tra- 
gična, ki  je  navdahnila  pesnike,  skladatelje,  slikarje,  kaže  jo 
Sudermann  tako'neokretno  in  konvencionalno,  da  se  je  delo 
iz  ust  teh  akterjev  zdelo  kakor  malenkosten  libretto  opere, 
deklamovan  z  afektacijo.  Oseba  glavnega  junaka,  dasi  je  dobro 
očrtana,  saj  je  uporabil  zato  Sudermann  vso  svojo  dramatično 
spretnost,  da  bi  bolje  prikazal  tragično  stran  Janezovega  zna- 
čaja, otemni  vendar  ob  drugi  osebi,  katere  se  na  odru  niti  ne 
vidi,  ki  pa  vendar  obrača  vso  pozornost  občinstva  nase,  t.  j. 
oseba  Izveličarjeva. 

Herodijada  je  preveč  podobna  kakej  cocotti  našega  časa, 
Salomova  hči  spominja  preveč  na  Ado  v  .Koncu  Sodome", 
Herod  pa  je  nekaka  marioneta  v  rokah  drugih. 

Oblika  je  dobra,  toda  odičena  z  lepimi,  bobnečimi  fra- 
zami. Semtertja  je  kak  prizor,  ki  imponira,  tako  inscenacija  n.  pr. 
.prihod  Izveličarja  v  Jeruzalem". 

Težko,  da  bi  Sudermann  spisal  še  kaj  tako  dovršenega 
in  krasnega,  kakor  sta   .Dom"   in   .Čast".  Marica. 

Gustav  Medena.  V  vseh  italijanskih  gledališčih  so 
13.  januvarja  z  velikim  slavjem  obhajali  stoletnico  rojstva  Gu- 
stava Modene.  Rojen  je  bil  v  Benetkah,  dovršil  gimnazijo, 
študiral  na  univerzah  v  Padovi ,  Rimu  in  Bologni  ter  bil 
promoviran  doktorjem  prava.  Posvetil  pa  se  je  gledališču  in 
je  prvi  postavil  Dantejevo  .Božansko  komedijo"  na  oder  in 
sam  predstavljal  Danteja  ter  citiral  njegove  poezije.  Ljudje 
so  tedaj  trumoma  hiteli  občudovat  njegovo  dramatično  umet- 
nost. Nastopal  je  v  glavnih  vlogah,  kot  Hamlet,  Aristodem, 
Otello,  Lear.  Njegovo  ime  je  bilo  slavljeno  v  Italiji  in  An- 
gliji, zaman  so  skušali  posnemati  ga  prvi  umetniki  italijan- 
skih gledališč.  Umrl  je  I.  1861. 

Drugi  koncert  „GIasbene  Matice"  januvarja  meseca 
nas  je  seznanil  z  dvema  mladostnima  češkima  umetnicama. 
Nastopili  sta  kot  pevka  gdč.  Magda  Dvofakova  in  kot 
violinistka  gdč.  Marija  Heritesova.  Prva  je  hčerka  slovitega 
češkega  komponista  in  ravnatelja  praškega  konservatorija, 
Antonina  Dvorak  a.  Njen  glas,  ki  se  giblje  v  legi  mezzo- 
soprana,  je  velesimpatične  barve.  Po  svojem  timbru  ima  značaj 
altovski,  a  z  lahkoto  doseza  višino  soprana,  ne  da  bi  izgubil 
kaj  na  svojem  baršunastem  blagoglasju.  Gdč.  Dvoi^akova  na- 
stopa samozavestno  s  svojim  temperamentnim  predavanjem 
takoj  pri  prvih  taktih  z  občinstvom  v  kontakt  in  vsled  tega 
lahko  pričakuje  povsod  take  simpatije  in  toliko  navdušenja, 
kakor  ga  je  žela  pri  ljubljanskem  občinstvu.  Pela  je  mlada 
pevka  svojega  očeta  pesem  .Lahko  noč"  in  arijo  iz  opere 
.Rusalka",  ter  krasno  urejene  J.  V.  Novotnega  .Libeške  pesmi". 
Gdč.  Heritesova,  učenka  znanega  pedagoga  na  goslih 
Sevčika,  je  po  letih  še  mlajša  od  gdč.  Dvoi^akove.  Nastop 
njen  je  docela  druzega  značaja.  Kakor  nedolžno,  še  nekoliko 
plaho  dete  prihaja  pred  občinstvo,  katerega  pa  hipoma  očara, 
kakor  hitro  napravi  prve  poteze  na  goslih.  Sliši  se  iz  vsakega 

tona  ddbra  šola  in  lahkota,  s  kojo  vodi  lok.  Mendelsotinov 
e-mol  koncert,  ki  ga  je  mladostna  virtuozinja  predavala  poleg 
družili,  manjših  kompozicij,  ji  je  dal  prilike,  pokazati  svojo 
virtuoziteto  v  vseh  vrstah.  Dasi  še  marsikaj  ni  bilo  docela 
dovršeno,  je  bilo  občinstvo  prisrčno  s  svojim  navdušenjem, 
ker  je  čutilo,  da  ima  pred  seboj  velik  mlad  talent.  Kot  okvir 
k  tema  novima  prikaznima  v  naši  koncertni  dvorani  sta  na- 
stopila ženski  in  moški  zbor  .Glasbeno  matice".  Prvi  je  pel 
tri  speve  iz  Dvofakovih  .Moravskih  dvospevov",  drugi  pa 
Antona  Foersterja  novi,  mojstrski,  veličastni  zbor  .Po- 
vejte ve  planine",  katerega  je  občinstvo  pozdravilo  z  velikim 
navdušenjem  in  Antona  Ne  d  ve  da,  po  svoji  milobi  pri- 
ljubljeni zbor  ,Pod  oknom".  Oba  zbora  sta  pela  pod  vod- 
stvom g.  Mateja  Hubada  vzorno  ter  sta  si  z  gospodom  zboro- 
vodjo vred  pridobila  novih  lavorik.  — v  — r. 


GORENJSKI  SLAVČEK. 

Zložil  Anton  Foerster. 

Leta  1871  je  kranjski  deželni  zbor  razpisal  nagrado  za 
najboljšo  domačo  opero  in  za  najboljši  operni  libretto. 

Tekmovala  sta  menda  le  A.  Foerster  in  rajni  A.  Hribar, 
skladatelj  in  vadniški  ravnatelj  v  Gorici,  brat  skladatelja  p. 
Angelika  v  Ljubljani. 

Z  odlokom  deželnega  odbora  dne  8.  marca  1872  je  bila 
Foersterjeva  opera  .Gorenjski  slavček"*  odlikovana  s  prvim 
darilom  in  sicer  na  podlagi  ocen  izvoljene  jury,  v  kateri  so 
bili  češki  operni  skladatelj  Bedi^ich  Smetana,  skladatelj  Karel 
Bendl  in  praški  kritik  dr.  Ludovik  Prochazka. 

Bedfih  Smetana  se  je  izjavil  o  opereti  takole:  Prvo  in 
morda  edino  nagrado  zasluži  nedvomno  .Gorenjski  slavček", 
ki  ima  svežo  melodijo,  izvirnost,  veščo  harmonizacijo  in 
spretno  instrumentacijo. 

Dr.  Ludvik  Prochazka  je  pisal:  Vseskozi  posrečeno, 
dovršeno  delo  spretnega  peresa.  Delo  .Gorenjski  slavček" 
zasluži  tudi,  ako  ga  opazuješ  z  absolutnega  stališča,  neome- 
jeno pohvalo,  ker  je  po  ideji  in  obliki  naravno  ter  se  odlikuje 
s  toploto  izraza  in  bi  bilo  zato  vredno  prve  nagrade  veleslav- 
nega  deželnega  odbora.  To  še  tembolj,  ker  se  je  komponist 
v  svojem  delu  skrbno  oziral  na  narodni  značaj  in  praktično 
izvajanje. 

Kari  Bendl  pa  je  sodil:  Moje  mnenje,  ki  se  opira  na 
mojo  vest  in  obstoječa  načela  estetičnih  in  specialno  muzikalnih 
zahtev,  je  vsekakor  to,  da  glasujem  za  opero  .Gorenjski  slav- 
ček", ki  jo  moram  proglašati  vredno  nagrade. 

Prva  predstava  operete  .Gorenjski  slavček"  seje  vr- 
šila v  starem,  pogorelem  gledališču  dne  27.  in  28.  aprila  1872. 
Tedanja  slovenska  in  nemška  kritika  priznava  opereti  brez  ome- 
jitve veliko  glasbeno  vrednost,  a  obžaluje,  da  je  besedilo  pre- 
medlo  in  brez  živahnejšega  dejanja. 

Skladatelj  je  nato  izročil  besedilo  Čehu  Emanuelu  Ziinglu 
in  pozneje  še  Engelbertu  Ganglu,  da  ga  predelata  in  popolnita, 
ter  je  uglasbil  tudi  nove  dostavke.  Libretto  je  izdalo  .Drama- 
tično društvo'  1.  1896  iznova  z  novim  naslovom:  .Gorenjski 
slavček.  Liričnokomična  opera  v  dveh  dejanjih".  L.  1896  se 
je  uprizorila  opera  v  novem  deželnem  gledališču  trikrat  zapo- 
redoma z  največjim  uspehom  in  ob  splošnem  navdušenju.  Pri 
reprizi  se  je  predolgo  I.  dejanje  razdelilo  v  dve  dejanji,  tako 
da  se  je  poslej  uprizarjala  opera  vedno  le  kot  tridejanska  opera. 


*  Libretto  je  spisala  Lujiza  Pesjakova,  in  ga  je  dalo  na  svetlo 
-Dramatično  društvo",  19.  zvezek  .Slovenske  Talije"  I.  1872.  Naslov  ima 
.Gorenjski  slavček".  Lirična  opereta  v  dveh  dejanjih. 


Tačasni,  kot  strog  kritik  znam  K.  Holtmeister  piše  o 
operi  v  .Slov.  narodu":  .Da  je  g,  Foerster  sposoben,  kakor 
nobeden  drug  slovenski  komponist,  je  splošno  priznano;  vsakdo 
ve,  da  je  izboren  harmonik  in  izredno  spreten  kontrapunktist, 
a  njegova  opera  nas  je  prepričala,  da  je  v  strogem  slogu  z 
majhnimi  pomočki  in  majhnim  orkestrom,  a  jako  fino  in  du- 
hovito delujoč  instrumentator.  Opera  se  odlikuje  s  fino  in  du- 
hovito instrumentacijo  in  bogato  meiodioznostjo  ter  nam  dela 
čast  pred  vsem  svetom." 

.LaibacherZeitung"  pa  je  prinesla  ob  tej  priliki  kritiko: 
.Delo  je  imelo  na  vsak  način  uspeh,  ki  tudi  pri  reprizah  ne  bo 
izostal ;  seveda  le  kompozicija,  nikakor  pa  ne  tekst.  Vso  opero 
preveva  toliko  izobilje  glasbe,  da  človek  skoraj  pozabi  pomanj- 
kljivosti besedila.  Forsterjevo  delo  je  v  muzikalnem  oziru 
umotvor  ter  imamo  vsekakor  dovolj  povoda,  biti  ponosni  na 
najnovejšo  slovensko  opero." 

Po  predstavah  1.  1896  je  skladatelj,  upoštevajoč  ocene 
in  nasvete,  nekatere  glasbene  točke  okrajšal,  oziroma  na  neka- 
terih mestih  nekaj  dodal,  popolnil  instrumentacijo,  dodavši  še 
nekaj  godal. 

Tako  popravljena  je  izšla  v  klavirskem  izvlečku  opera 
v  založbi  .Glasbene  Matice". 

Danes  je  torej  mogoče  vsakomur,  ki  je  pred  leti  opero 
le  slišal  in  si  po  posluhu  napravil  kritiko,  vzeti  klavirsko  par- 
tituro  v  roke,  in  prepričati  se,  da  so  kritiki  po  vsej  pravici 
delo  hvalili,  ker  je  opera  res  izborno  umetniško  glasbeno  delo. 
Z  absolutno  glasbenega  stališča  jo  lahko  postavimo  poleg 
najboljših  slovanskih  opernih  del.  F'6rster  seveda  ni  glasben 
secesionist,  nego  soliden  umetnik,  ki  ne  izsiljuje  efektov  dras- 
tičnim potom.  Forster  stopnjuje  pravilno  in  neprisiljeno,  vendar 
uporablja  vsa  priznana  novejša  orkestralna  sredstva.  Že  par- 
titura  nas  prepriča  o  duhoviti,  dobro  premišljeni,  tehtni  in 
efektni  orkestraciji,  ki  zahteva  pač  celega  umetnika.  Vsak  glas 
je  lepo  izpeljan  in  samostojno  obdelan,  kar  že  v  ouverturi  takoj 
zapazimo.  Klavirski  izvleček  je  izboren  in  primerjaje  ga  z 
orkestralno  partituro,  moramo  tudi  reči,  da  je  popoln,  kohkor 
je  mogoče.  Orkestralni  glasbeni  efekti  so  prav  spretno  prene- 
seni v  klavirsko  partituro. 

Poleg  krasne  ouverture  so  posebno  lepi  sledeči  operni 
deli:  Arija  Franja  .Veselje  in  radost'  in  dvospev  z  Minko; 
dvospev  Majde  in  Minke  pri  slovesu,  Minkina  pesem  za  odrom. 
Polni  muzikaličnega  humorja  so  prizori  Chansonetta  z  vaškimi 
dekleti  in  mični  prizor,  ko  oskrbnik  sodi  Chansonetta,  kjer 
ima  fagot  prekomične  figure.  To  je  prizor,  ki  ga  moreš  dobiti 
le  v  najboljši  buffo  operi.  Jako  pikantna  je  chansonetta  Ninone; 
lepa  napitnica  Franja  in  zbora.  Ljubke  in  lepo  v  šopek  so 
zbrane  narodne  pesni,  katerih  zadnja,  .Bratci,  veseli  vsi",  je 
posebno  lepo  izdelana.  Vrednost  ima  tudi  kot  glasben  komad 
sam  zase.  Opera  se  završuje  z  velikim  zborom,  s  krasno  ,Ave 
Marijo". 

Prav  letos  je  bil  pravi  čas  za  uprizoritev  te  opere,  ki 
bi  jo  prvič  lahko  s  partituro  v  roki  zasledovali  in  se  jej  divili. 
Žal,  ni  je  na  letošnjem  repertoirju  naše  opere.  A  naše  mnenje 
je,  da  je  sedaj  še  posebej  sveta  dolžnost  slovenskega  gleda- 
lišča, da  to  opero  čim  prej  postavi  zopet  na  repertoire.  Uspeh 
opere  leta  1895  je  bil  vsestransko  prav  dober,  in  bode  tem 
boljši  poslej,  ko  je  delo  dovršeno  z  največjo  skrbnostjo  ter  je 
tudi  izpopolnjeno  besedilo  živahno  in  dramatično.     L.  Pahor. 


UMETNOST. 

..Ljubljana"  gdč.  Ivane  Kobilčeve.  V  mestnem  domu 
je  razstavljena  velika  alegorična  slika  naše  odlične  sodelavke , 
slikarice  Ivanke  Kobilčeve.  Slika  je  določena  za  mestno  zbor- 

nico.  .Ljubljjiur  mlada  in  nežna,  a  ponosna  sedi  na 
prestolu;  ob  njej  piše  zgodovino  Klio.  Zastopniki  naroda, 
kmetje,  delavci,  obrtniki,  ribiči,  ženske  in  otroci,  narodna  društva 
in  dr.  hite  k  inatuški  .Ljubljani"  ter  ji  poklanjajo  svoje  pri- 
delke in  izdelke.  Slika  ima  mnogo  krasnih  tipov  —  med 
temi  nekaj  izvrstnih  portretov  —  a  vendar  ni  preobložena. 
Tu  je  videti  lepota  našega  ženstva  v  razni  starosti,  moč  in 
zastavnost  naših  mladeničev.  Shka  je  v  koloritu  sveža  in  iz- 
redno simpatična.  Dekorativno  bo  delovala  prav  prijetno.  Gdč. 
Kobilčeva  zna  posebno  lepo  slikati  ženske  in  otroške  gla\e. 
Nekoliko  zarisana  je  pač  leva  roka  .Ljubljane";  tudi  prestol 
je  perspektivno  nedostaten.  Toda  te  malenkosti  se  izgube  do- 
cela, ako  pride  slika  v  steno  ter  bo  poslej  delovala  le  totalno. 
Vsekakor  je  Kobilčina  slika  krasno  delo,  ki  dela  čast  umetnici 
ter  je  nov  dokaz  njene  eminentne  nadarjenosti  za  dekorativni 
genre  ter  za  portrete.  Dr.  Y. 

„Maj",  založniško  društvo  čeških  književnikov.  Čehi 
so  v  vsakem  oziru  mojstrski-  iznajdljiv  narod,  ki  bi  naj  bil 
Slovencem  vzor  v  narodnih  podjetjih  in  težnjah.  V  zadnjem 
času  se  je  ustiinovilo  društvo  čeških  književnikov  .Maj'. 
ki  razven  revije  Maj  izdaja  v  lastnem  založništvu  literarne 
proizvode  svojih  članov  in  je  dosedaj  obelodanilo  že  pre- 
cejšno vrsto  knjig  (pesmi,  drame,  poučni  spisi,  spomini, 
študije,  fejletoni,  novele,  povesti,  humoreske  ter  spisi  za  mla- 
dino). Tukaj  morejo  češki  književniki  docela  samostalno,  brez 
postranskih   vplivov    izdajati   svoje   knjige.   Vzlic   nemajhnim 


oviram  napreduje  društvo  uspešno.  Češki  pisatelji  so  bili  že 
dolgo  let  združeni  v  društvu  .Maj",  toda  to  društvo  ni  imelo 
svojega  lastnega  založništva.  Ko  se  je  končno  sprožila  misel 
v  to  svrho,  so  se  znani  češki  pisatelji  Vaclav  Štech,  dr. 
I.  R.  Kronbauer  in  Ivan  Červenka  trudili,  da  izdelajo 
predloge  za  ustanovljenje  samostalnega  založništva.  Drugo 
veliko  podjetje  društva  je  že  imenovani  leposlovni  tednik  ,Maj', 
ki  je  v  kratki  dobi  dosegel  ogromnih  uspehov,  tako  moralnih 
kakor  gmotnih.  V  20  dozdaj  izdanih  številkah  je  zastopano 
nad  70  prvih  čeških  literarnih  in  umetniškili  delavcev,  in  časnik 
ima  že  danes  nad  5000  naročnikov.  Uredništvo,  ki  so  v  njem 
pisatelji  kakor  Jaroslav  Vrchlickj,  dr.  Jaromir  Borecky,  Adolf 
Černy,  Ivan  Červenka,  dr.  Jurij  Gutli.  Fran  Herites  (ki  je 
obenem  šefredakter),  Anton  Klašterskv,  dr.  Rudolf  Kronbauer, 
Viljem  Mrštik,  .Anton   Sova  in    Vaclav   Stecli,   umeva   vestno 

svojo  nalogo  in  izpolniijc,  iircsniCnje  spretno  svojf  umetniške 
težnje.  Ves  svoj  gmotni  tlohiček  darujejo  pisatelji  za  povzdigo 
svojega  lista  in  s  tem  plemenitim  činom  le  pomnožiijejo  vrste 
svojih  prijateljev.  Knjig,  izdanih  v  založništvu  društva  ,Maj", 
ne  bomo  navajali,  ker  jih  je  preveč.  To  so  zgolj  dela  velike 
literarne  vrednosti.  Oprema  knjig  je  jako  lična  in  izvirna,  kajti 
Čehi  pazijo  tudi  na  zunanjost  knjig  in  med  sodelavci  za  zu- 
nanjo opremo  knjig  delujejo  izpričane  umetniške  moči,  kakor 
sta  mojstra  Muc  h  a  in  J  a  nsa,  večino  platnic  pa  so  jako  spretno 
izvršili  slikarji:  Šimunek,  Hiiussler,  Wiesner,  Wenig  in  Strohl. 
Publikacije  društva  jamčijo  češčine  veščim  Slovencem,  da  dobe 
ž  njimi  v  roke  spise  istinite  literarne  vrednosti.  Z-1. 

Emanuel  Krescencij  Liška.  18.  m.  m.  je  umrl  češki 
znameniti  slikar  Liška.  Noč,  ki  jo  je  Liška  slikal  najrajši,  je 
prišla  ponj  ter  ga  zakrila  za  vselej  z  mehkimi  zagibi  črne 
svoje  halje.  Zaspal  je  v  njenem  naročju  za  večno,  morda  fa- 
sciniran  in  k  smrti  hipnotiziran  z  žarki  fosfonijočega  meseca, 
ki  "sije  magično  na  tolikerih  njegovih  umotvorih.  Baje  ga  je 
objela  smrt  sredi  dela.  Brez  napovedi,  brez  bolečin,  brez  ob- 
upa nad  nedoNTŠenim  delom  in  nad  krasnimi  načrti  je  pri- 
šla. Krasna  smrt!  Plamen,  ki  ni  dogorel,  nego  ugasnil.  — 
E.  K.  Liška  je  bil  rojen  1.  1852  v  Mikulovicih  na  Moravskem. 
Mladost  mu  je  bila  žalostna.  Pokojnina  matere,  vdove  oskrb- 
nika v  Milevsku,  kjer  je  preživel  Emanuel  svoja  prva  leta,  ni 
zadoščala  za  sinovo  umetniško  vzgojo  v  Pragi.  Boril  se  je 
torej  z  bedo  in  delal  za  kruh.  V  Monakovem,  kamor  je  prišel 
po  dovršenih  študijah,  je  naslikal  več  drobnih  umotvorov,  pa 
tudi  marsikateri  dober  in  imeniten  genre,  n.  pr. :  .Stari 
samec"  in  .Jutro  pepelnične  srede".  Poleg  tega  pa  je  ilustriral 
razna  dela.  Posebno  krasne  so  njegove  ilustracije  h  Havlič- 
kovi  satirični  pesmi  .Krst  sv.  Vladimirja".  Njegov  .Kristus' 
in  njegova  .Madonna"  sta  mu  pridobila  na  jubilejni  razstavi 
najsplošnejše  priznanje  in  popularnost.  Naslikal  ju  je  kot 
štipendist  v  Rimu.  Od  1.  1888  je  bil  profesor  na  umetniško- 
obrtni  šoli  v  Pragi.  Njegove  slike  so  razširjene  po  vseh  slo- 
vanskih in  tudi  tujih  ilustriranih  listih.  Čast  bodi  njegovemu 
spominu  !  K.  H — r. 

Mark  M.  Antokolskij.  \'  homburških  kopelih  blizo 
Frankobroda  ob  Meni  je  umrl  meseca  junija  m.  1.  ruski  kipar 
Mark  Matvejevič  Antokolskij.  Rusi  ga  smatrajo  prvim 
kiparjem  svoje  očetnjave.  Antokolskij  je  bil  potomec  židovske 
rodtiine  ter  rojen  1842.  leta  v  Vilni,  kjer  je  prebil  kot  graver 
do  1863. 1.  Tega  leta  se  mu  je  posrečilo  dospeti  v  Peterburg, 
kjer  se  je  vpisal  v'  akademijo  znanosti  in  umetnosti.  Že  nas- 
lednjega leta  se  mu  je  posrečilo  pridobiti  si  srebrno  svetinjo 
za  rezbarijo  iz  lesa:  .Večerno  delo  starega  Žida".  Nas- 
lednje leto  mu  je  nov  kip  iz  lesa  in  slonove  kosti  .Skopi 
Žid",  prinesel  novo  svetinjo.  Potem  je  izdelal  nekoliko  zani- 
mivih študij  iz  gline,  kakor:  .Prepir  za  Talmud"  in  večjo 
študijo:  .Ink  vi  z  i  tor",  ki  gre  zapirat  Žide  v  kleti  ob  času 
velikonočnih  praznikov.  Ta  umotvor  je  obrnil  nase  pozornost 
akademičnega  konklava.  Velika  kneginja  Marija  Nikolajevna, 
takratna  predsednica  akademije  znanosti  in  umetnosti,  mu  je 
naročila  izvršiti  to  študijo  v  velikih  razmerah.  L.  1871.  je  raz- 
stavil .Ivana  Groznega",  ki  mu  je  pridobil  naslov  akade- 
mika ter  ga  hipoma  proslavil  med  ruskim  občinstvom.  Car 
Aleksander  II.  je  zapovedal,  napraviti  kip  .Ivana  Groznega" 
iz  brona,  in  londonski  kensingtonski  muzej  je  vvrstil  odliv  tega 
kipa  med  najodličnejše  svoje  dragotine:  —  to  je  čast,  ki  je 
dotlej  še  ni  dosegel  noben  ruski  kipar.  Delavnost  Antokolskega 
predstavlja  nadalje  cela  vrsta  triumfov  v  Rusiji  in  tudi  za  mejo. 
.Peter  Veliki",  .Jaroslav  Modri',  .Dimitrij  Donskij", 
Jovan  111",  .Kristus  pred  sodiščem  naroda",  .Nes- 
tor", .Jermark",  .Sokrat",  .Mef  i  s  to"  —  vsi  ti  kipi  so  znani 
skoraj  vsemu  svetu.  L.  1880  je  Antokolskij  dosegel  čast  pro- 


fesorja kiparstva  ter  se  končno  nastanil  v  Parizu.  Z  Rusijo  in 
ruskim  občinstvom  je  ostal  sam  in  njegova  rodbina  v  tesni 
zvezi  in  zapadna  Evropa  ni  vzela  Rusiji  njenega  velikega  umet- 
nika. Poslednjega  njegovega  velikega  dela:  Inkvizicija", 
katero  je  hotel  obdelati  bolj  podrobno  in  vsestransko,  mu  smrt 
ni  dala  izvršiti.  Poleg  kiparskih  izdelkov  je  zapustil  tudi  dokaj 
člankov,  raztresenih  po  časopisih  ter  obširno  in  zanimivo  au- 
fobiografijo.  Pokopan  je  bil  dne  5.  julija  1902. 1.  v  Peterburgu 
na  preobraščenskem  pokopališču.  (i       a) 


TEHNIKA. 

Das  Riesenthor  zu  St.  Štefan  in  Wien  und  Freitierr 
v.  Schmldfs  Project  fur  dessen  Wiederherstellung.  Rand- 
glossen  zu  dr.  Heinrich  S\oboda's  Schrift  ,Zur  Liisnng  der 
Riesenthorfrage".  Von  Dr.  J.  Mant  ua  n  i.  Mit  fiinf  Abbildungen. 
Wien.  Verlag  der  ,St.  Norbertus"  Buchhandlung.  Med  dunaj- 
skimi umetniškimi  kritiki  zavzema  naš  rojak  dr.  .Josip  Mantuani 
častno  mesto.  Tudi  manj  širšim  krogom  je  postal  znan  po  svoji 
kritiki  .Beethovena",sohe  lipskegakiparja  AlaksaKlingerja. 
Saj  so  se  lansko  poletje  vsi  dunajski  krogi  zanimali  za  Klin- 
gerjevo  razstavo.  Dr.  Mantuani  pa  zavzema  tudi  na  glasbe- 
nem polji  odlično  mesto.  Pred  nami  leži  novo  delo  izpod  pe- 
resa našega  rojaka.  Knjiga  je  bogato  okrašena  ter  se  peča  z 
dunajskim  krajevnim  vprašanjem,  kako  naj  bi  se  restavrirala 
glavna  vhodna  vrata  cerkve  sv.  Štefana.  O  tej  zadevi  se  go- 
vori ter  piše  že  20  let.  Slavni  stavbenik  vitez  Friderik  pl. 
Schmidt  je  predložil  I.  1882.  načrte,  na  katerih  podlagi  naj 
bi  se  prezidala  ta  monumentalna  vrata  sv.  Štefana.  A  načrti 
so  bili  v  centralni  komisiji  za  umetnost  zavrženi  ...  Po  pre- 
teku skoraj  dvajsetih  let,  1.  1901.  se  je  ta  zadeva  porinila  iz- 
nova  v  ospredje,  a  Schmidtovi  predlogi  so  bili  zopet  uradno 
odklonjeni.  Sedaj  pa  je  nastopil  vseučiliški  profesor  dr.  H  en ri k 
Svoboda  s  svojo  brošuro  .Z ur  Losung  der  Riesenthor- 
frage".  Dr.  Svoboda  je  nastopil  pot  arheoloških  dokazov  ter 
se  zavzel  za  ohranitev  zgodovinsko  znamenitih  vrat.  Zmešnjava 
je  postajala  večja.  Tu  je  posegel  vmes  dr.  Mantuani,  ki  v  prvi 
vrsti  kritikuje  Svobodovo  delo.  Njegovo  načelo  je,  naj  se  voli 
nekaka  srednja  pot  med  Schmidtovim  ter  Svobodovim  pred- 
logom. Mantuani  sicer  ne  nastopa  poti  arheoloških  dokazov, 
ampak  izkuša  spretno  pridobiti  nasprotnika  s  posredovalnimi 
predlogi  za  svoj  načrt.  .   F.  K. 

Červenkov  „fotofonograf".  Upodabljajoča  umetnost 
ima  pred  drugimi  umetnostmi  to  prednost,  da  ostanejo  umo- 
tvori ohranjeni  za  dolgo  dobo  tudi  potomcem.  Predavanje 
deklamatorja,  pevca,  instrumentalista  ali  celega  orkestra  se  pa 
ne  more  ohraniti  in  traja  tedaj  umetniški  proizvod  te  vrste 
le  za  dobo  izvajanja.  V  trenotku,  ko  se  ustvari,  tudi  že  zopet 
preneha.  Pač  imamo  od  leta  1876.  Edisonov  fonograf,  ki  more 
ohraniti  glasbene  ali  deklamatorske  proizvode.  Pa  gotovo  se 
vsakdo  bralcev  spominja,  da,  če  je  slišal  fonograf  ali  tudi 
Berlinerjev  1.  1886  izboljšani  gramofon,  kako  sitno  moti  vr- 
venje motorja  in  da  dobi  vsekdar  človeški  glas  pločevinast 
zvok.  Te  nedostatke  je  praški  inžener  Červenka  baje  po- 
polnoma odpravil  in  je  njegov  fotofonograf  zmožen, 
napodobiti  vsaki  glas  z  istim  značajem  in  barvo,  kakoršen  je 
v  naravi. 

Pri  fonografu  in  gramofonu  sliši  poslušalec  le  jeden 
del  tresljajev  dotične  membrane  v  stroju,  namreč  one,  ki  se 
rastezajo  navzgor.  Červenka  pa  uporablja  tudi  tresljaje,  ki 
se  raztezajo  od  fonografove  membrane  navzdol,  vsled  česar  se 
popolnoma  izgubi  hrup,  ki  je  običajen  pri  starejših  strojih. 
Čer\enka  pa  je  upeljal  še  drugo  novost  pri  svojem  aparatu. 
Posamezni  glasi  se  ne  vtiskajo  več,   kakor  do  sedaj,  v  voš- 

ceni  valjar,  marveč  se  ujemajo  na  fotografsko  ploščo.  \'slL'd 
tega  se  nazivlja  aparat  f  o  t  o  fonograf .  Upor  trenja  se  vsled 
odprave  voščenega  valjarja  odpravi  in  ves  stroj  funkcionira 
lahko  brez  vsakega  stranskega  hrupa.  Červenka  je  že  v  večjih 
mestih  predaval  o  svoji  iznajdbi  in  žel  povsod  mnogo  priznanja. 

Jan  Szczepanikov  pristroj  za  odvračanje  kolizije 
dveh  vlakov.  Če  se  pomisli,  koliko  ljudi  ponesreči  vsako 
leto  na  svetu  radi  nezgod  na  železnici ,  je  ta  Szepanikova 
najnovejša  iznajdba  pač  velika  dobrotnica  vsega  človeštva. 
Szczepanik  pritrdi  na  sprednjem  in  zadnjem  koncu  vsakega 
vlaka,  ali  tudi  ladje,  elektriški  pristroj,  nad  katerim  se  na- 
haja elektriška  svetilka.  Ako  se  bližata  dva  vlaka  na  istem 
tiru  ali  tudi  dve  ladiji  in  se  je  bati,  da  trčita,  bodisi  oba  od 
spredaj  ali  če  dohiti  jeden  od  zadaj  druzega,  začne  vsled 
elektriškega  pristroja  svetilka  žareti,  ko  sta  vlaka  še  pol  kilo- 
metra oddaljena.  Žarki  te  svetilke  se  reflektujejo  na  zrcala 
in  se  izpremene  v  elektriški  tok.  Ta  tok  pa  zbudi  elektriški 
zvonec,  ki  alarmira  strojevodjo  ali  pa  avtomatično  sam  spravi 
zavore  vozov  v  funkcijo.  Ker  je  pri  modernih  zavorah  mo- 
goče že  na  daljavo  20  metrov  vlak  ustaviti,  je  pač  izključena 
kolizija  vlakov,  če  začne  dotični  pristroj  že  na  daljavo  500  m 
delovati.  Ta  zanimivi  pristroj  bo  treba  še  v  toliko  prirediti, 
da  ne  bo  funkcioniral,  kadar  se  dva  vlaka  srečata  na  sosed- 
njih tirih.  Ako  se  taki  pristroji  pritrdijo  na  vseh  vlakih,  se 
bo  pač  znatno  omejilo  število  nezgod  na  železnicah. 

Dr.  Auerjeva  elektriška  luč.  Dr.  Auer,  ki  je  po  vsem 
svetu  znan  kot  izuinilelj  .Auerjevih  plinovih  žarnic,  dela 
sedaj  prav  srečno  samemu  sebi  konkurenco  s  svojo  elektrišUo 
žarnico.  Izumitelj  naših  običajnih  elektriških  žarnic  je  Edison. 
V  njih  žari  ogljena  nitka.  Oglje  pa  porabi  primeroma  zelo 
mnogo  elektriškega  toka  in  so  fiziki  dolgo  iskali  drugo  snov, 
ki  bi  bila  za  rabo  pri  žarnicah.  Tako  snov  so  našli  v  kovini 
osmi  ju,  ki  ga  je  najti  zelo  redko,  največkrat  pa  v  soseščini 
platina.  Osmij  porabi  manj  toka,  da  začne  žareti  kot  oglje, 
oziroma  žari  pri  istem  toku  intenzivnejše  kot  ogljena  nitka. 
Ker  se  najde  osmij  le  v  obliki  kristalov  ali  tudi  kakor  morska 
goba,  ni  bilo  izpočetka  mogoče  spraviti  ga  v  obliko  tako  fine 
nitke,  kakor  se  rabi  za  žarnice.  Po  dolgem  razmotrivanju  in 
mnogih  poskusih  pa  se  je  končno  posrečilo  dr.  Auer  ju  iz- 
najti način,  kako  se  napravijo  fine  nitke  iz  imenovane  kovine. 
Poskusi,  katere  je  dr.  Auer  napravil  s  svojo  novo  žarnico,  so 
pokazali,  da  je  osmijeva  luč  skoraj  popolnoma  bela,  tedaj  za 
razsvetljavo  zelo  prikladna.  Elektriškega  toka  se  porabi  manj 
kot  pri  Edisonovih  žarnicah.  Če  se  pa  rabi  tok  iste  intenzi- 
tete, žare  osmijeve  žarnice  mnogo  svetlejše,  kot  Edisonove. 
Auerjeve  žarnice  se  lahko  vpelje  tudi  tam,  kjer  služijo  sedaj 
Edisonove  žarnice.  Treba  samo,  da  se  pritrdijo  štiri,  druga  za 
drugo,  ker  stavi  osmij  elektriškemu  toku  manjšo  oviro. 

Ing.  J.  F. 

RAZNOTEROSTI. 

Dvestoletnica  ruskega  časopisja.  27.  dec.  1.  1702  je 
začel  izhajati  po  ukazu  Petra  Velikega  v  Moskvi  v  1000  iz- 
tisih  prvi  ruski  časnik  „Jurnal",  tiskan  v  cirilici.  Vsebina  tega 
lista,  ki  je  dobil  že  14  dni  pozneje  naslov  ,Vjedomosti", 
je  bila  seveda  precej  naivna  ter  brez  vsakega  sistema.  Naj- 
večji del  hsta  je  zavzemalo  ono,  kar  je  zanimalo  carja,  t.  j, 
vojaške  vesti,  domače  in  tudi  prevedene  novice  iz  tujih  čas- 
nikov. L.  1725  so  priklopih  .Vjedomostim"  prilastek  .ruske", 
a  1.  1728  je  izšel  povsem  nov  list  .St.  Peterburgskije  Vje- 
domosti',  ki  izhajajo  še  danes  kot  dnevnik;  takrat  pa  je  iz- 
hajal list  dvakrat  na  teden.  V  teh  dveh  stoletjih  se  je  rusko 
časopisje  naglo  in  uprav  ogromno  razvilo.  Že  1.  1894  je  iz- 
hajalo v  Rusiji  2364  časnikov,  a  to  število  se  je   zmanjšalo 


do  1.  1899  na  804.  Prav  v  zadnjih  letih  pa  stopa  ruska  kul- 
tura sploh  in  zato  v  prvi  vrsti  tudi  časopisje  z  orjaškimi  ko- 
raki naprej.  Ta  jubilej  so  proslavili  Rusi  svečanostno  ter  pri- 
redili shod  svojih  časnikarjev.  M. 

Vseslovanska,  umetniško-obrtna  razstava  v  Peter- 
burgu  1.  1904.  Slovansko  blagotvoriteljno  društvo  v  Peterburgu 
priredi  s  sodelo\anjem  društva  ruske  obrti  in  trgovine  vse- 
slovansko  umetniško  obrtno  razstavo  v  Peterburgu  1.  1904. 
Razstava  ima  namen,  ustanoviti  neposredne  zveze  ruske  obrti 
z  inozemsko.  Odbor  razstave  je  osnoval  organizacijo  pomožnih 
odborov  po  slovanskih  deželah.  Ti  odbori  razpošljejo  vabila 
k  razstavi,  poskrbe  zbirke  stvari,  njih  odpošiljatev,  uredbo  na 
razstavi  i.  dr.  Razstava  naj  bi  podala  jasen  pogled  na  sedanje 
bistvo,  plemenske  posebnosi  in  gospodarski  položaj  vseh 
slovanskih  narodov,  na  prirodne  izdelke  njih  dežel,  na 
njihove  obrti,  rokodels  tv  a  in  um  et  ništ  vo  ter  bodi  po- 
sredovalka med  dotičnimi  izdelovalci  in  izdolki  Rusije  z  ino- 
zemstvom. Žrtvovani  in  pridobljeni  predmeti  na  razstavi  se 
porabijo  za  osnovanje  stalnega  vseslo  va  ns  kega  muzeja 
v  Rusiji.  Vse  slovanske  naselbine,  bodisi  evropske,  bodisi  v 
drugih  deželah  sveta,  so  povabljene,  udeležiti  se  vseslovanske 
razstave  s  svojimi  izdelki,  pisateljskimi  deli,  statističnimi  iz- 
vestji  o  deželah,  v  katerih  prebivajo,  o  njihovem  gospodar- 
skem položaju,  obrti,  njih  umetništvu  in  raznih  izdelkih.  Pri- 
redbo razstave  oskrbi  odbor,  ki  je  za  razredbe,  tikajoče  se 
razstave,  izvolil  glavnega  komisarja  razstave.  Častnim  pred- 
sednikom razstave  je  izvolil  odbor  tajnega  ministerialnega 
svetnika  Vladimira  Ivanoviča  Kovale vskega.  Vseslovanska 
umetniško  obrtna  razstava  bo  trajala  3 — 4  mesece.  Dan  otvo- 
ritve in  rok  pošiljatve  stvari  v  Peterburg  se  naznani  posebej. 
Razstaviti  se  morejo  vsi  izdelki  in  prirodni  pridelki  dežel  vseh 
slovanskih  narodov.  Prostor  razstavljenih  predmetov  na  raz- 
stavi je  brezplačen.  Stroški  za  poslane  stvari  na  razstavo  nosijo 
udeleženci.  Vkratkem  pa  bodo  za  prevažanje  stvari  po  ruskih 
železnicah  objavljene  olajšave.  Stvari  se  naslovljajo  v  Peterburg 
na  ime  glavnega  komisarja  vseslovanske  razstave,  ali  jih  pa 
udeleženci  dostavljajo  neposredno.  Preden  se  odpošljejo  stvari, 
je  treba  poslati  po  pošti  podroben  popis  predmetov,  ki  so  v 
v  vsakem  zaboju.  Vse  carinske  formalnosti,  ako  se  stvari  poš- 
ljejo na  naslov  glavnega  komisarja  razstave,  se  vrše  na  mestu 
razstave.  Odbor  poskrbi  najstrožje,  da  se  ohranijo  stvari  ne- 
poškodovane. Razstavine  se  morejo  prodajati  na  razstavi.  Od 
prodane  stvari  se  vzame  5  do  10"  n  skupnine  na  korist  raz- 
stavi. Prodano  pa  se  more  nadomestiti  s  prav  takim.  Raz- 
gledne omare  in  druge  razstavljene  hišne  oprave  se  napravijo 
na  račun  udeležencev  razstave.  Izvzete  so  le  priproste  priprave,  . 
ki  jih  naroči  razstavni  odbor.  Razstavijo  naj  se  posebno  take 
stvari,  ki  so  sposobne  za  trgovino,  n.  pr. :  raznovrstne  tkanine 
(iz  volne,  lanu,  žameta)  preproge,  trakovi,  sukno  i.  dr.,  šivanja, 
čipke  in  šitki  v  zlatu,  drobni  izdelki  iz  lesa,  tudi  pohišje,  iz- 
delki iz  kovine,  orožje  in  zlatarske  stvari,  izdelki  iz  usnja, 
keramični  izdelki,  posebno  taki,  ki  so  ali  bodo  v  prometu,  n.  pr. 
koristnih  tvarin,  izkopanih  iz  zemlje,  .'zorci  lesa,  sposobnega 
za  obrt.  Surovih  in  polsurovih  tvarin  bi  se  moglo  poslati 
sledeče:  volna,  lasje,  kože,  masti  in  olje,  tobak,  vino  i.  dr. 
Vsi  tukaj  našteti  predmeti  ne  izključujejo  drugih  predmetov, 
kateri  bi  bili  sposobni  in  koristni  za  razstavo.  Dobrodošle  so 
etnografske  in  zgodovinsko-arheološke  zbirke  raznili  slovanskih 
narodov,  kakor  tudi  zbirke  raznih  literarnih  del  in  materialov. 
Odbor  želi  dobiti  te  stvari  kmalu,  da  poskrbi  za  prevode  v 
ruščino  popolno  ali  pa  le  deloma.  Za  udeležence,  kateri  žele 
udeležiti  se  razstave  osebno,  poskrbi  odbor  za  ceneno  stano- 
vanje in  hrano. 

Pisma  sprejema  odbor  tudi  v  slovenskem  jeziku.    Na- 
čelnik slovenskega    odbora  za  razstavo  naših  del  je  g.  vele- 

tržeč  .los.  Lenarčič,  predsednik  obrtne  in  trgovslte  zbornice, 
na  Vrhniki.  Glavni  komisar  razstave  pa  je  gospod  K.  N  i  ko- 
la je  v  š  ki  j  v  Peterbiirgii.  G. 

Mednarodna  razstava  zgodovinskih  In  sočasnih 
oblek  se  je  pravkar  otvorila  v  Tavričeskeni  dvorcu  v  Feter- 
biirgu.  Razstave  so  se  udeležili  Rusi,  Poljaki,  Srbi,  Francozi, 
Švedi.  Runninci,  Perzi,  Azijati,  Japonci,  Nemci  i.  dr.        G. 

t  Krafft-tbing.  Dne  22.  decembra  1902  je  umrl  v 
Gradcu  mož,  ki  je  bil  dika  medicinske  vednosti  in  učenjak 
sijajnega  mednarodnega  ugleda  —  dvorni  svetnik,  vitez  dr. 
Rikard  pl.  Krafft-Eb ing,  profesor  dunajskega  vseučilišča. 

Rodil  se  je  I.  18-10.  v  Mannheimu  v  Nemčiji.  Gimna- 
zijske nauke  je  dovršil  v  rodnem  mestu,  ter  posečal  vseučilišče 
v  lieidelbergu  in  v  Curihu.  Že  v  Curihu  je  kazal  živahno  za- 
nimanje za  živčne  in  duševne  bolezni.  Na  dunajsko  vseučilišče 
je  prišel  1.  1863.,  kjer  mu  je  bil  učitelj  slavni  Billroth.  Nato 
je  nastopil  zdravniško  službo  v  blaznici  v  Illenau-u,  in  se  na- 
stanil v  Baden-Badenu  kot  specijalist  za  živčne  bolezni.  Nem- 
ško-francoske  vojne  1870-1  se  je  vdeležil  kot  vojaški  zdravnik 
v  nemški  armadi.  Po  končani  vojski,  1.  1872  je  deloval  na 
štrasburškem  vseučilišči,  kjer  je  bil  izreden  profesor  psihologije. 
Tu  je  ustanovil  psihijatrično  kliniko,  ki  je  kmalu  zaslovela 
sirom  sveta.  L.  1873  se  mu  je  poverila  ravnateljska  služba  v 
blaznici  Feldliof  pri  Gradcu.  Poleg  tega  je  imel  kot  psihijater 
razsežno  zdravniško  klijentelo.  L.  1880  je  resigniral  na  službo 
blazniškega  ravnatelja  ter  kmalu  nato  ustanovil  v  glavnem 
mestu  Štirske  sanatorij  za  živčno  bolne.  V  tem  času  je  bil 
najbolj  delaven  na  literarnem  polji.  V  to  dobo  spada  njegova 
.Ps  v  chopa  t  h  i  a  se.\ualis",  ki  se  je  razširila  med  zdrav- 
niki in  lajiki.  Objavil  je  nad  350  raznih  člankov,  študij,  idr 
L.  1889  je  bil  poklican  na  Dunaj,  kjer  je  nastopil  profesuro 
na  vseučilišču  na  mesto  prof.  Meynerta.  Predaval  je  psihia- 
trijo in  neuropa tologi jo.  Tu  je  dosegel  svetovno  slavo. 
Njegova  dela,  ki  so  se  po  večini  tiskala  v  Nemčiji,  so  mu  do- 
našala  ogromne  dohodke.  Poleg  tega  je  imel  bogato  privatno 
prakso.  Spolno  abnormalne  aristokrate  in  kneze  daljnih  in  do- 
mačih dežel  je  štel  med  svoje  pacijente.  Živel  je  sijajno;  v 
počitnicah  se  je  vozil  v  severne  kopeli  v  Ostende  in  Skandi- 
navijo. Spomladi  1.  1902  je  začel  bolehati  ter  odložil  profesuro 
in  vodstvo  živčne  klinike  na  dunajski  občni  bolnici.  Cesar  mu 
je  podelil  v  znak  priznanja  komturni  križ  Franc  Josipovega 
reda.  Preselil  se  je  v  Gradec,  v  sanatorij  v  Maria  Griin.  Nje- 
gova nevralgična  bolezen  pa  se  je  stopnjevala.  In  veliki  učenjak, 
ki  je  bil  trpečemu  človeštvu  neštetokrat  s  svojim  znanjem  ter 
s  svojo  ljubeznivostjo  drag  pomočnik,  je  sam  umrl.  O  nje- 
govih delih  izpregovorimo  nakratko  prihodnjič.  K — c. 

Preosnova  srednjega  šolstva  na  Francoskem.  Fran- 
cosko srednje  šolstvo  je  bilo  doslej  jako  nazadnjaško  in  za- 
starelo. Sicer  se  je  prav  tu  pokazalo,  da  napredek  kake  države 
ni  zavisen  baš  od  takega  šolstva,  ki  je  že  po  zunanjem  vtisu 
in  po  vsej  zasnovi  najmoderneje,  dasi  bi  se  to  dalo  sklepati 
iz  navdušenosti  ali  rohnjenja  stroko vnjaškega  pedagoštva.  Saj 
je  Francija  napredovala  in  napreduje  poleg  —  ali  vzlic?  — 
svojega  šolstva.  —  Šola  se  pač  nehote  uči  od  življenja  — 
učitelji  in  učenci  so  živa  bitja  v  organizmu  dotične  države 
—  in  se  premice  vendarle  vzporedno  z  njegovim  tokom,  dasi 
se  pretaka  v  stari  strugi:  šola  življenja  je  vedno  moč- 
nejša kakor  življenje  šole.  Tudi  star  okvir  lahko  —  in 
ne  proti  zakonom  okusa  —  obdaja  novo  sliko,  le  trohnel  ne 
sme  biti.  Okvir  francoskega  srednjega  šolstva  pa  je  pričel  troh- 
neti,  zato  ga  je  bilo  treba  obnoviti. 

Reformirati  se  je  izkušalo  na  Francoskem  že  večkrat, 
dokler  se  ni  izdelal  podroben  učni  načrt,  ki  se  je  uveljavil 
začetkom  oktobra  1.  1902.  K  nam  se  je  zanesla  o  njem  le 
vest,  da  sta  v  njem  latinščina  in  grščina  popolnoma  odprav- 


ljeni, vest,  ki  je  v  tej  obliki  docela  napačna.  Pretirano  gojenje 
klasičnih  jezikov  se  je  res  moralo  omejiti;  ali  v  tem  ne  leži 
bistvo  nove  reforme,  ampak  v  priznanju  večjega  prostora,  ki 
se  je  zdaj  odmeril  realnim  predmetom,  dočim  so  se  doslej 
poučevali  v  neverjetno  malem  obsegu. 

Glavne  poteze  in  reforme  so  te:  Z  dovršenim  6.  letom 
se  sprejme  deček  v  dveletno  pripravnico  -  z  vsako  srednjo 
šolo  je  združen  internat  — ,  iz  pripravnice  pa  prestopi  v  dve- 
letno elementarno  šolo.  Pravih  srednješolskih  razredov  bo  7; 
prvi  štirje  bodo  tvarjali  celoto  in  se  bodo  ločili  že  od  po- 
četka  v  dva,  višji  trije  razredi  pa  vsak  v  štiri  oddelke.  Vsak 
oddelek  bo  imel  svoj  poseben,  z  ozirom  na  poznejše  potrebe 
prikrojen  učni  načrt.  —  V  prvem  oddelku  prvih  štirih  raz- 
redov se  bo  poučevala  v  vseh  4  razredih  latinščina  po  7  te- 
denskih ur,  grščina  (fakultativno)  pa  od  3.  razreda  naprej  po 
3  ure;  drugi  oddelek  bo  vzgajal  za  praktično  življenje  one, 
ki  nameravajo  obiskovati  le  4  razrede;  zato  se  tu  ne  bosta 
poučevali   latinščina  in  grščina. 

\'išji  trije  razredi  dobe  vsak  po  4  oddelke.  Prvi 
oddelek  nadaljuje  klasično  izobrazbo  za  »učene"  poklice;  zato 
je  odmerjenih  latinščini  in  grščini  v  5.  in  6.  razredu  po  5  ur; 
v  najvišjem  razredu  stopijo  v  ospredje  moderni  jeziki  in  mo- 
droslovje.  —  Drugi  oddelek  bo  gojil  zlasti  latinščino;  na 
mesto  grščine  stopi  modern  jezik  (glede  na  soseščino  nemški, 
angleški,  italijanski  ah  španski).  —  Tretji  oddelek  še  pridrži 
latinščino,  zraven  pa  naglasa  posebno  realije.  —  Le  četrti 
oddelek  je  brez  pouka  v  klasičnih  jezikih  in  združuje  moderno 
jezikovno  in  realno  izobrazbo. ■■ 

Srednješolske  študije  se  završujejo  kakor  doslej  s  tako- 
zvanim  baccalaureatom,  t.  j.  skupino  izpitov,  ki  je  nekoliko 
podobna  naši  maturi.  Prvi  del  teh  izpitov  se  napravi  že  po 
6.  razredu  z  nekoliko  različnimi  zahtevami  za  vsakega  izmed 
onih  4  oddelkov,  drugi  del  pa  po  7.  razredu,  a  le  v  dveh 
skupinah. 

Ta  preosnova  ima  svoje  dobre  in  slabe  strani.  V  pre- 
sojo se  tukaj  ne  moremo  spuščati.  Vendar  lahko  toliko  pri- 
pomnimo, da  se  da  v  praksi  bolje  in  uspešneje  izvesti  naše 
šolanje,  ki  razločuje  realke,  gimnazije  itd.         Dr.  J.  T. 

„Žensko  vprašanje,  njegov  zgodovinski  razvoj 
In  njega  gospodarski  pomen"  se  imenuje  obsežna  knjiga 
gospe  Lily  Braunove,  ki  slika  temeljito  in  pregledno  po- 
ložaj moderne  ženske  ter  njene  težnje  v  vseh  kulturnih  deželah. 
Pisateljica  zasleduje  borbo  ženstva  za  enakopravnost  od  pn-ih 
zgodovinskih  časov  do  današnjega  dne.  Z  največjo  natančnostjo 
se  bavi  pisateljica  zlasti  z  gospodarsko  stranjo  ženskega 
vprašanja,  razmotriva  in  kritikuje  krivično  socialnopolitično 
zakonodajstvo,  ter  pojasnjuje  pod  kakimi  pogoji  bi  se  moglo 
žensko  vprašanje  edinole  ugodno  rešiti.  Prva  poglavja  obsezajo 
zgodovinske  podatke  starega  veka ;  gospa  Braunova  se  dotika 
tu  materinskega  prava,  suženjstva  žene  tudi  še  v  pr\ih  časih 
kristjanstva,  ki  ga  je  sprejelo  ženstvo  s  tolikim  navdušenjem, 
da  je  šlo  zanj  pogumno  celo  v  smrt,  ki  pa  ni  izpolnilo  njegovih 
nad:  žena  je  ostala  tudi  poslej  sužinja,  katera  ni  mogla  ime- 
novati niti  svojega  telesa  svojo  hst.  .Stališče  ženske  v  du- 
ševnem življenju'  ter  .ženstvo  za  časa  revolucije'  sta  prava 
bisera  te  velezanimive  knjige.  Še  zanimivejši  je  drugi  del,  ki 
slika  pisateljica  v  njem  s  posebno  ljubeznijo  ekonomsko  stran 
ženskega  vprašanja:  boj  srednjih  in  nižjih  ženskih  stanov  za 
delo  in  njega  razvoj,  podaja  statistiko  ženskega  proletarskega 
dela  po  zadnjem  štetju,  opisuje  položaj  delavk  v  sedanjem  času, 
obsoja  omejeno  moderno  zakonodajstvo  i.  dr.  Ga.  Braun-ova 
podaja  tu  veliko,  realistično  sliko  ženskega  pokreta,  njega  po- 
mena in  potrebe.  Kaže  veliko  bedo  delavk  ter  krivičnost,  s 


Podrobneje  poročam  o  predmetu  v  .Popotniku". 

katero  se  ravna  ž  njimi;  razgrinja  no  W  temeljito  žensko  vpra- 
šanje, temveč  ogromno  socialno  vprašanje  sploh,  ki  kriči  glasno 
po  preosnovi  človeške  družbe.  Naj  se  že  človek  strinja  s  pi- 
sateljico, —  ki  trdi,  da  je  možno  doseči  enakopravnost  ženstva 
le  s  pomočjo  socialne  demokracije,  —  ali  ne,  gotovo  je,  da 
nudi  temeljito  delo  g.  Lily  Braunove  vsem  onim,  ki  se  hočejo 
poučiti  o  položaju  ženske  nekdaj  in  sedaj  mnogo,  zares  izbor- 
nega  gradiva.  Ga.  Braunova  izda  vkratkem  novo  knjigo,  ki 
se  bavi  s  civilnopravnim  in  javnopravnim  stališčem  ženske  ter 
s  psihološko  in  etično  stranjo  ženskega  vprašanja.  M. 


NAŠE  SLIKE. 

H.  Buchner:  Šampanjet:.  (Lmetniška  priloga  v  tro- 
barvenem  tisku.)  Dražestna,  živooka,  porednohudomušna  je 
krasotica  s  čašo  šampanjca  v  roki.  Sama  šampanjskega  zna- 
čaja, nazdravlja:  .Živel,  princ  Carneval!"  —  S.  Magolič: 
Razvaline  gradu  celjskih  grofov.  Jesen  je,  megle  so  zavile 
v  siv  plašč  razvaline  celjskega  gradu,  rmeni  lističi  leskovja 
odpadajo  in  pod  priprosto,  leseno  brvjo  šumi  Voglajna.  Me- 
lanholija leži  težko  nad  vso  pokrajino.  Sip  in  prah  je  vsa 
nekdanja  slava  in  moč.  Celjski  grofi,  sorodniki  in  svaki  ce- 
sarjev in  kraljev,  siloviti,  neukrotni  in  bojaželjni  gospodarji 
na  Stajarskera,  Koroškem,  Kranjskem,  Hrvaškem  in  Nižje 
Avstrijskem,  slavni  vojskovodje  in  premeteni  državniki,  so 
izmrli  9.  nov.  1457  z  grofom  Ulrikom  ,  ki  je  bil  umorjen  v 
Belemgradu.  In  mogočni  grad,  na  katerem  so  se  rodile  polj- 
ske, nemške  in  ogerske  vladarice,  v  katerem  so  prebivali  gla- 
varji tujih  dežel  ter  so  se  napovedovale  vojne  Turkom,  Ogrom 
in  Nemcem,  je  danes  le  še  žalostna  razvalina.  O  nekdanjih 
krasotah,  sijajnih,  kraljevskobogatih  sobanah,  pa  tudi  o  groz- 
nih mučilnicah,  v  katerih  se  je  zgodilo  toliko  zločinov,  ni 
več  sledu.  Slikar  in  poslovodja  D.  Hribarjeve  tiskarne  Magolič, 
ki  je  naslikal  že  toliko  lepih  kosov  slovenske  zemlje,  bil  pa 
tudi  že  za  svoja  tiskarska  in  fotografska  dela  odlikovan  na 
raznih  razstavah  s  prvimi  odlikami,  je  s  to  sliko  poetično  iz- 
razil otožno  vplivanje  okolice  propale  slave  celjskih  grofov. 
—  Anton  Ažbe:  Umetnik  v  svojem  atelieru.  —  Portret  s 
facsimilom.  —  A.  Šantel:  Hrizanteme.  Delo  slovenskega 
slikarja  na  Dunaju.  —  Beneš  Kniipfer:  Rusalka.  Med 
najuglednejšimi  češkimi  slikarji  je  Beneš  Kniipfer,  ki  živi  in 
plodovito  deluje  na  Dunaju.  Slika  „Rusalka"  je  nastala  za  časa 
umetnikovega  bivanja  v  Rimu  ter  kaže  vilo  ob  gozdnem  po- 
toku. Lahkokrilat  metulj  ji  je  sedel  na  belo  levico.  —  Henrvk 
Siemiradzki:  Umetnost  in  življenje.  Slavni  poljski  slikar 
(glej  II.  zv.  .Slovana")  je  naslikal  kolosalno  sliko,  alegorijo, 
ki  predstavlja  v  krasnih,  živahnih  skupinah  najrazličnejše,  ve- 
sele in  turobne,  srečne  in  tragične  strani  človeškega  življenja. 
Petje  in  glasba,  smeh  in  jok,  razuzdano  uživanje  in  obupnost 
zločina,  ki  ga  maščujejo  Erinije  vesti,  idilienost  pr\e  ljubezni 
in  plač  genija  nad  mrtvim  talentom,  vse  je  združeno  v  tej 
alegoriji;  oplemenjujoča  umetnost  pa  sedi  na  prestolu,  ob  njej 
muze  in  božič  Amor.  Ta  krasni  umotvor  je  danes  porabljen 
tudi  na  zastorju  poljskega  narodnega  gledališča 
v  Krakovem.  —  Oton  Ivekovič;  Milena  (portret).  Med 
prvimi  jugoslovanskimi  slikarji  je  Hrvat  Ivekovič,  roj.  1.  1869 
v  Klanjcu.  Študiral  je  slikarstvo  na  Dunaju,  Monakovem  in  v 
Karlsruhe.  Svoj  atelier  ima  v  Zagrebu  od  1.  1894.  Izredno  je 
plodovit.  Slika  akvarele,  cerkvene  in  zgodovinske  podobe, 
genre  iz  narodnega  življenja  iz  Bosne  in  Zagorja  ter  moderne 
stvari,  portrete  i.  dr.    Njegovih  umotvorov  prinese  , Slovan" 


še  več.  —  Franjo  Pavačič:  Večer  na  močvirju  kraj 
Rima.  Veleugledni  hrvatski  slikar  Pavačič,  rojen  leta  1860  v 
Omišlju  na  otoku  Krku,  je  študiral  slikarsko  umetnost  na 
Dunaju  in  več  let  v  Italiji.  Živel  je  dalje  časa  v  Florenci,  Na- 
polju  in  Rimu.  Svoja  dela  je  razstavil  v  Italiji,  Pesti,  Zagrebu 
i.  dr.  Sedaj  živi  na  Reki.  —  M.  M.  Antokolskij:  Mefisto. 
Med  najznamenitejšimi  umotvori  pokojnega  ruskega  kiparja 
Antokolskega  se  prišteva  ta  kolosalni  mramornati  kip.  (Več 
pod  zaglavjem  .Umetnost"  v  tej  številki  , Slovana".)  Slika 
Antokolskij  pri  delu  kaže  mojstra  v  atelieru  sredi  raznih 
soh  in  osnutkov.  —  H.  Maka  rt:  P.  P.  Rubens.  Slika  je 
danes  v  dvornem  umetniškem  muzeju  na  Dunaju.  —  Fran 
Berneker:  Boj  za  ribo.  (Osnutek).  Slovenski  kipar  Ber- 
neker,  rojen  na  Štajerskem,  je  učenec  najmodernejše  struje 
dunajskega  kiparstva.  Njegov  osnutek  za  Prešernov  spomenik 
se  je  odlikoval  s  posebno  originalnostjo  in  njegova  dela  na  I.  in 
II.  umetniški  razstavi  so  zbujala  največjo  pozornost.  Skupina 
,Beda'  in  nekaj  portretnih  doprsnih  soh  je  želo  vseobče  pri- 
znanje. Kipar  živi  na  Dunaju  in  izvršuje  spomenik  rajnemu 
pesniku  Drag.  Ketteju. 


POPRAVEK. 

v  3. -zvezku  , Slovana",  v  baladi  o  obleganem  Du- 
naju str.  76  naj  stoji  v  4.  stihu  1.  kitice  nevernih  (ne  .ne- 
varnih") .  .  . 

FR.  BERNEKER: 
BOJ  ZA  RIBO. 

C.  AVG.  GEIGER: 
JUDEŽEV  POLJUB. 


PRILOGA  .SLOVANU-. 


LIEBSCHER: 
VSTAL  JE! 


JEDI-KULE  IN  PODRUM-KALE. 


Profesor  A.  Bezenšek  (Plovdiv). 


1.  DR.  HRISTO  TATARČEV  IN 
MAKEDONSKA  RAJA. 

ed  svojimi  bivšimi  dijaki  v  Bol- 
gariji, kjer  podučujem  že  25  let, 
štejem  na  stotine  mladih  mož, 
kateri  so  že  marsikaj  izkusili  po 
svetu.  Nekaterim  je  usoda  mila 
v  raznih  stanovih,  posvetnih  in  duhovnih  ;  drugim 
pa  —  zlasti  Makedoncem  —  se  godi  v  tužni  do- 
movini slabo  v  vsakem  stanu,  ki  so  si  ga  izbrali: 
duhovnike  in  učitelje  preganjajo,  zdravnike  za- 
pirajo in  trgovci  trepečejo  pred  turškimi  ovaduhi. 
Zal,  da  je  marsikateri  izmed  njih  v  svojih  naj- 
lepših letih  že  umrl  v  prognanstvu  ali  v  težki 
ječi;    marsikateri    pa   je   moral    radi    iskrene   lju- 


bezni   do    svojega    naroda    celo  —  izdihniti    na 
vešalih  ... 

Ako  se  spomnim  tistih  bolgarskih  rodoljubov, 
ki  so  kot  mladeniči  sedeli  pred  menoj  v  šolskih 
klopeh  veselih  obrazov,  svetlih  oči,  ter  so  polni 
navdušenosti  govorili  o  boljši  bodočnosti  svojega 
trpinčenega  naroda,  mi  je  težko  pri  srcu,  ko  vidim. 


*  Makedonija  stoji  danes  zopet  v  središču  svetovnega 
zanimanja  in  že  par  mesecev  se  bavi  evropska  diplomacija  z 
reformami,  ki  so  postale  za  Makedonijo  nujno  potrebne.  Na 
Balkanu  vre,  Makedonci  so  se  naveličali  neznosnega  turškega 
jarma  ter  se  hočejo  osvoboditi  šiloma.  Simpatije  vseh  Slo- 
vanov so  torej  danes  na  strani  zatirane  makedonske  raje.  Naš 
rojak,  prof.  Anton  Bezenšek  v  Plovdivu  nam  je  poslal  sle- 
deči spis,  ki  kaže,  kako  strašne  so  muke  Makedoncev  in 
turške  ječe,  v  katerih  umirajo  v  XX.  veku  nedolžni  prega- 
njanci.  Op.  ur. 

da  se  vkljiib  tolikerim  žrtvam  njihove  nade  še 
doslej  niso  uresničile,  niti  se  more  sploh  prece- 
niti, koliko  žrtev  bode  še  treba,  da  se  Makedonija 
osvobodi.  Ko  sem  govoril  pri  svojih  predavanjih 
o  etiki  in  psihologiji,  o  svobodi,  o  resnici 
in  pravici,  o  človeških  idealih  itd.,  svetile 
so  se  jim  oči  od  mladeniške  navdušenosti,  a 
cesto  so  se  jim  tudi  zalesketale  solze  v  očeh,  ker 
so  vzbujale  moje  besede  po  psihološkem  zakonu 
v  mladih  glavah  za  kontrast  žalostne  spomine 
na  robstvo,  laž  in  krivico  ter  na  nečlo- 
veške okrutnosti,  ki  so  jih  trpeli  njih  očetje  pred 
osvobojenjem  Bolgarije,  a  jili  trpe  še  sedaj  njih 
bratje  v  tužni  Makedoniji. 

„Nedolžna  mladina,  ki  vidiš  v  bodočnosti 
samo  rože  pred  seboj,  ne  ve,  koliko  trnja  jo  še 
čaka  na  potu  življenja!"  Tako  sem  mislil  cesto, 
sedeč  na  katedru  pred  svojimi  dijaki:  „Ko  sto- 
pite v  široki  svet,  prepričate  se,  da  robstvu  še  ni 
konca,  da  se  laž  in  krivica  šopirita  povsod,  ter 
da  gospodari  barbarstvo  celo  v  XX.  veku  v  sami 
Evropi  pod  okriljem  —  civilizacije!" 

Nekateri  tistih  nekdanjih  mojih  dijakov  so 
se  prišli  k  meni  poslovit,  ko  so  se  šli  lani  spom- 
ladi borit  v  Makedonijo  za  „krst  častni  i  slobodu 
zlatnu".  Želel  sem  jim  na  pot  srečo,  poguma  in 
zaupanja  v  Boga,  ki  dovoli,  da  zašije  solnce  svo- 
bode tudi  onostran  Rodopskih  gora.  „Svoboda 
ali  smrt  je  naše  geslo,"  so  rekali  z  mladeniškim 
ponosom  ter  odpotovali  na  turško  mejo  s  svojo  četo. 

Leto  je  teklo,  prihajale  in  odhajale  so  druge 
čete.  Nastopila  je  jesen. 

Ko  pa  so  se  vrnile  lastovice,  so  se  vrnili 
tudi  „ustaši".  Zopet  smo  se  videli  z  nekaterimi 
znanci ;  a  marsikoga  ni  bilo  več  nazaj :  izdahnii 
je  pod  turškim  jataganom  ter  počiva  tam  v  do- 
mači zemlji.  Nekateri  so  bili  pa  celo  tako  ne- 
srečni, da  so  jih  ujeli  Turki  ter  jih  barbarski  mu- 
čili v  ječah. 

Tak  mučenik  je  bil  dr.  H  ris  to  Ta  tarče  v, 
moj  bivši  dijak  na  plovdivski  gimnaziji  1.  1885 
in  1886.  Bila  sta  dva  brata,  oba  v  istem  razredu. 
Nižjo  gimnazijo  sta  dovršila  v  Solunu,  nekatere 
razrede  višje  gimnazije  pa  v  Plovdivu.  Oba  sta 
bila  krepka,  vrla  mladeniča,  žive  nravi  in  bi- 
strih glav. 

Iz  Plovdiva  sta  prišla  v  Švico,  v  vzorno  de- 
želo svobode,  nadaljevat  svoje  študije  ter  se  po- 
svetila medicini.  Po  dovršenih  akademičnih  štu- 
dijah sta  se  vrnila  v  svojo  bedno  domovino. 
Hristo  se  je  nastanil  kot  zdravnik  v  Solunu,  a 
njegov  brat  v  Bitolji. 

Hristo  se  je  oženil  s  hčerjo  grškega  kon- 
zula ter  bil  v  svojem  zakonu  srečen.  A  Grki  mu 


niso  mogli  odpustiti,  da  se  je  kot  Bolgar  radi 
svoje  soproge  povzpel  v  tako  imenitne  kroge.  Pre- 
ganjali so  ga  na  razne  načine;  obdolžili  so  ga 
celo,  da  je  podkupil  ubijalce  nekega  grškega 
doktorja.  Postavili  so  ga  pred  turško  sodišče  v 
Solunu,  a  Hristo  je  bil  spoznan  nedolžnim.  A  to 
ni  motilo  njegovih  sovražnikov.  Iskali  so  prilike, 
da  bi  ga  ovadili  radi  političnih  zločinov.  In  taka 
prilika  se  je  v  sedanjih  burnih  časih  v  Makedo- 
niji našla  kmalu. 

Neka  četa  bolgarskih  ustašev  je  bila  ujeta. 
Pri  nekem  ranjenem  ustašu  je  našla  turška  po- 
licija zdravniški  recept  s  podpisom  dr.  Ta  tar- 
če va.  To  je  zadoščalo,  da  so  ga  zaprli  in  ob- 
sodili radi  udeležbe  pri  ustaji  in  radi  podpore 
ustašev  na  pet  let  težke  ječe.  Zaman  se  je  pred 
turško  sodnijo  opravičeval,  da  je  kot  zdravnik 
dolžan  dajati  vsakomur  zdravniško  pomoč,  ne  da 
bi  vprašal  bolnika,  katere  vere  in  narodnosti  ali 
katerega  stanu  je,  in  pri  kakšni  priliki  je  bil  ra- 
njen, kje  in  zakaj  je  obolel. 

Dr.  Tatarčev  je  torej  moral  v  turško  ječo  v 
Solunu,  ki  jo  je  opisal  v  bolgarskem  dnevniku 
„ Večerna  pošti"  z  živimi  besedami  tako  natančno, 
da  doslej  menda  še  nismo  imeli  točnejše  slike 
groznih  prostorov,  ki  so  javni  dokazi  turške  okrut- 
nosti in  azijatskega  barbarstva. 

Ako  bi  bil  moral  dr.  Tatarčev  pet  let  prebiti 
v  taki  ječi,  bi  bil  gotovo  telesno  in  duševno 
popolnoma  uničen.  Toda  po  preteku  leta  je  bil  od 
sultana  vsied  upliva  bolgarskega  diplomatskega 
agenta  in  eksarha  v  Carigradu  pomiloščen  zajedno 
z  nekaterimi  drugimi  Makedonci.  Tedaj  se  je  hotel 
vrniti  preko  Aten  v  Bolgarijo.  A  tam  so  ga  prijeli 
Grki  ter  ga  zaprli,  ker  so  ga  sumničih  iznova,  da 
je  sokriv  uboja  grškega  doktorja  v  Solunu,  dasi 
je  bil  Tatarčev  že  pred  turško  sodnijo  spoznan 
vsake  sokrivde  nekrivim.  Na  pritisk  bolgarske 
vlade  in  vsled  dokazov  o  njegovi  nedolžnosti  pa 
je  bil  kmalu  osvoboden. 

Potem  šele  se  je  vrnil  v  Bolgarijo.  Takrat 
je  poselil  plovdivsko  gimnazijo,  kjer  je  našel  poleg 
mene  še  dvoje  nekdanjih  svojih  učiteljev.  Pripo- 
vedoval nam  je  mnogo  s  solzami  v  očeh,  a  reči 
moram,  da  smo  se  solzili  tudi  mi  pri  tem.  Zdaj 
se  je  nastanil  dr.  Tatarčev  kot  zdravnik  v  Sofiji, 
kajti  v  Solunu  bi  ne  bilo  več  varno  zanj. 

2.  GROBNICA  ŽIVIH  V  SOLUNU. 

Solunska  ječa,  „Jedi-Kule"  t.  j.  sedem 
stolpov,  je  jako  stara  stavba,  sezidana  za  časa 
Benečanov  kot  trdnjava  za  obrambo  mesta.  Zdaj 
je  ..pokopališče  živih  ljudi". 

Zunajnost  trdnjave  kaže,  da  je  začela  že  iz- 
davna  propadati  —  pravi  simbol  tiiršl<ega  cesarstva. 
V  notranjosti  sta  ista  gniloba  in  isti  nered  ter  se 
vrste  iste  grozovitosti,  kakor  sploh  v  organizmu 
turške  države. 

Posamezni  prostori,  v  katerih  žive  jetniki, 
se  imenujejo  „kauši".  To  so  velike  kleti,  v  katere 
prihaja  svetloba  samo  od  ene  strani  —  z  dvorišča. 
Okoli  in  okoli  je  debel  in  plesnjiv  zid.  Okna,  ki 
propuščajo  svetlobo  v  te  velike  prostore,  so  raz- 
meroma majhna,  pa  jih  je  tudi  premalo  —  le 
3  do  4  v  vsakem   „kaušu". 

Poleg  nekega  „kauša"  je  majhna  kuhinja, 
tik  nje  —  stranišče.  Ta  prostora  sta  že  tako  raz- 
dejana, toli  nečista  in  smradljiva,  da  se  človeku 
gnusi  vstopiti.  Vendar  pa  je  ta  „kauš"  boljši  od 
drugih,  koji  nimajo  niti  kuhinje,  niti  stranišča  ter 
morajo  jetniki  kuhati,  prati,  umivati  se  ter  oprav- 
ljati vse  človeške  potrebe  v  samem  „kaušu". 

„Kauši"  so  tako  veliki,  da  bi  moglo  kveč- 
jemu 50  jetnikov  stanovati  v  njih.  Vendar  so  na- 
tlačeni ter  je  70 — 80  ljudi  v  vsakem  „kaušu".  Tu 
ni  nikake  postelje,  niti  odra  ali  kake  klopi,  da  bi 
imel  vsak  jetnik  svoje  mesto,  nego  le  gola  tla.  Vsak 
jetnik   si   označi   svoje   ležišče  s  kakim  kamnom. 

Ko  se  zmrači,  začno  jetniki  polegati  po  golih 
deskah,  v  4 — 5  vrstah,  kakor  snopje,  ali  pa  kot 
trupla  po  kaki  katastrofi.  Na  levi  in  desni,  nad 
glavo  in  ob  nogah  vsakega  jetnika  leži  tovariš, 
ki  se  trudi,  da  bi  zaspal  sredi  smradu,  v  tej  tes- 
nobi in  v  neznosni   družbi  bele  in  črne   golazni. 

V  vsakem  „kaušu"  je  glavar,  ki  se  zove  po 
turški  „kauš-agasa".  Imenuje  ga  ravnateljstvo 
ali  pa  prisili  sam  sojetnike,  da  ga  pripoznajo  gla- 
varjem. „Kauš-agasa"  je  navadno  najhujši  zločinec 
in  najkrvoločnejša  zver  v  človeški  podobi.  Ta 
glavar  obenem  kuha  in  prodaja  kavo  v  vsem 
„kaušu".  Pravico  ima,  izbrati  si  najugodnejši  pros- 
torček v  „kaušu",  kjer  si  postavi  svoje  lončke, 
čaške,  ognjišče  in  svoje  ležišče. 

„Kauš-agasa"  je  strah  vseh  jetnikov.  Tudi 
svoje  spremstvo  ima,  t.  j.  svojih  7  do  12  pomočni- 
kov, ki  si  jih  je  izbral  izmed  najgroznejših  razboj- 
nikov v  svojem  „kaušu".  „Kauš-agasa"  in  njegovi 
pomagači  so  oboroženi  z  bodali,  včasih  tudi  z  re- 
volverji. Ti  capini  zapovedujejo  ter  pazijo,  da  se 
izpolnjujejo  zapovedi  in  kaprice  „kauš-agase".  Ti 
pomagači  izvršujejo  tudi  kazni,  ki  jih  nalaga  glavar 
temu  ali  onemu  jetniku  za  nepokorščino  ali  za 
kaj  drugega. 

A  dolžnosti  jetnikov  so  sledeče: 

1.  Vsak  jetnik  mora  piti  na  dan  najmanje 
5 — 6  čašic  kave; 

2.  mora  igrati  s  kartami; 


3.  kadar  gre  mimo  njega  „kauš-agasa",  mora 
vstati,  prekrižati  roke  na  svojem  trebuhu  ter  se  mu 
globoko  prikloniti; 

4.  kadar  govori  „kauš-agasa",  morajo  vsi 
jetniki  molčati  ter  mu  vsekdar  pritrditi  z  besedo: 
„evet !" 

5.  noben  jetnik  ne  sme  leči,  dokler  ne  do- 
voli „kauš-agasa",  ali  dokler  ne  leže  sam;  tudi 
ne  sme  nihče  vstati,  dokler  ne  vstane  glavar. 

6.  vse,  kar  ukaže  „kauš-agasa",  se  mora  iz- 
polniti  precej,   sicer  se  mu   naloži   stroga   kazen. 

Kazni  pa  so  sledeče: 

1.  Tolčejo  ga  s  pestmi  in  sujejo  z  nogami, 
dokler  se  ne  zgrudi   »nepokornež"  na  tla; 

2.  udarjajo  ga  s  kamenjem,  ali  razbijajo  gli- 
nasto posodo  (vrč)  po  njegovi  glavi.  To  store 
tedaj,  ko  leže  ali  pa  ko  je  že  zaspal; 

3.  ranijo  ga  z  bodalom ; 

4.  umore  ga  z  bodalom  ali  ubijejo  z  revol- 
verjem."'' 

Ker  je  večina  jetnikov  siromašna,  brez  beliča 
v  žepu,  tako  da  si  ne  morejo  privoščiti  niti  čašice 
kave,  jih  bijejo  in  mučijo  zločinci  dan  na  dan, 
četudi  ti  siromaki  pokorno  izpolnjujejo  vsa  po- 
velja „kauš-agase". 

Dr.  Tatarčev  je  bil  v  ječi  priča  groznih  pri- 
zorov, slišal  je  tako  jokanje  in  tuljenje  nesrečnih 
žrtev,  da  si  pod  Neronom  ne  moremo  misliti  kaj 
hujšega. 

Ali  ni  v  ječah  straže?  Ali  se  ne  zanima  za 
jetnike  ravnatelj  ? 

Da,  ravnatelj  ali  podravnatelj  prihaja  včasi 
pogledat.  Če  vidi  ranjenca,  izprašuje,  kdo  ga  je 
bil  —  ali  se  vsaj  dela,  kakor  bi  hotel  to  izvedeti. 
Toda  kdo  bi  se  drznil  povedati,  da  je  kriv  „kauš- 
agasa"  ? 

Takoj  priskoči  spremstvo  glavarjevo  ter  priča, 
da  je  ranjenik  hotel  tega  ali  onega  okrasti  ali 
tepsti  ter  je  bil  pri  tem  ranjen.  Nato  ravnatelj 
kaznuje  ranjenega  in  nedolžnega,  a  pohvali  „kauš- 
agasa",  da  skrbi  za  red  v  svojem  oddelku. 

Dogodi  se  včasih,  ko  dospo  v  ječo  novi 
jetniki,  ki  ne  poznajo  moči  in  grozovitosti  „kauš- 
agase"    —    da   jetniki    pri    takih    slučajih    pričajo 


-  To  se  pa  ne  dogaja  samo  jetnikom,  ampak  tudi  jet- 
niškim  uradnikom,  Predkratkim  (decembra  1902.)  je  bil  ubit 
celo  novoimenovani  ravnatelj  solunske  ječe.  Ravnatelj  je  hotel 
namreč  v  smislu  obečanih  sultanovih  .reform"  vvesti  nekak 
red  v  te  grozne  ječe.  Prepovedal  je  ,kauš-agasam"  nositi  orožje 
ter  jim  je  vzel  nekatere  .pravice"  nad  nesrečnimi  sojetniki. 
Raditega  so  ,kauš-agase"  sklenili  umoriti  ga.  Njihovo  povelje 
je  moral  izvršiti  neki  na  vse  življenje  obsojen  Arnavt  (Albanec). 
Morilec  je  zaklal  ravnatelja  z  bodalom  in  ga  prebodel  na  več 
kot  30tih  mestih;  potem  je  razsekal  truplo  na  drobne  kosce. 
Tako  se  vpeljavajo  .reforme"  na  Turškem.  Pisatelj. 

resnico  ter  povedo,  da  je  ta  ali  ta  iz  spremstva 
,kaiiš-agase"  bil  in  ranil  nesrečnika.  Takega  jet- 
nika, ki  se  je  drznil  odkriti  resnico,  umore  še 
tisto  noč. 

Drugega  dne  pokopljejo  nedolžno  žrtvo,  in 
.kauš-agasa"  nadaljuje  s  svojim  spremstvom  tira- 
nizovanje  nesrečnih  jetnikov. 

»Kauš-agasa"  ima  od  prodaje  kave  in  od 
^taks",  ki  jih  jemlje  za  karte  in  druge  igre,  na 
leto  okoli  100  lir  t.  j.  nad  2000  kron  dohodkov. 

Ravnatelj  jetnišnice  prihaja  le  redkokdaj 
gledat,  kaj  se  godi  v  „kauših".  Prejšnji  ravnatelj 
je  bil  velik  pijanec;  zato  so  ga  odstavili  in  na- 
mestili z  drugim.  Toda  služil  je  samo  nekaj  tednov, 
potem  so  ga  ubili  pomagači  „kauš-agase". 

Podravnatelj  je  navadno  dober  prijatelj  „kauš- 
agase",  saj  daje  ravnatelju  in  podravnatelju  del 
svojih  dohodkov  od  kave  in  iger.  Ako  je  jetnik 
ravnatelju  ali  podravnatelju  antipatičen,  ukaže 
nkauš-agasi",  naj  ga  pretepe. 

Ako  hoče  torej  jetnik,  da  bi  bili  glavarji  in 
jetniki  ž  njim  zadovoljni,  mora  dajati  podkupnino 
(rušvet).  A  jetniki  imajo  le  redkokdaj  denar.  Ako 
je  jetnik  v  milosti  pri  „kauš-agasi"  in  pri  ravna- 
telju, mu  je  dovoljeno,  kadar  ga  pride  kak  znanec 
posetit,  da  gre  do  vrat  jetniščnice,  kjer  se  more 
nekaj  časa  razgovarjati.  To  je  največja  milost. 

Vsak  jetnik  dobi  na  dan  dva  črna  hleba,  ki 
tehtata  skupno  kilogram.  Druge  hrane  ne  dobi 
nobene.  Kdor  ima  denarja,  si  more  kupiti  kaj  v 
prodajalnici ,  ki  je  v  obzidju  jetnišnice.  Seveda 
prodaja  trgovec  za  dvojno  in  trojno  ceno. 

Navadno  se  dobi  na  prodaj  fižol,  oljnato 
zrnje,  sir  in  sladkor. 

Jetniki  si  kuhajo  sami.  V  to  svrho  ima  vsak 
jetnik  svojo  posodo  (mangal),  kateri  podkuri  oglje 
ter  si  kuha  in  peče,  kar  ima  —  za  svoj  denar. 
To  se  dela  v  samih  „kauših".  Lahko  si  je  misliti, 
kak  smrad  vlada  v  ječi. 

Vsak  jetnik  nosi  svojo  lastno  obleko.  Država 
ne  da  ničesar.  Zato  pa  so  v  ječah  raztrgani  in 
polgoli  ljudje.  Tukaj  vladajo  beda,  glad  in  bolezni. 

V  „kauših''  ni  nobene  peči;  vsak  jetnik  piha 
svoj  „ mangal"  (posodo  z  ogljem)  ter  se  greje  ob 
njem,  seveda  če  si  more  kupiti  oglja  pri  »trgovcu" 
jetniščnice. 

Pomanjkanje  ventilacije,  smrad  nečiste  ob- 
leke in  obuval,  sopara  iz  raznih  loncev  in  duh 
iz  torb,  polnih  različnih  reči,  zrelih  in  surovih, 
dim  ob  „mangalih",  smrad  stranišč  v  „kauših", 
izparivanje  vedno  umazanih  jetnikov,  nedostajanje 


solnčne  svetlobe,  tesnoba:  vse  to  povzroča  bolezni, 
epidemije. 

Za  jetnike  seveda  ni  kopeli.  Ako  se  žele 
bogatejši  jetniki  kopati,  prosijo  tovariša  „topličarja", 
naj  jim  pripravi  kopelj.  Tovariš  segreje  posodo 
vode  ter  jih  nage  polije.  Polivanje  se  vrši  ali  v 
kuhinji,  ali  na  dvorišču.  Drugega  kopanja  ne 
poznajo. 

Glavne  bolezni  med  jetniki  so  jetika,  vnetje 
pluč  in  sopil  ter  razne  želodčne  in  kožne  bolezni 
vsled  nečistote  in  uši. 

Jetniki  iz  planinskih  krajev  ne  morejo  živeti 
v  teh  zatvorih  dalje  kot  2 — 3  leta,  potem  umirajo. 
Tisti,  ki  prihajajo  s  poljan  ali  iz  mest,  žive  tudi 
5 — 6  let.  Da  bi  kdo  živel  v  „kaušu"  deset  let,  to 
bi  bila  že  Metuzalemova  starost. 

Taka  je  ..grobnica  živih"  v  Solunu,  na  vrhu 
nekdanje  Akropole,  odkoder  je  sicer  krasen  razgled 
na  morje  in  mesto.  A  tega  razgleda  se  jetniki  ne 
morejo  veseliti  nikdar.  Še  turisti,  ki  prihajajo  v 
Solun,  ne  smejo  iti  na  ta  vrh,  ker  jim  preti  ne- 
varnost, da  prileze  iz  kakega  zakotja  teh  razvalin 
razbojnik,  ki  preži  na  svoje  žrtve  in  čaka  trenotka, 
ko  postane  popolnoma  vreden  tovaršije  onih,  ki 
žive  znotraj  ogromnega  zidovja.  Pa  saj  turška 
policija  rajše  zapira  nedolžno  ..rajo",  kakor  pa 
prave  razbojnike,  s  katerimi  deli  navadno  plen 
in  rop.  (Konec  prih.) 

IVAN  RENDIC: 
VENEC  TRPLJENJA. 


HOiMERJEVA  SMRT. 

A.  Aškerc. 

Šumi  ob  pobrežju  in  peni  se  morje, 
večernega  solnca  zlati  ga  odsev. 
Ob  skalnatem  bregu  pod  brajdoj  zorečoj 
spet  brenkajo  strune  in  ori  se  spev. 

Hej,  v  ribiški  krčmi  nocoj  je  veselo! 
Izpili  že  gostje  mnog.  vinski  so  meh 
in  čaš  si  še  vedno  nalivajo  novih. 
Ves  večer  drži  se  bog  Bacchus  na  smeh. 

Spet  novih  napolnil  krčmar  je  kozarcev. 
V  kolibi  oglasil  rapsod  se  je  nov. 
Vzel  kitharo  v  roke,  ozrl  se  po  gostih 
in  peti  začel  je  v  imenu  bogov. 

Prebirajo  prsti  mu  strune  preproste, 
in  stihi  zvenijo  naprej  in  naprej  .  .  . 
In  pred  poslušalci  živi  že  in  diha 
in  plava  po  morju  junak  Odisej. 

Bori  se  z  valovi  na  ladji  predragi, 
viharjev,  razbojnikov  se  ne  boji  .  .  . 
Ah,  kje  je  še  Itaka,  otok  zeleni? 
Penelopa  zvesta  doma  še  živi?  .  .  . 

In  peva  rapsod  in  jim  pripoveduje  — 
dogodbe  pradavnih,  pozabljenih  let? 
Ne,  to  je  življenje,  resnično  življenje; 
Heleni  svoj  živi  tu  gledajo  svet! 

Te  božje  Homerjeve  mične  pesnitve ! 
Srce  ne  navžije  se  jih  in  uho! 
Kdo  hotel  domov  bi  zdaj  k  ženi  in  sužnjem! 
Ah,  vsak  dan  poslušal  bi  človek  vse  to!  .  .  . 


Zamaknjeni  vsi  so  v  prizor  epopeje. 
Vse  tiho,  vse  sluša,  pobožno  molči  .  .  . 
Le  morje  nemirno  tam  ruši  tišino, 
ob  skalah  se  peni,  šumi  in  buči  .  .  . 

„A  kaj  je  to?  Kdo  je  tam  v  kotu  ta  starec? 
Na  klopi  se  zgrudil  sedaj  je  .  .  .  I^rčmar, 
poprašaj  ga,  kaj  mu  je!  Ali  pijan  je? 
Homerjev  ga  ep  tako  ganil  je  mar?" 

„„Bog  ve,  kdo  je  mož  sivolasi  in  slepi! 
Opoludne  prišel  v  naš  skriti  je  kot. 
Spotila  je  pač  siromaka  vročina, 
utrudila  dolga  nemara  ga  pot  .  .  . 

„„Kdo,  gost,  si  naš  ljubi?  Kako  ti  ime  je? 
Odkod  si?  Kje  dom  tam  ostavil  si  svoj? 
Če  tukaj  izdihneš,  popotnik  častiti, 
kam  prah  naj  telesni  mi  pošljemo  tvoj?"" 

„„„Z  obali  eolske  tam  daleč  doma  sem! 
Pa  to  so  zdaj  same  postranske  stvari! 
Vzemite,  rojaki,  pisala  v  desnice! 
Sedaj  imam  druge  važnejše  skrbi! 

„„„Zapišite  hitro!  .  .  .  Vse  svoje  življenje 
premišljal  o  tem  sem  do  dnešnjega  dne  .  .  . 
Sedaj  šele  našel  besedo  sem  pravo  .  .  . 
Zapišite,  dokler  mi  bije  srce! 

„„„Tam,  tam  —  v  epojeje  odstavkih  poslednjih 
drugače  prepeva  rapsod  naj  poslej ! 
Tam,  veste,  ko  Itako  svojo  preljubo 
zagleda  moj  hrabri  junak  Odisej, 


„„„tako-le  zapišite!  .  .  ."""  Starec  umolkne 
„Homer  je  umrl!".  .  .  In  molče  se  mu  vsi 
priklonijo  mrtvemu  pesniku  gostje  .  .  . 
Nesmrtnosti  himno  mu  morje  šumi  .  . 

JESENSKI  VEČER. 

Spisal  A.  Sever. 


udi,  ko  se  je  pripeljal  nazaj  v  Stari 
Log,  ni  imel  miru;  hodil  je  po  sobah 
okoli  in  ko  je  prišel  izpred  hiše  preko 
^^  dvorišča    nazaj   v   vežo   ter   stopil   v 

obednico  v  pritličju,  je  sedel  na  obsežen  usnjat 
naslonjač. 

Mrak  se  je  ulegal  že  popolnoma  in  v  veliki 
sobi  se  je  komaj  še  razločila  miza  in  nekaj  stolov 
okoli  nje,  le  okna  so  se  videla  v  stenah  kot  svetle  lise. 

Kralj  se  ni  ganil;  vznemirjen  ni  bil  več,  nego 
miren  do  skrajnosti.  Tišina  je  vladala  vsenaokoli, 
samo  ura  se  je  slišala,  in  bilo  mu  je,  kakor  če  bi 
imel  nečesar  dočakati.  Vstal  mu  je  pred  oči  tisti 
trenutek,  ko  se  človek  loči  od  sveta  in  zapusti 
življenje,  ko  se  izvrši  v  bitju  slednjega  človeka 
največja  izprememba,  kar  ga  jih  sreča,  ki  nastopi 
kar  na  mah  in  nepričakovano,  kakor  izven  sveta 
in  človeškega  pojmovanja  in  ki  jo  ljudstvo  zove 
smrt.  Nekaj  druzega  je  smrt  kakor  življenje,  nekaj, 
ki  je  življenju  popolnoma  nasprotno  in  ni  nadal- 
jevanje njegovo,  pa  nekaj  silno  važnega,  kajti 
neodvisna  je  od  človeške  volje.  Nenavaden  in 
usoden  se  zdi  ljudem  tisti  trenutek,  ki  stoji  kakor 
orjaška,  temna  gora  na  koncu  dejanja  in  misli, 
za  katero  človek  ne  sluti  druzega  kakor  veliko 
temo  in  konec  svojega  bitja,  večni  konec. 

Tedaj  se  je  Peter  Kralj  zravnal  v  naslonjaču 
ter  stopil  po  sobi  gori  in  doli.  Odprl  je  vrata  v 
vežo;  tam  zunaj  je  bila  noč  in  megla  se  je  že 
vlačila  noter  in  jesenski  duh  odpadlega  listja.  Na 
zidu  je  gorela  majhna  svetilka,  ki  je  metala  luč 
za  vrata  v  kot,  kjer  je  bilo  nekaj  orodja  in  več 
poljskih  pridelkov.  Skoraj  v  istem  hipu  je  prišla 
z  nasprotne  strani  stara  ženica  snežnobelih  las, 
ki  je  gospodinjila  Kralju,  počasi,  drsajočih  korakov 
ter  ga  vprašala,  če  mu  naj  prinese  večerjo.  Takoj 
na  to  pa  je  izginila  nazaj  ter  nesla  v  obednico 
jedi  na  krožnikih.  Kralj  je  sedel  za  veliko  mizo 
sredi  sobe,  nad  katero  je  prižgala  ženica  luč,  a 
jedi  se  skoraj  ni  pritaknil;  prižgal  je  smodko  ter 
gledal  predse,  ko  je  prišla  starka  po  ostanke. 
Vladal  je  mir,  oni  mir  otožnih  jesenskih  večerov, 
ki  so  tako  neizrečeno  dolgi  in  sentimentalni.  V 
kotu  je  sanjala  ogromna  zelena  peč  z  vdolbenimi 
otlinami,  stara  morda  toliko  kot  Kraljevo  domo- 
vanje. Ob  stenah,  ki  so  se  belile  dolgočasno,  so 
stale  omare,  polne  knjig  in  ob  njih  so  slonele 
lovske  puške.  Med  slikami  na  platno,  ki  so  visele 
po  zidu,  že  čisto  otemnele,  ter  so  bile  videti,  kakor 


(Konec.) 

da  so  izrezane  iz  starih  cerkvenih  podob,  so  stale 
prešerno  črno  in  rmeno  pisane  majolike  na  polici, 
velike  in  majhne,  pod  njimi  pa  je  bila  vzidana  v 
zid  ura  in  nihalo  se  je  posvetilo,  kadar  je  vdarilo 
na  eno  stran.  Bil  je  lep,  tih  večer,  poln  skrivnosti 
in  tajinstvenosti,  ki  ga  je  motilo  le  zateglo  lajanje 
psov  doli  v  vasi,  v  Starem  Logu,  in  kakor  jih  je 
prečul  Kralj  stotero  in  stotero. 

Kralj  je  čutil  vso  sanjavost  in  lepoto  tihote. 
V  duši  mu  je  vstala  slika  umirajoče  narave  v  je- 
seni, tistih  dolgih  poljan,  po  katerih  je  hodil  na 
lov  in  ki  so  jih  rezali  vijugasti  črni  jarki,  ob  katerih 
je  stalo  golo  drevje.  Po  nebu,  ki  se  je  dotikal  v 
neskončni  daljavi  zemlje,  so  hiteli  belosivi  oblaki, 
da  so  se  videle  le  modre  pege  na  svodu;  iz  zel- 
nika pa  je  švignil  včasih  plašno  kak  zajec  ter  bežal 
proti  gozdu. 

Čudno  razkošje  ga  je  obvladalo  v  takih  dneh, 
ko  je  šel  o  mraku  domu  in  se  je  vzdignil  izza 
vaških  streh  mesec  ter  zasvetil  v  naravo  kakor 
pogrebna  sveča  in  je  zazvonilo  daleč  tam  na  selu. 
Nikoli  se  ni  mogel  tako  globoko  zatopiti  v  filo- 
zofijo narave,  kakor  tedaj.  Zdelo  se  mu  je,  da  diha 
polje  in  nebo  iz  sebe  veliko  zadovoljnost  in  srečo, 
ni  se  mu  zdelo,  da  bi  bila  žalost,  ki  je  razlita  po 
vsem,  nego  čutil  je  kakor  vdanost  v  nerazrušni 
večni  zakon,  ki  je  vpisan  v  prirodo,  —  takrat,  ko 
je  umirala  narava.  Kralj  je  vedel,  da  konec  narave 
ni  strašen,  ampak  potreben  in  veličasten,  kakor  je 
lepo  in  veličastno  rojstvo  njeno  v  spomladi.  Proti- 
naraven  in  neutemeljen  se  mu  je  zdel  odpor  proti 
koncu  in  pa  nespameten. 

Nekaj  novega  je  začutil  v  sebi  in  bilo  mu 
je,  kakor  da  se  mu  bliža,  kar  je  pričakoval.  Zdelo 
se  mu  je,  da  se  odpirajo  vrata  resnice  in  da  se 
mu  blešči  od  daleč  njen  sijaj. 

Kaj  je  res  strašen  konec  življenja,  kaj  je  smrt 
človeška  grozna  in  stvar,  pred  katero  mora  trepetati 
človeška  duša?  Ali  res  uniči  smrt  lepoto  življenja 
ter  mu  jemlje  vrednost,  zato  ker  ga  konča  za 
vedno  in  hodi  vedno  pred  njim?  Nikdar,  —  kajti 
smrt  je  potrebna  in  brez  nje  ni  življenja;  smrt 
spada  bistveno  k  življenju  ter  mu  daje  šele  pravi 
pomen,  daje  mu  tisto  dragocenost,  katere  bi  sicer 
ne  imelo,  ker  bi  je  ne  moglo  imeti.  Če  bi  življenje 
trajalo  večno  in  bi  ne  bilo  nikdar  konca  našega 
bitja,  bilo  bi  nam  blago,  katerega  ne  ljubimo  in 
ki  ga  ne  čuvamo,  ker  ga  nihče  ne  more  vzeti,  pa 
se  zaradi  tega  ne  brigamo  zanj.  Življenje  bi  postalo 

brez  vrednosti,  kakor  kamenje  na  cesti,  za  katero 
se  ne  zmeni  nihče;  bilo  bi  nadležno  in  vzbujalo 
bi  stud,  naj  bi  bilo  še  tako  sladko  in  mamljivo, 
kajti  bilo  bi  brez  konca.  Brez  impulza  bi  teklo 
življenje  in  človeške  sile  bi  se  ne  razvijale  in  ne 
stopnjevale  do  popolnosti.  Spomlad  polna  cvetja 
in  himen  prirojenja,  bi  vzbujala  gnus,  če  bi  ostala 
večno  na  svetu  in  solnce  bi  rodilo  obup,  če  bi  ne 
zahajalo  zvečer  za  gore. 

Jasno  je  bilo  Kralju  v  duši  in  razlagal  si  je 
strah  pred  smrtjo  kot  vir,  ki  teče  iz  napuha  in 
upornosti.  Zrl  je  veliko  resnico  ki  ga  je  objela 
vsega  ter  navdala  z  radostjo  in  veseljem.  Prevzelo 
ga  je  zmagoslavje  in  sreča,  kajti  še  le  tisti  spozna 
vso  lepoto  življenja  in  vso  njegovo  krasoto,  kdor 
premaga  smrt  in  gleda  nanj  z  vedre  višave. 

Kako  bi  mogel  zreti  ribič,  ki  se  vozi  po  reki 
v  čolnu,  vse  njeno  veličastvo,  kadar  sije  nanjo 
solnce  in  se  bleste  miljoni  valov  v  njegovi  večni 
luči,  da  miglja  po  gladini  daleč,  kamor  seže  oko. 
Ribič,  ki  ga  nosi  reka  naprej,  ne  vidi  vseh  tistih 
miljard  bilk,  ki  se  zrcalijo  v  vodi.  Vse  veličastvo 
njeno  vidi  tisti,  ki  stoji  nad  reko,  na  gori,  in  ne 
ribič,  ki  se  vozi  po  nji  in  ne  oni,  ki  se  bori  z 
njenimi  valovi. 

Kralj  se  je  spomnil  kmetov  s  Sela.  Žalost 
ga  je  obšla,  ko  mu  je  priplaval  pred  oči  ljudski 
strah  pred  smrtjo,  ki  navdaja  narod  z  obupom. 
Zasmilili  so  se  mu  tisti  priprosti  ljudje,  ki  so  šli 
za  pogrebom,  kakor  bi  se  bali  nekega  zla,  ki  se 
ne  da  odvrniti,  ki  so  potem  v  krčmi  hoteli  udušiti 


v  sebi   razdvojenost,   dasi  le   instinktivno  ter  pili  i 
in    onečaščali   velik   trenutek    človeški.    Premožni 
kmetje,  ki  so  polivali  vino  po  tleh  ter  bili  ob  mizo, 
ker  so   se   čutili    oblastnejše   od    drugih    in  ki  soj 
hoteli  strahovati  sosede,  tavajo  v  strahu   in  temi. 
Zasmililo  se  je  Kralju  v  srce  ljudstvo  na  Selu  in| 
zasmililo  se  mu  je   ljudstvo  v  Starem    Logu,   sajj 
ti  ljudje  sprejemljejo  navade  in  mišljenje  s  tradi- 
cijo, ki  jo  dobe  od  prednikov  ui  katere  ni  mogoče 
podreti. 

Nenadoma  pa  je  prišlo  Kralju  nekaj  v  spomin 
in  zjasnil  se  mu  je  obraz!  Tam  spodaj  v  vasi  je 
živel  včasih  človek,  ki  so  mu  dejali  Matija.  Imel 
je  čisto  sive  lase,  kajti  bil  je  že  jako  star,   obraza 
pa  je  bil  mladeniškega,  skoro  otročjega.  Prišel  je 
bil  ob  vse  premoženje  po  nezgodah  in  postal  je 
revež  brez  doma.  Pa  ni  pijančeval  in  se  pretepal 
s  sovražniki,   vedno  je  bil  veselega   lica.    Pomrla 
mu  je  vsa  družina,  žena  in  otroci,  in  nič  ni  tarnal 
in  nikoli  ni  gledal  predse  temno   in   potuhnjeno, 
ko  je  hodil  za  pogrebom  za  njimi;  zadnjemu  otroku 
je  še  celo  sam   izkopal  jamo,  ker  ni  imel,  da  bii 
plačal    cerkovniku.    Bil   je    vedno   jasnega   duha,  i 
kadar  ga  je  srečal;  pred  nekaj  leti  pa  je  bilo,  ko  j 
je  hodil  spomladi  okoli  sv.  Jurija  tri  dni  na  njivo  j 
okopavat  in  poslušal  je   kukavico   in  se  ni  ganil, 
ko  je  zapela,   kakor  so  pripovedovali,   četrti   dan 
pa  je   legel    na   klop,   nikomur   ni    nič   potožil  in 
umrl  je  kakor  bi  bil  zaspal. 

Morda   je    tisti    Matija    čutil    približno    tako 
kakor  Kralj. 


UGASNI  Ml,  ZVEZDA  .  .  . 


M.  P.  Nataša. 


Ugasni  mi,  zvezda, 

ugasni  na  nebu, 

naj  te  ne  vidi  več  moje  oko! 

Skrij  se  v  vsemirja 

tihe  daljave, 

skrij  te  med  druge  zvezde  nebo! 


Kadar  oko  se  v  tebe  ozira 
v  solzah  mi  plava  — 
Bog  ve,  zakaj?  — 
Njegovo  zvestobo 
v  tebi,  o  zvezda, 
iskalo  moje  srce  bi  naj 


',j| 


Tebi  je  dana 

stalna  zvestoba 

njemu  ni  znana 

verna  Ijubav! 

Ugasni,  oj  zvezda, 

ugasni  na  nebu,  — 

bodi  pozabljena  sredi  višav! 

AŠKERC  IN  MURN. 

Spisal  profesor  dr.  Josip  Toininšek. 


IVAN  TISOV: 
SPASITELJ -UČITELJ. 


ve  pesniški  individualnosti!  Eden,  ki 
je  bil  le  mlad,  ki  ga  zdaj  že  krije 
grob,  drugi  stoječ  v  moški  dobi, 
ali  še  vedno  mlad.  Z  žalostjo  se 
spominjamo  smrti  prvega,  z  veseljem  se  zave- 
damo, da  nam  drugi  živi.  —  Še  različneje  ko 
življenje  je  njiju  poetična  izobraženost:  tam  re- 
signacija  —  tu  energija;  tam  počitek  —  tu  gibanje; 
tam  nedoločen  mrak  —  tu  jasna  luč,  tam  rahle  po- 
teze drhteče  roke  —  tu  piše  krepka  roka  s  trdim 
kamnom  v  steklo;  oba  pa  sta  pesnika!  Taka  je 
poezija,  materin  jezik  človeštva ! 

1. 

Brez  oznanila,  brez  vsakega  nakita  stoji 
pred  nami  drugikrat  naš  najmarkantnejši  pesnik 
s  svojim  najmarkantnejšim  delom. 

„Pesnik  Gorazd  (Anton  Aškerc)  je  vzbudil 
zadnja  leta  s  prekrasnimi  svojimi  pesniškimi  pro- 
izvodi v  Slovencih  obče  zanimanje.  Plastično  iz- 
ražanje, lepa  dikcija,  blagoglasni  stihi,  zdrav 
realizem  in  poseben  epski  talent  dičijo  vse  nje- 
gove, iz  narodnega  življenja  in  slovenske  zgodo- 
vine zajete  pripovedne  poezije,  o  katerih  se  je  že 
večkrat  izrekla  želja,  da  bi  jih  pesnik  v  knjigo 
zbrane  dal  na  svetlo.  Ustrezajoč  splošni  želji,  po- 
dajamo zdaj  Slovencem  zbirko  njegovih  balad  in 
romanc  ter  zajedno  vabimo  na  prijazno  naročbo." 

To  naznanilo  je  razpošiljalo  založništvo  o 
Veliki  noči  1.  1900.  in  zagledala  je  beli  dan  epo- 
halna  knjiga. 


Besnel  je  tedaj  hud  vihar  po  ozemlju  slo- 
venskih duhov,  novodošla  knjiga  pa  je  stopila  v 
dnevno  luč  prav  tam,  kjer  je  kazal  veter-krivec 
svojo  uničujočo  moč  najbolj.  Ali  iz  trde  in  trdne 
snovi  je  bilo  izklesano  novo  umetniško  delo, 
stali  so  verzi  kakor  junaki,  ki  jih  prešinja  duh 
neustrašenega  vojskovodje;  ta  duh  je  jamčil  bo- 
jevnikom končno  zmago.  Vihar  je  potihnil,  svetlo 
solnce  poezije  je  zasijalo  zmagovito  izza  oblakov 
ter  je  pozdravilo  z  vedrim  veseljem  svoj  plod. 
In  Slovenija  zdaj  je  epika  imela! 

Slovenci  so  uživali  ta  plod,  kadar  se  jim 
je  pokvaril  okus;  če  jim  je  presedala  slastna  hrana 
iz  kemiškega  laboratorija  slovenskih  stihotvorcev, 
so  se  iznova  pokrepčali  ob  teh  zdravih  poezijah, 
naslajajoč  se  ob  teh  resnih,  pa  nikoli  zamolklih 
ali  hreščečih  glasovih,  humornih,  pa  nikoli  smešnih 
prizorih,  ob  domačih,  pa  nikdar  banalnih  mislih. 
Bile  pa  so  tudi  nove  misli,  tako  nove,  da  so  se 
zdele  prevratne  onim  Slovencem,  ki  si  Slovenca 
ne  morejo  misliti  drugačnega,  kakor  kmeta,  ali 
bestijo.  Toda  v  20.  stoletju  pač  ni  sloven- 
skega slovstvenika,  ki  bi  bil  nasprotnik 
teh  svežih  glasov. 

Tako  ..mlad"  kakor  Murn  ni  bil  Arškerc  — 
nikoh;  1.  1890.  —  rojen  je  1.  1856.  —  je  imel 
svojo  mladeniško  dobo  že  za  seboj;  ali  še  kot 
Gorazd  je  nastopal  moško-krepko  .  .  .  Tudi  njemu 
se  ni  v  mladosti  godilo  bogvedikako  dobro  — 
kakor   sploh    našim   dijakom    ne  —  ali   obdarjen 

je  bil  z  železno  energijo,  ki  se  ni  dala  upogniti 
v  življenja  borbah.  Tako  imamo  dvojen  vzrok, 
da  iščemo  pn  Aškercu  zaman  „miadinskih" 
pesmi. 

Malo.  malokdaj  udari  Aškerc  na  kako  ele- 
gično  struno;  n.  pr.  v  krasni  nočni  sliki  „Javor 
in  lipa".  Tukaj  vidimo,  da  tudi  črnogorska  Muza 
Aškerčeva  čuti  nežnost  v  svojem  junaškem  srcu. 
Ta  pesem  me  nekako  spominja  Murnove  „Ah, 
ti  bori",  ki  spada  tudi  med  najlepše  poetične 
slike,  kar  jih  imamo;  mirna  harmonija,  v  katero 
se  tope  ob  koncu  akordi,  je  fino  posneta  po  živem 
vzorcu,  le  oni  „ah"  je  preveč  Murnov;  tu  bi  se 
mu  bilo  treba  učiti  pri  Aškercu. 

Kdo  ne  pozna  Aškerčeve  vzor-balade  „Mej- 
nik"?  Že  so  poskušali  posnemati  take  verze,  ali 
ni  šlo!  Tudi  pri  Murnu  ne!  Ta  je  izbral  celo 
slično  snov  za  svojo  „Kvatrno  balado".  Ali 
kaka  razlika  med  obema!  Plastika  Aškerčeve  ba- 
lade je  pri  Murnu  razblinjena  v  gostobesednost 
ter  v  prisiljen  humor  („mošnjo  težko,  no,  glave  ni 
lažje  imel")  ali  skoraj  nerodno  prozo  („noč,  v  ka- 
teri gode  se  tak  čudne  reči,  da  kdor  čuje  jih,  vsak 
se  zgrozi")  ter  v  banalnost  („šum  (?),  kot  bi  peljal 
kdo  s  parom  seno").  Brez  dvoma  je  to  „balada" 
izmed  najslabših  Murnovih  pesnitev;  sploh  so  se 
mu  najmanj  posrečile  te,  ki  jih  imenuje  „balade" 
in  „romance".  Murnove  epske  slike  so  take  kakor 
staroegipčanske  podobe,  sestoječe  le  iz  črt  brez 
perspektive;  Aškerčeve  pa  so  umetniški  izklesan 
marmor. 

Na  takih  vzgledih  se  spozna  najbolj  Ašker- 
čeva posebnost  in  odličnost.  —  To  pot  je  sicer 
le  nanovo  izdal  svojo  prvo  knjigo.  Bila  bi  naša 
dolžnost,  ozirati  se  na  to,  koliko  je  izpremenil 
svoje  pesmi.  Primerjavši  obe  izdaji,  sem  si  zabe- 
ležil na  stotine  predrugačeb  —  to  spričuje  pesnikovo 
vestnost  —  bralcem  pa  nudim  le  nekaj  odstotkov  od 
nabrane  snovi.  Jezikovno  so  vse  pesmi  temeljito 
popravljene;  odpravljeno  je  „bomkanje"  (bo  po- 
hvalil: pohvali,  vlegel  bom:  vležem  itd.),  mnogi 
izrazi  so  nadomeščeni  z  boljšimi  ali  jasnejšimi 
(njega  silni  duh  k  očakom  ide:  duh  njegov  pre- 
seli se  k  očakom;  užiga  mu  lepa  ga  židovska 
hči:  užiga  mu  Judit  ga,  ž.  h.  itd.),  popravljen  je 
besedni  red  in  metrum.  Na  primernih  krajih  se 
rabijo  zdaj  popularne  tujke  (ki  jih  v  1.  izdaji  ni) 
pač  zato,  da  zadobe  dotična  mesta  zunanji  znak  na- 
rodnih pesmi  (na  „klošterskem"  vrtu  sedi  samotar; 
»študent"  .  .  .  gre);  tuintam  se  posega  tudi  v  jedro, 
n.  pr.  konec  pesmi  „Tri  ptice"  je  zdaj  drugačen, 
boljši;  tudi  „ Brodnik"  je  pridobil  nov  moment. 
Kak  verz  je  tudi  izpuščen,  n.  pr.  v  „Svetopolkovi 
oporoki";  v  „Vaški  lipi"  pa  je  izostala  cela  druga 


kitica,  pač  zato,  ker  je  bila  zgolj  opisovalna;  tretja 
kitica  te  pesmi  pa  mi  ugaja  bolj  v  prejšnji  obliki. 
Kot  dovršen  pesnik  je  stopil  Aškerc  s  1.  iz- 
dajo pred  občinstvo,  knjiga  je  in  ostane  zlata 
knjiga,  balade  in  romance  pa  biseri.  Ti  biseri,  ki 
se  blišče  že  sami  ob  sebi,  se  zasvetijo  tembolj, 
če  jih  porabi  v  nakit  ona  umetnost,  ki  sega  naj- 
bolj v  srce:  godba.  Slišali  smo,  kako  je  pel 
dr.  B.  Stuhec  trojico  Aškerčevih  balad,  kakor  jih 
je  uglasbil  Risto  Savin,  in  blagrovali  smo  pesnika! 


,Lep,  prelep  je  šopek  ta, 
zlate  v  njem  so  niti ; 
kdo  do  smrti  zdrav,  vesel 
bi  ne  hotel  biti?' 

Tako  se  glasi  prvi  takt  v  Murnovi  „Pesmi". 
Lepo  in  lahkotno  ti  zazveni  v  uho,  kakor  bi  za- 
žuborel   trio   dunajskega  valčka ;   ali  ni  ti  še  pri- 
čelo srce  poskakovati,  že  zapoje  struna  trdo,  je- 
kleno, in  srce  se  ti  krči  .  .  .  „ Kdorkoli  pod  milim 
nebom  živi  ..."   to    smo   čebljali  v  srečnih   otro- 
ških letih,    smo  z  ognjem   uresničevali   na   svoji 
osebi,  in  veseli  smo  bili,  dasi  ne  vedno  srečni  .  .  . 
Obraz    pa    se    nam   izresni    in   oko   gleda    preko 
knjige  tja  daleč,  kjer  se  neha  telesnost,  ko  čitamo 
nepričakovano  vprašanje:     „Kdo  do  smrti  zdrav, 
vesel    t    bi  ne  hotel  biti?"  Mari  se  tako  vprašuje 
deklica,  ki  ima  nad  srcem  pripet  „prelep  šopek", 
ali  navdajajo   take  misli  fantiča,   držečega  v  roki 
nagelj,  vrtnico?    Ne,  ne!    Vse  kaj  druzega  vpra- 
šujeta; njima  done  še  zvoki  valčka  dalje  in  dalje! j 
Naj  bo  tudi  finale  neprikladen  valčku,    zdaj   ne' 
misli  glavica   na  to,    tega   ne  čuti   srce  ...  Ale- 
ksandrov  pa    misli   ob  prvem  akordu  ni 
disharmoničen  finale;  neposredno  ter  skorajl 
kruto   zapoje   tromba  že  po  prvih  zvokih  končni! 
motiv,  ki  se  glasi: 

.Brez  ljubezni  hodim  jaz 
in  brez  nad  po  svet:    - 
lahek  bo  poslednji  čas, 
lahko  mi  umreti.' 

Taka  je  Murnova  „Pesem"  —  po  mojeml 
mnenju  zanj  najznačilnejša  —  take  so  njegove! 
poezije.  Povsod  ta  disharmonija,  ne  povsod  takoj 
kričeča,  ali  vendar  za  bralca,  ki  ima  srce  —  le] 
za  take  je  Murnova  knjiga  poezij  —  jasno  čutna. 
Kako  brhko,  celo  jovialno  in  z  razkoračeno  dobro- 
voljno  pozo  nam  predočuje  pesnik  „Semenj",  o| 
samem  sebi  pa  pravi 

,i  jaz  sem  med  ljudstvom,  a  tih  in  neznan  .  .  . 
ah,  na  nesrečni,  nepravi  dan 
zablodil  po  svetu  sem  belem.' 

Tak  je  pesnik! 

„A  da  pride  na  deželo,  potem  je  vsaj  za 
nekaj  časa  čisto  drugi.  Tu  se  razmahne,  da  ga 
je  sama  radost  in  smeh  ...  V  priredi  je  srečen 
in  ničesar  mu  ni  treba."  —  Res?  Ti  in  še  drugi 
cvetoče  lepi  stavki  stoje  v  predgovoru  k  knjigi; 
ali  poetično  zrcalo  in  nepremagljiva  želja  člove- 
kova po  kaki  formuli  v  duševnem  življenju  je  za- 
peljiva. „Ko  pride  na  kmete,  je  kmet!  Da!  On 
gre  na  polje  kakor  kmet  orat  in  sejat,  on  postopa 
veselo  za  plugom  („Hrepenenje"),  on  reže  brazde 
kakor  kmet,    ali    on,    pesnik,    pristavi   ne   kakor 

kmet :  -  ,  ■        u     a 

,pa  začrtajo  se  brazde 

v  lice  mi  globol<o  .  .  .' 

Proti  volji  se  je  oglasil  v  pesniku-kmetu  ta  motiv, 

ali  oglasil  se  je.  —  Tak  vtisk  dela  prva  pesem 

v  II.  oddelku,  ki  zavzema  izvečine  pesmi  iz  kmet- 

skega   življenja.  —  V  zadnji   pesmi   tega   cikla 

še  zre  pesnik  skozi  okno  po  vasi.    Božič  je,    ali 

njega  ne  navdajajo   božične  misli,    kmet  s  suho 

prozo  se  oglaša  v  njem  v  dvakratni  tožbi,  da  so 

„poti    težke    in    zamedene";    poezije   zime   na 

kmetih  --  kolikor  je  je  --  pa    nam    ne   odkriva, 

s  sklenjenimi  rokami  vzdihuje  Murn  --  mestni 

človek:  -  ,    •■     ki  .^ 

„z  žalostjo,  bledo  nevesto, 

ah,  živeti  sem  pričel!" 

To  je  trpek  odgovor  na  njegove  „želje", 

,da  mi  Bog  je  dal  na  voljo, 
volil  dom  bi  in  devico." 


Kajpada,  ko  bi  Bog  človeku  le  na  voljo 
dajal,  kar  si  hoče  poželeli,  bi  ne  dobil  kmetski 
fant  one  „bistre  golobice",  ki  mu  je  namenjena; 
lirski  in  drugi  pesniki  bi  pridržali  zase  zlato  soince 
in  bledo  luno  ter  še  luarsikaj,  kar  je  pod  njima! 
Pa  ne  delajmo  našemu  pesniku  krivice:  on  si 
je  pač  za  trenutek  želel,  da  bi  bil  kmet;  potem 
bi  res  imel  dom  in  devico,  ali  k  m  et- Aleksan- 
drov bi  tudi  seveda  mislil  drugače  ka- 
kor misli  poet-kmet  Aleksadrov! 

Ne!  Oni  duh,  ki  preveva  kmeta  in  njegovo 
življenje,  ne  ojačujc  Murnovih  poezij.  Poizkušal  je 
pač,  njegov  pravec  obrniti  nase;  spravil  je  v  pes- 
niško obliko  celo  kmetske  burke  in  povesti  o 
strahovih  („Kvatrna  balada",  „Mlinar  in  hudič", 
„Vodomec"),  ali  le  ena  („Mlinar  in  hudič")  se  mu 
je  precej  posrečila;  pri  onih  pa  se  pozna  prisilje- 
nost,  —  tujki  sta  med  družicami. 

Glede  misli  in  izraza  se  nekatere  pesmi  res 
gibljejo  v  onih  mejah,  preko  katerih  obično  ne 
sega  zanimanje  kmeta,  npr.  „ Pesem  o  klasu", 
„Snubači",  „Ženitvanjska  pesem",  „Tašča  s  ku- 
pico", „Šent  Janževo".  Mirni  glasovi  done  iz  teh 
pesmi  —  „Snubači"  in  „Tašča  s  kupico"  skoraj 
ne  zaslužita  imena  „pesem"  ,  premimi,  nekako 
mlačni.  Ne  morem  verjeti,  da  bi  koga  ogrele; 
nemara  se  motim,  ali  zdi  se  mi,  da  jih  je  pesnik 
zapisal  bolj  mehanski,  pod  trenotno  zijubivostjo 
ter  da  imajo  tudi  te  nevidno  elegično  ozadje. 

(Konec  prih.) 


PUST. 


C-  Golar. 


In  S  snegom  priplesal  je  pust. 
To  bilo  je  rajanje,  hej! 
gorenjska  vasica  živela 
je  burno  kot  nikdar  poprej. 

Vrtela  se  mlada  je  kri, 
odmevali  vriski  so  v  noč, 
harmonika,  petje  poskočno 
se  culo  iz  vaških  je  koč. 

Ej,  fantje  trije,  vsi  mladi 
odplesali  so  pred  oltar, 
vsak  lepo  dekle,  a  znabiti 
kaj  več  še  dobili  so  v  dar  ,  .  . 


In  s  snegom  odplesal  je  pust, 
že  cvete  zeleno  polje, 
in  Velika  noč  je  minula, 
a  zibelke  tri  že  drče. 

Očancem  to  v  glavo  ne  gre 
kaj  čuda  se  letos  godi? 
Pred  pustom  poroke,  zdaj  krsti, 
začarano  to  se  jim  zdi. 

In  lipa  na  vasi  vrši 
zagrnjena  v  cvetje  dehti, 
dojenčki  se  jokajo  v  zibkah, 
a  mamicam  lice  rdi. 

v.  OLIVA:  K  OBHAJILU. 


VAZILIJ  POLJENOV: 
JEZUS  KRAJ  JEZERA. 


HIC  RHODUS! 

Spisal  Ivo  Šorli. 

I  n  deset  minut  pozneje  je  stopala  uboga  stara 
m       gospa  proti  trgu,  oblečena  v  črno,  priprosto 

I  obleko,  sključena  pod  bremenom  trpljenja. 
1^^  Evgen  je  gledal  iz  svojega  okna  otožno  za 
njo,  kako  se  je  pomikala  počasi  po  beli,  prasni 
cesti  dalje.  Ne,  če  se  ne  usmili  tega  simbola 
trpeče  ljubezni,  ki  pride  k  njemu  v  podobi  lastne, 
stare  matere,  potem  ni  več  človek,  potem  naj  se 
ga  čuva!  In  oči  so  se  mu  zasvetile  .  .  . 

Stara  gospa  je  potrkala  boječe  na  vrata  svo- 
jega sina  in  vstopila. 

Ivan  jo  je  pogledal  presenečen.  Bil  je  danes 
zelo  slabe  volje.  Slišal  je  prvič,  o  čemer  je  govoril 
že  dolgo  ves  trg,  da  si  morata  biti  Alma  in  Evgen 
dobra.  Pomiril  se  je  bil  naglo,  da  je  izgubil  nevesto. 
Bil  je  še  premalo  časa  ž  njo,  da  bi  se  bil  nerešljivo 
vlagal  v  misel,  da  brez  nje  ne  more  živeti.  Tudi 
si  ni  znala  osvojiti  njegovih  sanj,  in  sanje  so,  ki 
plapola  iz  njih  oni  bajni,  omamljivi  ogenj  ljubezni. 
In  poleg  tega  je  bil  Ivan  mož,  ki  bi  bil  znal  tudi 
tak  ogenj  zatreti  s  silo.  Odpodil  je  od  sebe  vsako 
misel  nanjo,  ki  je  obletavala  njegove  možgane  in 
se  udal  popolnoma  delu. 


(Daljf.) 

Danes  zjutraj  pa  se  je  vendar  zdrznil,  ko  mu 
je  povedal  sodni  adjunkt,  da  si  je  izbrala  Alma 
Evgena.  In  to  gotovo  takoj  nato,  ko  se  je  ločil 
on  od  nje,  mu  je  zatrdil  adjunkt. 

Hodil  je  trdo  po  svoji  sobi.  Njegovo  samo- 
Ijubje  je  bilo  zadeto,  kakor  še  nikdar.  Tako  torej! 
Evgen  je  njegov  naslednik.  Ta  človek,  ki  ga 
ima  v  svoji  pesti,  da  ga  lahko  zdrobi  v  hipu,  ta 
človek  se  drzne  sesti  tja,  od  koder  je  moral  on 
pravkar  vstati.    Ta  revež   se   mu   upa  kljubovati! 

Ustavil  se  je.  Čutil  je  pač,  da  je  vse  ne- 
umno, kar  sumi,  da  Evgen  gotovo  niti  ne  misli, 
da  bi  hotel  kljubovati  njemu,  a  trpkega  čustva 
v  sebi  se  vendar  ni  mogel  otresti. 

„Ha,  in  ona!"  se  je  nasmehnil.  „To  je  morala 
biti  ljubezen  do  mene.  Morda  ga  je  poljubljala 
že  isti  večer,  ko  sem  odšel  jaz.  Take  so,  vse  so 
enake!  In  pri  tem  se  je  drznila  biti  celo  raz- 
žaljena, ako  se  mi  je  videlo,  da  je  prozaična! 
—  Toda,  čaka  naj,  jaz  ji  pokažem,  kdo  da  sem! 
Jaz  ji  sklonim  njenega  dečka,  do  tal  ga  ji  sklo- 
nim !  —  In  tudi  starega  oderuha  lahko  poteptam  v 
prah.  Zgrabiva  se  takoj,  da  vidiva,   kdo  je  moč- 

nejši.  Poberem  mu  izpred  nosa  še  zadnje  dolž- 
nike, izpraznim  mu  krčmo,  vržem  ga  z  župan- 
skega prestola,  razbelim  mu  tla  pod  nogami,  nje- 
mu in  njej!  In  vse  bo  moje,  dolina  in  grajščina 
nad  njo.  In  hodil  bom  ponosen  in  mogočen  okrog, 
da  bo  videla,  koga  se  je  upala  žaliti.  Uničim  jih 
vse,  sami  berači  bodo  okrog  mene,  a  jaz  vsem 
edini  gospodar." 

Stal  je  visokovzravnan  ob  oknu,  oko  pijano 
prešerne  slike  pred  seboj.  In  prav  takrat  so  se 
odprla  vrata  in  pred  njim  je  stala  njegova  stara 
mati  s  svojimi  žalostnimi  očmi,  bleda  in  upala, 
v  črnem,  priprostem.  že  skoro  ogoljenem  plašču. 
In  vztrepetale  so  ošabne,  krute  sanje  in  izginile. 

Hitel  je  k  nji  in  jo  posadil  rahlo  na  me- 
hek stol. 

„Kaj  pa  je,  mama,  da  ste  se  me  spomnili 
po  tolikem  času?" 

In  ona  mu  je  povedala,  zakaj  je  bil  danes 
Plaveč  na  Holmu  in  s  solznimi  očmi  ga  je  pro- 
sila, naj  se  vsaj  zdaj  usmili  Evgena. 

Molče  je  hodil  po  sobi.  Omahoval  je.  Ali 
naj  se  res  uda  zdaj,  ko  je  vztrajal  že  toliko  časa; 
ali  naj  se  res  da  omehčati,  da  si  bo  potem  moral 
priznavati,  kako  majhno  je  bilo  njegovo  zdrav- 
ljenje nemarnega  brata,  kako  klavrna  je  bila  vsa 
njegova  borba  z  lastnim  srcem,  ki  mu  je  slednjič 
vendarle  podlegel?  Ali  se  ne  bo  zdel  samemu  sebi 
neizrečeno  smešen,  da  je  obstal  sredi  pota,  ki  ga 
je  sklenil  hoditi  brezobzirno  do  konca? 

In  vendar  —  kje  naj  vzame  toliko  moči,  da 
odpravi  to  revo,  ki  je  zaradi  njega  toliko  pre- 
trpela, ki  je  bila  njegova  mati?  —  Ali  bi  je  ne 
pahnil  s  svojo  navidezno  krutostjo  brezvestno  proti 
grobu? 

Toda  ne,  to  so  nezdravi,  mehkužni  občutki! 
Vztrajati  mora,  ako  je  prišel  tako  daleč.  Kmalu 
bo  vsega  konec  in  tedaj  spoznata  mati  in  brat, 
da  jima  je  hotel  le  dobro,  da  je  bila  njegova 
trdost  potrebna.  Brat  se  še  vedno  le  opoteka,  ni 
še  padel,  a  treba  je,  da  pade,  da  ga  zabole  vsi 
udje,  potem  pa  bode  on  prvi,  ki  priteče,  da  ga 
dvigne,  potem  bode  šele  vedel,  kaj  se  pravi  to: 
pasti  in  vstati.  „Sploh  pa  se  meni  polovičarstvo 
studi,  izvršiti  hočem,  česar  sem  se  lotil,  popol- 
noma!" je  zamrmral  odločno  in  se  obrnil  k  ma- 
teri, ki  ga  je  opazovala  s  plašnimi,  skoraj  pre- 
senečenimi očmi,  kakor  da  ne  razume,  kako  da 
more  še  premišljati,   ako  ga  prosi  lastna  mati. 

„Ne  morem,  mati!"  je  izpregovoril  in  po- 
vesil nehote  oči.  Ustrašil  se  je  sam  svojega  glasu. 
Moral  ga  je  s  silo  potisniti  iz  sebe,  zato  je  bil 
oduren,  hripav,  njemu  samemu  tuj. 

Kakor  da  je  kdo  staro  gospo  zabodel. 


„Ne  moreš?"  je  jeknila  in  strmela  brez- 
izrazno vanj. 

„Ne  morem,  mati!  Ne  obsojajte  me!  Pustite 
me  še  nekaj  časa!  Vse,  vse  bo  dobro,  samo  pu- 
stite me!"  je  govoril  hlastno,  hripavo,  kakor  da 
prosi  sam  usmiljenja. 

Še  en  pogled,  poln  brezkončne  žalosti  in 
srda  ga  je  zadel,  in  mati  je  odšla  molče  skozi 
vrata. 

Naslonil  se  je  ob  omaro  in  gledal  topo 
predse.  Potem  pa  je  stresel  z  glavo. 

„Kakor  sem  rekel,  tako  ostane!  Tu  smo  na 
vrhuncu  te  igre  in  zdaj  navzdol,  da  bo  prej  konec." 

11. 

Nekaj  čudnega ,  tako  mračnega  in  resnega 
je  prežalo  okrog  Ivanove  hiše.  Na  malem,  s  črnim 
železjem  ograjenem  vrtu  pred  njo  je  cvetelo  in 
duhtelo,  kakor  nikjer  drugod  v  vsej  dolini,  a  tako 
zapuščene,  žalostne  so  se  zdele  te  cvetke!  Samo 
proti  večeru  je  stopala  med  njimi  stara  postrež- 
nica  in  jih  zalivala,  sicer  pa  je  bilo  ves  dan  tiho 
med  njimi  in  tiho  za  temnožoltimi,  vedno  za- 
prtimi zaklopnicami. 

„  Kakor  da  bi  šel  mimo  pokopališča,  se  mi 
zdi!"  je  rekel  v  nedeljo  nekdo,  ko  so  odhajali 
ljudje  od  maše  tam  mimo. 

„Mimo  vislic,  reci,  mimo  vislic!"  se  je  za- 
smejal drugi,  in  vsa  gruča  se  je  prisiljeno  zasme- 
jala.  Sovražni,  trdi  pogledi  so  trčili  ob  trdo  zi- 
dovje  in  se  odbili  od  njega  .  .  . 

Tolpa  za  tolpo  je  stopala  mimo,  vsi  z  isto 
tesnobo,  z  isto  grozo  v  srcu.  Ljudje  so  se  bili 
dodobra  iztreznili.  Nihče  ni  pričakoval  več  usmi- 
ljenja od  krutega  upnika.  Nekateri  so  že  bili  pri 
njem  in  ga  prosili  potrpljenja,  a  odpodil  jih 
je  vse. 

„Kako  pa  mislite  to?  Seveda,  tako  za  šalo 
sem  vam   določil  roke   za   vračanje,   kaj   ne  da? 
Ha,   ha,   ta   je    lepa!    Kdor   ne  plača   do  tistega    ■ 
dne,    kakor  sva  se  pogodila,    temu   prodam  vse 
in  amen !" 

In  bolj  in  bolj  nestrpno  je  sam  pričakoval 
konca.  Življenje,  kakor  ga  je  živel  zdaj,  mu  je 
postalo  neznosno.  Ves  dan  je  ostajal  doma,  ne 
da  bi  vedel,  kaj  početi.  Občeval  ni  že  z  nikomur 
več.  Vse  se  mu  je  izogibalo,  vse  se  ga  je  balo 
in  ga  sovražilo.  Kadar  je  zapustil  svojo  sobo, 
krenil  je  najrajše  na  samotna  pota,  kjer  ni  srečal 
nikogar.  In  vendar  se  je  mešala  med  trpka  ču- 
stva, ki  so  ga  mučila,  neka  zadovoljnost,  zavest, 
da  trpi  za  lepo,  sveto  stvar. 

„Pride  dan  in  pride  kmalu,  ko  spoznate,  kaj 
sem  vam  bil",    so  bile  besede,    s  katerimi   se  je 

tolažil  in  se  jih  končno  tako  privadil,  da  jih  je 
mrmral  nezavestno  predse  na  svojih  samotnih  iz- 
prehodih. 

Ljudstvo  pa  se  je  iztrezalo  bolj  in  bolj.  Sami 
niso  vedeli,  kaj  pride,  a  slutili,  da  se  mora  nekaj 
izpremeniti  v  dolini.  Prvi  je  imel  plačati  Podrekar. 
Kaj  stori  neki  Ivan  ž  njim? 

Še  Plaveč  ni  bil  več  miren.  Jasno  mu  je 
bilo,  da  poizkuša  Ivan  ugonobiti  tudi  njega,  in 
dasi  si  je  bil  v  svesti,  da  je  on  edini,  ki  se  mu 
more  ustavljati,  bal  se  je  vendar  premetenega, 
navidezno  prijaznega  nasprotnika.  Da,  Ivan  je 
prihajal  še  vedno  k  njemu  na  kozarec  piva,  kakor 
da  res  ne  ve,  čemu  naj  se  izogiblje  Plavčeve  hiše. 

In  vendar  je  bilo  že  razglašeno,  da  prodajo 
holmsko  grajščino  na  dražbi.  Plaveč  ni  hotel  več 
čakati.  Ako  sem  hiter,  se  ga  morda  še  ubranim, 
je  premišljal,  ako  mu  dam  pa  časa,  iztrga  mi 
tudi  še  to  iz  rok.  Vglobil  se  je  bil  v  zadnjem 
času  že  popolnoma  v  misel,  da  bo  na  stare  dni 
kraljeval  tam  gori.  Res,  da  ima  do  smrti  stara 
gospa  pravico  do  hiše,  a  za  par  tisočakov  se 
mu  gotovo  umakne. 

Bivanje  v  trgu  se  mu  je  zagabilo.  Kakor  ne- 
viden, tesen  obroč,  se  je  bližala  njegovi  hiši  na- 
sprotnikova moč.  Tam  zadaj  za  trgom  je  bil  za- 
ložil Ivan  Plavčevega  glavnega  tekmeca  z  izborno 
pijačo  po  neverjetno  nizkih  cenah,  da  so  zehale 
njegove  prostorne  pivne  sobe  cele  dneve  od  mo- 
rečega  dolgega  časa.  Že  vse  leto  je  upal,  da  dobi 
veliko  podjetje  pri  železnični  gradnji,  kar  naenkrat 
ga  je  izpodrinil  Ivan  s  tako  nizko  ponudbo,  da 
uprava  njega  niti  upoštevala  ni.  In  tako  je  šlo 
teden  za  tednom.  Plaveč  je  škripal  z  zobmi  in 
si  želel  čim  nestrpnejše  od  tod.  Na  Holmu  bo 
slednjič  vendar  mir  pred  temi  večnimi  šikanami. 
A  hiteti  je  treba,  hiteti!  Ivan  ima  svoj  denar  raz- 
tresen po  vsej  dolini,  in  sodnija  ga  ne  bo  čakala, 
da  ga  zbere.  In  priganjal  je  in  se  podvizal  s  pri- 
pravami za  dražbo,  kolikor  je  le  mogel. 

Ivan  pa  se  je  zadovoljno  smehljal.  „Torej  se 
nisem  motil,  mož  mi  gre  res  na  roko",  se  je  mu- 
zal. „Le  hitro,  le  hilro,  da  izprevidijo  čimprej,  kaj 
je  moj  pravi  namen!  Čimprej  bo  Evgen  rešen, 
tembolje,  sicer  ga  ta  topa  resignacija  popolnoma 
potare." 

In  Evgen  je  bil  že  skoraj  popolnoma  otopel. 

Od  onega  večera  je  bilo  prešlo  že  precej 
časa.  Sedel  je  mračen,  obupan  spodaj  v  trgu  pri 
Plavcu  v  zadnji  sobi,  ko  je  vstopila  Alma.  So- 
čutno ga  je  pokarala,  naj  ne  bo  tak,  a  on  jo  je 
zavrnil  skoraj  surovo. 

„Ej,  z  mano  ne  smete  biti  taki,  Evgen,  saj 
sva  stara  prijatelja !"  ga  je  prosila  iskreno,  prisrčno. 


„Da,  da,  stara  prijatelja  in  kmalu  celo  svaka!" 
ji  je  odgovoril  pikro. 

A  potem  mu  je  ona  razložila  vse,  kar  se  je 
bilo  pravkar  dogodilo  med  njo  in  bratom,  in  njemu 
je  zavrela  kri  po  žilah  ...  In  sam  ni  vedel  kako, 
da  mu  je  slonela  v  naročju  in  se  mu  gorko  pri- 
vijala  .  .  . 

„Torej  sem  dobila  vendar  tudi  jaz  dušo,  ki  me 
resnično  ljubi,  torej  smem  tudi  jaz  ljubiti  z  vsem 
zaupanjem,"  mu  je  pisala  v  svojih  kipečih  listih. 

In  dan  za  dnem  se  ga  je  tesneje  oklepala. 
In  ni.egove  moči  so  rastle  in  rastle:  z  vsemi  si- 
lami se  je  boril  za  svojo  srečo.  A  izprevidel  je 
kmalu,  da  je  vse  zaman  in  vedno  bolj  šibak  se 
je  opotekal  pod  neznosno  težo,  dokler  se  ni  brez- 
upen zgrudil  pod  njo  .  .  . 

Toda  njeni  ljubezni  se  je  moral  čuditi  bolj 
in  bolj.  Iz  vsakega  pisma  se  je  iznova  prepričal, 
da  mu  stoji  trdno  na  strani.  A  ta  zavest  ga  je 
vznemirjala  le  še  hujše.  Vse  je  izgubljeno,  ču- 
dežev ni  mogel  pričakovati,  da  ga  kdo  reši.  Toda 
kaj  bo  on,  berač,  kako  naj  preskrbi  družini  bo- 
dočnost, ko  ne  bo  mogel  preživeti  morda  niti 
sebe  in  matere!  Ali  bi  ne  bilo  bolje,  da  izgubi 
še  njo,  ko  izgubi  že  vse  drugo?  Zdelo  se  mu  je, 
da  bi  sprejel  tudi  ta  vdarec  topo,  brezbrižno, 
kakor  je  že  za  vse  neobčutljiv,  kar  se  je  godilo 
okrog  njega.  Materino  neprestano  ihtenje  mu  je 
postalo  nekaj  vsakdanjega,  ker  je  že  moralo  pač 
tako  biti;  za  priprave  k  dražbi  se  niti  brigal  ni. 
Včasi  je  pogledal  k  delavcem,  potem  pa  blodil 
okrog  po  travnikih  in  senožetih.  Zdajpazdaj  mu 
je  hotela  vstati  v  možganih  kaka  misel,  ali  bi  ne 
bilo  bolje,  da  bi  vse  pustil  in  izginil,  a  spomnil 
se  je  matere  in  Alme  in  zmajal  z  glavo;  vpra- 
ševal se  je,  ali  bi  ne  poprosil  še  kje  pomoči,  a 
nasmehnil  se  je  trpko  in  stopal  zopet  dalje.  Čutil 
je  neko  prazno  tesnobo  v  sebi,  neko  plehkost  in 
trpkost,  ki  se  je  pa  bolj  in  bolj  umikala  popolni 
apatiji.  In  težje  in  težje  mu  je  bilo  pisati  Almi. 
Mrtve  so  ležale  črke  pred  njim,  trezne,  trde,  suhe; 
in  med  njimi  nič  več  one  rožnate  meglice,  ki  jih 
je  ovijala  nekdaj,  one  sladke  opojnosti,  ki  je 
duhtela  nekdaj  iz  njih,  onega  bajnega  parfuma, 
ki  ga  ni  treba  škropiti  iz  stekleničic.  Kaj  naj  ji 
neki  še  pove?  V  njem  je  bilo  vse  zamrlo.  Pač 
je  zaplapolalo  stokrat  in  stokrat  v  njegovi  duši 
silno  hrepenenje  po  njej  in  takrat  je  sedel  k  pi- 
salni mizi  in  ji  pravil,  kako  trpi,  kako  da  mre  po 
njej;  a  če  je  prečital  te  besede  nekaj  ur  pozneje, 
bilo  ga  jih  je  sram.  Da  bi  bila  Alma  ubogo  dekle, 
in  njen  dom  v  eni  teh  bornih  koč  tu  spodaj,  hodil 
bi  k  njej  iskat  tolažbe,  in  slikala  bi  si  skromno, 
a  srečno  bodočnost;  toda  njegova  ljubica  je  bogata 


151 


gospodična,  in  njen  dom  največja  iiiša  v  trgu, 
kamor  ne  sme  on  berač.  In  začutil  je  mržiijo 
do  bogatih  ljudi,  in  celo  ona  se  mu  je  za- 
zdela tuja. 

A  pisati  ji  je  moral  vendar.  Saj  ga  je  pro- 
sila vsakrat,  naj  je  ne  pušča  toliko  časa  čakati. 
Tako  gorka,  skrbljiva  so  bila  vsa  njena  pisma  in 
iz  vseh  je  trepetala  bojazen,  da  bi  je  ne  zapustil. 
In  Evgenu  je  bilo  mehko  pri  srcu,  ko  jih  je  čital, 
a  obenem  ga  je  trpinčila  neprestano  mučna  za- 
vest, da  nima  pravice  do  te  sreče.  „Ti  dobro, 
zlato  dekle!"  se  mu  je  izvilo  vsakrat  iz  prs  in 
sedel  je  in  ji  odgovarjal,  drhteč  od  hrepenenja  in 
občudovanja.  A  pozneje  je  zopet  raztrgal  vse,  kar 
je  bil  zapisal,  dokler  ni  bil  končno  prisiljen,  od- 
dati vsaj  nekaj  vrstic  staremu  čredniku,  ki  je  že 
čakal  za  hišo. 

Včasi  se  je  vprašal ,  kaj  bi  bil  zdaj  brez 
nje.  Otopeti  bi  moral  popolnoma!  Ona  je  bila 
še  edina,  ki  mu  je  zdaj  pa  zdaj  razburkala  dušo, 
da  ni  zamrznila  v  njem.  Toda  ali  bi  ne  bilo  bolje, 
da  bi  mu  popolnoma  zamrznila?  In  polaščala  se 
ga  je  bolj  in  bolj  ta  želja,  lastna  šibkim,  strtim 
ljudem,  hrepenečim,  da  bi  jih  kruta  roka  usode, 
ko  jih  je  že  pohabila,  tudi  še  ubila. 

V  trg  je  zašel  le  še  redkokdaj  in  še  takrat 
se  je  vrnil  naglo  domov,  ko  je  opravil,  kar  je 
moral.  Čutil  je,  da  se  ga  celo  najboljši  prijatelji 
nekam  izogibajo.  Smilil  se  jim  je  pač,  in  ljudem 
je  vedno  mučno  v  družbi  človeka,  ki  se  jim  smili, 
ako  se  ne  zna  premagovati  in  biti  vesel  med  ve- 
selimi. Še  več  pa  jih  je  bilo,  ki  so  gledali  s  topo 
škodoželjnostjo  za  njim.  Same  je  čakala  skoraj 
vse  enaka  usoda.  Zato  jim  je  delo  dobro,  da  dele 
svojo  nesrečo  s  čim  večjimi.  In  Evgen  je  slutil 
vse  to  in  se  skrival  pred  njimi. 

Po  dolgem  času  je  včeraj  zopet  enkrat  go- 
voril z  Almo.  Srečal  jo  je  izven  trga. 

Bila  sta  v  prvem  hipu  oba  v  zadregi.  S  silo 
je  morala  premagovati  solze,  ko  je  stopal  s  sklon- 
jeno glavo,  bled  in  mračen  proti  njej,  ne  da  bi 
jo  zapazil,  predno  ga  je  ogovorila.  In  vendar  je 
čutila,  da  mu  ne  sme  kazati  svojega  sočutja,  da 
njegova  bol  ni  izmed  onih,  ki  hrepene  po  tolažbi. 

Zdrznil  se  je,  ko  je  začul  njen  glas  in  strmel 
nemo  vanjo.  Bilo  mu  je  kakor  bolniku,  ki  ni  videl 
cele  tedne  dneva,  a  mu  mahoma  naiztežaj  od- 
grnejo  zastore,  da  ga  oblijejo  ščemeči  solnčni 
žarki.  Mislil  je  ravno  nanjo  in  si  izkušal  ustvariti 
njeno  sliko,  ki  je  že  skoraj  popolnoma  obledela 
v  njem.  „Čudno,"  je  zamrmral  slednjič  nevoljno, 
„prav  onih  ljudi,  ki  jih  najbolj  ljubim,  si  ne  mo- 


rem več  predočevati,  ako  jih  ne  vidim  le  nekaj 
dni,  med  tem  ko  se  spominjam  še  danes  natanko 
popolnoma  nevažnih  mi  obrazov,  ki  sem  jih  videl 
pred  leti.  Morda  bi  se  mi  pa  posrečilo,  da  bi  jo 
docela  pozabil,  ako  bi  je  ne  videl  prav  dolgo 
časa?  Ali  bi  ne  bilo  najbolje,  da  ji  pišem,  naj 
me  poizkuša  tudi  ona  pozabiti,  ko  ni  nobenega 
upanja,  da  bi  se  kdaj  združila?" 

In  zdaj  je  stala  nenadoma  pred  njim  in  ga 
gledala  s  svojimi  zvestimi,  udanimi  očmi.  Bilo  ga 
je  sram  misli,  ki  ga  je  bila  pravkar  obšla.  Nje  ni 
omajala  vsa  nesreča,  ki  je  prišla  črezenj,  on  sam 
pa  omahuje! 

Govoriti  ni  mogel  nihče ;  molče  sta  si  držala 
roki.  Vse  tiho  je  bilo  naokrog.  Iz  podružniške 
cerkvice  na  daljnem  griču  je  odmeval  rahlo  po 
dolini  zadnji  avemarija. 

„Kje  si  bila,  Almica?"  jo  je  vprašal  končno 
tiho.  Sam  ni  vedel,  kaj  naj  ji  reče,  a  molčati  ni 
mogel  več.  Bal  se  je,  da  ga  premagajo  vsa  ta 
mehka  čustva,  ki  so  se  mu  razlila  hipoma  črez  dušo. 

„Nežo  sem  šla  obiskat.  Dolgo  ne  bo  več, 
revica.  Predolgo  se  je  silila  z  delom." 

Obmolknila  sta  zopet.  Par  trenutkov  za  toliko 
časa,  in  še  zdaj  naj  govorita  o  drugih  ljudeh! 

„Alma,  ali  smem  malo  s  teboj?" 

Prikimala  je  molče,  in  stopala  sta  počasi  dalje. 

„Ne,  jaz  tega  ne  prenesem  več  dalje!"  je 
kriknil  naenkrat  in  se  ustavil.  Kakor  da  je  planila 
njegova  omrtvela  duša  iz  svojega  težkega  sna,  ga 
je  streslo. 

Stisnil  jo  je  strastno  k  sebi  in  jo  poljubljal 
kakor  blazen,  kakor  da  se  hoče  napiti  za  vse  večne 
čase  slasti  in  moči  iz  njenih  usten. 

Izvila  se  mu  je  skoraj  šiloma  in  se  oddah- 
nila globoko. 

Tudi  on  se  je  oddahnil  in  gledal  za  hip  z 
negotovim  očesom  okrog  sebe. 

„Pojdi!"  mu  je  rekla  tiho  in  pospešila  korake. 

„Pozabi  me!  Odženi  me  od  sebe!"  je  izpre- 
govoril  po  kratkem  molku,  in  glas  mu  je  drhtel, 
da  ga  je  komaj  umela. 

„Saj  me  imaš  rad?  Zakaj  potem  tako  go- 
voriš? Bodi  mož!  Naj  se  zgodi,  kar  hoče,  jaz  se 
ne  odmaknem  niti  za  las  od  tebe,  dokler  bom 
videla,  da  me  ljubiš.  A  zdaj  se  vrni,  da  naju  kdo 
ne  vidi,  Evgen!"  je  pristavila  nežno.  „Pusti,  naj 
se  zgodi,  kar  se  mora,  a  potem  začnemo  delati 
iznova !" 

Gledal  je  dolgo  za  njo,  sklonjen  in  žalosten, 
da  so  mu  vrele  solze  nevede  po  licu  .  .  . 

(Konec  prihodnjič.) 

PO  NEVIHTI. 

W.  LEO  ARNDT: 
BOSANKI. 


SLOVENSKA  UMETNOST. 


Ces.  svet.  prof.  Iv.  Franke. 


III. 


(Konec.) 


ternen  ne  potrebuje  do  dovršenosti 
več,  kakor  da  svoj  smeli  rokopis  v 
slikanju  nekoliko  ublaži,  da  barve  in 
poteze  bolj  zedini  ali  pa  da  izpostavi 
svoja  dela  v  toliko  daljino,  da  se  morejo  v  očesu 
gledalca  zediniti.  Kadar  se  prilega  njegovo  odlično 
^prednašanje"  in  ostro  karakterizujoča  risba  pred- 
metu, kakor  pri  portretu  „starca",  pa  dosega  učinek 
dovršenosti.  Sternen  se  giblje  svobodno  v  različnih 
predmetih,  tako  v  figuralnem  kakor  v  krajini,  ima 
v  oblasti  forme,  oblike  predstavljenih  stvari,  njih 
plastiko  ali  telesnost.  Dovolj  ima  slikarske  vede 
in  izvežbanosti,  da  skupi  svojo  moč  v  slike 
večjega  obsega,  ne  le  za  „študije",  ker  je  do- 
študiral. 

Žmitek  je  pokazal  svoje  znanje  osobito  s 
portretom  gospoda  Bamberga,  ki  ga  je  naslikal 
med  razstavo  v  Ljubljani  in  razstavil  v  izložbi 
Kleinmayr-Bambergovi.  S  tem  portretom  je  posve- 
dočil,  da  se  bliža  izvršetku  svojih  studi,  katere 
nadaljuje  zdaj  na  akademiji  zlate  Prage. 


Ivana  Kobilca  je  poslala  samo  eno  sliko, 
svoj  lastni  portret,  fino  dovršen,  priprosta,;toda 
intimna  predstava  duhovite  dame  brez  iskanja 
postranskih  efektov.  Tudi  tega  portreta  umetniška 
vrednost  ni  vzbudila  primernega  učinka,  morda 
prav  vsied  svoje  prirodne  resničnosti  in  skromnosti 
predstave,  pod  katero  pa  se  skriva  za  vešče,  oko 
tehniška  in  umetniška  dovršenost. 

Anton  Gvaiz  je  dosegel  s  svojimi  kraji- 
nami in  tihožitji  polno  priznanje  občinstva  in 
tudi  kritike.  Način  in  predmeti  njegovega  slikanja 
se  nekako  srečno  skladajo  z  običajnim  naziranjem 
o  podobah.  Kakor  pri  Ivani  Kobilci  veje  tudi  iz 
profesorja  Gvaiza  slik  umirjenost  duha,  ker  je  njih 
umetniška  volja  ,in  stremljenje  v  ravnotežju  z 
zmožnostjo  in  s  zavestjo  o  tej. 

O  mlajših  talentih.  Jama  Luise  pl.  Raj- 
ders,  Klein  Roža,  Klemenčič  Franc  in 
Žabo  ta  Ivan,  ki  so  še  sredi  razvitka  in  se 
smejo  po  očividni  nadarjenosti  nadejati  lepe  pri- 
hodnosti,   ne  dozdeva  se   mi   umestno,    že  zda- 

,A  jaz  ga  ne  maram.  Če  ga  le  zagledam, 
me  razburi!  Ta  vsiljivost!"  je  vzrojila  Violette. 

„Torej  don  Juan,  ki  hoče  po  vsej  sili  predreti 
trdnjavo  vašega  srca?  .  .  Ali  je  že  dolgo,  kar  vas 
nadleguje?" 

„Že  ko  sva  bili  v  Opatiji,  je  krošnjaril  vedno 
za'nama  s  svojo  ljubeznijo  .  .  .  Zaradi  njega  sva 
tudi  odpotovali  prej   kakor  sva   bili   namenjeni." 

Nekaj  prijetnega  je  zaigralo  Orlu  okrog  srca: 
navdalo  ga  je  z  nekim  ponosom,  da  se  njemu 
smehlja  prav  tista  sreča,  ki  kaže  drugim  osle. 

Vin. 

Die  Liebe  will  er\verben  und  besitzen. 
Ge  ibel. 

Baronica  [je  zadnji  čas  začela  pogostokrat 
zahajati  v  Monte-Carlo.  Igrala  je  večkrat  ves  dan 
v  kazinu  in  ker  je  ostajala  pozno  v  noč  z  doma, 
si  je  najela  tudi  začasno  stanovanje  v  „H6tei  du 
Louvre"  v  bližini  igralnice 

Orlu  je  s  tem  ustregla  kakor  nalašč:  bil  je 
vsaj  večkrat  sam  z  Violette.  Od  zore  do  mraka 
sta  bila  izvečine  skupaj :  hojevala  sta  na  izprehode, 
zahajala  na  razne  zabave  in  prirejala  izlete. 

Nekega  krasnega  jutra  sta  se  odpravila  v 
Saint-Jean. 

Solnce  se  je  bilo  pravkar  skopalo  v  kristalni 
vodi  ter  je  polagoma  lezlo  iz  poskakujočih  mor- 
skih valov,  ko  je  elegantni  voz  elastično  drčal  po 
„Nouvelle  route  de  la  Corniche"  mimo  slikovite 
vile  grofa  Rimskij-Korsakova,  ob  vitkem  paviljonu 
priljubljenega  „Restaurant  de  la  Reserve"  in  dalje 
proti  „Chateau  de  1'  Anglais". 

Pogled  na  morje  in  na  bližnje  gorovje  je 
bil  čarovit.  Orel  in  Violette  sta  sedela  v  vozu 
drug  poleg  drugega,  ne  da  bi  črhnila  besedice. 
Njuni  duši  sta  se  topili  v  razkošnem  čustvu  sreče, 
njegovo  oko  se  je  vtapljalo  v  bagrenaste  barve 
sinjih  gora  in  v  šumljajoče  valove,  svetlikajoče 
se  kakor  krizopras,  —  ona  pa  je  gledala  še  nekam 
dalje  in  srce  se  ji  je  topilo  od  radosti  .  .  . 

V  Villefranche  se  je  ustavil  voz;  Orel  je 
poiskal  brodnika  in  najel  lično  jolle.  Lahna  jutranja 
sapica  je  nesla  čoln  po  valoviti  smaragdni  po- 
vršini, kakor  se  ziblje  v  jeseni  suh  list  po  rahlem 
toku  šumljajočega  hlida. 

„Kako  prekrasna  vožnja!"  je  šepnil  Orel. 
„Človeku  se  zdi  kakor  bi  ne  bil  več  na  zemlji  .  .  . 
Na  vse  britkosti  in  težave  se  pozabi ..." 

Orel  se  je  koprneče  ozrl  na  Violettin  vi- 
linski  stas. 

Čolnar  je  krenil  h  kraju:  jolle  je  bila  pri- 
plavala v  letovišče  ob  Passable.   Odtod   sta  šla 


Orel  in  Violette  po  stranski  poti  peš  do  prijazne 
ribiške  vasi  Saint  Jean.  Zglasivši  se  v  „  Hotel  de 
la  Bouillabaisse",  sta  si  naročila  kosilo  domačih 
jedil,  ki  so  posebnost  tega  kraja. 

Medtem  ko  so  jima  pripravljali  naročeni 
dejeuner,  sta  krenila  v  bližnji  Saint-Hospice,  od- 
koder se  jima  je  belila  nasproti  mala  kapelica  in 
blizu  nje  starodavni  stolp,  edini  ostanek  nekdanje 
trdnjave. 

Počasi  sta  korakala  po  stranski  stezi,  ki  je 
držala  skozi  precej  obširen  oljkov  gozd.  Jutranji 
zrak  je  bil  nasičen  z  aromatičnim  vonjem  ble- 
dorumenih  cvetnih  korušljev.  Nikjer  ni  bilo  čuti 
nič  živega;  le  sivkasto,  mesnato  listje  je  trepe- 
talo njima  nad  glavami,  nemirno  vzdrhtevajoč  in 
skrivnostno  šepetajoč  .  .  . 

Gosti,  opojni  vonj  je  legal  Orlu  na  prsi.  Bilo 
mu  je  čudno  tesno  pri  srcu;  naposled  pa  je  nekako 
jezno  zamahnil  z  roko,  kakor  bi  hotel  prepoditi 
vse  temne  misli  ...  V  glavi  mu  je  vzrojilo:  „Sedaj 
ali  pa  nikoli  .  .  .    enkrat   moram   priti  na  čisteč!" 

Ko  sta  zavila  krog  gostega  mirtovega  grma, 
je  vprašal  nenadoma: 

„Mademoiselle  Violette,  je  li  vaše  srce  res 
nepremagljiva  trdnjava?  .  .  Ali  je  istinito  vsak 
trud  zaman? .  ." 

„Navihanec!  Hočete  li,  da  vam  pokažem 
skrivna  vratca  v  svoje  srce?  Vi  radovedni  ogleduh, 
vi!  .  .  ." 

„A  če  bi  bil  ta  ogleduh  vaš  prijatelj,  ki  je 
pripravljen,  žrtvovati  za  vas  vse,  kar  mu  je  naj- 
ljubše in  najdražje  na  svetu?  —  Ali  ne  pustite 
niti  svojega  najboljšega  prijatelja  na  prag  svoje 
duše,  da  se  tam  oddihne  in  počije?  .  ." 

„0  kajpa,  da  se  oddihne?!  Za  pragom  pride 
veža,  za  vežo  pa  drugo  —  in  kmalu  je  vse  srce 
v  vaši  oblasti;  če  ne  izlepa,  pa  s  silo  ...  In  potem 
nas  navijate  okoli  prsta,  kakor  se  vam  izljubi!  Saj 
to  dobro  čutim  tudi  jaz,  oh,  predobro  čutim!  .  .  ." 

„Torej  smem  vendarle  vsaj  nekoliko  upati, 
da  se  uresničijo  moje  goreče  želje?  —  Violette, 
ko  bi  vedeli,  kak  vihar  divja  po  meni,  odkar  ste 
zbudili  veliko,  silno  ljubezen,  ki  se  oklepa  vas, 
ki  koprni  in  mre  po  vas!  .  .  Kdaj  mi  zašije  vsaj 
medel  žarek  upanja?  .  ." 

„ Gospod  doktor,  ne  samo  žarek,  —  ves  silni 
ogenj,  ki  ga  skrbno  zaklepam,  utegne  nekega  dne 
predreti  svoje  oklepe  ...  Že  od  prvega  trenotka, 
ko  sem  vas  videla!  Ah,  ne,  ne  .  .  .  čemu  to?  .  ." 

„Violette!" 

Orel  jo  je  strastno  objel  okrog  pasu  in  se 
sklonil  k  njenim  ustnicam,  da  bi  jih  poljubil. 

Toda  Violette  se  mu  je  izvila  iz  rok  kakor 
jegulja. 

.Nikarte  tako,  gospod  doktor!  .  .  Potrpite  še 
nekaj  časa!  .  .  Le  danes  še  ne!  .  . 

„Saj  me  ljubite,  Violette!  .  .  ." 

„Ah,  da,  izdala  sem  se!  .  .  .  Kdor  prestopi 
prag  mojega  srca,  temu  odprem  duri  na  iztezaj  .  .  . 
Kakor  kralja  sprejmem  zmagovalca  svojega  srca." 

„ln  kdaj  me  posadite  na  prestol  zlatega  svo- 
jega srca,  Violette?" 

„Ne  mislite,  gospod  doktor,  da  ste  že  go- 
tovi svoje  zmage!  Vglobila  se  bom  v  svojo  dušo 
doma  ...  v  samoti  ...  In  potem  vam  bom  pi- 
sala ..." 

„Pa  saj  greste  z  mano  nazaj  v  Nico?" 

„Samo  do  Beaulieu.  Odtam  pa  se  odpeljem 
takoj  s  prvim  vlakom  k  materi.  —  Treba  je,  da 
se  za  nekaj  časa  oddaljim  od  vas  .  .  .  Kdor  hoče 
jasno  pregledati  veliko  sliko,  ne  sme  z  nosom 
drezati  ob  okvir.  Sicer  me  pa  že  tudi  skrbi,  kaj 
je  z  materjo.  Že  dva  dni  nisva  govorili.  Neka 
temna  slutnja  mi  pravi,  da  ne  bo  nekaj  prav  ..." 

„Pustite  temne  slutnje,  Violette,  pa  veseliva 
se  prekrasnega  razgleda!"  je  dejal  Orel,  ko  sta 
dospela  na  vrh  griča,  odkoder  je  bilo  videti  daleč 
naokrog. 

Splezala  sta  na  starodavni  „Tour  de  Saint- 
Hospice".  Ob  obali  morja  je  stala  razpostavljena 
dolga  vrsta  plešastih  gorskih  orjakov  in  sivih  škr- 
binastih  zob,  kakor  Turbie,  Eza,  Tete-de-Chien 
in  Mont-Agel  ...  iz  megle  je  štrlel  trhli  Avgustov 
stolp,  živi  pomnik  nekdanje  rimske  slave  ...  na 
laški  obali  pa  se  je  pojavljal  paznim  očem  di- 
masti aufduning  s  silhuetami  Bordighere  .  .  . 

Toda  niti  Orel  niti  Violette  nista  s  pozor- 
nostjo uživala  čarobnega  razgleda.  V  Orlovi  glavi 
je  šumelo  glasneje  kakor  globoko  pod  njima  morje, 
butajoče  v  izmite  in  izdolbene  peči  .  .  .  ona  pa  se 
je  nekako  zamišljeno  nasmihala  in  globoko  v 
njenih  očeh  se  je  zdajinzdaj  utrnil  blisk,  ki  je  za 
hip  šinil  črez  temno  dno,  v  katerem  je  spala  ne- 
razrešena zagonetka. 

Vrnila  sta  se  v  Saint-Jean,  kjer  ju  je  že 
čakal  naročeni  dejeuner.  Tamošnja  jed  „Bouilla- 
baisse"  je  dišala  izvrstno,  kakor  nobena  druga 
ribja  mešana  jed:  toda  nje  delikatnosti.  se  ni  za- 
vedala ne  Violette,  ki  je  bila  nekam  zamišljena, 
ne  Orel,  ki  ga  je  čustvo  blaženega  pričakovanja 
obladalo  z  vso  silo. 

Na  verandi,  ob  pljuskajočih  valovih  sede, 
sta  še  nekaj  časa  kramljala;  pomenkovala  sta  se 
tako,  kakor  govore  ljudje,  ki  že  nestrpno  priča- 
kujejo nekaj  imenitnega,  važnega  .  .  . 

Ko  je  zazvonilo  poldne,  sta  bila  že  v  Beau- 
lieu: Orel  se  je  odpeljal  nazaj  proti  Niči,  a  Vio- 
lette je  sedla  na  vlak  ter  krenila  v  Monte  Carlo. 


Orlu  ni  bilo  strpeti  med  ozkim  zidovjem. 
Stopil  je  že  v  začetku  mesta  „Quai  du  Midi"  z 
voza.  Sam  ni  vedel,  kdaj  je  dospel  na  teraso  ni- 
škega  gradu  in  v  senco  gostega  drevja.  „Kdaj 
prejmem  pismo  od  nje?"  je  mislil,  „kako  me 
sprejme?  Vedla  se  je  hladno,  toda  z  ognjem  v 
očeh  in  s  požarom  v  srcu  .  .  .  Kdo  bi  se  ustavljal 
taki  sili?  Violette,  moja  zlata  Violette!  ...  V  smrt 
bi  šel  za  te  —  na  konec  sveta  se  bi  peljal  za 
teboj!  ..." 

Hladne  kaplje  so  mu  škropile  lice  in  močile 
obleko,  ko  je  stopal  mimo  umetnega  vodopada: 
toda  ni  se  tega  zavedal  . . .  Njegova  duša  se  je 
ločila  od  njega  in  se  izprehajala  po  dvorih  domi- 
šljije; telo  pa  je  mehansko  tavalo  mimo  cvetočih 
aloj  in  vitkih  palm,  ob  cipresah  in  bananah,  kakor 
hodi  omoten  somnambul. 

Že  se  je  nagnilo  solnce  globoko  na  zaton, 
ko  se  je  vrnil  domov  v  hotel. 

Toda  ni  se  še  bil  spočil  od  hoje,  zleknivši 
se  na  kanape,  ko  je  potrkal  na  vrata  pismonoša 
in  mu  izročil  pismo.  „Odkod?"  —  „Monte-Carlo." 
—  „Je  li  mogoče  ...  od  nje  ...  od  Violette?  .  ." 

Odprl  je  kuvert  ...  iz  njega  je  zavel  opojen 
vonj  —  v  pismu  je  bil  biljet  rožnate  boje. 

„Pridi,  moj  kralj!  Pridi  zmagoslaven  in  po- 
nosen! Tvoja  Violette  Te  pričakuje  jutri  ob  treh 
v  , Hotel  du  Louvre'.  —  Ah,  moja  duša  drhti  in 
koprni  po  Tebi!  Pridi,  pridi!  — " 

Kri  je  burno  zaplala  Orlu  po  žilah.  Roka,  v 
kateri  je  držal  biljet,  mu  je  nalahno  dregetala: 
nesel  je  rožnati  listek  k  ustom  in  ga  strastno 
poljubil. 

In  čital  je  kakor  v  polusnu: 

„Globoka,  brezmejna  ljubezen  pa  mi  veleva, 
da  Ti  razkrijem  vso  svojo  dušo  ...  do  zadnjega 
kotička.  —  Odslej  Ti  bodi  vse  čisto:  vsako  radost, 
vse  gorje  hočem  deliti  s  Tabo!  .  . 

Danes  naj  Ti  v  naglici  razložim  samo  pre- 
tresljive novice,  ki  so  me  čakale  v  Monte-Carlu  .  .  . 
Moj  papa,  colonel  v  Parizu,  je  pisal  mama  pred 
nekaterimi  dnevi,  da  je  po  neprevidnosti  zašel  v 
veliko  denarno  zadrego.  Prosil  je  nujno  mater,  da 
mu  naj  bržkobrž  pomaga,  ker  upniki  brezobzirno 
pritiskajo  Če  se  tekom  enega  tedna  ne  izmota  iz 
stiske,  —  tako  je  pisal,  —  je  uničen  .  .  .  moral 
bo  kvitirati  .  .  . 

Mama  se  je,  seveda,  takoj  obrnila  do  svo- 
jega brata  v  Marseljo,  pri  katerem  ima  še  nekaj 
tisočakov  dedščine  po  očetu.  Ta  ji  je  tudi  ročno 
poslal  zahtevano  vsoto.  V  materi  pa  se  je  bila 
vzbudila  strast  po  igri,  in  šla  je  v  kazino.  Izgubljala 
je  zapored  ...  Da  bi  dobila  vsaj  izgubljeno  vsoto 
nazaj,  je  stavila  vedno  večje  zneske,   „en  plein". 

Toda  zaigrala  je  ves  denar.  Kaj  naj  stori  zdaj?  .  . 
Ali  naj  se  obrne  vnovič  do  svojega  brata?  Teži<o, 
da  bi  imel  na  razpolago  tako  veliko  vsoto.  In 
preden  bi  zbral  toliko  denarja?  A  papa  je  včeraj 
brzojavil,  da  naj  mu  pošlje  vsoto  neutegoma,  ker 
sicer  je  izgubljen.  Srce  mi  trepeče,  če  pomislim: 
—  moj  oče  .  .  .  osramočen  .  .  .  onečaščen!  .  . 

Toda  upanje  me  navdaja,  ker  mi  pravi  srce: 
Tvoj  Gojmir  Vam  pomore  ...  Saj  je  Tvoje  srce 
plemenito,  velikodušno!..  Kaj  ne,  dragec,  da 
nam  pomoreš! . .  Najinemu  papanu  je  treba  okroglo 
stotisoč  frankov;  a  za  prvo  naglico  bi  zadoščalo 
morda  tudi  sedemdeset  ali  osemdeset  tisoč  .  .  . 
Toda:  treba  je  hitre  pomoči.  —  Če  je  le  količkaj 
mogoče,  pošlji  še  danes,  da  bom  jutri  dihala  že 
prosto,  ko  bom  vsa  Tvoja  Violette." 

Ko  je  Orel  prebral  list  do  konca,  se  mu  je 
za  nekaj  hipov   zmračilo   lice.    „Če  ni  to  le   pre- 


tveza .  .  .  umazani  coup?  .  .  ."  mu  je  šinilo  v 
glavo. 

Ozrl  se  je  na  rožnati  biljet  in  njegove  oči 
so  strmele  v  besede:  „  .  .  .  moja  duša  drhti  in 
koprni  po  Tebi!  .  ."  In  obraz  se  mu  je  razjasnil. 
Stopil  je  k  pisalni  mizi.  Bil  je  sam:  Olga  je  bila 
baš  v  kopelji. 

Naglo  je  odprl  predal,  v  katerem  je  bila 
skrinjica  z  denarjem,  kar  ga  je  bil  priigral  v 
„Monte-Carlu".  Vtaknil  je  debel  snopič  bankovcev 
v  žep,  a  na  ostalo  zlato  je  položil  biljet  in  pismo, 
ki  ju  je  prejel  od  Violette.  Nato  je  brzo  odhitel 
na  pošto. 

Že  se  je  zaiskrila   tuintam   električna  luč  v 

somraku,  a   Orel  je   še  vedno  korakal  po  „Quai 

Massena"    razburjen   gori   in   doli  z   neodoljivim 

hrepenenjem  v  srcu. 

(Konec  prih.) 

ela,  z  zlatimi  obrobki  okrašena,  z 
diskretno  štukaturo  olepšana  dvo- 
rana. Na  desni  in  levi,  spredaj  in 
zadaj  ogromna  zrcala  v  elegantnih 
zlatih  okvirih,  nad  menoj  velika  lestenca  z  ne- 
brojem  električnih  žarnic,  ob  stenah  baršunasti 
fotelji.  Povsod  tropično  rastlinje,  palme  in  lovorji, 
kot  steklo  se  bliščeč  parket  in  na  njem  rajajoči 
pari.  Gibki  udje,  prelestni  vratovi,  čarobna  gola 
ramena,  svila  in  brokat,  na  grudih  dehteče  vijo- 
lice in  teje,  tam  frak  —  tu  uniforma  redovi. 
Vsepovsod  smehljanje  in  sreča.  Z  galerije  pa  se 
usipajo  celi  slapovi  akordov,  zibajočih,  dobrikavih 
razkošnih,  razburljivih.  In  par  za  parom  se  lahno 
zibaje  vrti  mimo,  blažen  smeh  na  ustnih,  svo- 
boden skrbi  in  rešen  more  življenja,  uživaje  le 
čar  mehke,  omamljive  glasbe  ter  opajaje  se  nad 
nežno  pikantnostjo  sentimentalnega  valčka. 

V  duhu  pa  zrem  moža  snežnobelih,  kodra- 
stih las,  ličnih  črnih  brkic  in  kakor  breskev  zdravo- 
zardelega  obraza.  Iz  modrih,  skoraj  žensko  lju- 
beznivih oči  se  mu  smeje  duhovit  porednež  in 
njegova  govorica  je  nepretrgana  šaljivost.  V  levi 
cigareto,  desnica  vedno  živahno  gestikulujoča, 
sedi  pred  mano,  krese  dovtipe  in  se  smehlja. 

Ta  ljubeznivi  mož,  ta  umetnik  je  slovenski 
skladatelj  Viktor  Parma.  V  plesni  dvorani,  na  kon- 
certih, v  gledališču,  na  ulici  .     .  povsod  trosi  žarne 


cvetke  svojega  veselega  genija,  povsod  širi  srečo 
glasbenega  uživanja.  Nešteto  radostnih  hipov  je 
že  podaril  Slovencem  s  svojimi  skladbami  in  iz 
svojega,  svetu  skritega  zakotja  pošilja  mednje 
vedno  in  vedno  nove  zaklade  sreče  in  vesele  po- 
zabe .  .  . 

Čas  je  torej,  da  dobe  rojaki  njegov  portret 
in  vsaj  kratko  skico  njegovega  življenja. 

Rojen  je  bil  v  Trstu  20.  februvarja  1.  1858 
kot  sin  pozneje  v  Ljubljani  službujočega  policij- 
skega nadkomisarja  in  Matilde  de  Mattei.  Oče  je 
bil  Slavonec  ter  je  umrl  1.  1895  po  petinštirideset- 
letnem  službovanju  kot  policijski  svetnik  v  Metliki. 
Mati,  hči  majorja  francoske  armade  Napoleona  I., 
je  bila  rojena  v  Gradcu  in  vzgojena  v  Benetkah, 
kjer  se  je  tudi  poročila.  Mali  Viktor  je  preživel 
mladostna  leta  v  Trstu  in  Benetkah  ter  je  hodil 
v  ljudsko  šolo  na  Reki  in  v  Zadru.  Gimnazijo 
pa  posečal  v  Zadru,  Novem  mestu  (1870 — 71), 
in  zadnje  dve  leti  v  Tridentu  na  Tirolskem,  kjer 
je  napravil  tudi  zrelostni  izpit.  Juridične  študije 
je  dovršil  na  dunajskem  vseučilišču.  L.  1881  je 
bil  konceptni  praktikant  v  Trstu  pri  policijskem 
ravnateljstvu,  a  radi  neprijetnih  socialnih  razmer 
je  že  leto  nato  prestopil  k  vladi  v  Ljubljani.  Kot 
praktikant,  koncipist,  okrajni  komisar  in  nadkomisar 
je  služboval  v  Ljubljani,  Kočevju,  Kranju,  Krškem, 
Litiji,  Postojni,  Logatcu  in  v  Kamniku,  leta  1.900 

pa  je  prevzel  uradno  vodstvo  pri  glavarstvu  v 
Črnomlju,  kjer  je  bil  1901  imenovan  končno 
okrajnim  glavarjem.  L.  1891  se  je  oženil  s  hčerko 
ljubljanskega  trgovca  A.  Pavšina. 

Z  glasbo  se  je  začel  baviti  že  v  Zadru  ter 
se  učil  igrati  na  gosli,  cello  in  klavir.  Kot  izreden 
muzikaličen  talent  je  sodeloval  ondi  še  kot  dijak 
pri  raznih  koncertih  ter  igral  tri  leta  violino  ali 
cello  pri  opernih  predstavah.  Gledališki  in  filhar- 
monski  orhester  sta  bila  v  Zadru  sestavljena  le 
iz  civilnih  domačih  muzikov,  večinoma  diletantov 
in  dijakov.  Gimnazijsko  in  realčno  ravnateljstvo 
v  Zadru  nista  namreč  delala  sodelovanju  gimna- 
zijcev in  realcev  nikjer  nikakih  težkoč.  Prišedši  z 
očetom  v  Trident,  je  Viktor  ondi  vestno  nadaljeval 
svoje  muzikalne  študije  ter  je  celo  že  komponiral 
male  skladbe  za  orhester.  Na  Dunaju  pa  je  kot 
pravnik  marljivo  zahajal  k  predavanju  pokojnega 
profesorja  in  genialnega  skladatelja  Brucknerja, 
ter  se  privatno  temeljito  izobraževal  v  glasbeni 
umetnosti. 

Stopivši  v  praktično  življenje,  se  je  lotil 
skoraj  povsod  z  idealno  vnemo  ustanovitve  manjših 
civilnih  orhestrov.  V  Kranju  je  zbral  okoli  sebe 
10 — 12  godcev,  na  Krškem  je  sestavil  orhester 
20  mož,  v  Kamniku  je  sestavil  popolno  salonsko 
kapelo,  a  tudi  drugod  je  z  navdušenjem  gojil 
glasbo  in  petje.  Ti  orhestri  so  prirejali  dobrodelne 
koncerte  in  pospeševali  med  narodom  smisel  za 
lepo  glasbo.  Po  vzgledu  Parme  so  se  lotili  po- 
slej na  raznih  krajih  tudi  drugi  možje  ustanovitve 
civilnih  godb,  tako,  da  je  danes  že  malo  večjih 
krajev  na  Kranjskem  brez  svoje  godbe. 


Seveda  je  Parma  pri  tem  tudi  pridno  in 
plodovito  komponiral.  Napisal  je  nebroj  resnih  in 
veselih  skladb,  med  njimi  iz  znanih  slovanskih 
popevk  sestavljene  valčke  „Pozdrav  Gorenj- 
skej",  „Bela  Ljubljana"  in  ..Triglavske 
rože",  potem  slovanska  potpourrija  „Pesnij 
venec"  in  ..Slovanske  cvetke".  Ta  dela  so 
izšla  pri  Lavoslav  Schwentnerju  in  O.  Fischerju  v 
Ljubljani. 

Leta  1883  je  zložil  ..Slavnostno  korač- 
nico" za  veliki  orhester  in  sicer  k  jubileju 
600 letnice,  odkar  pripada  Kranjska  k  Avstriji. 
Cesar  je  sprejel  to  krasno  skladbo  v  družinsko 
fideikomisno  knjižnico. 

Vzlic  vsestranskemu  delovanju  in  naporni 
službi  je  sililo  skladatelja  vedno  vun  na  polje 
širše  glasbene  umetnosti,  na  gledališki  oder.  Zato 
se  je  lotil  komponiranja  libretta  A.  Funtka:  ..Te- 
harski plemiči".  V  treh  mesecih  je  bilo  be- 
sedilo uglasbeno  in  skladatelj  je  začel  takoj  z 
instrumentacijo.  Dve  dejanji  sta  bili  že  instru- 
mentirani,  ko  je  prišla  na  ljubljanski  oder  izvirna 
opera  ..Teharski  plemiči"  dr.  B.  Ipavica.  Vzlic 
temu  pa  je  Parma  nadaljeval  s  svojo  opero  in 
uglasbil  tudi  one  dele.  ki  so  se  v  Ipavčevi  operi 
govorili.  L.  1894  je  bilo  delo  dovršeno  in  se  je 
uprizorilo  v  gledališču  v  februarju  1895.  pod  na- 
slovom ..Urh,  grof  celjski".  Opera  se  je  upri- 
zorila petkrat  zapored  ter  dosegla  popoln  uspeh. 
Komponist  pa  je  svoje  delo  poslej  še  popolnil 
ter  je  pričakovati,  da  pride  vkratkem  zopet  na 
pozornico,  kjer  je  želo  prave  triumfe. 

Takoj  nato  se  je  lotil  Parma  komponiranja 
opere  ..Ksenija"."  Besedilo  sta  spisala  Fr.  Goestl 
in  Ant.  Funtek.  Premijera  se  je  vršila  v  januarju 
1897  v  Ljubljani,  kjer  je  bila  sprejeta  z  izrednim 
navdušenjem.  Kmalu  potem  se  je  ta  opera  upri- 
zorila tudi  v  Zagrebu,  kjer  sta  intendant  Mille- 
tich  in  operni  ravnatelj  Faller  storila  vse,  da  se 
je  inscenirala  naravnost  vzorno.  Opera  »Ksenija" 
je  stalno  na  repertoirju  narodnega  gledališča  v 
Zagrebu  in  deželnega  gledališča  v  Ljubljani,  krasni 
„intermezzo"  pa  se  igra  po  vsem  Hrvatskem  in 
Slovenskem. 

Tretje  dramatično  glasbeno  delo  Parme  je 
romanca  v  treh  slikah  „Stara  pesem".  Libretto 
je  spisal  Guido  Menasci,  solibretist  Mascagnijeve 
opere  ..Cavalleria  rusticana".  Premijera  opere  se 
je  vršila  marca  1899  v  Zagrebu,  še  istega  leta  v 
jeseni  pa  se  je  uprizorila  tudi  v  Ljubljani.  Opera 
je   v   glasbenem    oziru    dosegla    povsod    popoln 


*  Muzikalna  tvrdka  Emil  Berte  &  Co.  na  Dunaju  je 
vzela  ,K.senijo"  v  svoje  založništvo  in  izdala  ,intermezzo'  v 
klavirskem  izvlečku. 

uspeli.  Glasba  „Stare  pesmi"  je  pač  najboljša  in 
najfinejša,  kar  je  napisal  dotlej  Parma.  Žal,  da 
nežno,  poetično,  na  dejanju  uborno  besedilo  ni 
našlo  pravega  razumevanja  pri  občinstvu,  ki  je 
vajeno  le  ostrodramatičnili  in  burnih  prizorov 
tudi  v  operi.  Posamezne  slike  so  porabne  tudi  za 
koncerte   ter   bi   se   dale   prav  izlalika   uprizoriti. 

Iz  „Stare  pesmi"  sta  izšla  v  „Novih  akordih" 
dva  odlomka:  „mandolinata  pažev"  in  motiv  valčka 
iz  dvospeva  med  kraljico  in  pažem. 

K  Jurčičevi-Govekarjevi  narodni  drami  „Ro- 
kovnjači"  je  zložil  Parma  1.  1899  razne  vložke, 
pesmi,  koračnico  „Mladi  vojaki"  in  zbore.  Ko- 
račnica, ki  je  dosegla  največjo  popularnost,  je 
izšla  v  založbi  O.  Fischerja. 


Najnovejše  delo  je  končno  godba  k  tri- 
dejanski  opereti  „Amaconke  carice".  Libretto 
je  spisal  A.  D.  Borum.  Pod  pseudonimom  se 
skriva  literarno  odličen  višji  aktiven  avstrijski 
častnik.  Tudi  to  delo  je  vzela  v  založbo  tvrdka 
E.  Berte  &  Comp.  na  Dunaju. 

Parma  pa  piše  zopet  novo  večje  delo  za 
gledališče  ter  ima  več  krasnih  načrtov. 

Taka  je  torej  slika  življenja  in  delovanja 
našega  zaslužnega  in  popularnega  skladatelja. 

Slovanska  in  italijanska  kri  ter  italijanska 
vzgoja  so  nam  dale  Parmo  takega,  kakoršen  je: 
eleganten,  vesel,  duhovit  komponist,  agilen  de- 
lavec  in  ljubezniv  družabnik.  p.  K. 


BAJKA  O  VINSKIH  DUHOVIH. 


voje  dni,  ko  na  svetu  še  ni  bilo  toliko 
nesrečnežev  in  brezvercev,  so  mi- 
slili ljudje  mnogo  poetičnejše  nego 
dandanes.  Vse  so  si  razlagali  lepše 
in  milejše  kakor  mi. 
In  vino  je  bilo  takrat  cenejše  in  boljše.  Pili 
so  ga  na  gostijah,  pili  na  sedminah,  pili  na  bo- 
trinjah,  a  da  bi  krščevali  vino,  tako  pobožni 
pa  vendar  niso  bili,  čeprav  ni  bilo  toliko  never- 
nežev  in  brezvercev  na  svetu  kakor  dandanes  .  .  . 
Odkašljal  se  je  moj  stari  dedek  na  zapečku, 
potegnil  ga  krepko  iz  vrča  in  začel: 

„Khe,  khe...!  Poslušaj,  dekle!  Če  ti  da 
Bog  danes  ali  jutri  moža  in  če  ga  bo  rad  pil  in 
če  se  ga  včasih  naleze,  ne  delaj  mu  radi  tega 
sramote,  ne  očitaj  mu,  da  je  pijan!  Fej,  kakšna 
poganska  beseda!  .  .  .  Ne,  ne!  Potrpi!  Eh,  ženska, 
ženska  .  .  .  khe,  khe  .  .  .  počakaj,  da  dogovorim, 
potem  pa  je  beseda  tvoja  .  .  .  Prej  pa  še  en  po- 
žirek  .  .  .  Iš,  kako  daleč  je  prišel  današnji  svet!  .  .  . 
Khe  .  .  .  khe  .  .  . !  Povsod  vidi  smrt  in  strup !  Kriče 
in  kriče,  da  je  vino  škodljivo,  da  je  strup!  Bog 
mi  ne  štej  v  greh,  a  jaz  čutim  mladost  v  svojih 
žilah  in  moč,  a  ne  smrti,  kadar  ga  pijem  .  .  .  Ej, 
za  nič  so,  za  nič,  pa  je!  .  .  .  Nu,  slušaj!  Vsak 
človek  ima  iz  želodca  v  glavo  stopnice  in  v  glavi 
tri  majhne  stolčke ...  Ti  se  smeješ?  Ne  veruješ ! . . . 
Nič  ne  de!  No,  prepričan  sem,  da  se  pod  konec 
soglase  z  menoj  vsi,  ki  izvedo  moje  mnenje  in 
celo  preučeni  doktorji  bodo  na  moji  strani!  Tako, 
ali  si  zapomnila?  Stopnice  in  trije  stolčki!?.  .  .  Nu, 
nu  glej,  s  teboj  se  da  vendar  govoriti!  Iš,  ako  sedeš 
za  bokal,  —  eh,  kaj  govorim,  to  ni  babje  delo.  Ako 
sede   fant   za  bokal  in  ga  pije  prvo  kupico ,   ko- 


raka mu  iz  želodca  po  stopnicah  prvi  vinski  duh, 
Ena  dve,  ena  dve  .  .  .  dokler  ne  prikobaca  v  glavo. 
Ko  pride  tja,  sede  na  prvi  stolček.  Fant  seveda, 
ki  pije ,  tega  niti  ne  čuti  in  hajd,  med  veselimi 
zdravičkami  osuša  že  drugo  kupico.  Aha  .  .  .  khe, 
in  drugi  vinski  duh  že  leze  iz  želodca  po  stop- 
nicah  v  glavo   in   sede  važno   na   drugi   stolček. 

—  Fant,  ki  pije,  seveda  še  nič  ne  čuti  in 
tebi  nič,  meni  nič,  pije  kupico  tretjo.  In  glej  .  .  . 
ena  dve,  ena  dve  .  .  .  tretji  vinski  duh  hiti  po 
stopnicah  na  vrh  in  sede  na  tretji  stolček.  Fantu 
se  še  zmiraj  niti  ne  sanja,  kaj  se  godi  z  njim. 
Pije  kupico  četrto.  Khe,  khe,  khe  .  .  .  Ej,  ta  kašelj, 
treba  je  grlo  zamočiti  .  .  .  Luklukluk  .  .  .  luk  .  .  . 
luk!  —  Pusti,  pusti!  Ne  boj  se  .  .  .  luklukluk  .  .  . 
Jaz  nisem  tako  slab  kakor  današnji  rod  .  .  .  Pri- 
sopihal je  četrti  vinski  duh  v  glavo  in  zagledal, 
kako  široko  sede  na  stolčkih  njegovi  tovariši.  Le- 
ti, nič  hudega  ne  sluteči,  se  ne  brigajo.  Nu,  četrti 
duh  pa  hoče  na  vsak  način  tudi  sedeti.  Kakor  bi 
trenil,  leži  prvi  duh  pod  stolčkom,  a  četrti  sedi  na 
njegovem  mestu.  No,  prvi  že  grabi  drugega  za 
nožico  in  ga  vleče  z  novega  prestola  in  —  ena, 
dve,  tri .  .  .  glej,  že  sedi  na  njegovem  mestu.  A 
drugi  vinski  duh  se  zaganja  jezen  v  tretjega  in 
marš  z  njim  na  tla!  Tretji  izpodbije  četrtega,  no, 
to  še  ni  hudo,  a  kadar  prihajajo  po  stopnicah 
drug  za  drugim  peti,  šesti  in  sedmi  itd.  vinski 
duhovi,  je  fant,  ki  ga  še  pije,  izgubljen.  Vinski 
duhovi  se  tepo  v  njegovi  glavi,  ljudje  pa,  ki  dan- 
danes ne  verujejo  več  v  duhove,    pravijo,   da  je 

—  pijan ! 

Fej,  kakšna  poganska  beseda!  .  .  .  Khe,  khe. 
khe!  —  Luklukluk  .  .  .!"  Marica  II.  (Kišinev). 

J.  \-.  MRKVIČKA: 
PR\1  PODUK. 


LISTEK. 


KNJIŽEVNOST. 

Slovanska  knjižnica.  115.  120.  zvezek.  Ureja  in 
izdaja  Andrej  Gabršček.  V  Gorici.  1902.  Tiska  in  zalaga 
.Goriška  tiskarna'  A.  Gabršček.  Str.  489.  V  elegantni  knjigi 
sta  izšla  pna  dva  dela  velikega  romana  H.  Sienkiewicza 
.Križarji",  ki  ga  je  prevel  po  izvirniku  Podravski.  O  ro- 
manu je  prinesel  .Slovan"  poročilo  že  v  svoji  II.  številki  v 
članku  .Quo  vadiš?"  in  .Križarji".  Prevod  je  vesten,  dasi 
ne  brez  oglatosti  in  okornosti.  Vendar  se  čita  prijetno.  Roman 
najde  zlasti  pri  naših  damah  in  pri  odrasli  mladini  mnogo 
hvaležnega  občinstva.  .Goriška  tiskarna'  je  izdala  tudi  Sien- 
kiewiczev  roman  ,Quo  vadiš?"  ter  storila  največ,  da  se  se- 
znanijo tudi  Slovenci  z  umetnostjo  genialnega  Poljaka  sve- 
tovne popularnosti. 

„Mali  vitez"  (Pan  Volodijevski).  Zgodovinski  roman. 
Spisal  H.  Sienkiewicz.  Po  poljskem  izvirniku  poslovenil 
Podravski.  V  Ljubljani  1902.  Natisnila  in  založila  pl.  Klein- 
mavr  &  Bamberg.  Roman  izide  v  25  sešitkih  (po  2—2»  2  pole). 
Vsak  scšitek  ima  Ilustracijo.  Posamezni  sešilki  po  -10  h  iz- 
hajajo na  vsakih  14  dni.  Doslej  je  izšlo  5  sešitkov.  Prevod  je 
lep  in  opiljen,  tisk  je  eleganten,  papir  fin.  Zanimiva  zgodo- 
vinska snov,  polna  viharnih  in  romantičnih  dogodkov,  bojev, 
lovov  in  umorov,  ljubezenskih  spletk  in  poetskih  prizorov, 
''^■'""'  '"^ni  zgodovinski  poljski,  nemški  in  tatarski  tipi, 
^:  A-edna   tehnika,   vse  to  jamči,   da  se  ta^ vestni 

prevod  I'odravskega  priljubi  Slovencem  tako,  kakor  so  se 
Slenkiewiczevi  romani  ,Z  ognjem  In  mečem",  .Quo  vadls?" 
in  .Križarji".  Roman  .Mali  vitez"  bo  kras  vsaki  knjižnici! 


Dinko  Politeo.  5.  t.  m.  je  umrl,  45  let  star,  odlični 
hrvatski  pisatelj  in  časnikar  Politeo.  Pisal  je  politične  članke, 
socialne  razprave,  literarne  kritike  In  študije.  Bil  je  izredno 
izobražen  duh  in  neumorno  delaven  mož.  Več  prihodnjič. 

„Matlca  Srpska".  Knjige  za  narod  iz  zaduž- 
bine  Petra  Konjeviča.  U  Novom  Sadu.  .Matica  Srpska" 
Izdaja  že  več  let  posebno  knjižnico  za  narod.  Zvezki  pri- 
ročne oblike  in  majhnega '  obsega  prinašajo  Izvirne  In  pre- 
vedene povesti,  pesmi,  narodne  popevke,  krajepise  in  gospo- 
darske spise,  zgodovinske  razpravice  narodnih  kulturnih  de- 
lavcev v  poljudnem  jeziku  in  slogu.  Doslej  so  Izšli  103  zvezki. 
Naslovi  nekaterih  zvezkov  so  tl-le:  .ZanatI,  zanatlije  i  naš 
narod'  (Ljubomir  Kotič).  —  .VInogradarstvo"  (Jovan  Žlv- 
kovič).  -T  .Četiri  pripovetke  seljaka  S.  T.  Semljanova'  (Nik. 
NIkolajevič).  —  .Molltva  u  umetničkoj  pesmi  srpskoj."  — 
.Sveti  Sava  arhepiskop  srpski  i  prosvetitelj"  (J.  Vučkovič). 
—  Gotovo  so  te  knjižice  kulturno  velikega  pomena  za  srbski 
priprosti  narod.  In  pisatelji,  ki  delujejo  na  tem  obširnem  polju 
za  nižje  sloje  Srbov  s  .svojimi  popularnimi  spisi,  si  pridobivajo 
nevenljivih  zaslug.  Petar  Konjevič  —  srbski  Anton  Knez !  — 
pa  si  je  postavil  s  to  knjižnico  spomenik  ,  ki  ga  ne  poruši 
nobena  sila. 

Muka  Ernst  dr.  —  Wjela  Jan  Radyserb,  Pf  lslo\va 
a  pfistoune  hrončka  a  wusto\va  Hornjolužiskich 
Serbov.  Budyšln.  Z  nakladom  dra.E.Muki.  1902.  XIV.  314. 
8".  Cena  5  M.  —  Moža,  kojili  imeni  čitaš  na  naslovnem  listu 
teh  .Prislovic,  prislovičnih  izrekov  in  pregovorov  gorenje- 
lužlšklh  Srbov",  sta  med  bednimi  ostanki  Slovanov  ob  LabI 
In  Sprevi  na  najboljšem  glasu.  Dr.  Muka,  profesor  v  saškem 

Frcibergu,  slovi  po  svojih  jezikoslovnih  in  statističnih  delih 
kot  učenjak  daleč  črez  meje  svojega  domačega  narečja ,  a 
Wjela,  Nestor  srbskih  pisateljev,  81  letni  učitelj  —  pesnik, 
je  živa  slika  tragike,  ki  ob  robu  življenja  in  ob  pogrebu  na- 
roda —  poje  pesmi. 

Pol  veka  je  Wjela  nabiral  gradivo  za  to  prilično  po- 
polno zbirko  lužiško- srbskih  pregovorov;  obilo  truda  in  de- 
narja je  položil  vanjo  dr.  Muka,  ki  jo  je  uredil  in  na  svoje 
troške  izdal.  ,Mačica  Serbska"  je  odklonila  založbo  dela, 
dasi  ,se  všitkih  dchaše  pocčiwy  (pošteni)  duch" ;  zavedala  se 
je  pač,  da  taka  folkloristovska  dela,  ki  zanimajo  le  nekaj 
znanstvenikov,  ne  morejo  izhajati  ob  nje  skromnih  doliodkih. 
A  vsa  čast  požrtvovalnosti  dr.  Muke,  ki  je  priliodnosti  rešil 
kos  slovanskega  življenja. 

Razdeljeno  je  gradivo  na  tri  oddelke:  A.  nerimo\ane 
prislovice,  B.  rimovane,  C.  primere.  ,Doda\vki".  \'  vsakem 
oddelku  se  vrste  pregovori  v  abecednem  redu. 

Prav  mnogo  jih  govori  o  svetem  pismu,  na  pr.;  ,Bi- 
bliju  doznač  njeje  tež  (=  tudi)  pisma\vučenym  date",  sploh 
o  svetopisemskih  osebah  in  krajih,  Adamu,  Evi,  Judašu  itd. : 
.Betlehemska  h\vežka  tež  pastyrjam  sweči ,  nic  jeno  tfom 
kralanr.  Lepo  je  povedano:  ,My  myslimy,  ale  Boh  \ve". 

Izmed  mest  se  imenujejo  cesto  Draždane ,  Lipsko, 
Praga,  izmed  rek  Laba,  Spreva:  „Ani  Lipsk  ani  Praha  či  {--^  ti) 
njedatej  duclia,  jeli  tam  bjez  h}ory  pi^indzeš".  —  ,W  Prazv 
dže  je  poby!:  rozuma  njej'  dobly."  —  .Tak  luby  dar,  kaž 
džečom  Drjedzanska  calta,"  —  „Stož  je  Lobje  pfepluwa}, 
njeboji  so  Sprjewje. 

Mnogokrat  se  poudarja  nasprotje  med  Srbi  in  Nemci, 
na  pr. :   .Njech  Saksonski,  njech  Bramborski :  jeno  zo  nadobny 
(plemenit)  Serb". —  .Ser^ej  pfisteji  hordosč  (ponos),  kaž  pro- 
šerjej  (prosjaku)  pjerščeri  (prstan).'  —  ,Serb  ma  d\ve  liubje 
(usta),  serbsku  a  nemsku."  —  ,Žadyn  djas  na  Serbow  horši, 
hač  znemčeny  Serb"  (Noben  bes  ni  za  Srbe  hujši  od  po- 
neuKenega  Srba.)  —  .Hdžeš  chce  satan  Serbov  dreč,  tam 
jim  Nemca    do  \vsy   sadži."    (Kjer  hoče  satan  Srbe  vzeti, 
tam  jim  Nemca  v  vas  posadi.)  Zanimiv  je  —  najbrž  zgo- 
dovinski spomin  —  ta-le  izrek:  ,Boh  nas  pi^ed  S\vejdami 
škitnj    (ščiti)." 

.Bohu  k  česči  a  Serb.im  k  \vužitku."  Vse,  karčitam 
v  tej  knjigi,  izvestno  ni  narodno,  mnogo  je  ponarodnelega  ; 
toda   .kje  je  meja"?  Dr.  Fr.  Ilešič. 

Josip  Holeček.  27.  februarja  1. 1.  je  praznoval  svojo 
501etnico  odlični  češki  časnikar  in  pisatelj,  veliki  prijatelj 
Jugoslovanov  —  Josip  Holeček.  Rojen  v  Stožicah  pri  Vod- 
čanu,  je  študiral  v  Budjevicah,  Pisku  in  Taborju,  bil  ne- 
kaj let  odgojitelj  v  Zagrebu  ter  se  je  udeležil  bojev  v 
Hercegovini  in  Črni  gori.  Na  bojišču  je  spisal  za  .Na- 
rodne Liste"  v  Pragi  veliko  serijo  krasnih  podlistkov  ter 
nmogo  novel  in  novelet  iz  jugoslovanskega,  zlasti  črno- 
gorskega življenja.  Junaštvo  kremenitih  borilcev  za  svo- 
bodo, Turke  sovražečih  Onogorcev  je  opisal  beletristovski 
z  najognjevitejšimi  barvami.  Spisal  je  tudi  mnogo  lepili 
potopisov.  Prevel  je  mojstrski  veliko  število  bolgarskih  in 
hercegovskih  junaških  pesmi  ter  napisal  nebroj  člankov  o 
življenju  in  poeziji  Jugoslovanov,  do  katerih  goji  naj- 
živahnejše  simpatije.  Holeček  je  opozarjal  vedno  in  vedno 
svoje  rojake  na  Jugoslovane  ter  si  je  pridobil  nevenljivih 
zaslug  za  kulturno  zbližanje  severnih  in  južnih  Slovanov. 
Holečkov  .caeterum  censeo"  pa  je  bila  vsekdar  narodna 
tipičnost,  narodna  originalnost.  Umetnost  in  življenje  na- 
roda naj  bosta  domača,  samosvoja,  samorasla,  —  tuji 
uplivi  so  jima  vedno  le  na  škodo.  Holeček  je  izdal  tudi 
lep  zvezek  novel  in  skic  .Naši",  s  katerim  je  dokazal, 
da  je  ne  le  teoretik,  nego  tudi  praktik.  Njegove  novele  so 


vseskozi  narodne,  prisrčno  naravne  in  resnične  ter  polne  kakor 
rosa  svetle  in  sveže  poezije,  ki  je  slična  čistemu,  prozornemu 
studenčku,  v  čegar  dnu  se  zrcali  nebo  lepe  domovine.  Prevel 
je  nadalje  finski  narodni  ep  .Kalevala"  ter  podal  s  tem 
krasnim  prevodom  najzaslužnejše  delo.  Holeček  je  danes  vele- 
ugleden  žurnalist  in  urednik  .Narod.  Listov"  v  Pragi.  Ker  go- 
vori vse  slovanske  jezike,  mu  je  slovanska  politika  in  literatura 
odprta  knjiga.  V  Rusiji  uživa  velik  ugled  in  njegova  beletri- 
stična  dela  se  prevajajo  s  posebno  unemo.  Glavna  njegova 
dela  so:  .Černoliorske  povidky"  (1889),  .Podejme  raku  Slo- 
vakum"  (1880),  .Rozmanite  čteni"  (1881),  .Černa  hora  v  miru" 
(1883),  .Ruskočeske  kapitoly"  (1901).  Holeček  je  ljubezniv, 
agilen  in  odkritosrčen  mož,  ki  je  bil  že  večkrat  med  Slovenci 
ter  je  v  svojem  glasilu  (.Narodnv  Listy')  že  opetovano  do- 
kazal, da  je  politik  poštenjak,  ki  pojma  .slovanske  vzajemnosti" 
ne  rabi  kot  banketno  frazo,  nego  jo  vrši  resno  in  neumorno 
kot  program  in  cilj  svojega  delovanja. 

Nov  roman  L.  Tolstega.  Pred  20  leti  je  začel  pisati 
grof  Tolstoj  roman  .D  e  k  obris  ti",  a  ga  je  opustil.  Sedaj 
se  ga  je  lotil  iznova  ter  izide  roman  baje  vkratkem.  Roman 
se  vrši  I.  1825,  ko  so  nameravali  pahniti  s  prestola  carja 
Nikolaja  I.  ter  posaditi  nanj  carjevega  brata  Konstantina,  ki 
pa  se  je  prestolu  sam  odpovedal. 

Leonid  Andrejev.  Na  nebesu  najnovejše  ruske  knji- 
ževnosti se  dviga  zopet  nova  zvezda,  ki  prodira  s  svojimi 
mnogobrojnimi  svetlimi  žarki  tudi  daleč  preko  svoje  domovine. 
Ta  zvezda  je  mladi  pisatelj  Leonid  Andrejev,  ki  je  izdal  doslej 
nekaj  črtic  in  precej  novel,  raztresenih  po  raznih  ruskih  čas- 
nikih. A  že  to  je  zadoščalo,  da  je  vzbudil  največje  zanimanje. 
Kritik  Polonskv  mu  prerokuje  veliko  bodočnost,  češ,  da  je 
odličen  pripovedniški  talent,  ki  si  je  pridobil  že  sedaj  priznanje 


JOSIP  HOLEČEK. 
163 


Uidi  na  zapadu.  ker  obdeluje  v  svojih  povestih  sujete  vse- 
svetskega  značaja,  a  je  vendar  v  slogu  in  jeziku  ter  v  umet- 
niškem razpletku  snovi,  kakor  tudi  v  splošnem  naziranju  po- 
vsem originalen.  Skoraj  vse  novele  Andrejeva  so  priproste, 
vsakdanje  in  bi  se  dogajale  lahko  povsod;  toda  pisatelj  jih 
postavlja  v  neko  nenavadno  luč  ali  v  poltemo:  iz  njih  veje 
ona  specifično  ruska  otožnost  in  apatija,  katero  rojevajo  pre- 
mnogi težki,  mračni  dnevi  duševnega  suženjstva.  Zanimivo 
je,  s  kako  brezbannim  tonom  slika  Andrejev  tragične  mo- 
mente življenja.  Umor,  samomor,  naravna  smrt,  to  mu  ni  nič 
hudega,  groznega:  .Ako  se  ti  ne  posreči  življenje,  ako  gloda 
strupen  čr\-  tvoje  srce,  tedaj  vedi,  da  se  ti  bo  gotovo  posrečila 
smrf  in  .Vnemama,  slepa  moč  nas  je  vzklicala  iz  naročja 
nebitnosti,  in  ista  moč  nas  vodi  zopet  nazaj  v  nebitnost',  to 
sta  vodilni  misli  nekaterih  njegovih  povesti.  Sploh  je  Andrejev 
originalen  v  prikazivanju  smrti;  s  "svojimi  umirajočimi  junaki 
postopa  hladno,  indiferentno,  kajti  ,smrt  razkrije  včasih  prvič 
pravi  smisel  te  ali  one  eksistence;  smrt  dviga  zatiranca  in 
vse  one,  ki  zaničujejo  same  sebe,  naredi  jih  junaške  bojevnike 
za  svojo  individualno,  absolutno  svobodo'.  Nekateri  ruski 
kritiki  stavljajo  Andrejeva  vzporedno  s  Korolenkom,  Čehovim 
in  Gorkim  ali  celo  nad  nje;  francoska  ,Revue"  pa  meni,  da 
prikazuje  .Andrejev  v  svojih  spisih  ljudi,  kakoršnih  v  resnici 
ni  ter  da  je  njegova  originalnost  narejena,  prisiljena.      M. 

Matvjej  Leontovič  Peskovskij.  V  Peterburgu  je  umrl 
pretekli  mesec  Rusom  dobro  znani  literat,  žurnalist  in  pe- 
dagog M.  L.  Peskovskij,  ki  je  začel  v  60.  letih  svoje  plodo- 
nosno  kulturno  delovanje.  Kot  modem  pedagog  je  delal  na 
to,  da  se  združi  šola  čim  najbolj  z  življenjem  t.  j.  da  postane 
pouk  praktičen  ter  da  se  ustanove  deželne  šole  za  razširjanje 
narodnogospodarskega  in  tehničnega  znanja.  To  se  mu  je  vsaj 
deloma  tudi  posrečilo.  V  Peterburgu  je  bil  stalen  sotrudnik 
listov  .Golosje",  ,Ruskoe  obozrenje",  ,Molva",  ,Porjadok', 
o  katerih  ni  sedaj  sledu  več,  ter  .Ruske  Misli",  „Vjestnika 
Evrope',  .Novosti"  in  .Nive".  Peskovskij  je  bil  tudi  ugleden 
beletrist.  Njegovi  najznamenitejši  deli  sta  povesti  .Rokovoe 
nedorazumjenie'  in  ,U  gluši".  Poleg  tega  se  je  pokojnik  za- 
nimal za  žensko  vprašanje  in  je  bil  velik  zaščitnik  duševnega 
razvoja  ženske.  M. 


GLEDALIŠČE  IN  GLASBA. 

Slovenska  drama.  Koncem  meseca  februarja  in  spo- 
četka marca  so  se  igrale  Shakespearova  romantična  bajka 
.Sen  kresne  noči",  Gornerjeva  pravljica  .Snegulčica' 
in  Pailleronova  veseloigra  .Miška".  Kritičnega  merila  ni 
možno  rabiti  za  nobeno  teh  iger,  deloma  ker  nimamo  pri 
našem  ubornem  gledališču  za  take  bajke  in  pravljice  niti 
najpotrebnejših  sredstev,  deloma  ker  ni  na  razpolago  primernih 
kostumov  in  deloma,  ker,  žal,  ni  dovolj  sposobnih  interpretov 
klasičnih  ali  duhovitih  francoskih  ulog.  Diletantizem  nekaterih 
sodelujočih  v  deklamaciji  ali  konverzaciji,  njih  brutalnost  v 
karaktcrizaciji,  neprimernost  mask  in  oblek,  vrhutega  še  ne- 
dostatnost  umetnosti  v  petju  in  orhestralnem  spremljanju:  vse 
to  je  škodilo  sicer  neodoljiveniu  učinkovanju  poetskega  dela 
Shakespeara.  Priznalno  je  omeniti  igro  gdč.  Rijckove  in 
ge.  Dobrovolne,  deloma  tudi  gg.  Liera,  Verovška, 
Dobro  volnega,  Hašlerja,  gdč.  K  re  i  so  ve  in  ge.  Dani- 
love. V  veseloigri  .Miška'  so  docela  zadoščale  in  ugajale 
gdč.  Kreisova  in  Riickova,  v  nekaterih  prizorih  tudi 
ga.  Danilova  in  ga.  Dobrovolna.  Napačnega  pointiranja 
in  govornih  nesmislov  pa  se  ni  manjkalo  v  tej  igri  pri  nobeni 
sodelujoči  osebi.  Rafiniranega  karakteriziranja  in  finega  kon- 
verzacijskega  tona  duhovitih  dialogov  se  bo  treba  večini  naših 


igralk  in  igralcev  šele  učiti  I  Konstatujemo  pa.  da  so  vse  tri 
igre  dosegle  pri  našem  skromnem  občinstvu  prav  povoljen 
uspeh.  Narodna  drama  .Deseti  brat'  je  dosegla  spričo 
temperamentne  igre  gg.  Verovška,  Danila  in  Dobro- 
volne ga  zopet  prav  ugoden  uspeh.  Ensembli  so  bili  slabi. 
Schillerjeva  drama  .Devica  orleanska",  ki  se  je 
uprizorila  na  častni  večer  vrle  igralke  gdč.  R.  Riickove, 
nas  je  v  glavnih  ulogah  vobče  zadovoljila.  Gdč.  Riickova, 
g.  Dobrovo  In  v  in  g.  Lier  so  vztrezali  docela.  Nedostatna 
pa  je  bila  —  kakor  lani         komparserija.  Dr.  P. 

Slovenska  opera.  Zadnja  noviteta  je  bila  romantična 
opera  Ferd.  Franchettija  .Asrael".  Dejanje  kaže  strašno  vr- 
venje pekla,  idealno  življenje  v  nebesih  ter  ljubezen  in  strast 
na  zemlji.  Komponist  je  dramatske  položaje  libretta  po  svoji 
možnosti  prevel  v  glasbo  in  je  izkušal  dati  povsod  svoji  kom- 
poziciji primeren  značaj.  Franchetti  ima  sicer  simpatično  in- 
vencijo  v  posameznih  motivih,  ki  jih  pa,  žal,  nikdar  ne  raz- 
prede  v  daljše  odstavke.  Drži  se  strogo,  včasih  prestrogo 
besedila  in  žrtvuje  raje  daljše  sinfoniške  stavke,  ki  bi  v  njih 
mogel  s  svojo  glasbo  spraviti  poslušalca  v  primerno  ubranost. 
Pevci  glavnih,  melodije  bogatih  ulog  imajo  vseskoz  hvaležen 
posel.  Tudi  zbor  ima  veliko,  lepo  ulogo.  Velikemu  orhestru 
pa  daje  skladatelj,  pristaš  moderne  glasbene  stroje,  deloma 
že  popolnoma  samostojen  posel.  Obžalujemo,  da  izvršitev  te 
opere  ni  bila  povoljna.  Gospodična  Prochazkova  (Nefta  in 
Klotilda)  je  sicer  vidno  z  navdušenjem  izvajala  svojo  krasno 
ulogo,  toda  njen  glas  je  krhek,  trd  in  neuglajen  ter  ji  je 
običajno  tremoliranje.  Dobra  pa  je  njena  igra.  Tudi  zunanje 
se  zna  napraviti  simpatično.  Gospa  Svobodova-Hanusova 
je  s  svojim  zvonkim,  prijetnim  in  izdatnim  glasom  živahno 
pela  ulogo  ciganke  Lorette.  Bila ,  je  izvrstna  tudi  v  igri. 
Med  vsemi  sodelujočimi  je  bila  ta  pevka  v  igralskem  in 
pevskem  oziru  najboljša.  Dobra  je  bila  v  ulogi  Lidore 
gdč.  Glivarčeva,  ki  je  s  svojim  simpatičnim  altom  dramat- 
ske akcente  svoje  uloge  prav  srečno  povdarjala.  Asraela 
je  pel  gospod  V 1  č  e  k .  Kakor  že  večkrat,  opazili  smo  tudi 
v  tej  ulogi  semtertja  neprijetno  disoniranje  in  negotovost  v 
tempu.  Vendar  je  izvršil  ulogo  spričo  svojega  velikega  in 
velesimpatičnega  glasu  ter  lepe  zunanjosti  prav  zadovoljivo. 
Gospod  Aschenbrenner  je  pel  svoji  ulogi  Luciferja  in 
brabantskega  kralja  povoljno.  Izbral  si  je  to  opero  za  svojo 
benefico  in  mu  je  mnogobrojno  občinstvo  z  navdušenjem  iz- 
razilo svojo  zahvalo  za  zasluge,  katere  si  je  v  letošnji  sezoni 
pridobil  kot  pevec  in  kot  režiser.  V  velikem  kontrastu  sta  pa 
bila  v  tej  operi  napram  solistom,  kateri  so  se  vsi  vidno  z  nav- 
dušenjem poprijeli  svojih  nalog,  zbor  in  orhester.  Oba  sta  bila 
nesigurna.  Kar  se  tiče  zbora,  smo  imeli  vtisk,  kakor  bi  ne 
imel  več  onega  zanimanja  za  celo  stvar,  kakor  jo  je  kazal 
začetkom  sezone.  To  se  ni  kazalo  le  v  slabi  izvršitvi  zborov, 
marveč  tudi  v  nepazljivosti  na  odru  samem.  Posebno  grajati 
nam  je  še  ženski  zbor,  ki  je  izgubil  nekako  ves  okus  za  lepo 
petje.  V'  zadnjem  času  napenjajo  namreč  posamezne  pevke, 
ne  vemo,  ali  iz  kake  napačne  častihlepnosti,  presilno  svoj  glas, 
vsled  česar  se  izgubi  vsa  lagodnost  glasu  in  se  sliši  ves  zbor 
prav  tako,  kot  kako  kmečko  drenje  neolikanih  pevk  v  zakajeni 
gostilni.  Ta  neokusnost  se  je  zlasti  zoprno  opažala  v  obeh 
drugih  slikah  I.  in  IV.  dejanja,  ki  nam  kažeta  nebesa.  Tudi 
bi  se  dalo  uprizoritvi,  nekaterim  kostumom  in  maskam  ugo- 
varjati. Ker  pa  je  opera  naglo  izginila  z  repertoirja,  smo  te 
nehvaležne  naloge  odvezani. — Zadnja  operna  predstava  se  je 
vršila  na  korist  tenorista  g.  Vlčka.  Predstavljala  so  se  po- 
samezna dejanja  raznih  oper  in  sicer  .Troubadour"  (H.), 
.Dalibor"  (II.),  Hoffmannove  pripovesti  (III.),  .Az- 
rael"  (IV.).  Ker  je  gosp.  Vlček  predvsem  junaški  tenor,  ni 
mogel  povsem    pogoditi    lirskega    značaja   Troubadourjevega 

in  HiilfiiKiiina,  tembolj  pa  se  je  odlikoval  v  ostalih  dveh 
operah.  B. 

Izvirne  drame  na  slovanskih  odrih.  V  zagrebškem 
gledališču  so  igrali  po  Carovi  drami  .Zimsko  siince"  tri 
nove  veseloigre  Marije  Juričeve  (Zagorke):  ,U  lovu",  „Ne- 
sretna  llica"  in  .Ustrelit  če  se."  V  .Narodnem  di- 
vadhi"  v  Pragi  so  igrali:  Vaclava  Mladika  dramo  .Zavrat", 
Fr.  Ks.  Svobode  dramo  .Olga  Rubešova",  komedijo 
.Poupa"  in  komedijo  .I.apeny  Samsonek".  Uprizore  pa 
se  še:  Jaroslava  Kvapila  drama  .Oblaka',  A.  Šuberta 
.Drama  čtyr  chudvch  sten",  Jaroslava  Hilberta  zgodo- 
vinska drama  .Falkenštajn",  Jaroslava  Maverja  .Johana 
Radimska",  Karla  Rožka  drama  .Čer v"  in  Josipa  Šmahe 
drama  .Dcera".  —  V  Brnu  so  igrali  češko  noviteto  .Sou- 
cit"  (enodejanka)  Fr.  Sokola-Tuma.  V  Lvovu  so  igrali 
Zygmunta  Sarnickega  novo  dramo  .Ztocienie"  in  noviteto 
Stanislava  Kozlowskega  .Luminarz".  —  V  Krakovem  upri- 
zore  Stanislava  Wyspianskega  novo  dramo  ,Wyzwolenie". 

-  Malorusko  gledališče  v  Lvovu  je  imelo  letos  tri  izvirne 
igre:  veseloigro  Karpenka-Karega  .Chazjain"  in  dramo  ,Bur- 
laka"  istega  pisatelja,  M.  L.  Kropyonyckega  noviteto  .Nevol- 
nvk"  in  novo  veseloigro  L.Janovske  .Dzvin  Ijudij  u  cer- 
kov  sklykaje,  a  sam  u  nei  ne  buvaje".  —  V  Varšavi  so 
igrali  novo  dramo  J.  Kisiele\vskega  .Ostatnie  spotkanie", 
ki  je  nadaljevanje  drame  .W  sicci".  Tamkaj  bodo  igrali  tudi 
iMieczyslava  Herza  igro  .Ananke".  Herz  je  napisal  pred  leti 
tudi  dramo  ,Pokrowscy".  —  V  Poznanju  so  igrali  Vincenca 
Poraya  Chrzanowskega  dramo  ,Niewie  rni".  V  Lodzi  so 
igrali    Fd.  Grabowieckega  novo   dramo    .Sprava  K^piny". 

—  V  Moskvi  uprizore  Maksima  Gorkega  najnovejšo  dramo 
.Brez  opor.'  — V  Petrogradu  so  igrali  St.  Przybyszewskega 
novitete  ,Za  srečo",  .Zlato  runo",  .Matka"  in  .Gostje' 
ter  Oabryele  Zapolske  dramo  .Ahasver".  —  Hrvatje,  Čehi, 
Poljaki,  Malorusi  in  Rusi  so  imeli  torej  v  tej  sezoni  že  dokaj 
izvirnih  novitet.  Slovenske  nove  izvirne  drame  pa  ni  bilo  v 
sezoni  1902  3  na  naših  odrih  nobene.  Anton  Funtek  je 
spisal  socialno  dramo  .Sramota";  Franc  Ks.  Meško  je 
spisal  dramo  iz  političnega  in  kulturnega  življenja  koroških 
Slovencev:  .K  smrti  obsojeni";  Fr.  S.  Finžgar  piše 
narodno  dramo  .Talent";  Ant.  Medved  je  priobčil  dramo 
.Na  ogledih".  Novo  dramo  piše  tudi  Ivan  Cankar.  Na- 
dejati se  je,  da  vidimo  katero  izmed  teh  novitet  vsaj  v  pri- 
hodnji sezoni  v  Ljubljani!  Fr.  K. 

Dramatizacije  ..Vstajenja".  Pisatelja  Bataille  in 
Mor  ton  sta  dramatizirala  Tolstega  roman  .Vstajenje"  ter  do- 
segla ne  le  v  Parizu,  nego  tudi  v  Londonu  s  svojim  delom 
izreden  uspeh.  Dramatizacija  .Vstajenja"  se  je  nato  uprizorila 
tudi  v  gledališčih  v  Berolinu,  Hamburgu,  Lipskem,  Vratislavi, 
Draždanih  in  Stuttgartu.  Vkratkem  se  uprizori  tudi  na  Du- 
naju in  v  Pragi.  .Vstajenje"  sta  v  italijanskem  jeziku  dra- 
matizirala Camillo  Antonio  Traversi  in  D.  Signorini.  Dne 
19.  in  20.  februvarja  se  je  predstavljala  Signorinijeva  drama- 
tizacija v  gledališču  Fenice  v  Trstu.  D.  Signorini  je  zajel  iz 
velikega  in  zanimivega  dela  najbolj  markantne,  pa  tudi  naj- 
bolj pretresljive  momente  in  priznati  se  mora ,  da  je  svoje 
delo  sestavil  vestno  in  spretno.  V  predigri  nas  vvaja  dra- 
matik v  mistične  obrede  ruske  Velike  noči.  V  predigri  se 
Katarina  Maslova,  prevzeta  od  sladkih  besed  princa  Dmitrija, 
da  zapeljati.  Iz  kratke  sreče  rodi  se  vse  njeno  gorje,  katero 
nam  dramatik  kaže  jako  dobro  v  štirih  dejanjih.  V  romanu 
zasledujemo  ubogo  Maslovo,  kako  pada  od  stopinje  do  sto- 
pinje, v  drami  preskočimo  celih  deset  let  od  prvega  njenega 
padca  pa  do  njene  obravnave.  Maslova  pripoveduje  vse  svoje 
početje  tekom  teh  desetih  let  in  tako  izve  občinstvo  njeno 
življenje.    Vtisk  je  strašen,   mučen,    pretresljiv  kakor   tudi  v 


naslednjih  dejanjih,  kjer  se  nam  kažejo  ruske  ječe  in  nje  stro- 
gosti, podlosti  in  brutalne  muke  uprav  drastično.  Krasen  je 
tudi  poslednji  ])rizor  med  Maslovo,  ki  je  med  političnimi  zlo- 
činkami  in  zločinci  postala  druga  ženska,  in  pa  med  princem 
Dmitrijem.  Ffektno  je  tudi  dejanje,  ki  nam  kaže  večer  v  hiši 
princezinje  Missi,  kjer  princ  Nehljudov  zastopa  svoja  nova 
načela  in  začenja  pot  pokore.  Marica. 

Drama  ..Maksim  Gorki"  (v  štirih  dejanjih).  Neime- 
novan ruski  pisatelj  je  spisal  dramo,  v  kateri  nastopajo  naj- 
markantnejše  osebe   iz  novel  in  romanov  Maksima  Gorkega. 

Maksim  Gorki:  „Brez  opor".  Danes  je  Maksim  Gorki 
najpopularnejši  ruski  pisatelj,  a  tudi  v  inozemstvu,  zlasti  na 
Nemškem,  je  postal  mahoma  izredno  priljubljen.  Njegovi  ro- 
mani in  njegove  novele  se  prevajajo  v  tuje  jezike  in  njegove 
drame  se  uprizarjajo  na  raznih  gledališčih.  Jedva  se  je  razširil 
sloves  o  njegovi  novi  drami  „Na  dnu",  poročajo  listi,  da  je 
spisal  zopet  krasno,  realistično  dramo  .Brez  opor".  Gorki  je 
torej  tudi  izredno  plodovit.  Da  bi  bila  tolika  plodovitost  vred- 
nosti njegovih  del  na  kvar,  doslej  kritiki  še  niso  trdili. 
Najnovejša  drama  Gorkega  pa  se  vrši  v  krogih  modernega 
ruskega  plemstva,  ki  je  ~  brez  opore  med  narodom  —  ne- 
sposobno, ustanoviti  si  redno  in  pošteno  življenje.  Gorki  se 
je  doslej  v  svojih  delih  oziral  le  po  dejanju  in  nehanju 
najnižjega  proletarijata  po  svetu  na  dnu  človeške  družbe. 
Vendar  je  baje  tudi  drama  iz  aristokratskega  življenja  polna 
resničnih  značajev  in  vernih  slik.  K. 

.,  Raskolnikov'  dramatiziran.  Evgen  Zobel  in  Ernest 
Koppel  sta  dramatizirala  iznova  Dostojevskega  roman  .Ras- 
kolnikov". Dramatizatorjema  se  očita,  da  sta  iskala  predvsem 
senzacionalnih  prizorov  in  brutalnih  efektov.  Dramo  so  ne- 
davno predstavljali  s  precejšnjim  vspehom  v  Hamburgu. 

..Maria  v.  Magdala".  drama  v  petih  dejanjih.  Spisal 
Paul  H  e  y  s  e .  V  zadnjem  času  je  povzročila  berolinska  cen- 
zura s  svojo  prepovedjo  Heysejeve  drame  .Marija  Magdalena" 
po  nemškem  časopisju  velik  hrup.  Heyse  je  izkušal  motivirati 
izdajstvo  Judeža  Iškarijota  s  tem,  da  ga  je  naslikal  strastno 
zaljubljenega  v  krasno,  a  nravno  propalo  Marijo  iz  Magdale. 
Ker  pa  je  osebnost  Jezusa  uplivala  na  Marijo  tako,  da  se  je 
odpovedala  svojemu  dotedanjemu  lahkomiselnemu  življenju 
ter  je  Judeža  zavrnila,  izda  Judež  iz  ljubosumnosti  svojega 
mojstra,  Jezusa.  Marija  bi  mogla  rešiti  Jezusa  iz  ječe,  ako  bi 
se  prostituirala  z  odločilnim  veljakom,  a  nauki  Jezusa  so 
uplivali  nanjo  tako,  da  takim  grešnim  načinom  noče  osvoboditi 
Boga-človeka.  Kritiki  soglašajo  v  sodbi,  da  je  Heysejeva  drama 
globoko  nravna  in  religiozna,  brez  najmanjše  pohujšljivosti, 
a  odlične  dramatske  sile,  stopnjujočega  se  dejanja,  krasnega 
jezika  in  poetskega  zanosa.  Drama  se  je  igrala  v  Hamburgu 
z  močnim  uspehom,  v  Berolinu  pa  je  ni  smel  uprizoriti  .Goe- 
thebund"   niti  pred  povabljenimi  gosti. 

..Salome".  enodejanka  znanega  angleškega  pisatelja 
Oskarja  Wildeja,  katere  snov  je  vzeta  iz  sv.  pisma  stare 
zaveze,  je  bila  spisana  že  I.  1893,  in  sicer  v  francoskem  jeziku 
za  Saro  Bernhardovo,  a  je  bila  uprizoritev  drame  tedaj  v 
Londonu  cenzura  prepovedala.  Celo  knjigo  je  bilo  jako  težko 
dobiti.  Predkratkim  pa  je  izšlo  v  nemškem  prevodu  več 
Wildejevih  del,  ki  se  odlikujejo  vsa  z  bujno  domišljijo,  s 
prekrasnim  jezikom  in  izborno  karakteristiko.  Najzanimivejša 
je  njegova  .Salome",  ki  obdeluje  jedrnato  in  jako  dramatično 
v  enem  dejanju  to,  kar  je  raztegnil  Sudermann  v  svojem 
.Johannesu"  na  5  dejanj.  Herodež  želi,  da  bi  plesala  krasna 
Salome  gola  pred  njim;  Salome  pa  hoče  ugoditi  tej  želji  le 
tedaj,  ako  ji  prinese  Herodov  rabelj  na  krožniku  glavo  Janeza 
Krstnika.  Herodež  bi  jej  dal  rajše  vse,  celo  pol  države,  toda 
Salome  zahteva  edinole  Janezovo  glavo.  Končno  se  Herod 
uda.  Salome  gleda  sama  pohlepno  v  klet,  kjer  je  zaprt  Janez 

Krstnik  in  posluša;  nakrat  zaCuje  padec  odsekane  glave.  Ko 
ji  jo  prinese  rabelj  na  krožniku,  gleda  z  divjo  nasladnostjo 
bleda  usta.  ki  se  niso  hotela  poljubljati  z  njenimi,  in  čuti, 
da  je  bil  prerok  Janez  edini  mož,  ki  ga  je  res  ljubila.  Herodež 
pa  se  obrne  z  gnusom  od  Salome  in  ukaže  vojakom,  usmrtiti 
jo.  Drama  je  prepovedana  tudi  v  Berolinu  ter  so  jo  mogli 
predstavljati  le  v  .Malem  gledališču"  pred  povabljenimi  gosti 
ter  v  Hamburgu,  kjer  ni  nikake  cenzure.  .Salome",  žaloigra 
v  enem  dejanju,  je  izšla  v  nemškem  prevodu  Hedvige  Lach- 
mannove  vLipskem.  Delo  je  rafinirano  ilustriral  umetnik  Markus 
Behmer.  Te  ilustracije  so  samostojne  parafraze  bizarne  fanta- 
zije \Vildeja.  M. 

„Orjak  in  pritlikavci"  je  naslov  igri,  ki  jo  je  spisal 
E.  A.  Buti.  Razni  kritiki  so  konštatirali ,  da  je  spravil  pi- 
satelj na  oder  v  osebi  profesorja. d"  Ascolija  slavnega  in  še 
živečega  italijanskega  pesnika  Carduccija.  Dramatik  je  pro- 
testiral, češ,  da  se  je  pač  navdahnil  ob  prekrasnih  lastnostih 
največjega  sedanjega  italijanskega  pesnika,  preden  je  ustvaril 
svojega  junaka,  a  zanika  odločno,  da  bi  ga  bil  hotel  postaviti 
na  oder.  Pisatelj  Dino  Mantovani  pa  je  odgovoril  v  listu 
.Stampa":  .Bilo  nas  je  v  gledališču  jedva  kakih  petdeset 
vkljub  aplavzom  prejšnjega  večera.  Po  dveh  ali  treh  prizorih 
nastopi  junak,  .orjak".  V  istem  hipu  sem  ostrmel,  ker  nisem 
mogel  verjeti  samemu  sebi.  Šel  je  po  odru  proti  občinstvu 
ne  akter,  ki  sem  ga  pričakoval,  ampak  Giosue  Carducci ;  lasje, 
brada,  kretanje,  gestikulacija,  karakteristični  verzi,  pretrgani 
in  osorni  govor,  skratka :  ves  Carducci,  kakoršen  je  bil  pred 
dvajsetimi  leti,  ko  nam  je  prihajal  slabovoljen  v  šolo  v  Bo- 
logni :  ves  on  .  .  ."  Boljše  kakor  v  Milanu  je  bila  sprejeta  ta 
drama  v  Turinu  in  Rimu.  Pisatelj  kaže  odličnega  pesnika  ve- 
likana v  nasprotju  temu,  kar  se  občuduje  v  njegovih  delih, 
kot  moža  brez  upliva  v  svoji  družini,  goljufanega  od  svoje 
žene  in  svojih  učencev,  tolpe  pritlikavcev,  mladih  pisateljev 
brez  talentov,  brez  idealov,  domišljavcev,  ki  izkušajo  dosezati 
svoj  smoter  s  spletkami,  z  uničujočo  kritiko  del  drugih.  Nikdar 
ne  posije  žarek  solnca  na  njih  vest  in  razum.  Drama  se  od- 
likuje s  tehnično  dovršenostjo. 

..Materinstvo",  drama  v  štirih  dejanjih  R.  Bracca, 
je  dosegla  najboljši  uspeh  meseca  svečana,  ko  se  je  pred- 
stavljala prvikrat  v  Milanu.  Glavno  ulogo  je  igrala  Tina 
di  Lorenzo.  Italijanski  kritik  piše:  drama  zveni  kakor  mo- 
gočen slavospev,  kot  himna,  ki  povzdiguje  materinstvo,  ga 
poveličuje  in  obdaja  z  nesmrtno  glorijolo.  A.  K. 

Dva  ruska  koncerta  je  imela  Ljubljana  meseca  marca. 
Pr\-i  je  bil  dne  6.  marca  1. 1.  v  gledališču.  Nastopila  je  tu  gospa 
Nadina  Slavja nska  s  svojim  30  oseb  broječim  zborom  in 
z  balalajka-orkestrom  (20  oseb).  Zbor  Slavjanskega,  očeta  Na- 
dine, si  je  pred  kakimi  desetimi  leti  pridobil  slavo  po  širnem 
svetu.  Ta  slava  je  bila  tako  velika ,  da  jo  uživa  še  danda- 
našnji zbor,  ki  pa  po  svojem  blagoglasju  in  načinu  prepe- 
vanja pač  daleko  ne  doseza  prvotnega  zbora.  Izvajalo  se  je 
v  tem  koncertu  12  ruskih  umetnih  in  narodnih. pesmi,  med 
zadnjimi  tudi  občeznani  .Rdeči  sarafan"  in  .Ej  uhnem!"  — 
Petje  tega  zbora  je  sedaj  že  prav  srednje  vrste  in  ne  napravi 
nikakor  utiša  umetniškega  zbora  prve  vrste,  kar  je  bil  še  pred 
nekoliko  leti.  Orkester  balalajk  se  sliši  kakor  pri  nas  dobro- 
znano  tamburanje  in  to  pač  ne  spada  v  okvir  finega  koncerta, 
temveč  k  večjemu  v  neprisiljeno  zabavo  pri  pogrnjenih  mizah. 

Umetniški  užitek,  ki  smo  ga  pogrešali  pri  tem  kon- 
certu, pa  nam  je  nudil  v  polni  meri  drugi  ruski  koncert  dne 
7.  marca  t.  1.  v  Narodnem  domu.  Tu  smo  imeli  priliko,  sli- 
šati primadono  peterburške opere,  gospo  Marijo  Ivanovno 
pl.  Gorlenko-Dolino,  ki  je  pevka  pr\'e  vrste  in  ki  raz- 
polaga z  največjo  lahkoto  s  svojim  glasom  od  altovih  nižin 
do  višin  visokega  soprana.    Njen  glas  je  v  vseh   legah  iz- 


vrstno izšolan  in  uporablja  umetnica  brez  težav  s  finim  oku- 
som mogočne  registre  svojih  glasotvornic.  Predavanje  gospe 
Gor  len  ko- Dol  i  no  ve  je  vseskozi  umetniško  dovršeno,  srč- 
nega občutka  polno  in  v  dramatičnih  akcentih  temperamentno. 
Culi  smo  operne  arije  Glinke,  Čajkovskega,  Smetane 
in  Rimskij-Korzakova,  ter  umetniške  pesmi  Kjuja,  Ka- 
linikova,  Dargomvžskega  in  Grečaninova.  Občinstvo 
je  bilo  navdušeno  in  je  obdarilo  umetnico  s  številnimi  šopki 
in  venci  in  z  gromovitim  aplavzom.  Moški  zbor  .Glasbene 
Matice"  je  pod  vodstvom  gospoda  Hubada  mojstrsko  zapel 
Brucknerjev  duhoviti  zbor  .Sen  in  resnica".      — v.  — r. 


TEHNIKA. 

Podmorski  čoln.  Kakor  se  vedno  izumevajo  nova 
sredstva,  da  se  preskrbi  vojaštvo  na  suhem  s  primernimi 
pripomočki,  ki  mu  dajejo  večjo  silo  napram  nasprotniku,  tako 
opazujemo  tudi  pri  mornarici,  da  si  pridobiva  vedno  novih 
vrst  ladij  in  pristrojev  za  streljanje.  Ladje  oklopnice  so 
postale  danes  že  plavajoče  trdnjave  in  se  radi  svoje  velikosti 
primeroma  le  počasi  premikajo.  Te  ladje  ne  morejo  tedaj 
nasprotniku  zmeraj  dosti  hitro  ubežati,  vsled  česar  so  obdane 
z  oklopi,  ki  jih  varujejo  pred  sovražnimi  krogljami  vsaj  za 
nekoliko  časa.  Drug  posel  imajo  ladje  križarke,  ki  so 
lažje  sestavljene  in  so  zato  tudi  bolj  gibčne.  Te  ladje  križajo 
po  morju  in  se  morejo  sovražniku  bolj  približati,  saj  se  v 
nevarnosti  kaj  hitro  lahko  odstranijo.  Tema  dvema  vrstama 
bojnih  ladij  se  je  kasneje  pridružila  še  tretja,  namreč  torpe- 
dovski  čoln.  Majhen  je,  in  ga  sovražnik  v  daljavi  ne  za- 
pazi tako  hitro  kakor  veliko  ladjo.  Torpedovski  čoln  se  more 
z  veliko  hitrostjo  približati  sovražni  ladji  v  malo  daljavo,  na- 
kar izstreli  svoj  pogubonosni  torpedo.  Hitro  se  pa  zopet  od- 
strani, da  ga  ne  zadene  sovražna  kroglja.  Ti  torpedovski  čolni 
tvorijo  za  vsako  veliko  ladjo  največjo  nevarnost.  Najnovejši 
izum  \'  tej  vrsti  ladij  pa  glede  svoje  nevarnosti  še  za  mnogo 
presega  torpedovski  čoln.  Zove  se  podmorski  čoln.  Ta 
se  more  za  toliko  potopiti,  da  ga  nihče  ne  vidi;  tako  nadaljuje 
svojo  pot  in  se  more  seveda  sovražniku  približati  še  bolj 
kakor  torpedovski  čoln,  kajti  na  površju  morja  nič  ne  izdaja 
bližine.  Kakih  200  m  od  sovražnika  pa  se  hipoma  pokaže 
na  površju  morja  in  ustreli,  nato  se  zopet  hipoma  potopi  in 
varnim  potom  odstranjuje. 

Kako  dobi  čoln  lastnost,  samoljubno  potapljati  se? 
Najprej  se  je  to  poizkušalo  s  tem,  da  je  imel  čoln  v  sebi 
votline.  Ako  si  se  hotel  s  čolnom  potopiti,  si  načrpal  v  čol- 
nove  votline  vodo.  Čoln  je  postal  seveda  težji  in  se  je  potopil 
do  gotove  globočine.  To  je  prav  enostavno,  a  v  praksi  se  ni 
izkazalo.  Težko  je  bilo  ohraniti  dotične  votline  oziroma  votline 
tvorečo  pločevino  pri  skladih  nepremočljivo.  Tako  so  bile  tudi 
težko  izvršljive  vsakovrstne  armature,  ki  so  potrebne  pri  vsakem 
takem  čolnu.  Ta  princip  se  je  torej  opustil  in  so  se  na  obeh 
straneh  pritrdila  v  vodoravni  ploskvi  krmila,  ki  dajejo  čolnu 
potrebni  naklon.  Kakor  hitro  se  začne  čoln  pomikati,  se  začne 
čoln  potapljati,  če  se  postavijo  krmila  v  primerno  lego.  Na 
zadnjem  delu  čolna  je  pa  še  priprava,  ki  se  ž  njo  doseza, 
da  je  čoln  vedno  v  vodoravni  legi.  Čoln  je  pa  sestavljen  tako, 
da  plava  na  vodi,  če  krmila  ne  funkcionirajo.  To  je  prikladno 
za  slučaj,  ako  se  na  kakem  pristroju  kaj  pokvari.  Čoln  se 
pomika  pod  morjem  s  pomočjo  elektromotorja,  ki  dobiva 
elektriko  iz  akumulatorjev.  Znano  pa  je,  da  akumulatorji  ne 
morejo  še  shranjevati  velike  množice  elektrike.  Vsled  tega 
dobiva  čoln,  če  plava  na  površju  morja,  nagon  s  parnim 
strojem,  ki  se  kuri  s  petrolejem.  Ta  parni  stroj  goni  istočasno 
tudi  dynamo-stroj,  ki  napolnjuje  izpraznjene  akumulatorje  iz- 

nova  z  elektriko.  Ena  najvažnejših  točk  pa  je,  kako  dati  čolnu 
pod  morjem  pravo  smer.  V  to  svrho  sega  nad  morsko  gladino 
pristroj,  periskop  imenovan,  ki  zrcali  s  pomočjo  zrcal  In  prizem 
okolico  nad  morjem  na  belo  ploščo  v  čolnu.  Rabi  pa  se  tudi 
kompas. 

Moderni  podmorski  čoln  je  tedaj  preskrbljen  z  vsem, 
kar  potrebuje,  da  se  more  sam  in  brez  pomoči  od  zunaj  gibati 
prosto  ali  na  morju,  ali  pa  pod  morjem.  Mornarica  je  dobila 
s  tem  čolnom  jako  gibčnega  pomočnika  v  času  vojne. 

Kretschmerjeva  nova  oblika  ladij.  Vse  naše  dose- 
danje ladje  imajo  v  glavnih  potezah  isto  obliko.  Ladje  so 
podolgaste  in  na  spodnjem  ter  zadnjem  koncu  zožene.  Ta 
oblika  je  običajna  radi  ovir,  katere  stavlja  voda  premikajoči  se 
ladji.  Veliki  trgovski  pasažirski  in  vojni  parniki  imajo  dan- 
danes pač  velikanske  dimenzije,  a  se  vendar  pomikajo  s  pri- 
meroma veliko  hitrostjo  naprej.  To  pa  vsled  teoretično  pravilne 
oblike  in  vsled  velikanske  množice  konjskih  sil,  katere  dajejo 
ladji  parni  stroji.  Moderna  tehnika  zgradbe  velikih  ladij  je 
toli  popolna,  da  se  izkorišča  vsak  kotiček  ladje,  a  da  pri  vsem 
tem  ostane  vedno  glavna  oblika  ladje  neizpremenjena.  Ladji 
dela  voda  kolikor  možno  malo  ovire,  da  se  tedaj  kolikor  mo- 
goče hitro  pomika  naprej.  Parni  stroji  in  skladišče  za  premog 
zavzemajo  danes  že  tako  velik  prostor  v  ladji,  da  se  je  pač 
že  mislilo,  da  je  ladjina  hitrost  dosegla  svoj  vrhunec  in  da 
ne  kaže  povečevati  te  hitrosti,  ker  je  s  tem  v  zvezi  nepri- 
merno silno  povečanje  prostorov  za  stroje  in  skladišča  za 
premog.  S  povečanjem  hitrosti  bi  se  zgubilo  preveč  prostora 
v  ladji. 

Profesor  Kretschmer  v  Berolinu  pa  je  dobil  pred 
kratkim  patent  na  novo  obliko  ladje.  Ladje  te  oblike  se  bodo 
po  dotičnih  preračunih  pri  isti  množici  konjskih  sil  premikale 
za  polovico  hitrejše  kot  ladje  današnje  oblike.  Kretschmer, 
ki  je  stavbni  nadsvetnik  nemške  državne  mornarice  in  profesor 
na  berolinski  tehniki,  je  slutil,  da  sedanja  oblika  ladji  vendar 
ni  docela  pravilna.  Naše  ladje  imajo  povsem  obliko  rib,  ka- 
tere plavajo  v  vodi.  Ladje  pa  plavajo  na  površju  vode, 
zato  jim  treba  tedaj  dati  obliko,  katero  imajo  od  narave  one 
živali,  ki  tudi  plavajo  na  vodi,  to  so  na  primer  race,  la- 
budi  itd.  Te  živali  imajo  telo  v  obliki  tetraedra. 

Kretschmer  je  to  svojo  misel  proučeval  ter  potom  teo- 
retskih preračunov  našel,  da  ladjini  vijaki  pri  tej  novi  obliki 
z  večjim  uspehom  funkcionirajo  kot  pri  današnji  običajni 
obliki  ladje.  Velike  važnosti  bode  ta  iznajdba,  ako  se  misel 
Kretschmerja  izkaže  v  praksi.  Ladje  se  bodo  s  prav  tako 
močnimi  stroji  vozile  mnogo  hitrejše  kot  danes.  Druga  pred- 
nost je  tudi  ta,  da  se  bode  pri  ladjah  nove  oblike  voda  ve- 
liko manje  valila  kot  pri  današnjih  ladjah.  To  je  posebno 
velike  važnosti  za  plovstvo  na  rekah.  Obrežje  rek,  po  ka- 
terih se  vozijo  ladje,  trpi  zelo  mnogo  radi  nemirnosti  vode 
radi  velikih  valov,  ki  vedno  izpodjedajo  bregove.  Tudi  ribarstvo 
trpi  veliko  škodo,  ker  se  ribe  v  nemirni,  valoviti  vodi  ne 
morejo  udomačiti.  Vsekakor  je  Kretschmerjeva  misel  veleza- 
nimiva  in  za  vse  plovstvo  neprecenljivega  pomena. 

Ing.  J.  F. 

RAZNOTEROSTI. 

František  Ladislav  Rleger.  Čehom  je  umrl  mož, 
čegar  zasluge  za  kulturni,  gospodarski  in  politični  razvoj  na- 
roda bi  se  mogle  oceniti  le  v  debeli  knjigi.  Umrl  je  baron 
dr.  Rieger,  genialni  vodja  Čehov  v  drugi  polovici  XIX.  veka, 
glavar  čeških  politikov  v  avstrijskem  parlamentu  in  deželnem 
zboru  v  Pragi,  mnogoletni  občinski  svetovalec,  ustanovnik 
društva  .Uštfedni  Matice  škotska",  deželne  banke,  narodnega 


DR.  FRANTIŠEK  LADISLAV  RIEGER. 

gledališča,  ,Mešfanske  Besede',  prvi  urednik  in  oče  ,Naučnega 
slovnika",  duša  in  podpornik  vseh  kulturnih  in  gospodarskih 
društev  in  podjetij  Čehov,  sijajen  političen  talent,  slaven  go- 
vornik, agilen  patrijot  železne  energije  in  neumorne  delav- 
nosti, modern  duh  svetovne  naobrazbe  in  kakor  solnce  čist 
značaj,  ljubezniv  družabnik,  zlato  srce,  ki  je  ljubilo  s  strastno 
požrtvovalnostjo  ne  le  lastni  narod,  nego  vse  Slovane.  Rodil 
se  je  kot  sin  mlinarja  1.  1818  v  Semilih,  študiral  na  Dunaju 
filozofijo  in  jus  ter  se  poslej  posvetil  ves  delu  za  politično 
in  kulturno  osamosvojo  naroda.  Prijatelj  Havlička  in  zet  Pa- 
lackega  je  prepotoval  Evropo,  zlasti  Francijo  in  Rusijo,  ter 
se,  prepojen  z  modernimi  idejami,  vrnil  med  rojake,  katerim 
je  ustvaril  vse  tiste  zakladnice,  iz  katerih  se  danes  izliva  moč 
in  slava  Čehov.  Bil  je  delaven  kot  pisatelj  in  žurnalist,  orga- 
nizator, govornik  ter  je  dvignil  ugled  naroda  s  svojim  silnim 
duhom  pred  vsem  svetom.  Umri  je  84  let  star.  V  svoji  opo- 
roki je  "ostavil  velike  vsote  za  kulturne  in  človekoljubne  na- 
mene. Zato  pa  plaka  nad  njegovo  gomilo  ne  le  Češka,  nego 
vse  Slovanstvo.  Njegovi  nekdanji  besni  sovražniki  celo  so 
prihiteli  ter  mu  položili  na  krsto  izraze  svojega  najglobjega 
spoštovanja.  Mož,  čegar  geslo  ,Ne  dejme  se!"  je  postalo 
vseslovansko,  je  igral  v  zgodovini  Avstrije  in  Češke  največjo 
in  najuplivnejšo  ulogo;  zato  ostane  njegovo  ime  večno  poleg 
Palackega  in  Safarika. 

Statistika  Slovanov.  V  članku  pod  naslovom:  „Kohk 
bylo  Slovanu  koncem  r.  1900",  priobčenem  v  .Slov.  Pi^ehlcdu", 
je  priobčil  prof.  Nrederle  statistiko  Slovanov,  katerih  je  okoli 
138,591.800.  Rusov  je  95,300.000,  Poljakov  19,124.000,  Čehov 
9,500.000,  Srbo-Hrvatov  8,210.000,  Bolgarov  4,850.000,  Slo- 
vencev 1,450.000,  Lužiških  Srbov  156.800.  Vseh  Nemcev  pa 
je  85,000.000. 

Statistika  poljskih  knjig.  Poljski  bibliografski  časopis 
„Ksiqžka-  navaja  statistiko  vseh  knjig,  izdanih  v  poljskem 
jeziku  1902  1.  Poljskih  knjig  je  izšlo  v  tem  letu  1706,  nam- 
reč beletrističnih  originalnih  118,  prevedenih  61;  pesnij  je 
izšlo  100  zvezkov.  Izmed  knjig  znanstvene  vsebine  stoji  v 
prvi   vrsti   bogoslovje  —  176   knjig;   dalje   sledi    121    knjig, 

posvečenih  zgodovini,  40  modroslovju,  6  knjig  je  posvečenih 
estetiki,  24  preprostemu  narodu.  ,Slowo  Warsza\vskie'  pravi, 
da  so  te  ševilke  naravnost  sramotne  za  20  miljonski  narod. 
Bujni  naraščaj  beietristike  kaže,  da  občinstvo,  obrnivše  se  od 
resnega  znanstvenega  dela,  ne  težeč  po  specialni  in  splošni 
izobrazbi,  išče  v  knjigi  samo  zabave  in  vedrila. 

Illjustrirovannaja  biblioteka  .,Nivy"  za  god.  1903. 
V  tej  zbirki  izide  letos  v  drugi  izdaji  sijajno  opremljena  in 
izmed  vseh  dosedanjih  najboljša  .Istorija  russkoj  slovesnosti", 
ki  jo  je  napisal  P.  N.  Polevoj,  in  sicer  v  12  snopičih  ali  3 
obširnih  zvezkih.  Nad  20tX)  strani  broječa  in  bogato  ilustrirana 
knjiga  stane  12  rubljev. 


NASE  SLIKE. 

C.  A.  Geiger:  Judežev  poljub.  Izdajalec  Judež  je 
pravkar  prodal  Jezusa.  .Katerega  poljubim,  tisti  je,  njega  pri- 
mite!"  je  dejal  vojakom.    Ko  je  ugledal  na  Oljski  gori  svo- 


jega mojstra,  je  stopil  k  njemu  in  rekel:  .Pozdravljen  bodi, 
učenik!"  In  ga  je  poljubil.  Jezus  pa  mu  je  odgovoril:  .Pri- 
jatelj, čemu  si  prišel?  Ali  s  poljubom  izdajaš  Sinu  človeko- 
vega?" —  Ta  prizor  kaže  naša  slika.  —  Po  nevihti.  Za- 
tvornice  deževnih  megel  so  se  zopet  zaprle  in  izza  raz- 
gubljajočih  se  oblakov  pada  motna  luč  lune  na  poplavljeno 
ravan.  —  Adolf  Liebscher:  Vstal  je!  ,ln  glej,  velik 
potres  je  nastal.  Angel  Gospodov  je  prišel  z  nebes,  kamen 
odvalil  izpred  groba  in  sedel  nanj.  Njegovo  obličje  se  je  sve- 
tilo kakor  blisk  in  njegova  obleka  je  bila  bela  kakor  sneg. 
Stražniki  so  od  strahu  trepetali  in  na  tla  popadali,  kakor  da 
bi  bili  mrtvi."  —  A.  Liebscher  je  znamenit  češki  umetnik.  — 
Rudolf  Valdec:  Ljubezen,  smrti  sestra.  (Relief.)  —  Ivan 
Rendič:  Venec  trpljenja.  (Haut  relief.)  Valdec  in  Rendič 
sta  priznana  in  Slovencem  dobro  znana  hrvatska  kiparja.  — 
—  Vazilij  Poljenov:  Jezus  kraj  jezera.  Poljenov  je 
med  najuglednejšimi  modernimi  ruskimi  slikarji.  Snovi  svojih 
del  zajema  rad  iz  biblije.  —  Iv.  Tiso  v:  Spasitelj -učitelj. 
Jezus  z  dvema  učencema  v  hiši  bogatega  zida.  Umetnik 
Tišov  je  Hrvat.  —  V.  Oliva:  K  obhajilu.  Moderna  slika, 
polna  poetskega  občutja  in  realistične  telmike. 
Oliva  zavzema  med  češkimi  umetniki  odlično 
mesto  in  uživa  velik  ugled.  —  W.  Leo  Arndt: 
Bosanki.  Bosanski  slikar,  živeč  v  Sarajevu,  je 
izvrsten  risar  ter  najboljši  poznavalec  narod- 
nega življenja  v  Bosni  in  Hercegovini.  Arndt  je 
danes  glavni  ilustrativni  sodelavec  sarajevskega 
krasnega  lista  .Nada".  —  Alojzij  Repič: 
„Čas,  sovražnik  mladosti".  Slovenski  kipar 
na  Dunaju  je  izvršil  to  simbolistično  delo  leta 
1898  ter  bil  zanje  odlikovan.  Repičeva  dela 
„Pretepača",  „Borilca",  .Adam,  kje  si?"  (glej 
I.  zvezek  , Slovana")  in  .Čas,  sovražnik  mla- 
dosti" so  pač  sijajen  dokaz  velikega  talenta 
našega  umetnika,  ki  bi  zaslužil  vj^svoji  domo- 
vini večjega  dejanskega  zanimanja  ter  vzpod- 
bujajočih  —  naročil!  — J.  V.  Mrkvička:  Prvi 
poduk.  Slovanka  uči  sinčka  prvih  akordov  na 
glasbilu.  J.  V.  Mrkvička,  rodom  Čeh,  živi  v 
Bolgariji  ter  slika  večinoma  motive  iz  bol- 
garskega in  jugoslovanskega  življenja.  —  Fran 
Tratnik:  Judeževa  zadnja  pot.  .Ko  je  Judež 
slišal,  da  je  Jezus  obsojen  na  smrt,  mu  je  bilo 
žal,  da  je  bil  izdal  Gospoda.  Trideset  srebrni- 
kov je  prinesel  velikim  duhovnom  nazaj  in  jim 
rekel:  .Grešil  sem.  ko  sem  izdal  nedolžno 
kri!"  Veliki  duhovni  pa  so  dejali:  .Kaj  to 
nam  mar?  Ti  glej!"  In  Judež  je  vrgel  denar 
v  tempelj,  je  šel  in  se  z  vrvjo  obesil."  — 
Slovenski  slikar  Tratnik  v  Monakovem  je  na- 
risal izdajalca  v  hipu ,  ko  gre  v  smrt.  —  Por- 
treti:  Viktor  Parma,  J.  Holeček,  dr.  Fran- 
tišek  Ladislav  Rieger. 


FRAN  TRATNIK: 
JUDEŽEVA  ZADNJA  POT. 

PETER  ŽMITEK: 
BLEJSKI  ZVON. 


v.  SLABOCH: 
IZKUŠNJAVEC. 


IZPOVED. 


Spisal  Ivan  Cankar. 


I. 


ako  lep  dan  je  bil,  da  se  je  Grižar 
Franc,  gimnazijski  učitelj,  popol- 
noma izpremenil.  Kakor  da  bi  jo  bil 
odpihnil  tisti  sladkomehki  veter,  ki 
je  pihal  od  juga,  tako  mu  je  izginila  čemerna 
resnoba  z  obraza  in  oči  so  se  smejale  za  nanos- 
nikom,  ki  se  je  svetil  v  solncu.  Bilo  mu  je,  da 
bi  skočil  s  ceste  preko  jarka  na  zeleno  travo  ter 
se  podil  gologlav,  z  razkuštranimi,  potnimi  lasmi, 
in  se  valjal  in  prekucaval  —  kakor  mlado  žrebe 
na  paši,  ki  zarezgeče  nenadoma,  plane  ter  dirja 
bogvekam. 

Tako  lep  dan  je  bil,   da  se  je  žena  Franca 
Gričarja,  gimnazijskega  učitelja,  vsa  rdeča  in  tre- 


petajoča od  veselega  življenja,  zaljubila  v  svojega 
moža  in  da  bi  se  podila  z  njim  po  visoki  mehki 
travi  ter  ga  cukala  za  razmršeno  brado  in  se 
smejala  na  glas,  s  kričečim,  razbrzdanim  smehom, 
tako  da  bi  se  smejalo  z  njo  spomladansko  drevje 
in  vsa  zeleneča  zemlja  in  samo  nebeško  solnce  .  .  . 

No  solnce  se  je  nagnilo  in  bližal  se  je  mrak 
in  oba  sta  bila  trudna.  Dolg  je  bil  izprehod;  sedela 
sta  pred  belo  gostilnico,  daleč  zunaj  mesta;  kostanj 
se  je  košatil  visoko  nad  mizami  in  sence  so  se 
zgrinjale.  Tam  nekje  daleč  pa  se  je  še  svetilo 
solnce,  gorela  je  mirna  rdeča  luč  in  ugašala. 

Nagnila  se  je  noč  in  srce,  veselja  trudno, 
je  samo  na  lahko  še  vztrepetavalo,  odpiralo  se  je 

kakor  željni  kelih  in  miloba  se  je  izlivala  nanj; 
nagibala  je  noč  blagoslovljeno  vedro  in  je  polnila 
željna  srca. 

Dolgo  že,  nikoli  še  se  nista  tako  približala 
drug  drugemu.  Slonela  sta  tesno  ramo  ob  rami, 
govorila  sta  tišje,  roka  se  je  oklenila  roke.  Klo- 
nila je  glava,  kakor  pod  pobožnim  blagoslovom ; 
nič  nečistega  se  ni  zgenilo  v  srcu,  sveta  in  ne- 
omadeževana  je  bila  noč. 

In  ko  je  dihnil  na  čelo  hladen  veter,  sta 
se  vračala  v  mesto  po  dolgi,  temni  aleji.  Zasve- 
tilo se  je  časih  izza  vejevja,  zasvetilo  se  je  dvoje 
obrazov  in  zasmejalo  ...  Za  deblom  se  je  nekaj 
premeknilo,  zašumelo  je. 

„Strahovi!"  se  je  nasmehnil  Franc  in  tudi 
ona  se  je  nasmehnila. 

Iztegnila  se  je  veja,  doteknila  se  je  njene 
rame  in  zgenila  se  je. 

„Strahovi  segajo  po  tebi!"  se  je  nasmehnil 
Franc,  ali  takrat  se  je  doteknila  dolga  črna  veja 
tudi  njegove  rame. 

„In  po  tebi!"  se  je  nasmehnila  ona  .  .  . 

Aleja  se  je  odprla  na  obe  strani,  tam  doli 
se  je  zasvetilo  mesto,  tisoč  svetlih  mežikujočih 
oči  je  gledalo  navzgor.  Pot  je  bila  bela,  s  sre- 
brnim peskom  posuta. 

Govorila  sta  tiho  in  ko  sta  govorila  in  ko 
je  bila  noč  tako  čista  in  sveta,  je  vztrepetalo  v 
njenem  srcu,  vzbudil  se  je  greh  in  zahrepenela 
je,  da  bi  se  očistila  pred  njim  in  pred  Bogom  .  .  . 

In  tako  so  se  nenadoma  odprle  skrbno  za- 
klenjene skrite  duri,  sladka  utrujenost  po  lepem 
dnevu,  sladka  miloba  lepe  noči  jih  je  odprla. 

Nagnila  se  je  blizu  k  njemu,  govorila  je 
tiho,  in  že  v  besedah  samih,  v  samem  glasu  je 
bilo  kesanje  in  oproščenje  .  .  . 

Ali  komaj  so  bile  duri  odprte,  se  je  stresla, 
in  je  umolknila,  njena  roka  je  izpustila  njegovo 
in  omahnila  ob  životu.  Noč  je  bila  temna,  hladna, 
sovražno  je  mežikalo  mesto  s  tisočerimi  očmi  .  .  . 
Vzdramila  se  je  nenadoma  in  strah  jo  je  bilo. 
Stala  sta  na  poti,  gledala  sta  si  v  obraz;  a  ona 
je  sklonila  glavo,  zgenila  je  z  roko,  umaknila  se 
mu  je  za  korak. 

„Kdaj  je  bilo?" 

„„Povedala  sem  ti...  oprosti  mi!"" 

„Kdaj  je  bilo?  Kako  je  bilo?  .  .  Vse,  vse, 
vse!  Vsako  besedo..  .  jaz  vaju  moram  videti, 
slišati,  vaju  oba;  jaz  moram  biti  zraven!  Jaz  sem 
vedel,  kaj  je  bilo  ...  ali  povej  mi  vse,  vse,  vse!" 

Hotela  je  prositi,  ali  minilo  je  kakor  tren, 
ni  ji  mogla  beseda  iz  grla  in  gledala  mu  je  srepo 
v  obraz. 

„No,  dobro!  .  .  Idiva!" 


Šla  sta  molče  po  poti  navzdol  proti  mestu. 
Ozrla  se  je  dol  in  se  stresla.  Strah  jo  je  bilo 
mesta,  ki  se  je  vzdigalo  tam  silno  in  strašno, 
kakor  življenje  samo. 

II. 

Napravil  se  je  časih  z  doma,  bil  je  že 
daleč  v  mestu,  toda  hipoma  se  je  domislil  in 
vrnil  se  je  naglo,  ves  v  strahu,  pijan  jn  brezumen. 

Stal  je  med  durmi,  ozrl  se  je  po  izbi  s 
srepim  pogledom. 

„No,  ti  .  .  .  varuj  se!" 

In  šel  je,  truden,  upognjen. 

Vedel  je  dobro,  da  mu  je  žena  zvesta,  ni- 
koli mu  ni  prišla  huda  misel.  Ali  glodalo  je  na 
tihem,  ni  dalo  pokoja. 

„Če  bi  se  vrnila  v  mislih?  Če  bi  ponovila, 
če  bi  okusile  vse  še  enkrat .  .  .  vse,  vse  .  .  .  !" 

Žile  so  se  mu  napenjale  na  čelu,  lica  so 
mu  upadala. 

„Če  ne  grešiš  pred  mano,  pred  mojimi  očmi, 
grešiš  v  mislih,  v  preteklosti  grešiš!  Jaz  vidim, 
kako  odpiraš  duri  v  tisto  preteklost  ...  ali  jaz 
te  zasačim,  primem  te  za  roko,  ki  bo  komaj  šele 
izpustila  kljuko  .  .  .  zasačim  vaju,  kadar  bosta 
sama  ...  jaz  moram  vse  videti,  vse  slišati,  vse, 
vse!" 

Sedela  sta  zvečer  v  izbi,  zaspano  je  gorela 
svetiljka.  Sklanjal  se  je  nad  knjigami,  luč  mu  je 
svetila  naravnost  v  obraz.  Žena  je  šivala.  Izpre- 
govorila  sta  časih   besedo,   prijateljsko   in  mimo. 

Zaprl  je  knjigo. 

„ Dovolj  za  nocoj!" 

Vstal  je,  pogledal  je  na  uro,  stopil  je  par 
korakov  po  sobi,  proti  durim.  Nenadno  se  mu  je 
obraz  izpremenil,  prebledel  je,  glava  se  je  sklo- 
nila. Tudi  žena  je  vstala,  šla  je  k  oknu,  nato  se 
je  vrnila  k  mizi.  Gledala  sta  si  v  lica  sovražno 
in  hladno,  na  lahko  se  je  tresla  njena  roka,  ki 
je  slonela  ob  stolu. 

„Jaz  moram  vedeti  vse!  Vse,  kakor  je  bilo! 
Ne  maram  nič  sentimentalnosti,  vem,  kako  je  to! 
Le  vse  po  vrsti,   vsako  kretanje,   vsako  besedo!" 

„Vse  sem  ti  povedala!" 

„Ne  pozabi  ničesar!  Vse  moram  vedeti!" 

Žena  je  stala  bleda  pred  njim ;  dotikal  se 
je  je  skoro  njegov  obraz  in  čutila  je  na  licih 
njegovo  vročo  sapo.  Ustnice  so  se  mu  bile  napele, 
grd  izraz  je  bil  na  njih,  pol  sovraštvo,  pol  po- 
želenje. 

„Ničesar  ti  nimam  povedati.  Tako  je  bilo 
in  drugega  nič.  Vse  je  minilo  ..." 

Ali  on  je  bil  ubog  in  bolan.  Zaklenil  se  je 
v  izbo  in  je  legel  na  zofo  in  je  jokal  od  čudne, 

divje   želje  kakor   otrok,    ki    ne   more   doseči 

jabolka  onkraj  plota. 

Vedel  je,  da  je  bilo  in  kdaj  je  bilo.  In  on 
sam  je  bil  kriv  in  oprostil  ji  je  takrat  v  svojem 
srcu.  Kakor  beračici,  nadležnici  ji  je  bil  pokazal 
duri ;  zaradi  malenkosti  se  je  bilo  pričelo  —  sve- 
tiljka  ji  je  bila  padla  na  tla,  Bog  vedi,  kaj,  in 
takrat  se  je  bila  izlila  iz  njesia  vsa  umazanost, 
kakor  blaten  potok ;  udaril  jo  je  v  obraz,  beraštvo 
in  pritepenost  ji  je  bil  zalučil  v  lice.  Zato  ker  jo 
je  sovražil,  zato  ker  jo  je  goljufal.  Sovražil  jo  je, 
ker  ga  je  bilo  sram,  kadar  mu  je  pogledala  v 
oči;  ker  ga  je  rezalo  v  meso,  kadar  je  videl  na 
njenem  obrazu  sledove  solz;  ker  mu  je  očital 
greh  vsak  njen  trudni  korak,  ker  so  ga  tožila 
pred  Bogom  in  pred  ljudmi  njena  lica,  ki  so 
upadala  od  težkih  noči.  Zato  se  je  izlila  iz  njega 
vsa  umazanost  kakor  blaten  potok;  oskrunil  se 
je  in  zato  je  koprnel,  da  bi  oskrunil  tudi  njo, 
ki  je  bila  čista.  Odprl  je  duri  in  šla  je  .  .  . 

Prišel  ji  je  naproti,  blag  in  sočutja  poln,  in 
kakor  je  bila  trudna,  se  mu  je  zgrudila  v  naročje. 

Tako  se  je  pač  zgodilo  .  .  . 

Vedel  je,  ali  ni  je  prašal  nikoli,  spalo  je  v 
njegovem  srcu.  Trudil  se  je,  da  bi  nasul  visoko 
gomilo  na  grobove.  In  že  je  rasla  trava  na  gomili, 
nikoli  se  ni  zgenilo  več,  samo  še  v  sanjah  je 
morda  hušknila   mimo   senca   polnočnih    strahov. 

Ali  zdaj  je  bila  nenadoma  odprla  duri  z 
neprevidno  roko. 

Zasekalo  se  mu  je  v  možgane,  kakor  nož 
je  tičalo  v  glavi,  zasukalo  se  je  časih  in  strašna 
je  bila  bolečina. 

Samo  da  bi  mogel  posvetiti  v  to  temno  izbo, 
kjer  se  igrata,  šepečeta  zaljubljene  besede  .  .  . 
ustnice  se  bližajo,  telo  se  stiska  k  telesu  .  .  . 

Da  bi  mogel  stopiti  nenadoma  v  to  temno 
izbo,  s  trdim  korakom,  posvetiti  jima  v  preble- 
dela  lica  .  .  . 

Da  bi  gledal  vsaj  skozi  ključavnico,  pri- 
drževal sapo,  prisluškaval  ...  da  ne  bi  izgrešil 
ničesar,  ene  same  mehke,  ljubeznive  kretnje,  ne 
preslišal  ene  same  besede  .  .  . 

„Povej  mi  vse,  vse !  Jaz  moram  biti  zraven ! 
Jaz  moram  vedeti  ..." 

Vzdramil  se  je  ponoči,  prestrašil  se  je  in 
se  domislil. 

Zasekal  ji  je  prste  v  golo  ramo. 

„Ti  .  .  .  zdaj  mi  povej !  Nič  ti  ne  storim  .  .  . 
samo  povej  mi  vse  .  .  .  čisto  vse  .  .  .  kako  je  bilo." 

Nagnil    se  je  k  njenemu  ušesu,   šepetal  je: 

„Zdaj  ...  ko  je  tema  .  .  .  Jaz  moram  imeti 
tisti  večer,  moj  mora  biti  .  .  .  Vse  mi  povej,  ves 
tisti  večer  mi  daj  .  .  .  Povej  mi!" 


Ona  je  vzdignila  roko,   njena  drobna   pest 
se  je  krčila  in  obšel  jo  je  silen  gnus. 


Oklenila  sta  se  preteklosti  s  sovražnimi  in 
željnimi  rokami.  En  sam  večnodolgi  večer  je  bil 
njuno  življenje. 

Ona  se  je  branila,  strah  jo  je  bilo  tistega 
večera.  Ali  sedela  je  nekoč  ob  oknu  in  je  gledala 
na  vrt,  ki  je  hiral  pust  in  prašen  med  sivim 
zidovjem.  Kostanji  so  rasli;  zmerom  višji  in  bolj 
duhteči  so  bili;  vrt  se  je  širil,  že  so  bile  tam 
lepe  zelene  livade,  s  peskom  posute  steze,  pisane 
grede.  Sivo  zidovje  se  je  odmikalo,  odmaknilo  se 
je  v  daljnjo  daljavo  in  svobodno  sinje  nebo  se  je 
bočilo  do  obzorja.  In  mračilo  se  je,  že  so  se  uži- 
gale  zvezde  in  tihe,  ljubeznive  sence  —  ali  so 
bile  sence  ali  so  bili  zaljubljenci?  —  so  se  iz- 
prehajale  po  parku.  Zapelo  je  nekje  —  fant  se 
je  bil  napotil  k  ljubici  .  .  . 

Gledala  je  in  njeno  srce  se  je  polnilo  — 
glej,  tam  je  bila  preteklost,  širila  se  je  v  solncu 
in  zelenju,  spomladanski  paradiž.  Zavzdihnila  je 
in  prestrašila  se  je  svojega  vzdiha,  prestrašila  se 
je  hrepenenja,  ki  je  bilo  prišlo  tako  počasi  in 
narahlo  v  njeno  srce,  da  se  mu  je  pozabila  umak- 
niti. Prišlo  je  in  se  je  lepo  udomačilo,  v  vso  kri 
se  je  razlilo,  vse  misli  je  prepojilo,  prikazalo  se 
je  na  licih,  na  očeh. 

Prestrašila  se  je  hrepenenja  in  prestrašila  se 
je  tisti  hip,  ko  se  je  zgenila,  ker  je  prihajal  mož 
—  s  trdimi  koraki,  upognjen,  strašen,  kakor  hu- 
dodelec, ki  prihaja  zvečer,  ko  je  hiša  samotna  in 
tiha,  prihaja  mirno,  zmirom  bližje,  in  kri  ledeni, 
noge  se  ne  morejo  premekniti,  glava  kloni  in 
čaka  udarca  .  .  . 

Oklenila  sta  se  preteklosti  s  sovražnimi  in 
željnimi  rokami.  Poželjiva,  od  ljubosumnosti 
blazna  ljubezen  se  je  povrnila  v  njegovo  kri,  ko 
je  bil  ljubosumen  na  njene  uhane,  na  iglo  v  njenih 
laseh,  na  tisto  svetlo  pomladansko  bluzo,  ki  jo 
je  tako  ljubila  in  ki  jo  je  on  nekoč  raztrgal  na 
kosce  z  ostrimi  nohtovi  ter  jo  pohodil  v  blato. 
Ljubosumen  je  bil  na  človeka,  ki  je  šel  mimo  in 
ki  se  je  ozrl  —  Bog  vedi,  čemu  —  v  hišne  duri ; 
ljubosumen  je  bil  na  tistega  plavolasega  triletnega 
dečka,  ki  ga  je  nekoč  mimogrede  pobožala  po 
veselem  obrazu  in  ki  ga  je  on  sunil  v  stran, 
tako  da  je  zajokal.  Kričal  bi  od  bolečine  in  od 
slasti,  ko  si  je  sezal  v  meso,  do  srca  samega  s 
poželjivo  in  blazno  roko ...  Ali  utihnilo  je,  zaspalo 
je.  Zdaj  se  je  predramilo  nenadoma,  izbruhnilo 
je  z  vso  silo  in  je  pilo  s  polnim,  pogoltnim  po- 
žirkom  rdečo  krvco  iz  lic,  mozeg  iz  kosti.  Srečal 

je  na  cesti  lepo  dekle,  ki  ga  je  ljubil  nekoč  — 
smehljajoče  sladke  oči  je  imela  in  bujno  plave 
lase.  Ni  je  videl,  zadel  se  je  ob  njo  in  je  šel 
mimo.  Ona  se  je  ozrla  za  njim  in  se  čudila,  a 
nato  se  je  nasmehnila  oficirju,  ki  je  stal  na  oni 
strani  na  trotoarju,  prižigal  si  cigareto  ter  pome- 
žiknil  veselo  preko  ceste. 

IV. 

Širil  se  je  tam  zunaj  spomladanski  paradiž, 
ali  že  je  tonil  v  večerne  mrakove;  tihosladko  je 
bilo  tam  doli,  tam  daleč;  ni  se  zasvetila  nepri- 
jazna luč,  zaljubljencev  stroga  guvernanta,  samo 
blaga  luna,  vesela  kratkovidna  matrona,  je  vzdi- 
gala  preko  plota  radovedno  glavo  in  se  smehljala 
in  ni  videla  ničesar.  Tako  so  premagale  zaljub- 
ljene sence  zaljubljeno  plahost,  vstajale  so  po- 
lagoma, zmirom  bolj  pogumne,  izza  debel,  izza 
plota,  izza  grmovja,  vstajale  so  in  so  se  izpre- 
hajale  po  belih  potih,   med  dišečimi  gredami  .  .  . 

Slonela  je  ob  oknu  in  je  gledala  v  daljavo. 

„Kaj  pa  ti  čakaš,  moj  dragi,  zakaj  še  ne 
prideš?" 

Ob  oknu  je  slonela  in  njene  želje  so  romale 
črez  hribe  in  doline,  tja  kjer  zeleni  rožmarin  na 
oknu  device  in  diši  rdeči  nagelj  na  fantovih  prsih. 

In  on,  ki  jo  je  ljubil  tisti  davni  večer,  tisto 
svetlo  noč,  on  je  bil  tam  in  ni  mislil  nanjo,  Bog 
vedi,  zakaj  ne,  ko  je  potrkalo  na  okno  in  ga  je 
poklicalo  z  ljubeznivim  glasom.  Izpreletelo  ga  je, 
ves  se  je  prestrašil,  kakor  da  bi  bil  zamudil  nekaj 
neizrečeno  lepega  in  njegovo  srce  je  bilo  precej 
vse  polno  milobe. 

„Kaj  pa  ti  čakaš,  moj  dragi,  zakaj  še  ne 
prideš?" 

Napravljal  se  je  hitro  in  je  brž  zaklenil  duri 
in  je  hitel,  zato  ker  je  tako  velela  ljubezen,  ki  je 
bila  v  njegovem  srcu. 

In  ona  je  čakala  in  je  hrepenela  in  je  vedela, 
da  pride;  ob  oknu  je  slonela  in  je  štela  dni  in 
ure  in  se  je  čudila,  da  je  odlašal  tako  dolgo. 
Skoro  je  slišala  njegove  korake  in  vsa  je  trepe- 
tala od  ljubezni,  ki  je  bila  v  njenem  srcu  .  .  . 

Tam  v  temi,  pred  durmi,  pa  je  dihalo  težko. 
Drsala  so  kolena,  praskali  so  nohtovi  po  lesenih 
tleh;  ustnice  so  se  tresle,  veliko  zabreklo  oko  je 
gledalo  skozi  ključavnico. 

„Daj  mi  vso  preteklost,  ves  tisti  večer  mi 
daj!  Jaz  vaju  moram  videti,  vaju  moram  slišati, 
moram  biti  zraven!  .  ." 


Mrzla  kaplja  mu  je  zdrknila  po  čelu;  zdelo 
se  mu  je,  da  sliši  poljube,  šepetajoče  vroče  be- 
sede .  .  .  Vstal  je  oprezno,  po  prstih  je  šel  k  mizi, 
vzel  je  z  mize  košček  belega  papirja,  ki  se  je 
svetil  v  temi,  držal  ga  je  krčevito  v  roki,  skriti 
za  hrbtom,  ter  je  odprl  duri. 

Vzdignil  je  roko. 

„Zdaj  se  pripravi,  moli  Očenaš  in  Vero  .  .  !" 

Ozrla  se  mu  je  strahoma  v  obraz,  zakričala 
je,  bežala  mimo  njega  preko  izbe,  koridorja,  po 
stopnjicah  .  .  . 

V. 

Oklenila  sta  se  preteklosti  in  vrnila  se  je 
vsa;  vrnil  se  je  ves  tisti  večer,  vrnila  se  je  vsa 
lepota  in  vsa  groza  tistega  večera,  ki  je  bil  že 
skoro  pozabljen  in  ki  ga  je  bila  priklicala  njena 
izpoved  .  .  . 

Tako  se  je  zgodilo,  da  se  je  izprehajalo 
dvoje  senc  po  večernem  parku.  Trudni  in  tihi  so 
bili  koraki,  na  licih,  v  očeh  ni  bilo  veselja,  nič 
smehljajoče  sreče  v  hlastni,  boječi  ljubezni. 

„Težko  mi  je  bilo;  ali  zdaj  je  dobro,  ko  si 
prišel.  Strah  me  je  bilo  ..." 

„„Mislil  sem  nate  in  ko  sem  mislil,  sem 
začul  tvoj  glas  kakor  iz  daljnje  daljave.  Čisto 
razločno  sem  čul  svoje  ime.  Zaklicalo  je  in  po- 
trkalo in  ves  sem  se  zgenil."" 

„Hitro  je  treba  zdaj  živeti,  dragi,  hitro  lju- 
biti. Jaz  se  tresem,  kakor  da  bi  bilo  že  pozno, 
kakor  da  bi  že  prihajali  pome,  kakor  da  bi  gle- 
dalo tam  iz  teme  dvoje  sovražnih  oči.  Greh  je 
nad  nama." 

Tudi  on  se  je  zamislil,  razžalostil. 

„Hitro  je  treba  živeti,  hitro  ljubiti." 

Ona  je  bila  oblečena  v  črno,  obraz  je  bil 
ves  bled  in  v  očeh  je  sijala  ljubezen  z  motno 
lučjo,  za  črnotkanim  pajčolanom  .  .  . 

Ozrla  sta  se  v  oči  drug  drugemu  in  prestra- 
šila sta  se.  S  črnimi  nitmi  so  bile  privezane  njune 
misli  na  tisto  veliko  sivo  poslopje,  hišo  ubitih 
duš,  skrito  za  železno  ograjo,  za  visokim  drev- 
jem .  .  . 

In  tam  se  je  ob  istem  času  zgenilo  v  tihi 
tesni  sobi.  Plašne,  oprezne  noge  so  se  bližale 
zaklenjenim  durim,  prijemalo  je  za  kljuko,  posku- 
šalo, stresalo  nalahko.  Bolna  napetost  je  bila  na 
razoranem  obrazu,  blazno  zabreklo  oko  je  gle- 
dalo skozi  ključavnico  in  sunkoma  so  sople  bolne 
prsi. 

riprosto  kmetstvo  je  pač  vplivalo  na 
pesnika ;  ali  kolikor  je  mogoče  spo- 
znati iz  teh  poezij,  leži  njegov  raz- 
voj v  pri  rod  i,  ki  jo  je  tako  obo- 
žaval,  in  ne  v  kinetstvu;  v  obeh 
pa  je  iskal  le  potrdila  za  svoje  nazore  o 
življenju.  Ni  še  razumel,  kaj  govori  priroda  in 
česa  bi  ga  učilo  zdravo  kmetsko  življenje  —  kako 
tudi!  Saj  je,  živeč  le  v  idejah,  mislil,  da  se  jim 
pokorava  in  jih  potrjuje  tudi  realna  priroda.  Zato 
ga  priroda  ni  dramila  in  tolažila,  ampak  on  se  je 
ž  njo  in  ob  njej  še  bolj  vtapljal  v  njemu  lastno 
življensko  melanholijo  —  tako  naj  ime- 
nujem njegovo  stanje.  —  Objektivnost  nasproti 
prirodi  se  mu  ne  posreči;  kedar  se  poizkuša  ž 
njo  resno  (prim.  „Pesem  o  ajdi"),  ostavljajo  ga 
moči  in  postaja  rafiniran  v  mislih  in  izrazih. 

Hvaležni  smo  Muzi,  da  ga  je  s  tiho  silo 
odvračala  od  takih  poizkusov;  sicer  bi  nikoli  ne 
imeli  v  slovenskem  slovstvu  tako  krasnega  umo- 
tvora kakor  so  Murnovi  „Vlahi".  Seveda  to  niso 
pravi  Vlahi,  ampak  le  Vlahi,  ki  so  se  naučili  od 
njega  melodije,  žalostne,  „da  nikoli  tako";  njim 
je  lastno  le,  kakor  se  vedejo  na  zunaj  „z  mehovi 
pod  pasho"  in  v  širokih  klobukih".  Skladnost  med 
pesnikovim  srcem  in  med  srcem,  ki  ga  polaga  v 
one,  po  nastopu  vendar  realne  Vlahe,  učinkuje  pa 
na  nas  s  tako  harmonijo,  da  se  pesmi  ne  moremo 
naslušati. 

Kjer  se  torej  pesnik  ne  sili  k  čustvom, 
ki  mu  niso  dana,  tam  je  vse,  kar  izvira  iz 
njegovega  srca,  tako  pristno  poetično,  kakor 
najdemo  to  malokje  v  slovenski  liriki.  Tak  je  v 
svojih  utrinkih  iz  narave  sploh,  ne  le  iz  prirode 
na  kmetih.  Tudi  tukaj  je  narava  sicer  le  medij, 
v  katerem  se  giblje  njegovo  čustvovanje. 

,Ven  bežim  v  polje  samotno 
še  in  še  daleč  naprej; 
samega  sebe  tam  slušam 
sebe  in  žalost  brez  mej." 

Srčna  kri  je  rodila  take  pesmi;  ne  moremo 
se  odtegniti  njih  sanjavo-tožnemu  vplivu!  Značilno 
je,  da  pesnik  ne  ljubi  toliko  visokih  gora  in  temno- 
zelenih  hribov  niti  bistrih  studencev,  le  poljane 
ga  vabijo  s  svojo  tožno  brezmejnostjo,  ki  širi 
pogled,  a  tudi  vodi  k  tajinstvenosti.  V  te  poljane 
se  zateka,  tožit  jim  svojo  bol,  dasi  se  zaveda,  da 
tu  ne  najde  utehe;  le  včasih  se  izkuša  odtegniti 
temu  zdravilu,  ki  je  zanj  strup,  ki  ga  sicer  omamlja 


(Konec.) 

v  sladke  sanje  kakor  opij,  toda  neprestano  slabi, 
odjemaje  mu  voljo  in  krepost,  in  sileč  ga  v  na- 
ročaj —  kako  bi  rekel?  —  mirni  ekstazi  .  .  . 

,Pa  ne  pojdem  prek  poljan, 
je  v  poljani  črni  vran  ..." 

tako  pravi,  ali  samemu  sebi  ne  verjame.  Boji  se 
groze,  ali  vendar  ga  vleče  k  sebi  s  silo, 
ki  jo  ima  do  ubitega  človeškega  srca  le 
ona,  le  groza.  Tako  se  giblje  pesnik  v  vednem 
krogu,  rešilna  pot  ga  pripelje  vedno  nazaj  tja, 
odkoder  je  bežal.  Nam  se  krči  srce  ob  tej  blodnji, 
koje  tragičen  konec  imamo  vedno  pred  seboj,  ali 
duhteče  cvetke,  ki  jih  nabira  pesnik  pod  temnimi 
cipresami,  obdajajočimi  njegovo  pot,  nas  omam- 
ljajo, da  pozabljamo  na  pot,  ki  je  zaman  in  si 
rečemo  naposled  v  svojem  pozemskem  egoizmu: 
„Nesrečen  si  bil,  pesnik,  ali  ne  zastonj!  Trpel  si, 
da  mi  uživamo!" 

Brez  one  sanjave  bolesti  uživamo  pesmi,  s 
katerimi  pesnik  ne  objemlje  mrtve  narave,  ampak 
se  uglablja  v  žive  prizore,  ali  pa  se  brez  alegorije 
obrača  do  oseb,  njemu  dragih.  Pesmi  te  vrste  so 
po  mojem  okusu  najboljše. 

Le  poglejte  si  preljubko  stvarco  „Golobčka 
dva"  ali  prizor  „Na  peronu";  palmo  pa  bi  dal 
številki  2.  in  3.  pod  naslovom  „Fin  de  siecle": 
zdi  se  ti,  kakor  bi  vstajal  Prešeren;  ta  melanholija 
ni  mrtva  otožnost  poljan,  ampak  otožnost,  ki  se 
v  svoji  trpkosti  in  samolastnosti  bliža  tragiki. 

Tu  vidimo,  da  bi  se  nemara  pesnikova  otož- 
nost še  kdaj  izlila  kam  drugam  kakor  v  skrajno 
resignacijo  pesmi  „Ljubila  sva  se",  kjer  pravi 
pesnik: 

,še  meni,  dekle,  bilo  bi  hudo, 

da  mi  hudo  še  —  moglo  bi  le  biti.' 

V  tem  mnenju  nas  potrjuje  krepka  pesem 
na  čast  „Pelinu";  njej  podobna  je  „Ko  pred  nad- 
logami"; v  pesmi  „0d  Save  mrzel  veter"  pesnik 
vriska;  humor,  pomešan  s  solzami,  je  v  pesmi  o 
pipi,  celo  nekaj  —  hudomušnosti  leži  v  onih  verzih 
na  str.  91.  —  Taki  utrinki  kažejo,  da  bi  pesnik 
odložil  polagoma  svojo  otožnost,  ko  bi  iskal  zdra- 
vila med  ljudmi,  ne  pa  v  sanjavi  naravi,  ki  je 
molče  le  pritrjevala  njegovim  tožbam.  Njegova 
svetobežnost  in  bojazen  pred  ljudmi  — 
še  svojemu  najboljšemu  prijatelju  ni  prav  zaupal 
(gl.  str.  VII.)  —  gajesicer  gnala,  dajetožeč 
samemu  in  naravi  v  gorkih   besedah   pel 

mehke  pesmi,  ali  bilo  je  tudi  vzrok  eno- 
stranosti,  ponekod  bolehavosti  in  fata- 
1  i  stisko  trudne  nemoči. 

Predzadnja   pesem   (str.  134)  je  dekadenten 
greh. 


Za  geslo  si  izbirajo  pesniki  v  jedrnati  obliki 
misel,  ki  je  nekaka  prvina  za  njihove  pesni.  Mur- 
novim  poezijam  je  geslo  nagrobni  napis,  „Epitaf" ! 
To  nam  pravi,  da  pesniku  niti  na  mislili  ni  bilo, 
da  bi  prišel  mimo  pokopališke  trate  kdaj  do  eli- 
zijskih  poljan  sreče.  Taka  zavest  je  morilna  in 
zavira  visoki  polet,  ker  uničuje  celo  voljo,  od- 
straniti temno  zaveso,  ki  jo  je  usoda  pričarala 
vsakemu  človeškemu  bitju  pred  oči.  Zavesa  je 
tem  neprodirnejša,  ako  hoče  človek  z  velekoraki 
stopiti  resnici  naravnost  pred  oči,  ako  torej  čuti 
v  sebi  Faustovo  poželjenje,  ne  da  bi  pa  imel 
njegovo  voljo,  ako  si  ne  zna  pomagati  sam  in 
mu  tudi  ne  pomaga  —  Mefistofeles.  Takemu  se 
godi  kakor  Murnu: 

.Njegov  je  bil  smoter  temen,  daljen, 
iimel  ga  ni,  zato  je  pal." 

Rojen  je  bil  Murn  1.  1879,  umrl  je  1.  1901. 
Nekaj  črez  20  let  star  je  legel  v  grob,  zapustivši 
snopič  pesmi.  —  „Ako  hočeš  biti  slaven,  bodi 
nesrečen  ali  vsaj  umri  zgodaj",  je  rekel  nekdo, 
ki  je  izkusil  že  dovolj  bridkega.  Murn  je  umrl 
zgodaj  in  je  bil  nesrečen  .  .  .  „Zakaj  je  bil  ne- 
srečen?" se  vprašamo.  Le  ozrimo  se  nazaj  v 
svoje  življenje  .  .  .  Kdo  izmed  nas  je  bil  v  Mur- 
novih  letih  srečen?  Ali  se  nas  ni  cesto  polotil 
nagon,  da  bi  pobegnili  tja  v  samoto  in  se  od- 
tegnili „zlobnosti"  sveta,  ki  nas  ne  razume?  — 
To  so  časi,  ko  je  človeku  svet  preozek  in  vendar 
vsak  korak  vanj  predolg!  Vsi  smo  slutili  nekaj 
takega,  kar  je  izlival  Aleksandrov  v  svoje  pesmice, 
ker  pa  nismo  bili  pesniki  —  vsaj  javno  ne  — 
smo  ostali  pri  slutnjah  in  občutkih;  pozneje  smo 
se  učili  spoznavati  svet  in  smo  živeli  dalje,  Mur- 
nove  pesmi  pa  se  nam  zdaj  glase  kakor  harmo- 
nična godba  iz  dobe,  ko  smo  se  v  onih  občutkih 
zibali  —  sami.  Aleksandrov  pa  je  umrl:  v 
tem  leži  tragična  razlika  med  njim  in 
med  nami.    Bil  je  pač  tudi   iz   nežnejše   tvari 


kakor  mi;  vrhu  tega  so  ga  nemilo —  brez  očeta 
—  posadili  v  svet  in  „kaj  pa  je  tebe  treba  bilo?" 
se  je  cesto  vpraševal.  Murn  ni  imel  v  sebi  moči, 
da  bi  drugim  pokazal:  „Tudi  jaz  sem  tu!"  Ako 
mu  kaj  ni  šlo  gladko,  zaprl  se  je  v  samoto,  je 
sanjal  in  pel  .  .  .  Tališ  est  gens  poetarum!  Taki 
so !  On  ni  prvi  in  ne  bo  zadnji.  Umrl  pa  je, 
preden  je  spoznal,  da  tudi  drugi  ljudje  žele  in 
hrepene  .  .  .,  da  bi  tudi  radi  bili  srečni,  da  sa- 
njajo, naposled  pa  prisiljeni  skrčijo  svoja  pri- 
čakovanja in  se  osrečujejo  s  tem,  kar  dosežejo, 
ter  se  ne  le  onesrečujejo  s  tem,  česar  ne  dose- 
žejo. Umrl  je,  preden  je  umel  poezijo  — 
življenja,  ki  je  šele  višek  poezije,  one,  ki  po- 
stane klasiška. 

Murn  je  bil  na  potu  tja,  ali  bil  je  in  ostal 
otrok  ...  Mi  ljubimo  otroke  in  jih  ljubimo  z 
jokom,  ako  so  bolni;  tako  ljubimo  tudi  njegove 
poezije,  ali  našemu  celotnemu  bitju  ne  morejo 
zadoščati.  Pustimo  pa,  da  pridejo  otročiči  k  nam. 


Radi  nečesa  blagrujemo  rajnega  Murna : 
imel  je  prijatelja  v  najlepšem  pomenu  besede, 
ki  ga  ni  pozabil  po  njegovi  smrti;  prijatelj  Pri- 
jatelj je  uredil  to  knjigo  ter  jo  opremil  z  vso  lju- 
beznijo, kar  je  premore  prijateljsko  srce.  Tako 
gorko  navdahnjenega  predgovora  še  ni  doživela 
nobena  izdaja  kakega  slovenskega  pesnika.  — 
Ej,  tisk  je  drag,  in  prijatelji,  kakoršen  dr.  Ivan 
Prijatelj,  ki  piše  tukaj  o  svojem  sošolcu,  so  redki, 
redki  .  .  .  Obširni  predgovor  je  ves  drugačen, 
kakor  smo  jih  navajeni,  poezije  je  v  njem  skoraj 
toliko  kakor  v  pesmih  samih,  in  ta  poezija  pač 
včasih  s  svojo  rožnato  meglico  zakriva  kritično 
resnico.  Ali  ne  bodemo  se  ob  tem  izpodtikali, 
radi  prepuščamo  tudi  gorkemu  srcu  prvo  pravico, 
hladni  razum  pa  lahko  zavrnemo,  če  ne  drugače, 
s  Ciceronom:  quam  multa  .  .  ,  quae  nostra  causa 
nunquam    faceremus,    facimus    causa    amicorum! 

Nekaj  romantizma  v  prijateljstvu  nam  torej 
prav  dobro  de.  Pač  pa  bi  prirekali  nekaterim 
splošnim  namigavanjem  in  trditvam,  ki  se  ne  ti- 
čejo Murna,  in  bi  želeli  v  slogu  manj  aforizmov. 
Ali  vsega  tega  ne  bodo  opazili  mnogoštevilni 
bralci,  ki  bodo  vzeli  in  morajo  vzeti  v  roke  knjigo 
Josipa  Murna. 


I 


176 


,,Lama  sabaktani"?! 


O, 


-^  ^ 

Eloi,   lama  sabaktani? 

Ma   križi  ves  Ti  v  eni   rani, 

„zakaj  si   me,  oj   Bog,  zapustil," 

v  trenotkih  zadnjih   si   izustil, 

nositelj   naših  zmot,   nadlog, 

Ti,  Clovek-Bog! 

Boš   meni   greh   li  ta  odpustil, 

neba   in  zemlje  Ti  Gospod, 

če  kličem  za  svoj   bedni   rod  : 

„Eloi,  oh,   lama  sabaktani"?! 

Ves  poln  je  ran 

moj   narodek  sedanji  dan! 

5aj  vem,  da  krivi   mi  smo  sami 

noseči   ga  k  pogrebni  jami; 

a  vso  Ti   moč  imaš 

lehko   nam   um   in  žitje   daš! 

Saj  veš.  Ti  tretji  dan  si  vstal 

in  slave  dan  si   praznoval.  — 

Še   nam,   ki   križa   dan  je  znan, 

naj  sine  še  vstajenja  dan! 

Jaz  kličem;  „lama  sabaktani"?! 

Ti  klikni:   „Rod   slovenski,  vstani!" 


Simon  Gregorčič. 


HIC  RHODUS! 

Spisal  Ivo  Sorli. 

12. 

čeraj  sta  izbila  Ivan  in  Plaveč  boj  za 
holmsko  grajščino,  trdovraten  boj 
za  sedež  prvakov  šempeterske  do- 
line, holmskih  grajščakov.  Plaveč 
jih  je  bil  vrgel  pred  mnogimi  leti  s  prestola  in 
zasesti  je  že  hotel  včeraj  njihovo  rezidenco,  ko 
mu  je  nenadoma  zastavil  pot  eden  izmed  nji- 
hovega rodu,  odločnega  očesa  in  krepkih  kit,  da 
je  Plaveč  nehote  obstal.  A  udati  se  ni  hotel  kar 
tako  in  nasprotnika  sta  se  zgrabila.  Udar  na  udar, 
—  gledalci  so  se  pa  smejali  in  čakali  nestrpno, 
kakšen  bo  konec.  Končno  je  Plaveč  omagal  in 
Ivan  je  postal  gospodar  dedovine  svojih  očetov. 

In  danes  se  je  napravil  prvikrat  po  tolikem 
času  tja  gor.  Stopal  je  počasi  skozi  trg.  Zadnje 
nizke  hiše  v  trgu  in  otroci,  ki  so  se  kriče  igrali 
po  cesti,  so  se  poizgubljali  pred  njim. 

Trpko  se  je  nasmehnil.  Najbrže  jih  ne  stra- 
šijo stariši  več  z  „bau-bau,  volk  gre!"  ampak 
„bau-bau,  Jekše  gre!"  --  „Da  bi  bilo  že  enkrat 
konec!"  je  zamrmral  in  udaril  s  palico  po  ka- 
menčku, da  je  odletel  daleč  vstran. 

Zamišljeno  je  korakal  dalje,  a  ljudje  na 
polju  so  gledali  za  njim. 

„Na  Holm  gre!  Ubogi  Evgen!"  so  ga  po- 
milovali.  „Komaj  zatisne  stara  Jekšetovka  oči, 
pa  ga  že  požene  po  svetu!  To  je  še  sreča,  da 
si  je  izgovorila  svoje  pravice.  Sicer  bi  še  danes 
spodil  oba  z  grajščine!" 

„Tako  hudo  pa  tudi  ni!"  je  ugovarjal  star 
možak.  „Saj  so  prodali  tudi  meni  in  Plečniku  in 
Matevžu  in  še  temu  in  onemu  premoženje  in  je 
prišlo  vse  v  njegove  roke,  pa  smo  vendar  še 
zmerom  v  svojih  bajtah!" 

»Koliko  moraš  pa  plačevati!  Pa  to  pomisli!" 
je  ugovarjal  drugi.  „Plavcu  ni  bilo  treba  dajati 
še  petega  dela  od  tega  ne,  pa  smo  pravili,  da  je 
slepar.  To,  to  je  slepar!" 

Ivanov  zagovornik  se  je  nasmehnil,  kakor 
da  ve  veliko  več,  nego  vsi  skupaj,  a  da  ne  sme 
še  govoriti. 

„Jaz  se  ne  pritožujem!"  je  skomiznil.  „Če 
nekaj  zahteva  od  nas,  je  nam  preskrbel  tudi  za- 
služka. Miha  mi  je  pravil,  da  je  dobro  slišal  ta- 
krat, ko  ga  je  peljal  o  Velikinoči  v  mesto,  kako 
se  je  potegoval  pri  inženirjih  in  pri  podjetniku 
Mraku  za  nas.  Od  enega  do  drugega  ga  je  moral 
voziti.    In  s  tistim  visokim  gospodom  z  Dunaja, 


(Konec.) 


ki  se  je  pripeljal  takrat  z  njim,"  je  pravil  moj 
Miha,  „da  se  je  trgal  vso  pot  zato,  da  morajo 
dobiti  dela  domači  ljudje.  In  ali  ne  plačuje  on 
sam  na  svojem  oddelku  še  najboljše  in  ni  vzel 
tudi  enega  tujca  ne?  Kar  je  res,  je  pa  res!" 

„To  dela  zato,  da  več  zaslužimo  njemu!" 
je  kričal  trdovratno  njegov  nasprotnik.  „Ali  mi- 
sliš, da  je  tako  neumen,  da  bi  ne  vedel,  da  mu 
nimamo  brez  zaslužka  s  čim  plačati?  Saj  gre 
tako  zopet  v  njegov  žep!  Slepar  je,  pa  je  konec! 
Pa  ravno  vi,  ki  vam  je  vse  požrl,  ga  še  posebno 
zagovarjate.  Pa  ga,  če  ste  taki  norci!  Ta  teden 
pograbi  zopet  štiri  premoženja,  pa  še  ni  sit,  ta 
hudič!" 

Ivan  je  bil  že  blizu  grajščine.  Sedel  je  na 
klopico  pod  ogromnim  kostanjem  in  položil  klo- 
buk poleg  sebe. 

Vsa  dolina  je  ležala  pred  njim.  Njiva  za 
njivo,  polna  zlatega  klasja,  travnik  za  travnikom, 
pretkan  z  belim  cvetjem ,  med  njimi  blesteča 
Drava,  in  okrog  in  okrog  zeleni  hribi.  Skoraj  na 
vsakem  polju  je  gomazela  kopica  ljudi.  Poleg 
reke  pa  jih  je  stala  cela  vrsta,  zaznamujočih,  kod 
bo  sopihala  črez  dve  leti  železnica. 

Ljudje  so  delali.  Vse  je  delalo  zopet 
kakor  nekdaj,  nekateri  na  polju,  nekateri  pri  že- 
leznici. Izmed  Ivanovih  delavcev  so  morali  iti 
vsi,  ki  so  imeli  posestva,  delat  vsaj  po  dva  dni 
na  polje,  sicer  jih  ni  sprejel.  A  plačeval  je  za 
ostale  štiri  dni  tako  dobro,  da  so  bili  skoraj  vsi 
domačini  pri  njem. 

„Samo,  da  mu  več  zaslužimo!" 

„Ne,  smilimo  se  mu,  saj  je  vendar  le 
človek!" 

„Kaj  še,  župan  hoče  postati!"  tako  so  ugi- 
bali ljudje,  ne  da  bi  vedeli,  kaj  naj  si  mislijo  o 
njem,  a  silili  so  vendar  vsi  k  njemu. 

Ivan  je  gledal  zamišljeno  predse  v  dolino. 
Šele  eno  leto  bo,  odkar  je  prišel,  in  koliko  je 
doživel  v  tem  kratkem  času!  A  zdaj  je  čutil  bolj 
kakor  kdaj  prej,  kako  je  truden,  sit  čudne  svoje 
uloge,  ki  jo  je  igral  na  tem  pozorišču  tu  spodaj. 
Dobro  se  je  spominjal,  kako  je  tedaj,  ko  je  sta- 
noval še  tu  gori  in  je  pričel  z  izvrševanjem  svo- 
jega fantastičnega  načrta,  gledal  okrog  po  dolini, 
hoteč  osrečiti  najprej  njo,  a  nesti  potem  srečo 
dalje  in  dalje  ven  črez  te  zelene  stene  okrog  nje, 
dalje  in  dalje  črez  vso  domovino  .  .  .  „Tak  sem," 

je  premišljeval,  „gore  bi  postavljal  na  gore,  boril 
bi  se  z  vsem  svetom,  pa  mi  postaja  moje  delo 
dolgočasno,  navdušenje  ugaša  in  duša  išče  ne- 
česa novega,  roka  hoče  drugega  dela  . .  . 

Da,  vztrajnost  mi  ni  dana!  Z  mrzlično 
strastjo  se  oprimcm  vsega,  kar  me  zgrabi,  potem 
pa  se  oslabovoljim  in  hitim  hlastno  proti  koncu." 

Bilo  je  prvič,  da  se  je  tega  zavedel  s  tako 
jasnostjo  in  neprijeten  občutek  mu  je  legel 
na  dušo. 

Strmel  je  nekoliko  časa  brez  vsake  jasne 
misli  predse,  potem  pa  je  stresel  odločno  z 
glavo. 

„In  vendar  sem  nekaj  storil,  nekaj  dosegel! 
Ali  nisem  imel  že  lani  prepričanja,  da  ni  treba, 
da  niti  ni  dobro,  ko  hoče  skoraj  vsakdo  pri  nas 
reševati  domovino  kar  tako  na  debelo  in  da  je 
njegova  prva  dolžnost,  obdelati  oni  košček  sveta, 
ki  mu  ga  je  Bog  odločil,  da  ga  obdela?  Tiste 
pedi  zemlje  naj  bi  se  oprijel  vsakdo  z  veseljem 
in  pridnostjo,  in  svet  bi  se  izpremenil  črez  noč 
v  bajen  vrt. 

In  on  je  storil  tako  in  ta  krasna  dolina  pod 
njim  je  tak  bajen  vrt.  Kmalu  bo  polna  srečnih, 
veselih  Ijudij,  in  to  je  njegovo  delo!  In  njegov 
brat  bo  zopet  to,  kar  so  bili  njegovi  očetje,  vzgled, 
pomočnik  in  svetovalec  vsej  okolici  —  tudi  to  je 
njegovo  delo ! 

Nekaj  sem  vendar  storil,  si  je  priznal  še 
enkrat  zadovoljno;  ako  bi  storil  vsakdo  toliko, 
bilo  bi  dovolj !  In  kako  čudno  sem  začel  in  kako 
čudno  končujem ! 

Toda,  kaj  zdaj?  Moje  delo  bo  kmalu  pri 
kraju,        kaj  hočem  potem  še  tu  ? 

In  zahrepenel  je  po  dolgem  času  zopet  po 
velikem  mestu.  Da,  na  Dunaj  se  vrnem!  je  pri- 
kimal in  vstal.  Naveličal  sem  se  tega  miru,  nave- 
ličal vsega. 

Solnce  se  je  pogreznilo  za  gore  in  v  ko- 
stanju nad  njim  je  rahlo  završelo.  Bajen  mir  se 
je  razlegal  naokrog. 

Ivan  se  je  ozrl  še  enkrat  po  dolini.  Spomnil 
se  je,  kolikokrat  je  že  strmel  zadivljen  v  mehkih 
večernih  urah  od  tu  dol  predse,  a  danes  mu  je 
bila  ta  tišina  neprijetna.  To  ni  več  zame,  je  za- 
mrmral.  Preveč  sem  postal  zdrav,  moji  živci  so 
se  strdili,  treba  je,  da  mi  jih  šum  in  hrup  zopet 
zrahlja,  sicer  se  odebelim,  kakor  Plaveč.  In  z 
bolehnim  hrepenenjem  mestnega  človeka  po  ne- 
mirnih in  šumečih  in  grmečih  ulicah  je  stopal 
naglo  proti  grajščini. 

Velik  pes  mu  je  priskakal  besno  lajaje  na- 
sproti, a  ko  ga  je  spoznal,  plesal  je  veselo  cvileč 
okrog  njega. 


13. 

Drugi  dan  je  prišel  Ivan  h  kosilu  zopet  n 
Holm.    Prosila  sta  ga  sinoči  mati  in  Evgen,  naj 
bi  prenočil  v  grajščini,    a  ker  ni  povedal   doma 
služkinji,  kam  da  gre,  ni  mogel  ostati,  a  obljubiti 
je  moral,  da  se  vrne  h  kosilu. 

Evgen  ga  je  težko  pričakoval.  Kaj  neki  po- 
reče Plaveč?  Nekoliko  bi  morali  še  počakati,  da 
bi  se  mu  malo  ohladila  jeza,  ker  ni  dobil  Holma, 
a  Ivan  nima  nobenega  potrpljenja!  „To  naredim 
že  jaz;  nič  se  ne  boj!  Saj  nima  nobenega  smisla, 
da  bi  ti  zdaj  odrekal  Almo,  ko  nisi  več  njegov 
dolžnik,  ampak  holmski  grajščak!  Če  je  že  toliko 
silil  gor,  pa  naj  pride,  z  Almo  mu  pač  ne  bosta 
branila!"  se  je  odrezal  sinoči,  ko  ga  je  prosil, 
naj  bi  pustil  Plavca  vsaj  teden  dni  pri  miru. 

Da,  zdaj  je  bil  on  zopet  grajščak  na  Holmu. 
Kar  verjeti  ni  mogel.  Čuden  človek  ta  Ivan !  Prej 
niti  vinarja,  a  zdaj  mu  pusti  za  borih  osem  tisoč 
kron  vse  premoženje.  Dosegel  je  res,  kar  je  hotel 
—  ozdravil  me  je.  O  tem  se  je  moral  prepričati 
tudi  brat.  A  čemu  mi  potem  še  vedno  ne  za- 
upa! Tisto  modrovanje  sinoči! 

„Že  res,"  mu  je  rekel,  „ postal  si  drugačen 
človek,  a  zdiš  se  mi  še  vedno  kakor  bolnik,  ki 
je  ravno  shodil.  Zato  pa  narediva  tako:  prvo  leto 
mi  plačaš  dva  tisoč  kron,  drugo  in  tretje  po  šest- 
najsto, četrto  in  peto  po  dvanajststo  in  šesto  še 
štiristo.  Tako  se  privadiš  počasi  hoditi  po  lastnih 
nogah.  Prva  leta  se  boš  moral  pač  pošteno  tru- 
diti in  preostajalo  ti  ne  bo  veliko,  toda  zemlja, 
mlin,  opekarna,  vožnja  ti  že  donesejo  toliko,  ako 
boš  skrben.  Moj  pogoj  pa  je,  da  mi  boš  pla- 
čeval redno  vsako  novo  leto  ves  znesek,  da  me 
ne  boš  nikdar  nadlegoval  s  kakim  podaljševanjem 
in  da  se  ne  vdolžiš  nikjer  več  niti  za  vinar,  sicer 
bi  se  čutil  proti  tebi  prostega.  O  vsem  tem  na- 
rediva pogodbo,  in  zahtevam  tvojo  častno  be- 
sedo. Da  znam  biti  tudi  trd,  si  se  lahko  dovoljno 
prepričal    -  -  pazi  torej ! " 

Evgenu  se  je  zdela  vsa  ta  previdnost  od 
več.  A  naj  bo!  Mikalo  ga  je  samega,  da  poizkusi 
svojo  moč.  Pustilo  ga  je  vse  nezaupanje  do  sa- 
mega sebe,  čutil  je,  da  ne  more  zaiti  nikdar  več 
in  čakal  je  komaj,  da  dokaže  tudi  bratu,  kaj  da 
velja.  Nazadnje  ni  čudno,  ako  mu  še  ne  more 
verjeti  popolnoma,  a  videl  bo,  da  nisem  naredil 
zastonj  trde  šole  tega  leta. 

Mati  je  stopala  vsak  čas  k  oknu  gledat,  ali 
še  ne  prihaja. 

„Ali  nisem  vedno  pravila,  da  ima  dobro 
srce?  Takih  mož  je  malo  v  cesarstvu,  kakor  je 
on!  Popolnoma  prav  je  delal,  da  te  je  prijel  malo 

bolj  trdo,  mene  tako  nisi  nič  poslušal.  Vsi  ste 
bili  proti  njemu,  a  jaz  sem  vedela,  kak  mož  da 
je  naš  Ivan!" 

Evgen  se  je  samo  smehljal.  Čemu  bi  ji  ugo- 
varjal in  jo  dražil  revico!  Pozabila  je  v  enem 
hipu,  koliko  je  pretrpela  zaradi  Ivana  v  teku  leta 
in  prepričana  je  bila  sama,  da  ni  dvomila  na 
njem  niti  za  trenutek. 

Končno  je  Ivan  došel.  Videl  je  dobro  Evge- 
nove  vprašujoče  oči,  a  rekel  ni  ničesar.  Šele  ko 
so  sedli  k  mizi,  je  izpregovoril. 

„Alma  te  pozdravlja  in  vabi  za  popoldne 
na  kavo!" 

Jn  Plaveč  sam?"  je  vprašal  Evgen  hlastno. 

„Ne  pije  popoldne  kave!" 

„Eh,  pojdi  no!"  se  je  nasmehnil  Evgen  kislo. 
,Aii  je  zadovoljen  z  mano,  te  vprašam." 

„To  je  dolga  pravljica.  Čakaj  no,  da  pojem 
juho!" 

„Tako!"  je  pristavil,  ko  je  odložil  žlico.  „Stvar 
je  taka.  Ko  me  je  zagledal,  mi  je  obrnil  kratko- 
malo  hrbet  in  izginil  na  levo  v  sobe.  Jaz  pa  za 
njim.  »Gospod  Plaveč,  govoril  bi  rad  z  vami!" 
pravim,  a  on  na  to:  „Jaz  pa  ne  z  vami!"  „ Kakor 
vam  drago!"  odgovorim  in  hočem  oditi.  „Kaj  pa 
je?"  je  zarenčal  vsaj  za  spoznanje  vljudnejše;  ko 
sem  bil  že  pri  vratih.  No,  jaz  se  nisem  dolgo 
obotavljal  in  mu  povedal,  po  kaj  sem  prišel,  tem 
bolj  pa  se  je  obotavljal  potem  on.  Videlo  se  mu 
je,  da  sem  ga  popolnoma  presenetil.  Hotel  je 
nekaj  časa,  da  premisli,  kako  in  kaj,  a  jaz  mu 
ga  nisem  dal.  Dokazal  sem  mu,  da  nima  prav 
nobenega  vzroka,  ustavljati  se  in  pripomnil,  da 
se  preseli  lahko  tudi  sam  na  Holm!  „Tega  pa  že 
ne!"  je  vzrohnel.  „Po  hišah  drugih  Ijudij  se  jaz 
ne  bom  vlačil!"  No,  končno  pa  je  zagodrnjal, 
da  nima  ničesar  proti  temu,  ako  te  Aima  mara, 
on  da  ji  že  da  toliko,  da  je  ne  bo  treba  biti  sram. 
Dobro  pa  bo,  ako  se  zmeniš  sam  glede  tega  ž 
njim!" 

Evgen  je  prikimal. 

„Ne  pozabi,  storiti  tega!  Ničesar  mu  ni  za- 
upati!" ga  je  opomnil  Ivan  še  enkrat.  Hotel  je, 
naj  brat  sam  izpregovori  o  tem  s  Plavcem,  da 
bo  vedel,  pri  čem  je.  Ivan  je  namreč  naprosil 
Plavca,  naj  se  pogodi  z  bratom  tako,  da  mu  iz- 
plača Almino  doto  šele  po  petih  letih.  Tako  si 
bo  moral  pač  sam  priboriti,  kar  je  imel  plačati 
njemu! 

Evgen  je  odšel  kmalu  v  trg,  Ivan  pa  je  ostal 
pri  materi. 

„Le  tu,  le  tu  bi  ostal!"  je  zmajevala  nepre- 
stano z  glavo.  „Kaj  boš  neki  na  Dunaju?  Saj 
imaš  tudi  tu  vsega  dovolj!" 


Moral  ji  je  obljubiti   vsaj   toliko,   da   odide 
šele  v  jeseni. 


Ovir  ni  bilo  nobenih,  in  Alma  je  bila  že 
črez  dva  meseca  gospodinja  na  Holmu.  Tudi 
Ivan  je  dal  svojo  hišo  v  trgu  v  najem  in  se  pre- 
selil za  čas  do  svojega  odhoda  v  grajščino.  Srečno, 
Ijubeznipolno  življenje  med  svojci  ga  je  objemalo 
bolj  in  bolj  in  skoraj  da  se  je  bal  časa,  ko  bo 
treba  odriniti;  a  o  tem,  da  bi  ostal,  ni  hotel  sli- 
šati ničesar. 

„Eh,  kaj  še,  za  strica  sem  vendar  še  premlad!" 
se  je  branil  smeje. 

A  oženil  se  ni  samo  Evgen,  tudi  stari  Plaveč 
si  je  izbral  družico,  bogato  vdovo  iz  sosednje 
župnije.  Zavezal  se  je,  izplačati  Almi  po  petih 
letih  doto,  kakor  da  je  njegova  hči,  a  dalje  ni 
bilo  ž  njim  več  govoriti.  „Sam  pa  ne  bom!"  je 
pravil  vsakomur,   kakor  da  se  hoče   opravičevati. 

Ivan  je  hotel  svojemu  delu  uspeh  docela 
zagotoviti.  Odstopil  je  vse  svoje  tirjatve,  razun 
do  brata,  Plavcu  s  pogojem,  da  jih  iztirja  po 
njegovem  sistemu.  Ivan  je  naredil  namreč  z  vsakim 
svojim  dolžnikom,  ki  so  mu  prodali  hišo,  kakor 
z  Evgenom.  Pustil  ga  je  v  njej,  a  zavezati  se  je 
moral,  da  mu  bo  odplačeval  v  vedno  manjših 
zneskih  toliko  let,  dokler  ne  bo  dolg  poravnan. 
To  se  je  razneslo  med  ljudmi  že  po  kratkem  času 
in  kakor  so  ga  prej  proklinjali,  tako  so  ga  zdaj 
hvalili.  A  prav  tega  se  je  Ivan  bal.  Izprevideli  so, 
da  jih  nočem  odirati,  si  je  mislil,  zato  se  bodo 
zanašali  na  mojo  dobrosrčnost  tudi  pri  plačevanju. 
Ko  pa  izvedo,  da  jih  ima  sedaj  Plaveč  v  svoji 
oblasti,  podvizali  se  bodo,  kolikor  bodo  le  mogli. 
Poleg  tega  se  pa  otresem  še  vseh  sitnosti  in  ne- 
prijetnosti, ki  bi  jih  imel  s  sprejemanjem  ali  celo 
iztirjavanjem  teh  malih  zneskov. 

Stopil  je  zopet  v  zvezo  s  svojim  prejšnjim 
sodružnikom  in  nekega  jasnega  jesenskega  dne, 
se  je  odpeljal  s  Holma.  Naprosil  je  še  enkrat 
Evgena,  naj  mu  pač  gotovo  sporoči,  ako  bi  Plaveč 
prelomil  pogodbo  ž  njim  s  tem,  da  bi  koga  tirjal 
ali  kako  drugače  preganjal  pred  določenimi  obroki. 

Prihajal  je  vsako  poletje  za  nekaj  tednov 
domov.  Videl  je,  da  njegovo  delo  ni  bilo  zaman, 
in  s  tihim  ginjenjem  se  je  spominjal  onega  leta, 
ko  je  hodil  kot  rešenik  tu  okrog.  Čudno,  čudno 
je  mrmral,  ali  je  mogoče,  da  sem  bil  to  jaz? 
Kako  se  človek  izpremeni!  Kdo  bi  me  danes  še 
spravil  na  kako  tako  misel,  mene  treznega,  fili- 
strskega  trgovca ! 

Če  je  prišel  pa  v  družbo  mlajših,  navdu- 
šenih ljudi,  ki  so  govorili  o  stanju  in  bodočnosti 

narodovi,  oživel  je  polagoma  in  se  pomladil,  in 
globoko  v  prsih  mu  je  vztlela  za  hip  izpod  pe- 
pela vsakdanje  suhoparnosti  topla  žrjavica,  ostanek 
nekdanjega  ognja,  in  govoril  je  one  hipe  z  glo- 
bokim prepričanjem  in  gorko  vnemo,  kako  je 
treba  delovati. 

„Ne  na  veliko,  ne  samo  z  visoko  politiko!" 
je  priporočal.  „Vsak  na  svojem  prostorčku,  vsakdo 


naj  obdela  svoje  polje,  a  voditeljev  naj  bo  le 
toliko,  kolikor  jih  je  res  potreba,  da  nadzorujejo 
in  določajo ,  kje  stoj  ta  in  kje  oni ,  kje  kopaj 
in  rahljaj  zemljo  ta  in  kje  drugi.  To  pa  bodi  tam, 
kjer  dotičnik  najbolje  pozna  vsako  plast  prsti, 
da  ve,  kaj  in  kam  in  kako  sejati  in  saditi.  Le 
potem  je  mogoča  setev  in  žetev!" 


KARNEVALSKA  BALADA. 


„  Divja  po  mestu  karneval  .  .  . 
Vse  teka,  vozi  se  na  bal. 

„Kak  okna  se  leskečejo 
in  luč  na  cesto  mečejo! 

„Hej  pisani  ta  dirindaj! 
Ta  maškor  ples  in  ta  sijaj! 

„Ah,  krasnih  koliko  očij 
nocoj  od  radosti  gori! 

„In  koliko  zdaj  sitih  ust 
zaliva  že  s  šampanjcem  Pust! 

„ln  koliko  trepeče  zdaj 
človeških  src  od  sreče,  aj !  .  .  . 


„Ko  vsak  našemlja  si  obraz, 
okrinkam  naj  si  ga  še  jaz ! 

„In  takšen,  kakršen  bo  moj, 
obraz  noben  ne  bo  nocoj!  .  .  .' 

Na  sredi  parka  obstoji  .  .  . 
Tam  bije  ura  polnoči  .  .  . 

Od  nekod  tam  se  sliši  spev, 
poskočne  godbe  tih  odmev  .  .  . 

In  brž  popne  se  na  drevo  .  .  . 
In  vzame  kos  vrvi  in  jo 

zadrgne  si  okrog  vratii  .  .  . 
Obesil  se  je  od  gladu. 

A.  Aškerc. 


JEDI-KULE  IN  PODRUM-KALfi. 


Profesor  A.  Bezenšck  (Plovdiv). 

3.  PODRUM-KALE. 

,r.  Tatarčev  pa  je  mora!  iz  solunske 
„Jedi-kule"  v  še  strašnejšo  „Po- 
drum-kale""  v  Mali  Aziji. 

„Iz  solunske  ječe  so  nas  vodili, 
vkovane  v  železne  verige,  priklenjene  za  roke 
drug  ob  druzega,  na  mal  parobrod,"  pripoveduje 
dr.  Tatarčev.  „Bilo  nas  je  27  oseb.  Ves  čas  — 
tri  dni  in  tri  noči  —  dokler  nismo  dospeli  v  Smirno, 
so  nas  stražili  na  krovu  parobroda.  Sedeli  in  le- 
žali smo  na  golih  deskah.  Imeli  smo  seboj  svojo 
obleko,  a  ker  smo  bili  vklenjeni,  nismo  mogli 
odvezati  bale.  Ves  dan  nas  je  peklo  solnce  tako 
silno,  da  nismo  mogli  odpreti  oči;  glava  nas  je 
hudo  bolela  in  marsikdo  je  vsled  solnčarice  omedlel. 
*  .Podrum"  pomeni  klet,  a  ,kale'  trdnjava. 


(Konec.) 


Na  parobrodu  je  bila  sicer  platnena  streha,  a  raz- 
grnili je  niso. 

Hranili  so  nas  samo  s  suhim  črnim  kruhom. 
Nekateri  smo  si  želeli  kupiti  hrane  iz  gostilnice 
na  parobrodu,  a  tega  nam  niso  dovolili. 

Tako  žalostna  nam  je  bila  pot  po  morju 
od  Soluna  do  Smirne.  Ko  smo  dospeli  v  prista- 
nišča, so  nas  odvedli  vklenjene  v  ječo. 

Ječa  stoji  blizo  konaka,  t.  j.  bivališča  tur- 
škega paše."  Smirnenska  ječa  nima  dvora;  pred 
njo  je  le  majhna  lopa,  pokrita  s  svodi.  Solnce  ne 
posije  tja  nikoli  in  jetniki  ne  vidijo  nikdar  solnca. 
Lopa  je  sicer  tesna,    toda  edini  prostor,    kjer  se 


*  Tako  je  navadno  v  Turških  glavnih  mestih.  Bilo  je 
takisto  v  Plovdivu  pod  turško  vlado,  kakor  tudi  pozneje 
za  časa  generalnih  guvernerjev  v  iztočni  Rumeliji.         Pis. 

morejo  jetniki  izprehajati.  Jetnikov  pa  je  nekoliko 
stotin,    da  se  gnetejo  po  tej  lopi   kakor  mravlje. 

Nas  so  porinili  v  tri  „kauše"  med  druge 
jetnike.  Tukaj  so  sobe  jedva  za  5 — 6  ljudi.  A 
nagnali  so  jih  v  sobice  dvojno  in  trojno  število. 

Omeniti  moram,  da  tudi  tukaj  ni  stranišč 
niti  kuhinj.  Smrad,  smrad  in  smrad,  saj  že  leta 
in  leta  ni  bilo  prezračeno  .  .  . 

V  vsakem  „kaušu"  je  samo  eno  okence  na- 
sproti vratom,  visoko  pod  svodom. 

Tudi  tukaj  glavari  „kauš-agasa",  ki  prodaje 
kavo;  vendar  je  nekoliko  bolj  človeški.  Razven 
tega  med  smirnenskimi  jetniki  ni  videti  tistih 
barab  in  pijavk,  kakor  jih  je  množica  v  solunski 
ječi.  Jetniki,  večinoma  Turki,  so  zaprti  navadno 
radi  manjših  prestopkov,  na  pr.  radi  žaljenja  časti. 

Hrana  je  tudi  tukaj  suh  črn  kruh.  Samo 
glede  čiste  vode  se  sme  pohvaliti  smirnenska 
ječa.    To  je  velika   dobrota   za  tamošnje  jetnike. 

V  tej  ječi  so  nas  imeli  tri  dni.  Četrti  dan  pa 
so  nas  naložili  zopet  vkovane  na  majhen  paro- 
brod.  Solnce  je  peklo  silno  in  stražili  so  nas,  sto- 
ječe skupno  na  prednjem  delu  parobroda,  kjer 
smo  bili  izpostavljeni  vedno  solnčnim  žarkom. 

Začele  so  nas  vse  močno  boleti  glave.  Ne- 
katerim je  postajalo  pri  tem  težko  v  želodcih, 
toda   stražarji   so   nas   le  grdo  oštevali  in  mučili. 

Podrum-kale  je  nos  na  zahodnjem  bregu 
Male  Azije,  potisnjen  v  morje  kakor  steklenica, 
a  držeč  se  suhe  zemlje  s  tenkim  delom  —  vratom 
steklenice.  Kraj  je  jako  strm  ter  200  m  nad  mor- 
jem. Na  vrhu  in  po  straneh  te  nadmorske  skale 
štrli  že  več  vekov  nekoliko  stolpov  —  jetniščnic, 
ograjenih  z  zidovi,  ki  so  višji  od  15  m.  Ako  bi 
pogledal  človek  od  daleč,  s  krova  svobodnega 
parobroda  na  te  mogočne  stavbe,  zavidal  bi  skoraj 
prebivalcem  v  tej  čudokrasni  legi. 

A  kakšni  nesrečniki  stanujejo  tam,  o  tem 
pripoveduje  dr.  Tatarčev  takole: 

Ko  smo  dospeli  v  Podrum,  nas  je  izročil 
načelnik  eskorte  tamošnjemu  poveljniku  trdnjave 
in  ravnatelju  jetniščnice. 

Načelnik  eskorte,  ki  nas  je  spremljal  od  So- 
luna do  tod,  nas  je  opisal  v  najtemnejših  barvah 
ter  nas  priporočil  kot  grozne  hudodelce. 

Potem  so  nas  odvedli  v  ječo.  Razvezah  so 
nam  roke,  a  ravnatelj  zajedno  z  vsem  uradniškim 
osobjem  nas  je  preiskal,  nam  vzel  ves  denar,  ki 
smo  ga  imeli  seboj  in  nam  dal  zanj  potrdilo. 
Našo  prtljago  pa  so  sprejeli  od  eskorte.  Pri  tem 
se  je  pa  izkazalo,  da  je  eskorta  ukrala  večino 
naše  najlepše  obleke.  N.  pr.  meni  so  vzeli  dvoje 
popolnoma  novih  oblek,  novo  zimsko  suknjo  z 
astrahanskim  ovratnikom,  flanele  i.  dr.    v  skupni 


vrednosti  nad  25  turških  lir  (okolo  600  kron). 
Enajstorici  tovarišev  je  izginilo  vse,  samo  obleka, 
ki  so  jo  imeli  na  sebi,  jim  je  ostala.  Vse  drugo 
je  eskorta  izmaknila  ter  bržkone  prodala. 

Povedali  smo  ravnatelju,  kaj  se  nam  je  vse 
pokralo.  Ravnatelj  si  je  pač  vse  zapisal;  a  še  do 
danes  nismo  prejeli  nazaj  nobene  reči,  niti  od- 
govora. 

Nam  vsem  27  jetnikom  je  določil  ravnatelj 
skupen  „kauš",  v  katerem  je  bilo  že  zaprtih  devet 
Makedoncev  iz  Vinice  od  prošlega  leta. 

Nam  se  je  vzbudilo  v  prsih  dvoje  čuvstev: 
veselje  in  žalost,  toda  taka  „mešana  čuvstva"  se 
izražajo  samo  z  vzkliki!  .  .  . 

Podrum ska  trdnjava  je  taka,  da  ne  bi  mogel 
človek,  niti,  ako  bi  dobil  krila,  sfrčati  preko  njenih 
zidov. 

Sezidana  je  na  strmem  skalnatem  griču,  ki 
je  obdan  od  treh  strani  z  morjem,  a  s  suho  zemljo 
zvezan  samo  z  ozko  progo.  Na  najvišjem  vrhu  se 
dvigata  dva  okrogla  stolpa,  drug  nasproti  dru- 
gemu ;  zvezana  sta  med  seboj  z  obokanim  hod- 
nikom, ki  je  15  m  dolg,  a  širok  okoli  8  m. 

Temu  obokanemu  hodniku  pravijo  „barut- 
hane"  t.  j.  prostor  za  smodnik,  razdeljen  na  štiri 
oddelke;  iz  vsakega  vodijo  stopnice  v  stolpa. 
Vsak  stolp  ima  tri  nadstropja.  V  pritličju  so  po 
štiri  sobe,  vsaka  z  malim  in  tesnim  oknom.  V 
vsaki  teh  poltemnih  sobic  je  zaprtih  po  4 — 5  jet- 
nikov. Zgornje  nadstropje  teh  stolpov  je  istotako 
temno  in  hladno;  tu  so  štiri  tesne  luknje,  slične 
kleti.  Tukaj  je  zaprtih  po  22 — 25  jetnikov  že 
več  let. 

Pod  „barut-hane"  so  štiri  temne  in  mokre 
sobe;  v  vsaki  je  po  6 — 7  nesrečnikov. 

V  teh  groznih  stolpih  „gnijejo"  večinoma 
Mlado turki,    obsojeni  na  več  let  ali  do  smrti. 

V  te  stolpe  vodi  sedem  velikih  železnih  vrat. 
Okoli  stolpov  je  pet  dvorov,  ki  so  napravljeni 
koncentrično  drug  v  drugem  ter  ograjeni  okoli  in 
okoli  z  visokimi  zidovi.  V  dvoriščih  so  vojaške 
straže.  Jetnik,  ki  ga  tirajo  v  ječe  v  stolpu,  mora 
plezati  po  strmih  stopnicah,  vsekanih  v  skalo,  vrhu 
katere  sta  sezidana  mogočna  stolpa. 

Pod  pečino,  nad  katero  se  dvigajo  „barut- 
hane"  in  stolpa,  je  vzidan  in  izkopan  obokan 
„kauš",  ki  je  20  m  dolg  in  8  m  širok.  V  notranji 
steni,  nasproti  vratom,  sta  izsekani  v  skalo  dve 
luknji,  v  katerih  stanuje  in  spi  po  pet  jetnikov. 
Ves  „kauš"  z  luknjama  vred  osvetljuje  samo  troje 
malih  oken  visoko  pod  obokom.  Mokrota  in  tema 
vladata  vedno  v  tej  strašni  ječi. 

Tu  smo  bili  zaprti  Bolgari,  52  oseb:  41  iz 
Soluna,  9  iz  Vinice  in  2    iz  Bitolje. 

Na"raznih  dvoriščih  jetniščnice  pa  so  še  drugi 
štirje  stolpi  z  ječami.  Dva  sta  okrogla,  dva  štiri- 
oglata.  Vsak  stolp  ima  dve  nadstropji:  povsod 
tema  in  mokrota.  V  vsakem  živi  30 — 40  jetnikov, 
četudi  bi  bilo  prostora  jedva  za  20 — 25. 

Ko  so  zidali  to  trdnjavo,  so  postavili  tudi 
cerkev  z  močnimi  zidovi;  pozneje  so  Turki  iz- 
premenili  cerkev  v  džamijo,  a  zdaj  je  v  njej  tudi 
ječa.  Nasproti  cerkvenemu  ..kaušu"  je  ječa  za 
otroke. 

Razven  ,kaušev",  v  katerih  umirajo  nesrečni 
jetniki,  je  videti  še  podolgovato  stavbo,  razdeljeno 
na  tesne  in  nizke  celice,  v  katerih  se  človek  ne 
more  niti  obrniti,  niti  stati  po  koncu,  niti  lavno 
ležati.  Te  luknje  so  „karceri",  v  katere  zapirajo 
posamezne  nemirne  jetnike.  Tam  se  kmaio  po- 
mirijo, saj  je  bivanje  v  celicah  neznosno!  To 
muko  si  je  mogla  izmisliti  le  turška  živinska  su- 
rovost. 

V  oglu  širokega  dvora,  kjer  so  vojaščnice, 
se  vzdiguje  visok,  okrogel  stolp,  ob  katerem 
vedno  pljuskajo  morski  valovi.  Še  pred  nekaterimi 
leti  je  tudi  ta  stolp  služil  za  ječo.  Jetnikom  je 
bilo  dovoljeno,    popeti   se  včasih    na  vrh  stolpa. 


Dasi  je  visočina  40  metrov  strašanska,  so  se  ven- 
dar drznili  nekateri  nesrečniki  skočiti  z  vrha  stolpa 
v  morje,  da  bi  se  osvobodili  iz  tega  „groba  za 
žive  ljudi".  Le  malokdo  se  je  rešil.  Močni  udarec, 
ki  so  ga  občutili  pri  padcu  v  morje,  jih  je  omamil, 
da  so  navadno  takoj  izginili  v  valovih.  Poslej 
pa  so  prenehali  zapirati  jetnike  v  ta  stolp  ter  so 
postavili  tam  stražo. 

Vseh  dvorov  v  trdnjavi  je  sedem;  dvigajo 
se  v  obliki  teras  drug  nad  drugim  po  15 — 20  m 
višje.  Vsak  dvor  je  ograjen  z  debelim  zidom,  v 
katerem  so  velika  železna  vrata.  A  pri  glavnem 
vhodu  v  trdnjavo  je  zaporedoma  troje  velikih  že- 
leznih vrat. 

Število  jetnikov  v  „Podrum-kale"  je  blizo 
700.  Po  narodnosti  je  bilo  takrat  550  Turkov, 
52  Bolgarov,  50  Armencev  in  okoli  20  Grkov.  To 
število  se  redkokdaj  skrči,  a  cesto  narašča. 

Take  so  glavne  turške  ječe.  Človeku  se  koža 
ježi,  ako  sliši  o  takih  uredbah  turškega  barbarstva 
v  XX.  veku  pred  očmi  civilizirane  Europe! 

Resničen  je  slovenski  pregovor:  kamor  Turek 
stopi,  tam  trava  ne  raste.  A  vendar  misli  diplo- 
macija, da  bo  Turčijo   „reformirala"! 


NIKOLA  KASATKIN:  V  SIBIRIJO! 

ŽRTVE  ZLATA. 


Spisal  Jos.  .leranov. 


IX. 


Ni  verjetno,  koliko  de- 
narja gre  v  žensko  roko, 
osobito  če  je  ročica  nežna, 
drobna!       H.  Meilhac. 

neštetokrat  je  prečital  Orel  rožnati 
biljet,  sedeč  ob  odprtem  predalu 
svoje  pisalne  mize,  a  vedno  je  zopet 
pričenjal  črkovati  drobno  vabilce,  ki 
mu  ga  je  bila  poslala  Violette. 

„Kako  prisrčne  besede!"  je  vzdihnil  ter  po- 
navljal: „,moja  duša  koprni  po  Tebi.  Pridi  da  Te 
pritisnem  na  vroče  srce !'  —  Ah,  kmalu  te  objamem, 
moja  Violette!" 

Nestrpno  se  je  ozrl  na  uro.  „Šele  enajst! 
In  do  treh  naj  še  čakam?  Kako  je  že  napisala? 
Res,  nič  drugače:  ob  treh  v  Monte-Carlu,  Hotel 
du  Louvre.  Kako  po  polževo  se  premikajo  kazalci !" 

Vstal  je,  pustivši  ključ  v  miznici,  zatopljen 
v  prekipevajoča  čuvstva.  Od  hipa  do  hipa  je  po- 
stajal nestrpnejši. 

„Do  popoldanšnjega  vlaka  čakati  —  kolika 
muka!  Vlak  odhaja  na  isto  stran  tudi  že  zdajle. 
S  tem  se  odpeljem;  če  čakam  tu  ali  v  Monte- 
Carlu,  je  pač  vseeno!" 

Do  vlakovega  odhoda  je  bilo  le  še  prav 
pičlo  časa.  Nanagloma  je  Orel  torej  odhitel  na 
postajo,  ujel  vlak  zadnji  trenutek  ter  odbrzel  proti 
svojemu  cilju. 

Izstopivši  v  Monte-Carlu,  je  krenil  navzgor 
ob  kazinu  proti  Cafe  de  Pariš. 


KLEMENT  CRNČIC: 
TUROBNOST. 


(Konec.) 

Prešerna  veselost  mu  je  legla  v  dušo  ob 
pogledu  na  te  kraje,  ki  so  mu  bili  prinesli  že  to- 
liko sreče  in  kjer  ga  še  čaka  višek  blaženosti. 
Polastila  se  ga  je  nekaka  otroškovesela  razposa- 
jenost in  čutil  se  je  lahkega,  da  bi  kakor  v  sanjah 
vzplaval  nad  zemljo  ter  rajal  v  rajskosladki  omotici. 
Poskočno  pesmico,  ki  jo  je  popeval  nekdaj  še 
kot  otrok,  je  potihoma  žvižgal  v  valovje  lahno 
šuštečega  vetra,  in  lahko  svojo  palčico  je  zdajpa- 
zdaj  zavrtel  po  zraku,  da  mu  je  zapela  mimo  ušes. 

Orlu  se  je  hotelo,  da  bi  dal  na  katerisižebodi 
način  duška  razburkanim  svojim  čuvstvom.  Stopil 
bi  v  kazino,  da  malce  poigra,  pa  na  enem  mestu 
bi  ne  mogel  ostati  miren;  najel  bi  si  čoln  ter  se 
dal  zibati  po  valovih,  z  zlatom  oblitih,  a  kje  naj 
zdaj  opoldne  išče  čolnarjev! 

Že  je  bil  hotel  kreniti  v  park  ob  desni,  ko 
se  mu  je  ustavil  pogled  ob  gostu,  sedečem  pred 
kavarno.  Bil  je  to  prav  isti  pomorski  častnik,  ki 
se  mu  je  Violette  izogibala  tako  previdno,  boječa 
se  njegovih  izrazov  pregoreče  naklonjenosti.  Ob 
zadnji  mizi  koncem  verande  je  sedel  pred  čašo 
absinta  ter  puhal  dim  svoje  cigarete  v  vejevje 
oleandra,  rastočega  tik  ob  njem. 

Ugledavši  samotnega  gosta,  se  je  Orlu  korak 
nehote  obrnil  proti  kavarni.  Bilo  mu  je,  da  mora 
danes  na  vsak  način  govoriti  s  tem  človekom, 
kakor  da  je  prav  radi  njega  dospel  tu  sem,  kakor 
da  je  vedel  že  prej,   da  se  mu  je  srečati  z  njim. 

Obšlo  ga  je  neko  sočustvo  do  tega  moža,  soču- 
stvo,  izvirajoče  naravnost  iz  samoljubja:  kar  se 
ni  posrečilo  njegovemu  tekmecu,  to  čaka  danes 
njega  — .  Kakor  da  se  je  ozrl  ob  zadnjih  korakih, 
plezajoč  na  najvišji  vršac  gore,  kamor  se  je  tru- 
dilo in  pehalo  nebroj  sopotnikov,  na  zaostalega 
tovariša,  ki  se  zaman  ugonablja  ob  prvih  zaprekah 
na  pobočju,  ki  jih  je  prekoračil  on  že  davno  brez 
težav.  In  zahotelo  se  mu  je,  pomahati  omagujo- 
čemu  z  robcem,  češ,  glej  me  srečnega  človeka, 
občuduj  in  zavidaj  me! 

Orel  je  prisedel  k  mizi,  častniku  nasproti 
ter  kar  ročno  razpredel  pogovor,  ki  je  bil  že  koj 
spočetka  neprisiljen:  oba  sta  se  zavedala,  da  si 
nista  tujca. 

Ko  je  častnik  izvedel,  odkod  je  Orel  doma, 
je  vzradoščen  vzkliknil: 

„Torej  Slovenec  ste?  Prijetno  naključje!  In 
evo  mene,  po  rodu  vam  brata,  Hrvata!  Dovolite" 
—  segel  mu  je  v  roko  ^  „kapitan  Barčič." 

Tudi  Orel  je  povedal  svoje  ime  in  pristavil: 
„Poznam  vas  po  licu  že  dalje  časa.  Dve  dami 
sta  obrnili  mojo  pozornost  na  vas." 

„Res,  res,  tudi  jaz  se  vas  spominjam;  videl 
sem  vas  že  nekaterikrat  v  družbi  teh  dam.  Hotel 
sem  vas  že  večkrat  opozoriti,  da  se  varujte  teh 
žensk,   pa   ni  bilo   dozdaj   še   prave   priložnosti." 

„Kaj  pravite,  ---  nevarnost?  Ne  razumem 
vas,  gospod  kapitan!  Ali  ju  poznate  natančneje?" 
ga  je  hlastno  prekinil  Orel. 

„Ej,  poznam  ju  docela!  .  .  Kdo  bi  si  ne  za- 
pomnil tako  prijaznih  žensk,  ki  segajo  najraje  v 
žepe  svojega  soseda!  .  ." 

„Torej  ne  obožujete  Violette  več?  — " 

„Kaj,  to  sta  vam  natvezili?  Hahaha!  Ta  je 
lepa!  —  Predlanskim  je  naša  ladja  ostala  vso 
zimo  v  puljskem  kotvišču.  Odtod  sem  hodil  po- 
gostokrat v  Opatijo  posečat  svojega  brata,  ki 
je  prišel,  da  si  okrepi  rahlo  svoje  zdravje.  No, 
in  prišli  sta  ti  dve  dami,  mati  in  hči.  Mati  se  je 
vpisala  v  listi  tujcev  kot  soproga  veletrgovca  Allegra 
v  Milanu  — " 

„Ali  ne  baronica  Villabianca?"  je  posegel 
Orel  v  kapitanovo  povest. 

„Tako,  za  baronico  Villabianco  se  vam  je 
izdala?  —  Haha!  Kadar  postanem  jaz  Tegetthoff, 
tedaj  bo  ona  baronica!  —  Ta  famozna  signora 
Allegro  torej  je  vodila  svojo  hčer  na  plese,  šeta- 
lišča  in  koncerte  —  na  prodaj.  No,  dekle  je  bilo 
res  lepo,  in  kmalu  je  ujela  kalina  —  mojega 
brata.  Zaljubil  se  je  vanjo.  Ona  pa  je  pomalem 
izžemala  denar  iz  njega.  Toda  ko  je  hotela  izvršiti 
svoj  poslednji  veliki  coup,  je  obsedela.  Nekega 
dne  je  prihitela  prepadena  k  bratu  in  ga  prosila 


za  Božjo  voljo,  naj  jima  posodi  večjo  vsoto,  češ 
da  je  v  veliki  denarni  zadregi.  Brat  je  hotel  v 
svoji  slepoti  takoj  ustreči  njunim  željam.  Prego- 
voril sem  ga  težko  in  komaj  toliko,  da  je  dejal 
ženskama,  naj  počakata,  da  dobi  potrebni  denar. 
Medtem  pa  sem  se  sam  obrnil  pismeno  do  pri- 
stojne oblastnije  v  Milan  ter  prosil,  naj  me  ne- 
mudoma obvesti  o  financiajnih  in  rodbinskih 
razmerah  veletržca  Allegra.  In  glejte!  Odgovorili 
so  mi,  da  ni  v  Milanu  nikakega  Allegra.  Pokazal 
sem  to  pisanje  bratu,  ki  je  razljučen  takoj  raztrgal 
vse  Ijubavne  vezi.  Signora  Allegro  pa  je  še  tisti 
dan  odpotovala  s  svojo  dražestno  hčerko  daleč 
nekam,  iskat  si  menda  novih  kalinov.  —  No,  in 
tu  v  Niči  se  je  pojavila  ta  pretkana  dvojica  zopet 
na  površju.  Skoraj  bi  mislil,  da  sta  si  za  sedaj 
izbrali  vas." 

„To  ni  mogoče!  Gospod  kapetan,  izvestno 
ste  zamenjali  osebe!"  je  razpaljen  ugovarjal  Orel, 
ki  mu  je  sličnost  pripovedovanega  dogodka  z 
njegovim  slučajem  zbudila  sicer  neprijetne  slutnje, 
ne  da  bi  mu  povsem  obvladala  koprnenja  po  Violetti. 

„Nikakor  se  ne  varam!"  je  častnik  še  en- 
krat rezkeje  potrdil.  „  Sicer  sem  pa  drage  volje 
pripravljen,  da  obema  hinavkama  povem  vse  to 
iz  oči  v  oči  ter  jima  strgam  krinko  raz  obraz. 
Samo  to  bi  vas  prosil,  da  mi  ponudite  priliko, 
priti  v  dotiko  z  njima.  Izogibljeta  se  mi  povsod." 

„Nič  lažje  kakor  to.  Stanujeta  precej  tu  v 
soseščini  v  Hotelu  du  Louvre.  Če  vas  nič  ne  za- 
držuje, prosim,  da  me  pospremite  tja." 

„Rad  sem  Vam  na  uslugo.  Takega  poseta 
se  danes  pač  ne  nadejata!" 

Plačala  sta  in  odšla  proti  hotelu.  V  Orlu  je 
vršelo  in  kuhalo,  a  vso  pot  ni  zinil  ne  besedice. 

Prišedši  v  bureau  hotela,  se  je  pojavil  na 
pragu  dolg,  slok  človek  lisičjih  oči. 

„S  čim  morem  biti  gospodoma  na  uslugo?" 
je  udano  povprašal,  sklonivši  se  v  pas. 

„Izvolite  pokazati  sobe,  ki  stanuje  v  njih 
baronica  de  Villabianca!"  je  ukazal  Orel. 

„Madame  Eveline  la  baronne  de  Villabianca? 
Oprostite:  madame  in  njena  hči  sta  sinoči  od- 
potovali." 

„ Odpotovali?  Je  li  mogoče?" 

„Kakor  sem  dejal:  sinoči  sta  se  odpeljali  na 
postajo  ter  odpotovali  s  poznim  večernim  vlakom." 

„Kači!"  je  siknil  Orel  ter  planil  ven  na 
prosto,  kakor  da  mu  izmanjkuje  sape. 

„Torej  se  le  nisem  motil!  Toda  kakor  se 
mi  zdi,  to  pot  nista  odšli  z  dolgim  nosom  brez 
plena?"  je  sočutno  vprašal  kapitan. 

„Seveda  sta  me  oplenili;  posodil  sem  jima 
domalega  vse,  kar  mi  je  naklonila  sreča  v  kazinu. 

„Ne  zamujajte  časa,  in  storite  brž,  l<ar  je 
treba  ;  mogoče  jima  pristrižete  pot  in  rešite  svoj 
denar!" 

Dr.  Orel  se  je  poslovil,  si  brzo  poiskal  iz- 
voščka  ter  oddrdral  proti  Niči. 

X. 

.Najbolje  se  obrne  tisti 
denar,  ki  ga  tatovi  ukradejo, 
zakaj  ž  njim  se  kupi  pamet." 
Star  izrek. 

Pierre  Torchboeuf  se  je  bil  potihoma  splazil 
za  dr.  Orlom,  ko  se  je  bil  le-ta  proti  poldnevu 
odpravil  na  kolodvor. 

„Danes  ga  gotovo  ne  bo  več  nazaj,"  se  je 
režal.  „Na  delo  torej!" 

Hitel  je  nevtegoma  v  hotel,  sedel  v  svoj 
priljubljeni  kot  v  predsobi  Orlovega  stanovanja, 
kjer  je  navadno  čakal,  če  bi  Olga  česa  poželela. 
Svoje   lisičje   oči   je   uprl  v  tla  in  se  zamislil  .  .  . 

„Dosti  dolgo  sem  že  tlačanil.  Da  bi  jaz  vama 
grizel  orehe,  a  vedve  bi  zobali  samo  sladka  je- 
drca? Morbleau!  .  .  .  Čas  je  že,  da  se  posladkam 
tudi  jaz!  -  Ej,  povabim  se  kar  sam  v  gosti!  Ko 
sem  bil  sinoči  pri  njej,  sta  se  očividno  priprav- 
ljali na  pot.  Čemu  bi  drugače  spešili  urejevati 
svoje  stvari?  To  je  gotovo:  njih  kovarstvo  je  do- 
zorelo in  vkratkem  bosta  poskusili  svojo  srečo. 
A  meni  ne  črhneta  niti  besede  o  svojem  naklepu! 
Nadležen  sem  jima  postal,  pa  bi  me  radi  pustili 
na  cedilu,  da  bi  zijal  za  njima  praznih  rok!  Toda 
ne!  Pierre  ni  tak  brnjav  glupec  kakor  se  vama 
vidi!  Dobro  vem,  kje  ima  doktor  spravljene  svoje 
bankovce,  zaman  nisem  oprezal  dneve  in  dneve." 

Pierre  se  je  za  nekaj  hipov  zagledal  v  ste- 
kleničico,  napolnjeno  s  strupom. 

„Ej,  ve  biserne  kapljice!  .  .  .  Kakšne  moči 
spavajo  tu  le  v  vas!  .  .  .  Kaj  je  vam  največi  orjak? 
Kakor  vihar  stoletne  hraste,  tako  ga  telebite  v 
prah!  Tudi  moje  upanje,  moja  pomoč  spava 
v  vas!" 

Pripognil  se  je  h  ključalnici  ter  poškilil  skozi 
luknjo.  Toda  preplašen  je  odskočil.  V  sobi  je  bila 
Olga  bolestno  kriknila.  Sedela  je  ob  odprti  miz- 
nici  Orlovi,  držeča  v  roki  rožnat  biljet.  Pierre  je 
pridržaval  sapo  ter  vlekel  na  ušesa.  Slišalo  se  je 
pridušeno  ihtenje. 

Onemogla  Olga  se  je  spustila  v  fotelj,  za- 
hropela  hipoma  in  usta  ji  je  zalila  kri. 

Rožnati  biljet  je  zdrknil  bolnici  iz  trepeta- 
joče roke  na  tla. 

Tedaj  je  Pierre  previdno  odtrznil  vrata  in 
zagledavši  bolnico,   ležečo  brez  zavesti  v  fotelju. 


je  stopil  k  pisalni  mizi,  kjer  je  vedel,  da  ima  Orel 
shranjen  svoj  denar.  Ko  pa  je  zagledal,  da  je 
predal  že  napol  odprt,  zaiskrile  so  se  mu  oči  in 
začel  je  hlastno  premetavatf  razne  papirje. 

„Kaj,  denarja  ni  več?  Kam  je  izginil?"  Oči 
pa  so  mu  obstale  na  rožnatem  biljetu  in  pismu, 
ki  ju  je  pravkar  imela  v  rokah  Olga. 

Hlastno  je  preletel  vrste  in  temen  oblak  mu 
je  legel  na  obraz,  v  njegovih  očeh  pa  se  je 
strašno  zabliskalo. 

„Prepozen  sem!  Slutil  sem  pač!  Morbleau! 
Toda  ne  uideta  mi!" 

Olga  se  je  bila  pravkar  zopet  zavedla  ter 
bolestno  vzdihnila,   ko  je  Pierre  odhitel  iz  sobe. 

Z  drhtečo  roko  si  je  obrisala  Olga  mrzli 
pot,  ki  ji  je  bil  orosil  čelo;  v  prsih  je  začutila 
silne  bolečine,  a  v  glavi  ji  je  bilo  vse  ovito  v 
meglo:  čutila  je  njeno  svinčeno  težo,  zavedala  se 
je,  da  se  je  nekaj  strašnega  pripetilo,  a  kaj,  tega 
še  ni  mogla  razbrati.  Polagoma  se  ji  je  jela  megla 
dvigati,  Gojmir  je  stopil  v  ospredje,  in  boij  in 
bolj  se  ji  je  prikazovala  vsa  obupnost  njenega 
položaja.  Topo  je  zrla  predse  in  strmolela  uni- 
čena duševno  in  telesno  .  .  . 

In  naposled  je  prihitel  soprog.  Razburjen  je 
bil  in  prepaden,  kakor  ga  še  ni  videla.  Nadejal 
se  je  bil,  da  zaloti  še  Pierra.  Ko  je  pa  bil  ugledal 
prepadeni  obraz  Olgin,  na  tleh  kri  in  poleg  rož- 
nati biljet,  bilo  mu  je,  kakor  da  mu  je  nekdo 
sunil  nož  globoko  v  srce.  Misel,  da  bi  zasledoval 
Pierra,  ga  je  hipoma  minila  in  zavedel  se  je  le 
svoje  velike  ničvrednosti,  svoje  podlosti  in  brez- 
mejne neznačajnosti. 

Drugi  dan  pa  je  sedel  Orel  s  svojo  bolno 
soprogo  že  v  kupeju  in  vlak  je  brzel  proti  severu, 
trdo  in  enakomerno,  ne  brigaje  se,  vozi  li  srečne 
poročence,  ali  mrtve  duše  in  ugašujoča  telesa. 


XI. 

Pečenka    mrzla,   s  sed- 
mine   svatom    predložena. 
Shakespeare. 

O  vsem,  kar  se  je  dogodilo  Orlu  in  Olgi 
na  francoski  Rivieri,  se  ni  prav  nič  izvedelo  v 
domovini.  Orel  je  imel  pač  dovolj  tehtnih  vzrokov, 
da  je  molčal  o  vseh  razburljivih  dogodkih,  ki  so 
štrli  Olgo  duševno  in  telesno  popolnoma.  Vrnivšo 
se  domov,  jo  je  položila  bolezen  v  postelj  in  njen 
duh  se  je  bolj  in  bolj  omračeval.  V  svojih  blodnjah 
je  sicer  večkrat  zadevala  ob  slike,  ki  so  se  ji  dvi- 
gale iz  življenja  v  Niči  in  Monte-Carlu,  grozila 
je  Violetti  ter  zopet  ihte  klicala  Gojmira,  —  a  to 
je  bilo  vse  tako  brez  zveze,  brez  določnega  ozadja. 

da   se  ni   nikomur  zbudila   slutnja,    kako    silna 
duševna  katastrofa  je  glavni  povod  njeni  bolezni. 

„Saj  je  že  od  mladih  nog  bolehala",  so 
govorili  njeni  posetniki;  „neumnost,  da  se  je  sploh 
omožila.  In  vrhutega  še  to  naporno  potovanje! 
Še  trdnega  človeka  utrudi,  kaj  šele  tako  slabotno 
stvar!  Prehladila  se  je  na  potu,  kajpak,  pa  prave 
pomoči  ni  bilo  ročno!  Mar  bi  bila  ostala  lepo 
pri  očetu,  in  učakala  bi  še  lepo  starost,  četudi  je 
bila  rahlega  zdravja!" 

Tako  so  modrovali  in  ugibali  ljudje,  kadar 
je  nanesla  govorica  na  Strgarjeve.  A  ta  besedi- 
čenja in  ugibanja  so  postala  splošna,  ko  se  je 
nekega  jutra  raznesla  po  mestu  vest,  da  je  Olga 
zatisnila  za  vedno  svoje  oči. 

Pokopali  so  jo  sijajno,  kakor  je  pač  navada 
pri  vseh,  ki  imajo  za  soproga  moža  z  mnogoobe- 
tajočo  prihodnostjo,  a  za  roditelje  denarne  mogotce. 

Orel  se  je  odsihdob  s  podvojeno  vnemo 
posvečeval  „socialnemu  delu". 

Ni  ga  bilo  skoraj  shoda  v  bližini,  kjer  bi 
ne  bil  nastopil  kot  idealen  govornik.  A  tudi  zdaj, 
kakor  prejšnje  čase,  so  bili  vsi  njegovi  govori  le 
bolj  negativnega  značaja.  Poslednji  čas  pa  se  je 
udomačil  v  Oriovih  govorih  izraz,  ki  mu  je  dal 
vsekdar  s  poudarkom  posebno  važnost,  izraz  nam- 
reč, da  „kakor  svobodni  orel  pod  nebom,  tako 
mora  biti  poslanec  neodvisen  in  prost  vseh  vezi. " 

Olgina  dota  -  -  in  te  je  bilo  precejšnja  vsota 
—  je  pripadla  po  pogodbi  docela  njemu.  Vselej 
se  je  milo  storilo  staremu  žulcu  Strgarju,  kadar 
se  je  domislil,  kako  lepe  tisočake  je  že  odštel 
svojemu  zetu  in  kako  globoko  bo  še  treba  poseči 
v  žep,  da  mu  izplača  vse! 

In  kadarkoli  je  trkal  Orel  na  svoje  prsi  ter 
grmel  za  značajnost,  neodvisnost  in  samostojnost 
mož  v  javnem  delovanju,  je  to  vselej  starega 
škrtljavca  nemilo  dirnilo. 

Ko  je  Orel  nekega  dne  v  svojem  političnem 
govoru  jel  zopet  razvozlavati  svojo  „zlato  nit", 
se  stari  Strgar  ni  mogel  več  brzdati  in  pošepnil 
je  poleg  sedečemu  notarju  Srtini: 

„Se  pač  lahko  košati  s  svojo  materialno 
neodvisnostjo,  ker  sedi  na  mojem  žepu!  A  meni 
se  pri  tem  lovi  duša  po  telesu.  Ne  vem,  kako 
bom  izhajal  v  bodoče !  Davki,  trgovske  obveznosti, 
in  zdaj  še  ta  dota!   Človek  mora  priti  na   nič!" 

No,  tako  trda  vam  pa  vendarie  še  ne  prede!" 
se  je  nasmehnil  notar  Srtina.  „A  bridko  je  vse- 
kakor, to  vam  rad  vrjamem.  Veste  kaj,  gospod 
Strgar",  je  pošepnil  posiljeno  se  smehljaje  svojemu 
sosedu,  „dajte  mu  svojo  hčerko  Franico;  prihranite 
si  tako  vsaj  eno  doto  in  zeta  si  privežete  še  s 
tesnejšimi  vezmi  na  svojo  hišo." 


„Vraga!  Saj  je  šele  jedva  pol  leta,  kar  je 
šla  Olga  pod  rušo!"  se  je  razhudil  Strgar  ter  se 
zamislil.  „ Pravzaprav  bi  res  ne  bilo  napačno,  ako 
bi  vzel  Franico",  je  tuhtal  vedno  mirnejše  stari 
žulec;  „ako  dam  dekleta  komu  drugemu,  bo  treba 
zopet  poseči  v  žep,  a  Orel  se  vsaj  s  prvo  doto 
zadovolji." 

Med  tem  je  Orel  dovršil  svoj  veliki  kandi- 
datski govor  in  burno  odobravanje  je  završelo  po 
dvorani. 

„To  je  program!  To  je  svobodomiselnež! 
To  je  naprednjak!  Slava  mu!" 

Notar  je  pristopil  h  govorniku,  mu  segel  v 
roko,  priznavalno  kimaje,  ter  ga  povabil  k  Str- 
garjevi  mizi.  Toda  le  še  nekaj  časa  se  je  pletla  go- 
vorica o  političnih  vprašanjih,  ko  se  je  idealistu 
adjunktu  Megli  vendarle  posrečilo,  da  je  obrnil 
pogovor  v  manj  nevaren  tir. 

„ Pijače  more  biti  še  danes,  pijače!"  si  je 
mislil  in  iskal  po  slovenskih  poezijah  stihov,  da 
jih  primerno  vplete  v  svojo  govorancijo. 

Ko  so  se  mu  zdeli  „zavedni  volilci"  dovolj 
živahni,  je  svečanostno  vstal  ter  dal  duška  svojim 
čuvstvom  z  dolgim  slavospevom  na  Oda  —  „  mo- 
dernega slovenskega  Tugomerja"  .  .  . 

Ko  se  je  pa  dotaknil  Megla  neupogljivosti 
Orlovega  značaja  spričo  najhujših  udarcev  usode, 
ki  so  ga  zadeli  že  v  pričetku  zakonskega  živ- 
ljenja, se  je  sklonil  notar  k  slavljencu  ter  mu 
dejal : 

„Kaj,  ali  se  vas  še  nič  ne  prijemlje  ženilo? 
Treba  vam  bo  vendar  gospodinje!" 

Vprašujoč  se  je  Orel  ozrl  na  Srtino:  „ Človek 
izgublja  pogum." 

„No,  no,  saj  vendar  niste  sami  krivi,  da  je 
bila  Olga  tako  slabotna  in  bolehna!  Zakaj  niste 
vzeli  rajši  njene  sestre  Franice?  Mlada  je,  pa 
krepka,  zdrava  in  lepa!" 

Orel  ni  odgovoril  ničesar,  trčil  je  z  Meglo, 
ki  je  zaključil  svoj  govor,  in  poklical  na  mizo 
šampanjca  .  .  . 

Pili  so  tisto  noč!  Plačal  pa  je  vse  kan- 
didat .  .  . 

Drugo  jutro  se  je  zbudil  Orel  s  težko  glavo. 

Pregledovaje  jutranjo  pošto,  se  je  vglobil  v 
telegrame  v  časniku.  A  čitanje  mu  ni  šlo  gladko. 
Vedno  in  vedno  so  mu  uhajale  misli  na  Strgar- 
jevo  Franico. 

„Res,  ni  napačna  ta  punca;  zastavna  je, 
polnih  lic  in  oblih  udov;  pa  srca  je  dobrega  in 
prijazna  je  bila  v  občevanju  z  menoj  bolj,  kakor  je 
pri  svakinjah  navadno.  Morda  bi  me  ne  zavrnila, 
če  bi  poprašal  za  njeno  roko!  In  edina  dedična 
bo  po  starem  Strgarju." 

Tako  se  je  pletlo  Orlu  po  glavi,  ko  so  mu 
obtičale  oči  na  drobni  notici  med  „Raznimi 
vestmi": 

„Razkrinkani  sleparki.  V  kopališču 
biariškem  so  zasačili  dve  premeteni  dolgoprstnici, 
mater  in  hčer,  ki  sta  z  Ijubavnimi  spletkami  omre- 
žali  svoje  žrtve  najboljših  rodbin  ter  izvabljale  iz 
svojih  ljubimcev  večje  vsote.  Svoj  metieur  sta  iz- 
vrševali pod  raznimi  imeni ;  zadnji  čas  je  nasto- 
pala mati  s  svojo  hčerjo  kot  baronica  Villabianca 
ali  kot  milionarka  Allegro.  Izdal  ju  je  njun  sluga 
Pierre,  najbrž  iz  osvete.  Toda,  ker  so  njega  tudi 
jeli  sumiti  kot  sokrivca  ter  ga  zaprli,  se  je  v  ce- 
lici zastrupil." 

V  dnu  srca  je  spekla  Orla  ta  vest!  „Torej 
vendar  nista  ušli  svoji  usodi",  si  je  mislil.  A  za- 
skelelo  ga  je,  ko  se  je  spominjal  tistih  krasnih 
dni  ob  strani  razkošne  Violette,  njenih  divotnih 
oči,  njenega  prelestnega  stasa,  vsega  njenega 
čarobnega  bitja  .  .  .  Občutki  nekdanje  blaženo- 
sti so  prepluli  mahoma  njegovo  dušo.  Ah,  vzlic 
vsemu:  srečen  je  bil  takrat  vendarle!  Toda  do- 
mislil se  je  tudi,  da  je  bil  rafiniranki  le  igrača, 
da  je  igral  pred  njo  najnaivnejšo  ulogo,  da  je 
premetena  krasotica  zlorabljala  njegove  najnež- 
nejše  čute  ter  ga  ne  le  okrala,  nego  ga  storila 
morilcem  lastne  žene.  Tedaj  ga  je  za  hip  vendarle 
obšla  sramota,  da  je  zaječal  .  .  . 


Pred  svojo  dušo  je  videl  lastno  sliko  fra- 
zerskega  sleparja,  koristolovca  in  podleža !  In  za- 
studil  se  je  sam  sebi.  „Meni  naj  zaupa  narod! 
Mene  naj  izvoli  svojim  voditeljem,  češ,  da  sem 
najboljši,  najpoštenejši!?" 

In  bilo  ga  je  neizmerno  sram,  da  bi  bil  po- 
begnil pred  seboj  samim  .  .  .  Kakor  bi  mu  go- 
relo pod  nogami,  je  begal  iz  sobe  v  sobo  ...  In 
hipoma  se  je  dvignil  takrat  pred  njim  bled  obrazek 
sredi  zlatih  las  .  .  .  začutil  je  globoko  v  svoji  duši 
strašni,  plahi,  obupni  pogled  Dolničarjeve  Anice 
—  poleg  nje  pa  je  videl  na  mrtvaškem  odru  suho, 
rmeno  lice  soproge  Olge  .  .  . 

Zaječal  je  in  pobegnil  iz  stanovanja  ter  drvil 
ves  dan   po  okoliških  logih,  prepaden  in  uničen. 

Še  tistega  večera  pa  je  sedel  pri  Strgarju. 
Zlival  je  vase  čašo  za  čašo  ter  govoril  strastno, 
nebrzdano,  divje,  grozilno. 

„Naprej  in  navzgor,  ne  nazaj  in  navzdol!" 
je  ponavljal  vedno  in  vedno,  kakor  bi  moril  v 
sebi  misel,  ki  mu  ne  da  pokoja. 

Opolnoči  pa  je  bil  pokojen! 

In  tedaj  je  sedela  poleg  njega  Franica.  Svoje 
nedolžne  otroške  oči  je  obračala  vanj  občudovaje 
ter  se  smehljala  blaženo,  kadar  se  je  skrivoma 
ovijala  Orlova  roka  okoli  njenega  zdravega,  je- 
drega  telesa  .  .  . 


SUMI! 

s.  Gregorčič. 

Šumi,  šumi  mi  glava, 
kaj  v  njej,  odkod  šumi? 
Šumi  mi  kot  dobrava, 
ko  burja  v  njej  vrši. 

Šumi,  hrumi  dobrava, 
a  kaj  bo  njej  vihar?! 
Ne  stara  se  narava, 
pomlaja  se  vsekdar. 

Vihar  polomi  veje 
dobravi  srda  vnet; 
pomlad  pa  se  prismeje 
in  gozd  ves  nov  je  spet. 


Kaj  to,  kaj  to  dobravi, 
kaj  škodi  njej  vihar?! 
V  sorodu  v  vsej  naravi, 
si  v  prid  je  slednja  stvar. 

Glej,  če  vihar  na  hrasti 

spomladi  vnese  list, 
stokratno  da  izrasti 
mu  listov  novih  tist. 

Dobrava  nič  ne  vpraša: 
zakaj,  odkod  vihar? 
Na  se  le  se  zanaša  — 
kaj  vihre  njej  so  mar?! 

Kaj  njej?  —  a  meni  mnogo 
je  do  rešitve  te, 
gozd  ne,  a  jaz  nadlogo 
trpim  od  dne  do  dne. 


Kod  te  nevihte  name, 
Bog  ve  in  pa  ljudje, 
saj  ne  rode  se  same, 
odkod?  naj  drug  pove! 

Oj,  znam,  odkod  viharji, 
odkod,  odkdaj  sem  strt, 
a  trd  pečat  nad  vdarji 
na  ustne  vžgi  mi  smrt!  . 

Šumi,  šumi  dobrava, 
ne  vniči  je  vihar, 
o,  večna  je  narava, 
pomlaja  se  vsekdar. 

Šumi,  hrumi  mi  glava: 
življenja  to  vihar; 
spet  mlada  bo  narava, 
a  jaz  pa  nikedar! 

FRAN  BERNEKER. 


Spisal  Rikard  Jakopič. 


ajhno  je  število  slovenskili  umet- 
nikov-kiparjev;  še  teh  večina  je 
raztresena  po  svetu,  kajti  v  domo- 
vini ni  prostora  za  njili  umetnost. 
In  redkokdaj  se  nam  prikažejo  proizvodi 
njiti  umetnosti,  samo  toliko,  da  nam  ne  izginejo 
imena  njih  stvariteljev  v  večno  pozabnost.  Tako 
se  je  v  zadnjem  času  oglašal  mlad,  največ  obe- 
tajoč umetnik  in  nas  opominjal  na  svojo  eksistenco. 
Njegovo  ime  je  Fr.  Berneker.  Rojen  je  bil 
na  Spodnjem  Štajerskem  in  šteje  komaj  30  let. 
Biva  pa  že  dokaj  časa  na  Dunaju,  kjer  zahaja  v 
specialno  šolo  profesorja  Hellmerja. 

Njegovo  življenje  je  tiho  in  samotno,  kakor 
globok  potok,  ki  teče  skozi  temen  gozd  —  skrit 
vsakdajnosti.  Imetka  nima  in  tudi  naročila  so  le 
redka;  prav  zato  pa  ima  najboljšo  priliko,  študirati 
trpljenje  človeškega  življenja.  Vendar  pa  tudi  pridno 
kipari,  upajoč  na  boljšo  prihodnost. 

Dolgo  časa  mi  je  bilo  Bernekerjevo  ime 
nepoznano;  nihče  ga  ni  imenoval,  nihče  ga  ni 
poznal.  Poleg  Alojzija  Gangla  čul  sem  le  še 
imeni:  Alojzij  Repič,  Ivan  Zajec  in  še  nekaj 
drugih,  slabeje  zvenečih  imen.  In  vendar  je  Ber- 
neker izvoljen  umetnik,  ki  stopi  lahko  v  najboljšo 
družbo  mednarodnih  umetnikov!  Toda  njegova 
duša  je  prenedolžna  in  prelepa,  da  bi  mogla  po- 
znati vse  skrite  pote,  ki  vodijo  umetnika  tako 
hitro  in  sigurno  do  svetovne  slave.  Zoprno  mu 
je,  vsiljevati  se  in  povzdigovati  svojo  osebo.  Trda 
mu  bo  zatorej  njegova  pot  in  polna  dvomov  in 
trpljenja. 

V  tistem  času,  ko  so  se  razstavili  v  dvorani 
^Mestnega  doma"  konkurenčni  načrti  za  Prešernov 
spomenik,  takrat  sem  prvič  čul  njegovo  ime,  — 
bolje  rečeno  —  čital  sem  ga,  kajti  govorilo  se 
tudi  takrat  ni  dosti  o  Bernekerju.  In  vprašal  sem 
se:  „Kdo  je  ta  Berneker?"  Skica  za  Prešernov 
spomenik  je  delovala  v  prvem  trenotku  na  me, 
kakor  bi  bil  stvaritelj  tega  hitrega  umotvorčka  že 
dovršen  umetnik  —  torej  starejši  človek.  Bila  je 
ta  skica  tako  lahko,  igrajoče,  brez  truda  narejena, 
skratka:  edino  izvirno  delo  vse  konkurenčne  raz- 
stave. In  zakaj  skica  vendar  ni  zaslužila  prvega 
darila?  Ali  res  ni  bilo  na  tej  razstavi  niti  enega 
načrta,  ki  bi  bil  brez  poprav  popolnoma  pripraven 
za  izvršitev  velikega  Prešernovega  spomenika  — 
ali  tudi  Bernekerjev  ne?  Toda  darila  so  se  delila 
vzlic  temu.  Berneker  ni  dobil  nobenega,  ker  se  ni 


ravnal  po  določbah  konkurenčnega  razpisa.  Vendar 
je  bilo  Bernekerjevo  delo  ne  oziraje  se  na 
končni  namen,  samo  zase  —  izvrstno  umetniško 
delo;  nekaka  ilustracija  Prešernovega  življenja  in 
njegovih  poezij,  simbolično  izražena  misel,  edino 
značilno  pojmovanje  Prešerna  —  in  polno  poezije. 
Vrhu  tega  pa  je  bila  izvršena  ta  skica  tako  fino 
in  s  tolikim  okusom,  da  bi  zaslužila  samo  radi 
teh  vrlin  priznanje. 

Takrat,  ko  je  Berneker  napravil  ta  načrt,  je 
bil  že  umetnik  -  mlad  ali  star,  to  je  postransko  — , 
bil  je  umetnik,  bil  je  menda  že  od  nekdaj  umetnik, 
od  tedaj,  ko  se  je  rodil. 

Na  prvo  razstavo,  ki  jo  je  priredilo  „slo- 
vensko  umetniško  društvo"  v  Ljubljani,  je  poslal 
Berneker  dva  portretna  kipa.  Tudi  tu  se  je  pokazal 
umetnika  prve  vrste.  Zlasti  „portret  mladeniča" 
je  bil  izdelan  s  čutom  in  razumom  tako  dovršeno, 
da  sem  bil  vnovič  prepričan  o  umetniškem  poklicu 
F.  Bernekerja.  Zopet  sem  opazil,  da  je  ta  Berne- 
kerjev kip  —  poleg  nekaterih  slik  Ferdinanda 
Vesela  —  najboljše  delo  vse  prve  umetniške  raz- 
stave. Sklenil  sem  torej,  seznaniti  se  s  tem  človekom 
in  seznanil  sem  se. 

Potem  pa  se  je  približala  „druga",  umet- 
nikom njih  stališče  v  slovenski  domovini  pojasnivša 
„umetniška  razstava"  v  „Narodnem  domu".  Na 
tej  razstavi  je  bil  Berneker  zastopan  s  štirimi 
svojih  del:  trije  portreti  in  skupina  „Beda".  Zopet 
tako  in  še  bolj  dovršeni  umotvori,  in  ni  več  dvoma, 
da  stopi  Berneker  kmalu  v  vrste  najboljših  ki- 
parjev, seveda,  ako  ne  pogine  prej  ob  pomanj- 
kanju in  trpljenju. 

Predkratkim,  ko  sem  potoval  na  Dunaj,  da 
si  ogledam  razstavo  impresionistov,  sem  porabil 
priliko  in  posetil  Bernekerja  v  njegovi  delavnici. 
Tam  sem  videl  nekaj  skic,  ki  še  nadkriljujejo 
njegovo  „Bedo".  Vsebina  skoraj  vseh  teh  skic  je 
žalosti  polna.  Morda  se  v  njih  zrcali  duša  Ber- 
nekerjevega  življenja?  —  Ali  so  morda  odsev 
vseh  tistih  trpečih  ljudi,  ki  jih  Berneker  opazuje 
in  ljubi?  —  Iz  vseh  njegovih  umotvorov  pa  diha 
živa  poezija. 

Berneker  je  nežnega  značaja  in  z  nežnim 
očesom  opazuje  človeško  življenje,  in  to  je  tudi 
vzrok,  da  ni  postal  trd,  kljub  svojemu  življenju, 
ki  mu  je  prineslo  doslej  le  malo  veselja;  vsa  nje- 
gova dela  imajo  nekaj  mehkega  in  melanholič- 
nega v  sebi,  akoravno  ne  morejo  prikriti  popolnoma 

hrepenenju  po  ve- 
selju. Narava  vpli- 
va na  njega  s  tako 
močjo,  da  mu  vse, 
kar  vidi  z  očesom, 
prehiaja  v  čuvstvo 
in  duh,  in  šele,  ko 
je  v  sebi  to  pre- 
živel, začenja  pro- 
izvajati. Zato  izra- 
žajo njegovi  pro- 
izvodi vedno  mi- 
sli, čustva  in  ideje. 
V  človeškem  telesu 
Berneker  ne  vidi 
samo  lepih  form 
in  linij,  ampak  tudi  vse,  kar  mu  imajo  povedati. 
Narava  mu  je  življenje  in  to  življenje  hoče  Ber- 
neker v  svojih  proizvodih  izraziti  —  vede  ali 
nevede;  njegovo  tehnično  znanje,  v  katerem  se 
kaže  še  nekoliko  vpliv  velikih  modernih  mojstrov, 
pa  mu  je  le  sredstvo,  da  pove,  kaj  mu  vre  v  krvi, 
s  tako  prepričevalno  močjo,  kakor  se  je  to  godilo 
v  njegovi  duši.  In  zato  je  Berneker  umetnik. 

Kdor  ve,  da  je  umetnost  edino  le  skromen 
odsev  velike  narave  v  duši  umetnika,  uporabljajo- 
čega  vsa  sredstva,  ki  mu  jih  je  podarila  narava 
v  svojo  čast,  —  umetnika,  ki  se  bliža  stvarjenju 
z  vso  udanostjo,  kakor  otrok  veliki  materi,  z  lju- 
beznijo in  zaupanjem;  kdor  to  ve  in  kdor  je  sam 
toliko  ponižen,  da  ne  išče  v  umetnosti  kaj  dru- 
zega  —  „ višjega"!  —  le  ta  bo  razumel  in  užival 
Bernekerjevo  umetnost,  —  drugi  ne. 

Vi  ljubitelji  umetnosti,  pospeševatelji  kulture, 
vi   pa   mu    dajte   toliko   pripomočkov   -      sebi  v 


čast!  —  da  uresniči  svoje  lepe  načrte  in  izpolni 
poklic  svojega  življenja;  dajte  mu  kruha  —  sebi 
v  čast!  Zidajo  se  palače  in  krasna  privatna  po- 
slopja, katerih  umetniška  vrednost  stoji  pod  ničlo; 
zidajo  se  po  strehah  „turnčki",  rabijo  se  tisoči  in 
tisoči  tudi  za  „umetniške  namene"  na  korist  tujcev, 
ogromne  svote  se  izdajajo  za  puhle  veselice,  ne- 
naravne zabave  in  za  želje  trebuha.  Torej  je  de- 
narja dovelj !  Le  za  domačo  umetnost  ni  denarja? 
Slovenski  narod  vendar  še  ni  tako  slep,  da  bi  se 
branil  z  vso  silo  domače  umetnosti,  znaka  kulture 
—  znaka  inteligence  človeškega  duha;  naš  narod 
vendar  še  ni  tako  slep,  da  bi  podil  svoje  umet- 
nike od  sebe  k  —  tujcem!? 


FRAN  BERNEKER: 
BEDA. 


NOVINCI. 

Alojzij  Gradnik. 


Fantje  gredo  skozi  vas, 
na  klobukih  listke  bele; 
žalosten  jaz,  drugi  moji 
pojejo  pesmi  vesele. 

Drugim  dala  dekleta  so  rož, 
naj  jim  srca  kot  rože  gorijo; 
jaz  imam  pa  le  grenke  solze, 
ki  se  nikdar  ne  posušijo. 


OB  MORJU. 

Alojzij  Gradnik. 


Noč  ...  in  morje  pred  mano 
sanja  svoj  večni  san  .  .  . 
v  daljo,  v  tiho  brezkončnost 
širi  se  temna  ravan. 

Oj,  vi  hladni  valovi, 
jaz  grem  doli  k  vam, 
truden  sem,  kdo  bi  še  dalje 
hodil  po  svetu  sam  ! 


I 

KLE.MENT  CRNCIC: 
PERGOLA. 


LISTEK. 


KNJIŽEVNOST. 


Ivan  Cankar:  Na  klancu.  Knezova  knjižnica 
IX.  zvezek.  Uredil  Fr.  Leveč.  \'  Ljubljani  1902.  .Slovenska 
Matica". 

Tujec  se  vrača  v  domovino  ta  zavest  se  je  vzdigo- 
vala  v  meni  bolj  in  bolj,  ko  sem  čital  odstavek  za  odstavkom 
to  Cankarjevo  delo.  Že  v  onem  trenutku,  ko  je  lani  rabil 
besedo  .Tujci",  je  baš  s  tem  ostrim  izrazom  ki  ima  tudi 
pozitivno  vsebino  stopil  idealno  tem  energičneje  na  domača 
tla,  čim  bolj  so  se  jim  v  njegovem  pesniškem  svetu  oddalje- 
vali njegovi  .tujci".  Ko  pa  čitamo  naš  roman  -  ali  povest? 
(nomina  sunt  odiosa!)  -  že  lahko  rečemo:  .Cankar  bo  kmalu 
naš!  In  ker  bo  naš,  ga  bomo  tudi  umeli!" 

Dobro  nam  je  še  v  spominu,  kakega  se  nam  je  kazal 
Cankar  precej  časa;  takega,  da  je  razen  malega  številca  na- 
čelnih bralcev  vse  rekalo:  ,To  je  spisal  Cankar?  Torej  ne 
čitam."  Tega  je  bila  kriva  namišljena  velikanska  prepotentnost 
pisatelja,  hotečega  hoditi  absolutno  le  svoja  pota,  ki  si  jih 
je  zaznamoval  le  sam,  kretaje  se  tako,  kakor  bi  le  on  po- 
godil pravo  smer,  vsem  drugim  pa  bi  bila  —  take  izjave  sem 
slišal  —  .prokleta  dolžnost",  slediti  mu.  Ali  niso  mu  sledili, 
saj  mu  še  tisti  niso  mogli,  ki  bi  bili  nagnjeni  k  temu. 

Mož,  ki  je  pisal  ,Na  klancu",  je  še  Cankar,  in 
dobro  je,  da  je,  ali  oni  Cankar  ni  več,  ki  je  n.  pr.  pisal 
-  le  povejmo  to  naravnost  —  v  bistvu  ponesrečeno,  dasi 
duhovito  .Knjigo  za  lahkomiselne  ljudi".  Opustil  je  ono  he- 
rostratsko  početje,  ki,  uničujoč  samega  sebe,  uničuje  umetniško 
zgrajeni  tempelj  krasote:  razvalinjebilo  preveč,  skora  j 
bi  ga  bile  pokopale.  —  Apostol  teme  in  jeze  je 
bil  doslej  Cankar.   .Na  klancu"   pa  ga  spoznamo 


kot  propovednika  ljubezni,  ne  navadne  ljubezni, 
ampak  skoraj  one,  ki  je  po  grški  bajki  družila  nebo  in  zemljo; 
vesoljne  ljubezni,  ki  si  ostane  zvesta,  naj  se  ji  stavijo  tudi 
gore  nesreče  v  napotje,  naj  jo  tudi  potaplja  morje  zlobnosti; 
kajti  kot  dolino  solz  vidimo  ono  zemljo,  ki  nosi  človeško 
bitje,  navdahnjeno  s  to  ljubeznijo. 

To  človeško  bitje  je  Francka,  šibka  ženska,  ali  nav- 
dahnjena z  orjaško  močjo  najsilnejše  ljubezni,  ljubezni,  ki 
gori,  dasi  jo  teptaš,  ki  bi  vzplamtela  do  neba,  ko  bi  dobila 
netiva !  Ali  ta  ljubezen  prinaša  le  trpljenje,  vse  bolečine,  ki 
so  posledice  telesnih  muk  in  telesnega  pomanjkanja,  in  vse 
bolesti,  ki  trgajo  po  človeški  duši.  V  Francki  trpi  človeško 
ženstvo  in  žensko  človeštvo  vse  muke,  ki  so  se  mu 
naložile,  ko  sta  bila  njega  prva  zastopnika  pahnjena  iz  raja, 
trpi  jih  kot  otrok  s  temno  slutnjo,  kot  odrasla  ženska  z 
grozno  zavednostjo.  Tisto  noč,  ko  se  je  obhajala  njena  poroka 
s  sanjavim,  slabotnim  krojačem  Tonetom,  se  ji  je  odprl  pogled 
v  bodočnost;  zazrla  je  križ,  ki  ji  je  z  vso  težo  legel  na  rame, 
zastokala  je  pod  njim,  ah  vzela  ga  je  nase 

V  življenje  pa  je  pogledala  Francka  že  prej .  v 
oni  sanjavi  človeški  dobi,  ko  zagomazi  po  polrazvitih  udih 
prva   slutnja  o  ljubezni      -  zopet  ljubezni!  Ko  je  imela 

14  let,  je  šla  služit.  Ko  se  je  tam  pričela  razvijati  v  njej  de- 
vica, ne  da  bi  se  tega  zavedala,  je  srečala  .njega".  Bil  je 
umetnik!  Prenasičen  rafinirane  ženske  lepote,  je  porabljal 
nedolžno  Francko  za  medij  svojega  umetniškega  navdušenja; 
idealizoval  je  priprosto  deklo  in  ji  govoril  na  srce,  kakor  še 
seveda  nikdar  ni  slišala;  zaljubljen  v  samega  sebe  in  trenotno 
svojo  idealnost,  je  videl  v  priprostem  dekletu  nekaj  vzvišenega : 
Francka  mu  je  bila  —  ,Fanny"!  Njej  pa  je  bila  vsaka  nje- 
gova  beseda  zlata   resnica.   Ob  onih   večerih,   ko  se  je  on 

navduševal  z  lastnim  ognjem  in  ga  je  ona  zamaknjeno  po- 
slušala, se  je  izvršil  v  njej  preobrat:  vzljubila  ga  je  —  in  on? 
Prišla  je  k  njemu  na  deželo  krasna  dama  —  in  njegova 
umetniška  navdušenost  je  izpuhtela.  Zdaj  je  izpregledal:  videl 
je.  da  ima  Francka  raskavo  roko,  spoznal  je,  da  ,to  ni  bila 
Fannv;  Fanny  je  imela  roko  drobno  in  belo".  V  pretresljivi 
viziji  zre  Francko,  kako  on  zdaj  boža  mestno  krasotico,  po- 
sluša, kako  se  oba  norčujeta  iz  nje:  .Dekle  je  bilo  neumno, 
vse  zamazano  ...  Jaz  pa  sem  se  igral  z  njo  in  zdaj  sem  jo 
sunil  strani.'  To  je  bila  njena  .prva  ljubezen",  udana  in 
deviško  nedolžna,  le  sluteča;  odurno  pa  so  jo  pahnili  v  stran! 

—  Zbolela  je  in  ko  je  ozdravela,  .nič  otroškega  ni  bilo  več 
na  njenem  obrazu".  —  Le  še  preveč  impresionistiško  je  slikal 
Cankar  te  srčne  prizore.  — 

Kot  krojačeva  žena  se  preseji  Francka  kmalu  na  .klanec". 
Njen  mož,  dober  slabček,  je  negoden  za  borbe  življenja;  ker 
mu  drugi  s  svojo  podjetnostjo  snedo  kruh,  je  naposled  pre- 
pričan, da  je  ukanjen,  osleparjen.  Uda  se  pijači,  zanj  in  za 
otroke  pa  skrbi  Francka  leto  in  leto.  Vsa  sključena  postane 
revica  od  dela  in  muk,  ali  nikdar  ne  toži,  celo  neka  sreča  jo 
navdaja,  najidealnejša:  veselje  zbog  dela  za  druge!  Visoka 
pesem  trpljenja,  ali  tudi  ljubezni  .  .  . 

Tako  so  živeli  „na  klancu"  —  tako  se  glasi  tudi  naslov 
romana,  —  na  kakem  .klancu"?  Povsod  na  svetu  so  taki 
klanci  -  predmestja.  ,Na  klancu  jih  je  stanovalo  mnogo,  ki 
so  živeli  prej  doli  v  tistih  lepih  hišah;  skrili  so  se  in  so  se 
borili  v  temi  za  življenje.  Strašen  boj  je  bil,  lica  so  plahnela, 
oči  so  se  vdirale  .  .  ,  in  pričakovale  so  strahoma,  ko  se  je 
bližalo  poslednje  zlo,  goli,  ostudni,  neusmiljeni  glad.  Velika 
družina  je  bila,  v  tesno  ogradbo  jih  je  nagnala  ista  skrb  .  .  . 
Obrazi  so  si  bili  podobni  in  kar  so  govorili,  je  bilo  zmerom 
isto  —  ena  sama  strašna  skrb  v  tisočerih  besedah."  (Str.  62.) 

—  Tu  sem  so  se  zbrali  Cankarjevi  vagabundi,  še  vedno  nje- 
govi ljubljenci.  Kakor  na  dlani  jih  imamo  pred  seboj;  ne  iz- 
kopljejo se  iz  življenja  rupe,  ker  se  ne  marajo,  ker  —  stari 
Cankarjevi  junaki !  —  pričakujejo  in  zahtevajo,  da  jih  človeštvo 
samo  izkoplje!  Sami  so  si  krivi  svojega  padca  na  klanec, 
sami,  razen  Francke;  in  vendar  mora  ona  izpiti  kupo  trpljenja 
do  dna!  Zakaj?  Zakaj  ne  zmaga  ovir  v  življenja 
borbi  ona,  ki  se  ne  uda,  kakor  navadni  Cankarjevi  junaki, 
apatiji  ali  svetomržnji,  ona,  ki  vztraja  delavna  v  živ- 
ljenju? 

Tu  je  točka,  kjer  je  križišče  Cankarjeve  življenjske  fi- 
lozofije, boj  med  njegovimi  starimi  nazori  in  med  novejšimi. 
Pozdravljamo  napredek!  Francka  še  res  ne  zmaga  ovir 
v  življenju,  ali  tudi  ne  —  omaga!  To  je  junakinja! 
Značilno  je,  da  je  prva  oseba,  ki  ji  Cankar  prisoja  življensko 
energijo,  ženska;  mislim,  da  je  Cankar  pravo  zadel:  prav 
ženska  se  v  defenzivnem  stanju  ne  da  tako  hitro  upogniti 
kakor  moški,  njena  pasivna  moč  t.  j.  obramba  je  vztrajnejša 
kakor  pri  moškem.  Značilno  pa  je  vse  to  tudi  za  Cankarjev 
razvoj.  Junaka,  ki  bo  nastopal  aktivno  in  določal  sam  tok 
življenja,  nam  še  ni  ustvaril,  njegova  filozofija  je  bila  doslej, 
rekel  bi,  receptivna  in  negativna;  s  Francko  je  stopil 
organ  i  če  n  korak  naprej:  to  je  energija,  ali  doslej 
le  še  ženska,  pasivna!  Upajmo,  da  stojimo  kmalu  pred 
krepko  moško  osebnostjo.  -  Kot  ženska  pa  je  Francka  ju- 
nakinja posebne  vrste,  kakor  je  menda  nima  slovensko  slovstvo. 
Heroizem  je  lahko  tudi  pasiven,  lahko  obstoji  tudi  v  trpljenju, 
in  tak  heroizem  je  tu!  .Ozrla  se  je  po  otrocih,  ki  so  spali 
na  tleh.  —  Stopila  bi  pred  nje,  da  bi  jih  branila,  majhne  in 
slabotne,  kakor  so  bili;  tam  se  je  bližalo  nekaj  velikega, 
črnega  —  prihodnost.  Tako  ji  je  gledal  v  lice  .  .  .  križev  pot 
brez  konca;  prestrašila  se  je  in  se  je  sklonila,  loda  zgrudila 
se  ni;  noge  so  omahovale,  toda  stopale  so  dalje;  ob  tej  uri 


je  videla  jasno  veliki  križ,  toda  vzela  ga  je  na 
rame."  (Str.  73.) 

Večna  pravica  pravzaprav  zahteva,  da  taka  ženska  vsaj 
enkrat  triumfuje;  tega  pričakujemo  pri  Francki  zastonj.  Vse 
njeno  delo  izgine  brezplodno  v  žrelo  nesreče.  Zakaj  to?  Kak 
odgovor  nam  da  pisatelj?  Brezplodno  mora  biti  vse  početje, 
ker  je  rodbini  usojeno,  da  mora  biti  nesrečna.  Grozni 
fatalizem  je  višja  moč,  ki  določuje  razvoj  dejanja 
in  tira  vse,  ki  jih  izkuša  Francka  rešiti,  neizogibno  v  pogin. 
.Vsi  se  bodo  izgubili,  vrnili  se  bodo  na  klanec  in 
bodo  na  klancu  poginili,  kakor  jim  je  bilo  usojeno 
od  začetka,"  to  je  strašni  refren,  ki  doni  Francki  vedno  na 
ušesa,  ki  se  izpolni  do  pičice !  Le  ona  se  ne  upogne,  njeni 
otroci  pa  se  z  elegično  resignacijo  udajo  v  usodo,  najizraziteje 
otrok,  ki  stoji  duševno  najvišje,  .študent  Lojze":  .Jaz  sem 
rojen  na  klancu,  na  Jclancu  siromakov,  in  pečat  mi 
je  bil  vtisnjen  na  čelo  že  ob  rojstvu,  pečat  berača, 
ki  je  obsojen  na  žalostno  smrt."  .Nikoli  še  ni  rodil  osat 
žlahtnega  sadu  .  .  .  Lahko  je  (človek)  vesel  in  razposajen, 
lahko  si  pridobi  bogastvo  —  v  svojem  srcu  ostane  hlapec  .  .  . 
Na  klancu  je  bil  rojen  in  nihče  mu  (Str.  155,  158,  159.)  ne 
izbriše  tega  pečata!" 

Torej  usoda!  Začela  se  je  z  izvirnim  grehom  in  potem 
ni  mirovala.  Francka,  ta  poosebljena  ljubezen,  je  bila  —  otrok 
ljubezni!  Francka  ni  imela  očeta,  .komaj  je  prišla  na  svet, 
je  šel  in  ga  ni  bilo  nikoli  več  .  .  .  Mati  je  preklinjala  njega  . . . 
Sovražila  je  tudi  Francko  ...  in  senca  tega  sovraštva  se  je 
zgrnila  črez  vse  življenje  Franckino  —  zato  je  bila  njena  pot 
tako  trnjeva  .  .  .  zapisano  ji  je  to  bilo  ob  njenem  rojstvu." 
(Str.  72.) 

Pod  to  premiso  je  moralo  vse  tako  priti,  kakor  piše 
Cankar;  ali  resničnosti  te  premise  nika  kor  ne  prizna- 
vamo, dasi  občudujemo  virtuoznost,  s  katero  je  izvedena  v 
vseh  svojih  posledicah.  Boli  pa  nas,  ko  naposled  spoznamo, 
da  so  Cankarjevi  prebivalci  ,na  klancu'  menda  —  Slovenci: 
.Videl  sem  naše  ljudi;  vsi  hlapci,  vsi  siromaki  s  klanca! 
Poglej  njih  zgodovino  —  tisoč  let  hlapčevstva !  Tisoč  let 
strašnega  truda  in  nič  niso  dosegli."  (Str.  157.)  .Klanec  siro- 
makov je  bila  vsa  prostrana  pokrajina  pod  njim  . . .  Neizmeren 
klanec  siromakov  je  bil  pred  njim  in  narod  hlapcev  je  stanoval 
na  klancu!"  (Str.  159.)  —  Moj  Bog,  ali  smo  res  le  narod 
beračev?  Že  Gregorčič  nam  je  to  povedal!  Pa  če  smo,  glejmo 
vsaj  krepko  v  bodočnost  —  naš  bodi  .vstajenja  dan",  kakor 
nas  tolaži  isti  Gregorčič ! 

Tu  se  oglaša  stara  Cankarjeva  ideja;  ali  zdaj  jo  je  pač 
položil  eni  izmed  svojih  oseb  v  usta,  sam  pa  —  upam,  da 
se  ne  motim  —  govori  z  učiteljem  na  str.  154.;  .Uboštvo  je 
veliko,  toda  inteligenten  človek  si  ve  pomagati.'  Tako  tudi 
razumem  mirni  akord,  ki  se  ž  njim  sklepa  roman.  .Tam  doli 
—  pri  učitelju  —  se  je  zasvetilo,  majhna  rdeča  luč  je  trepetala, 
ra^la  je  in  plapolajoča  iskra  se  je  izpremenila  v  mirno,  jasno 
belo  svetlobo  ..." 

Ali  ni  ta  iučica  luč  nade,  luč  k  vstajenju? 

Cankar  se  vrača  ...  Le  še  več  jasnosti,  več  dejanja, 
manj  utripljajev  več  pripovedovanja,  manj  vagabundov  — 
pa  več  ter  zdravega  človeštva!        Dr.  Jos.  Tominšek. 

Zabavna  knjižnica.  XIV.  zvezek.  Založila  in  na  svetlo 
dala  Slovenska  Matica  v  Ljubljani.  Tiskala  Katoliška  tiskarna. 
1.  Učenjak.  Veseloigra  v  treh  dejanjih.  Spisal  dr  Fr.  De- 
tela.  —  II.  Sami  med  seboj.  Dramatični  prizor.  Spisal 
F.  I.  Doljan.  —  Da  je  začela  naša  .Matica'  izdajati  tudi 
dramatske  spise,  nas  prav  posebno  veseli.  Na  tem  polju  se 
ji  odpira  novo,  hvaležno  delovanje,  kateremu  naj  bi  posve- 
čala največjo  skrbnost.  O  teh  dveh  dramah  prinesemo  oceno 
prihodnjič. 

Zabavna  knjižnica.  XV.  zvezek.  Tiskala  Katoliška 
tiskarna.  Pogreb.  Slika  iz  življenja  koroških  Slovencev. 
Spisal  H.  J.  Doljan.  Izvrstna,  z  markantnimi  potezami  in 
jasno,  ostro  psihologijo  pisana  povest  v  genru  krnetskih  no- 
velet  P.  Roseggerja.  Na  36  straneh  je  jedrovito  in  plastično  na- 
slikano življenje  samotnih  hribcev,  Urške  in  Jiirčka  in  njuna 
proletarska  tragična  smrt.  Vse  priprosto,  naravno,  a  dojmljivo, 
simpatično  in  fino.  —  Brez  volje.  Spisal  Pankracij  Ore- 
gorc.  Pisatelj  raste  z  vsako  novo  povestjo;  njegov  slog  po- 
staja lahak,  prikupen  in  njegova  pripovedna  tehnika  ---  dasi 
še  vedno  začetniška  dobiva  umetnejšo  obliko.  Tendenca 
nam  ne  ugaja.  Konec  je  prisiljen.  Imponira  pa  pri  Qre- 
gorcu  —  smeli  prizor  na  str.  59.  in  60.  Včasih  so  nas  za  take 
prizore  križali.  Popisi  življenja  v  industrialnem  selu  in  njega 
zanimive  zemlje  so  prav  lepi.  —  Črtice.  Spisal  Franc  Ks. 
Meško.  I.  Ko  so  zvonovi  zvonih.  —  H.  Za  deveto  goro.  — 
lil.  Cilji  našega  hrepenenja.  Prvi  dve  črtici  obsezata  spomine 
iz  mladostnih  let  pisatelja.  Nežne,  sladke  barve,  blede  kon- 
ture, a  nad  \'So  sliko  razlit  žar  poezije.  Nikakih  velikih  do- 
godkov, nikakih  močnih  konfliktov,  brez  visokih  idej  ali 
tendenc,  a  vse  pripovedano  iz  srca  k  srcu,  tu  z  mehko  me- 
lanholijo, tam  z  rahlim  nasmehljajem.  Tretja  črtica  pripove- 
duje življenje,  ljubezen,  trpljenje  in  smrt  pisarja  Potočnika. 
Večina  povesti  se  pripoveduje  v  halucinacijah  in  vizijah  umi- 
rajočega nesrečnika.  Mračna  povest,  nekoliko  preraztegnjena, 
a  zanimiva,  spretno  pisana  in  psihološko  fino  izdelana.     R.  V. 

Zbornik  znanstvenih  in  poučnih  spisov.  Na  svetlo 
daje  Slovenska  Matica  v  Ljubljani.  IV.  zvezek.  Uredil  Luka 
Pintar.  Natisnila  .Narodna  tiskarna".  -  Vsebina:  Iv.  Pri- 
jatelj: Psihologični  paralelizem  s  posebnim  ozirom  na  motiv 
slovenske  narodne  pesmi.  —  P.  Grošelj:  Prešeren  in  Pe- 
trarka.  -  Iv.  Šubic:  dr.  Josip  Štefan.  Odlomki  iz  njego- 
vega dnevnika.  —  Iv.  S  teki  as  a:  Fr.  Karol  Turjaški,  kar- 
lovški  general.  —  Dragotin  Wenger:  Pravosodstvo  nekdaj 
in  sedaj.  —  Peter  Bohinjec:  Semeniška  slovenska  knjiž- 
nica. —  Evgen  Lah:  Črtice  o  ljubljanskem  ljudskem  štetju. 
-  L.  Pintar:  Književne  drobtinice.  -  Dr.  Iv.  Prijatelj: 
Dvoje  Prešernovih  pisem.  —  Dr.  K.  Glaser:  Bibliografija 
slovenska.     -  L.  Pintar:  Iz  pozabljenih  rokopisov. 

Slovenska  Šolska  Matica  je  izdala  v  začetku  prete- 
čenega  meseca  društvene  publikacije  za  pretečeno  leto  in  sicer: 
1.  Pedagoški  letopis.  II.  zvezek.  1903.  Uredila  H.  Schrei- 
ner  in  V.  Bežek.  —  2.  Realna  knjižnica.  I.  del:  Zgodo- 
vinska učna  snov  za  ljudske  šole.  —  2.  snopič.  —  3.  Učne 
slike  k  Ijudskošolskim  berilom.  I.  del:  Učne  slike  k 
berilom  v  Začetnici  in  v  Abecednikih.  Uredila  H.  Schreiner 
in  V.  Bežek.  —  O  teh  knjigah,  ki  kažejo  lep  napredek 
Šolske  Matice,  izpregovorimo  v  prihodnji  številki.        — It. 

Ivan  Cankar:  Ob  zori.  Ljubljana  1903.  Ig.  pl.  Klein- 
mayr  &  Fed.  Bamberg.  Naš  najplodovitejši  novelist  je  zbral 
nov  šopek  dvanajsterih  svojih  novel  in  novelet,  ki  so  bile  na- 
tisnjene v  .Životu"  in  ,Ljub.  Zvonu",  ter  je  dodal  tudi  nekaj 
novih  črtic.  Slikar  M.  Jama  je  narisal  naslovni  list  in  več 
okraskov.  O  krasni  knjigi  duhovitega  pisatelja  in  mojstra- 
stilista  prinesemo  oceno  prihodnjič.  R.  V. 

Človek  in  pol.  Roman.  Spisal  Ivo  Šorli.  Založil 
L.  Schvventner.  Tiskal  R.  Šeber  v  Postojni.  Naslovni  list  je 
narisal  slikar  Iv.  Vavpotič.  Zdrav  sad  zdravega  debla.  Roman 
brez  neslanega  modrovanja  in  prisiljenega  poetastrjenja,  brez 
talmi-psihologičenja  ter  brez  patoloških  spak :  vse  čvrsto, 
jedro,  krepko,  naravno,  odkritosrčno  in  pisano  z  vervo,  s  pre- 
pričanjem in  veseljem.  Nikak  visok  ali  globok  umotvor,  toda 
pošteno  delo  poštenjaka -pisatelja,  ki  ima  svež  pripoveden 
talent  in  neokuženo  fantazijo,  zdrave  misli  in  spretno  pero. 
.Človek  in  pol'  pomeni  v  belokrajinščini  posebno  lepega  in 


zdravega,  jcdrega  in  zastavnega  človeka,  vzoritega  moža  po 
telesu  in  duši.  Torej  nikakor  .nadčloveka",  nego  le  .einen 
ganzen  Kerl."  Tak  .človek  in  pol"  je  Šorlijev  junak  romana 
dr.  Sever.  Velik,  močan,  zdrav,  moško  lep  ter  blag,  ple- 
menit, tankočuten  in  brezobziren  sovražnik  fraze,  laži  in  hi- 
navstva. Resnica  in  poštenost  sta  mu  nad  vse.  Zato  je  sam 
vedno  odkritosrčen,  iskren,  s  srcem  na  jeziku.  Svojih  misli 
ne  prikriva  nikdar  in  svojih  nazorov  ne  taji  za  nobeno  ceno. 
Seveda  mu  je  zategadelj  težko  živeti  v  modernem  milieuu 
licemerstva,  svetohlinstva  in  lažnjive  fraze.  Vsak  hip  se  za- 
dene ob  ,bon-ton',  ob  banalno  .spodobnost";  osamljen  je 
preslab  v  boju  proti  trivialitetam  in  komedijantstvu.  Zato  si 
daje  duška  v  perečem  sarkazmu  in  neizprosnem  ironiziranju. 
Navidezno  je  torej  oduren,  nesimpatičen,  celo  surov,  v  res- 
nici pa  fanatičen  idealist.  Njegovo  delovanje  je  zgolj  podi- 
ranje in  izpodkopavanje;  njegova  življenjska  naloga  v  dobi 
romana  le  negativna.  V  ozkem  svojem  krogu  v  Trstu  — 
igra  dr.  Sever  ulogo  Herkula,  ki  snaži  Avgijev  hlev.  Ne- 
okusno [in  težavno  delo;  toda  na  poslednji  strani  odpira  pi- 
satelj perspektivo  v  bodočnost  pozitivnega  dela.  Šorli  je  med 
mlajšimi  pisatelji  naglo  zavzel  ugledno  mesto.  Spisal  je  za 
.Ljubljanski  Zvon"  in  za  .Slovenko"  več  temperamentnih  no- 
velet, za  .Slovana"  novelo  .Hic  Rhodus!"  in  Schwentnerju 
svoj  prvi  roman  .Človek  in  pol".  V  vseh  svojih  spisih  se 
odhkuje  Šorli  z  globočino  čuvstva,  lahkim  slogom  in  finimi 
opisi  narave.  Njegova  karakterizacija  oseb  je  vedno  spretna, 
plastična.  Vedno  pa  zastopa  kako  posebno  idejo,  ki  jo  izkuša 
vsestransko  temeljito  obdelati.  Šorliju  ni  glavno  pripovedo- 
vanje in  slikanje  zanimivih  dogodkov ;  navaden  povestničar 
zabavnih  tendenc  noče  biti.  Vselej  se  bori  za  svoje  nazore, 
katerim  je  živahen  in  duhovit  odvetnik -umetnik.  V  svojem 
romanu  se  je  skoraj  nevede  postavil  proti  idejam,  ki  so  do- 
bili izraza  v  sloviti  noveli  Vere:  .Eine  fur  Viele".  Vera  za- 
stopa načelo,  da  sta  moški  m  ženska  enakopravna  tudi  v 
nravnem  oziru  ter  da  more  nevesta,  ki  hoče  postati  resnično 
in  trajnosrečna  žena,  prav  tako  zahtevati  popolne  telesne  ne- 
dolžnosti svojega  ženina,  kakor  jo  zahteva  ženin  od  svoje 
neveste.  Šorli  pa  dokazuje,  da  rodi  moška  čistost  pred  za- 
konom včasih  kasneje  najslabše  posledice,  dočim  so  včasih 
nekdanji  lahkoživci,  očistivši  se  v  blatu  življenja  vseh  ne- 
varnosti nenravnosti,  kasneje  najvzornejši  soprogi.  Adonski 
Plesich ,  prisilnoasketični  hinavec  in  jeguljastogladki  puhlo- 
glavec,  ter  dr.  Sever  sta  v  romanu  kontrasta,  boreča  se  za 
blago,  a  naivno,  pravkar  iz  inštituta  došlo  Kornehjo.  Kor- 
nelija goji  nazore  .Vere",  zato  ostavi  grčavega,  brutalnoiskre- 
nega  ženina  dr.  Severja  ter  se  poroči  z  lepim,  a  plitkim  in 
brezznačajnim  .Lojzkom"  —  Plesichem.  V  zakonu  pa  se  pre- 
levi .Lojzek"  v  Don  Juana,  pijanca  in  končno  zločinskega 
sleparja.  Egoistični  Kornelijin  brat,  trgovec  Julij,  ga  je  iz 
špekulativnosti  speljal  na  opolzla  tla;  a  Plesich  ne  pozna, 
ko  začne  živeti,  nobene  mere,  zabrede  preko  glave  v  blato 
ter  pogine  v  mornarski  beznici.  V  prepad  je  potegnil  seboj 
malone  tudi  Kornelijo,  no,  rešita  jo  brat  profesor,  Viktor  in 
pa  —  dr.  Sever,  njen  drugi  soprog  .  .  .  Nikakor  ne  trdi  Šorli, 
da  šo  .Lojzki"  sčasoma  vsi  Plesichi,  ali  da  postanejo  vsi 
Severji  soprogi  vzorniki;  pač  pa  je  obdelal  svoj  slučaj  vele- 
spretno  in  dokaj  verjetno.  Ves  roman  bi  se  bil  mogel  res- 
nično vršiti,  kakor  je  prav  možno,  da  je  vzel  Šorli  Severja 
in  Plesicha  iz  realnega  življenja.  Življenje  opazuje  pisatelj 
ostro  in  natančno,  zato  se  mu  prizori  iz  našega  narodnega 
in  društvenega  gibanja  skoraj  brezizjemno  posrečajo.  Tako  je 
roman  .Človek  in  pol"  res  zanimivo  čtivo,  polno  srca  in  duha 
ter  lepot.  Žal,  da  je  korektura  tiska  slaba,  da  so  ločila  površno 
in  nedostatno  rabljena  ter  da  je  v  jezikovnem  —  zlasti  gra- 
matikalnem!  —  oziru  marsikje  še  treba  skrbne  pile.  Vvod  je 

docela  odveč  in  brez  zveze  z  romanom.  Naslovna  risarija  je 
preobložena,  nemima,  tudi  ne  povsem  izvirna  in  primerna! 
\'endar  bo  svoj  reklamski  namen  vršila  tem  bolje.  Roman 
.Človek  in  pol"  je  vsekakor  lepa  pridobitev  v  našem  mo- 
dernem slovstvu :  zato  smo  ga  odkritosrčno  veseli.     Fr.  K  -ec. 

Dr.  K.  Hinterlechner:  1.  O  nekaterih  tujih  hri- 
binah iz  nefelinovega  tefrita  kunetiški  gore  pri 
Pardubicah  na  Češkem.  (Separatni  odtisek  iz  .Vestnika 
kral.  češke  družbe  znanosti  v  Pragi"  1902.)  V  Pragi  1902. 
Založništvo  .Knilovske  češke  společnosti  Nauk".  —  II.  O 
petrografičnih  svojstvih  nekaterih  hribin  iz  za- 
padnočeškega  krambrija  in  iz  sosednjega  ozem- 
lja. (Separatni  odtisek  iz  .Vestnika  kral.  češke  družbe  zna- 
nosti v  Pragi."  1902.)  V  Pragi  1903.  V  komisiji  pri  Fr.  Riv- 
naču.  Mladi  slovenski  geolog  na  Dunaju  dr.  Hinterlechner  je 
izdal  že  več  geoloških  in  petrografskih  razprav  v  nemškem 
jeziku  in  sicer  v  založništvu  c.  kr.  državnega  geološkega  za- 
voda na  Dunaju.  Te  dve  slovenski  razpravi  pa  je  izdala  kral. 
češka  družba  znanosti  v  Pragi  kot  samostojna  odtiska  svo- 
jega ,Vestnika".  Slovenski  znanstveniki  naj  bi  se  poslej  več- 
krat zatekali  k  družbi  znanosti  s  svojimi  strokovnimi  raz- 
pravami, za  katere  v  naših  listih  in  književnih  društvih  ne 
najdejo  primernega  mesta.  Naše  naravoslovce  pa  opozarjamo 
na  ti  dve  razpravi.  Naš  rojak  uživa  že  danes  renome  odHč- 
nega  strokovnjaka -učenjaka,  ki  pa  ima  pred  drugimi  še  to 
prednost,  da  svoje  luči  ne  skriva  pod  —  mernik  .  .  .  Mož 
ume  svojo  stroko  in  svoje  znanje  podaja  tudi  drugim.  Vivant 
sequentes!  R. 

Tugomir  Alaupovič :  Probrane  pjesme.  Zabavna 
knjižnica  Matice  hrvatske.  Svež.  266 — 267.  U  Zagrebu  1902. 
1  K.  —  Na  tej  zbirki  pesmi  čutimo  prav  zavestno,  da  je 
hrvatski  jezik  sam  ob  sebi  prikladen  za  epsko  poezijo;  lirska 
misel,  lirska  cvetka  se  presadi  pod  ritmiško  enakomernostjo 
tega  jezika  nehote  na  širno  polje  epike.  Udarjaj  na  tipke  na 
katerikoli  strani  knjige,  lirske  motive  zasliši  tvoje  uho,  iz- 
vršitev pa  je  epska  -  mikavna  protipravilnost !  Patetične  so 
vse  pesmi,  kar  jih  imamo  v  knjigi,  visokodoneči  glasovi  od- 
mevajo iz  njih,  z  lahnim  elegičnim  spremstvom.  Vse  je  tu 
ali  visoko  ali  globoko;  kar  je  lirike,  ta  ni  —  z  redkimi  iz- 
jemami —  srčno  nežna,  in  epika  je  junaška !  Poglaviten  je 
zanos ;  stalna  spremljevalka  vsake  misli,  vsake  kretnje  pa  je 
plemenitost.  Vse  kakor  nalašč  za  deklamacijo !  Zlasti  še,  ker 
razvija  pesnik  v  svojem  jeziku  vse  razkošje,  kar  mu  ga  je 
danega,  za  naš  okus  celo  preveč.  V  vsaki  pesmi  zastopa 
pesnik  kako  višjo  idejo,  ne  neposredno  —  to  bi  ne  bilo  prav 
-  ampak  vceplja  jo  na  kakem  živem  dogodljaju  ali  prizoru 
iz  življenja,  včasih  celo  malenkostnem  (n.  pr.  .prvi  snijeg"). 
Tak  pesnik  je  posebno  pripraven  za  prigodnice;  in  res  ob- 
seza  zbirka  precej  takih  pesmi."  —  Najubranejše  in  najrajše 
poje  pesniku  domoljubna  struna;  iz  nje  ne  doni  tožba  in 
obup  ali  pa  resignacija,  kakor  se  to  rado  godi  pri  Slovencih, 
ampak  njegov  program  je: 

,Zato,  brado,  što  imate  srce, 
vedro  čelo,  a  desnice  čile: 
oko  rodne, kupite  se  vatre, 
Slavenkinje  bratimite  vile." 

Snov,  že  dovolj  izpeto,  obdaja  pesnik  s  tako  rožnatim 
cvetličjem,  da  še  učinkuje  kot  nova;  n.  pr.  v  prelepem  ciklu 
.Tudjinke".  —  Tudi  kar  sploh  pretresa  človeško  srce,  pa  le 
kaj  velikega,  navdušuje  pesnika;  ali  v  tugi  in  radosti  po- 
edinca  daje  cesto  višjo  vrednost  njena  odvisnost  od  domo- 

*  N.  pr.  .Biskupu  Strossmayeru",  ki  pa  šele  proti  koncu  postaja 
ognjevitejSa.  NajboljSa  izmed  teh  se  mi  zdi  .Vr  nlvorenje  franjevačkoga 
gimnazija  u  Visokem". 


Ijubnih  ozirov;  krasni  taki  pesmi  sta  ,Sudjeno  je°  in  ,Kor- 
dovski  stražar".  —  Te  dve  pesmi  in  pa  izmed  splošno  člo- 
veških .Materine  suze"  se  mi  zde  najlepše  v  knjigi.  Pri  ne- 
katerih pa  stopajo  zgoraj  navedeni  splošni  znaki  —  posebno 
patos  -     preveč  v  ospredje  in  te  sezajo  manj  v  srce. 

Dr.  Jos.  Tominšek. 
„Djevojački  sviet."  Izbrane  pripoviesti  čeških  spisa- 
teljica.  S  češkoga  preveo  i  uvodom  o  kulturnom  radu  češke 
obrazovane  žene  popratio  Stjepan  Radič.  Izdala  .Matica 
hrvatska".  Posebna  zasluga  .Hrvatske  Matice"  je,  da  se- 
znanja svoje  čitatelje  tudi  z  dobrimi  prevodi  najboljših  slo- 
vanskih in  tujejezičnih  del.  Knjiga  .Dekliški  svet"  (X.  knjiga 
.Slavenske  knjižnice")  prinaša  lepo  zbirko  črtic  in  no- 
vel iz  peresa  najznamenitejših  čeških  pisateljic.  Največje 
vrednosti  —  tudi  za  Slovence  in  zlasti  Slovenke  —  pa  je 
obširni  vvod  Stjepana  Radiča,  ki  podaja  jasno  sliko  o  tem, 
kar  je  storila  doslej  češka  žena  za  češko  in  za  občeslovansko 
kulturo,  kako  je  delovala  zlasti  književno  z  največjimi  uspehi 
na  to,  da  zbliža  inteligenco  z  narodom,  da  sklene  priprosti 
narod  zvezo  z  gospodo.  V  najobilnejši  meri  se  je  to  posrečilo 
.zvezdam  predhodnicam  češkega  naroda":  Boženi  Nem- 
covi,  pesnikinji  naroda,  katere  .Babica"  je  prevedena  malo- 
dane  na  vse  svetovne  jezike,  inKarolini  Svetli,  ki  je 
prodrla  s  svojim  duhom  gotovo  najgloblje  v  selške  kočice 
ter  našla  v  njih  najzanimivejšo  individualnost,  dramatično  in 
sposobno,  da  se  vvede  v  češki  roman.  Gotovo  bi  bili  Nem- 
cova  in  Svetla  ženi  svetovnega  slovesa,  ako  bi  ne  imela  njuna 
dela  tako  izključno  češkega  in  slovanskega  značaja  i  po 
obliki  i  po  snovi.  Le  Čeh  ali  vsaj  Slovan  more  ta  dela  do- 
cela razumeti  in  prav  ceniti.  Danes  je  nedvomno  najpopular- 
nejša češka  pesnikinja  Eliška  Krasnohorska-Pechova, 
urednica  .Ženskih  listov",  ki  je  napisala  mnogo  krasnih  po- 
vesti v  vezani  in  nevezani  besedi,  dram,  mladinskih  spisov 
in  librett  ter  tudi  prevela  več  drugojezičnih  pesniških  del. 
Najboljša  pisateljica  za  žensko  mladino  je  Sofija  Pod- 
li p  sk  a,  ki  je  spisala  tudi  celo  vrsto  zgodovinskih  romanov 
in  socialnih  novel.  Njej  se  pridružujeta  tudi  sestri  Vilma 
in  Bogoslava  Sokolova,  katerih  dela  so  polna  otroške 
poezije  in  bujne  domišljivosti.  Slovencem  najbližja  je  Ga- 
brijela Preissova,  ker  zajema  svoje  snovi  iz  življenja 
koroških  Slovencev  in  Slovakov.  Poleg  tega  se  je  Preissova 
z  velikim  uspehom  posvetila  tudi  drami.  Njeni  dramatski  deli 
.Gospodarjeva  sužinja'  in  .Pastrka",  ki  je  prva  češka  drama 
realistične  smeri,  sta  stalno  na  repertoirju  češkega  narodnega 
gledališča.  Tudi  Božena  Kuneticka  stoji  v  pr\i  vrsti  če- 
škega ženskega  sveta.  Mnogo  slave  si  je  pridobila  s  svojimi 
dramami  in  veseloigrami.  Predvsem  pa  je  Kuneticka  mati, 
prava,  dobra  mati,  ki  se  klanja  materinski  pravici  brez  raz- 
like, ali  je  žena  poročena  ali  ne.  Pisateljica,  realistka  izvrst- 
nega humora,  je  naprednega  mišljenja  in  strogo  narodna;  vse, 
kar  je  napisala,  nosi  neizbrisen  pečat  velike  češke  narodne 
borbe  za  ideale  prosvete  in  svobode.  V  spisih  Via  ste  Pitt- 
nerove  se  zrcali  iskrena  ljubezen  do  ljudstva  in  globok 
smisel  za  prirodne  krasote.  Pittnerova  svojih  junakov  ne 
idealizuje,  a  medtem  ko  kaže  s  prstom  na  njih  slabe  lastnosti, 
ji  oko  solzi  in  krvavi  srce.  Med  najznamenitnejše  češke  pi- 
sateljice spada  tudi  Ružena  S  v  obodov  a,  žena  prizna- 
nega češkega  pisatelja  Ksavera  Svobode.  Svobodova  zlasti 
verno  prikazuje  ženske  značaje  ter  je  proučila  tudi  najskritejše 
kotičke  ženskega  srca.  Tereza  Novakova  spada  med  one 
odločne,  neumorne,  visoko  naobražene  češke  žene,  ki  s  svo- 
jim privatnim  življenjem  in  z  vsem  svojim  javnim  delovanjem 
bleste  kot  sijajen  vzgled  razvite  narodne  zavesti  in  žive  obi- 
teljske  dobrote.  Tudi  Ružena  Jesenska  in  Irma  Geiss- 
lova    sta    nadarjeni,    odlični    češki   pisateljici,    katerima  se 

pridružuje  še  Pavla  Maternova,  ki  je  obogatela  češko 
slovstvo  tudi  z  dovršenimi  prevodi  iz  poljščine. 

Črtice  in  novele,  ki  jih  prinaša  knjiga  .Dekliški  svet*, 
so  sledeče:    Zar  znamo  samo  plesati?    Bogoslava  Sokolova. 

—  Nadjena  i  dovedena.  Vlasta  Pittnerova.  —  Ljubav.  Vilma 
Sokolova.  Arkivarica.  Jelisava  Krasnohorska.  Radi  sa- 
vršene  toilette.  Gabrijela  Preissova.  Stari  stražar.  Božena 
Kunčticka.  —  Češki  otok  pod  njemačkim  valovima.  Vilma 
Sokolova.  Prvi  uspjesi.  Svatopluk  Čech.  Ulovljena  zraka. 
Gabrijela  Preissova.  —  Na  veljačkom  suncu.  Sofija  Podlipska. 

—  Vsa  ta  literarna  dela  pričajo,  da  Stjepan  Radič  v  svojem 
vvodu  ni  pretiraval,  češ,  da  ima  češki  narod  jako  nadarjene, 
visoko  naobražene  pisateljice,  s  katerimi  nastopi  labko  s  po- 
nosom nele  pred  brati  Hrvati,  marveč  tudi  pred  tujci.  Ali  bi 
ne  mogla  izdati  enake  knjige  tudi  naša  .Matica"?         M. 

Kazimir  Przerwa  Tetmajer.  Poljaki  se  ponašajo  z 
bogatim  in  krasnim  slovstvom  svetovnega  ugleda.  Lenarto- 
wicz,  Mickieuicz,  Kraszinski,  Asnyk,  Prus,  Sienkiewicz,  Or- 
zeszkova,  Konopnicka  i.  dr.  so  duševni  velikani,  ki  se  jim 
divijo  ne  le  slovanski ,  marveč  tudi  tujejezični  narodi.  Eno 
najodličnejših  mest  poljske  moderne  zavzema  Kazimir  Tet- 
majer, ki  združuje  v  sebi  neprecenljivo  bogastvo  lirike  Adama 
Asnyka  in  pripovedovalno  spretnost  po  vsemu  svetu  znanega 
Sienkiewicza.  Poleg  M.  Konopnicke  je  Tetmajer  nedvomno 
največji  poljski  lirik  sedanjega  časa,  kateri  skrbno  analizira 
svoja  čustva  in  misli,  svoje  razmerje  k  svetu,  svoje  dvome  in 
občutja ;  pri  vsem  tem  pa  vendar  ni  egoteist.  Tetmajer  je 
strasten  prijatelj  prirode,  ki  mu  razkriva  vedno  nove  vire,  iz 
nje  črpa  njegova  bujna  domišljija  vedno  nove  sujete,  v  njej  se 
oživlja  in  krepi.  Iz  njegovih  pesmi  diha  pristno  poljsko  ter 
zdravo  življenje.  Velika  zakladnica  njegovih  poezij  je  tudi 
antikna  doba  in  nje  junaki ,  ki  so  živeli  lepoti,  umetnosti  in 
ljubezni.  Tetmajer  je  pesnik  rahlo  čuteče  duše,  njegove  pesmi 
so  polne  bajne,  očarujoče  krasote  ter  prave  poezije.  Tudi  kot 
pripovednik  stoji  Tetmajer  na  višini  modernega  poljskega 
slovstva.  Napisal  je  lepo  vrsto  novel  psihološkorealistične  in 
dramatično  živahne  vsebine  ter  finih  črtic,  ki  bi  se  lahko 
imenovale  poezije  v  prozi.  Največjo  slavo  pa  si  je  pridobil 
pisatelj,  ki  šteje  danes  nekaj  nad  30  let,  s  svojim  obsežnim 
romanom  .Angel  smrti",  ki  je  izšel  tudi  že  v  nemškem 
jeziku.  Tu  se  je  pokazal  Tetmajer  pravega  genialnega  moj- 
stra. Kritiki  so  omenjali ,  da  spominja  roman  nekoliko  na 
Sienkie\vicza ,  pozabili  so  pa  pripomniti,  da  je  Sienkie\vicz 
predvsem  epik,  dočim  je  obdržal  Tetmajer  tudi  kot  romano- 
pisec svojo  liriško  osebnost  ter  je  njegovo  pripovedovanje 
gosto  prepleteno  s  pesnikovo  individualiteto.  V  svojih  glavnih 
potezah  je  roman  lirsko  delo,  polno  najfinejše  psihologije,  a 
je  tudi  bogato  epizod  pravega  epičnega  značaja,  ki  so  vse  v 
tesni  zvezi  z  glavnim  dejanjem.  Tetmajer  slika  v  njem  tudi 
živahno,  zanimivo  in  verno  vse  slabe  in  dobre  strani  poljske 
družbe  ter  je  ustvaril  v  svojem  romanu  celo  vrsto  zanimivih, 
jasno  očrtanih ,  tipičnih  značajev.  Predvsem  pa  je  .Angel 
smrti"  pretresujoča  tragedija  visokonadarjenega,  oboževanega 
umetnika,  kiparja  Rdzauicza,  katerega  pogubi  strašna  ljubezen, 
neutešljivo  hrepenenje  po  nevredni  ženski  M.  Tyzwiecki,  ki 
se  je  igrala  ž  njim,  a  ga  potem  lahkomiselno  ostavila.  Niti 
nedolžno,  lepo  in  srčno  preblago  dekle,  ki  je  pripravljeno 
žrtvovati  mu  vse,  ga  ne  more  rešiti  teh  žgočih  vezi.  Prav 
ko  meni,  da  je  zopet  svoboden,  ozdravljen  ter  razbije  zadnji 
spomin  na  nesrečne  čase,  svoj  divni  kip  .Angel  smrti",  tedaj 
zblazni.  Vse  delo  je  prepojeno  s  pristno  poezijo.  Tetmajer 
zavzema  med  modernimi  poljskimi  beletristi  eno  prvih  mest, 
zato  bi  želeli,  da  dobimo  dober  prevod  njegovih  glavnih  del! 

Evgenij  Lvovič  Markov.  Dne  30.  marca  t.  1.  je  umrl 
v  Voronežu  v  68.  letu   znani   ruski    pisatelj  Evgenij  Markov, 


ki  je  deloval  dolgo  vrsto  let  marljivo  ter  uspešno  na  polju 
ruskega  slovstva.  Pisal  je  romane  in  povesti,  kritične  ter  pu- 
blicistične sestavke.  V  vseh  svojih  delih  se  kaže  Markov  in- 
dividualista  svojih  nazorov,  svojega  svetovnega  naziranja. 
Rodil  se  je  Markov  1.  1835  v  kurskej  guberniji  kot  sin  stare 
plemske  rodovine.  Študiral  je  filozofijo  ter  je  bil  spočetka 
učitelj,  pozneje  nadzornik  in  ravnatelj.  Bavil  se  je  mnogo  s 
pedagogiko;  napisal  je  veliko  število  razprav  v  .Ruskem 
Vjestniku",  .Otečestvenih  Zapiskah"  in  v  .Žurnalje  Mini- 
sterstva  Narodnago  Prosveščenija".  Leposlovno  pa  je  začel 
delovati  leta  1872.  Najbolj  znana  njegova  dela  so  romana 
.Črnozemska  morja",  .Breg  morja",  avtobiografični 
spomini  .Gospodiči",  potopisi  .Rusija  v  srednji 
Aziji"  i.  dr.  Veliko  pozornost  je  vzbudilo  1.  1885  njegovo 
delo  .Sofisti  XIX.  veka",  v  katerem  je  razkrival  temne 
strani  sočasnih  odvetnikov.  Markov  je  bil  stalen  sodelavec 
prvih  ruskih  listov  ter  je  napisal  tudi  temeljite  študije  o 
Turgenjevu,  Nekrasovu,  Ostrovskem,  Dostojev- 
skem.  Tolstem,  o  Zoli  in  Daudetu.  Bil  je  tudi  urednik 
kritičnega  dela  lista  .Ruskaja  Rječ".  Markov  je  bil  tudi 
eden  glavnih  osnovateljev  učiteljišča  in  realnega  učilišča  v 
Kursku.  V  vseh  svojih  delih  je  bil  Evgenij  L.  Markov  vedno 
goreč  zaščitnik  in  branitelj  resnice,  pravice  in  idealizma. 

Nikolaj  Mihajlovič  Jazikov.  Dne  4.  marca  so  pra- 
znovali v  Simbirsku  slavnostno  stoletnico  rojstva  N.  M.  Ja- 
zikova,  velenadarjenega  prijatelja  Puškinovega,  poeta  ,Pu- 
škinske  dobe",  ki  je  vzbudil  s  svojimi  prelepimi,  plastičnimi 
verzi  svoj  čas  splošno  zanimanje.  Gogolj  je  dejal  o  njem, 
da  vlada  svoj  jezik,  kakor  Arabec  divjega  konja  in  se  zdi, 
kakor  da  se  ponaša  s  to  močjo.  Jazikove  pesmi  so  dosegle 
za  življenja  avtorjevega  tri  izdaje,  kar  gotovo  ni  malo.  Pr\'e 
njegove  pesmi  so  polne  temperamenta,  pozneje  pa  se  je  lo- 
tila pesnika  neka  melanholija,  da,  celo  apatija,  kar  se  zrcali 
tudi  v  drugi  perijodi  njegovega  pesnikovanja.  Jazikov  je  umrl 
1.  1846.,  ne  da  bi  bil  dovršil  to,  česar  se  je  mogel  od  njega 
nadejati  ruski  narod. 

M.  M.  Manasejna.  Koncem  marca  je  umrla  v  Peter- 
burgu  ena  najslavnejših  ruskih  žensk,  pisateljica  in  zdravnica 
Marija  Mihajlovna  Manasejna,  katere  strogo  znan- 
stvene razprave  zavzemajo  v  medicini  odlično  mesto.  Glavna 
njena  dela,  ki  so  vsa  visokoznanstvena  raziskavanja  ter  pri- 
čajo o  zares  izrednem  duhu  in  o  veliki  učenosti  avtorice,  so 
sledeča:  .0  nenormalnem  delovanju  možgan  sedanjega  kul- 
turnega človeka",  .Psihologija  in  fiziologija  možgan",  .O 
utrujenosti",  -  .Spanje,  tretjina  človeškega  življenja,  ali  fi- 
ziologija, patologija,  higijena  in  psihologija  spanja",  —  .Te- 
melji odgoje  od  prvih  let  življenja  do  popolne  dovršitve  vse- 
učiliščne  naobrazbe",  -  ,0  estetičnem  vprašanju  človeka" 
itd.  Poleg  tega  je  imela  Manasejna  v  Peterburgu  celo  vrsto 
popularnoznanstvenih  predavanj,  katerih  se  je  ljudstvo  vseh 
slojev  vedno  rado  udeleževalo.  Tudi  je  bila  ta  velika  učenja- 
kinja  vešča  mnogih  jezikov  ter-  je  prevela  več  tujejezičnih 
znanstvenih  del  na  ruski  jezik.  Manasejna  je  bila  hči  Rusom 
dobroznanega  arheologa  akademika  Korkunova  ter  žena  ne- 
davno umrlega  profesorja  V.  A.  Manasejna.  Umrla  je  v  60.  letu 
svoje  starosti. 

Valentina  Dmitrijevna.  Novejše  rusko  slovstvo  se 
ponaša  tudi  z  lepim  številom  nadarjenih  ter  že  v  inozemstvu 
priznanih  in  visoko  čislanih  pisateljic.  Eno  prvih  mest  zavzema 
gotovo  Valentina  Dmitrijevna,  hčerka  priprostega  in 
ubožnega  kmeta.  Že  v  najnežnejših  dekliških  letih  je  bila 
vaška  učiteljica,  a  si  je  pridobila  pozneje  —  živeča  še  v  naj- 
bednejših  razmerah  —  tudi  višje  študije.  Valentina  Dmitrijevna 
je  vzbudila  pozornost  najprej  s  črticami,  vernimi  sličicami  iz 
življenja,  polnimi  globokega,  uprav  materinskega  čustva.  Dasi 


197 


sama  rojena  kmetica,  vendar  ne  povišuje  in  odlikuje  pisateljica 
nižjih  slojev  ter  njih  kreposti,  kakor  tudi  ne  zakriva  njih 
napak  in  slabosti.  Črtice,  novele  in  romani  Dmitrijevne  so 
srečno  izbrane  slike,  kakoršne  najdemo  v  resnici  v  življenju 
na  kmetih  ali  po  mestih.  Te  slike  so  navadno  priproste,  a 
prav  v  tej  priprostosti  je  njih  velika  življenjska  moč.  Pred- 
vsem pa  so  dela  Dmitrijevne  bogata  globokega  čustva  ter 
neomajne  vere  v  boljšo  bodočnost:  .Borimo  se,  živimo,  na 
grobovih  padlih  se  rojevajo  novi,  močnejši!"  A  vendar  pi- 
sateljica ni  optimistka,  ki  gleda  svet  skozi  barvano  steklo: 
.Vsakdo,  ki  se  bori,  pripravlja  mrvico  za  boljšo  bodočnost 
človeštva."  Dmitrijevna  je  energična,  treznomisleča  ženska,  ki 
veruje  in  zaupa  v  svojo  moč,  dasi  tudi  včasih  obupuje,  češ, 
da  ne  prinašajo  njena  dela  svetu  nikake  koristi.  Sedaj  piše 
Valentina  Dmitrijevna  roman,  v  katerem  hoče  očrtati  trhlost 
višjih  slojev.  M. 

GLEDALIŠČE  IN  GLASBA. 

Koncerti  ..Glasbene  Matice".  Dne  22.,  23.  in  24.  aprila 
je  imela  .Glasbena  Matica"  koncert,  na  katerem  je  iz- 
vajala s  svojim  mešanim  zborom  in  z  vojaško,  s  civilnim' 
godci  pomnoženo  godbo  oratorij  p.  Hartmanna  pl.  An  der 
Lan-Hochbrunna  ,Sv.  Frančišek".  Oratorij  obsega  tri  velike 
moške  zbore  in  tri  mešane  zbore,  1 1  točk  za  sopran-solo , 
7  točk  za  tenor-solo,  kratek  alt-solo,  takisto  kratek  bas-solo 
dva  dvospeva  alta  in  basa  ter  en  čveterospev.  Večjo  večino 
oratorija  so  torej  izvrševali  solisti  in  orkester.  Dočim  Hart- 
mann,  tirolski  pater  aristokrat,  s  svojim  velikim  delom  na 
Dunaju,  v  Monakovem  in  Rimu  ni  dosegel  posebnega  uspeha^ 
je  slavil  v  Ljubljani  —  kakor  že  poprej  v  Peterburgu  — 
pravcat  triumf.  Trikrat  zaporedoma  je  napolnil  njegov  oratorij 
stolno  (dvakrat)  in  nunsko  (enkrat)  cerkev  ter  vzbudil   nena- 

vadno  zanimanje  med  najširšimi  slogi  slovenskega  naroda,  ki 
je  prihitel  v  Ljubljano  tudi  iz  sosednjih  dežel.  Pevska  zbora 
,G1.  M."  sta  imela  torej  to  pot  priliko,  pred  najmnogobroj- 
nejšimi  zastopniki  naroda  dokumentirati  svojo  vzorno  izvež- 
banost  v  umetnem  petju.  In  brez  ovinka  trdimo,  da  je  sad 
teh  koncertov  najčastnejši  za  .Glasbeno  Matico",  dočim  je 
napravila  impozantna  skladba  sama  na  nas  docela  cerkven 
vtisk.  Strinjamo  se  torej  docela  s  kritiko  profesorja  Hanslicka, 
ki  je  pisal  o  priliki  izvajanja  tega  oratorija  na  Dunaju:  ,lm 
Ganzen  ein  vviirdiges,  sympatisches  Werk,  weniger  fiirs  Kon- 
zert,  wie  fiir  die  Kirche  geschaffen,  vveniger  fiir  den  Musiker 
als  fiir  den  Frommen".  Najgloblji  vtisk  so  zapustili  v  nas 
moški  zbori;  gospodje  šo  peli  rafinirano  poantirano  in  s 
krasnim  občutjem.  Zlasti  psalm  .Laudetur  meus  Dominus", 
spremljan  s  liarpo  in  pianissimo  z  godali,  je  napravil  umet- 
niški užitek.  Ženski  zbor  je  pel  prav  dobro,  dasi  ni  imel 
posebno  hvaležne  uloge.  Orkester  27.  (ves)  in  97.  peš- 
polka  (16  mož)  ter  24  civilnih  goslačev  je  vršil  svojo  veliko 
in  težko  nalogo  v  obče  znamenito,  fino  niansirano  ter  dokaj 
precizno.  Le  trobila  so  nastavljala  semintja  nezanesljivo,  če- 
mur se  pa  spričo  ad  hoc  sestavljenih  godcev  ni  možno  izogniti. 
Solisti  so  bili,  žal,  sami  tujci,  a  bili  so  —  izimši  alt  —  prav 
srečno  izbrani  umetniki.  Gospa  Henrijeta  Kury,  koncertna 
pevka  z  Dunaja,  ima  velesimpatičen,  poln  in  blesteč  sopran, 
izvrstno  šolo  in  fino  muzikalno  predavanje.  Njena  uloga  pri- 
povedovanja je  važna,  vseskozi  recitaloma.  Izvedla  jo  je  do- 
vršeno in  žela  mnogo  priznanja.  Posebno  se  je  odlikoval  za- 
grebški tenorist  g.  Ernest  vitez  Cammarotta.  Njegov  mili, 
krasni,  v  izvrstni  laški  šoli  izvežbani  glas  je  napravil  naj- 
lepši vtisk.  Presimpatično  doneči  tenor  in  muzikalno  mojstrsko 
predavanje  Cammarottovo  je  vsakikrat  elektriziralo  hvaležne 
poslušalce,  da  so  mu  frenetično  ploskali.  Manj  hvaležno 
ulogo  je  imel  basist  g.  S  tej  skal,  ki  je  s  svojim  krasnim, 
ne  prenizkim  glasom  prodrl  najlepše  v  zaključnem  samospevu 
.Franciscus  pauper  et  humilis'.  Pri  vseh  teh  koncertih 
je  dirigiral  gospod  skladatelj  sam.  Njegovo  dirigiranje 
je  izredno  temperamentno  in  energično,  za  gledalce 
gotovo  tudi  zanimivo.  Gospod  Hubad  je  v  teh  dneh 
iznova  dokazal  svojo  veliko  sposobnost  in  vzorno 
vztrajnost.  »Glasbena  Matica'  pa  si  je  vložila  v  svojo 
spominsko  knjigo  nov  list  umetniške  zmage  in  slave. 
Sposobna  je,  izvajati  najtežje  skladbe  ter  zavzema  sedaj 
gotovo  jedno  prvih  mest  med  najodličnejšimi  pevskimi 
društvi  države.  K. 

Vela  Nigrinova.  Heroina  kraljevega  gledališča 
v  Belemgradu  je  že  enaindvajset  let  naša  rojakinja, 
ljubljanska  Slovenka,  gospodičina  Vela  Nigrinova. 
Svojo  gledališko  karijero  je  začela  v  Ljubljani  na 
slovenskem  odru  v  stari  čitalnici  ter  se  učila  gle- 
dališke umetnosti  pri  .Dramatičnem  društvu"  pod 
Stockiom  in  Odijevo,  pokojnima  slovenskima  umet- 
nikoma. V  Belemgradu  deluje  kot  prva  igralka  v 
največjih  ulogah  kot  heroina,  pred  vsem  tragedka. 
Od  začetka  doslej  so  srbski  listi  polni  priznanja  o 
veliki  njeni  umetnosti.  Tudi  Hrvatje  jo  čislajo  kot 
jedno  prvih  jugoslovanskih  umetnic,  saj  je  gostovala 
v  Zagrebu  z  najsijajnejšimi  uspehi.  Vela  Nigrinova 
je  gostovala  tudi  v  Pragi,  Novem  Sadu,  Zemunu  in 
v  notranji  Srbiji.  Te  dni  je  gostovala  zopet  v  Pragi 
na  .Narodnem  divadlu"  s  krasnimi  umetniškimi  zma- 
gami ter  je  Pražane  zase  uprav  navdušila.  Igrala  je 
sledeče  uloge:  ,Ma  da  me  Sans  Gene",  .Damo  s 
kamelijami",  .Monno  Vanno"  in  .Magdo' 
(.Dom").  Praški  listi  so  prinesli  o  umetnosti  naše 
rojakinje   najlaskavejše    ocene;    .Zlata    Praha"    je 

imela  v  številki  25  tudi  njeno  sliko.  Pravično  pa  bi  bilo, 
ako  bi  pri  tej  priliki  ne  zatajevali  njenega  slovenskega 
rodu,  kajti  njena  v  Ljubljani  živeča  obitelj  je  slovenska  ter 
so  tudi  njeni  bratje  in  sestre  (med  njimi  tudi  dve  bivši  slo- 
venski igralki :  Matilda  in  Gizela)  pristni  Slovenci  in  Slo- 
venke !  Slovenci  imajo  malo  velikih  umetnikov  in  umetnic, 
a  z  N  a  v  a  1  o  m  -  P  o  g  a  č  n  i  k  o  m ,  F  r  a  n  j  o  \'  r  h  u  n  č  e  v  o , 
Ign.  Borštnikom  in  Velo  Nigrinovo  se  moremo 
vendarle  častno  pokazati  poleg  večjih  bratskih  narodov! 

Matija  Ban.  Skoraj  pozabljen  od  današnjega  naraščaja, 
je  umrl  14.  marca  v  Belemgradu  85  letni  srbski  književnik, 
dramatski  pisatelj  in  pesnik  Matija  Ban,  ki  je  pisateljeva!  v 
italijanskem,  srbskem  in  francoskem  jeziku.  V  21.  letu  je 
ostavil  Ban  svoj  rojstni  kraj  Dubrovnik  in  šel  v  Carigrad; 
pozneje  je  postal  profesor  italijanske  literature  v  grškem  ko- 
legiju na  otoku  Kalhis.  L.  1844  se  je  odrekel  profesuri  in 
prišel  v  Belgrad.  Prevrat  v  Srbiji  1.  1858,  ki  je  vrgel  Kara- 
gjorgjeviče  in  dovedel  na  srbski  prestol  Obrenovide,  je  bil 
vzrok,  da  ni  postal  Ban  srbski  konzul  v  Parizu.  Ban  je  izdal 
tudi  mnogo  političnih  brošur  ter  se  je  vedno  pogumno  potezal 
za  pravice  svojega  naroda.  Napisal  je  tudi  14  dram,  katerih 
predmet  je  vedno  vzet  iz  srbske  ali  slovanske  zgodovine. 
Nekatere  se  igrajo  še  danes  včasih  v  narodnem  gledališču  v 
Belemgradu.  Dasi  je  napisal  okoli  50.000  stihov,  vendar  se 
niti  sam  ni  smatral  pesnikom,  kakor  tudi  njegove  drame  ni- 
majo višje  književne  vrednosti.  Kot  žumalist,  politik  in  du- 
ševni voditelj  naroda  pa  ostane  Ban  med  Srbi  še  dolgo  ne- 
pozaben. 

„Sneg".  St.  Przybysze\vski  se  je  posvetil  v  zadnjem 
času  popolnoma  dramatični  umetnosti.  Zadnje  njegovo  delo 
je  drama  .Sneg",  ki  jo  je  predstavljala  pr\'ikrat  poljska  družba 
Boleslavskega  v  Peterburgu.  Kritika  meni,  da  je  „Sneg'  naj- 
boljši umotvor  Przybysze\vskega,  dasi  pravzaprav  ni  drama, 
marveč  simfoničen  poem.  Przybysze\vskemu  očitajo,  da  ne 
očrta  dovolj  krepko  in  jasno  značajev  svojih  junakov  ter  da 
ignorira  docela  takoimenovane  zunanjosti  in  ga  zanima  iz- 
ključno le  duša.  Da  pa  more  pokazati  z  uspehom  na  odru 
samo  dušo,  se  zateka  k  —  simbolu.  Realni  sujet  drame  .Sneg" 
je  sledeči:  Umetnik  Tadej  se  seznani  z  Evo,  ki  si  pridobi 
nad  njim  silno  oblast.  Z  ljubeznijo  do  Eve  je  v  Tadeju  ne- 
razdružno  bolestno  hrepenenje  po  nečem  novem,  po  še  ne- 
znanem svetu;  in  šele  tedaj  se  osvobodi  Tadej  teh  mučitelnih 
čarov,  ko  se  loči  od  Eve.  Našel  je  v  Bronki,  Evini  dobri 
prijateljici,  tiho  srečo.  Ko  je  Tadej  od  doma,  povabi  Bronka 
Evo  k  sebi,  toda  Tadej  se  vrne  in  snide  se  z  Evo,  kar  ga 
silno  vznemiri.  Bori  se  s  seboj,  z  Evo,  toda  zaman.  V  hiši 
je  tudi  Tadejev  brat  Kazimir,  ki  ve  vse  in  se  trudi,  da  bi 
odvrnil  bližajočo  se  nesrečo.  A  že  je  zagrmelo.  Bronka  skoči 
v  vodo,  malo  prej  pa  storita  Tadej  in  Eva  isto.  —  To  je 
pravzaprav  le  okvir  drame,  ki  je  prenapolnjena  z  bujno  ter 
uprav  eksotično  simboliko  Przybyszewskega.  Stvarjanje,  umet- 
nost, ta  velika,  mameča  muka,  to  hrepenenje  po  neznanem, 
nedosežnem,  ki  se  pojavlja  pač  vsakokrat,  ko  hoče  umetnik 
kaj  izvesti,  vsega  tega  simbol  je  Eva.  Toda  nasprotna  tej 
vzvišeni  muki  je  v  umetniku  tudi  človeška  želja  po  tihem 
pristanišču,  po  zemeljski  sreči.  Tadej  je  premagal  to  hrepe- 
nenje in  je  našel  srečo  pri  Bronki.  Toda  ne  za  dolgo.  Vzbu- 
dilo se  je  v  njem  .hrepenenje  po  hrepenenju",  nepremagljiva, 
nevzdržna  sila,  kateri  se  je  udal  po  brezuspešnem  boju;  in 
vlekla  ga  je  iz  tihega  pristana  v  .nova  morja".  Przybysze\vski 
je  ustvaril  sintetično  dramo,  ki  simbolizuje  s  pomočjo  navad- 
nega dogodka  v  življenju  njega  razmerje  k  bistvu  življenja 
in  razjasnuje  tako  bistvo  samo.  Njega  ne  zanimajo  realna 
dejstva,  temveč  le  .mistično  morje  teme",  po  katerem  pol- 
zimo, kakor  na  tanki  ledeni  skorji.  M. 


VELA  NIGRINOVA. 

A.V.  Suhovo-Kobylin.  Blizu  Niče  je  umrl  te  dni  znani 
ruski  dramatični  pisatelj  .Aleks.  Vasiljevič  Suhovo-Kobylin. 
Pokojnik  je  pripadal  vrsti  starih,  toda  ne  še  pozabljenih  ruskih 
pisateljev.  Rojen  1820.  I.,  je  dovršil  višje  študije  na  moskov- 
skem vseučilišču,  a  se  poprijel  kmetijstva  in  konjereje.  Sredi 
kmetskega  življenja  je  pokojnik  v  petdesetih  letih  minulega 
stoletja  napisal  znamenito  komedijo  .Svadba  Krečinskago" 
in  potem  celo  vrsto  dramatičnih  umotvorov,  ki  so  proslavili 
A.  V.  Suhovo-Kobylina  kot  izbornega  dramatičnega  pisatelja 
ter  mu  zagotovili  odlično  mesto  v  zgodovini  ruske  književ- 
nosti XIX.  stoletja.  Preteklost  Kobylina  je  bila  jako  burna. 
Svoja  mladostna  leta  je  prebil  deloma  v  Parizu,  odkoder  je 
pripeljal  v  svojo  domovino  ljubico  Francozinjo  Simon,  ki  sta 
jo  umorila  Kobylinova  služabnika,  a  sta  se  pred  sodiščem 
zadnji  dan  pred  obsodbo  zlagala,  da  sta  storila  zločin  le  na 
povelje  svojega  gospodarja.  Tako  je  bil  premožni  Kobylin 
dolgo  vrsto  let  v  preiskovalnem  zaporu,  ko  se  je  končno  do- 
kazala njegova  nedolžnost,  k  čemur  so  mu  morali  pripomoči 
bogati  in  odlični  sorodniki  s  svojim  uplivom  in  denarjem.  V 
j  eči  je  spoznal  bogati  aristokrat  grozno  demoralizacijo  te- 
danjih sodišč,  vso  nizkost  in  podkupljivost  ruskih  uradnikov; 
v  ječi  je  vzklil  in  se  razvil  ta  veliki  satirični  talent.  Koby- 
linove  drame  .Zadeva",  .Dobri  stari  časi",  .Tarelkinova  smrt" 
i.  dr.  so  krvava  satira  in  brezobzirna  slika  edanjih  socialnih 
razmer  v  Rusiji.  Zato  pa  stavlja  ruska  kritika  Kobylino\a 
dela  v  isto  vrsto  s  proizvodi  Oogolja  in  Gribojedova.     P.  M. 

„Svetnik".  Žaloigra  v  5  dejanjih,  spisal  Paul  Hcyse. 
Koncem  marca  so  igrali  v  Hamburgu  z  velikim  uspehom  novo 
dramo  Heyseja  .Svetnik",  v  kateri  se  bori  paganska  strastnost 
s  krščansko  askezo.  .Svetnik"  je  v  neki  jami  pri  Niceji  živeči 
puščavnik  Aulus  Numerius.  Pri  njem  se  skriva  Severus,  ki 
je  v  ljubosumnosti  zabodel  Licinija,  nečaka  cesarja  Konstan- 
tina. Severus  in  Licinius  sta  ljubila  Tycho,  soprogo  prefekta 
Aeliana.  Tycha  pa  se  je  udala  le  Liciniju;  zato  pa  vendarle 
sledi  morilcu  ter  ga  omreži  izlahka.  Toda  tudi  puščavniku 
vdahne  silno  strast.  Značajni  .svetnik"  pa  noče  pasti  ter  za- 
torej utopi  zapeljivko.  Aulus  Numerius  umre  na  grmadi.  Grehu 
je  utekel  z  zločinom  in  mora  poginiti. 

Emest  Legouve.  8.  marca  je  umrl  v  Parizu  dramaturg, 
poet,  kritik   in   pisatelj   Emest  Legouve,  tovariš  Scribeja,  v 

starosti  97  let.  Od  1.  1855.  je  bil  član  akademije  .nesmrlnikoV  . 
Legouve  je  a\'tor  znamenite  ter  popularne  drame  .Adrienne 
Lecouvreur*.  Posebno  pa  je  znan  Legouve  kot  goreč  za- 
ščitnik ženske  enakopravnosti.  L.  1848 — 19  je  imel  v  .CoUege 
de  Fran(;e'  celo  vrsto  predavanj,  v  katerih  je  slikal  žalostni 
položaj  francoske  žene  ter  povdarjal  opetovano,  da  je  delo 
svoboda,  življenje.  Ta  predavanja  so  imela  velikanski 
praktičen  uspeh  v  Franciji  in  tudi  drugod.  Legouve  je  bil 
znamenit  kot  blesteč  retorik,  in  je  bil  zato  tudi  imenovan 
učiteljem  retorike  v  .Ecole  normale  de  Sevres".  M. 

„Novi  akordi".  Št  4.  Zbornik  za  vokalno  in  instru- 
mentalno glasbo.  Urejuje  dr.  G.  Krek. 

.Impromptu"  za  klavir  J.  Prochazke  je  ljubka, 
otožna  in  lahka  skladba.  Prvi  del  commodo  je  vsekakor 
boljši  kakor  predolgi  appassionato  z  lomljenimi  akordi  — 
v  obeh  rokah  enako  in  brez  premembe. 

Gerbičeva  .Rožmarin"  za  ženski  zbor  in  klavir  je 
jako  blagoglasna,  ne  pretežka,  precej  umetna  skladba.  Srednji 
stavek  ,ah,  ti  si  priča"  —  do  —  .le  usahni"  je  jako  lep, 
izrazovit.  Druzoviča  harmonizacija  narodne  ,Je  pa  davi 
slanca  pala*  z  vodilnim  glasom  v  I.  basu  ne  ugaja.  V  prvem 
delu  je  melodija  preveč  obložena  s  tenorji,  v  drugem  delu 
je  napev  skoraj   tuj. 

.Žalost'  za  mešan  zbor  je  pa  dobra,  efektna,  škoda, 
da  prenizko  postavljena;   radi  samega  zadnjega  g  v  sopranu 

—  (stal  bi  lahko  cis)  ni  bilo  treba  za  terco  prenizko  postavljati 
cele  pesmi. 

R.  Savinova  .Predsmrtnica"  za  glas  in  klavir  je 
krasna  glasbena  cvetka,  odlikujoča  se  po  bogati,  bujni  mo- 
dulaciji,  ki  pa  ni  vsiljiva,  ampak  se  prijetno  zliva  z  enega 
akorda  v  drugi.  Klavir  spremlja  samostojno  in  zelo  izrazovito 
čustva  polno  in  krasno  arijo  recitali vo. 

Dr.  G.  Kreka.  .Slavnostna  predigra"  za  orgije 
je  precej  efektna,  a  malo  prekratka,  in  je  le  deloma  v  duhu 
cerkvene  glasbe  pisana,  najmanj  sklep  v  fff.  V.  Parmova 
koračnica  .Ne  udajmo  se'  glasbeno  pač  ne  izraža,  česar 
pod  naslovom  pričakujemo,  a  je  sicer  v  prvem  delu  prav 
prijetna,  škoda,  da  jej  manjka  enotnosti;  prvi  odstavek  je  v 
duhu  ogrskih  narodnih,  drugi  odstavek  pa  v  dunajskem  žanru  ; 
trio  ni  s  tema  v  nikaki  zvezi  in  manj  prikupljiv,  ritmični  tok 
za  solom  v  basu  je  neprijetno  zadržan.  .Mladi  vojaki"  bi 
bolje  opravičili  gornji  naslov. 

List  ima  v  prilogi  prav  lepo  in  dobro  pogojeno  sliko 
skladatelja  in  vodje  .Glasbene  matice"  v  Ljubljani,  gospoda 
Fr.  Gerbiča. 

„Novi  akordi".  Št.  5.  Spominski  1  i  s  t"  E.  Adamiča 
je  simpatična  klavirska  točka,  ki  priča  o  glasbeni  nadarjenosti 
in  napredku  skladatelja.  .Poslednja  noč",  uglasbil  I.  Pro- 
chazka  za  en  glas  in  klavir  ne  bo  povsem  zadovoljila.  Glas 
je  nepotrebno  s  pavzami  po  interpunkciji  prevečkrat  razkosan . 
Glasbeni  izraz  zaostaja  za  besedilom  —  manjka  stopnjevanja. 

—  Na  to  besedilo  so  svoječasno  razpisali  ,NovL  akordi"  na- 
grado, —  ki  je  pa  nihče  ni  dobil;  vsekakor  bi  pa  bilo  zani- 
mivo za  primerjanje  priobčiti  še  eno  teh  skladb. 

.Fugirana  predigra"  E.  Komela  za  orgije  je 
prav  dobra,  kontrapunktistično  zanimiva  in  efektna,  ne  pretežka; 
motiv  je  markanten,  za  fugo  prav  sposoben.  Orgljavec  najde 
malo  enako  dobrih  in  pripravnih  fug  domačih  skladateljev. 

.Slanica",  moški  zbor,  uglasbil  dr.  A.  Sch\vab,  je 
kratka  skladba  navadne  fakture,  brez  posebnih  glasbenih  za- 
nimivih detajlov. 

.List  v  album'  za  klavir  R.  Savina  je  prijetna 
18  taktna  igračica. 

.V  brez  u  p  n  o  s  t  i',  za  glas  in  klavir,  uglasbil 
dr.  G.  Krek,  je  deklamatorično  znamenita,  jako  izrazpvita 


skladba,   ki  seveda  tudi  ne  pogreša   skladatelju   priljubljenih 
secesijskih  glasbenih  cvetk  harmonije  in  modulacije. 

,V  gozdu"  za  mešan  zbor  E.  Adamiča  je  preeno- 
lična;  srednji  odst^-ek  je  pa  lep  —  prvi  in  zadnji  naveličata. 

.Bolne  rože'  za  glas  in  klavir,  uglasbil  J.  Pro- 
chazka,  bode  ugajala,  iz  nje  veje  jako  prijeten,  skoraj  na- 
roden ton. 

Mešani  zbor  .Povejte  ve  planine",  uglasbil 
dr.  G.  Krek,  je  zbog  bujne  harmonije  in  živahnega,  samo- 
stojnega postopanja  zadnjih  glasov  efektna  skladba;  —  za 
sopran,  žal,  v  obče  prenizka. 

Zvezek  krasi  kot  priloga  izboren  portret  skladatelja 
in  učitelja   .Glasb,  matice",  gosp.  Jos.  Procliazke. 

Antonovič. 

„Lujiza".  Uglasben  roman.  -  Gustav  Charpentier. 
Uglasben  roman  pisan  v  koncizni,  živahno  muzikalni  prozi, 
-  to  je  nekaj  čisto  novega !  In  vendar  je  ta  opera  —  smemo 
li  tako  imenovati  ta  uglasbeni  roman  —  na  pariški  .rOpera 
Comique",  odkar  se  je  pela  .Carmen",  dosegla  največje 
uspehe.  Opera  vobče,  poWagnerju  hiperidealizovana,  je  postala 
že  anemična.  Doslej  so  bili  junaki  oper  največkrat  bogovi, 
kralji,  zgodovinske  ter  mistične  osebe,  redkokdaj  so  bile  osebe 
iz  prostega  naroda. 

Mlada  šivilja  Lujiza,  delavčeva  hči,  ljubi  Juliena,  ki 
jo  snubi,  Lujizini  stariši  pa  ga  odslove.  Krasen  je  miheu 
druzega  akta.  Sredi  med  realističnimi  cestnimi  tipi,  med  po- 
metači,  starinarji,  žganjarji,  mlekaricami  in  stražniki  simboličen 
element:  ponočnjak,  stopajoč  grešno  pot  na  Montmartre.  V 
tretjem  dejanji  opeva  srečna  dvojica  svojo  ljubezen.  V  zlatih 
žarkih  leži  pred  njima  Pariz.  Dejanje  je  polno  bujne  fantazije, 
pikre  ironije,  pestre  bizarnosti.  V  četrtem  dejanji  pride  do 
strastnega  razgovora  med  očetom  in  hčerjo,  ki  se  vrne  v 
svet,  k  ljubimcu,  ostavivši  za  seboj  starše,  ki  ne  razumejo, 
da  ima  vsak  individij  pravico,  neodvisno  živeti  in  uživati  srečo. 

Godba  je  živahna:  polna  krvi  in  življenja.  Iz  Charpen- 
tier-jeve  cestne  simfonije  odseva  patetična,  sentimentalna  sim- 
bolika. Diven  je  trenotek,  ko  prihaja  oče:  v  globokem  des- 
durju  v  dolgih  taktih  buči  bas,  sledi  mu  izrazit  cello.  V 
drugem  dejanji  se  mu  je  omililo  poetično,  melanliolično 
ozračje,  ki  visi  nad  ulicami;  jutranja  megla  plava  v  zvokih. 
Doneč  takt  v  šestosminkah  nas  vvede  v  družbo  šivilj.  Kakor 
omamljene  so  deklice  od  vabečih  glasov  serenade.  Njih  od- 
govor je  ganljiv.  Duet  zaljubljencev  spočetka  tretjega  dejanja 
se  spaja  v  krasno  arijo.  Nato  se  začno  oglašati  zapeljivi  pa- 
riški valčki.  Mogočno  rasto,  prehajajoč  v  misterijozen  kaos. 
To  je  kakor  himna  na  Pariz.  Bizarne  koračnice  tvorijo  vvod 
k  ponočni  veselici,  ki  se  stopnjuje  z  divjo  veselostjo.  Najvišje 
se  je  povzpel  skladatelj  v  četrtem  dejanji  v  arijoznem  mono- 
logu Lujizinega  očeta.  Ljubka  je  uspavanka,  ki  jo  peva  starec. 
Nastop  med  očetom  in  hčerjo  tvori  veliko  dramatično  silo. 
Zopet  odmevajo  pariški  valčki,  bakhantično,  orgiastično  nara- 
ščajo ter  nas  trgajo  seboj  ...  V  instrumentaciji  je  Champentier 
mojster  dovršene  tehnike.  F.  K — vec. 


UMETNOST. 

Valvasor  in  Prešeren.  Dva  spomenika  dobi  kmalu 
naše  glavno  mesto.  Kip  najslavnejšega  zgodovinarja  Kranjske, 
Valvasorja  in  kip  najodličnejšega  pesnika  slovenskega,  Pre- 
šerna, se  postavita  v  okras  iz  poiresnih  razvalin  tako  lepo 
vzcvetujočega  mesta.  Ganglov  Valvazor  kaže  zrelega 
moža  dolgih  kodrov,  na  desno  obrnjene  glave,  v  plemiški 
obleki  in  z  mečem,  z  valovitim  plaščem  preko  leve  rame; 
desnica  je  pripovedovalno  iztegnjena,  levica  pa  je  s  knjigo 


' 


200 


oprta  ob  levi  bok.  Soba  stoji  na  trojntm,  piramidno  se  zo- 
žiijoi^em  podstavku;  na  vrhnjem  kamnu  je  priprost  napis: 
Valvazor.  Tudi  prekrasni  Zajcev  spomenik  pesnika  Pre- 
šerna je  že  domalega  izgotovljen;  le  še  divnoprelestna  vila 
potrebuje  zadnje  dovršitve.  Neumorni  in  vzorno  vztrajni  Zaje 
je  ustvaril  Slovencem  spomenik  Prešerna,  ki  bo  delal  čast 
inojstm,  narodu  in  pesniku. 

Kipci  slovenskih  literatov.  (jospod  Jernej  B.lhovec, 
trgovec  s  papirjem  in  umetninami  v  Ljubljani,  je  založil  več 
manjših  doprsnih  kipcev  slovenskili  literatov,  ki  naj  služijo 
v  okras  pisalnim  mizam  ali  dekoračnim  divanom.  Ti  kipci 
predstavljajo  Prešerna,  Vodnika,  S I  o  m  š  e  k  a ,  Josipa 
Jurčiča,  Sim.  Jenka,  Simona  Gregorčiča  in  Janka 
Kersnika.  Napravljeni  so  po  fotografijah  ali  znanili  slikah. 
V  večjem  formatu  je  izdal  sedaj  tudi  Prešernov  doprsni  kip. 
Teh  kipcev  sicer  ni  možno  soditi  s  stališča  umetnosti,  vendar 
delajo  prav  simpatičen  vtisk.  Kako  si  jih  je  narod  želel  in 
kako  mu  ugajajo,  dokazuje  dejstvo,  da  je  prva  izdaja  kipcev 
docela  razprodana  ter  da  je  moral  izdati  založnik  novo  serijo 
v  večjem  formatu.  Prešeren  je  izšel  celo  že  v  treh  izdajah. 
Obžalovati  je,  da  se  naši  domači  kiparji  ne  bavijo  s  tako 
majhnimi  portretnimi  kipci.  Drugorodni  kiparji  dokazujejo, 
da  se  more  tudi  na  tem  polju  ustvariti  marsikaj  strogo  umet- 
niškega in  ni  treba  za  to  šele  velikih  dimenzij  in  naročil.      K. 

Slike  Srečka  Magoliča.  Sodelavec  našega  lista,  go- 
spod Magolič  je  razstavil  minoli  mesec  v  izložbi  L.  Sch\vent- 
nerja  štiri  pokrajinske  oljnate  slike:  .Razvaline  celj- 
skega gradu"  (glej  reprodukcijo  v  4.  zvezku  , Slovana"), 
.Partija  iz  Mestnega  loga",  , Idila  s  Posavja",  ,Iz 
zagrebške  okolice".  Skrbna, realistična  risba,  vestno  opa- 
zovanje luči,  prijetno  zbrane  barve  in  poetično  občutje  od- 
likujejo vse  te  pokrajinske  slike.  S.  Magolič  ni  nikak  secesio- 
nist  najskrajnejše  modne  smeri,  vendar  pa  pristaš  impresio- 
nizma v  zmerni  stopnji.  Zato  delajo  njegove  slike  vedno  sim- 
patičen vtisk,  ter  prinašajo  jugoslovanski  listi  radi  njegova, 
tudi  po  vsebini  slovenska  dela.  Bosenska  .Nada"  je  prinesla 
v  8.  štev.  lepo  reprodukcijo  Magoličeve  slike  po  originalu. 
Tudi  .Slovan"  priobči  še  več  njegovih  slik  iz  naše  lepe, 
motivov  bogate  domovine.  K. 

Vlahe  Bukovac  na  Dunaju.  Začetkom  tega  leta  je 
razstavil  znameniti  hrvatski  slikar  Vlaho  Bukovac  na  Du- 
naju pri  Artinu  več  svojih  najboljših  slik,  o  katerih  se  je  du- 
najska kritika  izrekla  jako  laskavo.  Zlasti  Bukovčevi  portreti 
so  izzvali  največje  zanimanje  in  priznanje  ter  so  občudovali 
strokovnjaki  njegovo  tehniko ,  kolorit  in  izborno  razdelitev 
luči.  Vsi  nemški  listi  so  pisali  o  Bukovčevih  slikah  objektivno, 
dasi  strogo  ter  so  vsi  priznavali,  da  je  Bukovac  visokonadarjen 
slovanski  umetnik. 

Pavel  Osipovič  Kovalevskij.  Spočetka  80.  let  je  za- 
vzelo rusko  slikarstvo  vojen  nakrat  povsem  drugo  smer.  Prej 
so  stavljali  slikarji  bojno  polje  v  neko  mamljivo  luč,  strelni 
dim  je  zakril  s  svojimi  oblaki  vse  strašne  prizore,  pok  pušk 
in  topov  je  zaglušil  ječanje  ranjencev  in  umirajočih.  Vojna 
je  bila  nekaj  heroičnega,  vzvišenega.  Toda  pojavil  se  je  Ve- 
reščagin  in  pokazal  je  vojno  v  vsej  njeni  grozovitosti.  In  ob- 
činstvo je  bilo  presenečeno,  prenehalo  je  ljubkovati  z  vojno, 
zamislilo  se  je  v  nje  podrobnosti.  —  Med  najslovitejše  in 
zadnje  predstavljalce  prejšnjega  slikarstva  bojev  šteje  ne- 
dvomno koncem  februvarja  umrli  Pavel  Osipovič  Ko- 
valevskij, ki  je  bil  učenec  znamenitega  B.  P.  Villevalda, 
in  katerega  slike  so  vzbujale  na  domačih  in  inozemskih  raz- 
stavah tekom  35  let  vedno  veliko  pozornost.  S  posebno  lju- 
beznijo in  skrbnostjo  je  slikal  Kovalevskij  zlasti  konje  na 
svojih  bojnih  slikah;  posvetil  jim  je  mnogo  večjo  paznost 
nego  osebam.    Vehko   zanimanje  je  vzbudila  njegova   slika 


.Prvi  dan  bitke  pri  Lipsiji  I.  1813.,  za  katero  je  bil 
tudi  v  tujini  častno  odlikovan.  Tudi  slika  .Razkopi  v  oko- 
lici Rima"  mu  je  pridobila  lepih  nagrad  v  Parizu,  Berolinu 
in  v  Rusiji.  Poslednje  razstavljene  slike  Kovalevskega  so  bile 
ilustracije  k  romanu  Tolstega  .Vojna  in  mir",  ki  so  krasile 
eno  zadnjih  akademiških  razstav  v  Peterburgu.  M. 

Rusinja  Terezija  Feodorovna  Ries  je  razstavila  v 
dunajski  .Secesiji"  nagroben  spomenik.  Kiparica  je  v  Moskvi 
rojena  in  na  Dunaju  pri  mojstru  Edm.  Hellmerju  do  umet- 
niške višine  dozorela  ruska  Židinja.  Njena  glavna  dela  so: 
.Čarovnica",  .Lucifer",  .Poljub",  .Smrt",  .Nepremagljivi"  in 
.Sv.  Barbara".  V  svojih  umotvorih  obdeluje  navadno  miselne 
probleme  z  moško  močjo  in  realistiko.  Če  je  Orlik  umetnik 
y.i-H;'y/.f,j,  je  Feodorovna  Ries  kraljica  čutov.  Zamisel  njenega 
najnovejšega  dela  je  genialna,  grandioznj,  izpeljava  smela. 
Tu  ni  nobenih  svetilnic,  bakelj,  smrtnih  angcljev  itd.,  nekaj 
čisto  novega :  umetnica  ne  izraža  bridkega  slovesa  od  zemlje, 
ampak  blaženo  združitev  duše  z  Bogom.  Ta  mistično  religi- 
jozna  misel  je  izražena  v  preprostih ,  a  očarujočih  formah. 
Nag  mladenič  se  hrepeneč  spenja  proti  nebu,  oblačna  roka  mu 
lega  na  ramena,  megleno  obličje  se  mu  priklanja,  kot  bi  mu 
hotelo  pritisniti  na  čelo  poljub  blaženosti.  Kar  razumevamo  v 
besedi  .blaženost",  vse  je  izraženo  v  tem  kipu.  Kako  nepri- 
siljena je  ta  združitev  duše  z  Bogom !  Umetnica  je  pač  stala 
pri  tem  delu  nad  vsemi  verskimi  naziranji  ter  je  naravno^t 
črpala  iz  posode  čustev  in  hrepenenj.  Takega  plastičnega 
umotvora  še  ni  videla  dunajska  secesija.  Umetnica  se  pač 
naslanja  nekoliko  na  Francoza  RoJina  in  Rusa  Antokolskega, 
dva  častivredna  vzornika.  Fr.  K — vec. 


TEHNIKA. 

Raoul  Pictet,  rojen  1.  1842,  fizik  v  Genevi,  ki  je  znan 
po  svoji  iznajdbi,  kako  je  izpremeniti  permanentne  pline  v 
tekočino,  je  predkratkim  povodom  nekega  znanstvenega  raz- 
pravljanja zelo  zanimivo  razodel  svoje  misli  o  tej  svoji  iz- 
najdbi. Pictetu  se  je  prvemu  posrečilo,  potoni  velikega  pri- 
tiska in  nizke  temperature  izpremeniti  zrak  v  teko- 
čino. Glavna  misel,  ki  ga  je  dovedla  k  tej  iznajdbi,  je  bila, 
ceno  dobivati  iz  zraka  kisik,  ki  je  za  animalia  najvažnejši 
element.  Po  Pictetovem  načinu  dobljeni  kisik  je  tako  cenen, 
da  se  odpre  v  bodoče  v  vsakem  mestu  centrala  za  dobivanje 
kisika,  ki  se  potem  potom  cevi  izpelje  v  posamezne  hiše, 
kakor  sedaj  voda,  plin  ali  pa  elektrika.  Naše  gospodinje 
bodo  kaj  vesele  te  naprave,  kajti  premog  v  štedilniku,  v 
katerega  je  napeljana  cev  s  kisikom,  gori  kot  netilo  ter  pro- 
vzroča  veliko  višjo  temperaturo.  Vse  jedi  bodo  hitreje 
in  bolje  prekuhane  in  bo  mogoče  s  premogom,  ki  se  rabi 
sedaj  za  en  mesec,  kuriti  četrt  leta.  Tudi  v  pečeh  v  sobah 
bode  naravnost  napeljan  kisik.  Tu  zopet  prihranimo  na  kur- 
javi, poleg  lega  pa  nam  ne  bode  ogenj  v  peči  jemal  potreb- 
nega kisika  iz  zraka  v  sobi.  V  dvoranah,  kjer  se  nabira  mnogo 
ljudstva,  se  kaj  hitro  izpridi  zrak,  in  pozornost,  s  katero  slede 
poslušalci  predavanju,  se  vsled  ovirane  presnove  hitro  izgublja. 
A  v  bodoče  se  odpre  v  pravem  času  cev,  ki  napolni  vso  dvo- 
rano s  čistim  zrakom  višin,  nakar  zopet  ožive  vsi  poslušalci 
in  more  predavatelj  koncem  svojega  govora  računati  na  isto 
pozornost  svojih  poslušalcev  kot  v  začetku  Lestenci  v  bodoče 
sploh  odpadejo.  Na  stropu  sobe  ali  dvorane  gori  pod  motnim 
steklom  luč,  katero  pomnožuje  kisik  v  tohko,  da  je  po  vsej 
dvorani  tako  jednakomerno  razsvetljeno,  kakor  po  dnevi.  V 
bodoče  nas  tedaj  ne  bodo  motile  v  oko  posamezne  svetlobne 
točke,  kakor  danes  petrolejke,  plinovke  ali  obločnice,  temveč 
se  vvede  splošno  .raztresena"  svetloba,  ki  ne  bode  več  kvarila 


201 


toliko  oči,  kakor  današnja  umetna  razsvetljava.  Toliko  dobrega 
nam  je  tedaj  pričakovati  po  Pictet-ovili  mislih  od  kisika  v 
bodoče.  To  je  pač  le  poraba  v  hiši.  Poleg  tega  se  pa  uporabi 
kisik  še  v  večji  množini  kot  danes  v  tehniki,  kakor  v  plavžih 
pri  izdelovanju  kovin,  v  kmetijski  kemiji  in  drugod. 

Pupinov  telefon  na  velike  daljave.  Govorjenju  po 
telefonu  so  stavljene,  kar  se  tiče  daljave,  do  katere  je  mogoče 
še  razločno  govoriti,  gotove  meje.  Tako  je  mogoče  telefonirati 
potom  žic,  ki  so  napeljane  v  zraku,  do  daljave  1000  kilometrov. 
Potom  kabljev  pa  do  daljave  30  do  40  kilometrov.  Žica,  po 
kateri  teče  valoviti  elektriški  tok,  ki  nastane  pri  telefoničnem 
govorjenju,  stavi  temu  toku  gotov  upor,  takozvani  elektriški 
upor,  ki  oslabi  pr\otni  tok.  Poleg  tega  se  izgubi  mnogo  na 
pn-otni  sili  toka  po  elektriški  kapaciteti  vsakega  vodila.  Vsled 
te  kapacitete  nastanejo  v  žici  poleg  prvotnega  toka  sekundarni 
toki  ali  pa  vkladni  toki,  ki  oslabe  prvotni  elektriški  tok  pri 
dolgi  žici  tako,  da  se  preko  spočetka  omenjene  daljave  ne 
more  več  telefonirati. 

Doslej  se  je  tej  elektriški  kapaciteti  izogibalo  s  tem, 
da  so  dali  žici  močnejši  prerez.  Močnejše  žice  pa  seveda 
neprimerno  podraže  vso  napravo.  Drugo  sredstvo  proti  temu 
je  pa  tudi  takozvana  lastna  indukcija  dotične  žice.  Vsak 
elektriški  tok  v  žici  ne  provzroča  namreč,  kakor  hitro  sam 
nastane  ali  poneha,  novega  drugega  toka  le  v  sosedni  žici, 
ampak  tudi  v  isti  žici  sami.  Ti  toki  se  nazivljajo  indukcijski 
toki,  in  je  njih  smer  ravno  nasprotna  pnotno  imenovanim 
vkladnim  tokom.  Ti  indukcijski  toki  uničijo  tedaj  vkladne  toke, 
vsled  česar  se  uničijo  uplivi,  ki  branijo  elektriškemu  toku  daljšo 
pot.  Ta  lastna  indukcija  žice  se  doseže  s  finimi,  izoliranimi 
žicami,  ki  so  navite  na  vretencih.  Take  vretence  treba  vklopiti 
v  gotovih  razdaljah,  da  se  kapaciteta  vodila  zmanjša  s  pomočjo 
lastne  indukcije. 

O  tem  sredstvu  se  je  sicer  že  dolgo  vedelo,  vendar 
ni  bilo  mogoče  do  sedaj  ž  njim  doseči  v  praksi  velikih  uspehov. 
Sedaj  je  nastopil  v  Ameriki  profesor  Pupin,  rodom  Srb,  ki 
je  potom  mnogih  preizkušenj  matematično  natančno  določil, 
v  kakšni  razdalji  in  po  katerih  zakonih  treba  te  vretence 
vklopiti  v  vodilo,  da  se  uniči  elektriška  kapaciteta  saj  deloma. 

Poizkusi  na  podlagi  Pupinovih  pravil  so  dokazali  pra- 
vilnost njegovih  raziskavanj  in  bo  sedaj  mogoče  telefonirati 
4krat  do  Škrat  tako  daleč  kakor  do  današnjega 
dne.  Omogočeno  bo  tedaj  telefonično  govoriti  na  vsem 
evropskem  kontinentu,  ker  nista  na  njem  nobena  kraja  v 
toliko  oddaljena ,  da  bi  ju  ne  zvezal  elektriški  tok  tele- 
fona. Najdaljša  evropska  telefonska  proga  je  sedaj  proga  iz 
Berolina  v  Pariz,  ki  je  1200  kilometrov  dolga  in  pri  kateri 
se  rabi  vsled  elektriške  kapacitete  žica,  ki  je  5  milimetrov, 
tedaj  zelo  močna.  S  tako  žico  pa  bo  sedaj  po  Pupinovem 
načinu  omogočeno  govoriti  telefonično  na  daljavo  4800  kilo- 
metrov,  to  je  n.  pr.  iz  Gibraltarja  v  Petrograd. 

Ing.  J.  F. 

Novejši  Teslovi  poizkusi.  Izmed  veleumov  človeških 
zavzema  odlično  mesto  slavni  fizik  Nikolaj  Tesla.  Rodom 
je  Hr\at  (rojen  1856.  leta  v  Smiljanu),  torej  Slovan,  za  ka- 
terega se  zanima  ves  učeni  svet  in  njegove  iznajdbe  uteg- 
nejo tudi  nas  zanimati.  Živi  že  mnogo  časa  v  Ameriki,  v  no- 
vem praktičnem  svetu,  kjer  ima  ugodno  polje  za  svoje  velike 
iznajdbe  na  elektrotehničnem  polju.  Že  dosedaj  je  dosegel  s 
svojimi,  v  prvi  vrsti  praktičnimi  iznajdbami  takšne  uspehe, 
da  ga  primerjajo  Američani  z  Edisonom.  Najprej  je  zaslovel, 
ko  je  s  pomočjo  elektrotehnike  porabil  velikanske  sile  nia- 
garskega  vodopada,  ki  se  cenijo  na  16  milionov  konjskih 
sil,  s  tem,  da  je  Iznašel  izpreminj  alnl  tok.  Tesla  je  ob- 
enem s  francoskim   zdravnikom   d'  Arconvalom   dokazal,   da 


toki  visoke  napetosti  ne  škodujejo  človeškemu  orga- 
nizmu, kakor  se  je  sklepalo  dotlej  iz  navadnih  poizkusov. 
Vsled  tega  se  porabljajo  dandanes  v  zdravilstvu  za  živčne 
bolezni  z  velikim  vspehom.  Takšen  tok  ne  gre  namreč  skozi 
živalsko  telo,  ampak  se  takorekoč  vlije  črez  celo  njegovo 
površino,  tako  da  so  fiziološki  učinki  lahko  znosni.  —  Tesla 
je  tudi  iznašel,  da  se  da  s  toki  visoke  napetosti  dobivati 
mnogo  ceneje  ozon  Iz  kisika,  kakor  doslej  s  slabimi  toki. 
Kisik  je  plin  iz  molekulov,  ki  so  zopet  sestavljeni  vsak  Iz 
dveh  atomov  (najmanjših  delov).  Če  se  spusti  skozi  kisik 
električno  iskro,  se  atomi  razdružijo  in  sestavijo  nanovo  tako, 
da  sestoji  vsak  molekul  iz  treh  kisikovih  atomov.  To  daje 
nov  plin:  ozon  (dišeč  plin),  ki  se  od  kisika  razločuje  v  tem, 
da  je  tretji  atom  v  molekulu  prav  rahlo  spojen  z  drugima 
dvema  ter  tako  odcepljiv.  Do  sedaj  je  bilo  znano  klorovo 
apno,  ki  tudi  rado  oddaje  kisik  ter  se  porablja  za  beljenje 
predmetov.  Ker  pa  to  apno  predmete  preveč  izje,  je  obenem 
škodljivo.  Ozon  bo  vsled  tega  mnogo  boljše  sredstvo  za 
beljenje.  Ozon  je  porabljiv  tudi  za  desinficiranje  vode,  ker 
bakterije  okisa  in  vsled  tega  umori,  za  napravljanje  jesiha  itd. 
Tudi  za  najnovejšo  epohalno  Iznajdbo,  za  brezžični  brzojav 
ima  Tesla  tolike  zasluge,  da  se  ga  je  že  imenovalo  .očeta" 
brezžičnega  brzojava.  Da  zasluži  to  ime,  vidimo  iz  dejstva,  da  se 
pri  tej  iznajdbi  zaradi  tega  ni  doseglo  dolgo  posebnih  uspehov, 
ker  se  ni  razpolagalo  z  dovolj  silnimi  iskrami.  Preslabe  iskre 
dado  električne  valove,  ki  v  jakosti  tako  ponehavajo,  da  ni- 
majo dovolj  moči,  ko  pridejo  do  zelo  oddaljenega  prejemnika, 
kateremu  se  brzojavlja.  A  velikanski  toki,  katere  je  iznašel 
Tesla,  so  seveda  zadostni  za  največje  daljave  na  zemlji  in  še 
več,  Tesla  misli,  da  nam  bo  celo  mogoče  občevati  telegra- 
fično  s  prebivalci  Marsa,  seveda  če  je  tudi  njim  znana  tajnost 
brezžičnega  brzojava  in  če  ima  sploh  ta  naš  sorodnik  nam 
slična  življenjska  bitja.  A  kako  proizvaja  Tesla  tako  veli- 
kanske toke? 

Posrečilo  se  mu  je  razkriti ,  kako  se  more  iz  neizčrp- 
nega zaklada  zemeljske  elektrike  dobivati  velikansko  mno- 
žino te  energije.  Kajti  električne  iskre,  ki  jih  Izvleče  iz  zemlje, 
so  neverjetno  velike.  Človek,  ki  jih  ni  navajen,  ga  vsega 
omamijo.  Napetost  toka,  ki  jih  povzroča,  se  ne  da  točno 
določiti,  a  lahko  se  reče,  da  znaša  okoli  50,000.000  voltov, 
med  tem  ko  naše  navadne  električne  svelilke  gore  pri  nape- 
tosti 100-150  voltov,  t.  j.  pri  50.000krat  manjši.  Ta  sila 
mrtve  prirode  je  tolika,  da  se  jo  lahko  primerja  z  življenjsko 
silo  žive  prirode,  to  se  pravi,  da  se  da  ž  njo  proizvajati 
takšne  kemične  spojine,  ki  so  jih  do  sedaj  mogle  proizvajati 
samo  živali  in  rastline  vsled  svoje  življenjske  sile.  S  Teslo- 
vimi toki  se  da  namreč  dušik,  ki  je  glavni  del  zraka,  pre- 
tvarjati v  zvezi  z  zračno  vlago  v  dušikovo  kislino  in  duši- 
kove soli  ali  —  drugače  povedano,  dušik  se  mineralizuje. 
Dušikove  spojine  so  pa  za  človeka  velike  važnosti,  če  po- 
mislimo, da  sestoji  velik  del  naše  hrane  Iz  njih  in  največ  ga 
je  prav  v  najbolj  redilnl  rastlinski  hrani,  kakor  je  grah,  fižol  i.  dr. 
Te  rastline  dobivajo  dušik  iz  zemlje  od  razpalih  minerallj, 
ki  se  jih  mora  z  gnojenjem  nadomeščati  vedno  in  vedno. 
Takšna  gnojila  so  bila  do  sedaj  draga  In  ne  splošno  dostopna, 
ker  so  se  proizvajala  na  drag  način.  Zrak  pa,  iz  katerega  se 
ta  gnojila  črpajo  naravnost,  ne  stane  nič  in  je  neusahen  vir. 
Sevede  bo  to  odkritje  tudi  .na  druge  obrti,  ki  se  okoriščajo 
z  dušikovimi  spojinami  v  veliki  meri,  vplivalo  blagodejno. 

Če  se  nadalje  pomisli,  da  Tesla  še  ni  završil  vrsto 
svojih  zanimivih  poizkusov  in  da  je  še  v  najlepši  dobi  de- 
lavnosti, smemo  pač  opravičeno  pričakovati  novih  velikanskih 
uspehov  njegovega  truda,  ki  bodo  predrugačili  ne  samo  raz- 
lične panoge  obrti,  ampak  močno  preustrojill  vse  naše  javno 
življenje.  Prof.  A.  J. 

RAZNOTEROSTI. 


Gledališka  cenzura  v  Avstriji.  Dr.  Kocrber  se  je 
iiKMuia  iz  neštevilnih  reldirzov  proti  odločbam  raznih  gleda- 
lišlvili  cenzorjev  prepričal ,  da  je  dosedanja  manipulacija  pri 
cenzuriranju  dramatsUih  del  res  že  potrebna  , reforme'.  Doslej 
so  bili  dramatični  pisatelji  in  njih  dela  oziroma  vodje  gle- 
dališč skoraj  na  milost  in  nemilost  izročeni  enemu  sanienui 
nradnil<u.  Ta  mož  pa  ni  imel  navadno  niti  literarnega  čuv- 
stva,  niti  literarne  izobrazbe.  Suhoparni  jurist  brez  smisla  za 
umetnost  je  bil  navadno  podoben  nesrečnežu,  ki  ima  delirium 
tremens.  Trepetal  in  tresel  se  je  v  svoji  nervozni  vestnosti. 
da  ne  prezre  ničesar  količkaj  sumljivega  ter  je  videl  mesto 
rudečih  miši  ponoči  in  po  dnevi  skakati  po  sebi  same  ne- 
moralnosti,  bogokletnosti,  anarliistovske  in  puntarske  ideje. 
Strah  pred  visokim  šefom,  pred  ministrstvom  in  cerkvenimi 
knezi  je  bil  včasih  pri  avstrijskili  gledaliških  cenzorjih  tolik, 
da  so  prepovedovali  igre,  ki  so  se  igrale  po  vsem  inozem- 
skem kulturnem  svetu,  ne  da  bi  se  bil  dvignil  ondi  punt 
proti  kronancem,  proti  cerkvi  ali  proti  šablonski  morali.  Ob- 
ziri  na  cerkve,  vere,  .lokalne  razmere",  ^politični  položaj" 
in  še  na  neštevilne  deželne  specialnosti  je  moral  upoštevati 
cenzor,  preden  je  mogel  s  trepetajočo  roko  zapisati  svoj 
.Fiat!"  Dr.  Koerber  se  je  torej  sedaj  svojih  nervoznih  cen- 
zorjev usmilil  ter  odredil,  da  se  osnuj  pri  vsaki  deželni 
osrednji  upravi  še  poseben  „cenzurni  svet",  ki  bode  cen- 
zorja podpiral.  V  tem  svetu  bodo  3  člani:  literarno  izobražen 
upravni  uradnik,  sodni  uradnik  ter  zastopnik  dramatskega 
stanu    (pisatelj-dramalik,   gledališki    kritik    ali   —   učitelj).    Ti 


V.  1.  KOVALEVSKIJ. 


člani  podajo  najprej  cenzorju  svoje  mnenje  pismeno,  cenzor 
Izroči  ta  mnenja  svojemu  šehi,  potem  se  more  vršiti  skupna 
seja  pod  predsedstvom  deželnega  šefa  in  končno  Ima  seveda 
vendarle  le  šef  odločilno  besedo.  Nato  šele  se  izda  gledališču 
ali  avtorju  , rešitev'  cenzure.  Proti  tej  odločbi  pa  je  možen 
rekurz  na  notranje  ministrstvo.  To  .reformo'  so  pozdravili 
nekateri  listi  in  gledališki  strokovnjaki  kot  velik  napredek, 
drugi  pa  so  jo  označili  le  kot  udarec  po  vodi  in  kot  metanje 
peska  v  oči.  Mi  se  pridružujemo  zadnjim  ter  smo  že  danes 
prepričani,  da  ostane  tudi  naša  gledališka  cenzura  slej  ko 
prej  le  v  roki  oficlalnega  cenzorja  In  deželnega  šefa.  Krive 
so  tega  posebne  .lokalne  razmere"  In  razni  .obzir!',  ki  pa 
nimajo  z  umetnostjo  In  literaturo  prav  nikakih  zvez.  Toda  pri 
nas  se  itak  presoja  In  obsoja  vse  le  s  strankarskega  in  .ver- 
skega' stališča.  Zato  tudi  deželna  osrednja  uprava  nima  vzroka, 
da  bi  postopala  drugače.  Koerberjeva  nova  reforma  bo  imela 
korist  za  nas  le  takrat,  ako  reformiramo  poprej  tako  sami 
sebe,  da  bomo  kot  resnični  kulturni  Evropejci  priznavali  resni 
umetnosti  in  lepi  literaturi  popolno  svobodo  In 
absolutno  neodvisnost.  Dotlej  pa  bode  mogla  ravnati 
gledališka  cenzura  z  nami  kakor  z  nezrehmi,  a  pokvarjenimi 
otročaji,  ki  se  pohujšujejo  In  zgražajo  nad  vsem,  kar  ni  glupo 
vsakdanje  In  že  po  vsem  svetu  šablonsko.  K. 

Vladimir  ivanovič  Kovalevskij.  Predsednik  v  se  slo- 
vanske razstave  v  Peterburgu,  V.  Iv.  Kovalevskij  je 
član  ministrskega  sveta  za  ruske  finance  in  trgovino.  Njegovo 
delo  je  bila  .Rosslja  v  XIX.  vjekje',  ki  je  na  pariški  svetovni 
razstavi  1.  1900  zbujalo  zaslužno  priznanje  vseh,  ki  so  se 
zanimah  za  velikanske  uspehe  ruskega  carstva  tekom  mino- 
lega  stoletja.  Vseslovenska  razstava  v  ruski  prestollci 
ima  namen,  pokazati  uspehe  vsega  slovanstva  v  kul- 
turnem, socialnem  in  gospodarskem  oziru  ter  zbližati 
trgovino  severnili  in  južnih  Slovanov.  Kovalevskij 
je  porok,  da  se  predstavi  združeno  slovanstvo  svetu 
v  vsej  svoji  moči  in  slavi.  Osrednji  odbor  slovenski 
v  Ljubljani  že  marljivo  deluje,  da  bodo  tudi  Slovenci 
dostojno  zastopani  v  krogu  svojih  bogatejših  bratov. 
Gibanje  proti  dvoboju.  Zadnje  čase  se  je 
začela  po  Evropi  živahna  agitacija  proti  nesmiselnemu 
dvoboju,  temu  ostanku  barbarskega  srednjega  veka. 
Po  časopisih  se  razpravlja  o  pravem  In  krivem  pojmu 
časti  ter  o  zadoščenju  za  razžaljeno  čast.  Slučaji  so  v 
človeškem  življenju,  ko  človeku  današnja  justica  ne 
more  dati  satisfakcije  In  mu  ne  more  povrniti  časti, 
če  mu  jo  je  kdo  res  oblatil.  Da  bi  pa  v  takih  slučajih 
mogel  dvoboj  nadomestiti  uradnega  sodnika,  je  čisto 
nelogično  in  je  torej  nesmiselno.  Preprosti  razum  že 
vidi,  da  izid  takega  dvoboja  ne  pokaže,  kateri  izmed 
dvobojujočih  se  nasprotnikov  Ima  prav,  nego  izid 
dvoboja  samo  pokaže,  kateri  izmed  njiju  je  spretnejši, 
izurjenejši,  močnejši  v  dvobojni  umetnosti  ali  pa 
tudi,  kateri  Izmed  njiju  je  Imel  več  sreče.  Dvoboj 
temelji  na  neumni  srednjevečni  prazni  veri,  češ,  da 
Bog  pri  dvoboju  odloči,  kdo  Ima  prav  (.Gottesurteile!"). 
Dvoboj  torej  izvira  Iz  jalovih  predsodkov  in  zatorej 
je  naravno,  da  se  mora  prej  ali  slej  umakniti  pred 
kritičnim  duhom  današnjega  časa.  V  vseh  evropskih 
državah  je  dvoboj  prepovedan  v  kazenskem  zakoniku 
—  za  civiliste.  Najdalje  pa  se  je  obdržal  pri  vojaštvu, 
kjer  je  v  nekaterih  državah  celo  obligaten  za  razža- 
Ijenje  časti.  A  tudi  pri  vojaštvu  je  v  nekaterih  državah 
že  prepovedan,  n.  pr.  na  Angleškem.  Okrožnica  avstr. 
vojnega  ministra  priča,  da  se  avstrijski  vojaški  krogi 
najtrdovratnejše  drže  srednjeveškega  dvoboja,  ker  je 
celo  rezerv^nim  častnikom  prepovedano,  da  bi  bili  člani 

protiduelske  lige.  Sedaj  se  agiluje  zato,  da  se  dvoboj  obli- 
gatno  prepove  za  vse  stanove  Človeške  družbe,  torej  tudi  med 
vojaštvom.  O  tej  agitaciji  je  narasla  že  cela  literatura.  I^o 
nekod  se  ustanavljajo  posebne  lige  proti  dvoboju,  n.  pr.  na 
Dunaju  za  našo  državo.  Zanimivo  je,  da  tudi  takozvaua  ari- 
stokracija, ki  s  konservativno  trdovratnostjo  rada  čuva  razne 
srednjevečne  tradicije  in  je  tudi  do  novejšega  časa  negovala 
dvobojno  šport,  nastopa  energično  proti  dvoboju.  Pred  kratkim 
je  izdal  n.  pr.  grof  Henrik  Coudenhove  brošuro  proti  dvoboju 
pod  naslovom:  Minotaur  časti,  v  kateri  z  jasnimi  logičnimi 
dovodi  dokazuje  nesmisel  dvoboja  in  njegov  pogubni  vpliv 
na  človeško  družbo.  A.  A. 

Prvi  ilustrirani  žurnali  v  Rusiji.  Dne  2.  januvarja 
1903  je  preteklo  200  let,  kar  je  izšla  v  Moskvi  prva  številka 
prvega  časopisa  v  Rusiji  z  naslovom  ,Petrovskija  Vedomosti". 
Ta  časopis  je  osnoval  sam  Peter  Veliki.  Prvi  mesečnik  je 
osnoval  akademik  Hergard  Friderik  Miller  1755.1.  (Ježemes- 
jačnvja  sočinenija  k  poljže  i  uveseleniju  služaščya');  prvi 
tednik  je  bil  .Prazdnoje  vremja"  ter  je  izhajal  1759 — 1760.  1. 
pri  .Šljahetnom  kadetskom  korpuse";  prvi  ilustrirani 
žurnal  je  bil  .Panteon  rossijskili  avtorov"  ter  je 
izhajal  v  Moskvi  1801. 1.;  prvi  luimoristični  časnik  z  naslovom: 
.Žurnal  Karikatur"  pa  1808.  1.  v  Petrogradu.  Do  1.  1869,  ko 
je  bila  končno  osnovana  .Niva",  so  izhajali  v  Rusiji  naslednji 
ilustrirani  časopisi:  ,Hudojestvennaja  gazeta"  (1836 — 
1841),  .Listokdljasvetskihljudej'  (1839—1844);  .Illjustracija" 
Baumana  (1845—1848  in  prenovljena  1858—1863  1.),  „Russkij 
hudojestvennyj  listok"  (1851—1862),  ,Živopisnaja  russkoja 
biblioka"  K.  Polevega  (1856 — 1859),  »Živopisnvj  sbornik" 
Pljuščara  in  Henkelja  (1857—1859),  .Svetopis"  (1858—1859), 
.Illjustrirovanvj  (semejnyj)  listok"  (1859—1863),  ki  se  je 
združil  z  .lUustracijo"  in  ,Illjustrirovanyju  gazeto"  (1863 — 
1873),  potem  se  je  prelevil  v  ,Illjustrirovanyju  nedelju"  (1873 
— 1878);  dalje  ,Živopisnyj  ukazatelj"  (1862  1.),  ,Severnoje 
sijanije"  (1862—1865),  .Živopisnoje  obozrenije"  (1868—18981.) 
,Vsemirnaja  illjustracija"  (od  1869  1.)  ter  „Živopisnyj  sbornik" 
Henkelja  (takisto  1869  1.).  Modern  ilustriran  ruski  mesečnik, 
ki  izhaja  že  šesto  leto  v  Peterburgu,  je  ,Mir  iskusstva", 
ki  prinaša  krasne  in  velike  reprodukcije  ruskih  in  drugih 
slikarskiii  in  kiparskih  del  ter  ima  tudi  posebne  priloge  za 
študije  in  kritike. 

V.  shod  slovanskih  žurnalistov.  Dne  31.  maja  1.  in 
2.  junija  bo  v  Plzni  V.  shod  slovanskih  žurnalistov.  Oglase 
sprejema  tajnik  .Ustr-ednega  svaza  slovanskych  novinai^u"  v 
Pragi,  gospod  R.  Cejnek,  Praga  (.Politik").  Shoda  se  ude- 
leže tudi  slovenski  žurnalisti  in  pisatelji. 


NASE  SLIKE. 

Peter  Žmitek:  Blejski  zvon.  (Umetniška  priloga  v 
trobarvnem  tisku.)  Slovenski  slikar  Peter  Žmitek,  rodom  iz 
Krope  na  Gorenjskem,  je  študiral  na  Dunaju  in  v  Peter- 
burgu ter  je  bil  učenec  slavnega  ruskega  slikarja  Rjepina. 
Sedaj  živi  v  Pragi  in  uživa  v  umetniških  čeških  krogih  tolik 
ugled,  da  se  mu  je  poverilo  že  marsikatero  častno  umet- 
niško delo.  Ko  je  letos  priredil  praški  .Sokol"  svojo  maska- 
rado  pod  geslom  „Na  Bledu",  je  naslikal  P.  Žmitek  krasne 
vstopnice  in  za  vabila  pravcato  sliko  .Blejski  zvon",  ki  jo 
prinašamo  v  današnji  številki. —  Arnold  Bocklin:  »Do- 
movina blaženih."  (Umetniška  priloga  v  duple.x-tisku.)  H 
klasikom  moderne  slikarije  prištevajo  Bocklina,  umetnika- 
poeta  bujne  domišljivosti  in  prekrasnih  kompozicij  originalnih 
mitoloških  sujetov  Mojster  je  bil  zlasti  v  slikanju  krajin,  vode 
in  bajnih  bitij.  —  V.  Slaboch:  Izkušnjavec.  Moderni  češki 
slikar  podaja  simbolično  sliko  luuiioristične  primesi.  —  Fr. 
Hilšer:  Pred  kočo.  Češki  umetnik  je  mojster  v  opazo- 
vanju narave  v  veseli  luči  in  v  slikanju  kmetskih  sujetov.  — 
E.  Arndt:  Macedonec.  Bosenski  slikar  podaja  imenitno 
risan  tip  macedonskega  Slovana.  —  N.  Kasatkin:  V  Si- 
birijo !  Žena  se  poslavlja  v  veži  ruskega  okrožnega  sodišča 
od  soproga,  preden  ga  odvedejo  kozaki  v  sibirsko  pregnan- 
stvo. Kasatkin  je  modern  ruski  slikar. —  Klement  Crnčič: 
Turobnost  (duplex-tisk)  in  Pergola.  Crnčičeve  .marine"  so 
si  pridobile  slaven  renome  ne  le  med  Jugoslovani,  nego  tudi 
med  Nemci.  Njegove  slike  iz  Istre  in  z  Adrijanskega  morja 
so  umotvori,  v  katerih  se  združujeta  mojstrska  tehnika  in 
poetično  občutje.  Živo,  burno  vodo,  peneče  valove,  divjajoče 
in  lahno  zibajoče  se  morje  v  najrazličnejših  lučih  zna  hrvatski 
slikar  prikazivati  prekrasno.  Slika  .Turobnost"  kaže  žalostno 
dekle  ob  vršečem  morju;  slika  .Pergola"  pa  predstavlja 
hodnik  pod  brajdo  in  z  eksotičnim  rastlinjem.  Umetniku 
je  bilo  tu  predvsem  za  eksakino  perspektivo  in  za  lučine 
efekte.  —  Branje  rož  pri  Kazanliku  (v  južni  Bolgariji.) 
—  VI  ali  o  Bu  kovač:  Istrski  ribiči.  Prvak  hrvatskih  por- 
tretistov  in  žanristov,  V.  Bukovac,  čegar  dela  so  poznana  in 
čislana  ne  le  v  Zagrebu,  nego  tudi  v  Parizu,  Monakovem  in 
na  Dunaju,  je  naslikal  istrske  ribiče,  ko  spravljajo  na  kopno 
svoj  bogati  lov  na  morju.  —  Fran  Berneker:  „Beda" 
(skulptura).  Na  slovenski  II.  umetniški  razstavi  je  med  vsemi 
kiparskimi  deli  zbujala  skupina  .Beda"  največje  zanimanje. 
O  umetniku,  ki  je  s  pretresljivo  realistiko  upodobil  družino 
bednih,  govori  obširnejše  slikar  Rikard  Jakopič  v  posebnem 
članku.  —  Fran  Berneker,  P.  Hartmann,  Vela  Nigrinova, 
V.  I.  Kovalevskij  (portreti). 


V.  BUKOVAC: 
ISTRSKI  RIBIČI. 

SREČKO  MAGOLIC: 

IZ  ZAGREBŠKE  OKOLICE. 


PRILOGA  .SLOVANU- 


CIRIAC 
KOSTANDI: 

POMLAD 
IN  ZIMA. 


LEA. 


Spisal  Fr.  Dolinčan. 


ežala  je  na  dragocenem  divanu  .  .  . 
Njeno  teio  je  imelo  na  sebi  nekaj 
tiste  gibkosti  in  prožnosti,  kakor  žival, 
od  katere  imena  je  izviralo  njeno  ime. 
Tudi  njene  oči  so  imele  nekaj  mačjega  na  sebi. 
Žarele  so  ji  liki  dva  oglja  in  preže  so  zrle,  kakor 
bi  pričakovale  plena  .  .  . 

Nemirna  je  bila  ...  Od  časa  do  časa  je  su- 
nila z  nogami,  kakor  razposajen  otrok  .  .  .  Videti 
je  bilo,  kakor  bi  hotela  pahniti  koga  vstran  od 
sebe,  dasi  je  bila  sama.  Čelo  ji  je  bilo  potno,  da 
so  se  prijemali  njeni  mehki  lasje  po  njem;  njena 
prša  so  valovila  in  kipela,  in  lica  ji  je  zalivala 
temna  kri.  —  Brez  dvojbe  ji  je  viharno  plulo 
srce  .  .  . 

Zasukavši  se  nekoliko,  pritisne  gumb  v  steni. 
Kmalu  nato  vstopi  livriran  strežnik. 

„Ali  ga  še  vedno  ne  bo?" 

„Gospod  pridejo  takoj,  ko  se  poslovi  po- 
setnik." 


Strežnik  še  ni  bil  prav  izgovoril,  ko  se  za- 
čujejo  stopinje  v  sosedni  sobi.  Umakne  se  naglo, 
med  zavesami  pa  se  prikaže  kakih  štiriinštirideset 
let  stari   soprog   mlade,    lepe,   nestrpne   žene  .  .  . 

„0h,  ti  si  še  vedno  tisti,  še  vedno  tisti!  .  . 
Prav  vsakdo  ima  prednost  pred  tvojo  ženo!" 

„Moj  Bog,  saj  vendar  ne  morem  ljudi  iz  hiše 
suvati!..  Sicer  pa,  čemu  ta  sila?..  Vedel  bi, 
zakaj  gre,  tudi  če  bi  ne  bil  prišel  semkaj!  .  ." 

„A,  —  ti  veš?  .  .  Dobro,  potem  mi  ni  treba 
govoriti!  .  ." 

„Govori!  .  .  Slutim  le,  kaj  bi  moglo  biti,  ker 
drugače  bi  me  ne  zahtevala  tako  burno !  Govori 
torej,  jaz  poslušam!  .  ." 

Ni  se  dvignila  z  divana,  ampak  je  ležala  še 
vedno,  kakor  prej.  Potem  pa  se  je  premaknila, 
premaknila  z  enim  samim  gibljajem  tako,  da  so 
se  obrisi  njenih  bokov  in  njenih  prsi,  ki  slučajno 
niso  bile  oklopljene  od  nederca,  še  bolj  dvignili, 
še  ostreje  ločili  od  črt  ostalega  života  .  .  . 

Bila  je  dražestna  in  zapeljiva  v  tej  svoji  legi! 
Poznala  je  dobro  slabosti  svojega  moža.  Uporab- 
ljala je  podobna  sredstva  že  cesto  in  vselej  z 
uspehom !  .  .  Tudi  zdaj  se  ni  mogel  premagati, 
tudi  zdaj  je  prisedel  k  nji  na  divan  in  položil 
svojo  roko  okrog  njenega  mladostnega  života. 
Ali  danes  je  bil  resen,  skoro  žalosten  in  ničesar 
ni  rekel,  ko  se  je  sklonil  k  njej  .  .  . 

Ona  pa,  računajoč  na  moč  svoje  lepote,  je 
začela: 

„Ali  si  že  čul,  kak  večer  so  imeli  pri  Ber- 
govih?  .  .  Moj  Bog,  kaka  jedila,  kaka  vina  in  kake 
toalete!  .  .  In  Berg  je  poskrbel  tudi  za  to,  da  se 
čita  o  tem  po  vseh  časopisih!  .  ." 

„Naj  se  čita !  .  .  Ali  se  ni  čitalo  tudi  o  nas 
že?  .  ." 

„Ah,  da  —  ali  bolje  bi  bilo,  če  bi  se  ne 
bilo!  .  .  Samo  blamirali  smo  se!  .  ." 

„Ali  —  prosim  te!  .  ." 

„Prosi,  ali  ne  prosi,  res  je!  .  .  Kakšna  sem 
bila  v  primeri  z  —  Bergovko?  .  .  Čitaj,  čitaj  enkrat 
popis  njenega  nakita!  .  ." 

„Moja  draga,  o  tem  se  s  teboj  ne  morem 
pričkati,  ker  se  izpoznam  v  teh  stvareh  vendar 
le  nekoliko  premalo!  .  .  Toda  na  nekaj  te  moram 
opozoriti!  .  .  Ti  imaš  čudno  navado!  .  .  Danes  se 
primerjaš  z  baronico  Berg,  jutri  se  boš  hotela 
primerjati  z  grofico  Krasinsko,  pojutrajšnjim  zopet 
s  kako  drugo  mogočno  damo!  .  .  To  pa,  mislim, 
ni  v  redu !  .  .  Z  eno  se  lahko  kosaš,  z  vsemi  se 
ne  moreš,  kakor  se  ne  more   nobena  druga!  .  ." 

„Ah,  da,  kdor  ne  more,  ta  naj  ne  napravlja 
domačih  plesov!  Osmeši  se  samo,  drugega  nič!  .  . 
Kaj  morajo  pač  ljudje  govoriti  o  nas!  .  ." 

„Komur  ni  dovelj  dobro  pri  nas,  naj  ne 
pride  več!" 

„Lepo  stališče!  .  .  O  le  molči,  saj  boš  kmalu 
sam!  .  ." 

„Da  bi  le  bil!  Ker  je  prilika  nanesla  tako, 
ti  moram  povedati  nekaj,  dasi  bi  ti  bi!  raje  prikril ! 
Vedi,  da  moja  sredstva  ne  zadostujejo  več,  da 
bi  ti  izpolnil  vse  tvoje  želje!  .  ." 

Te  besede,  govorjene  z  resnostjo,  kakoršne 
ni  bila  navajena  pri  svojem  možu,  so  jo  osupnile. 
On  je  bil  vstal  in  ona  se  je  sklonila  zdaj  na  pol 
za  njim,  kakor  bi  ne  bila  prav  cula  njegovih  be- 
sedi, ali  kakor  bi  pričakovala  natančnejšega  raz- 
jasnila. A  ko  je  le  molčal,  je  vskipela  in  z  odurnim, 
zaničljivim  glasom  je  dejala: 

„Beračija  torej,  beračija!  .  .  O  saj  sem  slu- 
tila! .  .  Kaj  pa!  .  .  Krog  in  krog  sama  beračija!  .  ." 

In  ozrla  se  je  z  nekakim  studom  po  sobi 
okrog,  kakor  bi  ji  vse,  prav  vse  mrzelo  v  njenem 
obližju.  On  pa  je  ponovil  vidno  užaljen: 


„Beračija  praviš?  .  .  .  Preproga  pod  tvojimi 
nogami  je  stala  3000  kron !  .  .  .  To  pohištvo  z 
zlatimi  vložki  je  iz  pristne  ebenovine!  In  nakit,  ki 
ga  imaš  na  sebi,  no  seveda  —  beračija!  ..." 

„Vse  staro,  neokusno  —  beračija,  pravim ! . ." 

Jezno  je  udarila  z  nogo  ob  tla,  a  tudi  v 
njem  je  skipelo.  S  komaj  zatajevano  nevoljo  je 
odvrnil: 

„ Sicer  pa  —  kaj  bi  se  pričkal  s  teboj!.. 
Eno  tolažbo  imam  pri  vsem  tem  —  prepričanje, 
da  bi  ne  mogel  zadostiti  tvojim  željam,  tudi  če  bi 
imel  še  toliko  premoženja,  baš  tako  ne  kakor  ti  jih 
ne  morem  zdaj,  ko  sem  dospe!  po  tvoji  zaslugi  na 
rob  prepada!  .  .  Nenasitna  si!  .  .  To  je  tvoja  in 
moja  poguba!  .  .  Bili  so  časi,  ko  sem  računal  na 
tvojo  previdnost,  na  tvojo  hvaležnost  . . .  smešno! . . 
Ti  in  —  hvaležna!  .  ." 

„Ah  —  tako!  .  .  Jaz  naj  bi  ti  bila  še  hva- 
ležna? .  ." 

„Da,  hvaležna!  .  .  Le  pomisli,  prosim  te, 
malo  nazaj !  .  .  Kaj  pa  si  imela  pri  svoji  materi, 
kaj?.  ." 

Vzravnala  se  je  popolnoma  po  koncu.  Srd 
ji  je  švigal  iz  oči  in  kriče  je  odgovorila: 

„Če  ne  drugega,  imela  sem  svojo  lepoto!  . . 
S  svojo  lepoto  bi  bila  dosegla  lahko  vse  kaj 
drugega  nego  sem!  .  ." 

»Dovoli,  da  dvomim  o  istinitosti  te  trditve!  .  .' 

„Hahaha,  ti  dvomiš!  .  .  Kaka  kratkovidnost, 
kaka  zasleplenost!  .  .  Ali  res  ne  slutiš,  ali  res  ne 
veš,  da  bi  še  zdaj,  še  zdaj,  ako  bi  hotela  .  .  . 
Samo  migniti  bi  mi  bilo  treba  in  .  .  .  —  Toda 
seveda,  ti  ne  vrjameš  tega!  ..." 

„Mogoče,  da  je  res  nekaj  na  tem!  Toda 
vpraša  se,  kake  vrste  čestilci  so  to?  ..." 

„Najodličnejši  možje!  ..." 

„Najodličnejši  možje  brez  dvojbe!  O  po- 
znam jih,  tiste  odličnjakel  .  .  .  Pustolovci  so,  ki 
hrepene  po  izrednih  doživljajih,  ljudje,  katerim 
naslada  ne  gre  v  tek,  ako  nimajo  zavesti,  da  pri 
tem  onečaščajo  koga,  ali  pa  tudi  trezni  računarji, 
ki  se  oklepajo  zakonskih  žen  iz  praktičnih  ozirov! . . 
Da,  takih  čestilcev  imaš,  to  M  verujem,  ker  jih 
ima  lahko  vsaka  zakonska  žena,  ako  ni  ravno 
pregrda!  A  da  si  na  to  še  kaj  domišljaš,  to  je 
—  žalostno!  Čestilci,  haha!  O  poznam  dobro  tisti 
občutek,  ki  ga  gojijo  taki  možje  za  take  žene; 
dobro  vem,  kaj  mislijo  o  njih  in  kako  jih  čislajo!  .  . 

„Iz  lastne  izkušnje  seveda!  .  .  ." 

„Moja  navada  ni,  da  bi  se  delal  lepšega, 
nego  sem !  .  .  Toda  odkar  poznam  tebe  .  .  ." 

„No,  no  —  samo  svoje  zvestobe  mi  ne  za- 
trjuj! .  .  Ljubše  mi  je,  če  .  .  ." 


206 


„Lea  —  Lea!  .  .  Ali  je  res  vsega  konec  med 
nama?  .  ." 

Premagala  ga  je  bila  bolest.  Raviiodušnost, 
s  katero  ga  je  pehala  od  sebe,  ga  je  ranila.  Njegov 
ponos  in  njegovo  samoljubje  nista  prenesla  tega  . . . 
Stopil  je  bil  zopet  bližje  k  nji  in  z  drhtečim 
glasom  je  bil  izrekel  gorenje  besede.  Toda  ona 
je  odgovorila  mrzlo,  hladno  z  vprašanjem: 

„ Povej,  ali  hočeš  prirediti  danes  teden  večer, 
da  nam  ne  bo  na  sramoto?  ,  ." 

Njega  je  zadelo  to  vprašanje  kakor  strela  . . . 
stresel  je  samo  z   glavo   in   pobegnil   od   nje  .  .  . 


Dospevši  v  svojo  sobo,  se  je  zgrudil  v  na- 
slonjač. O  občutkih,  ki  so  ga  prošinjali,  si  sam 
ni  bil  na  čistem.  Ona  bolest,  ki  se  ga  je  bila 
lotila  za  hip,  ga  je  minila  zopet.  Nekako  neob- 
čutno  mu  je  bilo  postalo  srce.  Njegova  narava 
sploh  ni  bila  taka,  da  bi  se  bil  vdajal  sentimental- 
nosti. Vedel  je  to  sam  prav  dobro,  a  vendar  ga 
je  osupnila  odrevenelost,  ki  se  je  bila  nenadoma 
polastila  njegovih  čutov.  Kaj  je  to?  .  .  .  Ali  mar 
resignacija?  .  .  Srečen  tisti,  ki  se  more  v  enakem 
položaju  vdati  resignaciji !  .  .  .  Toda  ako  izvira  ta 
resignacija  iz  obupa?  .  .  . 

Zamislil  se  je  nazaj,  premotril  je  vse  važnejše 
momente  svojega  življenja  in  prišel  je  do  zaključka, 
da  je  moralo  priti  do  takega  konca!  ...  In  imel 
je  zavest,  da  je  ta  konec  zakrivil  tudi  sam !  .  .  . 
Kakor  vsi  taki,  ki  jim  je  usoda  naklonila  preobilo 
zemskega  imetka,  je  tudi  on  prežil  prva  leta  svoje 
mladosti   v   razuzdanem   in   umazanem    razkošju. 

S  štiriindvajsetim  letom  že  sam  svoj,  brez 
očeta  in  matere,  se  je  vdajal  lahkomišljeno  in 
brezbrižno  uživanju,  ki  mu  ga  je  nudilo  razdraž- 
Ijivo  velikomestno  življenje.  Pri  tem  mu  je  zamrl 
polagoma  ves  čut  za  moralo.  Pri  vseh  svojih  de- 
janjih in  početjih  ni  imel  nikakih  nravstvenih  načel, 
sledil  je  vedno  le  svojim  —  instinktom!  Ali  se 
je  bilo  potem  še  čuditi,  da  je  bil  tudi  njegov 
zakon  brez  etične  podlage?  ... 

Zakaj  je  bil  vzel  to  svojo  ženo? .  .  Mar, 
ker  jo  je  ljubil?  .  .  Ne  —  ampak  zato,  ker  jo  je 
poželel !  .  .  Bohotnost  njenega  života,  njene  žareče 
oči,  njeni  divji  temperament  —  to  ga  je  mikalo 
na  njej,  drugega  nič!  .  .  . 

Ko  bi  bil  iskal  ljubezni,  bi  si  ne  bil  poiskal 
nje!  Poznal  je  natanko  njene  razmere,  vedel  dobro, 
kakega  pokolenja  je  —  hči  propale  aristokratke, 
ki  je  bila  zapravila  vse  premoženje  svojega  moža 
in  katere  perverzno  hrepenenje  po  nasladi  jo  je 
bilo  potegnilo  v  jarek  smradu  in  blata !  .  .  In  oče?  . . 
Oče  po  krstni  knjigi  ji  je  bilo  neko  trhlo  človeče 


lepodonečega,  visokoaristokratskega  imena,  ki  ga 
je  bila  podedovala  po  njem  i  sama,  a  pravi  oče 
njen  je  bil  mlad,  krepek  človek  temnorjave,  ci- 
ganske polti !  Tudi  to  je  dobro  vedel,  in  vendar . . . 

Želel  si  jo  je,  ker  je  imela  na  sebi  nekaj, 
kar  mu  je  obetalo  poseben,  nenavaden  užitek  .  .  . 
Njen  temperament  je  bil  čudovita  zmes  aristo- 
kratske omehkuženosti  in  zdrave  plebejske  brutal- 
nosti. Vse  to  se  je  kazalo  tudi  v  njenem  životu, 
v  njenih  pogledih,  v  potezah  njenega  obraza  .  .  . 
A  kali  slabih  nagnenj,  ki  so  se  nahajale  v  osla- 
beli aristokratski  krvi  istotako,  kakor  v  žgoči  krvi 
zdravega  proletarca,  so  poganjale  nenavadne  plo- 
dove !  .  .  . 

Vse  to  je  vedel,  vse  to  je  videl,  a  navzlic 
temu,  no,  morda  celo  prav  radi  tega  jo  je  vzel!  .  . 
Dobil  jo  je  kot  premožen  bankir  lahko,  njo,  hčer 
visokih,  po  brezskrbnem  življenju  hlepečih  aristo- 
kratov  brez  pripomočkov  ...  A  ko  jo  je  imel,  je 
postal  njen  suženj,  suženj  zaradi  tega,  ker  je  bil 
suženj  svojih  strastij !  .  .  Kolikorkrat  je  vzkipelo 
v  njem  srce  vspričo  njenega  žarovitega,  nebrzdano 
razkošnost  obetajočega  pogleda,  tolikokrat  je  po- 
zabil na  vse  svoje  sklepe,  da  je  le  vzrl  tiste 
mehke  obrise  njenega  mladostnokrepkega,  jedro- 
vitega  života!  ...  A  če  se  mu  je  še  celo  nasmeh- 
Ijala  —  ah !  .  .  In  čudno !  Ne  da  bi  se  bil  sča- 
soma ohladil;  ne,  čimdalje  huje  je  plamtel  za  njo! 
Vse,  vse  je  dosegla  pri  njem,  kar  je  hotela!  Nobene 
želje,  ji  ni  pustil  neizpolnjene  in  teh  je  bilo  toliko . . . 
toliko!  Dajal  je,  kolikor  časa  je  mogel!  In  dajati  je 
moral  —  ker  drugače  ...  O,  znala  se  je  srditi,  znala 
se  je  boriti  z  njim  in  bila  je  bistroumna  dovelj, 
da  se  je  posluževala  vedno  tistih  sredstev,  ki  so 
pomagala  najbolj ! .  .  Vedela  je  za  vse  njegove 
slabe  strani!  .  .  Prvič  jih  je  bila  zasledila  morda 
instinktivno,  potem  pa  je  s  treznim  preudarkom 
doznala  njih  vir,  njih  vzročnostjn  logično  zvezo!  .  . 
Proučila  ga  je  tem  ložje,  ker  tudi  sama  niti 
pojma  ni  imela  o  pravi  ljubezni,  o  nežnejših  in 
plemenitejših  čustvih !  .  .  .  Brez  vse  srčne  omike 
je  smatrala  zakon  za  zgolj  socialno  naredbo  brez 
vsakega  višjega  smotra,  za  nekako  potrebno  zlo, 
ki  naj  služi  kot  pretveza  za  dopustnost  sicer  ne- 
dovoljenih življenskih  pojavov  .  .  . 

Pri  takih  nazorih  pri  njej  ni  bilo  možno 
iskati  požrtvovalnosti,  in  to  je  občutil  soprog 
britko,  britko!..  Vsako  najmanjo  Ijubav,  vsako 
naklonjenost  ji  je  moral  plačati,  ah,  kako  drago 
plačati!  .  . 

Sedaj  se  mu  je  skoro  gabilo  razmerje,  v 
katerem  je  živel  toliko  časa  s  svojo  ženo,  zdaj 
se  mu  je  zdelo  to  razmerje  nevredno,  zdaj  je 
uvideval,  da  se  njegova  zakonska  žena  v  moral- 

nem  oziru  čisto  nič  ni  razlikovala  od  onih  pro- 
palih  žensk,  ki  so  ponižale  čut  ljubezni  na  sto- 
pinjo ponarejenega  tržnega  blaga,  ki  se  prodaja 
po  stalnih  cenah  ...  — 

Da  vsega  tega  ni  uvidel  že  prej,  je  bila 
kriva  strast,  ki  mu  ni  pustila,  da  bi  se  bil  pospel 
do  blažjega  naziranja,  do  čistejših  želja,  in  pa  — 
lastna  propalost .... 

Šele  ko  se  je  bil  prepričal,  da  so  želje 
njegove  žene  nenasitne,  da  je  njen  egoizem  brez- 
mejen, se  ga  je  začel  lotevati  stud  pred  pretek- 
lostjo in  strah  pred  prihodnostjo  .  .  .  Spametoval 
se  je  prepozno !  .  .  . 

Nič  več,  nič  več  se  ni  dalo  pomagati!  Nje- 
gova gospodarska  propast  je  bila  neizogibna! 
Zadrgnen  mu  je  bil  vrat,  nikakega  izhoda  ni  bilo 
več! .  .  . 

Oh,  kaka  tolažba  bi  mu  bilo,  če  bi  bil  imel 
v  tem  obupnem  položaju  ljubeče  žensko  srce  ob 
svoji  strani !  .  .  Kako  bi  bil  zajemal  novih  moči 
iz  sočutnega  pogleda!  Kako  bi  ga  bile  hladile 
pomilovalne  besede!  .  .  Vse  to  je  čutil  in  bilo  mu 
je  tem  huje,  da  ga  je  njegova  žena  tako  brutalno 
pahnila  od  sebe!  .  .  . 

Postajalo  mu  je  zopet  mehkeje  pri  srcu  .  .  . 
Brezčutnost  ga  je  začela  zopet  zapuščati,  toda  ne 
v  njegovo  srečo !  .  .  .  Občutil  je  zdaj  nekaj  kakor 
kes  zaradi  lastnih  grehov,  a  s  kesom  se  mu  je 
vračalo  brez  prave  logične  zveze  usmiljenje  do 
samega  sebe  .  .  .  Zavedal  se  je  hkratu  vse  groze, 
ki  ga  je  še  čakala  in  čemur  se  izogniti  ni  dalo !  .  . 


Sanjal  je  z  odprtimi  očmi  .  .  .  Zdelo  se  mu 
je,  da  hodi  lačen  in  raztrgan  po  najožjih,  najtem- 
nejših, najumazanejših  ulicah  .  .  .  Tja,  kjer  so 
gorele  luči,  ga  ni  mikalo.  Tam  ga  je  svetloba 
^jpreveč  spominjala  na  blesk,  ki  ga  je  obdajal 
svoje  dni  .  .  .  Bežal  je  od  ljudi,  ki  bi  se  bili  še 
spominjali  na  njegovo  preteklost  in  ki  bi  se  mu 
bili  zdaj  brez  dvojbe  posmehovali  .  .  .  Iskal  je 
teme,  noči  .  .  .  Navzlic  temu  pa  ga  je  žejalo  po 
nekdanjem  razkošju,  po  nekdanji  nasladi  .  .  .  Par 
novcev  je  imel  v  žepu,  priberačenih  novcev!  .  . 
Z  njimi  si  je  hotel  preskrbeti  toliko  užitka,  kolikor 
se  je  pač  dalo  .  .  .  Stopil  je  v  nizko,  zakajeno, 
s  smradom  nasičeno  pivnico.  Bila  je  natlačena, 
a  ni  enega  poštenega  obraza  ni  bilo  vzreti  .  .  . 
Same  propale,  izgubljene  eksistence !  .  . 

Prerije  se  do  neke  mize  in  zahteva  —  šam- 
panjca! Jezik  mu  je  iz  navade  izrekel  to  besedo. 
Ljudje,  ki  so  ga  culi,  so  se  divje  zakrohotali 
dozdevnemu  dovtipu.  Dobil  je  ostudno  dišečega 
žganja  in  naglo  ga  je  izlil  vase  dve,  tri  merice  .  .  . 


In  delo  mu  je  dobro.  Nekaj  od  nekdanje  slasti 
je  začutil,  živce  mu  je  prešinilo  novo  življenje 
in  srce  mu  je  zahrepenelo  tudi  po  ljubezni  zopet, 
po  ljubezni  —  kakršne  je  bil  svoj  živ  dan  navajen! . . 

Tam  v  nekem  kotu  se  je  zganilo  nekaj  .  .  . 
Ni  se  varal,  bila  je  ženska,  grda,  umazana,  v 
cape  zavita  ženska  .  .  .  Njen  surovi  smeh  jo  je 
izdajal.  A  ko  ji  pogleda  natančneje  v  obraz, 
spozna  —  svojo  ženo!  .  . 

Zdrzne  se,  jekne  bolestno  in  skoči  po 
koncu  — 

„0  Lea  .  .  .  Lea  .  .  .  Lea!  .  ." 


Lea  pa  je  tisti  čas  sedela  na  divanu  in  so- 
vražno zrla  proti  vratom,  skozi  katere  je  bil  izginil 
njen  mož  .  .  . 

Njena  usta  so  bila  napol  odprta,  da  je  ble- 
stelo dvoje  vrst  zdravih,  krepkih  zob  skozi  ust- 
nice. Ti  njeni  zobje  so  bili  morda  še  najznačilnejši 
na  njej !  Zdelo  se  je,  kakor  bi  bili  nalašč  ustvar- 
jeni za  to,  da  stro  milijone,  da  uničijo  in  zdrobe 
vse  to,  kar  je  imel  njen  mož,  uničijo  in  zdrobe 
še  več  .  .  .  Nekaj  bestialnega  se  je  razodevalo 
v  tem  njenem  zobovju  .  .  .  Spominjala  je,  ko  je 
strmela  tako  srdita  in  vidno  razburjena  proti 
izhodu,  —  na  režečo  in  prežečo  žival.  A  bila  je 
navzlic  temu  lepa,  čudovito  lepa !  .  .  Da,  prav  ta 
divjost,  ki  se  je  kazala  v  njenem  obrazu,  jo  je 
delala  posebno  zanimivo!  Po  idealni  ljubezni 
hrepenečemu  možu  bi  ta  lepota  morda  ne  bila 
ugajala,  a  bila  bi  mu  navzlic  temu  nevarna !  Ne- 
utešna,  pohlepna  strast  je  odsevala  iz  njenih  oči, 
gledala  iz  vsake  njene  poteze  .  .  . 

Občutek,  ki  ji  je  polnil  srce  do  moža  v 
tistem  hipu,  ko  jo  je  bil  zapustil,  bi  se  bil  dal 
težko  določiti  ...  To  ni  bilo  samo  sovraštvo,  ne 
samo  hrepenenje  po  maščevanju,  bilo  je  še  nekaj, 
kar  se  izraziti  ne  da!  .  .  . 

Ha,  ta  človek  se  je  drznil  odkloniti  njene 
želje,  drznil,  ostaviti  jo  brez  nade,  da  ji  izpolni, 
kar  je  zahtevala,  drznil  celo,  reči  ji,  da  so  njegova 
sredstva  porabljena !  .  .  In  vendar  je  bila  njegova 
dolžnost,  imeti  vedno  pripravljenega  toliko,  ko- 
likor je  potrebovala!  Zakaj  pa  je  postala  njegova 
žena?  .  .  Da,  zakaj?  .  . 

Še  nikdar  si  ni  bila  stavila  tega  vprašanja, 
a  zdaj  se  ji  je  bilo  hipoma  pojavilo  in  mikalo 
jo  je,  dobiti  odgovor  zanj.  Ali  ga  je  mar  kdaj 
ljubila  tega  svojega  moža?  .  .  .  Ne,  ne,  to  je  bilo 
jasno,  o  tem  ni  bilo  nobene  dvojbe!  .  .  A  da  ga 
je  trpela  tako  dolgo,  od  kod  to?  .  .  Začelo  se  ji 
je  zdeti  sami  čudno,  da  je  bilo  to  mogoče.  A  še 
bolj  čudno  se  ji  je  zdelo,   da    mu   je   bila   ostala 

zvesta.  Kako  je  bilo  mogoče,  da  svojega  moža 
ni  ljubila,  da  je  imela  svoje  želje,  da  se  ji  je 
tolikrat  nudila  prilika,  pa  vendar  .  .  .  Ah,  kako, 
kako  jo  je  včasih  skominalo  po  prepovedani  na- 
sladi, od  kod  to,  da  se  ji  ni  vdala?  .  .  .  Dolgo 
ji  ni  hotelo  v  glavo!  .  .  . 

Naposled  pa  se  domisli  na  vzrok!  Spomni 
se,  da  je  imel  njen  mož  zanjo  vedno  polne  roke 
in  da  so  bili  njegovi  darovi  tisto,  ki  so  jo  pri- 
klepali   nanj ! 

Da,  briljanti  in  demanti,  zlati  in  ban- 
kovci so  imeli  vedno  posebno  moč!  .  .  .  Dokler 
ji  je  prihajal  njen  mož  z  darovi,  je  pozabljala 
vse  drugo,  ker  je  bila  njena  gizdavost  morda  še 
močnejša  od  njene  poltnosti !  .  .  .  Da,  to  je  bilo 
tisto,  to  je  bilo  vzrok,  da  je  vztrajala  pri  svojem 
možu!  Ljubila  ga  ni,  a  bila  mu  je  hvaležna  za 
njegovo  darovitost ...  In  vendar  se  je  drznil, 
očitati  ji  nehvaležnost!  .  .  .  Kdo  je  bil  nehva- 
ležen? .  .  .  .Ali  ne  mar  on?  .  .  . 

In  še  srditejša  je  bila,  in  njeno  srce  je  še 
bolj  vpilo  po  maščevanju !  .  .  .  Oglasile  pa  so  se 
ji  zopet  tudi  njene  želje!  ...  In  vspričo  teh  je 
bila  skoro  vesela,  da  moža  ni  bilo  z  običajnim 
darom  in  da  ji  ni  hotel  spolniti  volje.  Samo  pre- 
motil bi  jo  bil  in  še  dalje  bi  mu  bila  hlapčevala, 
še  dalje  bi  bila  pogrešala,  po  čemur  je  koprnela 
—  njena  divja  kri  .  .  . 

Premotrila  je  naglo  vso  dolgo  vrsto  svojih 
čestilcev  .  .  .  Njena  domišljija  je  delovala  inten- 
zivno . .  .  Kam  naj  se  obrne,  kje  se  ji  več  obeta?  . . . 
Preudarjala  je  dolgo,  naposled  ji  obtiče  misli  pri 
štabnemu  častniku,  pl.  Woltsheimu,  ki  je  bil  znan 
zaradi  svojega  življenja  .  .  .  Dvoril  ji  je  že  dolgo, 
dvoril  vstrajno. 

Skočila  je  po  koncu  in  tresoč  se  od  ner- 
voznega razburjenja  se  je  preoblekla  od  nog  do 
glave  brez  tuje  pomoči  .  .  . 

Odhajaje  je  srdito  vihtela  pest  proti  oni 
strani,  kjer  je  domnevala  svojega  moža  .  .  . 

„Ha,  zdaj  se  maščujem,  zdaj  se  maščujem ! . . . 
Zdaj  hočem  biti  prosta!" 


Zunaj  je  bilo  že  mračno  in  luči  so  gorele  .  .  . 

Ko  je  stopila  na  ulice,  se  je  je  lotilo  še 
večje  razkošje  .  .  .  Vedela  je,  da  taka  se  ne  vrne 
več,  kakršna  odhaja  .  .  .  Drhtela  je  v  čudni  slasti, 
život  ji  je  spreletavala  sladka  groza.  Hitela  je, 
hitela,  dasi  sama  ni  vedela  zakaj  .  .  .  Morda  ga 
sreča,  morda  trčita  pred  kako  kavarno  skup,  in 
če  ne  — ? 

Po  žilah  ji  je  zakipelo  in  mameča  omotica 
se  je  lotevala  njene  glave,  ko  se  je  spomnila 
njegove  sobe  in  finega  duha  njegovih  smodk  .  .  . 

Čim  dalje  nestrpnejša  je  postajala,  čim  dalje 
hitrejše  je  hodila  .  .  .  Kakor  ob  pamet  je  drvila 
mimo  ljudi  .  .  .  Poznala  ni  nikakih  ozirov  več. 
Vse  njene  misli  so  bile  osredotočene  samo  na 
to,  kako  se  bo  maščevala.  Kadarkoli  je  šel  kak 
častnik  nasproti  in  kadarkoli  je  zarožljala  v  njenem 
obližju  vojaška  sablja,  se  je  zdrznila,  misle,  da 
je  on,  katerega  išče  .  .  . 

A  ni  ga  bilo,  ni  ga  bilo  .  .  . 

Postajala  je  skrajno  razburjena  in  njeno 
vedenje  je  vzbujalo  pozornost. 

Nekdo  je  že  delj  časa  stopal  za  njo  .  .  . 

Obločnico,  mimo  katere  je  šla,  so  obletavale 
veše,  a  v  senci  na  tleh  je  bilo  videti,  kakor  bi 
se  velike  ostudne    podgane   podile   semtertja  .  .  . 

Ne  pomislivši,  kaj  je,  dvigne  svoja  krila, 
kakor  bi  se  bala,  da  bi  se  ji  ne  zamotala  med 
nje  katera  od  dozdevnih  živali  .  .  . 

Oni,  ki  je  šel  za  njo,  pa  je  imel  to  za 
posebno  znamenje  .  .  .  Zrastel  mu  je  pogum.  Pre- 
drzno je  stopil  k  njej  in  jo  prijel  za  podpazduho . . . 

Prvi  hip  je  mislila,  da  je  on,  ki  si  ga  je 
želela,  pl.  Wolfsheim,  in  zaupno  se  je  nasmejala  . . . 
Na  to  britko  razočaranje,  katerega  pa  je  hitro 
obvladalo  zopet  hrepenenje  po  nasičenju,  želja 
po  doživljajih. 

V  rokah  tujega,  nepoznanega  človeka  ji  je 
bilo  skoro  še  razkošneje,  še  sladkeje  .  .  . 

In  nastopila  je  pot  iz  luči  v  temo,  nastopila 
pot  v  one  ozke,  umazane,  smrdljive  ulice,  kjer 
jo  je  njen  mož  gledal  v  svoji  grozni  viziji ... 

Saj  ni  še  mrak,  saj  ni  še  noč, 
o  pridi,  o  pridi  že  skoro, 
pa  ljubila  se  bova  vso  to  noč, 
pričakala  jutranjo  zoro! 


Vse  travice  že  polegajo, 
utrujene  tičke  begajo 
in  rožica  vsaka  že  klone 
in  sonce  že  tone! 


O  to  se  bo  tresel  njen  mehki  glas, 
o  to  bo  žarel  nje  deviški  obraz, 
ko  duša  se  v  dušo  izlije ! 
Vsa  polna  je  ognja,  prelestnih  želja, 
ljubezni  trenotja  sva  žejna  oba, 
presladkih  minut  harmonije. 

Fr.  Valenčič. 


KAKOR  POLJANA... 

Kakor  poljana,  ki  v  vesni  zeleni 
suha  in  pusta  otožno  medli, 
kakor  lesovje,  ki  štrli  viharji 
silo  življenjsko  so  mu  za  vse  dni, 
kakor  potok,  ki  na  širni  planjavi 
solnce  izmozgalo  hladni  mu  vir, 
kakor  popotnik  v  žgoči  puščavi 
k  tihi  oazi  zagrešil  je  tir  — , 
tak  je  srce,  ki  v  življenja  viharjih 
je  zagrešilo  svoj  veliki  cilj, 
tak  je  srce,  ki  nikdar  ni  spoznalo 
sladke  ljubezni  pretajnostnih  sil. 


ZAPIHAL  JE  JUG  . . . 

Zapihal  je  jug  preko  naših  ravni, 
in  v  mladem  razkošji  se  dviga  narava; 
iz  cvetja  opojni  duh  vstaja  in  plava 
do  solnčnih  višav. 


Vekoslav  Spindler. 


Zapihal  je  jug  preko  naših  lesov, 
in  v  mladem  zelenji  je  vse  oživelo, 
in  vse  je  šuštelo  —  in  sladko  zapelo 
je  ptičic  nebroj. 


Zapihal  je  jug  preko  naših  goric, 

in  gor  pohiteli  smo  v  gorske  hramove 

in  srkali  trtic  ognjene  sokove 

pa  pevali  si : 

Ej  naše  ravnice  in  gaje  zelene, 

in  naše  gorice,  s  slastjo  napojene  — 

naj  Bog  jih  živi! 

Vekoslav  Spindler. 


I 

CELESTIN 
MEDOVIČ: 

GROBLJE 
NA  KUNI. 


SIMON  RUTAR. 


OBRIS 


lovensko  slovstvo  je  izgubilo  3.  maja 
t.  1.  pisatelja-učenjaka,  čegar  delav- 
nost je  nenadomestna.  S.  Rutar,  ki 
ga  prišteva  zgodovina  slovenskega 
slovstva  k  najtemeljitejšim,  najplodovitejšim  in 
mnogostransko  delujočim  zgodovinarjem,  povest- 
iiica  Slovencev  pa  k  najkremenitejšim  ter  naj- 
plemenitejšim  in  najznačajnejšim  možem,  je  vsled 
tragične  nezgode,  potrt  na  telesu  in  duši,  izdihnil 
svojo  blago  dušo  ter  se  pridružil  manom  prija- 
telja in  tovariša  Ivana  Vrhovca.  Pičlo  je  število 
slovenskih  znanstvenih  pisateljev,  a  še  med  temi 
nam  najboljši  ali  utekajo  v  nemško  slovstvo,  ali 
pa  umirajo  v  dobi,  ko  bi  mogli  podajati  najzre- 
lejša dela. 

Tudi  Rutar  je  umrl  v  starosti,  ko  bi  mogel 
podarjati  svojemu  narodu  iz  bogate  zakladnice 
svojega  znanja  najboljše.  Saj  je  imel  šele  52  let! 
Rojen  je  bil  leta  1851.  pod  Krnom  na  Pri- 
morskem. Izšel  je  iz  zdravega,  odkritosrčnega  in 
naravnega  kmetskega  rodu  ter  si  ohranil  idealno 
domoljubje  do  poslednjega  diha.  Neokužen  je 
ostal  od  moderne  blaziranosti  in  vzlic  mnogim 
težkim  izkušnjam  ni   „klonil  duhom",  nego  ostal 


živahen,  odkrit  in  odločen  patriot  neumorne  agil- 
nosti  in  duševne  prožnosti. 

Gimnazijo  je  dovršil  v  Gorici,  študiral  na 
Dunaju,  bil  suplent  na  gimnaziji  v  Gorici,  od  leta 
1877.  pravi  učitelj  v  Kotoru,  1880.  v  Spletu,  od 
1888.  na  višji  državni  realki  v  Ljubljani  in  od 
leta  1890.  na  II.  državni  gimnaziji  v  Ljubljani. 
Lani  pa  je  moral  zaradi  bolezni  v  želodcu  in  na 
ledvicah  iti  na  dopust;  pridružila  pa  seje  še  sla- 
bost srca  in  tudi  oči  so  mu  opešale.  Tako  je 
hodil  težko  bolan  in  bržčas  bi  tekočega  leta  ne 
bil  preživel  več.  Toda  usoda  je  hotela,  da  je  ta 
slovenski  trpin  izpil  čašo  trpljenja  hipoma.  In 
tako  se  je  zgodilo,  da  se  je  ločila  njegova  svetla 
duša  od  telesnega  pepela  med  resničnim  in  straš- 
nim plamenom.  In  umrl  je  tiho,  sam,  kakor  je 
hodil  skozi  življenje  .  .  . 

Dr.  Karel  Glaser  deli  Rutarjevo  delavnost 
na  književnem  polju  v  troje  smeri:  a)  Rutar 
„preiskuje  najstarejšo  dobo  slovenske  zgodovine, 
b)  nabira  in  preiskuje  narodne  pripovesti  in  pe- 
smi, in  c)  ocenjuje  zgodovinske  spise."  Ta  raz- 
delitev pa  ni  primerna  in  popolna,  ker  Rutar  je 
preiskoval  tudi  novejšo  dobo  slovenske  zgodovine 

ter  nam  podal  celo  vrsto  zemljepisnih  del.  Pisal 
je  Rutar  v  najrazličnejše  dnevnike  in  mesečnike,  v 
„Sočo",  „Kres",  „Zvon",  „Lj.  Zvon",  „Slovenski 
Narod",  „Muzejska  Izvestja"  in  za  ..Slovensko 
Matico".  Pisal  pa  je  tudi  v  lepi  hrvaščini,  itali- 
janščini in  nemščini.  Rutarjev  slog  ni  bil  sicer 
eleganten  in  feljetonistovski,  kakršnega  je  imel 
Ivan  Vrhovec,  toda  njegov  jezik  je  bil  vedno  pri- 
kupen, prijeten,  domač  in  jasen. 

Število  njegovih  spisov  s  podpisom  je 
ogromno,  kratkih,  a  vselej  zanimivih  in  znanstveno 
obrušenih  notic,  ocen  in  člančičev  brez  podpisa 
pa  nebroj.  Nemožno  je  torej  našteti  vsaj  večino 
njegovih  del  in  spisov,  ker  bi  samo  naslovi  na- 
polnili čedno  brošurico.  Vendar  naj  navedem  vsaj 
nekatere,  iz  katerih  se  razvidi  velika  plodovitost 
in  obsežna  učenost  tega  prezaslužnega  moža : 
„Topografija  goriške  dežele  za  časa  Rimljanov" 
(v  „Soči"  1874),  „Belinska  Opatija  v  Akvileji" 
(v  „Soči"  1883),  „Rimske  ceste  po  Vipavski  do- 
lini in  po  Krasu"  (v  „Soči"  1886),  „Nemški  rut" 
na  Goriškem"  (v  „ Kresu"  1882),  „Reka  Timavus" 
(v  „Ljub.  Zvonu"  1885),  „Slovenske  naselbine  na 
Furlanskem"  (v  „Lj.  Zvonu"  1883),  ..Razmere  med 
Slovenci  in  Longobardi"  (v  ..Soči"  1875),  „Ka- 
tere  pravice  imajo  Slovenci  do  gostinjca  sv.  Je- 
ronima  v  Rimu?"  (v  „Slov.  Narodu"  1886),  ..Spo- 
mini na  gornje-štajersko  slovenstvo"  (ibid.),  ..Od- 


kod ima  Šiška  svoje  ime"  (v  „Lj.  Zvonu"  1891), 
,. Vodne  razmere  na  ..Kranjskem"  (ibid.),  ..Sedanji 
zemljevid  Afrike"  (v  „Lj.  Zvonu"  1892),  ..Atene" 
(v  .,Lj.  Zvonu"  1894),  ..Novi  Rim  in  ostanki  sta- 
rega Rima"  (ibid.)."'  V  svoji  službi  v  Dalmaciji  je 
opisal  Splet  in  Črnogoro  v  zgodovinskem  in 
zemljepisnem  oziru.  V  Stritarjevem  „Zvonu"  (1879) 
je  ocenil  slovenstvene  zasluge  Ivana  Vesela -Ko- 
seškega ;  v  „Lj.  Zvonu"  (1883)  Štef.  Kociančiča; 
spisal  slovensko  starinoslovsko  terminologijo  (..Iz- 
vestja" 1893)  ter  opisal  mnoge  prazgodovinske  iz- 
kopine,  gomile  in  grobišča  raznih  slovenskih  krajev. 
Samostalna  temeljita  dela  Rutarjaso:  „Zgodovina 
Tolminskega",  ..Domoznanstvo"  in  ..Zemljepis  za 
srednje  šole",  11.  stopnja  (1892).  Za  ..Slovensko 
Matico"  je  spisal  troje  knjig:  ..Poknežena  grofija 
Goriška  in  Gradiščanska".  ..Samosvoje  mesto  Trst 
in  mejna  grofija  Istra"  in  ..Beneška  Slovenija". 
Za  ..Matico  Hrvatsko"  je  spisal  članek  ..Nekaj  o 
bojnem  bratstvu  Slovencev  in  Hrvatov"  (..Spomen 
cvieče"  1900).  Napisal  pa  je  poleg  teh  in  drugih 
del  in  razprav  še  dolgo  vrsto  znanstvenih  kritik, 
podučno-zabavnih  feljetonov,  biografičnih  obrisov, 
poročil  itd.,  tako  da  je  stal  v  pr\'i  vrsti  najmar- 
Ijivejših  naših  pisateljev. 

Kot  profesor  je  bil  Rutar  priljubljen  in  či- 
slan pri  dijakih  in  tovariših  kakor  malokdo,  saj 
so  se  združevale  pri  Rutarju  globoka  veda,  teme- 
ljitost in  resnoba  z  ljubeznivostjo,  blagosrčnostjo 
in  neusahno  dovtipnostjo.  Revnim  dijakom  je  bil 
vsekdar  plemenit  dobrotnik  ter  je  razdajal  z  vedno 
odprto  roko  svoj  denar  in  svojo  obleko  ...  Bil 
je  tudi  ustanovnik  in  član  podpornik  večinoma 
vseh  ljubljanskih  narodnih  društev. 

Vrhu  vsega  tega  pa  je  bil  pokojnik  zlata 
duša  nepopisne  simpatičnosti.  Navidezno  čmeren  in 
osoren,  je  bil  v  resnici  vedno  vesel,  zabaven  in 
šaljiv  in  celo  galanten.  Dobrodošel  je  bil  zaradi 
teh  lastnosti  povsod  in  vsekdar. 

Danes  počiva  njegovo  truplo  v  grobnici  „slo- 
venskega  pisateljskega  društva"  med  zemskimi 
ostanki  sorodnih  src,  sorodnih  duš.  Naj  mu  bo 
lahka  zemlja  slovenska,  za  katero  je  delal  in  trpel 
do  konca  svojih  plodonosnih  dni!  P. 

*  Leta  1893  je  potoval  z  državno  ustanovo  v  Italijo 
in  prebil  dalje  časa  v  Rimu  in  drugili  mestih;  nato  se  je 
peljal  na  Grško  in  ostal  več  dni  v  Atenah,  dospel  v  Cari- 
grad, si  ogledal  razvaline  in  izkopine  Troje  v  Mali  Aziji  ter 
se  vrnil  domu  preko  Sredca  in  Belegagrada. 

KO  SE  MU  JE  VRNILA  DUŠA 


Sentimentalna  črtica.    Spisal  Feodor. 


il  je  to  hudo  čustven  človek.  Zdaj 
mu  je  bila  duša  ognjen  vulkan,  ki 
je  v  njem  vrela  in  kipela  sama  raz- 
topljena lava,  in  v  njegovih  očeh  so 
se  kresali  odsevi  daljnjih,  podzemskih  plamenov, 
zdaj  so  mu  žvižgali  in  tulili  skozi  prša  ledeni 
vetrovi,  in  cvetje  je  mrlo  in  zlomljeno  vejevje  je 
prasketalo  na  izsušena  tla,  a  zdaj  mu  je  bila 
duša  zopet  tajinstven  pomladanski  gaj,  poln  slav- 
čkov  in  zefirov,  in  če  je  obstal  njegov  globoki 
pogled  na  tebi,  razlilo  se  je  celo  morje  bajne 
mesečine  v  tvoje  srce  ... 

Polagoma,  z  leti  pa  so  ugasnili  v  njegovi 
duši  plameni  in  utihnile  so  ledene  vihre,  samo 
še  mesec  je  sanjal  nad  brezmejnimi  poljanami 
srca  .  .  .  tih  in  bled  ...  in  slavec  je  plakal  v  vejah 
vrb-žalujk  po  izgubljeni  sreči  ...  in  zefir  je  šuštel 
v  njih  žalostnih  vrhovih  ...  O,  koliko  je  trepetalo 
tedaj  v  njegovih  prsih  te  mehke,  otožne  luči,  teh 
v  samotnih  daljavah  umirajočih,  v  njih  izgubljenih 
melodij,  tega  mrtvaškega,  polnočnega  šuštenja  .  .  . 

A  potem  je  prešlo  tudi  to  .  .  .  Prišla  je  mimo 
ona,  ugrabila  mu  s  svojimi  demoničnimi  očmi 
njegovo  ubogo  dušo  in  jo  odnesla  v  njih  s  seboj 
bogvekam  ...  In  izkopal  je  svojim  nadam  gomile 
pod  žalujkami  in  jih  zagrebel  z  lastnimi  krvave- 
čimi rokami  pod  nje  ...  in  slavci  so  sfrfotali  iz 
njihovih  vej  ...  in  mesec  je  zatonil  za  črne  gore  . . . 
in  smrt  je  ugasnila  na  nebu  zvezdice  —  solzice  .  .  . 
Vse  mrtvo  v  njem  in  nad  vsem  njegova  usta, 
nem,  neizprosen  čuvaj ! .  . .  Vse  mrtvo,  vse  mrtvo  . . . 
ah,  mrtvih  vseh  njegovih  petindvajset  pomladi  .  .  . 
mrtvih,  pokopanih  za  veke  tam  notri,  v  temi,  pod 
pošastno  šumečimi  žalujkami  ...  In  nad  njimi 
njegova  usta  nem,  neizprosen  čuvaj  .  .  .  Samo  kar 
je  bilo  neobhodno  potrebno,  je  še  govoril. 

A  v  nedeljo  mu  je  bilo,  kakor  da  se  je  v 
njem  naenkrat  nekaj  zbudilo,  kakor  da  hoče  nekaj 
vstati  v  njem,  kar  je  bilo  že  davno  mrtvo  .  .  . 
Sprva  rahlo,  a  silnejše  in  silnejše  so  trkale  nade 
na  pokrove  svojih  krst  ...  In  čutil  je,  kako  so 
vstajale  iz  njih  .  .  .  vedno  več  in  več  ...  in  iz 
dalje  od  nekje  se  je  začulo  počasi  bližajoče  se 
slavčje  petje  ...  in  nad  gorami  je  zardelo  črno 
nebo,  kakor  da  se  hoče  dvigniti  mesec  izza  njih  . . . 

Torej  živi  vendar  še  nekaj  v  njem,  še  ni 
umrlo  vse?  .  .  .  Spreletela  ga  je  tajna  groza  .  .  . 
In  naenkrat  se  je  ves  stresel  .  .  .   Skozi  možgane 


mu  je  šinila  strašna  misel,  da  živi  v  njem  še 
vedno  njegova  —  duša!  .  .  .  Da,  duša  ...  saj  mu 
je  bilo  prav  tako,  kakor  nekdaj,  ko  je  imel  še 
dušo  .  .  .  Ha,  zakaj  jo  mora  začutiti  v  sebi  prav 
zdaj  in  ne  že  tedaj,  ko  jo  je  iskal  še  po  vseh 
cestah  in  strmih  stezah,'  ko  je  vpraševal  po  njej 
še  vsakega  popotnika,  ki  ga  je  srečal,  ko  se  ni 
izognil  niti  preklinjajočim  voznikom,  ki  so  imeli 
na  njegovo  vprašanje  le  surovosti  kot  odgovor! 
Vozil  se  je  po  vsem  svetu  okrog,  a  ni  je  mogel 
dobiti  svoje  uboge,  izgubljene  duše  .  .  .  Vse  je 
bilo  zaman,  ves  trud  in  znoj.  In  ker  je  ni  mogel 
več  najti,  vdal  se  je  bil  v  svojo  usodo,  v  misel, 
da  bo  živel  odslej  brez  duše.  In  bolj  in  bolj  mu 
je  bila  prijetna  ta  zavest,  čim  bolj  je  opažal,  da 
vedo  tudi  drugi,  da  nima  duše.  Mračen  in  temen 
je  hodil  mimo  njih,  in  oni  so  gledali  še  dolgo 
za  njim  .  .  .  Kako  je  to  dobro  delo!  Da  je  imel  še 
dušo,  stopila  bi  se  mu  bila  od  blaženosti!  ...  A 
zdaj  jo  začuti  zopet  naenkrat  v  sebi!  Bilo  mu  je 
nekako  tako,  kakor  mora  biti  dekletu,  ki  začuti 
nenadoma  sad  svojega  greha  pod  srcem  .  .  . 

Ah,  pa  da  je  vstala  duša  njegova  vsaj  zdrava 
in  mirna,  ako  je  že  morala  vstati,  toda  bolela  je 
in  hrepenela  in  kipela,  da  so  mu  hropela  prša! 
Kakor  morje  se  mu  je  zdela,  ki  se  vzpenja  proti 
mesecu  in  pada  zopet  trudno  nazaj.  Polne,  polne 
bajne  mesečine  so  bile  njene  čudovite  oči  .  .  . 

Srečal  jo  je  v  nedeljo  v  svoji  ulici.  Oči  je 
imel  vprte  v  tla,  a  prav  pred  njo  jih  je  vzdignil, 
in  strnile  so  se  za  hip  z  njenimi  .  .  .  Nehote  je 
obstal,  ona  pa  je  šla  dalje.  Tudi  on  se  je  otresel 
naglo  sladke  omotice  in  nadaljeval  počasi  svojo 
pot.  Naenkrat  je  obrnil  glavo,  in  v  istem  hipu 
tudi  ona.  Ustavil  se  je  kakor  pribit  in  strmel  za 
njo,  in  ona  se  je  ozrla  še  enkrat,  potem  pa  je 
izginila  v  eno  najmanjših  hiš,  —  v  sosedno  hišo 
one,  v  kateri  je  stanoval  že  tri  dni. 

Gnalo  ga  je  kar  samo,  in  kmalu  je  stal  pred 
ono  hišo.  Pogledal  je  boječe  v  vežo,  a  videti  ni 
bilo  nikogar.  Kdo  stanuje  tij,  se  do  danfes  ni 
brigal.  „Peter  Bratina,  izvošček",  je  bil  edini  napis 
nad  vratmi. 

Hodil  je  dolgo  gor  in  dol,  čakajoč,  ali  se 
morebiti  vrne.  Nič!  Torej  stanuje  najbrže  tu? 
Torej  jo  bo  morda  videl  dan  na  dan?  Oh! 

Bil  je  zaljubljen,  o  tem  ni  mogel  več  dvo- 
miti. Zaman  je  iskal  miru.  Ves  dan  je  taval  okrog 

in  zvečer  se  je  valjal  dolgo  po  postelji,  preden 
je  zaspal.  Ako  ga  je  tudi  hotel  spanec  premagati, 
ustavljal  se  mu  je,  da  bi  mogel  pač  dalje  trpeti 
zaradi  nje  .  .  . 

Drugi  dan  opoldne  pa  jo  je  zagledal  zopet 
skoraj  na  istem  mestu,  kakor  včeraj.  Bila  je  izredno 
elegantno  oblečena.  To  je  videl  v  naglici,  a  sicer 
je  zahrepenel  le  po  njenih  očeh.  In  vtopil  se  je 
vanje  —  počasi  je  stopala  mimo  njega  —  potem 
sta  se  ozrla  oba  še  enkrat,  in  izginila  je  v  isto 
hišo,  kakor  včeraj. 

Vroče  mu  je  bilo  zdaj  in  zdaj  mrzlo.  Vrelo 
in  kipelo  je  v  njem  in  vihre  so  mu  rjule  skozi 
prsi,  kakor  že  davno  ne.  Blodil  je  vse  popoldne 
zunaj  po  gozdu. 

Toda  zvečer!  Zvečer  je  prikipela  njegova 
razburjenost  do  vrhunca.  Ko  je  prišel  domov  v 
svojo  sobico,  sedel  k  mizici  in  podprl  z  dlanjo 
svojo  ubogo  glavo,  zbudilo  ga  je  naenkrat  iz 
njegovih  sanj  precej  močno  trkanje  ob  ono  steno, 
ki  je  ločila  njegovo  in  sosedno  hišo.  Privzdignil 
je  glavo  in  poslušal. 

Tak-tak-tak-tak! 

Planil  je  na  noge  ter  stopil  naglo  k  steni. 
Zopet:  tak-tak-tak-tak! 

Kri  mu  je  šinila  v  glavo.  Kaj,  če  bi  bila 
—  ona?  Kaj,  če  mu  daje  ona  poguma? 

Vzel  je  naglo  ključ  iz  žepa  in  potrkal 
ravno  tako. 

Tak-tak-tak-tak  —  tukaj. 

Tak-tak-tak-tak  —  tam. 

In  to  je  trajalo  celo  uro.  Njemu  je  bilo  na- 
zadnje že  dovolj!  Tako  nič  druzega,  nego  tak-tak 
tak-tak,  človek  se  nazadnje  tudi  naveliča.  Toda 
ali  naj  bo  on  toliko  nevljuden,  da  neha?  Vražje 
dekle,  naj  bi  vendar  enkrat  mirovalo!  Da  bi  znala 
vsaj  oba  telegrafirati !  mu  je  šinilo  naenkrat  skozi 
možgane.  A  kaj  pomaga !  on  ne  zna  in  ona  ne 
zna,  kajti  tisti  tak-tak-tak-tak,  to  ni  nikako  tele- 
grafiranje. 

Slednjič  je  postalo  na  oni  strani  tiho.  Toda 
drugi  večer  in  tretji  večer  in  četrti  večer  ob  isti 
uri  do  iste  ure  isti  tak-tak-tak-tak.  Samo  videl  je 
ni  več.  Naj  je  taval  tudi  ves  dan  okrog  in  prežal, 
vse  zaman. 

A  ko  se  je  vrnil  ob  sedmih  zvečer  domov, 
ga  je  že  klical  tak-tak-tak-tak. 


Tako  sta  občevala  po  eno  uro  na  dan  že 
ves  teden.  Mislil  je,  da  mora  zblazneti.  Vsi  živci 
so  mu  bili  do  skrajnosti  napeti,  vsi  udje  so  mu 
že  skoro  neprestano  drhteli.  Delal  ni  ničesar  več. 
Samo  okrog  je  blodil,  iskal  njo  in  pričakoval 
vsak  večer  nestrpno  sedme  ure  .  .  .  Kajti  ta  čudni 
pogovor  ž  njo  mu  je  postal  neodoljiva  potreba, 
ta  ura  edina  srečna  ura  v  celem  dolgem  dnevu 
in  prečuti  noči  .  .  . 

Toda  ne!  To  ne  gre  več  dalje!  Mora  jo 
videti,  govoriti  mora  ž  njo!  On  jo  pač  razume; 
sramežljivo  dekle  je,  ki  se  mu  ne  upa  več  prika- 
zati se,  a  zato  je  on  mož,  ki  se  ji  mora  približati. 

In  res  je  bil  že  nekaterikrat  v  njeni  veži, 
da  bi  vstopil  pri  njej,  a  vselej  mu  je  zmanjkalo 
poguma,  in  jezen  sam  nase,  se  je  zopet  vrnil. 
Samo  toliko  je  vendar  videl,  kje  stanuje  njegova 
sosedinja. 

Nad  priprostimi  vratmi  je  bila  pribita  konjska 
glava,  iz  česar  je  sklepal,  da  mora  biti  pač  iz- 
voščkova  hčerka.  Nič  zato!  On  bi  jo  ljubil  tudi, 
ako  bi  bila    bogve   čegava ! 

Postajal  je  bolj  in  bolj  nestrpen.  Kaj  mi 
kdo  more!  Kar  jutri,  točno  ob  sedmih,  jo  vderem 
k  njej.  Povprašam,  ali  ne  stanuje  tam  gospod 
Miilier  ali  Meier,  —  kaj  mi  kdo  more! 

In  drugi  dan  je  bil  od  ure  do  ure  bolj  ne- 
miren. Še  nocoj  bo  morda  govoril  ž  njo!  .  .  . 

Prišla  je  sedma,  in  on  je  že  stal  pred  njenim 
stanovanjem. 

Trikrat  je  bil  prijel  že  za  kljuko  in  vsakrat 
je  zopet  izpustil.  Zobje  so  mu  šklepetali.  Na  čelu 
mu  je  stal  pot. 

Končno  se  je  stresel  nenadoma  in  divji 
pogum  mu  je  švignil  skozi  vse  ude,  —  odprl 
je  .  .  .  Celo  potrkati  je  pozabil. 

Prostoren  hlev.  V  kotu,  ravno  nasproti  nje- 
govi sobi  mršav  osliček.  Zobal  je  svojo  krmo  iz 
obešenih  jasli,  ki  so  pri  tem  trkale  enakomerno 
ob  zid.  Tak-tak-tak-tak  .  .  .! 

Hlapec,  ki  je  nasipal  v  drugem  kotu  ovsa 
velikemu  konju,  se  je  začudeno  ozrl.  Tudi  osliček 
se  je  ozrl. 

In  vrbe-žalujke  so  pošastno  zašumele  .  .  . 
slavčki  so  preplašeni  odpluli  .  .  .  vse  zvezde  so 
se  utrnile  ...  in  mesec  se  je  skril  za  črne  oblake 
za  vekomaj  .  .  . 

Napisni  \'atrosla.-  Holz. 


Z  u 


a  mesec  poteče  dvajseto  leto,  kar  sem 
na  svojem  potovanju  križem  domo- 
vine dospel  pr\'ič  v  Poljane   nad 
Škofjo   Loko  ter  se   ondi    seznanil 
metniško  obiteljo  Šubičevo. 
Prav  takrat  je  bil  doma  sin  Jurij,  prišedši 


JANEZ  ŠUBIČ:  SV.  MARTIN. 


iz  Pariza  k  vojaškim  vajam,  potem  pa  je  slikal 
v  ondotnem  župnišču  sliko  sv.  Jurija  za  veliki 
oltar  v  šentjurski  cerkvi  pri  Kranju. 

S  tem  jovialnim,  življenja  veselim  umetnikom 
sem  se  pobratil  takoj  ob  prvem  sestanku.  Prijatelj 
Jurij  namreč  ni  lazil  okrog  človeka,  češ:  jeli  vreden 
ali  ne  mojega  pobratimstv^a,  ampak  spo- 
znavši  v  njem  sorodno  dušo,  trčil  je  brez 
obotavljanja  z  njim:  „ Bog  te  živi,  brate!" 
Drugo  leto  spoznal  sem  tudi  njego- 
vega starejšega  brata  Janeza,  ki  je  iz- 
deloval na  rojstnem  domu   sliko   sv.  An- 
tona Padovanskega  za  kapucinski  samo- 
stan  v   Škofji    Loki.    Sliko  je  izvršil  na- 
mesto svojega  očeta.   Podoba  visi  sedaj 
baje  nekje  za  velikim  oltarjem  frančiškan- 
ske cerkve  v  Ljubljani! 

Janez  Šubič  ni  bil  toli  strasten  ve- 
seljak, kakor  njegov  mlajši  brat  Jurij.  Z 
njim  se  je  dalo  mirno  in  resno  pogo- 
varjati po  cele  večere,  dočim  je  genialni 
naš  Jurij  kaj  rad  popeval,  zlasti  ono  do- 
lenjsko pivsko  „himno":  „En  starček  je 
živel  v  vinskih  gorah",  katero  pesem  je 
tudi  ilustriral. 

Kakor  sta  bila  brata  Janez  in  Jurij 
Šubič  različno  nadarjena  in  nagnjena  vsak 
na  svoj  umetniški  predmet  in  smoter,  ta- 
kisto sta  bila  tudi  različnega  tempera- 
menta in  naturela.  Janez  n.  pr.  vam  je 
vedel  povedati  vse  svoje  umetniške  na- 
kane in  aspiracije  ter  je  tudi  dal  pogledati 
v  svojo  duševno  „delavnico";  Jurij  pa  ni 
rad  govoril  o  svojem  umetniškem  sno- 
vanju in  proizvajanju  v  naročju  svoje 
duše  spočetih  umotvorov.  Ravnal  se  je  po 
Goethejevem  navodilu :  „Bilde,  Kiinstler, 
rede  nicht!" 

Z  bratoma  sem  preživel  marsikatero 
veselo  uro.  Posebno  z  Jurijem  sem  prebil 
po  cele  noči  ob  šumnem  petju.  Njegovo 
geslo  je  bilo:  „Če  ne  smem  biti  vesel,  pa 
nečem  več  živeti!" 

In  umrl  je  zares  v  družbi  veselih 
prijateljev  s  šumečim  šampanjcem  v  roki . . . 
daleč  tam  gori  v  Lipsiji.  Njegov  vedno 
bolj  tihi  in  otožni  brat  Janez  pa  je  legel 
v  prerani  grob  po  mučni  bolezni  na  bregu 
opevanega  Rena  .  .  . 

Otožnosladki  spomini  me  prešinjajo  ob  dvaj- 
seti obletnici,  odkar  sem  se  seznanil  s  to  pleme- 
nito dvojico  vclonadarjenilT  bratov-umetnikov,  ka- 
koršni  se  v  Slovencih  ne  porajajo  vsakega  stoletja! 

Janez  Šubič  je  bil  izreden  slikarski  talent, 
soliden  in  marljiv,  da  mu  ga  ni  izlepa  vrstnika 
med  nami! 

Jurij  Šubič  pa  je  bil  pristen  genij  po  mi- 
losti božji,  kakršen  se  nam  javalne  še  kdaj  narodi ! 

Janezova  nadarjenost  in  Jurijeva  genialnost 
se  kaj  vidno  razodeva  v  njunih  slikah  !  Janez  se 
jena  benečanski  akademiji  „di  belle  arti"  priučil 
slikanju  s  polnimi,  masivnimi  barvami,  dočim 
je  slikal  Jurij  po  vzgledu  moderne  pariške 
šole  s  prozornimi,  eterično  lahkimi  bojami! 
Tudi  pri  proizvajanju  zasnovanih  slikarskih 
umotvorov  sta  se  brata  jako  razlikovala.  Janez 
Šubič  je  delal  marljivo  ter  jednakomerno  dan 
za  dnevom;  mlajši  njegov  brat,  Jurij  pa  je  pav- 
ziral  po  tedne  in  mesece;  kadar  pa  ga  je  ob- 
šlo umetniško  navdihnenje,  ostavil  je  družbo 
in  zabavo,  zaprl  se  v  svojo  sobo  ter  repro- 
duciral  v  duši  že  izdelano  sliko  kar  vzdr- 
žema,  takorekoč  v  jedni  potezi.  Na  tak  način 
je  ustvaril  sliko  sv.  Kozme  in  Damijana,  ka- 
tere posnetek  prinaša  „ Slovan"  v  tej  številki. 

Ko  bi  ta  dva  slikarska  Dioskura  živela 
še  danes,  ne  vladala  bi  med  slovenskimi 
umetniki  tolika  malodušnost,  kakor  tudi  bi 
se  naše  občinstvo  vzdramilo  iz  svoje  tope 
brezbrižnosti  za  vzvišene  umetniške  ideale! 

Spričo  dotedanjih  slikarskih  del  na- 
dejali smo  se  od  Janeza  in  Jurija  Šubiča 
dovršenih  umotvorov,  ki  bi  osvetlili  mračno 
lice  naše  tužne  domovine  ter  nam  vzgojili 
nadobuden  naraščaj  samozaupnih  umetnikov! 

Žal,  da  sta  se  umetniški  zvezdi  vtrnili 
po  toli  kratkem  sijaju  ter  ostavili  za  seboj 
duhomorno  temino  apatije  do  lepih  umet- 
nosti! 

Zares!  Na  polju  slovenske  umetnosti, 
leži  neko  prokletstvo,  katerega  bi  nas  mogel 
odrešiti  le  velenadarjen,  odvažen,  energičen 
in  simpatičen  mož,  kakršen  je  bil  genialni 
in  radostipolni  Jurij  Šubič,  ki  je  s  svojo 
olimpsko  jovialnostjo  očaral  vsakogar!  Ko 
bi  se  bil  nastanil  v  domovini  ter  zbral  okrog 
sebe  vse  naše,  po  svetu  razkropljene  umet- 
nike, ustanovivši  tu  v  Ljubljani  ..slikarsko 
akademijo",  prepričan  sem,  da  bi  se  s  časom 
naše  neuko  ljudstvo  začelo  zanimati  za  tako- 
imenovane  „lepe  umetnosti". 

Uprav  srce  boli  človeka,  zročega  okolo 
sebe,   kako    naši    sosedje    na   severu   in   na 


jugu  prirejajo  sijajne  umetniške  razstave,  katere 
hodijo  ogledovat  gostje  iz  daljnjih  delov  sveta! 
Da!  Severni  naši  bratje  —  žilavi  Čehi  se  tudi 
ponašajo  pred  oholimi  tujci  s  svojimi  umotvori, 
v  nas  Slovencih  pa  še  skromnih  razstavic  tu 
pred  nosom  za  bore  novčiče  ne  hodimo  gledat! 
O,  da  bi  imel  potrebna  sredstva,  to  bi  vam 
pokazal,  da  kulturen  narod  ne  živi  zgolj  o  po- 
litičnem „kruhu"  in  o  malenkostnem  prepiru  za 
—  oslovega  repa  senco,  temveč  da  potrebuje 
za  duševno  življenje  i  nebeške  hrane :  vede  in 
umetnosti ! 


JURIJ  ŠUBIČ:  SV.  KOZMA  IN  DAMIJAN. 

MAJSKI  VEČERI 


M.  P.  Nataša. 


I. 


Priroda  se  venca,  odeva  se  v  svatovsko  krilo 
in  venec  blesteč  na  kraljevsko  si  deva  glavo, 
svečanost  ljubezni  odseva  ji  z  jasnega  lica 
in  solza  radosti  krasi  ji  deviško  oko  .  .  . 

In  vzdihi  kipe  ji  iz  prsi!  —  Te  rože  dehteče, 
kako  po  ljubimcu  na  nebu,  po  soincu  drhte  . 
Življenje  prirode  se  druži  z  ljubeznijo  solnca, 
v  ljubezni  k  združitvi  želi  si  človeško  srce ! 


II. 

Umirajo  rože  in  sahnejo  moji  nasadi, 
eksotičnih  cvetov  in  mirt  in  zelenih  cipres  .  .  . 
Umirajo  v  srcu  mi  nade  že  v  prvi  pomladi 
in  rosa  hladilna  ne  kane  venečim  z  nebes. 

In  mir  pozabljenja  odeva  jih  v  tihe  večere, 
akord  žalovanja  po  plani  v  brezkončnost  hiti. 
Pozdravljeni   dnevi  —  zgubljene  moje  mladosti! 
Pozabljene  nade  iz  majskih  večerov  in  dni ! 


1 


>J 


o 


I 


POGUM  VELJA. 

LAH  KOŽI  VCI. 

Spisal  Jos.  Kostanjevec. 


FRANJO  PAVACIC: 
IDILA  NA  ULICL 


L 


I'  isatelj  Milan  Golob  je  zrl  iz  svoje  pod- 
strešne sobice  na  ozko,  umazano 
dvorišče. 

Večerilo  se  je.  Visoko  gori  nad 
njim  je  bilo  svetlo  in  jasno,  a  doli  so  se  že  vla- 
čile umazane  sence  preko  pustih,  z  rjavim,  de- 
belim peskom  ometanih  zidov  nasprotnili  hiš. 

Spodaj  in  v  soseščini  je  bilo  tiho,  kakor  bi 
bilo  vse  izumrlo.  Bila  je  nedelja  in  vse  je  bilo 
odšlo  po  izprehodih,  da  se  nadiha  svežega  zraka, 
da  se  okrepča  za  delo  nastopajočega  tedna. 

Tudi  Golob  je  bil  popoldne  zunaj.  Dolgo 
je  blodil  po  ulicah,  zatekal  se  semtertja  v  parke. 
Njegovo  oko  je  obvisevalo  na  zelenju  in  cvetju, 
ki  ga  je  radodarno  trosil  blesteči  majnik  po  umetnih 
nasadih,  njegova  noga  je  obstajala  na  ovinkih  in 
prsi  njegove  so  srkale  s  polnimi  požirki  balza- 
mični  vzduh,  ki  je  plul  okoli  njega.  Po  klopeh 
so  posedali  le  poedinci,  in  to  mu  je  bilo  všeč. 
Čutil  se  je  varnega  in  prostega,  čutil  nekako  tako, 
kakor  bi  bil  velik   del   tega,   kar  je  zrlo   njegovo 


oko,  njegova  lastnina,  kakor  bi  mu  bilo  treba 
samo  iztegniti  roko,  da  bi  vse  to  odnesel  seboj 
ter  si  ustvaril  domačijo,  ki  bi  prekašala  po  blesku 
in  sijaju  kraljevske  in  cesarske  gradove. 

Golob  je  sanjal  z  odprtimi  očmi,  hodeč  in 
pri  belem  dnevu,  ko  je  solnce  plulo  jasno  in  čisto 
visoko  na  sinjem  oboku,  ko  se  je  iz  sleharnega 
grma  glasila  zvonka  pesem  krilatega  pevca.  Golob 
je  sanjal  kakor  sanjajo  mehke  poetske  duše,  kakor 
sanjajo  povprečno  vsi  oni,  ki  so  kdaj  prijemali 
za  pero,  da  napišejo  dela,  ki  bodo  proslavljala 
domovino  ter  zraven  seveda  raznašala  tudi  nji- 
hovo slavo  daleč  črez  ozke  mejice  med  druge 
slavnejše  in  bogatejše  ljudi.  Golob  je  sanjal, 
kakor  sanjajo  vsi  pisatelji  od  najobskurnejšega 
šušmarja,  ki  si  plaho  grize  nohtove  in  žveči  pero 
v  poznih  nočnih  urah,  pa  do  samozavestnega, 
ponosnega  umetnika,  ki  zre  z  zadovoljstvom  na 
svojega  duha  otroke.  Golob  je  sanjal,  kakor  sanja 
samo  pesnik  —  Slovenec  .  .  . 

Počasi  se  je  pa  začel  polniti  park.  Ljudje 
so  nastopali  v  gručah,  razlegalo  se  je  bučno  go- 

vorjenje,  odmeval  je  od  vseh  strani  glasen  in 
razposajen  smeh,  slišali  so  se  drobni  glasovi  ne- 
številnih  otrok.  In  pesek  je  škrtal  pod  nogami, 
ptiči  so  se  preletavali  in  grmovje  se  je  zibalo. 
In  kamor  je  Golob  zavil,  povsod  je  srečaval  ljudi 
z  brezizraznimi  obrazi,  z  bedasto  zročimi  očmi 
in  z  arogantnim,  gnusnim  nastopom. 

Hipoma  je  izginil  oni  čut  varnosti,  ki  je 
vplival  nanj  tako  dobrotvorno  in  polotila  se  ga 
je  malodušnost  in  boječnost.  V  glavi  se  mu  je 
rodila  misel,  da  so  mu  ti  ljudje  ukradli  njegovo 
lastnino,  da  so  se  vsilili  v  njegovo  kraljestvo  ter 
ga  pregnali  z  domačije.  In  srd  mu  je  napolnil 
prsi  in  iskal  je  izhoda,  da  bi  ubežal.  Toda  kamor 
se  je  obrnil,  povsod  mu  je  bil  pot  zaprt,  povsod 
je  zadel  na  večjo  ali  manjšo  gručo.  In  ko  se  mu 
je  na  nekem  ovinku  zaletel  med  noge  nedorastel 
dečko,  je  prikipel  njegov  obup  do  vrhunca.  Su- 
rovo se  je  otresel  dečka,  da  so  se  ljudje  zgleda- 
vali,  in  bežal  dalje. 

Naposled  je  vendar  dospel  na  pot,  ki  je  bila 
samotnejša.  Naval  je  tu  ponehal  in  Golob  je  iz- 
mučen obstal.  Ali  v  tem  trenotku  je  zaškrtala 
stopinja  na  ovinku  in  pred  Golobom  se  je  poja- 
vila mlada  deklica.  Počasi  in  nekam  zamišljeno 
je  stopala  mimo  njega.  Golob  je  privzdignil  glavo 
ter  ugledal  zanimiv  obraz.  Njene  velike,  mandelj- 
nato  oblikovane  oči  so  za  hipec  obvisele  na  Go- 
lobu ter  se  takoj  povesile.  Toda  Golob  je  vendar 
opazil  njihovo  temno  bojo,  njihovo  skrivnostno 
globočino.  Nekaj  je  bilo  v  teh  očeh,  kar  ga  je 
presunilo,  kar  ga  je  pretreslo. 

In  ozrl  se  je  za  odhajajočo,  kakor  za  utrin- 
jajočo  se  zvezdo.  Njena  drobna,  otročja  noga  se 
je  komaj  dotikala  tal,  njen  vitki  stas  se  je  kosal 
z  vitkostjo  mlade,  na  zelenem  obronku  rastoče 
dolgolase  breze.  In  njena  preprosta  obleka  se  je 
ovijala  komaj  dvajsetletnega  telesa,  kakor  bi  bila 
vlita  nanjo. 

„Kdo  je  to?"  se  je  vprašal  Golob.  „Nikdar 
je  še  nisem  videl,  a  to  ni  vsakdanja  punica." 

In  obrnil  se  je,  da  bi  stopil  za  njo.  Toda 
v  tem  hipu  se  je  zopet  zdrznil.  Prav  v  bližini  je 
začul  smeh  in  govorjenje.  Naglo  je  zopet  krenil 
dalje  in  kmalu  nato  je  dospel  v  svoje  borno 
stanovanje  .  .  . 

In  zdaj  je  zrl  skozi  okno  na  dvorišče.  Ta 
mir,  ta  tišina  in  samota,  vse  mu  je  dobro  delo, 
je  vplivalo  pomirjevalno  na  njegove  razburjene 
živce.  In  res  se  je  do  dobrega  umiril.  Zrl  je  tja 
doli  na  umazani  pesek,  kakor  bi  bila  ta  drobna 
zrnca  čisto  zlato,  kakor  bi  med  njimi  bilo  najti 
tisoč  sujetov  za  njegove  novele  in  romane.  Morda 
je  pred   njim  vse  to  oživelo,   morda   so   se   med 


peščenimi  zrni  premikali  cvetoči  obrazi,  lesketale 
blesteče  oči  in  ponujale  kipeče  ustnice.  Morda. 
Kako  bi  bil  sicer  Golob  pozabil  na  vse  okoli  sebe, 
na  svojo  bedo,  na  svoje  brezupno  stanje,  kako 
bi  se  mogel  sicer  pojavljati  na  njegovem  trdem 
obrazu  smehljaj,  ki  je  blažil  njegove  okorele  po- 
teze, ki  je  delal  ta  sicer  nelepi  obraz  simpatičen 
in  skoro  ljubezniv. 

Kaj  pa  .  .  .? 

Eh,  kaj,  ko  bi  bilo  kaj  drugega? 

Kaj  pa,  ako  bi  bila  pričarala  ta  smehljaj 
na  njegove  ustnice  ona  prikazen  iz  parka?  Morda. 
Pri  pesnikih  in  pisateljih  bi  to  ne  pomenilo  nič 
čudnega.  Golob  sam  bi  bil  vedel  povedati,  kako 
je  njegov  kolega,  pesnik  Grom,  v  sanjah  o  svoji 
izvoljenki  Eriki  izpil  pri  belem  dnevu  steklenico 
črnila  namesto  čase  vode,  ki  si  jo  je  bil  malo 
prej  pripravil  na  mizo.  In  tega  niti  opazil  ni, 
dokler  ni  potegnil  z  rokavom  preko  ustnic.  In 
Golob  vendar  ni  bil  nič  manj  genialen  od  Groma ! . . . 

Stemnilo  se  je  že  bilo,  ko  je  Golob  zaprl 
okno  ter  legel  v  temi  na  nizko,  preprosto  postelj. 
Roke  je  položil  pod  glavo  ter  gledal,  ležeč  na 
hrbtu,  v  strop.  Dela  je  imel  mnogo.  Po  mizi  so 
ležali  razmetani  kosi  papirja  z  začetimi  odstavki 
različnih  spisov,  a  Golobu  ni  prišlo  na  um,  da 
bi  prižgal  luč  in  začel  delati.  Ugajalo  mu  je,  ko 
je  ležal  tako  brez  dela  in  ugajalo  bi  mu  bilo  iz- 
vestno  še  bolj,  ako  bi  bil  imel  že  kaj  v  želodcu. 
Ali  gospodinje  njegove  še  ni  bilo  doma  in  čakati 
bode  treba,  preden  mu  prinese  skromno  večerjo. 

Tedaj  je  pa  zaslišal  stopinje  pred  durmi 
in  nekdo  je  potrkal. 

Vstopil  je  pesnik  Grom.  Bil  je  to  človek 
srednjevelik  in  širokih  pleč.  Njegov  obraz  je  bil 
skoro  štirioglat,  a  vendar  prikupljiv,  v  kar  so 
posebno  pripomogle  njegove  velike,  modre  oči, 
ki  je  iz  njih  gledala  dobrodušnost  in  krotkost. 

„Ali  si  doma,  duša?"  je  zavpil  ob  vstopu 
ter  premeril   sobo.    „Ah,   tam   si,   kaj  počenjaš?" 

„Sedi  in  ne  moti  me!  V  moji  glavi  rastejo 
veliki  načrti",  je  odgovoril  Golob  ter  zrl  še  vedno 
v  strop. 

Grom  je  potegnil  slamnati  btol  k  sebi  ter  sedel. 

„Iz  spoštovanja  do  tebe  sedem",  je  govoril 
skoro  slovesno. 

Nekoliko  časa  sta  molčala  oba. 

„Vraga,  pri  tebi  je  soparno",  je  dejal  potem 
Grom.   „Čemu  zapiraš  okno? 

„Ali  naj  ga  odprem?" 

„Pa  odpri!" 

„Torej  kaj  počneva?"  vpraša  Grom.  „Ze 
dolgo  nisva  bila  skupaj  in  spodobi  se,  da  ukre- 
neva kaj  pametnega." 

„Kdor  tako  govori,  mora  vedeti,  čemu  go- 
vori", zazelia  Golob.  ..Prijatelj,  v  tvojem  žepu  ni 
kače." 

Grom  se  zasmeje. 

„  Dobro  znaš  sklepati,  danes  sem  dobil  na- 
grado za  zadnje  pesmi,  ki  so  bile  natisnjene  v 
„Zabavnih  listih".  Celih  osemnajst  kronic  znaša. 
Kaj  misliš,  čemu  so  prišle  te  kronice  v  moj  žep?" 

Golob  je  že  skočil  s  postelje.  Pograbil  je 
klobuk  ter  dejal : 

„Torej  hajd  k  ..Belemu  golobčku"!  Gospo- 
dinja si  tako  prihrani  večerjo." 

Grom  se  je  parkrat  pretegnil,  vrgel  nekaj 
cigaret  pred  Goloba  ter  si  sam  prižgal  eno.  Golob 
jih  je  molče  vtaknil  v  žep  in  odšla  sta. 

Na  stopnicah  sta  srečala  Golobovo  gospo- 
dinjo. Bila  je  to  stara,  sključena  ženica  dobro- 
dušnega obraza.  Golob  jej  je  povedal,  naj  ne 
skrbi  za  večerjo. 

Starka  ga  je  pogledala  nekako  tako,  kakor 
pogleda  mati  svojega  sina,  ko  ga  vidi  na  nepravi  poti. 

»Gospod  Golob,  ali  bi  ne  bilo  bolje,  da  bi 
ostali  doma?   Pravili  ste,   da   imate   toliko   dela." 

Grom  stopi  k  njej  ter  jo  prime  za  roko. 

„Mamica,  lepo  je  to,  da  tako  skrbite  zanj. 
Saj  vam  je  tudi  zelo  hvaležen.  Toda  glejte  ga, 
kako  je  še  mlad,  privoščite  mu  malce  razvedrila." 

Starka  je  razumela  to  šalo  in  se  odpravila 
navzgor. 

„Toda  ne  predolgo,  gospod  Golob,  jutri  ne 
bodete  za  nič",  je  še  dejala  ter  potegnila  s  suho 
desnico  preko  brezzobih  čeljusti. 

„Ah,  brez  skrbi",  se  je  nasmejal  Golob. 

.,To  je  moja  druga  mati",  je  dejal  Gromu, 
ko  sta  bila  spodaj.  „Zlata  duša,  kakršne  ne  najdem 
nikjer  več." 

Stopala  sta  počasi  po  slabo  razsvetljenih 
ulicah.  Te  so  bile  živahne,  izletniki  in  izprehajalci 
so  se  vračali  v  mesto  glasno  in  hrupno.  Golob 
se  je  sleharni  trenotek  zapletel  v  kako  gručo,  ali 
sedaj  se  ni  zmenil  za  to  množico,  niti  najmanje 
ga  ni  motila.  Bilo  je,  kakor  bi  mu  bila  noč  vse 
te  ljudi  približala,  kakor  bi  mu  bila  družba  pri- 
jateljeva  prepodila  vso  plašnost  in   boječnost  .  .  . 

Pri  „Belem  golobčku"  je  bila  v  ozadju  mala 
soba  in  v  njej  ..literarna  miza".  Tu  so  se  zbirali 
različni  v  mestu  živeči  literati  in  umetniki,  ki  so 
bili  sicer  na  glasu,  toda  ki  niso  v  javnem  žiljenju 
prvačili.  Bili  so  to  ljudje,  ki  so  jih  prvaki  sicer 
krvavo  potrebovali  in  semtertja  celo  iskali  po  nji- 
hovih skromnih  stanovanjih,  toda  ako  so  jih  sre- 
čavali  na  ulicah,  so  jih  pozdravljali  z  neposnem- 
Ijivo  grandeco  in  z  obrazom,  obrnjenim  na  nas- 
protno  stran.    Bili   so   to   ljudje,    ki   so   sicer   po 


svojem  peresu  navduševali  dijake,  institutke  in 
scmtertjc  kakega  idealno  navdahnjenega  avskul- 
tanta,  mlajšega  učitelja  ali  rodoljuba  „z  dežele", 
toda  ki  so  bili  v  očeh  prvakov  samo  neko  po- 
trebno zlo.  Bili  so  to  ljudje,  ki  so  v  svojem 
vsakdanjem  življenju  po  vse  dneve  tlačanili  v 
skromnih,  sramotno  plačanih  službicah  advokatov, 
po  pisarnah  zavarovalnic,  po  raznih  uredništvih, 
posojilnicah  in  morda  celo  po  posredovalnicah 
za  službe.  Bili  so  to  slednjič  ljudje,  ki  so  po 
napornem  dnevnem  delu  žrtvovali  preostale  du- 
ševne moči  iz  golega  rodoljubja  in  —  gladu 
lepim  umetnostim  in  narodu  slovenskemu.  A  ko 
so  sedeli  pri  četrtinkah  ali  celo  osminkah  cvička, 
jih  je  videl  vsak  in  nevoščljiv  jim  je  bil  na  takem 
užitku.  —  V  to  družbo  je  redkokdaj  zašel  celo 
kak  pisatelj  starejšega  datuma,  ki  je  bil  zaslul 
preko  svoje  domovine  ter  sedaj  čepel  na  lovo- 
rikah, ki  si  jih  je  postlal  s  svojimi  plehkimi,  vo- 
denimi spisi. 

Ta  mala  soba  pri  ..Belem  golobčku"  je 
bila  kakor  nalašč  za  take  ljudi.  Bila  je  ozka 
in  slabo  razsvetljena,  z  edinim  oknom,  ki  se  je 
iz  njega  nudil  razgled  na  zadnji  zid  visoke  mestne 
hiše.  Tu  se  ni  bilo  bati,  da  bi  kaka  pametna 
misel  našla  izhod  ter  se  poizgubila  v  daljavo, 
prisiljena  je  bila,  da  je  ostala  tam  ter  se  naposled 
zapletla  v  pero  tega  ali  onega.  No,  ni  čuda,  ako 
se  je  potem  vlačila  včasih  celo  po  spisih  vseh 
članov  literarne  mize  in  da  jo  je  bilo  treba  s  silo 
izganjati  ter  da  se  ni  vedelo,  kdo  ima  prvotno 
pravico  do  nje.  V  takih  slučajih  bi  se  bil  lahko 
okoristil  kak  ..starejši".  On  bi  imel  gotovo  naj- 
večjo pravico  in  Slovenci  bi  imeli  priliko,  da  bi 
zopet  občudovali  njegovo  izredno  plodovitost, 
mladeniško  žilavost   in   nenavadno   delavnost .  .  . 

Ko  sta  vstopila  Golob  in  Grom,  je  sedel  pri 
mizi  samoten  gost.  Pred  seboj  je  imel  četrt  vina 
in  zavit  je  bil  v  meglo  dima,  ki  ga  je  vlekel  Bog 
ve  že  iz  kolike  cigarete. 

„Zdravo,  Krčon",  sta  pozdravila  došleca. 

..Zdravo,"  je  odgovoril  oni  čemerno  ter  pušil 
molče  dalje. 

Golob  in  Grom  sta  priscdla. 

„Vrag,  ali  nimaš  jezika,  da  ne  blekneš  no- 
bene?" je  zavpil  Grom. 

Toda  Krčon  je  molčal  in  pušil. 

V  tem  je  prišla  natakarica. 

„ Liter  Štajerca,"  je  velel  Grom. 

Krčon  je  privzdignil  glavo,  potegnil  dim 
vase  ter  sumljivo  pogledal  Groma.  Takoj  potem 
je  natočil  svojo  čašo  do  vrha  ter  izpil.  Natočil 
je  molče  še  ostanek   iz   četrtinke  ter  zopet  izpil. 


223 


Ko  je  stal  liter  na  mizi,  je  z  neko  dražestno 
kretnjo  porinil  svojo  čašo  proti  Gromu  ter  se 
obrnil  k  natakarici. 

„Kaj  imate  za  večerjo?—  Dobro,  torej  pri- 
nesite svinjine  s  kislim  zeljem!" 

In  izraz  zadovoljstva  je  šinil  preko  nje- 
govih lic.  Grom  mu  je  natodl  kupico  do  vrha, 
in  trčili  so. 

„Kje  so  pa  drugi?"  vpraša  Golob. 

Nič  odgovora. 

„Pusti  ga,  da  se  naje,"  pravi  Grom.  „Saj 
vidiš,  da  ne  more  govoriti  od  lakote." 

Natakarica  je  položila  pred  Krčona  velik 
kos  svinjine  in  krožnik  poln  kislega  zelja.  V  tem, 
ko  sta  druga  dva  naročala  večerjo,  je  Krčon  jedel 
naglo  in  z  občudovanja  vrednim  tekom. 

Ko  je  bil  krožnik  prazen,  si  je  veličastno 
obrisal  ustnice  in  kratke,  svetlorumene  brkice  ter 
potegnil  z  razprostrtimi  prsti  po  dolgih  valovitih 
laseh.  Nato  je  pomežiknil  s  svojimi  temnimi  očini 
ter  izpregovoril : 

„Hvala  lepa  ti.  Grom,  za  večerjo!  —  Kje  so 
drugi,  sta  vprašala?  Kako  moreta  vprašati  kaj 
tako  bedastega?  Danes  je  sedemindvajsetega. 
Zakaj  jim  nisi  telefoniral,  Grom?" 

Toda  še  ko  je  to  govoril,  so  se  odpria  vrata 
in  vstopil  je  nov  gost. 

„Ah,  glej  ga  Porento,  ta  ima  nos!" 

Porenti,  ki  je  spočetka  nekako  sumljivo 
pogledal  skozi  vrata,  so  se  pri  teh  besedah  raz- 
širila usta  do  ušes  in  zadovoljno  je  prisedel. 

„Tudi  Žigon  pride,"  je  dejal.  „Našel  je  — 
pomislite  kaka  sreča  —  pod  posteljo  desetico,  ki 
jo  je  bil  izgubil  v  boljših  časih." 

„Dobro,  toliko  bolje,"  je  dejal  Grom  ter  po- 
ložil na  mizo  deset  kron.  „Natakarica,  to  se  da- 
nes zapravi!  Nosite,  dokler  veste  in  znate  ter 
spravite  denar." 

Natakarica  je  bila  že  vajena  takih  reči  in  je 
smehljaje  spravila  novce.  Kmalu  potem  je  dospel 
Žigon.  Družbica  je  zašla  v  dobro  voljo  in  tudi 
Krčon  je  postal  zgovoren. 

„Le  pomislite,  gospodje,  kaj  se  mi  je  drznil 
reči  danes  moj  šef.    Ha,  ha,  ali  ga  poznate  tega 


vzornega  Slovenca,  tega  moža,  ki  se  mu  klanjajo 
visoke  in  nizke  glave?  Torej  čujte!  Poklical  me 
je  k  sebi  ter  me  nagovoril  nekako  tako-le:  „Lepe 
reči  sem  izvedel  od  vas.  Slišim,  da  ste  vi  pesnik 
in  se  skrivate  pod  pseudonimom  „Zabreški". 
Čujte,  kaj  vam  povem.  Pustite  to,  to  ni  za  vas! 
Pesniki  in  pisatelji  vsi  vprek  so  pohujšljivci  in 
zapeljive!  mladine.  Človek  mora  skrivati  vsak  slo- 
venski list,  ako  ima  otroke."  Pogledal  sem  ga  s 
porogljivim  nasmehom.  Toda  on  se  ni  dal  motiti. 
Nadaljeval  je:  „Ako  pa  že  hočete  pisati,  dajte 
meni  vsako  stvar  v  pregled,  preden  jo  odpošljete." 
Ha,  ha,  kaj  pravite  k  temu  prijatelji?" 

„ Škandal,  sramota!" 

„Tako  je,"  je  nadaljeval  Krčon.  „ln  zdaj 
sem  ,panan'.  Ali  naj  neham  pisati,  ali  naj  se 
udam,  ali  naj  pustim  ono  službico  s  štirimi  de- 
setaki  na  mesec." 

„Pojdi  in  stori  zadnje,"  je  odgovoril  Golob. 

„Ali,  prijatelj,  jaz  sem  oženjen  in  imam  ko- 
pico otrok!" 

„Za  pesnike  jih  pošlji  študirat!" 

„ Dobro,  dobro,  bravo!" 

„Tudi  meni  se  je  nekaj  enakega  prigodilo," 
je  govoril  Žigon.  „Ni  dolgo  temu,  kar  mi  je  za- 
lučal v  obraz  tudi  moj  šef,  da  smo  vsi  pesniki 
in  pisatelji  lahkoživci." 

„Ha,  ha,  ta  jo  je  zadel!  Ali  te  ni  zvil  krč, 
ko  si  to  slišal  iz  ust  človeka,  ki  izda  v  enem 
dnevu  več  za  šampanjec,  nego  ti  v  treh  letih  za 
navadno  kislico?" 

Po  sobi  se  je  razlegal  smeh,  a  ta  smeh  ni 
bil  razposajen.  Iz  njega  je  zvenela  neka  pikrost, 
neka  disonanca,  kakor  bi  kdo  med  najlepšim 
petjem  brenkal  na  razglašeno  struno. 

A  še  ta  smeh  je  kmalu  utihnil. 

„Gospoda,  po  tem  se  poznamo,  da  smo 
Slovenci,"  je  dejal  nekdo  skoro  tiho  ter  povesil 
glavo. 

„ln  da  ostanemo  Slovenci",  je  pristavil 
drugi. 

Pravo  veselje  ni  hotelo  več  zavladati  v  družbi. 
Postalo  je  nekako  tiho  in  mrtvo.  Po  sobi  se  je 
vlačil    temnosivkast   dim    ter   polegal    ob   stropu. 

(Dalje  prihodnjič.) 

I. 


ušeča  soparica  je  ležala  na  zemlji 
in  v  zraku  je  žarelo,  trepetalo  in 
gibalo,  kakor  da  se  izgubljajo  v 
njem  sami  majhni  plamenčki.  Solnce 
je  stalo  v  zenitu  in  njegovi  žarki  so  palili  kakor 
ogenj.  Včasih  pa  se  je  vzduhu  težko  vzvalovilo 
in  od  juga  sem  je  takrat  privela  vroča  sapa. 

Dolga  vas  je  ležala  kakor  v  težkem  snu. 
Na  ozki,  razriti  cesti  se  je  valjalo  po  prahu  nekaj 
kokoši,  leno  in  zaspano,  sicer  ni  bilo  videti 
človeka. 

Nad  kamenolomom  konci  vasi  se  je  širilo 
redko  gabrje  in  leskovje,  še  višje  pa  so  stale  stare, 
krasne  smreke,  zarasle  s  širokimi,  bujnogostimi 
vejami,  šibečimi  se  pod  lastno  težo  k  mahovitim, 
z  iglicami  pokritim  tlom. 

Pod  sprednjo  smreko  je  ležal  v  senci  kam- 
nosek Tone. 

Zleknil  se  je  bil  po  mehkem  mahu  zdolžema, 
si  podložil  kot  zglavje  svoji  pesti  in  zrl  gologlav 
in  golorok  preko  kamenoloma  na  ogromno  ravan 
ljubljanskega  barja. 

Onkraj  ceste  je  ležalo  z  razpadajočim,  nizkim 
zidom  ograjeno  vaško  pokopališče  s  čveterokotno, 
barbarsko  surovo  poslikano  kapelico  in  smešno 
tenkim,  šilastim  stolpičem.  Za  pokopališčem  je 
bilo  med  poljem  in  drevjem  skritih  nekaj  vasic 
s  kočicami,   ki  so  se  zdele,   kakor  da   tiče  že  do 


oken  v  močvirni  zemlji,  —  tam  zadaj  so  se  širile 
na  desno  in  levo  silne  planjave  pašnikov  in  zel- 
nikov, tu  in  tam  je  štrlel  iz  tal  kržljav,  zanikaren 
hrastič,  ali  pa  so  se  vrstile  brezkončne  piramidice 
šote,  druga  za  drugo  do  izgubljajočega  se  ob- 
zorja ...  V  smrekah  so  gnezdile  vrane,  se  leno 
izpreletavale  ter  zakričale  včasih  otožno,  javkajoče; 
nad  stolpičem  pokopališke  kapelice  so  krožile 
postolke  in  s  polja  je  žvižgalo  naraščajoče  in 
zopet  ponehujoče  škrtanje  in  cvrčanje  murnov 
in  škržatov.  Nad  vsem  pa  jasno,  v  svoji  vedrini 
skoraj  sivo  nebo  brez  najmanjše  meglice. 

In  Tone  je  zrl  nizdoli  ter  bil  zamišljen  kakor 
še  nikoli.  Ničesar  ni  videl  pred  seboj,  vendar  pa 
mu  je  gledalo  oko  duše  čisto  in  razločno  bitje, 
ki  mu  je  napolnilo  srce  z  neutešljivo,  divjo,  glo- 
boko strastjo  in  z  neizmerno  žalostjo.  Zrl  je  pred 
seboj  Marjanico,  kakor  igračico  majhno  in  nežno, 
skoraj  gospodsko  finega  obrazka,  nepopisne,  pre- 
lestne  svežosti  in  velikih  modrih  oči,  polnih  ne- 
razumnih čarov  in  zagonetk. 

Predzadnja  hiša  v  vasi  je  bila  Gorjančeva. 
Ponižna  in  priprosta,  le  pritlična  in  celo  neome- 
tana,  a  premožna  in  veljavna  hiša.  Stari  Gorjanec 
je  imel  denarja  celo  v  mestni  hranilnici  nalože- 
nega, v  hlevu  mu  je  stalo  petero  krav,  dva  para 
volov,  dvoje  konj  in  vedno  tudi  nekaj  telet,  ki 
so  mu  donesla  vsako  leto  od  mesarja  lepega  do- 
hodka.   In  hrib    nad   hišo,    pašnik  in  gozd,   njive 

pod  kamenolomom  tja  do  grajščinskc  trepetlike  . . . 
vse  to  je  bilo  Gorjančevo.  Na  barju  je  imel  še 
več  krajev  zelnika,  tam  blizu  Loke  mu  je  rodilo 
čvetero  njiv  žita,  pod  Gorico  je  bila  dva  streljaja 
v  okrožju  njegova  zemlja,  da  je  mogel  iz  nje 
narezati  vsako  poletje  šote,  kolikor  jo  je  hotel,  in 
travnikov  je  imel  pred  Brestom  in  pod  Dobravico 
kakor  nihče  drug  v  vasi.  Trden  in  založen  je  bil 
Gorjanec,  dedič  dobrih  gospodarjev.  Denarja  niso 
spoštovali,  zato  pa  so  si  priženjevali  zemlje,  kos 
za  kosom.  Denar  izgine,  zemljišče  ostane,  je  bila 
njih  filozofija.  Zato  pa  je  bil  Gorjanec  veljaven 
mož,  ki  se  je  svojega  imetka  zavedal  in  njegova 
beseda  je  veljala  v  vasi  največ,  dasi  ni  bil  župan. 

Samo  nekaj  ga  je  peklo:  žena  Neža  mu  ni 
rodila  sina,  ki  bi  mogel  prevzeti  gospodarstvo, 
kadar  opeša  sam,  nego  jima  je  bil  edini  potomec 
—  dekle  —  Marijanica.  Samo  to  ga  je  bolelo  in 
skrbi  so  mu  rasle,  čim  bolj  je  ostareval.  Tem 
bolj  pa  se  je  zato  ponašal  s  svojo  lepo  hčerjo 
ter  jo  ljubil  tem  gorkejše,  tem  sebičnejše. 

„Moj  zet  ne  bo  kar  takole  prvi  pritepenec", 
je  dejal;  „iz  dobre  hiše  ga  izberem,  da  bo  imel 
kaj  v  dlani;  pa  v  glavi  mora  biti  tudi  zdrav! 
Naša  Marijanica,  moja  Marijanica  bo  rabila  reto, 
ne  sita,  ko  bo  rešetala  svoje  snubce.  Mnogo  jih 
je  padlo  že  med  pleve  in  snetje,  pa  jih  še  bo, 
preden  pride  pravi.  O,  naša  Marijanica  jih  zna 
vejati  kakor  snetiv  oves,  naša  Marijanica!" 

Tudi  kamnosek  Tone  je  bil  padel  med  snetje 
in  vrgla  ga  Marijanica  s  smehom  in  roganjem, 
ki  mu  je  ranil  dušo  .  .  . 

Pri  Štembalu  so  imeli  fantinje  ob  nedeljah 
po  nauku  svoj  ples.  Našel  se  je  vselej  harmonikar, 
ki  je  za  par  poličev  vina  vlekel  meh  do  pozne 
ure.  Fantinje  so  plesali  goloroki  s  svojimi  dekleti 
in  če  jim  je  lil  pot  curkoma  po  čelu,  so  pili  tem 
več  ter  se  potem  hladili  vso  noč  .  .  .  Tudi  Tone 
je  zašel  med  nje.  Dasi  se  je  nosil  skoraj  mestno, 
bil  je  vendarie  kmetskih  staršev  sin,  ki  se  je  čutil 
med  kmetskimi  mladeniči  svoje  starosti  popolnoma 
domačega. 

Pri  dekletih  je  bil  priljubljen,  saj  je  znal 
plesati  lahko  in  prožno,  da  se  ni  skoraj  dotikal 
tal  in  svojo  plesalko  je  znal  objeti  nežno  in  mehko 
ter  smehljaje  vrteti  jo  kakor  vihar,  ne  da  bi  se 
zadeval  ob  druge  pare.  In  velik,  zastaven,  širokih 
pleč,  jeklenih  mišic  je  bil,  da  bi  bil  lahko  zmel 
vsakogar,  ki  bi  se  mu  bil  upal  upirati;  dekletom 
pa  je  na  njem  najbolj  ugajalo  nekoliko  bledo, 
vedno  prijazno  lice  s  kratko  črno  brado,  da  je 
bil  videti  kakor  preoblečen  gospod  preprostih, 
mirnih  in  ljubeznivih  manir.  Tone  je  plesal  rad 
in  vztrajno,  nobene  plesalke  ni  zanemarjal  ter  se 


šalil  z  vsako,  ne  da  bi  bil  kdaj  nedostojen  ali 
celo  surov.  Posebno  odlikoval  pa  tudi  ni  nobene. 
To  je  ugajalo  fantom,  ki  so  ga  jemali  radi  v 
svojo  sredo,  saj  je  bil  dober  pevec  in  če  je  bilo 
treba,  se  ni  branil  plačati  zanje. 

Že  pet  mesecev  je  poznal  Gorjančevo  Mari- 
janico.  Njen  dom  je  bil  nedaleč  kamenoloma. 
Zjutraj,  ko  je  šel  na  delo,  in  zvečer,  ko  se  je 
viačal  v  vas,  jo  je  videl  na  dvorišču,  vedno  svežo, 
iskro,  resolutno,  tudi  ogovoril  jo  je  včasih  in  od- 
govorila mu  je  kratko  in  pikro,  z  ironskim  na- 
smehom, polnim  skritih  igel,  a  vendar  prijazno, 
kakor  da  bi  ji  bilo  žal,  ako  ga  je  užalila. 

Toneta  je  včasih  zapekla  njena  beseda,  toda 
ugajala  mu  je  in  mikala  ga  je  tembolj,  ker  je 
bila  drugačna  kakor  druge,  ponosna  in  uporna, 
kakor  lepa  žival,  ki  grize  svojega  krotilca. 

Spočetka  ga  je  vodila  sama  trma,  da  se  je 
pogostoma  ustavljal  pred  pragom  njenega  doma 
in  začenjal  je  z  njo  pogovor  tako,  da  jo  je  zbo- 
del; ko  je  začela  napadati  in  biti  sama,  se  je 
veselil  njene  jezice,  ki  ji  je  pognala  v  lici  togotno 
rdečico  ter  so  se  ji  svetile  modre  oči  od  razbur- 
jenosti in  ranjene  samozavesti.  Taka  se  mu  je 
zdela  najlepša.  Njeno  jedro  telo  je  trepetalo  in 
njene  prsi  so  se  dvigale  strastno  .  .  . 

A  kmalu  je  začutil,  da  mu  Marijanica  ni  več 
le  zanimiva  znanka  posebnega  značaja.  Postala 
mu  je  potreba,  da  jo  vidi  večkrat,  da  govori  z 
njo,  da  se  naslaja  ob  gledanju  njene  nežne,  a 
vendar  razkošno  bujne  osebe.  In  zahotelo  se  mu 
je,  da  se  dotakne  njenih  rok,  da  jo  pritisne  tes- 
nejše k  sebi  ter  da  čuti  vroči  dih  njenih  ustec  na 
svojih  licih. 

Pri  Štembalu  je  bil  zopet  ples  in  tudi  Ma- 
rijanica je  prišla.  Ostajala  ni  dolgo  nikdar,  saj  je 
plesala  le  z  najboljšimi  fanti  ter  odšla  vsekdar, 
ko  bi  morala  ugoditi  kajžarskim  sinovom.  Toneta 
se  ni  branila.  Bil  je  lep  plesalec,  za  katerega  so 
se  druge  trgale,  zato  ji  je  bil  všeč. 

Tone  pa  se  je  vrtil  z  .Marijanico  najrajši. 

Oblekla  se  je  bila  posebno  izbrano  in  skrbno, 
da  je  bila  zopet  najzaJša.  Svoje  močne  kite  je 
ovila  okoli  glave  v  krasen  zlat  venec  ter  si  preko 
temena  privezala  nov  baržunast  črn  trak.  Okoli 
vratu  je  bila  njena  tenka,  s  čipkami  obrobljena 
srajca  izrezana  globlje  kakor  navadno,  tako  da  se 
je  videl  njen  krasni  vrat,  na  katerem  se  je  zibal  na 
svilenem  traku  zlat  križec.  Preko  prsi  si  je  pri- 
redila pisan,  svilen  robec  z  dolgimi  franžami  ter 
se  oblekla  v  moderc  in  krilo  iz  temnordeče 
svile,  ki  je  zašumela,  ako  se  je  le  zgenila.  Za 
pasom  nad  črnosvilenim  predpasnikom  si  je  vtak- 
fin  čipkast  robec. 

Da,  lepa  je  bila  Marijanica. 

Toda  iijeii  največji  ponos  je  bilo  njeno  pe- 
rilo. V  vsej  župniji  ni  imela  nobena  takih  spod- 
njih kril  kakor  Modičeva  Marijanica!  Do  kolen 
so  ji  segale  dragocene  čipke,  bele  kot  sneg  in 
mehke  kakor  puh  mladih  rac  ...  In  njene  noga- 
vice pravi  umotvori  pletenja ! 

Marijanica  pa  jih  je  znala  tudi  pokazati,  da 
so  jih  občudovali  ter  jo  zavidali,  ko  je  šumela 
mimo,  vsa  v  svili  in  čipkah,  kakor  pikanten  šopek 
v  dragoceni  manšeti. 

Tudi  kmetsko  dekle  zna  biti  koketno  in  ve- 
sti ter  opraviti  se  zna  zapeljivo,  dasi  ne  pozna 
nizkotne  rafiniranosti  velikomestnih  dam. 

Taka  je  bila  Marijanica  na  plesu  pri  Štembalu. 

Ko  pa  sta  plesala  Tone  in  Marijanica  že 
opetovano,  ga  je  razgrel  ples  in  vino  je  razvnelo 
njegovo  kri,  da  se  je  sklonil  k  Marijaničini  pla- 
volasi  glavici,  jo  stisnil  k  sebi  ter  ji  dejal: 

„Marijanica,  ali  veš,  da  te  imam  rad,  silno 
rad?  Ali  veš,  da  moram  misliti  nate  noč  in  dan?" 

Marijanica  pa  se  je  zasmejala  na  ves  glas 
in  iz  njenih  modrih  oči  je  švignil   strupen   blisk. 

„Prav  je",  mu  je  odgovorila.  „Saj  me  imajo 
radi  tudi  drugi  in  še  boljši  kakor  si  ti !  Slep  nisi, 
neumen  tudi  ne.  Tisto  pa  veš,  čim  višje  zalučiš 
kamen,  tem  težje  telebne  na  tla!  Pazi  torej,  da 
ne  zletiš  previsoko  i  Padel  boš  tako,  da  se  ne 
pobereš  več!" 

In  pustila  ga  je  sredi  sobe  ter  zaplesala  z 
drugim. 

Tonetu  pa  se  je  skrčilo  srce  ob  njenih  be- 
sedah. Začutil  je,  kako  mu  je  bušknila  kri  v  lice 
in  kako  mu  je  hipoma  izginila  zopet  v  srce,  da 
je  postal  bled  kakor  stena.  Tiho  je  sedel  za  mizo 
in  poizkušal  piti,  a  ni  se  mu  dalo.  Udarec  je  bil 
presilen  in  pljuska  Marijaničina  je  zadela  njegovo 
dušo. 

„Da  je  ponosna  in  pikra,  sem  vedel;  da  pa 
zna  biti  ošabna  in  neusmiljeno  brezobzirna,  tega 
še  ne",  je  razmišljal  pobit. 

„Kaj,  vraga,  se  držiš,  kakor  možic  v  koruzi? 
Ali  ti  jo  je  Marijanica  prisolila,  da  ti  šumi  po 
glavi?  Punica  ima  jezik  kot  srp  in  vsekati  zna, 
da  bolečine  ne  pozabiš  izlahka.  Ej,  boš  videl,  pri 
vsej  svoji  bogatiji  še  obsedi  nazadnje  kot  stara 
devica!  Take  hruške  niso  za  naše  zobe,  lesnike 
grintave." 

Štembal  mu  je  natočil  poln  kozarec  in  prišel, 
da  bi  ga  razvedril. 

Po  gostilni  se  je  kadilo  prahu  in  dima.  Ne- 
kateri fantje  so  se  že  upijanili,  vriskali  so  in  po- 
izkušali peti.  Drugi  pa  so  plesali  divje  in  razbijali 
s  petami   ob   tla.   Večina   deklet  se  je  izmuznila 


na  dvorišče,  da  se  ohladi,  preden  odide  domov. 
Zato  je  več  fantov,  surovo  skakaje,  plesalo  med 
seboj  ter  se  divje  krohotalo. 

„Če  noče  silim  je  ne",  je  dejal  Tone 
zaupnemu  prijatelju.  „Pošteno  sem  mislil.  V  mestu 
bi  se  ji  godilo  bolje.  No,  kmet  ji  bo  ljubši." 

„  Polno  vrečo  išče,  verjemi.  Za  drugo  ji  ni. 
Stari  je  prav  tak.  Zdražbov  Martin  je  odšel  v 
Ameriko,  ker  mu  je  Gorjanec  pokazal  vrata.  In 
fant  je  bil  priden,  pošten  in  postaven!  Videmškov 
Tomaž  se  ni  mogel  več  videti  doma,  ko  je  dobil 
njen  odgovor.  V  ljubljanski  fabriki  je  sedaj.  In 
Mačkov  Tine,  Podržajev  Francelj,  Mirtov  Cene  .  .  . 
vsi  so  odnesli  dolge  nosove  iz  Gorjančeve  hiše. 
Pa  kakšni  fantje!  Polno  vrečo,  četudi  staro  in 
zakrpano,  iščejo,  druzega  nič!" 

Tone  je  prikimal  in  vstal.  Ko  pa  je  stopil 
okoli  ogla  na  cesto,  je  videl  starega  Gorjanca  in 
Benka  iz  Kota,  vdovca  s  tremi  otroci  in  s  tremi 
hišami.  Pred  njima  je  šla  Marijanica.  Stopala  je 
kakor  pero  lahka  ter  držala  z  desnico  svoja  krila 
tako,  da  se  je  videla  cela  vrsta  krasnih  čipk  in 
da  se  je  videla  njena  noga  do  srede  meč;  z  le- 
vico, v  kateri  je  tiščala  svoj  robec,  pa  je  mahala 
mogočno. 

Naglo  je  stopil  Tone  mimo  starih  in  se  pri- 
družil Marijanici. 

„Pa  me  vsaj  na  ženitnino  povabi,"  je  dejal, 
„če  me  že  ne  maraš  za  ženina.  Tale  zadaj"  — 
pokazal  je  Benka  —  „že  težko  hodi,  pa  ga  bom 
podprl,  če  boš  hotela." 

„ Dober  človek  si,  predober;  zato  se  ponujaš 
celo  tam,  kjer  te  ne  kličejo.  Res,  siten  si  kakor 
muha.  Treba  bo  vzeti  muhalnik  v  roke,  da  se  te 
odkrižam." 

In  krenila  je  na  domače  dvorišče,  ne  da  bi 
se  ozrla  .  .  .  Poslej  pa  se  mu  je  vselej  umaknila, 
kadar  ga  je  videla  prihajati,  in  k  Štembalu  je  ni 
bilo  več  .  .  . 

To  je  premišljal  Tone,  ko  je  ležal  pred 
smreko  in  zrl  preko  barja.  In  dasi  je  sedaj  vedel, 
da  ne  dobi  Marijanice  nikdar,  je  moral  misliti  le 
nanjo.  Gledal  jo  je  v  duhu  pred  seboj,  zdravo, 
jedro,  mikavno  v  vsaki  kretnji,  v  vsakem  pogledu 
njenih  lepih  modrih  oči.  In  zdelo  se  mu  je,  da 
vidi  tikoma  svoje  njeno  zlatolaso  glavico  z 
vencem  debelih  kit,  da  čuti  vročino  njenega  sve- 
žega bujnega  telesca,  da  sliši  šumenje  njenih  svi- 
lenih kril  in  bohotnih  čipk.  Hrepenenje  ga  je 
napolnilo  vsega,  in  kri  mu  je  plula  vroče  po 
žilah  .  .  . 

„0h,  da  bi  bila  moja!"  si  je  mislil.  „Da  bi 
bila  sedaj  le  tu,  prisilil  bi  jo,  da  me  ljubi,  kakor 
jo  ljubim  jaz,  divje,  neutešeno!" 

v  zraku  je  gorelo  in  nad  barjem  so  se  de- 
lale megle  soparice.  Iz  zemlje  je  puhtelo  opojno 
in  iz  gozda  je  prihajal  vonj  smrek  in  stotero 
cvetk. 

Tone  pa  je  ležal  v  razkošni  omotici  in  kakor 
bi  bil  v  ped,  je  žarelo  po  njem  vse,  da  je  bil 
moker  vsak  njegov  las. 

Tedaj  je  zašumelo  nad  njim.  Suho  dračje 
je  pokalo  in  lomile  so  se  nežne  veje.  Še  tre- 
notek  —  in  preko  skale  je  zdrsnila  ženska  kakor 
bel  tič,  si  hipoma  poravnala  svoja  krila,  ki  so 
izdala  za  hipec  dvoje  krasnih  nog  in  pred  To- 
netom je  stala  Marijanica. 


„Marijanica,  —  ti  —  ti!" 

Skočil  jo  pokonci  ter  ji  ovil  roki  okoli  pasu 
ter  jo  poljubljal  divje  —  blazno  .  .  . 

„Moja  si  —  moja  moraš  biti,  Marijanica! 
Ne  upiraj  se  —  pusti,  pusti !  —  saj  veš,  da  te 
imam  rad,  da  bi  umrl  zate,  Marijanica!" 

Močan  je  bil,  kakor  bi  bile  njegove  mišice 
iz  železa.  Zaman  se  mu  je  izkušala  izviti,  smeh- 
ljaje se  mu  je  udala,  ko  jo  je  vedel  pod  smreko 
ter  mu  segla  v  bujne  črne  lase  dobrikaje  in  še- 
petaj e: 

„Ti  revček,  saj  si  dober  —  saj  se  mi  smiliš!" 

(Dalje  prihodnjič.) 


MATI. 


M.  Nataša. 


Tiha  noč  je  .  .  .  Sneg  na  polje  pada 
na  poljani  smrtni  pokoj  vlada  .  .  . 

Sama  hodi  deva  v  poznem  mraki, 
trudni  so  in  težki  ji  koraki  .  .  . 

Na  poljano  padajo  snežinke, 
v  srcu  vstajajo  ji  žalostinke  .  .  . 

Hodi  dalje  —  k  domu  danes  roma 
s  srcem  polnim  boja,  polnim  dvoma 

Bo  li  mati  hčerko  pač  spoznala, 
jo  spoznala  ...  ji  odgovor  dala? 

Lice  rožno  ji  je  obledelo 
in  oko  ji  jasno  otemnelo? 


Rahlo  mati  ji  odpira  duri, 
ni  je  čakala  ob  pozni  uri  .  .  . 

„„Ti  se  vračaš,  moje  dete  milo!"" 
In  oko  se  ji  je  porosilo  .  .  . 

„„Kaj  prinesla  iz  tujine  meni 
sivi  majki  svoji,  zapuščeni?"" 

—  Pa  zaplaka  jadno  mati  mlada  .  .  . 
Noč  je  tiha  .  .  .  Sneg  na  polje  pada  . 


ONI  DAN... 

Vekoslav  Spindler. 

In  pride  veliki  poletni  dan, 
in  solnce  mogočno  žari  iz  višine, 
in  v  žarkih  se  kopljejo  sinje  planine, 
in  koplje  v  svetlobi  se  murska  ravan. 

Veselo  zapojejo  takrat  zvonovi, 
in  radostno  svatovske  pesni  zvene  — 
in  združiva  midva  za  dneve  se  vse 
in  v  noč  izgube  se  življenja  grobovi. 


Za  novo  življenje  poraja  se  dan, 
življenje  mogočno,  življenje  preširno  .  .  . 
Ah,  zdaj  se  vpokoji,  ti  dete  nemirno!  — 
Glej,  v  svate  prihaja  nam  cvetna  ravan. 

Nagiba  se  solnce  v  poletni  večer, 
in  pesni  pravljične  so  nas  opojile  — 
Nad  sinjo  planino  popevajo  Vile: 
slastem  zdaj  skrivnostno  otvarjamo  dver. 

J.  PITHART: 
PSVCHE. 


PRILOGA  .SLOVANU- 


H.  .\UKART; 
TIZIAN. 


LISTEK. 


KNJIŽEVNOST. 

Ivan  Cankar:  Ob  zori.  Ljubljana.  1903.  Ig.  pl.  Klein- 
mayr  &  Fed.  Bamberg.  Vsaka  nova  knjiga,  ki  jo  pošlja  Ivan 
Cankar  v  svet,  je  literaren  dogodek  za  naše  kritike  in  nje- 
gove pristaše.  Nekateri  kritiki  stikajo  tedaj  po  slovarjih,  da 
morejo  obsuti  Cankarja  z  novimi  izrazi  hvale  in  priznanja, 
drugi  pa  se  trudijo,  kako  bi  njegova  dela  ponižali,  njegove 
ideje  osmešili  ter  vrednost  vsega  njegovega  literarnega  delo- 
vanja kolikor  možno  zmanjšali.  Slovenci  še  niso  imeli  pisa- 
telja, ki  bi  imel  tako  fanatičnih  čestilcev  na  eni  in  tako  za- 
grizenih nasprotnikov  na  drugi  strani,  kakor  jih  ima  Cankar. 
Med  seboj  imamo  ljudi  —  da,  celo  literatov  I  —  ki  ,prin- 
cipialno"  ničesar  ne  čitajo,  še  manje  pa  kupijo,  kar  je  spisal 
Ivan  Cankar.  Pristašem  Jurčič-Kersnik-Tavčarjeve  struje  po- 
meni že  samo  ime  Cankar  nekaj  ,dekadentskega",  t.  j.  po 
njih  mnenju  nekaj  bizarno  fantastičnega,  konfuznega  in  ne- 
umljivega,  zdravemu  razumu  upirajočega  se. 

Človeku  je  zato  čuden  vžitek,  razgovarjati  se  s  temi 
Cankarjevimi  nasprotniki.  Ti  modrijani  pismouki  navadno  niso 
ničesar  ali  k  večjemu  kaj  malega  čitali  iz  Cankarjevega  pe- 
resa. Toda  oči  jim  stopijo  iz  lukenj  kakor  rakom,  kri  jim  za- 
lije lica  in  v  silni  togoti  trepetajo,  kakor  da  jim  gre  za  čast 
in  poštenje,  če  začneš  braniti  Cankarja.  In  če  si  ti  k  nesreči 
tudi  sam  literat,  riskiraš,  da  te  zgrabijo  ti  Anti  -  Cankarjanci 
osebno  ter  ti  zabrusijo  v  obraz,  da  novejša  slovenska  litera- 
tura s  Cankarjem  in  s  tabo  vred  ni  vredna  piškavega  oreha 
ter  da  po  smrti  Jurčiča  in  Kersnika  sploh  nihče  ne  zna  več 
spisati  .poštene  povesti'. 

Tako  je  razburil  Cankar  solidne  in  trezne  duhove  pa- 
tentiranih Slovencev,  ki  so  poznali  starega  Blei\veisa,  se  tikali 
z  Jurčičem,  Kersnikom  in  Cimpermanom  ter  se  bratili  z  dru- 
gimi literarnimi  .nesmrlniki"  slovenskimi,  ki  danes  samo  po- 
čivajo na  svojih  lovorikah  1 

Saj  je  pa  tudi  istina,  da  naši  mlajši  pisatelji  nočejo 
več  pisati  .luštnih  povesti',  ki  bi  jih  čitalo  med  jokom  in 
smehom   mlado  in  staro,   vse,  kar  nosi  hlače  in  krilo,    brez 


pohujšanja,  brez  razburjanja  in  brez  napora  tako  naivne  de- 
klice kakor  častite  mamice,  dijački  in  stari  izkušeni  gospodje. 
Ti  mlajši  in  najmlajši  pišejo  tako,  da  je  treba  njih  knjige  in 
liste  pred  otroci  in  deklicami  skrivati.  Da,  celo  mladim  so- 
progam ni  varno  dajati  vsake  povesti  teh  novostrujnikov,  saj 
bi  mogle  česa  .naučiti  se' !  —  Kaj  res  ni  več  med  nami 
Krjavljev,  Než  Rožmarink,  Tekmecev,  Sepcev,  Martinkov?  O 
takih  originalih  naj  bi  se  nam  pisalo,  —  ali  pa  vsaj  o  — 
guvernantah  nemškutah,  o  adjunktih-ideaUstih,  narodnjakih, 
o  sentimentalnih  profesorjih  čudakih  ali  pa  o  norih  princesah  ! 
Kako  smo  uživali,  kako  plakali  in  se  navduševali  včasih  ob 
njih  —  dr.  Tavčar,  Kersnik,  Stritar,  Pajkova,  kje  ste?!  —  Pa 
zakaj  bi  se  še  dandanes  ne?  Gotovo  bi  se,  toda  novostnijniki 
ne  znajo  pisati  in  mi  zato  njih  del  ne  čitamo !  A  tudi  naše 
dame  jih  ne  čitajo.  Otroci  jih  pa  seveda  ne  smejo!  Tako 
obdrže  založniki  lahko  tiste  nove  knjige  zase,  da  si  tapeci- 
rajo police  in  skladišča. 

Večina  naših  mestnih  estetikov  misli  in  govori  tako. 
Toda  modrijani  se  motijo.  Njih  dame  čitajo  Maupassanta, 
Prevosta,  Zolo  in  Casanovo  .  .  .  gospodje  si  privoščajo  na- 
skrivnem  še  kaj  krepkejšega  .  .  .  založniki  pa  vzlic  temu 
dobro  razprodajajo  Ketteja,  Murna,  Murnika,  Kostanjevca, 
Kvedrovo  in  tudi  Cankarja ! 

Še  nikdar  se  niso  slovenske  knjige  —  za  naše  razmere 
—  tako  lahko  razpečavale  kakor  dandanes,  ko  se  lahko  ob- 
sojajo in  grajajo  novostrujniki.  Na  knjižnem  trgu  je  postalo 
živahno,  skoraj  vsak  mesec  izide  nova  leposlovna  knjiga.  Med 
Slovenci  se  čita  sedaj  toliko  kot  še  nikoli  in  leposlovje  zanima 
narod  bolj  kakor  kdajkoli!   In  to  je  zasluga   novostrujnikov. 

VeUk  del  te  zasluge  pa  gre  Ivanu  Cankarju.  Dasi  ne 
piše  o  Krjavljih  in  o  Zobrih  ter  niso  njegove  novele  za  mla- 
dino, je  popularen  in  razvpit,  tako  da  .gredo'  njegove  knjige 
prav  izvrstno.  Z  Jurčičem  in  Tavčarjem  ga  res  ni  primerjati, 
zato  pa  je  njegov  slog  daleko  finejši,  elegantnejši,  njegova 
dikcija  umetnejša,  njegovo  obzorje  idej  neprimerno  širše  in 
bogatejše  ter  njegova  pripovedna  tehnika  lahkejša  in  boljša. 
Njegov  jezik  je  celo  bogatejši  od  Stritarjevega,  ki  so  ga  celo 

še  pred  leti  stavljali  na  prvo  mesto.  Cankar  je  stilist-umetnik 
in  njegovemu  pripovedovanju  ne  poznamo  enakega  v  vsem 
našem  slovstvu.  S  tem  pa  seveda  nismo  rekli,  da  je  globok 
filozof  a  la  dr.  Mencinger  ali  Ivan  Trdina,  niti  da  ima  buj- 
nejše  domišljivosti  od  dr.  Tavčarjeve  ali  toliko  pristnonarod- 
nega  poznanja  slovenskega  kmeta  in  humorja  kakor  sta  ga 
imela  Jurčič  in  Kersnik.  Skratka:  ako  hočemo  biti  pravični, 
prisoditi  moramo  že  danes  Ivanu  Cankarju  kot  rafiniranemu 
stilistu  in  pripovedovalcu-poetu  odlično  mesto  v  slovenski 
literaturi.  Hnatski  in  češki  estetiki  so  svoje  mnenje  o  velikem 
talentu  in  izredni  umetniški  sili  Ivana  Cankarja  izrazili  že 
opetovano,  zato  so  njegovi  slovenski  somišljeniki  lahko  mirni 
vzlie  našim  konservativnim  kritikom.  Da  Cankarjevi  spisi  čim 
dalje  globlje  prodirajo  med  narod  ter  da  se  dobro  prodajajo, 
smo  že  konstatovali.  Ako  bi  tega.  ne  bilo,  bi  se  za  njegove 
spise  ne  dobili  vedno  novi  založniki. 

Knjiga  .Ob  zori"  obsega  12  črtic,  novel  in  novelet. 
Nekaj  jih  je  izšlo  v  .Životu",  nekaj  v  ,Lj.  Zvonu",  nekaj 
pa  je  novih.  Najznačilnejši  in  najlepši  sta  prva  in  zadnja 
črtica:  .Ob  zori"  in  ,Rue  des  nations".  To  je  pristen 
Cankar:  sanjav,  razkošno  fantastičen,  rafiniran  v  slikanju  ob- 
čutja in  psihigičnega  življenja ,  smel  v  svoji  iskrenosti  ter 
bogat  v  idejah.  Njegov  jezik  se  čita  kakor  glasba,  polna  buj- 
nih akordov  in  plemenito  temperiranih  barv.  V  zadnji  črtici 
je  povedal  Cankar  zopet  misli  vseh  mlajših  slovenskih  poetov 
z  neodoljivo  melanholiko  in  odkritosrčnostjo.  Novela  .Smrt 
kontrolorja  Stepnika"  je  nekaj  čisto  novega  v  naši  li- 
teraturi :  počasno  umiranje,  naval  spominov  v  bedno  dušo,  ki 
se  trga  od  telesa,  izginjanje  fizičnih  in  psihičnih  moči  ...  to 
je  naslikal  Cankar  nedosežno!  Duhoviti  in  polni  poezije  sta 
tudi  fini  črtici  .Mirni"  in  .Odložene  suknje".  V  .Slo- 
vanu' se  je  pisalo  o  Cankarju  že  mnogo,  zatorej  naj  zado- 
ščajo te  vrstice.  Svoje  čitatelje  pa  opozarjamo  na  obširno  in 
krasno  študijo  v  .Viencu"  iz  peresa  Hrvata  Milana  Mar- 
j  a  novica.  Tu  je  povedano  vse,  kar  bi  morali  pisati  mi,  ozi- 
roma kar  smo  že  pisali.  Zato  pa  tudi  novo  Cankarjevo  knjigo 
najtoplejše  priporočamo  vsem,  ki  si  žele  slovenske  zbirke  mo- 
dernih duhovitih  in  krasnopisanih  novel  in  črtic.     Dr.  F.  K. 

Janka  Kersnika  zbrani  spisi.  Založnik  L.  Sch\ventner 
v  Ljubljani,  urednik  dr.  Leveč.  Kot  1.  snopič  III.  zvezka  je 
izšel  roman  .Rošlin  in  V  rja  n  ko",  čegar  dejanje  se  vrši 
na  Dolenjskem,  večinoma  na  grajščini  Trebuhovičev  na  Mali 
Loki.  Cena  2K  50h.  O  Kersniku  in  njegovih  zbranih  spisih 
prinesemo  ob  prvi  priliki  obširno  študijo. 

Slovenska  zemlja.  II.  del.  Vojvodina  Kranjska. 
Zgodovinski  opis  (34  podob).  Spisal  Fr.  Orožen,  profesor 
na  C  kr.  učiteljišču  v  Ljubljani.  1902.  Izdala  .Matica  Slo- 
venska". Natisnila  J.  Blasnikova  tiskarna.  Na  211  straneh 
podati  vso  politično  in  kulturno  zgodovino  dežele  Kranjske, 
je  v  resnici  umetnost.  21 1  strani  bi  temeljitemu  zgodovinarju 
Kranjske  jedva  zadoščalo  za  dobo  francoskih  okupacij,  nikari 
za  ves  stari,  srednji,  novi  in  najnovejši  vek.  A  prof.  Orožen 
je  moral  pisati  po  .določeni  zasnovi",  ki  se  seveda 
ni  omejila  le  na  obseg,  nego  tudi  na  duh  knjige  ter  je  pov- 
zročila tako  delo,  kakoršno  je.  Proti  tej  .zasnovi'  se  v  .Pred- 
govoru* izraža  pisatelj  sam,  in  vsak  naroden  Slovenec  mu 
pritegne,  da  bi  se  dala  .spisati  skupna  zgodovina  slovenskega 
naroda  lažje  in  preglednejše",  saj  so  .imele  slovenske  pokra- 
jine malone  v  vseh  dobah  isto  usodo".  Po  sedanji  nepraktični 
in  -  -  naravnost  povedano  —  nesmiselni  zasnovi  se  mora  tva- 
rina  večkrat  ponavljati  ter  je  treba  omenjati  iznova  marsikaj, 
kar  se  je  pisalo  že  o  drugih  deželah  ali  kar  se  bo  šele  pisalo. 
Torej  nepotreben  separatizem,  nepotrebno  delo  za  pisatelje 
in  nepotreben  papir  za  naše  knjižnice!  Ker  pa  se  pripravlja 
nova    .Občna   zgodovina"    slovenskega   naroda,   pričakujmo, 


da  se  nam  položi  na  mizo  vse  to,  kar  smo  prejeli  doslej  v 
čveterih  knjižicah  .Slovenske  zemlje"  (Goriška  in  Gradiščanska, 
Trst  in  Istra  —  Beneška  Slovenija  in  —  Kranjska)  in  kar 
še  dobimo  (Štajerska  in  Koroška),  kmalu  iznova  predelano 
in  na  nov  način  prirejeno,  sveže  garnirano  in  nanovo  aranži- 
rano. Upajmo  pa,  da  bode  .zasnova'  te  .Občne  zgodovine' 
najobširnejša,  najtemeljitejša  in  najsvobodnejša,  sicer  se  zopet 
pokaže  kmalu  potreba,  da  se  izda  isto  delo  v  novi,  razširjeni 
obliki !  —  O  tej  Orožnovi  knjigi  pa  se  moremo  izražati  vobče 
le  najpohvalnejše.  Ob  .določeni  zasnovi"  ni  bilo  pisatelju 
možno  pisati  boljše  in  simpatičnejše,  kakor  je  pisal.  Tvarina 
je  obdelana  jedrnato  in  pregledno,  pripovedovanje  je  jasno, 
jezik  je  lahak  in  lep.  Da  pa  delo  ni  temeljito ,  smo  že  po- 
vedali. Zato  je  izostalo  ime  marsikaterega  odličnega  kultur- 
nega delavca  in  se  med  novejšimi  pisatelji  celo  —  Fr.  Levstik 
ne  omenja  nikjer.  Ilustrativni  del  knjige  pa  je  pohleven 
in  prav  skromen.  Slike  mest  po  Valvazorjevi  knjigi  so  docela 
nezanesljive  in  večinoma  le  svobodno  prirejene.  Istine  je  v 
njih  bore  malo.  Sliki  kralja  Sama  in  cesarja  Proba  sta  dile- 
tantski  in  brez  realne  vrednosti.  Najzanimivejši  sta  prilogi, 
kažoči  bitko  pri  Sisku.  Tudi  Trubarjeva  slika  je  umetniške 
vrednosti.  Vse  druge  ilustracije  pa  so  fotografične  in  ničevne. 
Prof.  Orožen  je  podal  s  tem  delom  nov  dokaz  svojega  glo- 
bokega znanja  in  pisateljske  spretnosti,  v  kateri  ga  danes  — 
po  smrti  Vrhovca  in  Rutarja  —  med  našimi  zgodovinarji 
poleg  Apiha  ne  doseza  nihče.  Želeli  bi  le,  da  bi  mogel  pisati 
po  svoji  lastni  zasnovi  in  v  duhu,  ki  je  resnično  narodno 
slovenski.  K. 

Zbornik  za  narodni  život  i  običaje  južnih  Slovana. 
Knjiga  Vil.  V  tem  zvezku  je  objavil  dr.  Fr.  llešič  dva  se- 
stavka. Prvi  —  pod  naslovom  .Slovenska  .Hagada"  -  pri- 
merja dve  slovenski  narodni  pesmi  in  v  njih  varijante  s  slič- 
nicami  pri  drugih  slovenskih  in  tujih  narodih.  Prva  pesem 
je  znana  .Bratec  iz  Ljubljane  —  kaj  nov'ga  nam  povej"  itd. 
K  njej  naj  dostavim  še  jaz  to-le:  Dotično  pesem  sem  slišal 
tudi  jaz  kot  otrok  večkrat  (pri  Gornjem  gradu)  od  svojega 
rajnega  starega  očeta,  ki  je  jako  rad  pel  in  bil  neizčrpen  v 
svojih,  večinoma  nabožnih,  pesmicah;  mi  otroci  pa  smo  se- 
veda najbolj  odpirali  ušesa,  kedar  se  je  kaj  glasilo  smešno  — 
in  prav  smešen  se  nam  je  zdel  večkratni  refren  v  navedeni 
pesmi:  .in  so  pumpo  pumpali  —  in  so  pumpo  pili".  .  .  Zato 
mi  je  poleg   melodije   le  še  v  spominu   omenjeni   refren   in 

sicer  v  zvezi: 

,v  Kani  Galileji, 

tam  so  b'li  veseli ! 

In  so  pumpo  pumpali 

in  so  pumpo  pili, 

pa  so  b'li  veseli, 

ker  so  ohcet  'meli  ..." 

Še  bolj  razširjena  je  druga  pesem;  to  je  ona  zverižena  (smrt 
sne  lovca,  lovec  medveda,  medved  volka,  volk  jelena,   jelen 

lisico  itd.),  ki  se  rada  prepeva  v  družbi. Drugi  prispevek 

govori  ,0  dječjim  igrama";  o  igrah  samih  se  sicer  ne  raz- 
pravlja, ampak  le  o  načinu,  kako  se  igrajoči  otroci  preštevajo, 
oziroma  si  izbirajo  pričetnika  igre.  Popolnosti  v  tej  stvari  tu 
seveda  ne  iščemo,  ker  je  ni  mogoče  doseči;  saj  je  takih 
otroških,  nezapisanih  poslovnikov  povsod  jako  mnogo.  Jaz 
sam  bi  jih  kot  nekdanji  kolovodja  pri  takih  igrah  v  kakem 
kotu  svojega  spomina  še  zbral  številce  v  raznih  jezikih,  naj- 
bolj seveda  v  —  otroškem  jeziku.  V  .otroškem  jeziku", 
pravim;  zdi  se  mi  namreč  zaman  dosledno  filologizovanje 
pri  takih  otroških  verzih,  celo  pa  poskus,  opraviti  kakor  si 
koli  v  verze  kak  sodržaj;  otrok  namreč  pobere  besede,  da 
so  le  blagoglasne,  kjer  jih  dobi  in  jih  zveze  med  seboj,  naj 
dajo  smisel  ali  ne;  če  pa  takih  besed  ni,  si  jih  skuje  sam  — 

zdaj  pa  se  jili  loti,  filolog !  Zlasti  rad  si  izmisli  otrok  k  eni 
lepo  doneči  besedi  drugo,  četudi  brezpomembno,  ali  pa  lepo 
se  stikajoče;  n.  pr.  Anza  —  banza,  Neža  —  dreza  .  .  .!  Tako, 
se  mi  zdi,  je  treba  tudi  razlagati  začetek  onega:  anguli,  ban- 
guli  .  .  .  .Anguli"  so  morebiti  =  angeli,  k  tej  besedi  se  je 
pridejalo  .banguli"  kot  odsev.  Ne  bom  trdil,  da  sem  zadel 
pravo;  neverjetna  pa  se  mi  zdi  vsekako  dr.  llešičeva  rekon- 
strukcija: angite,  pangite  ...  iz  ,eketi,  peketi  .  .  .,  zlasti  če 
se  pomisli,  da  se  nahaja  poleg  .peketi"  tudi  .meketi"  (na 
zapadneni  Štajerskem).  Nedvomno  jasna  je  le  beseda  .domine". 
Res  zanimive  pa  so  naprave  varijante. 

Dr.  Jos,  Tominšek. 

.^e.io",  list  za  znanstvo,  književnost  in  zabavo.  Lastnik 
in  urednik  dr.  Drag.  M.  Pavlovič.  —  Že  osmo  leto  izhaja  v 
Belemgradu  prelepa,  bogata  revija  za  znanstvo,  književnost, 
umetnost  in  leposlovje  .Delo",  ki  napreduje  od  leta  do  leta 
tako  po  vsebini  kakor  tudi  po  svoji  obsežnosti.  Neoperečno 
treba  vvrstiti  .Delo"  med  najboljše  slovanske  periodične  liste. 
Med  svoje  sodelavce  šteje  najpriznanejše  srbske  pisatelje, 
pesnike  in  znanstvenike,  kakor  Jovanovida,  Miličeviča,  Vese- 
linoviča,  Uskokoviča,  Petroviča,  Stankoviča,  Mitroviča,  Cvet- 
koviča  i.  dr.  Poleg  izbornih,  aktuvalnih  člankov,  kritik,  po- 
ročil, znanstvenih  razprav,  povesti  in  pesni  prinaša  .Delo" 
tudi  prevode  najpriznanejših  ruskih,  poljskih  ter  drugih  zna- 
menitih slovanskih  in  tujih  književnikov.  Vsak  zvezek  te  re- 
vije, ki  izhaja  po  enkrat  na  mesec,  obsega  najmanj  10  tiskovnih 
pol.  .Delo"  je  glasilo  najodličnejših  srbskih  literatov  ter  ima 
za  razvoj  srbskega  slovst\a  že  velike  zasluge. 

Dr.  V.  Flajšhans:  Mistr  Jan  Hus.  Pravkar  je  izšel 
prvi  snopič  (cena  25  h)  popularnega  dela  iz  peresa  najbolj- 
šega poznavatelja  husitske  dobe.  Spis  krasi  veliko  slik,  foto- 
grafičnih  posnetkov  raznih  spominkov,  dalje  so  tam  zemlje- 
vidi in  načrti,  facsimila  doslej  nepoznanih  Husovih  roko- 
pisov. Cestilcem  velikega  Ceha  prihaja  s  tem  v  roke  delo, 
spisano  po  najnovejših  znanstvenih  preiskavanjih ,  kjer  je 
Hus  karakteriziran  z  izreki  svojih  lastnih  spisov  ter  opisan 
s  češkega  stališča  nepristransko  in  stvarno.  Delo  izhaja  v 
zalogi  Josipa  R.  \'ilimka  v  Pragi,  Z.  A. 

Ivo  Vojnovič:  Dubrovačka  trilogija.  Izdala  Matica 
Hrvatska.  U  Zagrebu  1902. 

In  svet  je  bogatejši  za  eno  trilogijo.  Visoka  mora 
biti  misel  in  velikanska  snov,  ki  je  pesnik  ne  more  obvladati 
v  enem  igrokazu  —  tako  si  mislimo  in  tako  je  tudi  res,  ko- 
likor se  moremo  poučiti  po  redkih  trilogijah  v  svetovnem 
slovstvu.  .Dubrovačka  trilogija"  je  po  zunanjem  obsegu  dolga 
dovolj  —  157  strani  —  in  misel,  propadanje  stare  slave  Du- 
brovnika, je  tudi  dovolj  plodna ;  ali  če  bi  pokurili  vse,  kar 
je  v  trilogiji  nedramatiškega  in  nepotrebnega,  bi  skočil  kot 
ptič  .Fenis"  na  dan  skromen  igrokažček  s  tremi  dejanji. 

Obširno  o  delu  govoriti  nismo  namenjeni  in  tudi  ni 
treba,  saj  je  kljub  dobrim  posameznostim  v  celoti  ponesre- 
čeno. Po  premijeri  na  zagrebškem  odru  koncem  letošnje  se- 
zone je  trilogija  propala  docela  in  vsa  reklama  je  ni  mogla 
rešiti.  Delo  torej  tudi  na  odru  niti  na  rojake  pisatelja  ni  delo- 
vala. Čudimo  se  pa,  da  ni  kdo,  ki  je  kdaj  že  videl  ali  čital 
kako  priznano  dramo,  toliko  uplival  na  pesnika,  da  bi  bil 
vsaj  nekatere  zunanje  kričeče  nedostatke  odstranil.  S  ceni - 
niških  in  režijskih  podatkov  je  gotovo  trikrat 
toli  ko,  koli  kor  de  Janja  ,  oziroma  dialoga;  oprava 
je  opisana  kakor  v  kakem  mizarskem  ali  krojaškem  listu ; 
ako  kaka  osebica  le  zine  besedico,  gotovo  je  pesnik  pridejal 
za  bralca  opazko  o  njej  in  cesto  tako  —  naivno !  Vsak  po  svo- 
jem temperamentu  se  namuznemo  ali  pa  prasnemo  v  smeh, 
ko  čitamo,  kako  pesnik  s  popolno  resnostjo  karakterizira 
n.  pr.  eno  izmed  oseb,   Orsata,   ponosno  kažočega  na  svojo 


hišo:  .Orsat  (nepomičan  in  slavan  kao  Sv.  Mihajlo  (!!) 
na  pragu  izgubljenoga  raju,  prezvučnim,  strašnim  gla- 
som): Ne!  —  Ovc  je  kuča  moja  .  .  ."  itd.  In  koliko  je  takih 
smešnih  pripomenj!  —  Ali  kaj  pravite  k  nastopnemu?  Pred 
začetkom  3.  dela  trilogije  pripoveduje  pisatelj  celo  historijo; 
ko  mu  zmanjka  snovi,  pa  prekine  sam  sebe,  rekoč  (str.  97) : 
.Ali  p— s — s— st!  .  dosta  šuškanja  !  Prikazivanje  počinje!" 
—  Tako  delo  naj  smatramo  resnim?!  Več  zgledov  pač  ni 
treba!  —  Muhe  so  menda  gnale  avtorja,  da  je  pri  vsaki 
osebi  pristavil  natančno  leta  njene  starosti;  neka  tetka  ima 
69  let  —  nič  več  in  nič  manj,  —  neka  .djevojčica"  16  let, 
druga  60  let  (zato  se  pač  zove  le  .djevojka")  itd.  .Trilogije 
dio  prvi  se  dogadja  dne  27.  maja  1806.,  izmedju  4  in  7i  2  po 
podne"  —  škoda,  da  ni  pristavljeno,  je  li  ura  uravnana  po 
srednjeevropskem  času  ali  ne !  Spričo  taki  natančnosti  se  ču- 
dimo, kako  da  je  pesnik  pozabil  pristaviti,  koliko  je  stara 
ona  —  kožica,  ki  nastopi  v  .trilogije'  drugem  delu;  saj  je 
vvrščena  ta  kožica  tudi  med  .lica"  (osebe)! 

Pod  tako  navlako  izgine  ono  dobro,  kar  ga  je  po- 
sebno v  3.  delu  trilogije.  Neokretno  koraka  dejanje ;  saj  je 
njega  pomočnik,  dialog,  sam  slaboten  in  stopica  le  s  pre- 
trganimi  koraki.  Skoraj  le  iz  vzklikov  sestoje  vsi  pogovori, 
med  njimi  pa  je  posejanih  klicajev,  pomišljajev  in  pik  skoraj 
toliko,  kakor  v  vsej  slovenski  dekadentni  literaturi  skupaj. 
Naposled  pa  še  ta  jezik!  Polovica  besed  je  pač  še  hrv;:ških, 
ali  kaka  hrvaščina  je  to!  Prav  nalašč,  da  ugasi  vse  navdu- 
šenje za  stvar  in  jezik!  Skoraj  toliko  kakor  v  hrvaščini  se 
govori  v  izvirni  in  popačeni  laščini,  nekaj  tudi  v  francoščini, 
nemščini,  latinščini,  kolne  se  celo  v  španščini !  V  označenje 
dobe  in  oseb  se  seveda  sme  posnemati  ljudska  govorica,  ali, 
če  se  ne  gre  za  dosego  komičnih  učinkov  —  na  to  pa  tukaj 
vendar  ni  misliti  —  le  do  skromne  meje. 

Avtor  bi  naj  snov  obdelal  v  obliki  povesti  in  mnogo 
nedostatkov  bi  ostalo  prikritih.  Trilogija,  kakor  je,  pa  je  vi- 
hravo, nedovršeno  delo;  le  3.  d^l  (in  eden  prizor  iz  2.  dela) 
je  celo  dober.  Zakaj  je  pesnik  dal  svoj  koncept  (saj  kaj  dru- 
gega  ni)   na    svetlo?  .Prosti,  dragi  Dživo,   non  vi  capisco!" 

Dr.  J.  T. 

Kwartalnik  historyczny.  Organ  Tavarzystwa  Histor)^- 
cznego  pod  redak.  Aleksandra  Semkowicza.  Letnik  sedmi, 
sešitek  prvi,  v  Lvovu  1903.  —  Vsebina:  Przywilej  z  1086 
roku  (przez  Karola  Potkaoskiego)  govori  o  češki  zgodovini. 

V  .MisceUa  nea"  je  zanimiv  prispevek  k  zgodovini  Ga- 
licije iz  1.  1830,  ko  se  je  mislilo  na  nje  združitev  z  Ogrsko. 
Osobito  bogata  pa  je  knjiga  obsežnih  književno-znanstvenih 
recenzij.  Dr.  II. 

Galicko-russkaja  Matica.  Naučno-literaturnyj  sbornik 
tega  društva  ima  v  zadnjem  zvezku  preteklega  leta  zanimivo 
razpravo  J.  P.  Sozopoviča  o  amazonkah:  ,Tip  amazonki 
v  evropejskoj  literaturnoj  tradicii  i  poljanica  vojinstvennaja 
russkych  bylin".  —  Najstarejše  so  grške  amazonke  v  Mali 
Aziji,  a  potniki  15.  in  16.  veka  so  jih  našli  tudi  v  Afriki  in 
Ameriki.  Tudi  Čehi  imajo  v  pravijiškem  delu  svoje  zgodovine 
amazonsko  gospodarstvo:  po  smrti  Libuše  je  njena  tovarišica 
Vlasta  osnovala  okoli  740.  nekako  amazonsko  vlado  nad  De- 
vinom  in  okolico,  dokler  niso  končno  vendarle  zavladali  moški. 

V  bitvah  pod  poveljništvom  Vlaste  so  se  odlikovale  device  — 
junakinje:  Sarka,  Častava,  Stratka,  Militka,  Budislavka.  (Da- 
limilova  kronika).  Mavro  Orbini  ima  v  delu  ,11  regno  degli 
slavi'  celo  poglavje:  .0  amazonkah  ženskago  pola,  slavnvch 
vojinah  slavjanskvch".  V  ruskih  bilinah  (epskih  narodnih 
pesnih)  se  imenujejo  poljanice  vojne;  prišle  so  v  narodno 
rusko  pesništvo  pač  iz  italijanskih  pesnikov  16.  veka  (Ariosta 
in  Tassa),  ki  v  svojih  epih  tudi  niso  prezrli  te  romantične 
snovi.  Dr.  Fran  Ilešič. 


231 


Izvdstija  obščesrsa  arheologiji,  istoriji  i  etnografiji 
pri  imperatorskom  kazanskom  universitetč.  Tom.  X\'III, 
\-j-p.  1,  2  i  3.  Kazanj,  1902.  —  Preteklo  leto  je  kazanjska 
pokrajina  obhajala  350  letnico,  odkar  pripada  ruskemu  carstvu. 
Zato  je  tamošnje  arheološko  društvo  sklenilo,  na  svoj  način 
praznovati  ta  spomin  ter  18.  zvezku  svojih  izvestij  dati  značaj 
jubilejnega  zbornika.  \'sled  neprevidenih  ovir  je  mogla  njega 
pr\-a  polovica  iziti  šele  ob  koncu  minulega  leta.  Prof.  Ašmarin 
razpravlja  o  starih  volških  Bolgarih  in  današnjih  Čuvaših  ter 
iznova  zatrjuje,  da  so  Čuvaši  potomci  Bolgarov,  pomešani  s 
Tatari;  novo  ime  so  jim  dali  Čeremisi.  Malov  podaja  stare 
listine,  važne  za  Kazanj.  Pokrovskvj  ima  zgodovino  ka- 
zanjskih  samostanov  itd.  Vse  se  nanaša  na  jubilejne  pokrajine. 

—  Drugega  dela  jubilejnega  zbornika  še  dosedaj  ni;  dospel 
je  prej  prvi  snopič  19.  letnika,  kakor  je  bilo  uredništvo  obljubilo. 

Maksim  Gorkij  piše  novo'  dramo,  ki  še  nima  naslova. 
Njegov  prijatelj,  pisatelj  Voznešenskij  pravi,  da  ima  nova 
drama  Gorkega  tri  junake:  zastopnika  stare  ruske  aristokra- 
cije, nekega  grbavega  kneza,  izvanredno  duhovitega  moža,  ki 
ima  v  sebi  nekaj  Mefistovskega.  Drugi  junak  —  vladni  svetnik, 
zastopa  sedanji  ruski  liberalizem,  ali  —  da  se  izrazim  bolje 

—  rusko  .činovništvo"  (birokracijo),  ki  bi  se  rado  kazalo  na- 
predno. Tretja  osebica  je  reven  aktuarij ,  in  tega  opisuje 
Gorkij  z  vso  ljubeznijo  svoje  demokratske  duše.  Dvogovori, 
ki  v  njih  nastopa  knez-grbec,  se  baje  odlikujejo  s  tolikim  bi- 
stroumjem,  dovtipom  in  filozof ično  globokostjo,  da  nadkri- 
Ijujejo  vse,  kar  je  doslej  napisal  Gorkij.  Gorkij  piše  svojo 
dramo  na  Krimu. 

Evgenij  Salias.  Početkom  preteklega  meseca  je  slavil 
štiridesetletnico  svojega  slovstvenega  delovanja  grof  Evgenij 
Andrejevič  Salias,  avtor  mnogoštevilnih  zgodovinskih  ro- 
manov osemnajstega  in  devetnajstega  stoletja.  Poleg  odličnih 
zastopnikov  ruskega  historičnega  romana  kakor  so  Korto- 
marov,  Mordovcev,  Solovjev,  Mihejev,  Polevoj  i.  dr.  zavzema 
visoko  mesto  tudi  grof  Salias,  ki  podaja  v  svojih  trideseterih 
zvezkih  verne,  umetniško  dovršene  slike  iz  ruske  preteklosti. 
V  vseh  Saliasovih  delih  polje  toplo  življenje  ruskega  naroda 
in  ruske  družbe  minolih  dveh  stoletij  s  toliko  močjo  in  ener- 
gijo, da  čuti  in  sliši  čitalec  udarce  tega  bivšega  življenja. 
Glavni  junaki  njegovih  romanov  so  zlasti  Katarina  11.,  Pavel  L, 
grof  Orlov,  knez  Potemkin,  Pugačev,  Aleksander  I.,  Kutusov 
in  Arakčejev,  katere  vse  je  očrtal  pisatelj  v  jasnih,  živih  bar- 
vah. Vendar  pa  ni  Salias  le  umetnik -slikar  raznih  vnanjih, 
dramatičnoživih  dogodkov,  temveč  tudi  nežen  poznavalec 
ruske  narodove  duše,  ljudski  psiholog,  ki  zna  raztolmačiti  in 
pojasniti  tudi  notranji  smisel  znamenitih  epoh  ruske  zgodovine. 
Grof  Salias  je  bil  rojen  v  Moskvi  26.  aprila  1.  1840  in  je  sin 
v  Rusiji  popularne  pisateljice  Evgenije  Tour  (psevdonim  gro- 
fice Evgenije  Salias).  Posvetil  se  je  že  kot  mladenič  literarni 
umetnosti.  Najznamenitejša  njegova  dela  so  ,Pugačovci", 
blesteča  kronika  dogodkov  tedanje  dobe  v  svojem  početku, 
razvoju  in  tragičnem  koncu.  Prav  tolike  zgodovinske  vred- 
nosti je  roman  .Svobodomisleci",  nadaljevanje  ,Puga- 
čovcev",  v  katerem  slika  pisatelj  prepričevalno  vpliv  upora 
in  francoskih  enciklopedistov  na  duševni  razvoj  ruske  družbe. 
Znani  so  tudi  njegovi  romani  .Bratje  Orlovi',,  .Prin- 
cezinja  Volodi  mirska",  .jVlilijon",  .Čarodejec', 
.Arakčejev  sinček",  ,Via  facti"  in  še  mnogo  drugih 
del,  ki  nudijo  globok  pogled  v  rusko  preteklost.  M. 

Leonid  Andrejev  in  grofica  Z.  A.  Tolstoj.  Že  nekaj 
desetletij  sem  vzbuja  bogata  ruska  književnost  po  vsem  kul- 
turnem svetu  največje  zanimanje.  Zlasti  trozvezdja  Puškin, 
Lermontov  in  Gogolj,  potem  Turgenjev,  Dostojevski)  in  Tol- 
stoj in  sedaj  Čehov,  Gorki  in  Andrejev  so  imena,  ki  jih  mora 
poznati   vsak  izomikanec.    Leonid  Andrejev  je  zadnji ,    naj- 


mlajši najnovejšega  ruskega  trozvezdja.  Rojen  je  bil  v  Orlu 
kot  sin  ranocelnika  in  je  sedaj  približno  30  let  star.  Študiral 
je  v  Moskvi  pravoznanstvo.  .Mnogo  sem  stradal,"  pripove- 
duje sam  v  svojem  kratkem  životopisu.  .L.  1894  sem  se  iz- 
kušal  usmrtiti,  zaradi  česar  mi  je  naložila  cerkvena  oblast 
kazen.  Pozneje  sem  slikal  portrete,  za  katere  sem  dobival 
po  tri,  pet  in  pozneje  celo  po  deset  rubljev.  Po  prestanem 
izpitu  sem  se  nastanil  v  Moskvi  kot  odvetnik,  toda  vodil 
sem  v  vsem  svojem  življenju  le  eno  pravdo,  ki  sem  jo  iz- 
gubil v  vseh  instancah.  Pisal  sem  za  liste  poročila  iz  sodne 
dvorane  in  1.  1898  sem  napisal  prvo  novelo.  In  od  tedaj  sem 
se  posvetil  popolnoma  leposlovju.  Veliko  zahvalo  sem  dol- 
žan Maksimu  Gorkemu,  ki  mi  je  stal  s  svojimi  sveti  in  de- 
janski kot  prijatelj  na  strani."  Zvezda  Leonida  Andrejeva  se 
je  urno  dvigala.  Mladi  pisatelj  je  mojster  psihološke  analize 
in  se  bavi  s  posebno  vnemo  zlasti  s  socialnopsihološkimi 
problemi,  mimo  katerih  hojeva  laži-krepostni  svet  najrajše  z 
zavezanimi  očmi.  Veliko  pozornost  je  vzbudila  zlasti  nje- 
gova novela  ^Hi.  Tj-Man-fe"  (V  megli),  v  kateri  opisuje  razvoj 
moške  doraslosti  ter  opozarja  na  opasnosti,  ki  prete  v  tem 
času  mladeničem  in  to  zaradi  napačne  vzgoje.  Andrejev  slika 
uprav  virtuozno  dijaka  Pavluško,  ki  se  pogrezne  v  smrdljivi 
mlakuži  zla,  ker  ni  nikogar,  ki  bi  ga  rešil  iz  nje.  Da  se  je 
slava  mladega  pisatelja  Andrejeva  dvignila  hipoma,  je  po- 
skrbela —  seveda  nehote  —  grofinja  Zofija  Tolstoj,  soproga 
pisatelja  Tolstega.  Protestirala  je  namreč  v  odprtem  pismu  v 
.Novem  Vremeni"  proti  nenravnim  delom  L.  Andrejeva,  češ, 
da  so  .opasna  za  ves  ruski  narod".  Klicala  je  celo  rusko  — 
cenzuro  na  pomoč  ter  rotila  občinstvo ,  naj  ne  čita  beletri- 
stičnih  del  .pomilovanja  vrednih  novih  pisateljev"!  Ta  .Po- 
ziv' je  povzročil  v  mnogih  ruskih  časnikih  velik  odpor  in 
posmeh,  to  tembolj,  ker  se  je  poizvedelo,  da  je  Lev  Tolstoj 
glede  Andrejevili  del  povsem  druzega  mnenja  kakor  njegova 
soproga,  stara,  častivredna  dama  in  neutrudna  sodelavka 
grofa  Tolstega.  M. 

Stepdn  Petrov  Skitalec.  Maksim  Gorki,  ki  načeluje 
Moskovskim  modernistom  Leonidu  Andrejevu,  Ivanu  Buninu, 
Teleševu,  Cirikovu  i.  dr.,  je  pridobil  ruski  književnosti  no- 
vega, jako  odličnega  delavca  Stepana  Petrova  Skitalca,  ki 
naj  bi  bil  postal  vaški  učitelj,  a  so  ga  spodili  z  zavoda, 
še  preden  je  dovršil  svoje  študije.  Stopil  bi  bil  v  vrsto  .bo- 
sjakov",  da  ga  ni  rešil  Gorki,  ki  je  spoznal  njegov  bogati 
pesniški  dar.  Skitalec  je  napisal  doslej  nekaj  novel,  ki  so 
vse  vzbudile  pozornost ,  ker  obsegajo  prizore  iz  najnovejše 
ruske  zgodovine,  pretresljive  v  svoji  posameznosti,  visoko 
dramatične  v  svoji  celoti.  Kot  izvrsten  opazovalec  in  pozna- 
valec ruske  narodove  duše,  kot  pravi  pesnik  in  hrabri  bo- 
jevnik je  očrtal  Skitalec,  katerega  pravo  ime  je  Pejzov, 
zlasti  v  noveli  .Šibe"  vse  napake  in  nedostatke  modernega 
ruskega  življenja ,  ki  zamore  in  ugonobe  že  v  kali  vse  naj- 
boljše duševne  življenske  sile  in  vse,  kar  se  poteza  za  na- 
predek, svobodo  in  prosveto.  Tudi  povest  .Ljubezen  de- 
korativnega slikarja"  je  občutja  polna,  realistična  in 
umetniško  dovršena  slika  iz  življenja  nadarjenih  mestnih  pro- 
letarcev,  ki  ginevajo  pod  težo  realne  istine.  V  novelah 
.Oktava"  in  .Z  orni  ca"  opisuje  Skitalec  dobro  znani  mu 
milieu  cerkvenili  pevcev.  Tak  pevec  je  bil  v  resnici  tudi  že 
sam.  V  prikazivanju  občutja  v  ruski  cerkvi  ob  rani  uri  in  v 
opisavanju  čustev  in  misli  onih,  ki  hodijo  v  narodno  rusko 
cerkev,  se  kaže  mladi  pisatelj  vedno  rahločutečega  poeta, 
dasi  je  realist,  ki  pripoveduje  le  to,  kar  je  videl  in  občutil 
sam.  Skitalec  ima  sicer  v  svojih  novelah  skoraj  iste  sujete, 
kakor  njegov  prijatelj  Gorkij -Pješkov,  vendar  so  barve  nje- 
govih slik  tako  izbrane,  kolorit  njegovih  podob  iz  življenja 
ruskega  proletarstva  tako  fin  in  nežen,  da  nadkriljuje  včasih 

celo  Gorkega  in  je  že  sedaj  možno  reči,  da  je  Skitalec 
samostojen,  individualen  in  krepek  talent.  Še  z  večjim  zani- 
manjem pa  je  sprejelo  rusko  občinstvo  njegove  pesmi,  iz 
katerih  veje  žarek,  strasten  dili  odpora  proti  obstoječim  so- 
cialnim razmeram. 

GLEDALIŠČE  IN  GLASBA. 

„Za  tugju  sreču."  Hrvatski  pesnik  Milan  Begovič- 
Xeres  della  Maraja,  katerega  pesniška  zbirka  ,Bocca- 
doro",  delo  renesanske  elegance,  simfonija  seksusa  in  lepote, 
je  vzbudila  pred  par  leti  veliko  zanimanje,  je  spisal  dramo 
,Za  tujo  srečo",  v  kateri  razvija  ideje  Tolstega,  izražene  v 
delih  .Kraljestvo  božje  je  v  vas'  in  .Vstajenje",  češ,  da  je 
namen  vsakega  človeka,  žrtvovati  se  in  delovati  za  tujo  srečo. 
Tako  se  je  pojavil  tudi  v  hrvatski  književnosti  .Nehljudov", 
delavec  Gabrijel,  ki  je  ljubil  in  zapeljal  pred  leti  ne- 
dolžno deklico  Reziko  in  katera  se  valja  poslej  v  najgršem 
blatu.  Gabrijel  jo  je  ostavil,  in  drugi  so  nadaljevali  na  njej 
zločin,  ki  ga  je  započel  on.  Ko  pa  se  Gabrijel  po  dolgem 
času  snide  z  Reziko,  tedaj  spozna,  da  je  njene  propalosti 
kriv  sam;  vzbudi  se  mu  vest,  ki  ga  sili,  naj  popravi  svoj 
greh.  Sklene  torej,  da  se  poroči  z  Reziko.  Tudi  delavske  tova- 
riše pridobi  Gabrijel  za  svoje  nazore,  da  vidijo  v  njem  apo- 
stola moralne  odgovornosti.  Samo  anarhist  Urban  se  jim  po- 
smehuje, češ  uživaj  danes  in  ne  skrbi  za  nadalje.  Goreča  pri- 
stašica  Gabrijelovih  idej  je  tudi  mlada  ličerka  tovarnarja 
Luksa,  Olga,  ki  se  končno  zaljubi  v  poštenjaka  Gabrijela  ter 
pretrga  razmerje  s  svojim  ženinom,  grofom  Srgjanom,  saj  ve, 
da  bi  jo  vzel  le  zaradi  njene  dote.  Vsled  Olginega  prigo- 
varjanja poviša  Luks  svojim  delavcem  plačo ;  —  hčerka  mu 
namreč  očita,  da  je  ravnal  celih  40  let  uprav  živinsko  s  svo- 
jimi ljudmi.  Tako  se  more  Gabrijel  oženiti.  Dosegel  je  svojo 
in  tujo  srečo.  Toda  Olga  zahteva  tudi  svoj  del  sreče.  Ker 
ljubi  Gabrijela  nad  vse,  poizkuša  na  vse  načine,  da  bi  si  ga 
pridobila.  Poniža  se  celo  tako,  da  prosi  Reziko,  naj  ji  pre- 
pusti ljubimca.  Rezika  se  hoče  žrtvovati  za  Gabrijelovo  srečo, 
a  Gabrijel  zavrne  to  ponudbo,  vsled  česar  se  vrže  Olga  v 
stroj  in  umrje.  O  predstavi  te  moderne  drame  v  Spljetu  je 
poročala  .Nada"  v  9  br.  t.  1.  Značaji  drame  so  baje  jasno 
očrtani ,  vendar  so  tupatam  precej  neverjetni.  Zlasti  junak 
Gabrijel  je  dokaj  fantastična  oseba,  prototip  delavstva,  nekak 
simbol,  le  deloma  realen,  izvečine  idealiziran.  Begovič  je 
pred  vsem  pesnik,  ki  se  odlikuje  tudi  v  svoji  drami  z  bo- 
gatim, krasnim  in  individualnim  jezikom.  Kakor  je  opeval  v 
svoji  senzacionalni  knjigi  .Boccadoro"  ljubezen,  lepoto,  umet- 
nost in  naravo,  tako  proslavlja  zdaj  pravico,  bratstvo  in  svo- 
bodo. Drama  ,Za  tujo  srečo"  je  tendenciozna  in  se  bavi  tudi 
z  rešitvijo  socialnega  vprašanja. 

„Seoske  dangube."  V  Spletu  so  predstavljali  pred- 
kratkim  dr.  1.  Majstroviča  burko  v  treh  dejanjih  .Vaški 
postopači",  ki  je  znamenita  radi  tega,  ker  prikazuje  v  njej 
avtor  tako  istinito  življenje  naroda,  njega  zdrave  šale  in  nje- 
gov sveži  humor.  Iz  vsakega  stavka  veje  krepki,  nepokvarjeni 
zagorski  dih.  Majstrovič  je  sin  priprostega  naroda  in  kot  tak 
pozna  vsak  kotiček  hrvatske  narodove  duše.  Gluma  .Vaški 
postopači'  je  kot  naroden  .dokument"  velike  vrednosti,  do- 
čim  je  kot  dramatsko  umetniško  delo  srednje  vrste.       M. 

Otylie  Sklenafova-Mala.  Češka  žena !  V  nehlinjeni 
spoštljivosti  sklanjamo  pred  njo  svoje  čelo,  saj  je  velika  bo- 
disi na  prestolu  kakor  Da gm  ara,  Eliška  Pfemyslovna, 
Dubravka,  bodisi  v  svojem  slovstvenem  delovanju  in  umet- 
nosti, bodisi  končno  kakor  mati  v  tihem  domačem  zatišju. 
Med  najboljše  svoje  hčere  prišteva  po  pravici  češki  narod 
slavno  gledališčno  umetnico  gospo  Otilijo  Sklenafovo- 


Malo,  ki  se  je  dne  3.  majnika  t.  1.  poslovila  za  vselej  z 
odrom  češkega  gledališča,  s  katerim  je,  rekel  bi,  zrastla  njena 
umetniška  narava.  Ž  njo  odraja  s  češkega  gledališčnega  odra 
velepomembna  prikazen,  ki  je  ž  njo  združena  malodane  cela 
zgodovina  razvoja  češke  dramatične  umetnosti,  njenih  skromnih 
pričetkov,  njenega  razvoja  in  končne  zmage.  Po  40  letih  naj- 
uspešnejšega delovanja  ostavlja  sloveča  tragedinja  češko  gle- 
dališče, ki  mu  je  posvetila  vso  svojo  pristno  umetnost,  svoje 
vznesene  težnje,  svoje  pošteno  navdušenje,  vse  svoje  življenje. 
Odhajajočo  umetnico  lahko  spremlja  ponosna  zavest  dovrše- 
nega poklica,  ki  ga  je  dosegel  njen  fenomenalni  talent  po 
neumorni  marljivosti  in  vztrajnosti.  Gospa  Sklenafova-Mala, 
od  narave  obdarjena  z  globokim  čuvstvom,  navdušena  z  ide- 
alno ljubeznijo  do  umetnosti  in  naroda  ter  prepojena  z  naj- 
vznesenejšo  vnemo  za  plemenite  smotre  je  razvila  na  odru 
celo  vrsto  sijajnih  postav.  Že  1.  1873  je  o  nji  napisal  nepo- 
zabni Jan  Ne  ruda:  ,Ako  je  kdo  z  zlatom  zapisal  svoje 
ime  v  zgodovino  češke  umetnosti,  je  to  gotovo  Otilija  Skle- 
nafova-Mala. Ako  je  kdo  dal  izgled,  kako  je  možno  združiti 
čisto  domoljubne  težnje  s  čisto  umetniškimi  težnjami,  je  to 
zopet  Mala".  —  Strastno  hrepenenje  po  gledališču  se  je  vnelo 
v  slavni  umetnici  že  v  rani  mladosti.  Rodila  se  je  1.  1844  na 
Dunaju,  kjer  je  bil  njen  oče  vojaški  zdravnik.  V  češkem  gle- 
dališču je  prvič  nastopila  dne  3.  majnika  1863  v  Schiller- 
jevi  .Devici  Orleanski".  .Sedaj  imamo  tragično  juna- 
kinjo, kakršne  še  nismo  imeli  doslej",  sta  si  šepetala  občinstvo 
in  kritika  s  soglasnim  navdušenjem.  Dne  13.  septembra  1863 
je  že  bila  angažovana  za  člana  češkega  gledališča  in  od 
tistega  časa  je  rastla  ter  se  razvijala  čimdalje  tem  sijajnejše 
njena  umetnost  in  vkratkem  je  ustvarila  celo  vrsto  mojstrskih 
poetičnih  oseb.  Z  enako  izredno  dovršenostjo  je  nastopala  v 
ulogah  sentimentalne  in  tragične  ljubimke,  tragične  junakinje 
in  pozneje  v  ulogah  salonskih  dam.  Predvsem  pa  je  za  do- 
mačo dramatiko  žrtvovala  vselej  vso  svojo  sijajno  umetnost. 
Češki  narod  ostane  slavni  umetnici  iskreno  hvaležen  ter  jo 
bo  vselej  prišteval  k  svojim  najplemenitejšim  hčeram.    Z.  A. 

Meinrad  Sadil:  „Cvetka  mirii".  V  novejšem  času  mo- 
remo tudi  v  duhovniških  vrstah  zaznamovati,  resne,  zname- 
nite beletriste.  Literati ,  kakoršna  sta  španski  romanopisec, 
jezuit  Luis  Goloma  ali  badenski  župnik  novelist  Hans- 
Jakob,  so  si  pridobili  v  slovstvu  priznano  ime.  Predkratkim 
je  na  Dunaju  zaslovel  po  svojih  dramah  benediktinec,  gimna- 
zijski profesor,  pater  Meinrad  Sadil.  Pred  tremi  leti  se  je 
predstavljal  v  dunajskem  mestnem  gledišču  njegov  .Tanta- 
los",  nedavno  se  je  vprizorila  na  Dunaji  njegova  .Friedens- 
rose".  To  je  tipična  božična  igra.  Sadil  je  imel  namen, 
ustvariti  igrokaz,  ki  bi  se  dal  ob  božiču  vprizarjati  nekako 
tako,  kakor  se  vprizarja  .Mlinar  in  njegova  hči'  kot  prava 
vsesvetska  igra.  Sadil  je  poizkušal  biti  tudi  socialen  moralist 
na  odru.  Da  pa  je  mogel  svojo  misel  realizirati,  poslužil  se  je 
v  igri  pravljične  oblike,  saj  mnogo,  kar  bi  bilo  v  drugi  obliki 
smešno,  je  v  pravljici  verjetno.  Sadil  je  hotel  povedati  iz- 
nova,  da  delavec  ni  brezčuten  stroj.  Zato  ga  ne  smeš 
do  skrajnosti  izrabljati.  Revežem  in  brezposestnim  pa  tudi  ni 
v  bogastvu  iskati  popolne  zemeljske  sreče  .  .  . 

Poštenega  Žagarja  Schwarza  je  pregovorila  škodoželjna 
čarovnica,  da  je  ujel  pritlikavca,  ki  naj  bi  mu  iz  premoga 
drobil  zlata.  Ali  bogastvo,  tem  načinom  pridobljeno,  ne  pri- 
nese Schwarzu  zaželjene  sreče.  Družina  postane  bahata,  brez- 
vestna. Žena  pobegne  z  nekim  lahkoživcem,  vzemši  pridob- 
ljeni denar  seboj,  sin  ponareja  menice,  starejša  sestra  pa  se 
uda  pohotnosti.  Bogastvo  je  izginilo,  pritlikavec  pa  se  brani 
iznova  iskati  zlato.  V  jezi  ga  Žagar  ubije.  Sedaj  pa  se  raz- 
prši vsa  sreča.  V  nezgodi  ostane  ubogemu  možu  edina 
tolažba:    najmlajša    hči   Rozika,    ki  se  ni    udala   zapeljivemu 

mamunu,  nego  ostala  blaga  in  poštena.  Tudi  zadnje  to  upanje 
mu  hoče  čarovnica  uničiti.  Z  obljubo,  da  hoče  Roziki  priskrbeti 
cvetko  miru,  izvabi  jo  na  sveti  večer  v  zasnežen  gozd.  Če 
bi  se  je  ne  usmiMli  pritlikavci,  bi  bila  zmrznila.  Poneso  jo  v 
svoje  kraljestvo.  V  tem,  ko  uboga  družina  doma  objokuje 
njeno  zgodnjo  smrt,  vstopi  Rozika,  angelj  tolažbe,  držeč  v 
desni  cvetko  mirii,  med  svojce.  Kralj  pritlikavcev  pa,  ki  jo 
spremlja,  pouči  zaslepljence,  da  ni  iskati  prave  sreče  v  bo- 
gastvu, ampak  v  ljubezni  in  zadovoljnosti. 

Pater  Sadil  je  predkratkim  dovršil  mesijado  ,D  e  r 
Menschensohn",  ki  pa  radi  izključno  verskega  značaja 
menda  ne  sodi  na  oder.  —  Sadil  je  rodom  —  Čeh!  K— c. 
„Novi  Akordi"  so  zaključili  s  6.  štev.  svoj  II.  letnik 
ter  izide  1  julija  t.  1.  pna  številka  III.  letnika.  O  II.  letniku 
prinesemo  skupno  poročilo  iz  strokovnjaškega  peresa.  Za 
danes  le  zopet  konstatiramo,  da  so  prinesli  .Novi  akordi" 
tekom  dveh  let  veliko  število  izbornih  izvirnih  skladb,  samo-, 
dvo-,  čveterospeve,  moške  in  mešane  zbore,  kompozicije  za 
orgije  in  klavir  ter  tudi  nekaj  odlomkov  opernih  del.  Sode- 
lavci so  naši  najboljši  komponisti,  katerim  so  se  pridružili 
tudi  nekateri  mojstri  Hrvatov  in  Čehov.  ,Novi  Akordi"  so 
po  svoji  opremi  jeden  najlepših  slovanskih  glasbenih  listov. 
Uredništvo  pod  g.  dr.  G.  Krekom  je  v  najspretnejših  rokah. 
Naj  bi  ne  bilo  slovenske  hiše,  kjer  se  goji  glasba,  brez  tega 
Schwentnerjevega  izbornega  lista ! 

Glasbena  zapuščina  Frid.  Smetane.   Sorodniki  slav- 
nega češkega   mojstra  Smetane  so  prepustili  vso  njegovo 
umetniško  zapuščino   glasbenih  rokopisov,  odličnemu  glasbe- 
nemu  ocenjevalcu    in   pisatelju  , prof.  La  dislavu   Dolan- 
skemu,   da  jo  presodi  in  oceni.    V  zapuščini   je   predvsem 
mnogo  doslej  neprijavljenih    klavirskih   skladb   Smetanovih. 
Izmed   najzanimivejših  komadov  v  zapuščini   so   tam  nedo- 
vršeni  načrti  k  večjim  skladbam  kakor:   ,Makbeth  in  ča- 
rovnica",  prizor  iz   ,Cida"  ter  nedodelana  opera  ,Čer- 
tova  stena".  Na  nekaterih  listkih  je  mojster  sam  pripomnil 
s  svinčnikom,  da  jih  priporoča  za  izdajo.  Ako  pomislimo,  kako 
je  bil  Smetana  strog  proti  sebi  samemu,   je  to,    menim,    za- 
dostno  izpričevalo  za   umetniško  vrednost  dotičnih   skladb. 
.Društvo  ctitelu  Smetanovih"  jih  namerava  obelodaniti. 
Skladatelj   in   kapelnik   Karel  Šebor    je   umrl   dne 
16.  maja  t.  1.  na  Kraljevskih  Vinogradih  v  60.  letu.  Šebor  sodi 
k  prvim  skladateljem  in  kapelnikom  češkim,  ki  je  že  v  času, 
ko   se  je  šele  začenjalo  razcvitati  češko  gledališče,   storil  za 
češko  glasbeno  umetnost  in  češko  gledališče  mnogo  s  svojimi 
glasbenimi  proizvodi.  Ko  se  je  1.  1865  z  uspehom  uprizorila 
njegova  opera    .Templai^i  na  Morave"  v  takratnem    za- 
časnem gledališču,  je  postal   drugi    kapelnik    češkega   gleda- 
lišča. L.  1867  se  je  pela  njegova  druga  opera  „Drahomira", 
1.  1868  pa  .Husitska  nevžsta",  ki  se  je  v  tistem  času  ne- 
navadno priljubila.  L.  1870  je  sledila  četrta  opera  ,Blanka". 
V  občinstvu,  ki  je  prejšnje  Šeborove  opere  sprejemalo  s  pri- 
znanjem,  pa  .Blanka"  ni  obudila  več  toli  živahnega  zani- 
manja, saj  je  skladatelj  iskal  pri  nji  preveč  efekta.   Ponesre- 
čena uprizoritev  .Blanke"  je  bržkone  povzročila,  da  je  Šebor 
zamrzel  gledališče  ter  1.  1872  opustil  službo  pri  .Narodnem 
divadlu",  postal  vojaški  kapelnik  in  deloval  na  Dunaju,  Lvovu 
in  na  Ogrskem.  Šele  1.  1879  je  zopet  predložil  češki  javnosti 
svojo  novo   komično   opero  ,Z  m  arena   svatba"  (Skrhana 
poroka),   ki  pa  tudi  ni  pridobila  avtorju  zaželenih    lovorov, 
saj  je  več  ali  manj   ponesrečen   posnetek  Smetanove   .Pro- 
dane neveste".  Šebor  je  zložil  tudi  več  kvartetov  za  gosli. 
Ko  si  je  praški  .Sokol"  ustanovil  svojo  godbo,  je  bil  Šebor 
njen  kapelnik,  pozneje  je  ustanovil  svoj  glasbeni  zavod  ter 
bil  dirigent  glasbenega  zbora,  ki  so  ga  šteli   med  najizbor- 
nejše  v  Pragi.  Z.  A. 


UMETNOST. 

Slovenski  kipar  Fran  Berneker  na  Dunaju.  ■■  Naše 

gore  list  je  kipar  Fran  Berneker.  Narodil  se  je  v  Starem 
trgu  pri  Slovenjem  Gradcu  na  zelenem  Štirskem,  kjer  je  kot 
deček  krave  pasel.  Rajni  Davorin  Trstenjak  je  spoznal  njegov 
nenavadni  dar  za  rezbarijo  ter  ga  spravil  v  Celje  k  podobarju 
Oblaku,  očetu  slavnega  pokojnega  slavista.  Tu  se  je  učil  štiri 
leta  kiparstva,  kmalu  nato  je  šel  na  dunajsko  akademijo  ter, 
žal,  z  velikimi  življenjskimi  borbami  prebil  študije.  Mlad  je 
še,  ter  deluje  v  .hohere  Specialschule  fiir  Bildhauerei"  (III., 
Landstrasser  Giirtel).  Razven  tega  ima  svoj  atelier  (Wien  III., 
Reisnerstrasse).  Domovina  ga  je  doslej  bore  malo  upoštevala. 
Zato  se  ima  Berneker  le  svoji  lastni  energiji  ter  nekaterim 
blagim  dunajskim  rojakom  zahvaliti  za  svoj  napredek.  Njegov 
atelier  me  je  presenetil.  Na  visokem  podstavu  sem  videl 
krasno  spomladansko  študijo,  13  letnega  dečka.  Na  mizi  stoji 
dobra  portretna  soha  Tolstega,  ki  čaka  reprodukcije.  Divno- 
krasna  je  kompozicija  Kristus  na  križu.  V  Mariji  je  iz- 
ražena velika  resignacija,  Magdaleno  preveva  pekoč  kes,  na 
Janezovem  obličji  pa  se  čita  moreča  bolest.  Sedaj  izgotavlja 
večje  naročilo  za  grofa  Pallavicinija.  Lansko  poletje  je  izvršil 
za  njegov  grad  v  Jemnicah  na  Moravskem  štiri  letne  čase  — 
alegorične  podobe.  Na  zgodovino  se  Berneker  ne  naslanja ; 
rajši  si  išče  motivov  v  valovitem  življenji.  Tako  n.  pr.  je 
njegov  .Proletarec"  delo,  ki  bi  ga  bilo  vredno  postaviti 
v  vsako  svetovno  razstavo.  Tovarniški  delavec  na  pol  leži, 
na  pol  sedi  s  sklonjeno  glavo.  Žile  na  rokah  in  nogah  so 
mu  močno  nabrekle.  Na  raznih  stalih  sera  videl  še  vse  polno 
nezavršenih  osnutkov,  katerih  izvršitev  je  pa  še  umetnikova 
tajnost.  Nezavršena  kompozicija  .Združitev  v  smrti"  po- 
stane grandijozno  delo.  Mnogo,  mnogo  krasnih  načrtov  še 
preveva  njegovega  duha,  s  katerimi  pride  na  dan  šele,  ko  jih 
realizira.  Ustvariti  hoče  tako  krasno,  ganljivo  kompozicijo,  da 
se  ji  bo  svet  čudil,  a  k  temu  treba,  dela,  molčečnosti,  časa, 
borbe,  skrbi  in  še  mnogo  prečutih  noči.  Če  povem,  da  mi- 
slita biti  naša  dična  umetnika  Berneker  in  Zaje  na  vseslo- 
vanski  razstavi  v  Petrogradu  zastopana  z  večjimi  deli ,  sem 
občinstvo  gotovo  presenetil  z  lepo  novico.        Fr.  K — vec. 

Razstava  „Manesa"  v  Pragi.  Vedno  naprej!  temu 
geslu  ostaja  društvo  upodabljajočih  umetnikov  v  Pragi  .Manes" 
zvesto.  Po  sijajnih  uspehih  pri  razstavah  na  Dunaju  in  v  Kra- 
kovu  je  otvorilo  društvo  dne  14.  sušca  t.  1.  v  paviljonu  pod 
vrtom  grofa  Kinskega  najnovejšo  svojo  razstavo.  Arhitekt 
Kotera  je  notranjščino  paviljona  prezidal  in  dekor iral.  V 
razstavi  je  bilo  150  številk,  privzeta  pa  so  bila  dela  tudi  iz- 
ven .Manesa"  stoječih  umetnikov.  —  A.  Slaviček  in 
A.  Hudeček  sta  dva  krajeslikarja,  s  katerimi  se  morejo  po- 
kazati Čehi  pred  vsem  svetom.  Slaviček  je  pesnik  pol- 
danskega  časa  in  polnega  veselja,  Hudeček  pa  pesnik  ve- 
čera in  melanholične  poluteme.  Vse  je  pri  njih  mojstrsko, 
vse  dovršeno  in  zrelo.  Enako  nastop;'  tudi  Švabinsky  v 
svojih  portretih  vselej  z  dovršenimi  deli ;  življenje  in  svežost, 
globokost  čustva  in  misli  odseva  iz  vsake  njegove  slike.     Z.  A. 

TEHNIKA. 

Bernardijev  aeroplanostat,  nov  zrakoplov.  V  zrako- 
plovstvu  se  je  v  zadnjem  desetletju  produciralo  toliko  novih 
načinov  zrakoplovov,  da  naši  čitatelji  pač  ne  bodo  več  pre- 
senečeni, čitajoči  o  novem  zrakoplovu.  Bila  je  naznanjena 
že  cela  vrsta  novih  sistemov,  pisalo  se  je  mnogo  o  njih,  tudi 
poizkušalo  se  je  in  se  še  poizkuša  ž  njimi ,    a  večina  se  jih 


*  Olej  članek  .Fr.  Berneker"  v  .Slovanu"  št.  6,  str.  191. 

zopot  pozabi,  ne  da  bi  prinesli  kakih  videznih  praktičnih  na- 
predkov. Vendar  se  napreduje  z  vsakim  poizkusom,  če  je  bil 
v  celoti  še  tako  ponesrečen.  Vsak  zrakoplov  je  imel  kaj  last- 
nega, novega  na  sebi  in  vsak  je  bil  v  prid  napredku  teore- 
tiškega  razumevanja  vsega  zrakoplovstva 

iV\ladi  Rimljan  grof  Giocchino  Bernardi  je  na- 
stopil v  zadnjem  času  in  razpravljal  o  svojem  novem  sistemu 
zrakoplova,  ki  ga  imenuje  aerop  lanosta  t.  Izdelati  si  je 
dal  že  model,  s  katerim  hoče  napravljati  poizkuse.  Posamez- 
nosti sestave  si  Bernardi  še  pridržuje,  dokler  ne  dobi  patenta, 
pač  pa  je  že  razodel  idejo  in  način  svoje  iznajdbe.  Bernardi 
pravi  nekako  tako-le:  V  zrakoplovstvu  imamo  dva  načina,  ki 
hočemo  z  njima  doseči  cilj  našega  stremljenja.  Prvi  način 
imenujemo  .lažje  kot  zrak",  drugi  pa  , težje  kot  zrak". 
Zrakoplov  prvega  načina  imenujemo  ae  ros  ta  t,  drugega  pa 
afroplan.  Pri  prvem  načinu  se  rabi  veliko,  votlo  telo  na- 
polnjeno s  plinom ,  kateri  ima  manjšo  specifično  težo  kot 
zrak.  Vsled  velike  lahkote  splava  tak  zrakoplov  v  zrak.  Z 
drugim  sistemom  se  pa  hoče  način  ptičjega  letanja  vporabiti 
v  svrho  zrakoplovstva.  Ves  aparat  je  težji  kot  zrak  in  se  vzdi- 
guje  s  pomočjo  velikih  kril,  katere  giblje  motor.  Pri  tem  si- 
stemu je  treba  kril  tako  velike  ploskve,  da  morejo  z  vsakim 
udarcem  navzdol,  vsled  upora  zraka,  vzdigniti  ves  pristroj,  ki 
mora  biti  primeroma  zelo  lehak,  kajti  upor  zraka  ni  velik. 
Čimvečji  je  pa  motor,  tem  težji  je  ves  pristroj. 

Teoretiški  princip  tega  sistema  je  namreč  ta ,  da  se 
more  vzdigniti  dotični  pristroj  v  smeri  gotovega  naklona, 
ako  se  mu  da  neka  hitrost  v  vodoravni  smeri.  To  pa,  če  si 
misliš  ves  aparat  brez  vsake  teže.  Ker  pa  ne  moremo  sesta- 
viti zrakoplova,  ki  bi  nič  ne  tehtal,  moramo  rabiti  zopet 
močnejši  motor,  da  se  more  doseči  potrebna  liitrost  v  vodo- 
ravni smeri. 

Dosedaj  tedaj  še  ni  bilo  mogoče  sestaviti  zrakoplova, 
kateremu  bi  bilo  mogoče  dati  ono  hitrost,  ki  bi  bila  v  so- 
glasju s  težo  celega  aparata  in  z  uporom,  ki  mu  ga  stavi 
zrak.  Bernardi  je  kombiniral  pri  svojem  aparatu  oba  sistema. 
Upa,  da  sestavi  aparat,  ki  bi  ga  bilo  mogoče  z  majhnim, 
tedaj  lahkim  motorjem  vzdigniti  v  zrak  in  ga  voditi  kamor- 
koli. Radi  vetrov  je  pri  vsakem  zrakoplovu  merodajno,  da  se 
more  njegova  teža  menjati  in  prilagoditi  pritisku  vetra.  Ber- 
nardi zagotavlja,  da  je  to  dosegel  pri  svojem  aeroplanostatu 
in  da  uporablja  za  pomikanje  svojega  pristroja  popolnoma 
nov,  dinamičen  princip,  ki  se  v  zrakoplovstvu  še  ni  rabil.  Z 
imenom  .aeroplanostat"  hoče  Bernardi  označiti  novo  kombi- 
nacijo obeh  omenjenih  sistemov.  Poizkusi,  ki  se  bodo  vršili 
vkratkem,  povedo,  kako  se  teoretiško  ingeniosno  izumljeni 
pristroj  izkaže  v  praksi.  Vsekakor  bo  zanimivo  slediti  tem  po- 
izkusom in  hočemo  čitateljem  o  izidu  poročati  zopet. 

Dolžina  vseh  železnic  na  zemlji.  Predkratkim  je  izšel 
tretji  zvezek  arhiva  za  železništvo,  v  katerem  je  statistično 
dognana  dolžina  vseh  železnic  posameznih  držav,  tedaj  tudi 
vse  zemlje.  Dolžina  železnic  koncem  leta  1901  na  zemlji 
znaša  816.75.5  kilometrov.  Od  leta  1900  je  nastalo  26.630 
kilometrov,  tedaj  34 "o  novih  železnic.  Ta  odstotni  znesek 
raste  od  leta  do  leta.  Obseg  zemlje  znaša,  merjeno  ob  rav- 
niku, 5400  geografskih  milj,  to  je  40.068  kilometrov.  Zemljo 
bi  bilo  tedaj  možno  ob  ekvatorju  več  kot  20  krat  obdati  z 
železničnimi  tiri,  ki  so  položeni  doslej.  Brzovlak,  ki  napravi 
60  km  v  eni  uri,  bi  moral  V  2  leta  neprestano  voziti,  da  pre- 
vozi vse  proge  na  svetu. 

Prvo  vrsto  vseh  držav  zavzema  Amerika,  kjer  je 
več  kot  polovica  vseh  železnic,  namreč  410.630  kilometrov. 
Med  temi  je  le  v  Združenih  državah  Severne  Amerike 
večji  del,  317.354  kilometrov. 


Od  evropskih  držav  zavzema  prvo  mesto  Nemčija 
(52.710  km),  ki  jo  pa  kmalo  prekosi  Rusija.  Danes  je  Rusija 
še  na  drugem  mestu  z  51.409  km  železniških  prog;  ker  pa 
raste  dolžina  vseh  prog  v  Rusiji  zelo  hitro,  v  zadnjem  letu 
za  27-7 "o,  v  Nemčiji  pa  le  za  9  5"u,  odstopi  Nemčija  kmalu 
prvo  mesto  Rusiji. 

Tretje  mesto  zavzema  Francija  s  43.657  km,  četrto 
pa  Avstro-Ogrska  s  37.492  km.  Za  to  pride  Vel.  Brita- 
nija s  35.462  km.  Dalje  pridejo  Italija  15.810  km,  Špa- 
nija 13.516  km  in  Švedska  11.588  km.  Ostale  evropske 
države  pa  imajo  manj  kot  po   10.000  km  železniških  prog. 

Svota,  ki  se  je  za  vse  železnice  investirala,  se  ceni 
na  1947  milijard  (ena  milijarda-  1000  milijonov);  tedaj  je 
stal  poprečno  in  okroglo  en  kilometer  železnice  240.000  kron. 

Ing.  J.  F. 

RAZNOTEROSTI. 

Robert  Bežek.  Slovenska  literatura  je  izgubila  velikega 
svojega  prijatelja  in  slovenska  glasbena  in  gledališka  umetnost 
velenaklonjenega  kritika.  Notar  Bežek  je  sredi  maja  t.  I.  v 
najlepši  moški  dobi  umrl  nagloma.  Bil  je  izredno  fin  estetik 
ter  duhovit  glasben  in  gledališki  kritik,  ki  je  pisal  v  razne 
naše  liste.  Kot  odbornik  , Glasbene  Matice"  in  .Dramatičnega 
društva"  je  delal  z  vnemo  za  napredek  naše  umetnosti.  Bil 
je  talentiran,  agilen  mož  globoke  izobrazbe,  ki  je  ostavil  za 
seboj  v  redki  vrsti  naših  kritikov  veliko  vrzel. 

Prof.  dr.  Jan  Herzer,  zaslužen  pedagoški  in  stro- 
kovnjaški  češki  pisatelj,  je  umrl  v  Pragi  dne  13.  aprila  t.  I. 
Rojen  je  bil  dne  13.  novembra  1850.  Herzer  si  je  prizadeval 
seznaniti  Čehe  z  modernim  francoskim  slovstvom ;  v  to  svrho 
je  izdal  izboren  francosko -češki  slovar  ter  prevajal  na  češki 
jezik  Augiera,  Sardoua,  Daudeta  in  mnogo  drugih.  Za  .Ottuv 
slovnik  naučnv"  je  napisal  celo  vrsto  izvrstnih  člankov  o 
francoski,  španski,  porlugiški  in  laški  književnosti. 

Ferdinand  Marjanko,  češki  pisatelj  in  časnikar,  tajnik 
.Osrednjega  gospodarskega  društva",  je  umrl  v  Pragi  dne 
13.  maja  t.  1.  Bil  je  čist  značaj,  neutrudno  delaven,  iskren 
domoljub  in  plemenit  mož.  Marjanko  se  je  rodil  31.  maja 
1845  v  Kosmonosah  pri  Mladi  Boleslavi  in  je  preživel,  kakor 
Vrchlick)',  Čech  in  več  drugih  slovitih  čeških  pisateljev,  nekaj 
let  v  semenišču.  Bil  je  izprva  urednik  nekaterih  krajevnih 
listov,  nekaj  časa  tudi  najbolj  razširjene  praške  ,Nar.  Politike", 
prijavil  je  prevod  Anakreontovih  pesmi,  napisal  celo  vrsto 
povesti  in  izvirnih  črtic  ter  prevel  nekaj  ruskih  romanov  in 
kratkih  veseloiger.  Z.  A. 

Prof.  dr.  K.  Chodounsky.  Dne  18.  maja  t.  1.  je  pre- 
teklo 60  let,  kar  se  je  rodil  češki  učenjak  profesor  dr.  Kari 
Chodounsk)-.  Radostnega  srca  so  se  tega  dne  spominjali  ju- 
bilarja  nele  bratje  Čehi,  ampak  tudi  drugi  Slovani,  v  prvi 
vrsti  Slovenci.  Komu  ni  znana  češka  planinska  kolonija  v  Je- 
zerskem in  njeno  plodonosno  delovanje  v  prospeh  naše  do- 
movine? In  oče  te  kolonije  se  sme  po  pravici  imenovati 
dr.  Chodounskv.  Leto  za  letom  prihaja  na  Slovensko,  ki  mu 
je  postalo  druga  domovina ;  s  pazljivim  in  ljubečim  očesom 
zasleduje  naše  gibanje  na  vsakem  polju,  proučuje  naše  raz- 
mere in  obišče  vsak,  še  tako  skrit  kotiček  naše  zemlje.  Malo 
je  Slovanov,  ki  bi  tako  poznali  naše  kraje  in  naše  razmere, 
kakor  on.  Ljubezen,  ki  jo  goji  do  nas  Slovencev,  vzbuja 
tudi  v  srcih  svojih  rojakov  Čehov,  z  navdušenjem  pripoveduje 
o  krasotah  naše  zemlje,  z  ogorčenjem  jim  govori  o  vnebo- 
vpijočih  krivicah,  ki  se  gode  našemu  narodu.  Ko  je  dne 
9.  maja  .Narodna  jednota'  priredila  .slovenski  večer",  je 
dr.  Chodounskv  predaval  o  Slovencih  in  podal  Čehom  verno 
sliko  naših  razmer.  Slovenski  visokošolci  v  Pragi  imajo  v 
njem  največjega   prijatelja    in   podpornika.    Svojo  hvaležnost 

in  ljubezen  so 
mu  izkazali  s 
tem,  da  so  ga 
povodom  nje- 
gove 601etnice 
izvolili  čast- 
nim članom 
slov.  akade- 
mičnega  dru- 
štva , Ilirije", 
katere  usta- 
novni član  je 
bil  že  od  njene 
ustanovitve. 
Dr.    K.    Cho- 

dounsk\'  je 
redni  profesor 
farmakologije 
in  farmako- 
gnozije  na  če- 
škem vseuči- 
lišču v  Pragi  in  je  rojen  18.  maja  1843.  v  Studenki.  Posečal 
je  1.  1867  vseučilišča  na  Dunaju,  Heidelbergu,  Strassburgu 
in  Parizu,  1.  1870  v  Bordeauxu  in  Montpellieru ,  promoviran 
je  bil  leta  1868.  in  postal  potem  asistent  prof.  dr.  Strenga. 
Leta  1869  70  je  bil  telesni  zdravnik  kneza  Sanguszka  na  Ri- 
vieri, od  1870—76  telesni  zdravnik  grofice  Aiclielburgove  v 
Pofičanili.  L.  1877.  se  je  nastanil  kot  praktičen  zdravnik  na 
Smihovem  (v  Pragi),  1.  1884.  je  postal  docent  balneoterapije 
in  1.  1888.  tudi  farmakologije  na  češkem  vseučilišču  v  Pragi. 
L.  1892  je  bil  imenovan  izrednim  profesorjem  farmakologije 
istotam.  Dr.  Chodounskv  je  član  češke  Franc  Jožefove  aka- 
demije znanosti  v  Pragi,  vitez  Franc  Jožefovega  reda,  dopi- 
sujoči član  ,To\varz.  przjjaciel  nauk"  v  Poznanjskem,  ,To- 
warz.  lekarskie"  v  Varšavi,  ,Slova  liečnika"  v  Zagrebu,  Bal- 
neologičnega  društva  v  Odesi,  častni  član  ,Spolku  českych 
mediku"  v  Pragi,  ,Spolku  lekai^u"  v  Benešovu,  častni 
občan  občine  Jezersko  na  Koroškem,  častni 
član  ,Slov.  planinskega  društva"  v  Ljubljani  in 
Slov.  akad.  društva  , Ilirija'  v  Pragi"  i.  t.  d.  —  Slo- 
venci pa  kličemo  o  priliki  njegove  šestdesetletnice  hvalež- 
nega srca :  Bog  ga  živi  in  ohrani  še  mnoga  leta  ! 

Janko  P — r. 
Narodopisne  Museum  Českoslovanske.  V  vrtu  grofov 
Kinskych  v  zlati  matici  Pragi  je  mična  empirska  grašči- 
nica  z  zlatim  napisom:  .NarodopisneMuseum  Českoslovanske". 
Dne  15.  majnika  t.  1.  je  bil  v  Pragi  naroden  praznik,  ko  se  je 
slovesno  otvorilo  to  hranišče  češkega  narodnega  življenja.  To 
je  bila  nova  izmed  važnih  etap  češkega  kulturnega  razvoja, 
in  misli  vsega  naroda  so  se  obračale  ta  dan  k  pristno  na- 
rodnemu zavodu  z  iskrenimi  željami,  naj  krasno  procvita  to 
delo  češke  zavednosti  in  požrtvovalnosti.  Zbirke  v  novih, 
prostranih  in  jasnih  sobanah  so  v  istini  krasne.  Češkoslovanski 
kroji  in  narodno  vezenje  je  v  elegantnih  skrinjah  v  prvem 
nadstropju.  Dve  sobani  sta  za  Češko,  dve  za  Moravsko  in 
Šlezijo,  troje  jih  je  za  ogrsko  Slovaško.  Pred  vsem  so  tam 
prezanimive,  krasne  figurinske  skupine,  ki  predočujejo  prizore 
narodnega  življenja  raznih  čeških  okrajev,  zlasti  pa  je  mična 


skupina  ogrsko-slovaških  krojev.  Oddelku  krojev  sosedi  naj- 
bolj bogata  zbirka  českoslovanske  keramike,  dalje  je  oddelek 
za  ljudsko  glasbo,  za  narodne  pesmi  in  ljudsko  slovstvo.  V 
pritličju  so  zanimivi  oddelki  modelov  narodnih  zgradb  in  in- 
terieri  kmečkih  stanovanj,  sobe  iz  mladoboleslavskega  in 
plzenjskega  okraja,  hanačka  soba,  kuliinjica  iz  Svajnsbaha  pri 
Požunu  itd.  itd.  Obenem  bodo  tam  primerjalni  oddelki  slo- 
vanskih krojev  sploh;  doslej  so  ondi  zastopani  samo 
lužički  kroji.  Pri  muzeju  nameravajo  zgraditi  tudi  češko- 
slovansko  vasico;  slikovit  valaški  stolpič  za  muzejem  in 
krasno  izrezljan  križ  ob  cesti  sta  začetek. 

„Ruthenische  Revue".  \'a  Dunaju  je  začel  izhajati 
polmesečnik  .Ruthenische  Revue"  v  nemškem  jeziku,  ki  ima 
namen,  seznanjati  Evropo  z  malodane  pozabljenim  maloruskim 
narodom  in  sicer  v  političnem,  narodno-gospodarskem,  znan- 
stvenem ,  literarnem  in  umetniškem  oziru.  List  izdajajo  po- 
slanec Bazilij  Javorskyj,  poslanec  dr.  E.  Kos  in  Roman 
Se  mbra  to\vi  cz.  Sodelavci  te  revije  so  najodličnejši  malo- 
ruski  pisatelji  in  politiki  (Franko,  Kobylanska,  Podolenko  i.  dr.) 

NAŠE  SLIKE. 

Srečko  Magolič:  Iz  zagrebške  okolice.  (Umet- 
niška priloga  s  podtiski.)  V  moderni  tehniki  izvršena  slika 
nam  predočuje  obraz  s  hrvatskega  Posavja.  —  J.  Pithart: 
Psyche.  (Umetniška  priloga  v  duplex-tisk.)  —  Ciriac  Ko- 
st andi.  Zima  in  spomlad.  Spomladansko  solnce  sije  zopet 
gorko  na  vrt  ruskega  samostana  in  po  poti  stopa  težko 
starec  pop,  hladen  in  odmrl  čarobam  narave,  zamišljen  v  mi- 
nolost  in  pričakujoč  le  še  konec  vsega,  svojo  smrt.  Ciriac 
Kostandi  pripada  med  najodličnejše  ruske  moderne  slikarje. 
Ivanka  Kobilčeva:  Sestri  ob  poročnem  šopku.  Naša 
popularna  umetnica  je  naslikala  tu  dražesten  prizor:  sestri 
sta  zatopljeni  v  misli  ob  poročnem  šopku,  ki  razloči  poslej 
njuno  pot.  Ena  sledi  svojemu  soprogu,  a  druga?  —  druga 
se  pač  nadeja,  da  ni  več  daleč  čas,  ko  bo  imela  tudi  sama 
tak  šopek  kot  srečna  nevesta.  —  Celestin  Medovič: 
Groblje  na  Kuni.  Hn-atski  frančiškan-umetnik  je  danes  med 
najglasovitejšimi  jugoslovanskimi  cerkvenimi  in  zgodovinskimi 
slikarji.  Njegove  podobe  so  razširjene  v  tisočerih  barvotiskih 
po  slovanskih   salonih.   Naša   slika   kaže   grobnice  na   Kuni. 

—  Franjo  Pavačič:  Idila  na  ulici.  Starejši  hrvatski 
umetnik  Pavačič,  ki  živi  sedaj  na  Reki,  je  prebil  več  let  v 
Italiji,  živel  tri  leta  v  Florenciji  ter  dalje  časa  v  Napolju  in 
Rimu,  kjer  je  proučeval  narodno  življenje.  Naša  slika  kaže 
prizor  z  italijanske  ulice,  kjer  opravljajo  nižji  sloji  tudi  svoja 
vsakdanska  opravila  ah  pa  se  zabavajo,  vasujejo  in  kramljajo. 

—  Bela  Čikoš:  Circa.  Iz  Homerjeve  , Odiseje"  je  pač 
znana  krasna  čarovnica,  ki  je  z  opojno  pijačo  izpremenila 
vsakega  gosta  v  kako  žival,  svinjo  itd.  Junak  Odisej  je  na 
svojem  blodjenju  po  svetu  tudi  zašel  h  kraljevskolepi  Ctrci, 
jo  kaznoval  in  rešil  začarance.  —  M.  K.  Crnčič:  Ribiči. 
Najslavnejši  jugoslovanski  slikar  Primorja  in  morja  Crnčič  je 
naslikal  prizor  z  morske  obali:  ribiče,  pletoče  svoje  mreže. 
Slika  je  eden  Crnčičevih  največjih  umotvorov.  —  H.  Mak  a  rt: 
Tizian.  Iz  stopnjišča  dvornega  umetniškega  muzeja  na 
Dunaju:  Slikar  Tizian  in  Venera,  boginja  lepote.  —  Portreti: 
Simon  Rutar,  prof.  dr.  K.  Chodounsky. 

IVAN  ZAJEC. 


si  boljši  umetniki,  kar  jih  štejemo 
Slovenci,  so  doslej  čutili  potrebo, 
da  so  se  izpopolnjevali  \'  tujini,  da- 
leč proč  od  svoje  domovine.  Bodisi 
da  je  umetnik  pohajal  dunajsko  akademijo  upo- 
dabljajočih umetnostij,  bodisi  da  je  črpal  iz  mo- 
nakovskih  pinakotek,  ali  pa  zajemal  svoje  znanje 
na  severu  pri  bratih  Čehih;  vsi,  vsi  so  bili  na- 
vezani v  tujini  ne  samo  na  študije,  ampak  tudi 
na  kruh.  Tudi  na  Dunaji  živita  dva  slovenska 
kiparja,  katerih  enega  je  vedela  domovina  do- 
stojno ceniti,  drugi  gleda  še  v  zastrto  bodočnost: 
Zajec  in  Berneker. 

Bela  Ljubljana  je  dala  Ivana  Zajca,  kjer  se 
je  narodil  dne  15.  rožnika  1869.  Ljudsko  šolo  je 
pohajal  v  Ljubljani,  prve  nauke  v  kiparstvu  je 
dobil  pri  očetu-kiparju.  Mater  je  izgubil  še  kot 
otrok,  oče  pa  mu  je  umrl,  ko  je  odhajal  na  aka- 
demijo. 

V  19.  letu  je  prišel  na  Dunaj,  kjer  je  bil 
eno  leto  v  strokovni  šoli,  potem  pa  je  prestopil  na 
akademijo,  ki  jo  je  posečal  štiri  leta.  Bil  je  učenec 
slav.  kiparja  prof.  Hellmerja.  Že  prvo  leto  je  dobil 
med  50  konkurenti  drugi  dar,  „Compositions- 
preis",  srebrno  kolajno.   Užival  je  na  akademiji 


tudi  državno  štipendijo  letnih  120  gld.  ter  ga  je 
podpirala  gospa  Hočevarjeva  v  Krškem  osem  let. 

Dovršivši  občno  kiparsko  šolo  (allgemeine 
Bildhauerschule),  je  vstopil  v  prof.  Kundmannovo 
„hohere  Spez  ialsch  ule  fiir  Bil  d  ha  uerei". 
Tam  je  dobil  takoj  prvo  leto  „Specialsch  ul- 
preis"  200  gld  za  kompozicijo  »Prestrašeni 
satir."  (Satira,  tata  grozdja,  pika  kača.)  „Satir" 
je  bil  tudi  na  Dunaji  v  razstavi  ,Kunstlerhausa'. 
Priznani  dunajski  kritik  dr.  lig  ga  je  ocenil  s 
temile  besedami:  „eine  sehr  kraftige  und  lebhaft 
coniponierte  Figur,  gut  empfunden,  zeigt  der  Satyr 
von  Zajec".  Sedaj  je  ta  krasna  soha  v  ljubljan- 
skem muzeju. 

Prvo  naročilo,  ki  ga  je  dobil  še  na  akade- 
mijo, bila  je  „Sv.  družina"  za  frančiškansko 
cerkev  v  Ljubljani.  Kmalu  nato  je  dovršil  za 
sv.  Jakoba  cerkev  v  Ljubljani  krasno  kompozicijo, 
ki  je  na  cerkvenem  pročelji:  „Izpremenj  enje 
Kristusa  na  gori  Tabor". 

Za  Krško  je  leto  za  letom  dobival  naročila. 
Za  mestno  župno  cerkev  v  Krškem  je  po  naročilu 
gospe  Hočevarjeve  izvršil  5  reliefov  (2  m  v  pre- 
rezu.) Tudi  2  m  visoka,  krasna  madona  v  tej 
cerkvi  je  njegovo  delo.  Posebno  mojstrski  umotvor 

je  m  a  d  o  n  a ,  ki 
jo  je  izvršil  za 
gospo  Plaučevo 
v  Ljubljani;  vi- 
soka je  60  cm  iz 
brona  ter  posre- 
brena.  L.  1900  je 
modeliral  po  Sin- 
kovičevi  kompo- 
ziciji dve  deko- 
racijsko- plastični 
podobi:  ženski- 
kmetici,  pred- 
stavljajoči    p  o  - 

1  j  e  d  e  1  j  s  t  v  o. 
\'isoki  sta  3  m. 
Bili  sta  1.1900  v 
pariški  svetovni 
razstavi  ter  jih  je 
pariški  »Salon" 
jako  pohvalno 
omenjal.  Za  pa- 
lačo ,Pnn.xhcinr 
na  Dunaji  (1.  Ro- 
thenthurmerstr.) 
je  predlani  izgo- 
tovil  krasno  de- 
koracijsko-pla- 
stično  kompozi- 
cijo „Handel  u. 
Industrie";  po- 
dobi, 4m  visoki, 
stojita  sedaj  na 
slemenu  dotične 
stavbe.  Na  I.  slo- 
venski umetniški 
razstavi  v  Ljub- 
ljani je  bil  častno  zastopan.  Krasno  študijo  iz 
mavca  .Adam  in  Eva",  ki  jo  je  imel  na  tej 
razstavi,  je  podaril  ljubljanskemu  „Rudolfinumu". 
Delo  genialne  zamisli  ter  monumentalne  tehniške 
dovršenosti  je  projekt  za  vodnjak  pred  deželnim 
dvorcem  v  Ljubljani.  Umetnik  je  poosebil  reke: 
Savo,  Ljubljanico,  Krko,  Soro  in  Bistrico.  Načrt 
je  zbujal  na  II.  slovenski  umetniški  razstavi  splo- 
šno pozornost  in  žel  občno  priznanje. 

Da  si  razširi  obzorje  ter  študira  dela  slavnih 
prednikov,  je  Zajec  mnogo  potoval  po  Italiji. 
L.  1899  je  potoval  preko  Vidma,  Verone,  Milana, 
Genove,  Carrare,  Pize  v  Rim,  Napolj  in  Palermo, 
odtod  zopet  preko  Florencijc  in  Benetk  v  domo- 
vino. Umetnik  sam  priznava,  da  so  grandijozna 
klasična  dela,  Michelangelov  ,Zeus"  i.  dr.,  mo- 
gočno vplivala  na  njegovega  duha.  V  Monakovem 


IVAN  ZAJEC: 
KROTILKA  KAČ. 


je  imel  pol  leta  svoj  atelier,  kjer  je  mnogo  ob- 
čeval z  našim  mojstrom  slikarjem  Ažbetom. 

Na  Dunaju  pa  ima  Zajec  sedaj  dva  atclierja: 
prvega  poleg  Kruppove  livarne  (IV.  Gusshaus- 
gasse  25.),  kjer  je  nekoč  deloval  slikar  Makart; 
zato  se  še  sedaj  imenuje  ..Makartatclier".  Dru- 
zega  (IV.  Goldeggasse  9)  ima  za  manjše  plastične 
izdelke. 

Kako  krasne  umotvore  izdeluje  v  prvem 
svojem  atelierju!  Ko  sem  vstopil,  je  stal  kipar  ob 
Prešernu.  V  kotu  sem  videl  na  stolu  z  mokrimi 
rjuhami  zagrnjeno  še  nedogotovljeno  delo!  To  je 
bas-relief  glave  t  Prašnikerja  za  kamniško  ko- 
pališče. Na  drugem  podstalu  je  velikanska  kom- 
pozicija: projekt  za  „Deutschmeisterdenkmal"  na 
Dunaju.  Jurv  ni  odobrila  nobenega  osnutka,  zato 
bo  tekmoval  Zajec  iznova.  Svojim  očem  pa  ni- 
sem verjel ,  ko  sem  videl  dodelanega  Prešerna 
pred  seboj.  To  je  naš  poet  velikan!  Kakor  bi 
živel,  kakor  bi  hotel  izpregovoriti !  Umetnik  se 
je  sicer  ravnal  po  Goldensteinovi  sliki,  ki  pa  je 
jako  slaba  ter  ima  mnogo  anatomičnih  napak. 

Izraz  slike  je  tudi  preveč  melanholičen,  pre- 
malo pesniški,  čelo  je  prekratko.  Druga  napaka 
je,  da  ni  Goldensteinov  portret  plastično  slikan. 
Oči  na  Goldensteinovi  sliki  imajo  premalo  meh- 
kote,  ker  slikar  ni  razumel  dovelj  plastike  in  mo- 
delacije. 

Če  bi  se  bil  Zajec  ravnal  popolnoma  po 
Goldensteinovi  sliki,  zapadlo  bi  bilo  pesnikovo 
lice  karikaturi.  Umetnik  si  je  moral  torej 
Prešernov  obraz  idealizirati!  In  to  se  mu 
je  izborno  posrečilo.  Visokost  celega  Prešernovega 
spomenika  bo  11  metrov!  In  sicer  znaša  širokost 
skale  pri  nogah  pesnikovih  3  m  20,  visokost  3-70  m, 
in  dolgost  stopnjic  7  m,  visokost  postamenta  s 
stopnjicami  vred  5  m.  Prešernova  so  h  a  sama 
je  350m  visoka,  skupina  Prešeren  in  muza 
pa  6'40  m.  Poklicani  faktorji  so  se  dolgo  pričkali, 
ali  naj  bo  kakor  Prešern  tudi  muza  iz  brona  ali 
iz  marmorja.  Ljubljanski  župan  ter  odbor  za  Pre- 
šernov spomenik  zahtevajo,  naj  bi  bila  muza  tudi 
iz  brona.  Profesor  na  dunajski  tehniki,  Slovenec 
Fabiani  pa  se  je  izrazil,  da  bi  bilo  mnogo  lepše, 
ako  bi  bila  muza  iz  marmorja,  ker  bi  bila  v  tem 
velikanska  mehkota!  To  je  seveda  jasno,  da  bi  bila 
muza  iz  marmorja  dražja  negoli  iz  brona!  Du- 
najski kipar  prof.  Kundmann  pa  je  mnenja,  da 
bi  bilo  boljše,  ako  bi  bila  muza  tudi  iz  brona,  ker 
nevarnost  je  za  povzdignjeno  roko  in  pajčolan, 
da  bi  se  zlomila.  (Če  n.  pr.  vrže  kakšen  nemško- 
nacijonalec  kamen  na  tenki,  iz  mramorja  izklesani 
pajčolan  ali  na  roko,  v  kateri  drži  muza  lavor  nad 
pesnikovo  glavo,  se  odlomi  gotovo.)  Ako  bi  bila 

iiniza  iz  marmorja,  morala  bi  se  pri  draperiji,  i<i 
zai<riva  meča,  razdeliti.  Če  bi  se  obe  podobi  vlili 
iz  brona,  trajalo  bi  to  6 — 7  mesecev;  ko  bi  se  pa 
muza  sklesala  iz  marmorja,  poteklo  bi.  celo  leto! 

Postament  bo  iz  kraškega  marmorja.  Umetnik 
meni,  da  bi  bil  bolj  na  mestu  pohorski  granit, 
ali  dovaževanje  in  obdelava  istega  bila  bi  pre- 
draga. Vendar  se  menda  doseže,  da  se  dobi  za 
podstavek  primeren  in  dostojen  kamen ,  ki  bo 
učinkoval  z  marmorjem  harmonično! 

Ker  se  odločilni  faktorji  do  sedaj  niso  zje- 
dinili,  kje  naj  se  postavi  Prešernov  spomenik,  je 
Zajec  mnenja,  naj  bi  se  naredila  lesena  šablona 
spomenikove  oblike  in  visokosti  ter  naj  bi  se 
postavila  na  raznih  trgih,  kakor  se  je  to  delalo  že 
večkrat  ob  enakih  prilikah  v  drugih  mestih.  (N.  pr. 
na  Dunaju  za  Goethejev  spomenik,  v  Pragi  za 
Husov  itd.)  Umetnik  sam  se  najbolj  vnema  za 
Bleiweisov  park,  kajti,  tako  pravi,  zeleno  ozadje 
mora  imeti  spomenik  na  vsak  način.  V  Zvezdo 
pa  spomenik  ne  sodi,  ker  bi  se  moralo  pred  spo- 
menikom odstraniti  preveč  drevja.  —  Modelacija 
Prešernovega  spomenika  bo  do  začetka  julija  t.  1. 
gotova,  nakar  bo  trajalo  vlivanje  6 — 7  mesecev  . . . 

Prešernova  soha,  ki  jo  je  izvrševal  umetnik 
po  nebrojnih  študijah  pod  prijaznim  nadzorstvom 
velikega ,  svetovnoslavnega  kiparja  akad.  prof. 
Kundmanna,  je  torej  dogotovljena.  Zajec  jo  je 
ustvaril  docela  samostojno  in  individualno.  Pro- 
fesor Kundmann  je  bil  le  ljubezniv  svetovalec  pri 
realiziranju  ideje  našega  kiparja;  „Prešeren"  je 
zatorej  docela  izviren  umotvor  Ivana  Zajca. 

In  ta  Zajcev  „Prešeren"  je  v  istini  monu- 
mentalno  delo  izredne  krasote!  Imponirajoč  s 
svojo  velikostjo,  rafinirano  realistiko  in  najskrb- 
nejšo  modelacijo  ter  včinkujoč  nepopisno  simpa- 
tično v  svoji  celoti !  Držanje  stoječega  poeta  je 
popolnoma  naravno  in  neprisiljeno;  oblačilo  je 
tudi  v  najneznatnejših  malenkostih  dovršeno 
skrbno,  a  brez  vsake  vsiljivosti.  Zlasti  krasna  pa 
je  glava !  Prešernovo  obličje  je  polno  duha  in 
misli;  njegovo  čelo,  njegove  oči  in  brada  delajo 
čudovito  simpatičen  vtisek.  To  ni  sicer  nikak 
Apolon,  toda  poet  Slovenec,  zdrav  mož  širokega 
obzorja,  sanjar,  umetnik  in  filozof  obenem. 

Soha  Prešerna  se  je  te  dni  razrezala  in  se 
vrši  z  njo  sedaj  modelacija  za  livarno.  Kipar  do- 
vršuje  zato  že  muzo,  ki  bo  sedela  nad  poetovo 
glavo  na  skalnatem  robu,  držeča  v  stegnjeni  roki 
lovorjevo  vejico.  Ta  muza,  idealno  lepa  ženska, 
je  sad  poetične  domišljivosti  kiparja  ter  bo  spo- 
meniku   najdivotnejši    okrasek!     Zajec    je    sploh 


mojster  v  plastičnem  upodabljanju  životne  lepote 
ženske,  —  s  svojo  muzo  pa  poda  Ljubljani  naj- 
krasnejše,  kar  je  podal  doslej.  V  tehničnem  oziru 
bode  tančica,  ki  ovija  muzi  spodnji  del  života, 
mojstrsko  delo  rafinirane  eksaktnosti. 

Reliefa  „Črtomir  in  Bogu  mila"  ter 
„Brodnik"  pa  sta  že  dogotovljena.  Tudi  to  sta 
deli  velike  umetnosti,  polna  čara  iu  poezije. 
Znano  je,  da  je  Zajec  velespreten  v  izgotavljanju 
krasnih,  duhovitih  reliefov.  Tu  pa  je  združil  svojo 
tehnično  dovršenost,  realistično  karakteriziranje  in 
poetično  navdahnjenje  mrtve  mase  v  izvršitev 
dveh  umotvorov,  ki  mu  delata  posebno  čast. 

Kipar  Zajec  je  še  mlad  mož.  Narava  ga  ni 
obdarila  z  imponirajočim  nastopanjem.  Majhen 
je,  tih,  skromen  in  ponižen,  plah  v  vedenju,  oko- 
ren v  govoru  in  nespreten  v  rabi  peresa.  Črni, 
gosti  lasje  mu  pokrivajo  glavo,  na  zgornji  ustnici 
ima  le  malo  črnih  brčic,  a  v  velikih  črnih,  živih 
očeh,  bujnih  ustih  in  v  nervozno  prožni  in  okretni 
njegovi  osebici  zaslutiš  takoj  moža  umetnika,  mi- 
sleca, sanjarja  globoke  duše  in  mehkega,  nepo- 
pisno blagega  srca. 

Zajec  se  zaveda  svoje  velike  sposobnosti, 
vendar  ne  pozna  ošabnosti,  nego  je  ljubezniv  in 
skromen,  marljiv  ter  neumoren  pri  delu  in  študi- 
ranju.  Mož  je  plodovit,  a  v  izvrševanju  vedno 
skrben  in  natančen,  pristopen  pametni  kritiki  in 
sam  sebi  najstrožji  sodnik. 

Zato  sme  njegova  domovina  pričakovati  še 
mnogo  krasnih  umotvorov,  ki  bodo  delali  čast 
Zajcu  in  slovenskemu  kiparstvu!  hr.  K.  G. 


IVANA  KOBILCEVA: 

GROFU  KARLU  SNOILSKEMU 

ŠVEDSKEMU  PESNIKU 

ZA  ŠESTDESETI  ROJSTNI  DAN,  8.  SEPTEMBRA  1901. 


Nad  temnoj  domovinoj  našoj 
bil  nekdaj  žar  je  zasijal  .  .  . 
O  slavni  čas,  ko  Primož  Trubar 
nam  luč  je  svetlo  bil  prižgal! 

Poglej,  povsod  življenje  novo, 
veselo  gibanje  povsod ! 
K  svobodi  genij  naš  nas  vodi, 
naš  Trubar,  drugi  naš  Metod. 

Pomlad  duševna  naša  klije 
in  zelenita  hrib  in  plan, 
vse  cvete,  raste  v  solncu  novem, 
rodil  se  nam  je  jasen  dan  .  .  . 

Slovenec  je  v  jeziku  svojem 
začutil,  spoznal  svojo  moč; 
po  svoje  molil  je  in  mislil, 
boril  se  zoper  zmote  noč  .  .  . 

No  Ahriman,  zavistnik  stari, 
je  vzdramil  se,  ščit  dvignil  svoj 
in  vse  sovražnike  svetlobe 
naščuval  zoper  nas  je  v  boj. 

Poj,  saj  pesniška 
imena  Tvojega  s 
ozarja  tudi  dom 
pradedov  Tvojih 


In  kdor  položil  ni  orožja 
in  kdor  boječ  se  ni  udal, 
dom  moral  svoj  je  zapustiti, 
ločiti  se  od  rojstnih  tal  .  .  . 

A  mnog  rojak  ostal  je  trden, 
ostal  značajen  je  junak, 
ostal  je  zvest  zastavi  luči 
in  neomajen  korenjak. 

In  mnog  rojak  ostavil  rajši 
svoj  dom  je,  stari  zavičaj, 
odšel  s  solzami  je  na  licu  — 
in  ni  ga  bilo  več  nazaj. 

Praded  Tvoj  takšen  bil  junak  je! 
Na  sever  nesla  ga  je  pot, 
na  hladni  sever,  kjer  svobodi 
goreče  vdan  prebiva  rod. 

In  ti  poet,  sin  zemlje  naše, 
po  duhu,  po  mišljenju  Šved, 
zdaj   s   pesmimi   tam    navdušuješ 
svoj  novi  dom,  nam  daljni  svet . . . 

slava  Tvoja, 

'laj, 

slovenski, 

rojstni   kraj !  a.  Aškerc. 


IVAN  ZAJEC: 

Spisal  F.  I.  Doljan. 

ad  zemljo  je  težko  ležal  zoprn  vzduh  . . 
Dasi  se  je  semtertja  svetlikalo  ze- 
lenkastomodro  nebo,  se  je  vendar 
zdelo,  kakor  bi  bilo  zemeljsko  po- 
vršje zavezneno  s  pokrovom,  ki  človeku  ni  dal 
priti  do  zraka,  do  sape  .  .  .  Ljudje  so  hodili  kla- 
vrni po  svojih  opravkih  .  .  .  Stiskalo  jim  je  nekaj 
prsi  in  jih  dušilo  .  .  .  Trpeli  so  zdravi,  še  bolj  pa 
bolniki  .  .  .  Zlasti  na  nervozne  je  vplival  ta  vzduh 
neu<;odno  . . .  Bili  so  vznemirjeni,  čemerni,  sitni . . . 

Tudi  dr.  Vever  se  ni  počutil  dobro  .  .  .  Slonel 
je  na  oknu,  ki  je  bilo  obrnjeno  proti  severu,  ter 
zrl  v  daljavo  .  .  .  Karavanke  je  bilo  videti,  kakor 
bi  bile  brez  vznožja.  Samo  njih  sivkasti  vrhovi 
so  se  razločali  na  obzorju,  vse  drugo  je  bilo 
skrito,  dasi  ni  bilo  megle  .  .  .  Vedno  zopet  so 
mu  uhajale  tjakaj  njegove  oči,  kakor  bi  nekaj 
pogrešale,  kakor  bi  nečesa  iskale  .  .  . 

Toda  v  istini  so  bile  njegove  misli  vse 
drugje!  Bavil  se  je  v  duhu  s  stvarjo,  ki  ga  je 
dušila  bolj,  nego  moreči  vzduh,  s  stvarjo,  ki  mu 
je  ležala  na  srcu,  kakor  ogromna  skala  .  .  .  Glo- 
boko je  vzdihaval,  kakor  bi  se  hotel  iznebiti  ne- 
znosne teže,  in  včasi  je  segel  z  rokama  po  zraku, 
kakor  bi  se  hotel  oprijeti,  kakor  bi  si  iskal  opore  . . . 

In  vendar  je  imel  najgroznejše  že  za  sabo! 
Kar  je  občutil  zdaj,  je  bilo  samo  nekako  pobo- 
lenje.  To  vztrepetavanje,  ki  se  je  polaščalo  nje- 
gove duše,  je  bilo  samo  še  naravna  posledica 
prestane  krize  .  .  .  Nihalo  ure  se  ne  umiri  takoj, 
če  ga  ustaviš  .  .  .  Strune  vibrirajo  še,  ko  se  jih 
že  davno  več  ne  dotikajo  prsti  .  .  .  Nobena  bole- 
čina ne  poneha  hipoma  ...  Ko  misliš,  da  si  se 
je  iznebil  popolnoma,  pa  te  zaščemi  zopet.  Kakor 
povsod,  je  tudi  v  subtilnih  pojavih  duševnega 
življenja  zaznati  nekako  valovanje  .  .  . 

Pravzaprav  se  je  imel  praznovati  v  hiši 
dr.  Veverja  danes  vesel  dogodek.  Njegova  žena 
je  bila  povila  zdravega,  krepkega  dečka,  In  danes 
so  imeli  krst!  .  . 

Toda  prav  to,  prav  to  je  bilo  tisto!  .  . 


Vedno  zopet  je  moral  sam  sebi  prigovarjati, 
tolažiti  se  in  vzpodbujati!  Ves  čas,  ko  si  je  iz- 
mišljal govor,  s  katerim  je  hotel  vpričo  številnih 
povabljencev  pozdraviti  novorojenčka,  da  izpolni 
tako  obljubo,  ki  jo  je  bil  dal  svoji  ženi,  ter  reši 
njeno  in  svojo  čast,  ves  čas  so  se  ga   lotevali 


občutki,  ki  so  se  protivili  izvršitvi  tega,  kar  se  je 
bil  storiti  namenil,  ki  so  mu  vzbujali  dvome,  bo 
li  dovelj  močan,  ne  omaga  li  pod  težo  bremena, 
ki  si  ga  je  bil  naložil  .  .  . 

Čudil  se  je  sam  sebi.  Zdelo  se  mu  je  ne- 
verjetno, skoro  nenaravno  in  nemogoče,  da  ji  je 
odpustil!  Morda  je  samo  sanjal?..  Morda  ga 
vara  spomin?  .     Morda  ga  motijo  halucinacije?  .  . 

Položil  je  roko  na  svoje  srce,  kakor  bi  se 
hotel  prepričati,  mu  li  še  bije.  No,  srce  mu  je 
utripalo  celo  krepkeje,  nego  po  navadi,  bolj  nego 
je  bilo  morda  dobro.  On  živi  torej  in  ne  sanja !  .  . 
Da,  da,  tam  so  Karavanke!  .  .  Nad  njihovimi  be- 
limi glavami  se  gromadijo  temni,  grozeči  oblaki . . . 

Vse  res  torej !  .  . 

Toda  zakaj,  zakaj  bi  se  ne  dobil  na  svetu 
enkrat  tudi  mož,  ki  odpusti  svoji  ženi  najhujši 
prestopek,  ki  ga  more  zagrešiti,  odpusti  najhujšo 
žalitev,  ki  jo  more  utrpeti  možko  srce?  .  .  In  zakaj 
bi  ne  bil  tisti  mož  prav  on?  .  . 

Ali  ni  prejel  plačila  za  to?  .  .  Ali  se  ni  obdal 
z  nekako  mučeniško  gloriolo?..  Gotovo,  saj  je 
bilo  treba  k  takemu  činu  heroizma,  kakršnega 
so  kazali  samo  spoznavale!,  ko  so  šli  za  svoje 
sveto  prepričanje  navdušeni  v  smrt.  Morda  celo 
še  večjega!  .  .  Kajti  njegovo  srce  se  je  upiralo, 
njegovo  srce  je  vpilo  po  maščevanju,  po  osveti!  .  . 
Stalo  ga  je  groznega,  groznega  napora,  stalo 
samozataje,  kakršne  je  zmožen  le  malokateri 
človek !  .  . 

On  je  premagal  vse  in  ji  odpustil!  .  .  Od- 
pustil ne  iz  slabosti,   temveč  iz  blagodušnosti!  .  . 

Iz  blagodušnosti?  .  . 

Misli  mu  zastanejo,  kakor  bi  se  mu  bile 
zataknile  nekam  .  .  .  Zopet  dvomi,  zopet  mučni 
boji!  .  .  Blagodušnost  —  slabost  .  .  .  hm!  —  Rad 
bi  bil  doznal  ta  dva  pojma,  doznal  resnico,  toda 
možgani  so  mu  bili  danes  brez  vse  eneržije. 
Utrujeni  so  mu  bili  vsled  prečute  noči,  izmučeni 
vsled  groznih  vtiskov!  .  . 

Ali  res  ni  bila  to  le  slabost?  .  .  Ali  ji  ni 
odpustil  samo  iz  tega  vzroka,  ker  je  bil  še  vedno 
suženj  njen,  odpustil  zaradi  tega,  ker  jo  je  navzlic 
vsemu  še  vedno  ljubil?  .  . 

Ljubil?  .  .  Kako,  ko  pa  je  njegova  roka 
dvigala  že  smrtonosno  orodje  proti  nji,  kako,  ko 
je  njegovo  srce  glasno  zahtevalo  njeno  smrt,  ko 
so  njegove  oči  le  koprnele  po  tem,  da  bi  videle 
njeno  kri!  .  .   In   vendar  —  ali  ni  izviralo  vse  to 

iz  ljubezni?  .  .  Ali  bi  mu  njegovo  srce  tako  kli- 
calo po  maščevanju,  če  bi  je  ne  bil  ljubil  ?  .  . 
Počasi  je  uvideval  .  .  .  Čudna  in  vendar  neopo- 
rečna logika!  Usmrtil  bi  jo  bil,  ker  jo  je  ljubil!  .  . 
In  ne  morda  iz  tega  nagiba,  ker  bi  bil  razdrl  s 
tem  srečo  svojega  tekmeca,  ali  zato,  da  bi  bil 
njo  kaznoval  za  greh  ...  na  vse  to  tistikrat  niti 
mislil  ni!  Ne,  usmrtil  bi  jo  bil  edino  iz  tega 
vzroka,  ker  jo  je  ljubil,  ker  je  bilo  njegovo 
ljubeče  srce  tako  globoko,  tako  grozno  uža- 
ljeno! .  .  . 

Če  bi  je  ne  bil  ljubil,  ali  bi  ga  njena  ne- 
zvestoba sploh  zadela  tako?  .  .  Kaj  de  možu  to, 
če  ga  vara  neljubljena  žena!..  Ali  bi  ne  ostal 
popolnoma  ravnodušen,  in  ali  bi  mu  njen  pre- 
grešek  ne  bil  le  dobrodošel  povod  za  to,  da  se 
loči  od  nje,  da  jo  pahne  od  sebe?  ...  Ali  bi  mu 
bilo  prišlo  mar  kdaj  na  misel,  zagrabiti  za  revolver 
ter  postavljati  v  nevarnost  še  lastno  življenje, 
lastno  srečo,  ako  bi  je  ne  ljubil?..  Ne,  samo 
mož,  ki  ljubi  svojo  ženo,  je  sposoben,  da  izvrši 
smrtno  kazen  nad  njo!.. 

.\li  on  jo  je  ljubil,  pa  je  vendar  ni  umoril !  .  . 
Kako  neskladje,  —  in  vendar  vse  logično!  .  . 
Umoril  je  ni  —  odpustil  ji  je,  ker  jo  je  ljubil 
brezmejno,  neskončno,  ljubil  tako,  kakor  še  nikdar 
noben  mož  svoje  žene!  iMorda  malo  pač  tudi  za 
to,  ker  bi  bil  še  rad  živel  in  ker  je  vedel,  da 
brez  nje  živeti  ne  more!  .  . 

Toda  prav  iz  tega  vzroka,  ker  brez  nje  živeti 
ni  mogel,  bi  jo  bil  usmrtil  morda,  in  potem  še 
sebe,  saj  če  mu  je  bila  nezvesta,  ni  bila  njegova 
in  ni  mogel  živeti  z  njo !  .  .  Da,  da,  da !  .  .  Ali 
ko  je  nameril  nanjo,  ko  je  hotel  že  sprožiti,  tedaj 
je  zdrknila  na  kolena  predenj !  .  .  Za  hip  je  le  še 
poslabšala  svoj  položaj  .  .  .  Kajti  otroče  —  sad 
pregrešne,  prepovedane  ljubezni  —  katerega  je 
prikrivala  prej  s  svojim  lepim,  zapeljivim  telesom, 
se  je  pokazalo  zdaj  njegovim  očem  .  .  .  Sovraštvo, 
divje  sovraštvo  mu  je  napolnilo  dušo  in  srce!  .  . 
Toda  to  sovraštvo  je  imelo  svoj  izvor  —  v  lju- 
bezni, v  ljubezni  do  nje!  .  .  hi  ko  jo  je  videl  še 
skesano,  potrto,  prosečo,  ji  je  odpustil,  odpustil 
navzlic  grozni  boli,  ki  mu  jo  je  bila  povzročila, 
navzlic  groznemu  gnjevu,  ki  ga  je  občutil  .  .  . 
Oh,  bila  je  lepa,  tako  nebeško  lepa,  ko  je  kle- 
čala pred  njim  s  povzdignjenimi  rokami,  z  raz- 
puščenimi  lasmi,  prsi,  s  katerimi  je  ravno  prej 
dojila  dete,  razgaljene,  gole  —  prava  Magdalena 
—  ter  prosila:  „Odpusti,  odpusti,  odpusti!.." 
Bila  je  tako  lepa  v  svoji  pregrešnosti  in  skesa- 
nosti,  da  ni  mogel,  ni  mogel  izvršiti,  kar  se  je 
bil  namenil,  da  ni  mogel  dati  duška  svoji  ne- 
skončni jezi,  svojemu  brezmejnemu  srdu  .  . 


Seveda,  če  se  je  spomnil,  da  se  je  ob  teh 
grudih  naslajal  drugi!..  Toda  premagal  ga  je 
tisti  njeni  tako  neskončno  mili  pogled,  ki  je  bil 
navzlic  vsemu  še  vedno  tako  nedolžen!  .  . 

Ali  je  mogoče,  da  je  ženska  s  takim  otroškim 
licem,  s  toli  nedolžnim  pogledom  taka?...  Ali 
ni  tu  kaka  zmota?  .  .  Ali  ni  postala  žrtev  zločinske 
sugestije?  .  . 

Iz  njegovih  oči  je  izginila  jeza,  njegovo  oko 
je  željno  počivalo  na  nji  .  .  .  Kak  umotvor  božji 
je  bilo  krasno  telo!  Kaka  nenadomestna  škoda, 
uničiti,  streti  ga!  .  .  .  Kak  biser  stvarstva!  .  .  . 
In  ta  biser  je  bil  njegova  last,  njegova  last  — 
dokler  se  ni  prikradel  nekdo,  ter  mu  ga  ugrabil!  .  . 

Ha,  kako  je  zakipelo  spet  po  njem !  Kako 
so  mu  od  gnjeva  pokala  prša!  Kako  je  v  svoji 
pravični  ogorčenosti  škripal  z  zobmi!  Kako  ga 
je  mikalo,  da  bi  bil  dvignil  zopet  orožje  in  .  .  . 
Toda  odpustil  ji  je !  .  . 

Prosila  ga  je  in  obtožila  se !  .  .  Povedala 
mu  je  po  pravici  vse  .  .  .  vse!  .  .  Oj,  če  bi  bila 
hotela  lagati,  kako  hvaležen  bi  ji  bil,  kajti  dvom 
bi  mu  bil  v  tolažbo  v  primeri  s  to  strašno  res- 
nico! .  .  .  Toda  govorila  je  resnico  in  to  ga  je 
premagalo  .  .  .  Ženska,  ki  ne  laže,  ki  govori  res- 
nico v  takih  stvareh  —  ne  more  biti  še  popolnoma 
popačena!  .  .  Ah,  kako  grenka  resnica  je  bila  to, 
kako  se  mu  je  krčilo,  kako  mu  kr\'avelo  srce 
vspričo  te  resnice,  kako  mu  je  vedno  zopet  za- 
hrepenelo  po  maščevanju !  .  .  Mučenci  na  nate- 
zalnici niso  trpeli  tako,  kakor  je  trpel  on,  ko  je 
poslušal  to  resnico !  .  .  —  In  vendar  ji  je  odpustil 
zaradi  tega,  ker  je  govorila  resnico!  .  .  Vse,  prav 
vse  mu  je  obstala!  .  .  Povedala  mu  je  dan  in  uro, 
kdaj,  povedala  mesto,  kjer  se  je  bilo  zgodilo!  .  . 
Povedala  mu  je,  kako  se  ji  je  polagoma  bližal, 
kako  se  ji  je  laskal,  kako  je  izkoriščal  odsotnost 
njegovo,  izkoriščal  to,  da  je  bil  on  včasi  čemeren 
z  njo,  kar  je  izviralo  iz  preobloženja  z  delom, 
česar  pa  ona  ni  upoštevala  —  povedala,  kako  ji 
je  bolj  in  bolj  izpodkopaval  zaupanje,  ljubezen 
do  njega,  kako  se  je  bojevala  nekaj  časa,  kako 
so  ji  začele  pešati  moči,  kako  je  končno  podlegla 
—  omamljena  po  njegovi  iskrosti,  premagana  od 
njegove  strasti!  .  . 

Ej,  kako,  kako  je  vse  to  pripovedovala!  .  . 
Napravilo  je  nanj  vtisk,  kakor  bi  bila  govorila  z 
navdušenjem  o  svojem  zapeljivcu,  kakor  bi  bila 
triumfirala,  ko  je  priznala  svoj  padec!..  Ali  je 
mar  strah  —  strah  pred  smrtjo  iztisnil  vso  resnico 
iz  nje?  .  .  Ne,  ne,  ne,  govorila  je  resnico,  ker  se 
je  obtoževala,  ker  se  je  kesala,  ker  je  kot  spo- 
kornica  čutila  potrebo,  da  se  izpove,  izpove  do 
čistega  .  .      In  to  je  bilo  tisto,  kar  je  omehčalo 

njegovo  srce,  kar  ga  je  navdalo  z  usmiljenjem !  .  . 
Povedala  mu  je  vso  resnico  morda  tudi  za  to, 
ker  je  zahteval  tako!  In  v  svojem  prizadevanju, 
da  bi  zadostila  njegovi  volji,  v  svojem  prizade- 
vanju, da  bi  si  docela  oprala  vest,  je  povedala 
morda  celo  več  nego  je  bilo  res! 

Navzlic  temu  kako  lep  je  moral  biti  tisti 
trenotek,  tisti  hip,  ko  je  grešila,  zanjo  in  —  zanj !  .  . 
Saj  se  mu  je  zdelo,  kakor  bi  se  ji  bil  ozaril, 
kakor  bi  se  ji  bil  od  blaženstva  izpremenil  obraz, 
ko  je  omenila  njegovega  objema!  Izražala  se  je 
pri  svojem  pripovedovanju  tako  nedolžno  in  na- 
ravno, slikala  je  vse  s  tako  pristnimi  barvami, 
da  je  skoro  sam  občutil  sladkost  greha,  katero 
sta  uživala  ona  dva  tistikrat  ...  Le  s  skrajnim 
naporom  se  mu  je  posrečilo,  premagati  se;  zbrati 
je  moral  vse  svoje  moči,  da  ni  zabesnel  iznova  . . . 
Vedno  zopet  so  se  mu  vračali  hipi,  ko  se  je  bal, 
da  mu  ne  zavro  možgani  .  .  . 

Toda  kako,  kako  bi  mogel  dvomiti  o  njeni 
iskrenosti,  o  njeni  skesanosti  in  istiniti  potrtosti, 
ko  pa  so  ji  curkoma  lile  solze  iz  lepih  oči  ter 
ji  močile  njena  mehka,  baržunasta  lica?  .  .  Ne, 
to  ihtenje,  to  vzdihovanje  ni  bilo  posiljeno,  izvi- 
ralo je  iz  globočine  duše,  iz  globočine  srca!.. 
In  ženska,  ki  svoj  prestopek  tako  odkritosrčno 
obžaluje,  ki  se  tako  globoko  kesa,  pač  ne  zasluži, 
da  bi  jo  zavrgel;  taka  ženska  je  vredna,  da  se 
jo  dvigne,  da  se  ji  ponudi  prilika,  oprati  svoj 
madež,  da  možnost,  pokazati  se  zopet  čednostno! . . 
Ni  ga  tako  velikega  greha,  da  bi  ga  ne  izprale 
skesanosti  solze!..  Ali  se  ni  mar  Kristus  sam 
potegnil  za  prešestnico?  .  . 

In  tako  je  sklenil,  da  ji  odpusti,  da  jo  dvigne 
iz  blata,  v  katerega  se  je  bila  pogreznila,  da  ji 
ponudi  priliko,  poboljšati  se,  da  možnost,  izkazati 
se  čednostno!  .  . 

„Odpusti,  odpusti,  odpusti!"  Ti  vskliki  so 
prodirali  bolj  in  bolj  v  globočino  njegovega  srca. 
Zatrl  je  šiloma  vsa  nasprotna  čustva,  sklonil  se 
k  nji  ter  jo  vprašal  z  zamolklim,  od  ihtenja  za- 
dušenim glasom,  kajti  tudi  on  se  ni  mogel  vzdr- 
žati joka: 

„ Povej,  ali  storiš  še  kdaj  kaj  takega?.." 

„Nikdar,  nikdar,  nikdar!  .  ." 

„Ali  je  tvoja  duša  v  resnici  čista?.  ." 

„Cista!..  O  saj  ljubim  samo  tebe,  samo 
tebe!..  Vedno  sem  mislila  samo  nate!  O  bodi 
plemenit,  in  nikdar,  nikdar  ti  ne  pozabim!  .  ." 

„Ali  kaj,  ko  pa  ve  ves  svet!  .  ."  Glava  mu 
je  omahnila  zopet  na  prša.  „Moja  čast  je  oskru- 
njena, moje  ime  je  v  posmeh  vsakemu  pobalinu!" 

Razjokal  se  je  kakor  majhen  otrok  .  .  . 

Ona  pa  se  je  oprijela  njegovih  besedi: 


„Da,  da,  tvoja  in  moja  čast!  .  .  Reši  jo, 
reši!  .  ." 

To  ga  je  iznova  prepričalo,  da  stori  prav, 
ako  ji  odpusti !  .  .  Ženska,  kateri  je  za  čast,  za 
svojo  in  moževo  čast,  še  ni  propaia  popolnoma!  .  . 
Omagala  je  enkrat,  drugič  ne  bo,  ker  je  prišla 
do  spoznanja!  .  . 

„Toda   kako,   kako?..    Kaj   naj   storim?.." 

„Glej  to  dete!  .  .  Moje  je,  in  če  je  moje, 
naj  bo  tudi  tvoje!  .  .  Bodi  plemenit!  .  .  Pripoznaj 
ga  za  svojega,  pripoznaj  ga  pred  vsem  svetom  ..." 

Pogled  mu  je  ušel  nehote  na  malo  poste- 
ljico, kjer  je  ležalo  otroče  .  .  .  Bilo  je  čisto  nji 
podobno  . . .  Njeni  lasje,  njene  oči,  njena  bradica  . . . 
Nobenega  znaka,  ki  bi  bil  spominjal  na  očeta! 
Reklo  se  je  skoro  res  lahko,  da  je  samo  njeno  .  .  . 
Domislil  se  je  na  posledice,  ki  bi  nastale,  ako 
bi  ne  uslišal  njene  prošnje.  In  zasmililo  se  mu 
je  nedolžno  detece!  .  . 

Pomolčal  je  še  nekoliko,  potem  pa  rekel: 

„Ali  boš  pa  tudi  hvaležna?,.  Ali  se  boš 
spominjala  vsikdar,  kaj  sem  ti  storil?  .  . 

„Nikdar,  nikdar  ti  ne  pozabim  tega!" 

„Ali  prisežeš,  da  boš  vedela  ceniti  to  moje 
dejanje,  in  da  se  izkažeš  vredno  žrtve,  ki  ti  jo 
prinesem?  Ali  prisežeš,  da  ne  boš  nikdar  več 
kršila  moje  časti  ...  da  ne  boš  nikdar  več  dala 
povoda  za  to,  da  bi  me  drugi  možki  pomilovali, 
da  bi  se  mi  posmehovali? 

„Rada,  rada  prisežem!  .  ." 

Zopet  je  pomolčal,  kakor  bi  si  še  pomišljal. 
Potem  pa  je  stopil  od  enega  okna  do  drugega  ter 
spustil  zavese  doli,  da  se  je  zagrnila  soba  v  skriv- 
nosten polumrak,  prižgal  na  to  dve  sveči,  postavil 
razpelo  med  nji,  ter  ji  začel  s  svečanim  glasom 
narekovati  prisego.  Ona  pa,  še  vedno  kleče  in 
še  vedno  ihte,  je  z  zamolklim  glasom  ponavljala 
za  njim  besedo  za  besedo  .  .  . 

»Prisegam  pri  Bogu  vsegamogočnem,  vsega- 
vedočem  ....  da  ti  ne  bom  nikdar  več  nezvesta, 
ne  v  mislih,  ne  v  željah,  še  manj  pa  v  dejanju!  .  ." 

Videl  je,  kako  jo  je  pretreslo  to,  zavedel 
se  tudi,  kako  grozno  jo  je  ponižal !  Globoko 
usmiljenje  je  občutil  v  svojern  srcu  do  nje  in 
smatral  je  poslej  za  svojo  dolžnost,  izpolniti  ji 
željo.  In  sklenil  je,  da  pojde  v  boj,  v  boj  zoper 
ves  svet,  ako  treba,  za  njeno  in  —  svojo  čast!.. 


Zunaj  je  pozvonilo  .  .  . 
Dr.  Vever  se  zdrzne  in  skoči  od  okna. 
„ Tukaj  so!  .  ." 

Ozrl    se   je    še    enkrat    proti    Karavankam. 
Ljubil   je   tako    zelo   te   gore!    Toda    ni  jih  bilo 

nikjer,  kakor  bi  se  bile  pogreznile  v  tla  .  .  .  Zdelo 
se  mu  je,  da  je  spustil  nekdo  sivkasto  zagrinjalo 
prednje.  Kakor  umazano  platno  so  visele  megle 
pred  njimi.  Na  tem  ozadju  se  prikaže  za  hip 
velikansko  razpelo  njegovim  očem,  razpelo,  med 
dvema  mogočnima,  kakor  gromada  gorečima  sve- 
čama!.. Toda  intro  se  zabriše  zopet  obzorje, 
vizija  izgine,  in  zdaj  mu  je  bilo,  kakor  bi  gledal 
v  brezdanji  prepad  ali  v  prazen  nič .  .  .  Groza 
ga  je  bila  te  praznote.  Prime  se  za  glavo,  postoji 
še  malo,  potem  pa  odhiti  .  .  . 

Med  vrati  se  sreča  s  hišino,  ki  je  hotela 
ponj  ...  V  sprejemnici  je  bilo  že  vse  polno  po- 
vabljencev. Tudi  duhovnik,  ki  je  imel  izvršiti  krst, 
je  bil  že  došel.  Otroka  so  bili  vtaknili  v  dražestno,' 
s  čipkami  in  živobojnimi  trakovi  obdano  oblačilce! 
Ko  je  stopil  v  sobo  so  mu  od  vseh  strani  čestitali. 
Čuiii  je  ironijo,  ki  je  donela  iz  teh  čestitk,  in 
bolelo  ga  je.  Toda  sprejemal  jih  je  kakor  nekaj 
samo  ob  sebi  umevnega  in  zahvaljeval  se  je 
mirno,  dostojanstveno.  In  obrnil  se  je  nalašč 
večkrat  k  otroku  in  se  mu  nasmehnil.  Pred  očmi 
so  mu  sicer  plesale  črne  sence,  da  obraza  otro- 
kovega ni  razločeval,  toda  ni  se  dal  spraviti  iz 
ravnotežja.   Igral  je  resno  svojo  ulogo   dalje  . 

Obred  je  bil  kmalu  pri  kraju  in  potem  so 
šli  v  obednico,  kjer  je  bila  miza  bogato  obložena 
z  jestvinami.  Po  tleh,  v  zato  pripravljenih  posodah, 
so  se  hladile  buteljke  s  šampancem.  Dr.  Vever  je 
hotel,  da  se  praznuje  krst  kar  najsijajnejše.  Po- 
kazati je  hotel  že  s  tem,  da  priznava  otroka  za 
svojega  in  zbal  se  ni  nikakih    stroškov  .  .  . 

Porazvrstili  so  se  tako,  da  je  sedela  njegova 
žena  na  prvem  mestu,  sam  pa  nekako  sredi 
gostov,  da  bi  tem  ložje  pazil  in  stregel  na  vse 
strani.  Delal  se  je  veselega  in  tudi  druge  je  vzpod- 
bujal k  zabavi.  Ali  veselje  vendar  ni  hotelo  za- 
vladati. Nekaj  je  zapiralo  usta  vsem  navzočim, 
stiskalo  jim  grla,  da  niso  mogli  govoriti  in  ne  se 
smejati. 

Dr.  Veverja  je  to  jezilo.  Včasi  je  zapazil, 
kako  je  počival  dvomeč  pogled  na  njem,  in  to 
ga  je  skoro  zbegalo.  Čim  dalje  težje  je  čakal 
trenotka,  ko  bi  mogel  izpolniti  svojo  obljubo,  ko 
bi  mogel  naglas  in  slovesno  zatrditi,  da  je  otrok 
njegov,  da  ga  priznava  za  svojega  .  .  .  Čutil  je, 
kakor  še  nikoli  prej,  potrebo,  da  bi  storil  to!.. 
Slutil  je,  kako  ga  pomilujejo  po  tihem  vsi  ti,  ki 
so  bili  tukaj  zbrani,  in  to  je  žalilo  njegov  ponos. 
Pokazati  jim  je  hotel,  da  njih  pomilovanja  ne 
potrebuje  I  .  . 

In  kakor  bi  tega  trenotka  pričakati  ne  mogel, 
ali  kakor  bi  se  bal,  da  bi  mu  ne  pošle  moči,  ki 
jih  je  potreboval  pri  izvršitvi  svojega  naklepa,  je 

velel  naliti  šampanjca  prej,  nego  je  bilo  morda 
umestno. 

Potem  pa  je  vstal  ter  začel  napivati  sam 
novorojenčku.  Lotila  se  ga  je  bila  nekaka  kljubo- 
valnost  nasproti  vsem  tem,  ki  so  si  delali  o  njem 
svojo  sodbo,  ki  so  mislili  drugače,  nego  so  se 
kazali .  .  .  Govoril  je  ognjevito,  vzneseno  in  pre- 
pričevalno! Na  fin  način  se  je  dotakni!  govoric,  ki 
so  se  pletle  o  njem  in  njegovi  soprogi  ter  jih  je 
ožigosal  kot  brezvestno  počenjanje  zavistnih  kle- 
vetnikov  .  .  .  Storil  je  to  zategadelj,  da  ne  bi  nihče 
mislil  morda,  da  le  v  svoji  zaslepljenosti  ali  krat- 
kovidnosti govori  tako.  Hotel  je  na  vsak  način 
prepričati  te  ljudi,  da  vlada  najlepša  sloga  med 
njim  in  njegovo  soprogo.  Govoril  je  tako,  da  je 
za  hip  na  vse  pozabil  in  da  je  skoraj  sam  sebi 
verjel.  „Za  dosti  lepih  dni  imam  zahvaliti  svojo 
dobro  ženo",  je  poudarjal;  „a  tako  srečen,  tako 
vesel  nisem  bil  še  nikdar,  kakor  sem  danes  ob 
njeni  strani  in  ob  strani  svojega  dragega,  ljublje- 
nega deteta! . ." 

A  ko  je  dvignil  kozarec,  hote  zaključiti  svoj 
govor,  se  je  nehote  ozrl  proti  svoji  soprogi.  Tedaj 


pa  je  zapazil,  kako  se  je  zibal  okrog  njenih  ustnic 
Irivolen  smeh,  in  kako  so  njene  oči,  tiste  njene 
nedolžne  oči,  poiiiopno  strmelo  proti  mlademu 
častniku  na  nasprotni  strani  —  tiste  oči,  ki  so 
se  predkratkim  še .  topile  v  spokornili  solzah  in 
ki  so  bilo  šo  rdeče  obrobljene  vslod  joka!  .  .  V 
tem,  ko  je  govoril,  ko  se  je  zatajeval  in  boril  za 
njeno  in  za  svojo  čast,  se  je  potapljala  ona  v 
razkošne  domišljije  in  niti  tako  dolino  ni  mogla 
brzdati  svojih  želja,  da  bi  bil  dovršil  svoj  go- 
vor! .  . 

Tedaj  pa  se  je  nekaj  završilo  v  njegovi 
notranjščini.  Čutil  je,  kako  se  mu  je  najprej  stis- 
nilo srce,  potom  pa  mu  jo  z  neznansko  silo  za- 
podilo kri  proti  možganom.  Zabolelo  ga  je  v 
glavi  in  zavrtelo  se  mu  .  .  .  Hotel  je  zaklicali  še 
samo  eno  besedo,  najgršo  besedo,  ki  so  moro 
vreči  ženski  v  obraz;  položiti  je  hotel  v  to  besedo 
ves  svoj  srd,  vse  svoje  sovraštvo  in  zaničevanje, 
vso  svojo  grozovito  bol  —  a  hipoma  se  mu  je 
stemnilo,  časa  mu  jo  padla  iz  roke  in  se  med 
ječanju  podobnem  zvenenjem  razletela;  sam  pa  jo 
omahnil  in  se  zgrudil  na  tla!  .  .  . 


KRVAVO  KLANJE  NA  ..AVSTRIJSKI  RIVIERI" 

PRI  OPATIJI  L.  799. 


Spisal  Peter  pl.  Radič. 


a  brzem  parniku  ali  pa  v  zibajočem 
se  čolnu  vozimo  se  dandanes  po 
kvarnerskem  zalivu  z  Reke  proti 
Opatiji.  Kako  divno  se  leskeče svetlo- 
zeleno  morsko  površje  v  najlepšem  ultra- 
marinu!  S  kako  slastjo  uživamo  opojno  slast  in 
mamljivi  čar,  ki  ga  nudi  tako  obilo  Adrija  s  svojim 
posebnim,  zelenkasto-rumenim,  mirno  odsevajočim 
leskom!  Kako  vabljivo  je  sedeti  v  malem  brodišču 
za  8 — 9  črevljev  visoko  steno  —  ki  pa  včasi  ni- 
kakor ne  more  zadrževati  visoko  pljuskajočih 
valov  - —  ter  se  diviti  smešno-veseiemu  prekopi- 
covanju  delfinov,  katere  tamkajšnji  praznoverni 
ribiči  posebno  ča.ste! 

Na  »avstrijski  Rivieri",  ki  je  nastala  in  vzrasla 
vsled  južne  železnice,  stopimo  na  suho.  Od  vseh 
strani  nam  veje  opojni  čarjužne  pokrajine  s  svo- 
jimi lovorjevimi  gozdiči  in  rožnimi  mejami  na- 
sproti; tukaj  vlada  tudi  v  najostreiši  zimi  večna 
pomlad. 

Toda  pač  nihče  ne  pomisli,  kako  različni 
boji  so  se  bili   na   obali   stare   Liburnije,   dokler 


tudi  zanjo  ni  napočil  čas  kulturnega  razvoja 
današnjih  dni.  Najmanj  pa  so  spominjamo  one 
katastrofe,  ki  je  bila  zadela  skoraj  najimenit- 
nejšega vojskovodjo  mogočnega  ustanovitelja 
»Vzhodne  marke"  —  Karla  Velikega  —  pred 
enajststo  leti,  onega  groznega  klanja  na  kraju, 
kjer  stoji  sedanje  odlično  letovišče  Opatija,  klanja, 
v  katerem  je  poginil  hrabri  vojskovodja  Erik 
Štrasburški,  mejni  grof  furlanski!  .  .  . 


Proti  koncu  8.  stoletja  je  bil  Erik  načelnik 
obširnega  upravnega  okrožja  na  jugu  mejnega 
ozemlja  proti  Avarom.  To  ozemlje  je  bilo  takrat 
pod  Erikom  prvič  spojeno  z  vojvodino  furlansko; 
odtod  tudi  naslov  mejni  grof  furlanski.  Toda  ta 
zveza  je  trajala  le  do  1.  822. 

Potemtakem  je  bila  Erikova  glavna  naloga 
boj  z  Avari.  On  je  bil  prvi,  ki  je  vdrl  v  avarski 
„veliki  tabor"  I.  795.  ter  zaplenil  ogromne  zaklade 
Kakanov,  zaklade,  ki  so  jih  bili  nakopičili  v  času 
od  preseljevanja  narodov  pa  do  todaj.  Bizantinski 

cesar  sam  je  plačeval  Avarom  celo  stoletje  po 
80.000  do  100.000  zlatov  davka  na  leto.  Ta 
ocjroinni  avarski  zaklad  je  dal  Karel  Veliki  pre- 
peljati v  Ahen.  Vprcžeiiili  je  bilo  15  volov,  ki  so 
komaj  vlekli  težke  vozove,  polne  zlata  in  srebra, 
orožja  in  dragocenih  svilenih  oblačil. 

Najvažnejši  čin  Erikov  pa  je  bila  osvojitev 
avarske  prestolice  v  Panoniji  —  današnji  Ogrski 
—  kamor  si  ni  upal  noben  sovražnik,  odkar  pom- 
nijo ljudje. 

To  zmago  si  je  izvojeval  mejni  grof  fur- 
lanski s  pomočjo  hrabrih  Slovencev  pod  zastavo 
odličnega  vojvode  Vojni  mira  Koroškega. 

Koroški  in  kranjski  Slovenci  so  se  prvj 
izmed  vseh  plemen  „Vzhodne  marke"  sprijaznili 
z  razširjajoče  se  močjo  Karla  Velikega  ter  s  solno- 
graškim  pokristjanjevanjem.  Pesem  kasnejših  dni 
nam  pripoveduje  o  vojvodi  koroških  Slovencev, 
Ingu,  ki  je  pridobil  velikaše  in  plemiče  svoje 
dežele  za  krščanstvo  na  ta  način,  da  je  povabil 
na  slovesno  pogoščenje  svoje  že  krščene  kmečke 
podložnike  ter  jih  pogostil  iz  zlatih  posod,  med- 
tem ko  so  morali  trdovratni  paganski  plemiči 
obedovati  pred  vratmi  s  pasjimi  pastirji.  Pravijo, 
da  je  s  tem  pogoščenjem  Ingovim  v  zvezi  kas- 
nejša, več  stoletij  stara  navada,  da  so  koroške 
kneze  ali  vojvode  nameščali  kmetje  na  slavno- 
znanem  gospesvetskem  polju  na  kamenitem  knež- 
jem prestolu. 

Karel  Veliki,  ki  je  rad  pospeševal  kmetijstvo, 
si  je  naglo  pridobil  naklonjenost  polje  obdelujočih 
Slovencev,  tako  da  so  radi  in  navdušeno,  s  svojim 
vojvodo  Vojnimirom  na  čelu,  hiteli  v  boj  s  fur- 
lanskim mejnim  grofom  Erikom  proti  divjim 
Avarom. 

Toliko  bolj  pa  so  se  Hrvatje  upirali  in  pro- 
tivili  frankovski  oblasti.  Ko  se  je  bil  namreč 
hrabri  Erik  po  slavni  zmagi  nad  Avari  obrnil 
proti  prebivalcem  stare  Liburnije  in  Dalmacije, 
ki  sta  bili  do  tedaj  pod  bizantinsko  nadoblastjo, 
je  zadel  na  najodločnejši  odpor.  In  prav  ta  boj  s 
Hrvati  mu  je  bil  usoden! 

Dalmatinski  Hrvatje  so  cesto  prihajali  plenit 
na  istrsko  obrežje,  ki  je  bilo  takrat  pod  Erikovo 
oblastjo.  Da  bi  se  torej  maščeval  za  te  napade, 
vdrl  je  večkrat  zapored  v  hrvaške  dežele,  hoteč 
jih  priklopiti  obširnemu  cesarstvu  Karla  Velikega. 
To  se  mu  je  tudi  posrečilo,  kakor  zatrjuje  zvesti 
pristaš  Karla  Velikega,  zgodovinar  Einhard  (Egin- 
hard). 

Toda  prav  to  podjarmljenje  Dalmacije  mu 
je  bilo  v  pogubo!  Hrvatje  obmorskega  mesta 
Thorsatike,  sedanje  Reke,  ki  so  bili  takrat  še  pod 
bizantinsko  nadoblastjo  in  najbližji  sosedje   fran- 


kovske  Istre,  ti  Hrvatje  so  se  bili  zarotili,  da  se 
maščujejo  nad  Erikom.  Ko  se  je  1.  799.  vračal 
proti  Ogleju  mimo  Thorsatike  in  je  najbrže  na- 
meraval napasti  to  silno  trdnjavo,  speljali  so  ga 
spretno  v  zasedo  na  vznožju  Učke  gore  —  pod 
„nesrečnim  lovorjevim  gozdom"  —  na  sedanji 
„avstrijski  Fvivieri"   pri  Opatiji. 

Ker  Erik  ni  bil  brez  vojaškega  spremstva, 
se  je  vnela  „na  kraju  večne  pomladi",  kakor  poje 
neki  modern  pesnik,  silna  bitka,  v  kateri  je  voj- 
skovodja Karla  Velikega  še  enkrat  pokazal  vso 
svojo   spretnost  in   hrabrost.    Bilo  pa  je  zadnjič! 

Ko  se  mu  je  stri  oklep  in  zlomila  sulica, 
zgrudil  se  je  od  več  puščic  hkratu  zadet  do  tedaj 
skoraj  nepremagljivi  junak.  Pa  še  ne  dovolj!  Sov- 
ražniki so  ga  pobili  s  kamenjem  ter  popolnoma 
razmesarili  njegovo  truplo. 

Njegovo  smrt  nam  živo  opisuje  oglejski 
patrijarh  Paulinus  v  pesmi,  ki  jo  je  zložil  v  pro- 
slavo njegovega  spomina.  Pesem  ima  14  latinskih 
kitic  in  je  tiskana  v  Pertzevih   „Monumentih". 

Oglejski  patrijarh  Paulinus  je  bil  do  1.  787., 
ko  mu  je  Karel  Veliki  na  svoji  četrti  poti  v  Italijo 
podelil  to  veleodlično  cerkveno  dostojanstvo,  član 
one  znamenite  „dvorne  šole",  ki  jo  je  bil  uka- 
željni  Karel  Veliki,  prijatelj  in  zaščitnik  vseh  tujih 
učenjakov,  ustanovil  v  svoji  novi  prestolici  ob 
toplih  vrelcih  Ahenovih.  Bil  je  ^magister  grama- 
tike" in  velik  ljubljenec  Alkuinov,  ki  je  bil  nekaka 
duša  vsega  duševnega  življenja  na  dvoru  Karla 
Velikega. 

Ta  žalostinka  Paulinova  je  zelo  znamenita. 
Ne  seznanja  nas  samo  natančneje  z  Erikom,  o 
katerem  imamo  sicer  le  malo  podatkov,  ampak 
zanimiva  je  tudi  zaradi  tega,  ker  karakterizuje 
na  poseben  način  kakovost  tal,  na  katerih  je 
izgubil  svojega  dragega  prijatelja. 

V  začetku  poživlja  pesnik  reke,  naj  žalujejo 
ž  njim,  reke,  ki  so  gledale  hrabre  čine  Erikove. 
Tako  poživlja  v  prvi  vrsti  reko  Timaus,  koje  devet 
rokavov  izpira  morsko  valovje,  reko  Ister  (Donavo), 
Savo,  Tiso,  Kulpo,  Muro,  Nadižo  (pritok  reke 
Torre  na  Lombardskem),  Krko  in  Sočo.  Ž  njim 
naj  žaluje  Sirmija,  Pulj,  oglejsko  ozemlje,  Čedad, 
korminske  livade,  osopško  skalovje,  čenedske 
poljane  in  nji\e  okrog  Astija  in  Albenge.  Pesnik 
vzklika:  „Nič  manj  ne  žaluj  tudi  ti,  bogato  mesto 
Argentea,  kjer  mu  je  tekla  zibel;  plakaj,  le  plakaj 
grenke  solze!  Izgubilo  si  blagega  rojaka  pleme- 
nite krvi  in  odlične  rodbine  .  .  ." 

Nato  sledi  opis  Erika: 

„Blag  in  radodaren,  oče  ubožcev,  zaščitnik 
udov  in  sirot;  drag  duhovnikom,  odličen  vojsko- 
vodja in  ugleden  učenjak  ..." 

Nadalje  pripoveduje  in  našteva  njegove 
slavne  bojne  čine,  kako  je  premagal  najbolj  divja 
plemena  med  Dravo  in  Donavo,  v  obširnih  moč- 
virjih v  obližju  slavnega  Ponta  .  .  . 

„Libursko  obrežje  pa,  kjer  je  pal  odlični 
mož,  ko  se  mu  je  stri  oklep,  ko  mu  je  dvorezi 
meč  oblila  kri,  ter  se  je  zlomila  sulica,  obrežje, 
kjer  so  ga  prebodle  ostre  puščice  sovražnikove 
ter  ga  je  težko  kamenje  kruto  razmesarilo,  libursko 
obrežje  pa,  kjer  se  ziblje  morski  val,  kjer  kraljuje 


ORFEJ  EVRIDIKl. 

(Iz  cikla:  .Starodavnice".) 

Zakaj,  Evridika,  sem  ljubil 
tako  te,  oh,  tako  brez  mej? 
Iz  preljubezni  sem  te  zgubil 
nesrečni  pevec  jaz,  Orfej. 

Zazibala  te  moja  lira 
na  vrtu  je,  ti  ves  moj  svet! 
Orfej  se  srečen  v  te  ozira, 
med  cvetkami  ti  živi  cvet! 

Iz  rož  pa  gad  se  je  priplezel, 
preplašen  strune  zabim  jaz; 
gad  spečo  tebe  je  oblezel, 
in  smrtnobled  je  tvoj  obraz. 

Dalvspal   sem  te,    -  kdaj  bom  te  vzbudil? 
Daj,  lira,  vso  zdaj  moč  na  dan! 
Zaman,  zaman  sem  strune  trudil: 
ne  leči  pesem  gadjih  ran ! 

A  moram  zopet  te  imeti: 
ti  gor,  al'  jaz  dol  v  „senec"  grad! 
Brez  tebe  meni  Had  na  sveti, 
pri  tebi  raj  bo  meni  Had. 

Dol  moram,  zgodi  se  karkoli, 
čez  prekosvetne  reke  tri, 
tu  boli  le,  kaj  bo  tam  doli? 
Prepelji  čez  me,  Haron  ti! 

Nič  „6bola"  ni  Haron  prašal, 
čeprav  jaz  pevcev  bil  sem  car; 
kaj  bi  na  „6bol"  se  zanašal? 
kdaj  vkup  sta  pevec  in  —  denar?! 

In  dobro  on  jo  je  pogodil, 
poznalec  pač  ljudi  je  on, 
brezplačno  Stiks  sem  ž  njim  prebrodil 
in  Aheron  in  Flegeton  .  .  . 


sovražna  (Učka)  gora,  tudi  Laureatus  zvana,  bodi 
brez  rose  poslej!  Nikdar  naj  te  ne  zmoči  več 
kaplja  dežja;  nič  več  naj  ne  poganjajo  škrlatne 
cvetice  iz  tvojih  tal;  ne  rasti  več  rumena  pšenica! 
Tvoje  trte  naj  bodo  brez  sočnega  grozdja,  smokva 
naj  usahne  in  kostanj  ostani  brez  sladkih  sadov ! . ." 
Toda  ta  „pevčeva  kletev"  se  ni  izpolnila. 
Narava  okrog  Opatije  zeleni  in  cvete  kakor  drugje, 
ne  meneč  se  za  kruto  zgodovino  človeštva! 


Pomagaj  zdaj  mi,  lira  zlata, 
pel  pesem  sladko  bom  strunar,  — 
neba  li  tam,  li  Hada  vrata? 
Ha!  čmerni  Cerber  je  čuvar! 

Dol  k  tebi !  z  mano  moja  lira, 
pripoje  lira  te  nazaj, 
vso  pot  mi  roka  strune  vbira,  — 
pri  Cerberu  sem  že  sedaj. 

In  pel  sem  —  Cerber  ni  zalajal, 
in  ni  glasu  od  sebe  dal, 
očaral  sem  ga  in  obajal, 
zdaj  prvič  Cerber  je  zaspal! 

Prigode!  sem  do   „senc"  kraljice: 
„Daj  mi  Evridiko  nazaj!" 
Strun  mojih  glas  ji  zjasni  lice, 
nebo  se  zdi  ji  Had  sedaj. 

„„Naj  bo!  na  vrt  ž  njo  vrni  ti  se, 
kjer  jo  strupen  je  vpičil  gad, 
poprej  na  njo  pa  ne  ozri  se, 
sicer  spet  ona  mora  v  Had."" 

Kako  pa  mogel  bi  strpeti, 
da  v  te  oči  ne  bil  bi  vprl? 
Pogled  en  sam,  ti  vse  na  sveti, 
da,  en  —  in  nisem  več  te  vzrl  .  .  . 

Zakaj,  zakaj  tako  sem  ljubil 
brez  uma  te,  prepoln  srca? 
Iz  preljubezni  sem  te  zgubil, 
srce  zdaj  vir  mi  je  gorja. 

Nazaj  jaz  grem  na  svetni  oder, 
li  pel  bi  tam,  al'  ne?  povej! 
Noben  še  pevec  bil  ni  moder, 
najmanj   pa  verni  tvoj  --  Orfej. 


S.  Gregorčič. 

NADA. 


Spisala  Zofka  Kvedrova. 


I. 
reče,  sreče ! ! 

Poganjamo  se  zanjo  na  vse  strani, 
a  nič!  Prikaže  se,  nasmehne  se  in 
zopet  je  ni. 

A  tako  smo  je  vsi  lačni,  žejni;  naše  duše 
umirajo  zanjo  in  srca  se  nam  suše  v  nestrpnem 
pričakovanju.  Kdaj  pride,- kdaj !?! 

Ni  posebne,  —  ah,  kaj !  —  nobene  gotovosti 
ni,  da  pride,  a  mi  vendar  verujemo  in  upamo  in 
čakamo. 

Romantiki  smo,  romantiki  vsi  vprek.  hi 
ženske,  me  ženske  še  celo!  Ko  srno  še  otroci, 
pripovedujejo  nam  pravljice  o  princih  in  princesah. 
In  ko  se  prvi  krasno-neumni  sen  prebudi  v  naših 
dušah,  ko  prvikrat  poizkušamo  pogledati  skozi 
neprozorno  zagrinjalo  tja  daleč,  daleč  v  bodočnost, 
nam  zaigra  srce;  zakaj  uverjene  smo,  da  nas  čaka 
tam  sama  prelest  in  sreča. 

Oj,  bajna  prelest  in  mamljiva  sreča! 

In  ko  trgamo  zadnje  otroške  črevlje,  ko  nam 
kri  nakrat  tako  burno  zavre  po  žilah,  ko  nam  je 
vse  srce  polno  zlatih  upov,  bisernih,  prešernih 
nad,  ah!  takrat  mislimo,  da  se  nam  morajo  vsak 
hip  na  stežaj  odpreti  vrata  v  novo,  čarobno  življenje. 

Slavni  junaki,  mladi  in  lepi,  kakor  majev 
dan  nas  čakajo  tam  in  me  moremo  le  voliti.  Naj- 
lepšega si  izberemo,  najboljšega!  In  objame  nas, 
poljubi  nas  na  naša  sveža,  rdeča  usta  in  me  poj- 
demo  ž  njim. 

Pojdemo  ž  njim  po  rožni  poti  k  omamljivi, 
tajinstveni  sreči,  ki  sedi  tam  na  srebrnem  tronu 
v  samih  žarečih  se  rubinih  in  nas  čaka.  Naše 
gospodstvo  čaka,  nas,  ki  prihajamo  v  cvetu  in 
krasoti  svoje  šestnajstletne  mladosti. 

Ah,  in  vrata  se  odpro  in  življenje  nam  zazija 
naproti,  golo  in  dolgočasno.  Ni  ga  junaka,  ki  bi 
nas  pozdravil  ob  našem  prihodu.  Ni  rož,  ni  sanj, 
ni  je  sreče  na  srebrnem  tronu  v  žarečih  se  rubinih. 

Za  koga  cveto  naše  rdeče,  sveže  ustnice, 
za  koga  se  bliskajo  naše  mlade,  sanjave  oči,  kdo 
nam  gladi  nežno  lice,  mehko  kakor  svila,  rožno 
kakor  zora  v  jutru?!  Nihče  in  za  nikogar! 

V  enem  mesecu  je  konec,  v  štirnajstih  dneh, 
v  jednem  tednu  je  konec  našega  princesovanja. 

Vse  tiste  opojne  bajke  ugasnejo  v  naših 
očeh,  vsi  tisti  čarobni  svetovi,  kamor  so  imele  iti 
naše  noge,  bele,  nežne,  otročje.  Kakor  možu  nam 
je,  ki  je  dobil   od   zlobne  vile  rumeno  zlato   v 


črnem  gozdu  in  pride  domov  in  vidi,  da  ima 
suho  listje,  prah  in  smetje  v  roki  ...  In  hodi  v 
gozd  in  hodi  in  čaka  na  vilo  z  rumenim  zlatom. 

Taka  je  bila  Nada  Miličeva. 

Dva  črna  demanta  njene  oči,  zlate  niti  njeni 
lasje,  mlada  usta  rdeča  in  opojna  kakor  mak  v 
zelenem  polju.  In  tisoč  sanj  v  speči  duši  in  tisoč 
nad  v  mladem  srcu. 

Kakor  zakleta  kneginja  hodi,  plaho  in  po- 
nosno. Svoja  neznatna  krilca  nosi  kakor  preob- 
lečena princesa,  ki  čaka,  da  jo  ta  hip  zavijejo  v 
svilnate  tkanine. 

Vpleta  ranega  jutra  svoje  zlate  lase  v  težke 
kite  in  misli:  „Danes,  danes...  Danes  srečam 
mladega  vojvodo  na  belem  konju.  Pozdravi  me, 
pripogne  se:  Nada,  kraljica  moja,  dolgo  te  je 
čakalo  moje  srce !  Pojdi  z  menoj  v  beli  grad,  v 
ponosni  grad  ob  modrem  jezeru  .  .  ." 

In  Nada   hodi  v   šolo,   a  vojvode   ne   sreča. 

Nada  sedi  opoldne  pri  oknu  in  šiva  svoje 
male  rokavice,  ki  so  se  pretrgale  na  prstih  in 
sanjari: 

„Zvečer  pojdem  h  godbi  v  zeleno  alejo. 
Kostanji  cveto  in  junak,  oficir,  prijaše  iz  gozda. 
Junak,  oficir,  ki  je  bil  v  vojni  Bog  ve  kje,  ki  ima 
zlate  medalje  na  junaških  prsih  in  zlate  našive 
na  modrem  dolmanu.  Kakor  gavran  so  črni  nje- 
govi lasje  in  usta  njegova  so  vroča  in  mehka. 
Junak  skoči  doli,  prikloni  se  do  tal:  Nada,  dekle, 
mislil  sem  na  te  v  daljnih  gorah  .  .  .  Prišel  sem 
pote,  da  greš  z  menoj.  Daleč  pojdemo,  v  krasne 
kraje  ..." 

Zvečer  pri  godbi  se  ji  nasmiha  golobrad 
kadet,  ni  ga  junaka  .  .  . 

Ni  ga  bilo  junaka.  Ni  prišel  kapitan  z  bele 
barke  na  zelenem  morju,  ni  prišel  mlad  doktor, 
bolan  na  smrt,  ki  bi  ga  mogla  imeti  rada.  Ni 
prišel  španski  don,  ponosen  in  sladak,  ni  prišel 
preganjen  Rus,  tam  iz  Sibirije  k  nji,  Nadi  zlato- 
laski. Ni  jih  bilo!  Ni  ji  povedal  gospod  suplent, 
ki  ga  je  srečala  vsak  dan,  da  jo  ima  rad.  Z  bledo 
gospodično  je  šetal,  ki  je  imela  grde  mozole  na  nosu. 

V  šolo  hodi  in  sanjari.  Ne  pridejo  junaki 
iz  daljnih  krajev,   ali  sanjariti  je  lepo.   Čudovito! 

O,  prišli  bi,  prišli  bi  junaki,  da  vedo,  kje 
cvete  Nada,  najlepše  dekle  v  mestu! 

In  tako  hodi  v  šolo.  Mladi  fantje  jo  srečujejo; 
mladi  fantje  bledih,  dolgočasnih  obrazov.  Ne  bodo 

to  junaki,  ne  bodo  nikdar!  Zaspani  so,  topi  so 
in  grde,  neslane  šale  govore,  kadar  gre  Nada  mimo. 

„Hi,  hi,  to  bi  bila  ljubica!"  je  slišala  Nada 
enkrat  iz  njihove  tolpe.  In  od  tedaj  ne  hodi  več 
po  tistih  ulicah. 

Po  novih  potih  hodi  in  vsak  dan  sreča 
mladega  dijaka  z  modrimi  očmi.  Lepe  so  njegove 
modre  oči,  ni  še  videla  takih.  In  ustnice  so  mu 
rdeče  z  malimi  rjavimi  brčicami  in  kostanjevi 
lasje  v  kodrih,   ki   imajo   ognjen   sijaj  na  solncu. 

Če  bi  bila  grajska  gospa,  fina  dama  v  dragih 
oblekah  z  vlečkami,  preoblekla  bi  ga  v  temnordeč 
kostumi  z  žameta.  Zlatormene  čreveljce  bi  mu  dala 
in  zlat  pas  z  bodalcem.  In  na  visokih  balkonih 
bi  o  polni  mesečini  poklekal  prednjo  in  ji  govoril: 

„Ljubim  te,  gospa,  ljubim  te!  .  .  ."  Ona  bi 
se  nagnila  k  njemu  in  njene  ustnice  bi  se  do- 
taknile njegovih  las,  mehkih  in  dišečih. 

Ali  ona  ni  grajska  gospa.  Mlada  dekleta  ne 
ljubijo  pažev  z  rožastimi  lici.  Ah,  junak!  junak 
ogorelega  obraza  in  smelih  očij,  ki  bi  prišel  in 
jo  odnesel.  Odnesel  jo  na  svojih  junaških  rokah 
v  sijajen  grad  na  divji  pečini  sredi  gozda. 

Ali  ni  ga  junaka. 

Nada  hodi  po  novih  potih  in  vsak  dan  sre- 
čava njega,  mladega,  modrookega.  In  kadar  jo 
pogleda  plaho  in  ljubo,  zardi  Nada  preko  finih 
senc  do  belega  čela.  Oh,  prelepe  so  njegove 
modre  oči,  sladek  je  njegov  skromni,  boječi  nasmeh. 

In  tiho  se  ji  krade  v  srce,  tiho  se  krade. 

V  večernih  urah  sedi  Nada  doma  v  temi 
in  razmišlja.  Kaj  ko  bi  čakala  nanj?  Oh,  čakala 
bo!  Odide  in  vrne  se  črez  leta  in  spomni  se  nje, 
ki  jo  je  srečaval  vsak  dan.  Pride  in  jo  poljubi 
in  objame.  Oh! 

V  temi  sedi  nada  in  razmišlja.  Tedaj  pride 
njen  brat  Miloš,  ki  hodi  v  gimnazijo;  s  hrupom 
pride  in  s  smehom,  prižge  luč  in  niti  zelenega 
senčila  ne  povesi.  Nima  ga  rada,  Miloša.  Glasen 
je  in  divji  in  ne  razume  njenih  sanj.  Namrgodi 
se  in  karajoče  ga  pogleda. 

„Kaj  si  me  prišel  motit,  Miloš?" 

Poklonil  se  je  zaničljivo. 

»Odpustite,  gospodična  milostiva,  da  sem  se 
pregrešil!  Odpuščanja  prosim!  Ali  naj  ostane  vaš 
ponižni  hlapec  na  ulici?  Ah,  ah!  Motil  sem? 
Kod  so  se  podile  vaše  misli?  Ne  sanjajte,  ne 
sanjajte!"  je  zapel  na  koncu  in  se  porogljivo 
zasmejal. 

Hudoben  je  ta  Miloš  in  res  ga  nima  rada. 

„ Danes  pride  moj  prijatelj,  Gojko,  da  veš. 
Visoko  poezijo  čita,  fine  kravate  nosi  in  citre  igra, 
citre,  citre  ...  Te  šmentane  citre  prav  milo 
pojo.  .  ." 


Miloš  ne  more  izpregovoriti  dveh  stavkov, 
da  bi  ne  zapel. 

Nada  molči.  Kaj  jo  briga  ta  Gojko?! 

»Sanjar  je,"  pripoveduje  Miloš.  —  „V  kla- 
sike se  je  zaljubil,  v  grške  boginje,  v  tiste  robate 
dame  starega  sveta.  Široke  pasove  in  klasične 
nosove  obožava.  Ali  mi,  mi  smo  modernisti,  draga. 
Resnica  in  sedanjost,  draga!" 

Miloš  rad  koketira  z  gesli;  poln  jih  je  kakor 
berač  gorja. 

Nekdo  je  potrkal. 

„ Vidiš,  je  že  tukaj.  No,  naprej!  dalje!"  — 
je  zakričal  Miloš. 

Vrata  so  se  odprla  in  v  sobo  je  stopil  on, 
mladi,  modrooki.  Ko  je  ugledal  Nado,  je  obstal, 
usta  so  se  mu  na  pol  odprla  in  oči  so  mu  po- 
stale mokre. 

„To  je  Gojko  Zemljan,  to  je  pa  moja  sestra 
Nada,"  —  je  predstavljal  Miloš. 

„To  je  tvoja  sestra?"  —  je  dihnil  Gojko. 

„Seveda  je,"  — je  odvrnil  Miloš  nekako  za- 
dovoljno, zakaj  laskalo  mu  je,  da  se  prijatelj  tako 
zelo  čudi  njegovi  sestri. 

Podala  sta  si  roke,  kakor  je  običaj.  Vroč 
tok  je  šinil  iz  njihovih  prstov,  kakor  električna 
struja  po  vsem  telesu  in  srce  jima  je  postalo 
veliko  in  toplo.  Kakor  da  imata  razširiti  roke  in 
se  objeti.  Ali  molče  sta  si  stala  nasproti  v  mučni 
zadregi.  Nada  je  bila  vesela,  ko  je  Miloš  odvel 
svojega  tovariša  v  drugo  sobo. 

Potem  pa  je  ugasnila  luč  in  sela  k  svoji 
mizici.  Čudovito  sladko  ji  je  bilo.  Dotaknil  se  je 
njenih  prstov  in  sladke  sanje  so  zarajale  sredi 
njenega  srca. 

Kaj  ji  hoče  junak  iz  pravljice?!  Nič  več  ne 
bo  mislila  na  vojvodo  na  belem  konju.  Na  modre 
oči  bo  mislila,  čiste  in  blage,  na  mehke  prste, 
tople  in  drhteče  od  njenega  dotikljeja.  Vstali  bodo 
gradovi  pred  njenimi  očmi,  gradovi  ob  sinjem 
morju  in  v  skalah  vrh  gora  in  v  osamelih  gozdih. 
Hodila  bo  po  belih,  kamenitih  stopnicah  in  on  ji 
bo  govoril  ob  strani: 

„Nada,  vse  to  je  pripravljeno  zate.  Baršu- 
naste  preproge  čakajo,  da  stopiš  nanje,  temno- 
rdeče  rože,  da  jih  utrgaš,  črn  vranec,  da  sedeš 
nanj  in  da  te  ponese  na  lov  do  črnega  gozda. 
In  jaz,  Nada,  čakam,  da  oviješ  svoje  bele  roke 
okrog  mojega  vratu,  da  pijem  srečo  in  ljubezen 
iz  tvojih  mladih  ust  .  .  ." 

Vso  noč  je  sanjala  čudovite  sne  in  v  jutro 
je  bila  vsa  srečna,  ko  je  pomislila,  da  ga  zopet 
vidi.  Srečala  ga  je  in  globoko  se  ji  je  odkril. 

Ali  so  bili  že  kdaj  tako  krasni  dnevi,  tako 
čudoviti  večeri?! 

Hodila  je  na  promenadni  koncert  v  zelene 
aleje  z  visoko  vzdignjeno  glavo  in  s  ponosnimi 
koraki. 

„Meni  se  odpirajo  vrata  v  življenje,  meni, 
Nadi,  ki  imam  črne  oči  in  zlate  lase.  Ali  ste  sli- 
šali, modrook  je,  in  jaz  ga  imam  rada !  Vsak  dan 
ga  srečam;  in  v  šoli  mislim  nanj,  kadar  me  krega 
naša  sitna  gospodična,  da  sem  raztresena  in  doma 
mislim  nanj,  kadar  poje  Miloš  svoje  pesmi." 

Prišle  so  letne  nedelje,  vroče,  polne  solnca. 
In  vsi  meščani  so  hodili  na  izlete  v  okolico;  na 
Rožnik,   na  Fužine,   ali  še  celo  na  Šmarno  goro. 

Tudi  Miličevi  so  hodili  skoraj  vsako  nedeljo. 
Navadno  se  jim  je  še  kdo  pridružil.  Gospa  je 
povabila  kako  prijateljico  s  seboj  in  gospod  je 
pozval  kakega  tovariša  iz  pisarne. 


Bil  je  še  lep  in  mlad  gospod  Milic.  Nekaj 
mladostnega  je  imel,  svežega,  kakor  da  ni  že 
toliko  let  oženjen  in  oče  dveh  poiodraslih  otrok. 

Žena  njegova  pa  je  bila  čisto  drugačna. 
Debela,  okrogla,  nekako  stara  in  naveličana. 
Hodila  sta  skupaj  v  gledišče  in  na  izprehode,  ali 
bilo  je,  kakor  da  ne  spadata  skupaj,  kakor  da 
sta  se  slučajno  sešla  in  da  se  v  prihodnjih  mi- 
nutah razideta,  kakor  dva  tujca.  Skoraj  nikoli  se 
nista  razgovarjala.  Miličevka  je  imela  svoje  znanke. 
Milic  pa  je  pripeljal  svoje  prijatelje.  Tako  jih  je 
bilo  vselej  velika  družba,  kadar  so  Miličevi  kam 
šli.  Vsak  je  še  koga  povabil,  da  hodi  ž  njim  in 
se  razgovarja.  Osobito  oče  je  imel  povsod  še 
svojo  družbo,  svoje  prijatelje,  kakor  da  bi  se 
bal  in  ogibal  svoje  družine.  (Dalje  prih.) 


IVAN  ZAJEC: 
ADAM  IN  EVA. 

LAHKOŽIVCI. 


Spisal  Jos.  Kostanjevec. 


II. 


'ozno  v   noč  je   bilo.   Golob  je   sedel 
sključen   ob   mizi   in  pisal.    Svetiljka 
je  gorela  motno  in  sajasto,  ob  njej 
je  zafrfotala  vsak  hip  vešča,  ki  jo  je 
privabila  svetloba  skozi  odprto  okno. 

Golob  je  pisal  daljšo  povest.  Po  mizi  je 
ležalo  že  nekoliko  popisanih  listov  in  tudi  oni 
pred  njim  se  je  polnil  z  drobnimi,  ozkimi  črkami. 
Vse  je  šlo  nekam  naglo  in  veselo  izpod  rok. 
Njegova  ozka  sobica  je  bila  napolnjena  z  živimi 
osebami  iz  njegove  povesti.  Sedele  so  ob  belo 
pogrnjeni  mizi,  ki  je  bila  veliko  daljša  nego  vsa 
njegova  soba  in  razposajeno  so  se  smejale  in 
šumno  so  se  razgovarjale.  Na  mizi  so  se  ščeperili 
velikanski  šopki  iz  pestrih  pomladanskih  cvetic 
in  Goloba  je  oveval  njih  vonj  kakor  bi  se  izpre- 
hajal  v  jutranjem  poletnem  hladu  med  bohotno 
cvetočimi  nasadi.  V  ozkih  kelihastih  čašah  se  je 
iskrilo  in  penilo  rujno  vino,  čase  so  žvenketale 
vsak  hip,  žareči  pogledi  so  se  menjavali,  roke  so 
se  stiskale  in  tesno  oklepale  druga  druge  in  svetila 


(Dalje.) 

se  je  bela  žametasta  polt  globoko  dekoltiranih 
dam.  Gospodične  so  skrivale  kodraste  svoje  glave 
za  širokimi  pahljačami  in  šepetale  so  si  na  ušesa 
in  hihitale  se  napol  pridušeno.  Njihove  prsi  so 
se  dvigale,  njihove  ustnice  so  podrhtevale.  In 
vstal  je  iz  sredine  mlad  mož  skrbno  obritega, 
tolstega  obraza  in  mišje  dlake  pod  topim  nosom. 
Njegova  trda  srajca  je  bila  bela  kot  sneg  in  s 
prsi  se  je  svetil  velik  in  zlat  gumb.  In  ta  gumb 
je  bodel  nekoga  v  oči,  da  se  je  zasmejal  glasno 
in  porogljivo.  Oni  pa  se  ni  dal  motiti,  potrkal 
je  z  vilicami  ob  čašo  in  poravnal  si  je  svileni 
telovnik,  ki  mu  je  bil  zlezel  kvišku,  da  se  je  videl 
bel  presledek  med  njim  in  črnimi  hlačami.  Njegov 
glas  se  je  razlil  po  sobi  kakor  morje  in  začel  je: 

„Slavna  gospoda!" 

In  oči  navzočih  dam  so  se  vprle  vanj,  a 
gospodje  so  se  drezali  s  komolci  in  so  gledali 
pod  mizo.  Govornik  je  nadaljeval  ter  slavil  čed- 
nosti in  vrline  navzoče  mlade  neveste  ter  končno 
napil  novemu  zakonskemu  paru  in  njunim  staršem. 

Nekdo  je  takoj  napravil  robat  dovtip,  bližnja  oko- 
lica se  je  zasmejala,  zaorili  so  živio-klici  in  pilo 
se  je  do  dna.  \'  sosedni  sobi  je  stal  klavir,  ki 
se  je  zdaj  oglasil.  Glasovi  so  privzdignili  mladino, 
pari  so  se  našli  sami  ob  sebi  in  zasukali  so  se 
v  lahkem,  poskočnem  valčku.  Sramežljivo  se  je 
nevesta  oklepala  ženina,  ki  jej  je  šepetal  sladke 
zaljubljene  besede.  Komaj  se  mu  je  upala  pogle- 
dati v  bledi  obraz.  Na  njeni  glavi  so  trepetali 
ponarejeni  beli  cvetovi  v  poročnem  vencu  in 
čutila  je,  kako  so  bili  vedno  težji,  kako  so  jo 
začeli  tiščati  in  žgati.  Polagoma  pa  so  onemela 
ženinova  usta,  njegove  oči  so  zrle  preko  njene 
glave  nekam  drugam.  Povzdignila  je  oči  proti 
njemu  in  opazila  je,  da  iščejo  njegovi  pogledi 
neko  drugo.  Ozrla  se  je  po  njej  in  šele  zdaj  je 
opazila,  da  je  ona  mnogo  lepša  od  nje  same. 
Cvetovi  na  njeni  glavi  so  vztrepetali  še  bolestneje, 
njeno  srce  se  je  stisnilo,  stisnilo  tako  tesno  morda 
prvič  v  njenem  življenju. 

Valček  je  nehal  in  pari  so  se  izprehajali  po 
sobi.  Da  capo,  da  capo,  je  vpil  bled  dolgin  in 
privzdigal  po  taktu  svoje  dolge  noge,  obute  v 
ozke  lakaste  čižme.  Njegova  družica  mu  je  segala 
komaj  nekaj  čez  pas  in  videlo  se  je,  kako  je 
občudovala  njegovo  sloko  hrbtišče  in  genialno 
zavezano  kravato.  Da  capo,  da  capo,  so  začeli 
vpiti  za  njim  i  drugi,  a  oni  pri  klavirju  jih  je 
gledal  ter  si  smehljaje  in  počasi  prižigal  cigareto. 

.Siti  ste  vsega,  lahko  počakate,"  si  je  mislil, 
naslonil  se  z  ramo  ob  klavir  ter  pušil. 

.Vraga,  zakaj  ne  igraš?"  je  vpil  dolgin  ter 
mu  pomolil  pesti  pred  obraz.  .Zakaj,  ha?" 

A  oni  se  je  mirno  smehljal  in  pušil. 

.Ali  ne  vidiš,  da  je  žejen,"  je  pripomnil 
nekdo.  .Godci  so  vedno  žejni  I" 

In  dolgin  je  popustil  svojo  družico  ter  tekel 
v  prvo  sobo.  Dva,  tri  korake  in  že  se  je  vrnil  z 
veliko  čašo  vina. 

.Na,  pij!" 

Ali  oni  se  ni  dotaknil  čase,  smehljal  se  je 
samo  in  pušil  dalje.  In  dolgin  se  je  razjezil  ter 
iztegnil  roko.  Toda  v  tem  hipu  se  je  premislil 
ter  vtaknil  desnico  v  žep. 

.Vraga,  morda  je  pa  lačen !  Bog  ve,  kje  so 
ga  dobili",  je  pomislil  ter  zavpil: 

.Brate,  ali  si  lačen?" 

Oni  ni  odgovoril,  pač  pa  je  zagnal  ostanek 
cigarete  skozi  okno  ter  sedel.  V  njegovem  želodcu 
se  je  moralo  nekaj  podreti,  tako  je  v  tem  hipu 
tam  notri  zabučalo.  A  prsti  njegovi  so  že  padli 
na  tipke  močno  in  trdo  in  iz  strun  izvirajoči 
glasovi  so  preglasili  ono  sumljivo  bučanje. 


Pari  so  se  pa  zopet  zavrteli  in  izpod  nog 
se  je  vzdigal  prah  .  .  . 

Golob  je  sedel  sključen  pri  svoji  mizi  in 
gledal  je  vse  to  ter  pisal.  In  videlo  se  mu  je  to 
vrvenje  čudno  in  neumno.  Ako  bi  bilo  od  njega 
odvisno,  bi  bil  on  vse  predrugačil,  ako  bi  mogel 
on  ukazovati,  bi  se  vršilo  to  življenje  pred  njim 
v  vse  drugem  redu.  Vse  bi  bilo  pametnejše,  vse 
lepše  urejeno.  Toda,  ali  je  smel  posegati  vmes? 
Tam  naj  delajo  kar  hočejo,  saj  ga  tako  mnogo 
ne  briga,  on  mora  samo  poročati  to,  kar  vidi. 
Poslali  so  ga  na  lice  mesta  kot  poročevalca  in 
on  hoče  vestno  izpolniti  svojo  nalogo.  Bodisi 
pametno,  bodisi  neumno,  bodisi  lepo,  bodisi  grdo, 
vse  je  treba  poročati,  samo  da  je  resnično  .  .  . 

In  Golob  je  videl,  kako  se  je  izmed  vrtečih 
se  parov  izmuznil  parček  oprezno  iz  plesne  so- 
bane. Jej,  tega  ne  smem  izgubiti  izpred  oči,  za 
njima  moram,  si  je  mislil  Golob. 

Stopil  je  za  njima,  tiho  in  počasi,  da  se  ni 
cula  njegova  stopinja,  in  pogledal  je  od  strani 
v  obraz  njej,  ki  je  drhteč  stopala  za  svojim  drugom. 
Tedaj  se  je  prijel  za  prsi.  V  njej  je  spoznal  ono 
deklico,  ki  jo  je  bil  zadnjič  srečal  v  parku.  Da, 
dobro  se  še  spominja  tega  zanimivega  obraza, 
spominja  se  teh  velikih,  mandeljiiato  oblikovanih 
oči,  njihove  temne  boje,  njih  skrivnostne  globo- 
čine.  Spominja  se  tega  vitkega  stasa,  spominja 
se  svojega  vzklika:  to  ni  vsakdanja  punica! 

Hm,  kako  to,  da  je  ni  bil  opazil  že  prej? 
Kje  je  tičala,  kaj  je  delala?  Golobu  je  bilo  tesno 
okoli  srca,  ko  je  stopal  za  njima.  Hipoma  se  je 
zdrznil  ter  se  zastndil  sam  sebi.  Detektiv!  Nekdo 
mu  je  zagrmel  to  besedo  na  ušesa,  da  se  je 
stresel.  Obrnil  se  je,  toda  za  njim  ni  bilo  nikogar. 
Detektiv!  je  odmevalo  v  njegovi  notranjosti.  Noga 
se  mu  je  ustavila.  Kaj  hoče  tukaj?  Ali  mora  biti 
res  povsod  zraven,  ali  mora  res  poškiliti  v  vsako 
tajnost?  Čemu  to? 

Toda  že  je  premagal  drugi  glas,  ki  mu  je 
velel:  moraš! 

Golobu  se  je  izvil  iz  prsi  vzdih  in  stopal 
je  zopet  za  njima. 

Krenila  sta  skozi  ozko  predsobo  po  lesenih 
stopnicah  na  vrt.  Na  vratih  sta  postala,  on  se  je 
sklonil  k  njej  ter  jo  je  poljubil  naglo  in  hlastno 
na  bujne  kodre,  ki  so  jej  ovijali  belo  čelo.  Ona 
se  je  pa  tesneje  oklepala  njegove  roke  in  šla  sta 
navzdol. 

Tiho  kakor  senca  se  je  plazil  za  njima  Golob. 

In  zašla  sta  med  dolge,  ravne  vrste  visokega 
grmovja,  ki  je  segalo  črez  njuni  glavi  in  ju  zakri- 
valo Golobovim  očem,  da  je  moral  pospešiti 
korake,    ako    ju    je    hotel    opazovati.    Na    koncu 

grmovja  je  rastla  visoka,  dehteča  trava  in  senčile 
so  jo  košate,  širokolistne  jablane,  ki  so  nizko 
pripogibaic  z  blestečim,  velikim  sadjem  obložene 
veje.  Krasen  je  bil  ta  prostor.  Vabil  je  v  svojo 
hladno  senco  s  tisočero  rokami,  vabil  v  svoje 
mehko  naročje  z  zapeljivimi,  sladkimi  glasovi. 

Onadva  sta  se  ustavila  ob  vhodu.  Njena 
noga  je  zastala  prva  in  ustaviti  se  je  moral  i  on. 
Premotril  je  prostor,  ki  se  je  pojavil  pred  njima 
in  ozrl  se  je  na  svojo  družico.  V  njegovem  očesu 
je  zabliščalo  nekaj  čudnega  in  ona  se  je  nehote 
stresla  pod  tem  pogledom.  Plaho  se  je  ozrla, 
kakor  bi  iskala  pomoči,  kakor  bi  hotela  uteči.  A 
nekaj  jo  je  tlačilo  in  priklepalo  k  tlom,  da  ni 
mogla  z  mesta.  Dvignila  je  proseče  svoje  oko 
proti  njemu  kakor  bi  prosila  milosti,  a  takoj  je 
zopet  zrla  v  tla  in  brskala  z  drobno  nožico 
po  travi. 

Okoli  in  okoli  pa  je  bilo  tiho,  tako  skriv- 
nostno tiho.  Vzduh  je  bil  likratu  težak  in  soparen 
in  na  drevju  se  ni  ganil  niti  list.  Tedaj  pa  se  je 
zopet  on  sklonil  k  njej,  in  njegove  ustnice  so  se 
strnile  ž  njenimi.  Bile  so  žejne  in  vroče,  da  jo  je 
zaskelelo.  Njegova  roka  se  je  ovila  njenega  pasu 
in  rahlo  jo  je  posilila,  da  se  je  morala  prestopiti 
dalje.  In  izginila  sta  pod  jablanami  .  .  . 

Golob  je  položil  pero  na  mizo  z  neko  ne- 
mirno kretnjo.  Čemu  to  pišem?  si  je  dejal.  Vse 
skupaj  ni  nič!  A  takoj  je  bil  zopet  sredi  svojih 
oseb.  In  gledal  jih  je,  kako  se  kretajo  in  kaj 
počenjajo.  Stal  je  med  njimi  in  poslušal  njihove 
razgovore.  Prav  razločno  je  čul  vsakega,  prav 
vsakega  je  poznal  po  naglasu  in  po  izreki.  In 
zopet  je  prijel  pero.  Toda  napisati  ni  mogel  ni- 
česar več.  Vse  je  stalo  pred  njim  živo  in  jasno, 
a  ko  je  hotel  napisati  stavek,  se  mu  je  zmedlo 
vse  in  napisal  je  vse  kaj  drugega  kakor  je  name- 
raval. In  pisal  je  in  črtal.  A  nazadnje  je  zgrabil 
list  ter  ga  zalučal  v  kot. 

V  tem  pa  je  nevestin  oče  poklical  ženina  v 
stransko  sobo.  Vstopil  se  je  predenj  oblastno  in 
s  široko  razkrečenimi  nogami.  Potegnil  je  listnico 
iz  žepa  ter  jo  vrgel    na   mizo.    Črez  ramo  mu  je 


gledal  Golob.  Na  mizi  so  zabliščali  prav  novi 
bankovci,  oče  jih  je  štel,  a  ženin  jih  je  spravljal 
na  kup. 

„Zdaj  sva  bot,"  je  dejal  stari. 

„Bot,"  je  pritrdil  ženin  ter  spravil  denar. 
Smehljal  se  je  zadovoljno  in  roka  se  mu  je  tresla 
veselja  .  .  . 

„Ne,  denarja  pa  ne  bom  prešteval,"  je  viknil 
glasno  Golob  ter  vstal.  In  izpred  njega  je  izginilo 
vse,  ostala  je  samo  ozka,  temno  razsvetljena 
njegova  sobica.  Golob  pa  se  je  spomnil,  da  nocoj 
niti  večerjal  ni,  ker  ni  hotel  nadlegovati  gospo- 
dinje, ker  jej  že  dva  meseca  ni  mogel  ničesar 
plačati. 

Stopil  je  k  oknu  ter  zrl  na  dvorišče.  V  bliž- 
njem zvoniku  je  bila  že  prva  po  polnoči.  Tedaj 
se  je  zopet  vrnil  k  mizi.  Vzel  je  v  roke  strani, 
ki  jih  je  napisal  in  začel  jih  je  prebirati. 

„Ne,  tega  nisem  pisal  jaz,"  je  dejal  glasno 
in  strmel  na  papir.  „To  ni  niti  odsev  tega,  kar 
sem  mislil  napisati.  Kje  je  ono  življenje,  ki  sem 
ga  hotel  vdihniti,  kje  oni  duh,  ki  bi  mi  moral 
veti  nasproti  iz  teh  vrst?  Ne,  tega  nisem  pisal 
jaz,  to  ni  vredno  mene!" 

Roka  se  mu  je  tresla  in  prsti  so  se  skrčili, 
da  bi  raztrgali  papirje  na  drobne  kosce. 

„Toda  s  čim  bom  živel?  te  strani,  ki  sem 
jih  napisal  danes,  bi  mi  vrgle  toliko,  da  bi  vsaj 
nekaj  plačal  gospodinji.  „Zabavni  listi"  niso  izbirčni, 
natisnili  bi  tudi  to.  In  slednjič,  kdo  mi  more  kaj?" 

Položil  je  liste  zopet  na  mizo.  Toda  kmalu 
jih  je  vzel  vnovič  v  roke  ter  jih  je  začel  zopet 
prebirati. 

„Ne,  —  raje  nič!" 

Kakor  bi  trenil  so  bili  listi  raztrgani  od  vrha 
do  tal,  počez,  in  potem  še  na  drobne  kosce. 
Mehansko  jih  je  potem  pobral  in  zvil  ter  vtaknil 
v  peč. 

In  kakor  bi  ga  bilo  to  delo  utrudilo,  je  sedel 
zopet  k  mizi,  naslonil  glavo  v  dlani  ter  se  zamislil. 

Ko  je  svetiljki  zmanjkalo  olja  in  je  začela 
umirati,  se  je  zdramil.  Hlastno  jo  je  ugasnil  ter 
se  potem  oblečen  izleknil  po  postelji. 

(Dalje  prih.) 

ad  vasjo  je  ležala  težka,  zadušljiva 
noč.  h  zemlje,  napojene  s  solnčno 
vročino,  je  puhtelo  soparno,  da  je 
tiščal  na  ulice  zagaten  zrak.  Tik 
vsake  hiše  je  bila  velika,  zelenolišajasta  gnojnica 
ob  kupu  živinskih  odpadkov  ter  širila  bodeč  smrad. 
Hlevi  so  bili  odprti  in  iz  njih  je  prihajala  vroča 
sapa,  ki  pa  se  ni  dvignila,  saj  je  bilo  v  ozračju 
mimo  in  gosto  od  vsakovrstnih  plinov,  borečih 
se  z  opojnim  vonjem  pareče  se  trave  in  suhe  mr\'e 

Po  hišah  je  bila  že  tema.  Samo  v  prodajalnicj 
sredi  vasi  je  brlela  medla  petrolejka.  Culo  se  je 
pričkanje  žganjarjev,  pijanih  in  jedva  še  jecljajočih. 
Na  hribu  nad  vasjo  je  zaukal  fant  in  odzval  se 
mu  je  odnekod  tovariš.  Potem  je  bilo  zopet  tiho. 

Kamnosek  Tone  je  slonel  na  oknu  svoje 
sobe  in  zrl  na  cesto.  Spati  se  mu  ni  dalo.  Naval 
čustev  in  misli  se  v  njem  še  ni  polegel  in  srce 
se  mu  še  ni  umirilo. 

Čutil  se  je  nepopisno  srečnega,  da  se  mu 
je  smejalo  samo  od  sebe  in  zdelo  se  mu  je,  da 
je  blaženost,  ki  ga  navdaja,  prevelika,  prerazkošna 
in  težka,  da  bi  mogel  mirno  leči  in  molče  pogo- 
varjati se  s  seboj   samim   v   prazni,   pusti   sobici. 

Marjanica  je  njegova!  Gorjančeva  lepa  in 
bogata  hči,  ki  jih  je  zavrnila  že  toliko  z  jedko 
porogljivostjo,  se  je  udala  njemu,  revnemu  kamno- 
seku! In  poslušala  ga  je  z  razpaljenimi  lici  in 
od  sreče  žarečimi  očmi  ter  pustila  smejaje  divje, 
blazno  poljubljati  se  na  svoje  krasno  sveže  ust- 
nice! Kakor  bi  se  bila  mahoma  izpremenila  v 
drugo  bitje,  se  mu  je  zdela.  Ko  jo  je  držal  v 
svojem  tesnem  objemu,  se  je  čudil  sam,  da  je 
včasih  toli  prevzetna,  visoka,  razžaljivo  zbadljiva, 
le  zaničevanje  in  ironijo  izražujoča  Marijanica 
nakrat  tako  mehkoudana  in  nežna,  tako  dobra  in 
sladka  ljubica  .  .  .  Udala  se  mu  je  brez  ugovora, 
lici  ji  je  pokrila  za  mah  bledota,  iz  oči  ji  je  za- 
sršela  strast  in  v  bujna  usteca  se  se  vtisnili  beli 
zobki  ...  In  nad  kamnolomom  je  zajeknil  glas, 
bolesten  in  blažen,  plačoč  in  vriskajoč  —  čuden, 
zagoneten,  neznan  vzkrik  narave,  lep  in  strašen 
hkratu  .  .  . 

A  potem?  —  Kaj  je  bilo  potem? 

Izvila  se  mu  je  iz  rok  hipoma,  planila  po- 
konci in  zbežala  kakor  brezumna. 

„Marijanica,  ostani!"  jo  je  prosil  ter  jo  ujel 
za  roko,  toda  iztrgala  se  mu  je  ter  ga  sunila  od 
sebe  surovo  in  togotno,  da  je  omahnil.  In  hitela 


(Dalje.) 


je  navzdol  preko  pečin  kakor  bi  jo  nesel  vihar, 
kakor  da  si  hoče  razbiti  glavo  ob  ostrem  skalovju. 
Ni  se  ozrla  več  po  njem  ...  S  predpasnikom  je 
šinila  preko  oči,  si  pogladila  razkuštrane  lase, 
samozavestno  se  zravnala  ter  stopala  potem  zopet 
lahko  in  prožno  kakor  vedno,  z  ničemer  ne  izra- 
žajoča, da  je  doživela  pravkar  usodno  dramo 
svojega  življenja  .  ,  . 

Kaj  je  bilo  to?  Zakaj  se  je  vedla  tako?  Ali 
se  je  zakesala?  Ali  jo  je  zapekla  sramota? 

V  Tonetu  so  se  dvigali  dvomi,  strah  se  je 
plazil  polagoma  v  njegovo  dušo  ter  jo  obtežil  s 
silnim   bremenom.    Da   bi   se   mu  zopet   iztrgala, 

—  da  bi  ga  ne  hotela  poznati  več,  —  da  naj  bi 
ostalo  vse  le  trenotek  brez  nadaljevanja  in  brez 
pomena,  to  se  mu  je  zdelo  nemožno.  Tako 
neusmiljena  Marijanica  ne  more  biti,  da  bi  mu 
dala  iz  čase  svoje  ljubezni  le  pokusiti,  a  jo  potem 
brezsrčno  razbila  pred  njegovimi  očmi!  Ne,  taka 
Marijanica  ni.  Z  viška  svoje  nepristopnosti  je 
zdrknila  prostovoljno  mahoma  nizdoli  v  njegove 
hrepeneče,  široko  odprte,  težko  jo  pričakujoče 
roke,  in  zdaj  jo  drži,  da  mu  ne  uide  več!  Navzgor 
ne  more  —  navzdol  pa  ne  bo  hotela  sama  .  .  . 
Da,  da,  Marijanica,  pri  Tonetu  ostaneš,  ki  te  ljubi, 
kakor  bi  te  ne  ljubil  nihče  na  svetu,  ki  bo  skrbel 
zate  dan  in  noč  ter  delal,  da  se  ne  pokesaš  nikdar 
za  tisto  minuto,  ko  si  mu  gledala  v  obraz  prvič 
milozaupno  in  udanozvesto!  Nikdar  naj  več  ne 
porose  solze  tvojih  višnjevih   očesc  zaradi  mene 

—  nikdar  več  naj  ne  izginejo  bujne  rožice  s  tvojih 
iičec  zaradi  mene!  Srečna,  blažena  boš  živela  na 
moji  strani,  svoje  dlani  bom  pokladal  tvojim 
nogam,  da  se  ne  ranijo  ob  ostrem  kamenju  živ- 
ljenja in  moje  vroče  srce  ti  bo  gorkomehka  bla- 
zina, kjer  boš  počivala  tiho  in  mirno  kakor  v 
materinskem  naročju!  Ne,  ne,  ločiti  se  ne  moreš 
več  od  mene,  najini  duši  sta  vzplamteli  enkrat  v 
skupen  zubelj,  ki  se  ne  da  ločiti  več!  In  tvoje 
oči  bodo  poslej  vedno  počivale  nad  mojim  živ- 
ljenjem kakor  zvezdi  vodnici,  roseči  name  srečo 
in  mir! 

Tone  je  sanjaril  z  odprtimi  očmi,  zroč  v 
temo  in  na  tiho,  zapuščeno  cesto.  In  pred  seboj 
je  videl  Marijanico,  smehljajočo  se,  iskrih  oči  in 
belih,   bisernih   zob  —  vsa   sveža,   zdrava,   jedra 

—  naslanjajoča  svojo  zlatolaso  glavico  k  njemu 
ter  nudeča  mu  svoja  mala  usteca  v  razkošen 
poljub. 

Na  cesti  se  je  začul  počasen  topot  konj  in 
mimo  se  je  zibala  dolga  vrsta  širokonaložcnih, 
visokih  vozo\  sena.  Na  prvem  vozu  je  ležal  na 
trebuhu  star  kmet  in  dremaje  držal  v  rokah  po- 
vešene  vajeti.  Konji  so  stopali  trdo  in  polagoma, 
voz  za  vozom  je  izginjal  omahovaje  počasi  v 
temi.  Na  zadnjem  pa  je  ležala  velika  bela  lisa, 
napol  zakopana  v  senu.  Za  hip  se  je  ustavila 
karavana,  in  Tonetu  se  je  zdelo,  da  zveni  z  voza 
rahel,  dobrikajoč  ženski  smeh  .  .  . 

Toneta  ni  vzdržalo  več  v  sobi.  Soparica  je 
polnila  vso  vas  in  v  hišah  je  bilo  zadušljivo.  V 
omotici  se  je  mučila  žival  in  v  utrujenosti  je  ob- 
jemala ljudi  le  težka,  nemirna  omamljenost.  Spati 
ni  bilo  možno. 

In  Tone  je  stopil  na  ulico  ter  krenil  proti 
koncu  vasi,  kjer  je  stala  Gorjančeva  hiša.  Tiho 
se  je  plazil  mimo  hiš.  Povsod  so  bila  okna  od- 
prta in  culo  se  je  jokajoče  ječanje  majhnih  etrok, 
trpečih  v  vročini. 

Srce,  polno  sreče  in  plahosti,  ga' je  vleklo 
k  Marijanici.  Gotovo  tudi  ona  ne  more  počivati 
in  njene  misli  so  pri  njem,  kakor  obletavajo  nje- 
gove samo  njo  —  samo  njo.  Govoriti  mora  z  njo, 
pomiriti  jo  in  želeti  ji  lahko  noč.  Povedati  mu 
mora,  zakaj  se  je  vedla  popoldne  tako  čudno. 
Nič  ji  ni  zameril;  saj  more  razumeti  dekliško 
srce,  ki  se  je  hipoma  iztreznilo  po  miiioli  vihri 
strasti,  razumeti  more  misli,  ki  preplovejo  mahoma 
njen  razum,  ko  se  zave  iz  omedlevice  razbrzda- 
nosti  in  pijanosti  čustev!  Ko  se  umire  živci  ter 
se  upokoje  čutnice,  ko  preneha  valovanje  krvi 
po  žilah  in  besno  utripanje  srca,  takrat  se  oglasi 
hladni,  neusmiljeni  kritik  razum,  ki  je  večen  sov- 
ražnik in  porogljiv  sodnik  otročjega  srca !  In  takrat 
se  pač  napolni  dekliška  duša  s  strašnim,  neodo- 
Ijivim  strahom  in  besen  kes  zasadi  svoje  ostre 
strupene  kremplje  v  bedno  srce,  da  zaječi  tem 
groznejše,  čim  globlje  se  je  bilo  potopilo  pravkar 
v  morje  prelestnih  čustev  .  .  . 

Zato  pa  ga  sprejme  Marijanica  gotovo  vesela, 
da  najde  ob  njem  tolažbe,  utehe  in  duševne 
opore!  Skupna  jo  njuna  krivda  in  vez  greha  ju 
združuje  nerazrušno.  Zato  pa  naj  nosita  poslej 
tudi  skupno  sladko  zavest,  da  sta  se  našla  v 
najlepši  uri  ter  se  strnila  v  harmonijo,  ki  je  ne 
razdere  nič  na  svetu ! 

In  Tone  je  potrkal  na  Marijaničino  okno 
ter  rahlo  zaklical:  „Marijanica,  —  jaz  sem,  — 
Tone!  Zaspati  nisem  mogel  —  govoriti  moram 
še  nocoj  s  teboj!" 

Priprto  okno  se  je  odprlo  samo  in  Tone 
se  je  sklonil  vanje,  da  vidi  svojo  ljubico. 


In  videl  jo  je!  Na  skrinji  je  sedela  napol 
razpravljena,  česala  svoje  lase  in  plakala.  Ko  je 
potrkal,  je  prestrašena  planila  na  noge  ter  obrnila 
svoj  obraz.  In  Tone  je  videl,  da  je  bledo  njeno 
lice  in  da  so  ji  oči  rudeče  od  joka. 

„Ti  jokaš,  Marijanica!  Dekle,  ali  me  ne 
ljubiš?  —  ali  ti  je  žal,  da  si  bila  moja?  Marija- 
nica, glej,  mislil  sem,  da  se  me  srečna  okleneš 
ter  da  mi  poveš,  da  hočeš  biti  rada  moja  žena! 
V  mesto  pojdeva  —  samsvoj  postanem  —  živela 
boš  brez  skrbi  in  jaz  ti  bom  dober  mož,  ki  te 
bo  nosil  na  svojih  rokah!  Ali  res  nočeš,  Marija- 
nica? —  ali  tudi  sedaj  nočeš,  dasiravno  se  je 
zgodilo  že  to  med  nama?" 

„Ne,  —  nočem  in  nikoli  ne  bom  hotela ! 
Nikoli,  da  veš!  Nikoli,  pa  če  bi  bilo  vsega  konec! 
Pa  še  to  ti  rečem:  ne  poznam  te  več!  —  ne 
pridi  nikdar  več  in  pojdi,  pojdi,  saj  te  zaničujem 
in  sovražim  !" 

Stala  je  sredi  ozke  sobice,  natlačene  z  raz- 
krito posteljo,  omarami,  skrinjo,  kolovratom  in 
stoli;  majhna  svetiljka  je  razsvetljevala  komaj 
njeno  osebo,  pokrito  le  s  tenko  srajčico  in  pisanim 
spodnjim  krilom.  Zlatormeni  lasje  so  se  ji  vsuli 
po  golem  vratu  in  polnih,  okroglih  plečih,  roke 
pa  je  imela  razkrite  skoraj  do  ramen.  Še  danes 
so  se  ovijale  te  krasne,  mehke  roke  okoli  Tone- 
tovega vratu,  sedaj  pa  so  se  njih  prsti  krčili  v  pest. 

„Pojdi,  takoj  pojdi  in  ne  prikaži  se  nikoli 
več  pred  moje  oči !  Ne  maram  te,  pa  če  poveš 
vsej  fari,  da  si  mi  za  trenotek  zmedel  glavo!  O, 
le  pojdi  in  hvali  se,  bahaj  se  in  raztrobi  povsod, 
da  si  me  okradel  kakor  zna  krasti  le  predrzen 
berač,  —  govori  kar  hočeš  o  meni  —  a  jaz  te 
ne  maram  —  nikdar,  nikdar!" 

In  skočila  je  kakor  mačka  k  oknu,  ga  za- 
drhnila  in  zastrla  in  vpihnila  luč. 

„Marijanica,  slišiš  —  poslušaj  me  vendar!" 
je  prosil   Tone,   a   dobil   ni   nobenega   odgovora. 

Na  hribu  pa  je  završalo  med  smrekami  kakor 
bi  težko  vzdihnil  in  se  oddahnil  ves  gozd.  In 
vršanje  je  naraščalo,  nad  Krimom  se  je  zakrvavo 
zabliskalo,  mogočen  grom  se  je  razlegnil  kakor  bi 
se  podirala  gora  in  odmeval  grozno  od  vseh  strani. 
Oblak  prahu,  listja  in  slame  je  zaplesal  po  cesti, 
ter  loputal  z  odprtimi  oknicami,  da  je  zažvižgalo 
in  zahrupelo  po  vsej  vasi.  Blisk  za  bliskom,  grOm 
za  gromom,  drug  hujši  in  strašnejši   od  druzega 

nad  križem  pokopališkega  stolpa  je  hipoma 

zableščalo  rudeče  in  ognjeno  kakor  bi  se  otvorila 
vrata  pekla  —  in  vsula  se  je  težka,  gosta,  ledeno- 
mrzla  ploha  ter  bila  besno,  razkačeno  .  .  . 

(Dalje  prihodnjič.) 

MARAT. 

(13.  julija   1793.) 

„Vsa  P^raiicija  se  me  boji. 
Če  le  pomigneni  —  teče  kri. 

„Jaz  in  pa  moja  giljotina 
zdaj  vladava  te,  domovina! 

„ln  ti,  Pariz  pregrešni  moj, 
l)oš  tresel  se  še  pred  menoj ! 

„Cemu  imamo  tenuie  ječe! 
Vse,  vse  se  vanje  naj  pomeče! 

„Makari  groza,  strah,  trepet 
prešinja  ves  francoski  svet  — 

„da  volja  moja  le  vrši  se! 
Kar  hočem  jaz,  da  to  zgodi  se! 

„Zdaj  veste,  kdo  je  vaš  Marat, 
kako  zna  vladati  —  haha!  .  .  ." 

hi  ona  vstopi  skoz  zavese; 

„„Tu  sem!""  —  oči  ji  zaiskre  se. 

„Bog  živi  te,  Charlotte  Corday! 
Ti  torej  tisto  si  dekle! 

„Res,  krasna  si,  pri  moji  veri! 
Le  bliže!  Samo  ne  zameri. 


„da  te  doma  sprejemam  tak: 
Glej,  baš  se  kopljem  skoro  nag! 

„Pogum,  Charlotte!  Le  bliže  k  meni! 
Zaroto  brž  mi  razodeni! 

„Tcžk6  te  čakal  sem  nocoj. 
Obisk  mi  dragocen  je  tvoj  .  .  ." 

„„Na!  Tn  zarotniki  so  tisti!  .  .  ."" 
„Prokleti  naši  Girondisti?!  .  .  ." 

„„Tirani  ljudstva  in  očine!  .  .  ."" 
„Vse  dam  pod  nož  jih  giljotine!  .  .  ." 

„„Največji  zlobnež  pa  iz  vseh 
zapisan  ni  na  listih  teh! 

„„lme  njegovo  vse  preklinja 

in  z  gnusom  vse  se  ga  spominja! 

„„Ah,  vseh  rojakov  sveti  gnev, 
srd  bratov,  črt  teptanih  rev 

„„obrača  se  v  krvnika  tega, 

ki  kriv  vseobčega  je  zlega!  .  .  ."" 

„In  kdo  je  to?.  .  ."   „„Ti  sam,  Marat!"" 

In  sune  nož  mu  v  dno  srca  ...        a.  Aškerc. 


ROMANTIK  VAGABUNDSTVA. 

MAKSIM  GORKIJ. 


aksim  Gorki  je  sedaj  največji  ruski 
pisatelj",  piše  Mihael  Feofonov, 
izdajatelj  njegovih  izbranih  po- 
vesti. In  resnica  je,  da  je  zani- 
manje za  Gorkega  danes  ne  le  v  Evropi,  nego 
tudi  v  Rusiji  večje,  kakor  za  Tolstega,  Čehova 
ali  za  kateregakoli  živečega  ruskega  poeta. 

Danes  se  čitajo  Gorkega  dela  v  vseh  krogih, 
njegovi  spisi  se  prestavljajo  v  vse  jezike,  njegove 
drame  se  igrajo  na  vseh  svetovnih  odrih  in  mnogi 
zro  na  ruskega  pisatelja  kot  na  apostola,  čakajoči 
njegovih  plamenečih  besedij.  Bilo  je  to  v  letih 
1897 — 1898,  ko  se  je  začel  oglašati  v  raznih  časo- 
pisih. Sprva  smatralo  se  ga  je  vsakdanjim  literatom. 
A  s  čudovito  močjo  je  vzbujal  v  duši  čitateljevi 
najnežnejše  strune  ter  jim  izvabljal  tako  doneče 
glasove,  kakor  že  dolgo  noben  ruski  pisatelj.  To 
so  prave  ruske  strune,  glasovi  „bosopetstva",  ne- 
ustrašenosti,  glasovi  zasramovanja  vseh  pozemskih 
imetkov.  Prav  zato,  ker  so  Gorkega  dela  tako 
tipično  ruska,    so   neprecenljive    umetniške   vred- 


nosti. Gorkij  je,  kot  še  nihče  doslej,  podrl  plot 
med  izhodom  in  zahodom,  posvetil  z  bengalično 
svetlobo  v  skrito,  doslej  še  nerazsvetljeno  temo. 
Veleromantično  življenje  Gorkega  je  tesno  spo- 
jeno z  njegovimi  spisi.  On  sam  je  proletarec, 
„bosopetnik",  ki  je  le  slučajno,  skoraj  nehote 
dosegel  venec  literarne  slave. 

Poslušajmo  ga,  kako  opisuje  svoje  življenje: 
„Iz  najglobočjih  in  najnižjih  globin  sem  se 
vzpel  navzgor,  da  sem  resničen  glasnik  nizkotnega 
življenja,  ki  so  mu  odrekli  luč  in  soince;  dosti 
dolgo  sem  bil  tovariš  onih,  ki  tiče  v  močvirju  in 
ki  so  me  pustili  navzgor,  da  izpričujem  o  njihovi 
bedi.  Revščina  me  je  vzgojila  velikega,  glad  je 
glodal  na  meni,  preziranje,  spremljevalec  bednih, 
me  je  tlačilo  k  tlom,  v  rezki  ruski  zimi  sem  moral 
drgetati,  kuga  me  je  ovevala  s  svojim  smrtonosnim 
dihom  in  najumazanejše  prikazni  življenja  so  šle 
mimo  mene  .  .  . 

„Narodil    sem    se    dne     14.  sušca    1868    v 
Nižnjem  Novgorodu.  Oče  —  malomeščan  —  bil  je 

sedlar,  mati  Barbara  je  bila  hči  barvarja  Kaširina. 
Oče  mi  je  umrl  v  Astrahanu,  ko  sem  bil  pet  let 
star,  mati  iiii  je  umrla  istočasno  v  Ronavinu. 
Ded  je  skrbel  zame,  učil  me  je  peti  psalnie  in 
me  učil  čitanja.  Še  ne  devet  let  starega  me  je 
dal  nekemu  črevljarju;  tu  pa  nisem  strpel  dolgo. 
Ušel  sem  in  vstopil  pri  nekem  risarji  kot  učenec, 
a  zopet  me  je  gnalo  proč  in  prišel  sem  k  ne- 
kemu slikarju,  ki  je  slikal  svete  podobe.  Črez 
par  mesecev  že  sem  pomagal  kuharju  na  neki 
ladji ;  ker  pa  sem  užival  premalo  svobode,  sem 
jo  pobrisal  k  nekemu  vrtnarju. 

To  vse  sem  prestal- do  15.  leta. 

V  tem  času  sem  začel  citati  par  nepoznanih 
avtorjev.  Ko  sem  bil  še  na  ladji,  vplival  je  kuhar 
Smurij  mogočno  na  mojo  dušo.  Poprej  sem  sov- 
ražil čitanje,  vsak  tiskan  papir  mi  je  bil  zoprn, 
ne  izvzemši  mojega  potnega  lista.  Tedaj  pa  sem 
začel  citati  Gogolja,  Uspenskega  in  Eckartshausena 
ter  druge  svobodomiselne  pisatelje.  Dopolnivšega 
15.  leto  lotilo  se  me  je  nepremagljivo  hrepenenje 
po  izobrazbi.  Slišal  sem,  da  se  v  Kazani  mladi 
nadarjeni  ljudje  poučujejo  brezplačno;  šel  sem 
tja.  Učitelj  pa  je  zahteval  denarja  in  tako  sem 
zopet  šel  s  trebuhom  za  kruhom.  Postal  sem 
pekovski  učenec.  Imel  sem  mesečno  tri  rublje. 
Izmed  vseh  del,  kar  sem  jih  izkusil,  zdelo  se  mi 
je  to  najtežje.  V  Kazani  sem  živel  dolgo  časa  v 
družbi  bosopetnikov,  bivših  Ijudij,  ali  nisem  se 
mogel  privaditi  temu  življenju  in  1.  1888  sem  se 
že  hotel  usmrtiti.  L.  1889  sem  se  povrnil  v  rodno 
mesto  ter  vstopil  za  pisarja  pri  nekem  advokatu. 
Ta  človek  mi  je  otel  življenje!  Skrbel  je  zame 
očetovski.  Ali  dolgo  ni  vzdržala  moja  nemirna 
narava  v  teh  odmerjenih  odnošajih.  Iznova  se  me 
je  lotilo  hrepenenje  po  —  potovanju;  pustil  sem 
vse,  postal  sem  zopet  popotnik  —  vagabund  in 
šel,  kamor  so  me  nesle  noge.  Prepotoval  sem 
Kavkaz,  Besarabijo,  Krim,  Rumunijo.  Potoval  sem 
brez  kopejke  v  žepu,  tu  in  tam  sem  se  ustavil 
ter  se  živel  par  dni  z  delom  svojih  rok,  taval 
sem  okoli  brez  vsakega  namena,  samo  ker  sem 
hotel  potolažiti  svoje  hrepenenje  kakor  nešteti 
ruski  „svobodneži",  ki  so  pobegnili  iz  ozkih  mej 
življenja  v  „puščavo".  .  .  Mati  puščava  sprejmi 
svojega  sina,  pozdravi  ga,  odvzemi  mu  hrepe- 
nenje ..."  —  Tako  Gorkij  sam. 

Junaki  Gorkega  niso  nekaj  čisto  novega; 
po  večini  so  tisti  brezpotrebni,  a  nadarjeni  ljudje, 
ki  nikjer  in  nikoli  ne  koristijo  človeštvu  .  .  .  Gorkij 
pa  jim  je  dal  novo  odev.  V  tem  se  močno  loči 
od  Tolstega,  ki  ne  zastopa  nobenih  kulturnih 
interesov,  nego  zastopa  načelo:  „Fiat  justitia,  pe- 
reat  cultura!"  Gorkij  pa  ni  nasprotnik  kulture  kot 


take,  a  civilizacijo  in  kulturo  današnjih  dni  so- 
vraži iz  dna  duše,  ker  je  pospeševateljica  duševne 
nezadovoljnosti,  srčne  slabosti,  psihične  in  etične 
dekandence.  Današnja  inteligenca  mu  je  antipa- 
tična,  zato  biča  njeno  omahljivost,  biča  njeno  ba- 
nalno samoljubje  in  odkriva  svetu  njeno  duševno 
praznoto.  Še  bolj  pa  sovraži  ljudi,  ki  imajo  lepo 
eksistenco,  ki  spe,  jedo  in  kade,  da  jim  mine  živ- 
ljenje, a  ne  razumejo  gladnih  in  propalih,  teh 
„bivših  ljudi",  pokritih  z  blatom  skrbi,  bede  in 
greha.  „Sit  človek  je  —  žival.  Nasiteni  in  lačni 
so  si  sovražniki,  vselej  in  večno!"  Taki  lenuhi 
se  mu  zde  ovira  soljudi,  kajti  boječi  so  in 
strahopetni  in  manjka  jim  najlepšega  svojstva  v 
življenju  —  junaštva,  energije  življenja.  Močno 
pa  se  je  vglobil  v  psihologijo  „bosopetnikov"  in 
vagabundov.  Dokler  še  ni  pisal,  gibal  se  je  iz- 
ključno le  v  takih  družbah.  Bosopetniki  pa  so 
mu  ljudje,  ki  so  vrgli  od  sebe  ves  strah  pred 
življenjem;  izgubljeni  so,  propali  in  zanemarjeni, 
toda  v  njih  dušah  ni  ugasnil  plamenček  človečan- 
stva,  ogenj  vere  v  pravico  in  resnico,  ki  jo  iščejo 
z  neutešenim  pohlepom.  In  ti  „lumpje"  hranijo  v 
svojih  prsih  srce,  ki  ga  bogatinci  nimajo  i  To 
so  resnični  ljudje,  ne  mrtve  duše  kakor  bur- 
žuazija.  —  „Biti  državljan  —  ni  nič;  biti  človek 
—  je  vse!"  V  vsakem  svojih  bosopetnikov  osvet- 
ljuje Gorkij  tudi  njega  najboljše  strani,  a  le  za 
trenutek,  potem  jih  pusti  pasti.  Naj  se  njegovemu 
bosopetniku  godi  še  tako  dobro,  prej  ali  slej  se 
naveliča  tega  mirnega  in  jednoličnega  življenja, 
bodisi  da  zapusti  službo  ali  ljubico,  iznova  začne 
tavati  po  svetu  ter  strada  pri  tem.  Vse,  kar  je 
stalnega,  vzbuja  vagabundu  otožnost,  zaničevanje 
in  utehe  išče  ali  v  popivanju  žganja  ali  pa  v 
tavanji  po  stepah.  In  navadil  se  je  tega  življenja. 
Hrepenenje  po  izpremembi  se  ga  poloti,  kakor 
hitro  se  kje  ustavi.  Akoravno  je  do  dobra  pre- 
verjen, da  ne  najde  nobenih  novosti,  vedno  ga 
vleče  v  tujino.  Ne  življenje  v  mestu,  ne  na  vasi 
ne  pomiri  takega  človeka,  povsod  se  čuti  v  okovih. 
To  je  žeja  Rusa  po  svobodi,  ki  bruhne  včasih  z 
elementarno  silo  na  dan.  Vagabund  je  človek,  ki 
bi  rad  bežal,  bežal  pred  vsem,  kar  je  trdnega, 
gotovega  in  navadnega. 

Kaj  ga  žene  iz  kraja  v  kraj?  Ta  elementarna 
nemirnost,  ta  dušeča  nezadovoljnost,  to  hrepe- 
nenje, ki  nima  na  videz  nobene  realne  podlage, 
se  nam  kaže  najjasnejše  v  Gorkega  noveli:  Foma 
Gordjejev.  Vsakdo  bi  vendar  mislil,  da  bi  moral 
biti  mladi  in  lepi  milionar  Foma,  če  že  ne  srečen, 
pa  vsaj  zadovoljen.  A  tudi  zadovoljen  ne  more 
biti.  V  bogastvu  nesrečen,  v  ljubezni  tako  kruto 
ogoljufan,  se  uda  pijači  ter  postane  blazen,  idiot. 

Foina  je  s  svojo,  za  kompromise  nesposobno 
naravo  vendarle  vagabund  in  proletarec  kljub 
svojim  milionom.  Človek,  ki  pade  v  boju,  ter  z 
resignacijo  in  nekakim  uživanjem  pospešuje  svoj 
lastni  pogin.  Ta  pogin  ima  neko  privabno  moč 
v  sebi;  Foma  čuti,  kako  se  mu  v  glavi  vrti,  kako 
nemirno  mu  bije  srce,  kako  se  mu  ožijo  prša. 
Samota  mu  postane  nepremagljiva,  razjeda  mu 
srce;  zaman  prosi  milosrčnosti  soljudi,  zaman 
vzpenja  roke,  proseč  jih  ljubezni,  .  .  .  ljudje  osta- 
nejo gluhi  in  nemi. 

Dokaz  gorenje  trditve  nam  je  tudi  povest 
„Malva".  Surovi,  neizobraženi  Sereško  pravi: 
„Ah,  vi  .  .  .  vi  ubogi  črvi!  Za  vas  so  pri  ženski 
samo  bujna  prša  ...  a  nje  značaja,  tega  ne  po- 
trebujete. In  vendar  daje  značaj  človeku  vso  vred- 
nost .  .  .  Ženska  brez  značaja  —  je  kruh  brez  soli. 
Kako  se  moreš  vendar  veseliti  s  tako  balalajko, 
ki  nima  nobenih  strun?  .  .  .  Pes!  .  .  ." 

Poslušajmo  vojaka  v  stepi:  „Ljubim  to  blodno 
življenje,  prijatelj.  Zebe  me,  stradam,  trpim  žejo, 
ali  prost  sem  .  .  .  nobenega  gospodarja  .  .  .  sam 
svoj  gospod  ...  če  si  tudi  odgriznem  glavo  — 
ne  besede  mi  ne  more  nihče  reči  ...  Te  dni  sem 
stradal  in  divjal  .  .  .  sedaj  ležim  in  zrem  v  nebo  .  .  . 
zvezdice  mi  pomežikavajo,  kot  bi  mi  hotele  reči: 
Nič  ne  de,  Lakotin,  le  naprej,  ne  udaj  se  .  .  In 
mehko  mi  je  pri  srcu  .  .  ." 

Jako  težko  je,  označiti  vzroke,  kako  postane 
človek  bosopetnik.  Pri  nas  prevladujejo  zahodno- 
evropski nazori,  zato  se  nam  življenje  teh  boso- 
petnikov  zdi  čudno.  Gorkij  je  postavil  kot  pod- 
lago svojega  bosopetstva  besede:  „Tako  ...  hre- 
penenje mi  je  zagrenilo  vse  življenje."  Tu  se  gre 
za  elementaren  pojav,  ki  korenini  v  značaju  ter  zgo- 
dovini celega  ruskega  naroda.  Tu  pride  vse  v  poštev: 
pritisk  birokratizma,  naraščaj  proletariata.  Gorkij 
trdi,  da  je  bosopetstvo  socialen  pojav  in  boso- 
petniki  tvorijo  svojo  kasto.  ^Hrepenenje  me  je 
privedlo  tako  daleč"  —  to  je  motiv,  odmevajoč 
iz  večine  spisov  Gorkega.  Bosopetniki  so  stradači, 
prevaranci,  obupneži,  ki  obsojajo  svetovne  naredbe, 
socialne  razmere,  a  tudi  nimajo  moči,  poseči  v 
življenje  aktivno  in  poiskati  svojemu  življenju  cilj 
in  smoter.  Sami  si  priznavajo:  „Kdor  ni  za  delo, 
nima  pravice  živeti.  Slabič  sem  in  življenje  je  za 
moje  moči  pretežko.  Čutim  sicer  banalost  živ- 
ljenja, a  izpremeniti  ga  ne  morem."  (Malo  me- 
ščani.") V  njih  žari  jeza,  polni  so  sovraštva 
zoper  konvencionalnost  navadnega  življenja,  ki 
jo  imenujemo  eksistenco.  Njih  neutešeno  žejo  po 
življenji  opisuje  pisatelj  v  najkrasnejših,  najprist- 
nejših  bojah. 


V  svoji  najnovejši  drami  „Na  dnu"  je  na- 
slikal Gorkij  družbo  propalih,  izgubljenih,  „bivših" 
Ijudij,  živečih  v  kleti,  slični  živalskemu  brlogu. 
Tu  so  polblazen  igralec,  beraški  baron  alkoholik, 
brzojaven  uradnik  morilec,  tatovi,  prostitutke,  vla- 
čugarji,  zvodniki  i.  dr.  -  -  same  propalice,  a  vendar 
ljudje,  ki  vzbujajo  sočutje  in  občudovanje  s  svojo 
filozofijo  o  življenju,  o  resnici,  pravici  in  Bogu. 
In  človeku,  zročemu  to  strašno  tragedijo  vaga- 
bundov,  se  zdi,  da  čuje  vedno  in  vedno  motiv: 
„Ljubite  jih,  usmilite  se  jih!  Čim  slabši,  zavrže- 
nejši  so,  tem  potrebnejši  so  vaše  ljubezni !  Lju- 
bezen manjša  bedo  in  sramoto,  ljubezen  poboljšuje 
in  dviga!"  In  tako  ne  rodi  ta  žaloigra  iz  dna 
grehote,  propalosti,  umazanosti,  egoizma,  strasti 
in  zločinov  v  nobenem  srcu  sovraštva  do  člove- 
štva, nego  vceplja  ljubezen  in  sočutje  do  najnižjih 
in  najzaničevanejših,  polnih  hrepenenja  po  rešitvi, 
po  svobodi  iz  ječe  bede  in  sramote. 

V  neki  povesti  piše  uboga  prostitutka  pisma 
svojemu  ..ljubimcu",  dasi  ve,  da  ga  v  resnici  niti 
ni.  Ničesar  nima  v  življenju!  Realizem  življenja 
jo  je  oropal  vsega,  kar  oslaja  in  olepšuje  človeško 
življenje.  Ta  pisma  pa  ji  pripravljajo  krasno  ilu- 
zijo, stvarjajo  ji  čisto  nov  fantastičen  svet,  v  ka- 
terem se  čuti  ljubljeno,  se  čuti  mater  in  soprogo. 

Gorkij  pa  ne  riše  v  svojih  povestih  samo 
vagabundov  in  pijancev,  ampak  tudi  ljudi  z  zah- 
tevami, željami,  ki  jih  uničuje  realnost  življenja. 
Taki  ljudje  se  oprimejo  najslabše  bilke,  sen  jim 
je  resnica,  iluzija  jih  zaziblje  v  sanjavost.  Spo- 
minjam se  povesti:  „Šestindvajset  in  jedna". 
Zaprti  v  temno,  vlažno  luknjo,  razjedeni  od  bo- 
lezni, gob  in  drugih  strašnih  bolezni,  ti  ljudje 
vendar  niso  pozabili,  da  so  bili  ljudje,  ter  hre- 
pene po  solnčnem  žarku,  ki  naj  bi  razsvetlil  njih 
temno  življenje.  In  ta  žarek  jim  prisveti  v  podobi 
deklice  ...  in  časte  jo  kakor  svetnico,  še  v  mislih 
si  ne  upajo  oskruniti  nje  svetosti.  Ti  ljudje  ne 
poznajo  nobenega  strahu,  ne  poznajo  skrbi  za  bo- 
dočnost, naučili  so  se  uživati  veličastnost  trenotka. 
In  v  tem  je  njih  poguba.  Na  drugi  strani  pa 
riše  Gorkij  ljudi,  ki  se  ne  dajo  podkupiti  za  noben 
denar,  ki  jih  ne  ukloni  nobena  moč,  iz  katerih 
ust  ne  pride  laž.  Ti  ljudje  ne  morejo  ničesar 
izgubiti:  vse  nosijo  s  seboj.  Gledajo  ljudi,  polne 
strasti  in  zavisti,  oni  pa  stoje  ob  strani,  zro  na 
nje  s  ponosom  in  preziranjem  ter  pijančujejo.  To 
so  izgubljenci  .  .  .  ,Ali  veste,  zakaj  je  v  naši  de- 
želi toli  pijancev?  Ker  je  prijetno  biti  pijanec.  V 
naši  ljubi  Rusiji  ljubijo  pijance,"  pravi  Gorkij. 
^Pogumnih  ljudi,  ki  streme  za  novim,  ne  marajo 
in  jih  sovražijo  —  ljubijo  pa  žganjarje!"     F.  K. 

KLEMENI  CRNCIC: 
NA  OBALI  MORJA. 


LISTEK. 


KNJIŽEVNOST. 


Zbrani  spisi  Janeza  Trdine.  Velezasliižni  založnik 
in  izdajatelj  slovenskih  leposlovnih  knjig,  gosp.  Lavo  sla  v 
Schvventner  v  Ljubljani  začne  izdajati  —  še  preden  so 
izšli  vsi  zvezki  zbranih  spisov  Janka  Kersnika  —  zbrane  spise 
profesorja  Janeza  Trdine,  čegar  klasične  »bajke  in  povesti"  v 
.Ljubljanskem  Zvonu"  so  vzbujale  svoj  čas  vseobčno  pozor- 
nost in  splošno  priznanje.  I.  zvezek,  ki  izide  že  vkratkem, 
bo  obsezal  pisateljeve  spomine  s  Hrvatskega.  Ti  spomini  še 
niso  bili  objavljeni.  Nato  bodo  sledile  Trdinove  izvirne,  bujne 
domišljivosti  bogate  in  hkratu  na  realne  dogodke  se  na- 
našajoče, v  najkrasnejšem  slovenskem  jeziku  pisane  bajke 
in  povesti  z  Gorjancev.  Ti  , zbrani  spisi'  bodo  nekaj  čisto 
originalnega  v  našem  slovstvu,  zato  se  jih  literarni  krogi  že 
danes  iskreno  vesele. 

Knjige  Slovenske  Šolske  Matice.  I.  Pedagoški 
letopis.  H.  zvezek.  Uredila  H.  Schreiner  in  V.  Bežek. 
V  Ljubljani,  1903. 

Odbor  tega  za  razvoj  ljudskega  in  srednjega  šolstva 
prevažnega  društva  je  ostal  zvest  predgovoru  ob  izidu  prvih 
letnih  publikacij.  Lani  je  razpravljalo  pedagoško  slov- 
stvo v  posebni  dr.  Ilešičevi  knjigi  o  slovenskem  jeziku,  a 
letos  prinaša  v  prvem  spisu  dr.  J.  Bezjakovo  razpravo  o 
nemščini  kot  drugem  deželnem  jeziku  v  sloven- 
skih ljudskih  šolah  izza  dobe,  odkar  se  na  naših  šolah  ta 
pouk  vrši  na  podlagi  materinščine.  Pisatelj  razpravlja  še  sedaj 
pereče  vprašanje,  katera  metoda  zavladaj  pri  jezikovnem  po- 
uku v  tujščini,  prvotna  sintetiška  ali  slovniška,  ki  temelji  na 
slovnici  in  slovarju  in  ki  je  bila  še  pred  malo  leti  v  rabi,  ali 
nova,  naravna,  direktna  ali  analitiška  metoda.  Dr.  Bezjak,  ki 
je  v  družbi  z  ravnateljem  Schreinerjem  izdal  dve  učni  knjigi 
za  pouk  v  nemščini  na  slovenskih  ljudskih  šolah,  sestavljeni 
po  načelih  analitiške  metode,  je  seveda  goreč  zagovornik  no- 
vejše metode  in  odkrito  priznamo  in  izkušnja  nas  uči,  da  je 


ta  metoda  boljša.  Učenci,  učeči  se  po  slovniški  metodi,  niso 
bili  po  dveletnem  učenju  sploh  zmožni  samostojno  izražati 
misli  v  tujem  jeziku  —  nemščini,  ker  so  le  prelagali  in  pre- 
lagali s  pomočjo  slovarja,  beril  pa  jako  malo  obdelali  in  še 
tisto  pičlo  število  zopet  ob  roki  slo\'arja.  Novejši  metodiki 
so  se  oprijeli  načela,  da  je  tujščino  poučevati  izprva  potom 
direktnega  naziranja:  učenec  naziraj  in  govori 
kar  največ  mogoče  v  nemščini,  v  začetku  o  stvareh  v 
šoli,  potem  doma.  Tem  potom  stopita  učenec  in  učitelj  v 
živo  medsebojno  občevanje,  vsled  česar  postane  vsaka  pri- 
učena tujka  takoj  produktivna.  Pozneje  se  direktnemu  nazi- 
ranju  pridruži  indirektno  s  pomočjo  dobrih  podob.  Seveda 
morajo  biti  podobe  res  vsaj  dobre  (o  vrednosti  nekaterih  po- 
dob Janskega  dvomimo !)  in  besedilo  čitanke  se  mora  ujemati 
s  ponazorilom,  kar  se  v  .Drugi  nemški  vadnici"  nekaterikrat 
pogreša ! 

Kljub  vsem  prednostim  analitiško-nazorne  metode  ima 
še  nasprotnike,  ki  pa  bodo  formalizem  tudi  podredili  prak- 
tičnemu pouku,  ker  le  ta  ima  prihodnost  in  veljavo  v  ljud- 
ski šoli ! 

Dr.  J.  Tominšek  razpravlja  o  grškem  pouku, 
njega  metodiki  in  didaktiki  z  eno  iskreno  vnemo  in 
s  takim  toplim  čuvstvom,  ki  more  polniti  le  korenitega  po- 
znavalca tega  idealnega  učnega  predmeta.  Grščina  je  bila 
in  bode  še  dolgo  predmet,  ki  ga  bodo  napadali  in  iz- 
kušali  izpodriniti  iz  učnega  načrta  modernih  gimnazij,  kakor 
sta  poizkusili  deloma  že  storiti  pruska  in  ruska  učna  uprava, 
a  naleteli  na  odločen  odpor!  Pisatelj  priznava,  da  pouk  v 
grščini  ne  doseza  veliko  in  išče  vzroka  v  slabili  učiteljih 
in  nesposobnosti  velikega  dela  gimnazijske  mladine  (p.  18). 
Zato  zahteva  (ibid.),  da  bode  morala  gimnazija  .brez- 
obzirno odklanjati  vse  tiste,  ki  ne  sodijo 
vanjo",  i.  e.,  ki  ne  bodo  v  klasičnih  jezikih  vsaj  do- 
bro napredovali.  Kaj  pa  z  onimi  slabimi  učitelji?!  Nam  se 
zdi  to  stališče  vsekakor  preozkosrčno  in  smo  mnenja,  da  bi 

tako  postopanji'  iiajnuiiij  podpiralo  I:.  Meverja  izrek,  da  je 
.izmed  vsek  jezikov  grški  najlepši".  Sicer  pa  radi  prizna- 
vamo, da  smo  vso  razpravo  eitali  z  velikim  zanimanjem. 

Prof.  !..  l.avtar  nam  v  tretji  razpravi  podaja  sliko  o 
razvoj  n  računstva  in  njega  metode.  V  letošnjem  spisu 
razpravlja  o  razvoju  števila  in  nazorilih,  o  imenovanju  in  za- 
značevanju  števil  od  pradobe  do  iznajdbe  ničle  in  o  razvoju 
raznovrstnih  računov  z  natančnostjo,  ki  dokazuje  veliko  teme- 
ljitost, marljivost  in  ljubezen  do  predmeta.  Vendar  ima  obseg 
dosedanje  razprave  le  bolj  zgodovinski  pomen.  Važnejši  del 
te  razprave,  ki  v  njem  g.  pisatelj  izpregovori  o  razvoju  ra- 
čunske metode,  ki  jo  razdeljuje  v  štiri  dobe,  nam  prinese 
prihodnji  letopis. 

Prof.  Fr.  Orožen  podaje  v  četrti  razpravi  kratko  in 
pregledno  poročilo  o  razvoju  zemljepisja.  Z  zanimanjem 
se  čita,  kako  je  zemljepisna  veda  napredovala  od  najstarejše 
dobe  do  sedanjih  dni.  Poleg  navajanja  splošno  izišlih  meto- 
diških  knjigah  te  stroke  govori  pisatelj  posebej  o  zemlje- 
pisnem slovstvu  slovenskih  pokrajin  in  omenja  tudi  najno- 
vejše slovensko  zemljepisno  slovstvo. 

Pregled  pedagoškega  slovstva  zaključuje  J.  Sclimo- 
ranzerjeva  razprava  o  prostoročnem  risanju.  Pisatelj 
zaključuje  v  lanskem  letopisu  pričeti  zgodovinski  pregled  o 
razvoju  metod  za  ta  predmet  s  Prangovo,  Cookevo  in  Tad- 
dovo  metodo.  Težko  je  odločiti  se  specialno  za  to  ali  ono 
metodo,  vendar  smo  mnenja,  da  bode  najboljša  srednja  pot, 
po  kateri  se  bodo  obravnavale  tipiške  oblike,  gojilo  risanje 
s  čopičem  in  vadilo  samostojno  sestavljanje  likov.  Ako  bodo 
učenci  z  veseljem  delali  resnične  predmete  —  po  naravi  — , 
bo  to  najboljši  dokaz  za  prednost  metode. 

Drugi  del  letopisa  prinaša  iz  peresa  prof.  dr.  J.  Bez- 
jaka  razpravo  Kernove  teorije  o  osebku  in  povedku, 
ki  bo  zanimala  zlasti  slovničarje.  Ker  je  analiza  v  slovnici 
še  vedno  najvažnejša  točka,  bo  ta  teorija  zanimala  že  zaradi- 
tega,  ker  bo  nova  jezikovna  vadnica,  ki  jo  namerava  vkratkem 
izdati  Šolska  Matica,  sestavljena  po  načelih  Kernove  teorije. 

Statistični  pregled  slovenskih  ljudskih  šol 
iz  1.  1870.,  1880.  in  1890.,  ki  ga  je  po  uradnih  izvestjih  se- 
stavil M.  J.  Nerat,  bi  več  zanimal,  ako  bi  se  bilo  gospodu 
sestavitelju  posrečilo  tudi  navesti  podatke  iz  leta  1900  in  bi 
bil  podatke  obdelal  s  primerno  razpravo.  Saj  bi  se  dalo 
mnogo  zanimivega  povedati  zlasti  o  naraščaju  števila  šol,  o 
obsegu  pouka,  posebno  pa  o  šolskem  obiskovanju.  Kako  bi 
zanimala  primera  navedenih  podatkov  med  posameznimi  de- 
želami! Pričakujemo,  da  v  prihodnjem  letopisu  poteče  taka 
razprava  iz  veščega  peresa  g.  Nerata. 

J.  Dimnik  je  sestavil  teme  in  teze  pedagoških 
poročil  pri  društvenih  in  uradnih  učiteljskih  skupščinah,  dru- 
štveni tajnik  Fr.  Gabršek  pa  poročilo  o  delovanju 
Slovenske  Šolske  Matice  v  pretečenem  letu,  ki  kaže,  da  se 
je  društvo  nenavadno  krepko  razvilo.  Število  društvenih 
članov  se  je  pomnožilo  za  okroglih  500  —  nenavadno  visoko 
število,  ki  kaže  veliko  zanimanje  za  stvar.  Vendar  v  imeniku 
pogrešamo  še  mnogo  imen  učiteljev  in  profesorjev!  Odbora 
skrb  bodi,  da  društvene  publikacije  izidejo  pravočasno  in  da 
se  bo  v  pedagoškem  slovstvu  v  prvi  vrsti  oziralo  na  to- 
zadevne pojave  med  Slovani,  zlasti  Cehi. 

Slovenski  Šolski  Matici  pa  želimo,  da  se  tudi  v  bo- 
doče krepko  razvija  in  zastavi  vse  svoje  moči  v  prospeh  slo- 
venskega pedagoškega  slovstva  !  — ar — 

Ljudska  knjižnica.  Zvezek  I.  J.  S.  Machar:  Mag- 
dalena. S  pesnikovim  dovoljenjem  prevel  A.  Dermota. 
(Cena  2  K).  Ljubljana  1903.  Založili  .Naši  zapiski"  (Jos.  Bre- 
skvar  in  tov.)  Str.  291.  Dasi  ne  uvidevamo  potrebe  te  nove 
.Ljudske  knjižnice*  —  saj  imamo  .Slovansko",    .Salonsko" 


in  .Svetovno  knjižnico"  And.  Gabrščka,  ki  izdaja  prav  take 
knjige  tudi  cenejše  —  smo  se  vendarle  te  znamenite  novele 
v  verzih  iz  peresa  modernega  češkega  poeta  in  feljetonista 
J.  S.  Macharja  iskreno  razveselili.  Zato  prav  toplo  priporo- 
čamo to,  škorpijonskega  sarkazma  polno,  češko  sočasno 
moralno,  politično  in  literarno  življenje  duhovito  opisujočo 
novelo  prijateljem  moderne  poezije.  Ob  tej  krasni  knjigi 
bodo  imeli  poseben  užitek!  Sujet  je  smel  in  zanimiv,  da, 
končno  še  za  Slovence  —  aktuvalen!  O  Macharju  in  .Mag- 
daleni" izpregovorimo  podrobnejše  —  prihodnjič! 

Učna  knjiga  za  babice.  Izdal  dr.  Alfred  Valenta 
pl.  Marchturn.  V  Ljubljani  1903.  Založil  Oton  Fischer. 
—  Prvo  slovensko  učno  knjigo  za  babice  je  izdal  že  leta 
1860  velezaslužni  profesor  porodoslovja  Alojzij  pl.  Valenta. 
Druga  izdaja  njegove  knjige  je  izšla  že  leta  1886  in  je  bila 
posvečena  J.  F.  Semmelvveissu,  neustrašenemu  zagovorniku 
antiseptike,  učenjaku,  ki  je  prvi  spoznal,  da  so  obolenja 
v  otročji  postelji  nalezljiva  in  da  se  kaj  lahko  prenašajo  od 
jedne  porodnice  do  druge  in  ki  je  vsled  tega  prepričevalno 
naglašal  potrebo  najstrožje  snažnosti  pri  vseh  porodniških 
opravilih.  Semmelweissovo  ime  je  označevalo  smer  druge 
izdaje  Valentove  knjige :  imela  je  namen,  prepričati  babice, 
da  se  morajo  pri  vseh  svojih  opravilih  strogo  ravnati  po 
predpisih  antiseptike,  če  hočejo  uspešno  izvrševati  svoj  po- 
klic in  se  izogibati  vseh  nezgod.  S  to  smerjo  je  bil  zago- 
tovljen uspeh  knjige,  a  vkljub  temu  je  postala  neporabna 
za  učne  namene.  Kajti  od  onega  časa  do  danes  se  je  medi- 
cinično  naziranje  v  marsičem  izpremenilo,  predvsem  je  asep- 
tika  zmagonosno  prehitela  antiseptiko  in  jo  je  porinila  v 
ozadje.  Ta  okolnost  je  postala  posebno  važna  za  vse  ope- 
rativne vede,  pred  vsem  pa  za  porodništvo.  Aseptika  je  omo- 
gočila operacije  in  opravila,  na  katera  prej  nismo  niti  mislili 
ali  katerih  se  nismo  upali  lotiti;  zagotovila  pa  je  tudi  uspeh 
in  tako  je  danes  mogoče  rešiti  marsikatero  življenje,  katero 
smo  še  predkratkim  pod  enakimi  okolnostmi  smatrali  izgub- 
ljenim. Šele  na  podlagi  aseptike  se  je  razvila  kot  samostojna 
veda  ginekologija,  katere  delokrog  se  od  dne  do  dne  širi 
in  ki  tako  uspešno  premaguje  brezštevilno  vrsto  ženskih  bo- 
lezni, katere  so  bile  prej  povsem  zanemarjene,  ker  zdrav- 
nikom ni  bilo  mogoče,  uspešno  lotiti  se  jih.  Na  te  velike 
napredke  v  medicinski  vedi,  sosebno  na  znamenito  važnost 
aseptike  se  je  ozirati  moralo  tudi  ministrstvo,  ki  je  1.  1897. 
izdalo  nove,  na  podlagi  aseptike  izdelane  službene  predpise 
za  babice.  Z  ozirom  na  te  okolnosti  je  bilo  neobhodno  po- 
trebno, da  se  izda  nova  učna  knjiga,  ki  bi  odgovarjala  ob- 
veznim službenim  predpisom  za  babice  in  ki  bi  se  ozirala  na 
imenovane  izpremembe  in  napredke  v  medicinski  vedi  sploh 
in  v  porodništvu  posebej.  Novoimenovani  profesor  porodo- 
slovja Alfred  pl.  Valenta  v  Ljubljani  se  je  lotil  tega  dela 
takoj  ob  nastopu  svoje  službe.  Saj  je  bila  to  takorekoč  nje- 
gova naloga,  dolžnost  vestnega,  za  svoj  poklic  vnetega  uči- 
telja. Predvsem  s  tega  stališča  nam  je  presojati  novo  knjigo. 
A  če  se  tudi  ne  oziramo  na  to,  priznati  moramo,  da  je  Alfred 
pl.  Valenta  svojo  nalogo  rešil  kaj  spretno.  Njegova  .učna 
knjiga  za  babice"  je  pisana  gladko  in  lahko  razumljivo,  te- 
žavna tvarina  je  uravnana  povsem  primerno  duševnemu  ob- 
zorju učenk.  To  je  bil  morda  najtežji  del  izdajateljeve  na- 
loge, kajti  učne  knjige  za  babice  so  pisane  po  večini  pre- 
visoko, pretežko  razumljivo  za  učenke,  od  katerih  se  doslej 
zahteva,  žalibog,  le  najprimitivnejša  šolska  naobrazba.  Radi 
tega  moremo  le  odobravati,  da  se  je  obseg  knjige  v  primeri 
sprejšnimi  izdajami  prikrajšal;  knjiga  je  postala  s  tem  mnogo 
preglednejša,  a  obsega  vendar  vse,  kar  je  babicam  treba  ve- 
deti pri  izvrševanju  težavnega  poklica.  Naravnost  odlikuje  se 
pa  Valentova  knjiga  —  tudi  če  jo  primerjamo  z  najboljšimi 

učnimi  knjigami  za  babice  —  po  razvrstitvi  tvarine.  Zdru- 
ženje krvavitev  v  nosečnosti,  med  porodom  in  v  otročji  po- 
stelji v  eno  samo  poglavje  je  bila  posebno  srečna  misel, 
kajti  s  tem  je  dobil  ta  tako  važni  in  težavni  predmet  po- 
sebno jasnost.  V  strokovnem  ozirii  odgovarja  knjiga  pripo- 
znanim  načelom  moderne  porodoslovne  vede.  Izmej  razkuže- 
valnih  tvarin  priporočajo  se  babicam  vse  pripoznane  in  važ- 
nejše, ki  jih  je  lahko  rabiti  povsod  in  brez  posebne  nevar- 
nosti. Želeli  bi  le,  da  bi  se  še  bolj  naglašalo  in  priporočalo 
razkuževanje  z  vrelo  vodo  kot  najizvrstnejše  in  najjedno- 
stavnejše.  Mej  berilom  nahajamo  mnogo  lepih  slik ;  posebno 
podučne  so  one,  ki  kažejo  podpiranje  presredka,  in  ki  so 
fotografično  posnete  po  življenju.  Knjigi  so  dodani  obvezni 
službeni  predpisi  za  babice.  Tako  bo  knjiga  brezdvomno  iz- 
vrstno ustrezala  svojemu  namenu  ne  le  kot  učna  knjiga, 
temveč  tudi  kot  ročna  knjiga  za  babice,  ki  že  izvršujejo  svoj 
poklic.  Povsem  krivično  bi  bilo  presojati  knjigo  s  strogega 
jezrkovnega  stališča.  Spisati  tako  knjigo  z  jezikovno  in  stro- 
kovno dovršenostjo,  obenem  pa  lahko  razumljivo,  s  povsem 
pravilno,  lahko  tekočo  dikcijo,  bilo  bi  delo,  vredno,  da  se  ga 
lotijo  najboljši  naši  jezikoslovci  in  zdravniki.  Kako  težavno 
je,  pisati  v  gladkem  jeziku  slovenske  medicinske  razprave, 
ko  nam  primanjkuje  priznane  terminologije,  priznanega  iz- 
ražanja, ve  le  oni,  ki  se  je  sam  kdaj  bavil  s  takim  delom. 
Slovnični  pogreški,  kar  jih  nahajamo  v  Valentovi  knjigi, 
gredo  pač  le  na  rovaš  korektorju.  Kar  se  tiče  znanstvenih 
terminov,  so  se  uporabljali  vsi,  kar  jih  je  najti  v  tozadevnih 
virih.  Nekatere  bilo  je  seveda  treba  šele  skovati.  Naj  na- 
vedemo le  en  izgled.  Lepi  izraz  .posteljica"  uporablja  se 
med  ljudstvom  za  .Nachgeburt",  tedaj  za  one  dele,  ki  se 
po  porodu  otroka  še  iztrebijo.  Ljudstvo  pa  ne  razločuje  ana- 
tomično  in  ne  ve,  da  obstoji  posteljica  iz  treh  delov,  iz  ,pla- 
cente"  (Mutterkuchen) ,  iz  ,jajčevih  mren'  (Eihaute)  in  iz 
.popkovine'  (Nabelschnur).  Za  zadnja  dva  dela  imamo  slo- 
venske izraze,  ne  pa  za  latinsko  besedo  ,placenta"  (Mutter- 
kuchen), za  katero  sicer  nekateri  tudi  uporabljajo  izraz  .po- 
steljica". V  učni  knjigi  pa  to  nikakor  ne  gre,  kajti  prišlo  bi 
do  hudih  zmešnjav.  Za  .placento"  je  bilo  tedaj  treba  .sko- 
vati" poseben  izraz  in  kot  tak  se  že  v  učnih  knjigah  iz  leta 
1860.  in  1885.,  pri  katerih  so  v  jezikovnem  oziru  sodelovali 
dr.  Jan.  Bleiweis,  Fr.  Malavašič  in  J.  Cimperman,  uporablja 
.maternična  potica".  Posebno  srečen  izraz  ni;  potica  pomenja 
nekaj  povitega,  kar  se  pa  o  placenti  ne  more  reči.  Očividno 
so  se  ozirali  pri  kovanju  slovenskega  izraza  na  nemško  be- 
sedo .Mutterkuchen".  Vendar  uporabljajo  babice  in  zdravniki 
ta  izraz  že  desetletja;  reči  moramo  torej,  da  se  je  udomačil 
in  naravno  je,  da  se  je  pridržal  tudi  v  novi  učni  knjigi.  Po- 
steljica pomenja  torej  .Nachgeburt",  maternična  potica  pa 
.Mutterkuchen".  Vse  te  nejasnosti  in  negotovosti  bodo  pač 
ponehale,  kadar  dobimo  priznano  medicinsko  terminologijo. 
—  Naj  bi  se  merodajni  faktorji  kmalu  sešli ,  da  prično 
to  delo! 

To  priliko  uporablja  ocenjevatelj  in  izraža  željo,  da  bi 
že  vendar  enkrat  prenehali  povsem  neutemeljeni  predsodki 
glede  babištva,  ki  jih  nahajamo  pri  nas  celo  v  najboljših 
krogih.  Poklic  babice  je,  če  se  ga  prav  razumeva  in  izvršuje, 
ravno  tako  idealen,  kakor  zdravnikov.  Babica  prisostvuje  ma- 
teram v  najtežjih  in  najresnejših  urah  življenja;  od  njene 
spretnosti  in  vestnosti  je  odvisno  življenje  in  zdravje  matere 
in  otroka.  Misliti  bi  morali,  da  uživa  simpatije  in  zaupanje 
občinstva,  kdor  se  posvečuje  takemu  poklicu.  Po  doslej  ve- 
ljavnih določbah  se  more  posvetiti  poklicu  babice  vsako  de- 
kle, vsaka  žena,  ki  je  dosegla  približno  starost  20  let  in  zna 
brati,  pisati  ter  nekoliko  računati.  Treba  bi  pač  bilo  zahtevati 
nekoliko  širše  šolske  izobrazbe.    Sicer  pa   tudi   tu  velja  rek. 


da  človek  s  svojo  individualnostjo  po\eHčujc  in  ublažuje  svoj 
poklic,  ali  pa  ga  kvari. 

Pisatelj  teh  vrstic  pozna  babico,  hčerko  umirovljenega 
generalnega  zdravnika  avstrijske  armade.  Po  smrti  svojega 
moža,  češkega  luteranskega  pastorja,  ki  ji  ni  mogel  zapustiti 
nikacega  premoženja,  —  da,  nakopal  ji  je  s  svojo  dolgotrajno 
boleznijo  celo  dolgov  —  posvetila  se  je  babištvu,  da  bi  mogla 
pošteno  odgajati  in  preskrbeti  troje  otrok.  Šolski  tečaj  za 
babice  je  absolvirala  najprej  v  Budapešti  in  potem  še  en- 
krat v  Gradcu.  Da  bi  se  praktično  kar  najpopolnejše  izvež- 
bala,  je  ustanovil  njen  oče  posebno  društvo,  ki  je  revnim  po- 
rodnicam, katere  bi  bile  sicer  brez  vsake  pomoči,  preskrbo- 
valo babiško  pomoč  pri  porodu,  postrežbo  in  hrano  v  otročji 
postelji ,  perilo  za  novorojenca  in  druge  take  potrebščine. 
Delujoča  za  to  društvo,  je  spoznala  vse  strani  svojega  po- 
klica. Cesto  je  bila  po  več  dni  in  noči  sama  pri  kaki  revni 
porodnici  in  je  morala  opravljati  vsa,  tudi  najnavadnejša  opra- 
vila Kmalu  so  jo  jeli  klicati  v  najboljše  rodovine  in  danes 
se  zanjo  trgajo  zdravniki ,  ki  imajo  priporočati  kako  babico, 
in  dame  iz  najekskluzivnejših  krogov.  Akoravno  po  splošni 
in  duševni  izomiki  povsem  dosega  gospe,  katerim  ima  streči, 
akoravno  občujejo  te  z  njo  v  javnosti  in  v  privatnih  krogih 
kakor  z  docela  enakopravno  damo,  je  ostala  v  svojem  po- 
klicu priprosta  in  naravna,  slej  kakor  prej  loti  se  vsakega 
opravila  in  ne  potrebuje  nobene  postrežnice.  Vsak,  kdor  pride 
v  dotiko  ž  njo,  jo  občuduje  in  ji  ostane  hvaležen.  Ta,  gotovo 
zanimivi  slučaj  smo  navedli,  zakaj?  —  Ker  se  tu  kaže  v  da- 
našnjih resnih  časih,  v  katerih  se  mora  celo  ženstvo  boriti  za 
vsakdanji  kruh,  marsikateremu  dekletu,  marsikateri  ženi  pot 
do  poštenega,  častnega  poklica  in  primernega  zaslužka.  Go- 
tovo bi  bil  za  marsikatero  tak  posel  boljši,  zadovoljivejši, 
kakor  pa  da  na  primer  vse  sili  v  učiteljski  stan,  v  katerem 
mora  marsikdo  pri  p!čli,  nedostojni  plači  pogrešati  najprimi- 
tivnejših  potrebščin  olikanega  človeka.  Treba  je,  da  le  jedna 
klubuje  neutemeljenim  in  nerazumljivim  predsodkom  in  da 
pogumno  in  z  vnemo  izvršuje  svoj  poklic  —  njej  in  njenim 
naslednicam  bodo  čast  in  hvalo  vedele  matere  in  s  temi  kmalu 
vse  občinstvo.  Dr.  Demeter  vit.  Blei\veis. 

Ferdo  Šišič,  vojvoda  Hrvoje  Vukčič  Hrvatinič  i 
njegova  doba  (1350—1416).  U  Zagrebu  1902.  Naklada  Ma- 
tice Hrvatske.  To  je  obširno  zgodovinsko  delo  znanstvenega 
značaja.  Pisatelj  pravi  v  predgovoru,    da   se   je   potrudil, 

kako  bi  svoje  delo  spisal  v  kolikor  mogoče  lahkem,  prijetnem 
in  jasnem  slogu.  Priznavamo  mu,  da  je  dosegel  svoj  namen, 
„da  čitatelja  zanima,  a  ne  umara"  —  ali  razume  se,  da  broj 
čitateljev  take  knjige  sploh  ne  bo  posebno  velik;  ti  pa  bodo, 
kolikor  je  nam  mogoče  soditi,  z  užitkom  čitali  enkrat  ta 
odstavek,  drugikrat  drugega.  Poljudne  knjige  v  navadnem 
pomenu  besede  po  mojem  mnenju  pisatelj  niti  ni  nameraval 
—  in  prav  je  storil  —  spisati;  ali  kakor  sploh  pri  takih  delih, 
je  tudi  tukaj  Šišič  izkušal  pripeljati  bralca  na  zeleno  polje 
zanimivosti  s  tem,  da  se  je  namenil  /tisniti  celemu  zgodo- 
vinskemu razmotrivanju  osebnosten  značaj,  ki  tvarja  seveda 
vsako  snov  dojmljivejši,  kakor  pa  če  bi  nam  stopali  dogodki 
pred  oči  le  na  splošnem  časovnem  ozadju,  ali  le  pod  ma- 
gično, v  prvem  trenutku  čarobno,  pozneje  glede  na  vplivnost 
bolj  in  bolj  medlečo  lučjo  kake  splošne  ideje.  Za  tako  oseb- 
nost služi  Šišiču  vojvoda  Hrvoje  Vukčič  Hrvatinič;  izvemo 
pa  po  obsegu,  čemur  se  ni  čuditi,  pravzaprav  več  o  njegovi 
dobi  kakor  o  njem  samem.  Zato  je  prav,  da  se  je  i'  v  naslovu 
namignilo  na  ta  značaj  knjige.  Tako  se  je  dvignil  spis  od 
omejene  biografije  do  strokovnjaške  monografije.  Pisatelj  je 
tako  tudi  najbolje  dosegel  svoj  namen:  ne  odtegniti  knjigi 
zanimivosti.  Saj  vidimo  vrvenje  in  drvenje,  boje  in  državne 
spletke  v  močnih  in  slabih  državah,  vidimo  krepke  in  šibke 

osebnosti,  vse  pa  se  v  toliko  osredotoča  ob  vojvodi  Hrvati- 
ničii,  da  ne  postane  naše  oko  nemirno,  naj  se  včasih  posega 
celo  preko  one  dobe,  ki  si  jo  je  odbral  Šišič. 

Jako  drago  nam  je,  da  nam  pisatelj  povsod  tudi  izpri- 
čuje, odkod  ima  svoje  podatke,  ter  cesto  navaja  doslovno 
svoje  izvirnike.  To  svedoči,  da  se  gibljemo  na  trdnih  tleh; 
poglavitno  je  to  pri  zgodovinskem  spisu,  zlasti  iz  dobe,  ki 
si  jo  po  kakih  predsodkili  niotrilec  prelahko  razlaga  docela 
krivo;  v  tej  knjigi  med  čitanjem  teksta  radi  pogledamo  tja 
zadaj  med  .bilješke",  kjer  stoje  zbrani  viri,  pisani  v  raznih 
jezikih. 

Izmed  najburnejših  in  najusodnejših  časov  na  slovan- 
skem jugu  so  oni,  kojih  višek  nam  predočuje  ta  knjiga,  burni 
in  zato  zanimivi.  To  so  ona  leta  od  1350 — 1816  po  Kr.  Pri- 
pravljal se  je  velikanski  polom,  čegar  posledice  še  do  današ- 
njega dne  niso  izginile.  Bile  so  tam  na  jugu  slovanske 
države,  ali  nesložne  med  seboj  in  trhle  v  upravi,  stalo  je  še 
bizantinsko  cesarstvo,  ali  pojemalo  je,  na  zapadu  so  prežah 
Benečani,  na  severu  so  gospodovali  nemški  cesarji  in  ogrski 
kralji,  na  lasten  račun  so  spletkarili  še  razni  mogotniki, 
kakor  celjski  grofje,  vse  pa  je  navdajal  s  strahom  orkan,  bli- 
žajoč se  od  iztoka :  turški  polumesec,  ki  so  ga  z  drzno  hra- 
brostjo pomikali  bolj  in  bolj  proti  zapadnemu  krščanstvu  ju- 
naški sultani.  Pa  kaj  bi  govoril  mnogo:  središče  te  dobe  za- 
vzema .Kosovo"  —  s  tem  je  povedano  dovolj  za  pomemb- 
nost in  burnost  te  epohe.  —  Zanimivo  je,  kar  pravi  Šišič  na 
podlagi  listine  cesarja  2igmunda  od  7.  jun.  1389  na  str.  75 
o  Vuku  Brankoviču,  ki  ga  poznajo  narodne  pesmi  kot  črnega 
izdajalca  na  Kosovem.  O  njem  trdi  Sišič,  da  je  postal  izda- 
jalec šele  po  kosovski  bitki:  .Narod  obično  smatra  Vuka 
Brankoviča  izdajicom  Kosovskom,  no  u  istini  on  je  to  bio 
tek  nakon  Vidovdana  od  god.  1389;  jer  kad  je  Žigmund, 
opazivši  srpsku  nevolju,  odlučio,  da  je  još  i  poveča  s  v  o  j  o  m 
provalom,  o  n  d  a  mu  je  kod  toga  posla,  i  ako  ne  izravno,  a 
svakako  neizravno  pomogao  \uk  Brankovič  tirne,  što  se  nije 
pridružio  Sijepanu  Lazareviču,  sinu  in  nasledniku  kneza  La- 
zarja, na  obranu  otadžbine". 

\"  tej  dobi,  zlasti  v  prvih  letih  15.  stoletja  je  bil  iz- 
med najuplivnejših  osebna  slovanskem  jugozapadu  .spljetški 
herceg",  Hrvoje  \ukčič  Hrvatinič.  —  Skrbno  zabeležuje  pi- 
satelj vsako  njegovo  kretnjo;  ,u  njegovoj  su  se  ruci  za  pu- 
nih  dvodesetak  godina  sastajale  sve  niti  bosanske  spoljašnje 
i  unutarnje  politike".  —  V  podrobnosti  tu  ne  moremo  po- 
segati. Le  to  naj  še  pripomnimo,  da  so  knjigi  pridejani  štirje 
rodoslovni  listi,  nadalje  zemljevid  .Donjili  Krajev",  domovja 
Hrvatiničev,  to  je  porečja  gornjega  in  srednjega  Vrbasa  ter 
(pritoka  Une)  in  naposled  tloris  bitke  pri  \ikopolju  (25.  sept. 
I.  1396).  Dr.  Jos.  Tominšek. 

Srbski  književni  in  naučni  list  „Kolo"  v  Belem- 
gradu  je  prinesel  v  9.  zvezku  \".  knjige  temeljito  in  vele- 
simpatično  študijo  o  človeku  in  pisatelju  Simonu  Rutarju 
iz  peresa  prof.  Rajka  Peruška.  Isti  list  je  prinesel  v  srbski 
transskripciji  romanco  .Kraljevič  Marko",  ki  jo  je  objavil  v 
.Slovanu"  (zv.  4.)  naš  pesnik  -A.  Aškerc. 

Otttiv  „iVlaIy  slovnik  naučny".  Ravnokar  je  pričela 
izhajati  v  založbi  podjetne  praške  tvrdke  J.  Otto  važna  in 
praktična  publikacija  z  navedenim  naslovom,  ki  bo,  kolikor 
le  možno,  s  kratkimi  in  jedernatimi  podatki  izčrpavala  naj- 
važnejša gesla  velike,  sijajne  izdaje  ,Ottovega  Naučnega 
Slovarja".  Slovar  izide  samo  v  dveh  delih,  tako  da  bo 
tudi  manj  premožnim  slojem  omogočeno,  nabaviti  si  delo, 
čegar  pomen  in  važnost  za  urno  in  zanesljivo  informacijo 
sta  očitna.  Uredništvu  načeluje  sloveči  pisatelj  F.  A.  Subert 
in  to  zadošča  za  priporočilo.  Knjiga  ima  za  slovanske  pisa- 
telje in  žurnaliste  največjo  praktično  vrednost. 


Gabrieia  Preissova:  M4ky  v  žitč.  (Maki  v  žitu). 
Štiri  novelice.  Založilo  društvo  Maj.  Cena  2  K.  —  Pisateljica 
P.  je  dovolj  znana  slovenskemu  čitateljstvu.  Nekaj  njenih 
spisov,  ki  jim  je  zajela  snov  iz  življenja  Slovencev,  je  pre- 
vedeno na  slovenščino.  Tudi  osebe  sedanjih  povestic  so  živele 
pri  nas.  Prvi  dve  novelici  —  .Lukova  nejtžžši  cesta" 
(Lukova  najtežavnejša  pot)  in  .Planč"  (Tepka)  —  končata 
žalostno.  Avtorki  nekam  ugaja ,  kadar  se  kdo  vrže  v  vodo 
radi  sramote,  ki  ga  je  zadela,  ali  kadar  koga,  ki  se  morda 
brezupno  trapi,  reši  nagla  smrt.  Najbolj  se  omili  novelica 
.Labuti  pisen"  (Labudja  pesem).  V  njej  se  pripoveduje 
o  črevljarju  Kajtu,  ki  je  na  majhnih  nožicah  Obirove  Stazice 
zagledal  lepe,  mestnoukrojene  čreveljčke.  To  je  v  njem  obu- 
dilo željo,  da  izdela  tudi  kaj  enako  nežnega,  privlačnega  in 
okusnega.  Zato  se  je  skril  pred  ljudmi  v  svojo  kamrico  ter 
ondi  poizkušal  in  poizkušal,  dokler  se  mu  ni  želja  uresni- 
čila. Toda  zdaj  si  je  vtepel  v  glavo  misel,  da  so  lepo  izde- 
lani njego\i  čreveljčki  pravzaprav  obsodba  vsega  njegovega 
dosedanjega  dolgoletnega  dela,  in  Kajta  zaluči  čreveljčke  v 
jezero  ter  postane  ogljar.  V  njegovem  opisanem  značaju  so 
izvrstno  očrtane  muke  vsakega  ustvarjajočega  in  iskajočega 
človeka,  ki  na  koncu  svojega  dela  zaznava,  da  so  ga  drugi 
že  prehiteli,  nadkrilili  in  odrinili.  —  V  novelici  .Srpnova 
idilka"  (Poletna  idilica)  pripoveduje  Preissova,  kako  je  ne- 
koč na  Koroškem  naprosila  gostilničarko  Rahnikovo,  da  se 
usmili  pohajkujočih  godcev  ter  jih  vzame  pod  streho.  Toda 
že  naslednji  dan  se  je  uverila  o  njihovi  nepoštenosti.  Idilica 
nima  pravzaprav  nič  posebnega  v  sebi,  ali  ilustrira  značilno 
tako  značaj  cele  knjige,  kakor  sploli  pisateljičino  naziranje  o 
svetu  in  ljudeh.  Enako,  kakor  do  svojih  godcev,  se  vede  pi- 
sateljica do  vseh  svojih  naslikanih  oseb  —  protežira  jih  in 
krasi,  ker  jih  globokejše  ne  pozna  ali  poznati  noče.  Knjiga 
gospe  Preissove  kakor  vobče  vse,  kar  je  doslej  napisala,  ima 
oplemenujoč  smoter  in  olikajoč  vpliv.  Po  njenih  povestih  je 
razhto  toli  gorke  dobrote,  toli  mehke  odkritosrčnosti  in  sim- 
patije. Preissova  si  ne  more  niti  misliti,  niti  predočiti  kakega 
hudega,  podlega,  propalega  človeka.  Pozna  samo  docela  vrle, 
ljubke  in  ljubezni  vredne  ljudi.  Vse  ji  ugaja  na  njih,  vse  je 
lepo  in  mično,  ali  vsaj  genljivo  in  opravičljivo.  Knjigo  pripo- 
ročamo Slovencem,  ker  toli  simpatično  opisuje  Slovence.     Z.  A. 

Dr.  K.  Ostaszewski-Baranski:  Z  nad  Drawy,  Sawy 
i  Soczy.  L\vo\v.  Z  drukarni  M.  Schmitta  i  spotki.  1903. 
Str.  207.  Evo  krasnega  sadu  shoda  slovanskih  časnikarjev 
I.  1902  v  Ljubljani !  Plodoviti,  za  avstrijske  slovanske  rodove 
prezaslužni  poljski  pisatelj  m  časnikar  dr.  K.  Ostaszevvski- 
Baranski  je  napisal  novo  znamenito  knjigo  in  sicer  to  pot  s 
svojega  potovanja  po  Štajerskem,  Koroškem,  Kranj- 
skem in  Primorskem.  Pisatelj  podaja  na  temelju  zgodo- 
vinskih in  najnovejših  virov  jasno  shko  političnih,  socialnih 
in  kulturnih  razmer  v  vseh  štirih  slovenskih  deželah  ter 
popisuje  živahno  in  s  simpatično  gorkoto  najznamenitejše 
kraje  od  Dunaja  do  Trsta,  Gorice  in  Celovca.  V  vseh 
večjih  in  zanimivejših  mestih,  trgih  in  zgodovinsko  ali  na- 
rodno važnejših  krajih  se  ustavlja  ter  jih  opisuje  s  historič- 
nega, turistovskega  ali  občeprosvetnega  stališča.  Knjiga  je 
torej  izborno  informativno  literarno  delo,  ki  ima  zlasti  za 
poljske  posetnike  naših  dežel  in  pa  za  poljsko  žurnahstiko 
neprecenljivo  vrednost.  Uvodno  opisuje  uspehe  in  sadove 
dosedanjih  slovanskih  časnikarskih  shodov  ter  prehaja  na 
shod  ljubljanski.  Od  Sevemika  nadalje  popisuje  Gradec, 
Marija  Celje,  Bruck,  Ljubno,  Goess,  dolino  Mure  z  njenimi 
gradovi  in  letovišči ;  nato  slika  zgodovino  in  sedanje  politične 
razmere  Spodnje  Štajerske,  Maribora  in  Celja,  podaja  obris 
literarnega  delovanja  Slomšeka,  Mklošiča,  Aškerca,  Vošnjaka 
i.    dr.    ter   opisuje   štajersko   narodno   življenje   na   kmetih. 

Odtod  prehaja  na  zgodovino  in  na  sedanji  kultiirnopolitični 
in  narodni  položaj  na  Korošl<em,  opisuje  slovensl<e  običaje 
Korošcev  srednjega  in  novega  veka  ter  slika  naravne  lepote 
Beljaka,  Celovca,  Vrbskega  jezera,  Ziljske  doline  in  raznih 
zanimivih  manjših  krajev  dežele.  Največji  del  knjige  je  po- 
svečen Kranjski  in  shodu  slovanskih  žurnalistov  v  Ljubljani. 
Pisatelj  podaja  obširen  popis  Gorenjske  in  Notranjske,  očrtava 
na  kratko  razmere  na  Dolenjskem  ter  opisuje  literarne  uspehe 
glavnih  kranjskih,  slovenskih  in  tudi  nemškili  pisateljev, 
poetov,  beletristov-prozaistov,  dramatikov  in  znanstvenikov. 
Posebej  je  opisan  izlet  v  Vintgar  in  na  Bled  ter  v  Postojno. 
Povsod  je  napisal  avtor  tudi  kratke  historične  podatke. 
Končno  očrtava  pisatelj  Primorsko,  predvsem  Trst,  Pulj  in 
Gorico.  Že  iz  tega  kratkega  referata  o  vsebini  te  knjige  je 
razvidno,  da  je  znal  dr.  Ostaszesvski-Barariski  obvladati  veli- 
kansko materijo  ter  jo  obdelati  "z  vseh  strani  dovolj  temeljito, 
vseskoz  pa  zanimivo,  s  toplim  navdušenjem  in  s  feljetonistovsko 
eleganco.  Naši  politični  in  kulturni  boji  so  mu  znani  do 
malenkosti  natančno,  naše  okraje  je  opisal  s  poetskim  zanosom, 
sestavil  z  izredno  spretnostjo  sliko  o  slovenski  duši,  ki  se 
razkriva  v  narodnih  šegah,  izrekih  in  popevkali  ter  podal 
jasen   pregled   naših  prosvetnih,    zlasti    umetniških    uspehih. 


GROF  KAREL  SNOILSKV. 


Dr.  K.  Ostasze\vski-Baranski  si  je  pridobil  s  tem  delom  za 
poznanje  slovenskih  dežel  in  njih  naroda  največjih  zaslug, 
zato  smo  mu  za  njegovo  krasno  knjigo  iz  dna  svoje  duše 
hvaležni.  Ta  knjiga  nam  mora  donašati  z  vseslovanskega 
stahšča  največjo  korist,  saj  opozarja  brate  Poljake  na  naravne 
krasote  slovenske  domovine,  jim  razkriva  naše  težnje  in  cilje 
ter  nas  tako  tesnejše  privezuje  na  severne  Slovane,  s  katerimi 
tvorimo  eno,  veliko  in  mogočno  družino.  O. 

■f  Grof  Karel  Snoilsky.  .Slovan"  prinaša  v  tej  šte- 
vilki podobo  švedskega  pesnika,  ki  je  bil  do  leta  1898.  Slo- 
vencem še  čisto  neznan.  Grof  K.  Snoilsky,  ki  je  umrl  dne 
19.  maja  t.  1.  v  Stockholmu,  je  bil  največji  švedski 
pesnik  starejše  generacije;  z  ozirom  na  snovi,  ki 
jih  je  izbiral  svojim  lirskim  in  epskim  pesnitvam  ter  z 
ozirom  na  pesniški  zanos  in  žar,  pa  je  bil  po  sodbi  švedskih 
kritikov  brez  jigovora  najnarodnejši  in  najpatriotičnejši  poet 
švedski. 

In  pradedje  Snoilskega  so  bili  Slovenci! 
L.   1898  v  jeseni  mi  je  bil  odkril   to  zanimivo   novico 
sedanji  tajnik  Nobelove  biblioteke  pri  Švedski  akademiji  zna- 
nosti, g.  Alfred  Jensen,   znani  slavofil  in  slavist,   pesnik  in 
avtor  dragocenih  knjig  o  Slovanih,  ki  je  že  izdal  antologije 
skoraj  iz  vseh  slovanskih  poezij,  tudi  iz 
'  ■  '•■{       slovenske.  Obrnil  sem  se  bil  tačas  na  sa- 
mega Snoilskega,  da  mi  kaj  pove  o  svo- 
jem slovenskem   pokolenju,   in    kar  sem 
bil    izvedel ,    o   tem    sem    bil   napisal   v 
.Ljublj.  Zvonu"  1.  1898  tri  članke. 

Snoilskv  je  z  nekakim  ponosom,  ki 
ga  more  imeti  samo  globoko  izobražen 
človek  plemenitega  srca ,  poudarjal ,  da 
so  bili  njegovi  predniki  slovenski  prote- 
stantovski  predikanti  Snoilsheki,  ki  so 
morali  v  16.  stoletju  pred  protireforma- 
torji  bežati  s  Kranjskega  na  Nemško  in 
dalje  v  Skandinavijo.  Familija  Snoilskega, 
ki  je  štela  med  svojimi  člani  odlične  može, 
med  njimi  jednega  admirala,  kakor  mi  je 
trdil  rajni  pokojnik,  je  hranila  listine  in 
tradicijo,  ki  so  kazale  na  slovenski  izvor 
Snoilskih.  Končnico  ,sky",  ki  se  nahaja 
pri  slovenskih  osebnih  imenih  le  pored- 
koma ,  si  je  bil  prilastil  jeden  Snoilšek 
(Znojilšek),  čigar  dom  je  stal  nekje  blizu 
Kamnika,  šele  pri  imatrikulaciji  na  \vittem- 
berški  univerzi. 

Kako  živo  je  nosil  pokojni  švedski 
pesnik  Snoilsky  v  svoji  zavesti  slovenski 
izvor  svoje  krvi,  priča  nam  najbolje 
neka  popotna  pesem,  posvečena  Ljub- 
ljani. V  tej  pesmi  pravi  naravnost,  da 
izliaja  iz  Ljubljane  —  t.  j.  s  Kranjskega 
—  njegov  rod  in  pa  njegovo  ime  ! 

Ta  slavni,  sedaj  preminuli  skandinav- 
ski pisatelj  je  bil  torej  nekak  duševni 
most  med  nami  in  med  Švedi.  Zato  se 
pač  spodobi,  da  se  ga  spominjamo  tudi 
sedaj  ob  smrti  njegovi. 

Grof  Snoilsky  je  bil  nekaj  časa  v  di- 
plomatski službi  v  Parizu  in  drugod,  zad- 
nja leta  pa  je  bil  državni  bibliotekar. 
Bil  je  tudi  član  švedske  akademije  zna- 
nosti, visokospoštovan  pri  vseh  slojih 
švedske  družbe  zaradi  svojih  duševnih 
sposobnosti  in  značajnosti.  Posebno  ga  je 

odlikoval  kralj  Oskar,  ki  je  sam  pesnik.  Izdal  je  več  zbor- 
nikov pouzij.  Našega  narečja  seveda  ni  znal,  pač  pa  je  raz- 
umel nekoliko  ruski. 

Ko  je  praznoval  pred  dvema  letoma  svojo  šestdeset- 
letnico,  častital  mu  je  gospod  župan  ljubljanski  v  imenu 
slovenskega  naroda,  kar  ga  je  bilo  tako  razveselilo,  da  je 
poslal  za  magistratno  knjižnico  zvezek  svojih  poezij  .Švedske 
slike".  Pisec  tega  nekrologa  pa  mu  je  bil  poslal  takrat  nekaj 
slovenskih  verzov,  ki  mu  jih  je  prijatelj  Jensen  prevedel  na 
švedski  jezik  tudi  v  stihih.  (Ulej  stran  240.) 

Pogreb  Snoilskega  je  bil  veličasten.  Ves  švedski  narod 
je  žaloval  v  duhu  na  njegovi  gomili.  Najuglednejši  švedski 
časniki  so  bili  prinesli  obširne  nekrologe.  V  imenu  Ljubljane 
in  v  imenu  Slovencev  je  bil  izrazil  gospod  župan  ljubljanski 
županu  stockholmskemu  v  ruskem  jeziku  iskreno  sožalje  ob 
povodu  izgube  tako  odličnega  pesnika. 

Vječnaja  pamjat  Snoilskemu  tudi  med  našim  narodom, 
iz  katerega  je  bil  izšel!  A.  Aškerc. 

GLEDALIŠČE  IN  GLASBA. 

češke  izvirne  drame.  Jaroslav  Horskv  je  spisal 
tendenčno  dramo  .Ztracene  duše",  ki  se  je  igrala  v  Pi- 
štekovem  gledališču  v  Vinohradih.  To  gledališče  goji  v  prvi 
vrsti  izvirno  češko  dramatiko  in  je  vzgojilo  že  mnogo  odličnih 
dramatskih  pisateljev.  Drama  Morskega  ima  socialno  idejo 
in  biča  neusmiljenost  moderne  družbe,  ki  ne  pušča  vstati 
nesrečnežu,  ki  se  je  spotaknil  enkrat  in  padel.  Pištekovo 
gledališče  je  uprizorilo  predkratkim  tudi  Satalickega  narodno 
dramo  ,  V  a  c  1  a  v  B  e  n  e  š-T  f  e  b  i  z  s  k  v " .  Junak  igre  je  slavni 
češki  pisatelj  Beneš-Tfebizsky,  plamteč  patrijot  —  duhovnik. 
V  .Narodnem  gledališču"  v  Pragi  pa  so  te  dni  igrah  Hilber- 
tovo  zgodovinsko  dramo  .Falkenštejn".  Hilbert  je  spisal 
doslej  drame  .Vina',  ,0  boha'  in  .Psancv"  ter  uživa  ugled 
najizvirnejšega  modernega  češkega  dramatika.  —  Brnsko 
češko  gledališče  je  v  minoli  sezoni  uprizorilo  sledeče  nove 
izvirne  drame:  Hladikovo  .Zavrat",  Kepkove-Novotne 
.Finale",  Mattušove  ,Viny",  K.  V.  Prokopa  .Kralčasu", 
Sokola-Tume  .S  o  učit"  in  Steffena  .Ur  val  k  ve  t,  než 
rozpučel'. 

Novi  akordi.  Zbornik  za  vokalno  in  instrumentalno 
glasbo,  urejuje  dr.  G.  Krek.  V  6.  številki  prinaša:  .Dve 
fugeti',  uglasbil  dr.  B.  Ipa  vec  (Gradec).  Druga  fugeta  je  vsied 
markantnejšega  temata  boljša,  kontrapunktistično  bolj  zani- 
miva. Za  glasbenika  imajo  take  vaje  po  svoji  vrednosti  še 
nekaj  zanimanja,  za  večino  naročnikov  pa  menda  ne,  tem 
manj,  ako  niso  na  orgijah  lahko  izvedljive. 

Krasen  mešan  zbor  je  uglasbil  K.  Hoffmeister 
(Praga):  ,Ko  zaspal  bom  v  smrti . . ."  besede  I.  Jesenka;  vele- 
efektna  skladba  v  harmoničnem .  modulatoričnem,  ritmičnem 
in  melodičnem  oziru.  Nenavaden  ritem  jej  daje  veličasten 
značaj,  ki  je  tudi  melodično  izborno  slikan,  konec  je  blesteč, 
čustva  poln. 

I.  Prochazkova  skladba  .0  ljubica",  besede  O.  Zu- 
pančiča, za  en  glas  in  klavir,  se  odlikuje  po  njemu  lastni 
gracijozni  melodiji  in  vsekdar  izvirnem,  pesmi  primernem  kla- 
virskem spremljevanju.  Srednji  odstavek  je  posebno  lep,  tri- 
jole  v  spremljevanju  se  kaj  lepo  prilegajo. 

.Kadrilja"  dr.  G.  Ipavca  (Gradec)  je  v  nekaterih 
točkah  prav  prijetna,  za  klavir  lahka.  Dobrih  plesnih  komadov 
imamo  malo;  tedaj  dobrodošli! 

.Zvečer",  besede  Aleksandrova,  uglasbil  dr.  G.  Krek 
za  mešani  zbor,  je  blagoglasna  skladba,  ki  zahteva  najfinej- 
šega predavanja.  Onih  pet  zaporednih  sforzato  in  efektni  ne- 
navadni konec  jej  dajejo  poseben  znak  izvirnosti. 


Izvrstna  klavirska  točka  je  .Narodna"  —  .Pobiči  mi 
po  cest'  gredo "  od  R.  Savina  (Praga).  Lepi,  mili  me- 
lodiji se  umetno  krasno  spremljevanje  dobro  prilega.  Čim- 
večkrat  jo  slišiš  ali  igraš,  tem  ljubša,  tem  lepša  se  ti  zdi; 
taki  komadi  so  prav  dobrodošli. 

S  skladbo  za  glas  in  klavir  .Na  tvoje  zdravje,  Berta" 
(besede  O.  Zupančič)  dokazal  je  dr.  G.  Krek,  da  se  prav 
dobro  razume  na  krepke  glasbene  dramatične  izraze,  odli- 
kujoč  se  z  izborno  deklamacijo,  zdravo,  ne  mehkužno  in  iz- 
virno melodiko.  Le  tako  naprej  do  —  opere! 

S  to  številko  so  dovršili  Novi  akordi  drugi  letnik. 
Da  je  ta  izborno  urejevani  glasbeni  list  za  našo  glasbo  ne- 
precenljive vrednosti,  mora  priznati  vsakdo.  Napredek  je  oči- 
viden  in  nepričakovano  velik.  Osobito  solo-spevi  in  več  zborov 
priča,  da  ne  zaostajamo  za  moderno  glasbo,  ampak  častno 
ž  njo  korakamo  in  napredujemo.  Večina  naših  pevskih  in 
drugih  društev  se  sicer  dosedaj  še  premalo  zaveda  tega 
napredka  in  so  novejše  skladbe  bele  vrane  na  njih  koncertnih 
vzporedih,  vendar  bodo  morala  vsaj  znamenitejša  taka  dru- 
štva ta  napredek  vpoštevati,  ako  hočejo  imeti  izobraženo  ob- 
činstvo za  poslušalca,  in  ako  se  s  postaranimi  pesmimi  nočejo 
popolnoma  izpeti  in  poslušalce  naveličati.  Nove  akorde  pod- 
piraj kot  naročnik  vsak  zaveden  Slovenec  in  Slovenka,  ki 
ljubi  in  goji  glasbo.  Izhajajo  šestkrat  na  leto  pri  založniku 
L.  Sch\ventnerju  v  Ljubljani ;  cena  za  vse  leto  8  kron.      A. 

UMETNOST. 

Manesova  razstava.  Društvo  upodabljajočih  umetnikov 
.Mane  S"  je  otvorilo  v  Pragi  dne  1.  junija  razstavo  slik 
nepozabnega  genialnega  Jožefa  Manesa,  ki  je  dal  društ\'u 
ime.  Od  mojstrove  smrti  je  to  pr\MČ,  kar  bo  javnost  ocenjala 
Manesovo  delavnost  na  lastnih  njegovih  delih.  Pri  Čehih 
ni  popularnejšega  imena  v  novodobni  umetnosti,  kakor  je 
M  a  n  e  s  o  \-  o  in  vendar  poznajo  njegove  umotvore  kvečjem.u 
le  njegovi  bližnji  prijatelji  in  čestilci.  Mi  le  želimo,  da  bi 
se  našlo  tudi  pri  nas  veliko  slovenskih  Manesov! 

Jubilej  II.  J.  Ržpina  in  Vas.  D.  Poienova.  Predkratkim 
je  slavila  ruska  žurnalistika  200  letnico,  odkar  je  izšel  v 
Moskvi  prvi  ruski  časopis.  Obenem  sta  slavila  dva  najslav- 
nejša, svetovno  poznana  ruska  slikarja,  Repin  in  Polčnov 
štiridesetletnico,  odkar  sta  se  z  večjimi  svojimi  deli  proslavila 
pred  ruskim  narodom.  Repin  je  sin  ubogega  kozaškega  kmeta, 
Polenova  oče  pa  je  bil  upliven  ruski  aristokrat.  Mladeniča 
sta  stopila  hkratu  v  petrograjsko  slikarsko  akademijo  ter 
poslej  kot  prijatelja  dosezala  s  svojimi  umotvori  večji  in  večji 
ugled.  Genialna  Rusa  prištevajo  danes  k  pnitn  svetovnim 
umetnikom. 

TEHNIKA. 

Artemievov  način  izoliranja  proti  elektriškemu 
toku.  \'sakomur  je  znano,  da  škoduje  elektriški  tok,  ako  je 
črez  mejo  napet,  človeškemu  telesu.  Pri  gotovi  napetosti  more 
močni  elektriški  tok  človeka  celo  usmrtiti.  Ker  imamo  torej 
v  večjih  mestih  vpeljane  elektriške  cestne  železnice,  visi  vedno 
nad  našimi  glavami  tak  Damoklejev  meč  v  obliki  tokovodne 
žice  nad  cestnoželezničnim  tirom.  Ako  se  ta  žica  utrga  in 
prideš  ž  njo  v  neposredno  dotiko,  te  sicer  ta  elektriški  tok, 
ki  se  rabi  v  moči  okroglo  500  voltov,  naravnost  ne  ubije,  a 
more  ti  napraviti  tako  velike  opekline  na  celem  telesu,  da 
umreš  vsled  teh  v  največjih  bolečinah.  Taki  nesrečni  slučaji 
so  se  dogajali  v  prvem  času  električnih  cestnih  železnic. 
Sedaj  je  občinstvo  že  poučeno,  in  se  ne  dotika  utrganih,  na 
tla  padlih  bakrenih  žic.   Tudi  pa  se  kaj  takega  zgodi  malo- 

kdaj,  ker  se  že  z  ozirom  na  to  nevarnost  dimenzionira  prerez 
žice  toli  močne,  da  se  žica  ne  pretrga  tako  hitro.  Sploh  ne 
norijo  te  žice  za  obCinstvo  prevelike  nevarnosti,  če  pomislimo, 
da  se  jim  vsakdo  lahko  izogne. 

Vse  drugače  se  pa  godi  onim.  ki  so  nastavljeni  v 
velikih,  modemih  tovarnah  z  električnim  nagonom !  Tu  se 
ne  more  nikdo  izogibati,  marveč  treba  se  tu  pa  tam  dotikati 
strojev  na  določenih  mestih,  pri  katerih  pa  ni  izključeno,  da 
ne  bi  bili  slučajno  napolnjeni  z  elektriko. 

Treba  tedaj,  da  se  dotična  oseba  izolira  od  nevarnega 
toka.  Navadno  se  rabi  proževina  (kavčuk).  A  v  modernih 
tvomicah  se  rabijo  tako  močni  električni  toki,  da  tudi  pro- 
ževina ne  zadošča  več  ali  pa  bi  se  morale  dati  delavcu  zelo 
debele  proževinaste  rokovice.  Potem  bi  prsti  seveda  ne  bili 
več  gibčni  in  bi  bilo  vsako  delo  z  rokami  izključeno. 

Profesor  Artemiev  iz  Kijeva  je  iznašel  drug  način 
izolatorjev.  Uporablja  namreč  znano  prikazen  elektriškega 
toka,  da  se  isti  razprostira  vedno  le  na  površju  dotičnega 
vodiča,  ne  pa  tudi  v  njega  notranjih  delih.  Le  pri  elektriških 
tokih,  ki  teko  zelo  počasi  in  dolgo,  je  opaziti,  da  napolnijo 
ves  prerez  vodiča. 

Artemiev  si  je  dal  napraviti  obleko  iz  bakrene  tka- 
nine, tedaj  plašč  s  kukalico  in  pajčolanom  pred  obrazom 
tako,  da  je  bil  popolnoma  obdan  z  bakreno  mrežo.  Ta  obleka 
je  tehtala  le  dva  kilograma.  Postavil  se  je  tako  oblečen  med 
dve  žici,  kateri  sta  vodili  tok  v  napetosti  150.000  voltov. 
Iskre  so  švigale  semtertja,  in  se  je  elektrika  razprostirala  po 
celi  bakreni  obleki.  Tok  te  napetosti  bi  ubil  brezdvomno  vsa- 
kega človeka,  kdor  bi  ne  bil  osamljen,  a  Artemievu,  ki  je 
stal  v  švigajočih  iskrah,  kakor  v  ognju,  se  ni  zgodilo  niti 
najmanjše  zlo. 

Ta  eksperiment  je  napravil  ruski  profesor  v  berolin- 
skem  elektrotehniškem  društvu  in  ž  njim  pokazal  pot  za  na- 
pravo novih  izolatorjev  za  človeško  telo  in  to  ne  iz  ne- 
vodečih  tvarin,  marveč  prav  nasprotno  iz  tvarin,  ki  so  vodiči 
elektriškega  toka  par  e.\cellence,  n.  pr.  iz  bakra.       Ing.  J.  F. 

RAZNOTEROSTI. 

„Zavef  dra.  Františka  Riegra".  Pisateljsko  društvo 
,Maj"  je  založilo  in  izdalo  v  krasni,  monumentalni  opremi 
fotografirano  Riegrovo  oporoko,  ki  je  dostojna  in  vredna 
velike  in  pomenljive  zadnje  izjave  češkega  patrijarha.  Čehi 
so  si  svesti  tega,  kako  dalekosežnega  pomena  je  za  češki 
narod  očetovska,  iskrena  in  svarilna  poslovitev  Riegrova, 
ki  je  izzvala  in  povzročila,  ko  se  je  prvič  prijavila  ob  Rieg- 
rovi  smrti,  zaradi  svoje  vsebine  in  odkritosrčnosti  globok, 
neizbrisen  dojem.  Publikacijo  krasi  Riegrova  slika,  posneta 
po  najboljšem  Riegrovem  portretu  mojstra  Maksa  Šva- 
binskega,  ki  jO  hrani  Riegrova  hči,  gospa  Libuša  Bra- 
tova. Najzvestejši  prijatelj  Riegrov,  dr  Karol  Mattuš,  je 
napisal  k  oporoki  vvodni  članek,  presednik  društva  »Maj", 
sloveči  pesnik  Vrchlicky,  je  spesnil  želje,  da 'Riegrova  opo- 
roka roma  v  češka  mesta,  vasi  in  hišice,  pagovor  je  zložil 
dr.  R.  J.  Kronbauer.  Publikacija  že  po  svoji  zunanjosti  kaže 
svojo  važnost  in  pomen.  Kar  je  Rieger  v  svojih  zadnjih 
trenotkih  napisal  svojemu  dragemu  narodu  v  slovo,  to  se  je 
po  vsi  pravici  poimenovalo  njegov  narodni  testament.  .Vdol- 
bite  Riegrovo  oporoko  v  metalne  plošče!"  je  donel  glas 
po  vseh  čeških  planjavah  v  trenotku,  ko  je  vehki  Rieger 
počival  na  mrtvaškem  odru  v  Panteonu.  ,V  medene  plošče 
svojih  duš  in  svojih  src  si  jo  zapiši,  v  svoja  srca  si  jo  vkleši, 
češko  ljudstvo!"  je  odmevalo  po  čeških  časnikih  brez  razločka 
politične  barve,  ,da  se  nikdar  ne  izbrišejo  zlati  opomini  tvo- 
jega velikega  sina,  da  jih  ne  zaraste  mah  pozabljenja.  da  so 


ti  vedno  pred  očmi,  da  ti  sijejo  tako  na  veselo  kakor  na 
trnjevo  pot  ter  da  te  zanesljivo  spremljajo  in  ti  zvesto  sve- 
tujejo v  važnih  in  odločilnih  trenotkili!' 

Riegrova  oporoka  je  postala  narodov  evangelij,  ona 
pa  je  tudi  Riegrov  monument,  ki  si  ga  je  zgradil  v  srcu 
češkega  naroda.  Tako,  kakor  je  vzniknila  iz  njegove  preskrbne 
duše  za  blagor  češkega  naroda  in  kakor  jo  je  napisal ,  v  isti 
obliki  in  podobi  roma  med  narod  Z.  A. 

Vseslovanska  razstava  v  Peterburgu.  Zanimanje  za 
vseslovansko  razstavo  je  po  vsem  slovanskem  svetu  čim 
dalje  večje.  Kaže  se  celo  toliko  stremljenje  in  delovanje  za 
to  razstavo,  da  bo  treba  dodati  še  dokaj  prostora.  Ker  ni 
možno  do  določenega  časa  vseh  ogromnih  priprav  izvršiti, 
je  sklenil  centralni  odbor  preložiti  razstavo  do  leta  1905 
(april  —  oktober)  ter  jej  odkazati  prostranejše  kraje,  zlasti 
Marsovo  polje,  Letni  vrt  in  ako  bo  treba,  tudi  Mihajlovskij 
vrt  in  svobodne  prostore  na  drugem  bregu  Neve.  Hkratu  se 
je  obrnil  peterburški  odbor  do  vseh  slovanskih  pripravljalnih 
odborov,  naj  mu  javijo,  kolik  in  kakšen  prostor  potrebujejo 
za  svoje  oddelke,  ker  se  bodo  izvršili  potem  načrti  razstave, 
ki  se  razpošljejo  pomladi  1.  1904. 

NAŠE  SLIKE. 

Zajcev  atelier.  Tu  imamo  jasen  pogled  v  delavnico 
našega  kiparja  —  Zajca.  Na  visokem  odru  stoji  in  dovršuje 
.Muzo  za  Prešernov  spomenik.  Na  stojalu  tik  odra 
je  Zajčevo  najnovejše  delo;  relief  t  Prašni  kerj  a;  poleg 
tega  na  stojalu  elegantna  umetno -obrtna  figura  egipčan- 
ske krotilke  kač,  katere  glava  je  električna  žarnica.  Tik 
stopnic  stoji  osnutek  za  spomenik  .Deutschmeistrov", 
poleg  tega  osnutek  Prešernovega  spomenika:  poet  in 
nad  njim  muza.  Pesnik  bode  stal  na  skalovitem  podnožju,  ki 
ga  pri  tem  osnutku  ni  videti.  Spredaj  na  desni  je  relief 
,Ribič"  za  Prešernov  spomenik.  Na  levi  strani  —  tik 
belega  slamnika  —  je  stala  Prešernova  soha,  ki  se  na  tej 
sliki  ne  vidi,  ker  je  že  v  livarni.  —  Ivan  Zajec:  Krotllka 
kač.  To  fino  delo  je  izvršil  umetnik  po  naročilu  Kruppove 
livarne.  —  Ivana  Kobilčeva:  Študija.  —  Ivan  Zajec: 
Prestrašeni  satir.  Ta  krasni,  življenja  polni  kip  je  v  dežel- 
nem muzeju  kranjskem.  —  R.  Auer:  Panneau.  Dekorativna 
slika  hrvatskega  slikarja,  ki  živi  sedaj  v  Ameriki.  —  Srečko 
Magolič:  Idila  s  Posavja.  Slika  kaže  tih  kotiček,  kjer  se 
zabavata  po  mirni  vodi  med  zelenjem  dve  račici.  Obrežje  je 
glinasto,  onkraj  nasipa  se  sveti  gladina  Save.  Magoličeve 
slike  se  odlikujejo  vedno  s  prijetnimi  barvami,  skrbno  risarijo 
in  simpatično  realistiko,  ki  ji  pa  nikdar  ne  manjka  poetič- 
nosti. .Slovan"  prinese  še  več  Magoličevih  pokrajinskih  in 
žanrskih  slik,  saj  so  izšla  njegova  dela  celo  v  italijanskih, 
nemških,  čeških  in  hrvatskih  ilustriranih  listih,  kar  je  dokaz, 
da  je  Magoličev  čopič  ne  le  spreten,  nego  tudi  moderno 
umetniški  ter  jako  plodovit.  —  Ivan  Zajec:  Adam  in  Eva. 
Ta  soha  stoji  v  dež.  muzeju  kranjsk.;m.  —  P.P.  Rubens: 
Jupiter  in  Merkur  pri  Filemonu  in  Bavcidi.  Veliki  nemški 
slikar  Peter  Pavel  Rubens  se  je  rodil  1.  1577  na  Westfalskem 
ter  so  njegove  gigantske,  bujnih  teles  in  barv  bogate  slike 
okras  vseh  najslavnejših  galerij  na  svetu.  Snov  naše  slike  je 
zajeta  iz  Ovidovih  poezij.  —  Fr.  Boucher:  Rinaldo  in 
Armida.  Boucher  se  je  rodil  1.  1703  v  Parizu  ter  je  bil  učenec 
Le  Moineja  in  L.  Carsa.  Bil  je  član  francoske  akademije  ter 
prvi  dvorni  slikar.  Umrl  je  bogat  in  sliven  1.  1770.  Bil  je 
tipičen  zastopnik  umetnosti  18.  veka,  ljubečega  gracijo,  lepoto 
telesa  in  slikovitost  milieua.  Zato  je  slikal  največ  mitološke 
slike  ter  je  zajemal  snovi  iz  del  latinskih  in  grških  pesnikov. 
—  K.  Crnčid:  Na  obali  morja.       Portret:  Grof  Snoilsky. 

VLAHO  BUKOVAC: 
PETERO  ČUTOV. 


V  TEMI. 

Spisal  Ivan  Cankar. 


račilo  se  je.  Bilo  je  še  zgodaj,  ali 
na  zahodu  so  se  vzdigali  oblaki, 
gosta,  siva  megla  brez  oblik, 
in  tako  je  izginilo  solnce.  Vroče 
^?  je  bilo  še  zmirom  in  soparno;  okna  so  bila 
odprta  in  prašilo  je  v  sobo. 

Soba  pa  je  bila  majhna  in  skoro  brez  po- 
hištva; durim  nasproti  je  bilo  dvoje  oken  z  raz- 
bitimi šipami;  tudi  ogledalo,  ki  je  viselo  med 
okni  v  nekdaj  pozlačenem  okvirju,  je  bilo  na 
sredi  ubito;  ob  eni  steni  zofa,  pred  njo  miza  in 
dvoje  stolov;  na  drugi  strani  postelja  in  nad  njo 
podoba  Matere  božje  z  Jezusom  v  naročju. 

Troje  otrok  je  bilo  v  sobi.  Ana,  dvanajst- 
letno dekle,  je  sedela  na  nizkem  stolcu  in  je 
krpala.  Ozrla  se  je  časih  na  sestro  Tončko  in  na 
brata,  ki  sta  sedela  za  mizo  in  igrala  domino. 
Ana  je  imela  resen,  skoro  starikav  obraz;  dolg 
je  bil  in  koščen,  nelep,  samo  oči  so  bile  lepe  in 
velike,  čudno  mirne,  kakor  jih  imajo  ljudje,  ki 
so  doživeli    mnogo.    Njeno  telo  je  bilo   dolgo  in 


neokretno,  hodila  je  z  moškimi  koraki.  Bolj  vesel 
in  otročji  je  bil  obraz  njene  mlajše  sestre;  živo 
so  se  svetile  oči  in  ustnice  so  bile  rdeče  in  polne. 
Brat,  najmlajši  izmed  njih,  je  bil  podoben  Ani; 
tudi  njegov  obraz  je  bil  resen,  bolj  širok,  toda 
iste  sive,  nezdrave  barve. 

Oblaki  so  se  vzdigali  višje,  v  sobo  je  legel 
mrak.  Ana  je  vstala  in  se  je  naslonila  ob  okno; 
gledala  je  po  cesti  navzdol,  kakor  da  bi  koga 
pričakovala.  Čas  bi  bilo,  da  bi  prišla  mati;  šest 
je  že  morda. 

Prisedla  je  k  mizi,  da  bi  igrala  s  sestro  in 
bratom.  Toda  premislila  se  je;  ležalo  ji  je  na 
srcu  nekaj  neprijetnega  in  sama  ni  razumela,  kaj 
je  bilo.  Žalostni  so  tisti  večeri,  ko  leži  v  izbi 
prezgodnji  mrak  in  se  vzdigajo  zunaj  oblaki. 

In  tedaj  se  tudi  Tinetu  ni  hotelo  več.  Na- 
slonil se  je  s  komolci  na  mizo  in  v  tistem  hipu 
je  bil  njegov  obraz  zelo  star.  Tončka  se  je  vzdig- 
nila, da  bi  šla  v  kuhinjo  in  iskala  po  omari. 

Zabobnelo  je  nekje  v  daljni  daljavi;  že  so 
plezali  oblaki  proti  mestu,  bili  so  že  skoro  nad 
strehami.  Zapihal  je  veter  preko  ceste  in  vzdignil 
se  je  prah. 

Tine  je  prašal:  „Čegav  je  bil  tisti  voz,  Ana, 
ki  se  je  peljal  zjutraj  mimo?" 

Prašal  je  in  ni  pričakoval  odgovora.  Lep  je 
bil  voz,  pozlačen,  in  voznik  je  imel  zlate  porte. 
Švignil  je  mimo  in  nikjer  ga  ni  bilo;  kakor  ce- 
sarjev voz.  In  Tinetu  je  bilo,  kakor  da  je  bil  tisti 
voz  vse,  o  čemer  je  sanjal  —  vse.  Velika  noč, 
cesarski  Dunaj,  pomaranče  in  kolači  .  .  .  „Hi-i!" 
in  nikjer  ga  ni  bilo  več.  . 

Tončka  je  zajokala  v  kuhinji. 

„Kaj  ni  nič  kruha,  Ana?" 

„Počakaj,  da  pridejo  mati!" 

„Zakaj  ne  pridejo  mati?" 

Tončkin  obraz  ni  bil  nič  več  vesel,  tudi  v 
njenih  očeh  se  je  prikazala  skrb. 

„Kaj  pač  prinesejo  mati?"  je  sanjal  Tine 
in  ni  pričakoval  odgovora. 

Vsi  trije  so  se  zamislili.  Govorili  bi  bili 
živahno  in  veselo  o  lepih  stvareh,  ki  jih  pač  pri- 
nesejo mati,  ali  ležalo  jim  je  na  srcih  nekaj  ne- 
prijetnega. Zakaj  žalostni  so  večeri,  ko  leži  v 
izbi  prezgodnji  mrak  in  se  vzdigajo  zunaj  oblaki. 

Ana  se  je  vrnila  k  oknu  in  ko  se  je  sklo- 
nila, so  ji  vihrali  lasje  v  vetru.  Gledala  je  po  ulici 
navzgor,  navzdol  —  zdaj  se  morda  prikaže  mati 
z  belim  zavojem  pod  pazduho,  prinese  dela,  pri- 
nese kruha.  Ali  ni  se  prikazala.  Pogledala  je  Ana 
proti  nebu,  in  glej,  vsega  so  bili  že  pokrili  oblaki, 
sivi  in  težki,  do  vrha  polni  vode. 

„ Napravi  luč,  Ana;  tema  je!" 

Ana  je  šla  v  kuhinjo  po  svetilko;  ali  sve- 
tilka je  bila  skoro  prazna,  komaj  za  pol  ure  je 
bilo  še  olja.  A  do  tedaj  pride  pač  mati,  pride 
morda  še  prej.  Napravila  je  luč. 

Luč  pa  je  bila  čudna  tisti  večer,  ni  mogla 
pregnati  teme.  Sence,  ki  so  bile  zunaj  in  so  se- 
gale v  izbo,  niso  hotele  izginiti.  Velik  rumen 
kolobar  je  bil  na  mizi,  ali  v  izbi  je  bilo  vse 
temno  in  vse  temno  je  bilo  zunaj. 

„Kam  so  šli  mati?"  je  prašalaJTončka. 

Ana  ni  vedela  odgovora.  Napotila  se  je  bila 
mati  kakor  mnogokdaj  —  morda  brez  cilja,  nihče 
ni  vedel  kam.  Samo  to  so  vedeli,  da  se  vrne  z 
belim  zavojem  pod  pazduho. 

Pomislila  je  Ana  in  v  prsih  jo  je  zabolelo; 
spreletelo  jo  je  kakor  bojazen. 

Tudi  Tineta  je  bilo  spreletelo  ob  istem  času. 
Jgrajmo!"  je  dejal  in  posedU  so  okoli  svetilke. 
Igrali  so  na  dolg,  ker  niso  imeli  ne  krajcarjev, 
ne  orehov.  Ali  ko  so  doigrali  prvo  pot,  so  nehali. 


Težko  jim  je  bilo,  kakor  da  se  snuje  nekje  nekaj 
nelepega,  neprijaznega,  in  zato  so  bile  težke  tudi 
roke,  kakor  lesene;  ležale  so  mirno  v  naročju, 
naslanjale  so  se  na  mizo. 

Ali  je  ugašala  luč,  ali  pa  so  rasle  sence  ter 
pile  svetlobo.  Bilo  je  zmirom  temnejše;  na  obrazih, 
ki  so  se  sklanjali  k  svetilki,  je  bila  rumena  luč. 
Take  obraze  imajo  mrliči,  kadar  se  tresejo  ob 
odru  plameni  sveč. 

Ozrla  se  je  Ana  na  cesto;  še  se  je  svetilo 
medlo,  morda  samo  od  svetilke,  ki  je  gorela  ob 
oglu;  debele  kaplje  so  padale  v  prah. 

„Pogiej,  Ana,  še  ti,  če  ni  več  kruha  v 
omari!" 

„Nič  več  ga  ni." 

„Tudi  jabolka  nobenega?" 

„Počakaj,  da  pridejo  mati!" 

Zdaj  se  je  domislila  Ana,  kako  se  je  bila 
mati  napotila.  In  spomnila  se  je  tudi  na  reči,  ki 
bi  jih  drugače  ne  opazila.  Zdaj  jih  je  opazila  in  i 
sama  se  je  prestrašila  nerazumljive  bojazni,  ki 
se  je  plazila  polagoma  v  srce  in  je  rasla  zmi- 
rom bolj. 

Mati  je  hodila  vse  popoldne  po  izbi,  zmirom 
od  duri  do  okna,  glavo  sklonjeno,  roke  prekrižane 
na  prsih.  Vsi  so  bili  spodaj,  Tine  in  Tončka,  in 
tudi  Ana  je  pogledala  v  izbo  samo  časih  in  se 
je  vrnila  pred  hišo  na  prag.  In  kadar  je  pogle- 
dala v  izbo,  je  hodila  mati  molče,  s  težkimi  ko- 
raki, in  se  ni  ozrla  nanjo.  Ko  se  je  že  skoro 
mračilo,  je  ogrnila  mati  ruto  in  je  šla.  Nikogar 
ni  pogledala  in  nič  ni  naročila;  Tine  je  šel  za 
njo,  ali  ko  se  ni  ozrla  nanj,  je  postal  ob  oglu 
in  se  je  vrnil. 

Ana  je  čutila  bojazen,  toda  ni  je  razumela. 
Tako  je  odhajala  mati  zmirom  in  tudi  zmirom 
je  tako  hodila  po  izbi,  od  duri  do  okna,  glavo 
sklonjeno,  roke  prekrižane  na  prsih,  srepo  skrb 
na  obrazu  .  .  .  Samo  zdaj  bi  ne  smelo  biti  tako, 
zakaj  žalostni  so  taki  večeri. 

„Luč  umira!"  je  vzkliknil  Tine,  in  ves 
prestrašen  je  bil,  kakor  da  bi  se  bližalo  nekaj 
neveselega. 

Ana  je  stopila  k  svetilki  in  jo  je  privila;  za 
svetilo  se  je,  toda  spet  je  temnel  rumeni  kolobar 
na  mizi,  nižal  se  je  plamen.  Vsi  so  strmeli  v  ta 
plamen,  ki  je  pojemal  tako  hitro;  že  so  se  prika- 
zovale rdeče  iskre,  prasketalo  je,  umiralo,  čudno 
je  rdela  in  trepetala  poslednja  svetloba,  trepetala 
je  tudi  na  plašnih  obrazih,  ki  so  se  sklanjali 
globoko.  Ana  je  privila,  odvila,  in  v  tistem  hipu 
je  bila  tema  vsenaokoli;  oči  so  strmele  in  niso 
videle  ničesar. 

Tončka  je  zajokala. 

„Mati!" 

Zajokala  je,  ali  prestrašila  se  je  in  umolknila. 
Tudi  jok  je  bil  prevesel  in  preglasen  za  to  čudno 
temo,  ki  je  bila  napolnila  vso  izbo  in  tam  zunaj 
vso  cesto  in  ves  svet. 

Deževalo  je  in  časih  je  udarila  kaplja  ob 
okno,  kakor  da  bi  potrkala  nevidna  roka. 

„ Pozno  je  že!"  je  izpregovoril  Tine;  glas 
mu  je  bil  tih  in  boječ;  strah  ga  je  bilo  tišine  in 
ni  se  je  upal  žaliti. 

Komaj  je  Tine  izpregovoril,  se  je  oglasila 
v  odgovor  ura  v  sosednjem  stanovanju;  zid  je 
bil  tenak  in  slišali  so  čisto  natanko  hreščeče, 
ubite  udarce,  ki  so  rezali  v  tišino  kakor  s  skrha- 
nim  nožem.  Ura  je  bila  pokvarjena;  bilo  je  in 
bilo  neprestano,  našteli  so  trinajst  udarcev;  nato 
je  zahreščalo,  kakor  da  bi  se  vrtilo  s  čudovito 
naglostjo  veliko  število  drobnih  kolesc;  in  vse 
je  bilo  tiho. 

Bojazen  je  utripala  v  srcih  in  iz  bojazni  so 
se  porajale  čudne  misli,  kakoršnih  ni  ob  belem 
dnevu  in  ki  čakajo  tam  v  sencah.  Vesele  so 
morda  časih,  ali  tisto  veselje  je  bolestno;  ne 
frfota  prijetno,  kakor  metulj  v  solncu,  in  tudi  ni 
glasno,  kakor  pesem;  molči  in  leži  pod  težko 
mislijo,  živ  človek  v  rakvi. 

Pride  morda  mati,  vsa  obložena,  z  veselim 
nasmehom  v  obrazu.  „Glejte,  otroci,  kaj  sem  vam 
prinesla.  Ali  ste  že  težko  čakali?  Skoči,  Tine,  po 
olja!  Očedi  svetilko,  Ana!"  In  stopi  k  mizi,  od- 
vija številne  zavoje  .  .  .  Morda  stopa  že  po  stop- 
njicah  .  .  .  Upanje  je  utihnilo,  da  bi  ne  motilo 
prijetnih  korakov.  Ali  so  bili  koraki?  Glasilo  se 
je  in  je  utihnilo,  oddaljilo  se  je;  samo  v  mislih 
so  bili  koraki,  in  ko  so  se  misli  razžalostile,  so 
koraki  utihnili. 

Od  veselega  upanja  pa  je  ostala  v  srcu  kal, 
klilo  je  neprestano  in  je  raslo  in  je  vzcvetelo. 

Morda  se  spremeni  življenje  nenadoma  — 
konec  vseh  skrbi  in  konec  teme.  Gode  se  čudeži 
na  svetu,  veliko  število  jih  pripovedujejo  knjige 
in  vsi  so  resnični,  ker  so  napisani.  „Šel  je  nekoč 
fant  po  cesti,  ves  žalosten  in  lačen.  Pa  pride 
gospod  in  ga  potrka  po  rami  ..."  In  nekoč  je 
bil  pastir .  .  .  „Nekoč  je  bil  pastir,  ki  je  pasel 
ovce  svojega  gospodarja  in  si  je  želel  v  svet, 
bogve  kam.  Pa  se  pripelje  mimo  lepa  kočija  in 
iz  kočije  stopi  gospod  ..."  In  nekoč  niso  imeli 
ne  kruha,  ne  moke  .  .  .  ,Xe  kruha,  ne  moke  in 
fant  je  šel  v  cerkev  in  je  molil.  Pa  pride  zjutraj 
gospod  in  .  .  ."  Zmirom  se  gode  čudeži  na  svetu 
in  zato  se  zgodi  čudež  tudi  zdaj.  Kaj  bi  ne  bil 
greh,   da  bi  bilo   zastonj    vse  to  upanje?   Kaj   bi 


ne  bila  pregrešna  misel,  da  Bog  ne  sliši  tega 
upanja?...  V  svetlobo,  v  deveto  deželo  so  se 
izgubile  misli  .  .  . 

Zapihal  je  veter  in  kakor  da  bi  stresel  in 
udaril  z  močno  roko,  se  je  odprlo  okno  na  stežaj. 
Duri  so  se  stresle  v  tečajih. 

Ana  je  šla  zapirat  okno.  Vsa  je  trepetala, 
bojazen  se  je  spremenila  v  grozo. 

Tončka  je  zaklicala:  „Strah  me  je,  Ana;  luči!" 

Hodili  so  po  izbi  in  so  iskali,  če  bi  bil  kje 
ostanek  sveče.  Po  prstih  so  hodili,  oprezno,  in 
prestrašili  so  se,  če  se  je  zadel  kdo  ob  stol,  ob 
posteljo.  Gosta  tema  je  bila  zunaj,  deževalo  je 
in  pljusknil  je  časih  ob  okno  močen  val. 

Ana  je  vztrepetala,  zadela  se  je  bila  ob 
nekaj  mrzlega,  ob  neznano  roko. 

„Kdo  je  tukaj?  Ali  si  ti  pri  meni,  Tončka?" 

„Jaz  sem  tukaj,  ob  postelji." 

„Kdo  je  pri  meni?" 

„Jaz  sem  ob  oknu",  je  zaklical  Tine. 

„Nekdo  je  bil  zraven  mene  in  se  me  je 
dotaknil  z  mrzlo  roko.  Sedimo  za  mizo  in  se 
stisnimo  skupaj." 

Sedli  so  na  zofo  vsi  trije.  Držali  so  se  za 
roke  in  so  se  tiščali  tesno  drug  k  drugemu. 

Ali  ko  je  sedela  Ana  mirno,  je  pričela  misliti 
—  tiste  čudne  misli,  ki  so  čakale  v  sencah  že 
dolgo  in  so  stopale  zdaj  razločno  pred  njene 
prestrašene  oči. 

Mahoma  je  vstala,  tresla  se  je  po  vsem 
životu  in  zobje  so  šklepetali. 

Misel  je  bila,  ki  je  ni  bilo  mogoče  ne  jasno 
misliti  in  ne  izreči.  Umrl  bi  človek,  če  bi  ji  po- 
gledal naravnost  v  obraz.  Ana  se  je  branila  tre- 
petaje;  toda  ni  mogla  vzdigniti  rok,  da  bi  si  za- 
krila lica  —  tam  je  vstajala  misel,  silna,  brez- 
oblična, rasla  je  neizmerno. 

Omahovaje  je  šla  Ana  preko  izbe,  v  kot 
ob  postelji;  poiskala  je  veliko  ruto  in  jo  je  ovila 
okoli  glave  in  ram. 

Tončka  in  Tine  sta  videla,  kako  se  je  pre- 
mikalo nekaj  črnega  po  izbi. 

„Kam  greš,  Ana?"    sta  prašala  prestrašena. 

„Pogledat  pojdem,  kje  so  mati." 

Stisnila  sta  se  tesneje  drug  k  drugemu. 

„Pridi  kmalu,  pa  z  materjo  pridi!"  sta  pro- 
sila s  tihim  in  plašnim  glasom,  da  bi  ne  dra- 
mila  zle  tišine,  ki  je  bila  v  temi. 

Ana  je  odprla  duri,  v  tistem  trenutku  pa  se 
je  prestrašila  in  sta  se  prestrašila  onadva. 

„Ne  pojdi,  ostani  tu!" 

V  kuhinji  je  bila  tema  in  vendar  se  je  za- 
zdelo Ani,  kakor  da  ji  je  bil  stopil  iz  teme  nekdo 
naproti.  Umaknila  se  je  strahoma  in  se  je  vrnila 

v  izbo.  Ko  je  bila  odprla  duri,  sta  čutila  Tončka 
in  Tine,  kako  se  je  nenadoma  tema  zgostila;  in 
bilo  jima  je,  kakor  da  nista  v  izbi,  temveč  daleč 
nekje  v  gozdu,  sama  in  ponoči  :  dež  bije  tam 
visoko  ob  črno  listje  in  za  deblom  čaka  smrt. 

„Ne  pojdi,  ostani  tu!" 

Sedla  je  k  njima,  roke  so  se  upirale  ob 
kolena,  glava  je  klonila  in  se  je  skoro  dotikala 
mize. 

„Zakaj  ne  pridejo  mati?"  je  prašala  Tončka. 

„Morda  ..." 

Tine  je  hotel  izgovoriti  misel,  ali  vzrasla  je 
čudno  pred  njim,  strašna  in  neizmerna.  Gosta 
tema  je  bila  v  izbi,  toda  okrenil  se  je  k  Ani  in 
videla  sta  si  v  oči,  tudi  v  lica  sta  si  videla  in 
lica  so  bila  bleda. 

„Da  bi  bila  luč!" 

Iskali  so  vdrugič,  ali  strah  jih  je  bilo  teh 
tihih  korakov  —  hodili  so  pač  tuji  ljudje  po  izbi 
—  in  tistih  neznanih  senc,  ki  so  se  premikale 
oprezno,  sence  tujih  ljudi. 

Tončka  je  stala  ob  oknu. 

„Glejte,  tam  je  luč!" 

Ob  oglu  je  gorela  svetilka  z  majhnim  ru- 
menim plamenom,  ki  je  prodiral  komaj  skozi  dež 
in  noč.  Vsi  so  se  stisnili  k  oknu  in  so  strmeli  v 
dremajoči  rumeni  plamen.  In  ko  so  se  uprle  vanj 
njih  oči,  je  pričel  plapolati  in  se  zvijati ;  sunil  je 
veter  in  plamen  je  ugasnil.  Objeli  so  se  in  vsa 
tri  drobna  telesa  so  trepetala  .  .  . 

Kakor  je  rasla  strašna  misel  v  njenem  srcu, 
je  videla  Ana  zmirom  jasneje,  kako  hodi  mati  po 
ulicah,  v  dežju  in  vetru.  Ogrnila  si  je  bila  tenko 
ruto  in  ruta  je  zdaj  vsa  premočena,  mokri  lasje 
se  sprijemajo  na  čelu.  In  mati  se  trese  od  mraza, 
veter  piha  skozi  tenko  obleko,  zbada  z  iglami  v 
kožo,  v  meso,  zbada  v  srce.  Nikoli  ni  videla  Ana 
materinega  obraza  tako  jasno  kakor  zdaj.  Dolg  je 
in  koščen,  oči  gledajo  srepo  in  so  rdeče  obrob- 
ljene ..  .  Ali  nikoli  ni  bila  drugačna,  odkar  je 
umrl  oče,  in  vendar  je  ni  videla  Ana  nikoli  tako 
jasno;  kakor  da  bi  jo  bila  ugledala  prvikrat  v 
življenju  .  .  . 

Vsi  hkrati  so  se  zdrznili,  odprli  so  okno. 
Materin  glas  je  bil,  ki  je  zaklical  spodaj.  Skozi 
odprto  okno  je  planil  veter  v  sobo,  mrzle  kaplje 
so  jim  udarile  v  obraz,  zašumelo  je  v  izbi,  na 
postelji,  ob  zofi.  Sklonili  so  se  skozi  okno. 

„Mati!" 

Ali  ni  je  bilo.  Pijan  človek  je  šel  počasi  in 
omahovaje  preko  ceste  od  te  strani  na  ono  in  je 
izginil  za  oglom. 

»Mati!" 


Z  veliko  silo  je  sunil  veter  in  umaknili  so 
se  strahoma,  zaprli  so  okno. 

Tončka  je  ihtela,  ali  jokala  ni  naglas. 

„Moram  pogledat  .  .  .  pojdem!  Ležita  na  po- 
steljo in  se  odejta  črez  glavo;  vrnem  se  kmalu." 

Ana  je  položila  na  posteljo  brata  in  sestro 
in  ju  je  odela,  nato  si  je  ogrnila  ruto.  Odprla  je 
duri,  šla  je  skozi  temno  kuhinjo  in  vežo,  in  po 
stopnjicah  navzdol.  Vse  temno  je  bilo;  drugače 
je  gorela  svetilka  na  stopnjicah,  nocoj  je  ni  bilo. 
Tipala  je  z  rokami,  šla  je  počasi  in  varno.  Na 
njenem  srcu  je  ležala  misel  strašna  in  težka;  ni 
je  izpregovorila  ne  sebi  in  ne  naglas,  ali  ustnice 
so  se  premikale,  molile  so,  srce  pa  ni  vedelo  o 
molitvi.  Ko  je  stopila  na  prag,  jo  je  objel  veter 
s  silnimi  rokami;  kakor,  da  bi  jo  hotel  vzdigniti, 
treščiti  jo  ob  zid;  strgal  ji  je  ruto  z  glave,  v  lice 
so  ji  bile  mrzle  kaplje,  ves  život  je  trepetal  od 
mraza. 

„Kam  greš,  Ana?" 

Stisnila  se  je  ob  zid,  široko  so  gledale  oči, 
ali  videle  niso  ničesar.  Čisto  razločno  jo  je  bil 
nekdo  ogovoril,  materin  glas  je  bil. 

„Mati!" 

Ali  bilo  ni  nikogar,  samotna  je  bila  ulica 
in  dež  je  pljuskal  v  vetru. 

Globoka  groza  je  obšla  Ano;  sklonila  se  je, 
pritisnila  je  ruto  k  prsim  in  je  hitela  domov.  Opo- 
tekala se  je,  ker  jo  je  suval  veter  in  šele  ko  je 
bila  pred  pragom,  je  začula  svoj  glas;  jokala  je 
ali  veter  je  dušil  njen  jok  in  ni  ga  mogel  slišati 
nihče,  tudi  mati  ne.  Ko  se  je  vrnila  v  izbo,  je 
trepetala  vsa  od  mraza  in  od  strahu.  Odložila  je 
ruto  in  nato  je  hodila  po  izbi.  Hodila  je  že  dolgo, 
ko  je  mahoma  postala  in  se  domislila:  prav  tako 
je  hodila  kakor  mati,  glavo  globoko  sklonjeno, 
roke  prekrižane  na  prsih.  In  prestrašila  se  je  sama, 
da  je  hodila  tako  kakor  mati. 

Tončka  in  Tine  sta  ležala  v  postelji.  Objela 
sta  se  bila  tesno,  odeje  pa  nista  marala  preko 
glave;  strah  ju  je  bilo  teme  in  vendar  sta  strmela 
vanjo  s  široko  odprtimi  očmi.  In  oči  so  se  pri- 
vadile, razločevale  so  zmirom  bolj,  ali  vse,  kar 
so  razločile,  je  bilo  strašno  Tam  je  bila  zofa  in 
nekdo  je  sedel  na  nji,  čisto  razločno  se  je  vzdi- 
gala  velika  senca.  In  sence  so  bile  tudi  ob  oknu, 
premikale  so  se  tudi  po  sobi,  počasi,  po  prstih, 
kakor  da  bi  iskale  luči.  Zahreščale  so  naposled 
duri,  veter  je  pihnil  v  izbo.  Srepo  so  se  uprle 
oči  v  duri,  videle  so  kakor  podnevi  in  so  spoznale 
Ano,  toda  niso  je  hotele  spoznati.  In  nato  je 
hodilo  po  izbi,  s  težkimi  koraki,  glavo  sklonjeno, 
roke  prekrižane  na  prsih,  enakomerno,  zmirom 
od  duri  do  okna. 

„Mati!"  je  izpregovoril  Tine  plašno  in  srce 
mu  je  nehalo  utripati,  ko  je  pričatcoval  odgovora. 
Vedel  je,  da  je  bilo  upanje  prazno,  in  vendar 
je  upal. 

Odgovora  ni  bilo. 

Ana  je  stala  sredi  izbe,  roke  še  zmirom 
prekrižane  na  prsih. 

Zakaj  bi  moralo  biti  in  zakaj  nocoj?  Saj  je 
bilo  življenje  zmirom  enako  —  zmirom  enako  je 
hodila  mati  po  izbi,  od  okna  do  duri.  Zakaj  bi 
nehala  nocoj?  In  ko  je  izgovorila  Ana  v  svojem 
srcu  naglas  tisto  strašno  in  neizmerno  žalostno 
misel,  se  je  uprlo  upanje  s  poslednjo  silo.  Ne, 
ne,  ne  more  biti!  .  .  .  Zajokala  je  s  kričečim  gla- 
som, vse  telo  se  je  streslo.  Omahovaje  je  stopila 
k  postelji  in  jokali  so  vsi  trije. 

Zunaj  je  deževalo,  pihal  je  veter  in  na  okno 
je  trkala  nevidna  roka. 

Slišali  so,  da  so  se  odprle  zunaj  duri,  na- 
rahlo, tihotapsko;  in  srca  so  zastala.  Stopalo  je 
po  kuhinji  z  nerodnimi  koraki,  toda  previdno, 
počasi,  tipalo  je  po  durih  in  duri  so  se  odprle, 
tako  nalahko,  kakor  da  bi  se  odpahnile  same. 
Na  pragu  je  stala  velika  senca,  razločevali  so 
zmirom  bolj  in  zmirom  bolj  so  se  širile  oči  od 
strahu.  Stal  je  tam  človek  visok,  da  se  je  skoro 
dotikal  stropa  z  veliko  črno  kučmo,  ki  jo  je  imel 
na  glavi.  Ogrnjen  je  bil  v  dolg  črn  kožuh,  ki 
mu  je  segal  do  peta,  obraza  pa  niso  mogli  raz- 
ločiti, zato  ker  je  bil  ves  skrit  v  temni  bradi. 
Tako  je  stal  in  se  ni  ganil,  gledali  so  naravnost 
nanj  kakor  pričarani.  Gledali  so  in  so  ga  videli 
tam  na  pragu  še  zmirom;  senca  je  bila  tam,  dasi 
so  se  bile  duri  že  narahlo  zaprle  in  ni  bilo  več 
nikogar  na  pragu.  In  ko  so  opazili,  da  ni  nikogar 
več  na  pragu,  so  se  pričeli  tresli  kakor  v  silnem 
mrazu,  glasu  pa  ni  bilo  iz  ust. 

Temna  je  bila  izba  in  tiha,  zunaj  je  potr- 
kavalo še  zmirom.  Tedaj  pa  so  se  oglasili  zunaj 
mnogoštevilni,  kričeči,  surovi  in  jezni  glasovi; 
težki  in  hitri  koraki  so  se  bližali  po  tlaku;  nekdo 
je  preklinjal  s  hripavim   glasom,   nekdo   drug  je 


pel  razposajeno  pesem;  pijanci  so  se  vračali  iz 
krčme.  Prav  pod  oknom  je  nekaj  butnilo  ob  tla, 
gosti  koraki  so  bežali  preko  ceste,  oddaljevali  so 
se  in  so  utihnili  .  .  . 

Vsak  šum,  ki  se  je  oglasil  nenadno,  je  na- 
pravil še  strašnejšo  tišino,  ki  je  bila  v  izbi;  kakor 
da  bi  ugasnila   luč  in   bi  bila   vsenaokoli    nepro 
dirna  tema,  polna  skrivnosti  in  hudobnih  senc  .  . 

Trdovratno  je  bilo  upanje  zmirom  še  je 
živel  človek  v  rakvi,  živel  je  in  je  trkal  na  pokrov 

„Da  bi  že  prišli   mati!"    je  prosila   Tončka 

„Da  bi  bila  luč!" 

Ana  se  je  prijela  za  glavo  z  obema  rokama 
in  ko  je  začutila  roke  na  sencih,  se  je  prestrašila 
zakaj  domislila  se  je,  da  se  je  tudi  mati  tako 
prijemala  za  glavo,  kadar  je  stala  ob  postelji  ali 
sedela  za  mizo. 

„Slecita  se  in  zaspita,  ko  ni  luči;  in  ko 
bosta  spala,  pridejo  mati  .  .  .  morda  .  .  ." 

In  ko  je  rekla  „morda",  je  vztrepetala,  zakaj 
spet  je  bila  izpregovorila  v  svojem  srcu  naglas 
tisto  strašno  in  neizmerno  žalostno  misel. 

Tine  se  je  vzdignil  v  postelji. 

„Nikoli  več  ne  pridejo  mati,  nikoli  več!" 

V  tistem  trenotku  so  se  odprle  duri  brez 
šuma;  odpirale  so  se  počasi,  dokler  niso  bile 
odprte  na  stežaj.  In  bilo  ni  nikogar  na  pragu. 
In  kakor  so  se  odprle,  tako  so  se  počasi  in  na- 
lahko zapirale.  Zunaj  je  zapihal  veter  in  odprlo 
se  je  okno  .  .  . 

Na  stopnjicah  so  se  oglasili  koraki. 

„Gor,  v  prvo  nadstropje!" 

In  ženski  glas  je  vzdihoval : 

„0  Jezus,  o  sveta  Marija!" 

„Prav  je  storila!"  je  zagodrnjal  surov,  mo- 
ški glas. 

Koraki  so  se  bližali  in  zunaj  so  se  zasvetile 
luči.  Dvoje  moških  se  je  sklanjalo  in  je  neslo 
nekaj  belega  .  .  . 

Otroci  so  se  bili  objeli  tesno;  krika  ni  bilo 
iz  grla;  oči  so  bile  široko  odprte,  neznana  groza 
je  bila  v  njih. 


TI  SIJEŠ  KOT  CVETKA  — 


G.  F.  Tabor. 


Ti  siješ  kot  cvetka,  ki  sanja 
na  solnčni  planini 
in  diha  ljubezen  in  plava 
v  srebrni  jasnini. 


Preliva  se  v  zarji  obrazek 
tvoj  divni  in  sveti  — 
drhtim  pred  svetnico  in  v  solnce 
ne  upam  si  zreti. 

GVAIZ : 

DOBRE  MOJE  KOKOŠI. 


i'«ILO0A  .SLOVANU- 


FR.  BOUCHER: 
MLADA  UUBEZEN. 


JAKOB  ARBES. 

Spisal  Anton  Divazal. 

Iii  ajvečja  slovstvena  pridobitev  prve  po- 
lovice XVIII.  stoletja  je  bil  roman. 
L.  1741  je  izšla  na  Angleškem  Ri- 
^^  " -^^  cliardsonova  »Pamela"  in  to 
je  bilo  rojstno  leto  modernega  romana  sploh. 
Gledališče  je  bilo  opešalo  ter  ni  imelo  več  toii 
privlačne  moči  kakor  ob  času  veleumnega  Sha- 
kespeara; angleško  čitateljstvo  je  zahrepenelo  po 
sličnem  kratkočasju,  kakršno  je  bilo  očetom  igranje 
veseloiger  in  dedom  igranje  tragedij.  Nekaj  no- 
vega so  iskali,  kar  bi  kratkočasilo  in  osvežalo 
utrujene  misli  Evrope,  in  to  novo  je  izumel 
majhen,  debel  angleški  tiskar,  Samuel  Richard- 
son.  Iznašel  je  roman,  ki  proučuje  človeško  srce 
v  okviru  narave,  idej  in  običajev  sočasne  družbe. 
V  naših  časih  se  razcveta  roman  v  čarobne 
cvetove.  Z  vnemo  ga  negujejo  vsi  kulturni  narodi, 
in  tudi  v  vsem  pohlevni  slovenski  narodič  se  že 
sme  pobahati  z  marsikaterim  romanovskim  cvetom. 
Najboljše  slovanske  romane  imajo  Rusi  in  Poljaki, 
ki   tekmujejo    zmagovalno    s    svetovnimi    romani 


drugih  narodov,  a  tudi  Čehi,  kakor  v  vsem  dru- 
gem, ne  zaostajajo  niti  v  tem  ob  splošnem  na- 
predku. Najslovitejša,  sedaj  živeča  češka  romano- 
pisca sta  Alojzij  Jirasek  in  Jakob  Arbes 
ki  ju  vselej,  kadar  se  le  prikažeta  s  kako  novo 
knjigo,  s  pravim  navdušenjem  pozdravlja  vse 
češko  čitateljstvo. 

Jirasek  se  peča  z  zgodovinskim,  Arbes 
pa  s  socialnim  romanom  in  v  tej  literarni  smeri 
je  Arbes  pravi  umetnik,  saj  ne  vlači  nikdar  svojih 
junakov  v  romanu  po  blatu  vsakdanjosti  in  pro- 
palosti,  ne  draži  poželjivosti  in  čutnic  ljudstva, 
temveč,  stoje  na  zvišenem  stališču,  mirno,  jasno 
in  nepristransko  gleda,  kako  vrve  ljudje  okoli 
njega,  ter  opazuje  njihova  srcs.  V  svojih  spisih 
oznanja  vero  v  narod,  proslavlja  ljubezen  do  dela 
in  do  izpolnjevanja  dolžnosti,  do  resnice,  lepote 
in  dobrote,  ljubeznivo  zagovarja  ponižane,  sočutno 
se  bori  za  trpeče  in  zapuščene,  biča  napuhnjene 
in  hudobne,  zasmehuje  s  pristnim  arbesovskim 
sarkazmom  abotne  in  prenapete  in  to  mu  je  pri- 

dobilo  nehlinjeno  naklonjenost  češkega  naroda, 
predvsem  pa  nižjih  slojev. 

J.  Arbes  se  je  rodil  12.  jun.  1840  v  Pragi 
na  Smichovu.  Na  nemški  realki,  kjer  se  je  šolal, 
je  takrat  udteljeval  nepozabni  pisatelj  Ne  rud  a, 
neustrašni,  plemeniti  mož,  ki  je  toli  hrepenel 
po  samostalnem  delovanju,  nič  se  ne  oziraje  na 
predsodke  sočasnih  filistrov.  Tam  sta  se  izcimili 
med  učencem  in  učiteljem  prisrčna  vdanost  in 
prijateljstvo.  Že  v  šoli  je  bil  Arbes  svojemu  uči- 
telju, utemeljitelju  moderne  češke  beletristike,  naj- 
zvestejši  somišljenik,  pozneje  pa  je  bil  Arbes 
tudi  Nerudov  najzvestejši  sodrug.  Njuno  prijatelj- 
stvo je  bilo  vselej  mladeniško  iskreno. 

Dovršivši  srednje  šole,  je  stopil  Arbes  v 
češki  politehnični  zavod,  kjer  je  ostal  tri  leta.  A 
že  takrat  je  bil  ves  zavzet  za  filozofijo,  matematiko, 
naravoslovje  in  za  slavna  dela  svetovnih  pesnikov. 
V  to  svrho  se  je  marljivo  učil  tujih  jezikov,  za- 
hodnih in  slovanskih.  Na  književnem  polju  se  je 
Arbes  poizkusil  najprej  v  nemškem  jeziku  in  je 
že  1.  1855.  kot  petnajstleten  deček  spisal  svojo 
prvo  nemško  pesem.  Leto  pozneje  je  spisal  svojo 
prvo  nemško  novelico.  Toda  zadoščala  je  le  še 
žareča  iskrica,  in  Arbes  je  krenil  plamtečega  srca 
na  češka  književna  tla.  Odtlej  ga  ni  bilo  malo- 
dane  češkega  časnika,  ki  bi  zanj  Arbes  ne  bil 
spisal  kakega  spisa,  bodisi  v  stihih  ali  v  prozi, 
bodisi  resne  ali  satirično-humoristične  vsebine, 
bodisi  izvirnega  ali  prevedenega  iz  srbščine  (zlasti 
narodne  pesmi),  francoščine,  in  poljščine.  L.  1866. 
je  izšlo  v  češkem  beletrističnem  listu  „Kvety" 
prvo  Arbesovo  delo  v  tistem  genru,  ki  se  je  v 
njem  Arbes  pozneje  toli  odlikoval  in  takoj  zaslovel, 
namreč  „Dabel  na  škripci"  (Vrag  na  natezal- 
nici). Nekaj  časa  je  bil  Arbes  tudi  dramaturg 
„Narodnega  gledališča"  (1.  1867.)  ter  je  pisal 
gledališčne  referate  v  „Češko  Thalijo". 

L.  1868.  je  postal  Arbes  žurnalist.  Politične 
borbe,  ki  jih  je  moralo  v  teh  letih  bojevati  češko 
ljudstvo,  so  povzročile,  da  je  večina  takratnih 
požrtvovalnih,  rodoljubih  pisateljev  odložila  bele- 
tristično  pero  ter  prijela  za  bojno  časnikarsko 
sulico,  da  brani,  zagovarja  in  varuje  češke  pravice 
ter  zbuja  narod  k  samozavesti.  Šele  konec  1.  1873. 
se  je  odkrižal  napornega  odgovornega  uredništva 
„Nar.  Listov"  in  odsihdob  se  peča  edinole  s  pi- 
sateljevanjem. Kmalu  potem  je  prijavil  romanetto 
„Svaty  Xaverius",  delo  najkrasnejših  idealnih 
teženj,  v  katerem  sicer  junak-borilec  umira  za 
svoje  vzore,  toda  tudi  v  smrti  ne  zapušča  svojega 
prepričanja  in  svojih  misli,  ki  je  zanje  trpel. 
Spominjam  si,  kako  je  nas  gimnazijce  vznemirila 
ta  knjiga,   kako   smo  vsi  po  njej  koprneli  in  nič 


drugega  nismo  toli  obžalovali,  kakor  da  nismo 
v  Pragi,  da  bi  ondi  v  Mikulaški  cerkvi  gledali 
skrivnostno  Balkovo  sliko  sv.  Ksaverija. 

Nič  manjše  vrednosti  niso  druga  Arbesova 
romanetta,  kakor  „Sivooky  demon"  (1874), 
„Zaz  račna  Madona"  (Čudežna  Madona),  „Uk- 
fižovana"  (1876),  „Newtonuv  mozek"  (1877), 
„Kandidati  existence"  in  „Akrobati"  (1878), 
„Ethiopska  lilie"  (1879)  in  dr.  Vsi  ti  romani 
so  pravi  biseri  češke  književnosti. 

In  tako  je  napredoval  Arbes  od  romanet, 
od  novelističnih  dram,  od  cele  vrste  kulturno-zgo- 
dovinskih  člankov  končno  do  velikih  socialnih 
romanov,  med  katerimi  navajam  pred  vsem  „Mo- 
derni  upifi"   (Moderne  pijavice). 

Arbes  je  v  svojih  spisih  tolažitelj  človeškega 
srca,  zagovornik  ljubezni  in  tešitelj  trpinov.  V 
„Sivookem  demonu"  je  naslikal  materinsko,  v 
„Čudežni  Madoni"  Ijubimsko,  v  ^Akrobatih"  se- 
strsko ljubezen.  V  „Ethiopski  liliji"  gine  in  umira 
nesrečen  učitelj,  prevarjen  in  v  svojih  idealih, 
zapuščen  kakor  cela  vrsta  drugih,  malo  poznanih 
genijev,  a  čitatelj  goji  do  njega  najiskrenejše 
sočutje.  V  „Kandidatih  eksistence"  in  v  „Mesiašu" 
trpe  plemeniti  ljudje  in  se  bore  za  drobno  kapljico 
sreče  in  blaženosti,  dočim  drugi  ljudje,  včasi  celo 
hudobni,  obilujejo  z  bogastvom  in  prezirljivo 
gledajo  na  svojega  trpečega  bližnjika.  Zato  prav 
nbožci  in  umetniki  spoštujejo  Arbesa  kot  svojega 
pesnika  in  tolmača  svojih  misli  in  želja.  Marsikdo 
je  srečen,  vse  življenje  srečen,  že  tu  ima  mehko, 
dragoceno  zibelko  ...  in  raste  v  sami  potratnosti 
in  preobilnem  lišpu,  izprehaja  se  po  mehkih  pre- 
progah, ima  graščine,  slavo,  ljubezen,  blišč,  odli- 
kovanja, .  .  .  drugi  pa,  ki  se  je  narodil  makar  v 
istem  trenotku,  z  enakim  telesom,  a  boljšim  srcem 
in  z  lepšo  dušo,  pa  mora  vse  svoje  žive  dni 
preživeti  v  bedi  in  žalosti,  brez  veselja  in  brez 
ljubezni,  gine  od  napora  za  druge  in  umira  za 
srečo  in  slavo  slabših  .  .  . 

Vsi  Arbesovi  spisi  so  prepleteni  z  raznimi 
problemi  in  sadovi  znanosti,  s  spomini  in  izreki 
pisateljevimi,  s  premišljevanjem  o  človeškem  živ- 
ljenju, pri  katerem  se  ti  včasi  skrči  srce  od  ža- 
losti, da  stisneš  čelo  v  dlan  in  zaihtiš  bolesti 
in  protesta  .  .  . 

Arbesov  slog  je  vselej  jedrnat,  a  nikdar 
suha  proza,  poln  izvirnih  prilik  in  podob,  vseskozi 
krasen,  vzor  češkega  stiha. 

Arbesov  pomen  za  češko  književnost  ozna- 
čuje troje  temeljnih  lastnosti  njegovega  duha: 
izvirnost,  nenavadna  vsestranostinplodo- 
v  i  t  o  s  t. 

v  izvirnosti  ima  Arbes  pač  malo  sorodnih 
tei<mecev  pri  Čehili,  dasi  se  junai<i  in  osebe  nje- 
govih spisov  gibljejo  izključno  med  sloji  češkega 
ljudstva.  Arbes  nikdar  in  nikogar  ne  posnema, 
da,  tega  bi  celo  ne  znal,  ako  bi  tudi  hotel.  Ko- 
liko važnosti  pripisuje  Arbes  samostalnemu  miš- 
ljenju, je  povedal  sam  takole:  „Ena  sama  sam- 
cata izvirna  misel,  je  veliko  večje  vrednosti  kakor 
tisoč  starih,  —  in  pravzaprav  je  življenje  le  tistega 
človeka  koristno  ljudstvu,  ki  je  k  važnim  mislim 
in  že  obstoječim  umotvorom  pridružil  ali  kako 
svojo  lastno  misel  ali  kak  lasten  umotvor.  Le  o 
takem  človeku,  kije  svoje  življenje  posvetil  težnjam 
in  delovanju  v  izvirni  smeri,  se  sme  reči,  da  je 
v  resnici  živel." 

Predvsem  pa  so  njegova  čudavredna  roma- 
netta,  ki  se  je  v  njih  najmočnejše  pokazala  Arbe- 
sova  izvirnost.  Iznenadjajo  te  ne  samo  po  svoji 
nenavadni,  globoki  in  rafinirani  kompoziciji,  tem- 
več tudi  po  svojih  velikih  mislih.  Njegove  slike 
iz  modernega  socialnega  življenja,  romani  in 
novele  iz  praškega  in  predmestnega  vrvenja  so 
najfinejši  umotvori  češke  moderne  beletristike. 

Resnica  je,  da  si  izbira  Arbes  za  svoje  ro- 
mane včasih  nenavadno,  večkrat  fantastično  in  z 
meglami  zasenčeno  snov,  a  ti  ljudje,  ki  žive  v 
Arbesovih  povestih,  so  tipi  praškega  velikomest- 
nega  življenja  in  vzlic  svojemu  romantizmu  ven- 
darle osebe,  v  čijih  žilah  kroži  istinita  človeška 
kri.  Arbes  opisuje  edinole  resnično  življenje,  če- 
tudi včasi  v  fantastični  obliki. 

Arbes  je  filozof,  toda  v  svojih  delih  zdru- 
žuje filozofa  s  človekoljubom  in  borilcem  za  člo- 
veške pravice.  Zato  njegova  dela  silijo  človeka, 
da  mnogo,  mnogo  premišlja  in  prevdarja.  Z  naj- 
strožjo logiko  razvija  najvažnejša  človeška  vpra- 
šanja, ki  stresajo  moderno  družbo.  In  v  teh  trpinih, 
ki  jih  nehlinjeno,  iz  golega  človekoljubja  zago- 
varja, spoznamo  češkega  proletarca. 

„ Arbes  je  velik  psiholog",  je  pisal  nekoč 
nepozabni  Neruda,  „in  to  dokazuje  ponajveč 
ondi,  kjer  opisuje  karakteristične  izjeme,  ki  jih 
pojasnuje  na  najnaravnejših,  vselej  veljavnih  te- 
meljih. Ljudem,  ki  jih  opisuje  Arbes,  gledamo  na 
dno  srca,  razumevamo  sleherno  njihovo  misel  in 
vsako  njihovo  besedo,  v  svojem  genru  Arbes  nima 
tekmeca  ne  pri  nas,  ne  drugod." 

Arbes  je  najčistejši  realist,  a  zraven  vselej 
poet.  Izbiral  je  le  iz  istinitega  življenja  in  tudi 
ondi,  kjer  je  gradil  v  romanettih  na  navidezno 
skrivnostnem,  fantastičnem  temelju,  je  možno  nje- 
gove umotvore  z  mirnim  razumom  čisto  naravno 
pojasniti.  Brezobzirni  realizem  in  naravna  resnič- 
nost  Arbesovega    pripovedovanja    in    opisavanja 

JAKOB  ARBES. 

sta  zategadelj  včasi  tako  efektna,  da  stresajo  čita- 
telja  ter  se  z  elementarno  močjo  vtiskajo  v  do- 
mišljijo in  spomin.  Arbes  se  bori  vselej  zoper 
neresnico  in  krivico,  zoper  spačenost  in  pred- 
sodke; razum  in  vest  sta  mu  vedno  zanesljiva 
sodnika  v  vsakršnih  zamotah.  Dokazovaje  enako 
pravico  vseh  ljudi  do  pozemeljske  sreče,  je  Arbes 
glasilec  zdrave  hunianitete. 

Vsestranost  Arbesa  je  pač  težavno  oceniti, 
saj  je  pesnik,  žurnalist,  kritik,  romanopisec,  po- 
litik, kulturen  zgodovinar,  da,  celo  polihistorik. 
Njegov  duh  obsega  ogromen  kos  vseobče  vede 
ter  se  spenja  k  vrhuncu  človeške  domišljije. 

A  tudi  v  plodovitosti.  Arbes  nima  mnogo 
tekmecev.  Deset  let  se  je  ukvarjal  Arbes  s  češko 
žurnalistiko  in  nad  40  let  zalaga  z  najizbornej- 
šimi  umotvori  češko  književnost.  Malodane  vsako 
leto  izide  nova  knjiga  iz  njegovega  spretnega  pe- 
resa, cela  vrsta  čeških  časopisov  prijavlja  njegove 
spise  razne  vsebine,  dela  trajne  vrednosti  in  vi- 
soke lepote,  dela,  ki  se  bodo  vselej  prištevala  k 
najboljšim  češkim  knjigam. 

In  še  ena  posebna  lastnost  kiti  Arbesa:  ne 
stara  se.  Tragična  kletev  preživelega  avtorja  se 
ga  ne  dotika,  saj  piše  danes  istotako  sveže  in 
živo,  kakor  pred  30  leti,  ob  času  svoje  prve 
slave . 

Vselej  sem  se  ustrašil,  kadar  semz  agledal  v 
kakem  življenjepisu,  da  kdo  suhoparno  našteva 
naslove  knjig  opisovanega  pisatelja.    Temu  sem 

se  hotel  izogniti,  misleč,  da  splošna  ocena  Arbesa 
zadošča,  da  spoznajo  Slovenci,  kakšen  je  Arbes 
in  kako  naj  ga  čislamo.  Njegove  zbrane  spise  iz- 
daja podjetna  narodna  tvrdka  Ottova  v  Pragi 
v  snopičih  po  30  h  in  zadnji  mesec  je  izšel  de- 
seti zvezek.  Kdor  si  izmed  Slovencev  želi  zdra- 
vega češkega  čtiva,  naj  seže  po  Arbesu!  Arbes 
je  genij.  On  razume  misli,  težnje  in  potrebe  svo- 
jega časa  in  svojega  naroda,   zato  jih  krepko  in 


zgovorno  zastopa  v  svojih  spisih.  V  njih  najdete 
luč  za  svoj  um  in  toploto  za  svoje  srce!  Najlepše 
misli  pa  brez  spoznavalcev  nič  ne  veljajo,  naj- 
čistejša resnica  brez  pristašev  je  nična;  zato  se 
gre  vsakemu  nositelju  plemenitih  misli  in  vzvi- 
šenih idej  zato,  d;i  jim  pridobi  kolikor  možno 
veliko  prijateljev,  da  jim  njegove  misli  in  ideje 
preidejo  v  meso  in  kri.  Na  Češkem  jih  Arbes  ima 
dovolj.  Naj  bi  jih  našel  tudi  med  Slovenci ! 


V  OGNJU  RDEČEM 

G.  F.  Tabor. 

V  Ognju  rdečem  vsa  žari  se 
ti  svilena  otomana, 
iz  krvavih  tulipanov 
kače  z  želom  sikajo. 

Sikajo,  ovijajo  se 
rož  ognjenih,  rož  razkošnih, 
in  pohotno  zvija,  plete 
se  strupeni  kolobar. 

Na  svilenih  tulipanih 
ves  gorim  ti  v  belih  rokah, 
ves  drhtim  ti  v  blazni  strasti 
in  brez  duše  sem  nocoj  .  .  . 


Ti  izpila  si  s  poljubi 
jo  iz  ust  mi,  vročih,  žarkih, 
naj  utrgam  jaz  ti  rožo, 
rožo  grudi  čarobnih ! 

Kot  bi  opij  v  ostrih  curkih 
lil  v  srce  mi,  željno,  divje, 
ves  omamljen,  ves  opojen 
sem  nebeški  ta  večer. 

A  tam  zunaj  .  .  .  slušaj  ...  s 
krike  in  ječanje  bolno !  .  .  . 
Skozi  noč  soparno,  temno 
črne  sence  blodijo  .  .  . 


lusaj 


POLNA  NJIVA  JE  PŠENICE. 

Demeter. 


Polna  njiva  je  pšenice, 
šel  sem  tja  z  vozovi, 
to  smejali  so  se  v  lice 
zreli  mi  snopovi! 

Hej,  škrjanček  vozi  v  zraku 
pesem  na  oblaku, 
med  pšenico  —  rumenico 
rožno  glej  ženico! 


Srpi  svetli  že  odpeli, 
njivo  so  poželi  — 
rdeča,  krasna  si,  ženjica, 
sladka  kot  pšenica! 

Mehko,  gorko  me  objemi, 
lepotica  mala, 

in  s  pšenico  v  dom  me  spremi, 
ej,  najlepša  bala! 


I 

NADA. 


Spisala  Zofka  Kvedrova. 


apa,  zdi  se  mi  včasih,  kakor  da  nisi 
naš,"  —  je  rekla  enkrat  Nada.  — 
„Kakor  da  si  samo  naš  stric  ali  kaj 
tacega.  In  če  gresta  z  mamo  skupaj, 
je  to  čisto  smešno.  Naravnost  čudno  in  smešno!" 

„Pa  res,"  je  pritrdil  takrat  tudi  Miloš;  oče 
pa  je  napravil  čudno  resen  obraz  in  je  zamahnil 
z  roko. 

„ Pustimo  to!  Te  reči  niso  za  šalo." 

„No,  ali  radi  te  imamo  vseeno,"  —  ga  je 
tolažila  Nada,  —  „posebno  jaz  te  imam  rada,  zelo, 
rajši  kakor  mamo." 

In  to  je  bilo  pri  Nadi  in  Milošu  nekako 
samo  ob  sebi  razumljivo,  da  imata  očeta  rajši, 
kakor  mater.  Ravnal  je  ž  njima,  kakor  da  sta  že 
odrasla  in  dovolil  jima  je  marsikaj. 

Tako  sta  tudi  na  izlete  smela  vedno  še 
koga  povabiti.  Miloš  je  včasih  povabil  celo  kopo 
svojih  prijateljev,  ki  jim  je  njegov  mladi  in  ime- 
nitni oče  dajal  cigarete.  Ali  enkrat  jih  je  bil  Miloš 
povabil  pet  s  seboj  in  takrat  je  mama  toliko 
godrnjala,  da  mu  je  tudi  oče  zvečer  s  smehom 
dejal,  naj  drugič  nikar  ne  pripelje  kar  cele  gim- 
nazije. Od  tedaj  je  prišlo  v  navado,  da  je  Miloš 
pripeljal  samo  po  enega  tovariša;  Nada  pa  je 
vedno  hodila  samo  z  Vero,  svojo  sošolko,  ki  ni 
imela  v  Ljubljani  staršev. 

Zadnji  čas  se  je  bil  Miloš  posebno  sprijaznil 
z  Zemljanovim  Gojkom;  vedno  ga  je  vabil  k  sebi 
in  že  dvakrat  je  bil  ž  njimi  tudi  na  izletu. 

Za  to  nedeljo  so  se  zmenili,  da  pojdejo  že 
zgodaj  zjutraj  na  Šmarno  goro.  Miličevka  je  vzela 
seboj  vdovo  gospo  Fiirerico,  Milic  pa  je  povabil 
prijatelja,  poštnega  asistenta  Grčarja,  ki  je  imel 
bolehno  ženo,  ki  nikdar  ni  šla  iz  hiše.  Nada  se 
je  domenila  z  Vero,  Miloš  pa  z  Gojkom. 

Tako  so  se  vzdignili  zgodaj  v  jutro,  ko  je 
v  Ljubljani  še  vse  spalo.  Smejali  so  se  in  veselo 
v  parih  so  korakali  proti  Št.  Vidu. 

Nada  je  šla  z  Gojkom,  Miloš  pa  z  Vero 
naprej. 

Miloš  ni  bil  zaljubljene   narave  in   od   vseh 

žensk  mu  je  Vera   še   najbolj    ugajala,   a   samo 

zato,  ker  je  imela  nekaj  moškega  v  svojem   na- 

-I  in  načinu  svojega  govorjenja. 

„Človeku  ne  pride  na  misel,  da  je  ženska," 

-    J  enkrat   izrazil  o  njej.  „Škoda,  da  ni  fant!" 


(Dalje.) 

In  menda  jo  je  tudi  Nada  zato  imela  rada. 
Vera  ni  bila  sentimentalna,  niti  površna  in  pre- 
menljiva,  kakor  druga  dekleta  v  šoli.  Sama  realna 
in  trezna,  je  vendar  potrpežljivo  poslušala  Nadine 
čudne  sanjarije.  Bilo  je  nekaj  protektorskega  v 
njenem  prijateljstvu,  kakor  naklonjenost  odraslega 
človeka  ljubeznivemu  otroku. 

Zdaj  je  hodila  z  Milošom  naprej,  utrgala  gre- 
doč  tu  in  tam  kak  cvet  ob  poti  in  izkušala  pre- 
kositi ga  s  svojim  znanjem  botanike. 

Nada  pa  se  je  pogovarjala  z  Gojkom  o  samih 
sanjarijah. 

„Ce  bi  bilo  tako  .  .  .,"  je  razpredala  Nada 
svoje  fantastične  osnove,  in  Gojko  je  pripove- 
doval obširno  in  v  ognju: 

„Enkrat  sem  si  mislil,  ko  bi  .  .  ." 

Govorila  sta  o  takih  rečeh,  ki  so  nemogoče 
na  tem  svetu,  ki  pa  so  lepe  in  očarjajoče  tudi 
v  praznih  mislih,  kakor  je  krasna  pena  v  menja- 
jočih  in  igrajočih  se  solnčnih  bojah. 

Ljubila  sta  te  čarobnolepe  cvete  svoje  do- 
mišljivosti,  ki  so  zveneli  hipoma  nanovo  še  lepše, 
še  bajnejše.  In  neskončno  sta  bila  vesela,  kadar 
sta  spoznala  v  sanjarijah  druzega  svoje  lastno 
prazno,  ah!  ali  tako  sladko  in  lepo  bajanje. 

„Prav  to  sem  si  že  mislila  tolikrat,  o  toli- 
krat!"  je  vzkliknila  Nada  in  njene  oči  so  se 
bliskale. 

In  Gojko  je  čutil  v  srcu  v  sladkem  trepetu  : 
„Kako  je  krasno!  Poznam  vse  te  nade,  vse  te  lepe, 
nemogoče  sne  izven  časa  in  sveta.  V  mojem  srcu 
so  zrasli  in  glej,  zdaj  cveto  tudi  v  njenem." 

Megla  je  ležala  po  vsi  veliki  dolini  in  lasje 
so  postajali  vlažni,  kakor  od  rose.  Lica  so  bila  v 
tem  mokrem  zraku  še  bolj  sveža  in  cvetoča,  bilo 
jim  je  hladno  in  prijetno,  kakor  da  so  prišli  iz 
kopeli. 

„Ali  ste  si  že  kdaj  mislili,  da  je  na  ti  naši 
Šmarni  gori  velikanski  grad?"  je  vprašal   Gojko. 

Nada  se  je  zasmejala.  , 

„Jaz  sem  ga  že  videla!  Strašno  rada  hodim 
na  naš  Grad.  Odtam  se  tako  daleč  vidi  in  lahko 
sanja.  V  podvečer,  prav  ko  je  solnce,  zašlo  se  iz- 
premeni  ves  kraj.  Zamižim,  pa  se  izpremeni.  In 
ko  odprem  oči,  je  vse  čudovito.  Velikanski  gra- 
dovi, ogromne  palače,  visoki  templji  so  razsejani 
po  vsi  deželi  naokrog.  Ah!  pomislite  si,  nikdar  še 

nisem  želela,  da  bi  poslala  slavna  pesnikinja  ali 
slikarica  ali  kaj  podobnega.  Vsa  mlada  dekleta  si 
to  žele.  Ne,  jaz  bi  hotela  biti  neizmerno  bogata. 
In  potem  bi  zidala  take  gradove,  take,  da  bi  jih 
vse  občudovalo.  Velikanski  bi  bili  in  krasni.  Ve- 
ste tako,  da  bi  vsakemu  srce  zatrepetalo,  kadar 
bi  jih  ugledal.  Ne  smejajte  se!  Jaz  obožujem 
Grke  in  Rimljane  samo  zato,  ker  so  stavili  take 
čudovite  stavbe.  In  stari  Egipčani!  Tiste  njihove 
piramide!  To  more  biti  nekaj  velikanskega!  Ma- 
lenkostni niso  bili,  to  je,  to!" 

„In  kakšen  grad  ste  videli  na  Šmarni  gori?" 

„Ha,  ha!"  se  je  zopet  zasmejala  Nada. 
„Ogromen  grad,  stolpi  visoki,  da  se  vidijo  iz 
vse  dežele.  Portali,  da  zagrmi  po  vsi  ljubljanski 
dolini,  kadar  se  zapirajo.  In  balkoni,  ki  so  kakor 
orlova  gnezda  na  neizmerni  pečini  v  gorah.  Tak 
grad ! " 

Zasmejala  sta  se  oba. 

„Velika  sanjarja  sva,  gospodična  Nada!  AH 
to  je  tako  zapeljivo,  kaj  ne?  Nu,  in  veselje  in 
zadovoljstvo,  ki  ga  človek  občuti,  kadar  takole  v 
mislih  ustvarja  najpogumnejše,  najnerealnejše  reči, 
to  zadovoljstvo  je  vsaj  pravo." 

„To  je,  in  srce  je  nakrat  polno  in  bogato; 
ali  se  vam  ne  zdi?  Navadno  življenje  ne  more 
dati  tako  velikih  in  lepih  občutkov,  se  mi  zdi; 
zato  toliko  sanjarim." 

Pogledala  sta  si  v  oči  prav  od  blizu  in  na- 
smehnila sta  se.  Obema  hkratu  je  prišlo  na  misel, 
da  je  vendarle  tudi  na  svetu,  na  zemlji  lepo,  še 
lepše,  kakor  v  najbujnejših  sanjah.  Te  oči,  te  oči! 
Drug  drugemu  so  postale  najlepše  in  najmilejše 
na  zemlji  in  povsod. 

Prišli  so  pod  goro.  Pri  studencu  se  je  vsa 
družba  ustavila  in  med  smehom  in  šalami  so  se 
z  mesom  in  kruhom  krepčali  na  daljno  pot.  Mi- 
ličevka  je  bila  že  malo  trudna,  a  vendar  še  dobre 
volje.  Tudi  Milic  je  bil  vesel.  Natočil  je  vina  v 
kupico  in  ga  podal  svoji  ženi. 

„Na,  pij,  stara!"  je  rekel  šaljivo.  Vso  pot  ni 
bil  govoril  ž  njo,  hodil  je  s  prijateljem,  ali  ženi 
je  bilo  zdaj  vendar  ljubo,  da  je  bil  tako  pozoren. 

Čudno,  laskalo  ji  je  nekako,  kadar  je  bil 
mož  vljuden  ž  njo,  kakor  da  je  to  njegova  po- 
sebna dobra  volja  in  ne  dolžnost.  Vzela  je  čašo 
in  mu  napila. 

„Živio!" 

Pogledala  ga  je  pri  tem  in  dobra  volja  jo 
je  nekako  obšla.  Mlad  in  svež  se  je  videl  njen 
mož  v  meglenem,  hladnem  jutru.  Povesila  je 
oči  po  svojem  debelem,  nerodnem  telesu  in  nekaj, 
kakor  jeza  proti  možu,  da  je  še  tako  mlad  in 
gibek,  se  je  genilo  v  njenem  srcu. 


„Kako  mlad  si  videti",  je  rekla  zbadljivo  in 
nevoščljivo. 

Milic  se  je  nasmehnil  ironično. 

Kaj  mu  je  pomagalo,  če  je  bil  videti  mlad?! 

„Pojdimo!"  je  dejal  in  vstal. 

Vsi  so  se  vzdignili,  mlajši  so  odhiteli  naprej. 

„Kdo  bo  prej  zgoraj?!" 

In  zdaj  se  je  začelo  ono  prehitevanje  med 
glasnimi  klici,  smeh  in  skakanje  po  skalah  kvišku. 
Vsi  so  bili  tako   veseli,  tako   mladi,   tako   lehki! 

Vera  je  prva  krenila  s  pota  v  goščo. 

„Kdo  bo  hodil  po  ovinkih?!  Kar  naravnost 
k  vrhu!" 

Vsi  trije  so  hiteli  za  njo  in  kmalu  so  pu- 
stili starejšo  družbo  daleč  za  seboj.  Pripogibali 
so  se  pod  zelenimi  vejami,  ki  so  bile  polne  rose 
in  so  jih  škropile  s  svojimi  hladnimi,  drhtečimi 
kapljami. 

„Vsi  bomo  mokri!"  je  kričal  Miloš. 

„Pa  kaj  za  to?!  Nič  ne  de!"  je  klicala  Vera 
pred  njim.  „0h,  kdo  bo  pazil  na  obleko,  če  je 
tako  lepo!  Kakor  pri  nas  doma  je!" 

Nada  in  Gojko  sta  malo  zaostala. 

„Hiteti  morava!"  je  izpodbujala  Nada,  pri- 
jela za  nizek  grm  pred  seboj  in  si  pomagala  po 
skali  kvišku. 

Megla  se  je  tu  že  trgala.  Včasih  se  je  za- 
svetilo in  pogled  je  šinil  preko  cele  doline,  ki 
je  bila  pokrita  z  belo,  valujočo  meglo.  Ali  kmalu 
je  prišla  zopet  nova  plast,  da  se  ni  videlo  nikamor. 

Nada  je  bila  že  vsa  ugreta.  Dihala  je  glo- 
boko in  neprenehoma  so  se  ji  svetili  beli  zobje 
izza  pol  odprtih  ust.  Pripela  si  je  krila  na  pasu, 
da  je  niso  ovirala  pri  hoji  in  da  je  imela  roke 
proste.  Slamnik  si  je  bila  dela  z  glave  in  ga  je 
nosila  v  roki.  Globoko  se  je  morala  pripogibati 
pod  vejami,  da  je  niso  prijemale  za  lase.  In  tako 
čudovito  je  dišalo  po  gozdnih  rožah.  In  listje  je 
bilo  zeleno!  Zdelo  se  ji  je,  da  še  nikdar  ni  vi- 
dela tako  krasnega  zelenja.  Soince  je  prodiralo 
skozi  meglo  in  vsa  svetloba  je  bila  nekako  zelen- 
kasta od  tega  listja. 

In  vedno  še  je  bežala  v  hrib.  Čisto  bežala! 
Oh,  tako  lahke  so  ji  bile  noge,  kakor  da  leti! 
Samo  lice  ji  je  gorelo  in  oči  so  ji  bile  vroče. 
Čutila  je,  da  so  mokre  od  rose  in  od  radosti,  od 
te  čudovite  jutranje  megle  in  od  nečesa  lepega 
in  vriskajočega,  ki  ji  je  širilo  prsi. 

Klicala  je  Vero  in  Miloša  in  skozi  goščo 
so  se  odzvajali  njihovi  klici. 

„0h,  mi  smo  že  daleč!  Mi  smo  že  iz  megle!" 
sta  klicala  nazaj. 

„ Preveč  v  stran  sva  šla;  morava  kar  narav- 
nost navpik!  Nič  ne  pomaga!"  se  je  smejala  Nada. 

Hitela  je  preko  skal.  In  zdaj  je  zavrisknila. 
Prišla  je  na  pečino,  ki  je  štrlela  iz  gošče,  visoka 
in  prostorna,  kakor  terasa. 

„Na  solncu  sem!"  je  zakriknila. 

Belo,  peneče  morje  se  je  razgrinjalo  pod 
njo.  In  lesketalo  se  je  na  solncu,  kakor  srebrni 
vali.  Lahno  je  bilo  in  valovalo  se  je  neprenehoma; 
biserno  se  je  izpreminjalo  pod  solncem. 

Mlada  hoja  je  stala  na  kraju  skale.  Nada 
je  stopila  pod  njo,  da  še  lepše  vidi  to  čudovito, 
nemirno,  belo  plan.  Ali  veja  se  ji  je  zapiela  v 
lase.  Hotela  se  je  rešiti,  v  tem  pa  so  se  ji  lasje 
vsuli  preko  ram. 

Kako  so  se  zasvetili  ti  lasje  v  solncu !  Toplo, 
čisto,  živo  zlato! 

Ko  je  Gojko  prihitel  za  njo  in  jo  videl  tako 
na  solncu  ob  zeleni  hoji  z  razpuščenimi  zlatimi 
lasmi,  je  obstal.  Obstal  je  na  mestu,  kakor  da 
bi  se  bal,  da  mu  izgine  izpred  oči,  ako  se  gane. 

„Na  solncu  sem!"  mu  je  zaklicala  radostno. 

In  obrnila  se  je  od  njega  proč  proti  planjavi, 
ki  je  bila  polna  bele,  biserne  megle.  „0h,  ali  je 
krasno!  Ali  je  krasno!" 

„Ali  je  krasno!"  je  ponavljal  Gojko  meha- 
nično. 

Prišel  je  tudi  on  na  skalo,  ali  ni  gledal  doli 
na  megleno  morje,  samo  njo  je  gledal. 

„Dovolite!"  je  dejal  in  se  dotaknil  njenih 
las.  Zgenili  so  se,  zatrepetali  so,  zabliskali  so  se, 
kakor  solnce. 

„Čisto  so  se  zapleli  okrog  veje;  pomagajte 
mi!"  je  rekla  Nada. 

Prijel  jih  je  v  roko.  In  zdeli  so  se  mu  ne- 
skončno mehki,  nežni,  fini. 

„Kako  so  zlati  ti  vaši  lasje!"  je  govoril. 
„Kako  so  zlati  in  krasni!  In  kako  diše,  oh!" 

Pritisnil  jih  je  na  ustnice,  na  oči,  ves  obraz 
si  je  pokril  ž  njimi. 

„Kako  so  čudoviti  vaši  lasje!  Kako  ste  ču- 
doviti, Nada!" 

Spustil  je  lase  in  ji  pogledal  v  obraz. 

„In  vaše  oči,  Nada!  Kje  ste  vzeli  te  oči?!" 

Zamižal  je,  potem  jo  je  objel  in  jo  poljubil. 
in  ti  zlati,  prekrasni  lasje  so  se  vsuli  tudi  po 
njem,  kakor  blesteče  zagrinjalo. 

„Neskončno  vas  imam  rad!"  je  šepetal  visoko 
na  skali,  nad  meglo  v  zlatem  solncu. 

„Gh,  tudi  jaz  vas  imam  rada,"  je  zašepetala 
Nada  in  mu  ponudila  svoje  rubinaste,  otroške 
ustnice. 

II. 

Tako  je  bila  začela  Nadina  ljubezen. 
Moj   Bog,  koliko  sladke   lepote    se   je   od- 
grnilo  v  njenih  sanjah!  Vse  njeno  življenje,  vsa  ta 


banalna  in  pusta  realnost,  vse  se  je  zastrlo,  kakor 
s  trepetajočimi,  srebrnimi  vali  od  neizmerne  kra- 
sote. Nikoli  več  se  ji  ni  zdela  ulica,  kjer  so  sta- 
novali, ubožiia  in  dolgočasna,  ali  njihovo  stano- 
vanje tesno  in  skromno.  Povsod  je  bilo  dovelj 
prostora,  povsod  je  bilo  dovelj  solnca  za  njeno 
srečo. 

A  ta  njena  sreča  je  bila  čista  kakor  lunin 
svit.  Gojko  je  prišel  vsak  dan.  Nasmihala  sta  se, 
zardevala,  bilo  jima  je,  kakor  da  hodita  v  nečem 
toplem,  božajočem  in  krasnem.  A  v  vrtu,  ki  je 
bil  majhen,  kjer  je  rasel  fižol  v  visokih,  z  rdečimi 
cvetovi  prepletenih  zelenih  plotih,  sta  čitala  Pre- 
šerna, Gregorčiča,  Levstika  in  one  sladke,  melo- 
dijozne  Zupančičeve  pesmi.  In  vse  te  krasne, 
zveneče  in  mile  besede  so  jih  zasipale  z  novimi 
lepotami.  Kakor  bi  bila  vsaka  beseda  polna  de- 
htečih  rož  in  nežnih,  laskajočih  melodij.  Včasih 
v  lopici,  kadar  je  bilo  vse  tiho  in  mirno  naokrog 
in  so  se  samo  cvrčki  stotero  glasili  v  travi,  jo  je 
poljubil.  Hitro  in  sramežljivo  jo  je  poljubil,  kakor 
bi  se  bil  dolgo  pripravljal  na  ta  čin,  a  vendar 
ne  imel  poguma,  pustiti  svojih  ustnic  dlje,  kakor 
trenotek  na  njenem  baržunastem,  mehkem  licu, 
ki  je  pod  njegovim  dotikljejem  vselej  nagloma 
in  vroče  zagorelo. 

Govorila  nista  skoro  nič. 

»Slišite,  Nada  .  .  .,"  je  začel  včasih  Gojko, 
a  potem  je  obmolknil.  Hotel  ji  je  nekaj  reči, 
nekaj  izraziti,  ali  ono  je  bilo  prefino,  nedotakljivo, 
prenežno  za  besede. 

Njene  črne  oči  so  se  nasmehnile,  ali  nikoli 
ni  vprašala,  kaj  je  hotel  reči,  kakor  da  bi  vedela 
tudi  tako. 

Bilo  jima  je  večkrat,  kakor  bi  ves  svet  iz- 
ginil okrog  njih,  vsi  ljudje,  kakor  da  sta  sama 
na  zemlji.  Vse  je  odstopilo  od  njih  v  neko  meglo, 
kjer  sta  videla  vse,  kakor  sence.  Kadar  nista  bila 
skupaj,  zdelo  se  jima  je  vse,  kakor  pust,  prazen 
dan  brez  solnca. 

Z  nikomur  nista  govorila  o  tem,  ogibala 
sta  se  izreči  ime  drug  druzega  pred  ljudmi.  Kadar 
so  drugi  govorili  o  Gojku,  je  Nada  molčala,  a 
Gojko  se  je  oddaljil,  kadar  so  si  njegovi  tovariši 
pripovedovali  o  dekletih  in  tudi  o  Nadi.  Miloš 
je  včasih  kaj  dejal,  da  bi  sestro  malo  podražil, 
ali  Nada  ga  je  pogledala  vselej  tako  preplašeno, 
da  je  obmolknil. 

Saj  niti  med  seboj  nista  rabila  besed.  Ali 
vse  je  imelo  v  njihovih  očeh  neki  poseben  pomen, 
karkoli  sta  storila.  Če  se  je  Gojko  obrnil  k  njej, 
že  je  zardela,  kakor  bi  se  bilo  dogodilo  nekaj 
velicega  in  nenavadnega,  a  če  je  utrgala  Nada 
marjetico  v  travi  ob  potu   in   mu  jo  dala,   je   bil 

ganjen  skoro  do  solz,  kakor  da  mu  je  skazala 
neprecenljivo  dobroto. 

Tako  sta  živela  v  sanjah. 

Ali  neki  dan  ji  je  dejala  gospodična  v  šoli, 
naj  gre  ž  njo  takoj  v  konferenčno  sobo,  reči  ji 
ima  nekaj  zelo  važnega. 

Nada  je  šla  za  njo,  ali  čudila  se  je,  da  ima 
gospodična  tako  resen  in  temen  obraz  in  da  je 
proti  nji  nekako  neprijazna.  Saj  je  bila  ona,  Nada, 
vendar  najboljša  učenka  v  šoli,  a  s  tovarišicami 
ni  občevala  skoro  nič,  torej  tudi  od  njili  niso 
mogle  priti  kake  besede. 

„Kaj  pa  je,  gospodična?"  je  vprašala  še  na 
hodniku. 

„Bodete  že  videli !  Ne,  od  vas  bi  se  ne  bila 
nadejala  kaj  tacega!  Zahvalite  Boga,  da  ohranim 
to  zase  in  ne  pokličem  voditelja!  Kdo  bi  si  mislil?!" 

Še  bolj  se  je  Nada  začudila. 

Gospodična  je  hitela  zlovoljno  v  konferenčno 
sobo  in  Nada  je  šla  za  njo.  Neka  dama  z  gostim 
pajčolanom  preko  obraza,  elegantno  v  svilo  oble- 
čena, je  stala  sredi  sobe. 

Nada  jo  je  poznala  na  videz.  Bila  je  Goj- 
kova  mati,  gospa  Zemljanova. 

Stopili  sta  obe  pred  njo  in  gospodična  jo  je 
vprašala  strogo: 

„Vi  imate  nekako  —  ljubezen?" 

Nada  je  zardela  do  las,  vroče  jo  je  polilo 
po  vsem  telesu,  ali  zravnala  se  je  ponosno  in  ni 
povesila  obraza  niti  očij. 

„0,  le  priznajte,  tajiti  ne  pomaga  nič!"  je 
rekla  gospodična  s  trdim  glasom. 

Nadi  je  bilo,  kakor  da  so  se  surove  roke 
dotaknile  njenega  golega  srca.  Zabolelo  jo  je  v 
prsih  in  dejala  je  nevoljno: 

„To  nikogar  ne  briga,  nihče  nima  pravice." 

„Oho!  le  ne  tako  predrzno,"  jo  je  prekinila 
gospa  Zemljanova.  „ A  jaz,, jaz,  mislite,  da  nimam 
pravice,  ko  mi  zapeljujete  Gojka?!  Nič  se  ne  uči, 
vedno  tiči  pri  vas!  Sramujte  se!" 

Nadi  so  se  zabliskale  oči  ali  molčala  je. 

„Kdo  bi  bil  to  pričakoval,"  je  tarnala  go- 
spodična. 

„Da  mi  nikoli  več  ne  govorite  ž  njim!"  je 
ukazovala  gospa.  „Tu  se  gre  za  njegovo  bodoč- 
nost! Ne  mešajte  mu  glave  s  svojimi  zaljublje- 
nimi prismodarijami!  Sploh  ste  pa  še  preveč 
otrok  za  take  reči.  V  vaši  dobi  pa  take  misli,  to 
je  škandal!  In  moj  sin  je  tudi  za  kaj  boljšega! 
Kaj  pa  imate?!  Nič!  Mislim  torej,  da  bo  zdaj 
mir!"  je  zaključila  svoje  razburjene  vzklike. 

Gospodična  pa  je  dejala: 


„Idite  nazaj  v  razred,  jaz  pridem  takoj!  Za 
danes  naj  zadostuje ;  sicer  si  pa  to  stvar  za- 
pomnim!" Nada  je  odšla.  Zunaj  na  hodniku  se 
je  ustavila.  Ni  vedela,  kaj  čuti.  Samo  strašno 
grdo  se  ji  je  zdelo  vse.  In  žal  ji  je  bilo  strašno, 
da  je  ta  razburjena  in  brezobzirna  gospa  Gojkova 
mati.  Surovo  in  odurno  se  ji  je  zdelo  njeno  po- 
četje. Ravnotako,  kakor  da  je  prišel  robat  človek 
z  velikimi,  umazanimi  škornji  in  suro\o  poman- 
dral  v  vrtu  vse  rože. 

Toliko  lepega  je  imela  v  srcu,  čemu  so  ji 
to  vse  razbili  in  omadeževali?! 

Pritisnila  si  je  trpko   stisnjene  pesti  na  oči. 

Samo  ne  solz  in  joka! 

Čutila  bi  se  ponižano,  ako  bi  gospodična 
videla,  da  ima  solzne  oči.  Kakor  da  se  ni  ničesar 
zgodilo,  je  stopila  v  razred  in  še  nikoli  ni  imela 
glave  tako  ponosno  vzdignjene  in  oči  tako  čistih 
in  hladnih,  kakor  tisto  dopoldne.  Gospodična  jo 
je  s  svojimi  pogledi  opominjala,  da  naj  bo  po- 
nižna in  pokorna,  ali  Nadine  dolge  črne  trepal- 
nice niso  niti  enkrat  zatrepetale  in  njen  obraz  je 
bil  tako  prevzeten,  a  obenem  dostojanstven,  da 
je  naposled  gospodična  popolnoma  uvidela  vso 
brezuspešnost  svojih  pomembnih  in  karajočih  pri- 
zadevanj. 

Popoldne  je  bila  Nada  svobodna.  Takoj  po 
obedu  se  je  oblekla  in  dejala  materi,  da  gre  k 
prijateljici.  Vsa  kri  ji  je  silila  v  glavo  zaradi  te 
laži,  ali  mati  ni  opazila  ničesar.  Neko  čudno 
čustvo  jo  je  gnalo  prej  v  vrt,  preden  je  odšla. 
Počasi  je  stopala  med  gredicami,  kjer  je  rasla 
salata,  peteršilj,  par  vrst  krompirja,  nekaj  kolerab 
in  vohrota.  In  med  to  kuhinjsko  zelenjavo  so 
cveteli  rdeči  maki,  nekaj  aster,  ob  kraju  v  kotu 
velik  šop  rezede,  ki  je  opojno  dehtela  v  pekoči 
popoldanski  vročini.  V  utici  je  ležal  na  klopi 
Miloš  in  je  prepeval  neko  neskončno  melodijo. 
Prestrašila  se  je,  ko  se  je  ustavila  na  pragu  in 
ga  zagledala.  Bila  je  tako  zamišljena,  da  ni  sli- 
šala prej  njegovega  petja  .  .  . 

„Kaj  pa  hočeš?  Kam  greš?"  jo  je  vprašal 
začuden,  da  jo  vidi  tako  resno  in  iznenadeno. 

Molčala  je. 

„Kakor,  da  ne  vem,"  je  rekel  brat.  „Na 
Fužine!" 

Pogledala  ga  je  s  tako  preplašenimi  očmi, 
da  jo  je  začel  nehote  miriti. 

„Kaj  se  bojiš?!  Ne  bom  te  zatožil!" 

„Nikar  ne  povej!"  je  šepetala  in  odšla. 

„Te  punice!"  je  mrmral  Miloš  na  pol  glasno; 
„vrag  vedi,  kaj  jim  je  včasih  !"        (Dalje  prihodnjič.) 

olnce  je  plulo  visoko  na  nebu,  ko  se 
je  drugo  jutro  zbudil  Golob.  Gospo- 
dinja je  večkrat  trkala  na  njegova 
vrata,  toda  spal  je  trdno  vsled  sinočne 
izmučenosti  in  zbeganosti.  Ko  je  odprl  od  in 
videl  že  polno  svetlobo,  se  je  začudil,  kako  je 
mogel  spati  tako  dolgo.  Naglo  je  skočil  s  postelje 
ter  se  oblekel.  Zavrtelo  se  mu  je  v  glavi  in  pri- 
jeti se  je  moral  ob  posteljo.  V  želodcu  je  hkratu 
začutil  neko  slabost,  ki  ga  je  stiskala  k  tlom.  in 
sedel  je  na  skrajnico,  sklonil  glavo  v  dlani  ter 
čakal,  da  mine  ta  nenadni  napad. 

V  tem  je  potrkala  gospodinja  vnovič.  Dvignil 
se  je  in  odprl.  V  sobo  je  pogledala  siva  glava  in 
dobrodušne  oči  so  mežikale. 

„Ali  naj  vam  prineseni  kavo,  gospod  Golob?" 

Golob  jo  je  pogledal  ter  ni  odgovoril.  Umaknil 
se  je  v  sobo  in  stopil  k  umivalniku. 

Starka  je  drsala  za  njim.  Pospravljati  je  za- 
čela po  njegovi  mizi.  On  pa  se  je  umival  in  ne- 
kaj kapelj  je  celo  priletelo  na  mizo. 

„Ali  sem  vas  že  kaj  tirjala?" 

Še  vedno  molk. 

„Res  je,  sama  sem  v  stiski,  toda  toliko  že 
še  zmorem,"  je  hitela.  „Moj  Bog,  čemu  se  tako 
žalostite,  saj  ni  še  vseh  dni  konec.  Tako  učen 
gospod  kot  ste  vi,  gotovo  ne  bo  več  dolgo  čakal 
službe.  No,  in  potem  že  plačate.  Ne  bodite,  no!" 

Golob  se  je  brisal  z  ozko  platneno  brisačo. 
Izza  nje  je  pogledal  starko  in  storilo  se  mu  je 
inako.  Njegov  bledi  obraz  se  je  podaljšal,  njegove 
roke  so  se  tresle. 

„Hvala  vam,  hvala,  toda  samo  še  danes! 
Ako  ne  dobim  danes  ali  jutri  službe,  ali  denarja 
za  svoje  spise,  vas  ne  morem  več  nadlegovati." 

„Bo  že,  bo  že  kako,"  je  dejala  starka  skoro 
veselo  ter  hitela  iz  sobe. 

Bila  je  zadovoljna,  samo  da  ga  je  pripra- 
vila, da  bo  kaj  jedel.  Preden  se  je  Golob  dobro 
obrnil,  je  že  bila  kava  na  mizi  in  zraven  velik  kos 
kruha.  A  starka  je  takoj  izginila  zopet  v  kuhinjo. 

Golob  je  sedel  ter  nesel  prvo  žlico  v  usta. 
Jed  se  mu  je  valjala  po  ustih,  da  je  ni  mogel 
spraviti  doli.  Tedaj  je  pa  prijel  vrček,  nagnil  ga 
je  in  v  dušku  izpil,  kar  je  bilo  v  njem.  Kruh  je 
nato  potisnil  v  miznico. 

Skozi  okno  je  silil  sveži  jutranji  vzduh,  z 
ulic  se  je  čul  zamolkel  ropot  in  s  trga  zategel 
šum,  kakor  šum  razburkanih  morskih  valov. 


(Dalje.) 

Golob  je  potegnil  nekolikrat  z  desnico  po 
obrazu.  Čutil  je,  kakor  bi  mu  kožo  pokrivala 
gosta  koprena  in  to  kopreno  je  hotel  odpraviti. 
Ali  ni  šlo.  Vedno  ga  je  še  nekaj  tiščalo,  vedno 
mu  je  bilo  nekaj  na  poti. 

Nezadovoljno  je  sedel  za  mizo  in  prijel  pero. 
Začel  je  razmišljati,  kako  bi  vnovič  začel  povest, 
ki  jo  je  sinoči  tako  neusmiljeno  raztrgal.  Po  glavi 
so  se  mu  začele  križati  misli,  a  bilo  ni  nič  no- 
vega, vse  to  je  mislil  že  sinoči,  vse  to  je  napisal 
že  sinoči.  A  treba  je  bilo  vendar,  da  začne.  In 
napisal  je  s  krčevito  naglico  nekaj  stavkov. 

Prebral  je,  kar  je  napisal.  A  takoj  je  pre- 
črtal vse  in  vzdihnil  je  globoko.  Osebe,  ki  so  se 
sinoči  vrtele  okoli  njega,  so  izginile.  Sedel  je 
danes  tako  sam  pri  mizi,  čutil  je  te  ozke  stene, 
ki  so  zadevale  obenj,  nobenega  ni  bilo  blizo,  ki 
bi  mu  kazal  izhod,  ki  bi  ga  vodil  za  sabo.  Vse 
ga  je  zapustilo  in  njegova  glava  je  klonila  niže, 
vedno  niže. 

Golob  je  bil  sam,  popolnoma  sam.  Njegova 
sobica  se  mu  ni  do  danes  še  nikdar  videla  tako 
ozka,  tako  neznatna.  Vraga,  kaj  hoče  ustvariti  v 
takem  prostoru!  Vsaka  misel,  vsak  polet  se  ubije 
ob  nizkem  stropu,  se  potlači,  da  ne  ostane  nikdar 
več,  da  se  valja  po  blatu  in  umazanem  prahu. 

In  Golobov  pogled  je  šinil  skozi  okno.  Silil 
je  dalje  in  dalje,  letel  je  črez  gore  in  doline,  pre- 
plul  je  potoke  in  reke,  plazil  se  je  ob  vaških, 
trških  in  mestnih  zidovih.  In  hotel  je  še  dalje, 
dalje.  Toda  tu  je  odskočil,  kakor  odskoči  žoga 
od  zidu.  Zadel  je  bil  ob  meje,  ob  ozke  meje. 
In  Goloba  se  je  polastila  neka  plahost,  neka  malo- 
dušnost  in  grozna  potrtost. 

Skrčil  je  pesti.  Uvidel  je,  da  ne  more  na- 
pisati ničesar  izrednega,  ničesar  imenitnega.  Ta 
njegova  ozka  soba  z  nizkim  stropom  in  edinim 
oknom  ga  je  oklepala  tukaj,  ta  ozka  soba  z  nizkim 
stropom  in  edinim  oknom  je  bila  vsa  pokrajina, 
ki  se  je  razširjala  pred  njegovim  dušnim  očesom, 
ta  ozka  soba  je  bila  vsa  dežela,  koder  se  je  go- 
voril jezik  njegov  .  .  . 

III. 

Krčon  je  pravkar  prišel  iz  pisarne  domov. 
Danes  je  bil  ves  dan  zamišljen,  nekaj  ga  je  tla- 
čilo, dušilo.  a  sam  ni  vedel  vzroka  tej  tesnobi, 
tej  malodušnosti.  Sicer  se  je  kaj  takega  dogajalo 
večkrat,    bil  je  že  nato  navajen,    toda  danes  je 

bilo  vendar  nekoliko  drugače  kot  sicer.  Nekaj  je 
šumelo  in  prhutalo  okoli  njega,  nekaj  se  je  treslo 
po  vzduhu,  kar  ga  je  vznemirjalo  in  razburjalo. 
In  v  tej  vznemirjenosti  in  razburjenosti  so  se  mu 
vsiljevala  neprenehoma  v  spomin  leta  njegove 
žalostne  mladosti.  Pred  očmi  mu  je  stala  drobna, 
koščena  postava  njegove  matere.  Čutil  je,  kako 
se  je  vlažna  njena  roka  dotikala  njegovih  dolgih 
las,  čutil  je  njen  gorki  poljub  na  svojem  čelu  in 
videl  pogled  njenih  velikih,  modrih  oči.  In  ta 
pogled,  dasi  poln  sreče  in  sladkosti,  poln  ljubezni 
in  obožavanja,  ta  pogled  mu  je  vendar  govoril: 
kaj  pa  je  tebe  treba  bilo?  Stene  one  ozke  sobice, 
kjer  je  preživel  z  njo  one  nepozabne  prve  trenotke 
svojega  življenja,  te  stene  so  se  ožile  in  ožile, 
začele  so  ga  tiščati,  strop  se  je  povezal  nanj,  tla 
so  se  vzdigovala.  —  In  vprašal  jo  je  nekdaj: 
„Mama,  kje  je  pa  moj  oče?  —  Vsi  otroci  okoli 
nas  imajo  svoje  očete,  kje  je  moj?  Mama!"  A 
vprašal  jo  je  samo  enkrat,  potem  nikdar  več. 
Obstala  je  bila  pred  njim,  bleda  v  lica  in  z  ro- 
kami, ki  so  visele  navzdol  kakor  mrtve.  Njene 
oči  so  v  tem  hipu  ugasnile,  izgubile  so  blesteči 
žar,  ki  jih  je  dozdaj  oživljal  in  glava  jej  je  klo- 
nila na  prsi.  Njegova  mati  je  hkratu  okamenela, 
iz  nje  je  izginilo  življenje.  A  on  je  tedaj  začutil, 
da  je  storil  nekaj  hudega,  da  jo  je  razžalil,  raz- 
žalil  menda  prvič  v  svojem  življenju.  A  s  čim  jo 
je  razžalil,  mu  ni  bilo  umljivo.  In  to  ga  je  bolelo, 
da  je  planil  k  njenim  nogam  ter  jih  ovil  s  svojimi 
rokami.  Počasi,  prav  počasi  je  čutil,  kako  se  je 
vračalo  življenje  v  njene  žile,  kako  so  začele 
vztrepctavati,  kako  so  se  zganile  roke  in  se  pri- 
bliževale njemu.  Hkratu  pa  so  ga  te  roke  vzdignile 
in  stisnile  k  sebi,  da  je  zaječal. 

A  nato  je  mati  utrujena  sedla  in  ga  posadila 
zraven  sebe. 

„Ali  mi  obljubiš,  da  me  nikdar  več  ne 
vprašaš  po  svojem  očetu?"  Njen  glas  je  bil  tih 
in  proseč,  njena  roka,  ki  ga  je  božala,  je  bila 
mrzlična.   A  on  jej  je  obljubil. 

„Vidiš,  sinko,  tvoj  oče  je  —  mrtev,  mrtev  — 
zame  in  zate!  ..." 

Od  tedaj  ni  bilo  med  njima  več  govora  o 
očetu,  niti  tedaj,  ko  je  umirala.  In  umrla  je  tiho, 
mirno,  s  smehljajem  na  izsušenih  ustnicah. 

In  danes  se  mu  je  vse  to  vnovič  in  vnovič 
vsiljevalo  v  spomin  in  on  se  ni  mogel  ubraniti . . . 

Stopil  je  v  borno  svoje  domovanje.  V  teh 
ozkih  prostorih  je  bil  večen  somrak,  a  zdaj  je 
bilo  že  skoro  temno,  dasi  se  je  solnce  jedva  po- 
mikalo za  gore. 

Žena  je  stala  pri  ognjišču  in  se  je  nemo 
ozrla  nanj.  Pokimala  je  samo  z  glavo  v  pozdrav 


ter  delala  dalje.  Okoli  njega  pa  so  se  vsuli  otroci 
ter  ga  veselo  pozdravljali.  Krčonov  obraz  se  je 
za  hipec  razvedril,  a  na  njegovih  ustnih  se  je 
zazibal  nasmeh.  In  začel  je  privzdigovati  otroke 
po  vrsti  k  sebi  ter  jih  poljubovati.  Nastal  je  vesel 
vrišč  in  vpitje,  in  kuhinja  se  je  zasvetila,  kakor 
bi  se  bili  vanjo  vsuli  tisoči  solnčnih  žarkov. 

Kmalu  je  vse  sedelo  okoli  mize.  Žlice  so 
rožljale  po  krožnikih,  culo  se  je  srebanje  in  cmo- 
kanje z  usti,  vsem  je  dišalo,  kakor  bi  bili  prišli 
iz  gozda.  In  vendar  je  bila  samo  češpljeva  kaša, 
ki  se  je  kadila  iz  sklede  .  .  . 

Krčon  je  ravno  pomagal  svoji  ženi  spravljati 
otroke  spat,  ko  je  nekdo  potrkal. 

V  vratih  se  je  pojavil  postrešček  ter  mu 
izročil  list.  Krčon  ga  je  prebral  ter  osupel  pogledal 
ženo,  ki  ga  je  opazovala. 

„Povejte,  da  pridem  takoj",  je  dejal  postre- 
ščku,  ki  je  nato  odšel. 

„Glej,  tu  mi  piše  bankir  Požar,  naj  ga  ne- 
mudoma obiščem.  Komaj  ga  poznam  po  imenu, 
kaj  mi  neki   hoče?" 

Žena  je  bila  še  bolj   osupla,   nego  on  sam. 

„Obleci  se  praznično,  ne  hodi  tak,  Bog  ve, 
kaj  te  čaka!"  je  hitela  ter  je  iskala  čednejše  ob- 
leke. Pri  tem  pa  je  nekolikrat  pogledala  kvišku 
ter  vzdihnila.  Gotovo  je  vzdihnila  k  Bogu,  da  bi 
bil   ta   poset  v  korist   njima   in   njunim   otrokom. 

Krčon  pa  je  skoro  nato  odšel.  Vso  pot  je 
razmišljal,  kaj  naj  pomeni  to  vabilo.  A  pri  srcu 
mu  je  bilo  zopet  tesno,  kakor  prej  na  poti  iz 
pisarne  domov.  Njegove  noge  so  bile  težke,  da 
so  se  komaj  premikale  in  v  njegovi  glavi  je 
razbijalo  .  .  . 

Vrhu  razsvetljenih  stopnic  je  sprejel  Krčona 
livriran  služabnik.  Poklonil  se  je  pred  njim,  od- 
vedel  ga  za  seboj  v  bližnjo  sobo  ter  mu  velel, 
naj  nekoliko  časa  počaka. 

Krčon  je  bil  v  najmodernejše  opremljeni 
elegantni  sobi,  kakršno  si  je  dozdaj  samo  domišljal, 
a  je  ni  še  videl  v  istini  nikoli.  Po  vzduhu  je 
plul  opojen  vonj,  a  lestenec  s  stropa  je  razsvet- 
ljeval sobo,  da  so  se  lesketali  različni  predmeti 
v  njegovi  luči  kakor  bi  bili  od  čistega  zlata.  Iz 
vsakega  kota  mu  je  migalo  nasproti  bogastvo, 
iz  vsake  gube  je  odsevala  razkošnost.  In  Krčon 
ni  vedel,  kam  bi  pogledal,  da  bi  se  mu  odpočile 
utrujene  oči. 

Tedaj  je  nekaj  zašumelo  za  njim. 

Ko  se  je  obrnil,  je  zagledal  pred  seboj  stasito 
damo,  ki  je  na  lahko  upognila  lepo  svojo  glavo. 
Za  hipec  so  se  vprle  vanj  velike   sive  oči  ter  ga 

premotrile  od  iioo-  do  glave.  Okoli  njenih  ust  je 
švignilo  nekaj,  kar  bi  človek  lahko  smatral  za 
zaničljivo,  ali  pa  za  pomilovalno.  Krčon  si  je 
razlagal  prvo.  Pogledal  se  je  za  hipec  v  ogledalo 
in  tu  se  je  prepričal,  da  njegova  majhna  postava, 
njegova  neznatna  zunanjost  in  preprosta  obleka 
pač  malo  pristuje  tej  okolici.  V  tem  hipu  je  ob- 
čutil še  bolj  nego  kdajkoli,  kako  je  majhen  in 
pritlikav,  kako  je  brezpomemben  na  svetu.  A 
dvignilo  se  je  v  njem  nekaj,  kar  se  je  hkratu 
uprlo  onemu  zaničljivemu  izrazu,  ki  ga  je  pravkar 
zapazil  na  ustnih  navzoče  dame.  Vzkipelo  je  v 
njem  in  že  je  imel  nekaj  pikrega  na  jeziku.  Toda 
v  tem  trenotku  je  izpregovorila  ona: 

„Moj  oče  želi  govoriti  z  vami,  zato  sem  vam 
pisala.  Toda  preden  greva  do  njega,  vas  moram 
opozoriti,  da  se  vedete  v  vsakem  oziru  pasivno. 
Poslušajte  samo,  a  ne  govorite  ničesar." 

Krčon  je  hotel  nekaj  odgovoriti,  toda  ona 
je  mignila  samo  z  roko  in  nehote  je  moral  umolk- 
niti ter  stopati  za  njo. 

In  prišla  sta  kmalu  v  manjšo,  ožjo  sobo. 
Tu  je  bilo  somračno,  svetilka  je  bila  zastrta.  Ko 
se  je  Krčon  razgledal,  je  videl  ob  daljši  steni 
nasproti  sebe  nizko,  s  svileno  odejo  pogrnjeno 
posteljo.  In  na  tej  postelji  je  ležal  prileten  bolnik. 
Njegovo  oko  je  bilo  globoko  vdrto,  na  njegovem 
obrazu  je  trepetal  bolesten  izraz.  Dama  je  pri- 
stopila k  bolniku,  prijela  ga  za  bledo  roko  ter 
dejala  tiho: 

„Tukaj  je,  toda  ne  razburjaj  se!" 

Bolnik  se  je  obrnil  proti  Krčonu.  \'prl  je 
svoje  ugašajoče  oko  vanj  ter  ga  opazoval. 

Dama  mu  je  ponudila  stol  ob  vzglavju, 
sama  pa  je  sedla  k  vznožju. 

„Torej,  vi  ste  Krčon,  kaj  ne?"  je  vprašal 
bolnik,  počasi  in  težko  izgovarjajoč  posamezne 
besede. 

„Da,  gospod,"  je  odgovoril  Krčon. 

Bolnik  je  umolknil  ter  zrl  venomer  Krčona. 
Naposled  je  črez  dolgo  zopet  izpregovoril  skoraj 
neumljivo: 

„Ali  ste  me  že  kdaj  videli?" 

„Ne  še." 

„Ne  še?" 

„Ne." 

„Hm,  čudno!  .  .  .  Kako  vam  kaj  gre?" 


Krčon  ni  odgovoril.  V  tem  hipu  mu  je  ši- 
nila čudna  misel  v  glavo,  Ali  ni  že  nekdaj  videl 
ta  obraz?  Da,  gotovo  je,  toda  kdaj,  kje?  To  je 
moralo  biti  že  davno,  davno!  Morda  res  ni  bilo 
nikoli !  In  vendar  ga  je  videl.  Samo  veliko  mlajši 
je  bil.  Ah,  ali  ga  ni  videl  malo  prej  v  prvi  sobi, 
ko  se  je  slučajno  vzrl  v  ogledalo?  Ali  ni  bil  to 
on  sam,  ki  se  je  kar  hipoma  sedaj  tako  po- 
staral." 

„Kaj  premišljujete,"  se  je  oglasil  bolnik. 

Krčon  ni  odgovoril.  Preveč  ga  je  presene- 
tila misel,  ki  se  mu  je  pravkar  usilila. 

Dama  na  spodnjem  koncu  se  je  vznemirila. 
Hlastno  je  vstala  ter  stopila  k  očetu. 

„Papa,   pusti  ga,   da  odide,  tebi  je  slabo!" 

Krčon  jo  je  pogledal.  Vstal  je  i  on  ter  jej 
zrl  naravnost  v  obraz. 

„Ali  se  me  bojite?" 

Ona  se  je  zdrznila. 

„Kako  si  upate  kaj  takega  govoriti? — Ah, 
kako  sem  čudna,  da  se  razburjam  ob  besedah 
takega  — !" 

Umolknila  je  in  sedla  zopet  k  vznožju. 
Na  videz  se  je  pomirila.  Krčon  pa  ni  črhnil  be- 
sede. Obrnil  se  je  k  bolniku  ter  dejal  mirno  in 
hladno : 

„Hvala  vam  lepa,  da  ste  se  vendar  spom- 
nili name.  Vendar  enkrat!  Ali  vedite,  ko  je  mati 
moja  umirala,  vas  ni  blagoslavljala." 

Bolnik  se  je  obrnil  v  steno  ter  molčal.  Dama 
je  stopila  k  Kerčonu  ter  dejala ! 

„Pojdiva!" 

Krčonu  se  je  stisnilo  srce,  a  stopal  je  za 
njo.  Na  vratih  se  je  obrnil.  Bolnik  je  še  vedno 
zrl  v  steno  in  se  ni  ganil. 

Ko  sta  bila  ob  izhodu,  je  dama  Krčonu  po- 
dala roko  in  pri  tej  priliki  je  v  njegovi  roki  ostal 
neki  papir.  Krčon  ga  je  takoj  razvil  in  vide!  je, 
da  je  bil  bankovec  za  tisoč  goldinarjev. 

Pred  njegovimi  očmi  so  se  hipoma  prikazali 
otroci,  zavrtelo  se  je  njegovo  borno  stanovanje  .  .  . 
toda  ne  .  .  . 

Izpustil  je  bankovec  na  tla  ter  ga  pohodil. 
Nepopisen  gnev  se  ga  je  lotil,  in  toliko,  da  ni 
pljunil  od  zaničevanja.  Nato  se  je  naglo  obrnil 
ter  hitel  na  ulico.  (Dalje  prihodnjič.) 

oorjanCeva  maruanica. 


Spisal  Fran  Govekar. 


III. 


(Dalje.) 


■■,n  Štembalu  se  je  vse  trlo  gostov.  V 
sobah,  na  desni  in  levi  veže,  so  ple- 
sali fantje  in  dekleta,  v  veži  ob 
^  dolgih  mizah  pa  so  sedeli  starci  in 
starejši  kmetje.  Dva  harmonikarja  sta  čepela  na 
zapečku  in  vlekla  meh  vsak  po  svoje,  da  je  bila 
hiša  polna  godbe.  Topotnog  v  okovanih  črevljih, 
vriskanje,  kričavo  pogovarjanje,  smeh  in  žvenket 
kupic  .  .  .  vse  se  je  združevalo  v  silen  hrup,  ki 
se  je  širil  daleč  naokoli. 

Bil  je  praznik  župnega  patrona,  sv.  Jakoba. 
Zjutraj  in  dopoldne  sta  bili  slovesni  maši  ob  šte- 
vilni asistenci  ljubljanskih  frančiškanov,  popoldne 
je  bil  nauk  in  blagoslov,  vse  z  največjim  cerkvenim 
bliščem.  S  hriba  so  grmeli  topiči,  s  stolpa  se  je 
razlegalo  gromko  potrkavanje,  pred  cerkvijo  sta 
stala  mlaja  z  zastavami  in  papirnatimi  okraski  in 
ljudstvo  je  drlo  v  gostih  trumah  od  vseh  strani 
v  prazničnih  opravah  v  vas,  napolnilo  cerkev  in 
posedlo  tudi  po  dvoru  ter  molilo  v  čast  sv.  pa- 
trona. Svečanostno  in  veselo  je  bilo  danes  vsem 
v  duši,  in  sicer  mrki  in  trdi,  od  skrbi  in  bede 
bledi  in  suhotni  obrazi  so  bili  danes  vedri,  mehki 
in  radostni.  Dekleta  so  se  košatila  v  novih  ob- 
lekah in  v  svežeizlikanih  pečah  ali  v  dolgofran- 
žastih,  kričavopisanih  svilenih  rutah  ter  šumela  s 
svojimi  bujnonabreklimi,  trdimi  spodnjimi  krili. 
In  kadar  so  se  prestopile,  so  jim  vriščeče  zaškri- 
pali visoki  čižmi  z  rdečimi  ali  zelenimi  trakovi. 
Fantje  so  oblekli  danes  svoje  zelene  baržunaste 
telovnike  z  velikimi  posrebrenimi  gumbi,  škrla- 
taste  jopiče  in  črne  ozke  hlače;  obuti  pa  so  bili 
v  umetnozgrbljene,  dokolenske  „meksikanjarice". 
In  na  kosmatih  kastorcih  so  imeli  sveže  šopke, 
nagelj,  roženkravt  in  rožmarin,  ali  pa  papirnate 
umetne  rože,  rdeče,  višnjeve  in  zelene. 

Tako  so  se  množice  trikrat  zbrale  k  sv.  opra- 
vilu, pobožno  poslušale  pridige,  molile,  trumoma 
pristopale  k  sv.  obhajilu  in  se  v  brezkončnih 
vrstah  gnetle  okoli  oltarja  ob  cerkvenem  daro- 
vanju, ponižno  in  skesano  so  poljubljale  svetniško 
svetinjo,  ki  jim  jo  je  nudil  župnik  v  poljub  ter  bile 
s  srcem  in  z  dušo  odmaknjene  iz  te  doline  solz 
tja  gori  v  blaženo  domovino  farnega  svetnika, 
varuha  in  priprošnjika  cele  doline. 

Ko  pa  se  je  razjeknil  zadnji  akord  s  kora 
in  so  utihnile  orgije,  ko  so  pogasnile  svečice  na 
lestencih  in  oltarjih  ter  se  je  umaknilo  duhovni- 


štvo  v  župnišče,  tedaj  se  je  hipoma  razšla  tudi 
pobožna,  verna  in  skesana  množica.  In  hipoma 
so  bile  polne  vse  gostilne  in  žganjarne,  zahrople 
in  zabučale  so  harmonike,  glušno  vriskanje  se  je 
razlegnilo  po  vsej  vasi  in  začelo  se  je  rajanje, 
popivanje  in  veselo  pričkanje  med  mladimi  in 
starimi. 

Pri  Štembalu  pa  je  bilo  središče  veselja. 
Imel  je  najobširnejše  prostore  in  najboljšo  pijačo. 
Kakor  iz  panja  razburjenih  čebel  je  šumelo  iz 
njegove  hiše.  Na  dvorišču  se  je  nabralo  vse  polno 
kolesljev,  na  njih  so  sedeli  hlapci  s  steklenicami 
in  kupicami  v  rokah,  se  dražili  med  seboj  in  pili. 
Okoli  hiše  se  je  pojala  tropa  otrok  ter  se  po 
prahu  pretepala  za  kosce  potic  in  klobas,  ki  so 
jim  jih  metali  šaljivi  gostje.  Na  vrtu  pa  je  po 
travi  posedlo  nekaj  omoženih  žensk,  jedlo  iz  robcev, 
pogrnjenih  preko  predpasnika,  in  pilo.  Oblečene 
so  bile  v  nebroj  kril,  da  so  bile  široke  in  razče- 
perjene  kakor  kokoši,  kopajoče  se  po  vročem 
pesku.  In  kmetice  so  sedele  na  hladni  travi,  jedle 
in  pile  ter  ponižno  čakale  svojih  mož,  ki  so  bili 
v  gostilni  ter  se  glasno  razgovarjali. 

„Hej,  Benko,  kaj  se  ne  misliš  več  ženiti?" 
je  kričal  hudomušen  vaščan  na  postarnega,  široko- 
plečega  in  še  vedno  močnega  kmeta  v  bahati 
obleki,  z  debelimi  tolarji  mesto  gumbov  in  mo- 
gočno srebrno  verigo  za  uro.  „Ali  te  nobena  več 
ne  mara  ali  pa  nimaš  korajže?" 

„Kdo  ga  bo  jemal,  skopuha,  ki  še  sebi  ne  pri- 
vošči poliča  vina!  Glej  ga,  še  fraklja  ne  bo  sam 
plačal,"  je  dražil  bahača  drug  kmet  in  nagajivo 
zaklical:  „Štembal,  še  en  liter!  Mi  ne  nosimo 
tolarskih  gumbov,  pa  zato  vendar  ne  stradamo 
pijače,  kakor  tale  Benko!" 

»Štembal,  prinesi  mu  ga  cel  bokal",  je  dejal 
mirno  Benko,  „naj  se  ga  nažre,  pa  jaz  ga  bom 
plačal,  da  ne  bo  iztezal  svojega  jezika!" 

„Dobro,  dobro!"  je  kričala  družba  in  se 
smejala.  „Ti  si  mož,  Benko,  sam  ne  piješ,  a  ga 
drugim  privoščiš!" 

„Če  si  žejen,  pa  se  pri  meni  doma  oglasi: 
v  kleti  ga  imam  več  polovnjakov,  da  si  ga  izbereš 
po  svoji  volji,"  je  dejal  Benko  in  si  počasi  za- 
pahi razcefrano  smodko  najslabše  vrste.  „Kar  se 
pa  tiče  moje  ženitve,  to  nikomur  nič  mar!  Oženil 
se  bom,  kadar  bom  hotel  in  ženo  dobim,  kjer 
jo  bom  iskal." 

„Saj  jo  že  iščeš!"  se  je  oglasil  Štembal, 
ko  je  iialil  iz  trebušatcga  bokala  celo  vrsto  ko- 
zarcev. „Toda  tam  ti  je  že  izpodletelo,  Benko  — 
meni  vrjemi!  Marjanice  ne  dobiš,  pa  če  si  obrusiš 
podplate!" 

V  tem  trenotku  je  stopil  iz  sobe  kamnosek 
Tone  s  svojo  plesalko.  Vroče  jima  je  bilo,  pri- 
sedla  sta  k  stranski  mizi  ter  naročila  vina.  Na 
plesišču  je  vladala  silna,  zagatna  soparica  in  ple- 
salci so  se  kopali  v  lastnem  potu ;  vzlic  temu  pa 
so  se  vrtili  neutrudno  in  z  neko  strastno  vztraj- 
nostjo. 

„Tudi  Marjanico  dobim,  če  jo  bom  le  hotel," 
je  odgovoril  Benko.  „ Gorjanec  je  moj  prijatelj, 
dekleta  pa  ne  bom  niti  vprašal.  Zakaj  bi  se  mi 
pa  upirala?  Ali  more  dobiti  goršega  od  mene? 
Moja  hiša  je  taka  kakor  Gorjančeva  in  moje  po- 
sestvo boljše  kakor  vsako  drugo.  Pa  tudi  denarja 
je  pri  hiši  toliko,  da  ne  grem  menjati  z  nikomur. 
Marijanica  je  pametna,  in  če  hočem,  v  treh  tednih 
je  moja!" 

„ Prestar  si,  Benko,  prestar!"  mu  je  ugovarjal 
kmet  in  hitel  piti  Benkovo  vino.  „Saj  si  mož, 
ne  rečem,  bogat  in  zdrav  za  tri  fante,  ampak 
star,  malo  plesnjiv  in  neroden,  punica  pa  mlado 
otroče.  Oče  bi  bil  lahko  njen,  Benko!  Kaj  boš 
z  njo?" 

„Gledal,  gledal  jo  bo,  druzega  pa  ne!  Ti 
ne,  Benko!  No,  pa  saj  dobiš  lahko  pomočnika; 
mladega  hlapca  si  vzemi!  Haha!" 

Začele  so  se  surove,  umazane  šale.  Benko 
se  je  smejal;  braniti  se  mu  ni  ljubilo.  Obraz  mu 
je  pokril  lokav  izraz,  pomaknil  si  je  širokokrajni 
kastorec  v  tilnik,  zagonetno  kimal  in  natakal  vino 
svoji  družbi. 

.,Moja  skrb;  le  pustite!" 

Kamnosek  Tone  pa  se  je  dvignil  od  stranske 
mize  in  pustil  svojo  plesalko  samo.  Besede  sta- 
rikavega  bahača  so  padale  na  njegovo  srce  kakor 
besni  udarci;  zapeklo  ga  je  v  duši  in  zabolelo, 
da  bi  bil  najrajši  planil  na  starca  in  ga  zadavil. 
Kakor  o  kupnem  blagu  govori  o  njegovi  Mari- 
janici,  kakor  o  živinčetu,  ki  se  kupi  iz  hleva  za 
gotov  denar  ter  se  doma  vpreže  v  drevo,  če  hoče 
ali  ne.  hi  surove,  blatne  šale  Benkovih  sopivcev 
so  ga  ranile  v  srce,  ki  je  prekipevalo  resnične, 
nesebične  ljubezni  do  nje,  ki  se  mu  je  zdela 
najlepša,  najmilša  med  vsemi  dekleti,  kar  jih  je 
srečal  kdaj  v  svojem  življenju.  Kakor  bi  se  po- 
tapljal v  smradno  gnojnico,  se  mu  je  zdelo,  ko 
je  slišal  podle  dovtipe  kmetov,  dražečih  Benka, 
—  in  kakor  bi  se  bal,  da  mu  oblatijo  te  poltne 
šale  čista,  sveta  čustva  njegove  duše,  je  bežal 
iz  veže  v  drug  konec   hiše   med   fante,   ki  so  se 


zbrali  okoli  mize  ter  začeli  popevati.  Poznal  se 
je,  da  bi  mu  bilo  neznosno,  ako  bi  se  vrnil  sedaj 
domov  v  svojo  tiho  sobico;  da  bi  trpel  neznansko 
sam  s  svojimi  mislimi  in  čuti,  zato  je  prisedel  k 
veselim  fantom,  da  si  umiri  srce  in  da  se  iznebi 
trpkih  misli  v  družbi  veseljakov  prijateljev.  Težko 
mu  je  bilo,  a  silil  se  je,  da  je  pel  z  njimi  in  pil. 

Benko  pa  se  je  ozrl  s  hudobnim  smehom 
za  njim  in  pokazal  nanj  preko  rame  s  svojim 
palcem. 

„Tegale  misliš,  Štembal,  tegale,  kaj  ne?  O, 
saj  vem  vse,  -  prav  vse.  Ali  pritepenec  mi  zgage 
ne  bo  delal,  tale  lakotnik  že  ne!  Jaz  mu  posmodim 
pod  nogami,  da  bo  tekel  kakor  hudič  po  loju  iz 
naše  fare  in  da  si  bo  premislil,  še  kdaj  stezati 
svoje  beraške  parklje  po  naših  dekletih!" 

Štembal  je  skomizgnil  z  rameni. 

„Marijanica  ima  svojo  glavo,"  je  dejal. 
„Berač  gori  ali  doli,  —  Tone  je  vendarle  fant, 
ki  bi  je  bil  vreden.  Priden,  pošten  in  trezen  je, 
in  če  ga  punica  hoče,  ji  tudi  tvoji  tisočaki  ne 
bodo  na  poti." 

„Pa  Gorjanec  noče,  šema!  Kaj  bo  kamnosek 
s  kmetijo!  Prodal  bi  jo  nazadnje,  a  tega  Gorjanec 
ne  dopusti  nikoli!  Vleči  se  torej  ali  ne  vleči  za 
tega  polškrica,  Marijanice  ne  dobi,  tako  ti  po- 
vem ...  Pa  še  en  bokal  prinesi,  da  ne  bodo 
mislili,  da  so  me  s  svojimi  gobci  spravili  ob 
dobro  voljo!" 

Kmetje  so  pili  danes  na  Benkove  stroške. 
Okoristiti  so  se  hoteli  in  vlivali  vase  vina  polne 
kozarce.  Hrupno  so  pritrjevali  Benku,  hvalili  nje- 
govo imetje  in  glasno  zabavljali  kamnoseku,  pri- 
tepencu-beraču,    ki   se  vsiljuje  v  najboljšo  hišo. 

Na  plesišču  pa  so  divjali  plešoči  pari  nepre- 
stano; vino  je  razgrelo  fante,  da  so  postajali  na- 
silni in  brutalni.  Razbijali  so  s  petami  ob  tla  — 
slišala  se  je  vsak  čas  surova  kletev  in  dekleta 
so  vriščala  in  cvilila  med  poltnim  krohotanjem 
svojih  čestilcev.  Za  hišo  so  postajali  zaljubljenci, 
se  navidezno  hladili,  a  si  stiskali  roke  in  šepe- 
tali .  .  .  Skesanost  in  pobožnost  je  že  odplavilo 
vino,  in  duše,  ki  so  se  še  pred  malo  urami  dvi- 
gale v  iskreni  vernosti  nad  pozemeljske  interese, 
so  se  potapljale  sedaj  zopet  v  grešno  strast. 
Omožene  ženske  na  vrtu  so  se  med  tem  nepre- 
stano sitile  in  med  nje  so  prihajale  vedno  nove 
polne  steklenice.  Postajale  so  glasne,  poizkušale 
peti,  a  se  kmalu  razprle  in  upile,  kričale  ter  se 
psovale.  Prihajali  so  možje,  kleli  in  jih  zmerjali. 
In  zopet  je  nastal  mir;  začelo  se  je  petje  in  po- 
pivanje iznova  .  .  . 

Iz  gostilne  je  puhtela  vročina  kakor  iz  peči 
in  dišalo  je  po  vinu  kakor  iz  odprte  kleti.   Vrišč 

SREČKO  MAGOLIC: 

in  lirup  je  naraščal,  fantje  so  prepevali  iz  polnih 
pljuč,  nekateri  so  vriskali,  bili  po  mizah,  razbijali 
čase,  vmes  pa  se  je  culo  hropenje  harmonik. 

Okoli  Benka  se  je  nabralo  polagoma  vedno 
več  žejnih  pivcev.  Udovec  je  plačeval  danes  kakor 
še  nikdar.  Družba  okoli  kamnoseka  Toneta  pa 
se  je  razšla  in  tudi  Tone  se  je  odpravil  domov. 
Plesati  se  mu  v  tej  vročini  ni  ljubilo  več.  A  ko 
je  stopil  skozi  vežo,  je  videl,  da  je  večina  nje- 
govih tovarišev  posedla  za  mize  blizu  Benka  ter 
da  so  pili  njegovo  vino.  Pijani  so  bili  in  napivali 
so  kmetu  glasno. 

Za  Tonetov  pozdrav  se  ni  zmenil  nihče. 

Zvečerilo  se  je,  in  Tone  je  stopal  počasi 
proti  domu.  Po  glavi  mu  je  šumelo  zopet  baha- 
často  govorjenje  Benka  in  skelela  ga  je  trditev, 
da  je  berač,  ki  ga  Gorjanec  za  svojega  zeta  ne 
bo  maral.  Kaj  je  zato  slabši,  če  ni  bogat  in 
gruntarski  sin?  Kaj  nima  pridnih,  neutrudnih  rok, 
s  katerih  krvavimi  žulji  bi  si  hotel  prislužiti  pra- 
vico, biti  udan  hlapec  svoji  Marijanici?  Kaj  ni 
poštenjak,  brez  madeža  na  svoji  vesti?  Kdo  mu 
more  kaj  oponašati,  kdo  kaj  očitati?  Čist  stoji 
pred  svetom,  in  njegova  edina  krivda  je,  da  ljubi, 
—  ljubi  Marijanico  tako  brezumno,  a  tako  po- 
šteno, iskreno  in  globoko!  Srcu  pa  se  ne  da  ve- 
levati in  kar  je  združila  ljubezen,  tega  ne  razklene 
nobena  moč  na  svetu. 

Da,  čudna,  trmasta  je  Marijanica;  neumljivo 
je  njeno  vedenje,  toda  prišlo  je  vse  tako  naglo, 
nepričakovano.  Njen  ponos  je  užaljen  in  zadeta 
je  na  svojem  najobčutljivejšem  mestu,  v  svoji 
samozavesti.  Premagalo  jo  je  hipoma,  udala  se 
je  brez  premisleka  svojim  čustvom,  in  to  jo  boli 
in  peče.  Morda  si  reva  domišljuje,  da  se  čuti  on 
zmagovalca,  ki  se  sedaj  lahkomiselno  ponaša  s 
svojim  činom  ter  se  posmehuje  njeni  hipni  sla- 
bosti !  Morda  se  boji,  da  je  postala  žrtev  vetrnjaka, 
ki  že  jutri  pozabi,  kar  je  cenil  nad  vse  včeraj ! 
Ne  pozna  ga  še  dovelj  in  izkuša  ga  sedaj,  da 
se  preveri,  ali  je  res  vreden,  da  postane  njegova 
zvesta  žena;  izkuša  ga,  ali  se  bo  dal  z  osornostjo 
odvrniti  in  ali  je  njegova  ljubezen  dovolj  trdna, 
da  vztraja,  četudi  se  mu  kaže  odurno  in  žaljivo  . . . 
Ali  Tone  bo  vztrajal,  najsi  trpi  ta  izkušinja  še 
tako  dolgo,  in  dokazal  ji  bo,  da  je  mož,  ki  mu 
sme  mirna  zaupati  srečo  svojega  življenja! 

In  nasmehnil  se  je,  ko  se  je  spomnil  stari- 
kavega  Benka.  Smešen  in  nesramen  se  mu  je 
zdel  širokoustnež,  ki  si  domišlja,  da  dobi  najlepše 
dekle,  ako  le  porožlja  s  svojimi  tolarji  in  da  od- 
vede Marijanico  tako  izlahka  na  svoj  dom,  kakor 
odpelje  mesar  telico  iz  kmetovega  hleva,  ko  je 
odštel  nekaj  srebrnjakov! 


Plesnjivi,  krmežljavi  vdovec  zgrbljenega 
hrbta  in  trdih,  togih  nog  —  pa  brhka,  živa,  mlado- 
razcvela  Marijanica!  To  bi  bil  par,  da  bi  se  sme- 
jala vsa  fara! 

Ne,  ne,  to  ni  mogoče!  Marijanica  pa  se 
ne  bo  nikdar  osmešila  s  starcem.  Prej  se  sprijaz- 
nita ogenj  in  voda,   kakor  se  sklene   tak  zakon! 

in  čisto  lahko  mu  je  postalo  pri  duši,  ko 
je  dospel  do  tega  zaključka.  Ah,  toliko  je  razmišljal 
zadnje  tedne  o  svoji  ljubezni,  o  Marijanici  in 
svoji  bodočnosti  ...  v  dvomih  in  upih,  v  bridki 
resignaciji  in  sladkih  sanjarijah  je  prebil  vse  dni, 
vse  noči.  Toda  vsiljeval  se  ni  Marijanici  več. 
Od  tistega  viharnega  večera,  ko  inu  je  tako  osorno 
zaprla  okno  svoje  izbice,  je  ni  več  nadlegoval. 
Čakal  je,  da  se  ji  duša  umiri  in  se  nadejal,  da 
se  potem  najdeta  zopet  ter  se  ne  ločita  nikdar  več. 

V  karnenolomu  so  hiteli  delati.  Nalomili  so 
velikanske  skale  in  devet  kamenoseških  delavcev 
je  obsekavalo  in  gladilo  kamenje  pod  Tonetovim 
nadzorstvom.  Preko  Grubarjevega  kanala  v  Ljub- 
ljani so  stavili  nov  kamenit  most,  in  dan  na  dan 
so  prihajali  vozovi  in  čolni  po  nove  plošče  in 
štirjaške  kamne.  Parkrat  je  moral  Tone  sain  v 
mesto  ter  je  ostajal  pri  mostu  po  več  dni.  In  tako 
je  med  delom  lažje  prenašal  bolestno  negotovost 
radi  Marijanice  in  hitrejše  mu  je  minilo  že  nekaj 
tednov  .  .  . 

.Ali  sedaj  mu  je  postalo  nakrat  lahko  pri 
duši  in  zdelo  se  mu  je,  da  bi  ne  storil  prav,  ako 
bi  ne  šel  zopet  k  Marijanici  ter  jo  posvaril,  naj 
pazi  na  razgovore  svojega  očeta  z  vdovcem 
Benkom.  Zdelo  se  mu  je,  da  je  njegova  dolžnost, 
opozoriti  jo  na  brezobrazno  baharjenje  Benka  in 
na  besede,  ki  so  bile  toli  žaljive  za  njeno  čast. 
Gotovo  bode  besna  nad  tako  nesramnostjo,  in 
pri  tem  se  mu  ponudi  najlepša  prilika,  da  ji  pove, 
kako  nesmiselno  je  njeno  vedenje,  in  da  ji  razloži 
iznova  svoje  načrte  za  njuno  bodočnost.  Da,  da, 
k  njej  pojde,  da  ji  pove  iznova,  kako  poštene 
so. njegove  namere,  in  Marijanica  bo  izprevidela 
in  se  ga  oklenila  za  vedno  .  .  .  neločljivo  .  .  . 

Težko  Je  čakal  noči.  Po  vaški  cesti  so  dr- 
drali  koleslji  s  praznično  oblečenimi  kmeti  in 
kmeticami  iz  okolice.  Bili  so  glasni  in  jedva  jec- 
Ijaje  so  še  vedno  kričali  ter  poizkušali  peti.  Iz 
gostilnic  so  odhajale  opotekajoče  se  skupine 
fantov  in  mlajših  mož,  pred  njimi  pa  so  begala 
dekleta  razmršenih  las,  od  vročine  in  utrujenosti 
o-orečih  lic  .  .  .  Za  vrtovi  in  v  mračnih  stranskih 
ulicah  se  je  culo  šepetanje  in  pridušeno  smejanje .  . . 
Razposajenost  in  razbrzdano  veselje  vse  povsod. 
Od  vseh  strani  se  je  culo  hripavo  prepevanje  in 
divje  ukanje,   izgubljajoče  se  polagoma  in  nara- 

ščajoče  na  vedno  drugem  koncu. 

In  počasi  je  nastopila  noč,  topla  in  jasna. 
Nad  vasjo  je  vzplavala  polna  luna  in  zamigljale 
so  zvezde  na  nebu,  s  hriba  je  zapiiiljaia  nizdoli 
hladna  sapica. 

Takrat  se  je  pritihotapil  Tone  h  Gorjančevi 
hiši.  Gori  nad  kamenolomom  je  čakal  te  ure  ter 
se  med  smrekovjem  in  gabrjem  počasi  bližal 
Marijaničnemu  oknu  na  zadnji  strani  hiše.  Videl 
je  iz  daljave,  da  je  sama.  In  tiho  je  pristavil  le- 
seno kozo  pod  okno  ter  se  vzpel  nanjo. 

„Marijanica,"  je  šepetal,  „ne  zameri  ...  za- 
radi sebe  ne  prihajam  .  .  .  svarit  sem  te  prišel . . . 
Benko  iz  Kota  te  namerava  priti  snubit  in  pri 
Štembalu  se  je  danes  bahal,  da  tvoj  oče  ni  proti 
tej  zvezi.  Pomisli,  stari  Benko  .  .  .  Marijanica ! 
Kaj  ne,  da  to  ni  mogoče,  saj  te  imam  jaz  rad, 
Marijanica,  tako  rad,  da  bi  ga  ubil,  če  bi  se  to 
zgodilo!" 

Ko  ga  je  zagledala,  je  kakor  otrpla  obstala, 
roke  so  ji  omahnile  ob  životu  in  bleda  je  bila 
kakor  stena.  Rekla  pa  ni  ničesar. 

In  Tone  je  zapazil,  da  so  Marijanici  tekom 
tednov,  odkar  je  ni  videl,  sveža,  zdravordeča  lica 
upadla  in  da  je  bolestna  bledota  pokrila  njen  obraz. 


Njene  svetle,  žive  oči  je  zakrivala  megla.  In  hi- 
poma si  je  mislil:  „Koliko  je  pretrpela!  —  Koliko 
noči  preplakala !  —  Koliko  bolesti,  skrbi  in  srama 
je  morala  občutiti  in  prenesti!  —  In  vsega  tega 
sem  kriv  jaz." 

Pekoč  kes  in  neizmerno  sočutje  sta  se  mu 
vzbudila  v  duši  in  z  vso  iskrenostjo  je  vzkliknil: 
..Odpusti  mi,  Marijanica,  a  verjemi,  da  te  ljubim, 
da  te  bodem  ljubil  večno!"  In  še  ji  je  hotel 
govoriti. 

Toda  silen  udarec  po  glavi  ga  je  vrgel 
zviškoma  na  zemljo.  Čutil  je  le  še  besne  sunljaje 
in  zbadljaje,  slišal  tuljenje,  kletve  in  kričanje  .  .  . 
zdelo  se  mu  je,  da  pozna  pijane  glasove  svojih 
tovarišev,  s  katerimi  je  sedel  in  prepeval  še  po- 
poldne pri  Štembalu  .  .  .  zdelo  se  mu  je,  da  čuje 
krohot  Benka  ...  a  vse  se  je  zgodilo  pobliskovo 
—  niti  ganiti  se  ni  mogel  več  in  zapustila  ga  je 
zavest  .  .  . 

Preko  Gorjančevega  hriba  je  tekla  tolpa 
črnih  postav  ter  izginila  med  smrekami  v  temo 
tiho  in  brez  sledu. 

S  stolpa  vaškega  patrona  sv.  Jakoba  so 
zazveneli  udarci  cerkvene  ure  počasi  in  zamolklo 
in  nad  mirnim  selom  je  plaval  v  krvavorumenem 
žaru    ŠČip.  (Dalje   prihodnjič.) 


Z  RAZSTAVE  ŽENSKIH  ROČNIH  DEL. 

FR.  BOUCHER: 
VENERA  PRI  TOALETI. 


LISTEK. 


JAN  HUS. 


M  a  velikem  staromestnem  trgu  v  Pragi,  na  katerem 
je  po  nesrečni  bitki  na  Beli  gori  pod  krvnikovo 
roko  izkrvavelo  toli  najplemenitejših  čeških  mož, 
so  položili  6.  julija  t.  1.  temeljni  kamen  spome- 
niku Jana  Husa.  Okoli  700  raznih  društev,  zastopniki  Rusov 
in  Francozov,  nebrojna  množica  iz  vseh  krajev  in  slojev  krasne 
češke  kraljevine  je  došla  k  redkemu  slavlju,  da  se  pokloni 
spominu  Jana  Husa.  Zvečer  je  bilo  mesto  čarokrasno  razsvet- 
ljeno, na  okoliških  hribih  so  gorele  grmade  in  pri  veličastni 
bakljadi  so  se  zbrala  pevska  društva,  da  dajo  duška  svojim 
narodnim  čustvom. 

V  sijajno  žareči  pojavi  Husovi  imata  svoj  izvor  narodna 
samozavest  in  vztrajnost  Čehov.  Pomen  Jana  Husa  v  zgodovini 
in  razvoju  češkega  naroda  je  tako  velikanski,  da  je  Hus  ena 
izmed  največjih  čeških  zgodovinskih  oseb,  ki  so  se  s  svojimi 
deli  povzpeli  tja,  kjer  stoje  najsvetlejši  in  najplemenitejši 
geniji  vseh  narodov  in  vekov. 

Napačno  bi  razumevali  Jana  Husa  ter  bi  mu  krajšali 
njegove  zasluge ,  ako  bi  ga  premotrivali  samo  v  ozkem 
okviru  njegovega  razpora  z  Rimom.  Ko  se  je  Hus  rodil,  je 
našel  že  nezadovoljen  narod.  Tujci  so  silili  kakor  ujede  v 
krasno  češko  domovino,  nravnost  je  hirala,  češki  književni 
jezik  ni  bil  enoten  in  v  njem  se  je  vgnezdila  cela  vrsta 
neokusnih  tujk.  Plemstvo  je  bilo  sprijeno,  duhovstvo  pomeh- 
kuženo, nemški  ,žolnirji"  so  s  svojim  nenravnim  življenjem 
okužah  češko  domovino  in  vse  to  je  z  najglobokejšo  žalostjo 
napolnjevalo  plemenita  srca  čeških  sinov.  Praga  je  bila  gnezdo 
nasilnih  tujcev,  na  praškem  vseučilišču  so  imeli  tujci  nadvlado, 
ki  so  jo  zapostavljenim  domačinom  kazali  z  vso  svojo  oho- 
lostjo. In  tedaj  se  je  mistr  Jan  Hus  z  močjo,  ki  jo  je  v  njem 
vzbujala  pobožna  misel,  plamteče  domoljubje  in  ljubezen  do 


rodnega  jezika,  lotil  velikanskega  reformatorskega  dela  v 
književnem  in  kulturnem  oziru.  Sestavil  je  češki  pravopis, 
v  vzornem  češkem  jeziku  je  napisal  knjige  po- 
božne in  oplemenjujoče  vsebine,  oznanjal  je  bogatašem  njih 
dolžnosti  do  revežev,  boril  se  za  nepokvarjenost  duhovništva 
in  plemstva,  razglašal  pravice  češkega  naroda  do  praškega 
vseučilišča,  in  njegovo  zanosno  pridigarsko  zgovornost  je 
podpirala  neutrudna  delavnost  v  vseh  strokah  javnega  živ- 
ljenja, moč  prepričanja  in  moč  njegove  volje.  Hus  se  ni 
ustrašil  nikakih  ovir,  ne  močnili  nasprotnikov,  in  kakor  je 
bil  velik  v  svojem  delovanju,  tako  je  bil  čist  v  zasebnem 
življenju  in  nesebičen  v  najstrožjem  zatajevanju  samega  sebe. 
Zato  bi  mogli  opisati  pomen  in  vpliv  Husov  na  njegovo 
dobo  le  tedaj,  ako  bi  razgrnili  vso  zgodovino  češkega  naroda 
v  XV.  in  X\'l.  stoletju  in  se  ozirali  hkratu  na  zgodovino  ev- 
ropske kulture  v  zadnjih  500  letih.  Zategadelj  je  to  ime 
vsakemu  zavednemu  Čehu  drago  in  le  sovražniki  češkega 
naroda  ga  blatijo  in  črte.  Husovo  ime  je  povzročilo  Čehom 
prekletstvo  in  izobčenje  iz  cerkve  ter  kn-ave  vojske,  s  kate- 
rimi je  sovražna  in  hinavska  tujina  nameravala  uničiti  Čehe. 
Toda  Čehi  so  si  načrpali  iz  tragične  usode  svojega  slavnega 
rojaka  neustrašno  vztrajnost,  delavnost  in  globoko  versko 
prepričanje.  Napeli  so  vse  svoje  telesne  in  duševne  moči  ter 
si  pridobili  moč  in  slavo,  ki  jo  je  občudoval  ves  svet. 

Mistr  Jan  Hus  je  bil  rojen  dne  6.  julija  1369  v  vasi 
(zdaj  trgu)  Husincu;  njegov  oče  je  bil  pošten  češki  kmet. 
Kakor  reven  dijak  se  je  izšolal  v  Pragi  ter  stopil  na  bogo- 
slovsko  fakulteto.  L.  1393  je  dosegel  čast  bakalarja  svobodnih 
umetnosti,  1.  1394  čast  bakalarja  bogoslovstva ;  raojstrst\'o  ali 
sedanji  doktorat  svobodnih  umetnosti  je  dosegel  1.  1396. 
L.  1400  je  bil  posvečen  za  duhovnika,  1.  1401  izvoljen,  deka- 

nom  filozofske  fakultete,  1.  1402  rektorjem  vseučilišča  in  v 
istem  letu  je  postal  tudi  pridigar  v  novozgrajeni  betlehemski 
kapeli,  kjer  se  je  prepovedovalo  češki,  dočim  se  je  vsled  brez- 
brižnosti duhovništva  in  po  nemških  uplivih  precej  predrzno 
nemškutarilo  malodane  po  vseh  drugih  praških  cerkvah. 

Hus  je  našel  v  domovini  in  zunaj  nje  mučne,  neznosne 
razmere.  Doma  se  je  kralj  Vaclav  prepiral  z  nadškofom,  in 
kralja  samega  je  preganjalo  ošabno  plemstvo  ter  ga  večkrat 
ujelo  in  vtaknilo  v  ječo.  V  katoliški  cerkvi  so  bili  obenem 
trije  papeži,  morala  je  bila  skoraj  nepoznana  lastnost,  in  Hus 
je  takoj  izprevidel,  kako  krvavo  je  potrebno  izboljšati  vse 
javno  življenje.  Vsi  ti  dojmi  so  se  družili  v  njegovi  duši  in 
Hus  si  je  srčno  zaželel,  da  poišče  izid  iz  blodnjaka  teh 
strašnih  razmer.  V  16  svrho  so  se  mu  zdeli  pripravni  Vikle- 
fovi  verski  nauki,  a  nemški  profesorji  in  nemški  vseučiliščniki 
so  s.e  mu  odločno  postavili  v  nasprotje.  Hus  se  je  torej  v 
svojih  težnjah  omejil  na  domača  tla,  ki  se  je  nanje  postavil 
kot  ljubeč  in  odkritosrčen  sin  svoje  zatirane  domovine.  In 
ko  je  izpregovoril  k  ljudstvu  v  domači  besedi  in  s  slovanskim 
srcem,  je  takoj  ves  češki  narod  ne  le  v  Pragi,  temveč  tudi 
na  deželi  razumel  njegova  plemenita  načela.  In  ko  so  se 
začeli  Nemci  po  Pragi  prešerno  razpasovati  ter  so  se  Cehi 
vzlic  temu  vedli  brezbrižno,  je  Hus  zagrmel:  .Čehi  so  malo- 
vrednejši  kakor  pasjad,  kajti  pes  brani  svoj  brlog,  v  katerem 
leži  ter  se  zanj  bori  z  vso  silo,  če  ga  hoče  izpod  iti  drug 
pes,  Čehe  pa  stiskajo  Nemci  ter  si  prisvajajo  najlepša  mesta 
v  češki  kraljevini,  a  mi  molčimo."  S  takimi  besedami  je  pri- 
dobil ves  češki  narod  zase,  a  si  je  tudi  nakopal  mržnjo 
nemških  profesorjev.  Ljudstvo  se  ga  je  oklepalo  z  najuda- 
nejšo  iskrenostjo  ter  ga  branilo  proti  sovražnim  napadom. 
Na  svoji  strani  je  imel  tudi  nadškofa  Zbynka  Zajca  in 
kraljico  Zofijo,  razpor  sam  pa  se  je  završil  s  kutnogorskim 
dekretom  z  dne  9.  januarja  1409.,  s  katerim  je  kralj  Vaclav 
podelil  Cehom,  edino  opravičenim  dedičem  češke  kraljevine, 
tri  glasove  v  vseučiliškem  svetu  pri  izkušnjah  in  drugih 
visokošolskih  uredbah,  prav  tako  kakor  je  bilo  takrat  v  Pa- 
rizu in  v  Italiji. 

S  tem  je  bila  Praga  rešena  germanizacije,  nemški 
vsiljenci  in  pritepenci  so  odšli  iz  dežele  preko  meje.  Ali 
tedaj  je  nadškof  Zbvnek  izpremenil  svoje  prvotno  mišljenje 
ter  se  nakrat  postavil  proti  Čehom  in  Husu,  katerega  je  bil 
celo  pri  papežu  založil,  da  uči  krivovero.  To  se  je  še  po- 
ostrilo, ko  je  bil  po  Zbvnkovi  smrti  1. 1411  praškim  nadškofom 
izvoljen  Albik  iz  Uničova,  vdovec  in  denarja  pohlepen  Nemec, 
ki  se  je  dal  šele  prihodnje  leto  posvetiti  za  duhovnika. 

Hus  je  moral  bežati  iz  Prage  na  deželo.  In  ko  se  je 
1.  1414  zbral  občni  cerkveni  zbor  v  Kostnici,  da  napravi  red 
cerkvi,  ker  so  takrat  vladali  hkratu  kar  trije  papeži,  je  bil 
tudi  Hus  poklican  v  Kostnico.  Cesar  Sigismund  mu  je  dal 
spremnico,  ki  mu  je  ž  njo  zajamčil,  da  se  mu  nikjer  ne  stori 
nič  kaj  zalega.  Hus  je  prišel  v  Kostnico  dne  9.  listopada  1414, 
a  lam  so  ga  takoj  zaprli  v  dominikanski  samostan.  Končno 
po  raznih  obravnavah  so  ga  razglasili  krivovercem  ter  mu 
deli  na  glavo  sramotilno  papirnato  krono  z  napisom:  ,Hic 
est  haerešiarcha"  in  so  mu  dejali:  .Cerkev  nima  s  teboj  ni- 
česar več  opraviti  ter  te  izroča  posvetni  oblasti,  tvojo  dušo 
pa  hudiču.'  Verolomni  cesar  Sigismund  je  izročil  Husa  na 
grmado,  kjer  je  z  vrvmi  zvezan  med  prepevanjem  psalmov 
končal  svoje  življenje  dne  6.  julija  1415.  Rabeljni  so  zbrali 
njegov  pepel  ter  ga  vrgli  v  Reno,  da  bi  Husovi  prijatelji  ne 
mogli  ničesar  privesti  po  mučeniku  na  Češko. 

Husova  smrt  v  plamenih  kostniške  grmade  je  vzne- 
mirila vso  takratno  Evropo,  najbolj  seveda  njegovo  domovino. 
Kralj  Vaclav  IV.  in  vse  češko  ljudstvo  s  plemstvom  vred  se 
je  na  dež.  zboru  dne  2.  sept.  1415  izreklo  z  vso  ogorčenostjo 


proti  nezakonitemu  ravnanju  —  končna  posledica  vsega  pa 
so  bile  husitske  vojske,  kjer  so  nemški  hrbti  občutili  marsi- 
katero batino  od  čeških  cepcev  in  buzdovanov. 

Za  češko  slovstvo  ima  Hus  dvojno  zaslugo:  najprej 
je  izpopolnil  po  obliki  češko  slovstvo,  potem  pa  ga  je  obo- 
gatil s  celo  vrsto  spisov,  ki  so  imeli  za  svojo  dobo  po  svoji 
verskovzgojni  tendenci  velevažen  pomen.  Hus  je  uredil  češko 
grafiko,  in  sedanji  Č€Ški  pravopis  je  v  jedru  Husov  pravopis. 
Kdor  pozna  sedanje  homatije  radi  skupnega  slovenskega 
književnega  jezika,  pozna  tudi  Husovo  zaslugo,  ki  je  že  pred 
500  leti  določil,  katera  pisava  naj  je  na  Češkem  pravilna  in 
katera  ne.  Poleg  tega  je  Hus  pokazal  sam  v  svojih  spisih 
vzore  češkega  pravilnega  jezika  in  sloga. 

Hus  ima  torej  neprecenljive  zasluge  za  formalno  izpo- 
polnjenje  češkega  slovstva,  a  še  večje  si  je  pridobil  s  svojimi 
proslavljenimi  spisi,  ki  so  se  nam  ohranili  tako  v  številnih 
rokopisih,  kakor  tudi  v  starih  odtiskih.  Erben  jih  je  izdal 
(1865 — 68)  v  treh  zvezkih,  ki  štejejo  nad  1000  stranij.  V 
svojih  spisih  si  je  prizadeval  Hus  navdušiti  ljudstvo  za 
nravnost  in  posnemanje  Kristovega  življenja.  Po  njegovih 
lastnih  spisih  najbolje  poznamo  Husa.  In  kdor  je  kdaj  čital 
kako  njegovo  knjigo,  priznati  mora,  da  se  njegova  pobožnost 
ujema  s  pobožnostjo  mož  prištevanih  k  svetnikom  ter  spozna, 
kako  čista  so  bila  njegova  moralna  načela,  kako  velika  in 
živa  je  bila  njegova  vera,  kako  brezmadežno  je  bilo  njegovo 
življenje,  uravnano  le  po  cerkvenih  predpisih,  kako  globoko 
in  odkritosrčno  je  bilo  njegovo  prepričanje.  Le  tisti,  ki  je 
prečital  Husove  spise,  ima  pravico,  soditi  o  nje- 
govem kristalnem  značaju  in  o  Husu  kot  književ- 
niku, ki  mu  pristoja  še  doslej  odlično  mesto  v  češkem 
slovstvu. 

Ne  rečem  preveč,  ako  trdim,  da  je  zadela  Husa  tra- 
gična smrt  predvsem  zaradi  mržnje  nemških  ovaduhov,  ki 
so  ga  črtili  kakor  svoje  dni  sveta  slovanska  apostola,  Cirila 
in  Metoda.  A  Hus  je  vzlic  očitni  mržnji  nemških  sovragov 
vendar  večkrat  dejal,  da  mu  je  pošten  Nemec  ljubši  kakor 
zanikam  Slovan,  če  bi  bil  tudi  njegov  lastni  brat.  Slovani 
so  bili  in  so  doslej  trpini,  in  prav  to  je  bolelo  blago  Husovo 
srce,  da  smo  sužnji  vsakega  ničvrednega  privandranca.  Se  iz 
ječe  je  tako  krepko  navduševal  svoj  narod,  da  se  človeku 
porosi  oko,  če  čita  njegova  zadnja  pisma.  Dovolite  torej 
Čehu,  da  smatra  Husa  svojim  nedosežnim  narodnim  idealom ! 

Hus  pa  je  ljubil  tudi  ljudstvo,  to  trpeče  ljudstvo,  ki 
je  še  doslej  igrača  oblastnežev  in  si  samo  ne  zna  pomagati. 
Resno  je  govoril  višjim  tega  sveta,  naj  smatrajo  vsakega 
človeka  enakopravim  svojim  bratom.  S  tem  si  je  seveda  na- 
kopal njih  mržnjo.  Vzvišenega  izgleda  Zveličarjevega  ni  samo 
priporočal  v  posnemanje,  nego  se  je  tudi  sam  prizadeval, 
da  bi  bil  v  vsem,   povsod  in  vselej  Kristusa  vreden   učenec. 

Borba  za  svobodo  vesti,  za  prostost  veroizpovedanja, 
za  očiščenje  krščanskega  življenja,  pobožnost,  Kristusov  zakon 
o  pravičnosti  in  ljubezni,  za  ohranitev  cerkve  v  nravnem 
oziru  —  to  so  bile  Husove  težnje.  V  vsem  tem  ga  je  vodilo 
načelo,  da  je  treba  bolj  poslušati  Boga  kakor  ljudi,  zato 
je  podiral  vse,  kar  se  je  protivilo  Kristusovemu  zakonu. 
Husa  so  sicer  obsodili  kot  krivoverca,  a  „Moje  sodbe  niso 
človeške  sodbe",  pravi  sv.  Duh  v  .Stari  Zavezi",  in  lo 
nas  tolaži.  Kje  je  bila  zmota  pri  Husovi  obsodbi  in  smrti? 
Ali  res  pri  Husu,  ali  pri  cerkvi?  Lahko  rečemo,  da  na  obeh 
straneh.  Zmota  je  razumljiva  radi  človeške  slabosti  in  obe 
strani  je  zadela  huda  kazen.  Hus  je  moral  na  grmado,  te- 
danjo cerkev  pa  je  zadela  reformacija,  ki  jo  ima  sama  na 
svoji  vesti,  ker  ni  ob  pravem  času  poslušala  svarilnih  glasov. 

Najboljše  izpričevalo  za  Husa  je  to,  da  je  vse  sam 
izvrševal,   kar  je   učil;  —  v  tem    oziru   je   Hus    velikan. 

Husovi  sovražniki  so  bili  močni,  zato  so  lahko  uničili  Husa 
ler  izvršili  nad  njim  smrtno  obsodbo.  Ali  te  moči  vendar  niso 
imeli,  da  bi  ga  bili  prisilili  k  moraličnenui  samomoru,  da  bi 
bil  namreč  preklical  to,  o  čemer  je  bil  uverjen,  da  je  resnica 
ter  da  se  strinja  s  Kristusovo  postavo.  Slabiča  je  možno 
ugnati  s  strahom,  omahljivca  pregovoriš  lahko,  časti- 
li lep  neža  moreš  pridobiti  z  laskanjem  in  obljubami,  bo- 
jazljivca  preplašiš  z  grožnjami,  a  značajnega  človeka  ne 
more  odvrniti  nikaka  moč  tega  sveta  cd  spoznane  resnice. 
In  to  nam  je  izpričal  Hus  na  goreči  grmadi.  Ako  prevdarimo 
to,  potem  šele  cenimo  po  vrednosti  moralno  Husovo  vzvi- 
šenost nad  vsem  kostniškim  zborom  s  cesarjem  Sigismundom 
vred,  potem  spoznamo  nepremostno  brezdno  med  njima.  Tu 
ni  bila  možna  nikaka  sprava,  nikaka  koncesija,  nikak  kompromis 
od  Husove  strani:  najvišja  zapoved  mu  je  bila  glas  vesti, 
notranje  spoznanje  samega  sebe,  harmonija  med  prepričanjem 
in  dejanji,  in  zato  je  šel  toli  mirno  in  pojoč  na  grmado.  Ako 
se  Čehi  zopet  združijo  pod  prapor,  ki  ga  je  visoko  vihtel 
mučenik  Jan,  pod  prapor,  ki  se  na  njem  blišči  večno  žareče 
geslo :  Resnica,  ljubezen  do  domovine  in  materin- 
skega jezika,  človekoljubje,  medsebojna  strpnost 
in  spravljivost  ter  poštenost,  potem  se  češki  narod 
lahko  nadeja  končne  zmage. 

Tak  je  Husov  pomen  v  češki  zgodovini.  Ako  ima 
češki  narod  danes  tolik  ugled  med  omikanimi  narodi,  mora 
se  za  to  največ  zahvaliti  mistru  Janu  Husu.  Naj  H  o  njem 
sodijo  sovražniki  češkega  naroda  kakorkoli,  nedvomna  istina 
je,  da  ostane  Hus  v  vrsti  največjih  sinov  češkega  naroda. 

Temu  možu  nesmrtnega  imena  in  nevenljivih  zaslug 
postavijo  Cehi  v  Pragi  krasen  spomenik  (Glej  str.  272  -273.) 
Hus,  zvezan  in  pričakujoč  smrt,  stoji  na  visokem  podstavku, 
ki  dominira  vsemu  monumentu.  Na  levi  skupina  potrtih  in 
izmučenih  ljudi,  ob  desni  razburjena,  oborožena  množica,  ki 
izraža  husitsko  vzkipenje  zaradi  krivičnega  in  češki  narod 
sramotilnega  zločina  v  Kostnici.  Na  spomeniku  vidimo  udano- 
trpečega  Husa  v  nebo  zamaknjenega  izraza.  Pristna  umet- 
nost lako  v  kompoziciji  kakor  v  izvršitvi ! 

Salounov  model  izraža  tri  faze  Husovega  dela  in 
upliva  na  Cehe.  Na  eni  strani  opazujemo  suženjstvo  teda- 
njega naroda  in  Hus  sam  je  personificiran  kot  znamenje  te- 
danje dobe:  verolonmi  oblastneži  so  ga  preupili  in  odstranili. 
A  po  obnebju  že  švigajo  maščevalni  bliski,  elementarna  moč 
ljudstva  se  že  oglaša,  Hus,  rešenik  in  branitelj  naroda  in 
jezika,  je  že  prišel  ter  dosegel  svoj  cilj,  četudi  s  svojo  smrtjo. 
Usojeno  je,  da  se  velike  ideje  morajo  vedno  drago  odkupiti. 
Salounov  načrt  se  ujema  z  velikimi  Husovimi  ideali.  Dojem 
spomenika  bo  neizbrisen.  \'  Šalounovem  delu  je  moč  in  tem- 
perament, v  njegovem  umotvoru  je  to,  po  čemer  naj  upliva 
vsak  spomenik  na  gledalca  —  velikanska  moč  sugestije. 
Ladislav  Šaloun  je  s  tem  projektom  pridobil  velik  uspeh, 
Husov  spomenik  bo  spomenik  tudi  njegovega  imena  in  nje- 
gove umetnosti.  V  Šalounovem  spomeniku  je  vpodobljen 
velik  del  češke  zgodovine,  in  v  Čehu,  ki  gleda  tu  alegori- 
zirano  skrajno  junaštvo  češkega  ljudstva  one  dobe,  ki  je 
krvavelo  in  žrtvovalo  življenje  za  tlačeno,  cela  stoletja  s  kri- 
čečim nasiljem  skrunjeno  svobodo  in  resnico,  vzbuja  Husov 
spomenik  z  zanosno  silo  krepost  za  nadaljnje  vztrajno  in 
požrtvovalno  narodno  delovanje! 

KNJIŽEVNOST. 

Dr.  Jos.  Tominšek:  Narečje  v  Bosni  in  njega  skla- 
njatev. (Ponatis  iz  izvestja  c.  kr.  Franca  Jožefa  drž.  gimna- 
zije v  Kranju  za  1.  1902  3.)  Naš  izredno  delavni  in  plodoviti 
znanstveni  pisatelj  dr.  Tominšek,  c.  kr.  profesor  v  Kranju,  je 


obogatil  jugoslovansko  dialektologljo  z  dragocenim  prispev- 
kom, ki  vzbudi  pač  v  slovanskih  filoloških  krogih  zasluženo 
pozornost.  Bočko  narečje  se  govori  v  zadrečki  južnozapadni 
štajerski  dolini,  ki  je  križišče  treh  velikih  panog  slovenskega 
jezikovnega  življa.  Že  rajni  slovenski  učenjak  dr.  Oblak,  ki 
se  je  temeljito  bavil  s  slovenskimi  narečji,  se  je  živo  za- 
nimal za  še  prav  neznano  bočko  narečje,  a  znanstveno  ga 
je  obdelal  sedaj  prof.  dr.  Tominšek,  podajajoč  bočko  sklanjo 
in  sprego,  študijo  o  bočkem  naglasu  in  bočkih  glasih.  Spis 
je  sad  večletnega  truda,  zato  gre  avtorju,  še  mlademu,  a 
uglednemu  učenjaku,  vse  priznanje.  Vivat  sequens! 

R.  Perušek:  Ivan  Vrhovec.  Životopisna  črtica.  V 
letnem  poročilu  1.  c.  kr.  drž.  gimnazije  v  Ljubljani  za  šolsko 
leto  UK)2  3  je  priobčil  profesor  Rajko  Perušek  životopis 
19.  septembra  m.  1.  umrlega  našega  zgodovinarja  Vrhovca. 
Spisek  je  najboljši  vir  bodočemu  literarnemu  zgodovinarju, 
saj  navaja  natančno  vso  dolgo  vrsto  Vrhovčevih  del,  knjig, 
člankov,  črtic  in  razprav  v  slovenskem  in  nemškem  jeziku. 
Naše  mnenje  pa  je,  da  bi  bil  pisatelj  v  tem  poročilu,  na- 
menjenem dijaštvu,  mogel  to  in  ono  izpustiti,  ne  da  bi 
bila  pri  tem  trpela  objektivnost. 

Dr.  Dragotin  Lončar :  Profesor  Simon  Rutar.  (S 
sliko.)  V  izvestju  c.  kr.  II.  drž.  gimnazije  v  Ljubljani  v  šol- 
skem letu  1902  3  je  priobčil  dr.  Drag.  Lončar  životopisno 
črtico  o  pokojnem  Simonu  Rutarju  ter  dodal  temeljit  in  ko- 
likor možno  popoln  seznam  njegovih  spisov.  Razdelil  jih  je 
v  samostojne  spise  (9  knjig  in  zvezkov),  članke  (106), 
ocene  in  književna  poročila  (69),  zapiske  in 
drobne  vesti  (61)  in  zemljevide  (3).  Seznam  seveda  ne 
more  navajati  tudi  mnogih  anonimnih  beležk,  ocen  in  knji- 
ževnih poročil,  ki  jih  je  priobčil  Simon  Rutar  v  poliličnih 
listih  med  dnevnimi  vestmi.  In  tega  drobiža  brez  podpisa 
starinoslovske,  zgodovinopisne  in  folkloristovske  vsebine  je 
pač  še  mnogo,  mnogo !  Saj  je  bila  v  Rutarju  tudi  pristna  žur- 
nalistovska  žila.  Dr.  Lončarjev  spis  je  vzlic  temu  pač  naj- 
boljši vir  literarnim  historikom. 

„Zur  Pflege  der  slovenischen  Scliriftsprache  an 
osterreichischen  Gjmnasien."  \on  Franz  Žnideršič, 
k.  k.  Professor.  Gorz.  Druck  von  E.  Seitz.  1903.  (Separatni 
odtisek  iz  letnega  poročila  goriške  višje  gimnazije.)  Glavni 
smoter  tega  spisa  je,  naj  se  čim  prej  skliče  zborovanje 
strokovnjakov,  ki  bi  sestavili  jednoten  učni  načrt, 
kanon  domačega  in  šolskega  beriva  in  prepotrebne  inštruk- 
cije  za  slovenski  pouk  na  srednjih  šolali.  O  tej  velezanimivi 
in  ne  le  za  pedagoge  aktualni  brošuri  izpregovorimo  obšir- 
nejše prihodnjič.  Že  danes  pripominjamo,  da  je  Žnideršičevo 
stališče  glede  najnovejše  filološke  vojne  (Levec-Škrabec-Štre- 
kelj-Bežek-Perušek)  tudi  naše.  In  medio  virtus !  Njegovi  kri- 
tiki glede  modernega  slovenskega  leposlovja,  zlasti  glede 
Cankarja,  pa  ne  moremo  priznavati  hladne  objektivnosti. 

Dr.  Vladimir  Ravnihar:  Sokolska  ideja  in  Slovenci. 
Ob  -iOletnici  .Sokola'  v  Ljubljani.  Založilo  telovadno  dru- 
štvo , Sokol"  v  Ljubljani.  1903.  —  Tako  je  naslov  jedva 
24  strani  obsežni  brošuri,  ki  jo  je  spisal  podstarosta  ljub- 
ljanskega , Sokola",  na  vseh  svojih  dosedanjih  bivališčih 
agilni,  živahnodelavni  in  kremenitonarodni  dr.  Vladimir  Rav- 
nihar. Majhna,  navidezno  ponižna  je  ta  brošura,  a  zdi  se 
nam,  da  je  prav  neprecenljive  vrednosti  baš  v  sedanji  dobi 
narodne  letargije,  pokrivane  le  za  silo  z  osobnim  pričkanjem 
in  s  hrupnim  frazerstvom  ter  zasenčavane  s  talmi-slovenskim 
športovstvom.  Razširila  naj  bi  se  v  stotisočerih  iztisih  po 
slovenski  zemlji,  njene  ideje  naj  bi  prešinile  ves  naš  narod 
ter  vzbudile  v  nas  vest  in  —  sram  ...  Iz  tega  pa  naj  se 
rodi  odpor  proti  sedanjemu  mrtvilu,  ki  ima  svoj  izvir  tam, 
odkoder  pričakuje  narod  zaman  življenske  sile,   iskre  dušev- 

nega  podviga  in  kremenite  narodne  samozavesti.  Tugomeri 
in  Črtomiri  so  bili  slabi  vodje  Slovencev !  Dr.  F. 

Zofka  Kveder:  Iz  naših  krajev.  V  Ljubljani  1903. 
Založil  L.  Scluventner.  —  Vsebina :  Kapelica  sv.  Jožefa.  — 
V  oblasti  teme.  —  Doma.  —  Hrvatarji.  —  Vsakdanja  trage- 
dija. —  Temperamentno  in  simpatičnodrastično  pero  Zofke 
Kvedrove  uživa  med  nami  že  najširše  priznanje.  V  tej  knjigi 
je  podala  nekaj  najboljših  svojih  dosedanjih  novel,  odlikujočih 
se  z  naravnim,  neprisiljenim  realizmom,  krepko  karakteristiko 
milieua  in  nastopajočih  oseb  in  z  vernim,  včasih  poezije  polnim 
opisovanjem  slovenskih  socialnih  razmer  na  kmetih.  Naše 
seljake  pozna  Zofka  Kvedrova  izvrstno !  Prijetno  se  občuti 
med  vrstami  njen  sarkazem,  a  tudi  tendencioznost  nekaterih 
njenih  spisov  (n.pr.  „ Kapelica  sv.  Jožefa",  .Vsakdanja  trage- 
dija") je  prav  umetniško  prikrita.  S  to  knjigo  je  dokazala 
pisateljica  iznova,  da  jo  s  polno  pravico  prištevamo  k  našim 
prvim  modernim  literatom.  Njena  Muza  je  danes  zdrava,  sveža 
in  jedra,  brez  sledu  nekdanjega  dekadentstva,  Žal,  da  so  se 
ji  vkradle  v  jezik  nekatere  prav  zoprne  in  nepotrebne  tujke 
(nemške  in  hrvatske)  ter  da  korektura  ni  dovršena.  Zanimivo 
knjigo  odkritosrčno  prav  toplo  priporočamo  ! 

Janeza  Trdine  zbrani  spisi.  1.  knjiga.  Bali  o  vi  Ini - 
zarji  in  Iliri.  (Spomini  iz  moje  profesorske  službe  na 
Hrvaškem  (1853—1867).  —  V  Ljubljani  1903.  Založil  Lavo- 
slav  Schwentner.  Pregled  vsebine :  Predgovor.  —  I.  Varaždin. 
Ponemčena  hrvatska  gospoda.  Prvi  pojavi  Bahovih  huzarjev. 

—  II.  V  središču  Hrvatske.  Ilirski  duhovniki  —  vzor  rodo- 
Ijubja,  naprednosti  in  značajnosti.  Silna  važnost  ilirstva  za 
podvig  in  napredek  hrvatskega  naroda.  —  111.  Bah  lioče  po- 
nemčiti  Hrvate  s  pomočjo  birokracije.  Njen  duh ,  značaj  in 
šušmarstvo.  Zapreke  germanizaciji.  —  IV.  Hrvatska  Reka  in 
reška  gimnazija.  Kleman.  —  V.  Slavjanski  in  nemški  pro- 
fesorji reške  gimnazije.  Brezuspešni  napori  Baliovih  huzarjev. 

—  VI.  Ravnatelj  Štefan  Vidic.  —  Vil.  Šolski  nadzornik 
dr.  Anton  Jarc.  —  Prof.  Trdina  je  zbral  v  tej  knjigi  v  pri- 
jetnem feljetonistovskem  slogu  svoje  spomine  s  Hrvatske  ter 
jih  osolil  s  humorom,  ki  je  naravnost  klasičen.  Knjiga  je  za 
Hrvate  in  Slovence  enako  zanimiva,  saj  čitamo  v  nji,  kako 
so  najeti  Slovenci  zanašali  med  Hrvate  germanizacijo  in  kako 
uspešno  so  se  je  naši  bratje  onkraj  Sotle  otresali.  Krasni 
jezik,  elegantni  slog  in  žarkost  narodne  zavednosti  plamtečega 
rodoljuba  delajo  to  lepo  knjigo  nad  vse  simpatično.  Zato 
smo  hvaležni  predvsem  dr.  P.  Turnerju,  ki  je  pridobil 
pisatelja  za  izdajo  teh  spisov,  in  L.  Sch  wen  tner  j  u,  ki  jih 
je  založil  in  jim  preskrbel  lepo  opremo. 

f  Ivan  Škrjanec.  V  petek,  dne  17.  julija  je  umrl  v 
rodni  hiši  v  Vodmatu  mlad,  maloznan  slovenski  poet:  ,lvo 
Breznik",  ,Prokop',  ,Mrakov°,  ,J.  Š."  i.  dr.  Pojavil  se  je  v 
, Vesni",  potem  je  pisal  v  ,Lj.  Zvon"  in  v  , Zvončka". 
Prozo,  novelete,  črtice,  referate  o  dunajskih  umetniških  razstavali 
in  gledališčih  i.  dr.  —  je  pisal  za  ,Slov.  Narod",  „Edi  nost" 
za  .Koledar"  Drag.  Hribarja,  polemične  feljetone  in  notice 
za  .Učit.  Tovariša"  in  poročila  z  Dunaja  za  .Agramer 
Tagblatt".  Za  slovensko  gledališče  je  napisal  tragedijo 
.Umirajoči",  ki  se  pa  ni  uprizorila.  Najbolj  so  se  mu 
posrečile  moderne  .balade'  (.Lj.  Zvon"  1894)  v  Gestrinovem 
žanru.  Zadnja  leta  je  hodil  v  struji  skrajnjega  modernizma, 
dekadentizma.  Bil  je  fantastične  narave  in  sila  rahle  duše, 
mladenič  blagega,  končno  le  vsled  smrtonosne,  mučne  bolezni 
zastrupljenega  srca.  Imel  je  velike,  lepe  načrte,  mnogo  dobre 
volje,  a  smrt  ga  je  umorila  jedva  29  let  starega,  še  preden 
si  je  mogel  najti  pot  do  svojih  literarnih  ciljev.  Bil  je  tovariš 
rajnih  poetov,  Ketteja  in  Murna,  s  katerima  je  imel  isto 
usodo:  umrl  je  za  jetiko  v  najlepši  mladosti.  Čast  njegovemu 
spominu ! 


GLEDALIŠČE  IN  GLASBA. 

Legionarji.  Igra  iz  Napoleonovih  časov.  V  štirih  de- 
janjih spisal  Fran  G  o  ve  k  ar,  uverturo  in  glasbene  točke 
zložil  Viktor  Parma.  —  Tako  je  naslov  najnovejši  izvirni 
igri,  ki  jo  je  sprejela  intendanca  slovenskega  gledališča  v 
svoj  repertoir  in  ki  se  uprizori  v  sezoni  1903  4.  Dejanje  igre 
se  vrši  na  Spod.  Štajerskem  in  v  Gor.  Italiji. 

Viktor  Parma:  Uvertura  k  narodni  igri  s  petjem 
,Rok  ovn  ja  či".  —  Naš  najpopularnejši  skladatelj  je  po- 
množil slovensko  glasbeno  literaturo  z  novim  večjim  delom. 
Uvertura  .Rokovnjači"  je  popolnoma  samostojna  in  celotna 
skladba,  ter  se  nedvomno  hitro  priljubi  vsem  orkestrom  po 
Slovenskem.  Zgrajena  je  po  krepkih  motivih  Parmove  koračnice 
.Mladi  vojaki",  ki  v  razširjenosti  in  popularnosti  nima  para 
v  našem  glasbenem  slovstvu.  Kakor  vsa  Parmova  dela,  od- 
likuje se  tudi  ta  uvertura  z  izborno,  bujno  orkestracijo,  pikant- 
nostjo  in  temperamentno  melodioznostjo. 

Malorusko  gledališče  v  Lvovu.  V  Lvovu  se  je  usta- 
novilo društvo  maloruskili  rodoljubov,  ki  namerava  zgraditi 
v  Lvovu  malorusko  narodno  gledališče.  Društva:  Prosvit, 
Ruska  čitalnica  in  Tovarysztvo  imeny  Kotljarev- 
skoho  so  odposlala  v  odbor  svoje  člane,  ki  so  obelodanili 
poziv  na  narod,  naj  vsak  Malorus  prispeva  v  ta  smoter  vsaj 
2  h  na  leto.  Tako  bi  se  omogočilo,  da  trimiljonski  narod 
zbere  v  treh  letih  potrebno  svoto  200.000  K,  kar  bi  zado- 
ščalo, kajti  nekaj  denarja  so  že  poprej  nabrali.  Doslej  je  v 
Lvovu  samo  diletantsko  malorusko  gledališče,  dasi  sta  slavni 
tenorist  Mišuga  ter  sopranistinja  Krušelnicka  pevca 
evropskega  slovesa. 

UMETNOST. 

Razstava  ženskih  ročnih  del  v  »Mestnem  domu"  v 
Ljubljani.  Spočetka  meseca  julija  smo  imeli  v  našem  sre- 
dišču velezanimivo  razstavo  ženskih  ročnih  del,  ki  je  dosegla 
popoln  vsestranski  uspeh.  Razstavljenih  je  bilo  nad  2000  del 
zgodovinskih  in  modernih  slogov  in  tehnik.  Tu  so  bila  dela, 
ki  so  se  rodila  pod  spretnimi  prsti  naših  babic,  dela,  ki  sodijo 
v  današnje  moderne  secesijske  dneve  in  končno  dela,  ki  bi 
jih  krstili  z  narodnim,  slovanskim  blagom.  Zastopani  pa  so 
bili  s  prekrasnimi  umotvori  tudi  Kitajci,  Japonci,  Turki  in  Per- 
zijci ,  ki  so  se  v  takih  delih  pospeli  na  vrhunec  popolnosti. 
—  Središče  zanimanja  je  tvorila  mestna  višja  dekliška  šola 
v  Ljubljani ,  oziroma  nje  nadzorovalna  dama  in  učiteljica 
ročnih  del,  gdč.  M.  Wessnerjeva,  pod  katere  veščim  vod- 
stvom so  izdelale  gojenke  jako  hčne  reči.  Aplikacije,  belo  in 
umetno  vezenje,  slovanski,  baroški  in  orijentalski  motivi, 
irske  čipke  (solnčnik),  dve  preprogi  v  smirnskem  načinu,  bla- 
zine, prtiči,  poletači,  kačji  pastir  (paravent),  dve  potezah, 
burza,  nekaj  v  slovanskih  motivih  (po  načrtih  prof.  C.  Misa), 
drugo  v  bogatih  ornamentih  in  v  zlati  vezenini.  Tudi  nekaj 
akvarelov  je  bilo  videti.  Slikali  so  jih  mladi  čopiči  pod  nad- 
zorstvom g.  prof.  Siča.  Ljubljana  more  biti  ponosna  na  tak 
zavod !  Uršulinska  šola  je  razstavila  tudi  več  jako  lepih  in 
okusnih  del.  Omeniti  nam  je  posebno  slikanje  z  iglo  (ženska 
glava,  idila  z  morja  in  razni  ptički.)  Mestna  slovenska  de- 
kliška osemrazrednica  je  bila  zastopana  z  dolgo  vrstjo  zani- 
mivih, fino  in  okusno  izvršenih  del  z  iglo.  Precej  pri  vhodu  so 
zbujala  pozornost  praktična  dela  samouke  .Slovenke  z  dežele", 
gospe  P.  Resmanove.  Med  kolovratom  in  predivom  tja  do 
umetne  vezenine  in  domačega  finega  platna  je  bilo  razgrnjeno 
pred  nami  te  vrle  gospodinje  z  delom  in  naporom  pretkano 
življenje.  —  Med  čipkami  je  imenovati  zlasti  tiste,  ki  jih  je 
razstavil  g.  D.  Lapajne  iz  Idrije,  gospa  Erhovničeva  iz 

Ribnice  in  gdč.  Ganglova  (venecijanske)  Iz  Metlike.  Ta 
poslednja  je  imela  svojo  bogato  izložbo,  ki  pričuje  o  nje  iz- 
redni marljivosti  in  vztrajnosti.  Vsa  njena  dela  so  izvršena 
skrbno  in  okusno.  —  Lepo  in  bogato  zbirko  je  imela  tudi 
gdC.  Drenikova,  priznanja  vredna  so  pa  tudi  dela  prepro- 
stega ljudstva  iz  Prezida  na  Hrvaškem.  —  Gospa  Gol- 
1  o  v  a  je  razstavila  nad  100  let  star  robec,  fino  vezen  na  ho- 
landskem  steklenem  batistu ;  gospa  Franja  dr.  Tavčarjeva 
modem  zaslon  v  elegantni  aplikaciji;  gospa  M.  Hribarjeva 
lepe  vžganine  v  lesu;  gdč.  Sa  nt  lova,  učiteljica  v  Ilir.  Bi- 
strici, prelep  zastor;  gdč.  Z.  Novakova,  članica  dunajske 
.Vesne",  prizor  z  lova,  slikan  z  iglo  na  usnje,  in  pečni  za- 
slon (prihajajoča  Jesen);  gdč.  R.  Severjeva  takisto  članica 
dunajske  .Vesne",  zaslon  v  moderni  aplikaciji,  predstavljajoč 
tri  dobe  človeškega  življenja;  gdč.  Senekovičeva  jako 
lepo  štolo:  gospa  Hofbauerjeva  dva  masna  plašča;  gdč. 
Kadivčeva,  razna  jako  skrbno  izvedena  dela  v  izvirnih 
kranjskih  motivih  itd.  —  Izredno  zanimiva  je  bila  zgodo- 
vinsko znamenita  zbirka  Sadnikarjeva  (Kamnik),  Pfei- 
ferjeva  in  muzejska,  ki  je  budila  v  obiskovalcih  spošto- 
vanje do  naših  prababic  in  ki  reprezentuje  veliko  vrednost 
ter  hrani  lep  del  naše  kulturne  zgodovine.  —  Razstavljenih 
je  bilo  tudi  več  slikarij  na  papirju,  platnu  in  svili.  Med  temi 
slikani  solnčniki  in  dela  gdč.  M.  Povšetove,  ki  pričajo  o 
nje  okusu  in  vztrajni  pridnosti.  —  A  v  to  razstavo  so  zašla 
tudi  nekatera  dela  moških  rok.  G.  Kleč,  učitelj  v  Ljubljani, 
je  razstavil  n.  pr.  lepo  preprogo  z  bujnim  cvetličnim  okrasjem. 
Razstava  je  našla  vsestransko  priznanje  in  veliko  zanimanje. 
Prirejena  je  bila  na  korist  šolski  družbi  sv.  Cirila  in  Metoda. 
Naj  bi  ji  sledilo  še  več  tako  bogatih  in  lepih  razstav ! 

Akademično  društvo  „Vesna"  na  Dunaju.  Že  več  let 
so  se  izražale  želje,  da  bi  se  združili  vsi  na  Dunaju  živeči 
slovanski  akademiki  vpodabljajočih  umetnosti  v  skupno  dru- 
štvo. A  že  na  prvih  sestankih  se  je  pokazalo,  da  za  društvo 
na  tako  širni  podlagi  nedostaja  pripravnih  tal,  tako  radi  raz- 
like jezika,  kakor  radi  oddaljenosti  kulturnih  središč  in  sploh 
premale  medsebojne  dotike  severnih  in  južnih  Slovanov.  Zato 
so  letos  sklenili  Hrvati  in  Slovenci,  pri  katerih  so  te  razmere 
ugodnejše,  za  sedaj  ustanoviti  samo  hrvatsko-slovensko  dru- 
štvo, uplivati  pa  na  druge  slovanske  akademike  umetnosti 
ter  jih  vzpodbujati,  da  si  ustanove  enaka  društva. 

Tako  je  nastalo  društvo  .Vesna*.  .Vesna'  je  akade- 
mično društvo,  ki  mu  je  smoter  gojenje  hrvatske  in  slovenske 
umetnosti.  Kako  naj  se  razumeva  ta  namen,  to  pojasnjujejo 
deloma  članki,  objavljeni  po  raznih  hrvatskih  in  slovenskih 
časnikih,  deloma  pa  tudi  že  dosedanje  društveno  delovanje. 
Društvo  se  je  udeležilo  z  lepim  uspehom  letošnje  izložbe 
ženskih  ročnih  del  v  Ljubljani.  Razun  tega  je  začelo  že  letos 
informirati  nadarjene  srednješolce  o  dunajskih  umetniških 
šolah.  —  V  počitnicah  se  bode  sedaj  marljivo  risalo  v  do- 
movini. Nabirali  se  bodo  namreč  narodni  motivi  (omamenti, 
arhitektonične  posebnosti,  vezenine,  keramični  izdelki  itd.)  na 
kmetih,  da  se  bodo  mogli  naši  slikarji  na  podlagi  te  zbirke 
sčasom  orijentirati  o  jugoslovanskem  slogu.  Od  zu- 
nanjih podpor  je  seveda  odvisno,  ali  bo  moglo  društvo  obelo- 
daniti tudi  tupatam  v  brošurah  uspehe  svojih  študij.  Slednjič  bo 
stopala  .Vesna- pred  občinstvo  tudi  z  umetniškimi  razstavami. 

TEHNIKA. 

Assuanski  jez  v  Egiptu.  Kdor  čita  o  Egiptu,  se  hkratu 
spomni  tudi  velikanske  reke  Nila,  ki  zavzema  po  svoji  dol- 
žini (5920  kilometrov)  in  po  velikosti  rek  šesto  mesto  na  vsej 
zemlji.  Ves  Egipt  je  od  Nila  tako  odvisen,  da  ga  imenujejo  tudi 
očeta  Egipta,  kajti  enakomernemu  preplavljenju  velikega  dela 


vse  dežele  je  pripisati  rodovitnost  zemlje.  Ta  reka  temeljito 
in  enakomerno  premaka  ob  preplavljenju  zemljo  in  odklada 
rodoviti  glen,  s  katerim  gnoji  in  tvori  plodonosno  zemljo. 
Že  pred  6000  leti  so  Faraoni  napravljali  v  tej  deželi  jarke, 
nasipe  in  reservoarje  po  gotovih  sistemih,  da  bi  vodo  očeta 
Nila  speljali  tudi  v  one  kraje  in  dele  Egipta,  katerih  vsled 
naravnega  preplavljenja  rečna  voda  ne  doseže.  Take  naprave 
so  se  vedno  vestno  vzdrževale  in  vsak  glavar  te  dežele  si 
je  štel  v  dolžnost,  storiti  kaj  v  tem  smislu  v  blagor  in  ko- 
rist plodonosnosti  dežele.  Tudi  Angleži,  ki  so  zavzeli  Egipt 
z  okupacijo,  nadaljujejo  to  delo,  seveda  v  docela  modernem, 
velikanskem  slogu. 

Angleži  so  si  izdelali  projekt  za  sistematično  meliori- 
ranje  vsega  Egipta,  in  je  bil  dne  10.  decembra  preteklega 
leta  slavnostno  položen  zaključni  kamen,  in  s  tem  dokončan 
prvi  objekt  te  namere.  Od  12.  februarija  1.  1899  do  imeno- 
vanega dne,  tedaj  nekaj  manj  kakor  štiri  leta  se  je  gradilo 
na  velikanskem  jezu  poleg  mesta  Assuan  (historični  Syene), 
kjer  tvori  Nil  prvi  katarakt. 

Ta  kameniti  jez  je  dva  kilometra  dolg  in  zapira  vso 
Assuansko  dolino  ter  je  zgrajen  preko  Nila.  Jez  sega  od 
enega  zabrežnega  gričevja  do  druzega.  \'isokost  jeza  znaša 
40  metrov,  na  spodnjem  koncu  je  30  metrov  širok,  na  zgor- 
njem pa  8  metrov.  Zaradi  tega  jeza  se  zavira  pred  njim  voda 
do  višine  20  metrov  in  tvori  velik  bassin  z  obsegom  1200  mi- 
Ijonov  kubičnih  metrov.  Ob  času  potrebe,  ko  nastane  velika 
suša,  se  more  odpreti  180  zatvornic,  skozi  katere  priteče,  ko 
stoji  voda  še  najvišje  15.000  kubičnih  metrov  prištedene  vode 
v  eni  sekundi.  Ves  bassin  je  tedaj  mogoče  v  dveh  dneh  iz- 
prazniti. Ta  voda  se  napelje  v  jarke,  v  katerih  najde  svojo 
pot  do  one  zemlje,  ki  jo  je  treba  namočiti,  oziroma  pognojiti. 

Najprej  se  je  nameravalo  ta  jez  še  višje  napraviti  m 
sicer  za  toliko,  da  bi  obsezal  s  tem  nastali  reservoar  3700  mi- 
lijonov, tedaj  trikrat  toliko  kubičnih  metrov  vode.  Temu  so 
se  pa  soglasno  protivili  egiptologi,  na  čelu  jim  tedaj  še  ži- 
veči Ebers.  Vsled  tega  bi  stala  zajezena  voda  tako  visoko, 
da  bi  preplavila  znameniti  otok  Philae  in  odnesla  z  njega 
ostanke  starih  egiptskih  tempeljev. 

Proračunjena  je  bila  ta  stavba,  pri  kateri  je  bilo  vedno 
20.000  delavcev  pri  delu,  na  48  miljonov  kron.  Ker  se  je  pa 
moral,  vsled  slabega  terena,  temelj  položiti  mnogo  globočje, 
kakor  je  bilo  projektovano,  se  je  proračun  prekoračil  za 
43  odstotkov;  stavba  je  namreč  stala  okoli  84  miljonov  kron. 
S  to  napravo  je  omogočeno  odtok  vode  regulirati  po  potrebi, 
in  se  more  priti  v  okom  pogubonosnim  sušam.  Na  tisoče 
oralov  zemlje,  ki  dosedaj  ni  bila  rodovitna,  se  more  sedaj 
kultivirati.  Narodno-gospodarski  pomen  te  stavbe  se  seveda 
danes  še  ne  more  povedati  s  številkami.  Gotovo  pa  je,  da  bo 
velik,  kajti  mnogo  manjši  jez  bhzo  Kaira  je  podvojil  uspeh 
letine  bombaža,  ter  prinaša  deželi  letnih  120  miljonov  kron 


dobička. 


Ing.  J.  F. 


RAZNOTEROSTI. 


t  p.  Lev  XIII.  Katoliška  cerkev  je  izgubila  svojega 
glavarja,  moža  velikega  duha,  plemenitega  srca  in  neumorne 
delavnosti,  prijatelja  cerkvene  umetnosti  in  literature,  častilca 
starih  klasikov  in  poeta  krasnih,  zanosnih  verskih  stihov  — 
Leva  XIII.,  roj.  grofa  Vincencija,  Joahima,  Rafaela,  Alojzija 
Peccija.  Rojen  je  bil  vCarpinetu  2.  marca  18101.;  že  v  22.  letu 
je  bil  doktor  bogoslovja  in  pravoslovja,  1.  1838  je  bil  na- 
mestnik pokrajine  Benevent,  1. 1839  namestnik  pokrajin  Spoleto 
in  Perugia,  1.  1843  je  postal  tit.  nadškof  in  papeški  nuncij  v 
Belgiji,  1.  1846  škof  v  Perugiji  in  1.  1853  kardinal;  1.  1876  je 
je  bil  poklican  k  Vatikanu  ter  postal  1.  1877  papeški  camer- 
lengo.  20.  febr.  1878  pa  je  bil  izvoljen  papežem,  kar  je  ostal 

nad  25  let.  Umrl  je  dne  20.  jul.  Pokojnik  je  bil  duhovit, 
energičen  in  resnično  pobožen  mož,  tako  da  bo  težko  najti 
mu  naslednika,  ki  bi  ga  dosezal  glede  dobrote  srca,  bistrosti 
duha,  čistosti  življenja,  trdnosti  značaja  in  popolne  požrtvo- 
valnosti ter  bi  si  zaslužil  takih  vseobčih  simpatij. 

Dvestoletnica  Petrograda.  Dne  16.  maja  1703.  leta 
je  na  .obrežju  pustih  voda",  na  otoku  nevske  , Delte",  usta- 
no\'il  car  Peter  Veliki  mesto  Petrograd,  ali  —  kakor  ga  Rusi 
imenujejo  —  .Sankt  Piterburg".  S  tem  svojim  dejanjem  je 
hotel  osnovatelj  zavarovati  rusko  državo  pred  napadi  boje- 
vitih Švedov  ter  obenem  napraviti  .okno  v  Evropo".  Misel, 
osnovati  tukaj  rusko  prestolnico,  je  prišla  Petru  šele  potem, 
ko  je  bila  izgotovljena  orjaška  in  močna  trdnjava,  katere 
stavba  je  navzlic  temu,  da  se  je  trudilo  ob  njej  nakrat  po 
15.000  zemljekopov,  trajala  skoro  petnajst  let.  Ker  je  bilo 
podnebje  tu  jako  rezko  in  vlažno,  delavcem  pa  je  tudi  ne- 
dostajalo  strehe  in  celo  hrane,  zaradi  tega  pravijo,  da  je 
stavba  te  trdnjave  same  stala  100.000  človeških  življenj. 
Toda  Rusi  so  v  blagor  svoje  očetnjave,  kakor  še  sedaj,  radi 
žrtvovali  tudi  življenje,  ako  je  bilo  potrebno.  To  trudoljubje 
in  te  žrtve  res  niso  ostale  brez  dobrih  posledic.  Rusi  so  si 
osvojili  mahoma  nazaj  vse  obrežje  reke  Neve,  na  katerem  so 
se  začeli  naslanjati  Švedi  in  drugi  narodi.  Varni  pristan  na 
morju  pa  je  dobro  uplival  na  razvoj  ruskega,  takrat  še  jako 
mladega  brodovja. 

S  Pefrogradom  je  zvezana  vsa  novejša  zgodovina  ruske 
države.  Kakor  svoje  dni  Moskva,  tako  je  bil  pozneje  Petro- 
grad izvor  vseh  pojavov,  ki  so  vplivali  na  tek  ruskega  živ- 
ljenja. Vse  blagodame  novosti  in  reforme  so  se  rodile  v  njem 
ter  našle  v  ostali  Rusiji  samo  odmev.  V  njem  je  raslo  in  se 
utrjevalo  rusko  znanstvo,  v  njem  sta  se  porajali  in  razvijali 
ruska  književnost  in  umetnost  ter  rusko  društveno  življenje. 
Vsi  odličnejši  ruski  učenjaki  in  pisatelji  so  živeli  in  delovali 
večinoma  v  Petrogradu.  Sedanji  Petrograd  zavzema  prostran- 
stvo nad  90  štirjaških  ruskih  milj ;  izmed  teh  pa  zavzema 
15  štirjaških  .vrst"  voda  (reke  in  prekopi).  Na  tem  ogromnem 
prostranstvu  je  681  ulic,  ki  bi  merile  na  dolgost  354  ,vrst". 
Na  teh  75  štirjaških  vrstah  stoječe  nepremičnine  se  cenijo  v 
celoti  nad  dve  miljardi  rubljev.  Od  te  orjaške  svote  se  cene 
vladne  neprimičnine  nad  900  miljonov  rubljev,  uprav  toliko 
tudi  zasebne  in  okolo  200  miljonov  rubljev  pa  mestne  ne- 
premičnine. Vaške  hiše  so  že  skoraj  povsem  izginile.  Vseh 
hiš  je  v  modernem  Petrogradu  okolu  19.000  in  v  njih  po- 
prečno 140.000  stanovanj.  V  poslednjih  dvajsetih  letih  se  je 
mestno  premoženje  povišalo  od  112  miljonov  do  200  miljonov 
rubljev.  Razsvetljava  ulic  se  je  tudi  jako  razširila ;  pred  dvaj- 
setimi leti  so  dajale  nastavljene  svetilnice  svetlobo  za  158  tisoč 
sveč,  sedanje  pa  imajo  za  tri  miljone  sveč  svetlobe.  Budget 
mesta  je  od  4  miljonov  (1883  1.)  narasel  v  tekočem  letu  na 
22  miljonov  rubljev.  Izmed  svetovnih  prestolnic  zavzema 
Petrograd  po  številu  prebivalstva  deveto  mesto.  Za  časa  po- 
slednjega štetja  se  je  naštelo  v  njem  1,440.000  prebivalcev. 
Od  tega,  skoro  poldrugi  miljon  dosegajočega  števila,  je 
871  »o  pravoslavnih,  46"  t.  Nemcev,  23"  o  Poljakov,  VS"  « 
Fincev,  l"/o  Židov;  ostale  narodnosti  tvorijo  po  štetju  1900  1. 
skupaj  S^"  M  mestnega  prebivalstva.  Kako  hitro  je  rasel 
Petrograd,  razvidimo  najbolje  iz  naslednjih  številk.  Za  časa 
vlade  Elizabete  je  imel  150.000  prebivalcev,  za  časa  Kata- 
rine II.  250.000,  za  časa  Aleksandra  I.  425.000,  za  Nikolaja 
515.000,  za  časa  Aleksandra  II.  843.000  in  sedaj,  kakor  re- 
čeno, skoraj  poldrug  miljon.  —  Tujih  državljanov  živi  v 
Petrogradu  22.336  in  sicer  11.220  Nemcev,  2400  Francozov, 
2094  Angležev  itd.  Najmanj  je  v  Petrogradu  Portugalcev  (9). 
Izmed  804  ruskih  časopisov  izhaja  dobra  četrtinka  v  Petro- 
gradu. Med  njimi  so  časopisi,  ki  štejejo  po  30—60  tisoč  na- 


ročnikov (,Seljskij  Vestnik",  ,Niva").  Samn  z  izd:ijanjem 
tednika  ,Nive"  ima  opraviti  nad  1000  ljudi.  V  Petrogradu 
je  tudi  ena  izmed  največjih  svetovnih  bibliotek,  ki  je  štela 
že  pred  leti  nad  miljon  zvezkov,  a  ne  le  knjig  ruskih,  mar- 
več tudi  ostalih  evropejskih  in  zlasti  vseh  slovanskih  jezikov. 
Tudi  slovenskih  je  že  dokaj  med  njimi.  Srce  Rusije  je  sicer 
Moskva,   toda  glava  je  Petrograd.  P.  M. 

NAŠE  SLIKE. 

Srečko  M  a  g  o  1  i  č :  Ob  Gradašici  pri  Kožarjih 
(Umetniška  priloga).  — Anton  G  va  iz:  Dobre  moje  ko- 
koši (Umetniška  priloga.  Trobarven  tisk.)  Profesor  Anton 
Gvaiz  spada  med  najbolj  priznane  in  ugledne  slovenske 
slikarje.  Njegove  slike  v  prvi  in  drugi  slovenski  umetniški 
razstavi  so  vzbujale  največjo  pozornost.  Gvaiz  slika  pokrajine, 
žanrske  in  portretne  slike  in  tihožitja.  Živi  v  Gorici  kot  pro- 
fesor risanja  na  srednji  šoli.  —  Vlaho  Bukovac:  Petero 
čutov.  Bukovac  je  najznamenitejši  jugoslovanski  moderni 
slikar,  čegar  dela  so  žela  priznanje  tudi  v  tujini,  na  Dunaju, 
Monakovem  in  Parizu.  — Šaloun  in  Pfeiffer:  Spomenik 
Jana  Husa.  (Načrt.)  Isti  dan,  ko  se  je  vršila  v  .Zvezdi"  v 
Ljubljani  velika  veselica,  ki  so  jo  priredile  zavedne  Slovenke 
na  korist  spomeniku  dr.  Prešernu,  se  je  položil  v  Pragi  na 
Velikem  trgu  pred  Tynsko  cerkvijo  z  največjo  slovesnostjo 
temeljni  kamen  za  ta  gigantski,  prekrasni  spomenik  Janu 
Husu.  (Več  glej  članek  na  str.  295.)  —  Fr.  Pavačič:  Deca 
raja.  V  italijanskem  grajskem  parku  pleše  na  solncu  vesela, 
dasi  ubožna  mladina.  —  Fr.  Boucher:  Mlada  ljubezen. 
Francoski  umetnik  akademik,  živeč  od  1. 1703 — 1770.,  je  podal 
tu  ljubezniv  prizor  s  paše  med  pastirjem  in  pastirico.  —  Jakob 
Arbes.  (Portret).  —  Praga:  Karlov  most  in  Mala  Stran  s 
Hradčani.  L.  1357 — 1507  sezidani,  497  m  dolgi,  10  m  široki 
Karlov  most  s  16  oboki  ter  s  30  sohami  in  skupinami  kipov 
je  med  prvimi  znamenitostmi  Zlate  Prage.  Na  tem  mostu  se 
je  vršil  1.  1648  boj  Čehov  s  Švedi  in  1.  1744  s  Prusi.  Spo- 
menik sv.  Janeza  Nepomuka  sredi  mostu  je  bil  izgotovljen 
1.  1683  v  Norinberku  ter  postavljen  v  spomin  temu  deželnemu 
patronu,  ki  ga  je  dal  cesar  Venceslav  s  tega  mostu  med  6.  in 
7.  obokom  vreči  v  Vltavo.  16.  maja  vsakega  leta  romajo  Čehi 
k  temu  mostu.  V  ozadju  slike  se  vidi  praška  Mala  Stran 
na  levem  bregu  Vltave  in  Kapitol  Prage,  Hradčani  z  raz- 
nimi velikimi  palačami,  samostanom  in  z  dvorom  čeških 
kraljev,  katedralo  sv.  Vida  in  drugimi  zgodovinsko  zname- 
nitimi stavbami.  —  Praga:  Veliki  trg  z  mestno  hišo  in 
Tynsko  cerkvijo.  Med  mestno  hišo  in  Tvnsko  cerkvijo  se 
postavi  Husov  spomenik.  Tynsko  cerkev  so  začeli  zidati  leta 
1360,  dovršil  jo  je  1.  1460  Jurij  Podjebradski,  ki  je  bil  v  njej 
kronan  češkim  kraljem  1.  1458.  V  cerkvi  je  grobnica  zvezdo- 
gleda  Tycha  Braha  in  v  njej  sta  pridigovala  Janez  Nepomuk 
in  Hus.  Krasna  cerkev  je  bogata  raznih  zgodovinskih  spo- 
menikov in  dragocenih  umotvorov.  Mestna  hiša  (zgrajena 
1.  1838-48  v  gotskem  slogu)  stoji  na  mestu  stare,  podrte 
mestne  hiše,  od  katere  sta  ostala  le  kapela  in  veliki  stolp 
(iz  1.  1474)  s  krasnim  portalom  in  čudovito  uro,  v  kateri; 
naznačujejo  dnevne  ure  sohice  12  apostolov  in  smrti.  Pred 
to  palačo  je  bilo  21.  junija  1621  obglavljenih  21  čeških  prote- 
stantovskih  plemičev,  febr.  1633  pa  11  višjih  častnikov,  ki  jih 
je  dal  usmrtiti  Wallenstein  radi  njih  bojazljivosti  v  bitki  pri 
Liitzenu.  —  J.  Malčevskij:  Obsojenci  v  Sibiriji.  Poljski 
slikar  podaja  tu  pretresljiv  prizor  iz  Sibirije.  Prisilni  delavci 
kaznjenci  počivajo  od  dela.  Kes,  obup,  trpljenje  in  beda  se  jin 
čita  z  obrazov.  —  Z  razstave  ženskih  ročnih  del.  (Po  fO| 
tografiji.)  Slika  kaže  majlien  del  razstave  v  »Mestnem  domu' 
—  Fr.  Boucher:  Venera  pri  toaleti. 

p.  REMBRANDT: 
REMBRANT  IN 
SASKIJA. 


POSLEDNJI  OBRENOVIČ. 


(10.— 11.  junija   1903.) 

„Pij,  pij,  Draga  moja  zlata  I 
Kakor  časa  ta  kristalna 
prekipeva  od  šampanjca, 
glej,  tako  od  dobre  volje 
prekipeva  srce  moje 
in  od  radosti  nocoj ! 

„Cuješ  godce?  Čuješ  pevce? 
In  ta  pesem  tisočglasna, 
ki  se  ori  pod  balkonom, 
nama  peva  se  na  čast! 
Cuješ  ljudstvo  srbsko  moje? 
Ves  navdušen  je  za  kralja 
moj  ponosni  Beligrad!" 

^„Zivel,  Saša!  Živel,  Saša! 
Trdno  kakor  še  nikoli. 


kakor  živa  skala  v  zemlji 
zdaj  stoji  tvoj  prestol  sveti! 
Kje  zarotniki  so  smeli, 
ki  grozijo  ti  z  osvetoj? 
Vsi  poskrili  so  se,  vidiš, 
ti  junaki  strahopetni, 
v  temni  svoj  brlog!  Haha!  .  . 
Sama  bleda  nevoščljivost! 
Ker  povzdignil  si  na  prestol 
hčer  preprosto  izmed  ljudstva 
in  posadil  mi  na  glavo 
krono  zlato  si  kraljevo, 
ker  te  ljubim,  Aleksander, 
me  črtijo  duše  črne  — 
ali  kaj  to  nama  mar! 
Krepko  drži  žezlo  svoje ! 
Krepko  vodi  ga  na  uzdi 


narod  srbski  trmoglavi ! 
Nisi  kralj  po  božji  volji, 
in  maziljen  s  svetim  oljem? 
Nimaš  li  ti  sam  pravice 
vladati,  ukazovati? 
Narod  tvoj  pa  ni  li  dolžen 
slušati  te  brezpogojno? 
In  čemu  imaš  vojake, 
sablje,  puške  in  topove? 
In  čemii  so  temne  ječe? 
Jaz  družica  sem  ti  zvesta! 
Ne  odjenjaj!  Ti  si  kralj!"" 

„ Genij  dobri  moj  si,  Draga! 
Vsak  tvoj  svet  mi  je  povelje. 
Ti  si  sreče  moje  zvezda! 
Nate  gledam  v  hipih  dvoma. 

Ti  me  vodi  še  nadalje! 
Ne !  Nobena  vražja  sila 
naju  nikdar  ne  razloči. 
V  kroni  si  Obrenovičev 
najsvetlejši  diamant! 
In  še  jedno  čašo !  Pijva ! 
Trči  z  mano!  Bog  te  živi!  . 
Čuj,  vse  tiho  okrog  naju! 
Osamel  je  konak  najin ; 
in  utihnili  so  godci, 
in  utihnili  so  pevci. 
In  nad  Belimgradom  sanja 
mesečna  že  pozna,  noč!  .  .  ." 


„Grehov  tvojih  je  zvrhana  časa ! 
Tron  oskrunjeni  tvoj  je  podrt  .  .  . 
In  v  imenu  Pravičnosti  večne 
jaz  obsojam  nocoj  te  na  smrt!  ..." 

„  „Kaj  je  to?  Kdo  je  to?" "  -  kralj  vzbudi  se  . 
„„Ali  vidiš  jo,  Draga?""...  „„„Kaj?Kje?" 
„„Velikansko  tam  ženo  pri  vratih?"" 
„„„In  krvav  je  njen  meč!  O  gorje!""" 

„„Ali  vidiš,  kako  naju  gleda?"" 
„„„Kako  grozne  so  njene  oči!""".  .  . 
In  odpre  se  dver  v  spalnico  s  hrupom  - 
iz  revolverjev  strel  zagrmi  .  .  . 


„  Aleksander  Obrenovič,  vstani ! 
Sedaj  spati  že  ni  ti  več  čas! 
Nocoj  ti  si  na  vrsti,  nesrečnik ! 
Kaj  trepečeš?  Poglej  mi  v  obraz! 

„Jaz  sem  Nemezis !  .  .  .  Skozi   stoletja 
neprenehoma  vodi  me  pot 
po  vsem  svetu.  Vse  vidim,  vse  slišim, 
ko  boginja  navzoča  povsod. 

„Jaz  kaznujem  oblastnike  krute, 
ki  uboge  teptajo  ljudi; 
nad  tirani  maščujem  se  strašno, 
ki  nedolžno  prelivajo  kri. 

„Ne  uide  mi  krivec  nobeden! 

O,  dosežem  ga  prej  aH  slej ! 

Kaj  zidovje,  kaj  vrata  železna! 

Kaj  mi  mar  vseh  pregraj  in  vseh  mej! 

„Glej  nabrušeni  meč  moj  osvetni ! 
S  tem  drevim  jaz  naprej  in  letim 
kakor  burja  za  žrtvoj  izbranoj, 
in  gotovo  jo  kje  dohitim! 

„ln  šopiri  zločinec  naj  takrat 
na  prestolu  se  zlatem  makar, 
in  v  molitvi  hinavski  naj  grešnik 
pred  Gospodov  pokleka  oltar ; 

„naj  piruje  na  orgijah  šumnih, 
naj  ljubezni  okuša  sladkost: 
jaz  ga  najdem  in  mojega  meča 
ta  prebode  jeklena  ga  ost!  .  .  . 

„Pred  teboj  zdaj  stojim,  ki  svoj  narod 

si  priležnici  svoji  izdal ! 

Z  domovine  nesrečne  usodoj 

brez  vesti  si  se  dolgo  igral ! 


In  poslednji  Obrenovič  pade 

in  ž  njim  Draga  .  .  .  Dotekel  je  čas 

Izvršili  zarotniki  drzni 

so  boginje  Osvete  ukaz  .  .  . 


Sije  dan  nad  Belimgradom 
in  nad  konakom  kraljevim, 
jutro  junijsko  smehlja  se. 
Okna  grajska  so  odprta, 
in  v  dvorani  plamenijo 
voščenice  z  motnim  žarom. 
Na  mrtvaškem  odru  spava 
kralj  Obrenovič  poslednji 
in  kraj  njega  žena  Draga  .  .  . 

In  pred  konakom  na  trgu 
gnete  množica  se  pestra. 
Godba  gode,  pesem  ori 
pod  nebo  se  tisočglasna. 
Ljudstvo  vriska  od  veselja, 
uka,  pleše,  poskakuje. 
Srb  objemlje  brata  Srba 
in  poljublja  ga  na  lice. 
In  rudeči  fesi,  šapke 
odletavajo  po  zraku. 
In  z  vseh  streh  vihrajo  danes 
dolge  pisane  zastave ; 
ž  njimi  se  igra  svobodno, 
sveži  veter  jutranji. 

V  konaku  pa  plamenijo 
tolste  žolte  voščenice. 
Na  mrtvaškem  odru  spava 
kralj  Obrenovič  poslednji  .  .  . 


A.  Aškerc. 


302 


NADA. 


Spisala  Zofka  Kvedrova. 


^{|  ada  je  res  hotela  na  Fužine.  Že  v 
šoli  ji  je  prišla  nejasna  misel,  da 
mora  tja.  V  delavnih  dneh  je  sa- 
motno tam  in  tiho. 

Solnce  je  pripekalo.  Hiše  so  se  zarile  v 
svoji  vsiljivi,  kričeči  belini.  Zrak  je  migljal  od 
vročine,  kakor  nad  žerjavico.  Prazno  je  bilo  po 
ulicah,  okna  so  bila  zastrta.  Nada  je  skoraj  be- 
žala skozi  mesto.  Vsa  je  bila  vroča,  pot  ji  je 
tekel  po  obrazu  in  lasje  na  čelu  in  na  vratu  so 
bili  mokri.  Brez  misli  je  hitela  dalje,  brez  zave- 
danja, kako  se  menja  ulica  za  ulico  in  kaj  se 
godi  okrog  nje.  Začudila  se  je  skoraj,  ko  je  stala 
na  Kodelovem,  na  ozki  poljski  stezi  ob  Ljublja- 
nici. V  širokih  plasteh  se  je  lilo  solnce  na  zelene 
travnike,  iz  katerih  so  vstajale  tisočere  vonjave 
vročega  poletnega  dne  zunaj  nad  širokim  poljem. 

Ustavila  se  je  malo.  To  ogromno  rumeno 
solnce,  to  visoko,  neizmerno  modro  nebo,  ta 
vroči,  a  čisti  in  dehteči  zrak  in  to  široko  polje 
pred  njo,  vse  to  jo  je  utrujalo.  Legla  bi  bila  v 
grmičevje  ob  vodi  in  zaspala  mirno  in  zadovoljno. 
Ali  mesto  zadaj  za  njo  jo  je  plašilo.  Nejasni  gla- 
sovi, daljnje  drdranje  kočije,  osamljen  zvok  zvona, 
vse  se  je  spajalo  in  prihajalo  sem  k  njej,  kakor 
leno  dihanje  zaspanega  velikana.  Zamižala  je 
malo.  zakaj  ta  jasna,  široka  in  vesela  svetloba, 
ki  je  lila  iz  tega  modrega,  globokega  neba 
doli  na  zemljo,  jo  je  skoraj  slepila.  Bila  je  kakor 
pretirana  v  neizmernost,  a  vendar  prijetna.  Vse 
boje  so  dobivale  nekaj  kričečega,  kakor  bi  se  iz- 
preminjale  v  še  čistejšo,  blestečejšo  belino,  v  soč- 
nejše  in  močnejše  zelenilo  in  te  rdeče  pike  na- 
okrog, ki  so  plavale  v  zeleni  travi,  ali  v  rmenih, 
lahno  se  zibajočih  žitnih  poljih,  so  še  bolj  go- 
rele in  žarele. 

Nada  si  je  obrisala  obraz  in  stopala  zatop- 
ljena v  misli  dalje  po  mehki,  travnati  stezi.  Od 
vode  sem  je  včasih  zavel  lahen,  hladeč  veter, 
vse  naokrog  je  postajalo  svežejše,  kolikor  bolj 
je  mesto  ostajalo  zadaj.  Neko  tesno  čustvo  jo  je 
neprenehoma  tiščalo  v  vratu  in  včasih  je  globoko 
vzdihnila.  Kakor  da  srce  v  njej  neprenehoma 
krv^avi,  tako  ji  je  bilo.  Ali  bala  se  je  misliti  na- 
tančnejše o  tem,  z  očmi  v  zeleni  daljini,  kakor 
bi  se  tolažila:  Tam,  tam  .  .  . 

Neprenehoma  so  se  vrstile  misli  v  njeni 
glavi;    ali  kakor  v  velikem  ovinku  okrog  onega, 


(Dalje.) 

glavnega,  kar  jo  je  tako  žgalo  in  bolelo.  O  na- 
logah je  mislila,  o  knjigah,  ki  jih  je  davno  či- 
tala  in  davno  pozabila,  o  malenkostnih,  brezpo- 
membnih dogodkih  pred  mnogimi  leti,  ko  je  bila 
še  otrok.  Potem  zopet  je  videla  natanko  pred 
seboj  tiste  dve  sobi  doma  in  kuhinjo,  kjer  so  sta- 
novali. In  kakor  da  jih  ni  videla  še  nikoli  prej, 
tako  je  videla  zdaj  ona  stara,  izprana,  neštetokrat 
zašita  čipkasta  zagrinjala  ob  oknih,  navadno,  raz- 
hojeno  preprogo  z  rdečimi  progami  na  tleh,  staro, 
skrbno  izkrtačeno,  toda  odrgnjeno  in  obrabljeno 
pohištvo,  staromoden  divan,  na  katerega  z  Mi- 
lošem nista  smela  sedati,  da  bi  se  še  bolj  ne 
pokvaril.  In  zazdelo  se  ji  je  vse  nakrat  bedno  in 
ubožno.  In  kaj  jedo?  Tisto  vedno  skopuštvo  z 
vsakim  koščkom  mesa  in  z  vsakim  jajcem,  samo 
da  bi  se  ne  potrošil  krajcar  preveč!  In  potem  ta 
smešno-skrbna  pazljivost  na  obleko,  na  obutev ! 
V  resnici,  Nada  je  vselej  nalahko  postavljala  čevlje 
na  tlak,  samo,  da  bi  ne  bile  pete  tako  hitro  „proč" 
in  podplati  „skozi"! 

Šla  je  zdaj  med  drevesi,  med  visokimi,  pre- 
lepimi topoli,  ki  so  stali  v  mali,  ravni,  zeleni  do- 
linici poleg  vode.  Nehote  je  pogledala  kvišku  in 
temno,  žametasto  zelenje  njihovih  vitkih  vrhov 
slikalo  se  je  resno  in  krasno  na  vroči,  blesteči, 
nebeški  modrini. 

Ta  pogled  jo  je  zdramil.  Nikoli  ni  imela 
takih  misli.  Kadar  je  bila  prej  sama,  so  bile  njene 
misli  vselej  lepše,  o,  neprimerno  lepše  in  divnejše, 
kakor  najlepša  okolica  okrog  nje,  a  danes  so  jo, 
glej,  ti  visoki,  šumeči  topoli  iznenadili  s  svojo 
lepoto.  In  zdaj  šele  je  še  enkrat  razumno  in  hladno 
pregledala  svoje  poslednje  misli.  In  zazdelo  se  ji 
je  to  njeno  življenje  tesno  in  brez  veselja,  kakor 
bi  ga  bil  kdo  hipoma  razčaral.  In  vse  njene  sanje 
so  smešne,  smešne  in  lažnjivel  To  danes  v  šoli, 
kako  grdo,  smešno  in  zoprno! 

Še  bolj  jo  je  stisnilo  v  grlu  in  vse  okrog 
nje  je  zamigljalo,  zakaj  šiloma  so  ji  stopile  solze 
v  oči.  In  kakor  bi  se  bila  prebudila,  je  odšla  hitro, 
skoraj  bežeč  proti  Fužinam. 

Tam  je  bilo  tiho  in  samotno.  Voda  je  šu- 
mela v  mlinu,  pri  jezu  in  okrog  onih  velikih  skal, 
ki  so  ležale  v  strugi.  Nada  je  zavila  na  desno  v 
park.  Mirno  so  ležale  zelene  trate  v  solncu,  na- 
okrog so  resno  in  molčeče  stala  visoka,  košata 
drevesa.   Voda  v  ribniku,  ki  je  stala  čista  in  ne- 

gibna  med  dolgimi  vodnimi  travami,  je  bila  kri- 
stalna in  tako  čudovito  prozorna,  da  je  imelo 
zeleno  mahovjt  in  pisano  kamenje  na  dnu  neko 
posebno  ostro,  jasno  in  krasno  barvo.  Steze  ob 
kraju  v  senci  so  bile  mehke  in  kakor  vlažne  pod 
nogami.  Nobenega  glasa  ni  bilo  čuti,  nič  se  ni 
ganilo  v  globokem  popoldanskem  miru. 

Brezglasno  je  bežala  Nada  po  stezah.  Njena 
svetla  obleka  se  je  zasvetila  med  zelenjem,  polita 
tu  in  tam  z  zlatim  solncem,  in  izginila  zopet  za 
grmovjem,  kakor  bela  uplašena  ptica.  Na  koncu 
parka,  na  koncu  velike  travnate  ravni,  ki  se  ji  je 
videlo,  da  tušem  malokdaj  stopi  živo  bitje,  se 
je  Nada  ustavila.  Pogledala  je  naokrog  in  sedla 
v  senco.  Skozi  grmičevje,  ki  je  gosto  obrobljalo 
široko,  kakor  miza  ravno  trato,  se  je  svetil  beli 
prod,  gladko,  s  svetlobo  posuto  rečno  kamenje; 
malo  dalje  pa  se  je  tuintam  zasvetlikala  zelen- 
kasta voda,  po  kateri  se  je  utrinjalo  valovje, 
kakor  razsuti  biseri. 

Nada  je  sedla  tu  na  zemljo  in  se  v  tistem 
hipu  krčevito  in  strastno  razjokala.  Bilo  je,  kakor 
da  je  hranila  vso  svojo  bolest  in  užaljenost  za  ta 
kraj,  da  se  tu,  v  tem  tihem  in  samotnem  kotu 
nad  njimi  razjoče.  Tukaj,  med  tem  zelenjem  pod 
hladnimi  drevesi,  pred  tem  grmovjem,  ki  ga  ni 
zibal  niti  najlahnejši  veter,  jo  je  prevzela  vso 
cela  grenkost  in  trpkost  prvega,  bolestnega  raz- 
očaranja. Slamnik  je  bila  položila  v  travo  in  pri- 
tisnila obraz  v  obe  roki.  Kakor  nepričakovana 
ploha  so  se  ji  vsule  solze,  bogato  in  neudržljivo, 
da  je  bila  vsa  mokra  od  njih.  Bila  je  oblečena  v 
lehno,  platneno  obleko,  svetlo-rujavkaste  boje,  ki 
je  bila  pošita  z  zelenimi  obrobki;  v  zlatih  laseh 
je  imela  okrog  glave  privezan  zelen  žametast  trak. 
ki  je  dajal  njeni  glavi  neki  mil,  otroški  izraz.  In 
tako  je  jokala,  glasno  vzdihujoč,  brez  strahu,  da 
bi  jo  kdo  slišal,  popolnoma  se  podajoča  svoji 
žalosti. 

Po  dolgem  času  so  ji  padle  roke  v  naročje 
in  utrujena,  nekoliko  potolažena  po  prvem  silnem 
izbruhu,  se  je  zagledala  v  zelenje.  Ali  kmalu 
zopet  so  privrele  solze  nanovo,  še  bolj  vroče, 
še  bolj  goste  in  jokala  je  glasno  in  z  vso  silo, 
da  ji  je  vse  telo  trepetalo. 

Sama  ni  vedela,  kako  dolgo  je  tako  sedela 

in  jokala,    ko  se  ji  je  zazdelo,    da   čuje  stopinje 

za  seboj  v  travi.    Prestrašena  je   skočila   kvišku. 

In  res  je  že  nekdo  hitel  k  njej.  Bil  je  Gojko. 

.0,  kako  sem  vas  iskal  povsod!  Samo,  da 

vas  našel!  O,  Nada!"  je  zaklical  in  stegnil 
roke  proti  nji,  kakor  da  jo  hoče  objeti. 

„Odkod  prihajate?  Kako  ste  prišli  sem?" 
je  jecljala  Nada  v  silni  zadregi. 


„0,  ne  jezite  se!  Miloš  mi  je  povedal,  da 
ste  šli  semkaj  in  jaz  sem  hitel  naravnost  sem.  In 
kako  sem  vas  iskal  povsem  parku!  Glejte,  čisto 
zasopljen  sem  in  ugret! 

Stala  sta  si  nasproti  in  nista  vedela,  kaj 
početi.  Nada  je  imela  še  vedno  ves  objokan  in 
moker  obraz  in  vedno  bolj  neprijetno  ji  je  bilo, 
da  je  prišel. 

„Vi  ste  jokali?"  jo  je  vprašal  Gojko.  „In 
zakaj?" 

„Zakaj?!"  se  je  razvnela  ona.  „Zaradi  vas! 
Oh,  tako  me  je  sram!" 

Zopet  so  se  ji  vsule  solze  po  licih.  Gojko 
ni  vedel,  kaj  bi,  ali  smilila  se  mu  je  neopisno  in 
neizmerno  jo  je  imel  rad.  Obotavljal  se  je  še, 
potem  pa  se  je  opogumil  in  ji  je  nežno  položil 
roko  okrog  ram. 

„Nada,  nikar  ne  jokajte!  Umirite  se! 

„0,  saj  vi  ničesar  ne  veste!"  je  vzdihovala, 
a  se  vendar  skoraj  nevede  stisnila  k  njemu.  „Danes 
v  šoli,  oh,  kako  je  bilo  vse  grdo!  Vaša  mati  me 
je  prišla  tožit  in  zmerjala  me  je,  da  je  škandal 
in  sramota  in  da  vas  zapeljujem!" 

„Nada,  nikar,  nikar!"  jo  je  tolažil,  kakor 
dete  in  ji  gladil  lase  s  tresočo  roko.  Ali  tudi 
njemu  je  bilo  hudo,  da  bi  se  bil  najraje  razjokal. 
In  v  lice  ga  je  zapeklo  od  sramote,  da  je  morala 
zaradi  njega  trpeti  vse  to. 

„Kaj  vas  zapeljujem?!"  je  ponovila  in  se 
mu  izvila  iz  rok.  „Pustite  me,  nočem  vas!  Jaz 
nikogar  ne  zapeljujem!"  je  zatrjevala  jezno  z 
iskrečimi  očmi.   „Samo  povejte  doma!" 

Povesil  je  roke  in  neka  bridka  mržnja 
proti  lastni  materi,  da  mu  je  pripravila  to  po- 
nižanje, mu  je  vzkipela  v  srcu.  Kaj  ni  bilo  to 
surovo  in  odurno?!  Tako  lepa  in  krasna  mu  je 
bila  ljubezen  k  Nadi,  a  zdaj  se  ni  upal  niti  mi- 
sliti več,  da  jo  ljubi  in  da  morda  tudi  ona  ljubi 
njega. 

„Ali  vam  niso  doma  nič  povedali?  In  vaša 
mati  .  .  .?"  je  vpraševala  Nada. 

„ Povedala  mi  je  vse." 

„Torej  ste  bili  tudi  vi  ozmerjani?  Ali  so  tudi 
na  vas  kričali?" 

„Tudi!"  je  rekel  tiho  in  še  bolj  je  zardel 
pri  spominu  na  glasni  in  poniževalni  prizor,  pri 
katerem  ga  je  vsa  družina  obsipavala  z  očitkami 
in  pretnjami. 

Nada  ga  je  pogledala  ostro  in  pozorno.  In 
nakrat  se  ji  je  zazdel  smešen  in  otročji. 

„Zakaj  se  pa  ne  učite?"  je  dejala  zlobno. 
„Kaj  sem  jaz  kriva?" 

„Profesorji  me  ne  trpe." 

„No,  meni  nič  mar.  Ali  k  nam  ne  hodite 
več!  Jaz  nočem,  da  bi  me  iiodili  vaši  v  šolo 
tožit!" 

„0,  Nada,  ko  bi  vi  vedeli!"  je  govoril  ob- 
upan, da  postopa  ž  njim  tako  osorno. 

„Jaz  ničesar  ne  vem!  Samo  to  vem,  da  je 
konec  te  otročarije!"  je  zatrjevala  Nada  odločno. 
„Ah,  če  se  vi  v  šoli  ne  učite,  pa  naj  jaz  trpim?!" 

Vedno  bolj  jezna  je  postajala  nanj.  Kako 
ga  je  mogla  ljubiti,  če  je  tako  smešen!  Gotovo 
ravnajo  doma  še  tako  ž  njim,  kakor  da  hodi  v 
ljudsko  šolo!  In  nakrat  se  je  zdela  sama  sebi 
starejša  in  modrejša  od  njega. 

„Kaj  ste  pa  prišli  sem?!  Pojdite!  Pustite 
me!  Takoj!"  je  zaukazovala. 

„0  Nada!"  je  prosil  Gojko.  „Zakaj  ste 
taki?  Jaz  nisem  ničesar  kriv.  Saj  mi  je  samemu 
strašno  hudo.  Zakaj  ste  se  tako  izpremenili?! 
Nada,  saj  bom  moral  itak  proč  iz  Ljubljane.  Že 
drugi  teden  pojdem  v  nekak  kolegij  na  Štajersko 
ali  Koroško,  jaz  sam  ne  vem.  In  tudi  preko  po- 
čitnic ostanem  ondi,  ker  bom  šele  v  jeseni  delal 
maturo." 

Prijel  jo  je  za  roke  in  ona  mu  je  vsa  osup- 
njena  pustila,  da  jih  je  poljubil  obe  drugo  za 
drugo. 

„Vi  pojdete  proč  —  iz  Ljubljane?" 

„Da,  moram!  Ali  kaj  ne,  Nada,  vi  se  ne 
jezite  več  name?  Vi  me  imate  malo  radi?" 

Gledal  ji  je  v  oči,  da  so  postale  nehoie 
mehke  in  ljubeče. 

„Ne  jezim  se,"  je  zašepetala. 

„0h,  Nada,  vi  niti  ne  slutite,  kako  vas 
ljubim!"  je  dejal  in  jo  hotel  poljubiti. 

„Ne,  ne!"  se  je  branila  ona.  „Ne  jezim  se 
na  vas,  ali  ta  ljubezen,  ta  je  zdaj  minila.  Danes 
v  šoli  ..." 

„Ne  govorite  o  tem!"  jo  je  prekinil. 

„Moram !  Ali  vam  niso  doma  prepovedali 
te  ljubezni?  Recite,  da  ali  ne?" 

„Da,"  je  moral  pritrditi  Gojko. 

»Vidite,  vedela  sem  to,"  je  rekla  in  po- 
tegnila roke  iz  njegovih.  Zopet  jo  je  prevzel  oni 
neprijetni  občutek,  kakor  da  je  ta  njihova  lju- 
bezen osmešena  in  blamirana. 

„AIi  vam  smem  pisati?"  je  prosil  Gojko. 

„Ne,  mama  bi  mogla  dobiti  list  v  roke  in 
nočem,  da  bi  me  tudi  domači  karali  zato." 

Utihnila  sta  in  zeleni  park  okrog  njih  je 
dihal  tiho,  mirno. 

„Zdaj  morate  iti!"  je  izpregovorila  končno 
Nada. 

Začudil  se  je.  „Kaj  vas  ne  smem  spremiti? 
Saj  vendar  ne  morete  sami  domov?!" 


„Sama  sem  prišla,  sama  pojdem!  Pojdite! 
Kaj  bi  si  kdo  mislil,  če  naju  vidi  tukaj!" 

„Res  moram  iti?" 

„Da,  da!"  je  pritrdila  Nada  nepotrpežljivo. 

„Ali  vas  bom  še  kaj  videl,  preden  grem  iz 
Ljubljane?" 

„Ne!  Ne  zasledujte  me!  In  k  Milošu  pri- 
dite, kadar  mene  ne  bo  doma." 

„ Povsod  bom  mislil  na  vas  in  nikoli  vas  ne 
pozabim." 

Skomiznila  je  z  ramami. 

„ln  niti  roke  mi  ne  daste  v  slovo?" 

Podala  mu  je  roko.  Trenotek  sta  si  pogle- 
dala v  oči,  potem  mu  je  Nada  hipoma  še  enkrat 
ponudila  ustnice  v  poljub. 

Vroče  jo  je  pritisnil  nase.  Ali  za  trenotek 
že  se  je  osvojila  od  njegovega  objema  in  se 
obrnila  proč.  Stopila  je  k  bližnjemu  grmu  in  gla- 
dila s  prsti  temnozelene  liste. 

„Nada!"  jo  je  zaklical  še  enkrat. 

„Z  Bogom!"  je  zašepetala,  ali  ni  se  obrnila 
k  njemu. 

Slišala  je  potem  njegove  lahne,  tihe  korake, 
kako  so  se  polagoma  oddaljevali  po  stezi.  Od 
vode  sem  je  prišel  kratek  dih  vetra  in  drevje  je 
tiho  zašepetalo. 

Ko  se  je  Nada  obrnila,  je  ležala  pred  njo 
trata  zelena  in  prazna  in  drevesa  so  resno  stala 
naokrog,  kakor  da  je  to  davno,  odkar  je  šel  mlad 
človek  mimo  njih.  S  polnim  pogledom  je  objela 
to  trato  v  samotnem  parku,  zeleno,  mirno,  ki  se 
je  molčeča  in  dehteča  kopala  v  vročem  soincu. 
In  vzdihnila  je.  Njena  prejšnja  silovita  žalost  je 
izginila  in  ostalo  je  le  neko  neprijetno  čustvo, 
pol  žal,  pol  posmeh  za  to,  kar  je  bila  doživela 
danes. 

Pobrala  je  slamnik,  poravnala  skrbno  svojo 
nekoliko  pomečkano  obleko  in  si  z  robcem  obri- 
sala obraz,  trdo,  kakor  bi  se  bala,  da  bi  ji  ne 
ostal  kak  sled  njenih  prejšnjih  solz  na  licih.  Pri- 
pognila  se  je  in  popravila  krilo,  ki  se  je  bilo  na 
robu  malo  zavihalo.  V  tem  je  zagledala  pred 
seboj  pod  grmom  v  travi  samotno,  pobledelo  spo- 
minčico, ki  je  stala  v  tem  vedno  senčnem  kotu, 
slabotna  in  skromna,  kakor  bi  jo  bila  priroda  po- 
zabila tukaj  še  od  pomladi.  Nado  je  ta  bolehna 
cvetličica  zopet  raznežila  in  utrgala  jo  je  s  skrb- 
nimi, pozornimi  prsti.  Trenotek  je  stala  tako  s 
pobledelo  spominčico  v  roki,  kakor  bi  ne  ve- 
dela, kaj  ž  njo,  potem  pa  jo  je  rahlo  položila  v 
v  majhno  beležnico,    ki  jo  je  potegnila  iz  žepa. 

In  ta  neznatna  sentimentalna  cvetka  jo  je 
čudno  ganila.  Odšla  je  s  počasnimi  koraki,  za- 
mišljena, kakor  uglobljena  v  nejasne,  daljnje  slike, 

v  negotove  rahle  čute,  ki  so  sladko  in  bridko  pri- 
hajali v  njeno  srce,  izginjali,  se  obnavljali,  vedno 
isti,  a  vendar  neenaki,  kakor  tok  mirne,  ne- 
kaljene  vode. 

Blodila  je  okrog  po  parku  in  ga  pregledo- 
vala, kakor  da  je  šo  nikdar  ni  bilo  tu.  In  pri  vsa- 
kem ovinku,  ko  se  je  odgrnilo  kaj  novega  pred 
njo,  je  uživala  vso  to  samotno,  zeleno  lepoto 
zopet  in  zopet.  Jemala  je  vase  ta  park  z  vsakim 
pogledom  in  neizbrisno  se  ji  je  vtiskalo  to  po- 
poldne v  dušo.  Zdelo  se  ji  je,  da  je  razumnejša 
in  starejša,  kakor  še  pred  par  urami  in  da  se  je 
šele  zdaj,  v  tem  hipu  naučila  gledati.  Kakor  da 
je  stopila  prvikrat  iz  svojih  sanj  sem  na  zemljo, 
iz  sanj,  ki  so  ostale  zanjo,  kakor  nekaj  prežitega, 
davnega.  In  tudi  njena  ljubezen  je  bila  v  teh 
sanjah,  oni  prvi  poljub  na  Šmarni  gori  nad  meglo 
in  zdaj  ta  poslednji  tukaj,  v  tem  molčečem  parku. 
Žal  ji  je  bilo  vsega  tega  lepega,  kar  je  zamrlo  v 
njenem  srcu,  kakor  od  slane,  žal,  kakor  nam  je 
žal  prelestnih  sanj  zjutraj,  ko  se  prebudimo. 

Sama  se  je  čudila,  kje  je  ostala  vsa  ona 
strastna  žalost,  ki  se  je  v  nji  topila  še  pred  tako 
kratkim  časom.  Ni  se  zavedala,  da  se  nahaja  v 
oni  dobrodejni,  mirno-otožni,  napolsladki  reakciji, 
ki  se  nas  polašča  po  vsakem  velikem  razburjenju 
in  v  katero  se  vtapljamo  z  nežnimi  čustvi,  kakor 
v  toplo,  pomirljivo  kopel. 

Ni  je  skrbelo,  niti  kdaj  pojde  domov  in  za- 
dovoljno je  hodila  po  stezicah,  okrog  dehtečih 
grmov  in  mirne,  čiste,  speče  vode  pod  belimi 
dražestnimi  mostiči.  Klopice,  ki  so  stale  pol  skrite 
v  senčnatih,  prijetnih  kotičih,  so  bile  vse  izrez- 
ljane z  imeni,  s  prebodenimi  srci  in  primitivnimi 
venci,  ki  so  se  nerodno  vili  okrog  raznih  velikih 
začetnih  črk.  Tuintam  so  rasle,  kakor  slučajno 
posejane,  rdeče  in  bele  cvetlice  v  malih  okroglih 
skupinah,  kakor  izgubljene  v  teh  širokih  tratah, 
pod  starimi  košatimi  drevesi.  Včasih  se  je  sredi 
trave  nepričakovano  vzdigalo  šibko  rožno  dre- 
vesce, dehteče  v  svojih  velikih,  prelepih  rožah, 
ki  so  se  v  svilenih  rdečih  listih  razsipavale  okrog 
po  travi.  Nada  bi  bila  skoraj  šla  tja  in  si  jih  na- 
trgala; videl  bi  je  ne  bil  nihče. 

Še  nikdar  ni  preživela  tako  lepih  ur  tako 
sama,  brez  vse  družbe.  Bile  so  brez  smehu,  brez 
veselja  ali  mirne,  mile,  kakor  so  otrokove  sanje, 
ko  je  zaspal  v  joku,  sladko  zaspal,  še  preden 
so  se  posušile  rosne  trepalnice  njegovih  oči. 

Utrudila  jo  je  ta  hoja  in  krenila  je  na  drugo 
stran,  kjer  je  vedela  na  pečinah  v  vodi  za  pri- 
jetno idilsko  mesto.  Tam  je  voda  šumela  glasno, 
veselo,  urno,  kakor  da  se  ji  Jako,  jako  mudi  dalje. 
Kadar  je  bila   prej   tu   s  prijateljicami,    je  vselej 


pela  na  ves  glas  in  sila  ji  je  bilo  všeč,  kako  je 
ta  šum  silovito  planil  na  njen  sveži,  malo  šibki 
sopran,  ki  je  zaniknil  v  peneči  se  vodi,  še  preden 
ji  je  zazvenel  v  lastnih  ušesih. 

In  tudi  tu  je  še  posedela  in  čudila  se  je  ti 
vodi,  kako  ne  miruje,  vre,  skače  in  beži,  beži,  a 
tam  doli  v  parku  se  ne  zgane,  ne  zaziblje,  stoji 
kakor  mrtva,  kakor  trd  prozoren  kristal.  Z  očmi 
je  sledila  peni,  ali  zbežala  ji  je  v  drug  val  in 
druge  so  letele  za  njo,  hitrejše  kakor  blisk. 

Ali  naenkrat  je  začutila  silen  glad.  Sramo- 
vala se  je  prvi  hip  tega  prozaičnega  čuta  spričo 
zdvojenosti,  ki  jo  je  še  nedavno  tako  bridko  ob- 
čutila tam  doli  v  parku.  Toda  hitro  se  je  pre- 
mislila in  ko  se  je  prepričala,  da  ima  denarnico 
z  onimi  par  deseticami  svojega  premoženja  seboj, 
se  je  z  zadovoljnim  smeškom  napotila  proti  re- 
stavraciji. 

V  mali  zidani  dvoranici  nad  kletjo  nasproti 
hiše  je  sedla  k  debeli  kameniti  mizi  in  potrkala 
ob  kamen  s  praznim  kozarcem ,  ki  je  bil  ostal 
na  mizi. 

Dolgo  ni  bilo  nikogar,  naposled  je  prišla 
domača  hči.  Nada  je  naročila  surovega  masla, 
črnega  kruha  in  sodovko.  Med  tem,  ko  je  odšla 
hči  v  hišo,  je  slišala  Nada,  da  tudi  v  vrtu  pod 
oknom  trkajo  ob  mizo.  Opomnila  je  nato  dekle. 

„Menda  vas  kličejo  tam  zunaj!" 

„Da,  da,  najbrž  bodo  plačali,"  je  odgovorilo 
dekle  in  odšlo  na  vrt. 

Nada  jo  je  slišala,  kako  pod  oknom  ra- 
čuna in  takoj  nato  jo  je  videla  oditi  nazaj  v 
hišo.  Sama  ji  je  bila  tudi  že  plačala,  da  bi  je  ne 
morala  zvati  še  enkrat.  Bila  je  lačna  in  s  slastjo 
je  jedla.  Čisto  začudila  se  je,  da  se  je  krožnik 
tako  hitro  izpraznil.  In  nasmehnila  se  je  sama  sebi. 

„Ni  čuda,  saj  sem  se  pa  tudi  nahodila 
danes!" 

Napila  se  je  sodovke  in  skoraj  neko  ve- 
selje jo  je  obšlo  nad  tem  njenim  današnjim  pu- 
stolovjem,  ko  se  je  nakrat  pripognila  malo  na- 
prej in  poslušala. 

Zazdelo  se  ji  je,  da  je  slišala  znan  glas.  Ni 
se  motila.  Očetov  glas  je  bil  to. 

Pokleknila  je  na  klop  in  pogledala  skozi 
zeleno  naoknico  doli  na  vrt. 

In  res,  njen  oče  je  sedel  tu  nasproti  neki 
dami. 

Kaj  ima  oče  tu?!  Doma  so  mislili,  da  ima 
službo  na  pošti. 

Srce  ji  je  bilo  in  oprezno  je  pripognila  glavo 
bližje,    da  bi  lažje  razumela,    kaj  se  pogovarjata. 

„Tako  sem  vesel,  da  sem  danes  —  po  dolgem 
času  zopet  užival  vašo  družbo,"  je  dejal  oče. 

„Da,  že  dolgo,  par  let."  je  rekla  dama  za- 
mišljeno. 

„Ali  se  spominjate,  vi  ste  takrat  odšla  za- 
radi mene  iz  Ljubljane,  ker  sem  vam  bil  dejal, 
da  vas  ljubim." 

Prekinila  ga  je  z  gesto,  kakor  da  se  čudi, 
da  govori  o  tem,  ali  on  je  nadaljeval  z  mirnim 
nasmehom : 

„0,  ne  bojte  se,  to  je  davno!  Minilo  je;  jaz 
sem  danes  star  po  duši  in  po  srcu.  Tudi  bi  vam 
ne  rekel  nikdar  več  kaj  tacega.  Spoštujem  vas 
zelo,  vi  to  veste.  In  v  teh  letih,  kar  se  nisva  vi- 
dela, postali  ste  zame  sestra,  ali  sestra,  kakoršnih 
ima  malo  ljudi  na  svetu." 

„ln  veseli  me  to,  verjemite  mi!" 

„Ali  koliko  ste  imela  truda  z  menoj!  Ali  se 
še  spominjate  onih  blaznih,  divjih  pisem,  ki  sem 
vam  jih  pošiljal  potem,  ko  ste  odšli?  Spočetka 
mi  niste  odgovarjali,  ali  jaz  nisem  odnehal  in 
potem  ste  mi  začeli  pisati  ona  svoja  lepa,  po- 
mirljiva pisma,  ki  so  polagoma  zamorila  vso  ono 
prepovedano  strast  v  meni,  da  zbude  zato  vse 
dobro  in  plemenito,  kar  je  kdaj  spalo  v  moji  duši. 
In  zdaj,  vidite,  sem  postal  miren,  očistil  sem  se, 
vzpel  sem  se  nad  sebe  in  brez  jeze  in  tožbe 
gledam  na  to  svoje  življenje,  ki  mi  poteka  tako 
drugače,  kakor  sem  si  kdaj  mislil." 

Obmolknil  je,  potem  je  dvignil  kupico  vina, 
ki  je  stala  pred  njim  in  je  trknil  ob  njen  kozarec. 

„ln  vam  se  imam  zahvaliti  za  vse  to!  Ne 
morem  se  kesati  ničesar;  nobena  krivica,  nič 
grdega  in  nizkega  ne  stoji  med  nama.  Na- 
sprotno, postal  sem  boljši  zaradi  vas.  Hvaležen 
sem  vam!" 

Zardela  je  nalahno  v  obraz,  ki  ni  bil  več 
mlad,  ali  še  vedno  mil  in  prijeten. 

„0,  to  je  prišlo  tako  samo,  brez  moje  za- 
sluge. Vidite,  ta  najina  pisma,  vsa  ta  leta,  ali  niso 
nekaj  krasnega?" 

„Najlepša  so  v  mojem  življenju!"  jo  je 
prekinil. 

„Da,  in  lepo  je  tudi  to,  da  lahko  sediva 
zdaj  tako  skupaj,  brez  vsake  neprijetne  misli, 
mirna  in  nekako  očiščena,  kakor  bi  se  sestala 
enkrat  po  smrti  nekje  v  vsemirju.  Tako  neosebna 
se  mi  zdiva,  kakor  duhova.  Ah,  smešno  je  to! 
Kolikrat  se  nasmehnem,  kadar  si  mislim  to,  ali  res 
je  in  lepo  je,  dobro." 


In  potem  iini  je  hipoma  podala  roko,  kakor 
bratu. 

„ln  glejte,  ko  vse  tako  razmišljam,  sem 
vesela!" 

Stisnil  ji  je  roko. 

„Tudi  jaz  sem  mislil  mnogokrat  isto  in  ver- 
jemite mi,  srečen  sem,  da  vam  morem  to  po- 
noviti tudi  z  besedo  obraz  v  obraz." 

„Morala  bom  oditi;  zdi  se  mi,  da  voz  že 
prihaja." 

Vstala  je.  Ali  v  tistem  hipu  se  je  Nada 
zgoraj  na  oknu  prehitro  zgenila,  da  bi  jo  boljše 
videla  in  naoknice  so  se  odprle. 

Oba  sta  pogledala  kvišku. 

„Nada!"  je  zaklical  oče. 

Ali  Nada  je  bila  že  skočila  s  klopi  in  sedla 
v  kot  nekako  instinktivno,  kakor  da  ju  neče 
motiti. 

„Nada,  takoj  pridem,  počakaj  me  malo!" 
ji  je  zaklical  oče  kvišku. 

Slišala  je  potem,  kako  sta  se  onadva  od- 
daljila ,  kako  je  pridrdral  voz  in  se  takoj  nato 
zopet  odpeljal.    Par  minut  pozneje  je  prišel  oče. 

„Ti  si  sama?"  jo  je  vprašal  na  pragu. 

„Sama." 

„Ali  si  slišala  ?" 

„Vse  sem  slišala,  oče." 

Pristopil  je  k  nji. 

„Nada,  srečen  sem,  da  si  slišala,  ker  tako 
nisi  mogla  niti  trenotek  slabo  in  grdo  misliti  o 
svojem  očetu." 

„Nisem,  oče." 

„Vidiš,  saj  nisi  več  dete,  Nada.  Življenje  je 
težko,  ali  verjemi  mi,  to,  kar  je  med  menoj  in 
to  damo,  ki  si  jo  videla,  to  mi  je  najlepše  in  naj- 
svetejše. Sveto  mi  je  tako,  kakor  mi  je  sveta  tvoja 
duša,  moj  otrok!" 

Pogledal  jo  je  v  oči  in  jo  poljubil  na  čelo. 

„ln  zdaj  pojdiva !  Ne  bom  te  vprašal,  zakaj 
si  tu.  Nič  slabega  ni  moglo  biti,  kajti  tvoje  oči 
so  čiste." 

Odšla  sta,  ali  Nada  mu  je  na  poti  povedala 
vse,  kar  se  je  bilo  dogodilo  mtd  njo  in  Gojkoni. 
Prebudilo  se  je  v  njenem  srcu  neskončno  za- 
upanje do  očeta,  ki  se  ji  je  zdel  dober,  plemenit 
in  vreden   spoštovanja,  kakor  nikdar  prej. 

(Dalje  prihodnjič.) 

CANKAR  IN  NJEGOVA  DRAMATIKA. 


Dr.  .losip  T— k. 


ilo  se  nam  mora  storiti,  če  vidimo 
revno,  toda  živo  sliko  slovenske 
dramatike.  To  je  stran  narodnega 
našega  življenja,  katera  nam  ne 
dela  časti,  niti  moremo  z  njo  sami  biti  zadovoljni. 
Dramatično  naše  polje  rodi  nam  le  redkokdaj  kaj 
domačega,  še  menj  zrelega;  kar  se  na  to  polje 
presadi,  navadno  se  ne  prime,  ker  se  prijeti  in 
pognati  ne  more." 

Tako  je  pisal  leta  1884.  v  »Ljubljanskem 
Zvonu"  D.  Majaron  o  tedanjem  stanju  slovenske 
dramatike.  —  Dandanašnji  zremo  zaupnejše  v 
bodočnost;  onih  dvajset  let  od  1.  1884.  do  1903. 
je  prineslo  precej  ploda  v  drevesnici  naše  dra- 
matike, naj  je  tudi  tako  razsajala  burja  in  stresla 
sad  na  tla,  preden  je  dozorel. 

Poizkušali  so  svojo  spretnost  razni  pisatelji, 
večkrat  s  preslabimi  močmi,  ali  vedno  z  navdu- 
šenjem. Tako  se  je  približal  konec  19.  stoletja. 
Burna  lin  de  siecle-doba  je  zdramila  naše  dra- 
matike še  bolj ;  saj  se  dvigne  dramatika ,  kakor 
kaže  svetovna  književnost,  povsod  na  višek  raz- 
voja prav  v  hudih  časih,  ob  politiških,  socialnih 
ali  duševnih  revolucijah.  Dr.  Josip  Vošnjak, 
A.  Funtek,  E.  Gangl  in  Ign.  Borštnik  so 
prišli  s  svojimi  dramatskimi  deli  čeki  na  oder  in 
dosezali  večje  ali  manjše  vspehe.  Ta  doba  je 
navdihnila  zlasti  Fr.  Govekarju  srečno  misel, 
dramatizirati  najpriljubljenejša  Jurčičeva  romana, 
kojih  tipi  so  že  živeli  med  slovenskim  občin- 
stvom, tako  harmoniško  se  skladaje  z  narodnim 
duhom,  da  je  bilo  naprej  pričakovati  navdušenega 
sprejema,  ako  se  oni  tipi,  dosledno  in  umetniški 
obsvetljeni,  postavijo  na  oder."  Takoj  za  njim  je 
nastopil  prav  srečno  Fr.  S.  Finžgar. 

Zajedno  pa  je  nastopil  Ivan  Cankar.  Leta 
1900.  je  izdal  dramo  v  treh  dejanjih,  „ Jakob 
Ruda",  ki  je  dosegla  v  slovenskem  in  hrvatskem 
gledališču  „časten  uspeh";  pisalo  se  je  o  njej 
tuintam,  odslej  pa  počiva  v  skladišču. 

Prešlo  je  leto  in  zopet  je  izšel  nov  Can- 
karjev dramatiški  spis,   »komedija    ,Za  narodov 


*  Predkratkim  mi  je  pravil  ugleden  gospod  iz  Ma- 
ribora, s  kakim  navdušenjem  se  predstavljajo  in  posečajo  v 
.Narodnem  domu'  .Rokovnjači"  —  krajevno  za  Maribor  ven- 
darle odročni !  —  dočim  se  občinstvo  za  prevode  salonskih 
in  stičnih  iger  kar  ne  more  ogrevati.  Pis. 


blagor'".  Že  preden  smo  dobili  knjigo  v  roke, 
se  je  govorilo,  da  bo  nova  drama  nekaj  poseb- 
nega, naperjenega  na  sodobne  politiške  in  lite- 
rarne razmere  pri  nas.  Pričakovalo  se  je  torej, 
da  zbudi  mnogo  pozornosti  ali  vsaj  hrupa  .  .  . 
Pa  glejte!  Razen  par  kritik  v  naših  dnevnikih  in 
mesečnikih  molk  povsod,  ali  pa  načelno  zame- 
tanje  s  kratkimi  besedami!  In  komedija  počiva 
poleg  drame  v  skladišču  .  .  . 

Preteče  leto  in  dan  in  leta  1902.  pride  na 
svetlo  Cankarjeva  drama  v  treh  dejanjih,  „Kralj 
na  Be  tajno  vi".  Zdaj  je  občinstvo  postalo  po- 
zornejše  in  ocenjevalcem  so  se  odprli  predali 
listov.  To  in  nič  več  —  drama  pa  počiva  v 
skladišču  .  .  . 

Leta  1900.  trodejanka,  ki  je  dosegla  nekaj 
vidnega  uspeha,  —  1.  1901.  obširna  komedija,  — 
I.  1902  nova  trodejanka  —  kdor  je  stal  mirno  na 
pozorišču  in  ni  imel  zakrknjenega  srca  zbog 
osebnih  ozirov,  ta  se  je  moral  nehote  vprašati: 
„Ali  ni  tukaj  talent?  Ali  ne  zaslužuje  priznanja 
vsaj  ta  neustrašljivost  in  trdna  volja,  ki  pisatelju 
kljub  neuspehom  ne  omrzi  dela?  Cankar  mora 
sam  slutiti,  da  so  njegova  dela  nekaj  vredna. 
Ako  se  moti,  treba  mu  je  izkušati  njegovo  pre- 
pričanje izbili,  ako  ne,  ga  v  njem  potrditi." 

Toda  ni  se  zgodilo  niti  eno  niti  drugo,  in 
kar  se  je  zgodilo,  se  je  storilo  navadno  ali  pre- 
pozno ali  celo  iz  nestvarnih  namenov.  Prav  tedaj 
pa,  ko  bi  bila  resna  odkrita  beseda  najbolj  na 
svojem  mestu,  ko  bi  bilo  mogoče  Cankarja  prej 
—  naj  rabim  ta  izraz  —  »rešiti",  preden  se  je 
začel  reševati  sam,  tedaj  se  je  skrivnostno  še- 
petalo —  govorilo  in  povedalo  pa  —  z  eno  častno 
izjemo  —  nič!  To  je  bilo  tedaj,  ko  je  izšla 
komedija   „Za  narodov  blagor". 

Tudi  to  je  precej  zakrivilo,  da  se  je  pone- 
srečila nastopna  drama  »Kralj  na  Betajnovi". 

Tako  bi  bil  Cankar  ne  le  kot  dramatik  po- 
kopan, ko  bi  se  ne  izkopaval  sproti  sam.  Bili  so 
to  tisti  časi,  ko  se  je  marsikdo  bal  javno  izgovoriti 
Cankarjevo  ime  in  ko  je  bilo  ime  »Cankar" 
program.  Občinstvo  se  je  zavilo  v  plašč  in  je 
pustilo  Cankarja  zmrzovati;  tako  smo  bili  že 
blizo  oni  alternativi,  ki  zanjo  velja  izrek:  »Ako 
si  kak  narod  talentov  ne  vzgoji,   jih  vreden  ni". 

Da  je  Cankar  talent,  to  se  zdaj  sme  po- 
vedati javno.  Talentov  bi  zlasti  mal  narod  ne 
smel  puščati  neporabljenih,  kadar  so  že  izkopani, 

sicer  jih  nikdo  ne  bo  hotel  več  izkopavati  in  se 
bodo  pogrezali  sami. 

Do  kakega  položaja  pa  smo  naposled  prišli? 
Do  takega,  da  občinstvo  ni  več  u m e  1  o  Can- 
karja —  saj  ga  tudi  ni  čitalo  —  ali  tudi 
Cankar  ne  občinstva,  ker  ni  govorilo  ž  njim 
odkrite  besede.  Prepuščen  samemu  sebi,  je  po- 
stal dramatik  Cankar  to,  kar  se  imenuje  sam 
—  „tujec".  In  pogrezal  se  je  .  .  . 

Pogubne  posledice  je  imela  zopet  enkrat 
neizmerno  škodljiva  lastnost  Slovencev,  da  či- 
t  a  j  o  in  u  v  a  ž  u  j  e  j  o  izmed  naših  do- 
mačih literarnih  proizvodov  le  to,  kar 
je  pisano  izrecno  v  duhu  stranke  posa- 
meznika, ali  —  smejite  se!  —  vsaj  natisnjeno 
v  tiskarni  kake  stranke.  Kako  naj  pridejo  taki 
ljudje  do  objektivne  sodbe?  Zato  je  pri  nas  to- 
liko   nesporazumljenja   in   nepotrebnega   prepira! 

Vsem  vse  ne  more  nikdar  prijati.  Ali 
pa  naj  odrekam  kaki  knjigi  upraviče- 
nost do  obstanka,  ker  zastopa  ideje, 
ki  niso  moje?  Taka  celoskupnost  idej  je  v 
človeštvu  nemogoča!  Mar  ni  zanimivo  spoznavati 
tudi  tuje  ideje,  da,  tudi  napačne  ideje?  S  takim 
uglobljenjem  v  razne  pisatelje  si  dobimo  ono 
objektivno  mirnost,  ki  nam  pripušča,  da  posezamo 
po  vsakem  slovstvenem  delu,  iskaje  v  njem  kaj 
dobrega.  Pridobimo  si  obenem  kot  skupen  po- 
snetek iz  raznih  idej  neko  normalno  merilo,  ki 
je  lahko  polagamo  na  vsako  slovstveno  delo. 
Potem  smemo  povzdigniti  glas  in  reči  pisatelju: 
„Le  piši  s  svojega,  tudi  strankarskega  ali  strujar- 
skega  stališča,  ali  vendar  veljajo  tudi  za  te  splošni 
zakoni,  ki  jih  ti,  služeč  le  omejeni  posebni  ideji, 
nisi  uvaževal."  Mirno,  strokovno,  brezosebno 
besedo  bo   uvaževal  vsakdo,  vsaj  kolikor  toliko. 

Res  je  pač  tudi:  Cankar  ima  svojo  trmo 
ali  svoj  ponos  —  meja  med  obema  je  premak- 
ljiva —  in  je  brezobziren  proti  svojim  nasprot- 
nikom; zato  ni  hodil  nikdo  rad  v  nevarnost,  da 
bi  bil  postal  predmet  Cankarjeve  temperamentne 
obrambe.  Ali  bi  se  pa  res  ne  dalo  ž  njim  go- 
voriti? —  Sicer  to  ni  bilo  toliko  odločilno! 

Mnogo  je  tudi  takega  našega  ob- 
činstva, ki  sploh  ničesar  ne  čita,  ki 
ne  kupi  nobene  slovenske  knjige,  ki  pa  pri  vinu 
rešuje  slovstveno  vprašanje.  Kolikokrat  pa  imajo 


taki  ljudje  pri  določitvi  splošne  sodbe  odločilno 
besedo!  Bas  to  občinstvo  je  javno  molče  ali  na 
tihem  kriče  obsodilo  Cankarja. 

Cankar,  misleč,  da  je  taka  vsa  slovenska 
inteligenca,  se  je  še  bolj  zavil  v  svoj  realni  ro- 
mantizem  —  ali  kako  bi  ga  imenoval  —  in  je 
zaničljivo  zrl  na  ves  svet,  po  njegovem  mnenju 
puhel  razun  onega,  ki  si  ga  je  ustvaril  pisatelj 
sam.  Tako  je  izgubljal  vzlic  svojemu  realizmu 
trdna  tla  pod  seboj. 

Tem  naravnim  in  vendar  nenaravnim  potom 
je  prišlo  do  Cankarjeve  obsodbe.  Pri  dramatiki 
je  donašal  Cankar  sam  snov  za  njo.  Hotel  je  na 
oder  spravljati  svojo  filozofijo  po  svoji  dotedanji 
metodi.  Toda,  kar  se  kot  utrinek  čita  s 
slastjo,  iz  tega  ne  more  nastati  —  največ 
potom  seštevanja  —  drama.  Poguben  za  drama- 
tiko je  nadalje  oni  slog,  ki  mu  služijo  besede  v 
to,  da  oblači  misli  v  kolikor  mogoče  nenavadno 
opravo,  ko  mora  bralec  več  slutiti  kakor  slišati. 
Na  to  pot  je  —  žal  —  Cankar  krenil  že  prej, 
a  zlasti  v  „Kralju  na  Betajnovi".  Odkrito  moram 
namreč  priznati,  da  ne  jamčim,  ali  sem  v  tej 
drami  vsa  mesta  prav  razumel. 

Vse  to  bi  se  po  mojem  mnenju  dalo  najbrž 
zabraniti  in  pridobiti  Sloveniji  če  že  ne  prav 
dobrega,  pa  vsaj  produktivnega  dramatika,  ko 
bi  bil  kdo  Cankarju  povedal  o  pravem  času 
mirno  in  neosebno,  pa  resno  in  resnično  be- 
sedo. Kdaj  pa  je  bil  pravi  čas?  Kolikor 
je  mogoče  pazljivemu  motrilcu  prevideti,  baš 
tedaj,  ko  je  izšla  komedija  „Za  na- 
rodov blagor".  Ne  pomišljam  se  trditi,  da  je 
ta  njegov  dramatiški  spis  najboljši;  ž  njim  je 
krenil  na  polje,  kjer  bi  deloval  uspešno  in  plo- 
dovito,  ko  bi  si  le  ogladil  preostre  robove  svoje 
osebnosti.  Kdor  vzame  to  komedijo  v  roke,  pre- 
pričan sem,  da  jo  bo  prečital  v  dušku.  Ali  ko- 
liko jih  je,  ki  so  jo  čitali?  Naj  vsaj  zdaj  to  po- 
pravijo! Saj  je  igrokaz  živo  dramatičen,  kar  ob- 
čudujemo tembolj,  ker  je  skoraj  vse  dajanje  le 
psihično';  posebno  ženski  značaji  so  risani  iz- 
borno. 

Vzemimo  še  enkrat  knjigo  v  roke;  saj  se 
uprav  tu  dajo  opazovati  Cankarjeve  dramatiške 
vrline  in  slabosti !  (Konec  prihodnjič.) 

KO   TIHI  MAJSKI  VEČER 


Vokoslav  Spindler. 


1. 


Ko  tihi  majski  večer 
se  rudeči  zapad, 
ko  jasnemu  vladarju 
poklanja  siednjikral 
se  gora  in  dobrava  — 
in  v  sen  jih  ziblje  mrak, 
takrat  iz  moje  duše 
odplava  črn  oblak, 
in  okence  otvorim 
in  sanjam  v  tiho  noč, 
kako  je  bilo  nekdaj 
in  kako  bo  nekoč. 
Kar  je  v  poletji  vročem 
rosica  za  polje, 
kar  potniku  ponoči, 
če  zvezdice  bleste, 
to  je  za  mojo  dušo 
nešteto  lepih  sanj, 
ki  vanje  se  zatapljam, 
kadar  se  nagne  dan. 


In  jaz  sanjam:  Zopet  sem  pri  tebi, 
dekle  drago,  v  domovini  lepi, 
sladko  vince  se  iskri  in  peni 
v  polnih  čašah,  v  polni  majoliki. 
Divje  želje,  vroče  hrepenenje, 
kakor  takrat,  ko  sva  prve  čase 
se  ljubila  v  jasni  majski  noči, 
ko  gozdovje  nama  je  šumelo, 
ko  višave  so  mogočno  pele 
nama  silno  pesen  o  ljubezni. 

Šepetale  zvezde  so  na  nebu, 
šepetale  cvetke  na  planjavi, 
šepetali  v  gorah  so  lesovi, 
slavec  vlival  nama  strast  brezmejno, 

valovila  v  žilah  kri  goreča 

Strgala  sva  spone  vseh  predsodkov 
in  udala  sreči  se  božanski, 
vroči  ogenj  tvojega  poljuba 
zagorel  mi  je.  plamtel  na  ustnih  — 


')T^ 


Pa  sem  splašil  se  iz  sanj  prelepih: 
Daleč  v  jugu  domovina  moja, 
daleč  v  jugu  ti,  vsa  sreča  moja, 
in  le  vetra  topli  dih  od  juga 
je  šuštel  skoz  okno  v  sobo  tiho 
in  mi  božal  lice  je  žareče  .  .  . 

Zdelo  se  mi  je,  da  čutil  v  njem  sem 
vroči  dililjaj  tvojega  poljuba  — 

3. 

V  sobico  na  tihi  večer 
so  mi  zvezde  zamigljale, 
zamigljale,  se  smehljale, 
se  smehljale,  pa  dejale 
zvezdice : 

„Aj  ubožec,  težko  pač  ti 
samemu  je  v  tihi  noči 
sanjati  ..." 

Tak  dejale,  se  smehljale, 
pak  so  šle  čez  mursko  polje 
k  moji  deklici 
in  ji  šepetale: 

„Aj  nevolje,  aj  nevolje, 
Ijubček  tvoj  nesrečno  spava 
tamkaj  na  severu  hladnem, 
Ijubček  tvoj  nemirno  sanja 
o  objemih  tvojih  vročih, 
o  poljubih  tvojih  žarkih 
v  noči  tihi,  v  noči  lepi  .  .  ." 

Pa  jim  deje  deklica: 
„Nesite  pozdrave  moje 
in  povejte,  ah,  povejte, 
da  i  jaz  nesrečno  spavam 
in  da  hrepenim  z  vso  dušo 
po  objemih  njega  vročih, 
po  poljubih  njega  žarnih 
v  noči  tihi,  v  noči  lepi." 


In  zatapljam  spet  se  v  sanje  lepe, 
in  očesec  dvoje  zrem  nedolžnih, 
kak  zaupno-milo  zreta  na-me, 
kakor  če  dve  zvezdici  na  nebu 
zamigljata  v  tihi  majski  večer. 
In  ročici  dve  stegujeta  se 
in  želita  mojega  objema, 
vijeta  se  krog  vratu  mi  tesno,  ■ 
mehko  —  blago,  kakor  če  objema 
te  milina  nočna  v  tihem  gaju. 


ko  povsod  ti  veje  šepetajo 
pesem  sladko,  pesem  uspavanko. 
In  poslušam,  kak  nedolžna  usta 
tajno  ■ —  sladko  šepetajo:   „ata", 
in  trepeče  mi  srce  radosti: 
pesem  pesni  vseh  najlepša  ti  si, 
iz  otroških  ust  beseda:  ata  .  .  . 
In  povzdignem  te  v  naročje  svoje 
in  poljubljam  te  na  lice  mehko, 
in  v  ljubezni  vroči  bije  srce 
za-te,  dete,  moj  Cirilček  mali  .  .  . 

A  izgine  zopet  sanja  lepa, 
in  jaz  sam  sem  v  sobici  le  sanjal, 
ti  pa  daleč  tam  na  jugu  cvetnem 
iščeš  mene  z  milimi  očesci 
in  steguješ  ročice  za  mano, 
ustne  pa  ti  pesem  šepetajo, 
božanstveno  pesen:  ata,  ata! 
moj  Cirilček,  moje  dete  malo! 


Gnezdo  vila  ptica  lastavica, 
gnezdo  vila  za  svoj  zarod  mladi, 
da  ga  varje  pred  viharjem  Ijutim 
in  pred  žarom  solnčnim,  da  ga  varje, 
da  ga  varje  in  da  odgoji  ga. 
Gnezdo  vila  ptica  lastavica 
dolga  leta,  da  bi  trdno  bilo, 
položila  vanj'  je  zarod  mladi. 
Doleti  mi  sokol,  sokol  sivi, 
ugrabi  mladi  zarod  lastavici 
in  razdere  gnezdo  plahi  ptici. 
Tožna  leta  ona  po  poljanah, 
tožno  peva,  išče  zarod  mladi, 
onemogla  slednjič  pade  v  travo, 
umori  jo  rana  prebolestna  —  — 

Gnezdo  vila  lastavica  moja, 
dekle  moje  tamkaj  v  jugu  lepem, 
i  za  sebe  i  za  svoje  drage, 
da  imelo  tiho  domovanje 
dekle  moje  tam  bi  v  jugu  lepem. 
Doleteli  sokoli  mogočni 
in  razdrli  gnezdo  lastavici, 
tožna  plače  tam  na  jugu  lepem. 

PAPEŽ  PAVEL  II.  IZ  KRANJSKEGA  RODU 
GROFOV  BARBOV. 


Spisal  1'.  pl.  R  ad  i  cs. 


^malu  po  usodni  zmagi  Turkov  nad 
kristijani  pri  Nikopolju  (1396),  kjer 
se  je  pod  praporom  Hermana  II., 
grofa  celjskega  in  tedanjega  dežel- 
nega glavarja  kranjskega,  junaško  borila  tudi 
četa  Kranjcev,  je  okusila  naša  domovina  prve 
napade  Turkov;  po  osvojitvi  Carigrada,  zaradi 
svoje  lege  najkrasnejšega  evropskega  mesta,  ki  so 
si  ga  prilastili  Osmanci  I.  1453.,  pa  je  bila  naša 
dežela  več  stoletij  stalno  cilj  najdivjejših  naskokov 
sovraga  kristijanstva. 

Morije,  oskrunstva  žen  in  deklet,  suženjstvo 
in  beda  so  bili  grozna  usoda  naših  rojakov;  po- 
žigi prebivališč,  opustošenja  njiv  in  vinogradov 
ter  uničenje  vsega  so  zaznamenjali  pot  fanatič- 
nega divjaka  Turka  preko  „vindiške  marke"  do 
vrat  bele  Ljubljane  in  tja  do  podnožja  gorenjskih 
.Alp  na  eni  ter  tja  preko  Krasa  in  Idrije  do  obal 
modre  Adrije  na  drugi  strani. 

V  tej  dobi  velikih  turških  grozodejstev,  ki 
so  doletela  v  XV.  stoletju  predvsem  našo  Kranjsko, 
sta  delovala  dva  odlična  papeža,  ki  sta  imela  z 
našo  slovensko  domovino  posebno  ozke  zveze, 
papeža  Pij  II.  (1458  do  1464)  in  Pavel  II.  (1464 
do   1471). 

Prvi,  kot  Aeneas  Silvius  Piccolomini"-'  dolgo 
vrsto  let  tajnik  in  svetovalec  cesarja  Friderika  III., 
je  bil  jeden  izmed  največjih  duhov  in  najupliv- 
nejših  oseb  koncem  srednjega  veka,  svetel  pojav 
kot  pesnik  in  govornik,  učenjak,  politik  in  diplomat, 
ki  je  večino  svojega  življenja  posvetil  ideji  pobi- 
janja sovražnika  krščanstva,  Turkov;  kot  papež 
Pij  II.  je  sklical  veličastni  shod  knezov  in  vla- 
darjev v  Mantovi  (1459);  na  tem  shodu,  ki  je 
ostal  brezuspešen  le  zaradi  nesloge  knezov,  je 
imel  Pij  II.  oni  svoj  slavni  govor,  poln  umetnosti 
in  ognja  ter  pravcate  ciceronske  duhovitosti,  ki  se 
je  kmalu  v  neštevilnih  prepisih  razširil  preko  cele 
Evrope.  Ta  Aeneas  Silvius  Piccolomini  —  papež 
Pij  II.  —  je  bil  tudi  soustanovitelj  ljubljanske  ško- 
fije (1460),  ki  jo  je  potrdil  cesar  Friderik  III. 
1.  1462. 


■  Rojen  18.  okt.  1405.  Letos  bo  torej  dne  18.  oktobra 
SOOletnica  rojstva  tega  velikega  humanista,  ki  je  prebival 
največ  v  Gradcu,  na  Dunaju  in  v  Dunajskem  Novem  mestu. 

Op.  ured. 


Kronika  trdi,  da  je  bil  povod  te  ustanovitve 
neki  cesarjev  sen,  ki  ga  je  imel  v  Celju  in  ki  ga 
je  rešil  velike  nesreče. 

Ko  je  prišel  namreč  cesar  Friderik  III. 
v  Celje,  da  vzame  v  posest  celjsko  grofijo, 
ki  je  bila  izgubila  svojega  zadnjega  moškega  go- 
spodarja, se  mu  je  vdova  pokojnega  grofa  od- 
ločno uprla.  In  neko  noč  se  je  cesarju  v  sanjah 
prikazal  škof,  ki  ga  je  svaril,  naj  se  pravočasno 
umakne,  ako  se  hoče  rešiti.  Cesar  se  je  nato  res 
umaknil  v  gorenji  del  grada,  kjer  ga  je  oblegal 
Celjankin  vojskovodja  Witkowitz.  Cesarju  se  je  že 
slaba  godila,  icdaj  so  mu  prihiteli  kranjski  de- 
želni jezdeci  in  ljubljanski  pešci  na  pomoč  ter 
so  odvedli  cesarja  v  Ljubljano. 

Ker  je  mislil  cesar,  da  je  bil  svetnik  v  nje- 
govih sanjah  ali  sv.  Nikolaj,  patron  Ljubljane, 
ali  sv.  Maksimilijan,  patron  Celja,  zato  je  ime- 
noval svojega  sina,  poznejšega  „zadnjega  viteza", 
Maksimilijan,  ter  je  sklenil  sv.  Nikolaju  na  čast 
ustanoviti  ljubljansko  škofijo. 

Aeneas  Silvius  Piccolomini  —  papež  Pij  II. 
—  je  bil  cesarju  pri  tej  ustanovitvi  svetovalec.  In 
kronika  pripoveduje,  da  mu  je  bil  v  dneh,  ko  je 
opravljal  službo  Friderikovega  tajnika,  na  dvoru 
tovariš  in  prebivalec  iste  sobe  cesarjev  dvorni 
kapelan  in  oskrbnik  miloščine  (Almosenier)  Sigis- 
mund  pl.  Lamberg. 

Ko  je  postal  Aeneas  Silvius  kardinal,  tedaj 
mu  je  rekel  Lamberg  baje  v  šali:  „Sedaj  vam  ne 
ostaje  nič  druzega,  nego  da  postanete  še  papež!" 

In  Aeneas  je  odgovoril: 

„Če  postanem  jaz  papež,  postanete  vi  škof." 

Prvi  škof  ljubljanski  je  postal  v  resnici  bivši 
dvorni  kapelan  in  oskrbnik  miloščine  —  Sigis- 
mund  pl.  Lamberg! 


Plemeniti  benečanski  rod  Barbov  je  pre- 
bival na  Kranjskem  že  v  XV.  veku  in  sicer  v 
tedanjem  deželnem  delu  Istrije.  Peter  Barbo  je 
bil  drugi  sin  Nikolaja  Barba  in  Poliksene  Condul- 
marije  ter  se  je  narodil  I.  1417.  Po  smrti  svojega 
mlajšega  brata  Janeza  je  bil  določen  za  duhov- 
niški stan.  Zato  ga  je  stric  z  materine  strani, 
papež  Evgen  IV.,  ki  je  zaradi  priprav  vojne  proti 
Turkom    prebival    bas  v  Ferrari,    poklical   k  sebi 

ter  ga  vzlic  njegovi  mladosti  imenoval  apostol- 
skim protonotarje'm  in  naddekanom  v  Bologni, 
kmalu  nato  pa  kardinalom.  Tudi  Evgenovi  na- 
sledniki, papeži  Nikolaj  V.,  Kalikst  III.  in  zlasti 
Pij  II.  so  izkazovali  Petru  Barbu  svojo  veliko  na- 
klonjenost. 

Papež  Pij  II.  —  Aeneas  Silvius  —  je  gojil 
romantično  in  drzno  misel  izpreobrniti  sultana 
h  krščanstvu  ter  mu  je  posvetil  celo  knjigo,  apo- 
logijo krščanske  vere;  Mohamed  II.  pa  mu  je  od- 
govoril s  tem,  da  je  odtrgal  krščanskemu  svetu 
nove  dežele,  bogati  Lezb  (1462)  in  Bosno  (1463). 
Zato  je  Pij"  II.  prav  tako  romantično  in  drzno 
sklenil,  da  se  postavi  sedaj  sam  na  čelo  križar- 
ske vojske  proti  Turkom  ter  se  je  vzlic  svojemu 
šibkemu  zdravju  18.  junija  1464  res  vkrcal  v  An- 
coni  (Jakinu).  Toda  že  14.  avgusta  je  prav  tam 
umrl  ta  nositelj  velike  ideje,  da  se  mora  vse  za- 
hodno krščanstvo  zjediniti  v  obrambo  velikim  ne- 
varnostim, ki  so  grozile  neprestano  evropski  ci- 
vilizaciji, odkar  se  je  utrdil  Turek  na  Bosporu. 

Po  smrti  Pija  II.  je  bil  skoraj  soglasno  iz- 
voljen papežem  kardinal  Peter  Barbo,  ki  si  je  dal 
ime  Pavel  II. 

Takoj  spočetka  svojega  vladanja  je  pomagal 
zatreti  v  Rimu  že  dolgo  neznosno  draginjo  kruha 
in  mesa  s  tem,  da  je  na  svoj  račun  naročil  ve- 
like množine  moke  in  mesa  ter  jih  za  nizko  ceno 
prodal  ljudstvu,  ki  so  dotlej  nanje  pritiskali  ode- 
ruški peki  in  mesarji.   Predvsem  je  skrbel  za  re- 


veže. Hudodelce  in  zločince  je  sodil  kolikor  možno 
milostno  ter  je  dotlej  pogoste  smrtne  obsodbe  iz- 
premenil  v  kazni  na  galerah.  Glavarjem  ladij  je 
izdatno  povišal  plače,  da  so  mogli  ravnati  s  kaz- 
nenci  človekoljubnejše. 

Ko  mu  je  hotel  nekdo  svetovati,  naj  nikar 
tako  zelo  ne  omeji  smrtne  kazni,  je  odgovoril 
Pavel  II.  s  plemenito  vnemo:  „Kaj  se  Vam  zdi 
malenkostno,  obsojati  na,  smrt  ljudi,  za  Katere 
se  že  od  nekdaj  toliko  trudi  in  žrtvuje  človeška 
družba,  ki  jo  je  Bog  ustvaril  tako  čudežno  in 
dobrotljivo?"  —  Samo  umor  ni  mogel  pričakovati 
pri  Pavlu  II.  rnilosti,  tako  da  so  morali  celo  odlični 
ljudje  svoje  zločine  groti  življenju  bližnjikov  pla- 
čati z  glavo. 

Toda  ne  le  napram  ljudem  se  je  kazal  papež 
Pavel  II.  izredno  milega,  tudi  živalim  je  bil  usmi- 
ljen ter  je  vvedel  zanje  varstvo  proti  nesmiselnemu 
trpinčenju. 

Kot  papež  je  hotel  Pavel  II.  ohraniti  sijaj 
svojega  dvora  in  veličastne  cerkvene  slovesnosti 
v  popolnem  blišču.  On  je  bil,  ki  je  med  drugim 
za  kardinale,  ki  se  dotlej  niso  z  obleko,  nego  le 
z  vrsto  sedežev  odlikovali  od  drugih  prelatov, 
vpeljal  rdeče  klobuke  in  krasno  rdečo  obleko.  S 
pismom  „Ineffabilis"  (1470)  je  odredil,  da  se  ju- 
bilej, določen  od  papeža  Bonifacija  VIII.  1.  1300, 
ne  praznuje  šele  vsakih  100  let,  kakor  je  ukrenil 
ustanovitelj,  nego  poslej  že  vsakih  25  let. 

Starinsko  cerkev  in  proštijo  sv.  Štefana  na 
Dunaju  je  papež  Pavel  II.  povzdignil  I.  1469  za 
stolno  cerkev,  potem  ko  je  cesar  Friderik  III.  po- 
prej (1466)  dovršil  Štefanski  stolp,  ta  krasni  znak 
cesarske  prestolice. 

V  „večnem  Rimu"  je  obdaril  papež  ob  svojih 
opetovanih  posetih  razna  svetišča  z  dragocenimi 
zlatimi  in  srebrnimi  darili,  za  papeže  pa  je  dal 
izgotoviti  novo,  z  biseri  in  dragimi  kamni  okra- 
šeno tijaro  v  vrednosti  200.000  zlatnikov,  da  se 
rabi  le  ob  najslovesnejših  prilikah. 

V  bojih  Benetek  s  Turki  je  podpiral  repu- 
bliko najizdatnejše,  ji  odpustil  dolg  50.000  zlat- 
nikov in  ji  nakazal  letno  podporo  100.000  zlat- 
nikov. Bil  je  vnet  prijatelj  vede  ter  je  ustanovil 
v  Rimu  tiskarno,  v  katero  je  poklical  stavce  in 
tiskarje  iz  Nemčije  ter  dal  tiskati  cerkvene  in  du- 
hovne knjige  in  stare  klasike.  Vpeljal  je  tudi  iz- 
nova  običaj  starih  rimskih  cesarjev,  polagati  v  te- 
meljni kam*en  novih  krasotnih  stavb  sočasni  denar, 
da  se  tako  ohrani  potomstvu  ime  vladajočega 
kneza  in  dobe,  ki  je  bila  v  njej  stavba  zgrajena. 

Tuji  knezi  so  poznali  in  spoštovali  dela  in 
osebne  vrline  tega  papeža.  Cesar  Friderik  III.  ga 
je  posetil  s  sijajnim   spremstvom   500  knezov  in 

vitezov  v  Rimu  ter  je  bil  papežev  gost;  tudi  kralj 
neapeljski,  vojvoda  milanski  in  drugi  mogočni 
gospodje  so  mu  osebno  izkazovali  svoje  spošto- 
vanje. 

Toda,  kakor  je  v  nemirnih  časih  povsod  in 
vedno,  je  bilo  tudi  pod  vladarstvom  papeža 
Pavla  II.  nekaj  nemirnežev,  ki  so  zlorabljali  nje- 
govo dobroto,  povzročali  nerede  ter  mu  stregli 
celo  po  življenju.  V  Rimu  sta  bili  razkriti  dve  za- 
roti. A  kakšna  je  bila  kazen?  Pavel  11.  je  zape- 
Ijance  posvaril,  kolovodje  pa  je  obsodil  na  galere. 

Le  kratko  je  bilo  življenje  tega  odličnega 
cerkvenega  kneza;  neki  katar  ali  —  kakor  trdijo 
drugi  —  pokvarjenost  želodca  ga  je  umorila  v 
54.  letu  svoje  starosti.  Umrl  je  27.  julija  1471. 
Vladal  je  le  6  let  in  11  mesecev.  Trditvi  nekaterih, 
da  je  umrl  vsled  zastrupljenja,  je  ugovarjal  pa- 
pežev telesni  zdravnik  Valerius  pl.  Viterbi,  ki  je 
označil  povodom  smrti  papeževo  silno  debelost 
in  neprestane  katare.  Zaradi  takega  katara  ga  je 
po  neki  večerji  zadela  katastrofa. 

Njegovo  truplo  so  pokopali  v  Vatikanu 
poleg  njegovega  strica,  papeža  Evgena  IV.  Papež 
Sikst  IV.  pa  je  podedoval  ogromno  premoženje 
v  zlatih,  srebrnih  in  raznih  dragocenih  posodah, 
milijon  v  denarju  i.  dr. 


Življenje  Pavla  II.  je  opisal  kardinal  Quirini 
pod  naslovom:  „Pauli  II.  Barbo  .  .  .  Vita  .  .  . 
Roma  1740.  Knjigo  je  leta  1757  dobil  tudi  Jošt 
Weikhard  Anton  grof  Barbo  za  grofovsko  rod- 
binsko knjižnico. 

Izvrsten  mramornat  relief  s  portretom  tega 
papeža,  ki  je  bil  naši  domovini  najbližji,  hrani 
deželni  muzej  Rudolfinum  v  Ljubljani.  (Glej  našo 
sliko  str.  317.)  Relief  je  darilo  grofice  Antonije 
Blagayeve  iz  1.  1823;  izvrsten  velik  oljnat  portret 
tega  slavnega  potomca  hiše  Barbov  pa  krasi  ve- 
liko knjižnično  dvorano  na  gradu  Rakovnik  pri 
Št.  Rupertu  na  Dolenjskem  (Kroissenbach),  last 
grofa  Antona  Barba,  kranjskega  državnega  in  de- 
želnega poslanca. 

Zaključuje  svoje  poročilo  o  tem  največjem 
cerkvenem  knezu  plemenite  kranjske  rodbine,  pa 
se  spominjam  še  enega,  tudi  visokega  cerkve- 
nega odličnjaka  iz  svoje  domovine,  moža  bistrega 
duha  in  odličnih  lastnosti  —  Slovenca,  rodom  iz 
zelene  Štajerske,  ki  je  deloval  kot  knezoškof  ljub- 
ljanski, kot  knezonadškof  in  kardinal  goriški  — 
sina  naše  zemlje,  ki  je  bil  papeški  časti  najbližje 
—  dr.  Jakoba  Missije.  Usojeno  mu  je  bilo, 
preseliti  se  še  v  mladih  letih  pred  papežem 
Levom  XIII.  —  in  vilam  aeternam! 


GORJANČEVA  jMARIJANICA. 


Spisal  Fran  Govekar. 


IV. 


naravnem  vaškem  milieuu,  ki  ne 
pozna  perverzne  pruderije  meščan- 
ske kulture  in  lažnjive  moralnosti, 
pod  katero  se  skriva  pohujšanje 
in  srčna  pokvarjenost,  —  v  priprostem  ozračju  ma- 
tere zemlje  se  vrše  vse  funkcije  življenja  javno, 
golo  in  brez  bolehne  sramežljivosti.  Človeka  in 
žival  veže  večja  simpatija  in  duša  kmeta  razume 
instiktivno  misterij  priporode,  s  katero  se  čuti 
nerazdružno  spojen  ter  vidi  v  vsem  le  zakon 
Božji,  voljo  Vsevišjega,  ki  je  ustvaril  zemljo  in 
bitja  na  njej  tako  modro  in  neprisiljeno. 

Revna  je  bila  Dolga  vas,  a  živino  so  imeli 
kmetje  lepo,  in  daleč  na  okoli  ni  bilo  dobiti 
takih  konj,  kakor  v  tem  kraju. 

Pri  Glavanu  so  imeli  žrebčarji  svojo  postajo. 
Šestorica  majhnih,  širokoplečih  vojakov  v  rdečih 
hlačah  in  rdečih  čepicah  je  vsako  leto  več  me- 
secev opravljala  štiri  žrebce,  divje,  velike,  močne, 


(Dalje.) 


kakor  bron  sveteče  se  živali.  V  prvem  nadstropju 
je  prebival  ritmojster,  eleganten,  mlad  mož,  ki  se 
je  navadno  silno  dolgočasil,  če  ni  sedel  pri  Štem- 
balu,  ali  pa  zalezoval  po  polju  in  hosti  kmetiška 
dekleta  in  mlade  omožene  kmetice.  Tudi  vojaki 
so  delali  zgago  med  fanti,  saj  so  se  dekleta  rada 
pomenkovala  z  njimi  in  razdrlo  se  je  par  razmerij 
zaradi  teh  rdečehlačarjev  brez  vesti  in  morale. 
Velika  napetost  je  zategadelj  vladala  med  vaščani 
moškega  spola  in  med  žrebčarji,  ki  pa  so  imeli 
splošne  simpatije  ženstva  na  svoji  strani. 

Dopoldne  in  popoldne  so  drdrali  kmetski 
koleslji  z  upreženimi  kobilicami  h  Glavanu.  Ne- 
kateri kmetje  so  tudi  jezdili,  mahaje  s  svojimi 
suhimi  nogami  ob  životu  nizkih  in  slokih  živali 
skoraj  do  tal.  Tako  se  je  zbrala  vsak  dan  dva- 
krat pri  Glavanu  na  dolgem  dvorišču  dolga  vrsta 
vozov,  med  katerimi  so  sprevajali  svoje  kobile. 
Izza  visokozagrajenega  čveterokota  so  se  cule 
nemške  kletvice  ritmojstra. 

Tudi  Gorjanec  je  pripeljal  svojo  kobilo  in 
čakal,  da  pride  na  vrsto.  Imel  je  iskro,  plemenito 
žival  vitkega,  prožnega  telesa,  drobnih  nog  in 
ozkega,  stegnjenega  vrata,  z  majhno,  lepo  glavo 
in  košato  grivo.  Nervozno  je  skakljala  ob  krat- 
kem povodcu,  ki  ga  je  držal  Gorjancev  hlapec  s 
krčevito  stisnjeno  pestjo  in  bila  s  kopiti  ob  tla, 
krivila  vrat  do  tal  in  pihala  skozi  nozdrvi. 

Benko  iz  Kota  je  pristopil  k  njej  in  jo  po- 
giadil  po  bokih. 

„Kje  si  jo  kupil?  Prokleto,  če  bi  iniol  par! 
Še  fajmošter  nima  takih!" 

„Eh,  kaj  fajmošter!  Njegove  mrhe  niso 
vredne  enega  kopita  te  kobilice.  Dobil  sem  jo  v 
Turjaku  na  gradu  še  žrebe.  V  enem  letu  pa  dobim 
par,  da  ga  sam  grof  ne  bo  imel  lepšega." 

„Da,  ti  znaš,  Gorjanec,"  ga  je  pohvalil 
Benko,  „ampak  le  pri  živini.  Če  bi  znal  tudi 
drugače,    saj  bi  ti  rekel,    da  si  pameten  človek." 

„Ne  vem,  kam  namiguješ;  ampak  tisto  je 
pa  že  res,  da  bi  midva  skupaj  postavila  celega 
moža,  ki  bi  znal  vse." 

Gorjanec  se  je  zasmejal  in  odgnal  svojo 
kobilo  v  pregrajo.  Dobro  je  bil  razumel  Benka, 
a  izdati  se  mu  ni  hotel. 

Že  dolgo  je  hodil  Benko  okoli  njega  ter  iskal 
pri  vsaki  priliki  njegove  družbe.  V  gostilni  sta  pri- 
sedala  drug  k  drugemu  in  se  hvalila,  da  sta  naj- 
boljša gospodarja.  In  ljudje  so  uganili  že  davno, 
da  hoče  postati  postarni  vdovec  Benko  Gorjancev 
zet.  Ko  pa  se  je  Benko  začel  sam  hvaliti,  da 
dobi  Marijanico,  samo  če  jo  bo  hotel,  je  bila 
med  vaščani  dognana  stvar,  da  bosta  Benko  in 
Marijanica  kmalu  zakonski  par.  Snubil  pa  Benko 
še  ni  Gorjančeve  hčere. 

Hudobni  jeziki  so  začeli  trditi,  da  se  vdovec 
boji  tekmeca  Toneta,  mlajšega,  lepega  fanta.  In 
ko  se  je  razvedelo,  da  so  ga  našli  ponoči  za  praz- 
nikom sv.  Jakoba  pod  Marijaničnim  oknom  hudo 
natepenega  in  s  krvjo  oblitega,  se  je  šepetalo 
med  vaščani,  da  je  prav  gotovo  Benko  podkupil 
fantine.  Ko  je  pa  začelo  poizvedovati  orožništvo 
za  storilci,  ni  vedel  nihče  ničesar  in  zadeva  se 
je  potlačila  tem  lažje,  ker  je  bil  Tone  —  sicer  z 
obvezano  glavo  —  že  dva  dni  nato  zopet  na  delu. 
Kamnosek  ni  izdal  ničesar  in  vzlic  pritiskanja 
orožništva  ni  hotel  izreči  niti  najmanjše  slutnje. 
Pač  pa  se  je  odtegnil  družbi  fantov  docela  in  ni 
zahajal  nikamor  več. 

Benko  je  prihuljeno  sedel  na  svojem  ko- 
leslju  in  z  lokavim  nasmehom  pušil  najcenejšo 
smodko.  Gorjancev  odgovor  mu  je  ugajal  in  raz- 
lagal si  ga  je  v  svojo  korist.  Da,  Gorjanec  in 
Benko  bi  uganila   skupno   kar  je  najpametnejše: 


združila  bi  dvoje  največjih  posestev  v  eno  samo  s 
tem,  da  bi  Marijanica,  očetova  dedinja  in  Ben- 
kova  žena,  prinesla  seboj  v  zakon  kot  doto  vse 
imetje,  ki  so  ga  nakupičili  njeni  dedi  in  roditelji. 

Benko  si  je  pomaknil  širokokrajni  kastorec 
na  uho,  zravnal  svojo  levo  ramo  tesnejše  k  ži- 
votu, da  mu  ni  štrlela  več  tako  k  ušesu  in  po- 
tegnil telovnik  preko  trebuha,  da  so  zacingljali 
stari  tolarji  ob  debeli  srebrni  verigi.  Samozavest 
mu  je  sijala  iz  oči  in  široka  usta  so  se  mu  raz- 
tegnila v  ošaben  smeh. 

Izza  pregraje  pa  se  je  razjeknilo  divje  rez- 
getanje  Gorjančeve  kobilice.  Culo  se  je  kričanje 
in  psovanje,  a  hipoma  so  zagrmela  vrata  s 
silnim  truščem  ter  odletela.  In  izza  pregraje  je 
skočila  kobilica  z  vihrajočo  grivo  in  s  plašno  iskre- 
čimi  se  očmi,  trepetajočih  nozdrvi  in  visoko  dvig- 
njenega repa.  Za  povodec  in  brzdo  sta  jo  iz- 
kušala  zadržati  Gorjanec  in  njegov  hlapec,  a  ko- 
bilica se  je  vzpela  na  zadnje  noge,  se  ju  otresla, 
da  sta  odletela  v  stran,  ter  oddirjala  pobliskovo 
z  dvorišča  na  cesto.  In  v  silnem  begu  je  drla 
proti  domu.  „Jezus,  Marija!  Bežite!"  so  vpile 
kmetice  nad  otroci,  ki  so  se  igrali  v  prahu  na 
cesti  ter  se  vrišče  razpršili. 

Na  dvorišču  pa  so  se  ruvali  štirje  žrebčarji 
z  ogromno,  črno  bestijo,  ki  je  bila  planila  izza 
podrte  pregraje,  se  spenjala  Ijuto  na  zadnje 
noge,  kosila  togotno  s  svojim  bujnokošatim 
repom  po  tleh,  kazala  svoje  strašno  zobovje 
in  jezno  metaje  svojo  veliko  dolgogrivato  glavo 
semintja,  zrla  z  besnimi  očmi  svoje  krotilce,  ki 
so  jo  hipoma  ovili  okoli  ledij  in  sprednjih  nog 
s  širokimi  platnenimi  vezmi,  da  se  ni  mogla 
osvoboditi. 

Nastal  je  hrup  in  vrišč.  Razburjene  in  pre- 
strašene kobile  so  skakale,  razgetale,  razbijale 
okoli  sebe  in  izkušale  iztrgati  se,  prevrnilo  se  je 
par  kolesljev,  kmetje  pa  so  upili,  kleli  in  se  bo- 
rili z  živalmi. 

Ob  odbitih  vratih  pregraje  je  ležal  Gorjanec 
v  nezavesti.  Kobilica  ga  je  bila  zadela  s  kopitom 
v  prša.  Iz  ust  mu  je  stopila  krvava  pena  in  včasih 
je  bolestno  zaječal. 

„Vode,  vode,  prokleto,  vode!"  je  upil  Benko 
in  izkušal  dvigniti  Gorjančevo  gornje  telo. 

Hlapec,  ki  si  je  bil  raztrgal  srajco  in  si 
odri  roko  preko  komolca,  je  tekel  v  hišo  po 
korec  vode. 

„Verdammtes  Vieh!"  je  klel  ritmojster  in 
tekel  v  žrebčarno,  odkoder  se  je  culo  razburjeno 
topotanje  in  rožljanje.  Vsi  žrebci  so  se  bili  vzne- 
mirili ter  se  trgali  od  jasli. 


319 


In  Gorjancu  so  vlili  vode  v  usta  ter  ga  mo- 
čili. Hitro  se  je  zavedel  ter  se  težko  sklonil  po- 
konci. 

„Kje  je  kobilica?  Ali  se  ji  ni  nič  zgodilo?" 
je  bilo  njegovo  prvo  vprašanje. 

„Ne  skrbi,  doma  je  —  v  hlevu!" 

Benko  mu  je  pomagal  na  noge  ter  ga  od- 
vedel  na  svoj  koleselj.  In  vpregel  je  svojo  ko- 
bilo ter  ga  peljal  počasi  domov.  Gorjancev  hlapec 
pa  je  vlekel  za  njima  prazni  domači  koleselj. 

Na  pragu  je  stala  Marijanica. 

Ko  je  videla  očeta  smrtnobledega  sloneti  v 
Benkovem  vozu,  mu  je  stekla  na  proti  ter 
vpila: 

„Oče,  oče,  kaj  vam  je?  Moj  Bog,  kaj  se  je 
zgodilo?"  Solze  so  ji  zalile  oči  in  bledi  obrazek 
ji  je  postal  voščenobel.  In  objela  je  očeta  ter 
se  glasno  zajokala. 

„Kri,  oče,  kri!  Oh,  moj  Bog,  saj  vendar  ne 
boste  umrli!?" 

Bolesten  nasmehljaj  je  švignil  preko  Gor- 
jančevega  obraza.  Svojo  suho,  trdožuljavo  roko 
je  položil  nežno  na  zlatolaso  Marjaničino  glavo 
ter  jo  za  hip  pritisnil  na  svoje  prsi. 

„Ti  moja  .  .  .  moja  Marijanica!"  je  dejal  na- 
pol ihte.  „Ne  skrbi  ...  če  Bog  da,  ne  bom  še 
umrl  —  ne  bom!" 

Držeča  ga  pod  pazduho,  sta  peljala  Gor- 
janca, počasi  stopaje  vsak  na  eni  strani,  Marija- 
nica in  Benko  v  hišo.  In  korakajoči  mimo  od- 
prtega hleva,  so  videli,  kako  se  ozira  kobilica, 
migaje  s  kviškostoječimi  ušesi,  plašnih  oči  in 
lahnodrgetajočega  telesa. 

„Ti  mrhica,  ti!"  se  je  šaljivo  jezil  Gorjanec, 
ko  jo  je  zagledal  ter  se  ustavil.  „Kmalu  bi  ubila 
sebe  in  nas  .  .  .  Ubožica!" 

Trojica  je  izgila  v  hišo,  iz  hleva  pa  se  je 
culo  zaporedoma  rahlo,  veselo  rezgetanje  lepe 
mlade  kobilice  ... 

Proti  večeru  pa  je  pozvonilo  v  farni  cerkvi 
in  po  vasi  so  poklekali  ljudje  ter  se  trkali  na 
prsi,  ko  je  hitel  mimo  njih  župnik  z  Najsvetejšim. 
Ženske  in  otroci  so  se  pridružili  duhovniku. 

Mrak  je  legel  na  vas.  Pred  Gorjančevo  hišo 
je  klečala  na  obeh  straneh  hišnih  vrat  vrsta  žen 
in  deklet,  v  rokah  pa  so  držale  prižgane  svečice. 
In  duhovnik  se  je  na  pragu  obrnil  ter  blagoslovil 
nizko  v  prah  se  sklanjajoče  ljudi,  trkajoče  se  na 
prsi.  V  hiši  na  postelji  pa  je  ječal  Gorjanec  in 
zdihoval:  „Gospod,  jaz  nisem  vreden,  da  greš 
pod  mojo  streho  .  .  .  !" 

Ob  vznožju  na  tleh  je  klečala  Marijanica 
in  jokala  .  .  . 


V. 

Par  tednov  je  ležal  Gorjanec  bolan,  pil 
tavžentrože  in  ajbiž,  lisičjo  in  pasjo  mast  ter  se 
hodil  na  Spašnik  gret  na  solnce.  Stara  konje- 
derka  je  hodila  k  njemu  in  končno  so  poklicali 
še  Bendetovega  Miho,  ki  je  znal  zagovarjati  kačji 
pik  in  steklino,  potem  pa  je  Gorjanec  vstal  in 
šel  zopet  na  delo.  Osuhel  je  in  propadel,  bled  je 
bil,  pokašljeval  je  in  pljuval  kri,   a   ležal   ni  več. 

Benko  je  zahajal  vsak  dan  k  njemu  ter  mu 
delal  druščino,  da  mu  ni  bilo  dolgčas.  In  hodil 
je  mesto  njega  na  polje  nadzirat  posle,  bil  je  pri 
koscih,  ki  so  kosili  otavo,  in  šel  s  hlapcema  v 
zavod  po  drva. 

„Ne  skrbi,  vse  ti  opravim,"  mu  je  rekal 
zvečer,  ko  sta  sedela  pred  hišo  in  se  menila  o 
nujnih  gospodarskih  opravilih.  Vprezal  je  v  Gor- 
jancev koleselj  mlado  kobilico  ter  se  vozil  di- 
roma  h  Gorjančevim  in  svojim  delavcem,  bil 
vsako  jutro  že  pred  solnčnim  vzhodom  na  nogah 
ter  vodil  energično  obe  posestvi.  Ko  pa  je  Gor- 
janec vstal,  ga  je  naložil  včasih  poleg  sebe  na 
voz  ter  ga  vodil  seboj.  In  razkazal  mu  je  svoje 
imetje,  svoja  hleva,  svoje  kašče,  njive,  travnike 
in  zavode  ter  bil  vedno  pri  njem. 

Kadar  pa  se  je  na  večer  vračal  v  Kot,  mu 
je  dejal: 

„Jutri  pridem  zopet  .  .  .  nisi  še  dovolj  trden 
—  vse  opraviva  skupaj  ...  Ne  boj  se,  vse  bo  v 
redu !" 

Gorjancu  je  bilo  to  všeč.  V  postelji  ga  je 
obhajala  spočetka  nemirnost  in  skrb  mu  je  pol- 
nila dušo,  kaj  bode,  ko  nima  nikogar,  ki  bi  mu 
zaupal  svoje  gospodarstvo.  Oves  je  požeti,  ajda 
in  proso  zorita,  kositi  treba  otavo,  z  njiv  bo  spra- 
viti krompir,  repo  in  korenje,  koruza  bo  kmalu 
zrela,  na  Mahu  se  mora  narezati  šota  in  s  Krima 
zvoziti  več  sežnjev  drv.  In  na  žago  je  spraviti  iz 
gozda  pod  Mokricem  krclje  ...  pa  še  to  in  to  .  .  . 
oh,  na  jesen  je  dela  črez  glavo!  Toda  prihajal  je 
Benko  in  vse  je  bilo  lepo  opravljeno. 

Dober  prijatelj  je,  spreten  in  razumen,  uren 
in  previden. 

In  natihoma  je  Gorjanec  premišljal,  da  bi 
si  želel  prav  takega  zeta.  Ni  več  mlad,  a  zdrav 
in  močan,  trezen  in  priden.  Vrhu  tega  pa  bogat, 
kakor  on  sam.  Res,  da  ima  že  otroke,  a  napol 
so  že  dorasli  in  če  bi  vzel  Marijanico,  bi  imela 
vsaj  kmalu  nekaj  delavnih  rok  zastonj  na  raz- 
polago. Benkovina  bi  ostala  prvim  otrokom,  Gor- 
jančevo pa  bi  ostalo  celo  njej  in  otrokom,  če  ji 
Bog  katere  da  .  .  . 

Tako  je  razmišljal  in  sedel  v  debeli  suknji 
poleg  peči,  v  kateri  je  kuhala  Marijanica  večerjo. 

Najrajši  je  tako  sedel,  saj  gorkota  mu  je  dela 
dobro  in  četudi  je  bilo  vroče,  njemu  je  bilo  naj- 
prijetnejše. 

In  takrat  je  slišal,  da  je  vstopil  v  vežo 
Benko. 

..Kaj  bo  pa  nocoj  dobrega  Marijanica?"  jo 
je  ogovoril  in  pristopil  bližje.  „Ej,  vraga,  raco 
pečeš  —  i,  seveda  za  očeta!  Prav,  prav  delaš, 
Marijanica,  najboljše  ni  za  očeta  nikoli  zadosti 
dobro!  Tako  jih  spraviš  najhitrejše  pokonci.  No, 
no,  dobra  hči  si,  to  pa  že  moram  reči." 

Gorjanec  se  je  nasmehnil.  Ugajala  mu  je 
Benkova  pohvala  Marijanice  in  skrb  za  njegovo 
zdravje.  Saj  je  pa  tudi  res,  da  mu  je  spekla  Ma- 
rijanica že  celo  tropo  piščancev,  kokoši  in  rac, 
odkar  je  bil  bolan!  Hranila  ga  je  z  najboljšim 
in  ga  negovala  z  najvztrajnejšo  ljubeznijo. 

Benko  pa  je  položil  svojo  roko  na  Marija- 
ničino  ramo  ter  dejal: 

„Dobra  hči  si  in  dobra  žena  boš,  Mari- 
janica. In  jaz  bi  rabil  dobro  ženo ,  tako 
pridno  in  tako  zalo,  kakor  si  ti.  Kaj  praviš 
Marijanica?" 

Marijanica  se  je  ozrla  v  Benkov  obraz  — 
širok,  gol,  z  dvem.a  ostrima,  lisičjima  očesoma, 
topim  nosom  in  debelima  ustnoma.  Njegova  pleča 
so  bila  široka,  njegov  vrat  debel  in  kratek,  prša 
vzbokla  in  vse  telo  je  kazalo  silno  moč.  Kakor 
nizek,  grčav  hrast  se  ji  je  zdel,  neupogljiv  in  trd 
kakor  bi  okamenel. 

In  nasmehnila  se  mu  je. 


„  Vprašaj  te  očeta  !" 

Njegova  roka  pa  je  zdrsnila  božajoče  ob 
njenem  telesu  ter  jo  stisnila  krepko  nase. 

„Rad  te  imam,  Marijanica!"  je  dejal.  „Rad! 
In  tako  dobro,  kakor  pri  meni,  se  ti  ne  bo  nikjer 
godilo.  Vsega  imam  in  vse  bo  tvoje  ...  nič  ti  ne 
bo  treba  delati,  le  zame  in  zase  boš  skrbela  .  .  . 
Bogata  boš,  kakor  nobena  druga!" 

Hrepeneče  se  je  nagnil  k  njej  ter  jo  držal 
z  obema  rokama  okoli  pasa  kakor  v  jeklenem 
precepu. 

In  Marijanico  je  obšlo  v  njegovem  objemu 
vroče  čustvo,  razkošno  in  divje,  kakor  samo  en- 
krat —  tam  gori  pod  smrekami  nad  kameno- 
lomom.  Za  hip  se  je  udala  sladki  omami,  a  že 
se  je  spomnila  onega  trenotka,  ko  je  postala 
žrtev  take  omotice,  domislila  se  je  mahoma  onega 
blaznega  razkošja  v  nenadnem  objemu  Toneta 
ter  vseh  strašnih  prečutih  in  preplakanih  noči, 
polnih  obupa,  kesanja  in  sramote. 

Pahnila  je  Benka  od  sebe  ter  mu  hropeče 
ukazala: 

„Pustite  me  in  pojdite  k  očetu!" 

Benku  je  bilo  zažarelo  oko  od  divje  strasti, 
a  hipoma  mu  je  ugasnil  plamen  pohote,  nasmehnil 
se  je  lokavo  ter  odšel  k  vratom. 

„Midva  sva  se  dogovorila,  Marijanica",  je 
dejal,  „ sedaj  pa  se  dogovoriva  morda  še  z 
očetom." 

In  vstopil  je  v  hišo  samozavesten,  zmagovit. 

(Dalje  prihodnjič.) 


LAHKOŽIVCl. 

Spisal  Jos.  Kostanjevec. 


IV. 


rožno  soparno  je  bilo  v  pisarni. 
Uradniki  so  sedeli  z  odpetimi 
ovratniki  in  sopli  težko.  Leno  so 
se  pregibali  listi,  drsala  peresa  po 
papirju.  Na  čelih  so  vsem  stale  debele  kaplje. 
A  vendar  so  bila  okna  proti  severu  odprta  na 
iztezaj,  a  ona  proti  jugu  zastrta,  da  ni  mogel 
notri  niti  najmanjši  solnčni  žarek.  Nekaj  težkega, 
neznosnega  je  ležalo  nad  debelimi  akti  in  tlačilo 
in  upogibalo  glave  navzočih.  Okoli  svetilk  so  kro- 
žile v  dolgočasnih  kolobarjih  mušice,  da  je  mrgo- 
lelo pred  očmi. 

Iz  druge  sobe  so  se  oglasile  stopinje.  Pri- 
hajal je  šef.  Brisal  se  je  z  žepnim  robcem  in 
stopal   mimo   pisalnih    miz   počasi   in  veličastno 


(Dalje.) 

kakor  bi  jadral.  Oziral  se  je  po  uradnikih  črez 
pozlačene  naočnike,  postajal  ter  zopet  nadaljeval 
svojo  pot.  Peresa  so  hitreje  šinila  dalje,  glave  so 
se  potuhnile.  Nihče  ni  zinil  besedice. 

Šef  je  obstal  za  Krčonom. 

Ta  je  sedel  pri  mizi  s  podprto  glavo.  Nje- 
govi prsti  so  rili  po  dolgih,  valovitih  laseh,  ki 
so  sedaj  viseli  celo  nad  čelo.  A  pero  je  počivalo 
na  črnilniku,  Krčon  ni  izdelal  dozdaj  niti  vrstice. 
Niti  zavedel  se  ni,  da  stoji  šef  za  njim. 

„Zopet  maček,  gospod  Krčon,  hee!" 

Glave  navzočnikov  so  se  za  hipec  privzdig- 
nile ter  se  ozrle  po  Krčonu.  Nekatere  so  se  takoj 
zopet  povesile,  a  druge  so  se  spogledale,  češ, 
nekaj  novega  bo,  da  ne  bo  tako  dolgočasno. 

šef  pa  je  gledal  črno,  njegove  obrvi  so  se 
vedno  bolj  krčile.  Krčon  se  ni  zmenil  zanj.  Sedel 
je  trdo  in  nepremično. 

„No,  ali  spite?  —  Pisarna  ni  spalnica,  go- 
spod Krčon!" 

Krčon  se  je  zdramil.  Potegni!  je  z  roko  po 
laseh,  da  bi  jih  popravil.  Nato  je  pomežiknil. 

„Da,  gospod  šef,  pisarna  ni  spalnica,  prav 
ste  povedali." 

Njegov  obraz  je  bil  bled,  oči  krvavo  ob- 
robljene. 

„Na  očeh  se  vam  pozna,  da  ste  zopet  za- 
pravili noč.  Ali  ne  morete  nehati?  Kdaj  vas  bo 
pamet  srečala?" 

„Nikoii,  gospod  šef,  kakor  marsikoga  dru- 
gega ne,"  je  dejal  Krčon  ter  mu  zrl  naravnost  v 
obraz. 

Šef  se  je  vgriznil  v  ustnice. 

„Danes  ste  jako  duhoviti;  ostanki  od  sinoči, 
kaj  ne?" 

„Gospod  šef,  saj  veste,  da  sem  pesnik,"  je 
dejal  oni  lahko  in  brezizrazno.  Mlajši  uradniki 
so  se  zgražali,  starejši  so  se  muzali. 

Šef  se  ni  mogel  več  premagovati. 

„Torej  vi  se  drznete  vleči  me?  Čuvajte  se, 
moja  potrpežljivost  gre  h  koncu!  Spomnite  se, 
koliko  dni  ste  zamudili  že  ta  mesec!  Drugod  bi 
vas  bili  že  davno  odslovili  in  tudi  jaz  vam  ne 
smem  dopuščati  kaj  takega.  Torej  solidnost  ali 
pa  —  odhod!" 

„Dovolite,  gospod  šef,  samo  še  besedo. 
Danes  ne  morem  delati,  prav  gotovo  ne  morem. 
Pustite   me,    da   grem   domov  in  se  odpočijem." 

„ Vidite,  kaj  sem  vam  pravil.  Pustite  kro- 
kanje !  Zdaj  ste  že  tako  daleč,  da  ne  morete  pre- 
našati ničesar  več.  Prej  ste  vsaj  drugi  dan  lahko 
delali,  a  zdaj  vam  že  to  ne  gre  več.  Uvažujte 
mojo  dobrohotnost!  Domov  vas  pustiti  ne  morem, 
dela  je  preveč." 

Šef  je  stopal  dalje  in  se  ni  več  ozrl  ne  na 
levo,  ne  na  desno.  Kmalu  nato  je  ostavil  pi- 
sarno. 

Krčon  je  malomarno  vstal,  vzel  klobuk  ter 
odšel  za  njim. 

Soparica  v  pisarni  je  odnehala.  Vsi  so  se 
lahko  odsopli.  Pogledali  so  drug  drugega  ter  od- 
ložili delo. 

„Ha,  ha,  danes  je  pa  stari  naletel,"  za- 
smejal se  je  nekdo.   „Ta  prokleti  Krčon!" 

„Dobro  ga  je  dal,"  je  pritrdil  drugi.  „Po- 
sebno  pa  je  bila  strupena  ona  o  pameti." 

„Prav  je,  čemu  pa  mu  pridiguje,  ko  sam 
prekroka  vse  noči!    Razlika   je   samo   ta,    da  šef 


prekroka  s  polnim  želodcem,  a  Krčon  s  praznim. 
Ni  vrag,  da  bi  ga  ne  izdelalo!" 

„Čemu  besedičite  brez  potrebe,"  se  oglasi 
nekdo.  „Gospod  šef  ima  popolnoma  prav,  da  ga 
podučuje.  Le  pomislite,  kako  je  predrzen,  da  se 
upa  tako  govoriti  z  njim,  tak  revček.  Še  predober 
je  proti  njemu  gospod  šef." 

„Glej  ga,  glej  ga  —  ,štreberčka'  ~  kako 
se  žili!" 

Vse  se  zasmeje. 

„Naj  se  žilim  ali  ne  žilim.  Res  je,  da  imajo 
tile  pesniški  šušmarji  veliko  predpravic  pred  nami. 
Če  le  kakšno  neumno  zapoje  in  jo  tam  doli  na- 
tisnejo, pa  je  Bog,  in  sme  uganjati  kar  se  mu 
poljubi.  Nihče  se  mu  ne  upa  reči  ničesar,  mi  pa 
moramo  vleči  zanj." 

„Nekaj  je  resnice  na  tem,  a  pri  našem  šefu 
je  drugače.  Veruj  mi,  da  ga  ne  varuje  zaradi 
tega,  ker  hoče  biti  pesnik,  pač  pa  zaradi  tega, 
ker  je  zelo  sposoben  in  še  bolj  sposoben  nego 
ti,  prijatelj.  Veruj  mi,  tudi  če  zamudi  seiTitertje 
dan,  delo  vendar  dovr.šuje  redno." 

„Smešno,  to  ni  res!  Dostikrat  sem  ga  moral 
že  jaz  potegniti  iz  vode.  In  zdaj  je  odšel  in  sta- 
vim, da  mu  jutri  šef  nič  več  ne  reče.  Zato  po- 
navljam, da  je  to  samo  zaradi  tistega  pesniškega 
žvižganja." 

V  sobi  je  nastal  molk,  nobenemu  se  ni  več 
ljubilo,  da  bi  se  pričkal.  A  ljubilo  se  jim  tudi  ni 
več  delati.  Zdehali  so,  dokler  jih  ni  rešila  ura, 
ki  jim  je  kazala  konec  uradovanja 

V  tem  je  sedel  Krčon  pri  Golobu. 

Soba  je  bila  polna  dima,  oba  sta  kadila 
vztrajno. 

„ln  kaj  si  misliš  o  vsem  tem?"  je  vprašal 
Golob  zamišljen. 

„Kaj?  —  Nič!" 

„Nekaj  vendar!" 

„Nič." 

„Ti  si  čuden  človek,  Krčon,  najprej  mi  praviš 
nekaj,  kar  me  zanima,  a  nato  prekineš  govor,  da 
ne  vem,  pri  čem  sem.  Sicer  pa  nočem  siliti  vate, 
morda  sem  tvojega  zaupanja  nevreden." 

Krčon  je  puhnil  dim  visoko. 

„ Prijatelj",  je  dejal  mehko,  „ motiš  se,  edini 
človek  si  na  svetu,  ki  izveš  to,  niti  moja  žena  ne." 

„Hvala  ti,  Krčon." 

„Kaj  si  torej  mislim,  si  vprašal?  Obkrat- 
kem :  Požar  je  moj  oče!" 

„To  sem  si  mislil.  A  kaj  hočeš  storiti?" 

„To  je,  kar  me  muči.  Kaj  mi  je  storiti? 
Ali  mu  morem  kaj  dokazati?  Ali  ga  morem  pri- 
siliti, da  me  pripozna?  In  čemu  tudi?  V  srcu 
mojem  se  ne  gane  zanj  niti  iskrica,    tujec  mi  je 

bil,  tujec  mi  ostane  tudi  v  bodoče.  Otroke  imam, 
siromašne  otroke,  ki  potrebujejo  vsega,  a  vendar 
mi  ni  za  denar,  da  bi  ga  izsilil  od  njega.  Njegov 
denar  sem  pomandral  v  prah,  lahko  ga  je  spravil 
služabnik.  Sram  bi  me  bilo,  da  bi  vzel  vinar  od 
njega.  A  nekaj  je,  kar  me  sili,  da  ga  ne  morem 
pozabiti.  V  prvem  hipu  se  nisem  zavedel,  nisem  si 
znal  pomagati,  a  sedaj  vem,  da  se  moram  nad 
njim  maščevati,  da  moram  maščevati  svojo  ubogo 
mater,  ki  jej  je  on  zadal  smrtni  udarec.  Njegove 
zadnje  ure  ne  smejo  biti  lahke,  njegova  vest  se 
mora  vzbuditi  in  mučiti  ga  mora,  da  bode  ječal 
in  stokal  ter  prosil  s  povzdignjenimi  rokami,  da 
ga  reši  smrt.  Kolikor  je  trpela  moja  mati  v  dolgih 
letih,  vse  mora  pretrpeti  on  v  tem  kratkem  času, 
ki  mu  ga  je  še  določenega.  A  tudi  ona,  ki  me 
je  sprejela  in  odslovila  tako  sramotno,  tudi  ona 
mora  od  sramote  kloniti  glavo  —  huj !  —  samo  da 
bi  imel  moč,  da  bi  imel  moč!  Čuj,  prijatelj,  v 
meni  razbija,  v  meni  kljuje  od  sinoči,  ves  svet 
mi  ni  mari,  a  samo  eno  prosim,  prosim,  da  bi 
mi  dal  Bog  to  moč,  da  bi  ga  mučil  počasi,  da 
bi  mu  mogel  rezati  meso  ob  živem  telesu!" 

Vstal  je  ter  stopal  po  sobi  gori  in  doli. 
Pesti  so  se  mu  krčile,  na  obrazu  se  je  kazala 
rdečica. 

»Prijatelj,  ne  razburjaj  se,"  je  dejal  Golob. 
»Čemu?  Izbij  si  te  misli  iz  glave,  tvoje  moči  so 
za  to  preslabe.  Zaprli  te  bodo  in  konec  bo  vsega. 
Žal,  da  ti  ne  morem  svetovati  kaj  boljšega!" 

Krčon  se  je  ustavil.  Njegove  roke  so  omahnile 
ter  visele  navzdol,  kakor  bi  bile  mrtve.  Z  obraza 
je  izginila  vsa  ona  rdečica,  oči  so  bile  široko 
odprte. 

„To  je  torej  tvoj  svet?"  je  dejal  pikro. 
»Mislil  sem,  da  sem  tepec  samo  jaz,  a  sedaj 
vidim,  da  smo  tepci  vsi  vprek,  kar  se  nas  bavi 
s  peresom." 

Golob  ni  odgovoril.  Sklonil  je  glavo  ter 
gledal  v  tla. 

»Sicer  pa  oprosti,  prijatelj,"  je  dejal  Krčon. 
»Konec  mora  biti  kmalu  vsega,  tako  ali  drugače. 
Jaz  sem  se  preživel  do  zdaj,  ni  me  vzel  vrag, 
moji    otroci    bodo    živeli    tudi    brez   mene,    saj 


so  še  dobri  ljudje  na  svetu,  dobri  ljudje,  ha, 
ha,  ha!" 

Smejal  se  je  divje  in  z  njegovega  obraza 
je  izginil  vsak  milejši  izraz. 

»Dobri  ljudje,  ha,  ha,  ha!" 

Po  sobi  se  je  razlegal  njegov  smeh,  dim 
se  je  dvigal  gori  in  doli. 

Naenkrat  pa  se  je  ustavil  pred  Golobom. 
Gledal  je  navzdol  na  njegovo  glavo,  ki  je  bila 
še  vedno  sklonjena.  Prav  na  vrhu  temena  so  se 
že  redčili  lasje  in  skozi  nje  se  je  videla  okrogla 
belina. 

»Vraga,  kakšen  egoist  sem  jaz,"  je  vzkliknil 
kmalu  na  to.  »Sam  nase  mislim,  na  vse  drugo 
pozabim.  Prijatelj,  kako  je  s  taboj,  ali  si  dobil 
kako  službo?" 

»Nič  še,"  je  odgovoril  Golob  ter  se  dvignil. 
Njegov  obraz  je  bil  resen.  Na  njegovem  čelu  se 
je  nabrala  guba. 

»Nič  še?" 

»Nič.  Kaj  pa  pri  vas,  ali  imate  kako  prazno 
mesto?" 

Krčon  ga  je  pogledal  čudno. 

»Morda,"  je  dejal  takoj  na  to.  »Za  sedaj 
sicer  ne  vem,  toda  počakaj  še  par  dni,  morda 
odpravijo  mene." 

»Prijatelj,    ti   si   hudoben,"    je  dejal  Golob. 

»Oprosti,  temu  je  vsemu  kriva  prevelika 
sreča,  da  sem  našel  tako  nenadoma  —  očeta! 
Sicer  pa  ne  zameri!  Še  imam  v  žepu  nekoliko 
grošev,  pojdiva  k  »Golobčku"!  Vrag  vedi,  če 
nimajo  ti  filistri  prav,  ko  nam  pravijo,  da  smo 
lahkoživčki.  Hej  prijatelj,  pesnikovanje  nese!" 

»Čuvaj  se,  da  te  prihodnjič  ne  obdavčijo!" 

»Vrag  vedi!" 

Solnce  se  je  nagibalo  proti  zatonu,  ko  sta 
stopala  po  ulicah. 

Na  nekem  ovinku  se  je  Golob  nenadoma 
zdrznil.    Nasproti   mu   je   prihajal   ideal  iz  parka. 

»Krčon,  pojdi  sam  v  gostilno,  takoj  pridem 
za  teboj,  še  nekaj  imam  opraviti,"  je  dejal  naglo 
Golob,  ko  je  stopala  mimo  njiju. 

Krčon   je   stopal    dalje,    a   Golob   je  krenil 

za   njo.  (Dalje  prihodnjič.) 

KNJI2E\'N0ST. 

Bogomil  Vošnjak:  Zapiski  mladega  potnika.  — 
Tiskala  .Goriška  tiskarna"  A.  Gabršček. 

Vedno  so  popotnike  z  veseljem  sprejemali  in  poslušali. 
.Cele  tedne  so  jedli  in  pili  in  pripovedovali,'  pravi  oče  Homer, 
.in  šele  potem  jih  je  pobaral  gostitelj ,  kdo  in  odkod  in 
l<am."  In  v  srednjeveških  grajščinah  so  imeli  povsod  priča- 
kovati ljubeznivega  sprejema  in  pogoščenja.  Tudi  mi  jih  še 
vedno  radi  poslušamo.  Samo  izbirčni  smo  postali.  Veliko  jih 
je,  ki  so  videli  pol  sveta,  in  veliko  jih  je,  ki  bi  nam  radi 
govorili  o  svojih  doživljajih.  Ni  nam  torej  zameriti,  ako  smo 
sedli  nekoliko  skeptično  k  nogam  našega  .mladega  potnika', 
da  ga  poslušamo.  Zdi  se,  kakor  da  ga  skraja  motijo  ti  naši 
nezaupni  pogledi,  kakor  da  mu  še  noče  gladka  govorica  iz 
ust.  No,  počasi  se  mu  jezik  razvozljuje  in  bolj  in  bolj  se 
polašča  pripovedovalec  naše  pozornosti.  \'časi  nam  celo  duša 
rahlo  zadrhti  in  včasi  se  nam  za  hip  ustavijo  misli  pri  raz- 
umni opazki.  Toda  škoda ,  da  pripovedovalec  tamintam 
vendarle  pozablja,  da  —  pripoveduje.  Razumemo  ga  .  .  .  spet 
mu  je  priplavala  pred  dušo  divna  slika  božanstvenega  moj- 
stra in  on  strmi  vanjo  in  on  govori  o  njej  in  jo  nam  hoče 
pričarati  pred  oči.  Tako  je  navdušen  za  vse  te  kipe,  doprsja, 
slike,  palače,  da  niti  ne  sliši  več  našega  diskretnega  —  ze- 
hanja.  Toda  —  naslednji  trenutek  nas  že  zopet  ima.  Tu  mična 
epizodica,  tako  srečno  vpletena,  tam  izvrstna  misel  o  kultur- 
nem stanju,  o  značaju  naroda,  o  katerem  govori.  In  baš  teh 
misli,  teh  opazk  bi  si  želeli  le  še  več.  Kajti  zaupanje  imamo 
do  pripovedovalca ;  zdi  se  nam  objektiven ;  še  več,  zdi  se 
nam  poklican,  da  sodi,  graja  in  hvali.  Seveda  nas  včasi  ne- 
prijetno dirne  kaka  opomba,  da  si  mislimo:  ,Hm,  prijatelj. 


oprosti,  da  si  mislimo  o  tem  mi  svoje.  Drugače  smo  vzgo- 
jeni, oziroma  so  nas  vzgajali,  drugače  se  zrcali  svet  v 
naših  glavah!'  In  bolj  in  bolj  mu  teče  beseda.  Izgubljajo  se 
čimdalje  bolj  preobširne  refleksije,  pregloboka  pogrezanja  v 
davno  zgodovino,  —  v  pripovedovanje  prihaja  sistem.  Ve- 
selo zavest  imamo,  da  smo  dobili  literata,  ki  je  poklican, 
da  obogati  baš  ono  panogo  našega  slovstva ,  kjer  smo  še 
posebni  reveži.  Odkrito  priznavam,  da  sem  prišel  že  precej 
globoko  v  knjigo  le  kot  poročevalec,  a  da  sem  je  bil  bolj 
in  bolj  vesel  in  jo  končno  —  posebno  II.  dil  o  sveti  deželi 
me  je  popolnoma  zadovoljil  —  odložil  s  prepričanjem  ,  da 
smo  dobili  izbornega  potopisca.  Pisatelj  je  še  mlad,  a  ima  sred- 
stva, glavo  in  pero.  Posebno  me  je  veseUlo,  da  pisateljeve 
hibe  —  pripovedovalne  in  jezikovne  —  ginejo  takorekoč  od 
strani  do  strani.  Kako  prijetno  bode  citati  njegova  poročila 
n.  pr.  o  Rusiji!  Človek  bo  imel  zavest,  da  je  videl  in  pre- 
sojal vse  to  pisatelj  z  odprto  glavo  in  odprtini  srcem,  sine 
ira  et  studio  —  objektiven  opazovalec.  To  vedno  izpopolnje- 
vanje v  eni  in  isti  knjigi  priča,  kako  je  Vošnjak  sam  čutil, 
da  se  mu  skraja  ni  vse  posrečilo.  Vošnjak  je  sam  vedel  ob 
koncu  svojega  dela,  kaj  bi  bilo  lahko  drugače,  in  jaz  slutim 
zato,  koliko  boljša  bo  že  njegova  druga  knjiga.  Prav  pri- 
srčen: , Dobro  došel!'  —  Gospod  Gabršček  je  te  .zapiske' 
prav  lično  opremil,  h  čemur  so  veliko  pripomogle  pisateljeve 
sličice.  Dolžnost  občinstva  pa  je,  da  opogumi  pisatelja,  naj 
koraka  dalje  po  svoji  poti.  J-  S. 

Dr.  Fr.  Detela:  „U£enjak".  Odlični  naš  pisatelj 
dr.  Detela  je  stopil  lani  na  slovenskem  odru  pred  nas  z  du- 
hovito veseloigro,  ki  je  dosegla  prav  lep  uspeh.  ,Grau  ist 
jede  Theorie",  to  idejo  je  porabil  dr.  Detela  za  svojo  igro 
ter  hotel  pokazati  predvsem   razloček  med  prakso  in  teorijo 

ter  persiflirati  iičenjaško  pretiranost,  ki  je  gotovo  vedno  ko- 
mična. Izbral  si  je  zato  znano  Lavater-Lombrosovo  teorijo. 
Ideja  sama  na  sebi  je  gotovo  interesantna,  zanima  predvsem 
jurista  kakor  medicinca  in  tudi  aktualnosti  ji  ne  moremo  po- 
vsem odrekati;  saj  še  davno  ni  rešeno  prašanje,  ali  imamo 
prosto  voljo  ali  ne,  —  boj  med  deterministi  in  indeterministi 
v  kazenskem  pravu  še  ni  dobojevan.  Kako  smešna  postane 
lahko  teorija  v  praksi,  to  je  marsikdo  že  sam  izkusil,  da  pa 
postane  lahko  tudi  tragična,  to  nam  je  sijajno  dokazal  — 
dasi  ne  nameraval!  —  pisatelj  .Učenjaka".  Ne  prerekamo, 
da  se  da  porabiti  taka  ideja  v  veseloigri  kot  epizoda  in  da 
tiči  v  takem  tematu  lahko  eminentna  komika ;  v  tem  oziru 
dr.  Detela  ne  bi  bil  prvi.  A  vzeti  si  zastarelo  Lombrosovo 
teorijo  kot  glavno  nit  in  jo  razpresti  v  .veseloigri"  v  3  dejanja, 
je  kočljiva  stvar,  pri  kateri  je  največja  nevarnost,  da  postane 
—  predolga  .  .  .  Nikakor  pa  se  ne  morem  strinjati  z  nekim 
kritikom ,  ki  je  iskal  z  medicinskega ,  strogo  znanstvenega 
stališča  podrobnosti  v  persiflirani  teoriji  in  očital  dr.  Deteli, 
da  se  je  v  detajlu  preslabo  pripravil  za  svojo  igro  ter  jo  tako 
morda  še  podaljšal  in  jo  napravil  še  —  resnejšo.  Kdo  neki 
bo  očital  Henriku  Ibsenu,  da  v  svoji  klasični  drami  .Stra- 
hovi' z  medicinskega  stališča  ni  docela  pogodil  Oswalda!?  Še 
manje  moremo  to  oporekati  veseloigri,  ki  le  .smeši'  —  sit  venia 
verbo  —  idejo  oziroma  izrastke  teorije,  ki  je  pa  v  glavnih 
potezah  —  več  pa  treba  ni  —  razvidna  iz  Detelove  komedije. 
Ali  je  pa  tako  smešenje  kake  teorije  opravičeno  ali  ne,  to  je 
potem  drugo  prašanje.  Pretiravati  —  in  tudi  na  škodo  znan- 
stveni resnici  —  ter  s  tem  ustvarjati  koniiko,  pa  je  končno 
namen  takih  iger.  —  Realizma  iskati  v  veseloigrali,  kome- 
dijah ne  moremo  smatrati  niti  modernim.  Napaka  te  veselo- 
igre tiči  pač  drugje  in  to  smo  indirektno  že  omenili.  —  Da 
je  Detelova  igra  zapoznela  ter  prišla  na  svet  100  let  pre- 
pozno, bi  se  ne  upal  trditi.  Baš  modernejši  pisatelji  so  se 
poizkusili  v  igrah  in  tudi  pripovestih  v  tem  genru.  A  propos! 
Nehote  se  spominjam  tu  Hauptmannovega  .Bobrovega  kožuha". 
Tema  Hauptmannov  ni  analogen,  a  sličen  je  gotovo,  —  sa- 
tira na  učenjaško  nadutost  višjega  sodnega  uradnika,  ki  hoče 
v  svoji  učenosti  poznati  dobre  in  slabe  ljudi,  a  je  pri  tem 
goljufan  in  —  komičen,  kakor  dr.  Blažič.  In  vendar  se  dra- 
matičnem pisatelju  tolike  rutine  kot  je  slavni  Hauptmann  ni 
posrečilo,  s  svojo  duhovito  igro  sijajno  prodreti  na  odru,  dasi 
tiči  v  igri  fina  satira  in  vseskozi  duhovit  humor  in  liomika 
i  v  situaciji  i  v  dialogu,  —  ki  pri  dr.  Deteli  kot  začetniku 
umevno  ni  toliko  spretna  —  in  dasi  nikjer  ne  prevladuje  tra- 
gika, kakor  pri  .Učenjaku"  v  2.  dejanju.  Detelova  igra  ne  more 
vzbuditi  smeha,  kakor  je  pričakovati  od  veseloigre;  a  v  njej  je 
sicer  dosti  situacijskega  humora  zlasti  v  I.  dejanju;  v  2.  de- 
janju prevladuje  tragika  in  igra  ne  prodre  kot  taka.  Edina 
resnična  humoristična  figura  je  sluga  dr.  Blažiča  in  tudi  sim- 
patična, —  dokler  se  ne  izkaže,  da  je  brezčuten,  nesramen 
lopov  in  postane  najbolj  antipatična  kreatura  na  svetu.  V  tem 
trenutku  se  konča  veseloigra  in  tudi  3.  dejanje  ostane  resno, 
ker  nas  tragika  2.  dejanja  preveč  prevzame,  —  in  to  ni  čuda, 
saj  je  blaznica  eden  najžalostnejših  krajev,  ki  je  v  njem 
težko  najti  humora  in  komike,  —  kvečjemu  za  nižje  sloje. 
Za  te  pa  Detelova  duhovita  igra,  ki  potrebuje  že  radi  teme 
inteligence,  ni  pisana  in  tudi  tisti  humor,  ki  tiči  v  njej,  more 
uživati  le  duševna  aristokracija.  Igra  se  ziblje  na  meji  med 
glumo  in  igrokazom;  nazvali  bi  jo  pravše  .komedijo",  kakor 
je  nazval  Ernst  svojega  .Flachsmanna",  Gogolj  .Revizorja", 
Hauptmann  svoj  .Bobrov  kožuh". 

Najbolj  simpatična  oseba  je  odvetnik,  druge  osebe, 
razun  dr.  Grma  in  Blažiča,  stopajo  v  ozadje,  dasi  je  n.  pr. 
trgovec  prav  klasična  in  markantna  figura.  Prepričan  sem  z 
dr.  Detelo  vred,    da   resničnih   dr.  Blažičev  in  Grmov  —  pa 


tudi  takih  slug  na  svetu  ni,  a  kakor  že  omenjeno,  v  preti- 
ravanju išče  veseloigra,  komedija  komike  in  —  uspehov.  V 
podrobno  karakterizacijo  oseb  se  ne  spuščam,  ker  je  to  v 
igrah  takega  genreja  konečno  postranska  stvar  Glavno  pač 
je  in  bo:  efekt  na  odru! 

Igra  se  krasno  čita  in  pri  dobrem  igranju  bi  dosegla 
tudi  lep  uspeli  na  odru;  da  pa  je  ena  n;ijlepših  m  najdulio- 
vitejših  slovenskih  dramatiškili  del.  to  je  brez  dvoma.  V 
tehničnem  oziru  se  ji  pač  ne  da  kaj  očitati. 

„Sama  med  seboj."  To  F.  J.  Dol  ja  novo  delce 
nam  podaja  jako  fin  prizorček,  žal,  da  samo  prizorček;  — 
želeli  bi  si  celo  večje,  spretno  in  niično  pisane  veseloigre.  Ko 
smo  prečitali  ta  prizor,  dobili  smo  vtisk,  da  bi  nam  lahko 
podal  g.  Doljan  na  dramatičnem  polju  kaj  dobrega,  dovrše- 
nega. V  podrobnosti  tega  delca  se  ne  kaže  spuščati ;  pre- 
bere ga  naj  vsakdo  sam  po  .Učenjaku"  in  z  zadovoljstvom 
odloži  Knezovo  knjižico  .Sloven.  Matice". 

Dr.  Jos.  Oblak. 

Mali  vitez.  (Pan  Volodijevski.)  Zgodovinski  roman, 
spisal  H.  Sienkiewicz.  Po  poljskem  izvirniku  poslovenil 
Podravski.  V  Ljubljani  1902.  Natisnila  in  založila  Ignac 
pl.  Kleinmaver  &  Ped.  Bamberg.  Ves  roman  izide  v  25  sno- 
pičih po  40  v. 

Dokaj  manj  zgodovine,  a  mnogo  več  fantazije  nego  v 
.Potopu"  in  „Z  ognjem  in  mečem"  najde  čitatelj  v  tretjem 
delu  sloveče  trilogije  H.  Sienkie\vicza,  v  romanu  .Mali  vitez" 
(Pan  Volodijevski).  Vse  delo  šteje  troje  zvezkov  in  dejanje 
prvega  zvezka  se  vrti  večinoma  okoli  volitve  novega  kralja 
v  Varšavi.  Sešlo  se  je  poljsko  plemstvo  iz  vse  države.  V 
hiši  popoljačenega  Škota  Ketlinga  v  varšavskem  predmestju 
se  je  zbralo  več  oseb.  Tako  dospe  tjakaj  tudi  že  iz  prvega 
dela  znani  nam  humorist  Zagloba,  potem  Volodijevski,  ka- 
terega je  Zagloba  zvabil  z  zvijačo  iz  samostana ,  kamor  se 
je  bil  zatekel  zaradi  nagle  smrti  svoje  zaročnice,  Anice  Borzo- 
bohate.  Prišla  je  pa  tudi  sestra  Volodijevskega  s  Kristino  in 
z  Barbiko.  Kristina  je  posebno  ljubko  dekle,  in  Volodijevski 
se  končno  vanjo  zaljubi.  Toda  Kristina  se  je  že  poprej  za- 
ljubila v  Ketlinga.  Barbika  je  deva  živahnega  temperamenta, 
ki  pa  se  hodi  za  vsako  malenkost  kujat  v  hlev  ali  kamorsi- 
bodi  (enkrat  je  zlezla  po  lestvi  celo  na  streho).  Zagloba  jej 
ni  dal  zaman  priimka  .Kozaček"  ter  takoj  zaželel,  naj  bi  se 
ž  njo  oženil  Volodijevski.  Toda  Volodijevski  ne  mara  za  njo, 
ker  ljubi  le  Kristino.  Ko  pa  izve,  kdo  mu  je  vzel  Kristinino 
srce,  hoče  z  mečem  iskati  zadoščenja.  Tedaj  mu  prizna  Bar- 
bika svojo  ljubezen  in  Volodijevski  jo  sprejme  v  svoje  od- 
prto naročje,  se  kmalu  poroči  ž  njo  ter  hvali  Boga,  da  mu 
je  dal  po  tolikih  bridkih  izkušnjah  tako  vrlo  ženkico.  Skoraj 
obenem  pa  stopita  v  zakon  tudi  Kristina  in  Kettling. 

\'ulodijcvski  in  Barbika  sta  poslej  gospodarila  nekje 
na  Podolju  in  k  popolni  sreči  njunega  življenja  jima  je  manj- 
kalo samo  otrok.  Iz  tega  idiličnega  življenja  ju  vzdrami  pismo 
hetmana  Sobieskega  o  pripravljajoči  se  vojni  s  Turki  in  Ta- 
tarji.  Volodijevski  si  izbere  za  svoj  stan  Hreptov,  kamor  hoče 
oditi  sam,  toda  žena  se  noče  ločiti  od  njega.  Pomirjen  z  mo- 
drimi argumenti  Zaglobovimi,  privoli  končno  Volodijevski,  da 
sme  tudi  Barbika  za  njim;  vendar  pa  mora  počakati  dotlej, 
da  ji  v  divji  pokrajini  pripravi  dostojno  bivališče.  Črez  ne- 
koliko tednov  jo  soprog  pozove  k  sebi  ter  ji  radi  varnosti 
pošlje  oddelek  vojakov  pod  poveljništvom  mladega  litevskega 
Tatarja,  Azija  Melehoviča.  Ta  Azija  je  odslej  glavni  junak  v 
romanu. 

Že  na  tem  svojem  prvem  potovanju  se  zaljubi  Azija 
v  Barbiko  ter  goji  skrivne  želje.  Za  izvršitev  svojega  namena 
pa  potrebuje  pomočnikov,  zaradi  česar  tudi  snuje  —  dasiravno 
poljski  podanik  —  zaroto  zoper  posadko  v  Hreptovu,  kakor 

ludi  ziipir  Ijudovlado  sploh.  Pozvan  pred  sodišče,  se  opra- 
viči, zatrjujoč,  da  hoče  le  one  polke  Tatarjev,  Lipkov,  pri- 
vabiti nazaj  pod  poljskega  orla,  ki  so  se  odtrgali  od  njega 
ter  se  zatekh  pod  pokroviteljstvo  Muzelmanov.  Zaradi  tolike 
zvestobe  ga  pohvali  celo  sam  hetnian  Sobieski.  Tatar  si  pri- 
dobi zaupanje  Volodijevskega  v  taki  meri,  da  ga  določi  po- 
veljnikom onemu  oddelku,  ki  naj  spremlja  Evico,  hčerko  ne- 
kega Novoveškega.  Tej  se  pridruži  tudi  žena  Volodijevskega, 
Barbika  ter  potujeta  skupaj  v  Ražkov.  Na  tej  poti  pa  raz- 
odene Azija,  oddaljivši  se  z  Barbiko  nalašč  od  krdela,  ljub- 
ljeni ženi  svojo  strast  ter  jo  hoče  vzeti  v  svoje  naročje.  Toda 
Barbika  ga  z  njegovim  lastnim  samokresom  udari  po  glavi 
ter  mu  izbije  oko.  Tatar  se  prekotali  s  konja  in  obleži,  Barbika 
pa  srečno  ubeži.  Nesrečna  Evica,  ki  je  bila  celo  zaljubljena, 
v  Melehoviča,  pa  ostane  v  tatarski  sužnosti. 

Izdajalski  Tatarji  se  maščujejo  za  oko  svojega  glavarja 
na  najokrutnejši  način  nad  nedolžnimi  prebivalci  v  Raškovu. 
Mestece  celo  zažgo.  Kaznuje  jih  brat  nesrečne  Evice,  četo- 
vodja  Novoveški.  S  svojimi  vojaki  gre  daleč  v  globel  mol- 
davske  dežele.  Tam  ujame  Azija,  poveljnika  prednje  straže 
velike  Turške  vojske,  ki  je  drla  na  .Lehistan"  (Poljsko)  in 
ga  prav  ondi,  kjer  je  vršil  svoje  največje  okrutnosti  —  v 
Raškovu  —  natakne  na  kol.  Nesrečni  izvršitelj  grozne  osvete 
—  Novoveški  —  pa  zblazni  in  se  njegovo  tužno  stanje  izboljša 
nekoliko  šele  pri  obleganju  Kamenca.  Radi  silne  turške  in 
tatarske  naplave  so  se  morale  namreč  manjše  poljske  po- 
sadke iz  raznih  trdnjavic  zbrati  v  Kamencu.  Tu  so  se  hoteli 
Poljaki  postaviti  krutemu  sovražniku  po  robu.  Tudi  Volodi- 
jevski  in  Ketling  s  svojima  ženama,  kakor  tudi  zvesti  Zagloba 
pridejo  tja.  Prva  imata  opravili  v  trdnjavi,  ženski  pa  se  na- 
stanita pri  redovnicah  v  samostanu.  Prijatelja  hočeta  braniti 
trdnjavo  do  poslednje  kaplje  kr\'i  ter  rajši  poginiti,  nego  po- 
dati se.  Vendar  prestraši  prihod  orjaške  turške  vojske  oble- 
gance  tako,  da  hočejo  skleniti  s  sovražnikom  mir  in  mu  iz- 
ročiti mesto.  Zaman  ugovarjata  Ketling  in  Volodijevski.  Ko 
\'olodijevski  končno  spozna,  da  se  je  približal  konec  nje- 
govega življenja,  vzame  po  velikem  bojnem  trudu  od  svoje 
Barbike  slovo.  Nato  se  stresejo  tla  in  ograje,  stolpi,  stene, 
konji,  topovi,  živi  ljudje  in  mrliči  —  vse  zleti  nalik  ogrom- 
nemu naboju  v  zrak  .  .  .  Tako  je  torej  končal  Volodijevski, 
kameniški  Hektor,  prvi  vojak  poljske  Ijudovlade. 

Vendar  s  tem  obupnim  dogodkom  še  Sienkievvicz  ni 
hotel  završiti  romana.  Pripoveduje  namreč  še,  kako  so  v  Sta- 
nislavovem  pokopali  \olodijevskega.  Sredi  cerkve  stoji  krsta 
s  truplom  Volodijevskega,    pred   katero   leži   vdova  Barbika. 

Pri  vratih  nastane  trušč  in  v  cerkev  stopi  veliki  hetman 
Sobieski,  spremljan  od  krdela  železnih  vitezov. 

.Salvator!"  zakliče  v  preroškem  duhu  navdušen  pro- 
povednik.  Sobieski  pa  poklekne  poleg  krste  ter  jame  mohti 
za  dušo  Volodijevskega. 

S  tem  je  dovršen  roman.  Po  padcu  Kamenca  se  je 
poljska  Ijudovlada  iznenadoma  povzpela  in  dne  10.  listopada 
1674  so  v  najhujšem  mrazu  Poljaki  pod  poveljništvom  svo- 
jega hetmana  Sobieskega  številno  turško  vojsko  pod  Hoci- 
mom  popolnoma  pobili.  Zato  so  Rusi  prevodu  tega  romana 
dali  naslov:   .Pobeditel'  (Zmagovalec).  (i — a). 

Fr.  Drenik:  Izvestje  narodne  čitalnice  v  Spodnji 
Šiški  ob  25  letnici.  1878 — 1903.  Založila  narodna  čitalnica 
v  Spodnji  Šiški.  52  strani.  V  tej  knjižici  je  podal  društveni 
predsednik  kratko  zgodovino  o  delovanju  čitalnice  in  njenih 
najzaslužnejših  članih  tekom  četrtstoletja. 

Minka  Vasic :  Dobra  kuharica.  S  prilogami  v  bar\o- 
tisku.  Izdal  in  založil  Lav.  Sch\ventiier  v  Ljubljani.  Tako  je 
naslov  tretji  slovenski  kuharski  knjigi,  ki  pa  daleč  presega 
po  svoji  obširnosti,  natančnosti    in   praktičnosti   obe  prejšnji: 


Vodnikovo  in  Pleiweisovo.  Knjiga  gospe  M.  Vasičeve  se  od- 
likuje tudi  z  lepim  jezikom  in  pravilnim  slogom,  česar  pri 
takih  delih  nismo  vajeni.  Sestavljena  je  iz  izvirnih  receptov 
najboljših  domačih,  slovenskih  kuharic  ter  s  pomočjo  čeških, 
ruskih  in  raznih  nemških  virov.  Založnik  je  oskrbel  debeli 
in  lični  knjigi  izvrstne,  v  barvah  finoizvršene  priloge.  Naše 
dame  opozarjamo  na  to  temeljito  sestavljeno  in  vseskozi 
praktično  knjigo.  Cena  6  K.  K    .M, 

Dr.  Niko  ZupaniC:  Mačedonija  i  turški  problem. 
Beligrajska  izborna  revija  .Delo"  je  prinesla  v  27.  knjigi 
pod  gorenjim  naslovom  prevod  nemške  brošure  iz  peresa 
našega  rojaka  K.  Gersina  (dr.  N.  Z.).  Ta  srbski  prevod  je 
izšel  sedaj  v  posebni  knjižici  50  stranij.  Cena  brošurici  je 
50  din.  Zanimivo  je,  da  pisatelj  te  svoje  znamenite  in  na- 
ravnost senzacionalne,  prvotno  slovenske  razprave,  ki  je  izšla 
doslej  v  nemškem  in  srbskem  prevodu  in  ki  so  jo  v  velikih 
odlomkih  prinašali  in  obširno  ocenjali  najrazličnejši  slovanski 
in  tuji  politični  časopisi,  ni  mogel  spraviti  v  slovensko  .re- 
vijo" ...  Dr.  Zupanič  podaja  najprej  zgodovino  Macedonije 
v  raznih  dobah,  opisuje  macedonsko  stanovništvo,  zlasti  on- 
dotnje  Slovane,  slika  Turke,  Albance,  Cincare,  Grke,  Špan- 
jole.  Cigane,  Ruse,  Čerkeze,  Arabce  i.  dr.,  dostavlja  zanimiv 
statističen  pregled  jezika  in  vere  Macedoncev  ter  prihaja 
koncem  študije  na  podlagi  logično  sestavljenih  premis  do 
sklepa,  da  bije  Turčiji  v  Evropi  12.  ura.  Instruktivna,  ognje- 
vito, a  temeljito  pisana  razprava  je  prav  sedaj,  ko  na  Bal- 
kanu opasno  vre,  posebno  aktuvalna.  Srbsko  in  nemško  bro- 
šuro zatorej  prav  toplo  priporočamo ! 

Adela  in  Andrija  Milčinovič:  Pod  branem.  Zagreb. 
1903.  Tiskao  Mile  Maravič.  O  tej  umetniški  zbirki  finih  mo- 
dernih črtic  in  novel  dveh  duhovitih,  individuvalnih  hrvatskih 
književnikov  prinesemo  prihodnjič  poročilo. 

A.  ZiserI  und  Šarkevič :  Lehrbuch  der  russischen 
Sprache  nach  der  Sprechmethode.  Etymologie.  Cena  za 
Avstro-Ogrsko  1  K  50  h.  Kišinev.  Tiskal  S.  A.  Rosenberg. 
1903.  Str.  192.  Naš  v  Rusiji  živeči  rojak,  g.  A.  ZiserI,  pro- 
fesor nemškega  jezika  in  g.  S.  Šarkevič,  profesor  ruskega 
jezika  na  trgovski  šoli  v  Kišinevu  sta  izdala  to  nedvomno 
najpraktičnejšo  slovnico  ruskega  jezika  po  izgovomi  metodi. 
Avtorja  sta  obdelala  najprej  jako  pregledno  in  lahkoumljivo 
sklanjo,  potem  spregatev,  zaimke,  predloge  in  dr.  ter  vme- 
stila  povsod  govorne  vaje  in  kratka  berila,  pesmice  in  basni. 
Na  mnogih  mestih  so  pregledne  tabele  in  povsod  nemški 
prevod  besed.  Zlasti  izborno  je  sestavljen  rusko-nemški  se- 
znam besed  na  konci  knjige  in  sicer  k  vsakemu  berilu  po- 
sebej, tako  da  je  memoriranje  jako  lahko.  Vse  delo  je  spi- 
sano toli  priročno  in  spretno,  da  se  je  možno  s  pomočjo  te 
knjige  naglo  in  brez  truda  naučiti  ruščine.  Zatorej  jo  vsem 
ruskim  kružkom  in  prijateljem  ruskega  jezika  najtoplejše  pri- 
poročamo. Gotovo  je  ta  slovnica  najboljša  in  zlasti  za  Slo- 
vence izredno  porabna. 

Koledar  pravnikov  za  leto  1904  izide  v  založništvu 
V.  Krausa,  knjigotržca  v  Taboru.  Letošnji  letnik  bo  obsegal 
seznam  pravnikov  v  dvornih  in  centralnih  uradih,  šematizem 
konceptnega  uradništva  v  političnih,  samoupravnih,  sodnih, 
finančnih,  železničnih,  poštnih  in  gorskih  uradih,  trgovinskih 
zbornic,  bank,  hranilnic,  zavarovalnic  in  učnih  zavodov  v  de- 
želah češke  krone,  seznam  odvetniških  in  notarskih  kandi- 
datov, dalje  odvetnike  in  notarje  v  avstro-ogrski  državi,  avdi- 
torje  ter  naša  poslaništva  v  tujini.  —  Razun  tega  bo  obsegal 
letošnji  letnik  profesorje  na  vseh  slovanskih  pravniških  fakul- 
tetah, slovanske  pravniške  časopise  in  društva, 
kakor  tudi  poročilo  o  vsepravniškem  shodu.  Pravnike  v  avto- 
nomnih uradih,  ki  doslej  zaželjenih  podatkov  niso  poslali, 
kakor  tudi  društva  in  izdaja  telj  s  t  va  časopisov,  ki 

svojih  poročil  še  niso  predložila,  prosimo,  da  bi  to  kar 
najprej  mogoče  storila  pod  naslovom:  dr.  M.  Navratil, 
Praha.  Reslo va  3. 

B.  Kaminsky :  Rozharane  kapitoly.  (Neuravnana  po- 
glavja.) Hiimoreskv  a  vtipv.  265  str.  Cena  2  K  80  h. 
Založil  F.  Topi č  v  Pragi.  —  Tu  je  več  satiričnih  črtic, 
nekaj  T\vainovskega,  ki  jih  vse  preveva  britka  ironija  in  pri- 
sten humor.  To  so  so  vse  drugačne  humoreske,  kakor  jih 
seminlja  srečavamo  po  časopisih  in  feljetonih.  Tu  ni  nič  pri- 
siljenega in  ponarejenega,  nič  smešnega  in  neslanega,  pač 
pa  vse  polno  zdravega,  pristnega  liumora.  Kaminsky  je  že 
izdavna  zaslovel  med  češkimi  pisatelji. 

Jos.  D.  Konrad:  „BIudna  srdce".  (Blodna  srca.( 
Novela.  S  peresom  ilustriral  K.  Relink.  396  strani.  Cena  5  K 
20  h.  Založil  Ed.  \Veinl'urter  v  Pragi.  —  Neizpolnjene  želje 
in  otožne  prevare  stiskajo  kruto,  vse  osebe  v  noveli,  edino 
svetla  točka  knjige  je  iskreno  prijateljstvo  Živnega  z  Mar- 
tincem.  Konrad  vobče  rad  opisuje  življenja  senčne  strani, 
sama  nezadovoljna,  blodna  srca,  ki  nahajajo  šele  v  smrti  za- 
željeno  tolažbo.  Sicer  pa  spadajo  .Bludna  srdce"  k  njegovim 
najboljšim  delom,  zato  jo  je  tudi  češko  občinstvo  sprejelo  s 
hvaležnim  veseljem.  .Bludna  srdce"  so  delo  stalne  umet- 
niške vrednosti.  Knjiga  je  sijajno  opremljena,  Relinkove  risbe 
s  peresom  kažejo  izvanredno  tehniko,  in  je  le  želeti,  da  knjiga 
krasi  tudi  slovenske  knjižnice. 

Karel  V.  Rais:  „Pantata  Bezoušek".  III.  izdaja.  O 
radostih  in  skrbeh  osivelega  in  sključenega  starega  očeta 
Bezouška  pripoveduje  Rais  v  tem  svojem  najboljšem 
spisu,  ki  se  je  takoj  omilil  češkernu  čitateljstvu,  da  ga  čita 
s  sličnim  zanimanjem  kakor  .Babico'  Božene  Nemcove. 
Živo  pripovedovanje  o  življenju  starega  prevžitkarja,  opiso- 
vanje nepokvarjenega  značaja  češkega  človeka  s  kmetov  go- 
vori tako  iskreno  k  čitateljevemu  srcu,  da  Raisova  knjiga 
v  tem  oziru  nima  tekmeca  v  češkem  slovstvu  razven 
.Ba  biče".  Z.  A. 

Dr.  Jan  Karlowicz.  Poljsko  književnost  je  doletela 
velika  izguba.  Dne  14.  junija  je  umrl  po  težki  operaciji  zna- 
meniti poljski  učenjak  in  pisatelj  dr.  Jan  Karlovvicz  v  Varšavi. 
Pokojnik  je  bil  rojen  dne  28.  maja  1836  v  vasi  Suburtovice. 
Od  1.  1853  do  1857  je  prebil  na  moskovskem  vseučilišču: 
svoje  študije  je  nadaljeval  v  Parizu,  Heidelbergu ,  Bruslju  in 
Berolinu  ter  gojil  obenem  tudi  glasbo.  Od  I.  1870  se  je  po- 
svetil jezikoznanstvu,  Ijudoznanstvo  in  mitologiji.  L.  1876  se 
je  napotil  v  Zedinjene  države.  Po  vrnitvi  v  domovino  se  je 
nastanil  na  zemljišču  svoje  soproge,  v  Višnje vu.  V  letih  1882 
ga  vidimo  zopet  v  Heidelbergu,  potem  v  Draždanah  in  v 
Draždanah  in  v  Pragi  na  študijah.  Leta  1887  se  je  nastanil 
stalno  v  Varšavi.  Razun  mnogoštevilnih  člankov,  ki  so  jih 
natisnili  razni  časopisi,  je  izdal  več  filozofskih  in  filoloških 
knjig.  Karlowicz  je  prevel  tudi  več  znanstvenih  knjig  iz 
drugih  jezikov.  Bil  je  član  uredništva  časopisa  .Prace  filolo- 
giczne";  od  1.  1888  do  1899  pa  je  urejeval  časopis  .Vislo". 
V  družbi  z  A.  Krinskim  in  V.  Niedzvviedzkim  je  izdajal  od 
1.  1898  veliki  ,Slownik  jazvka  polskiego"  ter  pripadal  h  ko- 
mitetu  uredništva  ,lllustrowane  Encyklopedije  v  Varšavi. 

Henryk  Mierzbach.  Dne  20.  aprila  je  umri  v  Bruslju 
poljski  pisatelj  Henryk  Mierzbach,  pripadajoč  starejši  gene- 
raciji. Rojen  v  Varšavi,  prebil  je  večjidel  svojega  življenja  v 
tujini,  odkoder  se  od  1863.  1.  nikdar  več  ni  vrnil  v  domovino. 
Izdal  je  celo  vrsto  pesniških  del.  Vzor  mu  je  bil  Heine,  znal 
pa  je  izvabiti  iz  svojih  liričnih  strun  tudi  pristne  domače 
glasove. 

„Nestrašnoe."  Po  precej  dolgem  času  se  je  oglasil 
zopet  znameniti  ruski  romanopisec  Korolenko;  nedavno 
je  dokončal  svoj  roman  .Nestrašnoe",  v  katerem  pojasnjuje, 


da  vzbujajo  strah  vsakdanji  dogodki,  ne  pa  toliko  duhovi, 
demonizem  in  razni  romantični  junaki,  s  katerimi  tako  radi 
polnijo  mladi  pisatelji  svoja  dela.  Vzemite  življenje  tako, 
kakoršno  je,  in  našli  boste  v  njem  mnogo  groznega,  ne  bo 
nam  treba  ostriti  svoje  domišljije  s  prikazivanjem  duhov  in 
strahov!  V  življenju  se  doigra  marsikatera  drama,  ki  je  za- 
nimivejša, groznejša  in  poučljivejša  kot  si  jo  more  izmisliti 
najbujnejša  domišljivost.  Tako  je  živel  n.  pr.  nekje  na  svetu 
samec  Budnikov,  kateremu  je  gospodinjila  mlada  jedra  Jelena. 
V  trenutku  velikega  .prijateljstva'  je  obljubil  Budnikov  Jeleni 
srečko  in  je  tudi  zapisal  njeno  ime  nanjo.  V  hiši  je  bil  tudi 
sluga  Gavrila,  ki  se  je  zaljubil  v  Jeleno;  pozabil  je  njene 
mladostne  pregreške  in  se  poročil  z  njo.  Usoda  je  hotela, 
da  je  bila  pozneje  izžrebana  prav  ista  srečka,  ki  jo  je  ob- 
ljubil Rudnikov  Jeleni.  A  zdaj  se  ni  hotel  ločiti  od  75  tisočev 
rubljev,  ki  jih  je  dobil.  In  tedaj  se  je  začela  v  duši  Gavrile 
vršiti  drama.  Na  eni  strani  preteklost  Jelene,  ki  jo  je  za  ne- 
kaj časa  pozabil,  a  na  drugi  75  tisoč  rubljev.  Iz  obupnosti 
je  Gavrila  začel  piti.  Seznanil  se  je  z  ,bosjakom'  Rogovim, 
.maščevalcem  vse  krivice  na  svetu",  kakor  se  je  rad  ime- 
noval sam,  in  ta  ga  je  potrdil  v  misli,  da  treba  dobiti  denar, 
ki  je  last  Jelene.  Ko  je  bilo  že  vse  dogovorjeno,  kako  naj 
se  to  zgodi,  se  je  spomnil  Rogov,  da  denar  pijanici  Gavrili 
ne  prinese  nikake  koristi.  Zato  je  sklenil,  da  ubije  sam  Bud- 
nikova  in  si  prisvoji  denar,  kar  je  tudi  res  storil.  To  je  kratka 
vsebina  Korolenkovega  novega  romana,  ki  je  skozi  in  skozi 
realističen  in  ima  namen  pokazati,  da  rojeva  zlo  vedno  zopet 
novo  zlo  in  nesrečo.  Ljudje  ne  morejo  več  razsojati,  kaj  je 
dobro  in  kaj  ne,  zato  je  dolžnost  pisatelja,  da  predoči  čita- 
teljstvu tudi  nelepe,  grozne  strani  življenja  in  privede  tako 
občinstvo  na  boljšo  pot.  —  28.  julija  t.  1.  je  bil  VI.  Koro- 
lenko 50  let  star.  Rojen  je  bil  v  Žitomiru;  oče  je  izhajal  iz 
rodu  starih  Kozakov,  mati  je  bila  poljska  plemkinja.  Vladimir 
je  študiral  na  kmetijski  šoli  v  Moskvi,  a  bil  I.  1874  izključen 
zaradi  dijaških  nemirov.  Preživljal  se  je  nato  kot  korektor, 
a  kmalu  je  bil  izgnan  v  Sibirijo.  Koncem  osemdesetih  let  se 
je  smel  nastaniti  v  Nižnem  Novgorodu.  Od  1.  1895  stoji  na 
čelu  ruskega  lista  .Rusko  bogastvo".  Korolenko  ni  plodovit 
pisatelj,  zato  pa  imajo  vsa  njegova  dela  poseben  pečat  indi- 
vidualnosti. Njegovo  pripovedovanje  je  vedno  živo,  zanimivo 
in  njegove  povesti  polne  pristnega  ruskega  življenja.  Iz  sveta 
bednih,  zaničevanih  in  obsojanih  zajemlje  —  kakor  Dosto- 
jevskij  in  Gorkij  —  svoje  snovi  ter  dokazuje,  da  živi  tudi 
v  najžalostnejšem  delu  človeštva  poezija,  lepota  in  težnja  po 
idealu.  .Makarijev  sen",  ,V  slabi  družbi",  .Gozd  šumi", 
.Slepi  godec",  ,Iz  spominov  sibirskega  potnika"  in  njegova 
zadnja  novela  .Nestrašno"  so  glavni  beletristovski  spisi  Ko- 
rolenka,  pravi  umotvori  psihološke  literature.  M. 

P.  T.  Porfirov.  Dne  18.  aprila  se  je  na  pokopališču 
Aleksandro -\ewske  lavre  zagrnila  mogila  nad  mladim  na- 
darjenim pesnikom  Petrom  Teodorovičem  Porfirovim,  ki  je 
umrl  dne  16.  aprila  za  vnetjem  črev.  Ime  Porfirova  je  znano 
zlasti  čitateljem  .Nive",  v  kateri  so  se  od  1.  1892  tiskale  nje- 
gove pesmi,  ki  so  najavljale  veliko  nadarjenost  pesnikovo. 
Že  od  mladih  nog  se  je  Porfirov  ukvarjal  s  pesništvom  ter 
v  te  namen  čital  mnogo  latinske  klasike.  Znajoč  dobro  ta 
jezik,  je  Porfirov  hotel  prevesti  na  ruski  jezik  Horacija  in 
in  plod  njegovega  truda  je  bil  prekrasni  prevod  pred  ne- 
davnim izdanih  ,0d"  Horacijevih,  katere  je  kritika  soglasno 
pohvalila,  pa  so  tudi  sredi  specialistov-filologov  našle  odo- 
bravanje. V  zgodovini  ruske  književnosti  se  bo  imenovalo 
poleg  imen  Kreševa  in  Feta  vedno  s  ponosom  tudi  ime 
Porfirova.  P.  M. 

Maloruska  moderna.  Zbrane  spise  dr.  Iv.  Franka, 
pisatelja  in   slovitega   nialoruskega  učenjaka ,    izdaja  pravkar 

založnik  Cliojnackij  v  Lvovu.  Dr.  Franko  je  prvi  zastopnik 
maloruskL'  iiuidcrne  belotristike ,  novelist  socialnosatirične 
SMKTi,  ihiliovit  in  i'K'g.inton  stilist  evropskega  slovesa! 

Vaciav  Vladivoj  Tomek.  Češko  narodno  zavest  naj- 
bolj krepi  slavna  češka  zgodovina,  in  tiste  može,  ki  so  češki 
zgodovini  posvetili  vse  moči  svojega  duha,  prišteva  narod 
med  svoje  ljubljence.  Zato  so  imenovali  Čehi  slovečega  Pa- 
hukega  , Očeta  domovine"  in  enako  iskreno  udanost  so  ska- 
zovali  Čehi  dne  31.  majnika  t.  1.  V.  V.  Tomku  —  Palac- 
kemii  II.  ko  je  slavil  kot  nestor  živečih  čeških  zgo- 
dovinarjev 85letnico  svojega  rojstva.  To  je  bil  v  istini  na- 
roden praznik,  poln  hvaležnosti  in  pietete  do  največjega  iz- 
med sedaj  živečih  Čehov ,  ki  je  stal  ob  zibelki  narodnega 
prebujenja ,  ki  je  pomagal  dramiti  in  vzdigati  narod  iz  nje- 
govega groba,  ki  je  posvetil  vse  svoje  dolgo,  blagoslovljeno 
življenje ,  svoje  najboljše  moči ,  težnje  in  ideale  svojemu 
narodu.  Za  zgodovinoslovje  je  Tomka  navdušil  Palacky, 
ki  ga  je  učil,  podpiral  in  končno  priporočil  tedanjemu  pra- 
škemu županu  kot  kot  najzmožnejšega  moža,  da  spiše  zgo- 
dovino Prage  in  praškega  vseučilišča.  S  tem  je  bil  odločen 
Tomkov  poklic,  ki  se  je  prvotno  nameraval  posvetiti  pravo- 
slovju  ter  je  dovršil  že  z  uspehom  predpisano  dobo  odvet- 
niške prakse.  L.  1850  je  odšel  Tomek  na  vseučilišče  v  Parizu, 
Berolinu  in  Gottingah,  da  se  še  temeljitejše  seznani  z  zgo- 
dovinskimi vedami,  1.  1860  je  postal  redni  profesor  praškega 
vseučilišča,  in  ko  je  bilo  1.  1882  ustanovljeno  češko  vseuči- 
lišče, je  bil  Tomek  imenovan  prvim  češkim  vseuči- 
liščnim  rektorjem.  L.  1888  je  šel  v  pokoj,  a  peresa  še 
ni  odložil,  to  mu  menda  odvzame  iz  rok  šele  smrt.  Tomkovo 
zgodovinsko  raziskavanje  in  delovanje  je  možno  razdeliti  na 
tri  smeri.  Predvsem  se  je  pečal  s  češko  staro  zgodovino, 
potem  z  zgodovino  avstrijske  države  in  naposled  z  zgo- 
dovino mesta  Prage.  Njegova  zgodovina  avstrijske  države, 
pravzaprav  .avstrijskih  držav",  je  bila  prevedena  na  nemški, 
laški,  srbski  in  madjarski  jezik  ter  je  učakala  več  izdaj. 
Razven  omenjenih  del  je  izdal  Tomek  tudi  več 'krajših  zgo- 
dovinskih spisov  ter  se  prav  pripravlja,  izdati  svoje  spomine. 
Češki  narod  se  z  veseljem  zaveda  svoje  dolžne  hvaležnosti 
do  sivolasega,  genialnega  jubilanta  ter  mu  isto  izkazuje  z  ne- 
hlinjenim  občudovanjem  njegovih  zaslug  in  njegovega  čistega 
slovanskega  značaja.  Z.  A. 

Fran  Folnegovič,  velezaslužni  hrvatski  književnik, 
publicist  in  politik,  je  umrl  dne  18.  julija  t.  1.  v  Zagrebu  v 
55.  letu.  \'  mladih  letih  je  bil  beletrist  ter  je  spisal  povesti 
za  .Dragoljuba",  bil  marljiv  sodelavec  ,Obzora",  urednik 
.Vienca"  in  .Hrvatske  Vile"  ter  ustanovnik  .Prosvjete",  od- 
bornik .Matice  Hrvatske"  in  predsednik  pevskega  društva 
.Sloge".  Trideset  let  je  stal  v  prvi  vrsti  hrvatskih  narodnih 
prvoboriteljev  ter  se  odlikoval  kot  parlamentarec,  izreden  agi- 
tator in  izboren  političen  govornik.  Najznamenitejši  literarni 
autobiografski  deli  tega  demokratičnega  liberalca  naprednjaka 
sta  .Za  noveta  n  ja"  in  .Doživljaji  i  dojmovi." 

■f  Matija  Mrače.  Dne  4.  marca  1903  je  umrl  v  bol- 
niščnici  usmiljenih  bratov  v  Kandiji  c.  kr.  sodiški  pristav 
Matija  Mrače,  član  in  sotrudnik  .Slovenske  Matice",  veren 
sin  slovenskega  naroda. 

Narodil  se  je  23.  februarija  1.  1866.  v  Zapotoku  št.  7, 
župnije  in  občine  Sodražica  pri  Ribnici.  Oče  njegov,  Ivan 
Mrače,  je  bil  doma  v  Dolenjih  Lazih,  župnije  ribniške,  kjer 
se  je  reklo  po  domače  pri  Vrniležu,  odtod  Mračetovo  pisa- 
teljsko ime  M.  Vrnilež;  mati  mu  Marija,  rojena  Cvar,  je  bila 
iz  Malega  Zapotoka.  Imela  sta  oba  skupaj  500  K  dedščine, 
a  kupila  sta  s  tem  malim  imetjem  in  s  prihranki  kočo  v  Za- 
potoku za  1800  K,  kupnine  seveda  nista  mogla  takoj  plačati 
Pečala  sta  se  z  izdelovanjem    reščet,    oče  je   tudi  krošnjaril. 


kar  pa  je  moral  opustiti  radi  bolehnosti.  Dne  14.  avgusta 
1902  je  umrl  za  jetiko.  V  tej  družini  je  bila  beda  stalen  gost 
navzlic  veliki  marljivosti  Mračetovih,  tako  da  so  leta  1888. 
morali  prodati  posestvece,  ostalo  jim  je  le  .366  K  in  mala 
izbica  za  dosmrtno  stanovanje.  Pokojni  Mrače  je  kazal  že  v 
otročjih  letih  veliko  marljivost  in  nadarjenost.  Leta  1873.  je 
vstopil  v  dvorazrednico  v  Sodražici,  kjer  je  bil  vedno  med 
odličnjaki.  V  spominski  knjigi  je  zabeleženo:  »Deček  bistrega 
duha,  čudovitega  spomina,  vzglednega  obnašanja,  izvanreden 
učenec,  škoda  zanj,  če  bo  s  kvedri  zemljo  tlačil."  Ni  čuda 
torej,  da  je  takratni  učitelj  nadlegoval  očeta  tako  dolgo,  da 
se  je  odločil,  poslati  ga  v  štirirazrednico  v  Ribnico  in  potem 
na  gimnazij  v  Ljubljano.  Tu  pa  se  pričenja  doba  gladu  na- 
šemu Mračetu,  kajti  ubožni  roditelji  so  mu  mogli  oskrbovati 
le  za  skrajno  silo  obleko  in  stanovanje,  vsega  drugega  si  je 
moral  poiskati  pri  usmiljenih  ljudeh,  oziroma  prislužiti  si  s 
poučevanjem.  Nepozaben  mu  je  ostal  rajni  kanonik  Luka 
Jeran,  ki  je  podpiral  njega  in  nmogo,  mnogo  slovenskih  di- 
jakov. Leta  1886.  je  Mrače  maturiral  in  šel  jeseni  na  graško 
vseučilišče  učit  se  pravoslovja.  Roditelji  so  mu  prepustili,  naj 
si  izbere  stan  po  svoji  volji  in  so  s  tem  pokazali,  da  so  imeli 
um  in  srce  na  pravem  mestu.  Čemu  siliti  koga  v  stan,  za 
katerega  se  ne  čuti  poklicanega,  pozneje  pa  se  čuti  nesreč- 
nega in  je  cesto  v  nečast  stanu  in  neprevidnim  roditeljem, 
za  narod  pa  nekoristen?  .Kdor  reven  gre  na  Dunaj,  pusti 
naj  trebuh  zunaj,"  pravijo  ljudje  in  to  velja  tudi  za  Gradec. 
S  petdesetimi  kronami  potoval  je  Mrače  v  Gradec  in  popla- 
čavši  prve  neizogibne  stroške,  bil  je  v  tujem  mestu  suh.  Vse- 
učiliški  profesor  dr.  G.  Krek  pa  je  spoznal  kmalu  veliko  na- 
darjenost mladega  akademika  in  odločil  mu  je  izvanredno 
podporo,  sicer  bi  bil  Mrače  prisiljen,  ločiti  se  od  vseučilišča. 

Mrače  je  poslušal  tudi  predavanja  iz  slavistike,  kolo- 
kviral  je  z  odliko  razlago  za  .Slovo  o  polku  Igoreve",  a 
gmotne  razmere  so  ga  prisilile,  da  je  prevzel  še  kot  aka- 
demik mesto  stenografa  pri  dr.  Srnecu  v  Celju.  Izpite  iz 
pravoslovja  je  napravil  Mrače  pravočasno,  vstopil  kot  pravni 
praktikant  pri  sodišču  v  Ribnici  in  tu  postal  4.  maja  1.  1892. 
avskultant  brez  plače.  Ker  pa  ni  imel  o  čem  živeti,  naklonil 
mu  je  sodni  svetnik  Višnikar  diurnino  60  kron.  Ker  je 
septembra  meseca  dobil  adjutum  1000  K,  premestili  so  ga 
iz  Ribnice  v  Novo  mesto.  Služboval  je  potem  v  Radovljici, 
Mokronogu,  3.  aprila  1897  je  bil  imenovan  sodnim  pristavom 
za  Kozje  in  pozneje  za  Šmarje  pri  Jelšah.  Po  velikem  trudu 
in  bedi  je  prišel  do  tega,  da  bi  bil  lahko  živel  dostojno  in 
brez  skrbi  za  svoje  gmotno  stanje.  Upati  je  smel,  da  po- 
stane vsaj  v  dveh  letih  okrajni  sodnik.  Toda  usoda  mu  ni 
bila  mila. 

Mrače  je  bil  jako  nadarjen  in  odločen  Slovan.  Že  v 
četrtem  gimnazijskem  razredu  se  je  jel  učiti  češčine,  polj- 
ščine, hrvaščine,  no,  v  počitnicah  še  ruščine.  Znani  slovanski 
rodoljub  Jan  Lego  je  pridobil  nekaj  dijakov,  da  so  se  učili 
slovanskih  jezikov,  poslal  jim  je  slovarjev  in  knjig,  in  mej 
temi  dijaki  je  bil  posebno  marljiv  Mrače.  Uglabljal  se  je 
vedno  temeljitejše  v  književnost  slovanskih  narodov  in  kmalu 
smo  tudi  čitali  njegova  dela.  L.  1887.  je  izšla  v  .Slovan  ti" 
.Hanija",  poljski  spisal  H.  Sienkievvicz",  prevel  M.  Vrnilež, 
in  zopet  .Stari  sluga",  poljski  spisal  M.  Sienkiewicz,  prevel 
M.  Vrnilež.  L.  1888.  je  ponatisnila  .Edinost'  spis  Svato- 
pluka  Čecha  .Jastreb  contra  grlica',  I.  1889  so  izšle  v  .Slo- 
vencu" .Narodne  pripovedke"  Leva  Tolstega,  oboje  je  prevel 
Mrače.  Sodeloval  je  tudi  pri  .Soči',  a  posebno  ostri  so  bili 
dopisi  v  .Slov.  Narodu".  Največje  njegovo  delo  je  pa  prevod 
H.  Sienkievvicza  dela:  ,Z  ognjem  in  mečem",  romana  iz 
davnih  časov,  katero  je  podala  .Slovenska  Matica" 
svojim  članom  leta  1892.  in  1893.  v  svoji  zabavni  knjižnici. 

DR.  SIMON  ŠUBIC. 


Zanimiva  je  zgo- 
dovina tega  dela. 
Župan  Ijiibljanslvi, 
g.  Ivan  Hribar  je 

kot  izdajatelj 
»Slovana"  nago- 
voril Mračeta,  naj 
prevode  z  .Og- 
njem in  mečem". 
Mrače   se  je  lotil 

dela  in  roman 
prevel ,  ali  takrat 
je  nehal  .Slovan" 
izhajati.  Po  dol- 
gem romanju  iz 
raznih  uredništev 
in  založništev  je 
dospel  ta  prevod 
končno  v  posest 
.Slovenske  Ma- 
tice", ki  je  Mra- 
četa nagradila  z 
1200  K.  Očitalo  se  je  prevajalcu,  da  je  povzel  iz  drugih 
slovanskih  jezikov  besede,  ki  so  Slovencu  neumevne.  —  To 
se  je  Mrače  pač  glasno  smejal!  .Slovenci!"  je  rekel,  ,ali  ne 
veste,  da  smo  Slovenci  Slovani?  Naj  se  li  branimo  lepih  iz- 
razov svojih  bratov,  kakršnih  nimamo?  Ako  nam  niso  znani 
doslej,  seznanimo  se  z  njimi!" 

Mrače  je  bil  vztrajen  v  svojem  poklicu  kot  dijak  in 
kot  uradnik.  C.  kr.  državno  pravdništvo  v  Novem  mestu  mu 
je  to  zasvedočilo  1.  decembra  1894.  št.  42.  in  43.  Prav  tako 
pohvalni  sta  izpričevali  c.  kr.  okrajnega  sodišča  v  Radovljici 
17.  februarija  1897,  Pr.  št.  6  in  c.  kr.  okrajnega  sodišča  v 
Mokronogu  3.  maja  1897  št.  36.  Mrače  je  bil  dober  sin  svojim 
roditeljem  in  zvest  prijatelj  svojim  prijateljem. 

Dne  22.  januarija  t.  1.  je  dospel  v  bolnico  usmiljenih 
bratov  bolan  na  Cirrhosis  hepatis  (zrnata  jetra),  dai  se  je 
prevideti  za  smrt  in  je  umrl  4.  marca.  —  6.  marca  pa  je  bil 
pokopan  na  pokopališču  v  Šmihelu.  —  Spominu  Mračeto- 
vemu  slava ! 

■}•  Dr.  Simon  Šubic,  V  Gradcu  je  spočetka  avgusta 
t.  1.  umrl  slovenski  učenjak,  pisatelj  in  vseučiliški  profesor 
e.  o.  dr.  S.  Subic.  Porojen  je  bil  leta  1830  v  Zmincu  v  Po- 
ljanski dolini  pri  Škofji  Loki.  Dovršil  je  gimnazijo  v  Ljub- 
ljani in  vseučiliške  študije  iz  matematike  in  fizike  na  Dunaju. 
Učiteljeval  je  potem  v  Budi  in  Pesti,  v  Rosavi  na  Dunaju 
ter  v  Gradcu,  kjer  je  bil  profesor  na  obrtni  akademiji  in  od 
1.  1859  extraordinarius  matematike  in  fizike  na  vseučilišču. 
Bil  je  dopisujoč  član  jugoslovanske  akademije  znanosti  in 
umetnosti,  pisal  za  akademijo  znanosti  na  Dunaju,  dopisoval 
v  .Rad",  .Lj.  Zvon",  ,Dom  in  Svet".  Število  njegovih 
znanstvenih  in  poljudnoznanstvenih  spisov  je  ogromno.  Nekaj 
jih  je  ostalo  še  v  rokopisu.  Spis  .Titansko  napado- 
vanje  Olimpa",  nekak  kosmos  človeškega  duha,  v  ka- 
terem pretresajo  v  dialogih  duševni  prvaki  vseh  narodov  in 
vekov  vprašanje  resnice  in  lepote,  je  ostal  tudi  neobjavljen. 
Orjaško  delo  pač  zasluži,  da  ga  izda  .Slovenska  Matica' 
v  posebni  knjigi  in  s  primernim  komentarjem.  Rajnik  je  bil 
mož  plemenitega  srca,  ki  je  ustanovil  izdatne  dijaške  štipen- 
dije ter  bil  marsikomu  radodaren  dobrotnik.  Redka  vrsta  slo- 
venskih znanstvenikov  je  izgubila  zopet  nenadomestnega,  du- 
hovitega in  plodovitega  delavca  I  ^ 

Jaroslav  Vrhlick^.  Letošnje  pomladi  je  dosegel  Ja- 
roslav  Vrchlickv  Abrahamovo  starost.  .Mistr  naš"  ga  zovejo 
Cehi.  Na  njegovi  dolgi  in  široki  poti  ni  ne  enega  mesta,  kjer 


bi  bil  \'rclilicky  svojo  umetnost  onečastil.  Povsod  stoji  ne- 
izprosno, sainozavestno,  kakor  pravi  umetnik.  Skoraj  omam- 
Ijiva  njega  popularnost  ni  mogla  zlomiti  njega  sile,  volje  ter 
časti  do  samega  sebe.  Ni  se  dal  omamiti  od  .hosana-"  klicev 
množice.  Vrchlickv  je  častna  izjema  češke  literature.  Začenši 
z  erotičnimi  verzi,  je  šel  stalno  navzgor  ter  v  svoje  širno 
delovanje  sprejel  ep,  liriko,  komedijo  in  hegedijo.  Danes 
zveni  njegovo  ime  po  vsem  svetu  in  tujina  stavi  ga  med 
prve  pesnike  sveta.  Vrchlicky  ume  pevati  največje  bolesti, 
pretrpeti  najtesnejša  gorja,  postavlja  se  na  najvišji  skalni  rob, 
izpostavlja  se  zlu  in  nevarnosti.  A  glej !  harmonično  pojo  pesni- 
kove strune  vsekdar.  Vrchlickv  ni  literaren  reformator;  med 
starimi  ulicami  stare  družbe  je  navdušen  bolj  za  antiko  kot 
moderno,  zato  ni  prišel  s  smelimi  novotarijami,  ni  propagiral 
novih  idej.  In  vendar  je  tako  priljubljen!  Vrchhcky  je  okrepil 
srca  vseh ,  udomačil  se  je  v  vsako  gorsko  vas,  prodrl  v 
tujino,  v  domovini  je  ljubljen  in  češčen,  ker  govori  resnico, 
ker  je  on  sam  resnica,  priroda  in  sila,  prelita  v  jasen, 
čist,  zvočen  in  grandiozen  verz. 

Jaroslav  Vrchlicky  imenuje  se  s  pravim  imenom 
Emil  Frida.  Psevdonim  si  je  izbral  že  za  gimnazijalnih 
študij,  ko  je  pričel  objavljati  plode  svoje  čuteče  duše.  Na- 
redil se  je  16.  febr.  1853  v  Lounech.  Gimnazij  je  študiral  v 
Slanem,  v  Pragi  in  v  Klatovech,  vseučiliške  študije  pa  je  za- 
vršil  v  Pragi.  Nato  je  dobil  službo  odgojitelja  v  rodbini  ne- 
kega grofa,  s  čigar  rodbino  je  preživel  leto  v  Italiji.  Prišedši 
v  domovino,  urejal  je  nekaj  časa  .Svetozor",  leta  1877  je 
postal  profesor  na  učiteljišču  v  Pragi.  Kmalu  na  to  pa  se  mu 
je  poverila  služba  tajnika  na  češki  tehniki.  L.  1893  je  postal 
častni  doktor  filozofije  ter  bil  imenovan  profesorjem  modernih 
literatur  na  češki  univerzi  v  Pragi,  kjer  deluje  še  danes.  — 
Leta  1890  je  bil  imenovan  rednim  členom  češke  akademije. 
Mimo  tega  je  tudi  časten  meščan  mesta  Prage,  odlikovan  s 
častnim  znakom  za  vedo  in  umetnost,  a  pri  cesarjevem  ju- 
bileju je  bil  poklican  v  gosposko  zbornico  kot  dosmrten  člen. 

Vrchlickv  je  tako  plodovit  pesnik  ter  je  toliko  napisal, 
da  ga  nima  vrstnika  v  češki  literaturi.  Poleg  mnogih  origi- 
nalnih del  je  preložil  mnogo  knjig  iz  vseh  modernih  literatur. 
Človek,  ki  bi  njegova  dela  samo  prepisaval,  imel  bi  pisati 
nekoliko  let.  Lahko  si  je  tedaj  predstaviti  njega  veliko  tvorno 
silo,  ki  mu  je  je  bilo  potreba,  ako  se  še  upošteva,  da  so  vse 
knjige,  izvzemši   nekoliko  zvezkov,   pisane  v  vezani  besedi. 

Vsega  skupaj  je  napisal  Vrchlickv  nad  60  zvezkov 
pesni,  26  izvirnili  gledališčnih  iger,  30  prevodov,  skupaj  pri- 
lično  125  knjig.  V  tem  pa  niso  obseženi  mnogi  članki  ter 
kritike  v  časopisih,  ki  bi  zopet  tvorili  več  knjig. 


.lAROSLAV  VRHLICKV. 

Po  tiiki  neizmerni  delavnosti  je  postal  miljenec  vsega 
češkega  naroda.  Danes  ga  prištevajo  največjim  pesnikom. 
Tako  torej  po  desetih  olimpijadah  življenja ,  polnega 
dela  in  skrbi,  na  pragu  v  drugo  polstoletje,  imamo  i  mi  Slo- 
venci pravico  pozdraviti  velikega  slovanskega  mojstra  z  .ad 
nuiltos  annos"!  Fran  Kr     ovec. 

GLEDALIŠČE  IN  GLASBA. 

Slovensko  gledališče.  Odbor  .Dramatičnega  društva" 
je  sprejel  v  repertoir  za  gledališko  sezono  1903  4  sledeče 
dramske  novitete:  izvirna:  Fr.  Govekar:  Legionarji. 
Drama  s  petjem.  Godbo  zložil  V.  Parma;  hrvatska:  E. 
Car:  Zimsko  solnce;  srbska:  knez  Nikola:  Balkanska  carica; 
češke:  Simaček :  Drug  zrak;  O.  Faster:  Krasna  Lida  in  Ben 
Hur;  Želenskv:  Pravljica  o  Krišpinu ;  G.  Preissova :  Eva;  E. 
Krasnohorska :  Vila  in  medved  (za  deco);  Šamberk:  Pod- 
skalak ;  Kvapil:  Pampeliška ;  Bozdech  :  Napoleon  v  škripcih; 
poljska:  Kisielevvski :  Karikature;  ruski:  iM.  Gorkij :  Na 
dnu  življenja;  L.  Tolstoj-Bataille :  Vstajenje;  francoske: 
Maeterlinck:  Monna  Vanna;  Sardou:  Dobri  prijatelji;  Bil- 
haud-Hennequin:  Njegova  hišna  (Nellv  Rozier);  Bisson: 
Dobri  sodnik;  nemške:  dr.  Lothar:  Kralj  Harlekin;  Anzen- 
gruber:  Podkriževalci ;  Morre:  Ne  v  loterijo!  dr.  iM.  Burck- 
hard:  Katrica ;  Wolters-Schaup:  Ne  menjaj  žene!  —  an- 
gleške: Shakespeare:  Kralj  Lear  in  Julij  Caesar;  H.  M. 
Paull :  Novi  klovn ;  Jules  Verne :  Potovanje  okoli  zemlje ; 
grška:  Sofokles:  Antigona  (z  Mendelssohnovo  godbo). 

Opera.  Hrvatska:  Josip  Mandič:  Peter  Svačid; 
ruska:  Čajkovskij:  Evgenij  Onegin ;  italijanska:  Puc- 
cini:  Cigani;  Verdi:  Othello;  francoska:  Meverbeer:  Nema 
iz  Portičev;  nemška:  iMozart:  Čarobna  piščalka  inDonJuan. 

Opereta.  Francoska:  Audran :  Mascotte ;  nem- 
ška: J.  Strauss :  Cigan  baron. 

Iz  starega  dramskega,  opernega  in  operetnega  reper- 
toirja  se  ponove  najuspešnejša  in  najboljša  dela. 

Angaževalo  se  je  sledeče  operno  osobje:  gg. 
St.  Orželski  in  Fr.  Lang  (tenor) ;  O.  Angeli  (bariton) ;  Jan  Potočka 
(bas);  M.  Skalova  (primadonna);  Kalivoda  (sopran);  M.  Zi- 
chovska  (sopran),  M.  Glivarec  (alt).  H.  Benišek  (kapelnik).  — 
Dramsko  osobje:  gg.  K.  Riickova,  Jos.  Kreisova,  M.  Lie- 
rova.  Št.  Dragutinovičeva,  V.  Kočevarjeva;  Fr.  Lier,  B.  Hetšl, 
E.  Čonskv,  V.  Boleška,  L.  Dragutinovič,  Ant.  Verovšek, 
H.  Nučič  in  Fr.  Perdan.  —  Za  rnanjše  dramske  in  operne 
uloge  je  angažovanih  5  dam  in  6  gospodov.  —  Zbor  šteje 
14  dam  in  14  gospodov.  —  Orkester  c.  in  kr.  pešpolka  št.  27. 

Novi  akordi.  Zbornik  za  vokalno  in  instrumentalno 
glasbo.  Urednik  dr.  G  o  jm  i  r  Kre  k.  Založništvo  L.  Schvventner 
v  Ljubljani.  Ta  krasni  muzikalni  zbornik  je  stopil  v  III.  leto. 
Tudi  poslej  hoče  list  dajati  skladateljem  priliko,  da  objavljajo 
svoje  kompozicije,  in  s  tem  vzdigniti  muzikalno  plodovitost 
naših  glasbenikov,  pri  občinstvu  pa  vzbujati  veselje  do  domače^ 
do  slovenske  umetnosti,  ki  je  do  sedaj  niti  merodajna 
društva  ne  goje.  Zastonj  nam  je  vse  stremljenje  po  najvišjih 
umetniških  ciljih,  ako  naša  muzika,  bodisi  ustvarjajoča,  bodisi 
izvršujoča,  ne  stoji  na  narodno-slo  vensk  i  podlagi. 
Izvršujoči  umetnik  umre  in  ž  njim  tudi  njegova  umetnost. 
Če  Slovenci  izvajajo  tuja  dela,  s  tem  naša  umetnost  niti  naj- 
manje  napreduje.  Duh  mora  biti  naš,  in  ta  duh  veje  jedinole 
iz  del  domačih  umetnikov,  ki  so  zbrani  pod  praporjem 
.Kovih  akordov".  Samo  če  gojimo  ustvarjajočo  slovensko 
glasbo,  se  približamo  kulturnim  ciljem  narodne  umetnosti. 
.Novi  akordi"  so  tekom  II.  letnika  prinesli  4  umetniške 
priloge  (podobe  štirih  domačih  skladateljev),  in  44  skladeb 
za  bogatelo  8  K.  Sotrudniki  pa  so  pr\i  slovenski  komponisti. 


več  odličnih  čeških  ter  več  najpopularnejših  hrvatskih  skla- 
dateljev. Zunanja  oprema  in  cena  zbornika  ostaneta  v  III.  let- 
niku isti,  a  prav  tako  se  bodo  tudi  letos  prilagale  umetniško 
izdelane  slike  živečih  slovanskih  komponistov-sotrudnikov. 
1.  številka  III.  letnika  prinaša  sliko  Vikt.  Parme  in  7  skla- 
deb, o  katerih  prinesemo  oceno  prihodnjič.  .Nove  Akorde" 
opetovano  toplo  priporočamo! 

Viktor  Parma:  Zdravite.  Založi  in  izda  O.  Fischer 
v  Ljubljani.  Tako  je  naslov  lepi,  tudi  zunanje  okusno  oprem- 
ljeni zbirki  zdravic,  napitnic  in  .vinskih"  popevk  našega  skla- 
datelja Parme,  namenjenih  pevskim  društvom  in  veselim  slo- 
venskim družbam.  Zbirka  obsega  6  točk  ob  spremljanju  kla- 
virja. Več  prihodnjič. 

TEHNIKA. 

Severni  magnetični  tečaj.  Iz  Kristijanije  se  mi  po- 
roča :  Pred  nekoliko  tedni  je  odšla  ekspedicija  kapitana  Roalda 
Amundsena,  da  bi  določila  sedanjo  lego  severnega  magne- 
tičnega  tečaja,  kar  je  seveda  velikega  znanstvenega  pomena. 
Leta  1851  se  je  že  določila  lega  tega  tečaja;  James  Ross  ga 
je  našel  takrat  na  otoku  ,Boothia  Feli-\"  in  sicer  pod  70"  o' 
severne  širine  in  96"  46"  zahodne  dolžine.  Kakor  pa  je  znano, 
se  ta  tečaj  vedno  premice  in  marsikatera  nova  zasledovanja 
in  magnetična  opazovanja  kažejo,  da  je  magnetični  tečaj 
tekom  72  let  gotovo  izpremenil  svojo  lego.  Sedaj  si  je  ime- 
novani argonaut  postavil  nalogo,  določiti  novo  lego  tega  te- 
čaja. Razven  Amundsena  se  udeležujejo  podjetja  Hansen, 
danski  častnik,  in  več  učenjakov,  tako  da  šteje  ekspedicija 
v  celem  osem  mož.  J-adija,  ki  jim  bo  služila  v  zavetišče,  se 
imenuje  ,Gj6a"  in  je  preskrbljena  z  vsem  potrebnim  za 
4  do  6  let.  Namesto  premoga  se  bode  kurilo  le  s  petrolejem. 
Ekspedicija  pojde  najprej  na  Gronlandijo,  kjer  vzame  v 
Godthavnu  precejšnje  število  psov  na  ladijo.  Psi  se  bodo 
pozneje  vpregli  pred  sani.  Ladija  se  potem  obrne  proti  se- 
vemo-američanskemu  obrežju  v  obližje  otoka  .Boothia  Felix". 
Povsod  se  bodo  pečali  le  z  magnetičnim  opazovanjem  zemlje. 
Ko  dospo  v  obližje  tečaja  samega,  tedaj  se  ustanovi  na  suhem 
opazovalna  postaja,  ki  ostane  stalno  v  zvezi  z  glavno  eks- 
pedicijo. 

Zasledovanje  kovin  s  telefonom.  Na  raznih  krajih 
so  v  zadnjem  času  poizkušali  tudi  s  pomočjo  elektrike  za- 
sledovati kovine  v  zemlji.  Električni  tok  se  napelje  v  to  svrho 
v  zemljo  in  kadar  doseže  v  njej  kako  rudo,  ki  je  dober 
prevodnik  elektrike,  tedaj  se  začuje  v  aparatu  močnejši  ali 
slabši  šum,  ki  je  odvisen  od  kakovosti  in  od  vrste  dotične 
rude.  Seveda  je  za  vsak  tak  eksperiment  potreba  dobrega 
ušesa.  Izvestno  bi  sprejemali  poročila  o  takih  eksperimentih 
skeptično,  ako  bi  jih  ne  poročal  zaslužni  vladni  geolog  in 
inžener  Viktorije,  Mr.  Lidgey,  ki  se  bavi  že  dalje  s  tem 
novim  problemom.  Če  se  posrečijo  take  preiskave  tudi  v 
javnosti,  tedaj  ne  bo  treba  več  vrtati  globoko  v  zemljo  in 
iskati  na  tako  drag  način  podzemeljskih  zakladov. 

Ing.  F.  Lupša. 

UMETNOST. 

James  M.  A.  Uhistler.  17.  julija  t.  I.  je  umri  v 
Chelsei  pri  Londonu  70  letni  genialni  in  vseskozi  izvirni  ame- 
rikanski  slikar  VVhistler.  Obširnejšo  študijo  o  tem  velikem 
umetniku  prinesemo  prihodnjič. 

RAZNOTEROSTI. 

Jan  Lego.  Dne  14.  septembra  t.  1.  bo  slavil  svojo 
70  letnico  veliki  prijatelj  Slovencev,  eden  najzaslužnejših  bu- 

diteljev  našega  narodu  —  Jan  Lego.  Pred  desetletji ,  ko  se 
je  začel  preporod  slovenskega  naroda,  udeleževal  se  je  Lego 
društvenega  dela  z  vso  vnemo.  Živel  je  v  Kamniku,  Ljub- 
ljani in  v  Trstu,  bil  Levstikov  in  Cegnarjev  prijatelj  ter  je 
ostal  do  danes,  dasi  živi  od  1.  1873  v  Pragi,  vedno  v  naj- 
ožji dotiki  z  našim  narodom  in  z  njega  duševnimi  voditelji. 
Za  poznavanje  Slovencev  in  njih  kulturnih  teženj  si  je  pri- 
dobil Lego  med  Čehi  nevenljivih  zaslug.  Spisal  je  Čehom 
češko- slovensko  slovnico  in  poučeval  štiri  leta  svoje  rojake 
našega  jezika.  Našim  dijakom  in  društvom  je  pošiljal  češke 
knjige,  raznim  šolam  mineralne  zbirke  ter  pospeševal  slo- 
vensko mladinsko  slovstvo  in  pedagoško  literaturo.  Napisal 
je  češki  kažipot  o  naši  domovini  ter  bil  sodelavec  raznih 
slovenskih  listov.  Zato  ima  več  častnih  diplom  slovenskih 
društev.  Rojen  je  bil  leta  1833  v  Lhote  na  Češkem;  star 
je  torej  že  po  telesu,  a  srce  in  duša  sta  mu  ostala  mlada. 
Slovenci  se  ga  bodo  14.  sept.  spominjali  hvaležno! 


Papež  Pij  X.  Dne  4.  avgusta  je  bil 
izbran  papežem  beneški  patriarh,  Giuseppe 
Sarto,  sin  revnih  staršev  iz  Riesa  na  Be- 
neškem. Narodil  se  je  dne  2.  junij.i  1835. 
ter  se  z  lastno  svojo  glavo  in  marljivostjo 
brez  visokodonečega  imena  in  brez  uplivnih 
sorodnikov  povzpel  od  ponižnega  kape- 
lana  do  najvišjega  cerkvenega  dostojan- 
stva. Na  stolu  sv.  Petra  sedi  demokrat  — 
plebejec !  Giuseppe  Sarto  se  doslej  z  veliko ' 
politiko  ni  bavil  ter  je  bil  toleranten  italijanski 
državljan.  Dokazal  je  opetovano,  da  je  mož 
plemenitega  srca,  radodarnih  rok  in  brez 
ošabnosti.  Ljubi  umetnost  ter  je  goreč  po- 
speševatelj  cerkvene  glasbe.  Nadejati  se  je, 
da  bo  tudi  Slovanom  vsaj  pravičen  cerkven 
vladar! 

NAŠE  SLIKE. 

Lieck  Josip:  Hrepenenje.  (Umet- 
niška priloga.)  Krasna  Italijanka  zre  s  hre- 
penečimi  očmi  in  s  krčevito  sklenjenimi  ro- 
kami v  nebo  in  moli.  Njene  čiste  oči  in 
jasno  lice  so  pač  porok,  da  je  tudi  njene 
duše  hrepenenje  čisto,  sveto!  —  K.  Lieb- 
scher:  Koče  za  ^'asjo.  (Umetniška  pri- 
loga.) Krasen,  tih,  poezije  poln  kotiček  iz 
prelepe  češke  dežele.  —  Rembrandt: 
Rembrandt  in  Saskija.  Nizozemski  umetnik 
Pavel  Rembrandt  Harmens  z  van  Rijn  (roj. 
1606)  je  bil  mlinarjev  sin,  a  se  je  povzpel 
do  večne  umetniške  slave.  Slikal  je  zgodo- 
vinske in  antikne  slike,  žanre  iz  bolnišnic  in 
mrtvašnic,  Krista  in  neštevilne  portrete.  Nje- 
gova domena  pa  je  bil  portret.  Naslikal  je 
neštetokrat  svojo  mater,  sestro,  svojo  ženo 
Saskijo  van  Uijlenburgh  (t  1642)  in  sebe 
v  raznih  situvacijah  in  kostumih.  Naša  slika 
kaže  portreta  shkarja  in  njegove  živahne, 
jedre  ženice.  —  Jovanovič  P.:  Prvi 
nastop.  Srbski  slikar  je  podal  tu  prizor  iz 
črnogorske  hiše :  Najmlajša  hčerka  nastopa 
prvič  .javno'  kot  umetnica  na  tamburici.  Zanimivi  so  zlasti 
krasni  in  dragoceni  kostumi  slovanski!  —  P.  P.  Rubens: 
Samson  in  Dalila.  V  Siegenu  ob  Renu  1.  1577  rojeni  veliki 
nizozemski  umetnik  Peter  Pavel  Rubens  je  slikal  najrajši 
prizore  iz  sv.  pisma  in  zgodovine.  Njegovih  slik  število 
je  velikansko ,  raztresene  so  po  vsem  svetu  ter  krase 
največje  galerije.  Naša  slika  kaže  dramatski  prizor,  ko 
je  zavratna  krasotica  Dalila  odstrigla  spečemu  Samsonu  lase, 
v  katerih  je  tičala  vsa  njegova  moč.  Samson  je  sedaj  brez 
moči  in  njegovi  sovražniki  ga  vežejo  in  vklepajo.  —  Josip 
Bešta:  Na  polju.  Nedavno  umrli  mladi  češki  slikar  podaja 
s  svojo  sliko  prizor  s  češkega  polja.  —  Peter  Barbo  — 
Pavel  II.  (relief  v  deželnem  muzeju  v  Ljubljani.)  —  Fran 
Boucher:  Venera  naroča  orožje  za  Eneja.  (Glej  .Slo- 
vana" zv.  8  str.  268.)  —  S.  .M  :  Pastirska  koča  na  Kamni- 
škem sedlu.  —  Dr.  Simon  Šubic,  Jaroslav  Vrhlickj, 
papež  Pij  X.  (portreti). 

JOŽA 
UPRKA: 

F^OLDNE. 


MčiriTi 


BARON  JURIJ  VEGA. 

"  23.  marca   1754  —  t  26.  sept.   1802. 


ravkar  postavijo  enemu  največjih  sinov 
naše  domovine,  odličnemu  učenjaku 
in  strokovnemu  pisatelju,  junaškemu 
bojevniku,  zvestemu  domo-  in  rodo- 
ljubu ter  vsestransko  izvrstnemu  možu,  velikemu 
matematiku  baronu  Vegi  na  pročelju  nedavno 
ustanovljenega  vzgajališča  v  naši  deželi,  na  novi 
stavbi  realke  v  rudarskem  mestu  Idriji  dostojen 
spomenik,  doprsni  kip  nadživljenske  velikosti. 
Spomenik  je  izklesal  v  znanem  kiparskem  atelierju 
Srečka  Tomana  mladi  slovenski  kipar  Martin 
Bizjak. 

Vega  je  bil  sin  slovenskega  kmeta,  a  nje- 
gove prsi  je  krasila  v  moški  dobi  najvišja  vojaška 
odlika  —  red  Marije  Terezije;  cesar  mu  je  podelil 
baronstvo  in  kranjski  stanovi  so  mu  priznali  de- 
želanstvo  vojvodinje  Kranjske.  Svojo  vojaško 
karijero  je  dovršil  do  štabnega  častnika  ter  do- 
segel vse  naslove  in  časti  le  s  svojo  izredno 
nadarjenostjo  in  vojaško  sposobnostjo,  s  svojo 
velikansko  marljivostjo,  z  neumornim  delom  in 
trudom.  S  temi  svojstvi  se  je  povzpel  na  stopinjo 
slavnega  matematičnega  pisatelja  epoiialnega  po- 
mena. Saj  je  bil  baron  Vega  reformator  avstrij- 
skega   topničarskega     šolstva,     avtor    najboljših 


matematičnih  učnih  knjig  svoje  dobe,  med  kate- 
rimi je  njegova  logaritmično-trigonometrična  knjiga 
še  dandanes  glede  svojih  logaritmično- trigono- 
metričnih tablic  najboljša.  Pridobila  mu  je  daleč 
preko  mej  naše  države  sezajočo  nevenljivo  slavo, 
najčastnejša  priznanja  kompetentnih  strokovnjaških 
krogov  ter  učenjaških   društev  tu-  in  inozemstva. 


Baron  Jurij  Vega  je  bil  rojen  23.  marca 
1754.  leta  v  gorenjski  Zagorici.  Ta  datum  je  za- 
beležen tudi  na  njegovem  oljnatem  portretu  v 
C.  kr.  druž.  fideikomisni  knjižnici  na  Dunaju.  Krščen 
je  bil  24.  marca,  kakor  poroča  krstna  matica 
moravške  župnije. 

Njegovi  starši  sta  bila  slovenska  kmetovalca 
Jernej  Veha"  in  njegova  druga  žena  Helena,  ro- 
jena Masel,  posestnika  dvetretjinske  kmetije.  Jur- 
jeva  rojstna  hiša  je  bila  priprosta,  lesena  koča.  Na 


*  Priimek  Veha  te  rodovine  sega  v  malicati  nazaj  v 
I.  polovico  XVII.  stoletja;  1672  I.  je  bil  neki  Gašper  Veha 
boter  nekemu  otroku  iz  moravške  okolice.  Naš  baron  je  po- 
zneje izpremenil  svoj  priimek  v  Vega,  kar  je  povzročilo 
mnenje,  da  je  bil  španskega  rodu.  V  Vegovih  spisih  pa  ni 
najti  niti  sledu,  ki  bi  tako  mnenje  kakorkoli  podpiral. 

njenem  mestu  stoji  od  1.  1865  lepa  zidana  hiša 
s  spominsko  ploščo. 

Iz  te  male  vasi  je  šel  Jurij,  ki  je  že  v  deški 
dobi  kazal  veliko  vedoželjnost  in  izreden  spomin 
za  števila,  v  starosti  8  let  —  1.  1762  —  v  šolo 
v  belo  Ljubljano. 

Priprost  kmetiški  voziček,  ki  je  bil  vanj 
vprežen  suhoreber  konjiček,  je  stal  pred  kočo. 
Mali  Jurij  se  je  poslavljal  pri  svojih  bosopetih 
tovariših  in  očetovih  sosedih,  ki  so  mu  dajali  na 
pot  dobre  svete  in  mu  voščili,  naj  postane  velik 
gospod.  Skrbna  mati  Lenka  je  položila  med  tem 
vrhu  pisanorožaste  skrinje''  .okusno,  še  gorko 
pogačo  ter  blagoslovila  sina  s  solzami  v  očeh. 
To  je  bilo  vse,  kar  je  vzel  Jurij  seboj  v  —  svet 
iz  očetovske  hiše.  Oče  je  prijel  vajeti,  še  enkrat 
se  je  ozrl  Jurij  na  mesta  iger  svojih  otroških 
let,  tesno  mu  je  postalo  pri  srcu  in  voz  je  oddrdral 
tja  proti  Ljubljani  z  njenimi  učenimi  šolami."" 

Na  ljubljanskem  liceju  je  položil  Vega  — 
kakor  omenja  hvaležno  v  predgovoru  četrtega, 
kranjskim  stanovom  posvečenega  dela  svojih  pre- 
davanj o  matematiki  —  „temelj  svoji  literarni 
omiki".  Njegov  prvi  učitelj  v  matematiki  je  bil 
tu  plemeniti  duhovnik  Josip  pl.  Maffei,  kasneje 
prost  v  Stari  Boleslavi  in  prelat  kraljevine  Češke. 
Njegovega  uspešnega  poučevanja  se  je  Vega 
spominjal  vedno  s  hvaležnostjo  in  jo  je  naglašal 
sam  v  predgovoru  svojemu  bivšemu  učitelju  po- 
svečenega II.  natiska  logaritmično-trigonometrične 
priročne  knjige. 

Leta  1775  je  dovršil  Vega  na  ljubljanskem 
liceju  modroslovske  tečaje.  C.  kr.  učna  knjižnica 
v  Ljubljani  hrani  „Tentamen  philosophicum" 
(52  str.  8"  obsežno  knjižico).  Ta  „Tentamen" 
obsega  stavke  iz  logike,  metafizike,  algebre,  geo- 
metrije, trigonomije,  geodezije,  sterometrije,  geo- 
metrije krivih  črt,  ballistike  (metanja  bomb)  in 
fizike  po  predavanjih  proL  Schottla  (fizika),  Maf- 
feija  de  Glattford  (matematika)  in  Tschockla  (lo- 
gika in  metafizika).  Na  podlagi  teh  stavkov  so 
po  tedanji  metodi  deiali  izkušnjo  Jurij  Vega  (Mo- 
ravče) ter  njegova  tovariša  Fidelis  Poglayn  (Kranj) 
in  Matej  Kalan  (Škofjaloka)  v  latinskem  jeziku."-- 


*  To  skrinjo  je  podaril  pozneje  Jurij  svoji  najstarejši 
sestri  Mariji,  omoženi  Peterki.  Razun  te  sestre  je  imel  še 
dve:  Jero  in  Polono.  Polona  je  živela  nekaj  časa  pri  bratu 
na  Dunaju  in  se  omožila  s  c.  kr.  topnič.  častnikom  Frančiškom 
Pauerjem. 

■•*  Kavčič  Fridolin:  Georg  Freiherr  v.  Vega.  Organ 
d.  mil.  wissenschafU.  Vereine.  Wien.  1886.  p.  94. 

***  Glej  mojo  obširno  razpravo  o  tem  ,Tentamenu"  : 
.Vega  als  Študent'  v  Šumijevem  delu  ,Archiv  fiir 
Heimatkunde  II.  str.  i.  n. 


Po  dovršenih  ukih  v  Ljubljani  je  dobil  1775.  1. 
Vega  mesto  c.  kr.  navigacijskega  inženerja  v  no- 
tranji Avstrijski.  V  tej  službi  je  bil  več  let.  Iz  od- 
ločnega nagnenja  pa  je  —  kakor  pravi  v  svoji 
lastni  biografiji  —  prestopil  v  vojaško  službo  ter 
sklenil,  izdelati  novo  učno  knjigo  za  c.  kr.  topni- 
čarski  kor.  Knjigo  naj  bi  rabili  razun  vojaštva 
tudi  drugi  matematiki.  (Zadnji  del  te  knjige, 
hydrodynaniiko,  je  posvetil  kranjskim  stanovom.) 

Iz  njegovih,  v  učenem  svetu  pač  nesmrtnih 
del,  ki  jih  je  začel  izdajati  1.  1782,  je  posneti, 
da  je  bil  tega  leta  c.  kr.  podlajtnant  c.  kr.  topni- 
čarskega  kora  in  i.  1783  tudi  učitelj  matematike 
pri  C.  kr.  2.  polj.  topnič.  polku.  Leta  1784  je  bil 
že  nadlajtnant  v  istem  polku,  1.  1787  stotnik  in 
profesor  matematike  pri  c.  kr.  koru  bombardirjev. 

L.  1789,  ko  se  je  začela  vojna  s  Turki,  je 
Vega  odložil  pero  in  zgrabil  meč.  Šel  je  z  Lau- 
donovo  armado  pred  Beligrad.  Pod  Vegovim 
vodstvom  in  oskrbovanjem  baterij  se  je  posrečilo 
(7.  in  8.  oktobra)  sovražnikove  topove  popolnoma 
uničiti.  8.  oktobra  se  je  beligrajska  trdnjava  udala. 

L.  1793  je  stal  Vega  kot  major  pri  c.  kr. 
koru  bombardirjev  ob  Renu  nasproti  Francozom 
ter  je  izdeloval  in  dovršil  tu  v  vojni  pred  sov- 
ražnikom svojo  logaritmično-trigonometrično  pri- 
ročno knjigo.  Poleg  tega  si  je  pridobil  v  tem 
času  „neprikrajšano  zaslugo",  da  se  je  hitro 
udalo  utrjeno  mesto  Lauterburg. 

Nadaljnje  izredne  zasluge  si  je  pridobil  v 
letih  1793  in  1794.  Zavzel  je  fort  St.  Louis 
(14.  nov.  1793)  ter  si  s  tem  najsijajnejšim  činom 
zaslužil  viteški  križ  reda  Marije  Terezije  (1795). 
Njegovi  predstojniki  in  tovariši  so  mu  dali  po 
tej  vojni  najizvrstnejša  izpričevala,  ki  so  bila 
natisnjena  prvič  v  njegovem  življenjepisu,  izdanem 
v  letnem  poročilu  kranjskega  muzeja  1.   1838. 

V  plačilo  in  priznanje  njegovega  dvajsetlet- 
nega odličnega  delovanja  v  vojaški  stroki,  nje- 
govega junaštva  in  poštenja  ter  njegovih  zaslug 
za  državo  je  dobil  Jurij  Vega  22.  avgusta  1800 
diplomo  s  podpisom  cesarja  Franca  L,  ki  je  z 
njo  povzdignil  njega  in  njegove  potomce  v  ba- 
ronski  stan  za  vse  c.  kr.  dedne  države.  Vegov 
grb  je  bil  srčast  ščit  z  gorečo  granato  in  nad 
njo  plavajočo  baronsko  krono. 

L.  1799  je  poslal  Vega  kranjskim  stanovom 
„iz  hvaležnosti  za  prvo,  v  hiši  gospoda  Bušeta 
uživano  podporo  in  za  nadaljnjo  izobrazbo  na 
ljubljanskem  liceju"  po  en  iztis  svojih  dotlej 
izdanih  del  za  deželno  knjižnico,  in  dve  leti 
kasneje  je  kranjski  deželni  zbor  (26.  nov.  1801) 
imenoval  acclamando  deželnim  članom  gospoda 
barona  Jurja  Vego,  viteza  vojaškega  reda  Marije 

MARTIN  BIZJAK:  JURIJ  VEGA. 

Terezije  in  majorja  c.  kr.  kora  bombardirjev  „z 
ozirom  na  njegove  pridobljene  zasluge,  ki  si  jih 
je  prislužil  s  svojimi,  v  matematični  stroki  razšir- 
jenimi vednostmi,  velikimi  izskustvi  in  s  svojo 
neumorno  delavnostjo  za  presvetlo  hišo  avstrijsko 
s  toli  redko  slavo".  In  deželni  stanovi  so  še  pri- 
stavili, da  so  izvršili  to  imenovanje  z  vzklikom 
„v  dokaz  svoje  posebne  naklonjenosti  in  spošto- 
vanja"-' ter  da  „spričo  znane  njegove  vestnosti 
in  delavnosti  pričakujejo,  da  se  bo  zavedal  tudi 
vbodoče  svoje  dolžnosti,  skrbeti  za  blagor  države". 
Da  Vega  te  nade  ni  mogel  docela  izpolniti, 
je  bila  vzrok  njegova  tragična  smrt,  ki  ga  je  za- 
dela kmalu  nato. 


Vega  je  bil  postal  namreč  podpolkovnik  ter  je 
prebival  blizu  Dunaja  pri  nekem  mlinarju.  Ta 
mlinar  je  prodal  Vegi  svojega  najljubšega  konja 
za  veliko  svoto.  Ko  sta  šla  Vega  in  mlinar 
26.  septembra  1802  s  konjem  preko  mostu,  je 
mlinar  z  zločinsko  roko  pahnil  Vego  v  Dunavo 
(dunavski  kanal),  kjer  je  učenjak  utonil.  Morilec 
je  svoj  zločin  priznal  ter  je  bil  obsojen  na  smrt 
in  obešen. ■■■■■ 

Stotnik  Fridolin  Kavčič  je  označil  Vego 
takole  r'' 

„Vega  je  bil  v  vsakem  oziru  velik  mož.  Kot 
vojak  hladnokrven,  pogumen  in  smel,  je  zdru- 
ževal v  sebi  veliko  svetovno  izobrazbo  s  pripro- 
stostjo,  odkritosrčnostjo  in  ponižno  skromnostjo. 
Pod  njegovo  vojaško  suknjo  je  bilo  junaško, 
gorko  čuteče  srce.  Ker  je  bil  plemenit  značaj,  se 
ni  sramoval  svojega  kmetiškega  rodu,  niti  svo- 
jega malega  naroda  ter  je  pripovedoval  večkrat 
in  rad,  da  so  bili  njegovi  starši  in  sorodniki 
ubožni  kranjski  kmetovalci.  Vega  je  bil  cženjen 
ter  je  zapustil  1.  1896  na  Dunaju  rojenega  sina 
Frana,  ki  se  je  kot  poročnik  v  generalnem  štabu 
24.  novembra   1817  tragično  sam  usmrtil." 

Ves  omikani  svet  je  globoko  obžaloval  ne- 
nadejani  konec  splošno  češčenega  velikega  mate- 
matika Vege,  člana  mnogih  učenjaških  društev, 
in  še  danes  stojimo  z  najglobočjini  obžalovanjem 
pred  njegovim  spomenikom,  a  tudi  s  ponosno 
zavestjo,  da  so  njegove  logaritmično- trigono- 
metrične tablice  izšle  več  kakor  petdesetkrat  po- 
natisnjene ter  da  so  prevedene  v  jezike  vseh 
večjih  narodov  Evrope,  ki  se  tako  vedno  z  naj- 
večjim spoštovanjem  spominja  našega  slovenskega 
rojaka  —  barona  Jurja  Vege.  p.  pi.  Radie  s. 


*  Dežel,  arhiv  v  muzeju  Rudolfinuinu  v  Ljubljani. 


Vrečko:  Juri  Vega.  Kres.  1884.  I.  zv. 
-  Fremdenblatt.  Sept.  1903. 


NARODNA  PESEM. 


C.  G.  Tabor. 


Na  polju  med  žitom 
oj,  noč  je  krasna, 
kot  mak  me  objema 
devojka  moja. 

Prelepo  je  polje, 
vse  v  rožah  blišči, 
in  sladka  vonjava 
iz  žita  duhti. 


A  dekle,  a  dekle 
še  lepše  cvete, 
njen  stas,  njeno  lice 
čarobno  je  vse! 

Ves  travnik,  vse  polje 
se  klanja  pred  njo, 
jaz  vodim  kot  kralj  jo 
za  belo  roko. 

NADA. 

Spisala  Zofka  Jelovškova. 


(Dalje.) 


III. 


|i;  d  onega  popoldneva  na  Fužinah  se 
je  razvilo   med   očetom   in   hčerjo 
prekrasno     razmerje.     Hodila     sta 
skupaj    na    šetnje    in    oče   ji   je   v 
dolgih    razgovorih    razkladal    svoje    naziranje    o 
svetu  in  o  življenju.  Vodil  jo  je  mnogokrat  seboj 
v  gledišče,  kupoval  ji  je  knjige,  ki  sta  jih  potem 
čitala  skupaj.   Imel  je,   če  tudi   mal  in   skromen 
uradnik,  vendar  toliko  dobrega   okusa,   da   svoje 
hčere  ni  krmil  s  puhlo  in  površno   „dekliško  lite- 
raturo",   ampak    je    izkušal    z    resnimi    knjigami 
globokih  misliteljev  razširiti  njene  priproste  pojme 
o  človeštvu  in  življenju.    Gojil  je  v  njeni   mladi 
duši   pravičnost   in   tolerantnost   in   jo    navajal    k 
samozavesti  in  k  onemu  pravemu  in  resničnemu, 
človeku  neizogibno  potrebnemu  čustvu   odgovor- 
nosti za  svoje  mnenje,  svoje  ideje  in  svoja  dejanja. 
Takrat,   ko   se  je  ženil,   je   sanjal   o   vzorni 
družini,  ki  jo  ustanovi,  o  otrocih,  ki  jih  bo  vzgajal 
sam  in  ki  mu   bodo   prijatelji   v   poznejših   letih. 
Žena  njegova  je  bila  še  mlada,  zaljubljena  je  bila 
vanj  in  je  tiho  poslušala  njegove   osnove  za  bo- 
dočnost. Pritrjevala  mu  je  molče,  njene  sentimen- 
talne oči  so  ga  gledale  pozorno   in,   kakor   si   je 
domišljal,  z  razumevanjem  in  ukaželjnim  interesom. 
Ali  njene  oči  so  bile  pač  take  in  če  bi  bil  govoril 
o    prebavljivosti    tort    in    šokoladnih    bonbonov, 
gledale  bi  ga  bile  z  istim   izrazom,   svetile  bi  se 
bile  z  istim  mokrim  in  toplim  sijajem. 

Črez  pol  leta  po  poroki  pa  mu  je  bilo  jasno, 
kakor  dan,   da  bi  ga  ne  bila  vzela  nikdar,    če  bi 
ne  bil  državni   uradnik  s  pokojnino.    In   takrat  je 
obračunal  s  svojimi  osnovami  in  sanjami. 
Bil  je  zopet  sam. 

Živel  je  z  ženo  prav  v  istem  zunanjem, 
neduševnem  zakonu,  ki  se  mu  je  nekdaj  zdel 
nemoralen,  strašen  in  zaničevanja  vreden. 

Ko  so  prišli  otroci,  jih  je  prepustil  uplivu 
matere,  ker  je  bil  že  naprej  resigniral,  da  bi  jih 
pridobil  za-se.  Bil  je  ljubezniv  z  ženo  in  otroci, 
vljuden  in  obziren,  kakor  tujec,  ki  sedi  slučajno 
v  družinskem  krogu;  ali  duševne  vezi  ga  niso 
vezale  na  ta  dom,  ki  je  bil  tako  drugačen,  kakor 
si  ga  je  kdaj  snoval. 

In  zdaj,  ko  se  je  tako  nepričakovano  zbližal 

s   hčerjo,   ji  je   bil   kakor   hvaležen,    da    posluša 

njegove  pogovore,   da  čita  knjige,  ki  jih  ji  daje. 

Ženi  njegovi   to   razmerje  ni  ugajalo.   Ona, 

ki  je  nadzirala  vse  njegove  dohodke,  se  je  zgra- 

zala  za  vsak  krajcar,  ki  ga  je  izdal  za  knjige, 
časopise,  gledišče  ali  kak  koncert.  Njej  so  bile 
take  kulturne  potrebe  neodpustljiva  potrata.  One 
njene  poeLične  naklonjenosti,  ki  jih  je  še  imela 
v  svojih  mladih  letih,  so  izginile  prav  hitro  z 
njeno  zunanjo  lepoto  vred  in  postala  je  ona  ba- 
nalna, ozkosrčna  in  smešno  varčna  ženska,  ka- 
koršnih  je  toliko  med  našim  ženstvom,  ki  se 
greje  še  v  nezasluženi  slavi  takozvanih  dobrih 
gospodinj. 

„Čemu  ti  bodo  knjige,"  —  je  govorila. 
»Prebereš  jo  in  potem  je  za  nič.  Če  že  hočeš, 
kupi  si  raje  večkrat  malo  vina,  ki  ti  bo  vsaj  za 
zdravje  malo  pomagalo.  S  tem,  kar  izdaš  za 
knjige,  bi  lahko  imel  še  eno  lepo  in  drago  ob- 
leko vsako  leto.  Tako  pa  izdaš  vse  za  tisti  papir 
in  hodiš  okrog  v  ponošenih  suknjah.  Nobenega 
pravega  spoštovanja  ne  uživaš." 

Molčal  je,  odgovor  bi  bil  odveč  in  smešen. 

„In  zdaj  mi  kvariš  še  otroka!  Punica  ima 
že  tako  dosti  v  glavi.  Za  šolo  naj  se  še  uči,  saj 
ji  ne  branim.  Sama  si  bo  lahko  služila  kruh.  Ali 
tiste  tvoje  knjige  in  tvoji  časopisi  jo  čisto  izpri- 
dijo. Vso  vero  bo  izgubila.  In  kaj  bodo  potem 
punici  knjige?!  Čim  manje  ve,  boljše  je  za  njo. 
Če  ima  preveč  časa,  naj  pomaga  v  kuhinji!  Za 
punico  je  vedno  dobro,  če  razume  kuho  in  go- 
spodinjstvo. Bog  ve,  kaj  se  še  pripeti !  To  ti 
rečem,  ne  pohujšuj  je!  Denar  lahko  obrneš  za 
pametnejše  reči,  ne  pa  za  take  bedarije!  Nov 
klobuk  ji  kupi,  —  to  bo  zanjo  boljše,  kakor  da 
jo  vlačiš  v  gledišče!" 

Tako  se  je  slišalo  vsak  dan  v  raznih  vari- 
jacijah. 

Kadar  je  prišel  oče  iz  pisarne  in  se  je  Nada 
pripravljala  ž  njim  na  izprehod,  se  je  mati  jezila: 

„Za  dekleta  se  ne  spodobi,  da  bi  vedno 
letalo  okrog.  Doma  ostani !  Ali  te  ni  sram,  da 
letaš  vsak  dan  na  Rožnik,  ali  na  Fužine,  ali  še 
celo  na  Golovec,  kjer  se  potikajo  sami  potepuhi!?" 

„Saj  grem  z  očetom!" 

„Oče  je  ravno  tak.  Prav  nič  boljši  od  tebe. 
Nikoli  ni  imel  nič  ponosa!  Kdo  ga  pa  spoštuje? 
Nihče!  Neumna  sem  bila,  da  sem  ga  vzela.  Ta- 
kega, ki  ni  z  nobenim  človekom,  ki  se  ljudje 
zgledujejo  nad  njim !  In  take  gospode,  ki  bi  jih 
bila  jaz  lahko  dobila!  On  pa  ni  nič  in  nikoli  nič 
ne  bo.  Saj  bi  bil  lahko  avanziral!  A  ni!  Tega  je 
kriva  samo  tista  njegova  prevzetnost.  In  ti  si  čisto 
taka!  Še  žal  ti  bo,  pa  bo  prepozno!" 

Oče  in  Nada  sta  molče  odhajala. 

»Nikamor  ne  pojde!"  se  je  raztogotila  mati. 

„Pojde!"  je  ugovarjal  oče.  „Prej  si  ti  go- 
spodarila ž  njo,  zdaj  bom  pa  jaz.  Glej  jo,  kakšna 


je,  kako  si  jo  izredila !  Šibka  je  in  slabotna, 
doktor  vedno  pravi :  čist  zrak,  gibanje !  Ti  pa,  da 
bi  doma  sedela  cele  tedne.  Še  jetiko  dobi!" 

„Če  jo  dobi,  pri  meni  ne!"  ga  je  piknila 
žena.  „Moje  sorodništvo  je  vse  zdravo.  Mi  smo 
trdni  ljudje.  Saj  je  menda  tvoja  mati  umrla  na 
jetiki,  in  ne  moja,  in  tvoj  brat  in  ne  moj,  če 
prav  vem!" 

Taki  prizori  so  se  vrstili  neprenehoma. 
Doma  oče  in  hči  nista  mogla  ničesar  govoriti. 
Takoj  je  prišla  mati  s  kregom  in  natolcevanjem. 
Zato  je  zdaj  oče  večkrat  čakal  Nado  pred  šolo, 
ali  pa  ona  njega  pred  pisarno  in  potem  sta  šla 
skupaj  na  izprehod.  O  vsem  sta  govorila,  samo 
o  onem  popoldnevu  na  Fužinah  nikdar.  O  ženi, 
o  svojem  življenju  in  svoji  mladosti  oče  sploh 
ni  govoril,  in  Nada  je  čutila,  da  je  mnogo  bole- 
čega in  ranjenega  v  njegovi  preteklosti.  Zato  ni 
povpraševala.  Ali  premišljevala  je  mnogokrat  o 
tem  in  čudno  ji  je  bilo,  da  starši  toliko  molče 
prav  o  onih  straneh  svojega  življenja,  ki  so  ven- 
dar za  otroke  tolike  važnosti.  In  opazila  je  to 
molčanje  tudi  v  družinah  svojih  prijateljic. 

»Pomisli,"  je  rekla  nekoč  njena  starejša  to- 
varišica,  ki  je  bila  malone  že  osemnajst  let  stara, 
»pomisli,  danes  mi  je  povedala  teta,  da  je  bila 
moja  mati  vdova,  ko  je  vzela  mojega  očeta.  Štiri- 
indvajset let  je  bila  stara  takrat,  a  bila  že  dve 
leti  vdova.  Z  osemnajstimi  leti  so  jo  omožili  z 
mladim  uradnikom.  Teta  mi  je  pokazala  njegovo 
fotografijo;  lep  človek  je  bil  in  čisto  umetniški 
je  videti.  Tudi  sina  je  imela  moja  mati  ž  njim; 
tri  leta  je  bil  star,  ko  je  umrl.  Mož  in  sin,  oba 
sta  ji  umrla  v  enem  letu.  In  potem  je  vzela  mo- 
jega očeta.  A  glej,  do  danes  nisem  vedela  ničesar 
o  njej,  niti  o  tem  triletnem  dečku  —  Zvonimir 
mu  je  bilo  ime,  —  takrat  so  dajali  otrokom  jako 
poetična  imena,  ki  je  prav  za  prav  moj  brat.  Pa 
glej,  odraslo  dekle  sem,  in  kdo  mi  je  najbližji  na 
svetu?  —  moja  mati!  Vsaj  morala  bi  mi  biti! 
Ona  hoče,  da  sem  ji  vedno  odkritosrčna,  da  ji 
povem  vse,  kar  mislim.  A  ona?!  Tuji  ljudje  vedo 
več  o  njej,  nego  jaz.  Kaj  se  sramuje  svojega 
prvega  zakona,  svojega  prvega  moža  in  svojega 
edinega  sina?  Če  jo  boli  glava,  vem,  da  jo  boli 
zato,  ker  je  vroč  dan,  če  je  pa  žalostna,  pa  ne 
vem,  zakaj  je  žalostna  in  na  kaj  misli!" 

Nada  je  prijateljici  pritrjevala  in  večkrat  je 
od  tedaj  pogledala  očeta,  njegovo  visoko  čelo, 
sanjajoče  in  odsotne  oči  in  uganjevala  je,  kakšne 
misli  se  pač  vrste  v  njegovi  duši. 

Krasni  so  bili  ti  izprehodi,  polni  zanimivih 
pogovorov,  ali  Nada  je  čutila,  da  je  ostal  vendar 
še  globok  prepad   med  njo  in  med  očetom.    Ali 

vedela  je  tudi,  da  preko  tega  prepada  ni  ceste, 
da  očetove  misli  samevajo  že  leta  in  da  jih  ne 
more  zaupati  nikomur,  niti  njej  ne.  Vznemirjale 
bi  jo,  a  pomagati  b\  mu  ne  mogla.  I'retcžke  so 
najbrž  zanjo  in  prežalostne;  preslaba  je,  da  bi 
jih  vzela  samo  za  trenotek  na  svoje  rame  v 
velikem  in  trepetajočem  sočustvu.  Vse  dolgo 
očetovo  življenje  so  se  nabirale  in  težko  jih  nosi 
sam,  ki  je  že  navajen  nanje. 

Takrat,  ono  popoldne  na  Fužinah  je  slu- 
čajno pogledala  za  trenotek  v  njegovo  življenje, 
ali  isti  hip  se  je  zagrinjalo  tudi  že  zopet  zagrnilo 
in  kakor  da  ni  bilo  nikdar  onega  prizora  med 
njo  in  očetom. 

Ono  damo  je  videla  potem  še  enkrat  od 
daleč.  Visoka  in  vitka  je  počasi  stopala  skozi 
Zvezdo.  Obstala  je  takrat  in  gledala  za  njo,  kako 
je  izginila  med  kostanji.  Zaželela  si  je,  pogledati  ji 
v  obraz  in  v  oči,  ali  obrnila  se  je  in  odšla  po 
drugi  poti  domov.  Zazdelo  se  ji  je,  da  bi  oskru- 
nila nekaj  svetega  in  vzvišenega,  če  bi  se  do- 
teknila  one  dame  z  radovednim  pogledom ;  nje, 
ki  ji  je  rekel  oče  tako  lepe  besede.  Občutila  je, 
da  so  take  besede  redke  v  življenju,  in  da  ni 
vsak  človek  tako  srečen,    da   bi  jih  izpregovoril. 

Enkrat  sta  prišla  z  očetom  z  izprehoda  prej 
domov,  kakor  navadno.  Bilo  je  že  proti  jeseni,  v 
ljubljanskih  izprehajališčih  je  padalo  prvo  žolto 
listje  raz  drevesa.  Krasen  dan  je  bil,  miren,  brez 
vetra,  a  tudi  brez  vročine.  Nebo  je  bilo  globoko 
in  neizmerno,  oči  so  se  potopile  vanje,  razširile 
so  se  in  prihajale  so  lepe,  resne  in  sanjave  misli 
od  povsod.  Krasota  jih  je  budila,  ki  je  bila  čista 
in  mirna  razgrnjena  nad  nebom  in  zemljo.  In 
oče  je  postal  zamišljen,  otožen,  pokašljeval  je 
malo  in  povedal  ji  je,  da  so  še  vsi  v  njegovi 
družini  umrli  za  sušico  in  da  pride  pač  tudi  nanj 
enkrat  vrsta.  Omenil  je  to  tako  mimogrede  in 
govorila  sta  potem  o  drugih  rečeh.  Ali  zdelo  se 
mu  je  vendarle,  da  je  truden  in  odšla  sta 
domov. 

Doma  pa  se  je  zgodilo  nekaj  strašnega. 

Stopila  sta  v  vežo  in  v  stanovanje,  ki  je 
bilo  odprto.  Nobenega  glasa  ni  bilo  čuti,  v  ku- 
hinji ni  bilo  nikogar,  molče  sta  šla  skozi  prvo 
sobo,  oče  naprej.  Odprl  je  vrata,  potem  pa  je 
obstal  tako  med  vrati  in  je  zakričal,  da  se  je 
Nada  oprijela  za  omaro,  da  bi  ne  padla. 

Tam  v  drugi  sobi  za  mizo  je  sedela  njena 
mati.  Na  mizi  je  stala  mala,  lepo  izrezljana  skri- 
njica, ki  je  oče  vanjo  spravljal  svoja  pisma; 
ključ  je  nosil  vedno  seboj.  Skrinjica  je  bila  sedaj 
odprta,  pisma  so  ležala  v  neredu  po  mizi  in  po 
stoleh,  jednega  je  še  držala  mati  v  desnici.  Med 


papirji  pa  je  ležalo  kladivo  in  klešče.  Ključavnica 
je  bila  odtrgana  in  tudi  les  je  bil  razklan. 

Oče  je  bil  tedaj  strašen;  vzrasel  je,  glava 
se  mu  je  vzdignila,  oči  so  bile  trde,  kakor  jeklo. 
Nadi  se  je  zdel  neizmerno  silen  in  mogočen, 
dvignil  bi  roko,  in  mati  bi  se  sesela  na  tla.  Tresla 
se  je  po  vsem  telesu,  ustnice  so  se  ji  gibale  brez 
glasu.  Tudi  mati  se  je  bala.  Bleda  je  bila,  kakor 
zid,  opirala  se  je  ob  mizo  in  potuhnila  se  je 
boječe. 

Oče  pa  je  stal  minuto  ali  dve  tako  pred 
njo,  s  plamtečimi,  groznimi  očmi.  Ni  bilo  glasu 
iz  njega  ali  njegov  molk  je  bil  strašen.  Nekaj 
grozovitega  je  napolnilo  sobo,  srca  so  zastala, 
zledenela;  potem  je  izginilo.  Nada  je  zajokala, 
oče  se  je  obrnil  in  sedel  na  stol  k  oknu.  Za- 
mahnil je  z  roko  proti  vratom. 

„Ven!"  je  zahropel  težko. 

Takrat  je  skočila  mati  izza  mize,  zgrabila  z 
obema  rokama  toliko  pisem,  kolikor  je  mogla,  in 
jih  vrgla  njemu  pred  noge. 

„Fej,  sram  te  bodi!" 

Podprla  si  je  roke  ob  boke  in  valilo  se  je 
iz  nje,  kakor  povodenj.  Vsa  surovost  se  je  zgr- 
nila preko  njenih  penečih  se  usten.  Grda  je  bila 
in  ostudna,  kakor  one  surove  branjevke,  kadar 
se  stepo  med  seboj. 

„Z  vlačugami  se  vlači,  medena  pisma  pisari, 
doma  ima  pa  ženo  in  otroke!  Fej!  Saj  se  mi  je 
zdelo!  In  kakšna  imena  ji  daje,  ti  svoji  vlačugi! 
Lepa  ženska,  ki  piše  omoženemu  človeku!  Samo, 
če  jo  dobim!  Jaz  ji  že  povem!  Oj,  pokažem  ji, 
da  me  bo  pomnila!  In  ti,  ti  si  potem  še  upaš 
povzdigovati  se  nad  mene!  Ti  babjek!  Slepar! 
Prešestnik!  Fej!  Fej!" 

Glas  ji  je  prešel  v  hripavo  sikanje.  Grozila 
je  s  pestmi,  v  obraz  je  bila  temnordeča  in  iz  ust 
so  ji  letele  sline. 

„Saj  se  mi  je  zdelo!  In  ni  prva,  gotovo 
ne!  O,  Bog  ve,  s  kakšnimi  se  je  že  vlačil!  Ta 
je  še  predobra  zate!  Za  vsakim  krilom  leta,  po- 
tuhnjenec!  Hinavec,  ti!  Potem  pa  si  še  pisarita 
taka  visoka  pisma!  Ha,  ha!"  sunila  je  z  nogo 
papirje,  ki  so  ležali  po  tleh.  „Jaz  nisem  tako 
izobražena,  kakor  ti,  seveda!  Ti  in  tvoja  fina 
priležnica!  Jaz  nimam  takih  besed  v  ustih,  ali 
jaz  sem  poštena  ženska  in  kaj  takega  ne  trpim 
v  svoji  hiši! 

Vso  svojo  surovost  je  izlila  nanj,  vse  nizke 
in  umazane  psovke  je  izpljuvala,  ki  jih  je  kdaj 
slišala  .  .  . 

Nada  je  stala  ob  steni  in  tresla  se  je  in 
vsaka  teh  strašnih,  umazanih  besed  jo  je  zabolela 
in  bilo  ji  je,  kakor  da  bi  jo  kdo  polival  s  pekočo 

in  smrdečo  tekočino.  Ta  furija,  ki  je  bila  njena 
mati,  ji  je  bila  sedaj  ostudna  v  svoji  slepi,  bes- 
neči jezi.  Ako  bi  bila  ogorčena,  srdita,  vse  bi 
razumela  Nada,  ali  ta  surovost  in  nizkota  sta 
bili  odurni  in  zaničljivi.  Nikdar  bi  ne  bila  ver- 
jela, da  more  ženska  govoriti  tako  nedostojne 
besede  in  zdaj  je  bila  ta  ženska  njena  —  mati. 

„Molčite,  molčite!"  je  jecljala  vjednonier 
polslišno,  vsa  odrevenela  od  groze  in  odpora. 
Hotela  je,  da  ne  sliši  teh  podlih,  rohnečih  besed, 
tiščala  si  je  ušesa,  ali  vse  je  slišala  le  še  raz- 
ločnejše.  Hotela  je  pobegniti,  ali  noge  se  ji  niso 
premaknile. 

In  zdaj  je  mati  opazila  tudi  njo. 

„0h,  ti  si  tudi  tukaj !  Samo  poslušaj,  kakšen 
je  ta  tvoj  oče,  ki  ga  imaš  za  boga !  To  so  vzgledi, 
kaj!  In  ti  boš  prav  taka,  prav  taka!  Bog  ve,  kje 
se  boš  še  vlačila!  Saj  te  je  čisto  pokvaril  s  svo- 
jimi knjigami!  Zato  je  tak,  ker  so  ga  časopisi 
vsega  prevzeli.  Vso  vero  je  izgubil !  In  ti  tudi ! 
Sam  Bog  ve,  kaj  bo  s  teboj !  Izprijena  si  že  tako ! 
Vse  vem,  kakšna  ljubkovanja  si  že  imela.  Ti 
smrklja!  O,  kaj  šele  bo!  Kakor  oče,  prav 
kakor  oče!" 

Nada  je  stegnila  roke,  kakor  da  se  hoče 
z  rokami  braniti  surovih  psovk,  ki  so  kakor  težki 


udarci  padale  na  njo.  Ali  kakor  grd ,  gnjusen 
potok  se  je  valilo  iz  ust  njene  matere.  Bila  je 
brez  diha,  jezen  jok  je  spremljal  njene  besede 
in  debele,  besne  solze  so  ji  kapale  po  licih  doli. 
Nikdar  ni  Nada  videla  tako  odurnega  joka  in 
tako  zopernih,  odurnih  solz. 

Oče  je  sedel  pri  oknu  in  gledal  v  stran. 
Niti  ozrl  se  ni  več  na  ženo,  ki  je  še  dalje  kričala 
in  rohnela.  In  mati  je  zgrabila  skrinjico  na  mizi 
in  jo  treščila  ob  tla,  potem  je  stopila  na  njo  in 
tolkla  z  nogami,  dokler  se  ni  vse  razsulo  v  trske. 
Planila  je  k  omari,  kjer  je  stalo  nekaj  kipcev  iz 
sadre,  nekaj  glav  svetovnih  pisateljev,  kapitolska 
Venus  in  Apolo,  —  vse  je  pometala  na  tla,  da 
se  je  razletelo  v  prah.  Prevrnila  je  mali  pod- 
stavek s  knjigami  in  je  gazila  po  njih  z  divjo 
slastjo.  Strgala  je  kitaro  s  stene,  ki  je  oče  na 
nji  včasih  brenkal  in  jo  je  razbila  in  po- 
končala. 

„Na!  na!  Tukaj  imaš!  Jaz  ti  že  pokažem! 
To  ima  človek,  če  trpi  takele  reči  v  hiši!" 

Obstala  je  trenotek  sredi  sobe  med  vsemi 
temi  potrtimi  in  razbitimi  rečmi,  zasmejala  se  je 
hudobno,  potem  je  odšla  v  drugo  sobo.  Nada 
je  slišala,  kako  se  je  preoblekla  in  umila,  vzela 
klobuk  in  odšla  iz  hiše.  iDaljt  prihodnjič.) 


S.  M.:  OB  SAVINJI. 

CANKAR  IN  NJEGOVA  DRAMATIKA. 


Dr.  Josip  T — k. 


jomedijo"  je  imenoval  Cankar  svojo 
dramo;  ideja,  ki  ji  je  duševna  pod- 
stava,  pa  je  satira  na  —  po  pesni- 
"■^^  kovem  mnenju  —  vseskozi  okužene 
sodobne  razmere.  Cankar  je  vedno  satirik,  hud 
satirik.  Kaj  sličnega  pa  se  v  tem  obsegu  v  našem 
jeziku  še  ni  pisalo,  v  dramatiški  obliki  celo  ne. 
„Kar  je  bilo  lepega  in  resničnega,  je  izginilo  za 
zmirom  .  .  .  Besede  so  ostale,  tiste  fraze  nam- 
reč, ki  so  dandanes  naše  svetinje  in  naše  boga- 
stvo"; to  je  posnetek  iz  govorjenja  in  delovanja 
oseb  v  igri,  to  pa  je  tudi  Cankarjev  nazor  o 
realnem  življenju,  predmet  njegove  satire,  te  hudo- 
mušne, ponekod  tudi  hudobne  sestre  Muz,  skoraj 
redne  spremljevalke  komedij  in,  kakor  vemo  iz 
„Vinjet",  dobre  prijateljice  Cankarjeve.  Premalo 
pa  je  v  njegovi  komediji  one  soli,  ki  tvarja  prvi 
del  te  sestavljenke:  komičnosti;  komika,  kar 
je  tu  najdemo,  je  preveč  pasivna.  In  vendar  bi 
bralec  po  vsej  bridkosti  in  žgoči  ostrini  rad,  da 
bi  ga  malo  poščegetali.  Saj  je  bridkega  že  skoraj 
preveč.  Komedija  ima  pravico  pretiravati  in  strune 
bolj  napenjati;  priznavamo  tudi,  da  modern  človek 
lahko   zdivja  —  „nekaj   lepega   je   v    psovanju," 


(Konec.) 


pravi  Grozd  v  naši  drami  —  ali  malo  preveč  v 
žolč  je  le  bilo  pomočeno  Cankarjevo  pero.  Tudi 
mi  bi  lahko  govorili  slično,  kakor  se  je  izrazil 
dunajski  kritik  o  jedru  nekih  literarnih  izdelkov: 
„Prej  nismo  vedeli,  da  je  pri  nas  toliko  podlosti, 
zanikarnosti,  popačenosti  in  nravne  pokvarjenosti; 
to  izvemo  šele  iz  knjig  in  na  odru.  Mari  smo 
bili  prej  vsi  slepi  in  gluhi?" 

Jeli  res  dandanes  vse  pokvarjeno?  Mari  člo- 
veštvo res  ni  vredno  nič  več?  Mika  nas.  da  bi 
rekli  z  velikim  „človekom"  Goethejem:  „Was  ihr 
den  Geist  der  Zeiten  nennt,  das  ist  im  Grund 
der  Herren  eigner  Geist,  in  dem  die  Zeiten  sich 
bespiegeln."  In  Cankar  slika  duh  časa  v  svoji 
komediji  črno,  v  nastopnih  delih  še  črneje. 

Sicer  to  bi  naj  bilo;  podlosti  je  dovolj  na 
svetu,  zato  naj  se  le  brezobzirno  razkrinkuje  in 
pobija;  ali  nečesa  pričakujemo,  za  kar  bi 
se  vnemali  po  polomu.  Tega  ni!  Ob  koncu 
komedije  je  vse  uničeno,  mi  pa  ne  vemo,  kam 
zdaj?  Vedno  in  vedno  smo  čakali,  da  stopi  kak 
solnčni  junak  na  dan;  žumalist  Ščuka,  ki  zastopa 
pesnika,  se  nam  zdi  v  to  namenjen;  ali  njego- 
vega odrešilnega  čina  ni.    Mogoče,  da  je  pesnik 

mislil:  z  uničenjem  vse  hudobne  zalege  se  itak 
začne  nova  srečnejša  doba.  Ali  v  drami  bi  se 
moralo  to  izraziti.  Ukončavanje  pa  ni  konec !  Tak 
konec  vsaj  ne  prevzame  naše  duše  z  onim  vzlii- 
čenjem,  ki  ga  zbudi  v  nas  zaokrožen  umotvor. 
To  je  vzrok,  da  smo  odložili  naposled  z  neko 
nervoznostjo  knjigo  iz  roke,  čuteči  v  duši  ono 
praznoto,  ki  jo  zapuščajo  v  nas  vsa  obširnejša 
dela  Cankarjeva  razen  najnovejših. 

Povsod  pridemo  v  njegovem  strem- 
ljenju do  mrtve  točke.  Zavesa  se  nam  obesi 
pred  oči,  ko  smo  najbolj  radovedni.  Kje  je  ideal, 
po  katerem  hrepeni  Ščuka -Cankar,  ideal,  ki  bi 
vnemal  tudi  nas?  Molk  je  odgovor  na  naše  vpra- 
šanje ! 

Ne  da  bi  hoteli  pesnika  vprašati  plebejski 
naivno,  ali  pripada  —  če  se  ozremo  n.  pr.  na 
milieu  njegove  komedije  —  tej  ali  tej  stranki, 
videli  bi  vendar  radi  kako  določeno  perspektivo. 
Dobimo  pa  vtisk,  da  piše  Cankar  knjige 
na  povelja  svoje  negativne  nevolje  nad 
nekimi  razmerami.  Pri  nevolji  pa  se  vpraša,  ali 
je  tako  utelešenje  pisateljeve  kritike  naraven 
izraz  njegove  krepke,  trdno  značajne  individual- 
nosti, ali  pa  so  te  vrste  drame  le  bolesten  — 
cesto  bolehav  —  odtok  periodične  razdraženosti? 

Ker  pa  izvira  ta  glavna  slabost  po  našem 
mnenju  iz  zavedane  načelnosti,  bi  se  dala  lahko 
odpraviti. 

Kaj  bi  se  lahko  razvilo  iz  Cankarja,  ako  bi 
ne  iskal  dramatske  umetnosti  tako  zelo  v  tendenci, 
ko  bi  ne  bil  samo  ogorčen  uničevalec, 
ampak  tudi  resen,  četudi  rezek  stražnik 
ob  kažipotu  na  pravo  stran!  Potem  bi  ne 
zapirali  pred  „vagabundom"  vrat! 

Občinstvo  zvrača  vso  grdino,  kar  je  je 
v  spisih,  nehote  na  pesnikovo  odgovornost; 
pesnik  postane  tako  številni  masi  „temna"  oseba 
brez  pozitivne  luči  v  življenju;  broj  in  roj  širšega 
ljudstva  se  boji,  priti  ž  njim  v  dotiko.  To  pa 
vpliva  pogubno  na  pisatelja  samega;  osamotarjen 
in  živeč  le  svojim  idejam,  se  zaljubi  vanje  in  ker 
je  ljubezen  slepa,  on  niti  ne  zapazi,  v  koliko  je 
predmet  njegove  ljubezni  grd  in  nevreden. . —  Tako 
se  mi  zdi  utemeljeno,  da  je  postal  Cankar  literaren 
„vagabund"  in  da  se  je  v  svojem  podčloveštvu  čutil 
vendar  nadčloveka.  Tako  se  razlaga,  kako  je  po- 
zabil, da  je  med  filistri,  ki  jih  je  tako  sovražil,  ter 
med  nadčloveštvom  in  pa  podčloveštvom  še  mnogo 
prehodov  ter  da  prav  ti  prehodi  temelje  v  člo- 
veštvu! —  Cankar  je  postal  absoluten  idealist,  to 
se  pravi,  on  je  prisegel  le  na  umetnost,  kakor 
si  jo  je  ustvaril  njegov  duh.  Absoluten  idealizem 
pa  je  umetniški  trajno  nemogoč;  vedoma  ali  ne- 


vedoma  prične  umetnik  iskati  naslombe  in  za- 
slombe,  kajti,  kakor  je  gotovo  in  trdno,  da  mora 
biti  umetniku  pripuščena  svobodna  beseda,  tako 
gotovo  je,  da  more  on  plodno  in  uspešno  delo- 
vati le  v  soglasju  z  umetniškimi  tradicijami,  ki 
niso  le  od  danes  do  jutri,  ampak  so  vzrasle  s 
človeštvom,  ter  v  idealni  zvezi  s  sorodnimi  du- 
hovi med  sodobniki.   Osameli  ženiji  hirajo! 

„V  vsakem  umetniku  tiči  cigan  ali  otrok", 
pravi  znani  Brandes.  Cankar  je  zašel  in  —  rad  šel 
med  vagabunde-cigane;  ali  niso  ga  sprejeli  stalno 
v  svojo  družbo,  ker  mu  je  pod  vagabundsko 
kamižolo  še  bilo  srce  otroka,  otroško  srce  .  .  . 

Zato  Cankar,  prepuščen  samemu  sebi,  vendar 
ni  bil  zapuščen ;  človeško  srce  ima  tudi  samo  v 
sebi  moč.  Pogovarjal  se  je  sam  s  seboj,  s  svojim 
srcem,  in  tu  je  našel  uteho.  Če  sledimo  temu 
njegovemu  monologu  —  zapisal  ga  je  ob  koncu 
druge  izdaje  svojih  „Erotika"  —  slišimo  med  čud- 
nimi nečloveškimi  besedami  mnogo,  kar  nam 
kaže,  da  Cankar  še  ni  zgrešil  pravega  človeštva. 
Kako  bi  sicer  mogel  reči :  „  Resnica  je,  da  je  ostalo 
na  moji  duši  še  nekaj  svetlih  mest,  in  dasi  se 
trudim,  ne  morem,  jih  zamazati  z  blatom  —  zme- 
rom spet  prisijejo  na  dan!  Zmerom  se  mi 
pogled  z  a  stre  in  gleda  nazaj  v  nedolžno, 
čisto  mladost." 

Kdor  tako  govori,  še  ni  brez  idealov,  in 
znamenja  kažejo,  da  ga  ideali  že  dvigajo.  Pro- 
zaist  Cankar  je  že  krenil  na  svetlejšo  pot.  Nje- 
govi dve  povesti  „Tujci"  in  „Na  klancu"  sve- 
dočita,  da  se  vrši  v  Cankarju  velik  preobrat,  — 
da  se  vrača  tujec  v  svojo  domovino. 

In  domovina  ga  pozdravlja  na  njegovem 
povratku  z  veseljem! 

Naj  bi  ne  ostavil  dramatske  umetnosti,  nego 
tudi  v  njej  ustvaril  umotvore  enake  vrednosti. 

Slovenska  dramatika  in  z  njo  slovenski  oder 
čakata  slovenske  moderne  drame  iz  Can- 
karjevega peresa! 


Ako  govorimo  o  moderni  drami,  se  mo- 
ramo prav  razumeti.  Bog  nas  varuj  krvavih  tra- 
gedij pa  hudih  komedij,  spočetih  od  premlado- 
letnih  očetov!  Zlasti  tragedij  se  nam  je  bati! 
Saj  čutijo  mladeniči  takoj  potem,  ko  so  prestali 
lirsko  krizo  svoje  ljubezni  —  bolezni,  v  sebi 
nepremagljivo  potrebo,  osrečiti  najprej  sebe  in 
če  mogoče,  še  svet  s  tragedijo.  Kdor  je  imel  kdaj 
v  rokah  tak  plod,  ta  ve,  kaj  se  pravi  kako  stvar 
pisati  s  krvjo. 

Pred  150  leti  je  občinstvo  v  obče  res  mi- 
slilo,   da  je   morjenje   prvi    znak   žaloigre,    dan- 

danes  pa  je  tako  naziraiije  dobro  le  za  persiflažo, 
kakor  je  ona  buršikozna  o  „ Urški".  —  Dobre 
tracjedije  so  v  svetovni  literaturi  tako  redko  se- 
jane,  da  se  nam  Slovencem  ni  treba  sramovati, 
če  nimamo  nobene  prave  in  če  je  ne  dobimo 
pred  rojstvom  svojega  Shakespeareja  ali  vsaj 
Halma.  Zato  ni  žaljiv  nasvet:  Pustite  tragedije! 
Le  siliti  se  ne!  Kadar  se  porodi  pravi  sin  tra- 
gične Muze,  povzdigne  svoj  glas  tako,  da  ga 
bodo  radi  slišali  vsi ! 

Pa  komedije  je  laglje  pisati?  Kar  se  tiče 
poetične  koncepcije,  gotovo ;  zlasti  ako  pri  ko- 
mediji pripuščamo  nekaj  smešnosti  malega  ka- 
libra; rekel  bi  „burka",  ali  ta  izraz  že  spada  pod 
tehniško  terminologijo  in  sega  za  naš  okus  pre- 
nizko. 

Mi  mislimo  na  igrokaz ,  ki  ga  najbolje 
označuje  izraz  „veseloigra".  —  Ali  je  za  take 
proizvode  naša  produktivnost  sposobnejša?  Na 
vsak  način  prej  kakor  za  globoke  tragedije.  Pri 
taki  veseloigri  je  največ  odvisno  od  kompozicije; 
odprto  oko  —  odprto  srce,  spretnost  v  jeziku, 
posebno  v  dialogu,  velika  rutina  ter  poznanje 
sveta  in  odra  —  to  so  predpogoji  za  tako  igro. 
Njen  taktični  uspeh  pa  zagotavlja  nekaj  divino- 
toričnega  talenta  ali  sreče  (oboje  je  cesto  isto!), 
namreč  dobro  zadet  milieu. 

To  pa  je  že  precej  zahtev,  kaj  ne?  Res,  in 
našteli  smo  le  najpoglavitneje ;  ali  nekaj  tola- 
žilnega  leži  v  večini  teh  zahtev.  Kdor  jim  hoče 
ugoditi,  pomaga  mu  pri  tem  mnogo  uk  in 
praktična  vaja.  Uk  in  vaja  sta  sicer  v  krogih 
mladih  pesnikov  navadno  nepriljubljena  izraza, 
ali  brez  njiju  ni  dramatike.  Sicer  priznavamo 
našim  dramatikom  pridnost,  ali  vztrajnosti  ni; 
zalete  se  in  poizkusijo  takoj  odločilen  skok.  To 
je  prehitro!  Že  spoznavanje  življenja  zahteva  do- 
volj časa;  kaj  pa  rutina,  kaj  zunanja  gradba  drame? 
O  njej  se  pri  naših  dramatikih  z  malo  izjemo 
sploh  ne  more  govoriti.  Če  si  prečital  kakih  dva- 
najst dram  in  si  stal  šestkrat  v  gledališču,  nikar 
ne  misli,  da  že  poznaš  gledališki  —  in  igrokazni 
—  mehanizem!  Tehnična  stran  drame  se 
mora  poznati  do  pičice;  Shakespeare  je  bil 
sam  igralec,  Laube  pa  gledališki  ravnatelj  itd. 
Prav  v  tehniškem  oziru  so  naši  pisatelji  z  ma- 
limi izjemami  šele  začetniki,  občinstvo  pa  prav 
to  stran  presoja  in  obsoja  najprej  in  najlaglje. 
Ne  sme  se  misliti,  da  je  dejanje  že  dramatično 
razvito,  ako  se  je  delo  razdelilo  na  pogovore  in 
samogovore;  drama  mora  učinkovati  z  živim  de- 
janjem. Učinek  pa  je  tako  pogosto  zavisen  le  od 
zunanjega  sestava !  Ako  je  učinek  spreten,  četudi 
rafiniran,    bo  igra  ugajala,    dasi  ni  kdovekaj  du- 


hovita. Učimo  se  od  Francozov!  Ti  znajo!  Saj 
imajo  skoraj  tvrdke  za  spisovanje  dram.  Učite 
se!  ponavljamo  opetovano.  Seveda  ne  trdi  ni  kdo, 
da  je  tehnika  sama  že  dovolj,  ali  prav 
tako  je  res,  da  je  drama  brez  tehnike 
dandanes         vsaj  za  oder  —  nič! 

Naj  se  nam  ne  ugovarja,  da  nimamo  za 
dramo  pravih  snovi!  V  duhu  je  ves  svet  naš, 
kakor  si  ga  prisvajajo  tudi  vsi  pesniki  drugih 
narodov.  Ako  pa  hočete  imeti  le  domače  pred- 
mete, jih  tudi  dobite  dovolj.  Naše  selško  živ- 
ljenje, ki  dotlej  naše  občinstvo  še  najbolj  pri- 
vlačuje, ne  bo  tako  hitro,  pravzaprav  nikoli  iz- 
črpano; vsaj  na  tem  polju  imamo  tudi  prav  dobre 
vzorce,  ki  se  dajo  brez  skrbi  meriti  z  inozemskimi 
proizvodi  te  vrste.  —  Naše  mestne  in  polu- 
mestne,  naše  politične  in  šolske  razmere  itd. 
imajo  tudi,  kjer  jih  zgrabite,  dovolj  zanimivosti. 
Upajmo,  da  se  na  tem  poprišču  še  kdaj  srečamo 
s  Cankarjem,  ki  je  bil  doslej  premaniriran  in  pre- 
velik subjektivist,  ki  pa  naj  bi  poizkušal  —  mu- 
tatis  mutandis  —  postati  naš  L.  Thoma  ali  kaj 
enakega. 

Naposled  naša  zgodovina!  Vedno  sli- 
šimo, da  je  ni.  Tako  pa  govori  le  tisti,  ki  sklepa 
iz  dejstva,  da  še  nimamo  celotne  pisane  zgo- 
govine  svojega  naroda!  Zgodovino  v  objektivnem 
pomenu  pa  le  imamo.  Saj  ni  treba,  da  bi  naš 
narod  igral  kdaj  ulogo,  kakor  so  jo  Mongolci, 
Vandali,  Grki,  Rimljani  itd.,  ni  treba,  da  bi  bil 
moral  naš  narod  dajati  smer  svetovnemu  razvoju! 
Za  svetovno  zgodovino  važni  dogodki  se  upo- 
rabljajo v  dramatskih  spisih  vendarle  posredno, 
kot  ozadje  —  za  imenitno  statažo  —  v  takem 
smislu  pa  si  lahko  prisvajamo  tudi  mi  Slovenci 
lep  košček  svetovne  zgodovine;  ozadje  bodi  sve- 
tovno, osebe  pa  naše,  domače,  ali  vsaj  take,  ki 
so  bivale  med  nami.  Potrebno  niti  ni,  da  bi  lo- 
kalizacija  bila  domača. 

Še  eno  okrožje,  eden  svet  nam  preostaja, 
ki  je  prav  naš:  naše  bajeslovje,  naše  prav- 
ljice in  pripovedke.  Kakšni  teatralni  učinki 
se  dajo  s  tem  čarobnim  svetom  doseči,  ve  vsakdo, 
kdor  obiskuje  večja  gledališča;  pač  se  zahteva  tu 
dragocena  zunanja  oprema,  ali  —  recimo  kar 
kratko  —  brez  take  dandanes  gledališče  itak  le 
životari. 

S  tem  smo  posegli  že  v  okrožje  opere  in 
operete,  ki  se  posebno  radi  gibljeta  v  bajnosti. 
O  njih  se  nisem  namenil  tu  govoriti;  to  pa  še 
pripomnim,  da  se  je  občinstvo  povsod  tako  pri- 
vadilo godbi,  da  jo  ljubi  kot  prijetno  izpremembo 
pri  igrah  vsakega  značaja.  Nato  se  je  tudi  treba 
ozirati.    Takozvanih   „ljudskih  iger"  si    celo   brez 

godbenih  in  pevskih  vložk  misliti  ne  moremo 
in  prav  te  vložke  imajo  včasih  največjo  pri- 
vlačno silo. 

Ni  treba  misliti,  da  se  s  tem  krši  enotnost 
umetnosti;  tudi  starogrške  klasične  žaioigre  in 
veseloigre  so  imele  svoje  godbene  in  plesne  par- 
tije, Goethe  in  Schiller  sta  v  raznih  dramah 
(Egmont,  Teli,  celo  Goetz  in  Faust)  vpletla  pev- 
ske in  godbene  točke.  In  kdo  ne  ve,  da  pove 
cesto  godba  več  kakor  jasna  beseda ! 

Pa  bodi  dovolj!  Talentov,  mislim,  imamo, 
snovi  je  dovolj,  manjka  le  zbranosti  duha,  volje 


in  najbolj  uka !  Črez  nekaj  let  bomo  morebiti 
o  tej  in  oni  točki  govorili  drugače;  v  ob  če  pa 
bodo  le  vedno  veljale  Stritarjeve  besede,  ki  jih 
je  zapisal  1.  1870  („Zvon"   str.  94): 

„Drobno  pesenco  prijetno  zapeti,  to  še  marsi- 
kateri zadene,  ali  dobro  igro  spisati  .  .  . ,  tako 
delo  ustvariti  je  težavno,  malokomu  dano.  Treba 
je  tu  globoke  vsestranske  omike,  srečnega  in- 
stinkta, da  na  prvi  mahljaj  zadene  bogato  žilo 
čistega  zlata,  in  zadnjič  nenavadne  poetične 
energije." 

Hic  Rhodus! 


TAM  SPODAJ 

Vekoslav  SpindltT. 


Tam  spodaj  v  dolini  vse  tiho 
in  tema  še  sredi  dobrav  — 
a  jaz  gledam  solncu  naproti 
in  mu  kličem  jutranji  pozdrav. 

In  v  sinje  višave  tam  dviga 
se  orla  mogočni  polet  — 
tam  spodaj  v  dolini  še  tema, 
a  tu  jasen  in  svoboden  svet. 


MRAK. 

Vekoslav  Spindler. 


Ko  pod  večer  zatvorijo 
svoje  čase  rožice, 
ko  v  višavah  zažarijo 
zvezd  nebeških  množice, 

tihe  pesmi  žuborijo 
iz  lesov  v  večerni  mir, 
v  moji  duši  pa  odpira 
svetlih  sanj  se  čisti  vir. 


R.  AUER:  V  STEBRIŠČU. 

LAHKOŽIVCI. 

Spisal  Jos.  Koslanjevec. 

V. 

olob  je  zamaknjen  stopal  za  odha- 
jajočo deklico.  Pozabil  je  na  vse, 
kar  se  je  godilo  okoli  njega,  ob- 
čudoval je  samo  njo,  ki  je  stopala 
pred  njim  z  larikimi,  prožnimi  koraki.  Kakor  oni 
dan  v  parku,  se  je  i  danes  njena  noga  dotikala 
tal.  In  ta  noga  se  je  videla  Golobu  še  drobnejša, 
še  čudoviteje  oblikovana  kot  zadnjič.  Da,  danes 
je  zapazil  na  deklici  novih  telesnih  vrlin,  vse  na 
njej  je  bilo  idealno  lepo,  je  bilo  v  nekem  ne- 
primerljivem soglasju.  Golobu  je  bilo  toplo  okoli 
srca,  ki  mu  je  utripalo  glasno  in  burno,  kakor 
menda  še  nikdar  v  življenju  ob  pogledu  na  mlajši 
nežni  spol. 

In  kakor  oni    dan  v  parku,   se  je  vpraševal 
tudi  danes  zopet  in  zopet: 

„Kdo  je  to?  —  Kdo  more  biti?" 
Stopal  je  tik  za  njo.  Njegove  oči  so  bile 
vprte  vanjo,  da  niso  videle  ničesar  drugega. 
Ljudje,  ki  so  ga  srečavali,  so  zrli  začudeno  za 
njim,  s  porogljivim  smehljajem  so  se  oddaljevali. 
Golob  pa  se  je  bal,  da  mu  hipoma  ne  izgine, 
da  se  bajna  podoba  nje  ne  razprši  pred  njim,  da 
ne  ostane  sam  na  cestnem  tlaku.  Njegove  noge 
so  se  pregibale  enakomerno  z  njenimi,  stopale 
so  v  njene  stopinje,  dotikale  se  njenega  krila. 
Od  nje  je  puhtel  prijeten  vonj,  duhteli  so  nje 
bujni,  vlažno  se  svetleči  lasje,  duhtel  je  ves 
vzduh,  ki  jo  je  obkrožal,  duhtela  je  za  njo  pot, 
ki  se  je  umikala  izpod  njenih  nog.  Golob  se  ni 
mogel  ustaviti,  se  ni  mogel  ločiti,  njegova  do- 
mišljija se  je  vedno  bolj  razgrevala,  pred  seboj  je 
videl  stopati  najpopolnejše  bitje,  kar  jih  obseva 
solnce  božje.  In  za  tem  bitjem  ga  je  tirala  nevidna 
moč,  za  njim  bi  šel  z  zavezanimi  očmi  kamor- 
koli, samo,  da  bi  mu  bil  blizo,  samo,  da  bi  ga 
grela  njegova  navzočnost.  Golob  je  čutil,  da  ne 
more  več  nazaj,  da  je  popolnoma  v  območju 
lepe  tujke.  Nepopisen  strah  se  ga  je  polotil,  da 
bi  mu  utegnila  pobegniti  in  se  skriti  njegovim 
očem,  da  bi  jo  utegnil  izgubiti  za  vedno.  Kam 
naj  bi  se  potem  obrnil,  kaj  naj  bi  počel?  In  Golob 
ni  mislil  več  na  svojo  besedo,  na  svoje  brezupno 
stanje,  ni  mislil,  da  je  človek  brez  službe,  vaga- 
bund,  ki  nima  niti  kamena,  da  bi  položil  nanj 
glavo.  Golob  ni  mislil,  kam  naj  bi  povedel  to 
lepo  nežno  bitje,  ako  bi  bil  toliko  srečen,  da  bi 
smel  bivati   zraven  njega.    Ves  glad,   vse  sovra- 


(Dalje.) 

štvo,  vsa  tema  je  izginila  v  tem  hipu  izpred  njega, 
v  njem  in  okoli  njega  je  bilo  svetlo,  se  je  sipala 
razkošnost  in  bogastvo.  Golob  je  bil  bogat,  iz 
njega  se  je  razpršilo  na  vse  strani  vagabundstvo. 
Lahak  mu  je  bil  korak,  lahko  mu  je  bilo  srce. 
Samo  da  bi  jo  dobil,  da  bi  dobil  njo! 

Na  ovinku  je  nekoliko  postala.  Nje  pogled 
je  splul  navzdol  po  dolgi,  široki  ulici,  kjer  se  je 
gnetla  množica  ljudi  in  ki  je  iz  nje  vršelo  na 
ušesa  oddaljeno  vrvenje.  A  takoj  nato  se  obr- 
nila in  zagledala  za  seboj  Goloba,  ki  se  je  tudi 
nehote  ustavil.  Videti  je  bilo,  da  ni  presenečena. 
Že  vso  dolgo  pot  je  čutila  za  seboj  Golobove 
korake,  je  čutila  na  sebi  njegove  žareče  poglede. 
Ženska  je  bila  in  kot  taka  je  imela  na  sebi  oni 
prirojeni   čut,    ki   ga   moški    navadno   pogrešajo. 

Pogledala  je  Goloba  s  svojimi  velikimi, 
ognjevitimi  očmi.  Nje  trepalnice  so  vztrepetale, 
razširile  so  se  prav  počasi  in  izpod  njih  je  skozi 
goste,  dolge  in  temne  vejice  prisvetil  svetel  ža- 
rek, ki  se  je  zasvetil  kakor  košček  modrega  neba, 
ko  se  pretrgajo  oblaki.  In  ta  žarek  je  šinil  na 
Goloba,  da  se  je  v  njem  pomladil  ves  njegov 
vpadli  obraz,  da  je  na  njem  vzkipela  rahla 
rdečica. 

In  Golob  je  stal  pred  njo  stisnjen,  ma- 
lenkosten in  neznaten.  A  njegovo  oko  je  bilo 
željno  vprto  v  njo,  je  srkalo  iz  njenega  pogleda 
moč  in  življenje,  kakor  ga  srka  željno  pozna  je- 
senska cvetica  iz  zadnjih  solnčnih  žarkov. 

A  tedaj  so  se  nje  ustnice  zaokrožile  na  smeh- 
ljaj, nanj  je  šinil  še  en  pogled.  Tedaj  se  je  pa 
obrnila  in  stopala  po  obljudeni  ulici  navzdol. 

Golob  je  menil,  da  je  ta  smehljaj  zanj  do- 
bro znamenje.  Stopal  je  zopet  za  njo,  sledil  jej 
je  kakor  zvest  kužek  svoji  gospodarici  in  zopet 
ni  obrnil  očesa  od  nje. 

Nekako  sredi  ulice  je  tujka  hipoma  nekoliko 
postala.  Golob,  ki  je  hodil  tikoma  za  njo,  je  bil 
prisiljen,  da  je  stopil  korak  dalje  na  njeno  stran. 
A  tedaj  je  stopila  i  ona  nenadoma  dalje  in  bila 
sta  vštric  drug  drugemu.  In  nobenemu  ni  prišlo 
na  misel,  da  bi  hodil  hitreje.  Kar  samoobsebi  se 
je  bilo  naredilo,  da  sta  stopala  skupno  dalje, 
kakor  bi  bila  znana  že  dolgo. 

Golob  je  sedaj  hodil  s  sklonjeno  glavo, 
strmeč  v  tla,  kakor  bi  česa  iskal.  Semtertje  se  je 
njegova  laket  zadela  ob  njeno  in  tedaj  se  je  hitro 

nekoliko  odmaknil.  A  v  srcu  ga  je  vselej  pogrelo 
in  ta  toplota  mu  je  kipela  i  v  obraz,  ki  se  nni 
je  svetil  kakor  zrelo  rdeče  jabolko  pod  jesen.  Bil 
je  nepopisno  srečen,  še  bolj  kakor  oni  dan,  ko 
so  prvič  natisnili  njegovega  prvenca  v  „Zabavnih 
listih"  in  si  ga  je  bil  na  to  toliko  več  privoščil 
pri  „krotkem  jagnjetu".  A  ta  sreča  ga  je  še  bolj 
stisnila  in  sključila,  glava  mu  je  zlezla  med  rame 
in  roke  so  mu  segale  do  kolen.  —  Kolikor  bolj 
se  je  krčil  Golob,  toliko  ponosneje  je  stopala 
njegova  spremljevalka.  Njena  glava  se  je  držala 
kvišku,  njen  vitki  stas  je  bil  raven  kakor  sveča, 
njena  hoja  elegantna.  Bila  je  pravo  nasprotje  Go- 
lobu. Na  njenem  obrazu  ni  bilo  videti  nikake 
zadrege,  niti  presenečenja,  niti  malomarnosti.  Ži- 
vahen je  bil  na  njem  izraz  in  zanimiv.  A  razen 
tega  je  bila  videti  veliko  večja  od  Goloba. 

Do  sedaj  sta  molčala  oba.  Golobu  niti  na 
na  misel  ni  prišlo,  da  bi  kaj  govoril  ž  njo. 
Hodil  bi  bil  nem  zraven  nje,  ako  bi  bilo  treba  v 
večnost. 

Tedaj  se  pa  ona  hipoma  ozre  nanj  ter  iz- 
pregovori : 

„Gospod  Golob,  kaj  premišljujete?" 

Nje  glas  je  bil  zvonek  in  čist  in  zvenel  je 
Golobu  na  ušesa  kakor  mu  je  zvenel  samo  še 
neki  drugi  glas  iz  davno  prošlih  dni.  Toda  sedaj 
ni  imel  časa,  da  bi  razmišljal  in  se  ogreval  ob 
njenem  glasu.  Presenečen  je  dvignil  glavo  ter  se 
ozrl  vanjo  z  odprtimi  usti. 

„Kaj,  gospodična,  vi  me  poznate?"  je  viknil 
glasno  in  obstal. 

Njene  ustnice  so  se  napol  odprle  in  izpod 
njih  sta  se  prikazali  vrsti  drobnih,  blesteče  belih 
zob.  Zasmejala  se  je  skoro  razposajeno  ter  dejala: 

„Kaj  mislite,  gospod  Golob!  Vi  ste  res  ču- 
den človek.  Ali  menite,  da  bi  sicer  hodila  z  vami, 
ako  bi  vas  ne  poznala?  —  Toda  stopiva  dalje, 
ljudje  naju  opazujejo!" 

In  že  je  stopala  dalje  in  zraven  nje  je  stopal 
Golob,  ki  se  kar  ni  mogel  zavedeti. 

„Toda,  odkod  me  poznate,  gospodična?" 

Zopet  se  je  zasmejala. 

„Potrpite  nekoliko,  tu  ni  časa  za  to,  kmalu 
vam  bode  vse  jasno.  Sicer  pa  ne  vprašujte  ne- 
umnosti, govoriva  o  čem  drugem,  ako  se  vam 
ljubi,  da  me  spremljate  še  nekoliko  časa." 

Golob  jej  je  hitel  zatrjevati,  da  mu  ni  večje 
sreče  na  svetu,  nego  ta,  da  sme  spremljati  njo, 
ki  je  tako  nenadoma  prisijala  v  temo  njegovega 
življenja,  kakor  prisije  na  tožno  nočno  nebo 
svetla  zvezda. 

„Pozna  se  vam,  gospod  Golob,  da  ste  pi- 
satelj. Lepe,  izbrane  besede  znate  rabiti." 


Ozrla  se  je  zopet  nanj  ter  se  porogljivo  za- 
smejala. 

Golob  je  povesil  glavo,  čutil  se  je  nepri- 
jetno zadetega.  Molče  sta  nadaljevala  svojo  pot.  Iz 
velike  živahne  ulice  sta  krenila  v  ozko,  skoraj 
prazno.  Tu  je  bilo  že  skoraj  temno.  Samo  gori 
ob  podstrešju  nekaterih  višjih  hiš  so  se  lovili 
zadnji,  bledormeni  solnčni  žarki,  a  še  ti  so  se  iz- 
gubljali  počasi   nekje  v  daljavi   drug  za  drugim. 

Pred  enonadstropno  začrnelo  hišo  se  ustavi 
ona  ter  pravi  Golobu: 

„Tu  sem  doma.  Kaj  ne,  vabljivo  poslopje, 
gospod  Golob?" 

„Ah,  gospodična,"  je  zdihnil  Golob  senti- 
mentalno. „Vsaka  koča  se  izpremeni  v  palačo, 
ako  stopi  črez  nje  prag  vaša  noga." 

„Kaj,  ali  vas  ni  sram  gospod  Golob,  da 
prihajate  s  takimi  obrabljenimi  pokloni?  Poskusite 
kaj  originalnega,  gospod  Golob!  Toda  sedaj  ste 
na  razpotju.  Odločite  se,  ali  greste  z  manoj  gori, 
ali  se  odpravite  domov.  Kaj  vam  je  ljubše?" 

„Ali  smem  z  vami,  gospodična?"  je  viknil 
presenečen. 

„Toda  nikar  se  ne  domišljujte  ničesar;  morda 
vas  čaka  neljubo  presenečenje.  Pojdiva." 

Stopila  sta  v  vežo.  Tu  je  bilo  temno,  da 
so  se  le  težko  razločevale  strme  lesene  stopnjice. 
Ona  je  hodila  naprej.  Stopnjice  so  škripale  kakor 
bi  bile  na  zmeteh,  navzdol  je  prihajal  zaduhel 
vonj.  Na  vrhu  stopnjic  odpre  tujka  prva  vrata 
ter  pokaže  Golobu  z  roko,  naj  vstopi. 

Golob  se  je  videl  v  precej  veliki  sobi  z 
dvema  oknoma.  Ob  stenah  so  stala  različna  sto- 
jala in  na  njih  posamezni  okvirji.  Dišalo  je  po 
barvah. 

Golob  je  obstal  sredi  sobe.  Nekaj  čudnega 
se  je  godilo  v  njem.  Bilo  mu  je  hkratu  tesno  in 
trpko  okoli  srca.  Videl  je,  da  je  zašel  v  nekak 
atelje,  spoznal  je.  da  je  našel  v  tujki  slikarico. 
In  to  ga  je  razburilo. 

„Ah,  gospodična,  vi  ste  slikarica,"  je  dejal 
počasi  in  zateglo. 

„Čemu  govorite  to  tako  žalostno?"  se  je  za- 
smejala ona.   „Toda  sedite,  da  napravim  luč." 

Kmalu  je  bilo  svetlo.  Golob  bi  bil  rad  videl 
nekaj  podob,  ali  vse  so  bile  zagrnjene. 

„Torej,  da  sedem  k  vam,  gospod  Golob. 
Brez  vseh  okoliščin  in  budalosti.  Uganili  ste  že 
lahko,  kdo  da  sem,  umetniki  že  smejo  biti  ne- 
koliko bliže  drug  drugemu." 

Sedla  je  na  divan  prav  tik  njega.  Njune 
lakti  so  se  dotikale,  njuna  sapa  se  je  mešala. 
Skozi  odprta  okna  so  letale  v  sobo  veše  ter  frfo- 
tale okoli  svetilke. 

Golob  ni  vedel,  kaj  bi  si  mislil.  V  njeni 
bližini  mu  je  bilo  tako  mehko,  tako  toplo,  da  se 
je  čutil  nad  vse  srečnega,  da  bi  bil  tako  sedel 
na  veke.  A  njeno  predomače  vedenje  ga  je  vzne- 
mirjalo, ga  je  begalo.  Vse  bi  bilo  vendar  še  do- 
bro, samo  da  bi  nehala  govoriti,  samo,  da  bi 
smel  takole  molče  sedeti  zraven  nje,  dihati  isti 
vzduh,  kopati  se  v  njenih  dražestnih  pogledih. 
Toda  da  bi  jej  odgovarjal,  da  bi  povzel  nje  ialiki 
ton,  to  mu  ni  ugajalo,  to  ga  je  spravljalo  v  za- 
drego, ki  se  ni  v  taki  nahajal  še  nikdar. 

A  ona  ga  je  dražila,  kakor  bi  bila  videla  v 
njegovo  dušo. 

„Ah,  vi  ste  pravi  kmet,  gospod  pisatelj, 
zdaj  vam  že  ni  več  všeč,  da  sem  sedla  k  vam. 
Toda  čakajte,  morda  vas  spravimo  v  boljšo  voljo. 
No,  kaj  ste  hoteli  reči?" 

„Samo  to  bi  rad  vedel,  gospodična,  odkod 
me  poznate,"  je  jecljal  Golob. 

„To  vas  torej  še  vedno  muči?  Ali  neveste, 
da  smo  si  vsi  umetniki  nekako  duševno  sorodni, 
da  se,  no,  naj  se  prav  umetniško  izrazim,  da  se 
že  od  daleč  —  vohamo.  Jaz  na  priliko  spoznam 
vsakega  že  na  prvi  pogled.  No,  odkrito  povedano, 
za  vas  sem  se  pa  še  posebno  zanimala.  Ali  vam 
ni  to  všeč?" 

Pogledala  ga  je  prav  od  blizo,  da  ga  je  za- 
skelel  nje  pogled.  Njene  besede  so  bile  mehke, 
izrazite.  Golob  je  povesil  glavo,  bil  je  vedno  bolj 
omamljen.  Njegove  žile  so  utripale,  njegove  roke 
so  se  tresle.  Polastilo  se  ga  je  hkratu  silno  hre- 
penenje, hrepenenje,  da  bi  iztegnil  svoje  roke, 
da  bi  stisnil  k  sebi  to  bitje  polno  iskrega  živ- 
ljenja, polno  toplote,  polno  temperamenta.  Ali 
šiloma  se  je  zadržal,  z  železno  roko  se  je  krotil. 

Ona  pa  mu  je  tedaj  položila  mehko  svojo 
roko  na  ramo. 

„Ali  pa  veste,  zakaj  sem  se  še  posebno  za- 
nimala za  vas?" 

Golob  je  pod  njenimdo  tikljajem  vztrepetal 
kakor  bilka  v  vetru. 

„Zakaj?" 

Komaj  je  dihnil  to  besedo,  ni  si  upal  več 
glasno  govoriti. 

„Zakaj?  Glejte,  vaši  nazori  se  popolnoma 
ujemajo  z  mojimi,  srkala  sem  jih  s  slastjo  iz 
vaših  spisov.  In  začela  sem  vas  iskati  in  našla 
sem  vas  vkljub  vsem  vašim  pseudonimom,  vkljub 
vsemu  vašemu  zatajevanju.  —  Ali,  ali,  skoraj  se 
že  kesam,  da  sem  vas  našla." 

Golob  jo  je  pogledal  preplašeno. 

„Da,  skoraj  se  kesam,  vi  niste  tak,  kakršen 
ste  v  svojih  spisih." 


„Kje  vam  bolj  ugajam?" 

Golob  se  je  začudil  samemu  sebi,  ko  je  iz- 
govoril te  besede. 

„Sedaj  —  po  teh  besedah  —  tudi  tukaj," 
je  dejala  ter  vstala. 

Izginila  je  za  hipec  skozi  majhna,  tapetna 
vrata.  Kmalu  se  je  vrnila  ter  prinesla  steklenico 
in  dve  časi.  Primaknila  je  mizo  bliže  Goloba. 

„Za  prvo  snidenje  se  spodobi  časa  vina. 
Videli  boste,  da  je  dobro.  Kakor  vas  poznam 
iz  vaših  spisov,  se  ga  ne  boste  branili." 

Zadnje  besede  je  izpregovorila  z  nasmehom 
in  že  je  natakala  časi.  Nato  je  prinesla  polno  za- 
klopnico  cigaret  ter  jih  položila  pred  osuplega 
Goloba. 

Kmalu  je  bila  vsa  soba  polna  dima.  Kadila 
sta  oba  s  slasljo  ter  zrla  za  velikimi  sivimi  ko- 
lobarji, ki  so  krožili  proti  stropu.  Stojala  ob  ste- 
nah so  bila  zavita  v  gosto  meglo,  a  skozi  odprti 
okni  se  je  slišal  oddaljen  mestni  šum. 

Golob  se  je  v  svojem  mišljenju  nekoliko 
iztreznil.  Stopil  je  iz  svojih  višav  na  realna  tla, 
vzel  je  dogodek  tako,  kakor  je  bil  v  resnici.  A 
pil  je  vedno  bolj  in  vino  mu  je  lezlo  v  lase. 
Ona  je  pa  donašala  novih  steklenic. 

„A  kako  je  to,  da  vas  v  umetniškem  svetu 
ne  pozna  nihče?  Čemu  se  skrivate?  Ali  tudi  vi 
delate  pseudonimno?"  je  vprašal  hipoma.  „Po- 
kažite  mi  vsaj  nekoliko  svojih  del!" 

„Hej,  ali  ste  vi,  gospod  Golob,  nezaupni! 
Počakajte  malo,  vse  se  zgodi." 

Potegnila  je  dim  vase  ter  ga  izpustila  Go- 
lobu v  obraz.  Razpršil  se  je  ob  njegovem  čelu 
in  krožil  ob  njegovih  redkih  laseh.  A  hipoma  je 
tudi  vstala.  Prijela  je  Goloba  za  roko  ter  ga  po- 
vedla  do  prvega  stojala.  Naglo  je  odgrnila  po- 
dobo in  pred  njegovimi  očmi  se  je  pojavil  — 
Krčonov  portret. 

Golobu  so  se  odprla  usta,  stal  je  kakor 
pribit.  Slika,  ki  jo  je  gledal  sedaj,  je  bila  popol- 
noma dovršeno  umetniško  delo,  kakršnih  je  Golob 
videl  še  malo. 

„Ali  poznate  tudi  njega?  —  Ha,  ha,  kje 
sem?  Kaj  se  godi  z  manoj?  Ali  sanjam?  Go- 
spodična, privoščite  mi  malo  sape,  da  se  od- 
dahnem. Preveč  je  bilo  presenečenj  naenkrat  .  .  . 
kje  sem?" 

A  ona  se  je  smejala  ter  pušila  cigareto  in 
izpuščala  dim  visoko  proti  stropu.  In  približala 
se  je  zopet  njegovemu  obrazu  ter  izpustila  nov 
oblaček  dima  prav  v  njegova  usta. 

„Ali  vam  ugaja  ta  slika?  Kaj  ne,  pravi  pe- 
sniški obraz  —  pravi  obraz  pravcatega  hihko- 
živčka?  Kaj?  Ali  ni  res?" 

In  Golob  je  prikimal  in  ni  vedel,  kaj  se 
godi  okoli  njega. 

„Eh,  da,  lahkoživček  ta  Krčon,  prav  tak 
lahkoživček  kakor  jaz,  prav  tak,"  je  dejal  že 
skoraj  popolnoma  vinjen. 

„ Gospod  Golob,  vi  izdajate  svojega  prija- 
telja", je  pripomnila  ona.   „To  ni  lepo!" 

A  on  se  je  razsrdil. 

„Kakšno  delo  je  to!  Vidite,  Krčon  nima 
takega  nosa,  predebelega  ste  mu  naslikali.  Jaz 
bi  ga  razbil." 

In  vzdignil  je  roko,    da  bi    udaril    po  sliki. 

„Pustite",  je  viknila  ona,  „to  lahko  sama 
naredim.  Tudi  vi  ste  sami  raztrgali  zadnjo  svojo 
novelo!" 

Dvignila  je  svojo  malo  lepo  roko,  skrčila 
kazalec  nad  palec  in  ga  izpustila  naglo  sliki 
ravno  v  nos.  Zazevala  je  na  onem  mestu  palec 
debela  luknja  in  luč  je  svetila  skozi  njo. 

„Ali  je  prav  tako,  gospod  Golob.  Kaj  ?" 

„Tudi  ušes  nima  takih",  je  viknil  Golob. 
„Jaz  bi  jih  razbil." 

„Prav  imate,  čakajte,  razbijem  jih  jaz",  je 
dejala  naglo  zopet  ona.  V  tem  hipu  sta  zijali 
mesto  ušes  luknji  in  skozi  njiju  je  svetila  luč. 

„Toda  čakajte,  gospod  Golob.  Čemu  bi  za- 
bavljali? Vse  je  za  nič.  Poizkusiva  kako  drugače  !" 


Zasmejala  se  je  glasno,  da  je  odmevalo  in 
naglo  je  potegnila  iz  žepa  nož.  Huj,  nož  v  mali 
ženski  roki!  Zasvetil  se  je  v  luči,  zadri  se  je  v 
platno  in  debela  raza  je  zableščala  od  gornjega 
roba  do  spodnjega. 

„Tako,  delo  je  končano",  je  dejala  na  to, 
„moja  vest  je  mirna  in  vaša  tudi,  kaj  ne,  go- 
spod Golob." 

„Da,  da,"  je  prikimal  oni  ter  sedel  v  svoji 
vinjenosti  na  tla.  Podprl  je  težko  svojo  glavo 
z  rokami  in  zaždel. 

Tedaj  se  je  ona  sklonila  k  njemu  ter  ga 
poizkušala  dvigniti.  Šlo  je  lahko.  Razumel  je,  da 
je  treba  vstati.  A  glava  mu  je  bila  vedno  težja 
in  vedno  niže  je  lezla  proti  tlom. 

„A,  a,  prijateljica  moja,  kako  ti  je  ime,  da 
bodem  vedel?"  je  jecljal.  „Kako  ti  je  ime?  Ubogi 
Krčon,  kako  si  ga  raztrgala!" 

Toda  ona  ni  odgovorila.  Vlekla  ga  je  proti 
divanu  ter  ga  spustila  nanj,  da  je  zaškripal  in 
zaječal. 

„A,  a,  gospodična  lahkoživka,  prijateljica 
lahkoživka  ...  ha  .  .  .  ha  .  .  .  ha  .  .  ." 

V  tem  hipu  je  ugasnila  luč,  zaslišale  so  se 
oddaljujoče  se  stopinje,  zaškripala  so  vrata  in  v 
sobi  je  bilo  tiho  kakor  v  grobu. 
(Konec  prihodnjič.) 


HRADCANI. 

NARODNO  SLOVSTVO. 


Spisal  prof.  dr.  K.  Glaser. 


vseh  slovstvih  se  pojavlja  v  zadnjih 
/^«  »  letih  reakcija  proti  internadonalizmu 
*?  m  ■  in  splošno  se  zopet  z  veliko  vnemo 
naglasa  važnost  narodne  literature. 
Povsod  se  pospešuje  narodni  značaj  umetnosti, 
se  obrača  skrb  in  ljubezen  predvsem  domačemu 
slovstvu  ter  se  uvažuje  s  polja  tuje  umetnosti  le 
ono,  kar  ima  duh  po  domači  grudi,  pristen  milieu 
in  individualen  značaj.  Mednarodna  marka  je  na 
trgu  svetovne  umetnosti  izgubila  domalega  svojo 
vrednost. 

Ko  sem  bil  še  aktiven  profesor,  sem  kot 
učitelj  slovenščine  v  osmem  razredu  jedno  zadnjih 
ur  v  letu  porabil  vedno  v  ta  namen,  da  sem 
dijake  opozarjal,  naj  v  poznejših  letih  vsak  v 
svojem  poklicu  ohranijo  živo  ljubezen  za  slovensko 
leposlovje  in  naj  si  ohranijo  mladostnega  duha 
s  tem,  da  se  po  težavnih  stanovskih  poslih  du- 
ševno obzorje  širijo  s  svežim  leposlovnim  berilom. 
Pri  tem  pa  naj  prestopajo  tudi  ožje  meje  doma- 
čega slovstva  in  se  nekoliko  ozirajo  po  svetovnem 
slovstvu.  Slovenec  pa  naj  se  najpoprej  ozira  po 
slovanskem  svetu,  vendar  naj  ne  prezira 
Nemca,  Italijana,  Francoza,  Angleža,  Španca,  Šveda 
in  Nizozemca. 

Naglašal  sem  že  v  svoji  „Zgodovini  sloven- 
skega slovstva",  da  se  Slovenci  ne  smemo  udati 
takozvanemu  „evropeizmu"  ali  „kozmopolitizmu". 
Značilno  narodna  dela  se  cenijo  povsod  najbolj ! 
Zaradi  tega  se  tudi  na  Nemškem  tako  zanimajo 
za  glediščne  igre  z  vsebino  iz  ruskega  življenja, 
ker  Nemec  vidi  v  njih  nekaj  nenavadnega,  a  zdra- 
vega, lepega.  V  Gradcu  n.  pr.  so  ljudje  trumoma 
zahajali  k  predstavam  gledališčne  igre  „Na  dnu" 
(»Prenočišče")  ruskega  pisatelja  Gorkega.  Inorod- 
niki  radi  poslušajo  karakteristično  narodno  glasbo 
Smetane  in  tudi  Nemci  visoko  cenijo  opero 
„F^rodana  nevesta",  dasi  so  se  ji  spočetka 
ustavljali,  pa  ne  občinstvo,  nego  z  nemškim 
duhom  napojeni  ocenjevalci  „Prodane  neveste" 
in  gledališče  je  bilo  vsakokrat  polno.  Na  tak 
način  češki  narod  imponira  sosedu  in  izpolnjuje 
svojo  kulturno  nalogo  na  svetu. 

Kakor  v  glasbi,  prav  tako  je  tudi  v  slovstvu. 
Če  hoče  slovstvo  izpolniti  svoj  namen, 
mora  biti  narodno;  zavoljo  tega  uspevajo 
tudi  pri  nas  najbolj  tiste  slovenske  igre,  ki  jim 
je  snov  vzeta  iz   narodnega   življenja.    Nobeden 


narod  se  ne  more  ubraniti  tujega  upliva,  a  neka- 
teri naši  pisatelji  so  se  bili  preveč  udali  temu 
uplivu.  Naše  prosto  ljudstvo  ima  še  mnogo  ne- 
pokvarjenega in  pristnega  v  sebi,  med  tem,  ko 
se  je  inteligenca  navzela  tuje  navlake,  ker  nimamo 
niti  srednjih  niti  višjih  šol  na  podlagi  maternega 
jezika.  Zato  se  pri  nas  protežuje  tuja  umetnost, 
tuja  glasba,  tuje  slovstvo  na  veliko  kvar  naši 
narodni  individualnosti.  Da  bi  si  naša  vseučiliščna 
mladina  in  vsled  tega  tudi  poznejši  naraščaj  ohra- 
nila kolikor  možno  zdravo  slovansko  jedro,  je 
našemu  dijaštvu  svetovati,  naj  se  vpisuje  tudi 
na  praško  ali  na  krakovsko  vseučilišče,  kajti 
življenje  v  večjih  slovanskih  mestih  jim  ponuja 
dovolj  prilike,  zaglobiti  se  v  slovansko  svojstvo 
in  jim  daje  ljubezni  in  razuma  za  naše  narodne 
kulturne  težnje. 

Trezno  in  narodno  misleči  Nemci  zapazujejo 
pri  svojem  mnogoštevilnem  narodu  sami,  da  je 
internacionalno  židovstvo  iz  Pariza  zaneslo  mnogo 
tuje  šare  med  nemški  narod;  to  tujstvo  v  umet- 
nosti Nemcem  ni  na  korist  in  začeli  so  povdarjati, 
da  je  iztrebiti  to  zlo. 

Začeli  so  naglašati  nemško  narodno  svojstvo 
v  svoji  literaturi,  v  svoji  glasbi  in  celo  v  svoji 
upodabljajoči  umetnosti. 

V  poslednjem  času  obdelujejo  Nemci  zlasti 
marljivo  zgodovino  svojega  slovstva,  s  posebnim 
veseljem  pa  najnovejšo  dobo.  In  način  tega  ob- 
delovanja je  jako    podučen   tudi  za  nas  Slovane. 

Adolf  Bartels  je  izdal  knjigo:  Die  deu- 
tsche  Dichtung  derGegenwart.  (Die  Alten 
und  die  Jungen),  ki  se  je  natisnila  že  štirikrat. 
„Zeitschrift  fiir  deutschen  Unterricht"  pravi  o  tej 
knjigi:  „V  navdušenem  pozdravu  prave  in  pristne 
d  o  m  a  č  i  n  s  k  e  umetnosti,  ki  vidi  v  njej  Bartels 
po  pravici  blagor  vsaj  najbližje  prihodnosti,  za- 
vršuje  pisatelj  to  knjigo,  ki  je  brezdvombe  naj- 
zanesljivejši in  najprisrčnejši  voditelj  skozi  so- 
dobno slovstvo." 

Bartels  je  opisal  sedaj  vse  nemško  slov- 
stvo. Tvarina  je  razdeljena  na  dva  dela.  Prvi  del, 
510  strani,  obsega  vse  slovstvo  do  konca  18.  sto- 
letja ;  obširnejši  drugi  del,  850  strani,  pa  obdeluje 
samo  19.  stoletje.  Vsak  del  je  razvrščen  v  štiri 
oddelke  in  vsak  oddelek  ima  obširen  vvod.  Delo 
je  pisano  s  protisemitskega  stališča;    zaradi  tega 

sta  pisatelja  ostro  prijemala  „Litterarisclies  Echo" 
v  Berolinu  iii   „Die  Zeit"   na  Dunaju. 

Nemci  smatrajo  XIX.  vek  prehodom  1<  sve- 
tovni vladi,  ki  jo  mislijo  nastopiti  v  tekočem 
stoletju. 

Oglejmo  si  pobližje  drugi  del!  Prvi  oddelek 
je  posvečen  romantiki,  ki  je  pisatelju  ger- 
manska renesansa  po  renesansi  antike.  Drugi 
oddelek  ima  naslov:  Nachklassik  und  Nach- 
romantik.  „Das  junge  Deutschland  und  die  po- 
litische  Poesie".  Najvažnejša  oddelka  pa  sta: 
lil.  Der  Realismus  in  IV.  EkI  ektizism  us 
und  Decadence.  Die  Moderne. 

Med  realiste  prišteva  Bartels  sledeče  nemške 
literate.  Navedemo  jih:  Ale.\is,  Sealsfield  (Avstrijec 
Kari  Posti),  Gotthelf,  Auerbach,  Stifter,  Hebbel, 
Ludwig,  Freytag,  Reuter,  Storm,  Roth,  Keller, 
Raabe.  —  V  četrti  oddelek  spadajo:  Geibel, 
Scheffel,  Heyse,  Spieihagen,  Hamerling,  Ferd. 
Meyer,  Anzengruber,  Rosegger,  Marie  Eschen- 
b:ich,  Wildenbruch,  Fontane,  Liliencron  in  Haupt- 
ni  inn. 

To  so  samo  najglavnejši  zastopniki,  kajti 
mnogo  drugih  ima  navedenih  v  obširnih  uvodih. 
Sudermanna  Bartels  ne  prišteva  med  voditeljne 
kroge. 

Pisatelj  porablja  vsako  priliko,  da  jači  samo- 
zavest in  ponos  Nemcev  in  da  ostri  narodno  vest, 
ker  je  mnenja,  da  se  bliža  čas,  ko  bo  nemška 
narava  in  omika  morala  prestati  zadnjo  in  naj- 
težavnejšo izkušnjo  —  boj  proti  slovanstvu  .  .  . 
„Bile  so  dobe",  pravi  Bartels,  „ko  je  ves  nemški 
narod  omahoval  ali  vsaj  nekateri  stanovi,  vender 
se  je  mozeg  ohranil  zdrav  po  zaslugi  mož,  ka- 
koršni  so  bili  Luther,  Kant,  Goethe  in  Bismarck, 
ki  so  največji  Nemci." 

Nemci  so  označili  v  razvitku  svojega  slov- 
stva leti  1200  in  1800  kot  dva  vrhunca;  Scherer 
je  dodal  še  leto  600  in  potem  po  teoriji  valov 
(Wellentheorie)  dodal  še  leti  900  in  1500.  Tudi 
Bartels  je  tega  mnenja. 

To  slovstveno  zgodovino  bodo  Nemci  go- 
tovo mnogo  čitali  in  si  ž  njo  krepčali  svoj  na- 
rodni ponos. 

Zanimive  pa  so  za  nas  Slovane  ideje,  s 
katerimi  završuje  pisatelj  svojo  knjigo,  ideje,  ki 
naj  bi  prešinile  tudi  naš  narod  in  zlasti  naše 
slovstvenike ! 

Evo  jih ! 

„Če  pregledujemo  slovstvo  kakega  naroda 
v  celoti  in  ne  samo  po  knjigah,  in  če  si  ogleda 
človek  tudi  ljudi",  piše  Bartels,  „potem  ga  pre- 
šine veliko  in  tiho  občudovanje  nad  bogastvom 
individualitet,    ki  so  iz  materinske   zemlje  vznik- 


nile  kakor  gozd.  V  slovstvu  se  čuti  človek  kakor 
v  velikem  gozdu:  tu  se  vzpenja  v  visočino  orjaški 
kraljevski  dob  in  nadkriljnje  vsa  druga  drevesa, 
pa  tudi  vitka  bukev  in  prijazna  breza  koprni  kvišku, 
i  gostih  macesnov  in  borov  ne  nedostaja,  ob  vo- 
dovju rasto  jelše  in  ob  robu,  odkoder  se  začenja 
razprostirati  rodovitno  žitno  polje,  zapaziš  lipe  in 
topole.  Med  visokimi  debli  se  plodi  grmičje  vsake 
vrste,  ki  te  vabi  z  lepim  cvetjem,  in  človek  ob 
tej  krasoti  ne  prezre  niti  skromnega  zeleničja. 

Meni  se  vsaj  dozdeva,  kakor  da  bi  se  ta 
slika  prilegala  posebno  nemškemu  slovstvu,  saj 
je  nemško  slovstvo  najbogatejše  ...  Ali  ima  kak 
drug  evropski  narod  tako  izrazito  svojstvo  kakor 
nemški  in  se  li  kaže  mnogovrstnost  v  jednotnosti 
kje  drugej  v  taki  meri,  kakor  pri  nas?  Težko  da. 
Razven  v  Nemcih  se  kaže  narodno  svojstvo  morda 
samo  v  Italijanih.  Dobro  vem,  kaj  je  Škotska  za 
Anglijo,  in  kaj  provensalski  jug  za  Francijo  — 
toda  noben  narod  ne  more  zgraditi  zgodovine 
svojege  slovstva  v  taki  meri  na  narodnem  svoj- 
stvu,  noben  narod  ni  v  svojem  razvitku  razvil 
svojih  pesniških  velikanov  tako  pravilno  iz  svojih 
različnih  delov  kakor  nemški! 

Nimamo  sicer  Shakespeara,  toda  za  Dan- 
teja, Cervantesa  in  Molierea  ne  damo  svojega 
Goetheja,  naš  Schiller  je  večji  kakor  Alfieri,  Byron 
in  Viktor  Hugo  in  kaj  sta  Ibsen  in  Zola  proti 
Hebbelu  in  Otto  Ludvvigu?(! !)  —  Posebej  pa  je 
nemško  slovstvo  devetnajstega  stoletja,  dasi  stopa 
nizdol,  bogatejše  nego  slovstva  katerega  si  bodi 
naroda  v  tej  dobi.  Začnimo  šteti  z  Goethejem, 
Schillerjem,  Kleistom,  Grillparzerjem  in  završujmo 
s  Hauptmannom,  kaka  vrsta  ponosnih  imen  je 
to ! . . .  Goethe,  Ludwig  in  Hebbel  nam  zadoščajo  še 
za  celih  100  let,  in  kar  potrebuje  čas,  to  si  pri- 
delujemo sproti. 

Potrebno  je,  da  se  zavedamo,  kaj  imamo, 
in  kaj  smo  ...  Nikjer  ni  ojačenje  in  oživo- 
tvorjenje  narodnega  nagona  bolj  po- 
trebno nego  v  slovstvenem  delovanju, 
da  se  ubranimo  v  voza  tujega  blaga! 

^Moderno  evropstvo"  nam  preti,  in 
vsakemu  tujemu  vihravcu,  vsaki  reklamski  „ve- 
ličini"  odpiramo  vrata  na  škodo  domačih  otrok  .  .  , 
S  tujim  slovstvom  se  naj  seznanjajo  le  oni,  ki 
so  poklicani  za  to,  med  nami  pa  naj  živi  samo 
to,  kar  stoji  tako  visoko,  da  se  moremo  sami 
skriti  pod  njim.  Pozabiti  pa  ne  smemo,  da  po- 
kažemo tujcem,  kaj  smo  sami.  Samo  najboljše 
in  najposebnejše  blago  vsakega  naroda,  kar  pri- 
haja iz  njegovega  najgloblejšega  svojstva,  samo 
to  je  svetovno  slovstvo  in  samo  to  ima  vrednost, 
ne  pa  to,    kar  je  vsem   skupno.    Da,   da,   dobro 

vem,  da  smo  vsi  ljudje  in  da  so  v  našili  časih 
ideje  in  tehnika  na  umetnostnem  polju  na  videz 
postale  mednarodne.  Toda  naj  se  nihče  ne  vara 
nad  pomenom  tega  napredka!  Mednarodne  ideje 
so  same  blede  podobice,  katerim  mora  narodno 
svojstvo  prilivati  krvi,  če  hočejo  živeti  .  .  .  Skratka : 
vsaka  umetnost  je  in  ostane  narodna  in 
je  tem  močnejša,  čim  bolj  je  narodna. 
Skoraj  pri  vseh  evropskih  narodih  smo  videli  kla- 
sično dramo  —  a  kje  je  njegova  življenjska  moč 
zdaj?.  Imamo  sicer  zdaj  internacionalen  roman  — 
imenuje  se  dekadentovski  roman  —  ki  pa  je  gnusen 
izdelek  čisto  obrtniške  kulture,  ker  nima  nič  so- 
rodnega s  pravo  umetnostjo^ 

Narod,  ne  daj  se  prevariti  po  nekolikih  be- 
sedah ^modernih"!  Ostani  zvest  svojemu  svoj- 
stvu  in  čisti  to  svojstvo,  katero  ti  naj  ostane 
sveto!  Mi  hočemo  biti  in  ostati,  kar  smo,  ali  pa 
nočemo  biti  in  se  nočemo  vtopiti  v  evropstvu  ter 
ga  pokvariti  z  židovstvom,  resničnim  našim  sov- 
ražnikom! Smo  li  boljši  nego  drugi  narodi,  o 
tem  se  ne  pričkajmo!  Bodi  nam  precej  vsejedno, 
korakamo  li  na  čelu  civilizacije,  ali  ne,  toda  ži- 
veti hočemo,  popolnoma  izživeti  se  in  zvesti 
hočemo  ostati  najboljšemu  duhu  naših 
očetov  ..  . 

Ne  pozabimo  nikdar  več,  da  smo  narod 
Luthrov,  Goethejev,  Bismarckov  in  mnogih  drugih 
orjakov  in  samo  tam  nagnimo  svojo  glavo,  kjer 
se  nam  pojavlja  človeštvo  brez  nadčloveštva. 

Nadvlade  tujih  slovstev  ne  priznavamo  več, 
dasi   cenimo   vse   dobro,    kar  se   nahaja  v  njih. 


Svojemu  bistvu  se  ne  izneverimo  nikdar, 
nego  bomo  moštvo  in  nravstvenost  tudi  zanaprej 
smatrali  znakom  germanstva.  „lskrenost'',  pravi 
Carlvle  „je  boljša,  nego  ljubkost."  Pr\'a  dolžnost 
vsakega  moža  je,  da  se  iznebi  strahu,  biti  mora 
hraber,  korakati  mora  naprej ! 

Tudi  slovstvo  naroda  potrebuje  hrabrih  mož, 
ki  si  upajo  upirati  se  duhu  časa,  posebno  kadar 
se  kaže  svobodomiselnega!  Umetnost  je  slobodna, 
pa  tudi  verna;  umetnost  ni  samo  znati,  nego 
tudi  hoteti,  nravstveno  hoteti.  Mlademu  naraščaju, 
ki  bo  moral  gotovo  prestati  hude  boje,  zatega- 
delj ne  morem  dati  boljših  naukov  nego:  „Spo- 
m  i  n  j  a  j  t  e  se  svojih  hrabrih  očetov!" 

Bartelsova  slovstvega  zgodovina  ni  brez 
hib ;  nasprotstvo  proti  zidom  je  preočito  in  izra- 
ženo včasih  preveč  robato;  njegova  sodba  je 
večkrat  presubjektivna  in  pristranska.  Inače  pa 
je  njegova  knjiga  pisana  z  vzglednim  narodnim 
navdušenjem  in  globokim  prepričanjem. 

A  Bartels  zastopa  tudi  naše  nazore:  Spozna- 
vajmo se,  potem  se  bomo  cenili  in  spoštovali! 
Svoji  k  svojim!  Iz  naroda  za  narod!  Pisatelj, 
pesnik,  glasbenik  in  slikar,  opazujte,  študirajte 
svojo  zemljo,  svoj  narod,  svojo  domovino!  Iz  do- 
mače zemlje  naj  vznikajo  sadovi  vaše  umetnosti, 
potem  bodo  imeli  neumrljivo  življenje!  Potem 
bomo  mogli  s  svojo  literaturo  in  glasbo  ter  s 
svojo  umetnostjo  tudi  preko  meje  na  poprišče 
mednarodne  kulture.  Prej  pa  —  nikakor! 

To  je  povedal  Bartels  tudi  nam! 


GORJANČEVA  MARIJANICA. 


Spisal  Fran  Govekar. 


O,  stara  grča,  kako,  kako?    Ej,  dobro 
se  ti  pa  le  godi  ...  pri  peči  sediš 
in  dremlješ,  na  ognjišču  pa  ti  peče 
hči  tolsto  raco  .  .  .  sakramiš!" 
Benko  je   sedel    h    Gorjancu   in   si    zapalil 
vivček. 

Gorjanec  se  je  nasmehnil,  a  rekel  ni  no- 
bene, saj  je  vedel,  da  hoče  govoriti  Benko  o 
važnejši  stvari. 

„Proso  je  zvoženo  v  skedenj  in  nocoj  bodo 
meli.  Žganja  bo  treba  kupiti. 

„Kar  kupi  ga,  saj  veš,  koliko  bo  potreba." 

„Dobro,  dobro,  —  vse  opravim  .  .  .  Ajda  bo 

v  šestih  tednih   tudi   zrela,  potem  je  opravljeno 


(Dalje.) 


vse.  Krclje  že  zvažajo  na  žago  in  šota  bo  do- 
sušena  te  dni." 

„  Hvaležen  sem  ti,  Benko,  da  si  mi  tako 
dober  prijatelj!"  —  Gorjanec  je  prijel  Benkovo 
roko.  „Moj  Bog,  kaj  bi  storil  brez  tebe!  Saj  na 
posle  se  ni  zanesti.  In  sedaj  je  vse  tako,  kakor 
bi  bil  sam  vse  uredil!  Kako  se  ti  odslužim, 
Benko?" 

Gorjanec  je  zakašljal ,  bolestno  skremžil 
svoj  suhi,  bledi  obraz,  poln  gub  in  vrask,  ter  se 
prijel  za  prsi. 

„Boli  me",  je  zaječal,  „menda  se  mi  je 
vendarle  nekaj  utrgalo  .  .  .  včasih  pljunem  celo 
kri  .  .  ." 

„Ne,  ne,  le  nikar  ne  obupuj!  Saj  ti  je  ven- 
dar domalega  čisto  odleglo.  Hej,  Zdražbovemu 
Francelju  so  že  svečo  držali,  pa  se  je  le  še  iz- 
lizal,  da  dela  danes  za  tri !" 

„Res,  včasih  mi  je  popolnoma  dobro  .  .  . 
samo  še  zebe  me  rado.  Ali  naenkrat  me  zgrabi 
kašelj,  kakor  bi  me  hotelo  zadušiti  ...  in  potem 
me  skrbi,  kaj  bo  .  .  .  kaj  bo  .  .  ." 

„1,  zato  pa  pravim,  da  se  varuj  ...  ne  skrbi 
za  nič  .  .  .  pusti  vse  meni,  pa  bo  prav  in  dobro, 
če  je  Božja  volja!  Saj  si  zadovoljen  z  menoj, 
ali  ne?" 

„Kako  bi  ne  bil!" 

„Vidiš,  in  tako  lahko  ostane.  Gorjanec,  če 
le  hočeš!  Bolan  si  in  namestnika  boš  potreboval 
morda  še  dolgo.  —  Marijanico  mi  daj !  Govoril  sem 
že  z  njo  .  .  .  samo  od  tebe  je  še  odvisno  ..." 

„Slišal  sem  ...  Če  je  njej  prav,  zakaj  bi 
meni  ne  bilo?" 

„Mož  beseda!"  Benko  je  stegnil  desno  dlan 
in  Gorjanec  je  udaril  rahlo  vanjo. 

„Bog  daj  srečo!" 

„Pa  napravimo  še  ta  teden  pismo  in  v  treh 
tednih  je  lahko  že  poroka.  Ali  ti  je  prav?" 

„Prav.  Po  moji  smrti  dobi  Marijanica  vse, 
a  sedaj  ...  ali  bo  zadosti  pet  tisoč?" 

„Dosti.  Samo  za  otroka  boš  dal  še  tri, 
kaj  ne?" 

„Za  otroka?!  Kakšnega  otroka?  —  Marija- 
nica — !?" 

Kakor  bi  ga  bil  zadel  s  kolom,  se  je  zdrznil 
Gorjanec  in  strmel  prestrašen  v  Benko. 

„Ne  razburjaj  se  .  .  .  kar  je,  je  .  .  .  nesrečo 
je  imela  ..." 

„A  kdo  —  kdo  je  bil  vendar?  —  Moj  Bog, 
Marijanica  —  moja  hči  —  moja  hči!" 

Obupno  je  vil  roke  in  majal  glavo,  saj  ni 
mogel  verjeti. 

„Ne  vprašuj  ...  saj  tudi  jaz  ne  vprašam ! 
Menda  je  bil  tisti  kamnosek  —  Tone  —  kaj  vem. 
Naj  bo  kdorkoli  .  .  .  otroka  pa  prepišemo  na  moje 
ime  ..." 

Gorjanec  pa  je  ob  palici  lezel  k  vratom  in 
poklical:  »Marijanica,  v  hišo  pojdi!" 

In  pri  mizi  stoje,  opiral  se  je  z  levico  ob 
ogel,  v  desnici  pa  je  tiščal  palico.  Smrtna  ble- 
dota  je  pokrila  njegovo  lice  in  videti  je  bil  na- 
enkrat propal  starec. 

„Kaj  bi  radi,  oče?" 

Marijanica  se  je  ustavila  med  vratnii;  tudi 
njeno  lice  je  bilo  bolestno  bledo,  oči  so  ji  upadle, 
okoli  ust  so  se  ji  videle  globoke  raze. 

Gorjanec  jo  je  meril  z  očmi,  ostro  in  bo- 
deče so  polzeli  njegovi  pogledi  po  hčeri,   potem 


pa  se  je  spustil  kakor  uničen  na  stol  in  ni  rekel 
ničesar. 

Benko  pa  je  pristopil  k  njej  ter  dejal  mirno 
in  suho: 

„Še  ta  teden  se  peljemo  k  notarju,  da  na- 
redi pismo." 

„Da,"  je  odgovorila  Marijanica. 
„V  treh  tednih  pa  bo  poroka  ...    Ali    ti    je 
prav?" 

„Da." 

In  obrnila  se  je  ter  odšla  zopet  v  kuhinjo. 
Tam  pa  se  je  zgrudila  poleg  ognjišča  na  tla  in 
zaihtela  ter  plakala  .  .  .  plakala  .  .  . 

In  silno,  besno  sovraštvo  je  polnilo  njeno 
srce.  Sovražila  je  Benka,  sovražila  Toneta  in  za- 
ničevala sebe.  Toda  njen  sklep  je  storjen :  be- 
račeva žena  ne  bo  nikdar;  —  da  bi  se  ji  sme- 
jala vsa  vas,  tega  ne,  —  nikoli !  Bogata,  najbo- 
gatejša v  fari  hoče  biti,  uplivna  in  mogočna, 
kakor  nobena  druga !  Toda  beračeva,  ki  jo  je 
pahnil  v  tako  nesrečo  in  sramoto,  nikdar  —  ni- 
kdar! V  hiši  svojih  staršev  in  dedov  hoče  ostati; 
—  tu  je  njen  dom  —  tu  hoče  biti  gospodinja, 
veljavna  in  češčena,  kakor  nekdaj  njena  mati ! 

V  tem  hipu  je  občutila  v  svoji  duši  le  eno 
strastno  hrepenenje:  maščevati  se  Tonetu,  ki  jo 
je  tako  ponižal,  ki  ji  je  nakopal  toliko  bolesti. 
Maščevati  se  nad  njim,  ki  edini  jo  je  hipoma, 
dasi  le  enkrat  uklonil  svoji  volji  ter  ji  znal  vsaj 
za  trenutek  udušiti  njen  veliki  ponos  bogate  grun- 
tarske  hčere !  Sovražila  ga  je  v  tem  hipu  tako, 
da  bi  uui  mogla  izlahka  poriniti  nož  v  srce  ter 
da  bi  vriskala  od  naslade,  ako  bi  ga  videla  se- 
dajle  pred  seboj  mrtvega!  Koliko  se  jih  je  tru- 
dilo za  njeno  ljubezen,  koliko  jih  je  ječalo  pod 
njenim  oknom,  koliko  izvrstnih  siuibcev  je  pro- 
silo za  njeno  roko,  a  vse  je  zavrnila  s  ponosnim 
roganjem!  Nihče  se  ni  mogel  pohvaliti,  da  mu  je 
dovolila  Marijanica  najmanjše  prednosti,  da  je 
dosegel  najneznatnejši  dokaz  njene  ljubezni.  Tone 
pa  jo  je  vzel  kakor  malovredno  igračo  v  svoje 
roke  ter  jo  oropal  vsega. 

Kadar  je  premišljala  vedno  in  vedno  iznova 
oni  trenotek,  ko  je  pozabila  na  vse  in  se  udala 
blaznemu  razkošju  nenadnega,  prvega  moškega 
objema,  ji  je  bilo  nerazumljivo.  Zdelo  se  ji  je, 
kakor  bi  ne  bila  takrat  ona,  ki  se  je  tako  poni- 
žala, nego  drugo,  ničvredno,  podlo  dekle  brez 
časti  in  samospoštovanja.  Nikdar  in  za  nobeno 
ceno  bi  ne  mogla  storiti  kaj  takega,  ako  bi  ne 
bila  izgubila  svoje  pameti,  svoje  vesti!  Zato  pa 
je  besno  sovražila  Toneta,  ki  jo  je  očaral  in  za- 
strupil dušo,    da  je  danes  tako  grozno  nesrečna. 

In  prepričana  je  bila,  da  je  storil  to  svojo 
podlost  iz  gole  sebičnosti,  iz  najgrše  lakomnosti 
po  njenem  bogastvu.  Prisiliti  jo  je  hotel  tako,  da 
bi  bila  privezana  nanj  brez  rešitve  —  da  bi  po- 
stala njegova  brez  volje  in  brez  odpora. 

Toda  vsaj  te  zmage  se  ne  bo  mogel  vese- 
liti !  Brez  uspeha  ostane  njegov  zločin,  —  vzela 
bo  Benka,  dasi  se  ji  zdi  grd  in  star,  da  pokaže 
Tonetu,  da  njega  ne  mara  vzlic  vsemu.  Berač 
naj  se  druži  z  beračicami !  —  Izraziti  mu  svoje 
zaničevanje,  svoje  sovraštvo  in  maščevati  se  nad 
njim,  to  je  bila  njena  najstrastnejša  želja,  pravza- 
prav pa  slepa  trma  vasezaljubljene  ošabnice,  ki 
se  ni  zavedala  svoje  usodne  zmote  .  .  .  Trma, 
ki  je  tvorila  glavno  črto  njenega  značaja,  jo  je 
vodila  vedno,  in  udajala  se  ji  je  besno,  togotno 
tudi  sedaj  .  .  . 

Vrata  so  se  odprla  in  v  kuhinjo  je  stopil 
smehljaje  Benko. 

„Po  vino  pojdi",  je  dejal  ukazovalno,  „pa 
za  mence  bo  treba  žganja !  Nocoj  bom  večerjal 
tukaj  .  .  .  pristavi  še  zame  kaj!" 

Marijanica  se  je  dvignila  od  tal  ter  si  s 
predpasnikom  brisala  solze.  Pogledala  ga  ni. 

Benko  pa  se  je  čutil  užaljenega  in  za- 
rohnel  je : 

„Kaj  pa  javkaš,  dekle?  Vse  je  v  redu  .  .  . 
pusti  sedaj  kesanje,  ko  je  prekasno  .  .  ."  Pristopil 
je  k  njej  in  jej  položil  roko  na  boke.  „Da  veš, 
otrok  je  tudi  moj  .  .  .  moj !  Nihče  naj  ne  izve 
resnice,  sicer  .  .  .  sicer  .  .  .  Bodi  pametna,  Marija- 
nica, ne  bo  li  žali"  Hipoma  pa  se  ga  je  lotilo 
poželjenje  po  tem  lepem  dekletu,  objel  jo  je 
okoli  pasu  in  poljubil  na  lice. 

„Moja  si,  moja  .  .  .  rad  te  imam!" 

Odšel  je  trdih,  samozavestnih  korakov  v  ske- 
denj, kjer  se  bo  zvečer  melo  proso. 

Marijanico  pa  je  polila  hipoma  rdečica,  v 
silnem  sramu  je  povesila  glavo  ter  zrla  srepo 
predse,  šepetaje: 

„ Otrok  je  njegov  .  .  .  seveda,  njegov  .  .  . 
Nihče  naj  ne  izve  resnice  in  moje  sramote!" 

In  hitela  je  v  sobico,  si  privezala  svež,  trdo- 
zlikan  bel  predpasnik  s  ped  širokim  robom  čipk 
ter  si  dela  na  glavo  lepo  ruto.  Umila  si  je  solze 
z  obraza  in  si  otrla  lici,  da  je  bila  videti  rdeča 
in  sveža  kakor  nekdaj  .  .  . 

Potem  pa  je  stopala  lahko  in  prožno  po 
cesti  v  prodajalno  po  žganje  za  mence  in  po 
vino  za  svojega  ženina  .  .  .  Smehljala  se  je,  a  v 
kotičku  ust  je  bila  ostala  ostra,  trpka  potezica, 
ki  pa  je  ni  opazil  nihče. 


VI. 

Pred  Gorjančevo  hišo  se  je  ustavila  dolga 
vrsta  kolesljev  z  nališpanimi  go^ti.  Ženske,  ki  so 
bile  danes  oblekle  izredno  veliko  števile  trdih,  šu- 
mečih kril,  da  so  bile  košate  in  široke  kakor  le 
ob  največjih  praznikih,  so  s  težavo  zlezle  z  vo- 
zov, si  popravljale  svoje  peče  in  si  brisale  s  čip- 
kastimi robci  vedno  in  vedno  iznova  svoje  ust- 
nice, se  melanholski  nasmihale  in  se  med  seboj 
tiho  pogovarjale.  Možje  v  visokih,  nad  koleno 
segajočih  škornjih,  kratkih,  ozkih  suknjičih  in  s 
svilenimi  čepicami  s  čopom,  mahajočim  jim  po 
tilniku  pod  klobukom,  pa  so  hiteli  k  hišnim 
vratom.  In  krohotaje  so  začeli  takoj  razbijati  po 
vratih  in  kričati : 

„Odprite!  Izgubili  smo  ovčico!  Vrnite  nam 
jo,  sicer  vam  razbijemo  vrata!" 

A  v  hiši  se  ni  ganilo.  Kakor  bi  bilo  vse  iz- 
mrlo  —  nikjer  žive  duše.  Celo  hlevi  so  bili  za- 
prti, le  par  kokoši  in  rac  je  brodilo  po  ogrom- 
nem gnojišču. 

„Odprite!  Gorjanec,  ali  spiš  —  ali  si  gluh? 
—  Vraga,  krščanskim  ljudem,  ki  iščejo  le  svoje, 
boš  vendar  vsaj  odprl!" 

Toda  odziva  ni  bilo  nobenega. 

Tedaj  je  stopil  k  vratom  gostilničar  Stem- 
bal  in  ponižno  je  izpregovoril  besede: 

„Ne  zameri.  Gorjanec,  če  tako  razgrajamo! 
Nič  se  ne  boj  —  saj  smo  dobri  ljudje  —  tvoji 
prijatelji.  Samo  ovčico  nam  daj,  pa  gremo  svojo 
pot!  Prosimo!" 

Hipoma  so  se  odprla  vrata  in  med  svate 
je  priletela  stara,  zgrbljena,  bosa  dekla  zavihanih 
rokavov  in  izpodrecanih  umazanih  kril. 

Vse  se  je  zakrohotalo.  Moški  so  metali  de- 
klo drug  drugemu  v  naročje,  dokler  jim  ni  ušla 
rdeča  in  spehana  za  hišo. 

Štembal  pa  je  prosil  dalje  milo  in  po- 
nižno : 

„Gorjanec,  ne  bodi  tak!  Prosili  smo  te  mlade, 
lepe  ovčice,  a  ti  nam  ponujaš  staro,  mršavo  kozo! 
Daj  nam  ovco  —  daj  nam  ovco!" 

„Daj  nam  ovco!"  so  ponovili  vsi  svatje  in 
vrata  so  se  odprla.  Na  pragu  pa  je  stala  Mari- 
janica v  črni  svileni  obleki  in  z  vencem  v  zlatih 
laseh.  Bleda  je  bila,  objokanih  oči,  a  silila  je  se 
na  smeh. 

In  svatje  so  zavriskali,  dvoje  harmonik  se 
je  oglasilo  hkratu  bučno,  ženske  so  se  rinile  k 
nevesti  in  ji  stiskale  roke,  vodeče  jo  k  vozovom, 

Benko  je  privedel  Gorjanca,  ki  se  je  opiral 
ob  palico  ter  bil  videti  potrt  in  slab,  kakor  bi 
bil  vstal  pravkar  z  bolniške  postelje.  Omahovaje 

355 


je  zlezel  na  voz.  in  vrsta  vozov  se  je  pre- 
mikala. 

Težki,  tolsti  konji  so  krivili  svoje  vratove, 
mahali  z  glavami,  zvonili  s  kraguljci  in  mede- 
nimi, kakor  zlato  svetlikajočimi  se  ploščami  na 
komatih  ter  skakljali  nervozno;  potem  pa  so  zdir- 
jali  drug  za  drugim  v  dolgi,  nepretrgani  vrsti.  In 
v  zvoniku  so  zapeli  zvonovi,  na  griču  pa  je  počil 
trikrat  zapored  topič.  Na  vseh  pragih  so  stale 
ženske  in  možje,  otroci  so  tekli  v  trumah  za  vo- 
zovi in  pod  cerkvijo  se  je  zbrala  mahoma  truma 
radovednežev  .  .  . 

In  zgodilo  se  je,  česar  ni  pričakoval  nihče, 
kar  se  je  zdelo  vsakomur  neverjetno:  lepa,  po- 
nosna Marijanica  je  postala  žena  starega  vdovca 
Benka  

Ko  pa  so  se  vračali  svatje  iz  cerkve,  so  se 
ustavili  tudi  v  Štembalovi  gostilni.  Obredli  so 
bili  po  starem  običaju  dotlej  že  vso  dolgo  vrsto 
kmetiških  beznic  in  zganjam  od  cerkve  do  Štem- 
bala  in  postali  so  zatorej  glasni,  razbrzdani  in 
prepirljivi.  Ženske  so  ostale  večinoma  na  vozeh, 
a  možje  so  begali  okoli  njih  s  steklenicami  in 
čašami,  polivali  vino  kakor  vodo,  klicali  vsakogar 
pit,  ki  je  šel  mimo,  vriskali,  cepetali  s  petami  ob 
tla,  nekaj  parov  se  je  celo  nekoliko  zavrtelo. 

Benko  je  bil  že  pijan.  Danes  je  bil  izredno 
dobre  volje,  delal  se  je  mladega  in  gibčnega, 
zato  je  tekal  semtertja,  silil  piti  ter  je  tudi  sam 
pil  črez  svojo  mero. 

In  nenadoma  se  je  oklenil  Marijanice,  ki  je 
zdela  molče  za  mizo  ter  poizkušal  plesati.  A  nje- 
gove noge  so  bile  trde  in  neokretne,  njegovo  telo 
drveno  in  nerodno.  Smešno  je  poskakoval  pred 
Marijanico,  jo  omahovaje  vlačil  po  sobi  ter  se 
lovil,  da  ni  padel. 

„Hej,  Benko  pleše!"  so  upili  nekateri  in 
se  smejali  iz  vsega  grla. 

V  tistem  hipu  pa  je  stal  med  vrati  Tone, 
kamnosek.  Visok,  raven  in  prožen  kakor  jelka  in 
lep  s  svojim  bledim,  s  polno  črno  brado  obrob- 
ljenim licem,  da  so  se  uprle  z  občudovanjem 
vanj  hkratu  vse  ženske  oči,  je  obstal  med  podboji, 
potem  pa  stopil  hipoma  k  Marijanici,  jo  prijel 
za  ramo  in  jo  potegnil  k  sebi. 


„Srečo  sem  ti  prišel  voščit!"  je  dejal.  „Da 
bi  se  nikoli  ne  kesala  za  to,  kar  si  storila  danes 
sebi  in  meni!  To  ti  želim,  Marijanica!" 

Kakor  besen  vol  se  je  zaletel  Benko  v 
kamnoseka  ter  dvignil  svojo  pest,  da  bi  ga  udaril. 
Tone  pa  je  krenil  s  komolcem,  in  Benko  se  je 
opotekel,  krilil  z  rokama  po  zraku  in  priletel  ob 
klop. 

„Prokleti  pes  beraški!"  je  zahropel  ženin  in 
se  pobiral  od  tal. 

„ Berač?  Zakaj  berač?  Ali  sem  vam  kaj 
dolžan?  Ali  mi  je  kdo  kaj  podaril  ali  posodil? 
Nihče  nikoli!  Vi  pa  ste  vzeli  meni,  kar  je  bilo 
moje  in  kar  ostane  moje!  Njen  mož  ste,  a  Ma- 
rijanica je  bila  moja,  kakor  ne  bo  vaša  nikdar, 
in  kar  vam  prinese  v  zakon,  je  moje,  četudi  la- 
žete,  da  je  vaše!  Tako.  Povedal  sem  vam,  — 
Bog  daj  srečo!" 

Izpustil  je  Marijaničino  roko,  ki  jo  je  držal 
v  svoji  pesti  kakor  v  železnem  precepku,  jo  pahnil 
k  Benku  in  se  obrnil  k  vratom. 

„Lump!  Pritepenec!"  je  zakričal  Benko  in 
vrgel  za  kamnosekom  steklenico.  A  zadel  ga  ni, 
—  steklenica  se  je  razsula  ob  podbojih,  da  se  je 
razlilo  vino  po  tleh. 

Poparjenost  se  je  lotila  svatov;  hitro  so  se 
odpravili  na  vozove  in  harmonikarja  sta  vlekla 
svoja  meha  gluhim  ušesom. 

Kakor  zid  bleda  je  zdela  Marijanica  na  ko- 
leslju  poleg  Benka,  ki  mu  je  besna  togota  po- 
gnala v  glavo  kri,  da  so  se  mu  napele  žile  kakor 
vrvice.  Škrtal  je  z  zobmi,  a  molčal  .  .  . 

Zvečer  pa  so  se  zbrali  oglarji  pred  Gorjan- 
čevo  hišo,  se  rogali  ženinu  in  nevesti  ter  prepe- 
vali zasmehljivo: 

.Jurij  Benko, 
vzemi  Lenko, 
dobro  ženko 
boš  imel ! 

Rada  papika, 
rada  pupika, 
rada  v  senci 
ajčika  !" 

Marijanica  je  bežala  v  svojo  sobico,  jo  za- 
pahnila  in  plakala  na  postelji  dolgo  v  noč  obupno, 

neutolažno.  (Konec  prihodnjič. I 

KNJIŽEVNOST. 

Naš  pravopis.  Pred  nami  leži  že  dalje  časa  živahno 
pisana  brošura:  .Zaščitnikoma  Levčevega  pravo- 
pisa vnovič  v  prevdarek.  Spisal  prof.  V.  Bežek." 
Nameravali  smo  o  njej  že  prej  kaj  izpregovoriti ;  ker  pa  je 
njena  vsebina  —  natisnjena  je  bila  najprej  v  .Zvonu'  in 
ponatisnjena  v  .Popotniku"  —  vobče  že  znana,  smo  jo  odlo- 
žili za  poznejšo  priliko.  Ta  je  prišla  zdaj.  —  V  zadnji  številki 
.Cvetja"  (v  roke  smo  jo  dobili  7.  avgusta)  pričenja  namreč 
o.  Škrabec  iznova  premotrivati  naše  pravopisno  vprašanje,  in 
sicer  z  obširnim  programom  ter  —  kakor  se  razume  —  te- 
meljito:   spis  bo  očividno    konstruktiven  in  manj  polemičen. 

—  Bežkova  brošura  je  namenoma  polemična,  ali  kljub  temu 
ima  dovolj  znamenite  in  pozitivne  vsebine,  posebno  kar  se 
tiče  razbistrenja  pojma  našega  knjižnega  jezika.  Najbrž  bi 
prišli  v  pravopisnem  vprašanju  prej  do  vidljivega  zaključka, 
ako  bi  se  ga  bili  prej  lotili  s  stičnimi  —  in  samo  —  argumenti. 

—  Kar  se  tiče  raznih  .epitheta  ornantia",  ki  so  jih  stekli  v 
medsebojnem  boju  pravopisniki,  pa  je  najbolje,  če  si  zama- 
šimo desno  in  levo  uho.  —  Za  to  pot  naj  zadostujejo  te 
vrstice.  Dr.  T. 


V.  Schreiner  in  dr.  J.  Bezjak,  Slovenska  jezikovna 
vadnica  za  tesno  združeni  poduk  v  slovnici,  pravopisju  in 
spisju.  L— H.  zvezek.  Na  Dunaju,  F.  Tempsky  190.1 

Te  knjižici  zaslužita  po  vsej  pravici,  da  ju  tudi  tukaj 
omenjamo:  ne  samo  zato,  ker  sta  namenjeni  staviti  podlago 
spretnosti  v  rabi  slovenskega  jezika,  ampak  tudi  zaradi  me- 
tode, s  kojo  ustrezata  temu  namenu.  Imeni  Schreiner-Bezjak 
jamčita  za  združenje  moderne  teorije  z  napredno  prakso,  za 
zvezo  logičnega  premotrivanja  z  neprisiljeno  poezijo.  -  Kakšna 
nova  metoda  je  to?  .Kratke  opombe",  ki  sta  jih,  posebej 
natisnjene,  pridejala  avtorja  zvezkoma,  se  začno  popolnoma 
resnično  s  temi  besedami:  .V  naslovu,  ki  ga  čitamo  na 
ovitkih  naših  zvezkov,  tiči  program."  —  Jezikovna  vadnica 
je  to,  ne  slovnica:  to  misel  naglašata  malo  nižje.  Ta  izjava, 
dasi  ne  čisto  točna,  je  za  splošno  označenje  še  bolj  pojmljiva ; 
napačno  pa  bi  bilo,  ko  bi  kdo  knjižici  vvrščal  pod  geslo, 
površnjakom  tako  priljubljeno:  .Proč  s  slovnico!"  Avtorja 
se  obračata  izrecno  proti  onim,  ki  hočejo  vso  slovnico  iz- 
bacniti  iz  šole :  ,Ne  tako,  dragi  moji !  Slovnica  sama  zase, 
seveda,  ne  more  biti  smoter  Ijudskošolskemu  pouku.  A  kot 
sredstvo  k  našemu  smotru  ...  kot  pomočnico  pri  dosezanju 
našega  jezikovnega   smotra  ...  se  je  bomo   radi  učili."    To 

je  edino  pravo  naziranje!  Tudi  te  l\njižici  sta  pravzaprav 
slovnici,  samo  da  slovnica  tukaj  ni  le  zbirka  jezikovnih 
zakonov,  ampak  za  nje  metodika  in  didaktika.  V  tem  oziru 
pomenita  zvezka  prav  znamenit  korak  naprej  in  sta  pokli- 
cana, da  se  ob  njima  vežba  vsak  učitelj,  ki  se  bavi  z  jezi- 
kovnim poukom,  ne  samo  začetnim.  —  Posebna  hvala  gre 
debloslovju. 

Iz  tega  je  razvidno,  da  sodita  knjižici  v  prvi  vrsti 
v  roko  učitelja,  ki  pa  tudi  ne  sme  biti  slepo  odvisen 
od  vsakega  njunega  stavka.  Učencem  bi  se  dovolil  vpogled 
v  knjigo,  kadar  bi  bilo  res  neobhodno  potrebno,  včasih  niti 
ne  pri  .vajah".  V  tem  oziru  je  moje  stališče  skrajneje, 
kakor  se  zastopa  na  str.  10  , Opomb*  in  v  soglasju  s  svojim 
stališčem  bi  se  jaz  še  bolj  prijel  prav  tam  navedenega  za- 
kona, da  se  naj  v  ljudski  šoli  mnogo  piše. 

Da  v  posameznostih  s  kako  stvarjo  nismo  docela  za- 
dovoljni, ne  škoduje  nič.  Kaj  pravite  n.  pr.  k  pravilu  takoj 
na  2.  str.  I.  zv. :  .Kolikorkrat  pri  izgovarjanju  odpreš  usta, 
toliko  zlogov  ima  beseda?"  Stilizacija  je  netočna,  pa  tudi 
bistvo  ni  pravo;  saj  lahko  izgovarjam  na  stotine  besed,  ne 
da  bi  .odprl  usta",  ker  jih  imam  lahko  trajno  —  odprta,  če 
namreč  izgovarjam  besede  —  in  koliko  jih  je,  ki  nimajo  v 
sebi  nobenega  ustnika!  —  Po  pravici  se  v  .Opombah"  na- 
glašuje  nepotrebnost  raznih  definicij ;  vendar  so  se  nekatere 
odvisno  pridržale,  n.  pr.  definicija  glagola. 

Vrednosti  knjižic  se  taki  očitki  ne  dotikajo.  Mi  le 
želimo,  da  bi  gospoda  spisovatelja  kmalu  dovršila  svoje 
srečno  začeto  delo.  Dr.  Jos.  Tominšek. 

Knjige  „Slovenske  Šolske  Matice".  H.  Realna 
knjižnica.  I.  del:  Zgodovinska  učna  snov  za  ljudske 
šole.  —  2.  snopič.  Spisal  J.  Apih.  \'  Ljubljani   1903. 

Že  1.  snopiča  realne  knjižnice,  ki  je  razpravljal  zgo- 
dovino starega  veka,  je  lansko  leto  kritika  pohvalno  ome- 
njala. Tudi  2.  snopič,  v  katerem  pisatelj,  ki  je  poznat,  vešč 
zgodovinar,  razpravlja  zgodovinsko  učno  snov  srednjega  veka, 
bode  prav  dobro  služil  vsakemu  učitelju,  ki  se  pripravlja 
za  zgodovinski  pouk,  ker  najde  v  njem  najzanimivejše 
zgodbe  srednjega  veka  poljudno  razložene.  Ozir  na  kul- 
turno zgodovino  tega  veka,  zlasti  pa  vpletanje  zname- 
nitih dogodkov  iz  d  o  m  a  č  e  zgodovine  knjigo  še  posebno 
priporoča  in  le  že  le  ti  je,  da  se  pisatelj  zlasti  na 
zadnjo  še  bolj  ozira. 

Pisatelj  je  razdelil  vso  tvarino  na  štiri  glavne  dele : 
1.  srednjeveško  plemstvo,  2.  križarske  vojne  in  njih  posle- 
dice, 3.  Habsburžani,  4.  Luksenburžani  —  s  kulturnozgodo- 
vinskim dodatkom  o  srednjeveških  mestih. 

Že  nezistematična  razdelitev  kaže  namen  pisateljev ; 
podajati  le  najvažnejše  dogodke  v  kolikor  moči 
poljudnem  slogu.  In  reči  smemo,  da  se  mu  je  ta  namen 
docela  posrečil ! 

V  prvem  delu  opisuje  postanek  mejnih  grofov  in 
vojvod,  srednjeveško  ustavo,  viteze  in  duhovne  kneze.  Ker 
so  Babenberžani  zibali  zibel  sedanji  avstro-ogrski  državi  in 
je  njih  zgodovina  važna  za  poznavanje  avstrijske  zgodovine 
v  ljudski  šoli,  opisuje  vlado  najvažnejših :  Henrika  II.,  Leo- 
polda V.  Krepostnega,  Leopolda  VI.,  Sijajnega  in  poslednjega 
—  Friderika  II.,  s  katerim  je  umrl  ta  slavni  rod. 

Zlasti  živo  in  zanimivo  opisuje  postanek  in  razvoj 
viteštva,  viteške  igre  (turnirje)  in  življenje  na  srednjeveških 
gradovih. 

Drugi  del  razpravlja  o  vzrokih  križarskih  vojen  in 
njih  posledicah,  pobožnosti  tedanje  dobe,  božjih  potili  in 
vpleta  vmes  nakratko  postanek  islama.  Popraviti  je  na  strani 
116.  trditev,  da  je  misel.  Sveto  deželo  trajno  pridobiti  kr- 
ščanstvu, sprožil  že  papež  Silvester  II.,  a  ne  Gregor  VII 


Popisani  sta  le  prva  in  tretja  križarska  vojna ;  za  zgo- 
dovinski pouk  v  ljudski  šoli  ima  to  poglavje  le  toliko  trajne 
vrednosti,  kolikor  se  tiče  udeležbe  tedanjih  babenberških 
vladarjev    (pravljicao  postanku   avstrijskega    hišnega  grba!). 

Posledice  teh  vojen,  rastoči  vpliv  cerkve  in  moč  pa- 
peštva  zdi  se  nam  nekako  preobširno  popisana.  Tudi  škofov 
na  Slovenskem,  ki  pa  so  bili  po  svojih  uradnikih  brez  izjeme 
ponemčevalci  (p.  136^—137),  se  spominja  pisatelj  v  posebnem 
kratkem  pregledu. 

Živo  in  nazorno  je  popisano  življenje  v  srednjeveških 
samostanih,  ki  so  bili  , prava  utočišča  materljelne  in  duševne 
prosvete  (p.  134)."  Popraviti  je  str.  131  trditev,  da  je  Spon- 
heimovec  Bernard  vvedel  v  Ljubljano  frančiškane  1.  1533., 
a  ne  1223  (Dimitz :   Kurzgefasste   Geschichte   Krains,  p.  25). 

Prav  obširni  sta  poglavji  o  Habsburžanih  in  Luksen- 
buržanih,  saj  je  glavni  smoter  zgodovinskega  pouka  v  ljudski 
in  meščanski  šoli  kratko  in  pregledno  znanje  avstrijske  zgo- 
dovine. Najprej  opisuje  pridobitve  Pfemysloviča  Otakarja  II. 
za  časa  avstrijskega  medvladja  in  vladanj  tega  mogočnjaka, 
ki  je  enako  Samu  vladal  ozemlju  od  Krkonošev  do  obali 
Jandranskega  morja.  Nemško  medvladje  in  izvolitev  Rudolfa 
Habsburškega  nemškim  kraljem  je  povzročilo  boje  med  na- 
sprotnikoma, ki  so  končali  s  popolnim  porazom  Otakarjevim 
na  Moravskem  polju  in  pridobitvijo  avstrijskih  dežel,  ki  jih 
je  pozneje  s  privoljenjem  nemških  knezov  podelil  svojima 
sinovoma. 

Dalje  opisuje  vladanje  in  pridobitve  najvažnejših 
prvih  Habsburžanov:  Albrehta  L,  Friderika  Lepega,  bratov 
Albrehta  II.  Modrega  in  Otona  Veselega  in  Rudolfa  IV.  Usta- 
novnika.  —  Za  Ijudskošolske  učence  zlasti  zanimivo  tvarino 
nudijo  str.  166 — 168  opisane  nezgode,  kakor  pojavi  kobilic, 
kuge,  lakote  in  potresa.  Poglavje  o  Habsburžanih  sklepa 
delitev  habsburških  dežel  in  kratek  pregled  zgodovine  go- 
riških grofov. 

Zadnje  poglavje  govori  o  pridobitvi  češke  krone  Luksen- 
buržanov,  katerih  najznamitejši  je  bil  Karol  IV.  Pod  njegovim 
naslednikom  Večeslavom  IV.  se  je  razvilo  Husovo  delo- 
vanje, ki  je  imelo  za  posledico  hude  husitske  boje. 

Najzanimivejši  pa  je  dodatek  o  srednjeveškili  mestih, 
njih  postanku,  upravi,  vnanjosti,  o  življenju  meščanov,  obrti 
in  trgovini,  ki  se  naslanja  na  Vrhovčeve  .Ljubljanske  me- 
ščane" in  .Zgodovino  Novega  Mesta".  Take  kulturnozgodo- 
vinske črtice  mladino  najbolj  zanimajo.  Ali  bi  ne  bilo 
torej  umestno,  ako  bi  bil  pisatelj  vzporedno  z  meščanskim 
življenjem  opisal  in  primerjal  tedanje  kmetsko  življenje? 
Kako  bi  učence  na  deželi  zanimalo  poznati  življenje  svojih 
pradedov,  njih  odvisnost  od  duhovnih  in  svetnih  knezov,  o 
prostih  posestnikih  in  tlačanih,  zlasti  pa  o  tlaki!  Ako  je  pi- 
satelj tako  natančno  in  preobširno  (skoraj  15  strani !)  opisal  po- 
božnost  tedanje  dobe,  božja  pota,  samostane,  moč  cerkve  in 
papeštva,  —  celo  Židom  je  posvetil  tri  strani  —  bi  bil  tudi 
kmetu  in  njega  položaju  lahko  privoščil  vsaj  par  strani,  saj 
virov  ne  manjka!  —  Morebiti  to  šele  stori?  Snopič  zaklju- 
čuje kratek  pregled  v  občilih,  rudarstvu  in  denarstvu. 

Knjiga  bode,  kakor  že  uvodoma  rečeno,  prav  dobro 
služila  namenu,  kateremu  je  spisana.  Jezik  je  lep,  gladek. 
Nekaj  malenkostnih  pravopisnih  napak  (po  Levčevem  pra- 
vopisu!) treba  popraviti,  kakor:  .od  sih  dob"  (str.  117)  mesto 
.odsihdob"  —  .bodi  si"  (st.  136)  mesto  .bodisi"  —  ,še  le" 
(str.  136)  mesto  .šele"  in   .pogostni"  (145)  mesto  .pogosti". 

—  ar  — 

Pavel  Mihalek:  Iz  nižin  življenja.  Izdali  .Naši  za- 
piski" v  Ljubljani.  Založili  Fr.  Rinaldo  in  tovariši  1903.  Cena 
1  K.  Tako  je  naslov  96  strani  broječi  knjižici,  ki  obsega  8 
naturalističnih  črtic  iz  proletarskega,  delavskega  in  kmetskega 

življenja.  Milialck  je  temporaiiifUtL'!!  pripovedovalec,  a  ljubi 
brutalne  efekte  in  smelo  dekoltirane  prizore.  Slog  mu  je  me- 
stoma pomanjkljiv,  slovniCnili  pogreškov  ima  preveč.  Kakor 
naslov  se  tudi  vsebina  te  prve  Milialekove  knjige  še  ne  od- 
likuje z  individualno  izvirnostjo.  A  knjiga  izdaja  pripovedo- 
valen  talent,  ostro  opazovanje,  dobro  poznanje  .nižin  živ- 
ljenja" in  ognjevitost  tendencioznega  peresa.  Upajmo  torej, 
ila  Milialek  napreduje  ne  le  glede  sloga  in  jezika,  nego  tudi 
v  diskretnosti  svojega  slikanja  s  e  k  s  u  v  a  1  n  i  h 
prizorov!   Potem  bo  za  naše  slovstvo  nova   pridobitev. 

..Slovanska  knjižnica"  —  Urejuje  in  izdaja  A.  Ga- 
bršček.  l'rejeli  smo  11.  in  111.  del  slovečega  Sienkievvicze- 
vega  romana  .Križarji".  Poslovenil  Podravski.  Ves 
roman  obsega  1028  stranij  in  stane  samo  K  3'90.  V  knji- 
garnah se  prodaja  po  K  5-20.  O  tem  krasnem  romanu  slo- 
večega poljskega  pisatelja  smo  prinesli  članek  v  H.  zvezku 
.Slovana"  (str.  34,  44).  —  V  letu  1904.  izda  založnik  istega 
pisatelja  veliki  roman  .Potop"  iz  slavne  zgodovine  pre- 
teklosti poljskega  naroda.  Svojim  naročnikom  .Slovansko 
knjižnico'  opetovano  najtoplejše  priporočamo!  V  njej  dobe 
zdravo,  krasno,  velezanimivo  slovansko  berilo !  —  Ptujci  so 
začeli  trositi  med  naš  narod  po  nemškem  vzorcu  skrpucane 
sleparske  in  šušmarske  romane,  ki  so  brez  sleherne  leposlovne 
vrednosti  in  so  razmeroma  jako  dragi,  pa  dobivajo  toliko 
odjemalcev,  da  se  je  kar  čuditi  kratkovidnosti  naših  rojakov. 
Naj  bi  si  raje  nabavili  romane  n.  pr. :  ,Quo  vadis"^ 
.Križarje",  .Potop"  itd.  in  bilo  bi  zanje  in  za  razvoj 
slovenske  književnosti  mnogo  bolje  ! 

..Talija".  Zbirka  gledaliških  iger.  Ureja  Fran  Q  o- 
vekar.  Izdaja  in  tiska  .Goriška  tiskarna"  A.  Gabršček. 
Snopič  5.  Doktor  Hribar.  Veseloigra  v  enem  dejanju. 
Poljski  spisal  grof  1.  A.  F  r  e  d  r  o.  Snopič  6.  Dobro  d  o  š  I  i  • 
Kdaj  pojdete  domii?  Veseloigra  v  enem  dejanju. 
Snopič  10.  Eno  uro  doktor.  Burka  v  enem  dejanju.  Zopet 
tri  dobre  igrice  za  naše  diletante  v  slovenskih  društvih.  Igre 
so  lahke,  a  zabavne  in  bogate  .hvaležnih"  ulog.  Knjižice  so 
prav  lične  in  cenene.   Društvom  jih  prav  toplo  priporočamo  ! 

Podučevanje  slovenščine  na  avstrijskih  gimnazijah. 
Gosp.  Fran  Žnidcršič,  profesor  na  goriški  gimnaziji,  je  podal 
v  LIH.  letnem  poročilu  svoje  gimnazije  nekaj  misli  o  podu- 
čevanju  slovenščine  ter  stavil  predlog,  naj  bi  se  za  vse 
gimnazije,  na  katerih  se  podučuje  slovenščina  kot  materinski 
jezik,  sestavil  enoten  normalni  učni  načrt  in  kanon  ter  naj 
bi  se  izdala  pomočna  knjiga  za  poduk  našega  jezika  na 
srednjih  šolah.  Že  v  poslednji  številki  .Slovana'  smo  se 
izrekli,  da  Žnideršičev  predlog  odobravamo  ter  da  se  z  njim 
strinjamo  tudi  glede  njegovega  stališča  v  najnovejšem  pravo- 
pisnem in  slovničnem  boju.  Seveda  se  s  tem  nagibamo  bolj 
k  nazorom  prof.  Bežka  in  prof.  Peruška,  ki  imata  naravno 
večino  naših  beletristov  in  žurnalistov  že  za  seboj ;  popolnoma 
se  torej  zlagamo  tudi  z  nazori  A.  Aškerca  (Lj.  Zv.  XIX.  452  sq.). 
Naše  mnenje  je,  da  je  že  skrajni  čas,  napraviti  konec  se- 
danjemu pravopisnemu  položaju,  ko  že  nihče  več  ne  ve, 
kako  bi  zastavil  svoje  pero,  ne  da  bi  se  izpodtaknil  bodisi 
nad  Levčevim  .Pravopisom"  ali  nad  Skrabčevimi  pravili, 
bodisi  nad  slovničnimi  zahtevami  tega  ali  onega  jezikoslovca. 
Slovenski  pisatelji,  ki  so  obogatili  našo  literaturo  že  s  celo 
vrsto  dobrih  spisov,  naenkrat  ne  znajo  več  .pravilno'  pisati, 
in  človek,  ki  mora  dan  na  dan  sukati  pero,  ima  sedaj  ob- 
čutek, da  se  mu  vsak  hip  zapleta  ob  pisalnik  dvom  in  strah. 
Pa  išči  in  stikaj  potem  po  slovarjih,  slovnicah,  brošurah  in 
po  .Pravopisu",  da  ne  moreš  dalje!  Temu  konfuznemu  stanju 
mora  biti  torej  kmalu  konec,  sicer  se  nam  vrine  v  liste  ba- 
bilonska zmešnjava  glede  pravopisa  in  sloga.  Citajte  rokopise 
naših  srednješolskih   učiteljev  slovenščine  in  našli  boste  celo 


kopo  razlik  v  pravopisnem,  gramatikalnem  in  slogovnem  oziru. 
Ker  pa  se  učitelji  -  vsaj  ob  prestopu  iz  nižjih  razredov  v 
višje  —  navadno  menjajo,  morajo  dijaki  z  učitelji  menjati 
tudi  svoje  jezikovne  principe,  posledica  česar  je  popolna 
zmešnjava.  In  kakšne  križe  imajo  šele  uredniki!  Ker  ima  že 
vsako  mesto  svojega  filološkega  nezmotljivca,  pišejo  pisatelji 
po  stoterih  različnih  pravilih.  Ali  o  tem  vprašanju,  glede 
čegar  akutnosti  smo  vsi  prepričani,  nismo  hoteli  govorili  - 
danes.  Pač  pa  nam  bodi  dovoljeno,  da  tudi  mi,  -  dasi 
smo  laiki  in  niti  učeni  slavisti -pedagogi  -  izpregovorimo 
vobče  o  poduku  slovenščine  na  srednjih  šolah  ter  da  pri- 
denemo  končno  še  nekaj  opazk  na  Žnideršičeve  pripombe 
glede  privatnega  berila  dijakov,  oziroma  da  reagiramo  na 
nekatere  njegove  kritične  sodbe  o  moderni  naši  beletristiki 
in  dramatiki. 

Pouk  v  slovenščini  je  na  gimnazijah  in  realkah  še 
vedno  v  kotu  sedeča  ponižna  Pepelka.  Odmerjeni  sta  ji 
navadno  le  po  dve  uri  na  teden.  Pičloodmerjeni  čas  pač 
ne  zadošča,  da  bi  se  dijak  popolnoma  vglobil  v  mate- 
rinščino ter  da  bi  temeljito  obdelal  slovnico,  se  vadil  v 
slogu  ter  se  seznanil  zadostno  z  literarno  zgodovino,  s  slov- 
stvom in  končno  še  s  staroslovenščino  in  srbohrvaščino.  Le 
oni  dijaki,  ki  se  privatno,  na  škodo  drugih  predmetov,  ba- 
vijo  več  s  slovenščino,  ki  mnogo  čitajo  ter  se  prostovoljno 
vadijo  v  slogu,  le  ti  pridejo  iz  gimnazije  vsaj  z  dobrim 
znanjem  materinščine  v  besedi  in  v  pisanju ;  vsi  drugi  pa 
imajo  neokretno  pero,  trd,  težak  slog  ter  so  tako  ubogi 
besed,  da  jih  ovira  vsaka  malenkost.  Naše  pismeno  in  ustno 
občevanje  z  dijaštvom  po  zrelostnem  izpitu  nas  potrjuje  v 
tej  sodbi  vsako  leto  iznova.  Dobrih  in  spretnih  stilistov,  li- 
terarno vsaj  za  silo  informovanih  dijakov  pride  iz  naših  sred- 
njih šol  še  vedno  malo.  Da  je  v  tem  oziru  v  primeri  z 
nekdanjimi  časi  že  mnogo  boljše,  seveda  ni  tajiti ;  toda  za- 
sluge za  to  izpremembo  nima  šola,  nego  naše  časopisje  in 
živahno  gibanje  v  naši  literaturi,  ki  zanima  in  izobražuje 
tudi  slovensko  dijaštvo.  Jezika  so  se  malone  vsi  naši  mlajši 
pisatelji  naučili  večinoma  izven  šole  in  —  proti  šoli.  Čudna 
usoda  preganja  namreč  naš  jezik.  Učitelji  slovenščine  so  ma- 
lokdaj za  ta  predmet  izprašani  in  usposobljeni  ter  se  obesi 
poduk  slovenščine  komurkoli,  pa  bodisi  telovadni  ali  risarski 
ah  verski  učitelj.  Skoraj  navadno  je  bila  dotičnemu  učitelju 
na  vseučilišču  slovenščina  le  postranski  predmet,  zato  nanj 
ni  niti  zadostno  pripravljen  ter  ne  kaže  zanj  posebnega  za- 
nimanja. In  tako  podučujejo  slovenščino  historiki,  naravoslovci 
in  klasični  hlologi.  In  ti  gospodje  učitelji  brez  lastnega 
zanimanja  in  veselja  naj  vzbujajo  v  dijakih  veselje  in  za- 
nimanje !  Dolgočasno,  mrtvo  in  uspavajoče  je  njih  preda- 
vanje, med  katerim  se  drže  krčevito  knjige,  iz  katere  čitajo 
in  izprašujejo  besedo  za  besedo.  Brez  ognja  in  temperamenta, 
brez  navdušenja  za  predmet  in  za  duh  jezika  je  večina  srednje- 
šolskih učiteljev  slovenščine.  Teorija,  paragrafi  so  njih  torišče, 
v  prakso,  na  polje  živega  predavanja  o  našem  jeziku,  slovstvu 
in  estetičnega  obdelovanja  posameznih  literarnih  dob  ali  celo 
literatov  pa  si  ne  upajo.  Kakor  kruh  brez  soli  je  njih  poduk  I 
In  tako  je  slovenska  ura  mnogokje  najpustejša ;  dijaki  čitajo 
pod  klopjo  druge  knjige  ali  pa  se  pripravljajo  za  naslednjo 
uro.  V  poduku  literarne  zgodovine  se  ozira  v  prvi  vrsti  na 
najstarejšo  dobo  in  premlevajo  se  dolgovezno  najstarejši  ka- 
tekizmi in  cerkvene  pesmarice,  zahtevajo  se  tu  letnice  vsake 
nične  malenkosti.  Sploh  so  naslovi  in  številke  paradni  konjiček 
večine  teh  učiteljev  slovenščine !  S  težkim,  dolgočasnim  ko- 
rakom se  popne  poduk  do  V.  Vodnika,  v  par  urah  se  raz- 
pravlja še  o  Prešernu,  v  zadnji  uri  se  omenjajo  z  največjo 
površnostjo  še  Jurčič,  Levstik  in  Gregorčič,  novejši  literati 
se  kvečjemu  imenujejo  mimogrede  in  —  konec! 

Da    bi  se  poseglo   med   slovenskim    poukom,   vsaj  za 
silo,  v  srbsko -hrvatsko,  poljsko  ali  celo  —  bognasvaruj !  — 
v  rusko  književnost,  tega  na  srednjih  šolah  dijaki  ne  dožive 
izlepa !   Zato  pa  je  občeslovansko  slovstvo  in  njegova  zgo- 
dovina slovenskemu   dijaštvu  docela  neznano  polje.  Ali  tem 
temeljitejše    in    navdušenejše    se    podučuje    in    obdeluje    na 
naših  srednjih  šolah  nemško  slovstvo  in  njegova  zgodovina  ! 
Da,  odkrito  priznavam,  da  smo  se  dijaki  nemške  ure  navadno 
veselili,  saj  smo  imeli  profesorje,  ki  so  bili  pri  svojem  pred- 
metu s  celim   srcem   in   s  celim  —  razumom.    Ti   možje  so 
znali,  kar  so  predavali,  in  svoje  navdušenje,   ki  so  ga  gojili 
za  nemško  slovstvo,   so   izkušali  —  včasih  morda  s  prikrito 
tendenco !  —  vzbuditi  tudi  v  naših   srcih.  Jaz  jim   tega   ne 
zamerjam :  slab  značaj,  kdor  ne  ljubi  svojega  naroda  in  nje- 
gove umetnosti.  A  obžalujem,  da  take  vneme,  takega  navdu- 
šenja in    take   priprave  nisem  našel  skoraj   nikdar  pri  svojih 
učiteljih    slovenščine!   Zato  pa  smo   prišli  na  vseučilišče 
z    razmeroma    temeljitim    poznanjem    nemščine,    nemškega 
slovstva  in  nemške  zgodovine,  —  o  slovenščini,  slovenskem 
slovstvu  in  njegovi  zgodovini  pa  smo  imeli  le  meglene  pojme  . . . 
Da,  tudi  naš  slog  v  nemščini  je  bil  lažji  kakor  v  slovenščini ! 
Tak  je  pouk  slovenščine  večinoma  na  vseh  sloven- 
skih  srednjih   šolah.   Ne   rečem :  na   vseh !    Prav  v  zadnjih 
desetih   letih   opazujemo  v  letnih   poročilih   naših   gimnazij, 
da  je  dobila  slovenščina  nekaj  prav  izbornih  učiteljev.   Učni 
načrt,  ki  je  za  slovenščino  na  srednjih  šolah  itak  jako  ohlapen 
in   raztezen,   znajo   ti    gospodje   praktično  rabiti  ter  spretno, 
instruktivno  obdelavati  obširno  tvarino.   To  se  vidi  zlasti  pri 
takozvanih  .Vajah  v  prostem  govoru".  Tu  predavajo  dijaki  o 
slovenskem  historičnem  romanu,  o  slovenskih   romantikih,  o 
moderni  in  klasični  drami,  o  domači  liriki  in  baladi,  o  uplivu 
reformacije  na  slovensko  slovstvo,  o  idealih   ilirizma  itd.  — 
končno  celo  o  Zupančiču,  Ketteju  in  Murnu,  o  slovenski  hu- 
moreski, o  slovenski   narodni   drami  .  .  .   Koliko   gradiva  je 
nakupičenega  v  teh  naslovih  dijaških  predavanj!  Koliko  pri- 
like se  nudi   ob  njih   veščemu   in  dobro  podkovanemu  uči- 
telju, da  širi  svojim  dijakom  obzorje  na  desno  in  levo!    Da, 
da,  tako  si  mislim  izbornega  učitelja  slovenščine!  Žal,  da  jih 
imamo  še  tako  malo,  a  še  toliko   dolgočasnih,   duhomornih 


verbalistov  in  dlakocepnih  pikolovcev !  Naj  bi  bila  naši  ma- 
terščini  poslej  usoda  milejša,  da  bi  se  posvečalo  slovenščini 
in  njeni  zgodovini  več  tako  navdušenih  in  spretnih  visoko- 
šolcev,  kakor  se  jih  posveča  nemščini !  <Daije  prihodnjič.) 

„Vienac"  o  Jos.  Murnu  in  Ivu  Šorliju.  Izborni  hr- 
vatski mesečnik,  ki  se  je  dvignil  pod  spretnim  uredništvom 
dr.  M.  Dežmana  in  Šandorja  Gjalskega-Babiča  zopet  na  naj- 
odličnejše  mesto  med  jugoslovanskimi  revijami,  se  redno 
bavi  tudi  s  slovenskimi  knjigami.  V  16.  br.  je  prinesel 
.Vienac"  izvrstno  poročilo  in  laskavo  kritiko  o  Murnovih 
pesmih  in  baladah  ter  o  Šorlijevem  romanu  ,Človek 
in  pol".  Kritiko  je  spisal  Milan  Marijanovič.  .Vienac"  prinaša 
v  vsaki  številki  krasne  izvirne  in  tuje  (slovanske  i.  dr.)  ilu- 
stracije. Našim  čitalnicam  in  bralnim  društvom  .Vienac"  iz- 
nova  iskreno  priporočamo! 

I.  E.  Tomič.  Udovica.  Pripoviest  iz  .XVIII.  vieka. 
Zabavna  knjižnica  Matice  Hrvatske  svezak  252 — 255.  U  Za- 
grebu. Kako  prijetno  je,  da  človek  tako  hitro  pozablja !  Pre- 
teklo je  jedva  12  let,  odkar  smo  s  slastjo  čitali  v  ,Viencu" 
Tomičevo  .Udovico"  ;  ko  pa  je  bil  letnik  končan,  ginevale 
so  iz  našega  spomina  nje  osebe  in  odbor  Matice  Hrvatske 
je,  najbrž  sodeč  po  živih  vzorcih,  sklepal,  da  je  povest  že 
pozabljena  in  da  jo  bo  občinstvo  kot  novo  zopet  sprejelo  z 
zanimanjem.  Odbor  se  pač  ni  varal.  .Udovica"  je  izmed 
onih  povesti,  ki  jih  lahko  čitaš  vsakih  5  let  kot  nove.  V 
tem  leži  pol  hvale  in  pol  graje ;  pol  hvale,  ker  se  vsakih 
pet  let  čita  pač  le  spis,  ki  ima  kaj  vrednosti  v  sebi ;  pol 
graje  zato,  ker  je  jasno,  da  spis  ne  sega  globoko,  sicer  bi 
ga  tekom  5  let  ne  pozabili.  .Udovica"  pač  spada  kakor 
nalašč  v  .Zabavno  knjižnico";  bralci  iščejo  zabave,  to 
se  v  tem  slučaju  pravi:  lahke  zabave,  in  te  je  v  njej 
dovolj.  Na  dolgo  in  široko  in  vendar  kratkočasno  razvija 
pisatelj  svojo  povest;  zdi  se  nam,  da  bi  na  ta  način  lahko 
govoril  neprestano  dva,  tri  dni.  Ako  kje  prekinemo  čitanje, 
lahko  takoj  nadaljujemo  črez  nekaj  dni,  ne  da  bi  se  bilo 
treba  napenjati  s  prevdarjanjem,  kaj  smo  čitali  prej.  Tako 
čtivo  je  zabavno  in  takega  tudi  potrebujemo.  Sicer  pa  se  iz 
povesti  tudi  marsičesa  naučimo.  Povest  je  nazorna  slika 
raznih  odnošajev  v  imenitnih  krogih  v  sredi  18.  stoletja. 
Virtuozno  zna  risati  one  stare  hrvatske  plemenitaše  sicer  le 
Senoa,  ali  tudi  Tomič  ima  v  tem  oziru  spretno  pero.  Celotna 
slika  .udovice",  bogate  plemkinje  Oite  Magdičeve,  je  prav 
izrazita ;  tudi  druge  važnejše  osebe  so  dobro  pogojene, 
n.  pr.  viceban  Rauch,  kanonik  Krčelič,  protonotar  Skrlec, 
oskrbnik  Zana  in  drugi ;  precej  medel  pa  je  glavni  moški 
junak  Krsto.  Za  humor  skrbi  na  precej  drastičen  način 
.vražja  baba",  baronica  Pudencijana.  T. 

Lev  Nikolajevič  Tolstoj.  Veliki  ruski  pisatelj  in  fi- 
lozof grof  Lev  Nikolajevič  Tolstoj  je  praznoval  te  dni  petin- 
sedemdesetletnico  svojega  rojstva.  Rodil  se  je  28.  avgusta 
1828  v  mali  vasici  Jasna  Poljana.  Vsa  Rusija  je  praznovala 
ta  znameniti  jubilej,  spominjali  so  se  ga  tudi  z  globokim 
spoštovanjem  malodane  vsi  kulturni  narodi.  Saj  so  prevedena 
Tolstega  dela  skoraj  na  vse  jezike.  Daljšo  študijo  o  tem 
svetovno  slavnem  pisatelju  prinese  .Slovan"  pri  prvi  priliki. 


GLEDALIŠČE  IN  GLASBA. 

Novi  akordi.  Zbornik  za  vokalno  in  instrumentalno 
glasbo,  urejuje  dr.  G.  Krek,  izdaja  L.  Schvventner. 

III.  letnik,  štev,  1.  Zvezek  krasi  slika  našega  dičnega, 
popularnega  skladatelja  V.  Parme,  čegar  ljubko  koračnico 
iz  krasno  uspele  operete  .Amazonke"  nahajamo  na  prvem 
mestu.  —  ,Bi  mirna  noč"  za  moški  zbor  (hr\'atski),  uglasbil 

Vilko  Novak,  je  lepa,  polnodoneča  skladba;  srednji  .alle- 
gro'  del  je  najboljši  in  izrazit.  Bariton-solo  (znan  hrvatski 
motiv)  je  vsaj  v  spremljevanjn  barmoniCno  preenoličen.  — 
.Tak'  si  lepa",  (besede  J.  Jenko)  uglasbil  J.  Procbazka, 
pesem  za  en  glas  in  klavir,  je  izborna,  jako  ljubka.  Lep,  iz- 
razovit  je  klavirski  part;  prijetno,  krepko  podpira  v  levi  roki 
quasi  cello  melodijo.  —  .Arlekinade",  1.  serenata  za 
klavir,  SreCka  Albini  j  a  (Zagreb)  je  lahka,  prijetna  in 
kot  serenata  duhovita  skladba.  Gospod  skladatelj  nam  je 
znan;  njegova  opera  ,Maričon"  nam  je  še  v  prijetnem  spo- 
minu. —  ,Nocturno"  (Vida),  uglasbil  K.  Hofmeister 
(Praga),  je  prelepa,  duhovita,  veleumetna  skladba  za  dva  gla- 
sova in  klavir.  Dvospev  je  melodičen  in  ne  pretežek;  sprem- 
Ijevanje  klavirja  pa  zahteva  izvrstnega  pianista  in  instru- 
menta ;  spremljevanje  v  trijolah  tri  strani  dolge  skladbe  je 
tehnično  precej  težavno.  Nekaj  čarobno-tajinstvenega  leži  v 
tem  spremljevanju  z  akordi  trijolami,  izmed  katerih  se  v 
prvem  delu  oglasi  (melodija  v  levi  roki)  večkrat  se  ponav- 
ljajoči motiv-klic,  vzdih  —  marcato  quasi  corno.  Dinamično 
nijansiranje  zahteva  spretnega,  razumnega  spremljevalca  na 
klavirju.  Dvospev  bi  moral  s  spremljevanjem  orkestra  krasno 
uspeti.  —  .Kukavica"  (narodna)  je  dobro,  priprosto  harmo- 
niziral  dr.  G.  Ipavic  (Št.  Jurij)  za  mešan  zbor.  —  .Zimska 
kmečka  pesem"  (Aleksandrov)  za  glas  in  klavir,  uglasbil  E. 
Adamič  (Zagorje)  je  zanimiva,  dobro  v  duhu  besedila  in 
narodnem  tonu  pogojena  skladba. 

.Novi  akordi'  111.  letnik  št.  2. 

.Večerna",  za  klavir,  uglasbil  R.  S  a  vin,  je  kratka, 
precej  zanimiva  skladba  po  narodni  popevki  .Izvedel  sem 
nekaj  novega".  —  Prav  dober  in  lep  je  moški  zbor  .Lahko 
noč"  (A.  Gradnik),  uglasbil  F.  Gerbič.  Efekten  bariton-solo 
je  okusno  spremljan.  Skladba  je  sploh  harmonično  in  modu- 
latorično  zelo  efektna  —  modern  duh  veje  prijetno  iz  nje. 
Jako  dobro  došla  !  —  ,Pa  ne  pojdem  prek  poljan"  (Aleksan- 
drov), za  glas  in  klavir  uglasbil  E.  Adamič,  je  odlična 
skladba.  Priprosta  sicer  v  spremljevanju,  tudi  solospev  ne 
težak,  vendar  plemenitega  izraza.  Tukaj  se  v  priprostosti  kaže 
umetnost.  —  Tudi  ,0  mraku"  za  klavir  izadnja  točka)  se 
odlikuje  z  isto  priprostostjo,  plemenito  eleganco,  dasi  har- 
monično in  v  modulaciji  bogatejša,  vendar  jasna,  melodična. 
—  .Pesem"  (Koljcov.  O.Zupančič)  za  sopran,  alt  in  klavir, 
uglasbil  A.  Lajovic  (Celje),  je  v  vsakem  oziru  umetna 
skladba.  Otožnost  je  prav  dobro  izražena  v  petju,  kakor  v 
turobnem,  ne  lahkem,  harmonično  in  modulatorično  bujnem 
klavirskem  partu.  Spremljevanje  je  pač  bolj  orkestralno  miš- 
ljeno; izrazitost  bi  se  v  tem  prav  pokazala.  —  Mešani  zbor 
, Izpod  grma  Ijubičica"  (A.  Weber),  uglasbil  S.  Albini,  je 
lep,  blagoglasen,  v  narodnem  duhu  in  zanimiv  zaradi  različne 
harmonizacije  treh  kitic  v  d  mol,  fdur  in  d  dur.  L.  P. 

Nova  drama  Jaroslava  Vrhlickega.  Prvak-senior  če- 
ških pisateljev  je  napisal  žaloigro  v  treh  dejanjih  ,Kni- 
žata".  Dejanje  se  vrši  v  dobi  Pfemjslovcev.  Glavna  oseba 
je  knez  Boleslav  III.  Rušavy  (999—1003).  Žaloigra  začenja 
po  smrti  Boleslava  II.  Pobožnega ;  Boleslav  III.  nastopa  kruto 
proti  bratoma,  Oldfichu  in  Jaromiru.  Zaključek  drame  tvori 
krvavi  post  na  Vyšehradu  (1.  1003).  Najnovejše  dramatsko 
delo  Vrhlickega,  polno  efektnih  prizorov  in  bogato  poezije, 
se  uprizori  vkratkem  v  .Narodnem  divadlu". 

Jan  Žižka,  zgodovinska  drama  Alojzija  Jiraska. 
(Prvič  uprizorjena  v  Pragi  dne  4.  jul.  t.  1.  ob  otvoritvi  Hu- 
sovih  slavnosti.)  Po  dolgem  in  vestnem  proučevanju  je  iz- 
čaral  Jirasek  zgodovinsko  sliko  slavnega  slepega  vojskovodje 
Žižke  v  zadnjih  treh  letih  (1421—1424)  njegovega  življenja. 
L.  1421  je  dal  kralj  Sigismund  na  brnskem  gradu  obglaviti 
najodličnejše  člane  češkega  poslanstva,  ki  je  šlo  na  Litvo  po 


novega  kralja.  Krvoločni  in  verolomni  potuhnjenec  Sigismund, 
češki  renegat,  sin  slavnega  češkega  .očeta  domovine",  Ka- 
rola  IV.,  je  nastopil  zavratno  proti  češkemu  plemstvu. 

V  praški  mestni  hiši  je  takrat  samolastno  vladal  du- 
hovnik Ivan  Želivsky.  Drugo  dejanje  se  zaključuje  z  Žiž- 
kovim vhodom  v  Prago.  V  Pragi  je  našel  le  neslogo,  obupne 
razmere.  A  nesložne  stranke  so  se  zedinile  in  ž  njimi  je 
Žižka  takoj  pobil  Sigismundovo  vojsko  pri  Časlavi.  Slepi 
vojskovodja  je  tu  naslikan  z  najsijajnejšimi  bar\'ami  ter  stoji 
kakor  gorostas,  poln  svete  vneme  za  narodne  reči  med  pre- 
pirajočimi  se  brati.  Toda  Žižka  si  svoje  velikosti  in  vojne 
slave  ne  pridobiva  samo  z  buzdovanom.  Žižka  ni  samo 
vojak,  temveč  tudi  človek  kristalnega  značaja,  ki  raz- 
umeva pravico  in  pravičnost.  Toda  sloga  med  Čehi  ni  trpela 
dolgo.  Pražani  so  se  zopet  združili  s  plemstvom,  ki  je  bilo 
Žižki  sovražno,  najet  morilec  je  imel  napasti  Žižko,  a  nakana 
je  izpodletela  in  Pražani  so  bili  premagani  pri  Malešovu. 
Zmagovalni  Žižka  se  je  bližal  Pragi,  hoteč  jo  kaznovati,  a 
njemu  naproti  je  prišlo  mestno  odposlanstvo  s  husitskim  du- 
hovnikom Rokycano  na  čelu,  da  prosi  milosti.  Igra  se  završi 
s  tem,  da  Žižka  velikomiselno  odpušča  in  v  istem  trenutku 
se  tudi  ustvari  navdušena  narodna  zveza  proti  skupnemu 
sovražniku. 

Jiraskov  Žižka  je  žel  velik,  zaslužen  uspeh.  Drama  je 
glasilka  dveh  velikih  načel,  ki  sta  vodili  Žižkovo  delovanje 
in  ki  igrata  v  češkem  življenju  sploh  od  vekov  važno  ulogo. 
Prvo  načelo  je  sloga  in  medsebojna  toleranca,  kjer  je  na- 
stopati proti  skupnemu  sovražniku.  Takrat  je  treba  zapostav- 
ljati osebne  interese  ter  jih  žrtvovati  za  občni  blagor.  Drugo 
načelo  je :  demokratičnost,  v  kateri  je  poroštvo  za  svobodo 
vesti.  Žižka  je  bil  glasilec  teh  načel,  njih  zastopnik,  vrl  domo- 
ljub, sijajen  vzgled  globoke,  nehlinjene  pobožnosti  in  idealne 
priprostosti.  A.  Z. 

Fr.  Sokol-Tuma:  Soucit.  Charakterni  studie  ze  ži- 
vota moravskvch  Valachu.  —  Dobroznani  češki  pisatelj  in 
žurnalist  Sokol-Tuma  je  napisal  moderno,  socialno,  ostro  ten- 
denciozno  sliko  iz  bedne  valaške  vasi.  Drama  se  začenja 
dne,  ko  je  dovoljeno  tudi  najubožnejšemu  članu  človeške 
družbe  veseliti  se  in  opevati  rojstvo  odrešenika  sveta  —  o 
božiču  S  kratkimi,  a  veledramatskimi  potezami  slika  siroma- 
štvo nesrečnikov,  ki  jih  je  človeška  družba  zavrgla  kot  lo- 
pove in  tatove  samo  zategadelj,  ker  so  se  drznili  v  svoji 
bedi  in  lakoti  odnesti  iz  graščinskega  vrta  par  jabolk,  z  njive 
pest  krompirja  in  iz  gozda  nekaj  suhljadi.  Vse  svoje  življenje 
so  prebili  pri  grajščini  ob  marljivem  delu  za  najpičlejšo  mezdo, 
in  kradli  so  samo  zato,  da  nasitijo  lačni  želodec  svojih  otrok 
ter  da  si  razgrejejo  ledenomrzlo  kočico.  Toda  gospa  Justica 
ima  zavezane  oči  in  šumnoreklamska  moderna  dama  Huma- 
niteta  se  ne  menita  za  take  motive.  Tat  ne  najde  usmiljenja  in 
razumevanja.  In  tako  morajo  nesrečniki  v  ječo,  mesto  da  bi 
se  radovali  rojstva  Gospoda.  Ostaviti  morajo  kočo,  kjer  ne 
ostane  nič,  kar  bi  moglo  umiliti  mraz,  lakoto  in  bedo,  puste 
pa  bolno  dete,  ki  obupa  nad  pravico  sveta  in  nebes  ter  se 
obesi  na  križ  Odrešenika.  —  Na  prvi  pogled  je  videti,  da 
pozna  pisatelj  gledališko  tehniko  dodobra,  da  je  rutiniran 
dramatik,  ki  zna  rabiti  močne  barve  in  silne  efekte.  Dojem 
te  drame  mora  biti  pretresljiv  in  uničujoč,  morda  celo  pre- 
trpek.  Vtisek  te  slike  iz  življenja  valaških  trpinov  je  najtra- 
gičnejši  in  na  odru  mora  delovati  kot  brutalen  protest  proti 
socialnim  razmeram  moderne  dobe.  Ta  igra  se  je  še  v  roko- 
pisu igrala  z  uspehom  v  brnskem  gledališču  v  minoli  sezoni. 

Č— ky. 

Češka  opera  v  Belgiji.  Flamsko  gledališče  v  Ant- 
verpah,  ki  je  uprizorilo  Smetanovega  .Daliborja",  vprizori 
v  bodoči    zimski    sezoni   Dvofakovo   opero  „Vrag  in  Ka- 

tra"  ter  Kovarovičeve  .Psogla  vce".  Češka  opera  je  pri- 
ljubljena na  Dunaju,  v  Parizu,  v  Petrogradu  in  sedaj  si  je 
priborila  ugled  še  v  Antverpah.  Ako  bi  torej  češke  glasbene 
umetnosti  ne  cenili  Slovani,  bi  pač  bili  neozdravni  slepci ! 

t  František  Ruth.  Dne  10.  t.  m.  je  umrl  v  Pragi  pi- 
satelj Fr.  Rutli,  mož  redke  omike,  čistega  značaja  in  zlatega 
srca.  Spisal  je  več  dram,  ki  se  igrajo  z  uspehom  na  češkem 
odru  ter  je  bil  večleten  odbornik  društva   .Nar.  divadla". 

Poljaki  za  svojo  dramatiko.  Gališki  deželni  odbor 
je  pravkar  razpisal  nagrado  2000  K  za  najboljšo  narodno 
dramo  ali  veseloigro.  S  tem  hoče  pospeševati  razvoj  poljske 
narodne  drame,  dasiravno  Poljakom  ne  manjka  domače  pro- 
dukcije in  imajo  poljski  dramatiki  na  razpolago  razmeroma 
dovolj  večjih  gledališč  (v  Varšavi,  v  Krakovu  in  Lvovu,  v 
Poznanju  in  Lodžu).  Pri  nas  na  Slovenskem  pa  se  za  razvoj 
izvirnega  dramskega  slovstva  ne  stori  prav  ničesar!  Nagrade 
bi  mogla  razpisati  deželni  odbor  in  .Slov.  Matica". 

Maksima  Gorkega  drama  „Na  dnu"  je  zaslovela  na 
nemških  odrih  in  pisatelj  je  predkratkim  poslal  zahvalni  list 
v  Berolin,  kjer  se  je  samo  na  odru  gledališča  ,Kleines 
Theater"  uprizorila  d  ves  to  krat.  Melanija  Dornyjeva  je 
zbrala  dramsko  družbo  ter  kupila  od  tvrdke  Marchlevski  v 
Monakovem  izključno  pravico,  da  sme  tekom  dveh  let  v 
189  nemških  in  avstrijskih  mestih  ter  v  34  mestih  zahodne 
in  severne  Evrope  uprizoriti  Gorkega  hipoma  zaslovelo 
dramo.  A.  Z. 

Višnjev  vrt.  V  Moskvi  uprizore  v  kratkem  najnovejšo 
dramo  A.  Čehova   .Višnjev  vrt.' 

Ruska  opera.  14.  oktobra  t.  1.  se  začne  v  petrograj- 
skem  konser\'atoriju  druga  zimska  sezona  , ruske  opere". 
Značilno  za  to  gledališko  podjetje  je  dejstvo,  da  obsega  re- 
pertoir  izključno  le  ruske  izvirne  opere.  Tuji  skla- 
datelji so  iz  tega  gledališča  docela  izključeni  V  bodoči  se- 
zoni se  uprizore  opere:  ,Judita"  Serova,  „Papiga"  in 
..Makabej"  Rubinsteina,  ,Antonius  in  Kleo- 
patra"  Jaferova,  .Potopljeni  zvon"  Davidova, 
dalje  opere  Rimskega  Korzakova,  Ivanova  i.  dr.  V 
dvornem  opernem  gledališču  pa  se  goji  mednarodna  opera 
ter  se  uprizori  ondi  le  malo  izvirnih  ruskih  oper.  Vendar  pa 
se  pojo  tudi  na  tem  odru  redno  Glinkove  in  Čajkovskega 
ruske  opere. 

Spomenik  Kotljarevskemu.  Slovitemu  pionirju  malo- 
ruske  književnosti,  Ivanu  Petroviču  Kotljarevskemu, 
čegar  drami  .Natalka  Poltavska"  in  ,Moskal  čariv- 
nyk"  sta  nad  80  let  stalno  na  repertoarju  maloruskih  gle- 
dališč, je  zgradil  hvaležni  maloruski  narod  spomenik  v  nje- 
govem rodišču  Poltavi.  Te  dni  je  bil  odkrit. 


TEHNIKA. 

Tlak  solnčnih  žarkov.  Kdo  bi  si  bil  pred  nekoliko 
leti  mislil,  da  se  bo  govorilo  danes  že  tudi  o  tlaku  solnčnih 
žarkov!  Toda  človeški  duh  ne  miruje,  od  dne  do  dne,  od 
leta  do  leta  zasleduje  nove  skrivnosti,  ki  se  jih  narava  že 
tisoče  in  tisoče  let  vedno  poslužuje.  Maxwell  je  pr\'i  prera- 
čunil  tlak  solnčnih  žarkov  ter  našel,  da  na  zemeljskem  po- 
vršju pritiskajo  isti  na  črno  ploščo,  ki  ima  velikost  jednega 
kvadratmetra,  z  jako  majhnim  tlakom  04  miligramov ;  ta  se 
zviša  na  svetli  plošči  iste  velikosti  do  08  miligramov.  Po- 
prečni tlak  solnčnih  žarkov,  ki  obdaja  našo  zemljo,  je  torej 
0-6  miligramov  na  vsak  kvadratmeter  površine.  Iste  številke 
je  našel  pozneje  tudi  Lebedef.  Zanimivo  je  sedaj  vprašanje, 
kolik  je  tlak  solnčnih  žarkov  na  vsej  zemlji?  Prerez  naše 
zemlje    ima    približno    125   bilijonov   kvadratmetrov ;    torej 


je  tlak  solnčnih  žarko'-  125  X  06  =  75  bilijonov  mili- 
gramov ali  72  milijonov  kilogramov.  To  je  absolutno  že  ve- 
likanska moč,  vendar  še  veliko  manjša  kakor  gravitacija,  ki 
zemljo,  tehtajočo,  kakor  se  je  preračunilo,  približno  125  tri- 
lijonov kilogramov,,  veže  v  daljavi  148  milijonov  kilometrov 
potom  privlačnosti  na  svoje  soince.  —  Popolnoma  drugo 
je  razmerje  pri  manjših  svetovih ;  recimo  premer  nekega 
gotovega  telesa  se  zmanjša  stokratno,  tedaj  se  zmanjša 
njegova  celota  100  X  100  X  100 ,  a  njega  površina  le 
100  X  100  kratno.  Če  se  torej  gravitacija  izpreminja  z  iz- 
premembo  celote  kakega  telesa,  tedaj  sledi  iz  tega,  da  se 
nahaja  nekje  tudi  točka,  v  kateri  postane  gravitacija  jednaka 
ali  pa  tudi  manjša  od  velikosti  tlaka  solnčnih  žarkov.  V  slu- 
čaju, da  je  gravitacija  večja  od  tlaka  solnčnih  žarkov,  ve- 
ljajo zakoni  privlačnosti ;  v  slučaju,  da  je  prva  manjša  od 
druzega,  pa  pravimo,  telo  se  odbija  od  solnca.  In  to  se  godi 
najbrž  pri  repu  kometov,  kajti  prav  lahko  je  mogoče,  da 
edino  le  tlak  solnčnih  žarkov  pritiska  ona  majhna  telesa,  iz 
katerih  obstoji  rep  kakega  kometa,  za  njega  nazaj,  ko  drvi 
naprej  po  nam  nepoznani  poti. 

Nova  kovina.  Francoz  Ed.  Mollard  je,  kakor  poroča, 
našel  novo  kovino,  katero  imenuje  .Selium".  Ta  kovina  je 
lažja,  močnejša  in  cenejša  kakor  aluminij,  ki  ne  rjavi  in  se 
da  dobro  polirati.  Ker  se  da  pri  vsakovrstnih  industrijalnih 
izdelkih  izvrstno  rabiti,  je  ta  nova  iznajdba  za  našo  dobo  vele- 
važnega  pomena. 

Vodne  moči  v  Švici.  Inženir  Ritter,  ki  je  imel  v  kan- 
tonu Neunburg  oddati  svoje  mnenje  o  vodnih  močeh  v  Švici, 
je  preračunil,  da  je  neizkoriščenih  11.000  konjskih  sil;  izmed 
teh  bi  dajala  vodna  moč  v  Sepeyonskem  prepadu  samo  zase 
lahko  približno  1700  konjskih  sil.  Da  bi  se  ta  moč  izkori- 
stila, treba  je,  da  se  naredi  jezero,  v  katerega  bi  se  stekale 
vse  vode  od  Val  de  Ruza.  En  milijon  kubičnih  metrov  vode 
bi  to  jezero  vzdrževati  moralo ;  iztok  bi  bil  pri  Moulin  de  la 
Rincieure,  720  m  visoko.  Jezero  samo  bi  ležalo  700  m  vi- 
soko, med  tem,  ko  leži  jezero  pri  Neunburgu  le  430  m  vi- 
soko. —  Pri  Engollonu  bi  dobila  voda  pad  kakih  20  m  in 
pri  Neunburgu  okoli  150  m.  Iz  tega  bi  se  lahko  konsumiralo 
približno  1500  konjskih  sil,  katere  bi  se  primerno  porabile 
in  sicer  za  električne  železnice  300,  za  razsvetljavo  500  in 
za  druga  industrielna  podjetja  700.  Ing.  F.  Lupša. 

Daktiloskopija.  Pri  policijah  vseh  modernih  držav  je 
bila  prL-d  par  leti  uvedena  antropometrija.  Dunajsko  poli- 
cijsko ravnateljstvo  se  že  peto  leto  poslužuje  antropometrije, 
ki  temelji  na  načelu,  da  ostane  človeško  okostje  po  21.  letu 
neizpremenjeno,  konstantno.  Ker  nista  dva  človeka  na  svetu, 
ki  bi  bila  po  fizijognomiji,  okostju,  teži  itd.  popolnoma  iden- 
tična, rabijo  se  omenjene  mere  za  identificiranje  ali  za  agno- 
sciranje  raznih  oseb.  Odkar  je  v  Avstriji  vvedena  antropo- 
metrija, izvršila  se  je  že  na  50.000  osebah.  Ta  uprava  se  je, 
sodeči  po  vspehih,  obnesla  vrlo  dobro.  Policijski  nadsvetnik 
je  bil,  ki  je  v  Avstriji  vvedel  antropometrijo.  Dlan  človeške 
roke  je  preprežena  z  mnogimi  brazgami  in  črticami.  Posebno 
se  odlikujejo  tri  brazge,  ki  jili  ima  vsaka  človeška  roka. 
Razven  imenovanih  imamo  še  mnogo  manjših  in  krajših  črtic, 
ki  jih  imenujemo  papilarne  črtice.  Dimenzije  raznih  papi- 
larnih  črtic  se  sicer  širijo,  čim  človek  raste  ali  debeli ;  njih 
smer  in  lega  pa  ostane  neizpremenjena,  samo  da  postanejo 
papilarne  proge  v  starosti  markantnejše.  A  tudi  človeški  prsti 
služijo  antropometriji.  To  vedo  zovemo  daktiloskopijo. 
Mahinacije  pri  daktiloskopiji  so  prav  priproste.  Gladka  cin- 
kasta  plošča,  par  kapljic  tiskarskega  črnila  in  kavčukast  valeč, 
to  je  vsa  priprava.  Valeč  razmnoži  črnilo  enakomerno  po 
vsej  plošči.  Zaporedoma  se  polože  prsti  na  ploščo  in  tako 
očrneli  se  na  lahno  pritisnejo  na  karton  papirja.  Ako  je  treba 

kakšno  osobi)  iiiL-ntificiniti,  vzame  se  odtisk  prstov.  Odtisk 
se  premeri  in  shrani.  Daktiloskopija  se  je  vpeljala  že  v 
mnogih  državah  ter  se  je  obnesla  i/.borno.  V  Indiji  zahteva 
vlada  od  vsakega  penzijonista  na  pobotnici  odtisk  prstov,  da 
se  tem  načinom  zabrani  goljufija.  Tudi  kandidati  pri  državnih 
izpitih  morajo  oddati  odtisk  svojih  prstov,  da  se  tem  potom 
pride  v  okom  prevaram.  \'  Bengaliji  zahtevajo  notarji  pri 
vsaki  pogodbi  odtisk  paka  leve  roke  na  posebni  listini,  da 
se  pri  eventuvalnih  prepirih  dokaže  identiteta.  V  Ameriki  in 
Angliji  je  daktiloskopija  že  desetletja  v  rabi. 

Izprva  se  bode  uporabljala  daktiloskopija  —  vsaj  v 
Avstriji  —  pri  mladeniških  zločincih  in  pri  ženskah.  Pri  teli 
je  daktiloskopija  najboljši  pomoček  identificiranja.  Nadalje  se 
uporablja  pri  idijotih,  pri  mrtvecih,  katerih  ni  možno  agno- 
scirati  itd.  Daktiloskopija  bo  izvrstno  služila  v  vojnem  času 
pri  padlih  vojakih  ali  beguncih.  Zavarovalnice  na  življenje 
nameravajo  tudi  vvesti  daktiloskopijo. 

Kolikokrat  pa  se  pripeti,  da  se  pri  ubojih  najdejo  na 
blazini,  truplu,  steni,  tleh,  ali  kjersibodi  odtiski  prsto\'  ali 
celo  okrvavljene  roke.  Lahko  se  zapazijo  prstni  odtiski  tudi 
na  zaprašenih  oknih,  mizah,  omarah,  nanovo  pleskanih  po- 
hištvih. Ti  odtiski  so  včasih  tako  natančni,  kot  bi  bili  ho- 
toma  napravljeni.  S  pomočjo  mnogih  eksperimentov  kemikov 
je  dosegel  Wundt ,  da  se  more  take  odtiske  z  aparati  na- 
tančno opazovati  in  premeriti  tudi  na  mestih,  kjer  so  odtiski 
prostemu  očesu  nevidni.  Wiindt  je  pokazal  navadno,  dobro 
osnaženo  steklo  in  ga  dal  potipati ;  nato  je  prisul  nekoliko 
praška  na  steklo  in  takoj  je  bil  viden  odtisk.  S  pomočjo 
skioptikona  je  projiciral  odtisek  na  platno,  da  se  vidi  prav 
natančno.    Tudi  s  papirjem  je  Wundt  eksperimentiral  jilično. 

F.  K. 

RAZNOTEROSTI. 

Preštevanje  pri  igrah.  V  7.  štev.  .Slovana",  str.  230 

sem  omenil,  da  so  mi  kot  nekdanjemu  kolovodji  pri  igrah  v 

spominu    še    razni    načini    preštevanja.    Tukaj    omenim    tri: 

1.  Eden    se    začne    z    zelo    razširjenimi    .eketi"  in    se    glasi 

tako-le : 

, Eketi,  meketi,  cuketi  pe, 

abis,  babis,  domine, 

elc,  pele,  pela,  piin, 

kvinte,  kvante  —  zadnji  vun." 

Ta  ima  lepo  vrsto  sličnic,  n.  pr.  med  Nemci  v  severozapadnem 
kotu  Ogrske;  najpodobneje  je: 

„Ekati,  pekati,  zukatima, 
abi,  fabi,  domina, 
olz,  polž,  Nut3, 
draufi'  pist  tus."  - 


Nadalje : 


Ali: 


,Ekati,  pekati,  zugatime, 
a  bi,  babi,  tomene, 
rectus  spectus  pumpelatus 
heuer,  Feuer,  Pum  m." 

,Ekati,  pekati,  zuknti  me, 
awi,  schawi,  domine, 
ekttes  Prot,  pfinni  Not, 
pfinni,  pfanni,  trausst.^'* 

,Angati,  wangati,  zugatime, 
aberi,  fabari,  ta  pin  i'  eh  ; 

draullen  bist  du  es. 
drauDen. 


iB^tas  Prot  in  ta'  Not, 
fingos  fingos,  tu  pist  tot." 

Zelo  podobno  v  okolici  Jiglave ;  nemški : 

.Eggete  meggete  Zucker  di  be 

abei  fabel  domine 

etz  petz 

eine  dicke  groCe  Maus, 

du  bist  drauB." 

Istotam  z  istim  začetkom,  češki : 

.Eniki  beniki 
nemastne  knedliky 
sekera  motyka 
puff  aus!" 

Podobno  na  Reki : 

.Engole  bengole  Zucka  di  me 
Fabe  fabe  domine 
Ex  draufi  puff." 

2.  Cisto  nemški  smo  preštevali,  izprva,  ne  da  bi  kaj 
razumeli : 

,Adam  ist  in  Garten'  gangen 
Wie  viel  Vogel  bat  er  g'fangen? 
Eins,  zvvei,  drei 
Du  bist  frei." 

Jaz  sein  se  tega  naučil  od  sošolcev,  odkod  so  ti  do- 
bili to  med  Nemci   povsod   znano  preštevalko,  mi  ni  znano. 

3.  Od  svojega  starega  očeta  sem  se  naučil  sledečo 
preštevalko,  ki  jo  zapišem  v  knjižnem  jeziku  : 

,Bil  je  en  kovač, 

je  hotel  konja  podkovat'. 

Koliko  žrebljev  more  imet'? 

Eden.  dva,  tri, 

pojdi  venkaj  ti!" 

Stari  oče  jo  je  slišal  od  svojega  sovrstnika,  veselega  soseda 
—  kovača.  Ker  se  mi  je  ta  kovač  slikal  kot  original,  sem 
mislil,  da  si  je  izmislil  sam  to  preštevalko,  ki  jo  je  tudi 
uporabljal  sam,  kedar  je  izbiral  žeblje  za  konjsko  podkov, 
vendar  je  skoraj  dosloven  prevod  iz  nemščine,  kjer  pa  nima 
te  zanimive  osebne  tendencije  kakor  pri  našem  kovaču;  glasi 
se  (v  knjižni  nemščini): 

,Ein  Schmied  \vollt  ein  Pferd  beschlagen ; 
Nvieviel  Nagel  muss  er  haben  ? 
Eins,  zwei,  drei     - 
Du  bist  frei." 

Tudi    Čehi   jo   poznajo;    n.  pr.    pri  Jiglavi,    samo  da  se  tiče 

kolarja  : 

,Kovaf  kove  kolo 

nevi,  kolik  hfebiku  ma 

do  kola  dati. 

Kolik?"  —  (Konec  je  različen.) 

Toliko  za  zdaj !  Kajveč  nemara  o  drugi  priliki.  (Slič- 
nice   so   posnete   po  VI.  letn.  Zschr.  d.  Ver.  f.  ost.  Volksk.) 

Dr.  Jos.  Tominšek. 

Narodno  petje.  .Pobožen  pevec"  je  naslov  srbske 
legende,  ki  se  je  ohranila  v  Lužici  in  ki  pojasnjuje  nazor, 
naj  bi  se  v  pevskih  društvih  bolj  negovalo  narodno,  kakor 
umetno  petje.  Lužička  pripovest  pripoveduje : 

Zgodilo  se  je,  da  sta  Jezus  in  sv.  Peter  hodila  po 
svetu.  Prišla  sta  v  neko  vasico,  v  kateri  se  je  iz  neke  hišice 
razlegalo  lepo  petje.  Jezus  se  je  pri  hiši  ustavil  ter  poslušal 

NASE  SLIKE. 


—  sv.  Peter  pa  jo  je  mahal  naprej.  Ko  se  je  ozrl,  je  videl, 
da  Kristus  še  vedno  posluša. 

.Učenik  me  že  dohiti,"  si  je  mislil  ter  korakal  dalje. 

Kmalu  se  je  ozrl  vnovič  in  videl,  da  Kristus  še  vedno 

stoji  ter  posluša.  Zdaj  se  je  Peter  obrnil  ter  dospel  nazaj  k 

hišici,  kjer  so  tako  lepo  peli  narodne  pesmi.    Ko  sta  potem 

še  nekaj  časa  poslušala,  sta  odšla  dalje. 

Prišla  pa  sta  kmalu  k  drugi  hiši,  kjer  so  tudi  peli. 
Sv.  Peter  se  je  ustavil  ter  poslušal,  Kristus  pa  je  šel  dalje. 
Sv.  Peter  je  stal  nekaj  trenutkov,  potem  je  šel  za  Kristusom, 
a  v  duhu  se  je  čudil  ter  mislil: 

, Čudno!  Moj  Gospod  in  Učenik  se  je  ustavil  pred 
prvo  hišo,  kjer  se  poje,  in  poslušal ;  pri  drugi  hiši,  kjer  se 
tudi  poje,  se  pa  ni  nič  ustavil." 

Kristus,  ki  je  poznal  Petrove  misli,  mu  je  dejal  pri- 
jazno: .Peter,  čemu  se  čudiš  ?' 

Sv.  Peter  je  odgovoril:  , Čudim  se,  da  si  se  ustavil 
pred  hišo,  kjer  so  peli  narodne  pesmi,  toda  pri  hiši,  kjer  so 
peli  pobožne  pesmi,  se  nisi  nič  ustavil." 

Kristus  je  odgovoril:  .Ljubi  Peter,  narodne  pesmi 
so  peli  pobožno,  pobožne  pesmi  pa  so  peli  posvetno; 
zato  sem  se  pri  prvi  hiši  ustavil,  pri  drugi  pa  ne." 

Društvi  za  razširjanje  prosvete  v  Galiciji.  Ukraji- 
nofilska  .Prosvžta",  ki  dobiva  po  6000  kron  podpore  na  leto 
od  deželnega  zbora,  je  imela  8000  članov,  21  pododborov 
in  1193  čitalnic;  starorusko  .Občestvo  imena  Mihaela  Kač- 
kovskega"  pa  šteje  8200  članov,  19  pododborov  in  943  či- 
talnic. Poslednje  društvo  je  izdalo  lansko  leto  12  snopičev 
popularnega  berila  v  100.000  izvodih.  Ti  društvi  neprestano 
tekmujeta  med  seboj,  kar  prinaša  gališkim  Rusom  le  korist. 


W.  Bourgereau:  Azrael.  (Umetniška  priloga.) 
Angelj  smrti  plava,  s  čisto  dušo  v  kraje  večnosti.  —  S.  Ma- 
golič:  Na  Mirji.  (Umetniška  priloga.)  Cerkev  sv.  Janeza 
Krstnika  v  Trnovem  (Ljubljana)  izza  divjega  gaja  ob  Qra- 
daščici.  —  Joža  Uprka:  Poldne  in  Kosci.  K  največjim 
slovanskim  modernim  slikarjem  prištevajo  Slovaka  Uprko. 
Zovejo  ga  simfonista  barv.  Njegove  slike  so  čudovito  polne 
solnca,  življenja  in  najrazličnejših  barv.  Slika  le  svojo  do- 
movino in  svoje  rojake  v  pestrih  oblekah  pri  delu,  v  molitvi, 
na  plesu,  v  radosti  in  tugi.  Njegova  dela  vise  po  najodlič- 
nejših  galerijah  ter  so  izšla  v  dragocenih  barvotiskih.  Uprka 
je  danes  slaven  in  priznan  v  vsej  Evropi.  —  M.  Bizjak: 
Jurij  Vega.  V  ateljeju  F.  Tomana  v  Ljubljani,  odkoder  sta 
izšla  prof.  Prelc,  učitelj  na  obrtni  šoli  v  Trstu,  in  Ivan  Zajec, 
naš  ustvaritelj  Prešernovega  spomenika,  se  razvija  nov  ki- 
parski talent  —  mlad  sohar  Bizjak.  Doprsni  kip  Vege  za 
idrijsko  realko  je  njegovo  prvo  znamenito  delo.  Rodom  iz 
Studenca  na  Dolenjskem,  je  absolviral  domačo  ljudsko  in 
obrtno  šolo  v  Ljubljani,  bil  učenec  Jož.  Štravsa  v  Cirknem 
ter  delal  pod  njegovim  vodstvom  lesene  ornamentalne  stvari 
po  Primorskem,  v  Idriji  i.  dr.  Toman  pa  ga  je  učil  delati  v 
kamnu  in  mramorju.  Tu  je  izklesal  Bizjak  za  cerkev  v  Bo- 
rovnici velik  tympanom  za  glavni  vhod :  Sv.  Marjeto  z  zmajem 
in  dva  angela  za  cerkev  sv.  Petra  v  Ljubljani.  Angela  nosita 
sliko  velikega  oltarja.  Zadnje  delo  pa  je  Vege.  —  Leon 
Arndt:  V  haremu.  Prizor  iz  življenja  v  Bosni  —  S.  M.: 
Ob  Savinji.  R.  Auer:  V  stebrišču,  V  stebrišču  templja 
sta  se  našla  zaljubljenca  v  prvem  poljubu,  in  lepa  prija- 
teljica, ki  je  slučajno  priča  njune  sreče,  jima  pač  želi,  da  bi 
bila  ta  ljubezen  večna !  —  Praga :  Stolna  cerkev  sv.  Vida. 
Na  Hradčanih  stoji  ta  prekrasna  mramornata  cerkev,  ki  jo 
je  začel  1.  1344  zidati  Kari  IV.,  ki  pa  še  danes  ni  popolnoma 
dovršena.  V  njej  počivajo  češki  kralji,  sv.  \'aclav,  Otokar  1. 
in  11.,  cesarji  Ferdinand  L,  Maksimilijan  11.,  Rudolf  11.  i.  dr. 
Cerkev  je  polna  dragocenih  spomenikov,  kipov,  zgodovinskih 
relikvij  i.  dr.  ter  je  največja  znamenitost  Prage,  Dunaj: 
Cerkev  sv.  Štefana.  Največja  cerkev  avstrijska  z  najvišjim 
stolpom  (136-8  m).  Začela  se  je  zidati  pod  Rudolfom  IV. 
(1359)  ter  je  108  m  dolga  in  10  m  široka,  ima  3  ladije  (27  m 
visoke)  ter  18  ogromnih  (3  m  v  prerezu)  stebrov,  po  njih 
več  kakor  100  kipov.  Streha  je  iz  pisane  steklene  opeke. 
Cerkev  je  polna  zgodovinskih  znamenitosti  in  umotvorov 
—  F.  Simon:  Simfonija.  Simbolistična  slika  modernega 
češkega  slikarja.  Umetnici  počivajo  v  naročju  gosli,  lahno 
brenkajo  njeni  prsti  po  strunah  in  v  njeni  duši  vzrašča  sim- 
fonija, polna  poezije,  prelestnih  prikazni.  —  f  l\.  Škrjanec. 
Glej  štev.  9.   .Slovana"!   Jan  Lego.   Glej  št.  10.  .Slovana"! 


IZVIRNE  KRASNE  PLATNICE 

„SLOVANA" 

JE  DOBITI  V  TISKARNI 
IN  KNJIGOVEZNICI 
DRAGOTIN  HRIBARJA 
V  LJUBLJANI. 

MAKSIM  GORKIJ  V  KROGU  SVOJIH  PRIJATELJEV." 


RUSKA  MODERNA. 


a  ruskem    Parnasu  je  že  nekaj  deset-  slikanjem   narodovega   življenja,   narodove    duše. 

letij     sem     jako     živahno    gibanje;  Sljepcov,    Uspenskij,    Sasodimskij,    Zlatovrotskij 

bogata,    samorasla,    tupatam    ekso-  in   še   mnogo   drugih   je  pač    študiralo  z  veliko 

*^^     tična    ruska   književnost   vzbuja    pa  vnemo  ljudsko  življenje,  vse  svetle  in  temne  strani 

tudi  po  vsem  vnanjem  kulturnem   svetu   največje  naroda  ter  njegove   težnje,   a  kot   sinovom   tako- 

zanimanje.    Ruski    romani,    ruske    drame,   ruske  imenovanih    boljših    stanov    jim    je    nedostajalo 

črtice  so   dandanes  v  modi;   na   književnem  trgu  neposrednosti,  one  tajne  izrazilne  moči,  ki  je  ne 

imajo    Rusi    največjo    ceno.    Maksim    Gorkij,  nadomesti  niti  najskrbnejše   študiranje  in  znanje. 


ustanovitelj  ruske  „moderne",  katerega  leposlovna 
in  dramatska  dela  uživajo  svetovno  slavo,  je 
vzbudil  in  zbral  okrog  sebe  mnogo  znamenitih 
literarnih  talentov,  ki  vladajo  duh  mlajše  ruske 
generacije  in  ki  so  obdarili  rusko  slovstvo  v  raz- 
meroma kratkem  času  z  deli  visoke  umetniške 
vrednosti. 

Značilno  je,  da  so  vsi  zastopniki  ruske  mo- 
derne ali  mestni  proletarci  ali  pa  sinovi  pri- 
prostega  naroda.  Tudi  že  pred  temi  moskovskimi 
modernisti   so  se  bavili    ugledni   ruski   pisatelji  s 


Najmlajši  ruski  literati  pa  so  se  gibali  v 
svojih  otroških  in  mladeniških  letih  sami  „na  dnu", 
v  nižinah  življenja,  bili  so  sami  „bosjaki''  in  so 
tako  vse  sami  doživeli,  kar  opisujejo  sedaj  s  toliko 
realistiko  v  svojih  delih. 

Med  mlajšimi  zastopniki  ruske  književnosti 
je  razun  genialnega  Gorkega  najglobočji,  najna- 
darjenejši  in  najzanimivejši  pač  novelist  Le  on  i  d 
Andrejev,  in  to  ne  le  z  ozirom  na  književni 
kolorit,  barvo  in  globoko  poznanje  ruskega  sveta, 
ki  se  kaže  v  njegovih  delih,  temveč  tudi  z  ozirom 


*  v  gornji  vrsti  od  leve  na  desno :  Skitalec  in  Gorkij ;  v  spodnji  vrsti  Andrejev,  moskovski  operni  pevec  Saljapin, 
Bunin,  Telešev,  Cirikov. 

na  vprašanja,  katerih  se  dotika,  in  na  snovi,  ki 
ki  jih  obdehije.  S  krepko,  trdo  roko  je  posegel 
Andrejev  globoko  v  rusko  moderno  življenje  in 
razkril  vse,  tudi  najbolj  skeleče  in  najostudnejše 
rane  ruske  družbe.  Mladi  pisatelj  je  predvsem 
mojster  psihološke  analize  ter  se  bavi  s  posebno 
vnemo  s  socialnopolitiškimi  problemi,  mirno  ka- 
terih hojeva  lažikrepostni  svet  najrajše  z  zave- 
zanimi očmi.  V  svojih  delih  obdeluje  sujete 
vsesvetskega  značaja,  a  je  vendar  v  svojem  slogu, 
jeziku  ter  v  umetniškem  razpletku  snovi  povsem 
originalen.  Izredno  pozornostje  vzbudila  Andrejeva 
novela  „V  megli",  v  kateri  opisuje  razvoj  moške 
doraslosti  ter  opozarja  na  opasnosti,  ki  prete  v 
tem  času  mladeničem  zaradi  napačne  vzgoje. 
Pisatelj  slika  uprav  virtuozno  dijaka  Paviuško, 
ki  se  pogrezne  v  smrdljivi  mlakuži  zla,  ker  ni 
nikogar,  da  bi  ga  rešil  iz  nje. 

Najzanimivejša  pa  je  Andrejeva  zbirka  novel 
„Laž",  v  kateri  obdeluje  avtor  vprašanja,  ki  so 
v  Rusiji  na  dnevnem  redu.  Premnogi  mračni 
dnevi  duševnega  suženjstva,  strogo  zatiranje  vsake 
individualitete  je  zamorilo  v  ruski  družbi  vse  na- 
ravno, torej  najboljše;  in  tako  so  se  rodili  nizkotni, 
malenkostni  značaji.  Da  meče  ta  dušeči  zrak  temne, 
grozne  sence  na  vse  rusko  življenje,  je  umevno. 
In  Andrejev  hoče  pokazati,  kam  dovede  človeka 
življenje  polno  laži,  nenaravnosti,  licemerslva  in 
hinavščine.  V  tem  tiči  velika  vrednost  in  izredna 
popularnost  Andrejevih  spisov. 

Tudi  Stepan  Petrov-Skitalec  (Pejrov) 
ki  ga  je  rešil  Gorkij  „bosjakovstva",  ker  je  spoznal 
njegov  bogati  pesniški  dar,  je  napisal  nekaj 
krasnih  novel,  ki  obsegajo  prizore  iz  najnovejše 
ruske  zgodovine,  pretresljive  v  svoji  posameznosti, 
visoko  dramatične  v  svoji  celoti  .  .  .  Kot  izvrsten 
opazovalec  in  poznavalec  ruske  narodne  duše, 
kot  pravi,  rahločuteč  pesnik  in  hrabri  bojevnik 
za  resnico,  je  očrtal  Skitalec  zlasti  v  noveli  „Šibe" 
vse  napake  in  nedostatke  modernega  ruskega 
socialnega  življenja,  ki  zamore  in  ugonobe  že  v 
kali  vse  najboljše  duševne  življenske  sile  in  vse, 
kar  se  poteza  za  napredek,  svobodo  in  prosveto. 
Težkih  udarcev  polno  življenje  priprostega,  toda 
nadarjenega  moža,  ki  ga  opisuje  Skitalec  v  „Šibah", 
je  življenje  vsakega  odkritega,  svobodomiselnega 
človeka  v  sedanji  Rusiji.  Zaman  se  ozira  po  delu, 
ki  bi  bilo  njega  vredno.  Potisnejo  ga  ob  tla,  da 
onemore  sredi  pota  .  .  .  Tudi  povest  „Lju- 
bezen  dekorativnega  slikarja"  je  občutja 
polna  realistična  in  umetniško  dovršena  slika  iz 
življenja  nadarjenih  mestnih  proletarcev,  ki  gine- 
vajo  pod  težo  realne  istine.  V  novelah  „Oktava" 
in  „Z  orni  ca"    opisuje  Skitalec  dobro   znani  mu 


milieu  cerkvenih  pevcev,  saj  je  bil  tudi  sam 
pevec.  V  prikazivanju  občutja  v  ruski  cerkvi  ob 
rani  uri  in  v  opisavanju  čustev  in  misli  onih,  ki 
hodijo  v  narodno  rusko  cerkev,  se  kaže  mladi 
pisatelj  finočutečega  poeta,  dasi  je  realist  in 
dasi  pripoveduje  le  to,  kar  je  videl,  in  čutil 
sam.  Skitalec  ima  sicer  v  svojih  novelah  skoraj 
iste  sujete,  kakor  njegov  prijatelj  Gorki  vendar 
so  nianse  njegovih  slik  tako  nežne  in  izbrane, 
kolorit  njegovih  podob  iz  življenja  ruskega  pro- 
letarstva  tako  raztančen,  da  je  treba  priznati,  da 
je  Skitalec   izreden,   velik  ter  individualen  talent. 

Ljubljenec  ruskega  dijaštva  pa  je  Čiri  kov, 
ki  zna  s  presenetljivo  resničnostjo  in  nedosegljivo 
silo  slikati  rusko  dijaško  življenje  po  vseučiliščih 
in  izven  njih  v  vseh  svojih  različnih  pojavih,  v 
boju  za  osebno  in  politično  svobodo  ter  za  svoj 
obstanek,  srečo  in  bedo,  ljubezen  in  sovraštvo, 
fantastično  idealnost  in  romantiko  v  podstrešnih 
sobicah  ter  heroično  trpljenje  in  požrtvovanje, 
napredek  in  prostost  ljubeče  mladine,  gineče 
po  groznih  ruskih  ječah,  na  potu  v  pregnanstvo 
in  v  Sibiriji. 

Originalen  modernist  je  tudi  bivši  sibirski 
emigrant  Telešev,  ki  pozna  skoziinskozi  ono 
pisano,  žalostnih  dogodljajev  in  kontrastov  polno 
življenje  sibirskih  izseljencev  in  kaznjencev,  njih 
okuženo  atmosfero,  njih  obup  in  podivjanost,  ki 
jo  rode  beda,  kes  in  krivica,  njih  koprnenje  po 
solncu  in  sreči,  hrepenenje  po  rojstni  zemlji,  po 
mirnem,  poštenem  življenju  v  domovini  ...  In 
tako  je  podal  Telešev  velike,  pretresljive,  psiho- 
loško globoke,  v  vseh  posameznostih  resnične 
slike  iz  sibirskega  življenja,  krasne  slike,  ki  so 
pravi  demanti  ruske  moderne  književnosti. 

Ivan  Bunin  je  najfinejši  opisovalec  ruske 
narave  in  mojster  v  občutja  polnih  slikah.  Nje- 
gove novele  so  rafinirane  psihološke  študije,  v 
katerih  se  kaže  markantna  pisateljska  individu- 
aliteta  globoke,  sanjave  duše  in  pristno  ruske 
filozofije.  Psihološke  procese  prikazivati  z  naj- 
ostrejšim  verizmom,  daje  glavno  črto  Buninovi 
literarni  fiziononiiji.  Niansa  je  njegova  moč  in 
njegov  smoter!  Ker  je  tudi  mojster  sloga,  spa- 
dajo Buninova  maloštevilna  dela  med  najodličnejše 
sadove  ruske  „moderne". 

To  so  glavni  zastopniki  ruske  moderne,  ki 
pa  ima  še  več  drugih  neustrašnih  ter  nadarjenih 
sodelavcev,  ki  še  niso  dosegli  mednarodne  po- 
pularnosti. 

Vsi  ti  modernisti  imajo  nekaj  skupnega, 
sorodnega.  Vsi  se  poglabljajo  v  pristno  rusko 
življenje,  v  sočasne  socialne  borbe  in  težnje 
ruskega  naroda,  v  njega  mišljenje  in  čustvovanje. 

Podajajo  verne  in  čiste  slike  narodovega  življenja 
v  vseh  fazah,  preko  katerih  pa  je  razlit  sij  pesnikove 
individualitete.  Zato  so  te  slike  hkratu  dragocen, 
kulturen  dokument,  del  ruske  kulturne  zgodovine 
sedanjega  časa. 

Umevno  je,  da  so  vzbudila  taka  dela  ruskih 
modernistov  strmenje  in  očudovanje  tudi    na   za- 

MOJ  BOG. 

Vekoslav  Spindler. 

Ko  sem  še  molil  vašega  boga, 
bilo  nemirno  je  moje  srce, 
dvomi  so  mučili  dušo  mi  mlado, 
v  prah  so  zdrobile  se  nade  mi  vse. 

Pa  sem  zapustil  vašega  boga, 
v  svojem  sem  srcu  sezidal  oltar, 
s  čilo  roko  v  tabernakelj  postavil 
novega  bogstva  omamni  sem  čar. 


padu,  kjer  je  zadnja  leta  zavladalo  v  slovstvu 
brezizrazno  kozmopolitstvo.  Originalnost,  pristnost, 
tipičnost  globoke  ruske  literature  se  priznavajo 
povsod,  tako  da  stoji  danes  Rusija  s  svojo  knji- 
ževnostjo na  prvem  mestu  v  svetovni  literaturi. 
Rusi  so  prvaki  na  modernem  Parnasu  in  20.  vek 
je  --  vsaj    v   slovstveni   umetnosti    —   slovanski. 

M.  V. 


Kadar  v  mogočnih  akordih  zvenijo 
moje  ljubezni  viharne  strasti, 
čudežno!  sam  se  odpre  tabernakelj, 
moje  srce  pa  v  razkošju  drhti. 

Takrat  pokleknem  pred  svojega  Boga, 
ki  mi  ljubezni  plamteče  je  vir, 
v  srce  spomlad  se  prelestna  mi  seli, 
Bog  mi  veselja  in  sreče  je  vir. 


SOSEDA. 

Ivan  Prosekar. 

Davi,  ko  vzhajalo  solnce, 
stal  sem  samcat  na  balkonu 
in  v  sosedin  vrtec  plule 
v  sladkih  željah  mi  oči. 

Ah,  kako  je  lep  ta  vrtec, 
poln  cvetov  šarenobojnih, 
lepša  je  soseda  mlada, 
ki  se  šetala  po  njem. 

Od  gredice  do  gredice 
stopala  je  lahkonoga, 
na  vijolah,  na  rezedah 
pogled  visel  ji  svetal. 

In  uzrla  v  senčnem  kotu 
rožen  grm  je,  ves  pohabljen 
brez  opore  vzpeti  možno 
bilo  ni  se  mu  od  tal. 

In  mu  dvignila  od  zemlje 
in  vzravnala  šibko  deblo, 
obrnila  proti  soincu 
popkaste  vršiče  je. 

In  mu  uredila  veje 
božajoč  jih  z  mehko  roko, 
nežne  veje,  ki  razmršil 
v  noči  Ijut  jih  je  vihar. 


In  prilila  mu  je  vode, 
hladne  vode  od  studenca, 
da  razvilo  mu  iz  popja 
rdečih  sto  bi  se  cvetov.  — 

Jaz  pa  stal  sem  na  balkonu 
in  srce  se  mi  tesnilo 
in  oko  se  je  mračilo, 
ko  prizor  sem  gledal  ta. 

In  zavidal  sem  grmiču 
jasno  luč  pogledov  njenih 
in  zavidal  dotikljaje 
njenih  belih  sem  mu  rok. 

In  zavidal  sem  mu  solnce, 
ki  mu  božalo  mladike, 
nežno  popje  mu  zavidal, 
ki  zibalo  se  vrh  vej. 

Tačas  pa  ozrla  name 
deva  se  je  iz  nižave, 
ah,  in  zrla  mrak  na  licu, 
zrla  mrak  moj  v  dnu  srca. 

In  plašno,  ko  drobna  ptica, 
pobegnila  je  iz  vrtca, 
kakor  ptica,  kadar  bliža 
hudouren  se  oblak  .  .  . 


367 


J.  m; 


„Kak  bi  radost  v  srcu  mi  blestela, 
v  dušo  jasen  dan  sijal  — 
najina  ljubezen  je  prekleta, 
roža  ne  cvete  iz  pustih  skal. 

Mrtvo  mi  brez  tebe  je  življenje, 
ti  si  solnčna  zarja  mojih  dni! 
Zrem  oltar,  ves  v  zlatu  se  leskeče, 
tam  srce  mi  razdejala  si  .  .  . 

Venec  mirte  je  objel  ti  glavo, 
cvet  deviški  ovenel  je  tvoj, 
in  izpred  oltarja  te  je  peljal 
stari  mož  v  poročno  noč  s  seboj. 


Oj,  ti  sveta,  ti  madona  moja  — ' 
bil  kot  plamen  mu  poljub  je  vn 
V  svoje  ga  naročje  je  prižela 
in  drhtela  v  strahu,  boli  mroč  .  . 

„Smrt  je  sladka  ...  S  taboj  naj 
Neizmerno  vso  ljubezni  slast 
sem  okusila,  izpila  kelih, 
s  tabo  pogazila  svojo  čast. 

Krasni  biii  blaženstva  so  hipi, 
videla  nebo  sem,  raj  odprt, 
za  razkošno  radost  dni  minolih 
rada  s  tabo  pojdem  v  hladno  sr 

Sem  ljubila!  Oj,  spomini  divni, 
jok  in  kes  grenak  mi  je  neznan 
Bog,  ki  je  ljubezen  rajsko  vstva: 
bo  zdravnik,  tešitelj  srčnih  ran.' 

iZEN. 


ljubezni  Bog  je  mil,  ni  strašen, 
1  pot  bo  pred  njegov  prestol  — 
rje  živeti  mi  brez  tebe 
peti  v  srcu  večno  bol  ..." 

jesenski  zarudel  je  v  zarji, 
stopala  sta  v  tajni  mrak, 
1  jima  je  srce  ljubezen, 
ši  plamenel  obup  gorak. 

10  smrti  je  šumelo  morje. 

skal,  razjedenih  čeri 
■  bolesti  nemi  se  sklonila 
htela  težke  žalosti. 

ot  blodni,  črni  bi  duhovi 
lih  kril,  razpaljenih  oči 
ali  in  gnetli  se  preteče, 
utali,  besno  sikali. 


jima  je  obup  vsesal  se  v  duši 
z  neusmiljeno  in  zlo  močjo  .  .  . 
Himno  smrti  je  šumelo  morje, 
krik  vrh  skal  ...  in  grobni  molk  nato 

Noč  jesenska  sanja  smrtne  sanje 
in  nad  grobljem  se  vali,  drhti  — 
Bog  ljubezni  sredi  spečih,  mrtvih 
prehoden,  razpet  na  križ,  visi. 

Le  dve  duši  nimata  pokoja, 
ju  zvabila  iz  globin  je  noč: 
Križani  ju  v  grozo  je  obsodil, 
nagnil  glavo,  se  obrnil  proč  .  .  . 

C.  Golar. 

LAHKOŽIVCI. 


Spisal  Jos.  Kostanjevec. 


VI. 


'ri  „Belem  golobčku"  je  bilo  nocoj  v 
oni  mali  sobi  v  ozadju  nenavadno 
tiiio.  Celo  luč  se  je  bala  goreti,  po- 
mežikavala  je  in  se  stresala,  da  so 
plesale  temne  sence  po  stenah  in  po  stropu.  Vsak 
hip  je  hotela  ugasniti,  a  vselej  se  je  še  dvignila 
z  mučno  silo  ter  zaplapolala  visoko  in  sajasto. 
Zagaten  vonj  se  je  širil  po  sobi,  dasi  so  bila 
odprta  mala  okna  na  iztezaj  ter  je  vlekla  skozi 
nje  rahla  hladna  sapa.  Dišalo  je  po  njej,  kakor 
bi  se  blizo  nekje  nahajal  mrtvaški  oder  s  svo- 
jimi svečami  in  v  njihovem  turobnem  svitu  mrjo- 
čimi  cveticami. 

In  tudi  oni,  ki  so  sedeli  pri  ..literarni  mizi", 
tudi  oni  so  bili  videti  samo  napol  živi.  Sključeno 
so  sedeli,  semtertja  privzdigali  glave  ter  plašno 
zrli  v  zibajoči  se  plamen.  Težko  jim  je  legal  na 
prsi  oni  vonj,  polnil  jim  je  grlo,  da  so  postajali 
hripavi,  da  so  dihali  težko.  A  sedeli  so,  niso  se 
genili  od  mize. 

Pred  vsakim  je  stala  četrtinka  vina.  Rumena 
pijača  se  je  motno  svetlikala  skozi  debelo  steklo, 
na  njenem  površju  ob  robu  steklenice  so  se  sve- 
tili majhni  belkasti  mehurčki.  A  oni,  ki  so  nata- 
kali  te  pijače,  so  bili  Grom,  Porenta  in  Žigon, 
tovariši  Krčonovi  in  Golobovi. 

Grom  si  je  nalil  zadnji  ostanek  iz  stekle- 
nice v  čašo  in  ga  naglo  zvrnil  v  grlo.  Nato  pa 
je  začel  iskati  po  žepih,  ali  je  še  kje  kaka  de- 
setica,  dasi  je  dobro  vedel,  kako  brezuspešno  je 
to  delo.  Njegovi  prsti  so  še  vedno  brodili  po 
žepu,  a  njegov  pogled  je  visel  na  Žigonu.  Nje- 
gova usta  se  sicer  niso  odprla,  a  Žigon  je  raz- 
umel vprašanje: 

„Ali  imaš  ti  kaj?" 

»Smiliš  se  mi,"  je  dejal  Žigon,  „na,  natoči 
si  iz  moje  četrtinke!" 

Porinil  je  steklenico  Gromu. 

Ta  je  vzel  roko  iz  žepa,  porinil  je  stekle- 
nico nazaj  ter  zamrmral: 

„Ne,  taka  žival  še  nisem!" 

Porenta  ju  je  gledal  molče.  Na  njegovih 
ustnih  se  je  pojavil  nasmeh. 

„Pokliči",  je  dejal  kmalu  nato  Gromu,  „še 
imam  kronico,  belo  svetlo  kronico.  In  ti  Žigon 
tudi  lahko  pokličeš." 

Grom  je  oživel.  Stresel  je  z  glavo  ter  se 
občudovaje  ozrl  proti  Porenti. 


(Konec.) 

„Kje  si  jo  ukradel,  brate?" 

„Tiho,  da  te  kdo  ne  sliši!  —  Ali  hočeš  ve- 
deti? Glej,  prijatelj,  zaslužil  sem  jo,  prav  na 
lahko  zaslužil,  na  priliko:  skoraj  tako  lahko  kakor 
zasluži  tvoj  šef  stotak.  Ali  ti  ni  všeč?" 

„Na  čem  si  jo  zaslužil,"    je  vprašal  Žigon. 

„Yidim,  da  si  tepec,  Žigon.  Glej  ga,  lite- 
rarno delovanje,  literarno  delovanje!  To  nam  nosi, 
da  lahko  živimo.  Pa  še  pojemo  lahko  zraven, 
kakor  je  pel  Krčonov  ptič,  ki  je  dobil  jesti  vsak 
četrti  dan.  Pa  še  tisti  dan,  predno  so  ga  našli  iz- 
leknjenega  na  umazanih  kletkinih  tleh,  je  pel,  da 
se  je  čudil,  kje  jemlje  glas." 

..Pustimo  to;  raje  povej,  koliko  kronic  si 
letos  pravzaprav  zaslužil  na  tem  literarnem  delo- 
vanju?'' 

„Ne,  tega  ne  povem;  preveč  bi  mi  bila  vi- 
dva nevoščljiva.  Manj  pa  nočem  povedati,  da  ne 
bi  lagal." 

„  Torej?" 

„Torej,  recimo,  štirinajst  cesarskih  novih 
kronic." 

„ Vraga,  skoraj  toliko  kot  jaz!" 

„ln  jaz." 

Umolknili  so.  Okoli  luči  so  se  jele  zaleta- 
vati vešče. 

Pristopicala  je  natakarica. 

,.Bog  ve",  je  zavpil  naenkrat  Grom,  „nikdar 
več  ne  pridem  v  to  beznico.  Človek  si  ni  varen 
svojega  lepega  življenja  ob  taki  razsvetljavi.  Ali 
imate  še  kje  kak  smradljiv  lonec,  da  ga  obesite 
namesto  svetiljke?" 

Natakarica  ga  je  gledala  debelo,  Porenta  in 
Žigon  sta  se  čudila  temu  izbruhu. 

„Čemu  tako  nervozen,  prijatelj?  Ali  te  nič 
druzega  ne  peče?  Kje  pa  hočeš  imeti  lepši  ko- 
tiček kot  tukaj?  Ali  ni  ustvarjen  kakor  nalašč  za 
nas  lahkoživce,"  je  dejal  Porenta.  „ Ivanka,  ne  za- 
merite mu,  saj  ne  ve,  kaj  govori,  dobrote  so  ga 
omamile,  same  dobrote.  Prinesite  raje  še  pol  litra 
in  naša  beznica  naj  živi,  vsaj  tako  dolgo  naj  živi, 
dokler  živimo  mi." 

Grom  se  je  potolažil  in  iztegnil  noge  pod 
mizo.  Celo  luč  se  je  nekoliko  umirila  in  brlela 
otožno  dalje. 

Dolgo  je  bilo  tiho,  kakor  v  grobu.  Iz  so- 
sednje sobe  so  se  culi  nekateri  hripavi  glasovi, 
vmes  je  brbljal  stari,  navdušljivi  krčmar. 


370 


„Hudiča,  skoraj  bi  bil  pozabil  najvažnejšega, 
kar  sem  vam  imel  povedati,"  se  je  hipoma  do- 
mislil Grom.  „Tepec,  tako  sem  zaverovan  vase 
in  v  svoj  kruleči  želodec,  da  ne  mislim  ped  da- 
leč pred  svoj  nos.  Drngi  ljudje  pa  trpijo  in  skoraj 
umirajo  na  gnili  slami  sredi  kopice  otrok." 

„Kaj  pa  je,"  vprašata  likralu  Žigon  in  Po- 
renta. 

„Glej  no,  morda  res  še  ničesar  ne  vesta." 
„Na  dan  z  besedo,  čemu  naju  dražiš?" 
»Prijatelja,  stvar  je  resna,  stvar  je  žalostna. 
Tudi  mi  smo  na  isti  poti.  Raztrgani  smo  na  duši 
in  telesu ;  umazani,  da  nas  ne  opere  vse  milo 
vsega  sveta,  do  vratu  smo  v  smradljivi  luži,  blato 
se  nas  drži,    da  bi  ga  zastonj   strgali  z  nožem." 

„Ne  besedici.  Grom,  saj  to  ni  tvoja  navada. 
Povej,  kaj  je!" 

„Torej  res  ne  vesta.  Čujta!  Krčon  je  močno 
bolan,  nič  ne  bo  z  njim,  v  nekoliko  dneh  se 
nam  izneveri  in  pojde  k  očakom."  Preplašeno  sta 
se  spogledala  Žigon  in  Porenta. 

„Pa  še  nekaj,"  je  nadaljeval  Grom,  „tudi 
Goloba  je  zmanjkalo,  nikjer  ga  ni,  pogrešajo  ga 
doma  in  v  pisarni  že  pet  dni." 

„A,  a!  Vraga,  kaj  ti  praviš!" 

Zopet  tiho,  mučno  tiho. 

In  Grom  je  začel  pripovedovati. 

„Danes  zjutraj  sem  ga  obiskal.  Slišal  sem 
bil,  da  ga  ni  v  pisarno,  da  je  nekaj  obolel.  Hm, 
Krčon,  pa  bolan,  da  ga  ni  v  pisarno,  to  mora 
biti  hudo,  sem  si  mislil,  ker  za  malenkosti  ni  iz- 
ostajal  nikdar.  Kedar  je  doslej  izostal,  ga  ni  za- 
državala  bolezen,  zadržavalo  ga  je  vse  kaj  dru- 
zega,  kakor  vama  je  znano.  No,  to  je  bilo  vzrok, 
da  sem  se  napotil  do  njega.  Vso  pot  mi  je  na- 
gajala neka  misel,  misel,  kaj  bi  bilo  z  njegovo 
družino,  ako  bi  tako-le  nenadoma  umrl.  Zastonj 
sem  se  izkušal  razvedriti,  nikakor  se  mi  ni  ho- 
telo posrečiti.  Nekaj  me  je  tiščalo  k  tlom,  pri- 
huljen  in  stisnjen  sem  zlezel  po  stopnjicah  do 
njegovega  stanovanja.  Pred  durmi  postojim.  Za- 
sopljen  sem  bil  in  razburjen,  da  sem  slišal  udarce 
svojega  srca.  Za  durmi  slišim  otroške  glasove. 
Med  njimi  je  bil  tenak  jokajoč  glas,  ki  je  silil 
vedno  više,  ki  se  je  glasil  vedno  bolj  zateglo, 
da  me  je  zazeblo.  Potrkam.  Za  hipec  utihnejo 
glasovi  za  durimi,  a  nihče  se  ne  oglasi,  ki  bi  mi 
velel  notri.  Potrkam  vnovič,  tudi  sedaj  brez- 
uspešno. Samo  otroci  so  začeli  vpiti  nanovo  in 
še  glasneje  od  prej.  Tedaj  zaškripajo  notri  vrata 
in  ženski  glas  začne  .miriti  razposajence.  Po  glasu 
sem  spoznal  Krčonovo  soprogo.  Tedaj  potrkam 
vnovič  in  kmalu  nato  se  odpro  duri. 


»Prijatelja,  povem  vama,  da  bi  se  vama  se- 
sedla  kri  v  žilah,  ako  bi  bila  videla  obraz,  ki  se 
je  pojavil  pred  menoj.  Bled  in  črn  hkratu  je  bil 
in  okvirjen  od  štrlečih  in  zmršenih  las,  ki  so  si- 
lili navzdol  izpod  stare,  zaprašene  rute.  A  oči  so 
bile  vdrte,  da  so  se  jedva  videle,  in  ugasle,  brez- 
izrazne. Bilo  je,  kakor  bi  mi  bile  nasproti  štrlele 
prazne  očesne  luknje  gole  lobanje. 

»Ustrašila  se  me  je.  Njena  koščena  roka  je 
segla  navzdol  po  krilu  in  predpasniku  ler  takoj 
potem  po  glavi.  Popraviti  je  hotela  svojo  nedo- 
statno  vnanjščino.  A  vsled  tega  je  bila  še  bolj 
zmedena.  Komaj  me  je  spoznala,  dasi  sem  bil 
že  nekolikrat  pri  njih. 

,,Ali  smem,  gospa?"  sem  vprašal.  »Slišal 
sem,  da  je  soprog  resno  bolan;  kako  mu  je?" 

»Prosim,  vstopite",  je  dejala  tiho,  komaj 
slišno.  »Veselilo  ga  bode  morda,  ako  vas  vidi. 
Saj  tako  drugega  ne  govori  kot  o  svojih  tova- 
riših." 

»Stopala  je  pred  manoj  mimo  otrok,  ki  so 
tačas  zopet  utihnili.  Mimogrede  sem  jih  pogledal. 
Čepeli  so  na  tleh,  nekateri  v  samih  srajčkah,  a 
drugi  v  revnih,  zakrpanih  spodnjih  krilcih  ter  so 
kazali  debele  okrogle  nožice.  Kopičili  so  se  drug 
črez  drugega,  a  mene  gledali  plaho  in  od  strani. 

»Nobeden  ni  črhnil  besedice,  toda  meni  se 
je  zdelo  kakor  bi  se  bile  njihove  roke  iztezale  za 
manoj,  kakor  bi  njihova  usta  govorila  in  se  pre- 
mikala. Prav  razločno  sem  čul  njihove  prošnje, 
njihove  srce  pretresujoče  vzklike,  ki  so  zamirali, 
preden  so  mogli  priti  na  dan.  Ti  vzkliki  so  me 
bili  v  obraz,  so  me  tepli  do  krvi.  In  hitel  sem 
mimo. 

»Ko  sem  stopil  v  sobo,  je  Krčonka  nekoliko 
dvignila  zaveso  pri  oknu.  Moten  svetlobni  žarek 
se  je  razlil  po  sobi  in  zasvitalo  se  je  v  njem 
borno  pohištvo.  V  njem  je  vztrepetala  nizka  po- 
stelj, a  na  njej  sem  zagledal  svojega  tovariša. 

»Ubogi  Krčon!  Izpod  odeje  so  mu  gledale 
samo  blede  koščene  roke,  se  je  zrcalila  ozka  ko- 
drasta glava.  Ležal  je  nepremično  z  zaprtimi  očmi, 
upadel  in  izmučen.  Žile  na  sencih  so  podrhtevale, 
komaj  vidno  in  vedno  rahleje  in  rahleje  se  mi  je 
videlo,  da  utripajo.  Vse  je  kazalo,  da  gre  h  koncu, 
smrt  mu  je  stala  napisana  na  čelu. 

»Pristopil  sem  bliže.  Tedaj  je  odprl  oči.  Bile 
so  velike,  nejasne  in  gledale  so  začudeno,  prav 
kakor  bi  bile  danes  prvič  zagledale  beli  svet. 
Napele  so  se  in  za  hipec  so  se  zaiskrile.  Nekaj 
jasnega,  čistega  je  zablestelo  v  njih.  Spoznale  so 
me  in  se  nasmejale.  In  ta  hip,  prijatelja,  je  nekaj 
mokrega  sililo  tudi  v  moje  oko,  ta  hip  sem  bil 
mehak  kakor  vosek  in  nekaj  me  je  vleklo  tja  doli. 

da  bi  bil  pokleknil  k  postelji,  da  bi  se  bil  na- 
slonil na  ono  voščeno  roko,  ki  se  je  bila  prav 
tačas  dvignila  meni  v  pozdrav,  da  bi  poljubil  ona 
izsušena  in  žejna  usta,  ki  so  se  izkušala  nasme- 
jati, dasi  so  trepetala  v  grozni  bolesti. 

„Toda  zdržal  sem  se  in  obstal  sem  poleg 
postelje. 

.Hvala  ti.  Grom,  lepa  hvala." 

„Komaj  je  odpiral  usta,  s  težavo  so  se  pre- 
mikala. Glas  je  bil  tih,  nerazločen,  grgrajoč. 

„Ne  razburjaj  se,  tiho  bodi,"  sem  nui  dejal. 
„Varuj  se,  da  ti  ne  bo  škodilo." 

„Čemu  .  .  .  škoditi ...  mi ...  ne  ..  .  more  .  .  . 
več  .  .  .  vse  ...  je  .  .  .  pri  kraju  ,  .  ." 

„lzkušal  se  je  dvigniti,  toda  glava  je  ležala 
na  blazini,  ne  da  bi  se  mogla  obrniti.  Resigni- 
rano  je  zopet  obstal  miren. 

„Vidiš  .  .  .  ne  .  .  .  gre  ...  in  ...  ne  ..  .  gre," 
je  mrmral. 

„Pristopila  je  ona. 

„ Čakaj,  pomagam  ti  jaz,"  je  dejala  ter  hotela 
podstaviti  novo  blazino." 

„ Hvala  .  .  .  pusti  .  .  .  naj  ...  bo !" 

„Nastala  je  v  sobi  tišina.  Na  omari  je  tik- 
takala budilka.  Nje  glas  je  bil  čudno  glasen,  raz- 
legal se  je  po  sobi,  da  je  bil  slišati  vsak  udarec. 
In  ta  tišina  je  bila  mučna,  je  bila  težka,  je  bila 
neznosna.  Krčon  je  zopet  zaprl  oči  in  ležal  je 
navidezno  mirno.  Toda  včasi  se  je  hipoma  stre- 
slo njegovo  telo,  kakor  bi  ga  kdo  polil  nenadoma 
z  mrzlo  vodo,  oči  so  se  preplašeno  odprle,  po- 
gledale so  okoli  sebe  ter  se   takoj  zopet  zaprle. 

„Tako  je  poteklo  precej  časa. 

Hipoma  se  bolnik  dvigne  kvišku.  Videti  je 
bilo,  kako  je  porabil  vso  svojo  moč,  da  se  je 
vzdvignil.  Žile  na  rokah  so  se  napele,  v  obraz 
je  stopila  rdečica  in  na  čelu  so  se  pojavile  de- 
bele znojne  kaplje.  Opiral  se  je  na  roke,  ki  so 
se  bile  globoko  vdrle  za  njegovim  hrbtom  v 
žimnico.  Njegovo  oko  pa  je  begalo  po  sobi  od 
predmeta  do  predmeta.  Iskalo  je  nečesa. 

„Žena  se  je  obrnila  proti  njemu.  Razumela 
ga  je. 

„Otroke  hoče  videti,"  je  dejala  tiho  ter  od- 
šla v  kuhinjo. 

„Kmalu  se  je  vrnila.  Najmlajši  otrok  je  sedel 
v  njenem  naročju  ter  se  oklepal  njenega  vratu. 
Ostali  so  se  jej  držali  krila  ter  se  stiskali  k  nje- 
nim nogam.  Preplašeno  so  zrli  na  posteljo.  Ta 
izpiti  in  izsušeni  človek  z  mrtvaškim  obrazom  in 
snežnobelim  čelom  se  jim  je  videl  tuj  in  neznan. 
Nikdar  ga  še  niso  videli,  nikdar  mu  še  niso  bili 
blizo.  Čemu  je  prišel,  da  jih  plaši  in  vznemirja? 


In  te  njegove  oči,  čemu  jih  gledajo  tako  srpo, 
tako  čudno,  tako  žalostno? 

„Krčonova  glava  se  je  iztegnila  naprej,  nje- 
gov vrat  se  je  izleknil  in  podaljšal  izmed  visokih 
ramen,  ustnice  so  se  napol  odprle. 

„Anica  .  .  .  pojdi  ...  k  meni  .  .  ,  in  ti  .  .  .  in 
vi  .  .  .  vsi  .  .  .  stopite  .  .  .  bliže!" 

„Hotel  je  iztegniti  proti  njim  svoje  roke.  A 
takoj  so  se  pregenile  v  komolcih,  trup  se  je  stresel 
in  padel  je  z  glavo  vred  na  blazino  nazaj.  Iz  nje- 
govih ust  se  je  izvil  glasen  vzdih,  njegove  obrvi 
so  se  hitro  in  nervozno  premikale. 

„Krčonka  se  je  z  otroci  obrnila  od  njega. 
Stopila  je  k  oknu  ter  si  brisala  s  predpasnikom 
oči.  Otrok  v  njenem  naročju  se  je  še  bolj  oklenil 
materinega  vratu  in  začel  je  jokati.  Za  njim  so 
pritegnili  ostali,  drug  za  drugim. 

„Vodila  jih  je  iz  izbe.  Njeno  telo  se  je  vilo 
in  omahovalo,  videlo  se  je,  kakor  bi  se  hotelo 
sesesti,  kakor  bi  hotelo  zlesti  na  kup. 

„Povem  vama,  da  mi  je  bilo  v  tem  trenutku 
žal,  zakaj  sem  prišel  tje,  zakaj  sem  toliko  zaupal 
svojim  močem.  To  kar  sem  občutil  v  tem  hipu, 
je  nepopisno,  takih  muk  ne  more  imeti  niti 
peklo. 

„ Stopil  sem  bliže  njega,  da  bi  mu  podal 
roko  ter  se  poslovil.  Vzdramil  se  je.  Videl  je 
mojo  namero. 

„Še  .  .  .  malo  .  .  .  prosim  .  .  ." 

„Bil  je  zopet  popolnoma  miren,  bolj  miren, 
nego  sem  bil  jaz. 

„Kaj  pa ...  da  me  ..  .  Golob  ...  ne  obišče?" 

„Nekaj  očitajočega  je  zvenelo  iz  njegovih 
besed. 

„Goloba  pogrešajo  že  nekoliko  dni,"  sem 
dejal.  „Ako  pride,  obvestim  ga  takoj  in  ni  dvoma, 
da  se  zglasi  nemudoma." 

»Bolnik  se  je  zamislil. 

„Oni  večer  .  .  .  preden  .  .  .  sem  obolel  .  .  . 
me  je  .  .  .  pustil  ...  na  cedilu.  To  je  .  .  .  nekaj  .  .  . 
posebnega  ..." 

„Torej  pri  vsej  svoji  bedi,  pri  družini,  ki 
ostane  brez  najmanjših  sredstev,  ki  bo  morala  po 
smrti  njegovi  beračiti,  pri  vsem  tem,  se  je  še  spo- 
minjal prijatelja,  ki  je  bil  skupaj  z  njim  še  zadnji 
boljši  dan  njegovega  življenja.  Gospoda,  lahko- 
živec,  kaj  ne? 

„V  sobi  nisem  mogel  več  strpeti.  Dušilo  me 
je,  vroče  mi  je  bilo,  tesno  mi  je  bilo. 

„Podal  sem  mu  roko. 

„Oprosti,  toda  moram  iti.  Pa  skoraj  okre- 
vaj," sem  dejal.  A  glas  moj  se  je  tresel,  z  veliko 
silo  sem  ga  spravil  iz  grla. 

„  Prijel  me  je  za  roko  in  izkušal  jo  je  stisniti. 

„Ti  .  .  .  ne  .  .  .  veš  .  .  kako  .  .  .  težko  .  .  • 
težko  .  .  .  umiram  .  .  ." 

Jzpustil  sem  roko  ter  se  naglo  obrnil.  Ni- 
česar nisem  videl  pred  sabo,  vse  je  mrgolelo 
pred  mojimi  očmi. 

.V  kuhinji  je  stala  Krčonka  ob  oknu,  trdo 
in  nepremično.  Ni  me  cula,  ko  sem  šel  mimo 
nje.  In  niti  poizkusil  je  nisem  ogovoriti,  bežal  sem 
ven,  da  bi  čim  preje  prišel  do  čistega  zraka. 

„Na  stopnicah  sem  srečal  zdravnika.  Na  moje 
vprašanje  je  odgovoril  enostavno: 

„Ni  pomoči  .  .  .  tragičen  konec!" 

„Počasi  je  stopal  navzgor  ter  si  popravljal 
naočnike  in  se  odkašljeval.  Kakor  senca  je  iz- 
ginil vrhu  mostovža." 

Grom  je  končal.  Žigon  in  Porenta  sta  trdo- 
vratno zrla  v  kozarce  in  si  nista  upala  dvigniti 
oči.  Ob  duriii  je  slonela  natakarica  in  majala  z 
glavo. 

Kmalu  nato  je  bila  soba  pri  „Beleni  Go- 
lobčku"  prazna.  Literarna  miza  je  samevala  v 
kotu,  a  skozi  še  vedno  odprta  okna  je  silil  vlažen 
zrak,  ki  je  nosil  sabo  vonj  po  gnilobi  in  sred- 
mestni  plesnobi.  Ugasla  svetilka  se  je  leno  zi- 
bala ob  stropu. 

Vil. 

Počasi  se  je  danilo  tistega  dne.  Težki,  sivi 
oblaki  so  pluli  pod  nebom  in  viseli  so  globoko 
doli  na  obronke  hribov,  ki  obkrožajo  mesto  v 
velikem  kolobarju.  Pod  njimi  pa  je  bilo  tiho, 
mrtvaško  tiho,    zašumeti   si    ni    upala   niti   bilka, 


oglasiti  se  ni  upal  list  na  drevesu.  Neslišno  so 
sm.ikale  ptice  po  grmovju,  oprezno,  plašno  so  se 
preletavale. 

In  tiho,    komaj  slišno  je  začel   naletati  dež 
Poznal  se  ni  še  drugje  nego  na  belem  tlaku,  kjer 
je  začelo  polzeti  pod  nogami. 

Sinoči  so  pokopali  Krčona.  Skromen  je  bil 
njegov  pogreb,  pogreb  beračev. 

Na  svežem  grobu  je  danes  v  somraku  stal 
človek.  Sklonjen  je  bil  navzdol  na  gomilo  in  na- 
slanjal se  je  na  palico.  Njegovo  telo  je  podrhte- 
valo  kakor  listje  v  pozni  jeseni.  In  ko  je  začel 
padati  dež,  ga  ni  čutil,  ni  se  brigal  zanj. 

Ko  se  je  zdanilo,  se  je  sklonil  kvišku  in 
preplašeno  ozrl  okoli  sebe.  Potegnil  je  ovratnik 
više,  pobral  grudo  prsti,  ki  je  ležala  ob  robu 
groba  ter  jo  položil  na  vrh. 

„ Sedaj  si  se  maščeval  nad  njim,  ki  ti  je 
naložil  na  ramena  breme  tega  življenja,"  je  mrmral 
med  zobmi. 

In  okrenil  se  je  in  odšel  s  pokopališča. 

Bil  je  Golob. 

Počasi  je  zavil  po  cesti,  ki  je  držala  iz  me- 
sta in  izginil  je  po  njej  dalje  in  nihče  ga  ni  videl 
več  .  . . 

Zvečer  je  sedel  Grom  sam  pri  „literarni 
mizi." 

„ Hudiča,  zdaj  še  Porente  in  Žigona  več  ne 
bo.  Kaj  mi  preostaja?  Tako  gremo  drug  za  dru- 
gim in  kmalu  ne  bo  več  lahkoživcev  na  svetu. 
Ostali  bodo  pametni  in  trezni  in  delavni  možje 
in  mi  jim  ne  bomo  delali  sramote!" 


O  POLNOČI. 


Utva. 


Ko  bije  ura  polnoči 

iz  temnih  lin, 
duhov  kopica  brž  zbeži 

spet  s  površin. 

Med  križi,  spomeniki  tam 

pokoj  je  spet, 
le  vetrec  ziblje,  tih  in  sam, 

nagrobni  cvet. 


Na  grobu  moje  sreče  pa 

pokoja  ni, 
o  zori  ne  in  ne  črez  dan 

in  ne  o  polnoči. 

Ljubezni  plava  lik  krasan 

pred  dušo  mi, 
srce  mi  bolno  noč  in  dan 

po  nji  kopni. 


In  noč  in  dan  solza  nebroj 

žrtvujem  ji, 
a  največ,  ko  je  svet  pokoj 

o  polnoči. 

kratkem  dobi  središče  slovenskega 
naroda,  naša  Ljubljana  veličasten, 
v  celoti  in  posameznostih  krasen 
spomenik  največjega  slovenskega 
poeta  —  dr.  Frana  Prešerna.  Kipar  poda  s  tem 
svojim  delom  najzrelejši  sad  svoje  muze,  kip 
umetniške  harmonije  in  estetske  lepote.  Pesnik 
čvrst,  moško  vitek,  glava  idealizovana,  obličje 
polno  duha  in  sanjarske  miline  .  .  .  Nad  njim  pre- 
lestno  diven  genij,  pod  njim  oziroma  okoli  pod- 
stavka pa  dva  velika  reliefa  klasične  plastike  in 
finoče  ... 

Ideal  je  vedno  najlepši,  in  Prešeren  je  ideal 
vsemu  narodu.  Zato  se  je  moral  tudi  mojster 
kipar  truditi,  da  ustvari  s  svojim  dletom  vzorno 
podobo  poeta  ter  jo  obda  z  okrasujočimi  dodatki, 
ki  estetsko  lepi  vtis  le  množe  in  krepe.  Mlade 
Slovenke  in  mladi  Slovenci  naj  bi  imeli  v  Pre- 
šernovem kipu  ozarjen  ideal  slovenskega  poeta, 
ki  ni  le  pel  lepo  in  nedosežno,  nego  je  bil  tudi 
sam  lep,  nedosežen,  vzornik  po  duhu,  srcu  in 
telesu! 

Sedaj  pa  so  izšli  „ Spomini  na  Prešerna"", 
ki  jih  je  spisala  Prešernova  hči.  Pravzaprav  pa  je 
avtorica  te  velezanimive  knjige  Prešernova  žena, 
mati  njegovih  treh  otrok.  Hči  Ernestina  je  namreč 
samo  zabeležila,  kar  ji  je  pripovedovala  mati  Ana. 
Pač  je  dodala  tudi  nekaj  iz  lastnih  otročjih  spo- 
minov ter  pristavila  več  svojih  refleksij,  ki  pa  so 
sad  njenih  kasnejših  življenskih  opazovanj. 

Memoarne  literature  Slovenci  nimamo  no- 
bene. Možje  in  žene  največjih  izkušenj,  najzna- 
menitejših znanstev,  priče  najvažnejših  dogodkov 
v  politični  in  kulturni  zgodovini  našega  naroda 
legajo  v  grob  ter  jemljejo  seboj  vse.  Marsikaj  bi 
nam  bilo  jasnejše,  mnogokaj  bi  Slovenci  cenili 
višje  in  vsaj  pravičnejše,  ako  bi  nam  bili  taki 
možje  ali  take  žene  ostavile  svoje  memoare.  Drugi 
narodi,  n.  pr.  Francozi,  Nemci,  so  na  podlagi 
zasebnih  zapiskov  znamenito  popolnih  svojo  zgo- 
dovino, razsvetlili  najglobljo  temo  v  raznih  do- 
bah svoje  kulture,  literature  in  politike  ter  pojas- 
nili mnogo  nerazumljivih  točk  v  življenju  svojih 
prvakov.  Napoleon  nam  je  prenehal  biti  človeški 
čudež,  ko  smo  prečitali  memoare  raznih  njegovih 


■"  Ernestina  Jelovšek.    Ljubljana    1903.  Založil   Lav. 

generalov,  uradnikov  in  dvornih  dam,  Goetheja 
poznamo  do  dna  njegove  velike  duše  šele  odtlej, 
ko  so  se  izdala  njegova  ogromnoštevilna  pisma, 
in  svojega  Bismarcka  umevajo  prav  ceniti  Nemci 
šele  sedaj,  ko  so  izšli  spomini  njegovih  najintim- 
nejših znancev  in. prijateljev,  i.  t.  d. 

Zdi  se  mi,  da  bodo  spoznali  Slovenci  člo- 
veka Prešerna  tudi  šele  iz  teh  „spominov". 
Poelova  hči  je  prijela  svojega  očeta  v  ljubezni 
in  spoštovanju  za  roko,  odgrnila  romantični  za- 
stor,  ki  je  prikrival  doslej  njegovo  sliko  ter  ga 
prva  predstavila  rojakom  v  vsej  njegovi  goli  člo- 
večnosti. 

Ernestina  Jelovškova  je  brezobzirno  objek- 
tivna, docela  treznomisleča  predstavljalka ;  osvo- 
bodila se  je  že  davno  vseh  iluzij  in  sanjarij  ter 
razkazuje  smelo,  brez  bojazni  in  pruderije  naj- 
intimnejše kotičke  Prešernovega  življenja.  To  je 
mogla  storiti  le  v  zavesti,  da  Slovenci  svojega 
poeta  cenijo  po  njegovih  delih  tako  visoko  ter 
ga  spoštujejo  zaradi  njegovih  poezij  toli  neomajno, 
da  jim  ljubezni  in  spoštovanja  ne  more  vzeti  niti 
najbolj  zopern  detajl  iz  nage  realnosti  pesniko- 
vega prežalostnega  življenja. 

Ernestina  Jelovškova  dovoljuje  rojakom  glo- 
bok in  jasen  pogled  za  kulise.  Presenečen,  celo 
nemilo  dirnjen  bo  marsikdo,  ko  prečita  te  njene 
„Spomine",  romantične  duše  bodo  morda  ranjene 
in  fantasti  užaljeni,  ko  bodo  spoznali,  da  je  tudi 
veliki  poet  mogel  reči  o  sebi:  „Homu  sum, 
nil  humani  a  me  alienum  puto." 

S  tem  je  razrušena  romantično  idealizovana 
podoba,  kakoršno  so  jo  poizkušali  nekateri  umetno 
narediti  o  Prešernu  (n.  pr.  Tomo  Zupan  v  „Ljub- 
Ijanskem  Zvonu"),  a  hkratu  se  je  pojavila  pred 
našimi  očmi  nova  —  resnična.  In  ker  nismo  niti 
romantiki  niti  idealisti,  nam  ni  prav  nič  žal  na- 
pačne, načičkane  figurine  Prešernove,  saj  nam  je 
cel  človek,  kakor  sta  ga  naslikali  Ana  in  Erne- 
stina Jelovškova,  poet  Prešern  v  domači  suknji, 
brez  poze  in  afektacije  mnogo  ljubši,  dražji ! 

Zunanjost  Prešerna  nam  je  naslikala 
hči  Ernestina  takole:  „Obraz  mu  je  bil  zdravo 
rudeč,  podolgast  in  nekoliko  od  solnca  zagorel  .  .  . 
čelo  belo  in  ne  previsoko  .  .  .  bujnih,  svetlih, 
temnorujavih,  skoraj  črnih,  zelo  dolgih  las  .  .  . 
oči,    sive   in  bolj  majhne,    je   imel  le  napol  od- 

prte  .  .  .  njegov  pogled  resen,  skoraj  oster,  mo- 
ten ..  .  obrvi  svetle  in  košate  .  .  .  nos  podolgast 
in  nekoliko  zakrivljen  .  .  .  usta  majhna,  ustnice 
fine.  gorenja  je  moiela  nekoliko  preko  spodnje  .  .  . 
brada  mehka  in  plitva  s  plitvo  jamico  .  .  .  Hodil 
ni  nikdar  pokonci,  ampak  je  bil  navadno  neko- 
liko upognjen  .  .  .  Eno  nogo  je  vlekel  nekoliko 
za  seboj  .  .  .  Imel  je  majhne  roke  in  noge  ...  S 
30.  letom  se  je  začel  rediti  in  v  40.  je  bil  že 
predebel  ..." 

Idealno  lep  mož  —  „Adonis",  „Apolon"  — 
torej  Prešeren  ni  bil!  Majhne  oči  motnega  po- 
gleda, —  sklonjena  hoja,  —  noga,  ki  jo  je  »vlekel  za 
seboj"  in  končno  debelost  ga  niso  delale  pač  niti 
poprečno  lepega. 

In  Prešernov  značaj? 

Ernestina  ga  opisuje:  „Predvsem  mu  je  manj- 
kalo potrebne  energije,  da  bi  se  resno  lotil 
stvari  .  .  .  Moj  oče  je  bil  blag  in  požrtvovalen, 
toda  naglo  mu  je  upadlo  srce  .  .  .  Prešeren  je  bil 
že  od  narave  ponosen  in  rad  neodvisen,"  zato  se 
ni  hotel  nikdar  oženiti,  dasi  je  imel  troje  otrok! 
„Bil  je  sangvinik,  kakor  pravi  poet;  izgubil  pa  je 
tudi  prav  lahko  pogum  .  .  .  Najmanjša  stvarica, 
ki  se  ni  iztekla  po  njegovi  volji,  ga  je  pripra- 
vila ob  ves  pogum,  da  je  obupal  nad  vsem  .  .  . 
Prešeren  je  bil  samozavesten.  Nad  vse  je  ljubil 
neodvisnost  ter  jo  tudi  želel  svoji  domovini  .  .  . 
Prešeren  je  bil  nesebičen  in  z  malim  zadovo- 
ljen ...  Bil  je  onega  starinskega  (konservativ- 
nega?) ponosa,  ki  se  dobro  počuti  celo  na  razva- 
linah svoje  domovine  .  .  .  Njegova  nezaupnost  do 
ženstva  je  bila  naravnost  obžalovanja  vredna ; 
zaupal  ni  nobenemu.  Zaničeval  je  vse  ženstvo 
kar  od  kraja  .  .  ."  Vendar  je  deklicam  rad  dvoril ; 
seveda  so  bile  potem  prepričane,  da  je  vanje  za- 
ljubljen .  .  .  Ljubici  „je  bil  vedno  in  na  vsak  način 
mož  beseda  ..."  A  zaupal  ji  ni  prav  nič.  Vedno 
iznova  „se  mu  je  rodil  oni  zli  in  nesrečni  dvom 
o  ženskem  poštenju"  .  .  .  Tako  se  mu  je  včasih 
za  hip  celo  dvignil  dvom,  ali  je  res  oče  otrok 
svoje  Ane  ...  Bil  je  črnogled  pesimist,  ki  ni  za- 
upal nikomur  ter  celo  svojemu  najboljšemu  pri- 
jatelju, Andr.  Smoletu  ni  maral  predstaviti  svoje 
ljubice.  Ali  se  je  bal  tega  Donjuana?  Ali  pa  se 
je  pred  prijatelji  svojega  dekleta  —  ženiral?  — 
Toda  „bil  je  ljubosumne  narave.  Zato  je  prišlo 
med  zaljubljencema  cesto  do  burnih  prizorov! ..." 
Bil  je  poštenjak,  ki  ni  nikdar  prelomil  besede. 
„Ce  je  rekel:  da,  je  držalo  kot  pribito;  če  je  dejal 
ne,  ga  tudi  nihče  ni  pregovoril  .  .  ."  Kadar  je  bila 
Ana  „v  blagoslovljenem  stanu,  je  skrbno  pazil  na 
to,  da  ni  nikdar  šla  mimo  berača,  ne  da  bi  mu 
kaj  darovala.  Zato  ji  je  dal  vedno  nekaj  novcev 


s  seboj  in  nekoč  je  pripomnil:  „Taki  otroci 
so  dobrega  srca  in  tudi  svojih  staršev  ne  po- 
zabijo in  ne  zapuste  nikdar"  ...  Ko  ga  je  po- 
noči prosila  miloščine  lačna  vlačuga,  ji  je  po- 
daril —  zadnjo  dvajsetico  .  .  .  „Če  je  imel  dve 
suknji  ali  dva  para  črevljev  in  je  srečal  reveža, 
precej  ga  je  oblekel  in  obul  .  .  ."  Ko  mu  je  moral 
Kastelic  po  naročilu  dr.  Chrobatha  pobrati  ves 
denar,  da  plača  njegove  dolgove  je  dejal  Pre- 
šeren: „Najprej  za  moje  otroke!"  — Kot  advokat 
bi  si  bil  lahko  prislužil  mnogo  več,  ko  bi  bil 
sprejel  vsako  tožbo,  toda  odklanjal  je  vse,  kar 
mu  je  dišalo  po  nereelnosti,  po  krivici.  Zato  je 
umrl  revež  —  brez  najmanjšega  imetka. 

Prešeren  torej  ni  bil  nikak  svetniški,  fanta- 
stičen „vzor  moža",  pač  pa  plemenit  in  blag,  a 
mehak  poštenjak,  duhovit  poet  z  vsemi  člove- 
škimi slabostmi  .  .  .  Hči  ni  prikrila  nobenih  teh 
slabosti,  pač  pa  je  izkušala  obenem  z  argumenti 
pojasniti  in  opravičiti  vsako  .  .  .  Prešeren  je  ljubil 
le  Primičevo  Julijo,  ko  pa  je  izgubil  vero  vanjo, 
se  je  oklenil  z  vsem  srcem  Ane  Jelovškove.  Prej 
in  poslej  ni  imel  z  ženstvom  „nikakega  znanja,  ki 
bi  lahko  imelo  resnih  posledic."  Bil  je  značajen, 
zvest  in  moralen  ljubimec. 

Ta  ljubezen  je  bila  sicer  za  Prešerna  naj- 
večje blaženstvo,  ki  ga  je  imel  na  zemlji,  a  ob- 
enem vendar  njegova  usodna  —  nesreča.  To  raz- 
merje je  namreč  vzelo  poeta  muzi  za  vselej  in 
navezalo  človeka  na  lepo  žensko,  „ki  ga  ni  ni- 
kdar umela,  nikdar  poznala  njegove  vrednosti  in 
ki  ni  vedela,  koga  ima."  Ana  je  bila  sicer  inteli- 
gentna, a  neubogljiva,  nepremišljena,  trmasta, 
vročekrvna,  strastna  in  lahkomiselna,  da,  večkrat 
celo  brutalno  razžaljiva  in  trpka:  Prešernov  „Susses 
Madel"  je  bil  včasih  prav  odurnega  vedenja  in 
govorjenja,  poet  pa  poleg  nje  cesto  velik  trpin ! 
—  Pisateljica  je  posvetila  večji  del  svoje  knjige 
slikanju  tega  razmerja  ter  je  nanizala  dolgo  vrsto 
anekdot  in  dialogov,  ki  oznanujejo  čustva  Pre- 
šerna in  Jelovškove  Ane.  Končno  pa  izjavlja  hči 
o  lastni  materi: 

„Ali  pa  je  Prešerna  ljubila  tudi  moja  mati 
z  vso  globoko,  iskreno  ljubeznijo,  katere  je  sploh 
zmožno  žensko  srce?  Jaz  pravim:  ne  .  .  . !  In 
zakaj  ne  verjamem,  da  bi  bila  moja  mati  očeta 
res  ljubila?  —  Ker  ga  je  pozabila  prenaglo!" 

In  ker  je  Prešeren  videl,  da  ga  z  Ano  ne 
bodo  nikdar  zvezale  duševne  in  srčne  vezi  ne- 
ločljivo, ker  je  izgubil  vero  tudi  vanjo,  se  ni 
oženil  ž  njo  .  .  . 

Pisateljica  „spominov"  pa  se  bavi  obširno 
tudi    z    družabnimi    razmerami   v    Ljubljani    in  s 

splošnim  kiilturnopoliliCnim  položajem  v  slovenski 
domovini  za  Prešernove  dobe. 

fJ  r e š e r e n ,  Čop  in  Smole  so  bili  ta- 
krat osamljeni  zastopniki  napredne 
smeri,  katero  je  pobijala  ne  le  nemškutarska, 
nego  tudi  slovenska  konservativna  stranka  z 
dr.  Jan.  Bleiweisom  na  čelu. 

Ernestina  pojasnjuje  razmerje  očeta  do  Ka- 
stelica,  Korytka,  Bleivveisa,  Vraza  in  Dagarina  ter 
je  pri  tem  s  pogumno  roko  potegnila  z  obraza 
lažnjivo  krinko  temu  in  onemu.  Sklicuje  sena  Pre- 
šernova dejanja  in  besede,  je  dokazala,  da  je  bil 
njen  oče  prvoboritelj  za  slovenski   jezik,    za  nje- 


govo individualnost,  pa  za  svobodo  in  pravico 
proti  teunii  reakciji  in  terorizmu. 

In  tako  stoji  danes  pred  nami  človek  Pre- 
šeren osvetljen  od  vseh  strani.  Njegovo  življenje 
nam  je  sedaj  jasnejše,  marsikaj  o  njem  umlji- 
vejše.  Kakor  mozaik  je  sestavljena  novii  Prešer- 
nova podoba  iz  neštevilnih  koscev,  svetlih  in 
temnili,  majhnih,  neznatnih  in  velikih:  skupni  vtis 
pa  nam  dela  —  če  možno  -  njegove  poezije  še 
dražje  in  milše,  saj  vidimo,  da  je  bil  Prešeren 
slovenski  genij  v  vsem,  kar  je  storil  in 
—  opustil. 

Zato  hvala  Ernestini  Jelovškovi ! 


GORJANČEVA  MARIJANICA. 


Spisal  Fran  Govekar. 


VII. 


oč  se  je  nagibala  že  k  jutru,  ko  so 
se  krohotaje,  vrišče  in  kričaje  za- 
letavali pijani  svatje  po  Gorjanče- 
vem  dvorišču  ter  lezli  v  svisli,  na- 
bite s  svežeposušeno  dehtečo  klajo.  Polegli  so 
po  senu  drug  poleg  drugega  in  zaspali  trdo  kakor 
omedleli. 

Ženske  so  dobile  svoja  ležišča  v  hiši. 

Tiho  je  bilo  po  vasi,  le  mrzel,  oster  jesenski 
veter  je  loputal  z  oknicami  na  hlevih,  bujno  na- 
raščal, bril  preko  streh  in  se  izgubljal  po  barju. 
Na  nebesu  je  migljalo  na  miljone  zvezdic,  ki  so 
se  videle  v  ostrem  zraku  svetle,  kakor  brušeni 
dragulji,  s  stolpa  kapelice  vaškega  pokopališča 
se  je  razjeknil  včasih  zategel  vzkrik  skovirjev  in 
doli  iz  grajščinskega  gozda  je  prihajalo  hripavo 
lajanje  lisice. 

Pred  duri  Marijanične  sobice  se  je  takrat 
bos  pritihotapil  Benko.  Bil  je  pijan,  vino  mu  je 
vrelo  po  žilah,  da  ni  občutil  mraza,  ki  je  silil  v 
vežo  skozi  priprta  vrata.  Omahovaje  se  je  opri- 
jemal podbojev,  praskaje  s  prsti  iskal  kljuke  in 
šepetal: 

„Marijanica  .  .  .  odpri  .  .  .  jaz  sem  !  —  Od- 
pri, da  se  še  sama  kaj  pomeniva!  —  Saj  sem 
tvoj  mož  —  odpri,  za  vraga,  slišiš  .  .  .  odpri,  sicer 
utarem  vrata!" 

V  sobi  je  zašumelo  .  .  .  zaškripala  je  postelj 
—  a  Marijanica  se  ni  oglasila. 

Benko  pa  je  visel  ob  durih,  trkal  in  klical. 
Iz  sobe  na  drugi  strani  veže  se  je  culo  hrkajoče 

sopenje  trdnospečih,  omamljenih  žensk, —  iz  izbe 
v  podstrešnem  nazidku  pa  je  prihajalo  suho,  pi- 
skajoče  kašljanje  Gorjančevo. 

„Kaj  nisi  moja  žena?!  —  Odpri,  neumnica! 
Slišiš,  sakra  ...  če  ne  ...  če  ne  .  .  .  jaz  te  že  jutri 
prelepem,  Marijana!  —  Primojiduši,  da  te  pre- 
tepem !  —  Kaj  misliš,  da  te  ne  smem?  —  Tvoj 
mož  sem  in  pokorščino  si  mi  obljubila  danes 
pred  oltarjem!  —  Kar  lepo  ubogaj  pa  odpri  iz- 
lepa  ..." 

In  trkal  je,  prosil,  grozil,  klel,  —  Marijanica 
pa  mu  ni  odprla,  niti  se  mu  oglasila  .  .  . 

Benku  pa  so  se  začele  misli  motoviliti,  vino 
ga  je  tiščalo  k  tlom,  truden  je  bil  in  spanec  mu 
je  legel  na  oči.  Sedel  je  na  prag  Marijanične 
sobe,  se  naslonil  na  vrata,  dremaje  godrnjal  in 
zaspal.  In  telo  mu  je  omahnilo  nazaj  in  zleknil 
se  je  po  tleh  ter  izgubil  zavest. 

Tedaj  se  je  nenadoma  razlegnil  preko  vasi 
zaporedoma  krik: 

„Gori!  Goril" 

Iznad  kamnoloma  je  prihajal  ta  strašni  glas: 
—  bil  je  Tonetov. 

In  hipoma  je  stekla  s  skal  temna  senca  ni- 
zdol  proti  Gorjančevi  hiši  —  Tone  je  upil  na 
pomoč  —  iz  hiš  so  pritekli  bosi  in  jedva  napol 
oblečeni  kmetje  na  cesto  ter  kričali: 

„Gori!  Gori!" 

Iz  Gorjančevih  svisli  se  je  valil  tenek  dim, 
izza  podstrešja  je  švignil  včasih  plamenček,  lo- 
meče prasketanje  se  je  culo  od  nekod  .  .  , 

Gorjančevo  seno  se  je  unelo!" 

Tone  je  odprl  vrata  senjaka  in  iz  njega  je 
bruhnil  gost,  dušeč  oblak  dima.  In  iz  tega  dima 
pa  se  je  slišalo  zadehlo  ječanje. 

„Moj  Bog,  tu  so  ljudje!" 

Bliskoma  je  planilo  v  dim  nekaj  kmetov  s 
Tonetom  ter  privleklo  šesterico  omedlelih  svatov. 
Hropeli  so,  jecljali  in  ječali  ter  ležali  nepremično. 
Odnesli  so  jih  na  sosedov  vrt  ter  jih  polivali  z 
vodo  .  .  . 

Bliskoma  je  bila  streha  v  plamenu,  na  sle- 
menu se  je  odprla  široka  vrzel  in  iz  nje  je  švigal 
visoko  proti  nebu  silen,  rdečežolt  zubelj.  Goreča 
slama  in  plameneče  seno  sta  letela  po  zraku, 
hipoma  se  je  vnela  tudi  streha  hiše,  hleva  in 
skednja,  plamen  je  švigal  skokoma  od  poslopja 
do  poslopja,  da  je  v  trenutku  gorelo  petero  stavb. 

Nastal  je  silen  vik  in  krik.  Napol  gole  kme- 
tice so  begale  vrišče  s  svojimi  otroci,  ki  so  jokali 
na  ves  glas,  moški  so  kričali,  iz  hlevov  pa  je 
bučalo  grozno,  tuljenju  slično  mukanje  in  rezge- 
tanje. 

Bilo  je  svetlo  kakor  sredi  dneva  in  vročina 
je  naraščala.  Od  vseh  strani  so  vreli  ljudje,  troje 
orožnikov  z  nasajenimi  bodali  je  odganjalo  starce 
in  otroke  ter  izkušalo  napraviti  red  pri  gašenju. 
Ob  vseh  vaških  vodnjakih  so  stali  kmetje  ter 
hlastno  dvigali  iz  njih  vodo,  ki  so  jo  odnašala 
dekleta  v  škafih  h  gorečim  poslopjem.  In  kmetje 
so  metali  vodo  v  ogenj,  nekateri  so  namakali 
rjuhe,  plezali  po  strehah  in  razgrinjali  mokre  cunje 
in  odeje  po  slamnatih  slemenih.  Od  vseh  strani  se 
je  culo  žvenketanje  sekir,  grmenje  padajočih  tra- 
mov in  desk,  plahutanje  plamena,  cvrčanje  in 
prasketanje.  Zagaten  smrad  vlažne,  smodeče  se 
krme  in  slame  je  polnil  zrak,  po  katerem  se  je 
gostil  črn,  v  žaru  plamenov  izpreminjasto  se 
svetlikajoč  dim,  dvigajoč  se  v  kompaktnih  obla- 
kih kakor  iz  dimnika  velikih  tovaren.  Nad  vasjo 
se  je  širil  krvavorudeč  žar,  krasen  in  strašen 
hkratu  .  .  . 

h  stolpa  se  je  oglasil  zvon,  za  njim  — 
drugi,  —  tretji,  pojemaje  in  vzdihovaje,  iznova 
glasno  bučeč,  pa  zopet  onemajoč.  In  zaihteli  so 
obenem  vsi  štirje  zvonovi  neskladno,  dušo  pre- 
tresajoč, grozo  budeč  in  kri  ledeneč  .  .  .  ihteli  so 
kakor  bolni,  v  silni  bolesti  ječeči  otroci,  dušeči 
se  ob  lastnem  plaču  .  .  . 

Od  vseh  strani  se  je  tedaj  odzvalo  zvo- 
njenje  ...  po  malih  podružničnih  stolpkih  so  za- 
brneli  drobni,  šibki  glaski  zvončkov,  kakor  bi 
cvilili  v  strašnem  trepetu. 

V  celih  trumah  so  tekli  ljudje  na  pomoč, 
reševat  in  gasit. 


A  rešiti  ni  bilo  možno  Gorjančevine.  Kakor 
ogromna  baklja  je  stalo  vse  njegovo  posestvo  v 
enem  samem  plamenu,  dvigajočem  se  v  veli- 
kansko višino  proti  razžarjenemu  nebu.  S  senom 
nabite  svisli,  polni  skedenj,  zvrhoma  nasuta  žit- 
nica,  hlev,  svinjak,  drvarnica  in  hiša  so  goreli  in 
rešiti  jih  ni  mogel  nihče. 

Vaščani  so  splezali  na  sosednje  strehe  ter 
polivali,  dušili  ogorke  in  goreče  glavnje,  delali 
preseke,  vlačili  živino  na  prosto  in  znašali  pohi- 
štvo na  vrtove. 

Tam  pod  kamnolomom  pa  je  ležal  na  slam- 
njaku  Gorjanec.  Izpod  goreče  strehe  ga  je  rešil 
iz  postelje  kamnosek  Tone.  Starec  je  drgetal  v 
mrzlem  jesenskem  jutru  od  groze  in  mraza.  Na- 
poloblečen  se  je  zavijal  v  svoj  kožuh,  ki  mu  ga 
je  rešila  Marijanica,  trepetal  kakor  mrzličen,  ječal 
in  tiho  jokal,  zakrivajoč  si  obraz,  da  bi  ga  ne  vi- 
dela hči,  ki  je  stala  poleg  njega  in  gledala,  kako 
samogoltno  požirajo  plameni  ves  očetov  imetek. 
V  požarnem  svitu  je  stala  poleg  sključenega 
očeta  mrtvaškobleda,  trepetajočih  usten,  krvavo 
objokanih  oči,  strta,  uničena. 

VIII. 

Hipoma,  z  vzkrikom  se  je  zbudil  Tone  iz 
težke  omedlevice.  Ozrl  se  je  in  videl,  da  leži  v 
svoji  samotni  sobici  na  postelji. 

Tedaj  pa  ga  je  zabolela  roka  in  zaječal  je 
od  silne  bolečine.  In  spomnil  se  je,  da  je  nocoj 
pogorela  do  tal  Gorjančeva  hiša  z  vsemi  gospo- 
darskimi poslopji  in  vsemi  pridelki,  —  domislil 
se  je  groznega  krika  po  vasi,  prebujene  iz  naj- 
globjcga  spanja,  —  bežočih,  od  groze  bledih 
mater  z  dojenčki  na  razgaljenih  prsih,  —  pre- 
tresljivega joka  od  mraza  in  strahu  trepetajočih 
otrok,  —  obupno  gasečih,  od  napora  premočenih 
in  od  dima  začrnelih  kmetov,  —  strašnega  pla- 
mena, ki  se  je  kakor  goreče  morje  razlival  ne- 
vzdržno naokoli  ter  požiral  poslopje  za  poslop- 
jem .  .  . 

Spomnil  se  je,  kako  je  vdri  v  Gorjančevo 
hišo,  padel  nad  pijanim  Benkom,  ležečim  v  veži 
na  tleh.  Zakričal  mu  je:  „Bežite,  gori!"  in  hitel 
v  sobo,  kjer  je  dišalo  še  po  vinu,  po  pečenju  in 
uvelih  rožah  in  kjer  so  spale  vrstoma  na  po- 
stlanih tleh  Marijanične  družice  in  žene  svatov. 

„Bežite,  gori!"  jim  je  zaklical  ter  bežal  v 
podstrešje,  kjer  je  našel  Gorjanca,  sedečega  na 
svoji  postelji,  z  blaznim  strahom  zročega  tja  v 
okno,  skozi  katero  je  prihajal  strašni  žar  pla- 
mena. Prepadeno,    kakor  mrtvaško  upalo  je  bilo 

Gorjančevo  lice  ...  iz  oči  mu  je  gledala  giOza  .  .  . 
ustnice  so  mu  trepetale,    a  govoriti   niso   mogle. 

Prijel  ga  je  za  roko.  Bila  je  ledena  in  tresla 
se  je  kakor  v  silni  mrzlici. 

„Bežite,  Gorjanec!" 

Starec  se  je  dvignil,  a  noge  so  mu  klonile 
in  omahnil  je  brezmočen  nazaj  na  postelj.  Tedaj 
ga  je  prijel  pod  pazduho  ter  ga  napol  noseč  vodil 
po  stopnjicah  navzdol  .  .  . 

In  kaj  bi  bilo  potem?  Hitel  je  v  hlev,  od- 
vezoval živino  od  jasli,  se  boril  z  mlado  kobi- 
lico, ki  je  v  grozi  bila  okoli  sebe  in  rezgetala, 
ne  da  bi  hotela  na  dvorišče,  kamor  je  letela  od 
vseh  strani  goreča  slama. 

In  potem?  —  Potem  ne  ve  ničesar  več  .  .  . 
Kaj  se  je  zgodilo? 

Nad  njim  se  je  sklonil  obraz. 

„Ali  budite?" 

„Kaj  se  je  zgodilo?  —  Kdo  ste?" 

Tone  se  je  sklonil  pokonci,  a  ječaje  padel 
na  postelj.  Zabolela  ga  je  roka,  v  glavi  se  mu 
je  stemnilo  in  ves  život  se  mu  je  zdel,  kakor 
zlomljen  in  strt. 

„Podrlo  vas  je  padajoče  bruno  in  vam  zlo- 
milo desnico." 

Tone  je  pogledal  neznanca  —  spoznal  je 
orožnika. 

„Ko  boste  mogli  vstati,  odpeljeva  se  v  Ljub- 
ljano." 

„V  Ljubljano?  Čemu?" 

„Obdolženi  ste,  da  ste  zažgali." 

Tone  se  je  dvignil  hipoma  in  v  silni  bo- 
lesti zaječal: 

„Jaz  —  jaz  —  požigalec!?  Moj  Bog,  kdo 
me   dolži   tega?  —  Nedolžen   sem   popolnoma." 

„Benko  in  Gorjanec  sumita  vas.  Zaradi  Ma- 
rijanice!" 

Tone  je  omahnil  nazaj,  solze  so  mu  hi- 
poma stopile  v  oči,  globoko  je  vzdihnil,  a  molčal. 

Orožnik  pa  se  je  dvignil  s  stola  poleg  po- 
stelje ter  mu  ponudil  kozarec.  „ Pijte!"  In  Tone 
je  pil  hlastno.  Molčala  sta  nato. 

Skozi  okno  so  polagoma  prodirali  medli 
žarki  jesenskega  jutra.  Gosta  megla  se  je  vlačila 
na  cesti  in  okna  so  bila  kakor  zasuta  s  sivo  moko. 
Tiho  je  bilo  zunaj,  kakor  izmrto. 

„Vzeli  so  mi  Marijanico  .  .  .  vzeli  srečo  mo- 
jega življenja  .  .  .  sedaj  mi  hočejo  vzeti  še  čast!" 

Tako  je  razmišljal  Tone  in  neznanska  ža- 
lost mu  je  zagrnila  dušo  .  .  .  Mrak  —  mrak  vse- 
povsod! Nikjer  veselega,  upapolnega  solnčnega 
žarka,  nikjer  koščka  ljubezni  in  prijateljstva  !  Sam, 
tako  sam  sredi  ljudi,  ki  poznajo  zanj  le  grd  sum, 
zaničevanje  in  sovraštvo! 


In  začel  je  govoriti,  da  si  olajša  bolest,  — 
govoril  je  pretrgano,  a  pošteno  in  odkrito,  ka- 
koršno  je  bilo  vse  njegovo  življenje. 

„Rad  sem  imel  Marijanico,  kakor  nikdar  no- 
bene duše  na  svetu  in  tudi  ona  me  je  imela 
rada,  kakor  ne  bo  nikdar  nikogar  več!  —  Samo 
hip  je  trajala  moja  sreča,  potem  sem  jo  izgubil, 
dasi  sem  se  boril  zanjo  s  krvavečim  srcem.  Si- 
noči pa  so  mi  jo  pokopali  za  večno  ...  In  ker 
sem  ljubil  nepopisno  to  svojo  mrtvo  srečo,  sem 
hotel  biti  še  pri  njenem  pokopu  .  .  .  Kako  naj  bi 
zdržal  doma,  ko  se  polaga  v  grob  moje  naj- 
dražje? —  Šel  sem  na  kamnolom,  kjer  sem  pre- 
živel najblaženejši  trenotek  svojega  življenja  ter 
gledal  tja,  kjer  so  polagali  mojo  ljubezen  v  zem- 
ljo. In  pogrebci  so  ob  tem  vriskali,  peli,  plesali, 
harmonika  je  igrala  veselo,  smeh  in  krohot  sta 
bučala  v  noč,  le  jaz  —  le  jaz  sem  se  jokal  nad 
kamnolomom!  Jokal  sem  se,  ko  me  ni  videl  nihče 
kakor  Bog,  ki  ve  edini,  kako  pošteno  sem  ljubil 
Marijanico  !  —  Takrat  pa  se  je  zakadilo  iz  Gor- 
jančevih  svisli,  hitel  sem  na  pomoč  .  .  .  vse  drugo 
veste !" 

Obrnil  se  je  v  zid  in  zaihtel  .  .  . 

Popoldne  pa  so  prenesli  Toneta  na  kmetski 
koleselj,  prisedel  je  orožnik  in  odpeljala  sta  se 
proti  Ljubljani. 

Tone  se  je  ozrl  na  Dolgo  vas.  Tam  pod 
hribom  se  je  dvigal  še  vedno  rahel,  belkast 
dim  ...  in  likoma  so  se  belile  skale  kamnoloma. 
Med  njimi  so  stale  vitke  bukve  in  jelke  velih, 
rumenih  listov,  nad  njimi  pa  so  se  košatile  sme- 
reke  s  svojimi  širokimi,  bujnogostimi  vejami,  ši- 
bečimi  se  pod  lastno  težo. 

„Tam  .  .  .  tam  je  bila  moja  .  .  .  vsa  moja!" 
je  vzdihnil  Tone  ...  še  en  pogled  iz  zasolzenih 
oči  ...  in  voz  se  je  okrenil  na  ovinku  .  .  . 


IX. 

Štiri  mesece  nato  je  dobila  Marijanica  sina. 

Bilo  je  lepo,  čvrsto  dete  zlatorumenih  lasec 
in  črnih  oči,  ki  so  smehljale  ves  dim. 

Sneg  je  padal  neprestano  in  teška,  gosta 
megla  je  ležala  na  naravi  cele  tedne.  Kakor  iz- 
mrta  se  je  zdela  vas  Kot.  Malokdaj  se  je  kdo 
prerival  po  cesti,  pogrezajoč  se  do  pasu  v  mehki 
sneg.  Kmetje  so  si  napravili  gazi  med  svojimi 
hišami  in  gospodarskimi  poslopji,  sicer  se  niso 
genili  nikamor.  Od  vseh  strani  se  je  culo  razbi- 
janje, sekanje  in  žaganje:  na  zimo  se  Kot  vselej 
izpremeni  v  eno  samo  tovarno  za  zaboje  in  ška- 
tlje,    ki   jih   na   spomlad  Kočani   odvažajo  v  me- 

sto,  odkoder  jih  odpelje  vlak  na  daljni  sever,  v 
Hamburg  .  .  . 

Dolgočasno  življenje  je  imela  Marijanica  v 
tej  vasi  pod  Krimom  in  osamelo  se  je  čutila  po- 
polnoma. Par  tednov  po  onem  požaru  ji  je  umrl 
oče  in  poslej  je  bila  zapuščena  med  tujimi  ljudmi. 
Kakor  bi  pihnil  je  ugasnila  Benkova  ljubezen, 
ko  se  je  zavedel,  da  je  uničil  požar  njegovi  ženi 
malone  ves  imetek  ter  je  ostalo  le  zemljišče,  ki 
ga  je  imel  dovolj  sam  in  ki  se  ne  da  izlahka 
spraviti  v  denar.  Osoren  je  bil,  molčeč,  izogibal 
se  je  Marijanice  ter  se  vozil  v  Dolgo  vas  in  Ljub- 
ljano, samo  da  ni  bil  doma.  Nikdar  ni  videl  na 
Marijaničnem  obrazu  prijaznega  smehljaja,  nikdar 
ga  ni  pogledala  ljubeznivo  kakor  njegova  žena, 
nikdar  mu  ni-  dovolila  trenutka,  ko  bi  bila  lahko 
sama.  In  čutil  je,  da  ga  žena  sovraži,  in  smešen 
se  je  zdel  sam  sebi.  Nakopal  si  je  na  glavo  ženo, 
ki  mu  ni  donesla  v  zakon  niti  bogastva,  niti  lju- 
bezni, pač  pa  sramoto  in  otroka  drugega  očeta. 
Pekla  in  grizla  ga  je  zavest,  da  se  je  varal  v 
svoji  špekulaciji.  Marijanična  zunanjost  ga  je  dra- 
žila in  jezila,  da  se  je  znašal  nad  svojimi  posli 
in  otroci  brutalno,  surovo.  Posedal  je  po  gostilnah 
in  pil,  dušil  svoj  gnjev  in  iskal  utehe  v  vinu. 

In  zopet  je  sedel  pri  Štembalu  za  mizo  v 
kotu  poleg  peči  in  gledal  mrko  v  kozarec. 

„Pa  si  nekam  slabe  volje,  Benko,  odkar  si 
se  odkrižal  vdovstva!"  ga  je  nagovoril  gostilničar 
in  se  primaknil  k  njemu  k  peči.  „Mlado  ženko 
imaš,  najlepšo  v  vsej  fari  .  .  ." 

„Ne  govori  neumnosti!"  se  je  otresnil  Benko. 
„Dobro  veš,  kako  sem  jo  skupil." 

„Sam  si  vedel,  kaj  vzameš!  Zakaj  je  nisi 
pustil  kamnoseku?" 

„Temu  požigalcu?  Za  lumpa  je  ječa,  ne  pa 
žena!" 

„Ne  vem,  če  ne  boš  —  ti  sedel!  Preiskava 
se  je  obrnila  Tonetu  na  korist  in  dognalo  se  je, 
da  so  bržčas  zažgali  seno  pijani  svatje  s  svojimi 
čiki!  —  Ti  in  Gorjanec  sta  obdolžila  Toneta  po- 
krivem  in  če  te  Tone  toži  —  Gorjanca  ne  more 
več!  —  boš  kaznovan!" 

Kakor  bi  bil  okamenel,  je  sedel  Benko  in 
strmel  v  Štembala.  Kri  mu  je  hušknila  v  glavo 
in  zaklel  je  robato. 

„Še  to!  Še  to!  Prokleto,  kaj  sem  si  nakopal 
na  glavo  s  to  babo!  Samo  škodo  —  samo  sra- 
moto —  same  skrbi!" 

Tisti  večer  je  dospel  domov  pijan  in  besen. 
Iskal  je  prepira  s  svojo  ženo,  ki  jo  je  smatral 
krivo  vsega.  In  takrat  sta  postala  surova  oba  in 
odprl  se  jima  je  vrelec,  že  dolge,  mučne  mesece 
zadrževan,  umazana  mlakuža,  jedka  in  smrdljiva. 


Izpraznila  sta  ves  svoj  zatajevani  gnjev,  razlila 
vse  svoje  sovraštvo  in  zaničevanje  ter  z  besno 
naslado  iskala  novih  očitanj,  podtikanj  in  zavijanj, 
da  sta  se  ranjala  in  žalila  bolj  in  bolj.  Vse  je 
privrelo  na  dan,  kar  je  ležalo  dotlej  na  dnu  srca 
grdega,  hudobnega.  In  naslajala  sta  se  ob  vsaki 
novi  bridkosti,  ki  sta  jo  zadajala  drug  drugemu 
in  uživala,  ko  sta  videla,  da  v  surovosti  nadkri- 
Ij ujeta  drug  drugega. 

„Beračica  si,  in  ponižna,  hvaležna  bodi,  ako 
ti  dam  neslanega  soka!  Lena  vlačuga,  ki  si  mi 
prinesla  v  zakon  le  tega  pankrta!" 

Marijanica  je  vztrepetala  —  udarec  je  bil 
prehud.  Toda  hipoma  se  je  vzravnala  in  kakor 
mačka  je  planila  nad  Benka,  ga  udarila  za  uho, 
da  se  je  opotekel  ter  kričala: 

„Ti  stara  svinja,  ti  grbasti  osel,  zadnji  hlapec 
mi  je  ljubši  od  tebe!" 

Tedaj  je  pala  tudi  Benkova  pest  na  Mari- 
janina  pleča,  njeni  prsti  so  mu  pulili  lase,  njeni 
nohtovi  so  mu  orali  po  obrazu,  on  pa  jo  je  bil 
besno,  brezobzirno.  A  Marijanica  je  bila  urna  in 
prožna  kakor  veverica  in  umikala  se  je  spretno 
njegovim  udarcem,  hkratu  pa  ga  je  opraskala 
vsega. 

Benkovi  otroci  pa  so  upili  prestrašeni,  glasno 
jokali,  Marijanin  dojenček  v  zibelki  je  vekal,  cvilil 
in  kričal,  hlapci  in  dekle  pa  so  se  muzaje  in  ro- 
gaje  razbegnili  k  sosedom,  ki  so  stali  med  svo- 
jimi vrati  ter  poslušali  vik  in  psovanje  v  Ben- 
kovi hiši  .  .  . 

Drugo  jutro  je  zdela  Marijanica  z  obvezano 
glavo  v  svoji  hiši,  Benko  pa  se  je  odpeljal  že 
na  vse  zgodaj. 

Tako  se  je  začelo  in  tako  se  je  ponavljalo. 
Skoraj  vsak  dan  iznova  prepir,  žalitve,  psovanje 
in  pretep.  In  vedno  zopet  je  morala  čuti  Mari- 
janica besede: 

„Vlačuga!  —  Beračica!  —  Pankrt!" 

Nikogar  pa  ni  bilo,  ki  bi  se  zavzel  za  Ma- 
rijanico  .  .  .  zapuščena  je  morala  živeti  v  tem 
peklu  in  prenašati  vse  bridkosti  ponesrečenega 
zakona.  Najhujše  pa  je  bilo  očitno  roganje  so- 
sedov, posmehovanje  poslov  in  sovražno  izogibanje 
Benkovih  otrok.  Nihče  ni  bil  z  njo  prijazen,  nihče 
ni  imel  sočutja  in  nikogar  ni  bilo,  ki  bi  mu  mogla 
zaupati  se,  olajšati  si  s  pripovedovanjem  in  s  tož- 
bami svoje  srce!  Vsem  je  bila  pritepenka,  vsi- 
Ijenka,  ki  so  ji  nekdanjo  njeno  ošabnost  povra- 
čali  sedaj,  ko  je  bila  ubožala,  očitno  in  hudobno. 
In  Marijanica  je  preplakala  cele  noči,  podnevi  pa 
se  je  vlačila  strta,  zlomljena  .  .  . 

Jokala  je  ob  spominih  na  svojega  pokojnega 
očeta,    ki  jo  je   ljubil   nad  vse  ter  se  ponašal  z 

njo  kot  s  svojim  najlepšim,  najdražjim  biserom. 
Kakor  princesinja  je  živela,  brez  skrbi,  brez  bo- 
lesti, brez  žalitev,  obdana  od  dekel  in  hlapcev, 
ki  so  ji  služili  pozorno  in  vdano  ter  ji  bili  hva- 
ležni, ako  jih  je  prijazno  pogledala!  In  oče  jo  je 
nosil  na  svojih  rokah,  ji  čital  iz  oči  najmanjšo 
željo,  da  se  je  oblačila  v  svilo,  baržun  in  čipke 
ter  živela  v  razkošju!  Prvo,  najčislanejše,  od  naj- 
lepših in  najboljših  fantov  ljubljeno  in  strastno 
poželjeno  dekle  v  vsej  fari  je  bila  .  .  .  danes,  se- 
daj pa  zro  na  njo  s  pomilovanjem  in  roganjem. 
Obsojajo,  grde,  psujejo  in  zaničujejo  jo,  pa  pri- 
voščijo ji,  da  je  pala  tako  globoko  .  .  . 

In  vedno  bolj  se  je  utrjevalo  prepričanje, 
da  je  vse  njene  bede  in  sramote  kriv  ta  —  otrok, 
ta  sad  greha,  ki  ga  je  proklela,  še  ko  ga  je  no- 
sila pod  svojim  srcem.  Otrok,  otrok !  —  če  bi 
njega  ne  bilo  —  vse,  vse  bi  bilo  drugače!  Otrok 
jo  je  pahnil  v  mlakužo  tega  sramotnega  zakona, 
v  pest  ostudnega,  surovega  moža,  v  to  peklo  ob- 
upa in  krvavih  solz!  Nikdar  ni  marala  tega  otroka. 
Kakor  morilec  njene  sreče,  časti  in  lepote  se  je 
vrinil  v  njeno  usodo,  pahnil  jo  z  viška  blaženosti 
v  to  brezupno   siroščino   brez   izhoda   in  rešitve! 

Zato  ga  je  že  sovražila,  predno  je  bil  za- 
donel  po  sobi  prvi  njegov  plač!  Sovražila  ga  je, 
gnusil  se  ji  je  od  dne  do  dne  bolj;  nikakega  so- 
čutja ni  imela,  kadar  je  vekal  in  se  zvijal  v 
krčevitem  ihtenju,  mrko  je  zrla  na  otroka,  ako 
se  je  smehljal  in  zadovoljno  raztezal  svoje  nežne, 
kakor  mehka,  bujna  vrtnica  rožaste  ude.  Nikdar 
ga  ni  poljubila  .  .  .  nikdar  mu  zapela  pestnice 
uspavanke  .  .  .  njeno  srce  in  njena  usta  so  bila 
zaprta  in  mrzla  .  .  . 

Zavedala  se  je,  da  ne  ravna  prav,  a  bila  je 
nesrečna  tembolj,  ker  ni  mogla  drugače!  —  O,  če 
bi  ta  otrok  ne  bil  njegov  ...  če  bi  ji  ne  bil  storil 
toliko  bridkosti  in  nečasti,  toliko  nesreče  in  reve, 
ljubila  bi  ga  gorko  ter  mu  bila  najboljša  mati! 

Tako  pa  si  je  želela,  da  bi  tega  otroka  ne 
bilo  nikdar!  In  zahotelo  si  je,  da  bi  vsaj  sedaj 
umrl,  potem  bi  bila  vendar  svobodnejša,  mirnejša, 
potem  bi  ji  vsaj  ne  bil  vedno  pred  očmi  kot  do- 
kaz njenega  sramotnega  padca  in  vzrok  njene 
strašne  usode!  S  smrtjo  otroka  bi  se  končala 
njena  preteklost,  tako  pa  bo  rasla  in  se  dvigala 
vedno  večja,  vedno  očitnejša! 

In  ponoči  je  dvigala  glavo  ter  poslušala, 
ali  dete  ni  nehalo  dihati,  nagibala  se  je  preko 
zibeli  ter  iskala  na  nežnem  obrazku  sledov  bo- 
lezni —  konca  ...  A  otrok  je  bil  zdrav,  vesel  in 
živahen  .  .  .  njegove  črne  oči  so  sijale  prijazno  .  .  . 
njegove  debele  ročice  so  se  stegale  za  njo  — 
svojo  mamico  ... 


Tako  so  minevali  meseci  .  .  .  Zima  se  je 
umikala  .  .  .  sneg  je  kopnel,  deževalo  je  cele  tedne 
in  ceste  so  se  pogrezale  v  blato.  Na  barju,  ki  se 
je  izpremenilo  v  jezero,  so  gledale  iz  črne  vode 
že  same  strehe  in  ubogo  ljudstvo  si  je  na  plavih 
in  čolnih  reševalo  jedva  nago  življenje.  S  Krima 
so  drli  hudourniki,  Ižica  je  odnašala  mostove, 
ruvala  drevesa,  zasipala  s  prodom  njive  in  trav- 
nike .  .  . 

Potem  pa  se  je  zjasnilo  .  .  .  hipoma  so  upale 
vode  .  .  .  zazelenelo  je  prvo  brstje  in  na  prisojni 
skali  nad  Kotom  je  vzcvela   črešnja  .  .  .  Pomlad ! 

In  takrat  se  je  neke  noči  vrnil  Benko  zopet 
iz  mesta.  Bil  je  na  sodišču.  Tožil  ga  je  kamnosek 
Tone,  ko  je  dokazal,  da  mu  je  storil  Benko  naj- 
večjo krivico,  ker  ga  je  obdolžil  požiga  ter  ga 
spravil  nedolžnega  v  večmesečno  ječo.  In  pri 
obravnavi  se  je  hkratu  razkrilo,  da  je  bil  res 
Benko  napojil  in  najel  dolgovaške  fante,  ki  so 
napali  in  pobili  Toneta  pod  Marijaničnim  oknom. 

Benko  je  bil  obsojen  v  zapor  in  plačati  je 
moral  Tonetu  še  odškodnino  za  izgubljeni  za- 
služek. 

Kakor  divja  bestija  je  zategadelj  Benko  na- 
pal  svojo  ženo,  saj  je  zaradi  nje  stal  sedaj  osra- 
močen in  globoko  ponižan  pred  vso  faro.  Bil  je 
ostuden  prizor,  ko  je  lovil  besnotogoten  Marija- 
nico,  jo  tepel  s  pestjo  in  suval,  vlačil  za  lase  ter 
psoval  blatno  in  podlo  .  .  . 

Tisto  noč  je  sklenila  Marijanica,  da  stori 
konec  svojemu  trpljenju  ...  Ko  se  je  zdanilo,  je 
vzela  otroka  in  zapustila  hišo. 


V  mali  čuvajnici  ob  tržaški  železnici  je  spal 
na  postelji  čuvaj  Tone.  Zaradi  zlomljene  desnice 
je  bil  moral  za  vselej  odložiti  kamnoseško  kla- 
divo ter  si  poiskati  lažjega  opravila.  Našel  ga  je 
na  železnici.  Radi  so  ga  sprejeli,  saj  je  bil  bistre 
glave,  vedno  trezen  in  lepega  vedenja.  Tako  je 
postal  čuvaj,  dobil  lično  hišico  z  majhnim  vrtom 
okoli,  najel  dvoje  njivic  ter  vzel  k  sebi  mater, 
da  mu  je  gospodinjila. 

Ponoči  je  moral  mnogo  bdeti,  zato  pa  je 
legel  popoldne  in  zaspal,  med  tem  ko  je  mati  de- 
lala na  vrtu. 

Tedaj  pa  so  se  nakrat  odprla  vrata  in  v 
čuvajnico  je  stopila  ženska.  Hipoma  je  stala  ob 
postelji  in  položila  nanjo  zavoj. 

„Tu  ga  imaš  .  .  .  tvoj  je!" 

Tone  je  planil  pokonci. 

„  Marijanica  —  ti?!" 

A  ni  je  bilo  več. 

„Marijanica!  Počakaj  vendar!" 

Na  postelji  pa  je  zajokalo.  Tone  je  odgrnil 
zavoj  in  zaihtel:  „Moj  sin!  Moj  sin!"  In  (.okleknil 
je  na  tla,  objel  otroka  z  obema  rokama,  ga  po- 
ljubljal ter  ihtel:  „Moj  sin.  moj  sin!" 

Nato  je  hitel  iz  hiše,  —  a  Marijanice  ni 
mogel  uzreti  več  .  .  . 


X. 

V  kuhinji  poleg  štedilnika  je  sedela  in  pila 
kavo.  Zamišljena  je  prišla,  nemo  zdela,  strmela 
v  tla,    majala  s  svojo  sivo   glavo  in  vzdihovala. 

Moja  mati  jo  je  poznala,  saj  sta  bili  iz  iste 
vasi  doma  in  rojstni  hiši  sta  si  bili  sosedi. 

Tako  je  prihajala  k  nam  že  več  tednov,  od- 
kar se  je  bila  nenadoma  vrnila  iz  Trsta,  kjer  je 
bila  nazadnje  hišna  oskrbnica  pri  bogatem  trgovcu. 

Mati  je  bila  torej  njenega  vedenja  vajena. 
Kadarkoli  je  prišla,  je  dobila  kavo,  in  potem  sta 
sedeli  nemi  ter  izpregovorili  le  redkokdaj  bese- 
dico. Le  kadar  se  je  vrnila  iz  urada  sestra  Minka, 
zardelo  je  starkino  lice,  sanjavo  so  se  ji  zaiskrile 
oči  in  kimaje  je  govorila  : 

„Marička"  —  tako  je  klicala  z  dekliškim 
imenom  svojo  mater  —  „Marička,  kaKO  lepo  je 
biti  mlad !  —  Ali  veš,  kako  sem  bila  takrat  oble- 
čena? Oh,  kako  sem  bila  lepa!  —  Da,  gospo- 
dična Minka,  najlepša  sem  bila  v  vsej  fari  in 
moje  obleke  .  .  .  moji  robci  .  .  ." 

Hipoma  je  oživela  in  pripovedovala  o  svoji 
mladosti,  hi  zdelo  se  mi  je  včasih,  da  govori 
kakor  o  tuji  osebi,  ki  ji  je  ostala  v  spominu  po 
štiridesetih  letih  še  vedno  krasna,  zavidanja 
vredna  .  .  . 

Mati  se  je  smehljala.  „Da,  Marijanica,  no- 
bena ni  bila  lepša  od  tebe,    nobena  bogatejša!" 

Sklonila  je  glavo,  umolknila,  srepo  zrla  v 
kavo  in  zatrepetala  z  vekami,  za  katerimi  so  se 
ji  zbirale  solze. 

„Tudi  nobene  nesrečnejše  ni  bilo!"  je  vzdih- 
nila,  molčala  nekaj  časa,  nakrat  pa  vstala  in  od- 
šla, ne  da  bi  se  poslovila. 

A  prihajala  je  vedno  iznova. 

Nekega  popoldne  pa  se  je  prijokala  v  hišo. 
V  tivolskem  parku  se  je  slučajno  seznanila  z 
otroci  svojega  sina. 

„In  ne  poznam  ga  .  .  .  še  nikdar  ga  nisem 
videla,  odkar  je  odrasel!  Njegovi  otroci  pa  so 
krasni!  Oh,  Marička,  starejša  punčka —  dvanajst 
let  bo  kmalu  —  je  prav  taka,  kakoršna  sem  bila 
jaz:  zlate,  v  kodre  zvite  lase  ima,  ki  so  mehki 
kakor  svila,  in  njena  usta,  njena  bradica  je  moja  . . . 
Oči  pa  ima  črne,  kakor  jih  je  imel  Tone!" 


„Pa  pojdi  k  sinu!  Vesel  bo,  ko  spozna 
svojo  mater!"  ji  je  prigovarjala  moja  mati. 

Plašno  jo  je  pogledala,  kri  ji  je  bušila  v 
vela,  bleda  lica  in  jecljala  je: 

„Bojim  se  ga,  bojim!  Nikoli  ga  nisem  lju- 
bila .  .  .  vrgla  sem  ga  očetu  in  nikdar  se  nisem 
menila  za  njegovo  usodo!  —  O,  ne,  ne,  —  mi- 
slila sem  nanj  tolikokrat,  sanjala  o  njem,  pa  mo- 
lila zanj,  če  je  še  med  živimi.  Izgubila  sem  ga, 
a  sedaj,  ko  sem  ga  našla,  se  ne  upam  k  njemu  ! 
Kakšna  mati  sem,  da  se  bojim  stopiti  sinu  pred 
obraz!  Moj  Bog,  kakšna  mati!" 

Mati  moja  pa  ji  je  prigovarjala. 

Toda  če  je  ne  bo  hotel  priznati?  —  Če  ji 
pokaže  vrata,  ker  ga  je  zavrgla  in  se  ni  brigala 
zanj  malone  štirideset  let?  —  Morda  ne  pozna 
čuta  sinovskega  do  matere,  saj  je  ni  videl  to- 
liko časa  .  .  .? 

Starka  je  trepetela,  ihtela  in  plakala,  hrepe- 
nela videti  sina,  prijeti  ga  za  roko  in  poljubiti 
mu  ustni  ter  reči  mu: 

„Glej,  jaz  sem  tvoja  mati!" 

A  ni  se  upala,  saj  ga  ni  poznala  in  sin  ni 
poznal  nje  .  .  . 

Nekega  večera  pa  je  slonela  ob  vratih  stano- 
vanja finančnega  kontrolorja  sivolasa  ženica  v  lični 
črni  obleki.  Bleda  je  bila  in  prepadena,  strah  se 
ji  je  čital  na  obrazu.  Pozvoniti  bi  morala,  a  po- 
guma ni  imela.  Za  hip  se  je  obrnila  zopet  k 
stopnicam,  da  bi  odšla,  a  vedno  se  je  vrnila 
iznova  k  vratom  in  čakala. 

Tedaj  pa  je  prišel  navzgor  visokovzrasel 
starček.  Pokonci  se  je  držal,  dasi  je  imel  že 
dolgo,  belo  brado  in  bele  lase.  Obstal  je  in 
uprašal  ženico: 

„Kaj  bi  radi,  žena?" 

Ozrla  se  mu  je  v  obraz,  vztrepetala  in 
omahnila: 

„Tone,  Tone,  ti  —  ?!" 

Zdrznil  se  je,  ostrmel,  ko  je  začul  ta  glas, 
pa  zašepetal : 

„Marijanica !" 

In  dvignil  jo  je  od  tal  ter  jo  odvedel  v  sta- 
novanje. V  glavi  se  ji  je  vrtelo  in  srce  ji  je  bilo, 
kakor  da  stopa  v  smrt. 

„Stari  oče,  stari  oče!"  je  na  hodniku  za- 
vpilo  troje  otrok,  dve  deklici  in  deček,  ter  teklo 
Tonetu  nasproti. 

Iz  sobe  je  stopila  vitka,  mlada,  lepa,  črno- 
lasa  gospa  ter  se  ljubeznivo  smehljala. 

„In  tu  sem  vam  pripeljal  še  staro  mater!" 
je  dejal  Tone  otrokom.  Osupli  so,  potem  pa  so 
spoznali   ženo,    ki   jih  je   ogovarjala  v  parku    ter 

jim  jokajo  poljubljala  ročice  in  lice.  Prijazno 
so  se  ji  bližali. 

„lvanova  mati  —  Gorjančeva  Marijanica", 
je  pristavil  Tone,  ozrši  se  h  gospej.  „In  to  je 
Ivanova  soproga  Vida!" 

Marijanica  pa  je  poklenila,  razprostrla  roke 
in  pritiskaje  otroke  sebi,  jokala  tiho,  krčevito. 
Niti  besedice  ni  mogla  izpregovoriti,  samo  ihtela 
je  v  neznanski  sreči. 

Nenadoma  je  stal  pred  njo  mlad  gospod 
goste  svetle  brade,  kodrastih  bujnih  las,  z  zlatim 
nanosnikom  na  lepem  nosu,  visok,  močan,  široko- 
pleč.  Položil  ji  je  na  glavo  svojo  roko,  ter  jo 
poklical : 

„Mati!" 

Še  nikdar  ji  ni  rekel  nihče  te  besede  in  zdaj, 
ko  jo  je  cula,  se  ji  je  zdela  strašna. 

„Odpusti  mi!  Otrok  moj  —  sin  —  Ivan, 
odpusti  mi!" 

Padla  je  predenj  na  obraz,  oklenila  se  nje- 
govih nog  in  ihtela,  proseč:  „Odpusti,  če  moreš, 
—  odpusti!" 

Tedaj  so  se  ovile  zopet  okoli  njenega  te- 
lesa roke  ter  jo  dvignile  od  tal.  In  sin  je  prižel 
svojo  mater  na  srce   ter  jej   poljubljal  velo  lice. 

„Moja  mati  ste  in  pri  nas  ostanete!"  — 


In  ko  so  sedeli  Ivan,  Vida,  oče  Tone  in 
Marijanica  potem  sami  v  sobi,  je  vzela  starka  iz 
svojega  žepa  drobno  knjižico  ter  jo  smehljaje 
izročila  sinu: 

„To  je  tvoja  dota",  je  dejala.  „Spravila  sem 
jo  .  .  .  gozd  v  Mokricah  je  tu  še  nedotaknjen  .  .  . 
razdeliš  ga  med  svoje  otroke,  ko  se  pomože  in 
oženijo!  Siromaštvo  je  smrt  ljubezni  ...  Mi  dva 
s  Tonetom  sva  samo  zato  toliko  trpela!" 

In  Ivan  se  je  sklonil  nad  materino  roko  ter 
jo  poljubil : 

„ Vedel  sem,  da  mati  sina  ne  more  pozabiti!" 

„Ne,  nisem,  Ivan  !  Pozabila  nisem  nikogar, 
ki  me  je  kdaj  ljubil!"  Otožen  smehljal  ji  je 
ozaril  bledi,  suhotni  obraz  in  blede,  drobne  ro- 
čice so  poiskale  desnico  Tonetovo,  ki  jih  je  stisnil 
rahlo  ter  jih  obdržal  v  svoji. 

Tako  so  sedeli  tesno  drug  ob  drugem,  in  zdelo 
se  jim  je,  kakor  bi  se  bili  sešli  po  dolgem,  na- 
pornem, žalostipolnem  potovanju.  Sedaj  so  se 
našli  in  preverjeni  so  bili,  da  je  tako  najlepše, 
najboljše. 

Mrak  je  legel  na  zemljo,  v  sobi  je  postalo 
temno,  a  luči  niso  prižgali.  Motila  bi  jih  in  jim 
skvarila  harmonijo  duš  in  src,  ki  so  čutila  isto 
blaženstvo  miru  in  sreče  .  .  . 


NADA. 

Spisala  Zofka  Jelovškova. 


11  stala  sta  sama  z  očetom  v  stanovanju. 
Oče  se  ni  premaknil.  Glavo  je 
imel  podprto  v  roke,  tako  je  sedel 
molče  in  nepremično.  Nada  ni 
vedela,  kaj  bi.  Vsa  slaba  je  bila,  tresla  se  je, 
kakor  da  bi  se  bila  prebudila  iz  globoke  omotice. 

Doteknila  se  je  z  roko  očetove  rame. 

„Oče!" 

„Pospravi!"  —  je  dejal. 

Pokleknila  je  na  tla  in  zbirala  najprej  pisma. 
Zložila  jih  je  in  zravnala.  Žal  ji  je  bilo  teh  ne- 
dolžnih, gotovo  lepih  pisem,  ki  je  o  njih  oče  tam 
v  Fužinah  dejal,  da  so  najlepše  in  najsvetejše  v 
njegovem  življenju.  Papir  je  bil  čist,  nobenega 
madeža  ni  bilo  na  njem  in  vendar  so  se  ji  zdela 
ta  pisma  oskrunjena  in  omadeževana.  Z  grdimi 
in  zlobnimi  očmi  jih  je  čitala  njena  mati  in  vse 
najlepše  je  v  svojem  nizkem  mišljenju  izpreme- 
nila  v  blato.  Z  nizkimi  mislimi  jih  je  prebirala, 
s  hudobno  zavistjo  v  duši.  Nič  lepega  niso  budile 


(Konec.) 

v  njej,  niti  obžalovanja,  niti  žalosti,  samo  nedo- 
stojen srd,  odurno  surovost.  In  peklo  jo  je  in 
skelelo,  da  se  je  njena  mati,  katero  bi  si  želela 
dobro  in  vzvišeno,  vselej  vredno  ljubezni  in  spo- 
štovanja, tako  globoko  ponižala. 

Zložila  je  vsa  pisma  in  jih  nesla  očetu. 

Zamahnil  je  z  roko,   niti  doteknil  se  jih  ni. 

„Sežgi  jih,  vse  sežgi!" 

Pokazal  je  na  vse,  kar  je  ležalo  po  tleh. 

„Knjig  bi  bilo  škoda",  —  je  rekla  Nada,  — 
„naj  bodo  rajši  moje!" 

Ničesar  ji  ni  odgororil.  In  Nada  je  zbrala 
vse  trske  skrinjice,  tudi  polomljeno  kitaro  je 
zbrala,  potrgane  strune,  odtrgani  trak.  In  vse  je 
nesla  v  kuhinjo  in  sežgala.  Tudi  pisma  je  sežgala. 
Razumela  je  očeta,  da  jih  ni  hotel  videti  nikdar 
več,  da  se  jih  ni  hotel  niti  dotekniti,  zdaj,  ko  so 
bila  oskrunjena  in  poblatena.  Kitara  je  bila  potrta 
in  sežgana  in  oče  ne  bo  nikdar  več  pel,  kipci 
so  bili  razsuti  in  nikdar  več  se  ne  bodo  razveselile 

očetove  oči  nad  to  skromno  lepoto,  s  katero  si 
je  bil  okrasil  svoje  stanovanje.  Ničesar  več  ga 
ne  bo  veselilo,  še  večji  samotar  postane  in  nikdar 
ne  bo  nihče  vedel,  kakšne  misli  se  zibljejo  za 
njegovim  čelom.  In  tudi  ž  njo,  Nado  bo  poslej 
bolj  boječ  in  ž  njo  se  ne  bo  toliko  razgovarjal. 
In  na  njegovih  očeh  bo  videla,  da  se  boji  tudi 
nje,  da  bi  ga  ne  razžaliia,  da  bi  ga  ne  ranila  v 
dno  srca  .  .  .  Toda  ona  ga  ne  bo  nikoli  razžaliia, 
dobra  bo  ž  njim,  rada  ga  bo  imela,  vse  tako 
tiho  brez  besed,  da  bo  samo  čutil  njeno  ljubezen. 

Pospravila  je  vse  in  uredila,  in  njej  se  je 
zdelo,  kakor  da  se  je  vse,  ves  ta  odurni  in  strašni 
prizor,  da  se  je  vse  to  zgodilo  že  davno,  da  je 
že  preteklo  in  polpozabljeno.  Samo  na  omarah 
in  policah  je  bilo  pusto  in  prazno. 

Ko  je  prišla  nazaj  k  očetu,  je  težko  dihal 
in  kašljal.  Pokašljeval  je,  kar  je  pomnila,  pa  je 
tudi  to  zdaj  ni  vznemirilo. 

„Prinesi  mi  vode!"  ji  je  dejal. 

Šla  je  po  vodo  in  mu  jo  prinesla.  Toda 
oče  je  samo  odkimal  in  nakrat  je  pobledel,  iz 
ust  pa  mu  je  prišla  kri. 

Prestrašila  se  je  Nada.  Vsa  zbegana  je  hodila 
okrog  očeta,  postavila  stole  okrog  njega,  da  se 
je  naslonil  in  odgrnila  in  pripravila  posteljo.  Oče 
je  bil  slab  in  tresel  se  je.  Pomagala  mu  je,  da 
je  legel  v  posteljo.  Potem  pa  je  hitela  k  sosedi, 
naj  gre  po  zdravnika. 

„Zdaj  se  je  začelo.  Nada,  dolgo  ne  bom  več." 

Zajokala  je. 

»Kakor  pri  bratu  se  je  začelo.  Ali  nikar  ne 
jokaj!  Kaj  je  to  takega!" 

Prišel  je  zdravnik  in  rekel,  da  se  mora  oče 
paziti,  —  mleko,  —  dober  zrak  —  mir  .  .  . 

Miloš  je  prišel  šele  pod  večer,  matere  ni 
bilo.  Nada  ni  vedela,  kam  naj  bi  šla  po  njo  in 
tudi  sram  jo  je  bilo,  da  bi  ljudje  ne  izvedeli,  kaj 
se  je  dogodilo. 

Ko  pa  se  je  stemnilo,  je  prišla  stara  vdova, 
materina  prijateljica  in  svetovalka.  Držala  se  je 
dostojno,  strogo,  kakor  ogorčeno,  ali  ko  je  videla 
očeta  v  postelji,  je  bila  presenečena  in  njeno  lice 
se  je  reztegnilo  v  pomirljive  gube,  kakor  se  to 
spodobi  izpremenjenim  okolščinam. 

„Upam,  da  ni  nevarno,  gospod  Milic.  Ve- 
rujem, verujem,  — razburjenje,  iznenadenje,  človek 
ima  pač  živce  .  .  .  Mari  bo  takoj  prišla.  Pritekla 
je  bila  k  meni.  Zelo  žalostna  —  gospod  Milic, 
moram  priznati  —  zelo  žalostna!  .  .  .  „Proč 
pojdem!  K  njemu  nikoli  več!"  Tako  ona  .  .  . 
A  jaz:  Mari,  pamet  pamet!  .  .  .  Kaj  poreče  svet! 
In  potem,  saj  ni  tako  strašna  stvar!  V  vsaki 
družini,    draga  Mari,    v  vsaki  družini,    se  pripeti 


kaj  enakega!  ...  O,  v  vsaki  družini!  .  .  .  Jaz 
to  vem,  —  saj  sem  videla  že  nekaj  na  svetu!  .  .  . 
In  potem  moški!  Moj  Bog,  —  moški  so  pač  taki! 
Vsi  moški,  veruj !  ...  In  tvoj  mož,  Milic,  —  tako 
sem  ji  rekla,  —  tvoj  mož,  Mari,  vsaj  ne  pije,  ne 
kvarta,  no  .  .  .  lahko  si  zadovoljna." 

Sedla  je  k  mizi.  Miloš  se  je  muzal  in  odšel, 
Nada  pa  je  ostala  pri  očetovi  postelji. 

„In  kaj  želite?"  je  vprašala  hladno. 

„Ah,  ti?!  .  .  .  No,  ti  si  še  otrok.  Ne  raz- 
umeš vsega  ...  Ali  bi  ne  bilo  dobro,  gospod 
Milic,  da  jo  pošljete  ven?  Take  reči  niso  za 
otroška  ušesa  in  potem,  dekle  je!  .  .  ." 

Oče  je  molčal,  ni  še  genil  z  ustnicami,  odkar 
je  bila  vstopila  v  sobo.  Nada  ga  je  prijela  za  roko 
in  on  se  je  mirno  nasmehnil,  komaj  par  potez  se 
je  zgenilo  okrog  dobrih  očij,  ki  so  gledale  v  hčer. 

»Gospod  Milic",  — je  nadaljevala  vdova,  — 
„mnogo  ne  bom  govorila,  zaradi  otroka  ne.  Ali 
malo  napačno  ste  pač  ravnali  ...  če  se  prav 
premisli,  jako  napačno  .  .  .  Mari  je  dobra  žena, 
poštena  in  skrbna,  le  vse  kar  je  res  .  .  .  Mari 
ne  zasluži  tega,  gotovo  z  mirno  vestjo  rečem, 
da  ne  zasluži  ...  In  bila  je  jako  razžaljena,  po 
pravici  razžaljena.  Ali  ona  vam  bo  odpustila  .  .  . 
Prositi  jo  morate  pač,  ko  pride,  spodobi  se  to. 
Saj  je  vaša  Mari  zlata  ženska,  poštena,  vse  kar 
je  res,  poštena  in  skrbna." 

Govorila  je  nekaj  časa,  a  ko  je  videla,  da 
Milic  ne  odgovarja  in  noče  odgovarjati,  je  odšla. 

Ponoči  se  je  vrnila  mati. 

Nihče  več  ni  v  družini  omenil  onega  prizora. 
Mati  je  očetu  stregla  molče.  Ne  z  navdušenjem, 
ali  stregla  mu  je.  Končno  je  bil  on  vendarle 
njen  mož  in  potem  tudi  —  pokojnina  bi  bila  še 
jako  majhna,  če  bi  umrl. 


Oče  je  bolehal  vso  jesen  in  vso  zimo.  Hodil 
je  okrog  slaboten  in  bolan,  tudi  v  pisarno  je  še 
zahajal.  Govoril  je  še  manj,  kakor  prej.  Z  Nado 
sta  včasih  igrala  šah,  druge  zabave  ni  imel,  niti 
ona  ne.  Zdelo  se  ji  je  vse  drugo  malenkostno 
in  lahkomišljeno,  zdaj,  v  tem  času,  ko  je  vedela, 
da  ji  umira  oče. 

Spomladi,  v  dobi  mrzlega,  aprilskega  de- 
ževja pa  je  legel.  Nada  je  vselej  s  strahom  hitela 
iz  šole  domov.  Vedela  je,  da  se  bliža  koncu. 

Enkrat,  ko  sta  bila  sama  in  je  sedela  Nada 
na  robu  njegove  postelje,  jo  je  prijel  oče  za  roko. 
Ustnice  so  se  pregibale,  hotel  je  nekaj  reči.  Ali 
izpustil  je  njeno  roko  in  se  obrnil  v  stran.  Nada 
mu  je  gladila  lase.  Dve  solzi  ste  mu  počasi  pri- 


388 


< 
o 

CD 

< 


d 


z 

< 


< 
o 

C 


lezli  iz  oči  in  oče  je  zapri  trepalnice,  kakor  da 
se  sramuje.  Nadi  se  je  zdelo,  da  misli  na  damo, 
ki  jo  je  videla  onega  lepega  letnega  dne  v  parku 
na  Fužinah. 

Poljubila  mu  je  roko. 

Pogledal  jo  je  in  se  nasmehnil.  Kakor  leima 
senca  je  preletel  ta  nasmeh  njegov  obraz. 

„Dobra  bodi,  Nada,  bodi  vedno  dobra!"  je 
zašepetal  .  .  . 

Ko  je  prišla  enkrat  iz  šole  domov,  je  bil 
mrtev  .  .  . 

Tisti  dan,  ko  so  očeta  pokopali,  je  bilo 
Nadi,  kakor  da  se  je  nekaj  pogreznilo  zadaj  za 
njo.  Vsa  tista  lepa  prva  mladost  se  je  pogreznila, 
vse  njene  sanje,  vse  ono  sanjarsko  pričakovanje 
neke  posebne  velike  sreče.  Oče  je  umrl  in  ž  njim 
je  umrlo  vse,  kar  je  bilo  lepega  v  njenem  živ- 
ljenju. Vedela  je,  zdaj,  zdaj  stopi  mati  pred 
njo,  pa  ji  reče:  „0d  česa  pa  bomo  živeli?! 
Oče  ni  nikoli  štedil,  a  od  penzije  ne  bomo  živi." 
—  In  zajokala  bo  za  očetom,  ki  je  vendar  vsak 
mesec  prinesel  plačo  domu,  pa  naj  je  bil  tudi 
bolehen  in  siten. 

Takoj,  ko  je  oče  zatisnil  oči,  je  vedela  Nada, 
da  razpade  zdaj  vsa  družina.  Ni  mogla  pomisliti, 
da  bi  ostala  nadalje  doma  pri  materi.  To  bi  bilo 
strašno  življenje.  Polno  grenkobe  bi  bilo  in  oči- 
tanj. In  potem  na  dnu  srca  ji  ni  bila  zaspala  ti- 
sta mržnja  proti  materi,  ki  jo  je  občutila  oni  hip, 
ko  je  oče  prvikrat  legel  v  posteljo.  Mati  ni  bila 
brez  krivde  zaradi  te  nagle  katastrofe.  Morda  bi 
bil  oče  živel  še  leta,  da  je  bila  mati  ž  njim  nežna 
in  obzirna.  Tako  je  govorilo  v  njenem  srcu  in 
napenjala  je  vse  svoje  misli,  kako  bi  odšla  proč 
k  tujim  ljudem,  kjer  bi  jedla  kruh,  ki  bi  si  ga 
zaslužila  sama. 

Legla  je  spat  prej,  preden  se  je  vrnila  mati, 
ki  se  je  zadržala  pri  svojih  znankah,  ki  so  je  to- 
lažile in  jo  obsipale  s  pomilovanjem  in  dobrimi 
nasveti.  Tudi  Miloš  je  prišel  in  sel  v  prvi  sobi 
k  mizi.  Slišala  ga  je,  kako  je  tiho  ihtel  in  tudi 
njo  je  srce  še  bolj  zabolelo.  Brat  se  ji  je  zdel 
bolj  dober  in  blag,  ko  ga  je  žalost  tako  prema- 
gala. Bil  je  vedno  vesel  in  skoraj  nikoli  ga  ni 
videla  jokati.  Čakal  je  mater.  Nada,  ki  se  je 
delala,  kakor  da  bi  spala,  je  slišala,  kako  ga  je 
mati  tolažila,  naj  nikar  ne  skrbi,  da  ga  že  še 
izšola. 

—  Nada  pojde  kam  v  prodajalno,  jaz  bom 
kaj  šivala,  pa  te  že  preredimo,  dokler  sam  kaj 
ne  postaneš,  —  je  rekla.  —  Nada  je  že  velika, 
pa  naj  kaj  zasluži!  Za  dekleta  je  dosti  šolana. 
Oče  jo  je  razvadil,  pa  naj  le  poizkusi,  kaj  se 
pravi  življenje!  — 


Miloš  je  nekaj  časa  še  jokal,  potem  se  je 
pa  tudi  utolažil  in  je  pripovedal,  da  si  že 
dobi  kakšno  instrukcijo,  dokler  bo  v  Ljubljani. 
Potem  pojde  pa  na  Dunaj,  zakaj  tak  majhen 
uradnik,  kakor  je  bil  oče,  ne  bo.  To  je  samo 
stradanje  in  sama  revščina!  Mati  je  pritrjevala, 
natočila  sebi  in  sinu  malo  brinjevca  in  tako  sta 
še  dolgo  delala  račune  za  bodočnost. 

Nada  je  drugi  dan  vstala  zgodaj.  Oblekla 
se  je  že  in  umila,  ko  se  je  mati  prebudila. 

—  Kam  pa  misliš?  — 

-  V  cerkev  pojdem,  —  je  odvrnila,  samo 
da  bi  jo  mati  natančnejše  ne  spraševala, 

Ali  ni  šla  v  cerkev. 

Šla  je  na  pokopališče  in  je  ostala  tam  skoraj 
dve  uri.     Premišljevala  je  mnogo. 

—  .Ah,  si  je  mislila,  kako  sem  bila  otročja 
in  neumna!  Mislila  sem,  da  me  bo  življenje  pri- 
čakalo, kakor  princeso.  Kar  si  zaželim,  se  iz- 
polni. Ali  življenje  se  ni  zmenilo  za  me.  Tista 
prva  ljubezen,  ki  sem  mislila  o  nji,  da  bo  kakor 
čudež,  da  me  izpremeni  iz  neznatne  Pepelke  v 
blestečo  kraljičino,  ta  ljubezen  je  bila  kakor  pena 
in  danes  vem,  da  je  bilo  vse  otročarija.  Pravljica 
za  otroke,  ki  sem  si  jo  sama  izmislila.  Življenje 
je  pusto  in  trdo.  Zdaj  nanovo  stopam  vanje  ali 
danes  vem,  da  se  bom  morala  boriti  ž  njim  kakor 
s  sovražnikom.  Tudi  oče  se  je  boril  ž  njim,  a  niti 
on  ga  ni  ukrotil.  Življenje  ga  je  zmečkalo  pod  svo- 
jimi nogami,  zlomilo  ga  je  v  najlepših  letih  in 
umrl  je  brez  sreče  v  skrbeh  in  v  trpkosti.  Mene 
morda  čaka  ista  osoda,  ali  pot  do  tega  žalostnega 
konca  je  še  dolga.  Trnjeva  je,  ali  jaz  moram  iti 
po  njej,  ker  bi  se  bilo  zaman  braniti. 

Odšla  je  v  mesto  in  je  stopila  v  prvo  po- 
sredovalnico služb. 

Če  imajo  kakšno  primerno  mesto,  ali  ne 
tukaj    v  Ljubljani.     Kolikor   dalje,   toliko    boljše. 

Če  ima  kaj  izpitov? 

Izpitov  nima,  ali  učila  se  je  nekaj  francoski 
in  zna,  kar  znajo  pač  druga,  srednjedobro  vzgo- 
jena dekleta. 

Ali  rekli  so  ji,  da  to  še  ni  dovelj,  da  je  to 
pravzaprav  jako  malo,  da  ni  za  blagajničarko 
ali  kontoaristko,  ker  ne  zna  knjigovodstva,  za 
vzgojiteljico  še  celo  ne,  ker  ne  zna  klavirja  in 
nima  nikake  diplome,  da,  tudi  „b6na"  bi  v  kaki 
boljši  hiši  ne  mogla  biti,  ker  nima  kurza  za 
otroško  vrtnarico. 

Lahko  pa  bi  šla  h  kaki  modistinji,  v  pro- 
dajalno, ali  povsod  bi  se  morala  prej  šele  učiti. 
Takoj  ne  dobi  nikjer  take  plače,  da  bi  lahko 
živela. 

Odšla  je  drugam  in  tam  so  ji  rekli  isto. 
Da  je  v  začetku  težko,  da  bi  se  sicer  morda  kaj 
namerilo,  ali  čakati  bi  morala  vsekakor  dalje  časa. 
Par  tednov  ali  pa  tudi  mesecev. 

Ko  je  prišla  na  ulico,  je  komaj  zadrža- 
vala  jok. 

Kaj  naj  počne?!  Pri  materi  ne  more  biti, 
rajše  kam  za  deklo!  Samo  proč  od  doma,  —  takoj 
proč,  —  še  danes ! 

Spomnila  se  je  končno  nekega  očetovega 
prijatelja.  Morda  bi  ji  znal  ta  kaj  svetovati. 

Šla  je  kar  v  urad  k  njemu. 

Zasmilila  se  mu  je,  ko  jo.  je  videl  tako  zbe- 
gano. Spočetka  ni  vedel,  kaj  bi  ji  svetoval.  Ni 
imel  znanih,  nobenega  vpliva  nikjer.  Na  zadnje 
pa  se  je  spomnil,  da  mu  je  žena  pripovedovala  o 
nekem  svojem  daljnjem  sorodniku  na  deželi,  ki  je 
je  bil  trgovec  in  poštar.  Imel  je  otroke,  pa  bi  bi! 
rad  dobil  kakega  inteligentnejšega  dekleta,  ki  bi 
podučevala  otroke  za  prve  razrede   ljudske  šole, 


da  bi  jih  pozneje  poslal  lahko  v  mesto,  ko  malo 
odrastejo.  Plače  bi  sicer  ne  mogel  dati,  ali  do- 
tična  gospodična  bi  lahko  prakticirala  pri  njem 
za  ekspeditorico  in  se  pripravila  tudi  za  brzo- 
javni izpit. 

Odšel  je  z  Nado  k  ženi  in  ta  je  takoj  pi- 
sala tja.  Nada  je  bila  z  vsem  zadovoljna.  Ka- 
morkoli in  za  karkoli,  samo,  da  ne  bo  zastonj 
jedla  svojega  kruha  in  da  ne  bo  pri  materi. 

Mati  ni  bila  zadovoljna. 

—  To  je  hvaležnost,  —  je  rekla.  —  Človek 
jo  zredi,  potem  pa  gre,  namesto,  da  bi  kaj  po- 
magala. 

Pikala  je  Nado  vse  zadnje  dni  in  se  pri 
vseh  sosedah  zgražala,  kako  nehvaležni  in  brez- 
srčni so  dandanes  otroci. 

Nekega  pustega,  deževnega  dne  se  je  od- 
peljala Nada  iz  Ljubljane  v  novo  življenje.  Oči  je 
je  imela  objokane,  nobenih'  sanj  ni  bilo  več  v 
njih  .  .  . 


KONEC  I.  DEL.-\. 


JUTRO. 

Ivan  Prosekar. 


V  zvoniku  bije  ura  pet, 
a  jaz  sem  že  iz  hiše: 
črez  polja  in  črez  travnike 
veselih  spejem  lic. 

V  meglenih  spalnih  srajcah  še 
dremljo  mi  Karavanke, 

ej,  kmalu  bele  grudi  jim 

odstre  poreden  žarek. 

Že  pod  nebo  škrjanec  se 

s  ponosnim  dviže  klikom, 

že  v  brazdah  vrabcev  gladni  roj 

pretepa  z  jeznim  krikom. 

Od  bilke  k  bilki  pnejo  se 

demantov  rosnih  nizi, 

v  prozornem  zraku  kot  smaragd 

skeleče  slehern  list. 


Utrgam  drobno  cvetko  si 
pa  v  gumbnico  jo  vtaknem 
in  dalje  gredem  brez  skrbi 
pa  žvižgam  tiho  zase. 
In  zdajpazdaj  srečavajo 
med  potjo  me  žanjice 
in  kosci,  na  ramah  kose, 
pa  brhke  me  grabljice. 
In  vsakikrat  in  vsakikrat 
„0j,  dobro,  dobro  jutro!" 
zagostoli  koketno  mi 
iz  vseh  okroglih  ustec. 
In  v  srcu  vzide  solnce  mi 
pa  svet  mi  ves  obžari: 
cvetice  vse,  škrjance  vse 
pa  vse  kričave  vrabce  .  .  . 

F.  SIMON:  RAZBURJENO  iMORJE. 


LISTEK. 


KNJIŽEVNOST. 

Po  desetih  letih.  1893—1903.  Izdalo  , Slovensko  pla- 
ninsko društvo".  Za  desetletnico  tega  narodno  velezaslužnega 
in  resnobno  delavnega  društva  je  izšla  elegantna,  kar  najmo- 
derneje  opremljena,  v  D.  Hribarjevi  tiskarni  natisnjena  brošura, 
v  kateri  je  odbornik  dr.  Vlad.  Foerster  očrtal  začetek  in 
delovanje  društva  kratko,  jasno  in  z  gorko  besedo.  Kakor 
dodatek  brošure  so  pridejane  slike  častnih  članov  društva  in 
dva  diagrama.  Društvo  šteje  danes  1775  članov  ter  je  po- 
stavilo okoli  dvajset  planinskih  koč  in  domov  ter  zavetišč  in 
odprlo  več  novih  potov,  zaznamovalo  nebroj  cest,  potov  in 
stez.  Vzdržuje  tudi  izboren  list  .Planinski  vestnik",  prireja 
večere  s  predavanji  ter  goji  amateur-fotografsko  umetnost. 
Delovalo  je  tudi  kartografsko  ter  najugodnejše  uplivalo  na 
socialno  slovensko  življenje.  Zveze  s  Čehi  in  Hrvati  je  prav 
to  vrlo  društvo  osvežilo  in  utrdilo.  Vivat,  crescat,  floreat! 

Ivan  Sbrizaj :  Ljubljansko  barje  in  njega  osuše- 
vanje. Samozaložba.  V  Ljubljani  1903.  Cena  60  h.  Dežel, 
nadinžener  Ivan  Sbrizaj  je  podal  drobno,  a  tehtovito  in 
hkratu  velezanimivo  delce,  sad  temeljitih  študij  o  najpere- 
čejšem  vprašanju  Ljubljane  -in  okolice,  o  osuševanju  barja. 
Po  kratkih  zgodovinskili  obrisih  bavi  se  brošurica  z  dose- 
danjimi uspelii  in  neuspehi  pri  osuševanju  ter  podaja  pre- 
gledno  svoje   predloge,    kako   bi    se   to   osuševanje    izvršilo 


najboljše  in  najlažje.  Izvršitev  dela  bi  stala  5  miljonov  K, 
vrednost  barskega  sveta  po  izvršeni  regulaciji  pa  bi  znašala 
6  milijonov  K;  tedaj  bi  bil  gotov  dobiček  miljon  K.  Glavno 
korist  pa  bi  imela  Ljubljana,  ki  bi  po  regulaciji  Ljubljanice 
postala  resnično  lepo,  moderno  mesto.  ,Če  so  taka  dela  v 
sosednji  Goriški,  v  siromašni  Italiji  z  veliko  večjimi  stroški 
mogoča,  upajmo,  da  so  tudi  pri  nas  ter  da  skoraj  zašije  v 
tem  oziru  Ljubljani  in  barjanom  lepše   solnce." 

„Talija."  Izdaja  .Goriška  tiskarna"  Andr.  Gabršček. 
7.  zvezek:  .Putifarka".  Burka  v  1  dejanju.  —  8.  zvezek: 
.Čitalnica  pri  branjevki".  Predpustna  burka  v  1  de- 
janju. —  9.  zvezek:  .Idealna  tašča."  Veseloigra  vi  de- 
janju. —  11.  zvezek:  ,Dve  tašči".  Veseloigra  v  1  de- 
janju. —  12.  zvezek:  .Mesalina.'  Burka  v  1  dejanju. 
Posamezen  zvezek  stane  40  h.  —  Čitalnice,  bralna  društva 
in  diletantje  gotovo  z  veseljem  posežejo  po  teh  zabavnih 
in  lahkouprizorljivili  igricah,  ki  ne  zahtevajo  niti  posebne 
opreme,  niti  velike  igralske  rutine.  Oabrščkovo  veleza- 
služno  podjetje  iskreno  pozdravljamo  in  ga  najtopleje  pri- 
poročamo !  Naj  bi  se  povsod  z  vnemo  gojila  dramatska  umet- 
nost in  z  njo  lepa  slovenska  družabnost. 

Knjige  družbe  sv.  Mohorja  za  I.  1904.  Prejeli  smo 
šestorico  obsežnih  in  lepo  opremljenih  knjig  naše  Mohorjeve 
družbe.  Koledar  je  izšel  letos  v  novi,  simpatični  obleki 
ter   prinaša   v    1.  oddelku   običajno   koledarsko   vsebino   ter 

troje  poučnih  člankov,  med  katerimi  so  .zlati  nauki  sloven- 
skim gospodinjam"  dokaj  banalni  in  šablonski,  deloma  ču- 
dovito naivni.  Takih  naukov  pač  niti  najpriprostejša  kme- 
tica ne  bo  mogla  citati  brez  smehljaja !  Drugi  del  obsega 
več  povestic,  večinoma  poučne  tendence,  pesmi,  med  temi 
nekaj  prav  prisiljenih,  izvrsten  članek  Ljud.  Stiasnega  ,Iz 
Carigrada  v  Tiflis"  z  ilustracijami,  dr.  R.  Kušeja  popularno 
razpravo  .Nekoliko  o  borzni  špekulaciji',  štiri  spise  o 
Levu  XIII.  in  Piju  X.  in  še  par  aktualnih  podučnih  ali  hu- 
morističnih  spisov.  Koledar  je  lepo  ilustriran.  —  Zgodbe 
sv.  pisma.  10.  snopič.  Spisal  dr.  J.  Ev.  Krek.  II.  del. 
Zgodbe  novega  zakona.  Ta  snopič  je  lepo  in  bogato  ilustriran. 
Več  izvirnih  slik  je  napravil  zanj  A.  Koželj  v  Kamniku. 
Snopiču  je  priložena  tudi  karta  Palestine  ob  Kristusovem 
času.  —  V  Kelmorajn.  Spomini  s  pota.  Spisal  dr.  Andr. 
Kari  in.  Ta  knjiga,  katero  krasi  prav  veliko  število  ilustracij, 
nas  je  posebno  razveselila.  Pisana  je  živahno,  dovlipno  ter 
je  popisovanje  krajev  na  Tirolskem,  Švicarskem  in  Nemškem 
prepleteno  z  mnogimi  anekdotami,  ki  potopis  prijetno  oživ- 
ljajo. Take  knjige  širijo  našemu  ljudstvu  duševno  obzorje  ter 
ga  seznanjajo  z  modernimi  kulturnimi  pridobitvami ;  zato  so 
nam  simpatične  ter  želimo,  da  jih  izda  družba  v  primernih 
presledkih  še  več.  Predvsem  pa  naj  bi  se  seznanilo  naše 
ljudstvo  s  slovanskimi  narodi  in  deželami !  —  Domači 
vrtnar.  Gospodarjem  in  gospodinja  v  pouk  spisal  J.  Ko- 
priv n  i  k  ,  profesor  na  c.  kr.  učiteljišču  v  Mariboru.  Pisatelj 
je  sestavil  na  podlagi  virov  s  posebnim  ozirom  na  slovensko 
zemljo  praktično  knjigo  o  vrtnarstvu,  sadjarstvu  in  čebelar- 
stvu ter  pridejal  mnogo  pojasnjujočih  ilustracij.  Koristno  in 
zaslužno  delo.  —  Slovenske  večernice  za  pouk  in 
kratek  čas.  55.  zvezek.  Knjiga  obsega  tri  povesti  —  ,Mi- 
klova  Lipa"  bo  pač  najbolj  ugajala  narodu,  saj  nastopajo  v 
njej  tudi  Turki!  —  Meškovo  pesem,  bajko  o  kovaču  Pere- 
grinu  ter  narodno  pripovedko  o  lisici  in  treh  bratih.  —  Pa- 
met in  vera.  Slovenskemu  narodu  v  potrditev  njegove 
vere.  Spisal  J.  M.  Sei  gersch  mied.  To  je  pač  priročna 
knjiga  in  izdatna  zakladnica  za  pridigarje.  Resnične  in  lepo 
izmišljene  anekdote  pa  bo  čitalo  rado  tudi  pobožno  kmetiško 
ljudstvo.  Pisateljev  jezik  in  slog  pa  bi  potrebovala  prav  po- 
žrtvovalnega korektorja !  —  Družba  šteje  76.058  članov.  Za 
prihodnje  leto  obljublja  odbor  dvoje  zanimivih  knjig:  Slo- 
venski fantje  v  Bosni",  spisal  Dolenjski  in  pravljice 
.Lisica  Zvitorepka"  .los.  Brinarja. 

„Sokol"  v  Ljubljani.  Letno  poročilo  za  društveno 
dobo  od  1.  jan.  1900  do  31  dec.  1902.  Spisali  dr.  VI.  Rav- 
nihar,  Al.  Novak  in  dr.  V.  Murnik.  Za  svojo  40letnico, 
ki  jo  je  praznoval  ljubljanski  .Sokol'  najlepše  s  tem,  da  je 
priredil  lepo  javno  telovadbo,  je  izdalo  društvo  še  veleza- 
nimivo  poročilo  o  delovanju  in  uspehih  .Sokola"  tekom 
zadnjih  treh  let.  Da  stoji  društvo  na  trdnem  temelju,  doka- 
zuje število  članov,  ki  jih  je  376 ;  da  pa  vrši  resno  svojo 
nalogo,  dokazujejo  javne  telovadbe  in  njegovo  prečastno 
tekmovanje  na  IV.  vsesokolskem  izletu  v  Pragi.  Tu  je  žela 
sijajne  triunife  spretnost,  moč  in  eleganca  slovenskih  Sokolov, 
ki  so  se  povzpeli  z  zistematično  teoretsko  in  praktično  vajo 
na  visoko  stopinjo  popolnosti.  Program  .Sokola"  je:  .Bodi 
Slovenec,  bodi  mož,  bodi  silen  po  telesu  in  duhu!"  Za  po- 
vzdigo  narodne  zavesti  ima  ljubljanski  .Sokol'  največjih 
zaslug,  bil  je  matica  nebroja  razniii  kulturnih  društev ;  zato 
zasluži  priznanja  in  hvaležnosti  vsega  naroda. 

Ljudska  knjižnica.  Zvezek  II.  Abditus:  Občina 
in  socializem.  Kaj  zahtevamo  od  občine?  Cena  70  li. 
Ljubljana  1903.  Založili   .Naši  zapiski". 

Nove  poezije  Otona  Zupančiča.  Vkratkem  izide 
nova  knjiga  poezij  Otona  Zupančiča,  našega  najodličnejšega 


modernega  lirika.  V  knjigi  izidejo  večinoma  še  neobjavljene 
lirske  pesmi  in  romance.  Posebno  bo  zanimal  ciklus,  po- 
svečen manom  f  poeta  Josipa  Murna.  Poezije  z  naslovom 
.Čez  plan"  izda  —  kakor  .Cašo  opojnosti"  — L.  Schwentner 
za  božič. 

..Spomini"  dr.  Jos.  Vošnjaka.  4.  januarja  1904  bo 
praznoval  pisatelj  dr.  Jos.  Vošnjak  svojo  sedemdeset- 
letnico. V  slovstveni  zgodovini  dr.  K.  Glaserja  so  našteta 
vsa  njegova  literarna,  beletristična  in  dramatična  dela,  dr.  P. 
Turner  pa  je  v  II.  zvezku  Vošnjakovih  .Zbranili  spisov" 
podal  študijo  o  njegovih  pisateljskih  zaslugah  do  1.  1890. 
Sedaj  piše  dr.  Vošnjak  svoje  .spomine",  ki  segajo  daleč 
nazaj  v  dobo  Jos.  Jurčiča,  dr.  Razlaga,  dr.  Zamika  i.  dr. 
kulturnih  slovenskih  prvoboriteljev.  Ti  .spomini"  bodo  ne  le 
za  literarno,  nego  tudi  za  kulturnopolitično  zgodovino  sloven- 
skega naroda  največje  vrednosti.  .Spomini"  izidejo  v  obsežni 
knjigi  ter  bodo  poleg  Trdinovih  .Bahovih  huzarjev",  .Spo- 
minov na  dr.  Prešerna"  E.  Jelovškove  in  Vatr.  Holzovih 
.Spominov  na  znamenite  može  slovenske'  tvorili  lep  začetek 
slovenske  memoarne  literature,  ki  je  doslej  še  toli  borna ! 

..Romeo  in  Julija."  To  Shakespearovo  .tragedijo  lju- 
bezni" dobimo  končno  tudi  v  slovenskem  prevodu.  Ivan 
Cankar,  ki  je  prevel  s  pomočjo  angleškega  izvirnika  že 
.Hamleta",  je  oskrbel  izboren,  gladek,  poetičen  in  vesten 
prevod  .Romea  in  Julije'.  Žaloigra  izide  v  .Salonski  knjiž- 
nici" A.  Gabrščka  v  Gorici. 

..Kralj  Lear."  Prof.  Anton  Funtek  je  dovršil  pre- 
vod Shakespearove  tragedije  .Kralj  Lear"  na  podlagi  izvir- 
nika ter  ga  izda  vkratkem.  Nadejamo  se,  da  vidimo  to  ve- 
liko dramatsko  delo  kmalu  tudi  na  slovenskem  odru! 

..Julij  Caesar"  in  ..Sen  kresne  noči".  Naš  pesnik 
Oton  Zupančič  je  pravkar  v  lepih  stihih  prevel  te  dve 
Shakespearovi  dramatski  deli,  ki  izideta  izvestno  kmalu  tudi 
v  tisku.  Kakor  je  videti,  se  bavijo  trije  slovenski  poeti  — 
Cankar,  Zupančič  in  Funtek  —  slučajno  hkratu  s  prevaja- 
njem Shakespeara,  tako  da  dobi  slovenska  književnost  skoro 
vsaj  glavne  umotvore  največjega  dramatskega  klasika  — 
Shakespeara  !  —  Gorko  želimo,  da  bi  ne  bilo  več  dolgo,  ko 
dobimo  tudi  popoln  in  lep  prevod  Goethejevega  .Fausta"! 
Cujemo,  da  se  bavi  z  njim  že  več  let  gospod  prof.  Anton 
Funtek  ! 

Podučevanje  slovenščine  na  avstrijskih  gimna- 
zijah. (Dalje  in  konec.)  Enoten  normalni  učni  načrt  in  kanon 
ter  pomočna  knjiga  za  poduk  našega  jezika  na  srednjili 
šolah  so  torej  potrebni  zaradi  sedanje  zmešnjave  v  pravo- 
pisu in  slogu  pa  zaradi  dosedanje  nespretnosti  in  brezbriž- 
nosti nekaterih  učiteljev  slovenščine.  S  pomočno  knjigo 
dobi  tudi  najapatičnejši  dlakocep  in  pikolovec  praktično  na- 
vodilo, kako  more  izlahka  doseči  večjih  uspehov  na  širši 
podlagi,  t.  j.  s  primernimi  oziri  na  druge  slovanske  jezike 
in  slovanske  literature.  Srbsko-hrvatska  književna  zgodovina 
ter  glavni  zastopniki  češke,  ruske  in  poljske  literature  ne 
smejo  biti  več  izključeni  iz  slovenske  ure.  Praktičen  učitelj 
zna  obdelati  veliko  tvarino  v  kratkem  času;  v  popolnitev  in 
poglobitev  posameznosti  pa  mu  služijo  dijaški  .prosti  go- 
vori". S  tem  se  budi  ljubezen  za  učenje  češkega  in  ruskega 
jezika,  ki  ga  smatrajo  že  tudi  v  Veliki  Nemčiji  potrebnim  in 
koristnim.  Da  bi  se  v  srednjih  šolah  učila  srbo-hrvaščina, 
pa  se  nam  zdi  docela  odveč,  ker  jezika  naših  najbližjih  bratov 
se  sploh  ni  treba  učiti  nikomur,  ki  zna  res  dobro  svojo  ma- 
terinščino. Kdor  čita  hrvatsko-srbske  knjige  in  časopise,  jih 
razume  brez  vsake  gramatike.  Da  pa  je  včasih  potreba  slo- 
varja (turcizmi  i.  dr.),  to  še  ne  utemeljuje  slovničarjenja  hr- 
vaščine od  V.  razreda  nadalje !  Škoda  časa,  ki  se  trati  z 
analiziranjem  vsakomur  umljivih  hrvatskih  in  srbskih  balad  ! 

Glede  privatnega  čtiva  na  srednjih  šolah  pa  smo 
docela  drugega  mnenja  kakor  prof.  Žnideršič.  Da  bi  se 
.preveč"  čitalo,  je  največja  nesmisel.  Čitanje  širi  dijakom 
duševno  obzorje  in  prav  tega  je  potreba  mladeniču,  preden 
vstopi  na  vseučihšče  ali  celo  naravnost  v  realno  življenje 
poklica.  Treba  je  le  dijaške  siromašne  knjižnice  izpopolniti. 
Doslej  so  bile  naravnost  beraške.  O  najnovejši  slovenski 
književnosti  sodi  gosp.  profesor,  da  je  ,poh  u  j  šl  j  iva"  za 
dijaštvo.  Ali  res  meni,  da  se  abiturijcnt,  ki  postane  takoj  po 
maturi  vojak  prostovoljec  ali  svoboden  akademik  v  velikem 
mestu,  pohujšuje  nad  Cankarjevimi  dramami  in  romani? 
Mladenič  20—22  let  naj  bi  ne  smel  citati  brez  škode  Gan- 
glovega  ,Sina"?  To  je  vendar  premodro!  Sklicavanje  Žni- 
deršičevo  na  neki  sentimentalen  citat  žalostne  marastičnosti 
vzbuja  v  literarnih  krogih  pač  le  smeh !  Zoli  postavijo  v 
Parizu  prekrasen  spomenik ,  umotvor  dveh  najgenialnejših 
francoskih  kiparjev,  in  velikansko  literarno  vrednost  Zolovih 
del  so  na  njegovem  grobu  iznova  naglašali  prvi  francoski 
estetiki,  ki  se  pač  ne  pridejo  več  učit  k  Žnideršiču !  Gotovo 
pa  je  tudi.  da  Cankarjevega  literarnega  ugleda  ne  ubije  ze- 
lotska  kritika  gospoda  profesorja,  ki  pač  priporoča  skrpucala 
a  la  „Mati  božja  dobrega  sveta",  „Za  staro  pravdo',  , Križem 
sveta",  a  mogočno  zameta  .Tujce"  (izhajajoče  pravkar  v 
nemškem  prevodu  .Politike"  v  Pragi)  in  ki  se  topi  v  obču- 
dovanju .klasične"  (!)  oblike  najdolgočasnejše  in  docela  ane- 
mične slovenske  drame  .Materin  blagoslov".  To  delo  brez 
duha  in  kr\i  je  kritika  obsodila  z  vseh  stališč,  ki  jih  zahte- 
vamo od  moderne  drame,  a  Žnideršič  jo  hvali  in  odklanja 
vsa  druga  slovenska  dramatična  dela,  dasi  je  v  najslabši 
desetkrat  več  življenja  in  dramatičnosti  kakor  v  tej  žalostni 
verzifikaciji  najhujšega  diletantizma ! 

Očividno  je,  da  Žnideršičeva  estetika  ni  prestopila 
mej,  ki  jih  je  postavil  Stritar  v  svojem  .Zvonu'  že  pred 
20  leti,  da  ne  pozna  ne  nemške,  ne  francoske,  ne  nordijske 
moderne  literature  in  da  so  mu  najnovejši  ruski  romanopisci 
in  dramatiki  docela  .španske  vasi'.  Zato  pa  naj  se  ne  lo- 
teva s  svojim  zelotskim  kvedrom  novejše  in  najnovejše  slo- 
venske literature!  Naletel  bo  sicer  na  odpor  celo  med  svo- 
jimi dijaki  ...  Ne  sutor  .  .  . ! 

Priznavamo  pa  vnovič,  da  je  njegov  iniciativni  predlog 
glede  normalnega  učnega  načrta  in  kanona  vsega  uvaže- 
vanja  vreden  ter  želimo,  da  se  uresniči  čimpreje ! 

M.  T— vec. 

Pod  branem.  Napisala  Adela  in  Andrija  Milčinovič. 
Zagreb.  1903.  —  .Moderna  slovstvena  smer  je  tudi  v'hrvatski 
literaturi  izpregovorila  odločilno  besedo.  Prinesla  je  s  seboj 
poleg  ekscentričnih  zablod  tudi  nekaj  zdravega ,  svežega 
duha,  ki  je  zavel  v  krepkem  toku  preko  domačih  prašnih 
tradicij.  Ko  se  je  izjasnilo  ozračje,  in  je  odnesla  sapa  tujo, 
hipermoderno  navlako,  je  ostal  v  hrvatski  knjigi  osvežen, 
prerojen,  domač  duh,  talenti  so  preboleli  moderno  bolezen 
in  si  prisvojili  le  ono,  kar  jim  je  nudila  dobrega  tuja  struja. 

Prav  v  tem  času  je  prodiral  v  javnost  Andrija 
Milčinovič.  Poznajo  se  mu  predobro  nekatere  tuje  ideje, 
ki  jih  izkuša  udomačiti  v  svojih  delih.  Leta  1900  je  izdal 
zbirko  črtic  v  popolnoma  modernem  genru  pod  naslovom 
.Zapise i',  letos  pa  je  poslal  med  svet  skupaj  z  gospo 
Adelo  Mi  Iči  n  o  viče  vo  knjigo  .Pod  branom". 

Kmet  orje  njivo  in  jo  rahlja  z  brano.  Brazde  se  raz- 
sipljejo,  grude  se  razbijajo,  visoke  se  zravnajo  z  nizkimi ; 
tako  se  razdruži  ono,  kar  je  bilo  čvrstvo  zvezano,  kar  je 
bilo  narazen,  si  pride  blizu.  -In  kakor  brana  na  njivi  ruši  in 
združuje,  istotako  vihra  življenje  preko  Ijudij,  jih  razdružuje 
in  zbližuje,  loči  in  sklepa.  —  Ta  slika  iz  narave  je  izbrana 
za    oznako    knjige    soprogov    Milčinovičev.    Ako   se   tudi  ta 


naslov  ne  sklada  popolnoma  s  celotno  zbirko,  je  za  samega 
Andrijo  preznačilen. 

Knjiga  .Pod  branom"  združuje  pet  njegovih  krajših 
črtic,  ki  so  zajele  iz  prirode.  Razorana  njiva,  pusto  polje, 
to  je  milieu,  iz  katerega  so  vzklile.  Pogojen  je  v  njih  izborno 
kolorit  težke  rodne  grude,  napojene  z  gnojem  in  krvjo; 
vzdihi  vstajajo  s  soparo  iz  črne  prsti,  a  med  razori  oma- 
huje kmet  .  .  .  Milčinovič  zna  dobro  slikati;  narisal  je  tako- 
rekoč  s  črkami  polje,  narisal  je  trdo  ječanje,  ki  hlapi  iz 
zemlje.  A  ideje,  ki  jih  je  položil  v  snovi,  niso  razumljive 
na  pr\'i  hip  .  .  .  Samo  literatje  bodo  umcli,  kar  je  napisal 
umetnik  -  kozmopolit,  ki  ne  govori  narodu,  temveč  le  li- 
terarnim gourmandom  .  .  .  Hr\'atska  kritika  je  jako  pohvalila 
te  njegove  črtice,  in  po  vsej  pravici,  ako  se  sodijo  s  stališča, 
da  je  umetnost  sama  sebi  namen. 

.Andrija  ima  v  knjigi  tudi  daljši  spis  .Nejačiči",  ki 
nam  v  njem  riše  mladega  človeka,  ki  študira  in  išče  v  svetu 
nečesa  lepega,  visokega.  Označen  je  kot  človek,  ki  ne  ve, 
kaj  hoče ;  hoče  biti  .veči  kao  čovjek,  ma  i  ne  bio  veči  kao 
gospodin".  Milčinovič  je  naslikal  njegov  značaj  nadrobno  in 
raztegnjeno,  sestavljen  je  kot  mozaik  iz  malih,  skrbno  izde- 
lanih koscev ;  in  ako  vse  to  združimo  v  celoto,  se  nam  zdi 
ta  junak  nekaka  teoretska  figura,  ustvarjena  v  domišljiji.  Na- 
haja pa  se  v  noveli  nekaj  krasnih  mest,  pisanih  s  finim 
okusom  in  prepojenih  z  realnim,  svežim  duhom.  Smem  reči, 
da  se  najdejo  malokje  v  naši,  pa  tudi  v  hrvatski  moderni 
beletristiki  tako  pogojene  in  duhovito  pisane  strani. 

Kar  se  tiče  karakteristike,  je  nedvomno  Adela  Mil- 
činovič nadkrilila  svojega  druga.  Najboljše  je  to  dokazala 
s  črtico  .Ciča  Mi  j  o".  Kako  izvanredno  spretno  je  tu  ozna- 
čen tip  malomarnega,  topega,  a  poštenega  kmeta !  To  je 
pristen,  realen  človek,  prestavljen  v  knjigo  naravnost  s 
ceste.  Rad  priznavam,  da  je  bilo  lažje  naslikati  Očo  Mijo  kot 
Nejačiča,  da  pisateljici  ni  bilo  treba  analizirati  na  dolgo  in 
široko  svojega  junaka;  ali  izbrati  same  značilne  poteze, 
ostre  obrise,  je  tudi  umetnost !  Gospa  Adela  ni  tako  globoka 
kakor  gospod  Milčinovič,  a  ostala  je  v  ožjem  stiku  z  narodom, 
v  čegar  jeziku  piše  in  bolj  krepko  je  posegla  v  njegove  raz- 
mere kakor  Andrija.  Njeni  spisi  niso  brez  tehtnih  misli,  in 
dvignila  se  je  visoko  nad  navadni  diletantizem. 

Slovenskim  literarnim  krogom  priporočam  toplo  to 
knjigo;  zanimiva  je  in  pisana  skozinskoz  spravim  umetniškim 
čutom.  —  la  — 

f  Jandrija  Širovič.  14.  septembra  t.  1.  je  umrl  tržaški 
trgovec  in  pisatelj  J.  Širovič,  katerega  knjigo  .Srbski  muče- 
niki"  pozna  malodane  vsakdo  v  Srbiji.  Pokojnik  je  govoril 
sedem  jezikov,  bavll  se  je  mnogo  tudi  z  zgodovino  in  filo- 
zofijo ter  bil  častni  član  francoske  astronomske  akademije. 
Znano  je  tudi  njegovo  delo  .Krščanstvo  in  znanstvo". 

Oabriel  Louis  Saroy .  Les  nationalites  en  Austriche- 
Hongrie.  Autour  de  Trieste:  Italiens,  Slaves  et  Allemands. 
Pariš.  impr.  Leve.  Francoski  publicist,  ki  je  živel  dalje  časa 
na  Dunaju,  Pesti,  Pragi  in  Zagrebu  ter  se  mudil  v  Ljub- 
ljani in  Trstu,  je  podal  v  tej  knjigi  svoje  spomine,  vtiske  in 
svoja  opazovanja  bojev  zaradi  narodnega  vprašanja  v  naši 
državi.  Francoz  sodi  o  političnih  razmerah  v  Avstro-Ogrski 
jako  objektivno  in  stvarno.  Za  nas  pa  je  najzanimivejši  oni 
oddelek  v  knjigi,  v  katerem  govori  Sarov  toli  simpatično  o 
junaškem  boju,  ki  ga  imajo  tržaški  in  primorski  Slo- 
venci z  Italijani  in  Nemci.  Na  to  brošuro  opozarjamo  trža- 
ške in  goriške  slovenske  politične  liste! 

Em.  šl.  z  Lešehradu:  Ideje  a  profily.  Kritickvch 
skizz  rada  1.  Praha  1903.  Nakladem  knjih  kupectvi  Edv. 
Weinfurta  v  Praze.  Plodoviti  češki  pesnik  in  pisatelj  Emanuel 
Lešehradski   je  zbral    v   tej   —  161  strani   broječi  —   knjigi 

celo  vrsto  kratkih,  jedrnato  pisanih,  markantnih  kritik  in  študij 
o  pr\Mh  svetovnih  (ital.,  franc,  norv.,  rus.,  nem.,  angl,)  lite- 
ratih  ter  o  najodhčnejših  svetovnih  slikarjih  in  kiparjih.  Pod 
črto  je  pri  vsaki  študiji  navedena  , literatura'  o  dotičnem 
umetniku.  Gotovo  zaslužno  in  praktično,  zato  prav  dobro  — 
došlo  delo !  Za  naglo  informacijo  o  posameznem  kulturnem 
in  umetniškem  delavcu  izvrstna  knjiga!  Žurnalistom  jo  prav 
toplo  priporočamo.  Oceno  prinesemo  prihodnjič ! 

GLEDALIŠČE  IN  GLASBA. 

Slovenska  drama.  Sezona  1903  4  se  je  otvorila  s 
francosko  tendenčno  veseloigro  .Dobri  prijatelji".  To 
starejše  Sardouovo  delo  stare  tehnike  in  ne  brez  neverjetnosti 
se  je  igralo  pri  nas  brez  pravega  razuma  in  brez  potrebnega 
tempa.  Odlikoval  pa  se  je  med  člani  g.  rež.  Lier,  ki  se  je 
pokazal  v  ulogi  zdravnika  Tholosana  finega,  elegantnega 
igralca  velike  rutine  in  inteligence. 

Kisiele\vskega  dramatična  študija  .Karikature'  je 
moderno  delo  po  svoji  tehniki  in  po  svoji  ideji.  Brez  mo- 
ralizovanja  govori  dramatik  prepričevalno,  ognjevito.  Zdi  se 
mi,  da  bi  morali  tej  drami  posvečati  Slovenci  večjo  pozornost, 
saj  šteje  naša  kulturna  zgodovina  premnogo  Relskih,  ki  so 
uničili  sebe  in  vse  narodove  nadestem,  da  niso  imeli  energije 
Relskega  (v  poslednjih  dveh  dejanjih  te  drame)  ter  so  se 
pogreznili  v  svoji  samomorilski  .značajnosti"  v  .gnus,  bedo, 
smrt".  Junaka  je  igral  g.  Čonsky  globoko  premišljeno, 
temperamentno  in  zato  tudi  dojmljivo.  Prav  dobra  je  bila 
tudi  Zosia  gdč.  RUckove.  V  ensemblu  so  se  odlikovali 
g.  Lier,  ga.  Danilova,  ga.  Liero  va  in  gdč.  Krei  sova. 
Škoda,  da  imamo  še  vedno  premalo  občinstva  za  take  igre  ! 

Parodistična  pravljica  .Pepel ka"  je  tudi  letos  do- 
segla svoj  namen.  Gdč.  Krei  sova  je  v  naslovni  ulogi 
izvrstna. 

Fastrova  burleska  .Lepa  Lida'  ima  namen,  zabavati 
in  zbujati  smeh.  Ta  namen  je  tudi  pri  nas  dosegla  spričo 
izvirne  komike  g.  Verovška  in  drastike  g.  Liera. 

Želenskega  .Pravljica  o  Krišpinčku"  je  naivno 
skrpucalo,  ki  deluje  z  vsem  gledališkim  aparatom,  a  ostane 
vendarle  brez  učinka.  Gosp.  Boleška  je  Krišpinčka  prav 
dobro  igral. 

Paulova  angleška  burka  .Novi  klovn"  je  brez  duha 
in  brez  dovtipa  ter  je  propala  docela  vzlic  naporom  g.  Bo- 
leške  in  g.  Liera.  Dr.  P. 

Slovenska  opera.  V  torek,  dne  6.  oktobra  t.  I.  so  se 
prvič  v  tej  sezoni  odprla  vrata  našega  deželnega  gledališča 
muzi  Melpomeni,  in  skoraj  bi  se  bilo  zgodilo,  da  bi  morali 
ostati  nekateri  pred  durmi  in  si  odreči  zaželjeni  užitek,  ker 
tempelj  muz  ni  mogel  sprejeti  vseh,  ki  so  se  odzvali  pova- 
bilu k  glasbeni  drami.  Vsi  oni  pa,  ki  so  dobili  svoj  prostor 
pod  to  streho,  so  se  pač  nabožno  udali  učinkom  genialnega 
glasbenega  dela,  ki  ga  je  podal  —  731etni  Verdi  v  svojem 
.Otellu"  svetu  že  pred  16  leti.  V  zadnji  tretjini  svojega 
dolgega  življenja  je  imel  Verdi  v  sebi  toliko  mladeniške 
moči,  da  je  odslovil  stari  način  laške  opere  in  postal  mo- 
dem ter  vročekrven  glasben  interpret  najpogubnejše  člo- 
veške strasti  —  ljubosumnosti.  Verdi  je  pri  nas  prav  dobro 
poznan,  saj  je  ni  bilo  sezone,  ki  bi  nam  ne  bila  prinesla 
kake  njegove  opere.  Ne  dvomimo,  da  bi  se  ta  komponist 
ne  bil  vsem  tudi  prikupil.  A  naše  občinstvo  je  danes  v  to- 
liko glasbeno  izobraženo  v  modernem  duhu,  da  mu  je 
Verdi  po  .Otellu"  gotovo  postal  priljubljen.  Vse  staro, 
danes  prekošeno,  kar  je  bilo  na  bivši  laški  in  tudi  Verdijevi 
operi,  je  tu  opuščeno  in  s  toplimi,  živimi  barvami  nam  ilu- 
strira komponist  vsa  čustva  te  pretresujoče   glasbene  drame. 


In  naš  operni  aparat  se  je  popolnoma  udal  inteneijam  glas- 
benega velikana.  Pevci,  orkester  in  občinstvo  je  tvorilo 
jedno  družino,  navdušeno  v  občudovanju  glasbene  misli  in 
verujoče  v  umetniški  duh  glasbenika  Verdija.  —  Otella 
in  D  e  s  d  e  m  o  n  o ,  ta  značilni  par  človeške  ljubezni,  sta 
pela  gospod  Orželski  in  gospa  Skalova.  Gospod  O  r- 
želski  nam  je  že  znan  iz  prejšnjih  let  in  se  veselimo  z 
občinstvom  ob  pridobitvi  te  izvrstne  moči.  V  gospej  Ska- 
lo vi  smo  pa  spoznali  virtuozinjo  dramatične  pevke.  Oba 
dva  pevca  razpolagata  z  glasom  bujne  moči  in  kovinskega 
zvonka.  V  igri  sta  oba  našla  pravo  mero,  vsled  česar  sta 
nam  prav  mojstrsko  predočila  zaradi  svoje  ljubezni  simpatični 
nesrečni  par  Otella  in  Desdemone.  Uničevalca  te  velike 
ljubezni,  J  a  ga,  je  pel  gospod  Angeli,  veliki  rutinier  na 
gledališkem  odru.  Temperamentni  njegov  nastop  in  blago- 
glasni bariton  nam  je  kaj  prijal  ter  je  tvoril  ta  umetnik  s 
prvima  dvema  trojico,  ki  je  pač  mogla  občinstvo  očarati, 
so  bile  v  spretnih  rokah  in  se  spo- 
kapelnika  g.  Beniška  in  režije  g. 

v.  r. 
.Amaconke"    ostane   pač   stalna 


Tudi  postranske  uloge 
minjamo  hvalno  zbora, 
Liera. 

Parmova    opereta 


točka  našega  repertoirja.  Pela  se  je  dvakrat  zaporedoma.  — 
Kakor  lani,  je  tudi  letos  dosegla  na  slovenskem  odru  popoln 
uspeh.  Skladatelj  je  ustvaril  z  .Amaconkami"  opereto,  ki  si 
je  mahoma  pridobila  popularnost  s  svojo  pikantnolahkotno 
in  melodij  razkošnobogato  glasbo.  Gosp.  Parma  sicer  ni  vedno 
in  v  vsakem  taktu  izviren  glasbenik,  reminiscenc  se  ne  iz- 
ogiblje  skrupulozno,  a  vsekdar  je  pri  tem  duliovit  in  sprem- 
ljan od  okusa.  Njegova  glazba  je  ušesu  prijetna,  polna  čuta  in 
elegantnih  efektov.  .Amaconke'  se  ponašajo  le  z  ruskim  suje- 
tom  libreta,  kajti  glasba  je  italijansko-nemško-slovenskega  zna- 
čaja, a  zato  je  glasbeni  del  operete  tudi  neprimerno  boljši 
od  besedila,  v  katerem  je  komični  element  le  postranska 
stvar.  Humora  in  komike  pa  je  v  opereti  tako  zelo  potreba 
kakor  ribi  vode.  Zadnje  dejanje  s  svojo  resnobno  svečanostjo 
ne  sodi  nikakor  v  operetni  okvir,  zato  pa  tudi  uspehu  ope- 
rete vselej  izdatno  škoduje.  Značaji  Helene,  Anastazije  in 
Olge  so  premalo  različno  slikani,  da  bi  zanimali  posamezno. 
Da  med  njimi  sploh  ni  subrete,  je  za  opereto  pač  čudno. 
Takisto  imata  Žid  in  korporal  le  podrejeno  ulogo,  dasi  bi 
mogla  uspešneje  zastopati  komiko.  Korporal  se  hipoma  pre- 
levi v  resnega  ljubimca,  s  čimer  mu  je  igra  pokvarjena,  ker 
je  nedosledna.  III.  dejanju,  ki  je  odločno  najšibkejše,  pa  je 
potreba  v  besedilu  radikalne  predelave.  V  sedanji  obliki  za- 
ostaja daleč  za  L,  zlasti  pa  za  izvrstnim  II.  dejanjem.  Od- 
ločno bi  tudi  svetovali  skladatelju,  da  vse  melodramatske 
točke  uglasbi  za  petje,  ker  v  sedanji  obliki  se  izgubljajo 
docela  !  V  glasbenem  oziru  so  najlepše  točke  tercet  in  finale  v  L, 
simpatični  duet  in  kvartet  ter  moški  zbor  v  II.  in  fini  moški  samo- 
spev v  III.  dej.  Prav  dobra  je  tudi  koračnica  Amaconk,  dasi  za- 
ostaja za  .Mladimi  vojaki".  V  pevskem  oziru  so  bili  g.  Or- 
želski in  ga.  Skalova  ter  ga.  Glivarč>^va  prav  dobri; 
izboren  Moško  v  igri  in  petju  je  bil  gosp.  Lier,  duša  vse 
operete.  Zbor  je  pel  eksaktno  in  živo.  Dr.  P. 

Falkenštein.  Igra  v  petih  dejanjih.  Napisal  Jaroslav 
Hilbert.  V  Narodnem  divadlu  prvič  uprizorjena  24.  majnika 
1903.  Falkenštein  je  zgodovinska  drama  češkega  modernista, 
a  karkoli  je  napisal  Hilbert  v  tej  drami,  je  gola  negacija  zgo- 
dovine. Drama  pa  je  vzlic  temu  nepopisno  razvnela  češko 
javnost.  —  Češki  plemič  Falkenštein  se  poroči  s  kraljico 
vdovo  in  je  hkratu  varuh  mladoletnega  kraljičinega  sina  Va- 
clava.  Falkenštein  pa  hrepeni  sam  po  kroni.  To  mu  nakoplje 
sovražnike,  ki  ga  končno  ujamejo  in  obglavijo  pred  grajščino 
njegovih  lastnih  pristašev.  To  je  zgodovinsko  jedro.  Drama- 
tično Falkenšteinovo    usodo   so   književno  tako  češki,    kakor 

nemški  pisatelji  obdelali  že  večkrat.  Hilbertov  Falkenštein  je 
živa,  vtelesena  sila,  drzno  častihlepen,  velik  diplomat,  ki  za- 
sleduje premišljeno  in  smelo  svoj  smoter.  Hilbert  pa  Falken- 
šteina  v  svoji  drami  nekoliko  rehabilitira.  Povsod  drugod  ga 
namreč  opisujejo  kot  veleizdajnika,  Hilbertov  Falkenštein  pa 
želi  imeti  Cehe  svobodne,  proste  nemškega  tlačanstva,  lev  ta 
namen  hoče  biti  sam  češki  narodni  kr.ilj.  Vse  to  se  nikakor 
ne  strinja  z  zgodovinsko  resnico.  Enako  nezgodovinsko  slika 
Hilbert  kraljico  Kimhuto;  njemu  je  Kunhuta  predvsem  kra- 
ljica, ponosita,  svojega  sina,  kraljeviča  Vaciava,  strastno  lju- 
beča žena,  ki  zaradi  te  ljubezni  pokori  celo  lastno  srce,  dasi 
na  tihem  iskreno  obožuje  Falkenšteina. 

Kratka  vsebina  Hilbertovega  »Falkenšteina"  je:  Po 
nesrečni  smrti  Pfemysla  11.  na  Moravskem  polju  1.  1278  sta 
se  pričkali  na  Češkem  dve  močni  stranki  za  vpliv  na  vla- 
darstvo.  Nemški  Purkartoviči,  ki  jih  je  vmestil  braniborski 
Oton,  varuh  mladoletnega  kraljeviča  Vaciava,  pa  so  se  vedli 
skrajno  sovražno  proti  slovanskim  Vitkovičem,  ki  so  v  tem 
sporu  podpirali  glavo  svojega  rodu  —  Zaviša  iz  Falkenšteina. 
Praški  škof  Dobeš  iz  Bechyne  je  nemškutaril  ter  se  pote- 
goval za  združenje  češke  kraljevine  z  Nemčijo,  sanjajoč  o 
veliki  nemški  državi  od  morja  do  morja,  v  kateri  bi  Češka 
izginila  za  vselej.  Zaviš  pl.  F^alkenštein  je  odkupil  Vaciava 
iz  varuštva.  Prihajajočega  kraljeviča  je  navdušeno  pozdravilo 
vse  češko  plemstvo  in  vdova  kraljica  je  imenovala  iz  hva- 
ležnosti Falkenšteina  kraljevskim  kancelarjem.  Falkenštein  je 
poslal  nato  kraljeviča  Vaciava  z  vojsko  Vitkovičev  na  Mo- 
ravsko, da  tam  kaznuje  spuntane  Nemce.  List,  ki  ga  je 
Falkenšteina  poslal  iz  Moravskega  njegov  brat,  ujame  kra- 
ljica, zdaj  Falkenšteinova  nevesta,  in  iz  njega  izve,  da  se 
gre  za  življenje  njenega  sina.  Materinski  čut  se  v  njej  zbudi 
z  vso  silo  in  pri  tem  se  ne  ustraši  niti  umora.  S  škofom  Do- 
bešem  napravi  kraljica  načrt,  da  z  zvijačo  dobita  Falken- 
šteina, ki  sta  ga  premagala  srce  in  ljubezen,  v  svojo  oblast. 
Pri  poroki,  ki  se  bo  vršila  na  skrivnem,  ga  primeta.  Falken- 
štein se  da  tudi  v  istini  prevariti  in  uklenjenega  vržejo  v 
ječo.  .Prevarjen,  zvito  prevarjenl'  se  veseli  Kunhuta.  .Po- 
ljub, ki  si  ga  meni  vsilil,  poplačaš  drago.  Da  bi  te  ne  iz- 
dala smrti?  Da  bi  se  bala  samote,  ki  me  čaka  brez  tebe? 
Sojen  si  že,  čaka  te  le  smrt!"  A  kmalu  se  Kunhuta  zdrzne, 
dvojna  moč  se  bori  v  njej.  Narava  žene  se  obudi  v  njej  z 
vso  silo ;  trepetati  začne  za  Ijubimčevo  življenje  ter  ga  želi 
rešiti.  Toda  Falkenštein  jo  zdaj  zaničuje,  zavrača  njen  načrt 
rešitve  ter  ji  kaže  golo  istino,  da  je  s  svojim  činom  storila 
le  —  Nemcem  uslužno  delo.  In  res ;  njene  težnje,  da  ohrani 
sinu  prestol,  so  brezuspešne.  Dobeš  je  zmagal  in  kraljevič 
Vaclav  prejema  zasužnjeno  svojo  kraljevino.  Kunhuta,  od  ža- 
losti potrta,  umira.  Falkenštein  konča,  kakor  tudi  zgodovina 
poroča,  obglavljen  pred  gradom  Vitkovcem.  —  Hilbertova 
drama  je  velikolepa  pesem,  polna  sijajnih  slik.  To  je  borba 
žene  z  možem,  večna  borba  dveh  spolov.  Čehi  so  prejeli 
dramo  v  , Narodnem  divadlu"  z  zanosnim  navdušenjem,  dasi 
ji  je  kritika  očitala  marsikaj.  A.  Z. 

Vij.  Fantastična  pesem  v  enem  dejanju  s  predigro. 
Po  Gogoljevi  povesti  napisal  Fr.  Khol.  Uglasbil  K.  Moor. 
Romantično  strašna  Gogoljeva  snov  je  našla  v  mladem  če- 
škem književniku  Fr.  Kohlu  jako  spretnega  libretista.  V 
prvem  delu  pripovedujejo  zbrane  pošasti  o  čarovničini  smrti 
ter  sklepajo,  kako  se  maščujejo  nad  Brutom,  morilcem  ča- 
rovnice. V  drugem  delu  se  vrši  dejanje  ob  mrtvaškem  odru  čarov- 
nice, kjer  Brut  umre.  Moorova  glasba  sicer  ni  efektna,  ne 
opaja  poslušalcev  s  sladkimi  melodijami,  kakor  tudi  ne  omamlja 
z  velikim  hruščem,  toda  pretresa  srce  in  zagreva  tiste,  ki 
razumevajo  poezijo  ter  imajo  smisel  za  moderno  glasbeno 
slikanje  nežnočutja.  Mehka,  nekam  bolna,  erotična,  semintja 


tudi  žgoča  glasba  Moorova  je  nekaj  docela  novega  v  češki 
glasbeni  literaturi.  Instrumentacija  je  priprosta,  včasih  celo 
asketična,  vobče  pa  mehka,  mikavna,  ljubi  bolj  senco  nego 
jasno  luč  in  to  je  predvsem  Moorova  vriina.  Opera  ima  do- 
kaj krasnih  detajlov.  Že  njen  baladno  vzdihujoči  vvod  naliči 
veliki  ruski  panihidi.  Predvsem  pa  je  skladatelj  mojstrsko 
pogodil  prisrčni  značaj  petja  očeta  pri  odru,  Brutovo  krasno 
molitev  in  žgoči  ogenj,  žensko  strast  in  zaljubljenost  diha- 
jočo  čarovničino  pesem,  ko  se  je  sešla  drugič  z  Brutom  v 
čarovnem  vrtu.  Dasi  je  vzeta  snov  iz  ruskih  krajev,  je  njen 
tema  mednaroen  in  maloruski  kostumi  so  le  zunanjega  po- 
mena. Narodno  divadlo  je  pridobilo  s  to  opero  efektno 
i  z  v  i  r  n  o  g  1  a  s  b  e  n  o  d  e  1  o.  A.  Z. 

G.  Moser.  V  Giirlitzah  je  umri  78  let  star  nemški 
dramatik  Moser,  ki  je  bil  izredno  plodovit  in  priljubljen  na 
vseh  avstrijskih  odrih.  V  dobi  štiridesetih  let  je  napisal 
veliko  število  eno-,  dve-  in  troaejank  ljubeznivega  humora 
in  zabavnosti.  Njegovi  veseloigri  , Knjižničar"  (iz  1.  1878) 
in  ,Vojna  v  miru"  (1880)  sta  priredili  tudi  na  slovenskem 
odru  našemu  občinstvu  mnogo  veselja  in  zabave. 

„Z  ognjem  in  mečem."  Maurice  Bernhardt, 
sin  Sare  Bernhardtove.  je  spisal  dramo  v  petih  dejanjih  po 
Sienkie\viczevem  romanu   .7.  ognjem  in  mečem". 


UMETNOST. 

Nove  izvirne  slike.  Peter  Žmitek  je  razstavil  v 
izložbi  L.  Schwentuerja  čvetero  svojih  novih  slik.  Presenetil 
nas  je  s  svojo  —  med  našimi  slikarji  izredno  —  plodovi- 
tostjo,  ki  dokazuje  iznova,  da  se  odlikuje  Žmitek  z  žilavo 
marljivostjo  in  neumorno  vztrajnostjo.  Pri  vseh  štirih  delih 
smo  opazili,  da  je  gospod  slikar  zopet  znatno  napredoval, 
da  rabi  čopič  lahkotno  in  spretno,  ter  da  je  postal  v  barvah 
mnogo  finejši  in  simpatičnejši.  Risbi  bi  bilo  tupatam  še  ma- 
lenkost prerekati,  toda  skupni  vtis  je  povsod  jako  ugoden. 
Najboljša  slika  kaže  zamišljenega  goslača;  tu  je  tudi 
milieu  primeren  in  vpliva  vse  delo  dojmljivo.  Jako  zanimiva 
slika  kaže  celo  skupino  oseb  raznih  spolov  in  dob  okoli 
berača  s  cerkvico.  To  je  pač  največja  izvirna  žanrska 
slika,  ki  jo  imamo  Slovenci;  sujet,  milieu,  tipi  .  .  .  vse  je 
domače,  narodno.  Slika  .Perica"  je  nekam  premočnata  v 
barvi,  vendar  prijazna  in  elegantna.  Plešoči  kmetski 
p  a  r  je  zarisan  in  visi  v  zraku ;  stegnjeni  roki  sta  odločno 
predolgi.  Skupina  gledalcev  v  ozadju  pa  je  prav  dobra. 
Gosp.  Žmitek,  ki  ga  poznamo  tudi  kot  vrlega  portretista,  se 
je  dvignil  s  temi  4  deli  v  prvo  vrsto  naših  slikarjev.  Naj  bi 
se  ohranil  domovini !  —  Srečko  M  a  g  o  1  i  č  je  iztožil  v 
oknu  Drag.  Hribarjeve  knjigarne  troje  novih  svojih  slik  v 
modernih  okvirjih.  Ljubeznivost  značaja,  prijazne  bar\-e, 
skrbna  risarija  in  neprisiljenost  celote  daje  Mogoličevim 
slikam  trajno  vrednost.  Barje  v  jeseni  z  rdečkastorumenim 
drevjem  in  grmičevjem,  močvirnimi  bleščečimi  lužami  in  v 
ozadju  Krim,  potem  mestni  log  pozimi  s  težkimi  meglami  in 
zaledenimi  jarki  sta  izražena  realistično  in  včinkujeta  s  svojo 
melanholijo  na  poznavalca  teh  krajev  naravnost  poetično. 
Slika  z  obrežja  Ljubljanice  je  največja  ter  prav  skrbno  izve- 
dena. Prigovarjali  bi  le  morda  belim  lisam  ob  vodi,  ker  de- 
lajo vtisk  umazanosti,  ne  pa  vtisk  prstene  gline,  in  pa  figu- 
ricama, ki  sta  skoraj  nepotrebna  priveska.  Takisto  so  detajli 
na  oknih  in  drevju  preizmučeni.  Vendar  dela  vsa  slika  iz- 
redno prikupljiv  dojem,  ter  bi  bila  za  vsak  salon  elegantna 
dekoracija !  Gosp.  Magolič  ima  odprto  oko,  da  najde  povsod 
slikovit  sujet,  ki  ga  obdela  s  skrbno  ljubeznijo  in  pazljivostjo. 
Velika  revščina  vlada  na  polju  izvirnega  slikarstva,  zato  smo 

lepih  del  Žmitka  in  Magoliča,  ki  sta  pač  vzor  marljivo  res- 
nobe,  tem  bolj  veseli.  M.  G  —  ik. 

Valvazorjev  spomenik  v  Ljubljani.  Po  naročilu 
C.  kr.  ministrstva  za  bogočastje  in  nauk  je  izdelal  naš  rojak 
gospod  Alojzij  Gangl  Valvazorjev  kip,  ki  se  ravnokar  po- 
stavlja v  vrtnem  parterju  pred  deželnim  muzejem  v  Ljubljani^ 
Kip  historika  je  skoro  tri  metre  visok  in  vlit  v  bronu.  Val- 
vazor  stoji  v  viteški  opravi  svojega  časa  na  podstavku  iz 
istrskega  mramorja.  Podstavek  ni  arliitektonsko  členkan, 
mar\-eč  je  izdelan  kot  ciklopsko  zidovje.  Vznožje  podstavka 
ima  obliko  enakostraničnega  čveterokota  s  525  m  dolgimi 
stranicami.  Ker  trg  pred  muzejem  še  ni  uravnan,  (ograjeni 
zid  Souvanovega  vrta  sega  skoraj  do  polovice  bodočega, 
uravnanega  trga)  ni  možno  še  danes  postaviti  spomenika  na 
svoje  določeno  mesto,  v  sredino  trga,  marveč  se  postavlja 
sedaj  spomenik  v  sredo  severnega  vrtnega  parterja,  torej  na 
začasno  mesto.  Po  uravnavi  trga  se  prestavi  spomenik  na 
zgoraj  omenjeni  prostor.  Stroške  za  kip  sam  je  prevzelo 
naučno  ministrstvo,  za  podstavek,  ki  ga  je  izdelal  kaumosek 
gospod  Feliks  Toman  v  Ljubljani,  in  za  postavljanje  spo- 
menika bodo  pa  prispevali  mestna  občina  ljubljanska,  deželni 
odbor  kranjski  in  zasebniki. 

Cesarjev  spomenik  v  Ljubljani.  Natečaju  za  načrte 
cesarjevega  spomenika,  ki  se  postavi  v  Ljubljani  na  stroške 
glavnega  mesta  in  raznih  mestnih  in  kmetskih  občin  na 
Kranjskem,  Štajerskem,  Koroškem  in  Primorskem,  se  je  do 
1.  novembra  t.  1.  odzvalo  10—12  kiparjev.  Osnutki  se  raz- 
stavijo v  .Mestnem  domu".  Spomenik  se  postavi  v  spomin 
potresa  v  Ljubljani  in  poseta  cesarja  Franca  Jožefa  v  tistih 
groznih  dneh. 


TEHNIKA. 

Elektrika  buditeljica  življenja.  Zdravnik  dr.  James 
Brieu  v  Otta\vi  je  s  pomočjo  elektrike  vzbudil  otroka  k  živ- 
ljenju, ki  je  kmalu  po  porodu  umrl.  Ko  se  je  namreč  otroku 
ustavilo  srce,  je  dr.  Brieu  napeljal  vanje  električni  tok,  in 
otrok  se  je  začel  za  15  minut  zopet  gibati.  Nato  je  zdravnik 
pomnožil  moč  toka  in  srce  je  začelo  počasi  zopet  delovati. 
Sedaj  je  otrok  popolnoma  zdrav. 


RAZNOTEROSTI. 

Rusko  ženstvo.  Peterburški  listi  poročajo,  da  je  koncem 
1902. 1.  dovršilo  peterburške  medicinske  kurze  1 1 1  doktorjev- 
žensk  s  sijajnim  uspehom.  Med  111  dijakinjami  napravilo  jih 
je  izpit  93  z  odliko,  ki  imajo  vse  pravice,  katere  uživajo  njih 
moški  tovariši,  brez  nikakih  omejitev.  111  zdravnic  stopa  v 
življenje,  začenja  svoje  trudno  delovanje  na  polju  človeko- 
ljubja, v  službi  trpečega  človeštva. 

Kakšno  kitajsko  steno  predsodkov  so  videle  pred  seboj 
samopožrtovalne  trpinke!  Koliko  težkih  izkušenj  jim  je  bilo 
treba  premagati!  Med  prvim  organizovanim  oddelkom  pijo- 
nirk  ruskega,  ženskega  medicinskega  obrazovanja  in  danes 
leži  25  let. 

Ženski  ,vračebni  kursi"  so  bili  osnovani  po  inicijativi 
glavnega  vojaškega  medicinskega  nadzornika  Kozlova  na 
mediko-kirurgični  akademiji  2.  novembra  1872.  1. 

Izprva  so  si  mogle  pridobiti  ženske  le  naslov  .učena 
akušerka".  Imele  so  le  provizorno  pravico  izvrševati  prakso 
samostalno  in  še  to  le  tedaj,  če  se  je  za  to  pravico  potezal 


v  imenu  prositeljice  glavni  vojaški  medicinski  svet  sam.  Leta 
1877 — 78  pa  se  je  začela  vojna  s  Turčijo  in  ta  vojna  je  bila 
odločilna  o  usodi  ženskega  medicinskega  obrazovanja.  Takrat 
je  vstopilo  25slušateljic  poslednjega  leta  v  društvo  .Rdečega 
križa"  in  se  odpravilo  na  bojno  polje  z  željo,  prinesti  svojo 
žrtev  na  altar  domovine.  In  o  njihovi  samopožrtvovalnosti, 
sposobnostih  in  ljubezni  do  dela  se  je  pela  taka  slava,  da 
je  car  Aleksander  H.  dovolil  vsem  zdravnicam  nositi  na  prsih 
znak  s  črkama  ..Hi.  B."  (jKeHmnua  B|i;i>rb).  Mnogim  so  dali 
kolajne  na  georgijevskih  trakih  za  njih  vneto  službo  v  me- 
dicinski pomoči  ranjencem  in  bolnikom. 

Vendar  so  v  1886.  letu  —  ženski  medicinski  tečaji 
docela  prenehali.  A  ženske  in  razni  faktorji  niso  nehali  de- 
lovati za  enakopravnost  zdravnic.  Osnovali  so  zopet  ženski 
medicinski  institut  pod  naučnim  ministrstvom,  toda  z  dobro- 
voljnimi  prispevki  brez  vladne  podpore. 

Svoje  sposobnosti  so  zopet  sijajno  pokazale  zdravnice 
ob  Dunavu  in  na  Balkanu.  Marsikatera  izmed  njih  je  umrla 
kot  žrtva  epidemije,  mnogo  si  jih  je  izpodkopalo  svoje  zdravje 
s  prevelikim  trpljenjem. 

Te  samopožrtvovalne  pijonirke  so  položile  pot  do  boljše 
bodočnosti  svojim  naslednicam.  Rusko  ženstvo  stopa  na  čelu 
kulturne  ženske  emancipacije.  M.  C— 1. 


NAŠE  SLIKE. 

D.  H. :  Laboda.  —  W.  K. :  V  nedeljo  popoludne.  (Umet. 
prilogi.)  —  Maksim  Gorkij  v  krogu  svojih  prijateljev  (Fot.) 
—  J.  M  a  n  d  I :  Ljubezen  (Triptih).  Slikar  je  češki  modem  slikar. 
Sujet  je  v  pesniški  obliki  izrazil  naš  poet  Golar.  —  W.  L. 
Arndt:  Starka  (Študija).  Iz  umetniške  beležnice  s  poto- 
vanja po  Bosni.  —  Puvis  de  Chavannes:  Odmor.  Ve- 
liki francoski  mojster  se  je  rodil  1.  dec.  1824.  v  Lyonu  ter 
se  je  učil  slikarstva  v  Parizu  in  Italiji.  Imel  je  hude  boje, 
preden  so  ga  sprejeli  v  .Salon",  a  ti  boji  so  njihovo  ambi- 
cijo le  večali  in  njegovo  umetnost  poglobili.  Njegova  dela 
ostanejo  večno  kot  vzori  monumentalne  dekorative.  Našo 
sliko  .Odmor'  (Le  repos)  je  dovršil  1.  1863.  Čuvar  narod- 
nega muzeja  v  luksemburški  palači,  L.  Benedite  je  ocenil 
to  sliko  takole:  .Kolika  intenzivnost  v  izrazu,  ki  je  ni  možne 
nadkriliti,  —  kolika  epska  zgovornost  v  onem  starcu,  ki  pri- 
poveduje neko  osebno  Odisejo,  pri  kateri  sodelujejo  vsi,  ki 
ga  tu  poslušajo !  Neki  herojski  značaj  je  vtisnjen  vsem  tem 
osebam:  noge  kakor  prikovane  v  zemljo,  roke  prekrižane, 
čelo  nagubančeno,  kakor  da  poslušajo  z  vsem  telesom.  To 
je  sposobnost  karakterizacije  v  najvišji  stopinji !"  Bil  je  iz- 
boren  anatom  ter  je  ljubil  silhuete  čvrstih  kontur,  enost;ivno 
in  lepo  modelovanje  ter  umirjenost  v  uporabi  luči  in  sence. 
Izraz  ideje  in  vzbujanje  dojma  mu  je  bila  naloga,  ,Le  carton 
c'est  le  livret,  la  couleur  c'est  la  musique'  njegovo  geslo. 
Zato  je  med  največjimi  umetniki  XIX.  vieka.  —  Dunaj : 
Dvor.  L.  1893.  je  dovršil  Ferd.  Kirchner  po  starih  načrtih 
Fischerja  pl.  Eriacha  to  sijajno,  prekrasno  fasado  cesarskega 
dvora  proti  Mihaelskemu  trgu,  kjer  je  stalo  poprej  staro 
dvorno  gledališče.  Poleg  portala  so  Herkulove  skupine,  pred 
glavno  kupolo  skupina  pravičnosti,  modrosti  in  moči,  na  oglih 
fasade  v  obliki  loka  pa  monumentalna  vodnjaka:  E.  Weyra: 
Moč  (Avstrije)  na  morju  in  Moč  (Avstrije)  na  kopnem. 
Vodnjaka  sta  izvršena  v  ogromnih  dimenzijah  iz  belega 
mramorja  ter  sta  najdragocenejši  okras  te  strani  dvora.  — 
F.  Simon:  Razburjeno  morje.  Med  modernimi  češkimi 
krajinarji  in  slikarji  morja  je  F.  Simon  prvak. 

